



Dengan nama Allah 

Yang Maha Penyayang dan Maha Pengasih 


(Muqaddimah surah] 


Surah ini adalah dari surah Al-Qur'an yang 
diturunkan di Makkah iaitu kumpulan surah-surah AI- 
Qur'an yang berterusan diturunkan kepada Rasulullah 
s.a.w. selama tiga belas tahun genap. Dalam surah- 
surah Makkiyah, Al-Qur'an hanya memperkatakan 
satu persoalan yang sama sahaja, yang tidak berubah- 
ubah, tetapi cara pembentangannya sahaja hampir- 
hampir tidak berulang-ulang. Ini kerana uslub Al- 
Qur'an sentiasa mengolahkannya dengan cara yang 
baru setiap kali persoalan itu dibentangkan hingga 
seolah-olah Al-Qur'an dibicarakannya bagi kali yang 
pertama. 

Al-Qur'an Makkiyah membicarakan persoalan 
utama, persoalan agung dan persoalan asasi- agama 
yang baru ini, iaitu persoalan 'aqidah yang difokuskan 
pada dasarnya yang pokok, iaitu dasar Uluhiyah dan 
TJbudiyah serta hubungan di antara keduanya. 

Al-Qur'an menghadapkan persoalan itu kepada 
manusia kerana ia manusia dan di dalam aspek ini 
manusia Arab di zaman itu adalah sama sahaja 
dengan manusia Arab di setiap zaman sebagaimana 
samanya manusia Arab dengan sekalian manusia yang 
lain di zaman itu dan di dalam setiap zaman. 

Itulah persoalan "insan" yang tidak beru-bah-ubah 
kerana ia merupakan persoalan kewujudannya di 
alam buana ini, dan persoalan nasib kesudahannya, 
persoalan hubungannya dengan alam buana dan 
dengan makhluk-makhluk hidup yang lain dan 
persoalan hubungannya dengan Pencipta alam buana 
dan Pencipta makhluk-makhluk hidup yang lain. Ini 
adalah satu persoalan yang tidak berubah-ubah 
kerana ia merupakan persoalan kewujudan alam dan 
manusia. 

Al-Qur'an Makkiyah mentafsirkan kepada manusia 
rahsia kewujudannya dan kewujudan alam buana di 
sekelilingnya, ia bertanya kepadanya: Siapakah 

manusia itu? Dari mana dia datang? Bagaimana ia 
datang? Dan mengapa dia datang? Dan ke mana ia 
akan pergi di akhir perjalanan hidupnya? Siapakah 
yang telah membawanya ke alam ini dari alam 'Adam 
dan majhul? Dan siapakah yang akan mematikannya? 


Dan apakah nasib kesudahannya di sana? Ia 
seterusnya bertanya lagi: Apakah hakikat kewujudan 
alam buana yang dirasa dan dilihatkannya ini, iaitu 
kewujudan yang dirasakan di sebaliknya ada satu 
kuasa ghaib yang ternampak pada mata hatinya, 
tetapi tidak dapat dilihat dengan mata kasarnya? 
Siapakah yang telah menciptakan alam al-wujud yang 
penuh dengan berbagai-bagai rahsia ini? Siapakah 
yang mentadbir dan menyusunnya? Siapakah yang 
mengadakan pembaharuan dan perubahan- 
perubahan alam al-wujud ini dalam bentuk yang 
dilihat olehnya? Al-Qur'an bertanya lagi kepadanya: 
Bagaimana ia harus berhubung dengan Pencipta alam 
buana dan dengan alam buana ini sendiri? Bagaimana 
para hamba harus berhubung dengan Tuhan mereka? 

Inilah persoalan agung yang menjadi asas 
kewujudan "insan" dan ia akan terus merupakan 
persoalan agung yang menjadi asas kewujudan 
"insan" di sepanjang zaman. 

Demikianlah . berlalunya tiga belas tahun genap Al- 
Qur'an Makkiyah berjuang menjelaskan persoalan 
agung ini, iaitu persoalan yang tidak ada lagi di 
belakangnya suatu persoalan yang lain di dalam 
kehidupan insan kecuali persoalan mengadakan 
undang-undang dan peraturan-peraturan yang 
terperinci yang perlu untuk menjadi landasan hidup 
mereka. 

Al-Qur'an Makkiyah tidak melangkahi persoalan 
asasi ini kepada persoalan merumuskan undang- 
undang dan peraturan yang terperinci yang berkaitan 
dengan sistem hidup melainkan setelah ternyata 
kepada Allah bahawa persoalan asasi ini telah diberi 
penjelasan yang sempurna dan telah tertanam 
dengan mantap dan kukuh di dalam hati sekelompok 
manusia (Mu’min) yang terpilih, iaitu kelompok yang 
telah dipilih Allah untuk menegakkan agama ini dan 
untuk mewujudkan satu sistem hidup (insan) yang 
realistik yang mencerminkan agama ini. 

* * * * * * 

Para penda’wah kepada agama Allah dan kepada 
perjuangan menegakkan sistem hidup yang 
mencerminkan agama ini di dalam realiti hidup 
manusia adalah wajar berhenti dan berdiri lama-lama 
di hadapan gejala yang besar ini, iaitu gejala Al- 
Qur'an Makkiyah menumpukan usahanya selama tiga 
belas tahun menjelaskan 'aqidah ini tanpa 
melangkauinya kepada persoalan yang lain iaitu 
persoalan merumuskan undang-undang dan 
peraturan-peraturan terperinci dan asasi untuk 

memerintah dan mengawal masyarakat Islam yang 
menganut 'aqidah ini. 

Hikmat kebijaksanaan Allah telah menghendaki 
agar persoalan 'aqidah itu dijadikan sasaran da’wah 
mulai dari hari pertama menerima jawatan rasul dan 
agar Rasulullah s.a.w. memulakan langkah pertama 
da'wahnya dengan mengajak manusia kepada 
syahadat La llaha lllallah VI 4J! V) dan berda'wah 
memperkenalkan kepada mereka siapakah Tuhan 
mereka yang sebenar dan berusaha agar mereka 
menjadi hamba kepada Allah sahaja dan tidak kepada 
yang lain darinya. 

Tetapi da’wah seperti ini - pada pandangan lahir 
dan pada pandangan akal manusia yang terhijab - 
bukanlah merupakan satu bentuk da’wah yang paling 
mudah memasuki hati orang-orang Arab, kerana 
mereka benar-benar mengetahui dari bahasa ibunda 
mereka makna dari kata-kata Ilah (Tuhan yang 
disembah) dan makna dari ungkapan La llaha lllallah 
(tiada Tuhan yang disembah melainkan Allah). Mereka 
benar-benar mengetahui bahawa Uluhiyah 
(ketuhanan) itu mengertikan kuasa Hakimiyah yang 
tertinggi. Mereka seterusnya mengetahui bahawa 
maksud mentauhidkan Uluhiyah Allah S.W.T. itu ialah 
mencabut semua kuasa yang dipegang oleh para 
kahin, para ketua qabilah, para amir dan para 
pemerintah yang lain dan memulangkan seluruh 
kuasa ini kepada Allah sahaja iaitu kuasa yang 
menguasai hati, kuasa yang menentukan syi'ar-syi'ar 
agama, kuasa mengendali realiti-realiti kehidupan, 
kuasa yang mengatur urusan harta, kuasa yang 
mengendalikan urusan pengadilan dan kuasa yang 
menguasai roh dan badan. Mereka benar-benar 
mengetahui bahawa konsep La llaha lllallah itu adalah 
satu pemberontakan terhadap kuasa manusia di bumi 
yang telah merampas ciri Uluhiyah yang paling utama, 
satu pemberontakkan terhadap kedudukan- 
kedudukan yang ditegakkan di atas asas rampasan 
kuasa Ilahi ini dan satu pemberontakan terhadap 
kuasa-kuasa yang memerintah dengan undang- 
undang dan peraturan ciptaan sendiri yang tidak 
dizinkan Allah. Tentulah tidak terluput dari 
pengetahuan orang-orang Arab yang memahami 
bahasa mereka dengan baik dan memahami maksud 
yang sebenar dari da’wah La llaha lllallah. Apakah 
ertinya da’wah ini kepada kedudukan-kedudukan 
mereka, kepada kepimpinan dan kepada kuasa 
mereka. Oleh sebab, itulah mereka menyambut 
da’wah dan pemberontakkan itu dengan 
penentangan yang keras dan melancarkan 
peperangan sengit terhadapnya yang diketahui oleh 
semua orang. 

Mengapa da’wah seperti ini dijadikan titik tolak 
da’wah Islam? Mengapa hikmat kebijaksanaan Allah 
menghendaki agar da’wah ini dimulakan dengan 
langkah-langkah yang amat memenatkan ini? 

Ketika Rasulullah s.a.w. dibangkit membawa agama 
ini, negeri-negeri Arab yang paling subur dan kaya 
tidak berada di bawah kekuasaan orang-orang Arab, 


malah berada di bawah kekuasaan bangsa-bangsa 
asing. 

Seluruh negeri Syam di utara adalah tunduk kepada 
Empayar Roman. Negeri-negeri ini diperintah oleh 
amir-amir yang dilantik oleh kerajaan Roman, 
sementara seluruh negeri Yaman di selatan pula 
tunduk kepada Empayar Parsi. Negeri-negeri ini 
diperintah oleh amir-amir yang dilantik oleh kerajaan 
Parsi, tidak ada negeri-negeri yang berada di bawah 
kekuasaan bangsa Arab kecuali negeri Hijaz dan Najd 
dan kawasan-kawasan padang Sahara yang kering 
tandus, di mana terdapat wadi-wadi yang subur 
bertaburan di sana sini. 

Muharnmad s.a.w selaku seorang (yang terkenal) 
bercakap benar dan amanah dan selaku seorang yang 
sebelum ini pernah dilantik sebagai pengadil oleh para 
pembesar Quraysy untuk meletakkan Hajaral-Aswad 
di Ka'bah dan pengadilan beliau telah memuaskan 
hati mereka lima belas tahun yang silam, begitu juga 
beliau selaku seorang tokoh ulung Bani Hasyim dari 
keturunan Quraisy yang paling dimuliakan itu adalah 
boleh dan mampu untuk memulakan da’wah beliau 
dengan kempen nasionalisme Arab untuk 
menyatupadukan qabilah-qabilah Arab yang telah 
dimakan oleh pertumpahan darah kerana membalas 
dendam dan telah dikotak-katikkan oleh berbagai- 
bagai perbalahan dan persengketaan dan untuk 
pemimpin mereka ke arah perjuangan nasionalisme 
demi mengambil kembali bumi mereka yang terampas 
dari tangan empayar-empayar yang menjajah mereka, 
iaitu penjajah Roman di Utara dan penjajahan Parsi di 
selatan dan demi mengibar tinggi panji-panji bangsa 
Arab dan Arabisme dan demi mewujudkan kesatuan 
Arab yang kuat di seluruh pelosok Semenanjung 
Tanah Arab. 

Andainya Rasulullah s.a.w. memulakan dengan 
da’wah ini tentulah seluruh bangsa Arab - mengikut 
pandangan terkuat - akan menyambut da'wahnya 
dan tentulah beliau tidak lagi terpaksa menghadapi 
penentangan selama tiga belas tahun dari pihak-pihak 
yang memegang kuasa di Semenanjung Tanah Arab. 

Mungkin ada orang mencadang bahawa 
Muhammad s.a.w. adalah wajar - setelah beliau 
berjaya mendapat sambutan hangat dari bangsa Arab 
dan setelah beliau dilantik sebagai pemimpin dan 
ketua mereka dan setelah beliau berjaya 
mengumpulkan kekuasaan di tangannya dan 
meletakkan segala kebesaran di atas kepalanya - 
menggunakan semua kejayaan itu untuk menegakkan 
'aqidah tauhid yang diperintahkan Allah supaya beliau 
menyampaikannya kepada manusia dan untuk 
mengajak mereka mengabdikan diri kepada kuasa 
Allah setelah beliau menundukkan mereka kepada 
kuasa-Nya. 

Tetapi Allah S.W.T. Yang Maha Mengetahui dan 
Maha Bijaksana tidak mengarahkan Rasul-Nya s.a.w. 
ke arah ini, malah mengarahkan beliau supaya secara 
terus terang mengisytiharkan da'wah La llaha lllallah 
dan supaya beliau dengan sekumpulan kecil pengikut- 

pengikutnya menyambut seruannya dan sanggup 
memikul risikonya yang amat memenatkan ini. 

Mengapa? Sebenarnya Allah S.W.T, tidak mahu 
menyulitkan Rasulullah dan para Mu'minin yang ada 
bersamanya, malah kerana Allah S.W.T mengetahui 
bahawa ini bukannya jalan da'wah jalan da'wah 
bukannya (dimulakan) dengan melancarkan tindakan 
mengambil balik bumi Arab dari kekuasaan Taghut 
Roman atau kekuasaan Taghut Parsi kepada 
kekuasaan Taghut Arab kerana seluruh Taghut ini 
tetap Taghut belaka. Bumi ini sebenarnya adalah milik 
Allah dan pastilah ia dikembalikan kepada Allah dan 
ia tidak dikembalikan kepada Aliah melainkan apabila 
bumi ini dikibarkan dengan panji-panji Allah. Jalan 
da'wah bukannya (dimulakan) dengan gerakan 
membebaskan manusia di bumi Arab ini dari 
kekuasaan Taghut Roman atau dari kekuasaan Taghut 
Parsi kepada kekuasaan Taghut Arab dan semua 
Taghut adalah sama sahaja. Manusia ini adalah 
hamba kepada Allah sahaja dan mereka tidak menjadi 
hamba kepada Allah sahaja melainkan apabila mereka 
mengibarkan panji-panji La llaha Illallah. Maksud 
ungkapan La llaha Illallah sebagaimana yang 
difahamkan oleh orang Arab yang mengerti makna- 
makna kata-kata bahasa ibundanya ialah tiada 
Hakimiyah melainkan dimiliki Allah dan tiada undang- 
undang melainkan hanya dari Aliah dan tiada seorang 
yang berkuasa terhadap seorang yang lain kerana 
seluruh kuasa adalah milik Allah belaka dan kerana 
konsep kerakyatan yang dikehendaki oleh Islam untuk 
umat manusia -ialah konsep kerakyatan 'aqidah 
(bukan konsep kerakyatan bangsa dan di dalam 
kerakyatan ini) orang-orang Arab, orang-orang 
Roman, orang-orang Parsi dan seluruh bangsa yang 
lain dari berbagai-bagai warna kulit adalah dipandang 
sama rendah dan sama tinggi di bawah naungan 
panji-panji Allah. 

Inilah jalan da'wah (yang sebenar). 

Ketika Rasulullah s.a.w. diutuskan membawa agama 
ini, masyarakat Arab merupakan masyarakat yang 
paling buruk dari segi pengagihan kekayaan dan 
pelaksanaan keadilan. Hanya sekumpulan, kecil sahaja 
yang memiliki kekayaan dan kemampuan 
menjalankan perniagaan. Mereka bermu'amalah 
dengan riba dan ini membuat perniagaan dan harta 
kekayaan mereka sentiasa bertambah berlipatganda. 
Majoriti besar dalam masyarakat tidak memiliki apa- 
apa selain dari kesempitan hidup dan kebuluran. 
Golongan yang memiliki harta kekayaan dapat 
meni'mati kedudukan yang tinggi dan mulia, 
sedangkan majoriti orang ramai yang terbesar papa 
kedana belaka baik dari segi harta kekayaan mahupun 
dari segi pangkat kedudukan. 

Muhammad s.a.w. adalah mampu (untuk 
memulakan da'wahnya) dengan perjuangan, 
mengangkat panji-panji keadilan sosial, melancarkan 
penentangan terhadap kelas bangsawan dan 
melancarkan kempen yang bertujuan untuk 


mengubah kedudukan-kedudukan sosial dan 
mengembalikan harta orang-orang kaya kepada 
orang-orang miskin. 

Andainya Rasulullah s.a.w. memulakan da'wah ini 
pada hari pertama beliau berda'wah tentulah 
masyarakat Arab akan berpecah kepada dua barisan. 
Golongan majoriti warga masyarakat yang terbesar 
akan menyokong da'wah yang baru ini untuk 
menentang kezaliman golongan yang berada dan 
berkedudukan tinggi. Sebagai ganti seluruh 
masyarakat Arab berdiri dalam satu barisan yang padu 
menentang da'wah La llaha Illallah, iaitu satu da'wah 
yang tidak dapat meningkat kemuncaknya di waktu 
itu melainkan hanya oleh segelintir manusia yang kecil 
sahaja. 

Mungkin ada orang mencadang bahawa Nabi 
Muhammad s.a.w. adalah wajar setelah da'wahnya 
disambut oleh majoriti orang ramai Arab dan setelah 
berjaya memegang teraju kepimpinan dan 
mengalahkan golongan kecil (hartawan dan 
bangsawan) dan menundukkan mereka di bawah 
kepimpinannya - menggunakan kedudukan dan 
kekuasaannya di masa itu untuk menegakkan 'aqidah 
tauhid yang diperintahkan Allah supaya beliau 
menyampaikannya kepada manusia dan untuk 
mengajak mereka mengabdikan diri kepada kuasa 
Allah setelah beliau menundukkan mereka kepada 
kuasa-Nya. 

Tetapi Allah S.W.T. Maha Mengetahui dan Maha 
Bijaksana tidak mengarah beliau ke arah ini. 

Sebenarnya Allah S.W.T mengetahui bahawa ini 
bukannya jalan da'wah, Allah mengetahui bahawa 
keadilan sosial ini pastilah lahir di dalam masyarakat 
dari kefahaman i'tiqad yang syumul yang 
mengembalikan segala urusan kepada Allah dan 
menerima dengan rela dan patuh segala peraturan 
yang ' telah ditetapkan Allah untuk mewujudkan 
keadilan pengagihan kekayaan dan usaha bertakaful 
di antara sekalian warga masyarakat di samping 
mewujudkan kemantapan dan keyakinan golongan 
pengambil dan golongan penerima untuk 
melaksanakan peraturan yang diredhai Allah dan 
mengharap untuk mendapat kebajikan dan kebaikan 
di dunia dan Akhirat dari kepatuhan ini. Dengan ini 
hati mereka tidak lagi dipenuhi perasaan tamak 
haloba dan dipenuhi perasaan dendam dan segala 
urusan tidak lagi berlangsung dengan kekerasan dan 
ancaman yang menakutkan di samping hati tidak lagi 
rosak dan seluruh roh tidak lagi tercekik sebagaimana 
yang berlaku di dalam peraturan-peraturan 
masyarakat yang tidak ditegakkan di atas konsep La 
llaha Illallah. 

Ketika Rasulullah s.a.w. dibangkitkan menjadi Rasul, 
taraf akhlak di sepanjang tanah Arab telah merosot ke 
takuk yang paling rendah di dalam berbagai-bagai 
aspek di samping wujudnya kelebihan-kelebihan budi 

pekerti Badwi yang mentah dan primitif dalam 
masyarakat ini. 

Amalan zalim menzalimi atau ceroboh mencerobohi 
merupakan amalan yang lumrah di dalam masyarakat 
dan hakikat ini telah diungkapkan oleh kata-kata 
hikmat dari penyair Zuhayr ibn Abi Salma: 

"Sesiapa yang tidak sanggup mempertahankan 
takungan airnya dengan kekuatan senjatanya, 
nescaya takungan ini tetap akan dirobohkan orang, 
dan sesiapa yang tidak sanggup bertindak zalim 
nescaya ia akan menjadi mangsa kezaliman." 

Juga diungkapkan oleh pepatah yang terkenal: 

"Tolonglah saudaramu sama ada ia zalim atau 
dizalimi." 

Arak dan judi merupakan adat masyarakat Arab 
yang lumrah di samping merupakan kebanggaan 
masyarakat Perilaku ini diungkapkan di dalam 
keseluruhan sajak-sajak jahiliyah seperti sajak yang 
diungkapkan oleh Tarafah ibn al-'Abd yang memuja 
minuman arak. 

Pelacuran - di dalam berbagai bentuk - adalah salah 
satu gejala yang menonjol di dalam masyarakat ini 
sebagaimana telah diriwayatkan oleh Aisyah 
Radhiallahu'anha: 

"Pernikahan di dalam jahiliyah adalah berlangsung 
dalam empat bentuk iaitu (pertama) pernikahan 
seperti yang dilakukan orang-orang di zaman 
sekarang, di mana seorang lelaki menghubungi 
seorang lelaki yang lain untuk melamar perempuan 
bawah jagaannya atau anak perempuannya sendiri 
dan membayar maskahwin kemudian 
mengahwini-nya. (Kedua) pernikahan (dalam bentuk) 
seorang suami berkata kepada isterinya: 'Jika awak 
telah suci dari haid, maka pergilah kepada si anu dan 
pintalah ■ persetubuhan dengannya. (Selepas 
persetubuhan^ ini) si suami akan mengasingkan diri 
dari isterinya dan sama sekali tidak bersetubuh 
dengannya sehingga' ternyata isterinya telah hamil 
dari lelaki yang dipinta bersetubuh dengannya, 
sehingga apabila jelas isterinya hamil barulah si suami 
boleh bersetubuh dengan isterinya jika ia suka. Tujuan 
si suami berbuat begitu ialah kerana ingin mendapat 
anak yang cerdas. Pernikahan ini dinamakan 
pernikahan minta persetubuhan. (Ketiga) Pernikahan 
(dalam bentuk) sekumpulan lelaki bawah dari sepuluh 
orang mengadakan pakatan bersetubuh dengan 
seorang perempuan. Mereka semua bersetubuh 
dengannya dan apabila perempuan ini hamil dan 
melahirkan anak, maka beberapa malam selepas itu ia 
akan menjemput sekalian lelaki ini dan tiada seorang 
pun dari mereka yang boleh menolak jemputannya. 
Setelah mereka sekalian berkumpul pada perempuan 
ini dia akan berkata kepada mereka: 'Anda sekalian 
tentu tahu apa yang telah dilakukan anda dan 
sekarang saya telah melahirkan anak dan anak ini 
ialah anak anda, wahai si anu! 'Dia menyebut nama 
lelaki yang disukainya kemudian si anak ini akan 
dibinkan kepadanya dan lelaki ini tidak boleh 


menolaknya. Pernikahan yang keempat (dalam 
bentuk) sekumpulan lelaki yang ramai bersetubuh 
dengan perempuan yang menerima siapa sahaja yang 
datang kepadanya. Mereka adalah perempuan- 
perempuan pelacur yang mengibarkan panji-panji di 
atas pintu rumah mereka sebagai tanda dan siapa 
sahaja yang ingin boleh masuk bersetubuh dengan 
mereka. Jika seorang dari mereka hamil dan 
melahirkan anak, maka semua lelaki (yang pernah 
bersetubuh dengannya) akan dikumpul dan pakar- 
pakar pengesan keturunan (berdasarkan ciri-ciri 
keserupaan pada bayi ini) akan dijemput (untuk 
menentukan siapakah bapanya) dan mereka akan 
membinkan anak ini kepada lelaki yang mereka 
percaya bapanya dan dia akan menerimanya dan 
mengakui anaknya tanpa dapat ditolak olehnya." 
(Dikeluarkan oleh al-Bukhari di dalam Kitabun-Nikah). 

Muhammad s.a.w. adalah mampu (memulakan 
da'wahnya) dengan melancarkan da'wah islah atau 
reformasi yang merangkumi usaha-usaha 
membetulkan akhlak, membersihkan masyarakat, 
membersihkan jiwa dan mengubahkan nilai-nilai dan 
neraca- neraca pertimbangan. 

Pada masa ini beliau boleh mendapat - 
sebagaimana yang boleh didapati oleh setiap 
pengislah akhlak di dalam mana-mana masyarakat - 
orang-orang yang jujur dan baik hati yang merasa 
diganggu oleh kecemaran akhlak, dan dirangsangkan 
oleh keghairahan dan maruah untuk menyambut 
da'wah islah dan pembersihan ini. 

Mungkin ada orang berkata jika Rasulullah s.a.w. 
bertindak begitu tentulah dari awal lagi da'wah beliau 
akan disambut oleh orang ramai yang baik, berakhlak 
bersih dan berjiwa suci dan ini tentulah membuat 
mereka lebih mudah menerima dan mendukung 
'aqidah Islam bukannya (memulakan) perjuangannya 
dengan melancarkan da'wah La llaha lllallah yang 
menimbulkan penentangan yang kuat dari permulaan 
jalan lagi. 

Tetapi Allah S.W.T. mengetahui bahawa ini 
bukannya jalan da'wah. Allah mengetahui bahawa 
akhlak manusia ini tidak boleh dibetulkan melainkan 
dilandaskan di atas asas 'aqidah yang menetapkan 
neraca-neraca pertimbangan, menetapkan nilai-nilai 
dan menetapkan kuasa yang menjadi landasan 
neraca-neraca dan nilai-nilai ini, juga menetapkan 
hukuman dan balasan yang dimiliki oleh kuasa ini 
yang boleh dijatuhkan ke atas orang-orang yang ta'at 
dan orang-orang yang melanggar peraturan. Allah 
mengetahui bahawa sebelum 'aqidah ini ditegakkan, 
maka semua nilai dan akhlak berada dalam keadaan 
goyah dan terumbang-ambing tanpa mempunyai 
pengawal, kuasa hukuman dan balasan. 

Setelah 'aqidah ini tegak dan mantap - melalui 
perjuangan yang sukar dan setelah tegak dan 
mantapnya kuasa yang menjadi landasan 'aqidah ini, 
setelah orang ramai bebas dari kuasa manusia dan 
dari kuasa nafsu keinginannya dan setelah tegak dan 
mantapnya konsep La llaha lllallah di dalam hati 

mereka nescaya Allah bertindak dengan 'aqidah ini 
dan dengan para pendukungnya melakukan segala 
usaha reformasi yang dikemukakan oleh para 
pencadang tadi. 

Bumi Arab dapat dibersihkan dari kekuasaan Roman 
dan Parsi dari . ini bukannya bertujuan untuk 
ditegakkan kekuasaan Arab; tetapi untuk ditegakkan 
kekuasaan Allah dan kini bumi ini telah dibersihkan 
dari segala jenis Taghut sama ada Taghut Roman, 
Taghut Parsi atau Taghut Arab. 

Masyarakat Arab pada umumnya dapat dibersihkan 
dari kezaliman-kezaliman, sosial dan sistem Islam 
dapat ditegakkan dengan keadilan Allah dan 
ditimbangkan dengan neraca Allah sementara panji- 
panji keadilan sosial dapat dikibarkan dengan nama 
Allah sahaja, dan dinamakan sebagai panji-panji Islam, 
ia tidak digandingkan dengan mana-mana nama yang 
lain dan di atasnya dituliskan slo-gan La liaha Hallah. 

Jiwa dan akhlak mereka menjadi bersih, hati dan 
roh mereka juga menjadi bersih tanpa memerlukan 
hukum-hukum hudud dan hukum-hukum ta'zir yang 
disyari'atkan Allah kecuali dalam kes-kes yang jarang 
berlaku, kerana pengawasan dan kawalan di sana 
telah ditempatkan di dalam hati, kerana keinginan 
mendapatkan keredhaan dan pahala dari Allah dan 
kerana perasaan malu dan takut kepada kemurkaan 
dan hukuman telah mengambil tempat pengawasan 
dan hukuman-hukuman. 

Manusia dapat meningkat ke mercu yang tinggi di 
dalam sistem hidup, akhlak dan di dalam seluruh 
kehidupan. Ia meningkat ke mercu yang tidak pernah 
dicapai mereka sebelum ini dan tidak dapat dicapai 
mereka selepas itu melainkan di bawah naungan 
Islam. 

Semua kejayaan ini dapat dicapai dengan sempurna 
kerana para pejuang yang telah menegakkan agama 
ini dalam bentuk kerajaan, peraturan, undang-undang 
dan hukuman-hukuman telah pun menegakkannya 
sebelum ini di dalam hati nurani dan kehidupan 
mereka dalam bentuk 'aqidah, akhlak, ibadat’ dan 
tingkahlaku mereka. Dan mereka telah dijanjikan 
dengan satu balasan sahaja kerana menegakkan 
agama Allah dan janji ini tidak termasuk kemenangan 
dan kekuasaan walaupun kemenangan dan 
kekuasaan bagi agama Allah yang dicapai melalui 
perjuangan mereka. Mereka hanya dijanjikan dengan 
satu janji sahaja yang tidak ada hubungan dengan 
sesuatu faedah di dunia ini, iaitu janji Syurga. Inilah 
satu-satunya janji yang telah dijanjikan kepada 
mereka sebagai balasan kerana menghadapi 
perjuangan yang penat, menghadapi kesusahan dan 
penderitaan yang sukar dan kerana meneruskan 
perjuangan da'wah dan menentang jahiliyah dengan 
satu konsep tauhid yang tidak disukai oleh semua 
pihak yang memegang kuasa di setiap zaman dan 
tempat iaitu konsep La ilaha Illahah. 


Setelah Allah menguji mereka dengan kesusahan 
lalu mereka menghadapinya dengan sabar, setelah 
hati mereka bersih dari kehendak-kehendak 
kepentingan diri, setelah Allah mengetahui bahawa 
mereka tidak mengharapkan apa-apa balasan di dunia 
ini sekalipun dalam bentuk kemenangan da'wah di 
tangan mereka atau tegaknya agama ini di bumi 
dengan usaha perjuangan mereka, setelah tidak ada 
lagi di dalam hati mereka perasaan berbangga 
dengan sesuatu kaum -atau bangsa, berbangga 
dengan negeri dan tanahair, berbangga dengan suku 
atau keluarga... 

Setelah Allah mengetahui semuanya ini, maka 
ternyatalah kepada-Nya bahawa mereka benar-benar 
telah menjadi pemegang-pemegang amanat Allah 
yang agung, iaitu pemegang amanat 'aqidah yang 
menetapkan hanya Allah sahaja yang berhak 
memegang kuasa Hakimiyah (pengadilan dan 
pemerintahan) di atas hati, perilaku syi'ar-syi'ar 
agama, jiwa, harta, undang-undang, 
peraturan-peraturan dan situasi-situasi mereka. 
Seterusnya mereka telah menjadi pemegang amanah 
kuasa yang telah diserahkan ke dalam tangan mereka 
agar mereka menggunakannya untuk menjalankan 
syari'at Allah dan keadiian-Nya dan tidak 
menggunakannya sedikit pun untuk kepentingan diri 
mereka, keluarga mereka, kaum mereka atau bangsa 
mereka kerana seluruh kuasa yang ada di dalam 
tangan mereka adalah untuk Allah, untuk agama dan 
syari'at-Nya dan kerana mereka benar-benar tahu 
bahawa kuasa ini adalah dari Allah yang telah 
mengurniakannya kepada mereka. 

Sistem hidup yang berkat ini tentulah tidak akan 
terlaksana sedikit pun ke tahap yang luhur ini kecuali 
pelancaran da'wah ini dimulakan dengan langkah 
yang seperti ini, kecuali da'wah ini mengibarkan panji- 
panji La Ilaha Iliallah sahaja dan tiada panji-panji yang 
lain di sampingnya, kecuali da'wah sanggup menjalani 
jalan yang berlopak-Iopak yang amat sukar pada 
lahirnya tetapi berkat dan senang pada hakikatnya. 

Sistem hidup yang berkat ini tidak akan bulat dan 
ikhlas semata-mata kerana Allah. Sekiranya da'wah 
memulakan langkah-langkah pertamanya dengan 
kempen nasionalisme atau kempen sosial atau 
kempen akhlak atau mengangkat cogankata yang lain 
di samping cogankata La Ilaha Iliallah yang tunggal. 

****** 

Itulah sebabnya Al-Qur'an Makkiyah menumpukan 
seluruh pembicaraannya untuk menegakkan konsep 
La Ilaha Hallah di dalam hati dan akal manusia dan 
memilih jalan ini walaupun pada lahirnya ia kelihatan 
sukar dan menolak jalan-jalan sampingan yang lain 
dan tetap tidak berganjak dari jalan ini. 

Adapun sebab mengapa Al-Qur'an Makkiyah hanya 
membicarakan persoalan i'tiqad sahaja tanpa 
memperkata-kan butir-butir peraturan dan undang- 
undang yang mengatur urusan-urusan mu'amalah. 

maka ini juga satu perkara yang patut mendapat 
perhatian yang teliti para penda’wah. 

Sebenarnya tabi'at agama ini sendiri yang 
menetapkan cara pembicaraan Al-Qur'an Makkiyah 
ini. la adalah satu agama yang seluruhnya ditegakkan 
di atas dasar Uluhiyah Yang Maha Esa. Seluruh 
penyusunannya, undang-undang dan peraturannya 
adalah terbit dari dasarnya yang pokok ini. Jika pokok 
yang besar, tinggi mengawan, mengembang rimbun, 
menghulur bayang-bayangnya yang panjang, 
mendahan dan mencabang bersilang-silangan 
menyedut udara ini memerlukan akar umbi yang 
menunjang jauh ke dalam bumi dan menjangkau 
kawasan yang luas sesuai dengan saiz batangnya 
yang besar dan tinggi ini, maka begitulah juga 
kedudukan agama ini. Sistem agama ini adalah 
merangkumi seluruh kehidupan manusia, ia 
mengendalikan seluruh urusan kehidupan mereka 
sama ada besar atau kecil, la bukan sahaja mengatur 
kehidupan manusia di dunia ini sahaja, ■ malah 
mengatur kehidupan mereka di Akhirat juga, la bukan 
sahaja berfungsi di alam syahadat yang nyata, malah 
berfungsi juga di alam ghaib yang tersembunyi, la 
bukan sahaja berfungsi di dalam mu'amalah lahiriah 
yang bersifat kebendaan, tetapi juga berfungsi di 
lubuk dhamir, di dunia hati dan niat-niat yang sulit. 
Pendeknya agama ini merupakan sebuah institusi 
yang amat besar dan amat luas dan oleh kerana ini ia 
memerlukan akar umbi yang menusuk jauh ke dalam 
bumi sesuai dengan bidangnya yang amat luas, besar, 
mendalam dan berkembang. 

Ini adalah satu aspek dari tabi'at dan rahsia agama 
ini yang menentukan metodologinya di dalam 
membina dan mengembangkan dirinya. Ia 
menjadikan soal pembinaan 'aqidah, penegapan dan 
kesyumulannya yang merangkumi seluruh cabang 
jiwa ini sebagai salah satu dari keperluan-keperluan 
bagi pertumbuhan yang betul, juga sebagai salah satu 
dari jaminan-jaminan ketahanan dan keselarasan di 
antara bahagian pokok yang zahir dan tersergam di 
udara dengan bahagian perdu pokok atau akar 
umbinya yang menunjang di dalam bumi. 

Apabila 'aqidah La Ilaha lllallah telah tertanam 
kukuh di lubuk hati, dan dalam waktu yang sama juga 
tegaknya sistem hidup yang melambangkan konsep 
La Ilaha lllallah. Itulah satu-satunya sistem hidup yang 
diredhai oleh hati, yang tertanam teguh dengan 
'aqidah ini, iaitu hati-hati yang sejak dari awal-awal 
lagi telah menyerah patuh kepada sistem Ilahi ini 
walaupun sebelum dibentangkan undang-undang 
dan peraturan yang terperinci. Penyerahan dan 
kepatuhan dari awal ini merupakan ciri yang 
dikehendaki oleh keimanan dan dengan penyerahan 
dan kepatuhan yang seperti inilah hati (para 
Mu'minin) menerima undang-undang dan peraturan 
Islam dengan penuh kerelaan. Mereka tidak pernah 
membantah sesuatu apa pun dari undang-undang 
dan peraturan ini sebaik sahaja diumumkan kepada 
mereka dan seterusnya mereka tidak teragak-agak 
melaksanakannya setelah diterima oleh mereka. 


Beginilah caranya arak, riba, judi, dan semua 
adat-adat jahiliyah yang lain dapat dihapuskan 
dengan beberapa ayat Al-Qur'an atau beberapa 
kalimah dari Rasulullah s.a.w. sahaja sedangkan 
kerajaan-kerajaan sekular di dunia berhempas pulas 
hendak menghapuskan kejahatan ini dengan 
menggunakan berbagai undang-undang dan 
peraturan, tentera dan kuasa, kempen dan media 
massa tetapi tidak sampai ke mana, kecuali hanya 
dapat membendung kesalahan-kesalahan yang lahir 
sahaja, sedangkan masyarakat penuh tepu dengan 
kejahatan dan kemungkaran. 1 

Satu aspek yang lain dari tabi'at agama ini dapat 
dilihat pada metodologinya yang betul ini, iaitu 
agama ini merupakan satu sistem hidup yang amali, 
dinamik dan serius. Ia datang untuk mengendalikan 
kehidupan manusia di dalam realitinya dan ia 
menghadapi realiti ini untuk menetapkan 
keputusannya sama ada mengekalkan realiti ini atau 
memindakan atau mengubahkannya semua sekali dari 
akar umbinya. Oleh sebab ini, ia tidak mengadakan 
undang-undang dan peraturan melainkan kepada 
kes-kes yang benar-benar telah berlaku di dalam 
masyarakat yang sejak dari awal lagi mengiktirafkan 
kuasa Hakimiyah Allah Yang Maha Esa sahaja. 

Agama ini bukannya satu teori yang berurusan 
dengan andaian-andaian, malah ia T adaIah satu sistem 
hidup yang berurusan dengan realiti. Oleh sebab ini 
langkah pertama pastilah ditegakkan masyarakat 
Islam yang menjunjung 'aqidah La ilaha lllallah dan 
mengakui bahawa kuasa Hakimiyah hanya milik Allah 
serta menolak sebarang pengiktirafan kuasa 
Hakimiyah kepada yang lain dari Allah. Dan 
seterusnya menolak Iigality atau kesahihan dari segi 
undang-undang mana-mana kedudukan dan 
peraturan yang tidak dilandaskan di atas dasar ini. 

Apabila masyarakat Islam telah ditegakkan di alam 
kenyataan, barulah ia mempunyai kehidupan yang 
realistik yang memerlukan kepada peraturan dan 
undang-undang, maka di waktu inilah agama ini 
bertindak menggariskan peraturan-peraturan dan 
undang-undang kepada para Mu'minin yang sejak 
dari awal lagi telah bersedia untuk mematuhi undang- 
undang dan peraturan Ilahi dan menolak undang- 
undang dan peraturan yang lain. 

Para Mu'minin yang beriman kepada 'aqidah ini 
pastilah mempunyai kuasa di atas diri dan masyarakat 
mereka yang boleh menjamin bahawa undang- 
undang dan peraturan Ilahi dapat dilaksanakan di 
dalam masyarakat ini agar ia benar-benar mempunyai 
kehebatan dan keseriusan. Selain dari itu kehidupan 
masyarakat ini harus menghadapi realiti yang 
memerlukan undang-undang dan peraturan itu. 


1 Lihat huraian bagaimana Allah mengharamkan arak dalam 
juzu’ yang kelima Tafsir ini dan bagaimana Amerika gagal 
menghapuskan arak di dalam buku “ iUaaib ^xl\ jui \'su 

(Apakah Kerugian Dunia Akibat Kemunduran Islam) 
karangan Maulana Abui Hassan Ali Hassani An-Nadwi. 

Semasa berada di Makkah, kaum Muslimin tidak 
mempunyai kuasa di atas diri dan masyarakat mereka, 
juga tidak mempunyai kehidupan yang realistik dan 
berdiri sendiri yang boleh di atur mengikut syari'at 
Allah. Oleh sebab itulah di zaman Makkiyah, Allah 
tidak menurunkan peraturan-peraturan dan undang- 
undang, malah hanya menurunkan 'aqidah dan 
akhlak yang terpancar dari 'aqidah ini, tetapi apabila 
mereka telah mempunyai sebuah kerajaan yang 
berdaulat di Madinah, barulah undang-undang dan 
peraturan-peraturan ini diturunkan dan ditetapkan 
kepada mereka untuk menghadapi keperluan- 
keperluan realistik masyarakat Islam, iaitu undang- 
undang dan peraturan yang dijaminkan oleh kerajaan 
dengan kuatkuasanya yang serius dan lulus. 

Allah tidak menghendaki menurunkan undang- 
undang dan peraturan ini di zaman Makkiyah semata- 
mata untuk disimpan sebagai persediaan untuk 
dilaksanakannya sebaik sahaja kerajaan Islam 
ditegakkan di Madinah nanti, kerana cara yang seperti 
ini bukannya dari tabi'at agama ini, malah ia lebih 
realistik dan lebih serius lagi dari cara ini. Ia tidak 
mengandaikan masalah-masalah untuk diandaikan 
cara-cara penyelesaiannya, malah ia menghadapi 
realiti dengan saiz dan bentuknya, dengan suasana 
dan latar belakangnya untuk dimasukkan ke dalam 
acuan undang-undang dan peraturan yang khusus 
yang sesuai dengan saiz, bentuk, suasana dan latar 
belakang realiti ini. 

Orang-orang^ yang mahukan Islam pada hari ini 
bertindak menyusun peraturan dan undang-undang 
kehidupan, sedangkan di muka bumi ini belum ada 
sebuah masyarakat yang sanggup berhakimkan 
kepada syari’at Ai-lah sahaja dan menolak segala 
undang-undang dan peraturan yang lain serta 
mempunyai kuasa untuk menguatkuasa dan 
menjalankan syari’at itu.... Orang-orang yang 
mahukan Is-Iam bertindak sebegini adalah tidak 
memahami tabi'at agama ini dan tidak mengetahui 
bagaimana Islam harus berkembang di dalam 
kehidupan manusia mengikut sebagaimana . yang 
dikehendaki Aliah. 

Mereka mahukan Isiam supaya mengubahkan 
tabi'atnya, metodologinya dan sejarahnya agar sama 
dan serupa dengan sistem-sistem hidup ciptaan 
manusia dan sama dengan metodologi-metodologi 
yang disusun manusia. Mereka berusaha agar Islam 
bertindak gopoh dan menyeleweng dari jalan dan 
langkah-langkah yang betul untuk memenuhi 
keinginan sementara di dalam jiwa mereka, iaitu 
keinginan yang dirangsangkan oleh kekalahan jiwa 
mereka kepada sistem hidup ciptaan manusia yang 
kerdil. Mereka mahukan Islam memasukkan dirinya ke 
dalam acuan andaian-andaian untuk menghadapi 
masa depan yang tidak wujud sedangkan Allah 
mahukan agama ini berkembang mengikut 
sebagaimana yang dikehendaki olehnya, iaitu mula- 
mulanya berkembang sebagai satu 'aqidah yang 
memenuhi hati manusia dan menerapkan 


pengaruhnya ke atas hati nurani mereka, satu 'aqidah 
yang menuntut agar manusia tidak tunduk melainkan 
hanya kepada Allah dan tidak menerima undang- 
undang dan peraturan-peraturan melainkan dari 
Allah. Dan setelah wujudnya kelompok manusia yang 
mendukung 'aqidah seperti ini serta mempunyai 
kuasa di dalam masyarakat mereka, maka barulah 
dimulakan usaha menyusun undang-undang dan 
peraturan untuk melayani kehendak-kehendak 
mereka yang realistik dan mengatur kehidupan 
mereka yang sebenar. 

Para pejuang da’wah Islamiyah juga harus faham 
bahawa apabila mereka hendak menyeru manusia 
supaya menegakkan semula agama ini, mereka harus 
lebih dahulu menyeru mereka supaya memeluk 
'aqidah ini walaupun mereka mengaku diri mereka 
sebagai orang-orang Islam dan sijii beranak mereka 
juga membuktikan bahawa mereka adalah orang- 
orang yang beragama Islam. Para penda’wah pastilah 
mengajar mereka bahawa rukun pertama Islam ialah 
mengikrarkan 'aqidah La ilaha lllallah dengan 
pengertian yang haqiqi, iaitu memulangkan kuasa 
Hakimiyah di dalam segala urusan mereka kepada 
Allah dan mengusir penceroboh yang mencabul kuasa 
Allah kerana mereka mendakwa mempunyai kuasa 
Hakimiyah. 'aqidah ini pastilah ditegakkan di dalam 
hati dan di dalam slogan-slogan mereka, juga 
ditegakkan di dalam undang-undang dan realiti hidup 
mereka. 

Persoalan 'aqidah ini hendaklah dijadikan asas 
da’wah manusia kepada Islam sebagaimana ia telah 
dijadikan asas da’wah Islam pada kali yang pertama. 
Inilah bentuk da’wah yang telah ditumpukan oleh Al- 
Qur'an selama tiga belas tahun genap. 

Apabila ada kelompok manusia yang menganut 
agama ini dengan pengertian yang haqiqi, maka 
kelompok inilah yang layak mengendalikan sistem 
Islam di dalam kehidupan kemasyarakatan mereka, 
kerana mereka telah cuba berikrar dengan hati 
mereka untuk menegakkan kehidupan mereka di atas 
asas 'aqidah ini dan supaya tiada yang memerintah 
kehidupan mereka melainkan hanya Allah. 

Apabila masyarakat ini telah ditegakkan di dalam 
realiti, barulah dasar-dasar sistem hidup Islam ini 
sesuai dikemukakan kepadanya dan barulah tepat 
bagi masyarakat ini menyusun undang-undang dan 
peraturan yang diperlukan oleh kehidupan mereka 
yang sebenar di dalam lingkungan dasar-dasar umum 
sistem hidup Isiam. Inilah tertib susunan yang betul 
bagi menetapkan langkah-langkah sistem hidup Islam 
yang realistik, amali dan serius. 

Mungkin ternampak kepada setengah-setengah 
pejuang Islam yang jujur, gopoh dan tidak 
memerhatikan dengan teliti tabi'at agama ini atau 
tabi'at metodologinya yang Rabbani dan lurus yang 
dilandaskan di atas hikmat kebijaksanaan Allah Yang 
Maha Mengetahui dan Bijaksana dan di atas ilmu-Nya 

yang mengetahui tabi'at-tabi'at manusia dan 
kehendak-kehendak keperluan hidup mereka.... 
Mungkin ternampak kepada mereka bahawa usaha 
membentangkan asas-asas sistem hidup Islam atau 
undang-undang dan peraturan Islam kepada orang 
ramai ini boleh memudahkan jalan da'wah di samping 
mendorongkan mereka berminat kepada agama ini. 

Ini adalah suatu tanggapan yang salah sama seperti 
tanggapan orang-orang yang mengusulkan cadangan 
agar pelancaran da'wah Rasulullah s.a.w. ini 
dimulakan di bawah panji-panji perjuangan 
nasionalisme atau perjuangan islah masyarakat atau 
perjuangan membina akhlak untuk memudahkan 
jalan da'wah. 

Hati manusia pastilah lebih dahulu menunjukkan 
kepatuhan dan keikhlasan mereka kepada Allah dan 
pastilah -pada dasarnya - mengumumkan 'Ubudiyah 
mereka kepada Allah dan sanggup menerima 
undang-undang dan peraturan Allah sahaja dan 
menolak segala undang-undang dan peraturan yang 
lain sebelum mereka diberikan huraian yang terperinci 
mengenai undang-undang dan peraturan Ilahi yang 
boleh membangkitkan minat dan kegemaran mereka 
terhadapnya. 

Kegemaran dan minat ini pastilah terbit dari minat 
dan keinginan menumpukan 'Ubudiyah kepada Allah 
dan keinginan membebaskan diri dari kuasa-kuasa 
yang lain dari kuasa Allah, bukannya dari huraian 
bahawa peraturan-peraturan yang dibentangkan 
kepada mereka itu sendiri adalah lebih baik dari 
peraturan-peraturan yang ada pada mereka mengenai 
itu dan ini secara terperinci. 

Memanglah sistem hidup Ilahi itu lebih baik kerana 
ia adalah dari syari'at Allah, sedangkan undang- 
undang manusia tidak akan sama pada bila-bila masa 
pun dengan syari'at Allah, tetapi ini bukan dasar 
da'wah, kerana mengikut dasar da'wah kesanggupan 
menerima syari'at Allah sahaja dan menolak undang- 
undang yang lain itulah yang dikatakan pengertian 
Islam dan Islam tidak mempunyai pengertian yang lain 
dari ini. Oleh itu sesiapa yang gemarkan Islam bererti 
ia telah membuat keputusan yang muktamad di 
dalam persoalan 'aqidah ini dan tidak lagi perlu 
dirangsangkan minatnya dengan keindahan dan 
keutamaan sistem Islam. Ini adalah salah satu dari 
fogik iman yang sangat mudah dimengerti. 

******* 

Kemudian kita perlu menghuraikan sebagaimana 
Al-Qur'an mengolahkan persoalan 'aqidah ini selama 
tiga belas tahun. Ia tidak pernah mengemukakan 
persoalan J aqidah ini dalam bentuk "teori" atau 
dalam bentuk "ilmu ketuhanan" atau dalam bentuk 
perdebatan seperti perdebatan-perdebatan yang 
dikenali kemudian dengan nama "ilmu tauhid" atau 
"ilmu al-qalam!" 

Tidak sekali-kali begitu, malah AI-Qur'anuI-Karim 
berbicara dengan fitrah manusia dengan 
menggunakan dalil-dalil dan saranan-saranan yang 


terdapat pada kewujudan dirinya dan pada 
kewujudan makhluk-makhluk yang lain di 
sekelilingnya, Al-Qur'an menyelamatkan fitrah 
manusia dari timbunan sampah sarap (kepercayaan 
yang karut). Dan membersihkan alat-alat penerima 
fitrah manusia dari kekotoran yang mengaratinya dan 
melumpuhkan fungsi-fungsinya, la membuka pintu- 
pintu fitrah agar ia dapat menerima isyarat-isyarat 
yang menyampaikan saranan, dan kesan-kesan serta 
memberi reaksi terhadapnya. Surah al-An'am yang 
ada di hadapan kita sekarang ini adalah satu contoh 
yang lengkap dari metodologi AI-Qur'an yang unik ini 
dan kita akan memperkatakan ciri-cirinya sebentar 
lagi. 

Ini adalah pandangan secara umum dan mengikut 
pandangan secara khusus pula ialah Al-Qur'an telah 
membawa 'aqidah ini ke dalam kancah pertarungan 
yang hidup dan realistik, iaitu pertarungan dengan 
timbunan sampah sarap (kepercayaan-kepercayaan 
yang karut) yang melumpuhkan fitrah manusia, 
pertarungan yang berlangsung di dalam jiwa manusia 
yang hadir dan wujud dalam realiti. Oleh sebab itu 
(pembentangan 'aqidah) dalam bentuk teori adalah 
satu bentuk yang tidak sesuai dengan realiti yang 
hadir ini, malah bentuk yang sesuai ialah bentuk 
persemukaan atau penentangan yang hidup terhadap 
penyakit-penyakit, sekatan-sekatan, halangan- 
halangan, masalah-masalah jiwa dan realiti yang 
terdapat di dalam jiwa manusia-manusia yang hadir 
dan hidup. Begitu juga perdebatan aqliyah yang 
dilakukan oleh ilmu tauhid di zaman-zaman mutakhir 
adalah satu bentuk yang tidak sesuai. Al-Qur'an telah 
menghadapi realiti manusia yang lengkap dengan 
keadaan-keadaan dan latar belakangnya yang hidup, 
la berbicara dengan diri manusia secara keseluruhan 
di dalam lautan realiti. Begitu juga bentuk perbicaraan 
ilmu ketuhanan juga tidak sesuai (untuk 
pembentangan 'aqidah), kerana 'aqidah Islamiyah - 
walaupun berupa 'aqidah - namun ia adalah satu 
'aqidah yang menggambarkan satu sistem hidup yang 
realistik untuk dilaksanakan secara amali, ia bukannya 
'aqidah yang terkepung di sudut yang sempit seperti 
kajian-kajian ilmu ketuhanan secara teori. 

Al-Qur'an yang membina 'aqidah ini di dalam hati 
nurani kelompok Muslimin telah membawa mereka 
ke dalam kancah pertarungan yang besar menentang 
jahiliyah di sekelilingnya dan menentang keladak- 
keladak jahiliyah yang masih melekat di dalam hati, 
akhlak dan realiti hidup mereka. Dari suasana-suasana 
dan latar belakang inilah lahirnya usaha pembinaan 
'aqidah, tetapi ia lahir bukan dalam bentuk teori dan 
tidak pula dalam bentuk ilmu ketuhanan atau dalam 
bentuk perdebatan ilmu al-qalam, malah dalam 
bentuk usaha membentuk dan menyusun kehidupan 
secara langsung di kalangan kelompok Muslimin itu 
sendiri. Perkembangan kelompok Muslimin dalam 
bidang kefahaman i‘tiqad dan bidang perilaku mereka 
di alam realiti yang selaras dengan kefahaman ini, 
juga dalam bidang pengalaman mereka menghadapi 
jahiliyah sebagai satu organisasi yang sentiasa 
memeranginya adalah satu gambaran lengkap bagi 

perkembangan 'agidah, atau satu terjemahan yang 
hidup bagi 'agidah. Inilah metodologi Islam yang 
menggambarkan tabi'atnya. 

Adalah perlu bagi penda'wah-penda'wah Islam 
memahami tabi'at agama ini dan metodologi 
harakatnya sebagaimana kami telah terangkan tadi 
agar mereka mengetahui bahawa peringkat 
pembinaan 'agidah seperti ini yang telah mengambil 
masa yang lama di zaman Makkiyah ini adalah tidak 
terpisah dari peringkat pembentukan amali harakat 
Islamiyah atau peringkat pembinaan kelompok 
Muslimin di alam realiti. la bukannya peringkat 
menerima teori untuk kajian, malah merupakan 
peringkat pembinaan asas bagi 'agidah Islamiyah, 
bagi kelompok Muslimin, bagi harakat Islam dan 
kewujudan mereka di alam realiti serentak dalam satu 
waktu. Beginilah yang seharusnya difaham setiap kali 
wujudnya hasrat untuk mengulangkan sekali lagi 
pembinaan 'agidah ini. 

Demikianlah peringkat pembinaan 'agidah ini harus 
memakan waktu yang lama dan langkah-langkahnya 
harus berlangsung dengan perlahan-lahan, mendalam 
dan kukuh. Demikian juga peringkat pembinaan ini 
tidak seharusnya dijadikan peringkat pengajian 
'agidah secara teori, malah peringkat ini pastilah 
dijadikan peringkat penterjemahan 'agidah ini dalam 
bentuk yang dinamik yang dapat dilihat pada hati 
mereka yang dibentuk dengan 'agidah ini pada 
pembinaan kelompok Muslimin yang mana 
perkembangan-nya menggambarkan perkembangan 
'agidah ini sendiri, juga dapat dilihat pada harakat 
kelompok Muslimin di alam realiti menghadapi 
jahiliyah dan memasuki kancah pertarungan di dalam 
hati mahu pun di dalam realiti agar 'agidah ini hidup 
dan berkembang subur dengan dinamiknya di dalam 
kancah pertarungan. 

Dalam konteks 'agidah Islam adalah amat salah, 
malah amat bahaya andainya 'agidah ini diolahkan 
dalam bentuk teori tulen untuk kajian secara teori 
atau untuk pengetahuan umum sahaja. 

Al-Qur'an tidaklah menghabiskan masa selama tiga 
belas tahun genap dalam pembinaan 'agidah ini 
disebabkan kerana Al-Qur'an itu diturunkan bagi 

pertama kali Sekali-kali tidak begitu andainya Allah 

kehendaki tentulah Dia boleh menurunkannya 
sekaligus sahaja kemudian membiarkan para pemeluk 
Islam mempelajarinya selama tiga belas tahun atau 
lebih atau kurang sehingga mereka dapat memahami 
"teori Islamiyah" ini dengan sempurnanya. 

Tetapi kehendak Allah S.W.T. mahukan satu perkara 
yang lain. Allah berkehendak membentuk satu sistem 
hidup yang tertentu dan unik. Allah mahu membina 
kelompok Muslimin, membina harakat dan membina 
'agidah serentak dalam satu masa. Allah mahu 
membina kelompok Muslimin dan harakat dengan 
'agidah dan membina 'agidah dengan kelompok 
Muslimin dan harakat. Allah mahukan 'agidah 


menjadi realiti kelompok Muslimin dan mahukan 
realiti kelompok Muslimin dan harakat mereka 
menjadi gambaran 'agidah. Aliah S.W.T. mengetahui 
bahawa pembinaan jiwa dan pembentukan kelompok 
Muslimin tidak mungkin dilakukan dalam sehari 
semalam. Oleh sebab itu pembinaan 'agidah pastilah 
mengambil masa sepanjang yang diambil di dalam 
pembinaan jiwa dan pembentukan kelompok hingga 
apabila pembinaan 'agidah itu matang, maka 
kelompok itulah yang menjadi petanda* lahir bagi 
kematangan ini di alam realiti. 

Inilah tabi'at agama ini - sebagaimana yang 
diintisarikan dari metodologi AI-Qur'an Makkiyah - 
dan kita pastilah mengetahui tabi'at ini dan kita tidak 
seharusnya bertindak mengubahkannya kerana 
menyahut kehendak keinginan yang gopoh dan 
kerana kalah di hadapan bentuk teori-teori ciptaan 
manusia, malah dengan tabi'at inilah Islam telah 
membentuk umat Muslimin bagi pertama kali dan 
dengan tabi'at inilah juga Islam akan membentuk 
umat Muslimin setiap kali adanya hasrat untuk 
melahir umat Muslimin sekali lagi ke alam al-wujud 
sebagaimana Allah telah melahirkan mereka kali yang 
pertama. 

Kita pasti menyedari betapa salah dan merbahaya 
percubaan untuk mengubahkan 'agidah Islamiyah 
yang dinamik yang wajib dijelmakan di dalam realiti 
yang sempurna dan harakat yang dinamik ini kepada 
bentuk "teori" untuk kajian dan pengetahuan umum 
semata-mata kerana kita mahu menentang "teori" 
ciptaan manusia yang kerdil dengan teori Islamiyah. 

'agidah Islamiyah pasti dijelmakan di dalam jiwa 
manusia yang dinamik, organisasi yang wujud di alam 
realiti dan di dalam harakat menentang jahiliyah di 
sekelilingnya, juga menentang keladak jahiliyah yang 
mendap di dalam jiwa mereka kerana mereka dulunya 
adalah pendokong-pendokong jahiliyah sebelum 
'agidah Islam menyerap ke dalam hati mereka dan 
sebelum mereka dicabut dari persekitaran jahiliyah. 
'agidah islamiyah dalam bentuk ini adalah mengambil 
ruang yang lebih besar, lebih luas dan lebih 
mendalam dari ruang yang diambil oleh 'agidah 
dalam bentuk "teori" di samping ia merangkumi 
ruang teori dan bahan kajiannya. Tetapi ia tidak 
menumpu setakat teori sahaja. 

Kefahaman Islam terhadap Uluhiyah dan 

kewujudannya terhadap alam buana, hayat dan insan 
adalah satu kefahaman yang syumul dan lengkap. 
Dan di samping itu ia juga merupakan satu 
kefahaman yang realistik dan positif, yang mana 
tabi'atnya tidak suka ia dijelmakan dalam bentuk 
kefahaman teori dan pengetahuan umum semata- 
mata kerana ia bertentangan dengan tabi'at dan 
tujuannya, malah ia wajib dijelmakan dalam kelompok 
manusia dalam organisasi yang dinamis dan dalam 
harakat di alam realiti kerana cara pembentukan ia 
berkembang melalui kelompok manusia dan 

organisasi yang dinamis sehingga ia mencapai 

kematangan dari segi teori sama serentak dengan 
kematangan di alam realiti, iaitu ia tidak terpisah di 
dalam bentuk teori, malah ia terus dijelmakan dalam 
bentuk yang wujud di alam realiti. 

Setiap perkembangan 'aqidah dari segi teori yang 
mendahului perkembangan harakatnya di alam realiti 
dan tidak dijelmakan melaluinya adalah satu 
perkembangan yang salah dan merbahaya dalam 
konteks tabi'at agama ini, tujuannya dan cara 
membentukkan dirinya. 


Allah S.W.T. berfirman: 



"Dan Ai-Qur'an ini Kami telah menurunkannya dengan 
berdikit-dikit supaya engkau dapat membacakannya kepada 
manusia dengan perlahan-lahan dan Kami, telah 
menurunkannya secara beransur-ansur." 

(Surah al-lsra': 106) 

Penurunan Al-Qur'an secara berdikit-dikit dan 
pembacaan dengan cara yang perlahan-lahan ini 
memanglah dirancangkan sedemikian rupa agar 
pembinaan struktur yang terdiri dari 'aqidah ini 
berlangsung dalam bentuk "organisasi yang hidup" 
bukannya dalam bentuk "teori pengetahuan" 
semata-mata. 

Para penganut agama ini harus mengetahui dengan 
sebaik-baiknya iaitu sebagaimana agama ini 
merupakan agama Rabbani, maka metodologi 
harakatnya juga merupakan metodologi Rabbani yang 
sesuai dengan tabi'atnya dan bahawa hakikat agama 
ini tidak boleh dipisahkan dari metodologi harakatnya. 

Mereka juga harus mengetahui iaitu sebagaimana 
tujuan kedatangan agama ini ialah untuk 
mengubahkan . kefahaman i‘tiqad - yakni 
mengubahkan realiti yang asasi -maka begitulah juga 
tujuan kedatangannya ialah untuk mengubah 
metodologi pemikiran dan harakat yang digunakan 
untuk membina kefahaman i'tiqad dan mengubahkan 
realiti yang asasi. Pendeknya ia datang untuk 
membina 'aqidah di samping membina umat dan 
seterusnya untuk mewujudkan satu metodologi 
pemikiran yang khusus dengannya sebagaimana ia 
membentuk kefahaman i‘tiqad dan reatiti yang asasi 
tidak ada pemisahan di antara metodologi pemikiran 
yang khusus itu dengan kefahaman i'tiqad dan 
pembentukan yang asasi itu. Semuanya merupakan 
satu berkas yang sama. 

Apabila kita mengetahui metodologi yang telah 
dihuraikan tadi, maka hendaklah kita mengetahui 
pula bahawa metodologi ini adalah metodologi yang 
semuiajadi bukannya metodologi untuk sesuatu 
peringkat perkembangan atau untuk sesuatu 
masyarakat atau untuk sesuatu keadaan atau situasi 
yang khusus dengan pertumbuhan kelompok 


Muslimin yang pertama, malah ia adalah metodologi 
yang dengannya sahaja dapat ditegakkan agama ini. 

Fungsi agama Islam bukan hanya untuk 
mengubahkan 'aqidah manusia dan realiti mereka 
sahaja, bahkan juga untuk mengubah cara pemikiran 
mereka dan cara mereka menangani kefahaman dan 
realiti, ini disebabkan kerana sistem Islam adalah 
sistem hidup Rabbani, yang mana seluruh tabi'atnya 
berlainan dari sistem-sistem hidup ciptaan manusia 
yang lemah dan kerdil. 

Kita tidak dapat sampai kepada kefahaman Rabbani 
dan konsep hidup Rabbani melainkan melalui 
metodologi pemikiran Rabbani juga, iaitu satu 
metodologi yang dikehendaki Allah agar metodologi 
permikiran manusia ditegakkan di atas asasnya supaya 
kefahaman dan struktur mereka yang asasi menjadi 
betul dan sihat. 

Apabila kita mahukan Islam dijadikan suatu teori 
untuk kajian, maka ini bererti kita keluar dari tabi'at 
metodologi Rabbani dan dari tabi'at pemikiran 
Rabbani dan menundukkan Islam kepada cara-cara 
pemikiran manusia seolah-olah sistem hidup Rabbani 
itu lebih rendah dari sistem hidup ciptaan manusia 
dan seolah-olah kita mahu mengangkatkan 
metodologi Allah dalam pemikiran dan harakat 
supaya sama dengan metodologi ciptaan manusia. 

Dari aspek ini perkara ini amatlah penting dan 
kekalahan (di sini merupakan kekalahan yang) 
membawa maut. 

Fungsi sistem hidup Rabbani ialah memberi kepada 
kita - selaku para pendukung da'wah Islamiyah - satu 
metodologi pemikiran yang khusus untuk 
membolehkan kita membersihkan diri kita dari 
keladak cara-cara pemikiran jahiliyah yang dominan di 
muka bumi ini, yang menekan akal kita dan hidup di 
dalam kebudayaan kita. Oleh itu apabila kita mahu 
memahami agama ini dengan menggunakan 
metodologi berfikir yang asing dari tabi'atnya iaitu 
metodoiogi-metodologi pemikiran jahiliyah yang 
dominan, maka ini bererti kita telah membatalkan 
fungsi agama ini yang datang untuk berkhidmat 
kepada manusia dan (sekaligus) bererti kita telah 
mengharamkan diri kita sendiri dari peluang 
menyelamatkan diri dari tekanan sistem hidup 
jahiliyah yang dominan di zaman ini, juga peluang 
menyelamatkan diri dari keladak-keladak jahiliyah 
yang melekat di dalam akal dan struktur diri kita. 

Dari aspek ini perkara ini amatlah penting dan 
kerugian (di sini) merupakan kerugian yang membawa 
maut. 

Metodologi pemikiran dan harakat dalam rangka 
usaha membina Islam tidak kurang penting dan 
perlunya dari sistem kefahaman i'tiqad dan dari sistem 
hidup yang asasi yang juga tidak terpisah darinya. 
Walau bagaimana sekalipun terlintas di dalam hati 
untuk mengemukakan kefahaman dan sistem hidup 
Islam ini dalam bentuk pengungkapan, maka kita 
harus jangan lupa bahawa cara pengungkapan ini 

tidak dapat mewujudkan Islam di bumi ini dalam 
bentuk harakat yang wujud di alam realiti, malah kita 
harus jangan lupa bahawa usaha kita 
memperkenalkan Islam dalam bentuk ini tidak akan 
memberi faedah melainkan kepada mereka yang 
sedang berjuang mengendalikan harakat Isiamiyah 
yang bergerak di alam realiti. Dan sebanyak-banyak 
yang dapat diambil faedah oleh mereka dari usaha 
kita yang memperkenalkan Islam dalam bentuk ini 
ialah mereka dapat berinteraksi dengannya sekadar 
pencapaian yang telah dicapai mereka dalam masa 
menjalankan harakat ini. 

Sekali lagi saya ulangi bahawa kefahaman i'tiqad 
pastilah dijelmakan dalam satu kelompok yang 
bergerak dan dalam waktu yang sama kelompok ini 
harus merupakan gambaran yang tepat dan 
terjemahan yang sebenar kepada kefahaman i l tiqad 
ini. 


undang-undang dan peraturannya harus diatur dalam 
masa menghadapi masalah-masalah hidup yang 
sebenar di alam realiti. 

Di antara kewajipan para pejuang da'wah Isiamiyah 
ialah menahan diri dari menyambut cabaran dan 
acahan (jahiliyah) ini i Kewajipan mereka ialah 
menolak -sebarang rencana untuk menggunakan 
sebarang metodologi yang asing terhadap harakat 
dan agama, mereka. Kewajipan mereka ialah jangan 
membenarkan orang-orang yang tidak yakin dan 
beriman ini mempersenda-sendakan mereka. 
Kewajipan mereka ialah bertindak membongkarkan 
segala gerak cabaran yang ingin menyulitkan mereka 
serta berusaha mengatasinya. Kewajipan mereka ialah 
bergerak dengan agama mereka mengikut 
metodologi harakatnya, kerana inilah salah satu rahsia 
dari rahsia-rahsia kekuatan agama mereka di samping 
merupakan sumber kekuatan mereka. 


Sekali lagi saya ulangi bahawa inilah metodologi 
Rabbani yang tabi'i bagi Islam. Inilah metodologi yang 
lebih tinggi, lebih betul, lebih berkesan dan lebih 
sesuai dengan tabi'at manusia dari metodologi 
membentuk teori-teori semata-mata secara 
berasingan dan menghidangkannya kepada orang 
ramai dalam bentuk kajian aq!iyah yang dingin 
sebelum mereka terlibat dalam perjuangan 
mengendalikan harakat Isiamiyah di alam realiti dan 
sebelum diri mereka merupakan terjemahan yang 
berkembang selangkah demi selangkah untuk 
menggambarkan makna teori ini. 

Jika cara ini betul dalam mengemukakan asas teori, 
maka tentulah ia lebih betul lagi dalam 
mengemukakan asas-asas sistem hidup Islam yang 
menggambarkan kefahaman Islam atau dalam 
mengemukakan undang-undang dan peraturan yang 
terperinci bagi sistem ini. 

Sebenarnya jahiliyah yang wujud di sekeliling kita 
sekarang di samping ianya bertindak menekankan 
saraf setengah-setengah pejuang da'wah Isiamiyah 
yang jujur hingga membuat mereka mahu 
mempercepatkan langkah-langkah^ untuk 
membangunkan sistem hidup Islam, maka jahiliyah 
juga kadang-kadang sengaja hendak meletakkan 
mereka dalam keadaan serba salah, iaitu dengan 
mengemukakan pertanyaan kepada mereka: Di 

manakah program yang terperinci bagi sistem hidup 
yang kamu serukan manusia kepadanya? Apakah 
kajian-kajian dan rancangan-rancangan terperinci 
yang telah disediakan kamu untuk dilaksanakan? 
Sehubungan dengan ini jahiliyah sengaja bertindak 
begitu dengan tujuan agar mereka bertindak 
terburu-buru membangunkan sistem hidup islam yang 
diperjuangkan mereka agar mereka melangkaui 
peringkat pembinaan 'aqidah dan mengubahkan 
metodologi Rabbani mereka dari tabi'atnya di mana 
pengertian teorinya harus dicerminkan dalam gerak 
harakat mereka dan gambaran sistem Islam harus 
ditunjukkan dengan jelas semasa pergerakan itu dan 


Dalam Islam metodologi adalah sama dengan 
hakikat dan di antara keduanya tidak boleh 
dipisahkan. Setiap metodologi yang asing tidak dapat 
merealisasikan sistem Islam di akhir perjuangannya. 
Metodologi-metodologi Barat yang asing ini hanya 
dapat merealisasikan sistem-sistem hidup Barat yang 
diciptakan manusia, tetapi ia tidak dapat 
merealisasikan sistem Rabbani kita. Oleh itu 
kepatuhan kepada metodologi ini adalah sama perlu 
dengan kepatuhan kepada 'aqidah, juga sama perlu 
dengan kepatuhan kepada sistem di dalam setiap 
harakat Isiamiyah bukannya hanya perlu dalam 
harakat Isiamiyah yang pertama sahaja sebagaimana 
yang difaham oleh setengah-setengah orang. 


Inilah sepatah kata saya yang terakhir dan saya 
berharap agar dengan kenyataan saya mengenai 
tabi'at Al-Qur ; an Makkiyah dan tabi'at metodologi 
Rabbani yang digambarkan di dalam Al-Qur'an 
Makkiyah ini saya telah menyampaikan kewajipan 
saya, juga saya berharap agar pejuang-pejuang 
da'wah Isiamiyah benar-benar mengenal metodologi 
mereka, benar-benar percaya dan yakin kepadanya 
dan seterusnya benar-benar sedar bahawa 
metodologi yang ada pada mereka adalah lebih baik 
dan mereka adalah kelompok insan yang tertinggi. 




"Sesungguhnya Al-Qur'an ini memberi hidayat ke jalan yang 
amat lurus." 


(Surah al-lsra': 9) 

Setelah ini marilah kita teruskan pembicaraan kita 
memperkatakan surah ini. 

* * * * * 

Surah ini - iaitu surah Makkiyah yang pertama yang 
kami bicarakan di sini di dalam tafsir Fi Zilal ini - 
adalah satu contoh yang lengkap sebagai Al-Qur'an 
Makkiyah yang telah kami huraikan tabi'atnya, ciri- 
cirinya dan metodologinya di dalam lembaran yang 

silam. Surah ini menggambarkan tabi'at Al-Qur'an 
"Makkiyah, ciri-cirinya dan metodologinya dalam 
maudhu'nya yang asasi, dalam metodologi 
pengolahannya dan dalam cara pembentangan-nya di 
samping menjaga syakhsiyahnya yang tersendiri 
berdasarkan gejala lahir yang diperhatikan di dalam 
setiap surah Al-Qur'an, iaitu gejala yang tidak terluput 
dari pemerhatian yang teliti dalam mana-mana surah. 
Oleh sebab itu ' setiap surah mempunyai 
syakhsiyahnya, ciri-cirinya, paksinya dan caranya yang 
tersendiri dalam membentangkan maudhu'nya yang 
asasi, juga mempunyai unsur-unsur pernyataan yang 
memberi kesan-kesan dan saranan-saranan yang 
menyertai pembentangannya, di samping mempunyai 
gambaran-gambaran, bayangan-bayangan dan 
suasana yang memayunginya, mempunyai 
pengungkapan-pengungkapan yang tersendiri yang 
diulang-ulangkannya. Semuanya merupakan ciri-ciri 
yang lazim di dalam surah-surah Makkiyah walaupun 
surah-surah ini membicarakan satu maudhu' yang 
sama atau maudhu'-maudhu' yang hampir sama. 
Oleh itu faktor yang melukiskan syakhsiyah sesuatu 
surah itu bukanlah maudhu'nya, tetapi ialah sifat-sifat 
dan ciri-cirinya yang tersendiri. 

Walaupun begitu, surah ini membicarakan maudhu* 
asasinya dengan satu gambaran yang unik, di mana 
Setiap pandangan setiap situasi dan senarionya 
menggambarkan keindahan yang menarik, keindahan 
Yang menggambarkan jiwa dan perasaan, keindahan 
yang membuat nafas tercungap-cungap kerana takjub 
ketika mengikuti pemandangan-pemandangannya, 
nada-nadanya dan pernyataan-pernyataannya yang 
penuh dengan saranan yang menarik. 

Ya! Inilah satu hakikat yang saya alami di dalam hati 
dan perasaan saya ketika mengikuti penjelasan surah 
ini, pemandangan dan nada-nadanya dan saya tidak 
fikir ada manusia yang mempunyai hati yang tidak 
mengalami hakikat yang sama yang saya alami dari 
surah ini. Sesungguhnya keindahan yang terdapat 
dalam surah ini telah -mencapai tahap yang begitu 
menakjubkan hingga membuat hati tidak mampu 
mengikutinya melainkan dengan perasaan yang 
penuh kagum dan terpesona. 

Surah ini pada keseluruhannya membentangkan 
"hakikat Uluhiyah" ia membentangkan di ruang alam 
buana dan di ruang kehidupan sebagaimana ia 
membentangkannya di ruang jiwa dan hati nurani, la 
membentangkannya di' ruang-ruang majhul alam 
buana yang nyata sebagaimana ia membentangkan di 
ruang-ruang majhul alam ghaib yang tersembunyi. Ia 
^membentangkannya di dalam 

pemandangan-pemandangan kejadian alam buana, 
kejadian hayat dan kejadian manusia sebagaimana ia 
membentangkannya di dalam peristiwa-peristiwa 
kebinasaan umat manusia di zaman purba dan umat- 
umat yang mengambil tempat mereka yang silih 
berganti. Ia membentangkannya di dalam 
pemandahgan-pemandangan fitrah yang menghadapi 
alam buana dalam peristiwa-peristiwa, menghadapi 
kemenangan dan kesusahan sebagaimana ia 


membentangkannya di dalam gejala qudrat ilahiyah 
dan penguasaannya ke atas kehidupan manusia yang 
lahir dan batin, juga di dalam situasi-situasi hidup 
mereka yang telah berlaku di alam realiti dan 
situasi-situasi yang diduga akan berlaku. Dan akhirnya 
ia membentangkannya di dalam senario-senario 
Kiamat dan pemandangan-pemandangan manusia 
yang berdiri di hadapan Allah Yang Maha Pencipta.... 

Maudhu' yang dibicarakan oleh surah ini dari awal 
hingga akhir ialah maudhu' 'aqidah yang merangkumi 
segi asas-asasnya dan kandungan-kandungannya. la 
membawa seluruh jiwa manusia menjelajah seluruh 
alam buana, menjelajah di sebalik sumber-sumber 
'aqidah dan kejadian-kejadian yang menyarankan 
'aqidah baik yang tersembunyi mahupun yang nyata 
di. alam al-wujud yang amat besar ini. ia membawa 
manusia menjelajah kerajaan langit dan bumi, di 
mana ia melihat kekelaman dan cahaya dan 
memerhati matahari, bulan dan bintang-bintang, juga 
bersiar-siar di dalam aneka kebun yang berpara dan 
tidak berpara, di mana air gugur di atasnya atau 
mengalir di dalamnya, la membawa jiwa manusia 
berhenti sejenak untuk melihat kebinasaan umat- 
umat yang silam dan kesan-kesannya yang musnah 
dan masih ' kekal (hingga hari ini). Kemudian ia 
membawa mereka berenang di dalam kegelapan- 
kegelapan di daratan dan lautan, berenang di dalam 
rahsia-rahsia alam ghaib dan alam jiwa, rahsia-rahsia 
yang hidup keluar dari yang mati dan yang mati 
keluar dari yang hidup, rahsia biji benih yang 
terpendam di dalam bumi dan rahsia nutfah yang 
tersorok dalam rahim yang gelap gelita, kemudian ia 
mengemukakan hal-hal jin dan manusia, burung- 
burung dan binatang-binatang buas, umat-umat di 
zaman dahulu dan umat-umat di zaman 
kebelakangan, orang-orang yang mati dan orang- 
orang yang hidup dan para malaikat penjaga yang 
mengawal manusia siang dan malam. 

Itulah himpunan kejadian-kejadian alam buana yang 
memenuhi ruang-ruang jiwa dan perasaan dan itulah 
sentuhan-sentuhan penerangan yang indah yang 
memberi hayat, iaitu sentuhan-sentuhan yang 
membuat pemandangan-pemandangan dan konsep- 
konsep itu hidup di dalam perasaan dan khayal, la 
membuat setiap pemandangan dari gambaran 
perasaan-perasaan yang ditayang berulang-ulang dan 
lumrah ini menjadi baru semula dan hidup berdenyut 
seolah ia baru diterima buat pertama kalinya oleh jiwa 
manusia dan seolah-olah ia belum pernah dilihat oleh 
hati manusia sebelum ini. 

Dalam huraiannya yang penuh dengan 
pemandangan-pemandangan, situasi-situasi, 

pernyataan-pernyataan yang memberi saranan, nada- 
nada, gambaran-gambaran dan bayangan-bayangan 
ini, maka surah ini seakan-akan arus sungai yang 
penuh dengan gelombang-gelombang yang bertolak- 
tolakkan dan berkejar-kejaran, belum pun satu 
gelombang sampai ke tempatnya muncul pula satu 
gelombang lain yang mengekori dan mengejarnya lalu 
bertaut-tautan bersama dengannya di dalam arus 



JUZU' KE-7 


BD SURAH AL-AN'AM m 


221 


yang terus bersambung-sambung dan mencurah- 
curah ini. 

Dalam setiap gelombang dari gelombang- 
gelombang yang bertolak-tolakkan, berkejar-kejaran 
dan bertaut-tautan ini, surah ini sampai ke tahap 
"keindahan yang mengkagumkan" sebagaimana 
kami telah huraikan tadi serta selaras dengan 
metodologi pembentangannya di dalam berbagai- 
bagai pemandangan yang akan diterangkan nanti, la 
membuat seluruh ruang jiwa terpengaruh dengan 
keindahan yang mengkagumkan ini, terpengaruh 
dengan ulasan-ulasannya yang hidup dan lancar, 
terpengaruh dengan nada-nada gambaran, 
pengungkapan dan muzik, terpengaruh dengan 
pengumpulan dan pengemblengan (makhluk- 
makhluk yang begitu banyak) dan terpengaruh 
dengan persemukaan dengan hati manusia di 
segenap jalan dan di segenap tingkap! 

Dari awal-awal lagi kami yakin bahawa kami tidak 
akan mencapai suatu apa dalam usaha kami untuk 
memindahkan nada-nada surah ini ke dalam mana- 
mana hati manusia kecuali kami tinggalkan surah ini 
bertolak dengan huraiannya sendiri dan dengan nada- 
nadanya sendiri menuju kepada hati manusia ini. 
Kami tidak akan mencapai suatu apa dengan huraian 
ala manusia dan dengan gaya penjelasan ala manusia. 
Akan tetapi ia hanya merupakan suatu usaha untuk 
membina jambatan di antara golongan manusia yang 
terpisah dari Al-Qur'an ini - kerana mereka hidup jauh 
dari suasana Al-Qur'an dengan Al-Qur'an ini. 

Hidup dalam suasana Al-Qur'an bukanlah bererti 
semata-mata mengulangkaji Al-Qur ; an v membaca Al- 
Qur'an dan menelaah ilmu-ilmu AI-Qur'an, kerana ini 
bukannya suasana Ai-Qur'an yang kami maksudkan, 
malah apa yang kami maksudkan dengan hidup di 
dalam suasana AI-Qur'an ialah seorang itu harus 
hidup dalam suasana, dalam situasi, dalam harakat, 
dalam usaha, dalam perjuangan, dalam minat dan 
cita-cita yang sama semasa diturunkan Al-Qur'an ini, 
iaitu ia harus hidup dalam suasana menentang 
jahiliyah yang wujud di merata pelosok bumi pada 
hari ini, yang wujud di dalam hatinya, di 'dalam cita- 
citanya dan di dalam gerak langkah, ia harus 
menegakkan Islam sekali lagi di dalam hatinya, di 
dalam hati orang ramai, di dalam kehidupannya dan 
di dalam kehidupan orang ramai untuk menentang 
jahiliyah, iaitu menentang segala kefahamannya, 
segala minat dan cita-citanya, segala tradisinya, segala 
realitinya yang amali, juga menentang segala tekanan 
jahiliyah ke atas dirinya, menentang perang jahiliyah 
yang dilancarkan ke atasnya, menghadapi 
penentangan jahiliyah terhadap 'aqidah Rabbaniyah 
dan terhadap sistem hidup Rabbaniyah dan 
seterusnya menentang segala reaksi-reaksi jahiliyah 
terhadap sistem dan 'aqidah ini selepas perjuangan- 
perjuangan jihad dan penentangan yang degil. 

Inilah suasana Al-Qur'an, yang dapat dihayati oleh 
seseorang untuk mengecapi Al-Qur'an kerana AI- 


Qur'an diturunkan dalam suasana yang seperti ini dan 
ia juga bertindak di dalam gelombang yang seperti ini. 
Orang-orang yang tidak menghayati suasana yang 
seperti ini adalah terpisah dari Al-Qur'an walaupun 
mereka menghabiskan masa mereka mengulangkaji 
dan membaca Al-Qur'an serta menelaah ilmu-ilmu Al- 
Qur'an. 

Usaha yang kami curahkan untuk membina 
jambatan di antara para M-u'minin yang ikhlas dengan 
Al-Qur'an tidak akan mencapai suatu apa kecuali 
setelah mereka sendiri menyeberang jambatan itu dan 
sampai ke tebing sebelah lagi dan setelah mereka 
berusaha untuk benar-benar hidup di dalam suasana 

Al-Qur'an dengan amalan dan harakat Di waktu 

inilah sahaja mereka dapat mengecapi Al-Qur'an dan 
dapat merasakan ni'mat istimewa ini yang hanya 
dikurniakan Allah kepada mereka yang dikehendaki 
oleh-Nya. 

* 'k * 'k 'k ie 

Surah ini mengolahkan persoalan 'aqidah yang 
asasi, iaitu persoalan Uluhiyah dan ’Ubudiyah. la 
mengolahkannya dengan memperkenalkan Allah 
kepada para hamba-Nya: Siapakah Dia? Apakah 
sumber kewujudan ini? Apakah rahsia-rahsia di 
sebalik kewujudan ini? Siapakah para hamba itu? 
Siapakah yang membawa mereka ke alam al-wujud 
ini? Siapakah yang mencipta mereka? Siapakah yang 
memberi rezeki kepada mereka? Siapakah yang 
menjaga mereka? Siapakah yang mentadbirkan 
urusan mereka? Siapakah yang mengubahkan hati 
dan penglihatan mereka? Siapakah yang menukarkan 
malam dan siang mereka bersilih ganti? Siapakah 
yang memulakan ciptaan mereka kemudian 
mengulangkan semula ciptaan ini? Untuk apakah 
Allah menciptakan mereka? Dan hingga ke manakah 
Allah menetapkan ajal mereka? Apakah nasib 
kesudahan yang Allah akan serahkan mereka 
kepadanya? Hayat yang bertaburan di sana sini itu 
siapakah yang menyebarkannya di kawasan bumi 
tandus ini? Air hujan yang digugutkan ini, tunas yang 
tumbuh ini, biji-biji yang bersusun-susun ini, bintang 
yang menembusi kegelapan malam ini, waktu pagi 
yang menyerlah ini, malam .yang melabuhkan tirainya 
ini dan cakerawala yang beredar ini, siapakah yang 
berada di belakang kejadian-kejadian ini semuanya? 
Apakah rahsia-rahsia dan berita-berita di sebaliknya? 
Umat-umat ini, abad-abad yang datang dan pergi ini, 
yang musnah dan silih berganti ini, siapakah yang 
menggantikannya? Siapakah yang memusnahkannya? 
Mengapa ia diganti? Mengapa ia musnah? Apakah 
nasib kesudahan, hisab dan balasan setelah ia diganti, 
diuji dan dimatikan? 

Demikianlah surah ini membawa hati manusia 
menjelajah ke dalam zaman-zaman yang jauh dan ke 
merata pelosok alam dan menjelajah ke dalam lubuk- 
lubuk dan pendalaman-pendalaman, tetapi ia 
membuat semua penjelajahan ini mengikut 
metodologi Al-Qur'an Makkiyah yang telah kami 

huraikan, dalam lembaran-lembaran yang lepas, juga 
mengikut metodologi Al-Qur'an seluruhnya, la tidak 
bertujuan menggambarkan 'agidah dalam bentuk 
teori dan tidak pula bertujuan menggambarkannya 
dalam bentuk perdebatan ilmu ketuhanan yang 
memerah akal fikiran, malah ia bertujuan 
memperkenalkan Tuhan yang sebenar kepada 
manusia agar dengan pengenalan ini dapat 
meng’Ubudiyahkan manusia kepada Tuhan mereka 
yang sebenar iaitu meng’Ubudiyahkan hati dan jiwa 
mereka, meng’Ubudiyahkan usaha dan harakat 
mereka, tradisi-tradisi mereka, syi'ar-syi'ar mereka dan 
seluruh realiti mereka kepada kuasa Allah yang 
tertinggal, dada kuasa yang lain dari kuasa Allah baik 
di bumi mahupun di langit 

Arah tuju surah ini hampir-hampir semuanya 
menjurus kepada matlamat yang tetap ini dari awal 
hingga akhir, iaitu Allah itulah Pencipta, Pemberi 
rezeki dan Pemilik Yang Maha Agung. Allah itulah 
Pemegang segala jenis kuasa. Aliahlah" yang 
mengetahui segala yang ghaib dan segala rahsia. 
Aliahlah yang mengubahkan hati dan penglihatan 
manusia dan Dialah juga yang mengubahkan malam 
dan siang silih berganti, begitu juga Aliahlah yang 
wajib menjadi Pemerintah dan Pengadil dalam 
kehidupan para hamba-Nya dan tiada siapa pun yang 
lain dari Allah yang berkuasa dalam urusan 
menetapkan suruhan dan larangan, urusan 
mengadakan undang-undang dan peraturan, urusan 
menentukan hukuman dan urusan menghalal dan 
mengharam kerana seluruh urusan ini adalah dari ciri- 
ciri Uluhiyah. Tiada siapa pun selain dari Allah yang 
berhak menggunakan kuasa-kuasa ini di dalam 
kehidupan manusia, tiada siapapun yang berkuasa 
mencipta, memberi rezeki, menghidup dan memati, 
memberi mudarat dan manfa'at dan tiada siapa pun 
yang berkuasa memberi dan menahan dan tiada siapa 
pun yang berkuasa memilik sesuatu baik untuk dirinya 
mahupun untuk orang lain sama ada di dunia ini atau 
di Akhirat Surah ini menghuraikan dalil-dalil, 
persoalan 'agidah yang asasi ini di dalam 
pemandangan-pemandangan (alam buana dan 
Kiamat), situasi-situasi dan nada-nada ayat (yang 
indah) yang mencapai tahap keindahan yang 
menakjubkan, iaitu dalil-dalil yang mengemukakan 
kepada hati manusia himpunan pernyataan- 
pernyataan yang penuh saranan di setiap jalan dan 
pintu. 

Persoalan besar yang diolahkan oleh surah ini ialah 
persoalan Uluhiyah dan 'Ubudiyah di langit dan di 
bumi, dalam skop dan bidangnya yang luas dan 
syumul, tetapi hubung kait yang wujud dalam 
kehidupan kelompok Muslimin di waktu ini ialah 
hubungkait perlaksanaan dasar 'agidah yang besar 
dan syumul iaitu kuasa yang digunakan oleh jahiliyah 
dalam urusan menghalal dan mengharamkan 
sembelihan-sembelihan dan makanan-makanan, juga 
kuasa menetapkan syi'ar-syi'ar dalam urusan nazar- 
nazarnya yang bersangkutan dengan sembelihan- 
sembelihan, buah-buahan dan anak-anak, iaitu 


hubungkait yang dihuraikan oleh ayat-ayat yang 
berikut dari bahagian akhir surah ini: 



"Oleh itu makanlah binatang-binatang sembelihan yang 
disebutkan nama Allah ketika disembelihkannya jika kamu 
benar beriman kepada ayat-ayatnya. "( 7 1 8). 



yang disebutkan nama Allah ketika disembelihkannya , 
sedangkan Allah telah pun menjelas-kan kepada kamu 
makanan-makanan yang telah diharamkan kepada kamu 
kecuali makanan yang kamu terpaksa memakannya? Dan 
sesungguhnya ramai orang yang mahu menyesatkan orang 
lain dengan hawa nafsu mereka tanpa berlandaskan ilmu 
pengetahuan. Sesungguhnya Allah Amat Mengetahui orang- 
orang yang melampaui batas. "(1 1 9) . 



"Dan tinggalkanlah dosa baik yang zahir mahupun yang 
batin. Sesungguhnya orang-orang yang mengerjakan dosa 
akan dikenakan balasan kerana dosa yang dilakukan 
mereka."(120). 



"Dan janganlah kamu memakan binatang sembelihan yang 
tidak disebutkan nama Allah ketika disembelihkannya kerana 
sesungguhnya perbuatan ini adalah satu perbuatan yang 
fasiq dan sesungguhnya syaitan-syaitan itu sentiasa 
membisikkan kepada sahabat-sahabat setia mereka supaya 
berdebat dengan kamu dan andainya kamu tunduk kepada 
mereka nescaya kamu akan menjadi orang-orang yang 
mensyirikkan Aliah. "(121) 

"Dan mereka telah memperuntukkan kepada Allah 
sebahagian dari tanaman dan ternakan yang telah dlciptakan 
Allah lalu mereka berkata mengikut sangkaan karut mereka , 
ini untuk Allah dan ini pula untuk sembahan-sembahan 
kami. Maka bahagian yang diperuntukkan kepada 
sembahan-sembahan mereka tidak sampai kepada Allah dan 
bahagian yang diperuntukkan kepada Allah sampai kepada 
sembahan-sembahan mereka. Alangkah buruknya peraturan 
yang diputuskan mereka. "(136). 



"Dan demikianlah juga sebilangan ramai dari orang-orang 
Musyrikin telah dipesonakan (oleh ketua-ketua mereka) 
memandang baik peraturan membunuh anak-anak mereka 
untuk membinasakan mereka dan mengelirukan agama 
mereka dan andainya Allah menghendaki nescaya mereka 
tidak berbuat begitu r, kerana itu tinggalkan mereka dan 
pembohongan-pembohongan yang diada-adakan 
mereka."(137). 


kaum lelaki kami dan diharamkan kepada kaum wanita 
kami tetapi jika anak di dalam perut dilahirkan mati maka 
lelaki dan wanita sama-sama boleh memakannya / Allah 
akan mengenakan balasan ke atasnya kerana 
pernyataan-pernyataan mereka (yang seperti itu). 

Sesungguhnya Allah Maha Bijaksana dan Maha 

Mengetahui."(139). 



"Sesungguhnya telah rugilah orang-orang yang telah 
membunuh anak-anak mereka kerana bodoh tidak 
mempunyai pengetahuan dan mengharamkan rezeki yang 
telah dikurniakan Allah kepada mereka kerana membuat 
pembohongan ke atas Allah. Sebenarnya mereka telah sesat 
dan tidak pernah mendapat hidayat. "(140) 

Inilah hubungkait yang wujud di dalam kehidupan 
umat Muslimin yang di kelilingi jahiliyah di waktu ini, 
iaitu hubungkait yang menonjolkan persoalan yang 
besar itu,, iaitu persoalan perundangan, di mana di 
sebaliknya terletak pula persoalan agung iaitu 
persoalan Uluhiyah dan ‘Ubudiyah yang diolahkan 
oleh seluruh surah ini dan oleh Al-Qur'an Makkiyah 
semuanya, juga diulangkan oleh Al-Qur'an Madaniyah 
ketika membicarakan tentang peraturan dan syari’at 
Islam. 





^ t \ i 




"Dan mereka berkata: Inilah ternakan-ternakan dan 
tanaman-tanaman haram yang tidak boleh dimakan 
melainkan oleh sesiapa yang Kami kehendaki sahaja 
mengikut sangkaan mereka dan (ini) ternakan-te'rnakan yang 
haram ditunggang dan (ini) ternakan-ternakan yang mereka 
tidak sebutkan nama Allah ketika disembeiihkannya. 
Semuanya merupakan suatu pembohongan ke atas Allah. 
Allah akan mengenakan balasan ke atas mereka kerana 
pembohongan yang diada-adakan mereka. "(138). 





"Dan mereka berkata lagi: Anak-anak yang ada di dalam 
perut binatang-binatang ternakan itu adalah khusus untuk 


Pengemblengan penjelasan-penjelasan dan 
pernyataan-pernyataan berkesan yang bertubi-tubi 
dikemukakan oleh rangkaian ayat-ayat surah ini ketika 
menghadapi jahiliyah dan para pendokong dalam 
persoalan binatang-binatang ternakan, sembelihan- 
sembelihan dan nazar-nazar yang merupakan 
hubungkait yang menonjolkan persoalan kuasa 
membuat undang-undang dan peraturan serta 
hubungannya dengan persoalan 'aqidah seluruhnya, 
iaitu persoalan Uluhiyah dan ‘Ubudiyah, yang menjadi 
persoalan yang menentukan keimanan atau kekafiran 
persoalan yang menentukan Islam atau jahiliyah.... 
Pengemblengan yang sedemikian rupa yang kami 
akan cuba mengemukakan contoh-contohnya dalam 
kata pengenalan surah yang ringkas ini dan 
hakikatnya akan terserlah ketika ayat-ayat surah ini 

dihuraikan dengan terperinci nanti 

Pengemblengan yang sedemikian rupa menanamkan 
di dalam hati kita hakikat yang kukuh, yang wujud di 
dalam tabi'at agama ini. Hakikat itu ialah setiap 
bahagian peraturan yang kecil di dalam kehidupan 
manusia pastilah ditundukkan secara mutlaq kepada 
kuasa Hakimiyah Allah secara langsung yang 
dikembangkan dalam bentuk undang-undang 
syari'at-Nya. Jika tidak maka perbuatan ini bererti 
keluar dari agama ini secara menyeluruh kerana ia 
menentang kuasa Hakimiyah Allah yang mutlaq di 
dalam bahagian peraturan yang kecil ini. 

Pengemblengan yang sedemikian ini juga 
menunjukkan sejauh mana kepentingan yang 
digantungkan oleh agama ini kepada usaha 
membersihkan segala rupa bentuk kehidupan dari 
bayangan kuasa Hakimiyah manusia dalam mana- 
mana urusan hidup mereka sama ada besar atau kecil 
dan mengikatkan segala urusan ini dengan dasar 
pokok yang melambangkan agama ini, iaitu dasar 
Hakimiyah Allah yang mutlaq yang melambangkan 
Uluhiyah di bumi ini di samping melambangkan 
Uluhiyah di alam buana seluruhnya, di mana hanya 
Allah jua yang mengendalikan seluruh alam buana ini 
tanpa sebarang sekutu. 

Huraian surah ini telah membuat berbagai-bagai 
ulasan terhadap peraturan-peraturan atau syi'ar-syi'ar 
jahiliyah mengenai binatang ternakan, buah-buahan 
dan nazar-nazar yang bersangkutan dengan mereka 
dan dengan anak-anak mereka. Setengah-setengah 
ulasan merupakan ulasan secara langsung untuk 
menggambarkan sejauh mana kekarutan dan 
percanggahan yang wujud dalam syi'ar-syi'ar jahiliyah 
itu. Sementara setengah-setengah ulasan yang lain 
adalah dibuat untuk menghubungkaitkan di antara 
telatah manusia yang menggunakan kuasa 
mengharam dan menghalal dengan persoalan 'aqidah 
yang agung, juga untuk menjelaskan bahawa 
kepatuhan mengikut perintah Allah dalam urusan 
peraturan atau syi'ar-syi'ar itulah satu-satunya jalan 
yang betul yang harus diikuti dan sesiapa yang tidak 
mengikuti jalan ini adalah terkeluar dari agama ini 
mengikut ulasan yang berikut selepas disebut syi'ar- 
syi'ar itu di dalam ayat-ayat yang silam: 

"Dan Dialah yang telah menciptakan kebun-kebun yang 
berpara dan kebun-kebun yang tidak berpara, pokok kurma , 
tanaman-tanaman yang beraneka jenis buah-buahan , zaitun 
dan delima yang serupa dan tidak serupa . Makanlah buah- 
buahan jika ia berbuah dan tunaikanlah bahagian zakatnya 
pada hari penuaiannya, dan janganlah kamu melampau 
kerana sesungguhnya Allah tidak sukakan orang-orang yang 
pelampau (141). Dan di antara binatang-binatang ternakan 


itu ada yang digunakan untuk pengangkutan dan ada pula 
untuk sembelihan . Makanlah dari rezeki yang dikurniakan 
Allah kepada kamu dan janganlah kamu mengikuti jejak 
langkah syaitan kerana sesungguhnya syaitan itu adalah 
musuh kamu yang amat nyata (142). Lapan binatang 
ternakan yang berpasangan , iaitu sepasang dari biri-biri dan 
sepasang dari kambing katakanlah: Apakah Allah telah 
mengharamkan kedua-dua jantannya atau kedua-dua 
betinanya? Atau mengharamkan anak yang dikandung oleh 
rahim kedua-dua betinanya? Terangkanlah kepada aku 
dengan berdasarkan ilmu jika kamu benar-benar orang- 
orang yang beriman (143). Dan sepasang dari unta dan 
sepasang dari lembu , katakanlah , apakah Allah telah 
mengharamkan kedua-dua jantannya atau kedua-dua 
betinanya? Atau mengharamkan anak yang dikandung oleh 
rahim kedua-dua betinanya atau apakah kamu menyaksi 
ketika Allah menetapkan pengharaman ini kepada kamu? 
Oleh itu siapakah yang lebih zalim dari mereka yang telah 
membuat pembohongan terhadap Allah untuk menyesatkan 
manusia tanpa berlandaskan ilmu. Sesungguhnya Allah tidak 
memberi hidayat kepada orang-orang yang zalim (144). 
Katakanlah aku tidak dapati dalam wahyu yang diwahyukan 
kepada aku sesuatu yang diharamkan Allah kepada orang 
yang hendak memakannya kecuali jika makanan itu bangkai 
atau darah yang mengalir atau daging babi kerana 
sesungguhnya semuanya itu adalah kotor belaka atau 
binatang yang disembelih atas nama yang lain dari Allah , 
tetapi sesiapa (yang memakannya) dalam keadaan terpaksa 
sedangkan ia tidak mengingininya dan tidak melampaui 
batas, maka sesungguhnya Tuhanmu Maha Pengampun dan 
Maha Pengasih (145). Dan kepada orang-orang Yahudi Kami 
haramkan segala binatang yang berkuku dan dari bahagian 
lembu dan kambing Kami haramkan kepada mereka lemak 
dari kedua binatang ini, kecuali lemak yang melekat pada 
belakang kedua-duanya atau menyelaputi perut besar dan 
usus-usus atau lemak yang bercampur dengan tulang. 
Pengharaman itu kerana Kami telah menghukumkan mereka 
dengan sebab kederhakaan mereka dan sesungguhnya Kami 
adalah yang benar (146). Kemudian jika mereka 
mendustakan engkau, maka katakanlah: Tuhanmu 

mempunyai rahmat yang luas dan ' azab seksanya tidak 
dapat ditolak dari orang-orang yang berdosa (147). Orang- 
orang yang mempersekutukan Allah akan berkata: Jika Allah 
kehendaki tentulah kami dan datuk nenek kami tidak 
mempersekutukan-Nya dan tidaklah pula kami 
mengharamkan sesuatu apa pun. Demikianlah juga orang- 
orang yang sebelum mereka telah mendustakan rasul 
sehingga mereka mengecapi ' azab seksa Kami. Katakanlah! 
Adakah kamu mempunyai sesuatu ilmu pengetahuan yang 
dapat kamu keluarkan kepada kami? Sebenarnya kamu tidak 
mengikuti kecuali, prasangka belaka dan sebenarnya kamu 
tidak lain melainkan hanya berdusta semata-mata (148). 
Katakanlah: Allah mempunyai hujjah yang jelas dan kuat. 
Jika Dia kehendaki tentulah Dia berkuasa memberi hidayat 
kepada kamu sekalian (149). Katakanlah: Bawalah ke mari 
saksi-saksi kamu yang sanggup memberi kesaksian bahawa 
Allah telah mengharamkan makanan ini. Kemudian jika 
mereka memberi kesaksian, maka janganlah kamu ikut 
memberi kesaksian bersama mereka dan janganlah engkau 
ikut hawa nafsu orang-orang yang telah mendustakan ayat- 
ayat Kami dan orang-orang yang tidak beriman kepada 
Akhirat dan mereka yang menyamakan Tuhan mereka 
(dengan makhluk-Nya) (150). Katakanlah: Marilah kamu 
supaya aku bacakan kepada kamu apa yang telah 
diharamkan kepada kamu oleh Tuhan kamu , iaitu janganlah 
kamu mempersekutukannya dengan suatu apa pun dan 
janganlah kamu membunuh anak-anak kamu kerana 
takutkan kemiskinan. Sebenarnya Kamilah yang memberi 

rezeki kepada kamu dan kepada mereka. Dan janganlah 
kamu dekati kejahatan-kejahatan baik yang zahir mahupun 
yang batin. Dan janganlah kamu membunuh nyawa yang 
telah diharamkan Allah kecuali dengan sebab yang benar, 
itulah perkara-perkara yang telah diperintahkan Allah 
kepada kamu supaya kamu berfikir (151). Dan janganlah 
kamu dekati harta anak-anak yatim kecuaii dengan cara 
yang sebaik-baiknya. Sehingga mereka dewasa. Dan 
sempurnakanlah sukatan dan timbangan dengan adil. Kami 
tidak mentaklifkan seseorang kecuali sekadar 
kemampuannya dan apabila kamu berkata , maka 
hendak-lah kamu berlaku adil walaupun ia kerabat kamu 
dan hendaklah kamu mematuhi janji Allah. Itulah 
perkara-perkara yang telah diperintahkan kepada kamu 
supaya kamu mengambil peringatan (152). Dan 
sesungguhnya inilah jalanku yang lurus , maka hendaklah 
kamu ikutinya dan janganlah kamu mengikut jalan-jalan 
yang lain kerana jalan-jalan itu akan mencerai-beraikan 
kamu dari jalan Aliah. Itulah perkara yang telah 
diperintahkan Allah kepada kamu supaya kamu 
bertaqwa. "(153) 

Demikianlah kita dapat melihat bahawa persoalan 
kecil yang khusus mengenai urusan mengharam dan 
menghalalkan binatang-binatang ternakan, buah- 
buahan dan anak-anak -sebagaimana yang diamalkan 
di dalam jahiliyah - adalah dihubungkaitkan oleh ayat- 
ayat ini dengan persoalan yang besar, iaitu persoalan 
hidayat dan kesesatan, persoalan mengikut peraturan 
Allah atau mengikut jejak langkah syaitan, juga 
dihubungkaitkan dengan rahmat Allah atau 'azab 
seksanya, dengan pengakuan terhadap Wahdaniyah 
Allah atau perbuatan menyamakan sesuatu yang lain 
dengan Allah dan seterusnya ia dihubungkaitkan 
dengan persoalan mengikut jalan yang lurus atau 
jalan mencerai berai dirinya. Ayat-ayat ini 
menggunakan pengungkapan-pengungkapan yang 
sama yang digunakan ketika menjelaskan persoalan 
agung dalam skopnya yang syumul. 

Kita juga dapat melihat bagaimana ayat-ayat ini 
mengemblengkan - di tempat ini sahaja - berbagai- 
bagai pernyataan yang berkesan dan penuh saranan 
seperti tayangan pemandangan penciptaan dan 
pengurniaan hayat di kebun-kebun yang berpara dan 
tidak berpara, pemandangan pokok kurma dan 
tanaman-tanaman yang beraneka warna, 
pemandangan buah zaitun dan buah delima yang 
serupa dan tidak serupa, pemandangan membawa 
saksi-saksi dan perbicaraan dan pemandangan 'azab 
seksa dan kebinasaan ke atas orang-orang Musyrikin. 

Semuanya adalah • pemandangan-pemandangan 
yang sama yang digemblengkan oleh ayat-ayat 
sebelum ini dalam semua surah ini ketika ia 
membicarakan persoalan 'aqidah seluruhnya sebelum 
ia membicarakan persoalan yang berhubungkait 
dengan ini. Dan semuanya itu memberi makna yang 
tepat tentang tabi'at agama ini dan pemandangannya 
terhadap persoalan kuasa Hakimiyah dan kuasa 
mengadakan undang-undang dan peraturan sama 
ada banyak atau sedikit. 

****** 


Barangkali kita telah mendahului huraian surah ini 
apabila kita memperkatakan tentang metodologinya 
yang objektif ketika ia membicarakan keseluruhan 
persoalan 'aqidah untuk menghadapi satu perkara 
kecil yang ada hubungkait dengan persoalan kuasa 
mengadakan undang-undang, peraturan dan kuasa 
Hakimiyah iaitu suatu hubungkait yang kita tidak 
dapat mengatakan bahawa ia memerlukan 
pengemblengan huraian-huraian dan pernyataan- 
pernyataan yang berkesan di dalam ayat-ayat seluruh 
surah ini dan memerlukan penjelasan yang indah dan 
mengkaget mengenai hakikat Uluhiyah dalam 
skopnya yang luas dan syumul, tetapi kita dapat 
mengatakan bahawa ia adalah suatu perkara yang 
dihubungkaitkan di dalam huraian surah dengan 
semua penjelasan dan pernyataan ini. Dan pertalian 
ini menggambarkan tabi'at agama ini dan 
pandangannya terhadap kuasa mengadakan undang- 
undang dan peraturan dan kuasa Hakimiyah dalam 
segala urusan kehidupan dunia sama ada besar atau 
kecil, penting atau enteng sebagaimana telah kami 
huraikan sebelum ini. 

Sekarang marilah kita teruskan kata pengantar 
ringkas tentang ciri-ciri dan sifat-sifat surah ini 
sebagaimana yang biasa kami lakukan di dalam tafsir 
Fi Zilal ini sebelum memasuki ke dalam pentafsirannya 
yang terperinci. 

****** 

Mengikut riwayat-riwayat dari ibn Abbas, dari 
Asma' binti Yazid, dari Jabir, dari Anas bin Malik dan 
dari Abdullah ibn Mas'ud Radhiallahu 'anhum jami'an, 
surah ini adalah surah Makkiyah dan ia diturunkan 
sekaligus semuanya. 

Di dalam riwayat-riwayat ini tidak ada keterangan 
yang menentukan tarikh turunnya surah ini. Begitu 
juga dalam maudhu' pembicaraannya tidak terdapat 
keterangan yang boleh menentukan masa turunnya di 
zaman Makkiyah itu. Surah ini mengikut tertib 
susunan surah-surah Al-Qur'an yang kuat adalah 
datang selepas Surah al-Hijr selaku surah yang kelima 
puluh iima, tetapi kami - sebagaimana telah kami 
jelaskan sebelum ini dalam kata pengantar Surah al- 
Baqarah - tidak dapat menentukan dengan 
maklumat-maklumat yang seperti ini tentang tarikh 
nuzul yang tepat bagi surah-surah Al-Qur'an yang 
menjadi asas pegangan mereka dalam menentukan 
tertib surah-surah seperti ini. Biasanya ialah tarikh 
nuzul bahagian awal surah-surah ini bukannya nuzul 
keseluruhan surah. Kadang-kadang di sana terdapat 
bahagian-bahagian surah yang terdahulu yang 
diturun selepas bahagian-bahagian surah yang 
diturunkan kemudian, kerana yang menjadi asas 
pegangan dalam menentukan tertib surah-surah ialah 
nuzulnya bahagian-bahagian awal surah itu. Adapun 
Surah al-An'am, maka ia diturunkan sekaligus 
semuanya, tetapi kami tidak dapat menentukan tarikh 
nuzulnya. Kami hanya dapat tarjihkan bahawa surah 
ini mungkin diturunkan selepas beberapa tahun beliau 
diangkat menjadi Rasul, iaitu mungkin pada tahun 

yang kelima atau yang keenam dan dalam tarjih ini 
kami hanya berpegang kepada tertib kemudian 
berpegang kepada keluasan maudhu'-maudhu' yang 
dibicarakan kerana pembicaraannya yang sedemikian 
luas membayangkan bahawa perkembangan da'wah 
dan perdebatan dengan orang-orang Musyrikin yang 
sekian lama menolak dan mendustakan Rasulullah 
s.a.w. itu adalah memerlukan agar persoalan 'aqidah 
itu dibicarakan dengan keluasan yang sedemikian 
rupa di samping memerlukan agar Rasulullah s.a.w. 
diberi hiburan setelah sekian lama ditolak dan 
didustakan kaum Musyrikin. 


"Dan Dialah yang telah menciptakan kebun-kebun yang 
berpara dan kebun-kebun yang tidak berpara, pokok kurma , 
tanaman-tanaman yang beraneka jenis buah-buahan , zaitun 
dan delima yang r serupa dan tidak serupa. Makanlah buah- 
buahan jika ia berbuah dan tunaikanlah haknya/ 
(bahagian)zakatnya pada hari penualannya , dan janganlah 
kamu melampau kerana sesungguhnya Allah tidak sukakan 
orang-orang yang pelampau. "( 14 1 ) 

Ayat ini diturunkan kerana peristiwa Thabit ibn Qays 
Syammas al-Ansari. Sementara ibn Jurayj dan al- 
Mawardi berkata, ia diturunkan kerana peristiwa 
Mu'az ibn Jabal. 


Dalam satu riwayat yang lain dari ibn Abbas dan 
Qatadah, surah ini pada keseluruhannya adalah 
diturunkan di Makkah kecuali dua ayat sahaja yang 
diturunkan di Madinah iaitu firman Allah yang 
berikut: 





"Dan mereka -- tidak menghormati Allah dengan 
penghormatan yang sewajar dengan-Nya ketika mereka 
berkata: Allah tidak menurunkan sesuatu apa kepada 
manusia , katakanlah siapakah yang telah menurunkan kitab 
Taurat yang telah dibawa oleh Musa selaku nur dan hidayat 
kepada manusia yang kamu jadikannya lembaran-lembaran 
kertas yang kamu tunjukkan kepada orang ramai, sedangkan 
sebahagian darinya kamu sembunyikan nya (dari mereka) dan 
sedangkan kamu telah diajar apa yang tidak diketahui oleh 
kamu dan tidak juga diketahui oleh datuk nenek kamu ? 
Katakanlah Aliahlah (yang telah menurunkannya) kemudian 
tinggalkanlah mereka bermain-main di dalam kesesatan 
mereka. "(91) . 


Ayat ini diturunkan kerana peristiwa dua orang 
Yahudi, iaitu Malik ibn as-Sayf dan Ka'b ibn al-Asyraf 
Firman Allah: 



Riwayat mengenai ayat yang pertama tadi mungkin 
benar kerana di dalam ayat ini disebut kitab Taurat 
yang telah dibawa oleh Musa a.s. selaku nur dan 
hidayat kepada manusia, juga disebut kecaman 
terhadap orang-orang Yahudi dalam firman-Nya yang 
berikut: 

j 

"Yang kamu jadikannya lembaran kertas yang kamu 
tunjukkannya kepada orang ramai"(91) 





walaupun di sana terdapat riwayat-riwayat yang lain 
dari Mujahid dan ibn Abbas bahawa orang-orang 
yang mengatakan: 


"Allah tidak menurunkan suatu apa kepada manusia"(91) 


ialah kaum Musyrikin Makkah dan bahawa ayat ini 
adalah diturunkan di Makkah. Di sana ada pula qiraat 
yang berikut: 



"Katakanlah: Siapakah yang menurunkan kitab Taurat yang 
telah dibawa oleh Musa selaku nur dan hidayat kepada 
manusia yang mereka jadikannya lembaran-lembaran kertas 
yang mereka tunjukkannya kepada orang ramai sedangkan 
sebahagian besar darinya mereka sembunyikan (dari orang 
ramai). (91) 

Berdasarkan qiraat ini, maka ia merupakan cerita 
orang-orang Yahudi dan bukannya merupakan kitab 
yang ditunjukkan kepada mereka dan semua 
keterangan ayat adalah mengenai kaum Musyrikin 
belaka. Ibn Jarir telah mentarjihkan riwayat ini dan 
mengatakan qiraat ini yang baik. Berdasarkan fakta 
' ini, maka ayat ini adalah diturunkan di Makkah. 


Adapun ayat yang kedua, maka isi huraiannya tidak 
memungkinkan bahawa ia diturunkan di Madinah, 
kerana tanpa ayat ini, maka huraian sebelumnya 
terputus dari huraian kemudiannya dari segi makna 
dan pengungkapan, sedangkan pembicaraan adalah 

bersambung dari ayat yang menerangkan penciptaan 
Allah yang telah menjadikan kebun-kebun yang 
berpara dan penciptaan Allah yang telah menjadikan 
sebahagian dari binatang ternakan itu sebagai 
binatang-binatang untuk pengangkutan dan 
sembelihan yang diterangkan dalam ayat (berikut) 
yang mengiringinya: 



" Dan di antara binatang-binatang ternakan itu ada yang 
digunakan untuk pengangkutan dan ada pula untuk 
sembelihan . Makanlah dari rezeki yang dikurniakan Allah 
kepada kamu dan janganlah kamu mengikuti jejak langkah 
syaitan kerana sesungguhnya syaitan itu adalah musuh kamu 
yang amat nyata. "(142) 

Kemudian rangkaian ayat-ayat ini menyambung lagi 
huraiannya untuk menyempurnakan pembicaraan 
tentang binatang-binatang ternakan yang telah 
dimulakannya sebelum ayat yang membicarakan 
tentang buah-buahan, ia jadikan semuanya satu 
maudhu', iaitu maudhu' yang telah kami huraikannya 
di dalam ceraian yang lepas yang khusus 
membicarakan persoalan pengharaman dan 
penghalalan binatang-binatang ternakan dan 
persoalan-persoalan nazar. 


Tetapi yang membuat setengah-setengah ulama' 
mengirakan ayat ini sebagai ayat Madaniyah ialah 
kerana keterangannya yang berikut : 



"Makanlah buahnya jika ia berbuah dan tunaikanlah haknya 
(bahagian zakatnya) pada hari penuaiannya."(141) 


Mereka mengira 'Maksud dari perintah menunaikan 
hak ini ialah menunaikan hak zakat, sedangkan zakat 
tidak ditentukan nisab-nisabnya mengenai tanaman- 
tanaman dan buah-buahan kecuali di Madinah, tetapi 
sebenarnya pengertian ini tidak semestinya begitu di 
dalam ayat ini, kerana di sana masih ada pendapat- 
pendapat lain yang ma'thur yang mentafsirkan hak- 
hak itu dengan makna memberi sedekah atau dengan 
makna memberi jamuan dengan sebahagian dari hasil 
tanaman dan buah-buahan itu kepada orang-orang 
yang lalu di tempat mereka pada hari penuaian 
tanaman-tanaman atau petikan buah-buahan itu atau 
menjamukan kerabat-kerabat mereka, sedangkan 
nisab-nisab zakat ditentukan kemudian dari itu 
dengan satu persepuluh dan separuh dari satu 
persepuluh. Berlandaskan pentafsiran ini, maka ayat 
ini adalah ayat Makkiyah. 


Ujar Ath-Tha'labi: Surah al-An'am ialah surah 
Makkiyah kecuali enam ayat yang diturunkan di 
Madinah iaitu: 


^ 9 A 





" Dan ■ mereka tidak menghormati Allah dengan 
penghormatan yang sewajar dengan-Nya ketika mereka 
berkata: Aliah tidak menurunkan sesuatu itu kepada 
manusia , katakanlah siapakah yang telah menurunkan kitab 
Taurat yang telah dibawa oleh Musa selaku nur dan hidayat 
kepada manusia yang kamu jadikannya lembaran-lembaran 
kertas yang kamu tunjukkannya kepada orang ramal 
sedangkan sebahagian darinya kamu sembunyikannya (dari 
mereka) dan sedangkan kamu telah diajar apa yang tidak 
diketahui oleh kamu dan tidak juga diketahui oleh datuk 
nenek kamu ? Katakanlah Aliahlah (yang telah 

menurunkannya) kemudian tinggalkanlah mereka bermain- 
main di dalam kesesatan mereka."(91) 



"Dan Al-Qur'an ini adalah sebuah kitab yang Kami 
turunkannya, yang penuh dengan keberkatan dan yang 
membenarkan kitab-kitab yang telah diturunkan sebelumnya 
dan (ia diturunkan) supaya engkau memberi peringatan 
kepada penduduk-penduduk Ummul-Qura dan orang-orang 
yang tinggal di sekelilingnya. Dan orang-orang yang beriman 
kepada hari Akhirat adalah beriman kepada Al-Qur'an dan 
mereka sentiasa memelihara solat mereka. "(92) 



^ o ^ ^ \ ^ £ 2 s' 'f ''yK 


"Dan tiada yang lebih zalim dari orang yang telah 
mengadakan pembohongan terhadap Allah atau orang yang 

berkata: 'Aku telah diberikan wahyu ' sedangkan dia tidak 
diberikan apa-apa wahyu dan orang yang berkata: 'Aku 
akan turunkan seperti apa yang telah diturunkan Allah' dan 
(alangkah dahsyatnya) jika engkau dapat melihat ketika 
orang-orang yang zalim ini berada di dalam kesengsaraan- 
kesengsaraan maut sedangkan para maiaikat menghulur 
tangan mereka (memukul mereka) sambil berkata: 
'Selamatkanlah nyawa kamu'. Pada hari ini kamu dibalas 
dengan keseksaan yang penuh hina kerana kamu telah 
mengatakan perkataan-perkataan yang tidak benar terhadap 
Allah dan kerana kamu berlagak angkuh terhadap ayat-ayat- 
Nya. "(93) 



"Katakanlah: Marilah kamu supaya aku bacakan kepada 
kamu apa yang telah diharamkan kepada kamu oleh Tuhan 
kamu , iaitu janganlah kamu mempersekutukannya dengan 
suatu apa pun dan janganlah kamu membunuh anak-anak 
kamu kerana takutkan kemiskinan. Sebenarnya Kamilah 
yang memberi rezeki kepada kamu dan kepada mereka. Dan 
janganlah kamu dekati kejahatan-kejahatan baik yang zahir 
mahu pun yang batin . Dan janganlah kamu membunuh 
nyawa yang telah diharamkan Allah kecuali dengan sebab 
yang benar. Itulah perkara-perkara yang telah diperintahkan 
Allah kepada kamu supaya kamu berfikir."(1 51) 


sys \jh j xJ 







"Dan janganlah kamu dekati harta anak-anak yatim kecuali 
dengan cara yang sebaik-baiknya sehingga mereka dewasa. 
Dan sempurnakanlah sukatan dan timbangan dengan adil. 
Kami tidak mentaklifkan seseorang kecuali sekadar 
kemampuannya dan apabila kamu berkata , maka hendaklah 
kamu berlaku adil walaupun ia kerabat kamu dan hendaklah 
kamu mematuhi janji Allah i, itulah perkara-perkara yang 
telah diperintahkan kepada kamu supaya kamu mengambil 
peringatan." (152) 



"Dan sesungguhnya inilah jalanku yang lurus . , maka 
hendaklah kamu ikutinya dan janganlah kamu mengikut 
jalan-jalan yang lain kerana jalan-jalan itu akan menyimpang- 
siurkan kamu dari jalan Allah. Itulah perkara yang telah 
diperintahkan Allah kepada kamu supaya kamu 
bertaqwa."(153) 

Kumpulan ayat-ayat yang pertama amat jelas sifat 
Makkiyahnya kerana pengertian yang cocok dengan 
ayat yang pertama dan cocok pula dengan ayat yang 
kedua dan yang ketiga dari kumpulan ini. 

Adapun kumpulan ayat-ayat yang kedua maka 
sejauh penelaahan saya di sana tidak terdapat satu 
riwayat pun dari mana-mana sahabat dan tabi'i yang 
mengatakan ayat-ayat ini sebagai ayat-ayat 
Madaniyah. Dan di dalam maudhu 7 yang 
dibicarakannya juga tidak terdapat sesuatu 
keterangan yang boleh dikirakan ayat-ayat itu sebagai 
ayat-ayat Madaniyah. Kumpulan ayat-ayat ini 
memperkatakan tentang kefahaman jahiliyah yang 
ada hubungan dengan persoalan pengharaman dan 
penghalalan binatang-binatang ternakan dan 
persoalan-persoalan nazar yang telah dihuraikan 
sebelum ini. Oleh sebab itu kami cenderung 
mengirakan ayat-ayat ini sebagai ayat-ayat Makkiyah 
juga. 

Di dalam al-Mushaf al-Amiri tersebut bahawa ayat- 
ayat (20, 23, 91, 92, 114, 141, 151, 152, 153) adalah 
ayat-ayat Madaniyah dan kami telah pun menjelaskan 
tentang ayat-ayat (91, 92), ayat (141) dan (151 - 153) 
dan -tidak ada di dalam ayat-ayat (20, 23, 114) 
sesuatu bukti yang mendorong ke arah mengirakan 
ayat-ayat ini sebagai ayat-ayat Madaniyah kecuali 
kerana ada sebutan perkataan Ahlil-Kitab di 
dalamnya, sedangkan sebutan ini tidak dapat 
dijadikan alasan, kerana sebutan seperti ini memang 
berlaku di dalam ayat-ayat Makkiyah. 

Berdasarkan semua fakta ini kami cenderung 
berpegang dengan riwayat-riwayat yang mutlaq yang 
menjelaskan bahawa seluruh surah ini adalah diturun 
sekaligus di Makkah di suatu malam. Di dalam satu 
riwayat dari Ibn Abbas dan riwayat dari Asma 7 binti 
Yazid terdapat keterangan bahawa riwayat itu 
menyebut satu peristiwa iringan seperti berikut 

Ujar Sufian ath-Thauri daripada Layth daripada 
Syahr ibn Hawsyab daripada Asma 7 binti Yazid 
katanya: "Surah al-An 7 am adalah diturunkan sekaligus 
kepada Nabi s.a.w. dan ketika itu aku sedang 
memegang tali kekang unta Nabi s.a.w. dan 
sesungguhnya ia (wahyu itu) amat berat hingga 

hampir-hampir ia mematahkan tulang-temalang unta 
itu." 

Adapun riwayat dari Ibn Abbas, maka ia diceritakan 
oleh at-Tabrani katanya: 

Kami telah diceritakan oleh Ali ibn Abdul Aziz, kami 
telah diceritakan oleh Hajjaj ibn Minhal, kami telah 
diceritakan oleh Hammad ibn Salamah daripada Ali 
ibn Zaid, daripada Yusuf ibn Mahran daripada ibn 
Abbas katanya: "Surah al-An'am diturunkan sekaligus 
di suatu malam di Makkah. la dikelilingi oleh tujuh 
puluh ribu malaikat yang bertasbih dengan suara yang 
nyaring." 

Kedua-dua riwayat ini adalah lebih kukuh dari 
pendapat-pendapat yang mengatakan bahawa 
setengah-setengah ayat surah ini diturunkan di 
Madinah kerana ia disokong pula analisa maudhu' 
yang telah kami huraikan itu. 

Sebenarnya huraian surah ini yang begitu padu, 
begitu berasak-asak dan begitu mencurah-curah laju 
meninggalkan kesan di dalam hati bahawa surah ini 
laksana sebuah sungai yang mengalir deras atau 
laksana arus banjir yang melancar kuat tanpa 
dihalangi ombak-ombak dan penyekat-penyekat. Dan 
struktur surah ini sendiri membenarkan riwayat- 
riwayat yang mutlaq ini atau sekurang-kurangnya 
memberi tunjang yang kuat kepadanya. 

* * * * * * 

Mengenai maudhu' pokok surah ini, juga mengenai 
syakhsiyah umumnya, kami telah menyebut secara 
ringkas di permulaan pembicaraan surah ini, tetapi di 
dalam kata pengantar ini ia perlu diberikan suatu 
huraian yang agak terperinci. 

Mengikut riwayat Abu Bakar ibn Mardawayh 
dengan isnadnya dari Anas ibn Malik katanya: Sabda 
Rasulullah s.a.w.: 

U 

gjji ^jVlj JeO Oh 

"Surah al~An'am telah diturunkan bersama dengan satu 
angkatan perarakan malaikat yang menutup ruang di antara 
Timur dan Barat Mereka mengumandangkan ucapan tasbih 
dan bumi bergegar kerana mereka. " 

Rasulullah bersabda: 

ja«ll 4)1 

Bayangan dari angkatan perarakan dan kesan dari 
gegaran ini dapat dilihat dengan jelas di dalam surah 
ini. Surah ini sendiri merupakan satu angkatan 
perarakan yang menggegarkan jiwa dan alam buana. 
Ia merupakan satu himpunan yang padat dengan 
berbagai-bagai situasi, berbagai-bagai pemandangan, 
berbagai-bagai pernyataan yang penuh saranan dan 
berbagai-bagai nada. Huraiannya yang bersesak-sesak 
dengan berbagai-bagai pemandangan, situasi-situasi, 
pernyataan-pernyataan yang penuh saranan dan 
berbagai-bagai nada itu - sebagaimana telah kami 


tegaskan sebelum ini - seakan-akan arus air sungai 
yang meluru dengan gelombang-gelombang yang 
berkejar-kejaran, belum pun satu gelombang sampai 
ke tempatnya muncul pula satu gelombang yang lain 
mengejarnya dan terus berpaut dengannya dalam 
arus yang mencurah-curah kencang dan bersambung- 
sambung itu. 

Maudhu' pokok yang dibicarakan surah ini adalah 
bersambung-sambung dan kerana itu ia tidak boleh 
dipecahkan kepada bahagian-bahagian yang 
berasingan, di mana setiap bahagian masing-masing 
mengolahkan sebahagian dari maudhu' itu, malah 
surah ini merupakan deretan-deretan gelombang dan 
setiap gelombang sesuai dengan gelombang 
sebelumnya dan menyempurnakannya. 

‘ Oleh sebab itu kami tidak akan cuba 
membentangkan maudhu'-maudhu' yang dibuat oleh 
surah ini di dalam kata pengantar ini, malah kami 
hanya akan cuba membentangkan contoh-contoh 
dari gelombang-gelombang yang berkejar-kejaran itu. 


Surah ini memulakan pembicaraannya dengan 
persemukaan dengan orang-orang Musyrikin yang 
mempersekutukan Allah dengan tuhan-tuhan yang 
lain, sedangkan bukti-bukti tauhid yang wujud di 
merata pelosok alam dan di dalam kejadian diri 
mereka sendiri terpampang di- hadapan mereka, 
mencabar, mengelilingi dan memperagakannya 
kepada mereka di merata pelosok alam dan di dalam 
kejadian-kejadian diri mereka, la memulakan dengan 
langkah mengemukakan kepada mereka hakikat 
Uluhiyah yang kelihatan jelas di dalam huraian- 
huraian ringkasnya yang luas dan meliputi seluruh 
alam al-wujud dan merangkumi seluruh kewujudan 
mereka sendiri, la memulakan dengan tiga huraian 
ringkas yang menggambarkan bidang-bidang 
kewujudan yang besar dengan huraian yang paling 
luas dan mendalam sedalam-dalamnya dan seluas- 
luasnya: 


Jis-j && 

"Segala sanjungan terpulang kepada Allah yang telah 
menciptakan langit dan bumi dan menciptakan kegelapan- 
kegelapan dan nur yang terang. Kemudian orang-orang kafir 
menyamakan Tuhan mereka (dengan makhluk) (1). Dialah 
yang telah menciptakan kamu dari tanah kemudian dia 


JUZU' KE-7 


SURAH AL-AN'AM 0& 


231 


menentukan ajal (kamu) dan satu ajal lagi (kebangkitan 
semula) yang ditentukan di sisi-Nya. Kemudian kamu ragu - 
ragu (2). Dan Dialah Allah Yang berkuasa di langit dan di 
bumi. Dia mengetahui segaia apa yang dirahsiakan kamu 
dan segala apa yang dinyatakan kamu ; juga mengetahui 
segala apa yang diusahakan kamu. "(3) 

Inilah tiga ayat yang mengukur seluruh kewujudan 
alam buana di dalam ayatnya yang pertama dan 
mengukur seluruh kewujudan insan di dalam ayatnya 
yang kedua. Kemudian ia liputkan kedua-dua 
kewujudan itu dengan kekuasaan Uluhiyah, alangkah 
i'jaznya! Alangkah indahnya! Alangkah syumulnya 
dan alangkah luas liputannya! 


J 9 * 

Di hadapan kewujudan alam buana yang 
membuktikan keesaan Allah Pencipta, di hadapan 
kewujudan insan yang membuktikan pentadbiran 
Allah, di hadapan kekuasaan Uluhiyah yang 
memerintah langit dan bumi, yang mengetahui segaia 
yang rahsia dan segala yang nyata dan yang 
mengetahui segala usaha yang dilakukan manusia itu 
ternyatalah bahawa perbuatan syirik yang dilakukan 
oleh kaum Musyrikin dan pembohongan yang diada- 
adakan para pendusta itu adalah satu perbuatan 
mungkar yang aneh, yang tidak mempunyai tempat di 
dalam sistem alam buana juga tidak mempunyai 
ruang di dalam fitrah manusia serta tidak mempunyai 
sebarang alasan dan sandaran baik di dalam hati 
mahupun di dalam akal. 

Di sa'at inilah bermulanya gelombang kedua yang 
menayangkan t pendirian para pendusta yang 
mengingkarkan ayat-ayat Allah yang bertebaran di 
merata pelosok alam buana ini. Dan di samping 
menayangkan pendirian aneh kaum ‘Musyrikin yang 
mengingkarkan ayat-ayat Allah diiringi pula dengan 
ancaman sambil menayangkan pemandangan- 
pemandangan kebinasaan umat-umat yang silam 
yang memperlihatkan kekuasaan Allah yang mutlaq 
dalam peristiwa-peristiwa kebinasaan dan 
kemusnahan itu. Dan di sini ternampaklah bahawa 
perbuatan para pengingkar yang menunjukkan sikap 
yang degil di hadapan kebenaran yang amat jelas itu 
sebagai suatu perbuatan mungkar yang aneh, juga 
ternampak bahawa para pengingkar itu bukannya 
kekurangan bukti, tetapi sebenarnya mereka tidak 
mempunyai niat yang benar dan tidak membuka 
pintu hati mereka kepada bukti dan dalil: 

" Dan tiada suatu ayat pun dari ayat-ayat Tuhan mereka 
melainkan mereka berpaling darinya (4). Sesungguhnya 
mereka telah mendusta (Al-Qur'an) yang benar apabila 
sampai kepada mereka. Oleh itu kelak akan sampai kepada 
mereka berita-berita ('azab) yang telah dipersenda-sendakan 
mereka itu (5). Apakah mereka tidak melihat beberapa 
generasi manusia yang telah Kami binasakan sebelum 
mereka , iaitu generasi yang telah Kami kurniakan kepada 
mereka kedudukan yang teguh di muka bumi ini ’ yang 
belum pernah Kami kurniakan kepada kamu. Dan Kami telah 
mencurahkan hujan yang lebat ke atas mereka dan Kami 
jadikan sungai-sungai mengalir di bawah mereka. Kemudian 
Kami binasakan mereka kerana dosa-dosa mereka dan Kami 
ciptakan generasi yang lain selepas mereka (6). Dan andainya 
Kami turunkan kepadamu tulisan di atas kertas dan mereka 
dapat menjamahnya dengan tangan mereka , nescaya orang- 
orang kafir berkata: Sesungguhnya ini tidak lain melainkan 
hanya suatu sihir yang nyata (7). Dan mereka berkata lagi: 
Mengapa tidak diturunkan kepadanya (Muhammad) seorang 
malaikat? Dan andainya Kami turunkan malaikat nescaya 
selesailah urasan ini kemudian mereka tidak akan diberi 
tangguhan lagi (8). Dan andainya Kami jadikan Rasul itu 
seorang malaikat, tentulah Kami jadikan di dalam bentuk 
seorang lelaki (yang dapat dilihat) dan (ini) tentulah bererti 
Kami mengelirukan mereka terhadap kebenaran yang 
sedang dikelirukan mereka (9). Sesungguhnya para rasul 
sebelummu juga telah dipersenda-sendakan lalu turunlah 
'azab ke atas orang-orang yang melakukan persendaan itu di 
kalangan mereka (10). Katakanlah: Jelajahilah kamu dimuka 

bumi ini kemudian iihatiah sendiri bagaimana akibat yang 
teiah menimpa para pendusta. "(1 1) 

Dari sini bermula pula gelombang ketiga yang 
memperkenalkan hakikat Uluhiyah yang wujud di 
dalam milik Allah S.W.T. yang merangkum! segala isi 
langit dan segala isi bumi, segala apa yang ada di 
waktu malam dan siang, juga wujud dalam hakikat 
Allah selaku satu-satunya Pemberi rezeki yang 
memberi makan dan tiada berkehendak diberi makan 
dan oleh sebab itu Dialah sahaja yang berhak menjadi 
satu-satunya Pelindung dan tiada pelindung yang lain 
dari-Nya dan hanya kepada Allah sahaja para hamba 
wajib menyerahkan diri mereka. Dan Dialah sahaja 
yang berkuasa mendatangkan kemudharatan dan 
kebaikan dan Dia Maha Berkuasa di atas segala 
sesuatu dan Dia Maha Bijaksana dan Maha Mendalam 
ilmu-Nya. 


Kemudian gelombang ini sampai ke puncaknya 
selepas kenyataan pendahuluan untuk 
mengemukakan bukti dan melakukan pemisahan di 
antara Rasulullah s.a.w. dengan kaum Musyrikin, juga 
untuk memberi amaran dan membersihkan Allah dari 
segala bentuk syirik yang dilakukan mereka di 
samping mengumumkan dasar tauhid kepada mereka 
dengan nada yang lantang, tegas dan penuh tekad: 

" Katakanlah : Siapakah yang memiliki segala apa yang ada di 
langit dan di bumi? Katakanlah: Aliahlah yang memilikinya. 
Allah telah menetapkan (dasar) rahmat ke atas dirinya. Demi 
sesungguhnya Allah akan mengumpulkan seluruh kamu 
pada hari Qiamat yang tidak mempunyai sebarang keraguan . 
Orang yang telah merugikan diri sendiri, maka itulah orang- 
orang yang tidak beriman (12). Dan Dia memiliki segala apa 
yang ada pada hari malam dan hari siang dan Dia Maha 
Mendengar dan Maha Melihat (13). Apakah wajar bagiku 
mengambil .pelindung yang dari Allah yang menciptakan 
langit dan bumi, sedangkan Dialah (Tuhan) yang memberi 
makan dan tidak (berkehendak) diberi makan. Katakanlah: 
Sesungguhnya aku diperintah supaya aku menjadi orang 
yang pertama sekali menyerahkan diri kepada Allah dan 
janganlah sekali-kali engkau termasuk di dalam golongan 
Musyrikin (14). Katakanlah: Sesungguhnya aku takut kepada 
'azab hari (piama t) yang amat besar jika aku durhaka 
kepada Tuhanku (15). Sesiapa yang dijauhkan dari 'azab 
pada hari itu, maka sesungguhnya Allah telah mengurniakan 
rahmat kepadanya dan itulah keberuntungan yang amat 
jelas (16). Jika Allah menimpakan sesuatu bencana ke atas 
engkau, maka tiada siapa yang dapat menghapuskannya 
kecuali Dia, dan jika Allah mengurniakan sesuatu kebajikan 
kepada engkau, maka Dia adalah Maha Berkuasa di atas 
segala sesuatu (17). Dan Dialah penguasa di atas para 
hamba-Nya dan Dialah Yang Maha Bijaksana dan Maha 
Mendalam ilmunya (18). Katakanlah: Kesaksian siapakah 
yang lebih besar? Katakanlah (kesaksian) Allah. Dialah yang 
menjadi saksi di antara aku dan kamu, dan Ai-Pudan ini 
telah diwahyukan kepada aku supaya aku memberi 
peringatan kepada kamu dan kepada orang yang sampai Al- 
pudan ini kepadanya. Apakah kamu benar mengaku 
bahawa ada tuhan-tuhan yang lain di samping AJIah? 
Katakanlah: Aku sekali-kali tidak mengaku. Katakanlah: 
Sesungguhnya hanya Dia sahaja Tuhan Yang Maha Esa dan 
sesungguhnya Aku berlepas diri dari segala apa yang kamu 
persekutukan Allah dengannya."(19) 


Kemudian bermula pula gelombang yang keempat 
memperkatakan sejauh mana kaum Ahlii-Kitab 
mengenal kitab Al-Qur'an yang baru itu, yang 
didustakan kaum Musyrikin, kemudian mengecapkan 
perbuatan syirik itu sebagai perbuatan yang paling 
zalim. Kemudian ia menggambarkan kaum Musyrikin 
berdiri melihat pemandangan diri mereka pada hari 
perhimpunan di Mahsyar, di mana mereka ditanya 
tentang sekutu-sekutu yang disembahkan mereka, 
lalu mereka menafikan perbuatan syirik itu dan 
lenyaplah pembohongan yang diada-adakan mereka. 
Kemudian ia menggambarkan keadaan jiwa mereka. 

di mana alat-alat penerima semulajadi mereka telah 
dirosakkan dan lumpuh. Ia tidak dapat menerima dan 
menyambut pernyataan-pernyataan bukti dari 
kejadian-kejadian, yang menyarankan keimanan. Hati 
mereka telah terhijab dan tidak dapat memahami 
dalil-dalil keimanan. Mereka menyifatkan Al-Qur'an 
sebagai dongeng orang-orang purbakala. Kemudian 
ia berkata kepada mereka: Bahawa mereka hanya 
membinasakan diri mereka sendiri apabila mereka 
menghalangkan orang lain dari hidayat dan 
menjauhkan diri darinya. Kemudian ia menayang 
pemandangan mereka yang sedang berdiri di 
hadapan Neraka dan berkata (menyesal): Alangkah 
beruntungnya kami andainya kami dipulangkan 
kembali ke dunia dan tidak mendustakan ayat-ayat 
Tuhan kami serta menjadi orang-orang yang berimani 
Kemudian ia membawa mereka kembali ke dunia, di 
mana mereka mengingkarkan hari kebangkitan dan 
kepulangan ke Akhirat. Kemudian ia membuat ulasan 
terhadap keingkaran itu dengan menayangkan 
pemandangan mereka yang sedang berdiri di 
hadapan Allah dan disoal tentang keingkaran itu, juga 
ketika mereka sedang memikul dosa-dosa di atas 
belakang mereka. Gelombang ini diakhiri dengan 
menjelaskan kerugian besar yang dialami para 
pendusta kerana tidak dapat menemui Allah, juga 
menjelaskan tentang kekerdilan hidup dunia 
dibandingkan dengan kehidupan Akhirat yang 
disediakan kepada orang-orang yang bertagwa. 

"Orang-orang yang Kami kurniakan kitab kepada mereka 
memang mengenalinya seperti mereka mengenal anak-anak 
mereka sendiri. Orang-orang yang teiah merugikan diri 
sendiri itulah orang-orang yang tidak beriman (20). Tiada 
yang lebih zalim dari orang yang mengada-adakan 
pembohongan terhadap Allah atau mendustakan ayat-ayat- 
Nya. Sesungguhnya orang-orang yang zalim itu tidak akan 
mendapat keberuntungan (21). Dan (ingatlah) hari (Qiamat) 
yang Kami akan menghimpunkan mereka seluruhnya 
kemudian Kami akan bertanya kepada orang-orang yang 
mempersekutukan (Kami): Di manakah sekutu-sekutu kamu 
yang telah didakwakan kamu itu? (22) Kemudian tiada (hasil 
dari) ujian terhadap mereka kecuali mereka mengaku: Demi 
Allah Tuhan kamil Kami tidak sekali-kali mempersekutukan 
engkau (23). Lihatlah bagaimana mereka mendustakan diri 

mereka sendiri dan ienyapiah dari mereka segala sembahan 
yang diada-adakan mereka (24). Di antara mereka ada 
orang-orang yang mendengar engkau (membaca Al-QuKan), 
(tetapi) Kami telah meletakkan tutupan di atas hati mereka 
yang menghalangkan mereka dari memahaminya dan Kami 
juga teiah meletakkan sumbatan di dalam telinga mereka. 
Dan andainya mereka melihat segala bukti (kebenaran) 
nescaya mereka tidak juga beriman kepadanya sehingga 
apabila mereka datang berdebat dengan engkau , maka 
orang-orang yang kafir itu berkata: (Al-Qur'an ini) tidak lain 
melainkan hanya dongeng orang-orang purbakala (25). Dan 
mereka melarang orang lain dari mendengar Ai-Qur'an dan 
mereka sendiri menjauhkan diri darinya. Dan sebenarnya 
mereka hanya membinasakan diri sendiri, sedangkan mereka 
tidak sedar (26). Dan (engkau akan hairan) andainya engkau 
melihat ketika mereka dihadapkan kepada api Neraka lalu 
mereka berkata: Alangkah beruntungnya kami jika kami 
dikembalikan semula ke dunia dan tidak mendustakan ayat- 
ayat Tuhan kami dan menjadi orang-orang yang beriman 
(27). Malah ketaralah kepada mereka segala dolak-dalik 
yang disembunyikan mereka sebelum ini dan andainya 
mereka dikembalikan semula ke dunia tentulah mereka akan 
kembali melakukan perkara-perkara yang dilarangkan 
kepada mereka dan sebenarnya mereka adalah pembohong- 
pembohong belaka (28). Dan mereka akan berkata: Tiada 
hidup yang lain kecuali hidup dunia ini sahaja dan kita sekali- 
kali tidak akan dibangkitkan kembali (29). Dan (engkau akan 
hairan) andainya engkau melihat ketika mereka dihadapkan 
kepada Allah Tuhan mereka lalu Aliah bertanya: Tidakkah 
hari kebangkitan ini benar? Jawab mereka : Memang benar, 
demi Tuhan kami. Lalu Allah berfirman : Rasakanlah ' azab ini 
kerana keingkaran-keingkaran yang dilakukan kamu (30). 
Sesungguhnya amatlah rugi orang-orang yang telah 
mendustakan pertemuan dengan Allah sehingga apabila 
Qiamat datang kepada mereka secara mendadak mereka 
akan berkata: ' Alangkah sesalnya kami terhadap kecuaian 
kami di dunia ' dan mereka memikul dosa-dosa mereka di 
atas belakang mereka. Sesungguhnya amat buruk dosa yang 
dipikul mereka (31). Dan kehidupan dunia itu tidak lain 
melainkan hanya permainan dan hiburan sahaja dan demi 
sesungguhnya negeri Akhirat itu adalah lebih baik kepada 
orang-orang yang bertaqwa f apakah kamu tidak 
berfikir?"(32) 

Kemudian gelombang yang kelima pula bermula, di 
mana penerangan ayat-ayat yang berikut berpaling 
kepada Rasulullah s.a.w. untuk menghibur dan 
menyukakan hati beliau dari kerungsingannya 
terhadap kaum Musyrikin yang mendustakan 
kerasulannya di samping mendustakan segala apa 
yang dibawa olehnya dari Allah kepada mereka. Ia 
mengemukakan kepada beliau contoh teladan rasul- 
rasul sebelumnya yang telah bersabar menghadapi 
pendustaan dan penganiayaan kaum mereka 
sehingga mereka mendapat pertolongan dan 
kemenangan dari Allah. Di samping itu ia menjelaskan 
bahawa Sunnatullah tidak berubah dan tidak pula 
boleh dipinta supaya disegerakan. Dan andainya 
Rasulullah s.a.w. tidak sanggup bersabar menghadapi 
penentangan mereka, maka cubalah beliau sendiri 
berusaha dengan segala daya kemampuan insan yang 
ada pada beliau untuk membawa satu mu'jizat 
kepada mereka. Sebenarnya jika Allah kehendaki 
tentulah Dia berkuasa mengumpulkan seluruh mereka 
di atas hidayat Sesungguhnya Allah telah 
menghendaki dan Dialah sahaja yang berkuasa dalam 
urusan ini - agar orang-orang yang mempunyai alat- 


alat fitrah yang hidup menerima da'wah Allah, kerana 
orang-orang yang berjiwa mati sebenarnya tidak 
mempunyai hayat dan mereka tidak dapat menerima 
dan menyambut pernyataan-pernyataan dan bukti- 
bukti dari kejadian-kejadian alam yang menyarankan 
hidayat. Dan kelak Allah akan membangkitkan 
mereka kembali dan mereka tetap akan dipulangkan 
kepada Allah. 

"Memandangkan hanya Kami mengetahui bahawa apa yang 
dikatakan mereka akan mendukacitakan engkau. 
Sebenarnya mereka bukannya mendustakan engkau, tetapi 
orang-orang yang zalim itu mahu mengingkarkan ayat-ayat 
Allah (33). Sesungguhnya rasul-rasul sebelum engkau juga 
telah didustakan lalu mereka bersabar di atas pendustaan 
dan penganiayaan yang dilakukan ke atas mereka sehingga 
tiba pertolongan kami kepada mereka. Dan tiada siapa yang 
dapat mengubahkan kalimat-kalimat Aliah. Dan 
sesungguhnya telah sampai kepadamu sebahagian dari 
berita para rasul (34). Dan andainya penolakan mereka 
terhadap engkau dirasakan begitu berat, maka jika engkau 
berkuasa mencari lubang di bumi atau tangga di langit 
kemudian engkau dapat membawa sesuatu mu'jizat kepada 
mereka (maka Silalah engkau lakukannya). Dan andainya 
Allah kehendaki nescaya Allah kumpulkan seluruh mereka di 
atas hidayat Oleh sebab itu janganlah engkau termasuk di 
dalam golongan orang-orang' yang jahat (35). Sesungguhnya 
hanya orang-orang yang dapat mendengar sahaja yang 
menyambut (da'wah Allah) dan orang-orang yang mati itu 
akan dibangkitkan Allah kemudian mereka akan 
dikembalikan kepadanya. "(36) 


Demikianlah rangkaian ayat-ayat surah ini 
meneruskan huraiannya gelombang demi gelombang 
mengikut susunan ini sebagaimana kami telah 
mengemukakan contoh-contohnya semoga ia dapat 

menggambarkan tabi'at surah ini di samping 
menggambarkan maudhu'nya. Setengah-setengah 
gelombang dari ayat-ayatnya sampai kemuncak yang 
lebih tinggi dari kemuncak-kemuncak gelombang- 
gelombang yang telah kami bentangkan tadi. Begitu 
juga pergerakan arus di setengah-setengah liku 
alirannya lebih bergelombang dan lebih tinggi bunyi 
nadanya, tetapi kami tidak dapat memperkatakan 
seluruh surah ini dalam kata pengantar yang ringkas 
ini dan sebahagian darinya akan dikemukakan di 
dalam ceraian-ceraian yang berikut. 

* $ 5ff Jfc * $ 


Sebelum ini telah dinyatakan bahawa surah ini 
mengolahkan maudhu' asasinya dalam satu bentuk 
yang unik, yang mana setiap sekilas pandangannya, 
setiap situasinya dan setiap pemandangannya 
mencapai tahap keindahan yang gemilang, la 
membuat hati dan perasaan tercengang dan 
membuat nafas tercungap-cungap ketika mengikuti 
pemandangan-pemandangan, nada-nada dan 
pernyataan-pernyataannya yang penuh saranan. 

Sekarang marilah kita tinggalkan nas-nas surah ini 
sendiri menggambarkan hakikat ini dengan gaya dan 
uslub Al-Qur'an, kerana walau bagaimana halus 
sekalipun penjelasan kita, namun ia tidak sampai ke 
mana-mana untuk memindahkan hakikat ini ke dalam 
hati manusia. 


Penjelasan hakikat Uluhiyah, penerangan 
memperkenalkan Tuhan yang sebenar kepada 
manusia dan memperhambakan mereka kepada Allah 
Yang Maha Esa merupakan maudhu' asasi surah ini. 
Kini marilah kita mendengar ayat-ayat Al-Qur'an 
sendiri menjelaskan hakikat ini di dalam berbagai- 
bagai situasi, iaitu; 


Dalam situasi mengemukakan bukti-bukti 
kebenaran Rasul dan memisahkannya dari orang- 
orang kafir, di mana hakikat ini kelihatan begitu jelas 
di dalam hati orang yang beriman dan dengan hakikat 
ini juga Al-Qur'an bersemuka dengan kaum Musyrikin 
yang tidak mempercayainya dan menerangkan 
kepada mereka dengan lantang dan yakin: 

"Apakah wajar bagiku mengambil pelindung yang lain dari 
Aliah yang menciptakan langit dan bumi, ; sedangkan Dialah 
(T u ha n) yang memberi makan dan tidak (berkehendak) diberi 
makan. Katakanlah: Sesungguhnya aku diperintah supaya 
aku menjadi orang yang pertama sekali menyerahkan diri 
kepada Allah dan janganlah sekali-kali engkau termasuk di 
dalam golongan Musyrikin (14). Katakanlah: Sesungguhnya 
aku takut kepada 'azab hari (Qiamat) yang amat besar jika 
aku derhaka kepada Tuhanku (15). Sesiapa yang dijauhkan 
dari 'azab pada hari itu, maka sesungguhnya Allah telah 
mengurniakan rahmat kepadanya dan itulah keberuntungan 
yang amat jelas (16). Jika Allah menimpakan sesuatu 
bencana ke atas engkau , maka tiada siapa yang dapat 
menghapuskannya kecuali Dia , dan jika Aliah mengurniakan 
sesuatu kebajikan kepada engkau ; maka Dia adalah Maha 
Berkuasa di atas segala sesuatu (17). Dan Dialah penguasa di 
atas para hamba-Nya dan Dialah Yang Maha Bijaksana dan 
Maha Mendalam ilmu-Nya (18). Katakanlah: Kesaksian 
siapakah yang lebih besar? Katakanlah (kesaksian) Allah. 
Dialah yang menjadi saksi di antara aku dan kamu, dan Al- 
Qur'an ini telah diwahyukan kepada aku supaya aku 
memberi peringatan kepada kamu dan kepada orang yang 
sampai Al-Qur'an ini kepadanya. Apakah kamu benar 
mengaku bahawa ada tuhan-tuhan yang lain di samping 
Allah? Katakanlah: Aku sekali-kali tidak mengaku. 
Katakanlah: Sesungguhnya hanya Dia sahaja Tuhan Yang 
Maha Esa dan sesungguhnya Aku berlepas diri dari segala 
apa yang kamu persekutukan Allah dengannya. "(19) 


Dalam situasi ancaman 'azab, di mana kekuasaan 
Allah kelihatan menguasai seluruh hamba dan fitrah 
mereka terdedah di hadapan Allah dan sampah sarap 
kekeliruan yang melindunginya selama ini kelihatan 
gugur dan menjurus kepada Allah Tuhannya yang 
sebenar dan Maha Esa dan melupakan tuhan-tuhan 
palsu di hadapan pemandangan 'azab yang dahsyat 
dan di hadapan pemandangan kebinasaan para 
pendusta itu: 

" Katakanlah : Terangkanlah kepada aku jika kamu didatangi 
'azab Allah atau didatangi Qiamat apakah kamu akan 
menyeru Tuhan yang lain dari Allah (jawablah) jika kamu 
orang-orang yang benar? (40) Malah hanya Allah sahajalah 
yang kamu akan seru dan Dialah yang akan menghapuskan 
malapetaka yang dipohonkan kamu jika Dia kehendaki dan 
kamu akan melupakan sembahan-sembahan yang lain yang 
kamu sekutukan Allah dengannya (41). Dan sesungguhnya 
Kami telah mengutuskan ( para rasul) kepada umat-umat 
sebelum kamu kemudian Kami timpakan 'azab kesengsaraan 
dan kemelaratan ke atas mereka supaya mereka memohon 
kepada Allah dengan rasa rendah diri (42). Mengapa mereka 
tidak memohon (kepada Allah) dengan rasa rendah diri 
ketika mereka ditimpa 'azab Kami? Tetapi sebenarnya hati 
mereka telah menjadi keras dan syaitan telah menampakkan 
kepada mereka kebagusan , segala perbuatan yang dilakukan 


mereka (43). Kemudian apabila mereka telah melupakan 
peringatan yang telah diberikan kepada mereka , Kami 
bukakan kepada mereka pintu-pintu segala kesenangan 
sehingga apabila mereka bergembira dengan segala apa 
yang diberikan kepada mereka , maka Kami timpakan 
balasan ke atas mereka secara mendadak lalu mereka 
menjadi orang-orang yang berdukacita dan putus asa (44). 
Oleh itu orang-orang yang zalim itu telah dimusnahkan 
hingga saki-baki mereka yang terakhir dan segala kepujian 
itu terpulang kepada Allah Tuhan sekalian alam (45). 
Katakanlah: Terangkanlah kepadaku andainya Allah 

menghapuskan pendengaran dan penglihatan kamu serta 
menutup hati kamu siapakah tuhan selain dari Allah yang 
berkuasa mengembalikannya semula kepada kamu? Lihatlah 
bagaimana Kami mengemukakan ayat-ayat Kami dengan 
berbagai-bagai cara namun mereka tetap berpaling juga 
(46). Katakanlah: Terangkanlah kepada aku (bagaimana) jika 
kamu telah ditimpakan 'azab Allah secara mendadak atau 
secara terang-terangan? Tiada orang yang dibinasakan Allah 
kecuali orang-orang yang zalim. "(47) 

Dalam situasi memberi penjelasan tentang ilmu 
Allah yang mengetahui segala perkara ghaib dan 
segala rahsia, segala hembusan nafas dan segala 
perjalanan umur di samping penjelasan tentang 
qudrat kuasa-Nya di daratan dan lautan, hari siang 
dan hari malam, dunia dan Akhirat, hidup dan mati: 

"Dan di sisi Allah tersimpan anak-anak kunci segala urusan 
yang ghaib, yang tiada siapa mengetahuinya kecuali Dia. 
Dan Dia mengetahui segala isi daratan dan lautan. Dan tiada 
sehelai daun yang gugur melainkan Dia mengetahuinya dan 
tiada sebutir biji di dalam kegelapan bumi dan tiada suatu 
yang kering dan tiada pula suatu yang basah melainkan 
semuanya tercatat di dalam kitab (Luh Mahfuz) yang amat 
terang (59). Dan Dialah yang mewafatkan kamu di waktu 
malam dan Dia mengetahui segala apa yang dikerjakan 
kamu di waktu siang kemudian Dia membangunkan kamu di 
waktu siang untuk disempurnakan ajal yang telah ditetapkan 
kemudian kepada-Nya kamu kembali kemudian Dia akan 
menceritakan segala apa yang dilakukan kamu (60). Dan 
Dialah Yang Maha Berkuasa dl atas para hamba-Nya dan 
Dialah mengutuskan kepada kamu para malaikat penjaga 
sehingga apabila seseorang dari kamu didatangi maut, maka 
para malaikat utusan Kami akan mewafatkannya dan 
mereka tidak cuaikan (kewajipan mereka) (61). Kemudian 
seluruh mereka akan dikembalikan kepada Allah penguasa 
mereka yang sebenar. Ketahuilah bahawa Dialah yang 
memegang kuasa menghukum (pada hari itu) dan Dialah 
Penghitung Yang Maha Pantas. "(62) 


Dan di dalam situasi penyaksian fitrah dan 
pengenalannya yang automatik terhadap Ailah 
Tuhannya yang sebenar sebaik sahaja matanya 
terbuka untuk menyambut bukti-bukti hidayat dan 
saranan-saranannya di lembaran alam buana, iaitu 
bukti-bukti yang berbicara dengan fitrah, di mana 
nada lidahnya dapat difaham di lubuk hati yang 
tersembunyi: 

"Dan (kenangilah) ketika Ibrahim berkata kepada bapanya 
Azan Wajarkah ayahanda mengambil berhala-berhala 
sebagai Tuhan?' Sesungguhnya anakanda melihat ayahanda 
dan kaum ayahanda di dalam kesesatan yang amat nyata 
(74). Dan demikianlah Kami memperlihatkan kepada Ibrahim 
kerajaan langit dan bumi dan (tujuan Kami berbuat 
demikian) supaya ia termasuk di dalam golongan orang- 
orang yang yakin (75). Kemudian apabila malam menggelap 
dia melihat bintang lalu ia berkata: ' Ini Tuhanku' dan apabila 
bintang itu menghilangkan diri ia berkata: 'Aku tidak 
sukakan kejadian-kejadian yang menghilangkan diri (76). 
Kemudian apabila ia melihat bulan terbit ia berkata: 'ini 
Tuhanku' dan apabila bulan menghilangkan diri ia 
berkata:' Sesungguhnya jika Tuhanku tidak memberi hidayat 
kepadaku nescaya aku akan tergolong di dalam golongan 
orang-orang yang sesat (77). Kemudian apabila ia melihat 
matahari terbit ■ ia berkata: 'Inilah tuhanku dan (tuhan) ini 
lebih besar/ dan apabila matahari menghilangkan diri ia 
berkata: "Wahai Tuhanku, sesungguhnya aku berlepas diri 
dari segala syirik yang dilakukan kamu (78). Sesungguhnya 
aku menghadapkan wajahku kepada Allah yang telah 
menciptakan langit dan bumi dengan berpegang kepada 
kepercayaan tauhid dan aku bukannya dari golongan 
Musyrikin (79). Dan ia telah didebatkan oleh kaumnya lalu ia 
menjawab: 'Apakah kamu mahu mendekatiku tentang Ailah, 
sedangkan Dia telah memberi hidayat kepada aku dan aku 
tidak sekali-kali takut kepada bencana sembahan-sembahan 
yang kamu sekutu kan Allah dengannya kecuali Tuhanku 
menghendaki sesuatu. Ilmu Tuhanku meliputi segala 
sesuatu, apakah kamu tidak mengambil pengajaran (80). 
Dan bagaimana aku harus takut kepada bencana sembahan 
yang kamu sekutukan Allah dengannya, sedangkan kamu 
tidak takut mempersekutukan Allah dengan sembahan- 
sembahan yang Dia sendiri tidak menurunkan sebarang 
kuasa kepada kamu. Manakah di antara dua golongan itu 
yang lebih wajar mendapat keamanan (dari bencana) jika 
kamu mengetahui (81). Orang-orang yang beriman dan 
tidak mencampuradukkan keimanan mereka dengan 
kezaliman (syirik) merekalah yang wajar mendapat 

keamanan dan mereka adalah orang-orang yang mendapat 
hidayat "(82) 


Dan di dalam pemandangan hayat yang segar di 
dalam berbagai-bagai jenis hidupan-hidupan, 
pemandangan di waktu pagi dan di waktu petang, 
pemandangan bintang-bintang dan kegelapan- 
kegelapan di daratan dan lautan, pemandangan air 
hujan yang gugur, tanaman-tanaman yang subur dan 
buah-buahan yang masak, di mana dapat dilihat 
dengan jelas ciri Wahdaniyah Allah Pencipta yang 
tiada sekutu bagi-Nya, Pencipta yang tiada tolok 
banding-Nya, juga dapat dilihat dengan jelas betapa 
karutnya dakwaan-dakwaan yang mengatakan Allah 
mempunyai sekutu-sekutu dan anak-anak yang tidak 
dapat diterima akal dan hati nurani: 

"Sesungguhnya Aliahlah yang memecahkan butir-butir 
tumbuh-tumbuhan dan biji buah-buahan dan Dialah yang 
mengeluarkan yang hidup dari yang mati dan mengeluarkan 
yang mati dari yang hidup. Itulah Allah. Oleh itu bagaimana 
kamu dipesongkan dari kebenaran (95). Dialah yang 
menyerlahkan waktu pagi dan menjadikan hari malam untuk 
kesenangan dan menciptakan matahari dan bulan untuk 
perhitungan. Itulah perencanaan Allah Yang Maha Perkasa 
dan Maha Mengetahui (96). Dan Dialah yang menciptakan 
bintang-bintang untuk kamu agar kamu dapat berpandu 
dengannya di dalam kegelapan-kegelapan daratan dan 
lautan. Sesungguhnya Kami telah menjelaskan bukti-bukti 
kekuasaan (Kami) kepada orang-orang yang mengetahui 
(97). Dan Dialah yang telah menciptakan kamu dari diri yang 
satu (di mana ia merupakan) tempat menetap (rahim 
perempuan) dan tempat simpanan /tulang sulbi lelaki). 
Sesungguhnya Kami telah menjelaskan bukti-bukti 
kekuasaan Kami kepada orang-orang yang mengerti (98). 
Dan Dialah yang telah menurunkan air hujan dari langit lalu 
Kami keluarkan dengannya segala jenis tumbuh-tumbuhan 
kemudian darinya Kami keluarkan tanaman yang menghijau 
dan darinya Kami keluarkan biji-bijinya yang bersusun-susun. 
Dan dari pokok kurma , iaitu dari mayangnya Kami keluarkan 
tandan-tandan buah kurma yang mudah dipetik dan Kami 
(adakan) kebun-kebun anggur ; zaitun dan delima yang 
serupa dan tidak serupa, perhatikanlah kepada buah-buahan 
apabila ia berbuah dan ketika ia masak. Sesungguhnya di 
dalam kejadian-kejadian itu terdapat bukti-bukti kekuasaan 
Allah kepada orang-orang yang beriman (99). Dan mereka 
jadikan jin sebagai sekutu-sekutu Allah, sedangkan Dialah 
yang telah menciptakan mereka. Dan mereka telah 
berbohong terhadap Allah (dengan mengatakan) Dia 
mempunyai anak lelaki dan perempuan tanpa (berlandaskan) 
sebarang ilmu pengetahuan. Maha Suci dan Maha Tinggilah 
Allah dari segala sifat yang disifatkan mereka (100). Dialah 
Pencipta langit dan bumi, masakan Dia mempunyai anak- 
anak, sedangkan Dia tidak mempunyai isteri? Dan Dialah 
yang telah menciptakan segala sesuatu dan Dialah Yang 
Maha Mengetahui segala sesuatu (101). Itulah (sifat-sifat) 
Allah Tuhan kamu. Tiada Tuhan yang lain melainkan Dia , 
Dialah Pencipta segala sesuatu. Oleh itu hendaklah kamu 
sembahkan-Nya dan Dialah Penguasa segala sesuatu (102). 
Dia tidak dapat diketahui oleh penglihatan, sedangkan Dia 
mengetahui segala penglihatan dan Dia Maha Halus dan 
Maha Mendalam llmu-Nya."(103) 

Dan pada akhirnya dalam situasi bermohon dan 
kembali kepada Allah Yang Maha Esa dan tanpa 
sekutu dan dalam situasi menumpukan solat dan 
ibadat, hidup dan mati kepada Allah di samping 
mengecam perbuatan mencari Tuhan yang lain dari 
Allah, sedangkan Dia Tuhan segala sesuatu dan 
seterusnya di dalam situasi yang mengembalikan 
seluruh urusan khilafah dan ujian di dunia dan seluruh 

urusan hisab dan balasan di Akhirat kepada Allah, di 
mana surah ini diakhiri dengan do'a yang khusyu' dan 
kembali kepada Allah: 



"Katakanlah: Sesungguhnya aku telah diberi hidayat oleh 
Tuhanku ke jalan yang lurus iaitu agama yang benar ; agama 
Ibrahim yang berpegang kepada tauhid dan Ibrahim 
bukanlah sekali-kali tergolong di dalam golongan Musyrikin 
(161). Katakanlah: Sesungguhnya solatku, ibadatku ; hidupku 
dan matiku adalah untuk Allah Tuhan Pemelihara semesta 
alam (162). Tiada sekutu bagi-Nya dan begitulah aku 
diperintih. Dan akulah orang yang pertama menyembahkan 
diri kepada Allah (163). Katakanlah: Apakah aku wajar 
mencari Tuhan yang lain dari Allah, sedangkan Dialah Tuhan 
segala sesuatu. Dan tiada setiap orang yang melakukan dosa 
melainkan dialah yang menanggung akibatnya dan setiap 
yang berdosa tidak akan memikul dosa seorang yang. lain. 
Kemudian kepada Tuhan kamu kembali dan Dia akan 
menerangkan kepada kamu segala perkara yang 
dipertikaikan kamu (164). Dan Dialah yang menjadikan kamu 
sebagai khalifah-khalifah di bumi dan mengangkatkan 
sebahagian kamu ke beberapa darjat ke atas sebahagian 
kamu yang lain untuk menguji kamu dalam ni'mat-ni'mat 
yang dikurniakan kepada kamu. Sesungguhnya Tuhan kamu 
amat pantas balasan-Nya. Dan Dia Maha Pengampun dan 
Maha Pengasih. "( 1 65) 

Enam contoh yang kami pilihkan itu merupakan 
contoh-contoh penerangan yang sampai ke darjah 
"keindahan yang mengkagumkan" yang telah dicapai 
oleh penerangan ayat-ayat surah ini dalam setiap 
situasi, setiap pemandangan, setiap nada dan setiap 
saranan. 

# # jfc % sje 


Sebelum ini telahpun dijelaskan bahawa 
penerangan surah ini telah mencapai darjat 
"keindahan yang mengkagumkan" dalam setiap 
pemandangan dan situasi di samping wujudnya 
keselarasannya dalam gaya pembentangan 
pemandangan-pemandangan dan situasi-situasi itu. 
Dan kami telah pun berjanji untuk menjelaskan 
apakah maksud kami dengan istilah keselarasan ini. 

Kami tidak akan membentangkan di sini melainkan 
sekadar beberapa contoh sahaja sementara 
menunggu penjelasan yang terperinci bagi ayat-ayat 
itu selepas pengenalan ringkas mengenainya. 
Cukuplah di sini kami membentangkan tiga contoh 
keselarasan yang dapat dilihat dengan jelas di dalam 
penerangan surah ini. 

Penerangan ayat-ayat surah ini menayangkan 
berbagai-bagai pemandangan dan situasi, tetapi 
semuanya bertemu dalam satu 'gejala sahaja, iaitu 
dalam setiap pemandangan atau situasi ia membawa 
pendengar berdiri di hadapan pemandangan dan 
situasi itu direnungi dan diteliti dengan sepenuh 
hatinya, la meletakkan pendengar itu di hadapan 
pemandangan-pemandangan dan situasi-situasi itu 
dengan satu harakat yang diungkapkan oleh kata- 
kata seolah-olah dapat dilihat olehnya, sementara 
dalam pemandangan-pemandangan dan situasi- 
situasi itu sendiri terdapat orang-orang yang sedang 
berdiri yang dapat dilihat oleh pendengar itu, maka 
ayat itu pula meletakkan pendengar itu berdiri melihat 
mereka dengan penuh teliti. 

Di dalam pemandangan-pemandangan Qiamat dan 
pemandangan-pemandangan menghadapi kematian 
terdapat pemandangan-pemandangan berdiri seperti 
ini: 



"Dan (engkau akan hairan) andainya engkau melihat ketika 
mereka dihadapkan kepada api Neraka lalu mereka berkata: 
Alangkah beruntungnya kami jika kami dikembalikan semula 
ke dunia dan tidak mendustakan ayat-ayat Tuhan kami dan 
menjadi orang-orang yang beriman. "(27) 




"Dan (engkau akan hairan) andainya engkau melihat ketika 
mereka dihadapkan kepada Allah Tuhan mereka lalu Allah 
bertanya: Tidakkah hari kebangkitan ini benar? Jawab 
mereka: Memang benar ; demi Tuhan kami. Lalu Allah 
berfirman : Dan rasakanlah ' azab ini kerana keingkaran- 
keingkaran yang dilakukan kamu. "(30) 

"( 'Alangkah dahsyatnya) jika engkau dapat melihat ketika 
orang-orang yang zalim sedang berada dalam tekanan 
sakaratul-maut dan para malaikat menghulurkan tangan 
memukul mereka (sambil berkata:) Keluarkanlah diri kamu 
(dari ' azab ini). Pada hari ini kamu dibalas dengan 'azab 
kehinaan kerana kamu telah mengeluarkan perkataan yang 
tidak benar terhadap Allah dan kerana kamu telah berlagak 
angkuh terhadap ayat-ayat-Nya. "(93) 




seorang diri sebagaimana Kami telah ciptakan kamu pada 
permulaan kali dan kamu telah meninggalkan di belakang 
kamu (di dunia) segala apa yang Kami telah kurniakan 
kepada kamu dan Kami tidak melihat bersama kamu para 
pemberi syafa'at yang kamu dakwa sebagai sekutu-sekutu 
Allah dikalangan kamu. Sesungguhnya pertalian telah 
terputus di antara kamu dan segala sembahan yang 
didakwakan kamu telah lenyap dari kamu. (94) 



"Dan (ingatlah) hari (Qiamat) yang Kami akan 
menghimpunkan mereka seluruhnya kemudian Kami akan 
bertanya kepada orang-orang yang mempersekutukan 
(Kami): Di manakah sekutu-sekutu kamu yang telah 
didakwakan kamu itu? "(22) 



"Kemudian tiada (hasil dari) ujian terhadap mereka kecuali 
mereka mengaku : Demi Aliah Tuhan kami ; kami tidak sekali- 
kali mempersekutukan Engkau. "(23) 



"Lihatlah bagaimana mereka mendustakan diri mereka 
sendiri dan lenyaplah dari mereka segala sembahan yang 
diada-adakan mereka. "(24) 


Dan di dalam situasi-situasi ancaman dengan 'azab 
Allah dan penyeksaan ke atas para pendusta ia 
meletakkan mereka berdiri di hadapan penyeksaan ini 
seolah-olah dapat dilihat oleh mata mereka: 



"Katakanlah: Terangkanlah kepada aku jika kamu didatangi 
'azab Allah atau didatangi Qiamat apakah kamu akan 
menyeru Tuhan yang lain dari Allah (jawablah) jika kamu 
orang-orang yang benar?"(40) 





"Malah hanya Aliah sahajalah yang kamu akan seru dan 
Dialah yang akan menghapuskan malapetaka yang 
dipohonkan kamu jika Dia kehendaki dan kamu akan 
melupakan sembahan-sembahan yang lain yang kamu 
sekutukan Allah dengan-Nya."(41) 



^ & -^9 f J, c’V'U ^ ^ 



"Katakanlah: Terangkanlah kepadaku andainya Allah 

menghapuskan pendengaran dan penglihatan kamu serta 
menutup hati kamu siapakah Tuhan selain dari Allah yang 
berkuasa mengembalikannya semula kepada kamu ? Lihatlah 
bagaimana Kami mengemukakan ayat-ayat Kami dengan: 
berbagai-bagai cara kemudian mereka tetap berpaling 
juga." (46) 



"Katakanlah: Terangkanlah kepada aku (bagaimana) jika 
kamu telah ditimpakan 'azab Allah secara mendadak atau 
secara terang-terangan? Tiada orang yang dibinasakan Allah 
kecuali orang-orang yang zalim. "(47) 


Dalam menggambarkan keadaan kesesatan selepas 
mendapat hidayat dan meninggalkan kebenaran 
setelah menemuinya; ayat yang berikut melukiskan 
satu pemandangan yang tersergam jelaS; di mana 
pendengar ayat ini berdiri menontonnya di hadapan 

pemandangan ini walaupun di dalam ungkapannya 
tidak menyebut perintah melihat atau perintah berdiri 
di hadapan-Nya: 



"Katakanlah: Apakah kita wajar menyembah yang lain dari 
Allah , iaitu sembahan-sembahan yang tidak memberi 
manfa'at kepada kita dan tidak pula mendatangkan 
mudharat kepada kita dan (apakah kita) wajar dikembali ke 
belakang (kepada kesesatan) sesudah Allah memberi hidayat 
kepada kita seperti orang yang telah disesatkan oleh syaitan- 
syaitan di bumi dan berada di dalam keadaan bingung, la 
mempunyai sahabat-sahabat yang mengajaknya ke jalan 
hidayat: ' Marilah ikut kami ' katakanlah: 'Sesungguhnya 
hidayat Allah itulah hidayat yang sebenar dan kami 
diperintah menyerahkan diri kepada Allah Tuhan semesta 
alam.'" (71) 

Begitu juga ayat berikut meletakkan pendengarnya 
di hadapan pemandangan buah-buahan yang masak 
di dalam kebun-kebun yang memperlihatkan 
pertumbuhan h.ayat dan tangan kekuasaan Allah yang 
menciptakan berbagai-bagai warna dan buah- 
buahan: 

"Dan Dialah yang telah menurunkan air hujan dari langit lalu 
Kami keluarkan dengannya segala jenis tumbuh-tumbuhan 
kemudian darinya Kami keluarkan tanaman yang menghijau 
dan darinya Kami keluarkan biji-bijinya yang bersusun-susun. 
Dan dari pokok kurma, iaitu dari mayangnya kami keluarkan 
tandan-tandan buah kurma yang mudah dipetik dan Kami 
(adakan) kebun-kebun anggur, zaitun dan delima yang 
serupa dan tidak serupa, perhatikanlah kepada buah-buahan 
apabila ia berbuah dan ketika ia masak. Sesungguhnya di 
dalam kejadian-kejadian itu terdapat bukti-bukti kekuasaan 
Allah kepada orang-orang yang beriman."(99) 


Demikianlah seluruh pemandangan surah dan 
situasinya memperlihatkan keselarasan yang menjadi 
ciri umumnya. 

Ada satu lagi jenis yang lain dari jenis-jenis 
keselarasan yang ada hubungan dengan jenis 
keselarasan ini, iaitu keselarasan dalam situasi 
memberi penyaksian. 

Pemandangan-pemandangan Qiamat dalam surah 
ini ditayangkan seolah-olah situasi-situasi membeli 
penyaksian terhadap keadaan-keadaan kaum 
Musyrikin dan para pendusta, iaitu situasi-situasi yang 
menghinakan mereka dan menarik pandangan umum 
ke arahnya. Sementara contoh-contohnya telah pun 
dibentangkan sebelum ini dan setiap contoh itu 
mengandungi kata-kata "c SJA " (Alangkah 

dahsyatnya jika engkau melihat). 

Situasi-situasi ini bertemu dengan sitausi-situasi 
memberi kesaksian terhadap kebenaran 'aqidah dan 
syari'at. Kedua-duanya adalah sama. 


Di permulaan surah ketika memperkatakan tentang 
'aqidah dalam skopnya yang syumul dikemukakan 
situasi ini: 



"Katakanlah: Kesaksian siapakah yang lebih besar? 
Katakanlah (kesaksian) Allah. Dialah yang menjadi saksi di 
antara aku dan kamu, dan Al-Qur'an ini telah diwahyukan 
kepada aku supaya aku memberi peringatan kepada kamu 
dan kepada orang yang sampai Ai-Qur'an ini kepadanya. 
Apakah kamu benar mengaku bahawa ada tuhan-tuhan 
yang lain di samping Allah? Katakanlah: Aku sekali-kali tidak 
mengaku. Katakanlah: Sesungguhnya hanya Dia sahaja 
Tuhan Yang Maha Esa dan sesungguhnya Aku berlepas diri 
dari segala apa yang kamu persekutukan Allah 
dengannya."(19) 

Sehingga apabila penerangan ayat tiba kepada satu 
persoalan khusus dalam surah ini yang berhubungkait 
dengan 'aqidah dalam soal pengharaman dan 
penghalalan, maka ia menayangkan satu 

pemandangan yang lain dan menyeru supaya 
memberi penyaksian terhadap persoalan khusus ini 
sama seperti memberi penyaksian terhadap persoalan 
umum untuk menunjukkan bahawa persoalan khusus 
itu sama dengan persoalan umum dari segi maudhu' 
dan untuk menjamin keselarasan yang menjadi ciri 
umum pengungkapan Al-Qur'an: 

" Katakanlah : Bawalah ke mari saksi-saksi kamu yang 
sanggup memberi kesaksian bahawa Allah telah 
mengharamkan makanan ini. Kemudian jika mereka 
memberi kesaksian , maka janganlah kamu ikut memberi 
kesaksian bersama mereka dan janganlah engkau ikut hawa 
nafsu orang-orang yang telah mendustakan ayat-ayat Kami 
dan orang-orang yang tidak beriman kepada Akhirat dan 
mereka yang menyamakan Tuhan mereka (dengan makhluk - 
Nya).(150) 


Ada lagi jenis yang ketiga dari jenis-jenis 
keselarasan, iaitu keselarasan pengungkapan yang 
diperlukan oleh penjelasan yang objektif, iaitu 
penjelasan dalam bentuk mengulangkan ungkapan 
yang sama untuk menunjukkan bahawa 
pengungkapan itu adalah pengungkapan mengenai 
satu hakikat yang sama yang dibuat di dalam 
berbagai-bagai bentuk. 


Sebagai contoh ialah seperti pengungkapan oleh 
surah ini yang memperkatakan tentang orang-orang 
kafir yang mempersekutukan Allah dengan 
sembahan-sembahan yang lain dan menyifatkan 
mereka sebagai orang-orang yang menyamakan Allah 
dengan makhluk kemudian pengungkapan yang sama 
di akhir-akhir surah ini yang memperkatakan tentang 
orang-orang yang mengadakan undang-undang dan 
peraturan sendiri untuk diri mereka dan menyifatkan 
mereka juga sebagai orang-orang yang menyamakan 
Allah dengan makhluk dalam ayat-ayat yang berikut: 



"Segala sanjungan terpulang kepada Allah yang telah 
menciptakan langit dan bumi dan menciptakan kegelapan- 
kegelapan dan nur yang terang. Kemudian orang-orang kafir 
menyamakan Tuhan mereka(dengan makhluk)."(1) 


^ ^ j y s J ^ 

"Katakanlah: Bawalah ke mari saksi-saksi kamu yang 
sanggup memberi kesaksian bahawa Allah telah 
mengharamkan makanan ini. Kemudian jika mereka 
memberi kesaksian, maka janganlah kamu ikut memberi 
kesaksian bersama mereka dan janganlah engkau ikut hawa 
nafsu orang-orang yang telah mendustakan ayat-ayat Kami 
dan orang-orang yang tidak beriman kepada Akhirat dan 
mereka yang menyamakan Tuhan mereka (dengan makhluk - 
Nya)."(150) 


Di dalam ayat yang pertama mereka menyamakan 
Allah dengan makhluk kerana mereka 
mempersekutukan Allah. Sementara di dalam ayat 
yang kedua mereka menyamakan Aliah dengan 
makhluk kerana mereka juga mempersekutukan Allah 
dalam bentuk mendakwa mempunyai kuasa Uluhiyah 
dalam membuat undang-undang dan peraturan. 

• Keserasian ini mempunyai maknanya yang penting 
dari segi maudhu' di samping mempunyai keindahan 
dari segi pengungkapan. 


Begitulah juga ayat yang berikut mengulangi kata- 
kata "Jaljialj" (jalan) ketika mengungkapkan Islam 
secara umum, di mana ia mungkin persoalan syariah 
atau perundangan seperti berikut: 

"Barang siapa yang dikehendaki Allah untuk memberi 
hidayat kepadanya nescaya Dia melapangkan dadanya untuk 
(menerima) Islam dan barang siapa yang dikehendaki Allah 
untuk membiarkannya sesat ; nescaya Dia jadikan dadanya 
sempit dan sebak seolah ia mendaki ke langit Demikianlah 
Allah timpakan keseksaan ke atas orang yang tidak beriman 
(125). Dan inilah jalan Tuhanmu yang lurus. Sesungguhnya 
kami telah menjelaskan ayat-ayat dengan terperinci kepada 
orang-orang yang sentiasa mengingati Allah. "( 126) 


Selepas AI-Qur'an memperkatakan tentang 
binatang-binatang ternakan dan sawah bendang, 
tentang halal dan haram di akhir surah sebagaimana 
telah dihuraikan di dalam kata pengantar surah ini Dia 
berfirman: 

"Dan sesungguhnya inilah jalan-Ku yang lurus , maka 
hendaklah kamu ikutinya dan janganlah kamu mengikut 
jalan-jalan yang lain kerana jalan-jalan itu akan menyimpang- 
siurkan kamu dari jalan Allah. Itulah perkara yang telah 
diperintahkan Allah kepada kamu supaya kamu 
bertaqwa."(1 53) 


bumi. Dia mengetahui segala apa yang dirahsiakan kamu 
dan segala apa yang dinyatakan kamu , juga mengetahui 
segala apa yang diusahakan kamu. "(3) 

Inilah sentuhan-sentuhan yang luas terhadap 
hakikat yang besar dan inilah nada-nada yang 
panjang di permulaan surah, di mana ia melukiskan 
dasar semesta (kulli) bagi maudhu' surah dan hakikat 
'aqidah: 


Ini menunjukkan bahawa persoalan ini adalah 
persoalan 'aqidah dan bahawa bukti kepatuhan 
terhadap 'aqidah ialah meneruskan perjalanan di atas 
jalan Allah dan bukti penyimpangan dari 'aqidah ialah 
keluar dari jalan itu. Ia merupakan persoalan 
keimanan atau kekafiran, persoalan jahiliyah atau 
Islam sebagaimana telah dihuraikan di permulaan 
pembicaraan. 

Sampai di sini eloklah kita berpada sekadar ini 
sahaja dalam ulasan kata pengantar supaya kita 
hadapi ayat-ayat surah ini dengan penerangan- 
penerangannya mengikut uslub A!-Qur'an dengan 
pertolongan Allah. Sesuai dengan tabi'at surah ini. 
Kami akan bentangkan satu gelombang demi satu 
gelombang bukannya satu pelajaran demi satu 
pelajaran sebagaimana kebiasaan yang kami ikuti di 
dalam surah-surah Madaniyah yang lain kerana cara 
pembentangan secara gelombang ini lebih dekat 
kepada tabi'at surah ini di samping lebih dekat untuk 
merealisasikan keselarasan di antara tabi'at surah ini 
dengan bayangan-bayangannya. 

(Pentafsiran ayat-ayat 1 - 3) 


Menegakkan Konsep Wahdaniyah Allah Dengan Bukti 
Penciptaan Alam Dan Penciptaan Hayat 



* Segala sanjungan terpulang kepada Allah yang telah 
menciptakan langit dan bumi dan menciptakan kegelapan- 
kegeiapan dan nur yang terang. Kemudian orang-orang kafir 
menyamakan Tuhan mereka (dengan makhluk) (1). Dialah 
yang telah menciptakan kamu dari tanah kemudian Dia 
menentukan ajal (kamu) dan satu ajal lagi (hari kebangkitan 
semula) telah ditentukan di sisi-Nya. Kemudian kamu ragu- 
ragu (2). Dan Dialah Allah yang berkuasa di langit dan di 



"Segala sanjungan terpulang kepada Allah yang telah 
menciptakan langit dan bumi dan menciptakan kegelapan- 
kegeiapan dan nur yang terang. Kemudian orang-orang kafir 
menyamakan Tuhan mereka (dengan makhluk)."(1) 

Inilah sentuhan-sentuhan yang pertama. Ia 
dimulakan dengan Alhamdulillah yang menyatakan 
sanjungan, kepujian, tasbih dan pengakuan terhadap 
kewajaran Allah menerima segala sanjungan dan 
kepujian terhadap sifat Uluhiyah-Nya yang dapat di 
lihat dengan jelas dalam penciptaan-Nya. Sentuhan ini 
menghubungkan di antara sifat Uluhiyah yang terpuji 
dengan cirinya yang utama, iaitu penciptaan. la 
mulakan dengan penciptaan di dalam bidang 
kewujudan yang paling besar, iaitu langit dan bumi 
kemudian dalam bidang gejala-gejala yang paling 
besar yang lahir dari penciptaan langit dan bumi 
mengikut pentadbiran yang dirancangkan, iaitu gejala 
kegelapan dan cahaya yang terang, la merupakan 
satu sentuhan yang amat luas yang merangkumi 
bintang-bintang dan planet yang besar di alam buana 
yang dapat di lihat, juga merangkumi jarak-jarak yang 
amat jauh di antara bintang-bintang itu dan 
seterusnya merangkumi gejala-gejala yang syumul 
yang lahir dari peredarannya di orbit masing-masing 
untuk melahirkan rasa hairan terhadap orang-orang 
yang melihat lembaran alam buana yang amat besar 
dan syumul, yang membuktikan qudrat Allah Pencipta 
Yang Maha Agung di samping membuktikan 
pentadbiran-Nya Yang Maha Bijaksana, namun 
begitu, mereka masih tidak beriman, tidak 
mentauhidkan Allah dan tidak menyanjungi-Nya, 
malah mereka mempersekutukan Allah dengan 
berbagai-bagai sekutu dan menyamakan Allah 
dengan makhluk: 


ir menyamakan Tuhan mereka 

(dengan makhluk)."(1) 

Alangkah jauhnya perbezaan di antara bukti-bukti 
yang amat jelas di alam buana dengan kesan- 
kesannya yang lenyap di dalam hati manusia. 
Alangkah besarnya perbezaan itu, iaitu perbezaan 



"Kemudian orang-orang 

yang menyamai bintang-bintang yang besar dan 
jarak-jaraknya yang luas dan gejala-gejala alam yang 
syumul, malah lebih besar dari itu lagi. 


Dan sentuhan yang kedua ialah: 



"Dialah yang telah menciptakan kamu dari tanah kemudian, 
Dia menentukan ajal (kamu) dan satu ajal lagi (hari 
kebangkitan semula) telah ditentukan di sisi-Nya. Kemudian 
kamu ragu-ragu."(2) 


Itulah sentuhan mengenai kewujudan insan yang 
lahir selepas kewujudan alam buana dan selepas 
kewujudan gejala kegelapan dan nur yang terang. 
Itulah sentuhan tentang hayat insan di mana 
kewujudannya mengiringi kewujudan dan gejala 
kegelapan dan nur yang terang. Itulah sentuhan 
tentang hayat insan di alam yang gelap ini. Itulah 
sentuhan mengenai perpindahan yang menakjubkan 
dari tanah yang gelap kepada nur hayat yang 
gemilang yang memperlihatkan keselarasan yang seni 
dan indah dengan ungkapan "kegelapan dan nur 
yang terang" 0- Dan di sampingnya dikemukakan 
pula satu sentuhan yang lain yang saling berkaitan, 
iaitu sentuhan ajal pertama yang membawa kepada 
kematian dan ajal yang kedua yang dipanggil 
"kebangkitan selepas mati". Itulah dua sentuhan 
yang bertentangan, iaitu pertentangan di antara 
kebekuan dengan harakat seperti pertentangan di 
antara tanah yang beku dengan makhluk-makhluk 
yang hidup. Dan di antara setiap yang bertentangan 
itu terdapat jurang yang amat jauh dalam hakikat dan 
zaman. Yang mana seluruh perbezaan itu 
memindahkan ke dalam hati manusia keyakinan 
terhadap pentadbiran Allah dan keyakinan terhadap 
pertemuan mereka dengan Allah, tetapi orang-orang 
yang dihadapkan surah ini masih ragu-ragu dan tidak 
yakin terhadap hakikat ini: 

9 

" Kemudian kamu ragu-ragu. "(2) 

Sentuhan yang ketiga mencantumkan dua sentuhan 
yang pertama dalam sebuah frem dan menjelaskan 
Uluhiyah Allah di alam buana dan di dalam kehidupan 
insan: 



"Dan Dialah Allah yang berkuasa di langit dan di bumi. Dia 
mengetahui segala apa yang dirahsiakan kamu dan segala 
apa yang dinyatakan kamu, juga mengetahui segala apa 
yang diusahakan kamu. "(3) 


Sesungguhnya Tuhan yang menciptakan langit dan 
bumi ialah Allah yang berkuasa di langit dan di bumi. 
Dialah sahaja yang bersifat dengan sifat Uluhiyah di 


langit dan di bumi dan segala kehendak-kehendak 
Uluhiyah direalisasikan di atas kedua-duanya iaitu 
kedua-duanya tunduk kepada undang-undang yang 
digariskan Allah dan menjunjung perintah-Nya sahaja. 
Begitulah juga yang seharusnya berlaku di dalam 
kehidupan manusia, kerana Aliahlah yang 
menciptakan manusia sebagaimana Dia menciptakan 
langit dan bumi. Kejadian manusia yang pertama 
adalah diciptakan dari tanah bumi ini, sementara ciri- 
ciri khusus yang dikurniakan Allah kepadanya itulah 
yang telah menjadikannya makhluk insan dan dari 
segi jasmaninya manusia tunduk kepada undang- 
undang yang digariskan Allah untuknya sama ada ia 
suka atau tidak suka. Dan dari awal-awal lagi 
kewujudan dan penciptaan manusia dikurniakan 
kepadanya dengan kehendak Allah bukan dengan 
. kehendaknya dan bukan pula dengan kehendak ibu 
bapanya. Kedua-dua ibu bapanya hanya bertemu 
sahaja tetapi mereka tidak berkuasa memberi 
kewujudan kepada janin. Manusia dilahirkan 
mengikut undang-undang yang telah ditetapkan Allah 
bagi masa mengandung dan keadaan-keadaan untuk 
bersalin. Manusia bernafas dengan udara yang 
diciptakan Allah mengikut kadar-kadarnya yang wajar 
dan ia bernafas mengikut kadar dan kaifiyat yang 
dikehendaki Allah. Manusia merasa dan mengalami 
kesakitan, kelaparan dan kedahagaan, la makan dan 
minum dan pada umumnya ■ ia hidup mengikut 
undang-undang Allah bukan mengikut kehendak dan 
pilihannya. Dalam aspek ini manusia adalah sama 
dengan langit dan bumi. 

Allah S.W.T. mengetahui rahsia manusia yang 
tersembunyi di samping mengetahui segala 
keadaannya yang nyata. Allah mengetahui segala apa 
yang dilakukan manusia di dalam kehidupan yang 
sulit dan yang nyata. 

Kini jelaslah bahawa sikap yang paling wajar bagi 
manusia ialah mengikut undang-undang Allah di 
dalam kegiatan hidup sehariannya, iaitu dalam usaha 
memilih kefahaman-kefahaman i'tiqad, nilai-nilai dan 
peraturan-peraturan yang asasi supaya kehidupan 
fitrahnya yang dikendalikan dengan undang-undang 
Allah serasi dengan kehidupan sehariannya apabila ia 
dikendalikan oleh syari'at Allah dan supaya kedua-dua 
kehidupan itu tidak bertentangan satu sama lain dan 
supaya ia tidak terkoyak di antara tekanan dua 
undang-undang, iaitu undang-undang Ilahi dan 
undang-undang manusia yang mana kedua-duanya 
adalah tidak sama. 


****** 

Pokok Persoalan Bukannya Isu "Kewujudan Allah" 
Tetapi Isu "Wahdaniy ah Allah" 

Arus gelombang ayat-ayat yang luas dan syumul di 
permulaan surah ini adalah berbicara dengan hati dan 
akal manusia berdasarkan bukti "penciptaan" dan 
bukti "hayat" yang dapat di lihat di dalam kejadian- 
kejadian alam buana dan kejadian-kejadian diri 
manusia sendiri, tetapi ia tidak membicarakan bukti- 
bukti ini kepada akal manusia dengan pembicaraan 

secara perdebatan ilmu ketuhanan atau falsafah, 
tetapi ia berbicara dengan cara memberi saranan- 
saranan dan membangkitkan kesedaran fitrah 
manusia, iaitu mengemukakan kepada fitrah harakat 
penciptaan Allah dan harakat menghidupkan 
makhluk-Nya, jika harakat pentadbiran dan 
penguasaan Allah dalam bentuk penjelasan yang 
tegas bukannya dalam bentuk perdebatan, iaitu 
berlandaskan pengaruh kekuatan, keyakinan yang 
didapati dari penjelasan-penjelasan Allah dan dari 
pengakuan fitrah yang mengakui kebenaran 
penjelasan ini. 

Kewujudan langit dan bumi dan pentadbiran 
keduanya adalah mengikut peraturan yang terang ini, 
begitu juga kejadian hayat terutama hayat insan dan 
perjalanannya di atas garisannya adalah kedua- 
duanya mengemukakan kebenaran kepada fitrah 
manusia dan menanamkan keyakinan terhadap 
Wahdaniyah Allah. Dan persoalan Wahdaniyah inilah 
yang menjadi matlamat pembicaraan surah ini 
semuanya, malah matlamat Al-Qur'an seluruhnya, 
bukannya persoalan "kewujudan Allah" kerana yang 
selalu menjadi masalah yang berterusan di dalam 
sejarah manusia ialah masalah manusia tidak 
mengenal Tuhan yang sebenar dengan sifat-sifat-Nya 
yang sebenar, bukannya masalah manusia tidak 
percaya kepada kewujudan Tuhan. 

Kaum Musyrikin Arab yang dihadapi oleh surah ini 
tidak sekali-kali menafikan kewujudan Allah, malah 
mereka mengakui bahawa Aliahlah Tuhan Pencipta, 
Pemberi rezeki/ Pengawas dan Pemilik, Tuhan yang 
menghidup dan memati dan berbagai-bagai sifat yang 
lain - sebagaimana yang dijelaskan oleh Al-Qur'an 
ketika bersemuka dengan mereka dan ketika 
menceritakan perkataan-perkataan mereka - tetapi 
penyelewengan mereka yang menyebabkan Allah 
mengecapkan mereka sebagai orang-orang Musyrikin 
itu ialah kerana mereka tidak mengi'tirafkan tujuan 
dari pengakuan itu, iaitu berhakim kepada Allah di 
dalam segala urusan hidup mereka dan menolak 
sekutu-sekutu Allah dalam pentadbiran urusan hidup 
mereka dan menjadikan syari'at Allah sebagai satu- 
satunya undang-undang dan peraturan hidup mereka 
di samping menolak dasar berhakimkan kepada yang 
lain dari Allah di dalam mana-mana urusan 
kehidupan. 

Inilah perbuatan yang menyebabkan mereka 
disifatkan oleh Allah sebagai orang-orang Musyrikin 
dan kafir walaupun mereka mengakui kewujudan 
• Allah dan menyifatkan Allah dengan sifat-sifat 
tersebut, yang mana berdasarkan kehendak 
pengertian sifat-sifat itu menyarankan bahawa hanya 
Allah S.W.T. sahaja yang berhak menghukum dan 
memerintah dalam seluruh urusan kehidupan mereka 
kerana Dialah Tuhan Pencipta, Pemberi rezeki. 
Pengawas dan Pemilik sebagaimana yang diakui 
mereka. Persemukaan AI~Qur'an dengan mereka di 
permulaan surah ini dengan mengemukakan sifat- 
sifat Allah selaku Tuhan Pencipta alam buana dan 


manusia, selaku Tuhan Pentadbir urusan alam buana 
dan manusia dan seterusnya selaku Tuhan Yang Maha 
Mengetahui segala rahsia mereka yang sulit dan 
segala tindakan mereka yang nyata dan mengetahui 
segala perbuatan dan usaha mereka adalah suatu 
muqaddimah untuk dibuat kesimpulan tentang 
kepastian beri'tiqad bahawa hanya Allah sahaja yang 
memegang kuasa menghukum, memerintah dan 
menetapkan undang-undang dan peraturan 
sebagaimana telah diterangkan dalam kata pengantar 
ringkas ketika memperkenalkan garis-garis surah ini 
dan metodologinya. 

Bukti "penciptaan" dan bukti "hayat" yang wajar 
dikemukakan kepada kaum Musyrikin sebagai dalil 
untuk menegakkan konsep Wahdaniyah Allah dan 
konsep kuasa Hakimiyah Allah adalah juga wajar 
dikemukakan untuk menentang noda-noda pemikiran 
jahiliyah moden yang enteng dan mengingkari Allah. 

A ktivi ti- aktiviti Kaum Mulhidin Dan 
Kaum Yahudi Menentang Agama 

Sebenarnya di sana timbul banyak keraguan sama 
ada kaum Mulhidin atau pengingkar-pengingkar 
kewujudan Allah itu berlaku jujur terhadap diri 
mereka sendiri, tetapi yang kuat dipercayai ialah 
keingkaran mereka adalah berpunca dari 
pertentangan mereka dengan pihak gereja, kemudian 
pertentangan itu dieksploitasikan oleh kaum Yahudi 
yang berhasrat untuk menghancurkan tapak 
kehidupan insan yang asasi ini agar tidak ada lagi di 
bumi ini orang-orang yang hidup di atas tapak asas 
(kepercayaan kepada Allah) selain dari mereka - 
sebagaimana diucapkan oleh mereka dalam buku 
protokol-protokol atau keputusan-keputusan 
cendekiawan Zionis - kemudian umat manusia akan 
runtuh dan jatuh di bawah penguasaan mereka, 
kerana merekalah sahaja yang akan dapat memelihara 
sumber kekuatan yang haqiqi yang dibekalkan oleh 
agama. 

Biarpun sejauh mana budaya kaum Yahudi, namun 
mereka tidak berdaya menguasai fitrah manusia, 
kerana di dalam lubuk hatinya telah tertanam 
kepercayaan yang kukuh terhadap kewujudan Allah. 
Fitrah ini hanya sesat dalam mengenal Tuhan yang 
sebenar dan sifat-sifat-Nya yang sebenar sahaja. 
Begitu juga ia menyeleweng kerana tidak 
mentauhidkan kuasa Allah di dalam kehidupannya 
dan kerana itu ia dicapkan sebagai musyrik dan kafir. 
Tetapi setengah-setengah manusia mempunyai fitrah 
yang rosak menyebabkan alat-alat penerima 
semulajadinya lumpuh dan tidak berfungsi. Kumpulan 
manusia yang seperti ini sahaja yang dapat memberi 
kejayaan kepada tipu daya kaum Yahudi yang 
bertujuan menghapuskan kewujudan Allah di dalam 
fitrah mereka, tetapi kumpulan manusia yang 
mengalami kerosakan dan kelumpuhan fitrah itu akan 
tetap berada dalam jumlahnya yang kecil di tengah- 
tengah himpunan umat manusia di setiap zaman. 
Kumpulan manusia Mulhidin Komunis yang haqiqi di 

muka bumi ini tidak melebihi beberapa juta orang 
sahaja yang berada di negeri-negeri Rusia dan China, 
di antara ratusan juta yang diperintah oleh golongan 
Mulhidin itu dengan menggunakan kuku besi dan api. 
Selama empat puluh tahun mereka melakukan 
berbagai-bagai usaha yang gigih untuk mencabutkan 
keimanan kepada Allah dengan menggunakan segala 
sarana pelajaran dan media massa (tetapi gagal!) 

Usaha kaum Yahudi hanya berjaya di dalam bidang 
yang lain, iaitu bidang mengubahkan agama kepada 
semata-mata perasaan dan syi'ar-syi'ar dan 
mengeluarkan agama dari realiti kehidupan dan 
memberi tanggapan yang salah kepada penganut- 
penganut agama bahawa mereka boleh kekal sebagai 
orang-orang yang beriman kepada Allah walaupun 
ada tuhan-tuhan yang lain dari Allah yang 
mengadakan undang-undang dan peraturan bagi 
kehidupan mereka. Dengan memberi tanggapan yang 
salah ini, kaum Yahudi telah berjaya menghancurkan 
umat manusia walaupun mereka menyangka bahawa 
mereka masih beriman kepada Allah. 

Mereka menjadikan agama Islam sebagai matlamat 
serangan mereka sebelum agama-agama yang lain, 
kerana mereka mengetahui dari sejarah mereka 
seluruhnya bahawa agama Islam adalah satu-satunya 
agama yang dapat mengalahkan mereka apabila 
agama ini memerintah kehidupan kaum Muslimin dan 
mereka dapat mengalahkan kaum Muslimin selama 
mereka tidak berhakimkan kepada agama mereka di 
dalam kehidupan mereka walaupun mereka 
menyangka bahawa mereka masih menjadi orang- 
orang Islam yang beriman kepada Allah. Oleh itu 
tindakan melalikan manusia dengan kewujudan 
agama, sedangkan agama tidak wujud di dalam 
kehidupan mereka adalah satu tindakan yang perlu 
untuk menjayakan komplot jahat mereka... atau Allah 
memberi keizinan-Nya yang menyedarkan manusia. 

Saya kira - Wallahu'alam - kaum Yahudi Zionis dan 
kaum Nasara pejuang salib kedua-duanya telah 
berputus asa dalam usaha mereka untuk 
menumpaskan agama Islam di kawasan negeri-negeri 
Islam yang luas di Afrika, Asia dan Eropah. Mereka 
tidak mempunyai harapan lagi untuk mengubahkan 
kaum Muslimin di kawasan-kawasan itu supaya 
menjadi kaum manusia yang tidak bertuhan melalui 
aliran-aliran kefahaman kebendaan, di samping tidak 
mempunyai harapan untuk mengubahkan mereka 
kepada agama-agama yang lain melalui pergerakan 
missionari Kristian atau penjajahannya. Ini disebabkan 
kerana fitrah manusia itu sendiri benci dan menolak 
kefahaman tidak bertuhan walaupun di kalangan 
penyembah-penyembah berhala, apatah lagi di 
kalangan kaum Muslimin, dan kerana agama-agama 
yang lain tidak sanggup merempuh hati orang-orang 
yang telah mengenal Islam walaupun Islam secara 
warisan atau baka. 

Saya kira - Wallahu'alam - akibat gagal 
menumpaskan agama Islam, kaum Yahudi Zionis dan 
kaum Nasara pejuang salib telah mengubah strategi 


mereka dari menentang Islam secara terbuka melalui 
penyebaran faham komunisme atau melalui 
pergerakan missionari kepada strategi-strategi yang 
lebih jahat dan licin, iaitu mereka mengadakan di 
seluruh kawasan negeri-negeri Islam sistem-sistem 
dan peraturan-peraturan pemerintahan yang 
memakai baju Islam dan menyentuh 'aqidah Islam 
secara halus tanpa menolak agama itu secara 
keseluruhan. Di bawah tabir penipuan yang licin inilah 
mereka dapat melaksanakan seluruh rancangan jahat 
yang dirumuskan oleh kongres-kongres missionari dan 
merealisasikan keputusan-keputusan (protokol- 
protokol) cendikiawan Zionis yang tidak dapat 
direalisasikan mereka selama ini. 

Sistem-sistem dan peraturan-peraturan 
pemerintahannya itu mengibarkan panji-panji Islam 
atau sekurang-kurangnya mengumumkan 
penghormatannya kepada agama Islam, sedangkan 
sistem itu menghukum dan memerintah dengan 
undang-undang yang bukan diturunkan Allah dan 
menjauhkan syari'at Allah dari kehidupan, malah 
menghalalkan apa yang telah diharamkan Allah di 
samping menyebarkan kefahaman-kefahaman dan 
nilai-nilai kebendaan mengenai kehidupan dan akhlak 
yang menghancurkan kefahaman-kefahaman dan 
nilai Islamiyah. Seterusnya ia menggunakan seluruh 
alat orientasi dan media massa untuk 
membanteraskan nilai-nilai akhlak Islamiyah dan 
menghancurkan kefahaman dan aliran-aliran 
keimanan serta melaksanakan rumusan-rumusan yang 
telah dipersetujui oleh kongres-kongres missionari 
Kristian dan keputusan-keputusan cendikiawan Zionis 
(protokol-protokol) bahawa langkah-langkah perlu 
diambil untuk mengeluarkan wanita Islam ke tengah 
jalan dan menjadikan mereka objek-objek yang 
mempesonakan di dalam masyarakat atas nama 
kemajuan dan tamadun, juga atas nama kepentingan 
kerja dan tenaga pengeluaran, sedangkan di dalam 
negeri terdapat berjuta-juta tenaga pekerja yang 
menganggur dan tidak mendapat sara hidup yang 
cukup. Di samping itu ia menyediakan pula sarana- 
sarana yang membawa kepada keruntuhan akhlak 
dan mendorong lelaki dan perempuan menuju ke 
arah keruntuhan itu dengan tindakan dan bimbingan. 
Semuanya dibuat dengan dakwaan sebagai sistem 
Islam yang menghormati 'aqidah dan orang ramai 
juga menyangka bahawa mereka hidup dalam sebuah 
masyarakat Islam dan mereka adalah orang-orang 
Islam yang sebenar-benar kerana bukankah golongan 
yang baik dari mereka mengerjakan solat dan puasa? 
Ada pun dasar kuasa Hakimiyah sama ada dipegang 
oleh Allah sahaja atau oleh Tuhan-tuhan yang lain, 
maka inilah yang telah ditipu ke atas orang-orang 
Islam oleh pergerakan pejuang salib, pergerakan 
Zionis, pergerakan missionari Kristian, pergerakan 
penjajahan, pergerakan orientalis, dan media massa 
mereka. Dan mereka memberi faham kepada orang- 
orang Islam bahawa dasar itu tidak mempunyai apa- 
apa hubungan dengan agama dan kaum Muslimin 
boleh mengekalkan kedudukan mereka sebagai 
orang-orang Islam atau sebagai orang-orang yang 



JUZtr KE-7 


20 SURAH AL-AN'AM C& 


247 


berada di dalam agama Allah walaupun seluruh 
kehidupan mereka dilandaskan di atas kefahaman- 
kefahaman, nilai-nilai, undang-undang dan peraturan 
bukan Islam. 

Untuk menambahkan kelicinan langkah-langkah 
penipuan dan pengeliruan dan menambahkan 
kerahsiaan jejak langkah Pergerakan Zionis 
Antarabangsa dan Pergerakan Pejuang Salib 
Antarabangsa, mereka bertindak mencetuskan perang 
pura-pura sama ada perang dingin atau perang panas 
dan menimbulkan perseteruan pura-pura di dalam 
berbagai bentuk di antara mereka dengan sistem- 
sistem pemerintahan yang telah dibentuk oleh mereka 
dan. disokong oleh mereka dengan bantuan-bantuan 
material dan moral serta dikawal dengan kekuatan- 
kekuatan lahir dan sulit dan seterusnya menggunakan 
biro perisik untuk memberi khidmat dan menjaga 
sistem-sistem pemerintahan itu secara langsung. 

Mereka mencetuskan perang dan permusuhan 
pura-pura itu untuk menambahkan kelicinan 
penipuan mereka dan untuk mengelak segala 
masalah dan tohmah terhadap agen-agen mereka 
yang sedang melaksanakan rancangan-rancangan 
jahat mereka iaitu rancangan-rancangan yang tidak 
terdaya disempurnakan mereka selama tiga abad atau 
lebih seperti rancangan menghancurkan nilai-nilai dan 
akhlak Islamiyah, membasmikan 'aqidah-'aqidah dan 
kefahaman-kefahaman Islam dan memutuskan umat 
Muslimin yang hidup di kawasan bumi yang amat luas 
itu dari sumber kekuatan mereka yang utama, iaitu 
kekuatan hidup yang ditegakkan di atas asas agama 
dan syari'at mereka. Dan seterusnya ialah rancangan 
melaksanakan rumusan-rumusan jahat yang didukung 
oleh keputusan-keputusan para cendekiawan Zionis 
dan keputusan-keputusan kongres missionari Kristian 
tanpa disedari oleh pemerhati kaum Muslimin. 

Kemudian jika ada negeri Islam di kawasan ini yang 
tidak dapat ditipu oleh mereka dan tidak dapat 
ditunduk kepada pelalian dengan nama agama palsu 
dan dengan nama alat-alat agama yang digunakan 
untuk mengubahkan pengertian ayat-Ayat Al-Q‘ur'an 
dari tujuannya yang sebenar dan untuk mengecapkan 
kekafiran sebagai Islam dan mengecapkan kefasiqan, 
kejahatan dan keruntuhan akhlak sebagai 
perkembangan-perkembangan kemajuan dan 
pembaharuan, maka negeri itu akan diambil tindakan 
dengan peperangan yang menghancurleburkan dan 
akan dihumbankan dengan tuduhan-tuduhan yang 
jahat dan palsu sehingga negeri itu musnah sama 
sekali, sedangkan agensi-agensi berita antarabangsa 
dan media massa antarabangsa mengambil sikap 
membisu, memekak telinga dan membuta mata. 

Sementara orang-orang Islam yang lurus dan 
bersahaja memandang peperangan itu sebagai 
peperangan peribadi atau sebagai peperangan puak 
yang tidak ada hubungan dengan peperangan yang 
dilancarkan ke atas agama ini. Mereka sesekali tidak 
diselar oleh perasaan ghairah dan marah yang 


berkubur demi kepentingan agama dan akhlak, malah 
mereka terus sibuk berda'wah dengan bersahaja dan 
dungu mengingatkan orang ramai Islam dari 
melakukan maksiat-maksiat dan kemungkaran- 
kemungkaran yang kecil dan mereka menganggapkan 
diri mereka telah menyempurnakan kewajipan mereka 
dengan da'wah-da'wah dan seruan-seruan yang 
lemah tidak kedengaran itu. Sedangkan keseluruhan 
agama mereka telah di hancur leburkan dari akar 
umbinya dan kuasa Allah telah dirampas oleh 
perompak-perompak, dan sedangkan Taghut-taghut 
yang diperingatkan kepada kaum Muslimin supaya 
bangkit menentangnya itulah yang memerintah 
seluruh kehidupan manusia. 

Kaum Yahudi Zionis dan kaum Nasara pejuang salib 
bertepuk tangan dengan riang gembira kerana 
kejayaan rancangan jahat dan penipuan mereka itu 
setelah sekian lama mereka berputus asa untuk 
menumpaskan agama Islam secara berdepan melalui 
kefahaman tidak bertuhan atau mengubahkan kaum 
Muslimin dari agama Islam melalui gerakan missionari 
Kristian. 

Tetapi harapan kita kepada Allah adalah lebih besar 
lagi, begitu juga keyakinan kita kepada agama ini 
adalah lebih mendalam lagi. Mereka mengatur tipu 
daya yang licin, tetapi Allah adalah sebaik-baik 
pengatur balas tipu daya. Allah telah berfirman 
(dalam Surah Ibrahim): 


f s* ^ ^ ^ \ t/'s s 

" Mereka telah mengatur tipu daya mereka dan Allah 
menyediakan di sisi-Nya balasan terhadap tipu daya mereka 
walaupun tipu daya mereka boleh melenyapkan gunung- 
ganang (46). Oleh itu janganlah sekali-kali engkau 
menyangka Allah telah memungkiri janji-Nya kepada para 
rasul-Nya. Sesungguhnya Allah Maha Perkasa dan 
mempunyai kuasa membalas tipu daya."(47) 

****** 

Menentang noda kefahaman tidak bertuhan 
dengan menggunakan bukti penciptaan dan bukti 
hayat, adalah satu penentangan yang kuat yang tidak 
dapat dihadapi oleh kaum Mulhidin kecuali dengan 
menggunakan helah-helah yang licin, menipu, 
memalsu dan memutar belit. 

Kewujudan alam buana pada permulaannya dengan 
peraturan-peraturan yang istimewa ini memastikan 
adanya Tuhan Pencipta dan Pentadbir di sebaliknya 
mengikut logik fitrah yang mudah dan logik akal yang 
sedar. 

Jarak di antara kewujudan dan 'Adam adalah satu 
jarak yang tidak dapat dilintasi oleh akal manusia 
melainkan dengan kefahaman 'Adam Tuhan yang 
mencipta dan mengadakan alam al-wujud ini. 

Henri-Louis Bergson Dengan Pandangannya 
Yang Menyesatkan 

Kaum Mulhidin mahu memenuhi jurang atau jarak 
ini dengan sikap mereka yang angkuh dan sombong. 
Mereka berkata: Tidak ada sebab untuk 

mengandaikan wujudnya 'Adam sebelum kewujudan. 
Di antara mereka termasuk seorang ahli falsafah yang 
terkenal sebagai ahli falsafah rohaniyah yang 
mempertahankan rohaniyah menentang kefahaman 
kebendaan dan kerana inilah barangkali yang 
mendorong tiap-tiap orang Islam yang tertipu 
memberi kepujian dan sanjungan kepadanya dan 
tertarik dengan pendapat-pendapatnya terhadap 
agama mereka seolah-olah mahu menguatkan agama 
mereka dengan pendapat seseorang hamba. Allah. 
Ahli falsafah tersebut ialah Henri-Louis Bergson 2 dari 
keturunan Yahudi. 

Dia berkata: Kewujudan alam buana ini tidak 
didahului oleh 'Adam dan andaian kewujudan tanpa 
didahului 'Adam itu adalah terbit dari tabi'at akal 
manusia yang tidak mampu memahami kecuali 
dengan cara ini. 

Jadi dengan alasan logik manakah yang mahu 
dipegang oleh Bergson untuk mengithbatkan bahawa 
kewujudan alam buana ini tidak didahului oleh 
'Adam? 

Apakah dia mahu bersandarkan kepada logik akal? 
Tidak! Kerana akal - sebagaimana telah dijelaskan 
oleh beliau - tidak dapat memahami kecuali 
kewujudan selepas 'Adam. Apakah dia mahu 
bersandarkan kepada wahyu Allah? Tidak! Kerana ini 
tidak didakwakan olehnya walaupun dia pernah 
berkata tanggapan hati ahli tasawuf selama-lamanya 
mendapati Tuhan dan kita pastilah membenarkan 
tanggapan hati yang berterusan ini (tetapi tuhan yang 
dimaksudkan oleh Bergson itu bukannya Allah tetapi 
ialah hayat!) jadi, manakah sumber ketiga yang 
dipegang oleh Bergson untuk mengithbatkan bahawa 
kewujudan alam buana tidak didahului oleh 'Adam? 
Kita tidak tahu. 

Kita pasti berpegang dengan kefahaman wujudnya 
Tuhan Pencipta yang menciptakan alam buana ini. 
Kita pasti berpegang dengan kefahaman ini untuk 
mentafsirkan semata-mata kewujudan alam buana ini 
sahaja apatah lagi jika alam buana ini tidak wujud 
dengan semata-mata wujud sahaja, malah ia wujud 
dengan undang-undang yang tetap dan rapi, di mana 
segala sesuatu dikira dengan ukuran yang tepat yang 
mana sehandal-handal akal manusia hanya dapat 


Henri-Louis Bergson (1859 - 1941). Beiiau dilahirkan di Paris , 
Perancis. 


memahami beberapa bahagian sahaja dari undang- 
undang ini setelah sekian lama berfikir. 3 

Dari Mana Kewujudan Hayat? 

Demikianlah kewujudan hayat ini, sedangkan jurang 
di antara hayat dan benda - dengan mana-mana 
pengertian benda walaupun dengan pengertian 
radiasi - tidak mungkin ditafsirkan kewujudannya 
melainkan dengan kefahaman adanya Tuhan Pencipta 
dan Pentadbir yang mencipta alam buana dengan 
satu keadaan yang memungkinkan kewujudan hayat 
dan memungkinkan terpeliharanya hayat selepas ia 
diwujudkan. Hayat insan dengan ciri-cirinya yang 
gemilang itu merupakan hayat yang sedarjah lebih 
tinggi dari, semata-mata hayat. Manusia berasal dari 
tanah, iaitu dari bahan tanah dan jenis tanah, dan di 
sana pastilah wujud satu iradat Tuhan Pentadbir yang 
memberi hayat kepadanya di samping memberi ciri- 
ciri insan yang lain dengan kemahuan dan pilihannya. 

Segala percubaan yang dilakukan oleh kaum 
Mulhidin untuk mentafsirkan kewujudan hayat dan 
pertumbuhannya telah berakhir dengan kegagalan 
belaka - di sisi akal manusia sendiri. Pembacaan saya 
yang paling mutakhir mengenai persoalan ini ialah 
percubaan ahli falsafah Amerika, Will Durant yang 
mahu mendekatkan di antara jenis harakat yang 
wujud di dalam atom - yang dinamakan beliau 
sebagai satu darjat dari hayat - dengan jenis hayat 
yang dikenali di dalam kejadian-kejadian yang hidup. 
Itulah satu usaha yang bermati-matian untuk mengisi 
jurang di antara benda yang beku dengan hayat yang 
berdenyutan dengan tujuan menolak kewujudan 
Tuhan yang menciptakan hayat pada kejadian- 
kejadian yang mati. 

Tetapi usaha yang bermati-matian itu tidak memberi 
apa-apa faedah kepadanya dan kepada kaum 
materialis kerana andainya hayat itu merupakan satu 
sifat yang tersembunyi di dalam benda dan tidak ada 
di sebalik benda itu suatu kekuatan yang lain yang 
mempunyai iradat, maka apakah yang membuat 
hayat yang tersembunyi di dalam benda itu 
memperlihatkan dirinya di dalam berbagai-bagai 
darjat hayat, yang mana setengahnya lebih tinggi dan 
lebih kompleks dari yang lain? Di dalam atom ia 
kelihatan sebagai semata-mata harakat yang 
automatik dan tidak sedar, sedangkan di dalam 


3 

Para cendikiawan Barat yang iari dari pengaruh gereja yang 
mengongkongi orang ramai dengan nama “Allah” itu teiah 
berusaha sedaya upaya mereka di abad yang ke-18 dan ke-19 
untuk menolak dan mengingkari Aliah. Golongan yang idealis 
dari mereka telah memilih “akal” untuk disalutkan dengan ciri- 
ciri dan sifat-sifat Allah , sementara golongan materiaiis pula 
memilih ‘natura’ untuk diberikan ciri<iri dan sifat-sifat Allah 
kerana kedua-dua golongan ini dapat menghindarkan diri 
mereka dari mengandaikan wujudnya sesuatu yang di luar 
tenaga manusia untuk diserahkan kepadanya urusan 
mentafsirkan kewujudan alam buana dan segala apa yang 
berlaku di dalamnya. Apa yang dilakukan mereka semata-mata 
kerana mahu mengingkarkan Allah untuk melepaskan diri 
mereka dari pengaruh gereja. 

tumbuh-tumbuhan pula ia kelihatan dalam bentuk 
organik dan dalam hidupan-hidupan biasa yang iain ia 
kelihatan daiam bentuk organik yang mempunyai 
struktur yang lebih banyak dan lebih kompleks. 

Apakah yang membuat benda yang mengandungi 
hayat - seperti yang didakwakan itu - benda-benda 
setengahnya mengambil unsur hayat yang lebih 
banyak dari yang diambil oleh setengah-setengah 
benda yang iain tanpa sesuatu iradat yang mengatur 
dan mentadbir? Apakah yang membuat hayat yang 
tersembunyi dalam benda itu berbeza-beza dalam 
tahap-tahap kemajuan dan ketinggiannya? 





S» 


sesair 




s 



Kita hanya dapat memahami perbezaan-perbezaan 
ini apabila kita tentukan bahawa di sana wujudnya 
suatu iradat yang mengatur dan mentadbir, iradat 
inilah yang menciptakan perbezaan itu dengan 
kemahuannya yang bebas. Adapun jika kita andaikan 
benda yang hidup itu wujud sendiriannya sahaja, 
maka mustahil kepada akal manusia untuk 
memahami perbezaan itu atau mentafsirkannya. 

Pentafsiran Islam terhadap kewujudan hayat di 
dalam berbagai-bagai darjat dan tahap yang berbeza- 
beza itu merupakan satu-satunya jawapan bagi gejala 
hayat, iaitu suatu gejala yang tidak dapat ditafsirkan 
oleh percubaan-percubaan materialistik yang tidak 
menghasilkan apa-apa. 

Oleh kerana kami tidak keluar dari metodologi AI- 
Qur'an di dalam tafsir Fi Zilal ini, maka kami tidak 
akan mengulas lebih panjang dari ini dalam 
menghadapi kecemaran kefahaman tidak bertuhan 
dengan menggunakan bukti-bukti ciptaan, 
pentadbiran dan hayat. Al-Qur'an tidak menjadikan 
persoalan kewujudan Allah sebagai persoalannya, 
kerana Allah mengetahui bahawa fitrah insan 
menolak kefahaman tidak bertuhan yang kotor ini, 
malah yang menjadi persoalan Al-Qur'an ialah 
persoalan mentauhidkan Allah dan menegakkan 
kuasa Allah di dalam kehidupan manusia. Inilah 
persoalan yang menjadi matlamat pembicaraan surah 
ini dalam gelombang ayat-ayat yang telah kami 
huraikan tadi. 

(Kumpulan ayat-ayat 4-11) 














1 





" Dan tiada suatu ayat pun dari ayat-ayat Tuhan mereka 
melainkan mereka berpaling darinya (4). Sesungguhnya 
mereka telah mendusta (Al-Qur'an) yang benar _ apabila 
sampai kepada mereka. Oleh itu kelak akan sampai kepada 
mereka berita-berita ('azab) yang telah dipersenda-sendakan 
mereka itu (5). Apakah mereka tidak melihat beberapa 
generasi manusia yang telah Kami binasakan sebelum 
mereka , iaitu generasi yang telah Kami kurniakan kepada 
mereka kedudukan yang teguh di muka bumi ini, yang 
belum pernah Kami kurniakan kepada kamu. Dan Kami telah, 
mencurahkan hujan yang lebat ke atas mereka dan Kami 
jadikan sungai-sungai mengalir di bawah mereka. Kemudian . 
Kami binasakan mereka kerana dosa-dosa mereka dan Kami 
ciptakan generasi yang lain selepas mereka (6). Dan andainya 
Kami turunkan kepadamu tulisan di atas kertas dan mereka 
dapat menjamahnya dengan tangan mereka , nescaya orang- 
orang kafir berkata: Sesungguhnya ini tidak lain melainkan 
hanya suatu sihir yang nyata (7). Dan mereka berkata iagi: 
Mengapa tidak diturunkan kepadanya (Muhammad) seorang 
malaikat ? Dan andainya Kami turunkan malaikat nescaya 
selesailah urusan dan mereka tidak akan diberi tangguhan 
iagi (8). Dan andainya Kami jadikan Rasul itu seorang 
malaikat tentulah Kami jadikan di dalam bentuk seorang, 
lelaki (yang dapat di lihat) dan (ini) tentulah bererti kami 
mengelirukan mereka terhadap kebenaran yang sedang 
dikelirukan mereka (9). Sesungguhnya para rasul sebelummu 
juga telah dipersenda-sendakan lalu turunlah azab 
keseksaan ke atas orang-orang yang melakukan persendaan 
itu di kalangan mereka (10). Katakanlah: Jelajahiiah kamu 
dimuka bumi ini kemudian lihatlah sendiri bagaimana akibat 
yang telah menimpa para pendusta. (1 1) 

Inilah gelombang yang kedua di dalam pembukaan 
surah selepas gelombang yang pertama mengandungi 
sentuhan-sentuhan yang amat luas, iaitu gelombang 
yang menyelubungi seluruh alam buana ini dengan 
hakikat kewujudan Ilahi yang dapat di lihat di dalam 
penciptaan langit dan bumi dan penciptaan 
kegelapan dan cahaya, kemudian dapat di lihat di 
dalam penciptaan makhluk insan yang dijadikan dari 
bahan bumi ini, dalam penentuan ajalnya yang 
berakhir dengan maut, dalam peliharaan rahsia ajal 
yang satu lagi yang ditetapkan untuk kebangkitan 
semula manusia dan dalam keliputan ilmu Allah yang 
mengetahui segala rahsia manusia yang sulit dan 
segala keadaannya yang nyata dan segala usaha yang 
dilakukan secara rahsia dan secara terang-terangan. 

Kewujudan Allah yang dapat di lihat dengan jelas di 
dalam kejadian-kejadian di merata pelosok alam dan 
di dalam kejadian diri manusia sendiri adalah satu 
kewujudan yang unik yang tiada tolak bandingnya 
dengan kewujudan yang lain, kerana tiada pencipta 
yang lain dari Allah. Kewujudan Allah adalah satu 
kewujudan yang meliputi, gemilang dan dominan, 
satu kewujudan yang membuat pendustaan dan 
penolakan terhadap bukti-buktinya yang besar ini 
sebagai-perbuatan mungkar yang keji, tidak berasas 
dan tidak boleh dimaafkan. 

Oleh sebab itulah ayat-ayat yang berikut, 
menayangkan pendirian kaum Musyrikin yang 
menentang da'wah islamiyah di bawah bayangan 
kewujudan Allah yang meliputi, gemilang dan 
'dominan yang membuat pendirian itu sebagai satu 
perbuatan mungkar yang keji hingga dapat dirasai 
oleh mereka yang dihadapi oleh Al-Qur'an yang 
mengemukakan hakikat ini kepada mereka. Di sini Al- 
Qur'an memenangi perjuangan dalam pusingan yang 
pertama, iaitu ia memenanginya dalam perjuangan 
pendalaman fitrah manusia walaupun mereka 
kelihatan angkuh dan degil. 

Dalam gelombang ini Al-Qur'an menayangkan 
gambaran sikap degil dan angkuh dan ia menentang 
sikap ini kadang-kadang dengan ancaman 'azab dan 
kadang-kadang dengan mengarah hati mereka 
supaya memikirkan nasib kesudahan yang telah 
menimpa para pendusta da'wah di zaman silam. 
Dalam gelombang ayat-ayat yang berikut Al-Qur'an 
mengembalikan berbagai-bagai kejadian alam yang 
berkesan dan memberi saranan selepas goncangan 
pertama yang telah dibawa oleh gelombang ayat 
yang lebar itu. 


■k -k * -k * * 


(Pentafsiran ayat-ayat 4 - 6) 

" Dan tiada suatu ayat pun dari ayat-ayat Tuhan mereka 
melainkan mereka berpaling darinya (4). Sesungguhnya 
mereka telah mendusta (Al-pudan) yang benar apabila 
sampai kepada mereka. Oleh itu kelak akan sampai kepada 
mereka berita-berita ('azab) yang lalu dipersenda-sendakan 
mereka itu (5). Apakah mereka tidak melihat beberapa 
generasi manusia yang telah Kami binasakan sebelum 
mereka, iaitu generasi yang telah Kami kurniakan kepada 
mereka kedudukan yang teguh di muka bumi ini, yang 
belum pernah Kami kurniakan kepada kamu. Dan Kami telah 
mencurahkan hujan yang lebat ke atas mereka dan kami 
jadikan sungai-sungai mengalir di bawah mereka. Kemudian 
Kami binasakan mereka kerana dosa-dosa mereka dan Kami 
cipta kan generasi yang lain selepas mereka. "(6) 


Mereka mengambil sikap menolak semata-mata 
kerana degil dan keras kepala. Mereka bukannya 
kekurangan bukti-bukti yang membawa kepada 
keimanan dan bukan pula kekurangan dalil-dalil yang 
menunjukkan kebenaran da'wah dan penda'wah dan 
bukan juga kekurangan dalil-dalil yang jelas yang 
membuktikan hakikat Uluhiyah yang sebenar di 
sebalik da'wah dan penda'wah itu, iaitu hakikat 
Uluhiyah yang diajak mereka supaya beriman dan 
tunduk kepadanya. Mereka bukannya kekurangan 
semuanya ini, malah sebenarnya mereka kekurangan 
minat dan kegemaran untuk menyambut da'wah itu. 
Mereka telah dikongkong oleh kedegilan dan keras 
kepala dan inilah yang menghalangkan mereka dari 
berfikir dengan teliti dan insaf: 


"Dan tiada suatu ayat pun dari ayat-ayat Tuhan mereka 
melainkan mereka berpaling darinya. "(4) 





Apabila kedudukan perkara ini menjadi begitu dan 
apabila penolakan itu sengaja dilakukan walaupun 
setelah berdepan dengan dalil-dalil yang cukup, bukti- 
bukti yang banyak dan hakikat-hakikat yang jelas, 
maka ancaman dengan 'azab keseksaan itu kadang- 
kadang menimbulkan goncangan yang boleh 
membuka jendela-jendela fitrah mereka setelah 
jatuhnya tabir keangkuhan dan kedegilan yang 
menutup fitrah itu: 

"Sesungguhnya mereka telah mendusta (Al-pudan) yang 
benar apabila sampai kepada mereka. Oleh itu kelak akan 
sampai kepada mereka berita-berita ('azab) yang lalu 
dipersen da-sen daka n mereka itu. "(S) 

Itulah kebenaran yang datang kepada mereka dari 
Allah Pencipta langit dan bumi, Pencipta kegelapan 
dan nur dan Pencipta insan dari tanah, Yang Maha 
Berkuasa di langit dan di bumi, Yang Maha 
Mengetahui segala rahsia manusia dan segala 
keadaan mereka yang nyata dan segala kegiatan yang 
dilakukan mereka. Itulah kebenaran yang telah 
didustakan mereka dengan penuh kedegilan. Mereka 
menolak segala bukti dan mempersenda-sendakan 
da'wah yang mengajak mereka kepada keimanan. 
Oleh itu tunggulah sahaja ketibaan berita yang benar 
tentang akibat yang akan diterima mereka kerana 
mempersenda-sendakan da'wah itu. 

Ayat ini meninggalkan mereka di hadapan ancaman 
secara umum, iaitu ancaman yang tidak diketahui 
jenisnya dan tidak pula diketahui masa 
kedatangannya, la meninggalkan mereka tertunggu- 
tunggu di setiap sa'at ketibaan berita-berita 'azab itu 
yang akan menimpa mereka sebagai balasan terhadap 
perbuatan mereka yang telah mempersenda- 
sendakan da'wah. Di waktu itulah kebenaran akan 
terserlah kepada mereka setelah berdepan dengan 
'azab majhul yang ditunggu-tunggu mereka. 

Di dalam situasi ancaman 'azab itu, ayat yang 
berikut memutar leher mereka, menarik pandangan 
dan hati mereka dan memaut saraf-saraf mereka 
supaya melihat kepada akibat-akibat kebinasaan yang 
telah diterima oleh para pendusta dari kaum-kaum 
sebelum mereka dan mereka memang mengetahui 
setengah-setengah kaum di perkampungan 'Ad di al- 
Ahqaf dan di perkampungan Thamud di al-Hijr. 
Kesan-kesan runtuhan perkampungan kaum-kaum ini 
masih kekal dan menjadi tempat-tempat yang dilalui 
mereka di dalam perjalanan perdagangan mereka ke 
selatan di musim dingin dan di dalam perjalanan 
perdagangan mereka ke utara di musim panas. Begitu 
juga mereka pernah melalui perkampungan Lut yang 
telah ditelan bumi. Mereka mengetahui cerita-cerita 
yang menjadi buah mulut penduduk-penduduk di 
sekitar perkampungan-perkampungan itu. Oleh itu 
ayat yang berikut menarik perhatian mereka kepada 
kebinasaan, yang telah menimpa kaum-kaum itu, 
yang mana setengah-setengah dari kaum-kaum itu 
tidak jauh dari mereka. 



"Apakah mereka tidak melihat beberapa generasi manusia 
yang telah Kami binasakan sebelum mereka, iaitu generasi 
yang telah Kami kurniakan kepada mereka kedudukan yang 
teguh di muka bumi ini ; yang belum pernah Kami kurniakan 
kepada kamu. Dan Kami telah mencurahkan hujan yang 
lebat ke atas mereka dan Kami jadikan sungai-sungai 
mengalir di bawah mereka. Kemudian Kami binasakan 
mereka kerana dosa-dosa mereka dan Kami ciptakan 
generasi yang lain selepas mereka. "(6) 

Maksudnya apakah mereka tidak melihat 
kebinasaan yang telah menimpa generasi-generasi 
manusia yang telah silam. Mereka telah dikurniakan 
Allah dengan kedudukan yang teguh di bumi, di 
samping dikurniakan punca-punca kekuatan dan 
kekuasaan yang belum pernah dikurniakan kepada 
kaum Quraisy di Semenanjung Tanah Arab yang 
ditujukan ayat ini kepada mereka. Allah telah 
menurunkan hujan yang teratur kepada mereka, yang 
dapat melahirkan kesuburan pokok dan tumbuh- 
tumbuhan dan melimpahkan rezeki-rezeki yang 
banyak kepada mereka: Kemudian apa yang terjadi? 
Mereka telah melanggar perintah-perintah Allah lalu 
Allah membinasakan mereka kerana dosa-dosa 
mereka dan mengadakan satu generasi yang lain 
mengambil tempat mereka dan mewarisi negeri itu. 
Mereka berlalu tanpa dihiraukan oleh negeri itu yang 
telah diwarisi oleh generasi yang lain. Alangkah 
mudahnya bagi Allah untuk membinasakan kaum 
pendusta yang menolak da'wah walaupun mereka 
mempunyai kedudukan yang kuat dan teguh di bumi. 
Mereka telah binasa dan berlalu, tetapi negeri itu 
tidak pernah merasa kosong dan sepi, kerana selepas 
itu datang pula generasi yang lain memakmurkan 
negeri itu dan bumi terus beredar di dalam orbitnya 
seolah-olah di sana tidak pernah ada penghuni- 
penghuni, dan hayat terus berlalu di dalam gerak 
harakatnya seolah-olah di sana tidak pernah ada 
makhluk-makhluk yang hidup. 

Ini adalah satu hakikat yang dilupai manusia apabila 
mereka dikurniakan Allah kedudukan yang kuat di 
bumi ini. Mereka lupa bahawa kedudukan mereka 
yang teguh itu adalah berlaku dengan kehendak Allah 
untuk menduga dan menguji mereka. Apakah mereka 
mengendalikan kedudukan mereka dengan 
melaksana dan mematuhi janji-janji Allah dan syarat- 
syarat-Nya, iaitu mengakui 'Ubudiyah mereka kepada 
Allah Yang Maha Esa sahaja dan menerima perintah- 
perintah dari Allah Yang Maha Esa sahaja, kerana 
Dialah pemerintah yang haqiqi sedangkan mereka 
hanya wakil yang diiantikkan oleh-Nya sahaja atau 
apakah mereka menjadikan diri mereka selaku Taghut 
yang mendakwa mempunyai hak-hak Uluhiyah dan 
ciri-cirinya dan bertindak dalam urusan khilafah yang 
diwakilkannya kepada mereka selaku pemerintah 
yang haqiqi bukannya selaku wakil yang dilantik. 

Ini adalah satu hakikat yang dilupai manusia kecuali 
mereka yang telah dipeliharakan Allah. Ketika inilah 
mereka menyimpang dari janji-janji Allah dan dari 
syarat-syarat menjadi wakil. Mereka meneruskan 
pentadbiran mereka tanpa mengikuti undang-undang 
Allah. Pada mulanya mereka tidak nampak akibat- 
akibat buruk dari penyelewengan mereka. Kemudian 
kerosakan akhlak berlaku perlahan-lahan ketika 
mereka tergelincir tanpa disedari mereka hingga 
sampai tempoh suratan ajal dan janji balasan Allah 
wajar dilaksanakan. Kemudian bentuk kesudahan 
mereka berlaku dengan berbagai-bagai cara. Kadang- 
kadang mereka diazabkan Aliah dengan malapetaka 
kehapusan dan kemusnahan iaitu 'azab yang di timpa 
dari atas mereka dan dari bawah tapak kaki mereka 
sebagaimana yang telah berlaku kepada berbagai- 
bagai kaum. Dan kadang-kadang mereka diazabkan 
dengan bencana kemarau, bencana kematian dan 
dengan malapetaka kekurangan hasil pertanian 
sebagaimana berlaku kepada setengah-setengah 
kaum dan kadang-kadang diazabkan dengan bala 
peperangan, di mana mereka bergaduh, menindas 
dan menghancurkan satu sama lain dan tidak merasa 
aman terhadap satu sama lain menyebabkan 
kekuatan mereka menjadi lemah, dan di waktu ini 
Allah mendorong kaum yang lain sama ada kaum 
yang baik atau kaum yang jahat bertindak menyerang 
dan menghancurkan kekuatan mereka dan seterusnya 
mencabut kekuasaan mereka. Kemudian Allah 
menggantikan mereka dengan kaum yang baru untuk 
menguji mereka pula dengan ni'mat kekuasaan itu. 
Demikianlah pusingan perjalanan Sunnatullah. 
Pemerintah yang berbahagia ialah pemerintah yang 
sedar terhadap perjalanan Sunnatullah dan terhadap 
ujian dari Allah lalu ia melaksanakan janji-janji Allah di 
dalam segala urusan yang diwakilkan kepada mereka. 
Sementara pemerintah yang malang ialah pemerintah 
yang lalai terhadap hakikat ini dan menyangka 
bahawa tampuk kekuasaan itu adalah diberikan 
kepada mereka, kerana ilmu pengetahuannya atau 
kerana kepintaran mereka atau diberikannya kepada 
mereka secara rencam sahaja tanpa apa-apa 
perencanaan. 

Satu perkara yang sungguh mengelirukan orang 
ramai apabila mereka melihat pemerintah yang jahat, 
zalim atau sewenang-wenang atau korup telah 
mendapat kedudukan yang teguh di bumi dan tidak 
menerima apa-apa 'azab dari Allah, tetapi sebenarnya 
orang-orang yang menyangka begitu telah membuat 
pertimbangan yang gopoh dan terburu-buru. Mereka 
hanya melihat permulaan jalan atau pertengahan 
jalan sahaja kerana penghabisan jalan tidak dapat di 
lihat sebelum sampai kepadanya. Ia tidak dapat di 
lihat melainkan di dalam kebinasaan-kebinasaan 
kaum-kaum di zaman silam setelah mereka hapus dan 
menjadi cerita-cerita bualan orang ramai. Al-Qur'an 
sengaja menarik perhatian dan pandangan kepada 
peristiwa-peristiwa kebinasaan itu untuk 
menyedarkan orang-orang yang tertipu yang tidak 
dapat melihat penghabisan jalan di dalam hayat 
individu mereka yang pendek, kerana itu mereka 


dikelirukan oleh apa yang terlihat di dalam hayat 
mereka yang pendek hingga mereka menyangka 
bahawa itulah penghabisan jalan. 

Ungkapan Al-Qur'an yang dinaskan: 

"Kemudian Kami binasakan mereka kerana dosa-dosa 
mereka" (6) 

dan ungkapan yang sama dengannya yang begitu 
kerap diulang-ulangkan di dalam Al-Qur'anul-Karim 
adalah bertujuan menjelaskan suatu hakikat dan 
Sunnatullah dan seterusnya menjelaskan aspek 
pentafsiran Islamiyah terhadap peristiwa-peristiwa 
sejarah. * • 

Kesan Dosa-dosa Dalam Kehidupan Manusia 

Ia menjelaskan hakikat bahawa dosa-dosa itu tetap 
akan membinasakan orang-orang yang melakukannya 
dan Aliahlah yang membinasakan orang-orang yang 
melakukan dosa-dosa itu dan inilah Sunnatullah yang 
tetap berlaku walaupun ia tidak dapat di lihat oleh 
seseorang dalam usianya yang pendek atau tidak 
dapat di lihat oleh suatu generasi dalam ajal mereka 
yang terbatas. Itulah Sunnatullah yang akan dilalui 
oleh umat-umat manusia apabila dosa-dosa mereka 
berleluasa dan merebak luas di kalangan mereka dan 
apabila hidup mereka bertapak di atas dosa-dosa. 
Begitu juga hakikat ini merupakan satu aspek dari 
pentafsiran Islamiyah terhadap sejarah, kerana di 
antara faktor-faktor kebinasaan generasi-generasi 
manusia dan penggantian mereka dengan generasi- 
generasi yang baru itu ialah kesan-kesan dari 
perlakuan dosa-dosa yang memamah tubuh umat itu, 
iaitu kesan-kesan dosa yang mewujudkan suatu 
keadaan yang membawa kepada kehancuran dan 
kemusnahan, sama ada dalam bentuk malapetaka 
bencana alam yang pantas sebagaimana yang telah 
berlaku di dalam sejarah lama atau dalam bentuk 
keruntuhan yang lambat, secara semulajadi, iaitu 

keruntuhan yang perlahan-lahan, menjalar di dalam 
tubuh umat-umat itu bersama-sama jejak zaman 
apabila mereka merayau-rayau jauh di padang dosa. 

Di hadapan kita dalam sejarah manusia yang dekat 
terpampang bukti-bukti yang cukup yang 

menunjukkan sejauh mana kesan keruntuhan akhlak, 
kesan pelacuran yang berleluasa, kesan penggunaan 
kaum wanita sebagai alat tarikan dan hiasan, kesan 
kemewahan dan kelunakan hidup dan kesan hidup 
berfoya-foya dalam keni'matan. Ya, di hadapan kita 
terpampang bukti-bukti yang cukup yang 

menunjukkan bagaimana semua kesan-kesan itu telah 
meruntuhkan umat-umat Greek dan Roman dan 

mereka telah menjadi cerita-cerita (dalam sejarah). 
Dan keruntuhan yang sama juga dapat di lihat tanda- 
tanda awalnya yang membayangkan kesudahannya di 
ufuk yang jauh pada umat-umat yang wujud pada 
hari ini seperti umat-umat Perancis dan Inggeris 

walaupun umat-umat itu kini mempunyai kekuatan 
yang menonjol dan kekayaan yang meluas. 4 

Di Antara Pentafsiran Materialisme Dan 
Pentafsiran Islam 

Pentafsiran materialisme terhadap sejarah telah 
membuang aspek ini di dalam pentafsiran- 
pentafsirannya terhadap perkembangan umat-umat 
dan peristiwa-peristiwa sejarah, kerana yang menjadi 
dasar dalam pentafsiran materialisme dari awal-awal 
lagi ialah menjauhkan unsur-unsur akhlak dari 
kehidupan manusia dan menjauh dasar i'tiqad yang 
menjadi tapak teguh kehidupan itu, tetapi pentafsiran 
materialisme itu terpaksa menggunakan hujjah-hujjah 
yang lucu dalam pentafsiran terhadap peristiwa- 
peristiwa sejarah dan perkembangan-perkembangan 
di dalam kehidupan manusia yang tidak dapat 
ditafsirkan melainkan di atas landasan i'tiqad, 

Pentafsiran lslamiyah - dengan ciri-ciri 
kesyumulannya, keseriusannya, kebenarannya dan 
realismenya - tidak mengabaikan kesan unsur-unsur 
kebendaan yang dijadikan oleh pentafsiran 
materialisme sebagai segala sesuatu, tetapi 
pentafsiran lslamiyah tetap memberi tempat yang 
wajar kepada kesan unsur-unsur kebendaan di dalam 
ruang kehidupan manusia yang amat luas itu, di 
samping menonjolkan unsur-unsur positif dan aktif 
yang lain yang tidak dapat ditolak melainkan oleh 
orang-orang yang degil dan bermuka tebal yang tidak 
mahu mengakui realisme-realisme alam al-wujud, di 
mana perencanaan-perencanaan Allah kelihatan jelas 
berada di sebalik setiap kejadian. Ia menonjolkan 
unsur perubahan dalaman yang berlaku di dalam hati, 
perasaan, aqidah-'aqidah, kepercayaan-kepercayaan 
dan kefahaman manusia dan menonjolkan unsur 
perilaku di alam kenyataan dan unsur akhlak. Ia tidak 
mengabaikan satu faktor pun di antara faktor-faktor 
yang digunakan oleh Sunnatullah di dalam kehidupan 
manusia. 5 


****** 

(Pentafsiran ayat-ayat 7-9) 

Kemudian ayat yang berikut menggambarkan 
tabi'at kedegilan yang melahirkan penolakan itu. la 
melukiskan satu contoh jiwa manusia yang aneh dan 
ganjil, namun demikian contoh ini berulang-ulang dan 
boleh didapati di setiap zaman dan tempat dan dalam 
setiap generasi manusia, iaitu contoh jiwa manusia 
yang angkuh dan sombong, manusia yang tidak 
dapat melihat kebenaran walaupun dicucuk ke dalam 
matanya, manusia yang sanggup mengingkarkan 


4 Lihat bab: "yljkiilj dalam buku “ ciDiiaj ailuiVI 
ajUiait ” dan bab: " C Cu^l a ” dalam buku 

“ SU*. (jk jjlalll ” 

5 Lihat huraian yang luas di dalam buku “ o 4"** 


hakikat yang tidak dapat diingkarkan, kerana terlalu 
jelas dan terang hingga pengingkar itu sendiri 
sekurang-kurangnya merasa malu untuk 
mengingkarinya. AI-Qur'an melukiskan contoh ini 
begitu jelas dengan hanya menggunakan kata-kata 
yang sedikit mengikut cara pengungkapan Al-Qur'an 
yang kreatif dan bermu'jizat dalam menyata dan 
menggambarkan sesuatu: 6 

4 

"Dan andainya Kami turunkan kepadamu tulisan di atas 
kertas dan mereka dapat menjamahnya dengan tangan 
mereka , nescaya orang-orang kafir berkata: Sesungguhnya 
ini tidak lain melainkan hanya suatu sihir yang nyata "(7) 

Sebab yang membuat mereka menolak ayat-ayat 
Allah bukannya kerana kelemahan dan kekaburan 
bukti kebenarannya atau kerana wujudnya perbezaan 
faham mengenainya, malah yang membuat mereka 
mengambil pendirian itu ialah sikap mereka yang 
angkuh dan kedegilan mereka yang tidak segan silu, 
iaitu kedegilan dari awal-awal lagi untuk terus 
menolak dan mengingkar dan untuk terus tidak 
mengambil kira dan tidak memandang kepada bukti 
itu sama sekali! Andainya Allah S.W.T. menurunkan 
Al-Qur ; an ini kepada Rasulullah s.a.w. bukan dengan 
jalan wahyu yang tidak dapat di lihat oleh mereka, 
tetapi diturunkannya dalam bentuk tulisan yang 
tersurat di atas selembar kertas yang boleh di lihat, 
dijamah dan dirasa, kemudian mereka sendiri 
menjamah dan menyentuh kertas itu dengan tangan 
mereka bukannya didengar dari orang lain dan 
bukannya dengan semata-mata melihat dengan mata 
mereka sahaja, nescaya mereka tidak juga menerima 
Al-Qur'an yang dapat di lihat dan dihayati itu dan 
nescaya mereka tetap berkata dengan tegas dan 



" Sesungguhnya ini tidak lain melainkan hanya suatu sihir 
yang nyata. "(7) 

Ini adalah satu gambaran sifat orang yang tidak 
segan silu, keji dan menjijikkan, yang membuat orang 
yang melihatnya meminta pertolongan supaya 
menggayangkannya, sifat yang merangsangkan 
seseorang untuk tampil menamparnya kerana tidak 
ada ruang lagi untuk mengemukakan hujjah atau 
berdebat atau menghuraikan dalil kepada orang yang 
mempunyai sifat ini. 

Gambaran hakikat ini yang digambarkan 
sedemikian rupa selaku gambaran hakikat sifat 


cj)^UA^\V- 



6 Libat buku: "dijSlI tj "bab " 

,bab “ dfjSli dan bab : " £j^j” 

manusia yang berulang-ulang itu dapat 

menyampaikan dua atau beberapa tujuan: 

Gambaran itu mengemukakan kepada penentang- 
penentang itu sendiri hakikat pendirian mereka yang 
keji dan buruk sama seperti seorang yang 
mengangkat cermin kepada orang yang berwajah 
buruk dan hodoh supaya dia melihat dirinya sendiri di 
dalam cermin itu dan merasa malu. 


Dan dalam waktu yang sama gambaran itu 
merangsangkan hati nurani para Mu'minin 
memandang keji terhadap penolakan dan keingkaran 
kaum Musyrikin dan meneguhkan hati mereka berdiri 
di atas kebenaran agar mereka tidak terpengaruh 
kepada suasana pendustaan, keingkaran, penindasan 
dan gangguan yang wujud di sekitar mereka. 

Begitu juga gambaran itu menyarankan kesabaran 
Allah kerana tidak bertindak segera ke atas kaum. 
Musyrikin yang menentang dan mendustakan Rasul 
dengan penuh kedegilan dan tanpa segan silu. 

Semuanya itu merupakan senjata-senjata dan 
harakat di dalam perjuangan yang diceburi oleh 
kelompok Muslimin dengan menggunakan Al-Qur'an 
untuk menghadapi kaum Musyrikin. 


Cadangan-cadangan Karut Kaum Musyrikin 


Selepas itu ayat yang berikut menceritakan contoh 
cadangan-cadangan kaum Musyrikin yang 
direncanakan oleh sikap mereka yang degil dan jahil 
dan oleh kefahaman mereka yang buruk, iaitu mereka 
mencadangkan supaya Allah S.W.T. menurunkan 
kepada Rasulullah s.a.w. seorang malaikat yang 
menemaninya ketika menyampaikan da'wah dan 
mengesahkan bahawa beliau adalah utusan dari 
Allah. Kemudian ia menjelaskan kepada mereka 
bahawa cadangan itu adalah terbit dari kejahilan 
mereka terhadap tabi'at malaikat dan terhadap 
Sunnatullah yang mengutuskan malaikat-malaikat itu 
di samping menerangkan rahmat Allah terhadap 
mereka kerana tidak memperkenankan cadangan itu: 






" Dan mereka berkata lagi: Mengapa tidak diturunkan 
kepadanya (Muhammad) seorang malaikat? Dan andainya 
Kami turunkan malaikat nescaya selesailah urusan ini dan 
mereka tidak akan diberi tangguhan lagi (8). Dan andainya 
Kami jadikan Rasul itu seorang malaikat tentulah Kami 
jadikan di dalam bentuk seorang lelaki (yang dapat di lihat) 
dan (ini) tentulah bererti Kami mengelirukan mereka 
terhadap kebenaran yang sedang dikelirukan mereka."(9) 


Cadangan yang dikemukakan oleh kaum Musyrikin 
itu adaiah cadangan yang pernah dikemukakan oleh 


berbagai-bagai kaum sebelum mereka kepada rasul- 
rasul mereka sebagaimana kisah mereka telah 
diceritakan oleh Al-Qur'an. Cadangan ini dan jawapan 
AI-Qur'an dalam ayat ini menimbulkan beberapa 
hakikat yang kami akan huraikan di sini sekadar yang 
dapat: 


Hakikat yang pertama: Kaum Musyrikin Arab tidak 
mengingkari kewujudan Allah, tetapi mereka 
meminta bukti untuk mengesahkan bahawa 
Rasulullah s.a.w. itu adalah benar diutuskan oleh 
Allah dan bahawa kitab Al-Qur'an yang dibacakan 
beliau kepada mereka adalah benar diturunkan dari 
Allah dan (sehubungan dengan ini) mereka 
mengemukakan satu cadangan yang tertentu, iaitu 
supaya Allah menurunkan kepada beliau seorang 
malaikat untuk menemaninya ketika menyampaikan 
da'wah dan untuk membenarkan da'wahnya. 
Cadangan seperti ini merupakan salah satu dari 
berbagai-bagai cadangan mereka yang disebut oleh 
Al-Qur'an di berbagai-bagai tempat.Cadangan ini 
sama seperti cadangan yang diterangkan di dalam 
Surah al-lsra' yang memuatkan cadangan ini di 
samping cadangan-cadangan yang lain yang sejenis 
dengannya, yang memperlihatkan kedegilan yang 
telah disifatkan oleh ayat yang silam di samping 
membuktikan kejahilan mereka yang begitu banyak 
tentang berbagai-bagai hakikat „alam buana dan 
berbagai-bagai nilai yang haqiqi. 

" Sesungguhnya Kami telah ulangi penerangan-penerangan 
Kami kepada manusia di dalam A!-Qur'an ini dengan segala 
macam perbandingan i, namun kebanyakan manusia enggan 
menerima selain dari kekufuran (89). Dan mereka berkata 
Kami tidak akan beriman kepada engkau sehingga engkau 
■ alirkan untuk Kami sebuah mataair di bumi (90). Atau 
engkau memiliki sebuah kebun kurma dan anggur dan 
engkau alirkan di celah-celah kebun itu sungai-sungai yang 
mengalirkan air yang banyak (91). Atau engkau gugurkan 
langit berkeping-kepingan ke atas kami sebagaimana 
engkau pernah katakan kepada kami atau engkau 
membawa Allah dan malaikat secara berdepan (92). Atau 
engkau memiliki sebuah rumah dari emas atau engkau naik 
ke langit dan kami tidak akan percayakan kenaikanmu itu 
sehingga engkau membawa turun sebuah kitab yang dapat 
kami bacakannya. Katakanlah: Maha Suci Tuhanku , aku ini 
hanya seorang manusia yang menjadi Rasul sahaja (93). Dan 
tiada yang menghalangkan manusia dari beriman ketika 
mereka didatangi hidayat melainkan mereka berkata: 
Apakah benar Allah telah mengutuskan manusia menjadi 
Rasul? (94) Katakanlah: Jika di bumi ada malaikat yang boleh 
berjalan dengan tenteram tentulah Kami turunkan kepada 
mereka dari langit malaikat yang menjadi Rasul. "(95) 





(Surah al-lsra') 


Dari cadangan-cadangan yang seumpama ini 
ternyatalah sejauh mana kedegilan dan kejahilan 
mereka. Jika tidak, mereka memang mengenali akhlak 
Rasulullah s. a. w. melalui pengalaman mereka yang 
lama dengan beliau, iaitu pengenalan yang cukup 
untuk membuktikan kepada mereka tentang 
kebenaran tutur kata beliau dan sifatnya yang jujur 
dan amanah hingga pernah mereka gelarkan beliau 
dengan panggilan al-Amin atau seorang yang 
beramanah. Mereka menyimpan barang-barang 
kepunyaan mereka sebagai amanah pada beliau 
walaupun mereka sedang berbalah sengit dengan 
beliau. Apabila beliau berhijrah ke Madinah, beliau 
tinggalkan sepupunya Ali r.a. mewakili beliau untuk 
memulangkan kembali simpanan-simpanan amanah 
orang-orang Quraisy yang masih tersimpan padanya 
dan di waktu itu mereka sedang berbalah dengan 
beliau dan sedang merancang untuk membunuhnya. 
Begitu juga kebenaran tutur kata beliau memang 
diyakini oleh mereka sama seperti sifat amanah 
beliau. Ketika beliau mengumpul mereka buat 
pertama kalinya dan menyampaikan da'wah secara 
berkumpul dan terbuka di atas Bukit Safa setelah 
menerima perintah dari Allah, maka pertanyaan 
pertama yang dikemukakan beliau kepada mereka 
ialah apakah mereka percaya- jika beliau 
menyampaikan sesuatu berita kepada mereka? Dan 
seluruh mereka sebulat menjawab bahawa beliau 
adalah selama-lamanya dipercayai mereka. Oleh itu 
jika mereka mahu mengetahui kebenaran tutur kata 
beliau, maka sejarah zaman silamnya sudah cukup 
untuk menjadi bukti kerana mereka memang 


mengetahui bahawa beliau adalah seorang yang 
benar tutur katanya. Dalam ayat yang akan datang 
dalam surah ini, Allah akan menceritakan berita yang 
benar kepada nabi-Nya bahawa mereka sebenarnya 
tidak mendustakan beliau: 









"Sesungguhnya Kami mengetahui bahawa perkataan yang 
diucapkan mereka amat mendukacitakan engkau. 
Sebenarnya mereka bukannya mendustakan engkau ; tetapi 
orang-orang yang zalim itu mengingkarkan ayat-ayat 
Allah/W) 


Itulah keinginan mengingkar dan menolak dan 
itulah kedegilan dan keangkuhan untuk mengakui 
kebenaran dan bukannya kerana mereka meragui 
kebenaran tutur kata Rasulullah s.a.w. 


Sebenarnya penjelasan dalam kitab Al-Qur'an itu 
sendiri merupakan satu bukti kebenaran yang lebih 
benar dari bukti-bukti kebendaan yang dituntut oleh 
mereka, kerana Al-Qur'an sendiri telah menyaksikan 
dengan pengungkapannya dan dengan isi 
kandungannya bahawa ia adalah diturunkan dari 
Allah. Mereka sememangnya tidak mengingkari 
kewujudan Allah dan mereka sebenarnya menyedari 
dan mengetahui hakikat ini. Dengan adirasa bahasa 
sastera yang seni yang ada pada mereka, mereka 
mengetahui sejauh mana kemampuan manusia, 
mereka mengetahui bahawa Al-Qur'an ini adalah di 
luar kemampuan manusia. Perasaan yang seperti ini 
dapat dirasakan oleh setiap orang yang memasuki 
bidang seni pengucapan dan menghayatinya, la lebih 
banyak dapat merasakan perasaan ini dari mereka 
yang tidak memasuki dan menghayati bidang ini. 
Setiap orang yang telah memasuki bidang seni 
pengucapan akan memahami dan menyedari dengan 
jelas bahawa Al-Qur'an adalah di luar kemampuan 
dan pencapaian manusia. Hakikat ini tidak dapat 
diingkarkan lagi kecuali oleh orang yang degil yang 
menemui kebenaran di dalam hatinya kemudian 
sengaja menyembunyikannya. Begitu juga isi 
kandungan Al-Qur'an yang mengandungi kefahaman 
i ; tiqad dan metodologi yang digunakannya untuk 
menanamkan i'tiqad di dalam pemikiran manusia, 
juga mengandungi jenis kenyataan-kenyataan yang 
berkesan dan sentuhan-sentuhan yang memberi 
saranan adalah semuanya tidak dikenali dalam tabi'at 
kefahaman manusia, metodologi-metodologi manusia 
dan kaedah-kaedah manusia dalam mengemukakan 
pernyataan dan pengungkapan hati. Orang-orang 
Arab memang mengetahui perasaan ini di lubuk hati 
mereka. Tutur kata dan keadaan-keadaan mereka 
sendiri membuktikan bahawa mereka tidak meragui 
bahawa Al-Qur'an ini adalah diturunkan dari Allah. 

Demikianlah ternyata bahawa cadangan-cadangan 
itu bukannya bertujuan mencari bukti, malah ia 
merupakan salah satu sarana dan cara untuk 

memperlihatkan kedegilan dan keangkuhan semata- 
mata. Sikap mereka tepat dengan apa yang telah 
dijelaskan Allah di dalam ayat yang silam: 

4 

Ub 

" Dan andainya Kami turunkan kepadamu tuiisan di atas 
kertas dan mereka dapat menjamahnya dengan tangan 
mereka , nescaya orang-orang kafir berkata: Sesungguhnya 
ini tidak iain melainkan hanya suatu sihir yang nyata. (7) 

Hakikat yang kedua ialah orang-orang Arab 
mengetahui tentang malaikat dan kerana itu mereka 
menuntut agar Allah menurunkan kepada Rasul-Nya 
seorang malaikat yang berda'wah bersama-sama 
dengan beliau dan mengesahkan kebenaran beliau, 
tetapi mereka sama sekali tidak mengetahui tentang 
tabi'at makhluk yang tiada siapa dapat memahaminya 
kecuali Allah. Mereka meraba-raba di padang gurun 
tanpa dipimpin oleh mana-mana pemandu dalam 
memahami makhluk malaikat dan bagaimana 
hubungannya dengan Allah dan bagaimana bentuk 
hubungannya dengan bumi dan penghuninya. Al- 
Qur'anul-Karim telah menceritakan berbagai-bagai 
kepercayaan sesat orang-orang Arab dan berbagai- 
bagai dongeng paganisme di sekitar makhluk 
malaikat, dan Al-Qur'an telah membetulkan 
kepercayaan-kepercayaan itu agar golongan mereka 
yang menerima hidayat agama ini mendapat 
kefahaman yang betul dan pengetahuan yang benar 
tentang alam buana dan para penghuninya. Islam 
dalam aspek ini merupakan sistem untuk 
membetulkan pemikiran dan perasaan manusia di 
samping merupakan sistem untuk membetulkan hati 
dan dhamir, juga sistem untuk membetulkan undang- 
undang, peraturan dan keadaan-keadaan. 

Al-Qur'anul-Karim telah menceritakan berbagai- 
bagai kepercayaan sesat orang-orang Arab dan 
kejahilan-kejahilan mereka di zaman jahiliyah. Mereka 
menyangka bahawa malaikat-malaikat itu adalah 
puteri Allah. Maha Suci Allah dari segala apa yang 
dikatakan mereka, dan kerana itu mereka menyangka 
malaikat dapat memberi syafa'at yang tidak ditolak 
oleh Allah. Mengikut pendapat yang kuat setengah- 
setengah berhala besar yang disembah oleh orang- 
orang Arab itu adalah lambang-lambang dari 
malaikat. Begitu juga Al-Qur'an menceritakan 
perkataan mereka mengenai malaikat dalam tuntutan 
mereka agar Allah menurunkan kepada Rasul-Nya 
seorang malaikat untuk mengesahkan dakwaan 
beliau. 

Al-Qur'an telah membetulkan kepercayaan- 
kepercayaan sesat mereka yang pertama di berbagai- 
bagai tempat di antaranya seperti yang diterangkan di 
dalam Surah an-Najm: 

ATQur'an Membetulkan Kefahaman 
Terhadap Malaikat 

"Adakah kamu lihat kekuasaan (berhala-berhala) al-Lata dan 
al-Uzza (19). Serta"Manat" yang ketiga , yang rendah 
martabatnya itu ; (Layak disembah dan dianggap sebagai 
anak-anak perempuan Allah)? (20) Adakah wajar untuk 
kamu anak lelaki dan untuk Allah anak perempuan (21). Itu 
adalah satu pembahagian yang tidak adil (22). Semua 
(berhala-berhala) itu hanya merupakan nama-nama yang 
dinamakan kamu dan datuk nenek kamu sahaja , sedangkan 
Allah tidak menurunkan sebarang kuasa yang 

membenarkannya. Mereka tidak lain melainkan hanya 
menurut sangkaan dan keinginan hawa nafsu sahaja , 
sedangkan hidayat telah pun datang kepada mereka dari 
Tuhan mereka (23). Adakah manusia memiliki kemampuan 
mencapai segala apa yang dicita-citakannya? (Tidak!) (24) 
Aliahlah Yang memiliki Akhirat dan dunia (25). Berapa 
ramaikah malaikat-malaikat di langit yang syafa'at mereka 
tidak mendatangkan sebarang faedah kecuali setelah Allah 
mengizinkan kepada siapa yang dikehendaki dan diredhai- 
Nya (26). Sesungguhnya orang-orang yang tidak beriman 
kepada Akhirat sahajalah yang tergamak menamakan 
malaikat-malaikat itu dengan nama perempuan (27). 
Sedangkan mereka tidak mempunyai sebarang pengetahuan 
mengenainya. Mereka tidak lain melainkan hanya menurut 

sangkaan sahaja dan sesungguhnya sangkaan itu tidak 
berguna sedikit pun untuk mengganti kebenaran. "(28) 

Begitu juga Al-Qur'an membetulkan kepercayaan- 
kepercayaan sesat mereka yang kedua mengenai 
tabi'at malaikat di dalam dua ayat surah ini dan di 
berbagai-bagai tempat yang lain: 



"Dan mereka berkata iagi: Mengapa tidak diturunkan 
kepadanya (Muhammad) seorang maiaikat? Dan andainya 
Kami turunkan maiaikat nescaya seiesaiiah urusan ini dan 
mereka tidak akan diberi tangguhan lagi."(8) 


Ini adalah satu aspek dari ayat-ayat yang 
memperkenalkan hamba-hamba Allah dari makhluk 
malaikat. Mereka mencadangkan agar Allah 
menurunkan malaikat-malaikat tetapi mengikut 
Sunnatullah apabila Allah menurunkan malaikat ke 
atas sesuatu kaum yang mendustakan Rasul mereka, 
maka tujuannya ialah untuk membinasakan mereka, 
iaitu supaya malaikat itu melaksanakan perintah Allah 
terhadap kaum itu dengan membinasa dan 
menghancurkan mereka. Oleh itu jika Allah 
menyambut cadangan, kaum Musyrikin Arab dengan 
menurunkan malaikat sudah tentu mereka akan 
binasa dan mereka tidak akan diberi sebarang 
tangguhan lagi selepas diturunkan malaikat-malaikat 
itu. Apakah ini yang dikehendaki dan dicadangkan 
mereka? Apakah tidak wajar kepada mereka merasa 
mendapat rahmat Allah kerana Allah tidak 
menyambut cadangan mereka yang akan membawa 
kebinasaan kepada diri mereka ini? Demikianlah ayat 
ini membawa mereka berdepan dengan rahmat Allah 
dan kesabaran-Nya terhadap mereka, juga berdepan 
dengan kejahilan mereka sendiri terhadap Sunnatullah 
dalam urusan menurunkan malaikat itu, dan dengan 
kejahilan yang hampir-hampir membinasakan hidup 
mereka inilah mereka menolak hidayat dan rahmat 
Allah dan terus berdegil meminta bukti! 


Aspek yang kedua dari ayat yang memperkenalkan 
hamba-hamba Allah dari makhluk malaikat 
terkandung di dalam ayat yang berikut: 





“i Dan andainya Kami jadikan Rasul itu seorang malaikat, 
tentulah Kami jadikan di dalam bentuk seorang lelaki (yang 
dapat di lihat) dan (ini) tentuiah bererti Kami mengelirukan 
mereka terhadap kebenaran yang sedang dikelirukan 
mereka." (9) 


diketahui oleh Allah sahaja. Mereka sebagaimana 
yang diterangkan Allah dan kita tidak mengetahui 
tentang sifat-sifat mereka kecuali dari keterangan 
yang diberikan Allah yang telah menciptakan mereka 
- tidak boleh berjalan di muka bumi ini dengan rupa 
bentuk mereka yang asli yang diciptakan Allah, 
kerana mereka bukannya penghuni planet bumi, 
namun demikian mereka mempunyai sifat-sifat yang 
membolehkan mereka menjelma dengan rupa 
manusia ketika menjalankan tugas mereka di dalam 
kehidupan manusia seperti menyampaikan risalah 
atau melakukan kebinasaan dan kemusnahan ke atas 
golongan pendusta yang mahu dibinasakan Allah 
atau untuk meneguhkan pendirian kaum Mu'minin 
atau memerangi dan membunuh musuh-musuh 
mereka dan sebagainya dari tugas-tugas yang 
diceritakan oleh Al-Qur'an bahawa mereka 
ditugaskan Allah untuk melaksanakan tugas-tugas ini 
dan mereka tidak pernah melanggar perintah Allah 
dan sentiasa siap sedia untuk melaksanakan segala 
perintah Allah yang ditugaskan kepada mereka. 

Andainya Allah mahu menurunkan malaikat untuk 
mengesahkan Rasul-Nya tentulah malaikat itu akan 
menjelma dalam rupa bentuk seorang lelaki manusia, 
bukan dalam rupa bentuk seorang malaikat dan ini 
tentulah akan mengelirukan kaum Musyrikin itu sekali 
lagil jika mereka boleh mengelirukan hakikat yang 
sebenar kepada diri mereka sewaktu Nabi s.a.w. 
berkata kepada mereka: "Saya ini Muhammad dan 
tentulah kamu sekalian mengenali saya. Allah telah 
mengutuskan saya kepada kamu untuk memberi 
peringatan dan menyampaikan berita-berita gembira 
kepada kamu", maka bagaimana pula nanti 
kekeliruan akan berlaku andainya malaikat yang 
menjelma dalam rupa bentuk seorang lelaki yang 
tidak dikenali ini datang menemui mereka dan 
berkata: "Saya ini malaikat. Allah telah mengutuskan 
saya untuk mengesahkan Rasul-Nya", sedangkan 
mereka melihat malaikat itu dalam rupa bentuk 
seorang lelaki yang sama dengan mereka? Mereka 
telah pun mengelirukan hakikat yang mudah. Dan 
andainya Allah mengutuskan pula seorang malaikat 
kepada mereka tentuiah Dia utuskannya dalam 
bentuk rupa seorang lelaki dan tentulah mereka 
terkeliru pula dengan hakikat yang mereka telah 
mengelirukannya dan tentulah mereka tidak akan 
mendapat apa-apa keyakinan. 

Demikianlah Allah S.W.T. mendedahkan kejahilan 
mereka terhadap tabi'at makhluk-Nya di samping 
mendedahkan kejahilan mereka dalam memahami 
Sunnatullah. Ini ditambahkan pula dengan 
pendedahan terhadap kedegilan mereka yang tidak 
mempunyai alasan-alasan dan tidak berlandaskan 
ilmu pengetahuan dan dalil. 


Mereka mencadangkan agar Allah S.W.T. 
menurunkan malaikat ke atas Rasul-Nya s.a.w. untuk 
mengesahkan dakwaan beliau, tetapi malaikat adalah 
satu makhluk yang berlainan dari makhluk manusia. 
Mereka mempunyai tabi'at yang tersendiri yang hanya 


Hakikat yang ketiga yang ditimbulkan oleh nas Al- 
Qur'an itu di dalam fikiran ialah tabi'at kefahaman 
Islam dan asas-asas kefahaman itu. Di antara asas 
kefahaman itu ialah memahami alam-alam nyata dan 
alam-alam ghaib, yang mana Islam mengajar seorang 

Muslim supaya ia mula-mula memahami alam-alam 
itu dan kemudian bermu'amalah dengannya. Dan di 
antara alam-aiam ghaib pula ialah alam malaikat. 
Islam telah menetapkan bahawa beriman kepada 
malaikat adalah salah satu asas dari asas-asas 
keimanan. Dan keimanan seseorang itu tidak 
sempurna melainkan dengan beriman kepadanya. 
Asas-asas keimanan ialah beriman kepada Aliah, 
kepada para malaikat, kepada kitab-kitab suci, kepada 
para rasul, kepada hari Akhirat dan kepada qadha' 
dan qadar, baik dan buruknya. 

Sebelum ini kami telah jelaskan - di dalam tafsir Fi 
Zilal ini ketika kami memperkatakan tentang 
permulaan surah ini yang dapat disaringkan seperti 
berikut: Keimanan kepada alam ghaib adalah satu 
perpindahan yang amat besar di dalam hidup 
seseorang insan kerana ia telah berjaya keluar dari 
daerah alam nyata yang sempit kepada daerah 
memahami alam ghaib yang majhul tetapi maujud 
dan boleh difahami kewujudannya. Ini tidak syak lagi 
merupakan satu perpindahan dari daerah tapiggapan 
pancaindera hayawaniah ke daerah kefahaman 
insaniyah. Perbuatan menutup daerah alam ghaib 
kepada kefahaman manusia merupakan satu 
perbuatan membawa manusia mundur ke belakang. 
Inilah yang diusahakan oleh aliran-aliran faham 
materialisme yang mereka dakwa sebagai aliran 
faham progresif. Kami akan huraikan dengan agak 
terperinci mengenai alam ghaib ini apabila kami 
tafsirkan firman Allah yang berikut di dalam surah ini: 



" Dan di sisi Ailah tersimpan anak-anak kunci segala urusan 
ghaib > yang tiada siapa mengetahui kecuali Dia. "(59) 


Di sini kami tumpukan pembicaraan kami tentang 
makhluk malaikat iaitu makhluk dari alam ghaib. 

Kefahaman Islam mengenai alam ghaib ialah di sana 
terdapat sejenis makhluk hamba Allah yang bernama 
malaikat dan Al-Qur'anui-Karim telah menerangkan 
kepada kita sebahagian dari sifat-sifat mereka dan 
penerangan ini cukup untuk kefahaman ini dan cukup 
untuk berinteraksi dengan, mereka dalam lingkungan 
batas-batasnya. 

Mereka adalah salah satu dari makhluk-makhluk 
ciptaan Allah yang tunduk kepada Allah dengan 
'Ubudiyah dan keta'atan yang mutlaq. Kedudukan 
mereka hampir dengan Allah dan kita tidak 
mengetahui dengan pasti bagaimana cara dan apakah 
jenis kehampiran itu: 




"Dan mereka berkata: Allah Yang Maha Penyayang itu 
mempunyai anak. Maha Sucilah Allah i, malah mereka 
(malaikat-malaikat yang dikatakan anak Allah itu) adalah 
para hamba-Nya yang dimuliakan (26). Mereka tidak 
mendahului-Nya mengeluarkan perkataan dan mereka 
menjunjung segala perintah-Nya (27). Allah mengetahui 
segala apa yang ada di hadapan mereka dan segala apa 
yang ada di belakang mereka dan mereka tidak dapat 
memberi syafa'at melainkan kepada siapa yang diredhai-Nya 
dan mereka sentiasa ben/vaspada kerana takut kepada- 
Nya. "(28) 


(Surah al-Anbiya') 





j 








"Dan mereka (malaikat) yang berada di sisi-Nya tidak pernah 
merasa sombong untuk beribadat kepada-Nya dan tidak 
pula merasa lemah.(19) Mereka bertasbih siang dan malam 
tanpa berhenti-henti."(20) 


(Surah al~Anbiya') 


Mereka menanggung 'Arasy ar-Rahman dan 
mengelilinginya pada hari Qiamat. Kita tidak 
mengetahui bagaimana cara mereka menanggung 
kerana kita tidak mempunyai ilmu pengetahuan 
mengenainya melainkan sekadar yang diterangkan 
Allah kepada kita tentang alam ghaib ini: 

"Malaikat-malaikat yang menanggung 'Arasy dan malaikat- 
malaikat yang ada di sekelilingnya adalah bertasbih memuji 
Tuhan mereka dan beriman kepada-Nya. " 


(Surah Ghafir:7) 



"Dan engkau (wahai Muhammad) akan melihat para 
malaikat mengelilingi di sekitar Arasy bertasbih memuji 
Tuhan mereka dan hukuman yang adil telah diputuskan di 
antara mereka dan diucapkan: Segala kepujian itu terpulang 
kepada Tuhan semesta alam. " 


(Surah az-Zumar:75) 

Mereka juga bertugas sebagai penjaga Syurga dan 
Neraka. Merekalah yang akan menyambut ahli Syurga 

dengan ucapan salam sejahtera dan menyambut ahli 
Neraka dengan kecaman dan ancaman: 




, & 

"Dan orang-orang yang kafir dibawa ke Neraka berpasuk - 
pasukan sehingga apabila mereka tiba ke Neraka , maka 
pintu-pintunya dibuka dan bertanyalah para penjaga kepada 
mereka: ' Tidakkah telah datang kepada kamu rasul-rasul dari 
kalangan kamu yang membaca ayat-ayat Tuhan kamu 
kepada kamu dan mengingatkan kamu dengan pertemuan 
dengan hari ini?' Jawab mereka: ' Benar (mereka telah 
datang)', tetapi keputusan 'azab telah ditetapkan ke atas 
orang-orang yang kafir (71). Lalu dikatakan (kepada 
mereka): Silalah masuk pintu-pintu Neraka Jahannam, di 
mana kamu hidup kekal abadi. Itulah seburuk-buruk tempat 
kediaman bagi orang-orang yang takbur (72). Dan dibawa 
pula orang-orang yang bertaqwa kepada Tuhan mereka 
kepada Syurga berpasuk-pasukan sehingga apabila mereka 
tiba di Syurga , maka pintu-pintunya dibuka dan berkatalah 
para penjaganya: Selamat sejahtera ke atas kamu. Kamu 
telah menunjukkan kebaikan, silalah masuk dan hidup kekal 
di dalamnya. "(73) 



"Dan Kami tidak jadikan pengawal-pengawal Neraka itu 
melainkan (dari jenis) malaikat. " 


(Surah al-Mudathir:31) 

Para malaikat berinteraksi dengan penghuni- 
penghuni bumi di dalam berbagai-bagai bentuk. 
Mereka bertugas selaku penjaga manusia dengan 
perintah Allah. Mereka sentiasa mengikuti jejak setiap 
manusia dan mencatat segala kegiatan yang terbit 
darinya. Mereka bertugas mematikan manusia apabila 
sampai ajalnya: 

"Dan Dialah Yang Maha Berkuasa dl atas para hamba-Nya 
dan Dialah yang mengutuskan kepada kamu para malaikat 
penjaga sehingga apabila seseorang dari kamu didatangi 
maut, maka para malaikat utusan Kami akan 
mewafatkannya dan mereka tidak cuaikan (kewajipan 
mereka). "(61) 

j f * » 't'? ?\ 

"Bagi manusia ada malalkat-malaikat pengikut jejak yang 
mengawasinya dari hadapan dan dari belakangnya (iaitu 
malaikat-malaikat) dari urusan Allah. "(11) 


(Surah ar-Ra'd) 




"Tiada satu perkataan yang diucapkannya melainkan ada di 
sisinya malaikat yang mengawasi dan sentiasa hadir 
bersamanya." 


(Surah Qaf:18) 


Merekalah yang bertugas menyampaikan wahyu 
kepada para rasul Salawatullahu Wasalamuhu 
'Alaihim, dan Allah S.W.T. telah menerangkan kepada 
kita bahawa Jibril a.s. itulah malaikat yang 
melaksanakan tugas penyampaian wahyu ini: 






"Dia menurunkan malaikat pembawa roh (wahyu) dari 
urusan-Nya kepada siapa yang dikehendaki-Nya diantara 
para hamba-Nya (dan intisarinya ialah): Sampaikanlah 
peringatan bahawa tiada Tuhan (yang layak disembah) 
melainkan Aku. Oleh itu bertagwalah kepada-Ku. " 


(Surah an-NahI:2) 





iL 

"Katakanlah: Siapakah yang menjadi musuh Jibril, kerana 
sesungguhnya dialah yang telah menurunkan Al-Qur'an ke 
dalam hatimu dengan perintah Allah." 

(Surah AI-Baqarah:97) 

Dan Allah S.W.T. sifatkan Jibril sebagai malaikat 
yang mempunyai kekuatan dan Rasulullah s.a.w. telah 
melihatnya dalam bentuk rupa malaikat sebanyak dua 
kali. Sementara Jibril pula telah menemui beliau di 
dalam berbagai-bagai rupa bentuk di dalam wahyu 
yang berikut: 



"Demi bintang ketika ia menurun (1). Sahabat kamu itu 
(Muhammad) tidak sekali-kali sesat dan tidak pula keliru (2). 
Dan dia tidak bercakap menurut hawa nafsunya (3). 
Percakapannya tidak lain melainkan wahyu yang diwahyukan 
(Allah) kepadanya (4). Yang mengajarkan kepadanya ialah 
(Jibril) yang amat perkasa (5). Yang mempunyai kekuatan 
lalu ia menjelma (kepada Muhammad) dengan rupa yang 
asal (6). Ketika dia berada di ufuk yang tertinggi (7). 
Kemudian dia mendekati (Muhammad) dan semakin dekat 
lagi (8). Dan jadilah sedekat dua hujung busur panah atau 
lebih dekat lagi"(9) 



" Lalu dia (Jibril) mewahyukan kepada hamba-Nya apa yang 
Allah wahyukan kepadanya (10). Hati (Muhammad) tidak 
berdusta tentang apa yang dilihatnya (11). Apakah wajar 
kamu mempertikaikan terhadap apa yang dilihatnya (12). 
Dan sesungguhnya dia (Muhammad) telah melihatnya (Jibril) 
sekali lagi (13). Di Sidratul-Muntaha."(1 4) 



"Di sisinya terietak Syurga Jannatul-Ma'wa (15). (Dia 
melihatnya) ketika Sidratul-Muntaha diiiputi sesuatu yang 
meliputinya (16). Pandangan (Muhammad) tetap tidak 
beralih dan tidak pula melampaui batas (17). Sesungguhnya 
dia telah melihat sebahagian dari tanda-tanda kekuasaan 
Allah yang paling besar. "(18) 

(Surah an-Najm) 

Mereka juga turun kepada kaum Mu'minin untuk 
meneguhkan pendirian, memberi bantuan dan 
sokongan kepada mereka dalam perjuangan mereka 
yang agung menentang kebatilan dan Taghut: 



"Sesungguhnya orang-orang yang berkata: Tuhan kami ialah 
Allah kemudian mereka beristiqamah nescaya turunlah para 
malaikat (mendapatkan mereka dan memberi perangsang): 
Janganlah kamu takut dan rungsing, malah bergembiralah 
dengan (balasan) Syurga yang dijanjikan kepada kamu. " 

(Surah Fussilat:30) 



"(Kenangilah) ketika engkau berkata kepada orang-orang 
Mu'min: Apakah tidak cukup Tuhan kamu membantu kamu 
dengan tiga ribu malaikat yang diturunkan dari langit (124). 
Sebenarnya cukupi Jika kamu bersabar dan bertaqwa lalu 
mereka menyerang kamu di sa'at ini juga nescaya Tuhan 
kamu membantu kamu dengan lima ribu malaikat yang 
memakai tanda (125). Allah tidak menjadikan bantuan itu 
melainkan sebagai berita gembira kepada kamu dan supaya 
hati kamu menjadi tenteram dengannya dan tiada 
kemenangan melainkan dari Allah Yang Maha Perkasa dan 
Maha Bijaksana."(126) 

(Surah Aali 'Imran) 

"(Kenangilah) ketika Tuhanmu mewahyukan kepada para 
malaikat: Sesungguhnya Aku bersama kamu. Oleh itu 
teguhkanlah pendirian orang-orang yang beriman. Aku akan 
campakkan rasa ketakutan ke dalam hati orang-orang yang 
kafir. Oleh itu pancunglah leher mereka dan tetakkanlah 
setiap anak jari mereka . " 


(Surah al-Anfal: 1 2) 


Mereka sentiasa mengambil berat terhadap urusan 
kaum Mu'minin. Mereka bertasbih kepada Allah dan 
memohon keampunan Allah untuk orang-orang yang 
beriman agar Allah mengampunkan dosa-dosa 
mereka. Mereka berdo'a kepada Allah untuk kebaikan 
orang-orang yang beriman dengan do'a orang yang 
sentiasa menaruh kebimbangan dan mengambil berat 
terhadap urusan orang yang dikasihi-Nya: 




csjk 











"Malaikat-malaikat yang menanggung 'Arasy dan malaikat - 
malaikat yang ada di sekelilingnya adalah bertasbih memuji 
Tuhan mereka dan beriman kepada-Nya dan mereka 
memohon keampunan untuk orang-orang yang beriman 
(dengan do'a): Wahai Tuhan kamil Rahmat dan ilmu-Mu 
meliputi segala sesuatu. Oleh itu kurniakanlah keampunan 
kepada orang-orang yang bertaubat dan mengikut jalan-Mu 
dan lindungilah mereka dari ' azab Neraka (7). Wahai Tuhan 
kami I Masukkanlah mereka ke dalam Syurga 'Adni yang 
Engkau telah janjikan kepada mereka dan kepada orang- 
orang yang soleh di antara bapa-bapa mereka , isteri-isteri 


mereka dan zuriat keturunan mereka. Sesungguhnya Engkau 
Maha Perkasa dan Maha Bijaksana. (8) Dan lindungilah 
mereka dari kejahatan-kejahatan dan barang siapa yang 
Engkau peliharakannya dari balasan kejahatan-kejahatan 
pada hari itu ; maka sesungguhnya Engkau mengurniakan 
rahmat kepadanya, maka itulah kejayaan yang amat 
besar. "(9) 


(Surah Ghafir) 


Mereka juga bertugas menyampaikan berita Syurga 
yang gembira kepada orang-orang yang beriman 
ketika mereka mengambil nyawa mereka dan mereka 
akan menyambut orang-orang yang beriman dengan 
berita gembira di Akhirat dan mengucapkan salam 
sejahtera kepada mereka di dalam Syurga: 




"laitu orang-orang yang diwafatkan malaikat dalam keadaan 
yang senang lenang sambil mengucapkan kepada mereka: 
Selamat sejahtera ke atas kamu. Masuklah ke dalam Syurga 
dengan amalan-amalan yang telah dilakukan kamu." 


(Surah an-Nah!:32) 

" laitu Syurga yang akan dimasuki mereka bersama-sama 
orang-orang yang soleh dari ibubapa mereka, isteri-isteri 
mereka dan anak cucu mereka, sedangkan para malaikat 
akan masuk mendapatkan mereka dari segenap pintu (23). 
(Sambil mengucapkan) salam sejahtera ke atas kamu dengan 
sebab kesabaran kamu. Maka inilah sebaik-baik tempat 
kediaman."(24) 


(Surah ar-Ra'd) 

Mereka menyambut orang-orang kafir di dalam 
Neraka Jahannam dengan kecaman dan ancaman 
sebagaimana telah diterangkan sebelum ini dan 
memerangi mereka di dalam medan-medan 
pertempuran yang benar. Mereka juga bertugas 
mencabut nyawa orang-orang kafir dengan cara yang 
menyeksakan mereka serta mengecam dan 
menghinakan mereka: 

"Jika engkau dapat meiihat ketika orang-orang yang zalim 
sedang berada di dalam tekanan sakratul-maut dan para 
malaikat menghulurkan tangan memukul mereka (sambil 
berkata): Keluarkanlah diri kamu (dari 'azab ini). Pada hari ini 
kamu dibalas dengan 'azab kehinaan kerana kamu telah 
mengeluarkan perkataan yang tidak benar terhadap Allah 
dan kerana kamu telah berlagak angkuh terhadap ayat-ayat - 
Nya. "(93) 



"Bagaimana nanti keadaan mereka jika malaikat ('azab) 
mencabut nyawa mereka dan memukul muka dan 
punggung mereka?" 


(Surah Muhammad:27) 


Makhluk malaikat mempunyai hubungan dengan 
manusia sejak diciptakan moyang mereka Adam, dan 
hubungan itu terus berpanjangan sepanjang hidup 
mereka sehingga ke alam yang kekal abadi (Akhirat) 
sebagaimana kami telah sebutkan di dalam petikan 
ayat-ayat AI-Qur'an yang telah lepas. Hubungan para 
malaikat dengan penciptaan manusia diterangkan di 
berbagai-bagai tempat dan di antaranya seperti yang 
diterangkan oleh Surah AI-Baqarah: 











"Dan (ingatlah) ketika tuhanmu berfirman kepada malaikat: 
'Sesungguhnya aku hendak menjadikan seorang khalifah di 
bumi.' Kata para malaikat: 'Adakah Engkau hendak 


menciptakan di bumi makhluk yang akan melakukan 
kerosakan dan menumpahkan darah , sedangkan kami 
bertasbih memuji-Mu dan men-taqdiskan-Mu?' Jawab Allah: 
'Sesungguhnya Aku mengetahui apa yang tidak diketahui 
oleh kamu' (30). Dan Allah telah mengajar seluruh nama 
kepada Adam kemudian Dia bentangkan kepada para 
malaikat lalu berfirman: 'Terangkanlah kepada-Ku nama- 
nama ini jika kamu benar mengetahui' (31). Jawab mereka: 
'Maha Sucilah engkau! Kami tidak mempunyai sebarang 
ilmu kecuali sekadar apa yang telah diajarkan Engkau 
kepada kami. Sesungguhnya Engkau Maha Mengetahui dan 
Maha Bijaksana' (32). Aliah berfirman: Wahai Adam ! 
Terangkanlah nama-nama ini, dan setelah Adam 
menerangkan nama-nama itu Allah pun berfirman: 
'Bukankah Aku telah katakan kepada kamu bahawa Aku 
mengetahui segala rahsia langit dan bumi dan Aku 
mengetahui segala apa yang kamu nyata dan segala apa 
yang kamu sembunyikan' (33). Dan (kenangilah) ketika kami 
berfirman kepada para malaikat: 'Sujudlah kamu kepada 
Adam / lalu mereka pun sujud kecuali iblis sahaja yang 
enggan dan berlagak angkuh dan dia telah termasuk di 
dalam golongan orang-orang yang kafir."(34) 

Lapangan yang amat luas ini, di mana hidup 
manusia berhubung rapat dengan alam malaikat itu 
sebenarnya merupakan suatu keluasan kefahaman 
dan pemikiran dalam memahami hakikat-hakikat 
kewujudan ini, suatu keluasan perasaan dan suatu 
keluasan di dalam pergerakan jiwa dan fikiran yang 
dibuka oleh kefahaman Islam kepada seseorang 
Muslim. AI~Qur'an membentangkan kepada setiap 
Muslim lapangan (alam malaikat) yang amat luas ini 
dan alam ghaib yang berhubung rapat dengan alam 
nyata. 

Orang-orang yang mahu menutup ruang alam 
malaikat dan ruang alam ghaib seluruhnya kepada 
"manusia" bererti mereka mahukan sesuatu yang 
paling buruk untuk manusia, iaitu mereka mahu 
menutup alamnya agar terkongkong di ruang alam 
pancainderanya yang dekat dan terbatas sahaja, 
mereka mahu melontarkan manusia ke dalam alam 
binatang, sedangkan Allah telah memuliakan manusia 
dengan kefahaman yang membolehkan mereka 
memahami sesuatu yang tidak dapat difahami oleh 
binatang di samping membolehkan mereka hidup di 
dalam ilmu pengetahuan yang luas dan di dalam 
perasaan yang luas juga membolehkan mereka 
berlepas dengan akal dan hatinya ke alam ghaib ini 
dan seterusnya membolehkan mereka sambil 
membersihkan diri ketika ia terbang dengan seluruh 
dirinya daiam pancaran nur alam itu. 

Kaum Arab yang berada di dalam jahiliyah mereka - 
dengan segala kesalahan kefahaman jahiliyah - adalah 
lebih tinggi di dalam aspek ini dari kaum jahiliyah 
ilmiyah yang moden yang mempersendakan segala 
yang ghaib dan mengira bahawa kepercayaan 
terhadap alam-alam ghaib ini merupakan suatu 
pemikiran yang dungu dan tidak ilmiyah. Mereka 
meletakkan kepercayaan kepada yang ghaib di atas 
satu daun neraca dan meletakkan kajian ilmiyah di 
atas satu daun neraca yang lain. Kita akan bincangkan 
dakwaan ini lebih lanjut nanti ketika mentafsirkan 
firman Allah Ta'ala: 

"Dan di sisi Allah tersimpan anak-anak kunci segala urusan 
yang ghaib f yang tiada siapa mengetahuinya kecuali 
Dia: "(59) 


Di sana kita akan bincangkan dakwaan yang tidak 
berlandaskan alasan-alasan ilmiyah ini dan tidak pula 
berlandaskan alasan-alasan keagamaan, adapun di 
sini kami hanya berpada dengan huraian yang ringkas 
setakat ini tentang malaikat. 

Kita ingin bertanya: Apakah ilmu pengetahuan yang 
ada pada orang-orang yang mendakwa berpegang 
dengan alasan-alasan aqliyah dan ilmiyah yang 
menyebabkan mereka terpaksa menolak makhluk 
yang bernama malaikat itu dan menjauhkan 
kewujudan makhluk itu dari daerah kefahaman dan 
kepercayaan? Apakah ilmu yang ada pada mereka 
yang memaksa mereka bertindak begitu? 

Sebenarnya ilmu pengetahuan mereka tidak mampu 
menafikan adanya makhluk hidup dari jenis yang lain 
dari makhluk hidup yang dikenali di bumi ini, di 
bintang-bintang dan planet-planet yang lain yang 
berbeza susunan udaranya, tabi'atnya dan suasananya 
dari udara bumi dan suasananya. Oleh itu 
mengapakah mereka secara tegas menafikan alam- 
alam ghaib, sedangkan mereka tidak mempunyai satu 
dalil pun untuk menolak kewujudannya. 

Sebenarnya kita tidak mengajak mereka 
berhakimkan kepada 'aqidah kita dan tidak pula 
berhakimkan kepada firman Allah S.W.T., malah kita 
mengajak mereka berhakimkan * kepada ilmu 
pengetahuan mereka sendiri yang mereka jadikannya 
sebagai Tuhan itu. Justeru itu kami tidak dapati pada 
mereka selain dari sikap keangkuhan dan kedegilan - 
tanpa sebarang dalil dari ilmu pengetahuan ini, dan 
sikap inilah - yang mendorong mereka kepada 
keingkaran yang tidak ilmiyah itu. Apakah keingkaran 
itu semata-mata berdasarkan alasan kerana alam- 
alam ini merupakan sesuatu yang ghaib yang tidak 
dapat dilihat? Sebenarnya kita dapat melihat ketika 
kita membincangkan persoalan ini bahawa yang 
"ghaib" yang diingkarkan mereka itulah satu-satunya 
hakikat yang diyakinkan kewujudannya oleh ilmu ini 
pada hari ini, sehingga di alam nyata yang dapat 
dijamah oleh tangan dan di lihat oleh mata. 

****** 

(Pentafsiran ayat-ayat 10 - 11) 

Akibat Mempersendakan Agama Allah 

Gelombang ini di akhiri dengan menayangkan 
akibat-akibat kebinasaan yang telah menimpa kaum- 
kaum yang telah mempermain-mainkan para rasul 
dan mengajak para pendusta itu supaya mengambil 
i'tibar dari kebinasaan-kebinasaan yang telah 
ditimpakan ke atas kaum-kaum sebelum mereka di 
samping mengajak mereka menjelajah muka bumi 


untuk menyaksi kesan-kesan kebinasaan yang 
memperlihatkan Sunnatullah yang bertindak ke atas 
orang-orang yang mempermain-main dan 
mendustakan para rasul: 




"Sesungguhnya para rasul sebelummu juga telah dipersenda- 
sendakan lalu turunlah ' azab keseksaan ke atas orang-orang 
yang melakukan persendaan itu di kalangan mereka."(10) 


Tarikan perhatian ini - yang dikemukakan selepas 
menyebut penolakan mereka yang degil dan selepas 
menerangkan cadangan-cadangan mereka yang lahir 
dari sikap mereka yang degil dan jahil, juga selepas 
menerangkan betapa besarnya rahmat Allah dan 
kesabaran-Nya kerana tidak memperkenankan 
cadangan-cadangan itu - adalah dimaksudkan untuk 
dua tujuan: 

Pertama: Untuk menghibur dan menyenangkan hati 
Rasulullah terhadap kedegilan para penentang dan 
pendusta yang sedang dihadapinya dan untuk 
meyakinkan hati beliau terhadap kuatkuasa 
Sunnatullah yang tetap menghukumkan orang-orang 
yang mendusta dan mempermain-mainkan para rasul 
itu, juga untuk menghiburkan beliau (dengan hakikat) 
bahawa penolakan dan pendustaan itu bukanlah 
suatu gejala yang baru di dalam sejarah da'wah yang 
mengajak manusia kepada kebenaran, malah para 
rasul sebelum beliau juga telah menerima penolakan 
dan pendustaan yang sama dan orang-orang yang 
mempermainkan para rasul itu telah menerima 
hukuman yang setimpal, iaitu mereka telah di timpa 
; azab keseksaan kerana ejekan mereka, dan 
seterusnya untuk menghibur beliau (dengan hakikat) 
bahawa kebenaran tetap akan menewaskan kebatilan 
pada akhir pusingan. 

Yang kedua: Untuk mencubit hati orang-orang Arab 
yang mendusta dan mengejek Rasul itu dengan 
menyebut akibat kebinasaan yang telah menimpa 
kaum-kaum sebelum mereka yang telah mendusta 
dan mempermain-mainkan para rasul. la 
mengingatkan mereka bahawa akibat-akibat 
kebinasaan itu juga sedang menunggu mereka jika 
mereka terus mengambil sikap mempermain-main 
dan mendustakan Rasulullah. Berbagai-bagai kaum 
sebelum mereka telah dibinasakan Allah, sedangkan 
kaum-kaum itu lebih kuat dan lebih teguh kedudukan 
dari mereka, juga lebih kaya dan lebih mewah dari 
mereka sebagaimana telah dijelaskan Allah kepada 
mereka di permulaan gelombang ayat-ayat ini yang 
telah menggoncangkan hati mereka dengan tarikan- 
tarikan perhatian yang realistik dan ngeri seperti ini. 

Di antara yang menarik perhatian ialah arahan Al- 
Qur'an yang berikut: 

" Katakanlah : Jelajahilah kamu dimuka bumi ini kemudian 
lihatlah sendiri bagaimana akibat yang telah menimpa para 
pendusta."(11) 

Penjelajahan di muka bumi dengan tujuan 
meninjau, memerhati, merenungi dan mengambil 
i'tibar dan dengan tujuan mengenal Sunnatuliah yang 
terlukis di dalam peristiwa-peristiwa dan tercatat di 
dalam kesan-kesan sejarah yang nyata dan di dalam 
kisah-kisah sejarah yang menceritakan tentang kesan- 
kesan terpampang di sana. Penjelasan yang 
sedemikian rupa untuk tujuan yang seperti ini dan 
dengan kesedaran dan keinsafan yang seperti ini 
adalah semuanya merupakan perkara-perkara yang 
baru kepada orang-orang Arab, la menggambarkan 
sejauh mana perpindahan mereka dari tahap jahiliyah 
ke tahap kesedaran, pemikiran, pandangan dan 
pengetahuan yang seperti ini yang telah dipindahkan 
oleh sistem hidup Rabbani kepadanya. 

(Sebelum ini) mereka selalu menjelajah di bumi, 
selalu berpindah-randah di merata pelosok kerana 
berniaga, mencari makan, berburu dan membawa 
ternakan ke padang-padang rumput dan sebagainya 
dari kegiatan yang berkaitan dengan kehidupan 
mereka, tetapi penjelajahan mengikut satu 
metodologi yang bertujuan mendapat ilmu 
pengetahuan dan didikan adalah satu perkara yang 
baru kepada mereka. Program yang baru inilah yang 
telah membawa dan memimpin mereka dari kaki 
bukit jahiliyah menuju ke jalan yang tinggi hingga 
mereka berjaya sampai ke mercunya di akhir 
perjalanan. 

Pentafsiran sejarah manusia mengikut kaedah- 
kaedah metodologi yang telah diaturkan oleh Al- 
Qur'an kepada orang-orang Arab, juga mengikut 
undang-undang alam yang lazim, di mana kesan- 
kesan undang-undang itu akan wujud jika wujud 
sebab-sebabnya dengan izin Allah. Dan manusia 
dapat mengamati undang-undang ini dan membina 
kefahaman-kefahaman mereka berlandaskan 
muqaddimah-muqaddimah dan natijah-natijah dan 
dapat mengetahui peringkat-peringkat dan fasa- 
fasanya. Menggunakan seluruh metodologi ini untuk 
mentafsirkan sejarah merupakan sesuatu yang baru 
kepada akal manusia seluruhnya di zaman itu kerana 
segala sejarah dan cerita yang di kisah dan dirakam 
itu hanya merupakan pemandangan-pemandangan 
atau cerita-cerita mengenai peristiwa-peristiwa, adat 
resam dan hal ehwal manusia yang tidak diikat di 
antaranya oleh satu metodologi analisa atau 
metodologi struktur yang menentukan pertalian di 
antara peristiwa-peristiwa itu sebagaimana ia 
menentukan pertalian di antara muqaddimah dan 
natijah-natijah dan di antara peringkat-peringkat dan 

fasa-fasanya kemudian datang metodologi Al- 

Qur'an memindahkan umat manusia ke puncak yang 
tinggi dan mengatur satu metodologi mengkaji dan 
meneliti peristiwa-peristiwa sejarah manusia. 


Metodologi ini bukannya merupa satu peringkat 
dalam cara-cara berfikir dan mendapatkan 
pengetahuan, malah ia merupakan satu-satunya 
metodologi yang mampu memberi pentafsiran yang 
betul terhadap sejarah manusia. 7 

Faktor 'Aqidah Bukannya Faktor Ekonomi Yang 

Membangkitkan umat Muslimin Arab Dalam 
Masa Seperempat Abad 

Orang-orang yang kaget dan kagum terhadap 
perpindahan orang-orang Arab yang begitu jauh 
dalam masa hanya seperempat abad sahaja dari 
zaman risalah Muhammadiyah - satu jarak waktu 
yang sama sekali tidak cukup untuk menimbulkan 
satu perubahan yang mendadak dalam kedudukan- 
kedudukan ekonomi - akan terhapus rasa kekagetan 
dan kekaguman mereka apabila mereka 
mengubahkan perhatian mereka dari usaha mencari 
faktor ekonomi kepada usaha mencari rahsia yang 
terdapat dalam metodologi Rabbani yang baru ini, 
yang dibawa oleh Muhammad s.a.w. dari Allah Yang 
Maha Mengetahui dan Maha Mendalam ilmu-Nya. 
Sebenarnya di dalam metodologi inilah tersembunyi 
daya mu'jizat dan tersimpannya rahsia yang selama ini 
dicari oleh mereka pada tuhan palsu yang ditegakkan 
oleh pemikiran materialisme di masa kebelakangan 
ini, iaitu tuhan ekonomi. 


Jika tidak, di manakah perubahan ekonomi yang 
mendadak berlaku di Semenanjung Arab yang 
melahirkan kefahaman-kefahaman i'tiqad, sistem 
pemerintahan, metodoiogi-metodologi berfikir, nilai- 
nilai akhlak, bidang-bidang ilmu pengetahuan yang 
luas dan peraturan-peraturan kemasyarakatan yang 
semuanya berlaku dalam masa seperempat abad 
sahaja? 


Di antara yang menarik perhatian ialah arahan Al- 
Qur'an yang berikut: 



"Katakanlah: Jelajahilah kamu dimuka bumi ini kemudian 
lihatlah sendiri bagaimana akibat yang telah menimpa para 
pendusta.”(l 1) 


Di samping tarikan perhatian yang dikemukakan di 
permulaan gelombang ini iaitu firman Allah Ta'ala: 






7 Lihat gr^Y 1 ” dalam buku “ gr^-Y 1 

bahagian yang kedua. 

"Apakah mereka tidak melihat beberapa generasi manusia 
yang telah Kami binasakan sebelum mereka , iaitu generasi 
yang telah Kami kurniakan kepada mereka kedudukan yang 
teguh di muka bumi ini [ yang belum pernah Kami kurniakan 
kepada kamu. Dan Kami telah mencurahkan hujan yang 
lebat ke atas mereka dan Kami jadikan sungai-sungai 
mengalir di bawah mereka. Kemudian Kami binasakan 
mereka kerana dosa-dosa mereka dan Kami ciptakan 
generasi yang lain selepas mereka. "(6) 

Juga tarikan-tarikan perhatian yang serupa di daiam 
surah ini dan di dalam seluruh Al-Qur'an merupakan 
sebahagian dari metodologi yang sungguh-sungguh 
baru kepada pemikiran manusia, satu metodologi 
yang kekal dan unik. 

(Kumpulan ayat-ayat 12 - 19) 


i* 


f 




n \ 


^ J $jS\ js 


% 




jjft 2$J I 


v 

i» 


±*2) 




'p < -'-r rCl < 'A & 



"Katakanlah: Siapakah yang memiliki segala apa yang ada di 
langit dan di bumi? Katakanlah: Aliahlah yang memilikinya. 
Allah telah menetapkan (dasar) rahmat ke atas diri-Nya. 
Demi sesungguhnya Allah akan mengumpulkan seluruh 
kamu pada hari Qiamat yang tiada sebarang keraguan 
kepastiannya. Orang yang telah merugikan diri sendiri, maka 
itulah orang-orang yang tidak beriman (12). Dan Dia 
memiliki segala apa yang mendiami pada hari malam dan 
hari siang dan Dia Maha Mendengar dan Maha Melihat (13). 
Katakanlah: Apakah wajar bagiku mengambil pelindung 
yang lain dari Allah yang menciptakan langit dan bumi [ 
sedangkan Dialah (Tuhan) yang memberi makan dan tidak 
(berkehendak) diberi makan. Katakanlah: Sesungguhnya aku 
diperintah supaya aku menjadi orang yang pertama sekali 
menyerahkan diri kepada Allah dan janganlah sekali-kali 
engkau termasuk di dalam golongan Musyrikin (14). 
Katakanlah: Sesungguhnya aku takut kepada ' azab hari 
(Qiamat) yang amat besar jika aku derhaka kepada Tuhanku 
(15). Sesiapa yang dijauhkan dari 'i azab pada hari itu , maka 
sesungguhnya Allah telah mengurniakan rahmat kepadanya 
dan itulah kejayaan yang amat jelas (16). Jika Allah 
menimpakan sesuatu bencana ke atas engkau ; maka tiada 
siapa yang dapat menghapuskannya kecuali Dia , dan jika 
Allah mengurniakan sesuatu kebajikan kepada engkau, 
maka Dia adalah Maha Berkuasa di atas segala sesuatu (17). 
Dan Dialah Penguasa di atas para hamba-Nya dan Dialah 
Yang Maha Bijaksana dan Maha Mendalam ilmunya (18). 
Katakanlah: Kesaksian siapakah yang lebih besar? 

Katakanlah (kesaksian) Allah. Dialah yang menjadi saksi di 
antara aku dan kamu dan Al-Qur'an ini telah diwahyukan 
kepadaku supaya aku memberi peringatan kepada kamu dan 
kepada orang yang sampai Al-Qur'an ini kepadanya. Apakah 
kamu benar mengaku bahawa ada tuhan-tuhan yang lain di 
samping Allah? Katakanlah: Aku sekali-kali tidak mengaku . 
Katakanlah: Sesungguhnya hanya Dia sahaja Tuhan Yang 
Maha Esa dan sesungguhnya Aku berlepas diri dari segala 
apa yang kamu persekutukan Allah dengannya. "(19) 


(Latar belakang dan pokok pembicaraan) 

Gelombang yang baru ini, iaitu gelombang yang 
mempunyai bunyi harakat mad yang tinggi dan nada 
yang menakutkan adalah datang selepas 
dikemukakan pembicaraan mengenai pendustaan, 
penolakan, ejekan dan sendaan (kaum Musyrikin), 
juga selepas dikemukakan ancaman yang ngeri di 
celah-celah dan di akhir pembicaraan itu. Di samping 
menarik pandangan dan hati mereka agar mengambil 
i'tibar dari kebinasaan-kebinasaan yang telah 
menimpa pendusta-pendusta dan pengejek-pengejek 
(sebelum mereka). Gelombang ini juga datang selepas 
gelombang pembukaan yang mendahului 
pembicaraan tentang golongan pendusta, iaitu 
gelombang yang membentangkan hakikat Uluhiyah di 
ruang alam buana yang amat lebar dan ruang 
kejadian insan yang amat mendalam di samping 

membentangkan hakikat-hakikat Uluhiyah di bidang- 
bidang yang lain dengan nada-nada yang baru dan 
pernyataan-pernyataan efektif yang baru. Ini 
bermakna pembicaraan tentang pendustaan ini 
dikemukakan di antara gelombang pembukaan 
dengan gelombang ini dan menampakkan 
pendustaan itu begitu keji dan buruk. 

Gelombang pertama telah membentangkan hakikat 
Uluhiyah yang digambarkan dalam penciptaan langit 
dan bumi, penciptaan kegelapan dan nur, penciptaan 
manusia dari tanah dan penentuan ajal usia mereka 
yang pertama serta penentuan ajal yang kedua bagi 
hari kebangkitan mereka di samping menjelaskan 
bahawa Uluhiyah Allah itu merangkumi langit dan 
bumi dan ilmu-Nya meliputi segala rahsia manusia, 
segala keadaan mereka yang nyata dan segala tindak- 
tanduk yang dilakukan mereka secara rahsia dan 
secara terang-terangan. Semuanya itu bukannya 
bertujuan semata-mata untuk memberi penjelasan 
secara ilmu ketuhanan atau secara ilmu falsafah yang 
bersifat teori yang negatif, tetapi ia bertujuan untuk 
menjelaskan kehendak-kehendak atau kewajipan- 
kewajipan dari hakikat-hakikat itu di dalam kehidupan 
manusia, iaitu manusia seharusnya membeli 
penyerahan diri yang bulat kepada Aliah S.W.T. 
sahaja, mereka tidak seharusnya menyamakan Allah 
dengan apa dan siapa pun, mereka tidak seharusnya 
meragui Wahdaniyah Allah, mereka seharusnya 
mengakui bahawa Uluhiyah Allah adalah merangkumi 
seluruh urusan alam buana dan seluruh urusan hidup 
insan sama ada yang sulit atau yang terang dan 
seterusnya mereka seharusnya mengaturkan konklusi- 
konklusi atau kesimpulan-kesimpulan yang tabi'i bagi 
hakikat-hakikat itu, iaitu mereka seharusnya 
mengakui kuasa Hakimiyah atau kuasa pemerintahan 
dan pengadilan Allah di dalam segala urusan hidup 
dunia sama seperti mereka mengakui kuasa 
Hakimiyah Allah di dalam segala urusan alam buana. 

Gelombang yang baru ini juga bertujuan untuk 
menonjolkan hakikat Uluhiyah yang tergambar pada 
ciri kuasa pemilikan dan penciptaan alam buana, pada 
ciri pemberian rezeki dan pemeliharaan, pada ciri 
qudrat dan kekuasaan dan pada ciri kuasa memberi 
manfa'at dan mudharat. Semuanya ini bukan untuk" 
tujuan memberi penjelasan secara ilmu ketuhanan 
atau secara ilmu falsafah yang bersifat teori yang 
negatif, malah untuk tujuan menjelaskan kehendak- 
kehendak atau kewajipan-kewajipan dari hakikat ini, 
iaitu mentauhidkan kuasa naungan Allah, 
mentauhidkan tawajjuh kepada Allah, mentauhidkan 
penyerahan diri dan 'Ubudiyah kepada Allah dan 
menganggapkan tauhid kuasa naugan dan tauhid 
tawajjuh itu sebagai tanda . penyerahan diri dan 
'Ubudiyah. Oleh sebab itu apabila Allah menyuruh 
Rasulullah s.a.w. supaya mengecam perbuatan 
mengambil pemerintah, pelindung dan penaung yang 
lain dari Allah, maka Allah menjelaskan bahawa 
kecaman itu pertama dilandaskan di atas hakikat 
bahawa Allahlah-Tuhan yang memberi makan kepada 
mereka dan bukannya tuhan yang diberi makan, dan 
yang kedua dilandaskan di atas hakikat bahawa 


perbuatan mengambil penaung dan pemerintah yang 
lain dari Allah itu adalah membatalkan perintah Allah 
yang menyuruh beliau supaya menyerah bulat kepada 
Allah dan tidak mempersekutukan-Nya. 

Pembentangan hakikat Uluhiyah dalam bentuk ini 
dan untuk tujuan ini adalah disertakan dengan 
beberapa pernyataan penuh saranan yang kuat dan 
menggegarkan hati. Pernyataan-pernyataan itu 

dimulakan dengan membentangkan hakikat 

pemilikan Allah yang merangkumi segala sesuatu dan 
hakikat bahawa Aliahlah Tuhan yang memberi makan 
dan tidak diberi makan. Kemudian ia 

membentangkan 'azab yang menakutkan dan 
mengira sesiapa yang terhindar darinya sebagai orang 
yang mendapat rahmat dari Allah dan keberuntungan 
yang amat besar, juga membentangkan hakikat 
qudrat Allah yang menguasai kemudharatan dan 
kebaikan, hakikat keunggulan dan kuatkuasa Allah, 
hakikat kebijaksanaan dan kedalaman ilmu Allah di 

samping nada-nada yang menakutkan yang 

tergambar dalam perintah Allah yang hebat: 
Katakanlah, katakanlah, katakanlah! 


Setelah selesai membentangkan hakikat-hakikat ini 
dengan segala pernyataan penuh saranan yang 
mendalam itu, maka diakhiri pula dengan nada-nada 
lantang yang menggegarkan, iaitu nada untuk 
menegakkan bukti tauhid, menolak kepercayaan syirik 
dan mengumumkan perpisahan yang tegas yang 
disertai dengan kata-kata perintah dari Allah dalam 
setiap ciri ini: 


"Katakanlah: Kesaksian siapakah yang lebih besar? 
Katakanlah (kesaksian) Ailah."(1 9) 



"Katakanlah: Aku sekali-kali tidak mengaku. Katakanlah: 
Hanya Dia sahaja Tuhan Yang Maha Esa. "(19) 

Itulah kata-kata perintah yang menambahkan 
ketakutan yang menyelubungi seluruh suasana di 
samping menambahkan ciri kesungguhan yang 
menggerunkan di dalam seluruh persoalan ini. 

(Pentafsiran ayat-ayat 12 - 13] 

Langit Bumi Dan Pemilikan Allah Yang Muilaq 



"Katakanlah: Siapa yang memiliki segala apa yang ada di 
langit dan di bumi? Katakanlah: Aliahlah yang memilikinya. 

Allah telah menetapkan (dasar) rahmat ke atas diri-Nya. 
Demi sesungguhnya Aliah akan mengumpulkan seluruh 
kamu pada hari Kiamat yang tiada sebarang keraguan 
kepastiannya. Orang yang telah merugikan diri sendiri, maka 
itulah orang-orang yang tidak beriman. "(12) 

Itulah suasana persemukaan untuk memberi 
penerangan dan penjelasan kemudian 
mengumumkan perpisahan. Oleh sebab itulah ia 
dimulai dengan mengarahkan Rasulullah s.a.w. 
supaya menghadapi dan bersemuka dengan kaum 
Musyrikin yang memang mengenal Allah sebagai 
Pencipta kemudian mereka menyamakan Allah 
dengan makhluk yang tidak pernah mencipta, iaitu 
mereka mengadakan sekutu-sekutu Alah selaku 
tuhan-tuhan yang turut mengendalikan kehidupan 
mereka. Allah mengarah beliau supaya bertanya 
kepada mereka: Siapakah yang memegang kuasa 
pemilikan segala isi langit dan bumi selepas ia 
diciptakan, iaitu pertanyaan yang merangkumi segala 
batas milik di tempat ini (Langit dan bumi). 



"Segala apa yang ada di langit dan bumi"(12) 

serta menjelaskan hakikat atau jawapan yang sebenar 
yang tidak pernah dipertikaikan mereka sebagaimana 
Al-Qur'an menerangkan pengakuan penuh mereka di 
berbagai-bagai tempat yang lain. 

0 <f 1 

"Katakanlah: Siapakah yang memiliki segala apa yang ada di 
langit dan di bumi? Katakanlah: Aliahlah yang 

memilikinya. "( 12) 

Kuasa Hakimiyah Allah Dalam HakMilik-Nya 

Orang-orang Arab yang berada di dalam jahiliyah 
mereka - dengan segala kefahaman yang sesat yang 
wujud di dalam jahiliyah itu yang telah 
mengakibatkan lahirnya kemunduran di dalam 
kehidupan - adalah lebih tinggi dan lebih maju di 
dalam aspek ini dari jahiliyah ilmiyah yang moden 
yang tidak mengakui hakikat ini, iaitu jahiliyah' yang 
menutup dan melumpuhkan fitrah .mereka dari 
melihat hakikat ini. Orang-orang Arab jahiliyah 
memang mengetahui dan mengakui hakikat bahawa 
Aliahlah yang memiliki segala apa yang ada di langit 
dan di bumi, tetapi mereka tidak mengambil 
kesimpulan-kesimpulan yang Iogik dari hakikat ini, 
iaitu mereka seharusnya mengakui bahawa Allah 
sahaja yang mempunyai hak memerintah dan 
mentadbir segala apa yang ada di dalam milik-Nya 
dan bahawa mereka tidak seharusnya mentadbirkan 
milik Allah kecuali dengan keizinan Allah dan dengan 
undang-undang dan peraturan-Nya. Oleh sebab itulah- 
mereka disifatkan sebagai orang-orang Musyrikin dan 
cara hidup mereka dinamakan cara hidup jahiliyah! 
Oleh itu bagaimana pula sifat orang-orang yang 
sanggup mengeluarkan kuasa Hakimiyah Allah dalam 
segala urusan kehidupan mereka dari ikhtisas Allah 
S.W.T. dan menjalankan sendiri kuasa Hakimiyah itu 


sesuka hati mereka? Apakah sifat yang wajar 
diberikan kepada mereka? Apakah sifat yang sesuai 
untuk menyifatkan cara hidup mereka? Mereka 
tentulah wajar diberikan sifat yang lain dari sifat syirik, 
iaitu sifat kafir, zalim dan fasiq - sebagai-mana yang 
dijelaskan oleh Allah S.W.T. sendiri - walaupun 
mereka mendakwa beragama Islam dan walaupun di 
dalam sijil-sijil beranak mereka dicatatkan sebagai 
orang islam. 

Marilah kita kembali semula kepada ayat ini, di 
mana kita dapati bahawa penerangan yang 
menjelaskan hak milik Allah yang menguasai segala isi 
langit dan bumi itu diiringi pula dengan pernyataan 
bahawa Allah S.W.T. telah menetapkan dasar rahmat: 



"Aliah menetapkan (dasar) rahmat ke atas din-Nya."(12) 

Dasar Rahmat Allah Ke Atas Makhluk-Nya 

Allah S.W.T. adalah Pemilik yang haqiqi dan tiada 
siapa pun yang boleh mencabar-Nya, tetapi walaupun 
begitu Dia telah bermurah hati menetapkan dasar 
rahmat ke atas diri-Nya. Dia menetapkan dasar ini 
dengan kehendak iradat-Nya bukan dipaksa oleh 
sesiapa, bukan di cadang oleh sesiapa dan bukan pula 
diwajibkan oleh sesiapa, malah ia ditetapkan oleh 
iradat-Nya yang bebas dan Rububiyah-Nya Yang 
Maha Pemurah. Itulah dasar rahmat yang menjadi 
dasar qadha' dan qadarnya terhadap seluruh 
makhluk-Nya di samping menjadi dasar mu'amalah 
dengan manusia di dunia dan Akhirat. 

Rahmat Allah Di Sebalik Ujian-ujian-Nya 

Di sini jelaslah bahawa kepercayaan kepada dasar 
ini termasuk dalam rukun-rukun kefahaman dap 
kepercayaan Islam. Dasar rahmat Allah terhadap para 
hamba-Nya itulah dasar pokok hingga di dalam ujian- 
ujian Allah terhadap mereka, di mana Allah kadang- 
kadang menduga mereka dengan kesusahan dan 
penderitaan dengan tujuan menyediakan sekumpulan 
dari mereka untuk memikul amanah Allah setelah 
mereka memperolehi sifat-sifat ketulusan, keikhlasan, 
dedikasi, ma'rifat, kesedaran dan kesiap-siagaan 
melalui dugaan itu. Ujian dan dugaan itu juga 
bertujuan untuk mengetahui unsur-unsur yang buruk 
dari unsur-unsur yang baik di dalam barisan Muslimin 
atau untuk mengetahui siapakah orang-orang yang 
patuh mengikut Rasulullah s.a.w. dan siapakah yang 
berpusing ke belakang dan seterusnya bertujuan 
supaya yang binasa itu binasa dengan penuh 
kesedaran dan yang hidup itu hidup dengan penuh 
kesedaran. Dan dasar rahmat Allah dalam semua 
keadaan ini adalah terang dan jelas. 

Tetapi untuk menjamah tempat-tempat rahmat 
Allah dan manifestasi-manifestasinya adalah 
memerlukan umur-umur yang amat lanjut dan 
generasi-generasi yang silih berganti kerana para 
hamba diselubungi rahmat Allah pada setiap detik 

yang dilalui mereka. Tujuan kami menyebut rahmat di 
sebalik ujian dengan kesusahan dan penderitaan itu 
kerana rahmat dalam bentuk inilah kadang-kadang 
membuat hati bergoncang dan mata berkunang- 
kunang. 


Kami tidak akan cuba memperincikan tempat- 
tempat rahmat Allah atau manifestasi - walaupun 
kami akan menyebut sesuatu darinya secara ringkas 
selepas ini - tetapi kami akan cuba berhenti sejenak di 
hadapan nas AI-Qur'an yang amat menarik ini: 

^ r> i* l l 

"Allah telah menetapkan (dasar) rahmat ke atas 
diri-Nya. "(12) 



Ungkapan yang seperti ini telah diulang di dalam 
surah ini di tempat yang lain iaitu: 


> 

c£}\ 





"Tuhan kamu telah menetapkan (dasar) rahmat diri- 
Nya. "(54) 


Yang menarik perhatian di dalam nas ini ialah 
limpah kemurahan Allah yang telah kami sebutkannya 
sebelum ini, iaitu limpah kemurahan Allah Yang Maha 
Pencipta, Yang Maha Pemilik dan yang berkuasa 
mutlaq di atas para hamba-Nya, yang telah 
menjadikan dasar rahmat-Nya kepada para hamba- 
Nya dalam bentuk yang diwajibkan ke atas diri-Nya, 
iaitu dalam bentuk janji yang dijanjikan kepada para 
hamba-Nya dengan kehendak iradat-Nya yang 
mutlaq. Ini adalah satu hakikat yang amat besar yang 
membuat hati manusia gementar untuk meni'mati, 
merenungi dan mengecapi kesan ungkapan ini ketika 
ia berdiri untuk memikirnya dalam bentuk yang 
menarik ini. 


Di Sebalik Perisytiharan Dasar Rahmat 

Begitu juga yang menarik perhatian kita sekali lagi 
ialah limpah ' kemurahan Allah yang telah 
memaklumkan kepada para hamba-Nya dasar rahmat 
yang telah ditetapkan ke atas diri-Nya, kerana 
kesudian Allah menyampaikan hakikat- ini kepada 
mereka merupakan satu lagi limpah kemurahan-Nya 
yang tidak dikurang dari limpah kemurahan yang 
pertama, kerana siapakah gerangan manusia ini 
hingga Allah mengambil berat memaklumkan kepada 
mereka dasar rahmat yang telah diputuskan oleh 
iradat-Nya di alam al-Mala'-ul-'Ala itu? Siapakah 
gerangan manusia ini hingga titah Ilahi ini 
disampaikan kepada mereka dengan dibawa oleh 
rasul-Nya? Siapakah mereka? Tindakan ini merupakan 
suatu limpah kurnia yang amat besar dari kurnia Allah 
Yang Maha Pemurah. 

Memikirkan hakikat ini dengan cara yang 
sedemikian rupa membuat hati kita menjadi begitu 
takjub dan kagum di samping membuat kita 
dilimpahkan rasa kemesraan dan kesenangan hati 
yang tidak dapat digambarkan liku-liku dan sudut- 
sudutnya dengan kata-kata. 


Hakikat-hakikat yang seperti ini dan segala perasaan 
yang ditimbulkan olehnya di dalam hati tidak dapat 
diserahkan kepada daya pengungkapan manusia 
untuk menggambarkan walaupun hati manusia 
mempunyai kesediaan untuk menghayati dan 
mengecapinya, tetapi ia tidak mempunyai 
kemampuan untuk menta'rifkannya. 

Kewujudan hakikat ini di dalam kefahaman Islam 
membentuk satu aspek asasi dalam memahami 
hakikat Uluhiyah dan hubungan manusia dengan-Nya. 
la merupakan satu kefahaman yang indah, mesra dan 
halus yang membuat seseorang itu hairan terhadap 
golongan manusia yang malang yang mengecam 
Islam dalam aspek ini kerana ia tidak mengakui 
sesiapapun • dari manusia sebagai anak Allah 
sebagaimana yang didakwakan oleh kefahaman dan 
kepercayaan gereja yang sesat. Apabila kefahaman 
Islam mengatasi kefahaman-kefahaman dan 
kepercayaan kebudak-kebudakan ini, maka dalam 
waktu yang sama kefahaman Islam yang 
menggambarkan hubungan kasih mesra di antara 
Allah dan manusia itu sampai ke tahap yang tidak 
dapat disifatkan oleh pengungkapan manusia, iaitu 
tahap yang membuat hati menghayati kemanisannya 
dan merasa begitu kagum dengan keindahan nada 
pengungkapannya. 

Rahmat Allah melimpahi seluruh" hamba-Nya dan 
merangkumi mereka semuanya. Dengan rahmat inilah 
tegaknya kewujudan dan kehidupan mereka. Rahmat 
Allah dapat di lihat dengan jelas dalam setiap detik 
dari detik-detik kewujudan atau detik-detik kehidupan 
seluruh makhiuk. Di dalam kehidupan manusia 
khususnya kita tidak berupaya mengikuti rahmat Allah 
di segala tempat dan dalam segala manifestasinya, 
namun begitu kita dapat menyebut beberapa 
imbasannya di dalam beberapa bidangnya yang besar. 

Menifestasi Rahmat Allah 

Rahmat Allah dapat di lihat dengan jelas mula- 
mulanya di dalam kewujudan manusia itu sendiri, iaitu 
dalam kejadian mereka dari 'Adam yang tidak 
diketahui mereka dan dalam pemberian Allah yang 
telah mengurniakan kepada mereka kewujudan 
insaniyah yang mulia dengan segala sifat-sifat dan ciri- 
ciri yang menjadikan manusia iebih tinggi dari 
kebanyakan makhluk yang lain. 

Rahmat Allah dapat di lihat dengan jelas pada 
segala sesuatu yang telah diciptakan Allah untuk 
keperluan manusia seperti kuasa-kuasa alam buana 
dan aneka tenaganya. Inilah rezeki di dalam 
pengertiannya yang luas dan syumui yang membuat 
manusia dapat hidup senang Ienang pada setiap detik 
dari detik-detik kehidupannya. 

Rahmat Allah dapat di lihat dengan jelas dalam 
pengurniaan Allah yang memberi ilmu pengetahuan 
kepada manusia, iaitu mula-mulanya Dia 
mengurniakan kepada mereka bakat atau kesediaan 
untuk menerima ilmu pengetahuan dan menetapkan 
kesesuaian di antara bakat-bakat kesediaan mereka 

dengan saranan-saranan alam buana dan 
sumbangan-sumbangannya. Ilmu pengetahuan inilah 
yang membuat setengah-setengah manusia yang 
malang berlagak sombong dan angkuh terhadap 
Allah, sedangkan Aliahlah yang mengajar ilmu 
pengetahuan itu kepada mereka dan ilmu 
pengetahuan inilah juga merupakan sebahagian dari 
rezeki Allah dengan pengertiannya yang luas dan 
syumul. 

Rahmat Allah dapat di lihat dengan jelas dalam 
penjagaan dan ria'yah Allah terhadap manusia setelah 
dilantik menjadi Khalifah di bumi, dengan berturut- 
turut mengutus para rasul yang membawa hidayat 
kepada mereka setiap kali mereka terlupa dan 
tersesat, dan Allah melayani mereka dengan sabar 
setiap kali mereka terjerumus di dalam kesesatan dan 
enggan mendengar suara amaran dan peringatan, 
sedangkan Allah begitu mudah jika Dia hendak 
menghukumkan mereka, tetapi rahmat-Nya itulah 
yang menangguhkan hukuman itu dan kesabaran-Nya 
itulah yang memberi luang kepada mereka. 

Rahmat Allah dapat di lihat dengan jelas pada 
kesediaan Allah S.W.T. untuk memaafkan kesalahan- 
kesalahan mereka apabila mereka melakukan 
perbuatan-perbuatan yang keji kerana kejahilan 
kemudian mereka bertaubat, juga dapat di lihat pada 
dasar rahmat yang ditetapkan Allah ke atas dirinya 
dan dibuktikan oleh kesediaan-Nya mengampunkan 
orang yang telah melakukan dosa kemudian 
bertaubat. 

Rahmat Allah dapat di lihat dengan jelas pada dasar 
pembalasan Allah yang membalas perbuatan yang 
jahat dengan . balasan yang sama dan membalas 
perbuatan yang baik dengan balasan sepuluh kali 
ganda atau lebih banyak lagi kepada siapa yang 
dikehendaki oleh-Nya, juga dengan menghapuskan 
perbuatan yang jahat dengan perbuatan yang baik. 
Semuanya ini adalah dan limpah kurnia kemurahan 
Allah. Oleh itu seseorang tidak berhak memasuki 
Syurga dengan jasa amalannya sahaja kecuali dengan 
limpah rahmat Allah walaupun Rasulullah s.a.w. 
sendiri sebagaimana telah diceritakan .oleh beliau 
tentang kedudukan dirinya. Beliau cukup sedar 
terhadap kelemahan manusia dan terhadap limpah 
kemurahan Allah. 

Manusia Tidak Mampu Mengira Rahmat Allah 

Pengakuan lemah dan tidak berupaya dari kita 
untuk mengikuti segala manifestasi rahmat Allah dan 
mengumumkan ketidakmampuan kita untuk 
melakukannya adalah lebih wajar dan lebih baik. Jika 
tidak, kita tidak akan sampai ke mana-mana juga, 
kerana dalam satu sa'at sahaja Allah membuka 
berbagai-bagai pintu rahmat-Nya kepada hati 
manusia yang beriman, di mana ia dapat mengadakan 
hubungan dengan Allah, mengenali-Nya dan 
meni'mati ketenteraman berada di sisi Allah, 
meni'mati ketenangan dalam perlindungan Allah dan 


meni'mati keselesaan di bawah naungan-Nya. Satu 
sa'at sahaja dari sa'at-sa'at yang seperti ini akan 
melemahkan kemampuan manusia untuk meni'mati 
dan memahaminya dengan jelas apatah lagi untuk 
memeri dan mengungkapkannya dengan kata-kata. 

Marilah kita lihat bagaimana Allah membandingkan 
rahmat-Nya dengan satu perbandingan untuk 
memudahkan hati manusia memahami sesuatu 
darinya. 

Al-Bukhari dan Muslim telah mengeluarkan hadith 
yang berikut dengan isnadnya daripada Abu Hurayrah 
r.a. katanya: Sabda Rasulullah s.a.w.: 

U r (jliM ^ili jis- JJk : 6 JlP j — jJji-I 4&I U )) 

oi » J* j 

(((^ j&j Ol )) (5 Hbj J 

" Setelah Allah menetapkan qadha l dan qadarnya bagi 
sekalian makhluk~Nya - mengikut riwayat Muslim Setelah 
Allah menciptakan sekalian makhiuk-Nya" - Maka Dia telah 
mencatatkan dalam buku (Luh-Mahfuz) yang tersimpan di 
sisi-Nya di atas ' Arasy : Sesungguhnya rahmat-Ku mendahului 
kemurkaan-Ku." Di dalam satu riwayat yang lain oleh al- 
Bukhari: " Sesungguhnya rahmat-Ku mengatasi kemurkaan- 
Ku." 

Al-Bukhari dan Muslim telah mengeluarkan hadith 
berikut dengan isnadnya dari Abu Hurayrah r.a: Sabda 
Rasulullah s.a.w.: 

S JJLP jJl 4Al1 J^>- 

joisU o*->^ J 

tj\ UjJ J Jj-P U 4jijJ| £3 jJ L ^>' 

"Allah telah membahagikan rahmat-Nya seratus bahagian , 
lalu Dia simpan di sisi-Nya sembilan puluh sembilan bahagian 
dan menurunkan satu bahagian sahaja ke bumi, dan dari 
bahagian inilah para makhluk saling berkasihan belas 
terhadap satu sama lain sehingga binatang mengangkatkan 
tapak kakinya dari anaknya kerana takut terjejaknya. " 

Muslim pula telah mengeluarkan hadith berikut 
dengan isnadnya daripada Salman al-Farisi r.a. 
katanya: Sabda Rasulullah s.a.w.: 

j t (jiiM ^j>-\ Jjj .4^ j 4 jLo 4ill 

laLoJj ^ jU 

"Allah memiliki seratus rahmat dan dari rahmat-rahmat itu 
diperuntukkan satu rahmat dan dengan rahmat inilah para 
makhluk saling berkasihan belas terhadap satu sama lain , 
sedangkan sembilan puluh sembilan rahmat yang baki itu 
diperuntukkan bagi hari Kiamat " 

Mengikut satu riwayat lagi oleh Muslim: 

Ji* Si\ J Ol^Ji <jk>- Al oi 

j J ‘o* 'J^b ^ b*^ uy b» JUp 

1 g j ajJi jhH t. 1^3 

^Jl jLJ 4 j1 ^ ji jlS" ISU .o**i 

"Sesungguhnya Allah Ta'ala telah menciptakan seratus 
rahmat pada hari Dia ciptakan langit dan bumi. Setiap 
rahmat menyamai ruang di antara langit dan bumi, 
kemudian dari rahmat-rahmat itu Allah peruntukkan di bumi 
satu rahmat dan dengan rahmat inilah si ibu menyayangi 
anaknya dan binatang buas serta burung-burung saling 
berkasihan di antara satu sama lain. Dan apabila tiba hari 
Kiamat Allah akan sempurnakan rahmat itu dengan rahmat- 
rahmat (yang tersimpan) ini . " 

Perbandingan Rasulullah yang menarik ini 
memudahkan daya pemikiran manusia untuk 
memahami rahmat Allah Ta'ala kerana mereka sendiri 
dapat melihat rahmat kasih sayang ibu-ibu terhadap 
anak-anaknya di dalam kehidupan haiwan dengan 
perasaan penuh ni’mat dan kagum. Mereka dapat 
melihat rahmat kasih sayang dan kasihan belas hati 
manusia terhadap kanak-kanak, orang tua, orang 
lemah, orang sakit, kaum kerabat, orang-orang 
kesayangan dan sahabat-sahabat handai. Mereka 
dapat melihat kasih sayang yang ditunjukkan oleh 
burung-burung dan binatang-binatang buas terhadap 
satu sama lain, yang mana setengah-setengahnya 
amat menarik dan mengkagumkan. Kemudian 
mereka akan menyedari bahawa semua gejala-gejala 
kasih sayang dan kasihan belas itu hanya tumpahan 
dari satu bahagian dari rahmat-rahmat Allah S.W.T. 
Inilah di antara perbandingan yang memudahkan akal 
manusia untuk memahami rahmat Allah yang amat 
besar itu,. 


Rasulullah s.a.w. tidak berhenti-henti mengajar dan 
mengingatkan para sahabatnya terhadap rahmat 
Allah yang amat besar ini. 

Daripada Umar ibn ai-Khattab r.a. katanya: 
Sekumpulan tawanan perang telah dibawa kepada 
Rasulullah s.a.w. Tiba-tiba seorang perempuan dari 
tawanan itu berjalan tergesa-gesa sambil 
memerahkan teteknya kerana ia dapati ada seorang 
kanak-kanak dalam kumpulan tawanan itu. Lalu dia 
mengambil kanak-kanak itu dan terus didakapkan ke 
perutnya untuk 'menyusuinya lalu Rasulullah s.a.w. 
bertanya (para sahabatnya), "Apakah kamu fikir 
perempuan ini sanggup mencampakkan anaknya ke 
dalam api?" jawab kami: "Demi Allah tidak, dia tidak 
akan sanggup mencampakkannya." Kemudian 
sampuk beliau: 


aiLju (Jrbw 


"Allah S.W.T. lebih kasihan belas kepada para hamba-Nya 
dari kasihan belas perempuan ini kepada anaknya Itu" 


(Dikeluarkan oleh al-Bukhari dan Muslim) 


Mengapa tidak, kerana kasihan belas perempuan ini 
terhadap anaknya adalah dari tumpahan satu rahmat 
Allah di antara rahmat-rahmat-Nya yang maha luas. 


Cara Rasulullah s.a.w. mengajar hakikat AI-Qur'an 
dengan gaya yang menarik ini adalah mengertikan 
bahawa beliau memindahkan mereka selangkah demi 
selangkah agar mereka mencontohi sifat rahmat 
kasihan belas Allah supaya mereka saling berkasih 
sayang di antara sesama mereka dan menunjukkan 


rahmat kasihan belas kepada seluruh makhluk yang 
hidup dan supaya hati mereka mengecapi rahmat 
kasih sayang itu apabila mereka berinteraksi dengan 
makhluk-makhluk itu sebagaimana mereka 
mengecapi rahmat kasihan belas Allah terhadap diri 
mereka sebelum ini. 

Dari ibn 'Amru ibn al-As r.a. katanya: Sabda 
Rasulullah s.a.w.: 

o* J cr* • <j^ ^1 Jh 

(J 

"Orang-orang yang menunjukkan rahmat kasihan belas 
kepada mereka yang ada di bumi akan dirahmati oieh Allah 
S.W.T. Tunjukkanlah rahmat kasihan belas kamu kepada 
mereka yang ada di bumi nescaya dia akan dirahmati Allah 
yang berkuasa di langit. " 

(Dikeluarkan oleh Abu Daud dan at-Tirmizi) 

Daripada Jarir r.a. katanya sabda Rasulullah s.a.w.: 

"Ailah tidak merahmati mereka yang tidak menunjukkan 
rahmat kasihan belas kepada manusia. " 

(Dikeluarkan oleh al-Bukhari, Muslim dan at- 

Tirmizi) 

Mengikut riwayat Abu Daud dan at-Tirmizi daripada 
Abu Hurayrah r.a. katanya: Sabda Rasulullah s.a.w.: 

"Perasaan rahmat kasihan belas itu tidak dicabut melainkan 
dari hati orang yang jahat " 

Daripada Abu Hurayrah r.a. juga katanya: Rasulullah 
s.a.w. telah mengucup (cucunya) al-Hasan ibn Ali r.a., 
dan aI-'Aqra' ibn Habis berada dekat dengan beliau. 
Lalu al~'Aqra' berkata: "Saya mempunyai sepuluh 
orang anak, tetapi saya tidak pernah kucup seorang 
pun dari mereka". Lalu Rasulullah s.a.w. memandang 
kepadanya dan bersabda: 

"Sesiapa yang tidak menunjukkan rahmat. Kasihan belas 
tidak akan diberikan rahmat. " 

(Dikeluarkan oleh al-Bukhari dan Muslim) 

Dalam pengajaran Rasulullah s.a.w. kepada para 
sahabatnya beliau tidak hanya sekadar mengajar 
mereka supaya menunjukkan kasih sayang dan belas 
kasihan mereka kepada manusia sahaja, kerana beliau 
tahu bahawa rahmat Allah itu meliputi segala sesuatu 
dan bahawa kaum Mu'minin diseru supaya 
mencontohi sifat-sifat Allah dan bahawa seseorang itu 
tidak mencapai insaniyahnya yang sempurna 
melainkan apabila ia menunjukkan rahmat kasih 
sayang dan belas kasihan kepada setiap makhluk yang 
hidup, sebagai mencontohi sifat Allah terhadap 
makhluk-Nya, dan beliau menyampaikan 
pengajarannya dengan cara biasa yang amat menarik. 

Kasihan Belas Kepada Haiwan 

Daripada Abu Hurayrah r.a. katanya: Sabda 
Rasulullah s.a.w.: "Ada seorang lelaki sedang berjalan 
di satu jalan dan dia merasa amat dahaga kemudian 
dia menemui sebuah perigi lalu dia turun ke dalamnya 
dan minum. Apabila dia keluar tiba-tiba dia dapati 
seekor anjing tejelir-jelir dan makan tanah kerana 
terlalu dahaga lalu lelaki itu berkata (di dalam 
hatinya): Anjing itu tentulah terlalu dahaga seperti 
aku juga lalu dia pun turun semula ke dalam perigi 
dan mengisi air di dalam kasutnya kemudian dia 
memegang kasut itu dengan mulutnya sehingga ia 
naik dan memberi minum kepada anjing itu, lalu Allah 
memberi terima kasih dan keampunan kepadanya". 
Lalu mereka (para sababat) bertanya: "Wahai 

Rasulullah, apakah kita mendapat pahala kerana 
berbuat baik kepada binatang?" Jawab beliau: 

"( Membuat baik) kepada setiap makhluk yang mempunyai 
hati yang basah (hidup) itu mendapat pahala. " 

Dalam satu riwayat yang lain: Ada seorang 
perempuan pelacur melihat seekor anjing di suatu hari 
yang panas terik sedang mengelilingi sebuah perigi. 
Lidahnya terjelir-jelir kerana terlalu dahaga. 
Perempuan itu terus menanggalkan kasutnya (dan 
mengisi air untuk anjing itu) lalu Allah memberi 
keampunan kepadanya. 

Daripada Abdul Rahman ibn Abdullah daripada 
bapanya r.a. katanya: Kami bersama Rasulullah s.a.w. 
dalam satu permusafiran tiba-tiba kami melihat seekor 
burung dengan dua ekor anaknya lalu kami 
mengambil kedua anaknya kemudian ibunya datang 
mengembang-gembangkan kedua sayapnya dan 
apabila Rasulullah s.a.w. datang beliau pun bertanya: 
"Siapakah yang menyebabkan burung itu cemas 
kerana kehilangan anaknya? Kembalikan anaknya!" 
Dan (pada suatu masa) beliau melihat satu 
perkampungan semut yang telah dibakar oleh kami 
lalu beliau bertanya siapakah yang membakar sarang 
semut ini? Jawab kami: Kamilah! Beliau * pun 
bersabda: 

jbJI o j jUJb ol V aj \ 

"Tidak sayugia mengazabkan dengan api melainkan Allah 
yang menciptakan api . " 

(Dikeluarkan oleh Abu Daud) 

Daripada Abu Huraiyah r.a. katanya: Sabda 
Rasulullah s.a.w.: Ada seekor semut menggigit salah 
seorang nabi lalu dia menyuruh (sahabat-sahabatnya) 
membakar perkampungan semut itu lantas Allah 
mewahyukan kepadanya: 

^ £c| dJ j?-\ aJUJ dJjd 5 ' j> <ji 

"Kerana seekor semut menggigit engkau ; maka apakah 
wajar engkau membakar satu umat dari umat-umat yang 
bertasbih kepada Allah. " 


(Dikeluarkan oleh al-Bukhari dan Muslim) 

Demikianlah Rasulullah s.a.w. mengajar bimbingan 
Al-Qur'an kepada para sahabatnya supaya mereka 
mengecapi rahmat Allah semasa mereka 
menunjukkan kasihan belas (kepada orang lain), 
kerana bukankah mereka saling berkasihan belas 
terhadap satu sama lain dengan sebahagian rahmat 
(yang dikurniakan kepada mereka) dari 
rahmat-rahmat Allah yang amat banyak? 

Kemantapan hakikat rahmat ini di dalam 
kefahaman dan pemikiran seseorang Muslim akan 
mewujudkan di dalam perasaannya, kehidupannya 
dan perilakunya berbagai-bagai kesan yang 
mendalam yang sukar diperincikan, dan cukuplah 
diterangkan secara ringkas sahaja supaya kita tidak 
terkeluar dari ruang lingkup bayangan-bayangan Al- 
Qur'an kepada satu pembicaraan yang lain. 

Keyakinan Kepada Rahmat Allah 

Kesedaran yang sedemikian rupa terhadap hakikat 
rahmat ini akan mencurahkan ke dalam hati 
seseorang Mu'min perasaan keyakinan dan 
ketenteraman terhadap Allah - walaupun ketika ia 
sedang melalui sa'at-sa'at ujian dengan kesusahan 
dan penderitaan yang membingungkan hati dan 
penglihatannya - iaitu ia yakin bahawa rahmat Allah 
tetap wujud di sebalik setiap pandangan, setiap 
keadaan dan setiap kedudukan, dan bahawa Allah 
tidak mendedahkannya kepada ujian dengan 
kesusahan disebabkan Dia telah mengabaikannya 
atau disebabkan Dia telah mengusirnya dari rahmat- 
Nya, kerana Allah tidak pernah mengusir dari rahmat- 
Nya seseorang yang mengharapkan rahmat-Nya, 
malah manusia sendiri yang mengusir diri mereka dari 
rahmat Allah apabila mereka ingkarkan Allah, 
menolak rahmat-Nya dan menjauhi diri dari Allah. 

Keyakinan kepada rahmat Allah akan memenuhkan 
hati' seseorang dengan semangat yang gigih dan 
sabar, dengan harapan dan cita-cita, dengan 
ketenangan dan keselesaan. Dia tetap berada di 
bawah naungan Allah yang penuh mesra dan 
berteduh di bawah bayangan-Nya selama ia tidak 
dijauhkan dari-Nya di dalam pengelamunannya. 

Kesedaran yang sedemikian rupa terhadap hakikat 
ini akan merangsangkan di dalam hati seseorang 
Mu'min perasaan malu kepada Allah, kerana 
keinginan mendapat keampunan dan rahmat Allah 
tidak memberanikan seseorang untuk melakukan 
maksiat sebagaimana disangkakan oleh setengah- 
setengah orang, malah ia merangsangkan perasaan 
malu terhadap Allah Yang Maha Pengampun dan 
Maha Pengasih. Hati yang berani mengerjakan 
maksiat kerana mengharapkan rahmat Allah adalah 
hati yang belum mengecapi kemanisan keimanan 
yang sebenar. Oleh sebab itulah saya tidak dapat 
memahami dan tidak dapat menerima apa yang 
dikatakan oleh setengahrsetengah ahli tasauf bahawa 
mereka melakukan dosa untuk mengecapi kemanisan 

kesabaran, keampunan dan rahmat Allah. Ini 
bukannya logik fitrah yang sihat dalam membalas 
rahmat Allah. 

Begitu juga kesedaran yang sedemikian rupa 
terhadap hakikat ini akan memberi kesan yang amat 
kuat kepada akhiak seseorang Mu'min, kerana dia 
tahu bahawa dia disuruh mencontohi sifat-sifat Allah 
S.W.T., juga kerana dia melihat dirinya sentiasa 
diselubungi rahmat Allah walaupun dia seorang yang 
cuai, berdosa dan bersalah. Semuanya itu mengajar 
dirinya bagaimana wajar baginya menunjukkan 
rahmat kasihan belas, bagaimana wajarnya baginya 
memberi kemaafan dan keampunan kepada orang 
lain sebagaimana kita telah lihat cara Rasulullah s.a.w. 
mengajar sahabat-sahabatnya, iaitu pengajaran yang 
diambil oleh beliau dari hakikat rahmat yang besar ini. 

Di antara tempat-tempat rahmat yang dijelaskan 
oleh ayat-ayat yang mulia di bawah ini ialah Allah 
telah menetapkan bahawa mereka akan dikumpulkan 
pada hari Kiamat.: 



"Katakanlah: Siapakah yang memiliki segala apa yang ada di 
langit dan di bumi? Katakanlah: Aliahlah yang memilikinya. 
Allah telah menetapkan (dasar) rahmat ke atas diri-Nya. 
Demi sesungguhnya Allah akan mengum-pulkan seluruh 
kamu pada hari Kiamat yang tiada sebarang keraguan 
terhadap kepastiannya.(12)" 

Rahmat Allah Pada Hari Kiamat 

Yakni di antara rahmat yang telah ditetapkan Allah 
ialah perhimpunan seluruh manusia pada hari Kiamat 
yang tiada sebarang keraguan terhadap kepastiannya. 
Perhimpunan itu membayangkan betapa beratnya 
'inayah dan perhatian Allah terhadap para hamba-Nya 
manusia. Allah telah menciptakan manusia kerana 
sesuatu tujuan dan Allah telah melantikkan mereka 
selaku khalifah-khalifah di bumi ini kerana sesuatu 
tujuan. Allah tidak menciptakan mereka dengan sia- 
sia dan tidak pula akan membiarkan mereka sia-sia, 
malah Allah akan mengumpulkan mereka kembali 
pada hari Kiamat dan hari itu merupakan titik 
penghabisan perjalanan manusia. Pada hari itu 
mereka sekalian akan pulang kepada Allah laksana 
musafir pulang ke kampung halamannya, pada hari 
inilah Allah akan memberi ganjaran penat lelah 
mereka dan mengurniakan pahala amalan mereka 
yang telah dilakukan di dunia. Allah tidak mensia- 
siakan penat lelah mereka dan pahala untuk mereka, 
malah mereka diberi balasan yang sempurna pada 
hari Kiamat itu. Di dalam 'inayah Aliah yang 
sedemikian itu dapat di lihat rahmat Ilahi dalam salah 
satu dari gejala-gejalanya di samping dapat di lihat 
limpah kemurahan-Nya yang membalas kejahatan 
dengan satu balasan sahaja dan membalas kebaikan 


dengan sepuluh kali ganda malah lebih banyak lagi 
kepada sesiapa yang dikehendaki-Nya di samping 
memberi keampunan kepada siapa yang dikehendaki- 
Nya. Semuanya itu merupakan gejala-gejala rahmat 
Allah yang dapat di lihat pada hari perhimpunan itu. 

Dahulu orang-orang Arab yang berada di dalam 
jahiliyah - sebelum Allah mengurniakan agama ini 
kepada mereka dan mengangkatkan mereka ke taraf 
yang mulia - telah mendustakan hari Kiamat sama 
seperti penganut-penganut jahiliyah "ilmiyah" yang 
moden! Oleh sebab itulah ungkapan ayat yang 
berikut ditekankan dengan berbagai-bagai kata 
penguat untuk menghadapi pembohongan itu: 



"Demi sesungguhnya Allah akan mengumpulkan seluruh 
kamu pada hari Kiamat yang tiada sebarang keraguan 
terhadap kepastiannya."(12) 

Pada hari itu tiada siapa yang akan mendapat 
kerugian kecuali orang-orang yang tidak beriman 
semasa hidup mereka di dunia. Mereka tidak akan 
rugi sesuatu dan tidak akan mendapat sesuatu, malah 
mereka rugi segala-galanya, iaitu mereka kerugian 
seluruh diri- mereka dan justeru itu mereka tidak 
mampu untuk mendapatkan sesuatu, kerana 
bukankah seseorang itu berusaha mendapatkan 
sesuatu untuk dirinya? Oleh itu apabila dia kerugian 
diri sendiri, maka apakah lagi yang akan didapati 
olehnya? Dan untuk siapakah dia berusaha untuk 
mendapatkan sesuatu? 

Orang-orang Yang Tidak Beriman Ialah 
Orang-orang Yang Kehilangan Diri 



"Orang-orang yang telah kerugian diri sendiri, maka itulah 
orang-orang yang tidak beriman. "(12) 


Mereka telah kerugian dan kehilangan diri sendiri, 
maka kerana itu mereka tidak lagi mempunyai diri 
yang beriman. Ini adalah satu pengungkapan yang 
amat halus untuk menggambarkan satu keadaan 
yang berlaku, iaitu orang-orang yang tidak beriman 
kepada agama ini -walaupun seruannya begitu 
mendalam dan begitu menarik menyarankan kepada 
fitrah manusia dengan berbagai-bagai perangsang 
dan dalil-dalil keimanan maka orang-orang ini pastilah 
sebelum ini telah kehilangan fitrah mereka, pastilah 
alat-alat penerima dan penyambut yang semulajadi di 
dalam jiwa mereka telah rosak dan tidak berfungsi 
atau telah terhijab dan tertutup. Dan dalam keadaan 
yang seperti ini mereka telah kerugian diri sendiri 
dengan sebab kehilangan alat-alat penerima dan 
penyambut semulajadi yang berfungsi di dalam jiwa 
mereka. Oleh sebab itulah mereka tidak beriman, 
kerana mereka tidak lagi memiliki diri mereka yang 
membolehkan mereka beriman. Inilah pentafsiran 
yang mendalam terhadap sebab-sebab mereka tidak 
beriman walaupun di sekeliling mereka terdapat 
bukti-bukti dan perangsang-perangsang yang cukup 

yang memberi inspirasi keimanan. Inilah hakikat yang 
menentukan nasib kesudahan mereka pada hari 
Kiamat itu, iaitu mereka akan mendapat kerugian 
yang amat besar akibat mereka telah kehilangan diri 
sendiri sebelum ini. 


Kemudian ayat yang berikut menyebut seluruh 
makhluk yang ada di dalam ruang zaman 
sebagaimana ayat yang lepas menyebut seluruh 
makhluk yang wujud di dalam ruang tempat (di langit 
dan bumi) untuk menjelaskan hakikat bahawa hanya 
Allah S.W.T. sahaja yang memiliki seluruh makhluk itu 
serta mengetahui dan mendengar segala hal ehwal 
mereka: 





jj 



"Dan Dia memiliki segala apa yang mendiami pada hari 
malam dan hari siang dan Dia Maha Mendengar dan Maha 
Mengetahui. "(1 3) 


Pentafsiran yang paling dekat bagi ungkapan 
"OiuiU" jalah "segala yang mendiami" yang diambil 
dari umbi kata (kediaman) sebagaimana 

disebut oleh az-Zamakhsyari dalam tafsirannya "al- 
Kasysyaf", dengan pentafsiran ini ungkapan itu 
bererti "segala apa yang mendiami hari malam dan 
hari siang" yakni "seluruh makhluk". Ayat ini 
menjelaskan bahawa seluruh makhluk itu hanya 
dimiliki oleh Allah S.W.T. sahaja sebagaimana 
sebelum ini Al-Qur'an telah menjelaskan bahawa hak 
milik seluruh makhluk itu adalah kepunyaan Allah 
S.W.T. sahaja di dalam ayat yang pertama: 


"Katakanlah: Siapakah yang memiliki segala apa yang ada di 
langit dan di bumi? Katakanlah: Aliahlah yang 

memilikinya."(12) 






Al~Qur'an menyebut seluruh makhluk dari segi 
tempat Sementara dalam ayat yang kedua pula: 



d &^===^u /4 





"Dan Dia memiliki segala apa yang mendiami pada hari 
malam dan hari siang dan Dia Maha Mendengar dan Maha 
Mengetah ui. "( 1 3) 


Al-Qur'an menyebut seluruh makhluk dari segi 
zaman. Ungkapan yang seumpama ini memang 
lumrah di dalam Al-Qur'an apabila ia hendak 
menyebut sesuatu secara menyeluruh dan 
merangkumi segala-galanya. Inilah pentafsiran yang 
menyenangkan hati kami di antara pentafsiran- 
pentafsiran yang lain. 

Kata kesimpulan ayat ini yang menyebut dua sifat 
Allah Yang Maha Mendengar dan Yang Maha 


Mengetahui menyarankan bahawa Allah mengetahui 
seluruh makhluk itu dan mengetahui segala apa yang 
di katakan tentang makhluk-makhluk itu yang 
diutarakan oleh kaum Musyrikin yang ditujukan ayat 
ini kepada mereka. Walaupun mereka mengakui 
Wahdaniyah Allah Yang Maha Pencipta dan Maha 
Pemilik, namun mereka memperuntukkan kepada 
tuhan-tuhan palsu mereka sebahagian dari buah- 
buahan, binatang-binatang ternakan dan anak-anak 
mereka sebagaimana akan diterangkan nanti pada 
penghabisan surah ini. Oleh sebab itu Al-Qur'an 
mendorong mereka di sini mengakui bahawa Allah 
memiliki segala sesuatu untuk menghadapi mereka 
dengan hujjah ini terhadap perbuatan mereka yang 
memperuntukkan sebahagian (buah-buahan, 
ternakan dan anak-anak) kepada sekutu-sekutu Allah 
tanpa kebenaran dan keizinan Allah, di samping 
merintis jalan dengan menjelaskan hak pemilikan 
Allah Yang Tunggal untuk diselaraskan dengan 
keterangan ayat-ayat yang berikut yang menerangkan 
bahawa kuasa wilayah atau kuasa memberi 
perlindungan dan naungan adalah di tangan Allah 
Yang Maha Esa sahaja kerana Dialah Pemilik Yang 
Tunggal yang memiliki segala sesuatu di setiap tempat 
dan di setiap zaman, di mana pendengaran dan ilmu- 
Nya adalah meliputi segala sesuatu termasuk segala 
dakwaan manusia terhadap segala sesuatu. 

•k 'k k k * * 


(Pentafsiran ayat-ayat 14-18) 

Kini setelah jelas bahawa hanya Allah sahaja yang 
mencipta dan memiliki, maka datang pula ayat yang 
berikut mengumumkan kecaman yang amat keras 
terhadap perbuatan meminta pertolongan kepada 
yang lain dari Allah, perbuatan menyatakan 'Ubudiyah 
kepada yang lain dari Allah dan perbuatan mencari 
naungan dan perlindungan kepada yang lain dari 
Allah. Perbuatan-perbuatan ini amat jelas 
bertentangan dengan hakikat konsep keislaman atau 
penyerahan diri kepada Allah, malah itulah perbuatan 
syirik yang tidak mempunyai titik pertemuan dengan 
Islam. Ayat yang berikut juga menyebut sifat-sifat 
Allah selaku Pencipta langit dan bumi, selaku Tuhan 
Pemberi rezeki yang mengadakan makanan, selaku 
Tuhan yang berkuasa mendatangkan kemudharatan 
dan kemanfa'atan dan selaku Tuhan Yang Maha 
Berkuasa dan Perkasa, di samping menyebut 'azab 
yang ngeri. Seluruh situasi di sini diselubungi bayang- 
bayang keagungan dan kehebatan dan diungkapkan 
dengan nada yang keras dan mendalam: 

"Katakanlah: Apakah wajar bagiku mengambil pelindung 
yang lain dari Allah yang menciptakan langit dan bumi, 
sedangkan Dialah (T uhan) yang memberi makan dan tidak 
(berkehendak) diberi makan. Katakanlah: Sesungguhnya aku 
diperintah supaya aku menjadi orang yang pertama sekali 
menyerahkan diri kepada Allah i, dan janganlah 'sekali-kali 
engkau termasuk di dalam golongan Musyrikin (14). 
Katakanlah: Sesungguhnya aku takut kepada 'azab hari 
(Kiamat) yang amat besar jika aku derhaka kepada Tuhanku 
(15). Sesiapa yang dijauhkan dari 'azab pada hari itu ; maka 
sesungguhnya Allah telah mengurniakan rahmat kepadanya 
dan itulah kejayaan yang amat jelas (16). Jika Allah 
menimpakan sesuatu bencana ke atas engkau , maka tiada 
siapa yang dapat menghapuskannya kecuali Dia , dan jika 
Aliah mengurniakan sesuatu kebajikan kepada engkau , 
maka dia adalah Maha Berkuasa di atas segala sesuatu (1 7). 
Dan Dialah penguasa di atas para hamba-Nya dan Dialah 
Yang Maha Bijaksana dan Maha Mendalam ilmu~Nya."(1 8) 

Tiada Pelindung Dan Penaung Melainkan Allah 

Persoalan di sini ialah persoalan mengambil Allah 
selaku Pelindung dan Penaung yang tunggal dengan 
segala erti kata "pelindung" (wali), iaitu meletakkan 
Allah sebagai satu-satunya Tuhan, satu-satunya 
pelindung dan satu-satunya ma'bud yang dita'ati oleh 
seseorang manusia dengan penuh rasa 'Ubudiyah 
yang dibuktikan dengan kepatuhan kepada kuasa 
Hakimiyah-Nya sahaja dan dengan penumpuan 
keta'atan dan syi'ar-syi'ar ibadat kepada Allah Yang 
Tunggal sahaja, juga dibuktikan dengan perbuatan 
menjadikan Allah sebagai satu-satunya Penolong yang 
dipinta pertolongan dan satu-satunya Penolong yang 
menjadi tempat pergantungan, rayuan dan 
permohonan di sa'at-sa'at dilanda kesusahan dan 
penderitaan. Persoalan ini adalah persoalan jantung 
'aqidah iaitu sama ada menumpukan keta'atan dan 
kepatuhan dengan segala erti katanya kepada Allah 
YangMaha Esa sahaja, maka inilah sifat keislaman 
atau penyerahan diri kepada Allah atau 
mempersekutukan sembahan-sembahan yang lain 
dengan Allah dalam mana-mana bidang tersebut, 
maka inilah perbuatan syirik yang tidak ada tempat 
pertemuan di antaranya dengan Islam di dalam 
sebuah hati yang sama. 


c?£L3\ j-iJi UPU 3 

© caJJoJJ 


"Katakanlah: Apakah wajar bagiku mengambil pelindung 
yang lain dari Aliah yang menciptakan langit dan bumi, 
sedangkan Dialah (T uhan) yang memberi makan dan tidak 
(berkehendak) diberi makan. Katakanlah: Sesungguhnya aku 
diperintah supaya aku menjadi orang yang pertama sekali 
menyerahkan diri kepada Allah dan janganlah sekali-kali 
engkau termasuk di dalam golongan Musyrikin. "(14) 


Itulah, logik fitrah yang kuat dan mendalam. 
Siapakah yang memiliki kuasa memberi perlindungan? 
Siapakah lagi jika tidak Allah yang mencipta langit 
dan bumi? Siapakah lagi jika tidak Allah yang 
memberi rezeki kepada penghuni-penghuni langit dan 
bumi, iaitu Tuhan yang memberi makan kepada 
makhluk bukannya Tuhan yang meminta makanan? 

" Katakanlah : Apakah wajar bagiku mengambil pelindung 
yang lain dari Allah? "(14) 


sedangkan inilah sifat-sifat-Nya, Apakah logik yang 
membenar kan seseorang mengambil yang lain dari 
Allah sebagai pelindung? Jika seseorang itu 
mengambil pelindung yang lain dari Allah dengan 
tujuan supaya ia dapat membantu dan menolongnya, 
maka Allah adalah Pencipta langit dan bumi serta 
memiliki segala kekuasaan di langit dan di bumi. Dan 
jika seseorang itu mengambil pelindung yang lain dari 
Allah dengan tujuan untuk mendapat rezeki dan 
makanan, maka Allah adalah satu-satunya Pemberi 
rezeki dan makanan kepada penghuni langit dan 
bumi. Oleh itu apakah ertinya mengambil yang lain 
dari Allah yang tidak mempunyai kuasa dan tidak 
memberi rezeki itu sebagai pelindung? Kemudian: 


Kaum Musyrikin Meminta Rasulullah Berkompromi 


a\ 



Ot 

"Katakanlah: Sesungguhnya aku diperintah supaya aku 
menjadi orang yang pertama kali menyerahkan diri kepada 
Allah dan janganlah sekali-kali engkau termasuk di dalam 
golongan Musyirikin."(14) 


Pengertian Islam dan tidak syirik itu ialah tidak 
mengambil yang lain dari Allah sebagai pelindung, 
kerana perbuatan mengambil yang lain dari Allah 
sebagai pelindung - dalam apa sahaja pengertiannya - 
adalah satu perbuatan syirik dan perbuatan syirik itu 
tidak akan menjadi islam. 


Di dalam ayat yang berikut dijelaskan hakikat ini 
dengan ungkapan yang paling kuat dan dengan nada 
yang paling mendalam: 


Ini adalah satu persoalan yang amat jelas dan tegas. 
Satu persoalan yang tidak menerima sebarang 
pendirian yang lembut dan goyah.... (pilihan hanya 
satu) sama ada menumpukan tawajjuh, penerimaan 

perintah, keta'atan, kepatuhan, ibadat dan 
permohonan pertolongan kepada Allah Yang Maha 
Esa sahaja, sama ada mengakui kuasa Hakimiyah 
Allah sahaja di dalam segala urusan dan menolak 
segala kuasa Hakimiyah yang lain dari Allah, sama ada 
menumpukan kesetiaan hati dan amalan kepada 
peraturan dan syari'at Allah tanpa sebarang sekutu, 
yang mana jika semuanya ini dilakukan, maka itulah 
sifat-sifat Islam, atau sama ada mempersekutukan 
Allah dengan seseorang yang lain dari para hamba- 
Nya di dalam mana-mana bidang tersebut, maka 
itulah perbuatan syirik yang tidak mungkin bertemu 
dengan Islam dalam sebuah hati. 

Rasulullah s.a.w. telah diperintah supaya 
mengumumkan bantahan ini kepada kaum Musyrikin 
yang memujuk beliau bertolak ansur dan 
berkompromi agar beliau bersetuju memberi tempat 
kepada tuhan-tuhan mereka di dalam agama Islam 
sebagai syarat untuk mereka memeluk agama ini, 
juga agar beliau bersetuju mengekalkan setengah- 
setengah ciri Uluhiyah yang diamalkan mereka demi 
mempertahankan kedudukan, kebenaran dan 
kepentingan-kepentingan mereka terutama tradisi 
mengharam dan menghalalkan sesuatu sebagai syarat 
untuk mereka berhenti menentang beliau dan untuk 
mereka melantikkan beliau sebagai ketua mereka juga 
untuk mereka mengumpulkan harta kekayaan mereka 
untuk beliau dan seterusnya untuk mereka kahwinkan 
beliau dengan anak perempuan mereka yang paling 
cantik! 

Kaum Musyrikin menahan sebelah tangan mereka 
yang menindas, memerangi dan menyeksakan (orang- 
orang yang beriman) dan menghulurkan sebelah 
tangan yang lain yang memujuk, mengajak berdamai 
dan bertolak ansur. 


Untuk menghadapi percubaan serampang dua mata 
ini, Allah memerintah Rasulullah s.a.w. supaya 
melontarkan bantahan yang sekeras ini dan memberi 
keputusan yang setegas dan sejelas ini kepada 
mereka, iaitu satu penjelasan yang tidak memberi 
ruang kepada sikap berlembut dan bertolak ansur. 


Begitu juga beliau diperintah supaya melontarkan 
perasaan takut dan gerun di dalam hati kaum 
Musyrikin ketika beliau mengumumkan 

kefahamannya terhadap keseriusan perintah dan taklif 
Allah dan sikap beliau mendedahkan perasaan takut 
beliau terhadap 'azab Allah jika beliau melanggar 
perintah-Nya yang menyuruh beliau supaya 

membetulkan penyerahan diri (keislaman) kepada 




" Katakanlah : Sesungguhnya aku takut kepada 'azab hari 
(Kiamat) yang amat besar jika aku derhaka kepada Tuhanku 
(15). Sesiapa yang dijauhkan dari 'azab pada hari itu r maka 
sesungguhnya Allah telah mengurniakan rahmat kepadanya 
dan itulah kejayaan yang amat jelas. "( 1 6) 


Inilah gambaran hakikat perasaan-perasaan 
Rasulullah s.a.w. terhadap perintah Allah dan itulah 
pernyataan ketakutan beliau kepada 'azab Allah yang 
mana pada hemat beliau seseorang itu telah 
mencapai rahmat Allah dan kejayaan yang amat besar 
andainya ia terhindar dari 'azab itu. Pernyataan ini 
dalam waktu yang sama juga merupakan suatu 
serangan yang menakutkan hati kaum Musyrikin di 
zaman itu, juga menakutkan hati mereka yang 
mempersekutukan Allah di setiap zaman. Ia 
merupakan suatu serangan yang ngeri yang 
menggambarkan betapa besarnya 'azab Allah pada 
hari Kiamat yang dahsyat itu, iaitu 'azab Neraka 
Jahannam yang mencari mangsa untuk diterkaminya, 
'azab yang tidak dapat dihindar melainkan dengan 
qudrat Allah. Inilah satu-satunya qudrat yang dapat 
mematahkan api Neraka Jahannam dan 
menyelamatkan seseorang darinya. Gambaran 'azab 
ini membuat nafas pembaca tertahan-tahan 
menunggu adegan yang akhir ketika melihat 
pemandangan ini. 8 


Kemudian mengapa pula beliau mahu mengambil 
yang lain dari Allah sebagai pelindung, sedangkan 
perbuatan itu mendedahkan dirinya kepada syirik 
yang dilarang oleh Allah, juga mendedahkan dirinya 
kepada perbuatan yang bertentangan dengan konsep 
keislaman atau penyerahan diri yang bulat kepada 
Allah yang diperintah oleh Allah dan seterusnya 
mendedahkan dirinya kepada 'azab Neraka yang amat 
dahsyat dan ngeri akibat kederhakaan itu? Apakah 
beliau mahu berbuat begitu kerana tujuan untuk 
mengharapkan sesuatu keuntungan atau untuk 
menolakkan sesuatu bencana di dalam kehidupan 
dunia ini? Atau kerana tujuan untuk mengharapkan 
pertolongan manusia di masa kesusahan atau 
mengharapkan sesuatu faedah dari mereka di masa 
kesenangan? Sedangkan semuanya ini terletak di 
tangan Allah yang mempunyai kuasa yang mutlaq di 
alam sebab-sebab dan musabab, juga mempunyai 
kuasa yang mutlaq ke atas para hamba-Nya di 
samping mempunyai kebijaksanaan dan ilmu yang 
amat mendalam dalam menentukan penahanan dan 
pemberian sesuatu kepada mereka: 

"Jika Allah menimpakan sesuatu bencana ke atas engkau , 
maka tiada siapa yang dapat menghapuskannya kecuali Dia i, 
dan jika Allah mengurniakan sesuatu kebajikan kepada 
engkau , maka Dia adalah Maha Berkuasa di atas segala 
sesuatu (17). Dan Dialah Penguasa di atas para hamba~Nya 
dan Dialah Yang Maha Bijaksana dan Maha Mendalam ilmu- 
Nya."(18) 

Ayat ini menyusuri jejak perasaan-perasaan 
kebimbangan dan keraguan yang berkecamuk di 
dalam hati manusia, iaitu menyusuri jejak keinginan- 
keinginan dan ketakutan-ketakutan yang tersembunyi 
dan menyusuri jejak prasangka-prasangka dan 
kekeliruan-kekeliruan serta menerangi semuanya 
dengan nur 'aqidah yang terang, dengan keimanan 
yang jelas, dengan kefahaman yang nyata dan 
dengan ma'rifat yang benar terhadap hakikat 
Uluhiyah, kerana persoalan ini adalah suatu persoalan 
yang amat penting yang dibicarakan oleh Al-Qur'an di 
sini dan di dalam keseluruhan Al-Qur'an. 

****** 


(Pentafsiran ayat 19) 

Pada akhir kemuncak arus pasang di dalam 
gelombang ini tibalah nada yang kuat dan mendalam 
dalam situasi memberi penyaksian dan amaran, juga 
dalam situasi mengumumkan perpisahan dan 
pelepasan diri dari penyertaan di dalam perbuatan 
syirik dan semuanya ini dikemukakan dengan nada 
yang tinggi dan dengan ketegasan yang menakutkan: 



"Katakanlah: Kesaksian siapakah yang lebih besar? 
Katakanlah (kesaksian) Allah . Dialah yang menjadi saksi di 
antara aku dan kamu , dan Al-Qur'an ini telah diwahyukan 
kepada aku supaya aku memberi peringatan kepada kamu 
dan kepada orang yang sampai Al-Qur'an ini kepadanya. 
Apakah kamu benar mengaku bahawa ada tuhan-tuhan 
yang lain di samping Allah? Katakanlah: Aku sekali-kali tidak 
mengaku. Katakanlah: Sesungguhnya hanya Dia sahaja 
Tuhan Yang Maha Esa dan sesungguhnya aku berlepas diri 
dari segala apa yang kamu persekutukan Aliah 
dengannya." (19) 

Potongan kata-kata dan nada-nada yang terus 
bersambung-sambung dalam satu ayat ini adalah 
amat menarik sekali, la menggambarkan situasi itu 
detik demi detik, adegan demi adegan. Ia hampir- 
hampir menggambar-kan bentuk-bentuk potongan 
wajah dan perasaan-perasaan yang berkecamuk di 
dalam hati orang-orang yang berada di dalam adegan 
ini. 

NahI Lihatlah di sini bagaimana Rasulullah s.a.w. 
disampaikan perintah dari Allah kemudian lihatlah 


bagaimana beliau menghadapi kaum Musyrikin yang 
mengambil pelindung-pelindung yang lain dari Allah 
dan memberi kepada mereka setengah-setengah sifat 
Uluhiyah di samping Allah serta mengajak Rasulullah 
s.a.w. supaya mengiktirafkan kepercayaan mereka ini 
sebagai syarat untuk mereka menganut agama yang 
dibawa oleh beliau! Seolah-olah permintaan mereka 
boleh diterima dan seolah-olah Islam dan syirik boleh 
berkumpul di dalam sebuah hati dalam bentuk yang 
di faham oleh mereka, dan bentuk kefahaman ini juga 
masih di faham oleh setengah-setengah orang di 
zaman ini, iaitu seseorang itu masih dianggap seorang 
Muslim walaupun ia menerima peraturan-peraturan 
dalam urusan-urusan kehidupannya dari sumber yang 
lain dari Allah, walaupun ia tunduk dan patuh kepada 
yang -lain dari Allah, walaupun ia meminta 
pertolongan kepada yang lain dari Allah dan 
walaupun ia mengambil yang lain dari Allah sebagai 
pelindungnya. 


Tiada Titik Pertemuan Di Antara Syirik Dan Islam 

Inilah caranya Rasulullah s.a.w. menghadapi kaum 
Musyrikin untuk menjelaskan kepada mereka 
persimpangan jalan yang memisahkan di antara 
agamanya dengan agama mereka, di antara 
kepercayaan tauhidnya dengan kepercayaan syirik 
mereka, di antara keislamannya dengan jahiliyah 
mereka dan seterusnya untuk menjelaskan kepada 
mereka bahawa di sana tidak ada titik pertemuan di 
antara beliau dengan mereka kecuali mereka sanggup 
meninggalkan agama mereka dan menganut 
agamanya. Tidak ada jalan yang lain untuk berdamai 
di dalam persoalan ini kerana beliau telah terpisah 
dari mereka dari permulaan jalan lagi. 


Lihatlah di sini beliau dari awal-awal lagi mencabar 
mereka supaya mengemukakan bukti-bukti yang 
terang dan terbuka: 




''Katakanlah: Kesaksian siapakah yang lebih besar? "(19) 


Yakni manakah satu saksi yang merupakan saksi 
yang paling besar di seluruh alam al-wujud ini? Atau 
manakah suatu saksi yang boleh memutuskan 
persoalan ini? Manakah satu saksi yang tidak lagi 
memerlukan saksi yang lain selepas kesaksiannya? 

Untuk membuat satu pernyataan yang menyeluruh 
agar tidak ada sesuatu di alam al-wujud yang tidak 
dikira nilainya dalam penyaksian ini, maka pertanyaan 
ini dikemukakan dalam bentuk: 



'Kesaksian siapakah yang lebih besar? "(19) 


Sebagaimana Rasulullah s.a.w. diperintah 
mengemukakan pertanyaan, maka beliau juga 
diperintah memberi jawapan-jawapan kerana di sana 
tidak ada jawapan yang lain dari jawapan ini dengan 
pengakuan kaum Musyrikin itu sendiri yang ditujukan 
pertanyaan-pertanyaan ini. Tiada jawapan yang lain 
lagi mengikut hakikat yang sebenar: 

"Katakanlah: (Kesaksian) Allah . " 


Ya! Allah S.W.T. itulah saksi yang paling besar. 
Dialah yang dapat menjelaskan hakikat yang benar 
dan Dialah sebaik-baik pengadil yang dapat memberi 
keputusan yang muktamad. Penyaksian-Nya tidak lagi 
memerlukan penyaksian yang lain dan keputusan-Nya 
tidak lagi memerlukan keputusan yang lain. Apabila 
Allah memberi penjelasan, maka penjelasan itu adalah 
muktamad dan persoalan selesai. 


Setelah beliau mengumumkan hakikat bahawa 
Allah S.W.T. itulah saksi yang paling besar, maka 
beliau mengumumkan pula kepada mereka bahawa 
Allah S.W.T. itulah juga yang menjadi saksi di antara 
beliau dengan mereka di dalam persoalan ini. 

r: 




“ Katakanlah (kesaksian) Allah. Dialah yang menjadi saksi di 
antara aku dan kamu. "(19) 


Apabila dasar berhakimkan Allah telah ditetapkan di 
dalam persoalan (tauhid) ini, maka beliau 
mengumumkan pula bahawa penyaksian Allah S.W.T. 
ini adalah terkandung di dalam Al-Qur'an yang 
diwayhukan kepada beliau agar dengan Al-Qur'an ini 
beliau menyampaikan peringatan dan amaran kepada 
mereka, juga menyampaikan peringatan dan amaran 
kepada orang-orang yang sampai AI~Qur'an kepada 
mereka semasa hayat Rasulullah s.a.w. dan 
selepasnya. Oleh itu Al-Qur'an menjadi hujjah yang 
thabit di atas mereka dan di atas orang-orang yang 
sampai AI-Qur'an kepada mereka, kerana Al-Qur'an 
mengandungi penyaksian Allah di dalam persoalan 
(tauhid) yang pokok ini iaitu satu persoalan yang 
menjadi tapak asas kehidupan dunia dan Akhirat, di 
samping menjadi tapak asas seluruh kewujudan alam 
buana dan kewujudan insan secara tidak langsung: 



"Dan Al-Qur'an ini telah diwahyukan kepadaku supaya 
dengannya aku memberi peringatan kepada kamu dan 
kepada mereka yang sampai Al-Qur'an ini (kepadanya). "(19) 


Hukum Mereka Yang Tidak Memahami 
Bahasa Al-Qur'an 

Oleh itu sesiapa sahaja yang sampai Al-Qur'an ini 
kepadanya dengan bahasa yang difahaminya serta ia 
memahami isi kandungannya, maka bererti ia 
menanggung hujjahnya, juga bererti bahawa amaran 
Al-Qur'an ini telah sampai kepadanya dan kerana itu 
ia wajar menerima 'azab Allah jika ia mendustakan 
amaran itu setelah disampaikan kepadanya. Bagi 
mereka yang tidak dapat memahami bahasa Al- 
Qur'an kerana itu ia tidak dapat memahami isi 
kandungannya, maka ia tidak menanggung hujjahnya 
dan dosanya kekal tertanggung di atas pemeluk- 
pemeluk agama ini yang tidak menyampaikan Al- 


Qur'an dengan bahasa yang membolehkannya 
memahami maksud dari keterangan atau penyaksian 
Allah itu. Ini jika isi kandungan Al-Qur'an itu tidak 
diterjemahkan ke dalam bahasanya. 

Oleh sebab itu apabila beliau mengumumkan 
kepada mereka bahawa keterangan dan penyaksian 
Allah S.W.T. (mengenai dasar tauhid ini) terkandung 
di dalam Al-Qur'an, maka ini bererti bahawa beliau 
telah mengumumkan kepada mereka maksud 
penyaksian Allah itu dalam bentuk cabaran dan 
kecaman terhadap pengakuan dan penyaksian 
mereka yang berlainan pada dasarnya dari penyaksian 
Allah S.W.T. Beliau secara terus terang telah 
mengumumkan kepada mereka bahawa beliau 
'menolak pengakuan dan penyaksian mereka dan 
sekaligus itu juga mengumumkan satu penyaksian 
yang berlainan dari penyaksian mereka, iaitu 
penyaksian yang menthabitkan sifat Wahdaniyah 
yang mutlaq dan sifat Uluhiyah yang tunggal dan di 
atas dasar inilah beliau mengumumkan perpisahan 
beliau dari mereka di persimpangan jalan dan 
seterusnya mengumumkan bahawa beliau berlepas 
diri dari amalan syirik dengan ungkapan yang keras 
dan tegas: 



"Apakah kamu benar-benar mengaku bahawa ada tuhan- 
tuhan yang lain di samping Allah? Katakanlah: Aku tidak 
mengaku. Katakanlah: Sesungguhnya hanya Dia Tuhan Yang 
Maha Esa dan sesungguhnya aku berlepas diri dari segala 
apa yang kamu persekutukan Allah dengannya."(19) 

Ungkapan ayat-ayat ini dengan susunan-susunan 
kata dan nada-nadanya memang menggoncangkan 
hati, la tidak dapat dilakukan oleh pengungkapan 
manusia oleh sebab itu saya tidak mahu menyekatkan 
aliran ayat-ayat ini dari terus mengalir dan mencurah 
ke dalam hati dengan sesuatu ulasan (dari saya). 

****** 

Tetapi saya ingin membincangkan persoalan yang 
terkandung di dalam ayat ini, yang dibawa oleh 
gelombang ini. Persoalan yang dibentangkan oleh Al- 
Qur'an di dalam ayat-ayat ini ialah persoalan wala' 
atau pengambilan Allah sebagai . satu-satunya 
pelindung dan penaung atau persoalan tauhid dan 
perpisahan dari kaum Musyrikin, iaitu persoalan 
agama ini sendiri atau persoalan yang menjadi hakikat 
agung dalam agama ini, yang sewajarnya bagi kaum 
Muslimin hari ini berhenti lama-lama di hadapan 
pelajaran Rabbani ini. 

Kaum Mu'minin pada hari ini sedang menghadapi 
jahiliyah di merata pelosok dunia sama seperti 
jahiliyah yang dihadapi oleh kelompok Mu'minin 
ketika diturunkan ayat-ayat ini agar dengan panduan 
ayat-ayat ini mereka dapat menentukan kedudukan 
mereka dan meneruskan perjalanan mereka. Oleh 

sebab itulah mereka perlu berhenti lama-lama di 
hadapan ayat ini supaya dengan bimbingannya 
mereka dapat menggariskan jalan hidup mereka. 

Zaman kembali beredar seperti keadaannya pada 
hari ketibaan agama ini kepada umat manusia dan 
umat manusia kembali semula kepada situasi yang 
serupa dengan situasi pada hari Al~Qur'an ini 
diturunkan kepada Rasulullah s.a.w. dan pada hari 
umat manusia didatangi agama Islam yang 
ditegakkan di atas tapak asasnya yang agung, iaitu 
syahadat atau pengakuan La ilaha Illallah (tiada Tuhan 

melainkan Allah) yakni pengakuan La ilaha 

Illallah dengan ertikata yang diungkapkan oleh Rab'i 
ibn 'Amir yang bertindak selaku utusan panglima 
kaum Muslimin kepada Rustum panglima Parsi apabila 
panglima ini mengajukan pertanyaan kepadanya: 
"Apakah yang membawa kamu datang ke mari?" 
Lalu dijawab oleh Rab'i: "Allah telah mengutuskan 
kami untuk mengeluarkan sesiapa yang dikehendaki- 
Nya dari amalan menyembah kepada sesama- manusia 
kepada menyembah Allah Yang Maha Esa, dari 
kesempitan hidup dunia kepada keluasan hidup dunia 
dan Akhirat dan dari kezaliman agama kepada 
keadilan Islam". Sedangkan Rab'i tahu bahawa 
Rustum dan kaumnya tidak menyembah Seri 
Maharaja Kisra dengan sifat baginda selaku tuhan 
pencipta alam buana dan tidak pula melakukan 
upacara-upacara ibadat biasa kepada baginda, tetapi 
apa yang dilakukan mereka hanya menerima undang- 
undang dan peraturan yang digubalkan oleh baginda 
dan dengan konsep inilah mereka dianggap 
penyembah baginda. Konsep ini adalah bertentangan 
dengan Islam dan menolak Islam, Oleh sebab itu Rab'i 
menerangkan kepada Rustum bahawa Allah telah 
mengutuskan mereka (orang-orang Islam) dengan 
tujuan untuk menyelamatkan manusia dari undang- 
undang dan peraturan yang memperhambakan 
manusia kepada sesama manusia dan memberi ciri-ciri 
Uluhiyah kepada sesama manusia, iaitu memberi 
kuasa Hakimiyah dan kuasa perundangan, kemudian 
mereka tunduk dan patuh kepada kuasa Hakimiyah 
dan kuasa perundangan itu. (Inilah yang dimaksudkan 
oleh Rab'i dengan kata-kata "agama" itu). Ia menyeru 
mereka dengan tujuan untuk menyelamatkan 
manusia dari menyembah undang-undang dan 
peraturan ciptaan manusia kepada menyembah Allah 
Yang Maha Esa dan kepada keadilan undang-undang 
Islam. 

Zaman kembali beredar seperti keadaannya pada 
hari ketibaan agama ini membawa konsep La ilaha 
Illallah kepada umat manusia. Kini umat manusia 
telah kembali semula menyembah sesama manusia. 
Mereka kembali semula tunduk kepada kezaliman 
agama dan berpaling dari 'aqidah La ilaha Illallah 
walaupun sebahagian mereka masih 
mengulang-ulangkan seruan La ilaha Illallah di atas 
menara-menara azan tanpa memahami tujuannya dan 
tanpa mengingatkan tujuannya ketika mereka 
mengumandangkan. Mereka mengulang-ulangi 
seruan itu tanpa menolak kuasa Hakimiyah yang 
didakwa oleh setengah-setengah orang, sedangkan 


kuasa ini sama dengan kuasa Uluhiyah, sama ada 
mereka mendakwa mempunyai kuasa Hakimiyah ini 
atas nama individu-individu atau atas nama badan- 
badan perundangan atau atas nama rakyat, kerana 
individu-individu, badan-badan perundangan dan 
rakyat bukannya tuhan-tuhan dan kerana itu mereka 
tidak mempunyai kuasa Hakimiyah. Tetapi malangnya 
umat manusia telah kembali semula kepada jahiliyah. 
Mereka telah menolak konsep La ilaha Illallah dan 
oleh kerana itu mereka telah memberi ciri-ciri 
Uluhiyah kepada tokoh-tokoh manusia. Mereka tidak 
lagi mentauhidkan Allah dan, membulatkan wala' 
kepada Allah Yang Maha Esa sahaja. 

Seluruh manusia termasuk mereka yang 
mengumandangkan kalimah La ilaha Illallah di atas 
menara-menara azan di Timur dan di Barat tanpa 
mengetahui tujuan dan realitinya adalah akan 
menanggung dosa dan 'azab yang amat berat pada 
hari Qiamat, kerana mereka kembali semula 
menyembah sesama manusia setelah mendapat 
penjelasan yang terang tentang hidayat Allah dan 
setelah mereka berada di dalam agama Allah. 

Oleh itu kaum Muslimin pada hari ini amat perlu 
berdiri lama-lama di hadapan pengajaran ayat-ayat 
yang terang ini. 


Mereka amat perlu berdiri di hadapan ayat wala' ini: 


A 






3 \ 





* Apakah wajar bagiku mengambil pelindung yang lain dari 
Allah yang menciptakan langit dan bumi, sedangkan Dialah 
(T uhan) yang memberi makan dan tidak (berkehendak) diberi 
makan. Katakanlah: Sesungguhnya aku diperintah supaya 
aku menjadi orang yang pertama sekali menyerahkan diri 
kepada Allah dan janganlah sekali-kali engkau termasuk di 
dalam golongan Musyrikin"(1 4) 


agar mereka sedar bahawa perbuatan mengambil 
yang lain dari Allah sebagai pelindung atau sebagai 
wali dengan ertikatanya yang seluas-luasnya, iaitu 
perbuatan tunduk, patuh dan memohon pertolongan 
(kepada yang lain dari Allah) adalah bertentangan 
dengan Islam, kerana perbuatan itu merupakan 
perbuatan syirik, sedangkan tujuan kedatangan Islam 
ialah untuk mengeluarkan manusia dari lembah syirik, 
juga agar mereka sedar bahawa tanda pertama 
memberi wala' kepada yang lain dari Allah ialah 
menerima kuasa Hakimiyah dari yang lain dari Allah, 
sama ada di dalam hati atau di dalam kehidupan. 
Inilah perbuatan yang diamalkan oleh seluruh umat 
manusia tanpa kecuali. Seterusnya agar mereka sedar 
bahawa mereka pada hari ini seharusnya menegapkan 
kembali matlamat perjuangan untuk mengeluarkan 
manusia dari amalan menyembah sesama manusia 
kepada amalan menyembah Allah Yang Maha Esa 
sahaja dan agar mereka sedar bahawa mereka sedang 



JUZir KE-7 


SO SURAH AL-AN'AM C& 


279 


menghadapi jahiliyah yang sama dengan jahiliyah 
yang telah dihadapi oleh Rasulullah s.a.w. dan 
kelompok Muslimin ketika beliau menerima ayat-ayat 
ini. 

Alangkah perlunya mereka mengenangkan 
hakikat-hakikat dan perasaan-perasaan yang 
dicurahkan oleh ayat-ayat yang berikut ke dalam hati 
yang beriman ketika mereka menghadapi jahiliyah itu: 



"Katakanlah: Sesungguhnya aku takut kepada ' azab hari 
(Qiamat) yang amat besar jika aku derhaka kepada Tuhanku 
(15). Sesiapa yang dijauhkan dari 'azab pada hari itu ; maka 
sesungguhnya Aliah telah mengurniakan rahmat kepadanya 
dan itulah kejayaan yang amat jelas (16). Jika Allah 
menimpakan sesuatu bencana ke atas engkau , maka tiada 
siapa yang dapat menghapuskannya kecuali Dia , dan jika 
Allah mengurniakan sesuatu kebajikan ■ kepada engkau , 
maka Dia adalah Maha Berkuasa di atas segala sesuatu (17). 
Dan Dialah Penguasa di atas para hamba-Nya dan Dialah 
Yang Maha Bijaksana dan Maha Mendalam ilmu-Nya."(1 8) 

Alangkah perlunya kepada mereka yang menentang 
jahiliyah dengan segala Taghut dan Jabarutnya, 
dengan keengganan dan kedegilan-kedegilannya, 
dengan putar belit dan tipudayanya, dengan 
kerosakan dan keruntuhannya, dan kepada mereka 
yang menentang seluruh kejahatan ini agar mereka 
mengenangkan di dalam hati mereka hakikat-hakikat 
dan perasaan-perasaan ini, iaitu perasaan takut 
menderhaka terhadap Allah dan memberi wala' 
kepada yang lain dari Allah, perasaan takut kepada 
'azab Allah yang ngeri yang menunggu para manusia 
yang menderhaka dan seterusnya perasaan yakin 
bahawa hanya Allah jua yang berkuasa 
mendatangkan mudarat dan manfa'at dan Dialah jua 
yang berkuasa di atas para hamba-Nya. Tiada siapa 
yang boleh menegur dan menolak hukuman dan 
keputusan-Nya. Mana-mana hati yang tidak 
mengenangkan hakikat-hakikat dan perasaan- 
perasaan ini tidak akan berdaya memikul tugas-tugas 
menegakkan kembali Islam di hadapan jahiliyah yang 
zalim. Itulah tugas-tugas yang amat besar yang tidak 
sanggup dipikul oleh gunung-ganang. 

? 9 S' 


> S 




Kemudian alangkah perlunya kepada kaum 
Mu'minin setelah mereka yakin kepada hakikat tugas- 
tugas mereka di bumi pada hari ini dan setelah jelas 
kepada mereka hakikat da'wah yang dida'wahkan 
mereka dan kehendak-kehendaknya, iaitu 
menumpukan wala' dengan seluas-Iuas pengertiannya 
kepada Allah S.W.T. sahaja dan setelah mereka 
mendukung hakikat-hakikat dan perasaan-perasaan 
ini dalam menjalankan tugas mereka yang berat itu. 
Alangkah perlunya kepada mereka - selepas 
semuanya ini - mengambil pendirian mengumumkan 
penyaksian, pemutusan hubungan, perpisahan dan 
pelepasan diri dari perbuatan syirik yang diamalkan 
oleh jahiliyah manusia yang wujud pada hari ini persis 
seperti yang telah diamalkan oleh jahiliyah manusia di 
zaman purbakala. Alangkah perlunya kepada mereka 
menjelaskan apa yang disuruhkan oleh Rasulullah 
s.a.w. supaya mereka menjelaskannya dan alangkah 
perlunya kepada mereka melontarkan ke muka 
jahiliyah apa yang telah dilontarkan oleh Rasulullah 
yang mulia itu ke muka jahiliyah (di zamannya) kerana 
menjunjung perintah Allah Yang Maha Besar: 



J. 




" Katakanlah : Kesaksian siapakah yang lebih besar? 
Katakanlah (kesaksian) Allah. Dialah yang menjadi saksi di 
antara aku dan kamu , dan Al-Qur'an ini telah diwahyukan 
kepadaku supaya aku memberi peringatan kepada kamu dan 
kepada orang yang sampai Al-Qur'an ini kepadanya. Apakah 
kamu benar mengaku bahawa ada tuhan-tuhan yang lain di 
samping Allah? Katakanlah: Aku sekali-kali tidak mengaku. 
Katakanlah: Sesungguhnya hanya Dia sahaja Tuhan Yang 
Maha Esa dan sesungguhnya Aku berlepas diri dari segala 
apa yang kamu persekutukan Allah dengannya. "(19) 


Kaum Muslimin di muka bumi ini pasti mengambil 
pendirian ini terhadap jahiliyah yang sedang 
berkembang memenuhi bumi. Mereka pasti bertindak 
melontarkan kalimah yang benar ke muka jahiliyah 
dengan nada yang kuat dan lantang, nada yang 
memutuskan hubungan dan memisahkan diri, nada 
yang menimbulkan gegaran yang menakutkan. 
Kemudian hendaklah mereka bertawajjuh kepada 
Allah dengan kesedaran bahawa Dialah Yang Maha 
Kuasa di atas segala sesuatu dan Dialah yang 
menguasai para hamba-Nya dan seluruh para hamba - 
termasuk sekalian Taghut yang angkuh - adalah lebih 
lemah dari seekor lalat. Andainya lalat merampas 
sesuatu dari mereka, nescaya mereka tidak berupaya 
mengambil balik. Taghut itu sebenarnya tidak 
berkuasa mendatangkan sesuatu kemudaratan 
kepada sesiapa pun kecuali dengan izin Allah. Begitu 

juga mereka tidak berupaya memberi sesuatu 
keni'matan kepada seseorang melainkan dengan izin 
Allah. Dan Allah menguasai segala urusan-Nya, tetapi 
kebanyakan manusia tidak mengetahui. 

Kaum Muslimin juga pastilah yakin bahawa Allah 
tidak akan menolong mereka dan tidak akan 
memenuhkan janji-Nya untuk memberi kedudukan 
yang teguh kepada mereka di bumi ini selagi mereka 
belum berpisah dengan jahiliyah di persimpangan 
jalan dan selagi mereka belum sanggup 

mengisytiharkan kalimah yang benar di depan muka 
Taghut dan mengemukakan penyaksian ini terhadap 
jahiliyah, dan selagi mereka belum sanggup 
menyampaikan amaran dan mengumumkan 
perisytiharan ini dan selagi mereka belum sanggup 
melakukan perpisahan dengan jahiliyah dan 
mengumumkan pelepasan diri mereka dari jahiliyah. 

Al-Our'an Membawa Satu Sistem Hidup Yang 
Terkeluar Dari Ikatan Zaman 

Al-Qur'an bukannya datang untuk tujuan 
menghadapi suatu situasi sejarah, malah Al-Our'an 
datang sebagai satu sistem hidup yang mutlaq dan 
terkeluar dari ikatan zaman dan ruang. Ia merupakan 
satu sistem hidup yang dipegang teguh oleh 
kelompok Muslimin ketika menghadapi situasi yang 
sama dengan situasi semasa turunnya Al-Qur'an. Dan 
umat Muslimin pada hari ini betul-betul berada di 
dalam situasi yang sama. Zaman telah kembali semula 
beredar seperti keadaannya di zaman turunnya AI- 
Qur'an untuk menegakkan Islam di muka bumi ini. 
Oleh sebab itu kaum Muslimin perlu melengkapkan 
diri dengan keyakinan yang kukuh terhadap agama 
ini, perasaan yang jelas terhadap qudrat Allah dan 
kesanggupan yang tegas untuk berpisah dengan 
kebatilan dan para pendokongnya. Sesungguhnya 
Allah adalah sebaik-baik Pemelihara dan Aliahlah yang 
paling kasihan belas dari sekalian yang bersifat 
kasihan. 


(Kumpulan ayat-ayat 20 - 32) 






" Orang-orang yang Kami kurniakan kitab kepada mereka 
memang mengenalinya seperti mereka mengenai anak-anak 
mereka sendiri. Orang-orang yang telah merugikan diri 
sendiri itulah orang-orang yang tidak beriman (20). Tiada 
yang lebih zalim dari orang yang mengada-adakan 
pembohongan terhadap Allah atau mendustakan ayat-ayat- 
Nya. Sesungguhnya orang-orang yang zalim itu tidak akan 
mendapat keberuntungan (21). Dan (ingatlah) hari (Qiamat) 
yang Kami akan menghimpunkan mereka seluruhnya 
kemudian Kami akan bertanya kepada orang-orang yang 
mempersekutukan (Kami): Di manakah sekutu-sekutu kamu 
yang telah didakwakan kamu itu? (22) Kemudian tiada (hasil 
dari) ujian terhadap mereka itu kecuali mereka mengaku: 
Demi Allah Tuhan kamil Kami tidak sekali-kali 
mempersekutukan Engkau (23). Lihatlah bagaimana mereka 
mendustakan diri mereka sendiri dan lenyaplah dari mereka 
segala sembahan yang diada-adakan mereka (24). Di antara 
mereka ada orang-orang yang mendengar engkau 
(membaca Ai-Qur'an), (tetapi) Kami telah meletakkan 
tutupan di atas hati mereka yang menghalangkan mereka 
dari memahaminya dan Kami juga telah meletakkan 
sumbatan di dalam telinga mereka. Dan andainya mereka 

melihat segala bukti (kebenaran) nescaya mereka tidak juga 
beriman kepadanya sehingga apabila mereka datang 
berdebat dengan engkau ; maka orang-orang yang kafir itu 
berkata: (Al-Our'an ini) tidak lain melainkan hanya dongeng 
orang-orang purbakala (25). Dan mereka melarang orang 
lain dari mendengar Al-Qur'an dan mereka sendiri 
menjauhkan diri darinya. Dan sebenarnya mereka hanya 
membinasakan diri sendiri ‘ sedangkan mereka tidak sedar 

(26) . Dan (engkau akan hairan) andainya engkau melihat 

ketika mereka dihadapkan kepada api Neraka lalu mereka 
berkata: Alangkah beruntungnya kami jika kami 

dikembalikan semula ke dunia dan tidak mendustakan ayat- 
ayat Tuhan kami dan menjadi orang-orang yang ber-iman 

(27) . Malah ketaralah kepada mereka segala dolak dalik yang 
disembunyikan mereka sebelum ini dan andainya mereka 
dikembalikan semula ke dunia tentulah mereka akan kembali 
melakukan perkara-perkara yang dijarangkan kepada 
mereka dan sebenarnya mereka adalah pembohong- 
pembohong belaka (28). Dan mereka akan berkata: Tiada 
hidup yang lain kecuali hidup dunia ini sahaja dan kita sekali- 
kali tidak akan dibangkitkan kembali (29). Dan (engkau akan 
hairan) andainya engkau melihat ketika mereka dihadapkan 
kepada Aliah Tuhan mereka talu Allah bertanya: Tidakkah 
hari kebangkitan ini benar? Jawab mereka: Memang benar ; 
demi Tuhan kami Lalu Allah berfirman: Dan rasakanlah 
' azab ini kerana keingkaran-keingkaran yang dilakukan 
kamu (30). Sesungguhnya amatlah rugi orang-orang yang 
telah mendustakan pertemuan dengan Allah sehingga 
apabila Qiamat datang kepada mereka secara mendadak 
mereka akan berkata: Alangkah sesalnya kami terhadap 
kecuaian kami di dunia , dan mereka memikul dosa-dosa 
mereka di atas belakang mereka. Sesungguhnya amat buruk 
dosa yang dipikul mereka (31). Dan kehidupan dunia itu 
tidak lain melainkan hanya permainan dan hiburan dan demi 
sesungguhnya negeri Akhirat itu adalah lebih baik kepada 
orang-orang yang bertaawa, apakah kamu tidak 
berfikir?"(32) 


Pusingan atau gelombang ini kembali semula 
menghadapi kaum Musyrikin yang mendustakan Al- 
Qur'anul-Karim dan hari kebangkitan semula atau hari 
Akhirat. Tetapi kali ini ia tidak menghadapi mereka 
dengan menggambarkan kedegilan mereka dan tidak 
pula dengan mengemukakan peristiwa-peristiwa 
kebinasaan yang menimpa kaum yang terdahulu dari 
mereka sebagaimana di dalam ayat-ayat yang silam, 
malah ia menghadapi mereka dengan nasib 
kesudahan mereka pada hari kebangkitan yang telah 
didustakan mereka dan dengan balasan yang akan 
diterima mereka pada hari Akhirat yang telah 
diingkarkan mereka. Balasan dan nasib kesudahan itu 
dikemukakan kepada mereka dalam bentuk 
pemandangan-pemandangan Akhirat yang hidup dan 
dapat di lihat dengan jelas semasa mereka 
dikumpulkan di Mahsyar dan disoal di hadapan Allah 
dengan pertanyaan-pertanyaan yang penuh kecaman 
dan memalukan, juga dengan pertanyaan-pertanyaan 
yang penuh menyatakan kehairanan: 





" Manakah sekutu-sekutu kamu yang telah didakwakan 
kamu itu? "(22) 


Di waktu itu mereka berada di dalam ketakutan dan 
kecemasan, hina dina dan tercengang bengang. 


Mereka bersumpah dengan nama Allah dan 
mengiktirafkan Rububiyah-Nya yang Tunggal: 



"Allah itu Tuhan kami, kami tidak sekali-kali 
mempersekutukan Engkau. "(23) 

Al-Qur'an menghadapi mereka dengan nasib 
kesudahan ini ketika mereka berdiri dan ditahan di 
hadapan Neraka dan berada dalam ketakutan dan 
kecemasan. Mereka berkata dengan penuh 
penyesalan dan kehampaan: 



"Alangkah beruntungnya kami jika kami dikembalikan 
semula ke dunia dan tidak mendustakan ayat-ayat Tuhan 
kami dan berada dalam golongan orang-orang yang 
beriman. "(27) 



Al-Qur'an menghadapi mereka dengan nasib 
kesudahan itu ketika mereka berdiri di hadapan Allah 
dan berada dalam keadaan yang amat malu dan 
menyesal, takut dan cemas semasa disoal oleh Allah 
S.W.T. 

"Tidakkah hari kebangkitan ini benar? "(30) 


n 


Mereka menjawab dengan hina dan malu: 


"Memang benari Demi Tuhan kami. "(30) 


Tetapi pengakuan ini tidak memberi apa-apa faedah 
lagi kepada mereka: 





"Lalu Allah berfirman: Rasakanlah 'azab ini kerana 
keingkaran yang dilakukan kamu. "(30) 


Mereka dihadapkan dengan nasib kesudahan ini 
ketika mereka telah kerugian diri mereka dan 
kerugian segala-galanya. Dan mereka datang 
membawa dosa-dosa di atas belakang mereka sambil 
melolong-lolong menyatakan penyesalan di atas 
kecuaian mereka terhadap Akhirat dan kerugian yang 
telah diterima mereka. 


Pemandangan demi pemandangan dan setiap 
pemandangan menggoncangkan hati, mengendurkan 
sendi tulang, menyedarkan diri, membuka mata dan 
mata hati - pada orang-orang yang Allah hendak 
membuka mata dan hatinya - terhadap kebenaran 
yang telah dibentangkan oleh Rasulullah s.a.w. 
kepada mereka dan terhadap Al-Qur'an yang 
didustakan mereka, sedangkan kaum Ahlil-Kitab 
sebelum mereka telah pun mengenali kebenaran Al- 
Qur'an sama seperti mereka mengenal anak-anak 
mereka. 

(Pentafsiran ayat 20) 

Kebenaran Al-Qur'an Dan Kerasulan Muhammad 
Memang Diakui Kaum Ahlil-Kitab Yang Insaf 


" Orang-orang yang Kami kurniakan kitab kepada mereka 
memang mengenalinya seperti mereka mengenal anak-anak 
mereka sendiri. Orang-orang yang telah merugikan diri 
sendiri itulah orang-orang yang tidak beriman. "(20) 

Di dalam Al-Qur'anul-Karim telah diterangkan 
berulang-ulang kali bahawa kaum Ahlil-Kitab iaitu 
kaum Yahudi dan Nasara memang mengetahui 
kebenaran Al-Qur'an dan kesahihan risalah 
Muhammad s.a.w. Mereka mengetahui bahawa Al- 
Qur'an adalah diturunkan kepada beliau dari Allah. 
Hakikat ini disebut berulang-ulang kali sama ada 
ketika ia menghadapi kaum Ahlil-Kitab itu sendiri 
apabila mereka mengambil sikap menentang dan 
mengingkar, sikap berperang dan bermusuh terhadap 
Nabi s.a.w. dan terhadap agama ini. Inilah yang ghalib 
berlaku di Madinah atau ketika menghadapi kaum 
Musyrikin Arab untuk menyedarkan mereka bahawa 
kaum Ahlil-Kitab yang mengetahui tabi'at wahyu dan 
kitab-kitab samawi memang mengetahui kebenaran 
Al-Qur'an dan kebenaran keterangan Rasulullah 
s.a.w. bahawa Al-Qur'an adalah wahyu dari Allah 
yang diwahyukan kepada beliau sebagaimana 
diwahyukan kepada para rasul sebelumnya. 

Ayat ini mengikut tarjih kami adalah ayat Makkiyah 
dan sebutan kaum Ahlil-Kitab di dalam ayat ini 
dengan sedemikian rupa menunjukkan bahawa ayat 
ini merupakan cabaran kepada kaum Musyrikin untuk 
menyedarkan mereka bahawa Al-Qur'an yang 
diingkari mereka adalah diketahui kebenarannya oleh 
kaum Ahlil-Kitab sama seperti mereka mengetahui 
anak-anak mereka sendiri. Dan andainya kebanyakan 
Ahlil-Kitab itu tidak beriman kepada Al-Qur'an, maka 
itu disebabkan kerana mereka telah kerugian diri 
sendiri. Itulah- sebabnya mereka tidak beriman. 
Kedaaan mereka sama dengan kaum Musyrikin yang 
telah kerugian diri sendiri dan kerana itulah mereka 
tidak masuk di dalam agama ini. Semua penerangan 
ayat sebelum ini dan selepasnya adalah mengenai 
kaum Musyrikin. Inilah di antara bukti-bukti yang 
menunjukkan bahawa ayat-ayat ini adalah ayat-ayat 
Makkiyah sebagaimana kami telah tegaskan dalam 
kata pengantar surah ini. 




Para mufassirin 
kenyataan ayat ini: 

a j—' < 

> 


sejalan dalam mentafsirkan 





v ^ 







"Orang-orang yang Kami kurniakan kitab kepada mereka 
memang mengenalinya sama seperti mereka mengenali 
anak-anak mereka sendiri. "(20) 


Iaitu kaum Ahlil-Kitab mengetahui bahawa AI- 
Qur'an adalah diturunkan dari Allah atau mengetahui 
bahawa Nabi s.a.w. adalah utusan dari Allah yang 
diwahyukan AI-Qur'an kepadanya. 

Ini memanglah satu aspek dari maksud ayat ini, 
tetapi menurut pengamatan kami berdasarkan realiti 
sejarah dan sikap kaum Ahlil-Kitab terhadap agama 
ini, di sana ada lagi satu aspek dari maksud ayat ini 
yang barangkali Allah mahu mengajar kelompok 
Muslimin agar aspek ini tertanam di dalam kesedaran 
mereka di sepanjang sejarah ketika mereka 
menghadapi kaum Ahlil-Kitab dengan agama ini. 
Aspek itu ialah: 

Kaum Ahlil-Kitab sebenarnya mengetahui bahawa 
Al-Qur'an ini adalah dari Allah dan kerana itu mereka 
mengetahui segala potensi, segala kekuatan, segala 
kebajikan dan kebaikan yang ada di dalam Al-Qur'an. 
Mereka mengetahui tenaga penggerak Al-Qur'an 
yang mampu menggerakkan umat yang menganut 
'aqidah yang dibawa olehnya, menjunjung akhlak 
yang terpancar darinya dan mengamalkan sistem 
hidup yang ditegakkan di atasnya. Mereka membuat 
segala perhitungan terhadap AI~Qur'an dan terhadap 
para pendokongnya. Mereka cukup sedar bahawa 
bumi ini tidak lagi memberi lapangan yang luas 
kepada mereka, tetapi sentiasa memberi lapangan 
yang luas kepada pemeluk-pemeluk agama inil 
Mereka menyedari segala kebenaran yang terkandung 
di dalam Al-Qur'an dan menyedari keadaan mereka 
yang berada di dalam kebatilan. Mereka sedar 
bahawa jahiliyah yang dipegang mereka dan 
mencorakkan kedudukan-kedudukan kaum mereka, 
akhlak mereka dan peraturan-peraturan hidup mereka 
tidak mungkin berdamai dengan agama ini atau tidak 
memungkinkan mereka untuk hidup kekal di atas 
jahiliyah itu. Oleh sebab itu keadaan ini tetap 
mencetuskan pertarungan yang tidak akan reda 
sehingga jahiliyah terhapus dari bumi ini dan 
kemenangan dicapai oleh agama ini dan seluruh 
keta'atan ditumpukan kepada Allah sahaja, iaitu 
sehingga seluruh kuasa di bumi ini dipulangkan 
kepada Allah dan pencabul-pencabul kuasa Allah di 
muka bumi ini diusir dan dengan demikian sahaja 
seluruh keta'atan dapat ditumpukan kepada Allah. 

Usaha-usaha Serius Kaum Ahlil-Kitab Mengkaji 
Islam Untuk Mencari Lubang-lubang Kelemahan 
Untuk Diracuninya 

Kaum Ahlil-Kitab cukup mengetahui hakikat ini di 
dalam agama ini. Mereka mengetahuinya sama 
seperti mereka mengetahui anak-anak mereka. 
Generasi demi generasi mereka mengkaji agama ini 
dengan kajian yang halus dan mendalam. Mereka 
menyelidik rahsia-rahsia kekuatannya dan mencari 
segala pintu dan lorongnya yang menembusi ke 
dalam hati. Mereka berusaha begitu bersungguh- 
sungguh untuk mencari jalan bagaimana hendak 
merosak dan memusnahkan daya kepimpinan yang 
ada di dalam agama ini? Bagaimana hendak 
menaburkan keraguan dan kesangsian di dalam hati 
para penganutnya? Bagaimana hendak mengubahkan 

ayat-ayat Al-Qur'an dari maksud-maksudnya yang 
sebenar? Bagaimana hendak menghalangkan 
penganut-penganut Islam dari mengetahui hakikat 
agama mereka yang sebenar? Bagaimana hendak 
mengubahkan agama ini dari harakat aktif yang 
menghancurkan kebatilan dan jahiliyah, iaitu harakat 
aktif yang berjuang untuk mengembalikan kuasa 
Allah di bumi dan mengusir para pencabulnya dan 
meletakkan seluruh keta'atan kepada Allah Yang 

Maha Esa sahaja Bagaimana hendak 

mengubahkannya dari harakat yang aktif ini kepada 
harakat kebudayaan yang dingin, kepada kajian-kajian 
teori yang mati dan kepada perdebatan ilmu 
ketuhanan atau perdebatan ilmu fiqah atau 
perdebatan kepuakan yang kosong? Bagaimana 
hendak mencurahkan konsep-konsep Islam ke dalam 
acuan peraturan-peraturan, sistem-sistem dan 
kefahaman-kefahaman yang asing dari islam dan 
menghancurkan Islam serta mengelirukan para 
pemeluknya (dengan anggapan) bahawa 'aqidah 
mereka tetap terhormat dan terpelihara? Pada 
akhirnya bagaimana hendak memenuhkan 
kekosongan 'aqidah Islam itu dengan kefahaman- 
kefahaman, konsep-konsep dan minat-minat yang 
lain supaya mereka dapat mencabut akar umbi 
sentimen yang masih tinggal dari 'aqidah yang pudar 
ini? 

Kaum Ahlil-Kitab sentiasa mengkaji agama ini 
dengan kajian yang serius, mendalam dan teliti. 
Mereka berbuat demikian bukan dengan tujuan untuk 
mencari hakikat yang sebenar - sebagaimana yang 
disangkakan oleh penganut-penganut Islam yang 
lurus dan bukan pula dengan tujuan, untuk bersikap 
adil terhadap agama ini dan terhadap para 
penganutnya yang disangkakan oleh setengah- 
setengah orang yang tertipu apabila mereka melihat 
sesuatu pengiktirafan dari mata pengkaji atau mana- 
mana orientalis terhadap apa-apa kebaikan di dalam 
mana-mana aspek agama ini. Tidak sekali-kali tidak. 
Malah tujuan yang sebenar dari usaha mereka 
membuat kajian-kajian yang begitu serius, mendalam 
dan teliti itu ialah untuk mencari sasaran-sasaran 
tikaman yang membawa maut kepada agama ini. 
Mereka mencari pintu-pintu dan jalan-jalan Islam 
memasuki fitrah manusia untuk ditutup dan 
diselewengkannya. Mereka mencari rahsia-rahsia 
kekuatan Islam untuk mengganyang Islam. Mereka 
mahu mengetahui bagaimana Islam membina dirinya 
di dalam jiwa orang-orang Islam untuk mencontohi 
cara pembinaannya agar mereka dapat membina di 
dalam jiwa mereka kefahaman-kefahaman yang 
bertentangan dengan Islam. Mereka mahu 
menggunakan kefahaman-kefahaman ini untuk 
memenuhi kekosongan jiwa kaum Muslimin. 

Kerana tujuan-tujuan dan latar-latar belakang inilah 
mereka mengenal Islam sama seperti mereka 
mengenal anak-anak mereka. 

Kita sebagai umat Muslimin wajib mengetahui 
hakikat ini dan serentak itu juga kita wajib sedar 


bahawa kitalah yang lebih wajar mengenal agama 
kita sama seperti kita mengenal anak-anak kita 
sendiri. 

Realiti sejarah yang berlaku di celah-celah empat 
belas abad yang silam menjelaskan hakikat yang 
sedang kita ‘bicarakan ini yang dijelaskan oleh AI- 
Qur'an di dalam ayat yang berikut: 



" Orang-orang yang Kami kurniakan kitab kepada mereka 
memang mengenalinya sama seperti mereka mengenal 
anak-anak sendiri. "(20) 


Kaum Muslimin Jangan Terpedaya Dengan 
S anjung an-sanjungan Kaum Ahlil-Kitab 

Tetapi hakikat ini dapat dilihat dengan terang dan 
jelas khususnya di masa ini, di mana buku-buku kajian 
yang tertulis di dalam mana-mana bahasa asing 
mengenai Islam adalah diterbitkan kira-kira sebuah 
seminggu. Kajian-kajian itu membuktikan sejauh 
mana kaum Ahlil-Kitab mengetahui segala maklumat 
kecil dan besar mengenai tabi'at dan sejarah agama 
ini? Mengetahui punca-punca kekuatannya, 
sarana-sarana untuk menentangnya dan cara-cara 
untuk merosak dan memusnahkan bimbingan dan 
ajarannya. Kebanyakan penulis-penulis itu tentulah 
tidak mendedahkan tujuan dan niat mereka yang 
sebenar, kerana mereka sedar bahawa ketika 
menyerang agama itu secara terbuka akan 
mencetuskan semangat pembelaan yang berkobar- 
kobar. Mereka sedar bahawa gerakan-gerakan (kaum 
Muslimin) yang telah bangkit untuk menentang 
serangan bersenjata terhadap agama ini dalam 
bentuk penjajahan itu adalah bertapak di atas 
kesedaran keagamaan atau sekurang-kurangnya di 
atas sentimen keagamaan. Oleh itu tindakan 
menyerang Islam secara berterusan walaupun dalam 
bentuk serangan fikiran akan terus mencetuskan 
semangat pembelaan dan perjuangan mereka yang 
berkobar-kobar. Oleh sebab itu kebanyakan kaum 
Ahlil-Kitab menggunakan jalan yang lebih licin dan 
jahat, iaitu menggunakan cara berpura-pura memuji- 
mujikan kebaikan agama ini dengan tujuan untuk 
menidurkan semangat perjuangan kaum Muslimin' 
yang aktif dan melumpuhkan keghairahan mereka 
yang berkobar-kobar dan seterusnya untuk mendapat 
kepercayaan dan keyakinan para pembaca (Muslimin), 
kemudian (di sa'at itulah) mereka menaruh racun di 
dalam gelas dan menghidangkannya (kepada kaum 
Muslimin). (Mereka berkata): Agama Islam ini adalah 
satu ni'mat yang amat besar, tetapi ia patut 
mengubah dan memperkembangkan konsep-konsep 
dan peraturan-peraturannya agar sesuai dan sejajar 
dengan tamadun manusia yang moden. Islam 
sewajarnya tidak mengambil sikap menghalang 
perkembangan-perkembangan yang berlaku di dalam 
peraturan-peraturan masyarakat-masyarakat dalam 
bentuk-bentuk pemerintahan dan di dalam nilai-nilai 
akhlak. Dan pada akhirnya adalah wajar bagi agama 

ini dijelmakan dalam bentuk 'aqidah di dalam hati 
sahaja dan membiarkan kehidupan yang wujud di 
dalam kenyataan itu diatur oleh teori-teori, ujian-ujian 
dan gaya cara tamadun manusia yang moden. Islam 
sewajarnya mengambil sikap memberi restu kepada 
percubaan-percubaan, ujian-ujian dan gaya cara yang 
ditetapkan oleh pihak yang berkuasa di bumi, dengan 
mengambil sikap yang sedemikian! Agama Islam akan 
terus kekal sebagai satu agama yang besar. 

Ketika pengarang-pengarang itu membentangkan 
titik-titik kekuatan dan kedalaman (konsep-konsep) 
yang wujud di dalam agama Islam, dalam bentuk 
pura-pura menunjukkan sikap adil dan insaf yang 
palsu dan membuat sanjungan-sanjungan yang 
melalaikan, maka matlamat yang ditujukan oleh 
pengarang ialah untuk menyedarkan kaum mereka 
Ahlil-Kitab terhadap bahaya agama ini dan terhadap 
rahsia-rahsia kekuatannya, la berjalan di hadapan alat- 
alat pembinasa membawa lampu suluh yang terang 
untuk membolehkan kaum mereka melancarkan 
tembakan-tembakan yang tepat pada sasarannya, 
juga untuk membolehkan mereka mengenal agama 
ini sama seperti mereka mengenal anak-anak mereka 
'sendiri. 

Rahsia-rahsia Al-Qur'an akan terus dibukakan 
kepada para Mu'minin dalam bentuk hakikat-hakikat 
yang sentiasa baru selama mereka hidup di bawah 
bayangannya, selama mereka mengharungi 
perjuangan 'aqidah, selama mereka memikirkan 
peristiwa-peristiwa sejarah dan peristiwa-peristiwa 
masa kini dengan penuh kesedaran dan selama 
mereka memandang nur hidayat Allah yang 
menyerlahkan kebenaran dan menerangi jalan. 

****** 


(Pentafsiran ayat-ayat 21 - 24) 



"Tiada yang lebih zalim dari orang yang mengada-adakan 
pembohongan terhadap Aliah atau mendustakan ayat-ayat- 
Nya. Sesungguhnya orang-orang yang zalim itu tidak akan 
mendapat keberuntungan (21). Dan (ingatlah) hari (Qiamat) 


yang Kami akan menghimpun-kan mereka seluruhnya 
kemudian Kami akan bertanya kepada orang-orang yang 
mempersekutukan (Kami): Di manakah sekutu-sekutu kamu 
yang telah didakwakan kamu itu? (22) Kemudian tiada (hasil 
dari) ujian terhadap mereka itu kecuali mereka mengaku : 
Demi Allah Tuhan kami! Kami tidak sekali-kali 
mempersekutukan Engkau (23). Lihatlah bagaimana mereka 
mendustakan diri mereka sendiri dan lenyaplah dari mereka 
segala sembahan yang diada-adakan mereka. "(24) 


Ayat-ayat ini merupakan lanjutan persemukaan 
dengan kaum Musyrikin, la menjelaskan hakikat 
perbuatan yang dilakukan mereka, la menerangkan 
pendirian dan amalan mereka mengikut penilaian 
Allah S.W.T. la mulakan persemukaan ini dengan satu 
pertanyaan yang mendedahkan perbuatan mereka 
yang zalrm kerana melakukan pendustaan terhadap 
Allah, iaitu mereka mendakwa berpegang dengan 
agama yang telah dibawa oleh Nabi Ibrahim a.s. 
Mereka mendakwa pula bahawa segala ternakan, 
makanan dan syi'ar-syi'ar agama yang dihalal dan 
diharamkan mereka adalah dari perintah Allah, 
sedangkan yang sebenarnya ia bukan dari perintah 
Allah. Dakwaan ini akan diterangkan di akhir surah ini 
dengan iringan firman Allah "f*^J*"(mengikut 
dakwaan mereka). Dakwaan ini samalah dengan 
dakwaan setengah-setengah orang di zaman ini yang 
mengatakan bahawa mereka berpegang dengan 
agama Allah yang dibawa Muhammad s.a.w. serta 
menggelarkan diri mereka sebagai orang-orang 
Muslim sedangkan dakwaan itu tergolong dalam 
pembohongan terhadap Allah. Dakwaan itu dikatakan 
bohong kerana mereka bertindak mengadakan 
undang-undang dan peraturan dari ciptaan mereka 
dan mengadakan, nilai-nilai dari rekaan mereka 
sendiri. Ini bererti mereka telah merampas kuasa Allah 
dan mendakwa mempunyai kuasa itu. Kemudian 
mereka mendakwa bahawa undang-undang, 
peraturan-peraturan dan nilai-nilai itu adalah dari 
agama Allah, Kemudian setengah-setengah orang 
yang menjual agama mereka untuk membeli tempat 
di dalam Neraka Jahim mendakwa pula bahawa apa 
yang diada-adakan oleh pencipta-pencipta undang- 
undang, peraturan-peraturan dan nilai-nilai itu 
sebagai agama Allah. Persemukaan itu juga 
dimulakan dengan- mengecam perbuatan kaum 
Musyrikin yang mendusta ayat-ayat Allah yang 
dibawa oleh Nabi s.a.w. Mereka telah menolak, 
menentang dan mengingkarkan ayat-ayat itu sambil 
berkata: Ia bukannya diturunkan dari Allah. Dan 
dalam -waktu yang sama mereka mendakwa bahawa 
segala peraturan yang diamalkan oleh mereka dalam 
masa jahiliyah itu adalah dari Allah. Hal ini sama 
dengan keadaan yang berlaku di kalangan 
pendokong-pendokong jahiliyah pada hari ini. Al- 
Qur'an bersemuka dengan mereka serta mengecam 
semua ini dan memerikannya sebagai perbuatan 
paling zalim: 







"Siapakah yang ' lebih zalim dari orang yang 
mengada-adakan pembohongan terhadap Allah atau 
mendustakan ayat-ayatnya ? "(2 1) 

Perbuatan Syirik Diungkapkan Sebagai 
Perbuatan Yang Zalim 

Kezaliman yang dimaksudkan di dalam ayat ini ialah 
perbuatan syirik, la digambarkan dengan kata-kata 
zalim untuk menonjolkan keburukan dan kekejiannya. 
Inilah pengungkapan Al-Qur'an yang biasa terhadap 
perbuatan syirik apabila ia hendak memburukkan 
perbuatan syirik, kerana perbuatan syirik itu adalah 
suatu kezaliman terhadap kebenaran, kezaliman 
terhadap diri sendiri dan kezaliman terhadap manusia. 
Ia merupakan suatu pencabulan terhadap hak Allah 
yang wajib ditauhid dan disembahkan tanpa sebarang 
sekutu, la merupakan suatu pencerobohan terhadap 
diri sendiri kerana ia membawa diri sendiri ke jalan 
kerugian dan kebinasaan. Seterusnya ia merupakan 
pencerobohan terhadap manusia kerana ia 
memperhambakan mereka kepada yang lain dari 
Allah Tuhan mereka yang sebenar, dan merosakkan 
kehidupan mereka dengan undang-undang dan 
peraturan yang ditegakkan di atas pencerobohan ini. 
Kerana sebab-sebab inilah perbuatan syirik itu 
merupakan suatu kezaliman yang amat besar 
sebagaimana telah dinyatakan oleh Allah Tuhan 
semesta alam. Syirik dan orang yang mengamalkan 
syirik tidak akan mencapai keuntungan: 



"Sesungguhnya orang-orang yang zalim ini tidak akan 
mendapat keberuntungan. "( '2 1) 

Dalam ayat jni Allah menjelaskan satu hakikat 
semesta (kulli) dan menerangkan hasil terakhir yang 
diterima oleh syirik dan orang-orang yang 
mengamalkan syirik. Oleh sebab itu mana-mana 
keuntungan dan kejayaan (dari amalan syirik) yang di 
lihat oleh mata kasar yang mempunyai daya 
penglihatan yang cetek di ruang alam dunia yang 
dekat itu, tidak dikira sebagai keuntungan dan 
kejayaan malah ia hanya merupakan suatu dorongan 
ke arah kerugian dan kebinasaan. Siapakah yang lebih 
benar penjelasannya dari Allah? 

Di sini (dalam ayat yang berikut) Al-Q‘ur'an 
menggambarkan kedudukan mereka - -yang tidak 
mendapat apa-apa keuntungan pada hari 
perhimpunan di Mahsyar atau hari hisab dalam satu 
pemandangan yang hidup, terpampang jelas di mata 
dan menarik: 



"Dan (ingatlah) hari (Qiamat) yang Kami akan 
menghimpunkan mereka seluruhnya kemudian Kami akan 
bertanya kepada orang-orang yang mempersekutukan 
(Kami): Di manakah sekutu-sekutu kamu yang telah 
didakwakan kamu itu? (22) Kemudian tiada (hasil dari) ujian 
terhadap mereka kecuali mereka mengaku: Demi Allah 
Tuhan kami I Kami tidak sekali-kali mempersekutukan 
Engkau (23). Lihatlah bagaimana mereka mendustakan diri 
mereka sendiri dan lenyaplah dari mereka segala sembahan 
yang diada-adakan mereka. "(24) 

Berbagai-bagai Jenis Syirik 

Di sana terdapat berbagai-bagai jenis syirik, 
berbagai-bagai jenis sekutu dan berbagai-bagai jenis 
Musyrikin. Ia bukannya satu gambaran yang mudah 
dan bersahaja sebagaimana yang difikirkan oleh 
orang ramai pada hari ini apabila mereka mendengar 
kata-kata syirik, kata-kata sekutu dan kata-kata 
Musyrikin. Apa yang ternampak kepada mereka dari 
kata-kata Musyrikin itu ialah kumpulan orang-orang 
yang menyembah berhala-berhala atau batu-batu 
atau pokok-pokok keramat atau bintang-bintang atau 
api atau sebagainya. Inilah satu-satunya gambaran 
syirik dalam tanggapan mereka. 

Sebenarnya intisari syirik itu adalah terletak pada 
perbuatan mengiktirafkan mana-mana ciri Uluhiyah 
kepada yang lain dari Allah, sama ada dengan 
mengi'tiqadkan bahawa iradat yang lain dari Allah itu 
berkuasa mengendalikan peristiwa-peristiwa alam dan 
menentukan kedudukan-kedudukan makhluk yang 
maujud, atau dengan mempersembahkan syi'ar-syi'ar 
ibadat, nazar-nazar dan sebagainya kepada yang lain 
dari Allah, atau dengan menerima undang-undang 
dan peraturan-peraturan dari sumber yang lain dari 
Allah untuk mengaturkan kehidupan manusia. 
Semuanya ini merupakan jenis-jenis syirik yang 
diamalkan oleh berbagai-bagai jenis Musyrikin yang 
mengambil berbagai-bagai jenis sekutu bagi Allah. 

Semua perbuatan ini diungkapkan oleh Al-Qur'an 
sebagai perbuatan-perbuatan syirik. Al-Qur'an 
menayangkan berbagai-bagai pemandangan di hari 
Qiamat yang menggambarkan aneka jenis syirik, 
aneka jenis Musyrikin dan aneka jenis sekutu-sekutu 
Allah. Al-Qur'an tidak hanya menjelaskan sejenis syirik 
sahaja atau menghuraikan satu bentuk perbuatan 
syirik sahaja. Begitu juga Al-Qur'an tidak membeza- 
bezakan nasib kesudahan dan balasan yang akan 
diterima oleh berbagai-bagai jenis Musyrikin itu, sama 
ada di dunia atau di Akhirat 

Orang-orang Arab (di zaman turunnya Al-Qur'an) 
telah mengamalkan semua jenis syirik ini: 

Mereka beri‘tiqad bahawa di sana ada 
makhluk-makhluk Allah yang turut mengambil 
bahagian - melalui syafa'at yang lulus di sisi Allah - 
dalam mengendalikan peristiwa-peristiwa alam dan 
menentukan - kedudukan makhluk seperti para 

malaikat, atau melalui daya qudrat makhluk-makhluk 
yang berkuasa mengenakan gangguan-gangguan 
yang menyakiti seperti jin dengan dirinya sendiri atau 
melalui para kahin atau tukang-tukang sihir yang 
menggunakan jin atau melalui kedua-dua cara itu 
seperti roh-roh bapa-bapa dan datuk nenek. Semua 
sekutu-sekutu itu dilambangkan dengan berhala- 
berhala yang dimasuki oleh roh makhluk itu, dan para 
kahin inilah yang menjadi jurucakap berhala-berhala 
itu untuk menghalalkan kepada mereka apa yang 
hendak dihalalkan mereka dan mengharamkan apa 
yang hendak diharamkan mereka, malah para kahin 
itulah yang sebenarnya dijadikannya sekutu-sekutu 
Allah. 

Mereka melakukan amalan syirik dengan 
mengadakan upacara-upacara ibadat kepada berhala- 
berhala serta mempersembahkan korban-korban dan 
nazar-nazar mereka kepadanya, sedangkan yang 
sebenarnya para kahin itulah yang menerima korban- 
korban dan nazar-nazar itu. Begitu juga setengah- 
setengah orang Arab - yang memindahkan 
kepercayaan ini dari orang-orang Parsi - percaya 
bahawa bintang-bintang itu turut mengambil 
bahagian bersama Allah dalam mengendalikan 
peristiwa alam dan kerana itu mereka mengadakan 
apacara-upacara ibadat kepada bintang-bintang itu. 
Dari sinilah wujudnya hubungan babak cerita Ibrahim 
a.s. yang disebut di dalam surah ini dengan maudhu’ 
surah ini sebagaimana akan diterangkan nanti. 


mana kaum Musyrikin sedang dihadapkan kepada 
satu pertanyaan yang besar dan pedih: 





" Di manakah sekutu-sekutu kamu yang telah didakwakan 
kamu itu?" (22) 

Sekutu-sekutu Allah Tidak Pernah 
Wujud Dalam Realiti 

Di sini perasaan takut mula mengharu. Di sini 
terbukalah fitrah semulajadi yang selama ini tertimbus 
di bawah timbunan kepercayaan karut yang telah 
mengaratinya di dunia. Di sini lenyaplah kewujudan 
sekutu-sekutu Allah dari fitrah dan ingatan manusia. 
Dan kewujudan sekutu-sekutu itu pada hakikatnya 
tidak pernah wujud. Kini barulah mereka sedar 
bahawa syirik dan sekutu itu tidak pernah wujud di 
dalam realiti. Di sini mereka diuji dan dengan ujian itu 
terhapuslah karat-karat dan kekotoran-kekotoran 
persis emas yang diuji dengan api untuk dibersihkan 
dari kekotoran-kekotoran dan buih-buih yang kosong. 


s* o 2 





o 


"Kemudian tiada (hasil dari) ujian terhadap mereka itu 
kecuaii mereka mengaku : Demi Allah Tuhan kamil Kami 
tidak sekali-kali mempersekutukan Engkau. "(23) 


Begitu juga mereka mengamalkan jenis syirik yang 
ketiga, iaitu menggubalkan untuk diri mereka - 
melalui para kahin dan ketua-ketua suku - undang- 
undang dan peraturan-peraturan, nilai-nilai dan 
tradisi-tradisi ciptaan sendiri yang tidak diizinkan Allah 
dan mereka mendakwa sama seperti dakwaan 
setengah-setengah manusia pada hari ini bahawa 
undang-undang dan peraturan inilah syari'at Allah. 

Di dalam pemandangan ini - pemandangan 
perhimpunan di Mahsyar dan pemandangan 
persemukaan - ayat yang berikut mencabar kaum 
Musyrikin yang mempersekutukan Allah dengan 
berbagai-bagai jenis syirik dengan mengemukakan 
pertanyaan kepada mereka tentang segala jenis 
sekutu Allah iaitu di manakah mereka sekarang? 
Kerana di sini tidak ada sebarang kesan mereka yang 
boleh dilihat dan mereka tidak akan berupaya 
menghalangkan 'azab keseksaan yang ngeri dari 
pengikut-pengikut mereka: 



"Dan (ingatlah) hari (Qiamat) yang Kami akan 
menghimpunkan mereka seluruhnya kemudian Kami akan 
bertanya kepada orang-orang yang mempersekutukan 
(Kami): Di manakah sekutu-sekutu kamu yang telah 
didakwakan kamu itu? "(22) 

Pemandangan kelihatan terpampang di hadapan 
mata, perhimpunan Mahsyar sedang diadakan, di 


Hakikat yang sebenar yang terserlah selepas ujian 
itu ialah mereka berlepas diri dari seluruh zaman silam 
mereka. Mereka mengiktirafkan Rububiyah Allah 
sahaja. Mereka membersihkan diri mereka dari 
perbuatan syirik yang diamal di dalam kehidupan 
dunia mereka, tetapi sayang pengiktirafan dan 
pembersihan diri di waktu ini tidak berguna apa-apa 
lagi. Pengiktirafan mereka ternyata hanya membawa 
bala bukannya membawa keselamatannya kerana 
waktu pengiktirafan itu telah terluput. Oleh itu hari 
Qiamat ini hanya hari untuk menerima balasan 
bukannya hari untuk beramal. Hari ini ialah hari untuk 
mengesahkan segala amalan yang dilakukan manusia 
bukannya hari untuk menarik balik apa yang telah 
dilakukan mereka. 

Oleh sebab itu (dalam ayat yang berikut) Allah 
S.W.T. menjelaskan - dengan melahirkan kehairanan- 
Nya kepada Rasulullah s.a.w. terhadap kelakuan kaum 
Musyrikin - bahawa mereka telah membohongkan diri 
sendiri apabila mereka mengambil sekutu-sekutu itu 
sebagai sekutu-sekutu Allah kerana sebenarnya 
perkongsian sekutu-sekutu itu dengan Allah tidak 
pernah wujud sama sekali dan pada hari Qiamat ini 
sekutu-sekutu yang didakwakan mereka itu hilang 
lenyap dari mata mereka dan mereka terpaksa 
mengakui kebenaran apabila sekutu-sekutu mereka 
tidak kelihatan kepada mereka: 



\jt \5 




JUZir KE-7 


K7 SURAH AL-AN‘AM 0& 


287 


" Lihatlah bagaimana mereka mendustakan diri mereka 
sendiri dan ienyaplah dari mereka segala sembahan yang 
diada-adakan mereka. "(24) 

Pembohongan mereka adalah pembohongan 
terhadap diri sendiri. Mereka telah membohong dan 
menipu diri sendiri ketika mereka mempersekutui 
Allah dan mengadakan pembohongan ini terhadap 
Allah sedangkan sekutu-sekutu yang didakwakan 
mereka telah hilang lenyap dari mereka pada hari 
Mahsyar dan hisab. 

Inilah pentafsiran yang disenangi oleh saya terhadap 
sebab yang mendorong mereka bersumpah di 
hadapan Allah pada hari perhimpunan Mahsyar 
bahawa mereka tidak pernah mempersekutui Allah, 
juga pentafsiran terhadap perbuatan mereka yang 
telah membohongi diri sendiri, kerana pada hari 
Qiamat itu mereka tidak sanggup membohongi Allah 
dan tidak sanggup bersumpah bahawa mereka tidak 
pernah mempersekutu Allah iaitu dengan sengaja 
berbohong kepada Allah - sebagaimana dijelaskan 
oleh setengah-setengah tafsir - kerana pada hari 
Qiamat mereka tidak dapat menyembunyikan 
sebarang perkataan mereka dari Allah. Malah 
sebenarnya itulah tindakan fitrah yang berlepas diri 
dari perbuatan syirik ketika menghadapi ketakutan 
yang ngeri dan itulah kehapusan kebatilan yang dusta 
yang tidak ada sebarang kesannya di dalam 
pancaindera mereka pada hari itu. Kemudian itulah 
pernyataan kehairanan Allah terhadap perbuatan 
mereka yang membohongi diri sendiri di dunia, 
sedangkan dakwaan mereka yang bohong itu tidak 
mempunyai apa-apa kesan di dalam pancaindera 
mereka dan di dalam realiti pada hari Qiamat. 

Walau bagaimanapun Aliahlah yang lebih 
mengetahui pentafsiran yang sebenar dari ayat ini 
sedangkan pentafsiran ini tidak lebih dari suatu 
pentafsiran yang mungkin benar. 


(Pentafsiran ayat-ayat 25 - 28) 

Ayat-ayat yang berikut terus menggambarkan 
keadaan sekumpulan Musyrikin dan menerangkan 
nasib kesudahan mereka dalam salah satu dari 
pemandangan-pemandangan Qiamat. la 
menggambarkan keadaan mereka sewaktu mereka 
mendengar Al-Qur'an dengan fikiran yang kosong, 
dengan fitrah yang lumpuh dan dengan sikap mereka 
yang degil dan takbur. Dan dalam keadaan hati yang 
tertutup dan degil inilah mereka berdebat dengan 
Rasulullah s.a.w. dan menuduh AI-Qur'anul~Karim 
sebagai dongeng-dongeng manusia purba. Mereka 
menjauhkan diri dari mendengar AI-Qur'an dan 
menyekat orang lain dari mendengarnya. Demikianlah 
ia menggambarkan keadaan mereka di dunia dalam 
satu lembaran dan di dalam lembaran yang lain ia 
melukiskan pula satu pemandangan yang sugul dan 
dukacita ketika mereka berdiri di hadapan Neraka dan 
ditahan di sana, sedangkan api Neraka menghadapi 


mereka dengan nasib kesudahan yang amat ngeri. 
Mereka rebah dan jatuh dan dengan perasaan hina 
dina dan menyesal. Mereka berangan-angan andainya 
mereka dapat dikembalikan semula ke dunia tentulah 
mereka akan mengambil pendirian yang berlainan 
dari pendirian mereka sekarang yang telah membawa 
mereka kepada nasib kesudahan yang malang ini. 
Tetapi angan-angan mereka dijawab dengan 
penghinaan dan kecaman: 



"Di antara mereka ada orang-orang yang mendengar 
engkau membaca Al-Qur'an), (tetapi) Kami teiah meletakkan 
tutupan di atas hati mereka yang menghalangkan mereka 
dari memahaminya dan Kami juga telah meletakkan 
sumbatan di dalam telinga mereka . Dan andainya mereka 
melihat segala bukti (kebenaran) nescaya mereka tidak juga 
beriman kepadanya sehingga apabila mereka datang 
berdebat dengan engkau , maka orang-orang yang kafir itu 
berkata: (Al-pudan ini) tidak lain melainkan hanya dongeng 
orang-orang purbakala (25). Dan mereka melarang orang 
lain dari mendengar Al-Qur'an dan mereka sendiri 
menjauhkan diri darinya. Dan sebenarnya mereka hanya 
membinasakan diri sendiri, sedangkan mereka tidak sedar 

(26) . Dan (engkau akan hairan) andainya engkau melihat 

ketika mereka dihadapkan kepada api Neraka lalu mereka 
berkata: Alangkah beruntungnya kami jika kami 

dikembalikan semula ke dunia dan tidak mendustakan ayat- 
ayat Tuhan kami dan menjadi orang-orang yang beriman 

(27) . Malah ketaralah kepada mereka segala dolak-dalik 
yang disembunyikan mereka sebelum ini dan andainya 
mereka dikembalikan semula ke dunia tentulah mereka akan 
kembali meiakukan perkara-perkara yang dilarangkan 
kepada mereka dan sebenarnya mereka adalah pembohong- 
pembohong belaka. "(28) 

Itulah dua lembaran yang bertentangan: Satu 
lembaran kisah mereka di dunia, di mana mereka 
menunjukkan kedegilan dan penolakan dan satu 
lembaran lagi ialah lembaran kisah mereka di Akhirat 
di mana mereka memperlihatkan penyesalan dan 

kehampaan. Kedua-duanya dilukiskan oleh A!-Qur'an 
dan dibentangkan dengan tayangan yang mengharu 
dan menarik. Al-Qur'an tujukan kedua-dua lukisan ini 
kepada fitrah manusia yang keras untuk 

menggoncangkannya dengan sekuat-kuat goncangan 
supaya timbunan kekotoran maksiat yang 

mengaratinya itu gugur darinya, supaya kunci- 
kuncinya yang tertutup kuat itu terbuka dan supaya 
mereka kembali mempelajari Al-Qur'an dengan teliti 
sebelum masa terlewat 



"Di antara mereka ada orang-orang yang mendengar 
engkau (membaca Al-Qur'an), (tetapi) Kami telah 
meletakkan tutupan di atas hati mereka yang 
menghalangkan mereka dari memahaminya dan Kami juga 
telah meletakkan sumbatan di dalam telinga mereka. Dan 
andainya mereka melihat segala bukti (kebenaran) nescaya 
mereka tidak akan beriman kepadanya. "(25) 

Kata-kata "3-SsVl" bererti tutupan yang 
menghalangkan hati dari terbuka dan memahami. 
Dan kata-kata "lAs" bererti sumbatan yang 
menghalangkan telinga dari melaksanakan fungsi 
mendengar. Ini adalah contoh kumpulan manusia 
yang mendengar tetapi tidak faham seolah-olah 
mereka tidak mempunyai akal yang mampu berfikir 
dan seolah-olah mereka tidak mempunyai telinga 
yang dapat mendengar. Itulah contoh kumpulan 
manusia yang berulang-ulang di dalam setiap generasi 
dan kaum, dalam setiap zaman dan tempat. Mereka 
adalah kumpulan anak Adam yang mendengar tetapi 
seolah-olah tidak mendengar, seolah-olah telinga 
mereka tuli tidak berfungsi, seolah-olah daya 
kefahaman mereka tertutup menyebabkan maksud 
kata-kata yang didengar oleh telinganya itu tidak 
dapat menembusinya. 



Apakah penyakit yang telah menimpa kaum 
Musyrikin ini? Apakah halangan yang menyekat 
mereka dari menerima dan menyambut da'wah, 
sedangkan mereka mempunyai telinga, mata dan 
akal? Allah S.W.T. berfirman: 






" Kami telah meletakkan tutupan di atas hati mereka yang 
menghalangkan mereka dari memahaminya dan Kami juga 
telah meletakkan sumbatan di dalam telinga mereka dan 
andainya mereka melihat segala bukti (kebenaran) nescaya 
mereka tidak akan beriman kepadanya. "(25) 


Ayat ini menerangkan keputusan Allah terhadap 
mereka, iaitu daya pemikiran mereka tidak dapat 
menerima kebenaran da'wah dan memahaminya dan 
telinga mereka tidak dapat menjalankan fungsinya 
memindahkan kebenaran yang didengarinya itu 
kepada akal fikiran mereka agar ia diterima dan 
disambut oleh mereka. Mereka tetap tidak menerima 
dan menyambut kebenaran itu walaupun sebanyak 
mana mereka melihat bukti-bukti hidayat dan 
petunjuk-petunjuk yang membangkit dan 
menyarankan keimanan. 


Sehubungan dengan ini kita harus meneliti 
perjalanan Sunnatullah dalam keputusan ini, kerana 
Allah S.W.T. telah berfirman: 



"Dan orang-orang yang berjuang bersungguh-sungguh 
kerana Kami, maka sesungguhnya Kami akan menunjukkan 
kepada mereka jalan Kami." 


Firman Allah Taala: 


(Surah al-'Ankabut: 69) 







"Dan andainya mereka melihat segala bukti (kebenaran) 
nescaya mereka tidak juga beriman kepadanya sehingga 
apabila mereka datang berdebat dengan engkau , maka 
orang-orang yang kafir itu berkata: (Ai-Qur'an ini) tidak lain 
melainkan hanya dongeng orang-orang purbakala."(25) 


"Dan demi jiwa dan penciptaannya yang sempurna (7). 
Kemudian Allah mengilhamkan kepadanya jalan kejahatan 
dan jalan taqwanya (8). Sesungguhnya amat beruntunglah 
orang yang membersihkan jiwanya (9). Dan sesungguhnya 
amat rugilah orang yang membenamkannya (dalam 
kesesatan)."(1 0) 

(Surah asy-Syams) 


Maksudnya mata mereka juga melihat, tetapi 
seolah-olah ia tidak nampak atau seakan-akan apa 
yang di lihatnya itu tidak sampai ke dalam hati dan 
akal mereka. 


Di sini Allah menjelaskan bahawa Dia akan memberi 
hidayat kepada mereka yang berjuang dengan 
bersungguh-sungguh untuk mencari hidayat dan 
memberi keuntungan dan kejayaan kepada mereka 
yang berusaha membersihkan dirinya, tetapi golongan 
kaum Musyrikin yang telah menerima keputusan Allah 

itu tidak pernah mencari hidayat supaya dikurniakan 
hidayat oleh Allah dan tidak pernah menggunakan 
alat-alat penerima hidayat semulajadi yang wujud di 
dalam diri mereka supaya mereka dimudahkan Allah 
menerima hidayat, malah mereka dari awal-awal lagi 
telah mensia-siakan alat-alat penerima semulajadi itu, 
oleh kerana itu Allah hijabkan mereka dari mendapat 
hidayat, iaitu Allah membuat keputusan tidak 
mengurniakan hidayat kepada mereka sebagai 
balasan yang setimpal terhadap perbuatan dan niat 
mereka yang pertama (yang tidak mahu mencari 
hidayat) itu. Segala-galanya berlaku mengikut 
keputusan Allah dan di antara keputusan-Nya ialah 
Dia akan memberi hidayat kepada mereka yang 
bersungguh-sungguh berjuang mencari jalan hidayat 
dan Dia akan mengurniakan keuntungan dan 
kejayaan kepada mereka yang berusaha 
membersihkan diri. Dan di antara keputusan-Nya lagi 
ialah Dia akan menutup hati mereka yang menolak 
hidayat dari memahami da'wah dan seterusnya 
menyumbatkan telinga mereka, dan kerana itu 
andainya mereka melihat segala jenis bukti sekalipun 
mereka tetap tidak beriman. Orang-orang yang 
merujukkan kesesatan, kesyirikan dan dosa-dosa yang 
dilakukan mereka kepada kehendak iradat Allah dan 
kepada qadha‘ dan taqdir-Nya adalah sengaja 
melakukan rujukan yang tersasul dan menipu, kerana 
Allah S.W.T. mengemukakan hakikat yang sebenar 
kepada mereka apabila Dia mencerita dan 
mengecamkan perkataan-perkataan mereka yang 
tersasul mengenai hal ini: 

"Dan berkatalah orang-orang yang telah mempersekutui 
Allah: "Jika Allah kehendaki tentulah kami tidak menyembah 
sesuatu apapun selain Dia , baik kami mahu pun datuk nenek 
kami dan tentulah kami tidak mengharamkan sesuatu 
apapun selain dari apa yang telah diharamkan oleh Allah". 
Demikianlah apa yang telah dilakukan oleh orang Musyrikin 
sebelum mereka. Tiada tugas para rasul melainkan ialah 
menyampaikan risalah Allah dengan jelas (35). Dan 
sesungguhnya Kami telah mengutuskan rasul dalam 


kalangan setiap umat (untuk menyeru): Sembahlah Allah dan 
jauhilah Taghut. Di antara mereka ada orang-orang yang 
diberikan hidayat oleh Allah dan ada pula di antara mereka 
orang-orang yang diputuskan mendapat kesesatan. Oleh itu 
jelajahilah di muka bumi dan lihatlah bagaimana akibat yang 
telah menimpa para pendusta. "(3 6) 

(Surah an-Nahl) 

Semuanya ini menunjukkan bahawa Allah 
menyangkal dan menolak perkataan dan alasan 
mereka. Dan seterusnya menunjukkan bahawa 
kesesatan yang telah diputuskan ke atas mereka 
adalah diputuskan setelah diberi amaran terhadap 
perbuatan mereka yang menyeleweng itu. 

Undang-undang Qadha r Dan Qadar 
Mengikut AI-Qur'an 

Orang-orang yang menimbulkan persoalan qadha' 
dan qadar, persoalan paksaan (j^) dan pilihan 
juga persoalan iradat manusia dan usahanya 
untuk dijadikan bahan-bahan kajian ilmu ketuhanan 
yang ditundukkan kepada andaian-andaian dan 
anggaran-anggaran aqliyah adalah sebenarnya 
menyimpang dari jalan dan methodologi Al-Qur'an 
yang membentangkan persoalan-persoalan ini dalam 
bentuknya yang realiti, jelas dan mudah, di mana 
dijelaskan bahawa segala sesuatu itu adalah berlaku 
dengan keputusan dan penentuan dari Allah, dan 
kebolehan manusia menjurus ke arah itu atau ke arah 
ini adalah termasuk di dalam lingkungan kebolehan 
fitrah manusia, dan di atas landasan fitrah inilah Allah 
ciptakan manusia dan dengan fitrah inilah juga 
berlakunya penentuan-penentuan atau taqdir Allah. 
Oleh itu fitrah manusia adalah mengikut keadaan 
yang ada padanya. Penjurusan manusia ke arah ini 
dan ke arah itu juga melahirkan natijahnatijah dan 
kesan-kesan tertentu di dunia dan di Akhirat yang 
diperlakukan oleh penentuan dan taqdir dari Allah. 
Oleh itu dengan huraian ini jelaslah bahawa segala 
urusan adalah dirujukkan kepada taqdir dan 
penentuan Allah, tetapi mengikut cara yang 
mengaturkan akibat-akibat yang ditentukan Allah 
berdasarkan keputusan kehendak iradat manusia 
yang bebas yang dikurniakan kepadanya. (Sekadar 
inilah sahaja) dan tidak ada di sebalik huraian yang 
lebih dari ini melainkan hanya huraian yang 
membawa kepada pertengkaran. 

Segala tanda-tanda hidayat, bukti-bukti kebenaran, 
pernyataan-pernyataan yang menyarankan keimanan 
telah pun dibentangkan kepada kaum Musyrikin di 
dalam Al-Qur'an, di mana Allah menarik perhatian 
mereka agar meneliti tanda-tanda kekuasaan Allah di 
dalam kejadian diri mereka sendiri dan di dalam 
kejadian-kejadian yang wujud di merata pelosok alam 
buana. Ini sahaja sudah cukup - jika benar-benar 
difikirkan mereka - untuk memetikkan tali kesedaran 
hati mereka dan untuk menggerakkan akal fikiran 
mereka yang tidur agar membongkas jaga dan 
bergerak aktif supaya mereka dapat menerima dan 
menyambut da'wah, tetapi malangnya mereka tidak 

pernah berusaha dengan bersungguh-sungguh untuk 
mendapat hidayat, malah mereka bertindak 
melumpuhkan fitrah mereka dan mematikan 
dorongan-dorongannya. Oleh kerana itu Allah 
hijabkan mereka dari memahami bukti-bukti dan 
pernyataan-pernyataan Al-Qur'an yang membawa 
kepada hidayat Dan apabila mereka datang kepada 
Rasulullah s.a.w., maka mereka datang bukan dengan 
mata, telinga dan hati yang terbuka untuk 
memikirkan apa yang diterangkan oleh beliau dengan 
pemikiran seorang yang mahu mencari kebenaran, 
tetapi mereka datang dengan tujuan untuk berdebat, 
bertengkar dan mencari alasan-alasan untuk menolak 
dan mendusta Al-Qur'an: 


Tindakan Tolol Kerana Takut Pengaruh AI-Qur'an 



"Sehingga apabila mereka datang berdebat dengan engkau, 
maka orang-orang kafir berkata: (Al-Qur'an ini) tidak lain 
melainkan hanya dongeng-dongeng orang-orang 
purbakala."(25) 

Kata-kata "jJaUj" (dongeng-dongeng) adalah 
sebuah kata-kata yang diistilahkan mereka dengan 
hikayat-hikayat yang mengandungi cerita-cerita luar 
biasa yang berhubung dengan dewa-dewa dan 
pahlawan-pahlawan di dalam kisah-kisah kepercayaan 
paganisme, dan yang paling dekat kepada mereka 
ialah kepercayaan paganisme Parsi dan 
dongengan-dongengannya. 

Mereka cukup sedar bahawa Al-Qur'an bukannya 
dongeng-dongeng manusia purba, tetapi yang 
menjadi tujuan mereka ialah untuk bertengkar dan 
mencari alasan untuk menolak dan mendustakan Al- 
Qur'an. Mereka berusaha mencari titik-titik 
keserupaan yang jauh. Dan oleh kerana mereka 
dapati di dalam ayat-ayat Al-Qur'an yang dibacakan 
kepada mereka berbagai-bagai kisah para rasul dan 
kaum mereka, juga kisah-kisah kebinasaan yang 
menimpa kaum-kaum di zaman dahulu yang 
mendustakan rasul, maka mereka menggunakan 
alasan yang paling lemah untuk mengecapkan kisah- 
kisah ini dan seluruh AI-Qur'an sebagai dongeng- 
dongeng yang sama: 



"(Al-Qur'an ini) tidak melainkan hanya dongeng-dongeng 
orang-orang purbakala. "(25) 

Untuk lebih berjaya memesongkan perhatian orang 
ramai dari mendengar Al-Qur'an dan untuk 
menguatkan lagi tuduhan yang dusta terhadap Al- 
Qur'an sebagai dongeng-dongeng manusia purba, 
maka Malik ibn an-Nadhr - yang banyak menghafal 
dongeng-dongeng Parsi tentang Rustum dan 
Aspandiar, iaitu dua pahlawan dari pahlawan- 
pahlawan dongeng Parsi - mengambil tempat duduk 
yang berdekatan dengan Rasulullah s.a.w. ketika 


beliau membaca Ai-Qur'an lalu berkata kepada orang 
ramai: "Jika Muhammad menceritakan dongeng- 
dongeng manusia purba kepada kamu, maka aku ada 
cerita yang lebih baik dari dongeng-dongeng itu". 
Kemudian ia terus menceritakan segala cerita 
dongeng yang dihafalkannya untuk memalingkan 
perhatian mereka dari mendengar Al-Qur'anul-Karim. 

Ketua-ketua mereka juga bertindak melarang orang 
ramai dari mendengar Al-Qur'an kerana takut mereka 
terpengaruh dan terikut: 


" Dan mereka melarang orang lain dari mendengar Al-Qu r' an 
dan mereka sendiri menjauhkan diri darinya. Dan sebenarnya 
mereka hanya membinasakan diri sendiri, sedangkan mereka 
tidak sedar. "(26) 

Mereka sebenarnya memang yakin bahawa Al- 
Qur'an bukannya dongeng-dongeng manusia purba 
dan mereka juga yakin bahawa perbuatan menentang 
AI-Qur'an dengan cerita-cerita dongeng purbakala itu 
tidak memberi sesuatu kesan pun jika orang ramai 
dibiarkan bebas mendengar Al-Qur'an. Para pembesar 
Quraisy sendiri bimbangkan diri mereka dari 
terpengaruh kepada Al-Qur'an sebagaimana mereka 
bimbangkan pengikut-pengikut mereka. Dan sudah 
tentu tidak cukup - di dalam perjuangan di antara 
kebenaran yang mempunyai pengaruh yang amat 
kuat dan kebatilan yang lemah - dengan tindakan 
Malik ibn an-Nadhr duduk menceritakan dongeng- 
dongeng manusia purba kepada orang ramai. Oleh 
sebab itulah pembesar-pembesar itu bertindak 
melarang pengikut-pengikut mereka dari mendengar 
Al-Qur'an sebagaimana mereka sendiri menjauhkan 
diri darinya kerana takut terpengaruh dan terikut 
kepadanya. Cerita al-Akhnas ibn Shurayq, Abu Sufyan 
ibn Harb dan 'Amr ibn Hisham dalam percubaan 
mereka menentang daya tarikan Al-Qur'an yang 
begitu kuat hingga mereka terdorong keluar secara 
diam-diam untuk mencuri dengar Al-Qur'an adalah 
satu cerita yang masyhur di dalam sirah. 1 


& 

S v' c 




Seluruh usaha yang dicurahkan mereka untuk 
menghalangkan diri sendiri dan orang ramai dari 
mendengar Al-Qur'an dan dari terpengaruh 
kepadanya merupakan usaha-usaha membinasakan 
diri sendiri sebagaimana yang dijelaskan oleh Allah 
S.W.T.: 




"Dan sebenarnya mereka hanya membinasakan diri sendiri, 
sedangkan mereka tidak sedar. "(26) 


Maksudnya mereka yang berusaha menghalangkan 
diri sendiri dan orang lain dari mendapat hidayat. 


1 Lihat juzu' pertama dari kitab as-Sirah oleh Ibn Hisyam. 
Cerita ini juga disebut di dalam juzu' yang keenam Tafsir ini. 

kebaikan dan keselamatan adalah berusaha 
membinasakan diri sendiri di dunia dan Akhirat. 

Mereka yang menumpukan seluruh usaha mereka 
untuk menghalangkan diri sendiri dan orang lain dari 
mendapat hidayat Allah adalah manusia-manusia 
yang berjiwa miskin walaupun mereka memakai baju 
pemerintah-pemerintah yang angkuh dan zalim atau 
memakai pakaian para Taghut. Mereka adalah 
manusia-manusia yang berjiwa miskin yang 
membinasakan diri sendiri di dunia dan Akhirat 
walaupun mereka dan orang-orang yang tertipu 
seketika dengan buih-buih itu memandang diri 
mereka sebagai orang-orang yang beruntung dan 
berjaya. 


Sesiapa yang ingin melihat nasib mereka, silalah 
lihat di lembaran yang bertentangan dengan 
lembaran ini: 



"Dan (engkau akan hairan) andainya engkau melihat ketika 
mereka dihadapkan kepada api Neraka lalu mereka berkata: 
Alangkah beruntungnya kami jika kami dikembalikan semula 
ke dunia dan tidak mendustakan ayat-ayat Tuhan kami dan 
menjadi orang-orang yang beriman. "(27) 

Itulah pemandangan mereka di Akhirat yang 
bertentangan dengan pemandangan mereka di dunia, 
iaitu pemandangan rendah diri dan hina dina, 
pemandangan menyesal, kecewa dan rugi. Itulah 
pemandangan yang bertentangan dengan 
pemandangan mereka di dunia, di 'mana mereka 
memperlihatkan sikap menolak hidayat, suka 
bertengkar menentang da'wah, menghalang orang 
lain dari hidayat, menjauhkan diri dari AI~Qur'an dan 
membuat dakwaan-dakwaan palsu yang besar. 



"Dan andainya engkau melihat ketika mereka dihadapkan 
kepada api Neraka. "(27) 

Andainya engkau melihat sewaktu mereka ditahan 
di hadapan Neraka, di mana mereka tidak berupaya 
lagi untuk menolak, bertengkar, berdebat dan 
memutarbelit tentulah engkau melihat satu 
pemandangan yang amat menakutkan dan tentulah 
engkau melihat mereka merungut berangan-angan: 



"Alangkah beruntungnya kami jika kami dikembalikan 
semula ke dunia dan tidak mendustakan ayat-ayat Tuhan 
kami dan berada di dalam golongan orang-orang yang 
beriman. "(27) 


Kini baru mereka sedar bahawa ayat-ayat yang telah 
didustakan mereka di dunia itu adalah ayat-ayat yang 
diturunkan Allah dan kini mereka berangan-angan 
untuk kembali semula ke dunia agar di sana mereka 
tidak lagi mendustakan ayat-ayat ini dan agar di sana 
mereka akan menjadi orang-orang yang beriman. 

Tetapi itu hanya suatu angan-angan yang kosong 
sahaja yang tidak mungkin berlaku. 

Sebenarnya mereka tidak mengetahui tabi'at diri 
mereka sendiri, iaitu tabi'at tidak beriman. Perkataan 
mereka yang membayangkan angan-angan diri 
mereka untuk tidak mendustakan ayat-ayat Allah dan 
untuk menjadi orang-orang yang beriman andainya 
mereka diberi kesempatan kembali semula ke dunia 
itu adalah suatu perkataan yang bohong yang tidak 
tepat dengan hakikat yang akan dilakukan mereka 
jika mereka dapat diberikan peluang itu. Mereka 
mengeluarkan perkataan itu semata-mata kerana 
mereka melihat akibat yang buruk dari perbuatan 
mereka yang jahat sebelum ini yang disembunyikan 
dari pengikut-pengikut mereka untuk menipu bahawa 
mereka adalah orang-orang yang benar, selamat dan 
beruntung. 



"Malah ketaralah kepada mereka segala dolak-dalik yang 
disembunyikan mereka sebelum ini dan andainya mereka 
dikembalikan semula ke dunia tentulah mereka akan kembali 
melakukan perkara-perkara yang dilarangkan kepada 
mereka dan sebenarnya mereka adalah pembohong - 
pembohong belaka. "(28) 

Allah mengetahui tabi'at mereka dan kedegilan 
mereka mempertahankan perbuatan-perbuatan 
mereka yang batil. Allah mengetahui bahawa situasi 
yang- ngeri ketika ditahan di hadapan Neraka itulah 
yang menyebabkan lidah mereka melafazkan angan- 
angan dan janji-janji kosong itu. 



"Dan andainya mereka dikembalikan semula ke dunia 
tentulah mereka akan kembali melakukan perkara-perkara 
yang dilarangkan kepada mereka dan mereka sebenarnya 
adalah pembohong-pembohong belaka. "(28) 

Ayat-ayat ini meninggalkan mereka di dalam 
pemandangan yang cemas, dan jawapan ini 
merupakan satu jawapan yang memberi tamparan 
penghinaan dan pendustaan kepada mereka. 

****** 

(Pentafsiran ayat-ayat 29 - 32] 

la meninggalkan mereka dalam pemandangan yang 
cemas itu untuk membuka dua lembaran baru yang 
bertentangan dan melukiskan dua pemandangan 
yang bertentangan. Pertama ialah pemandangan di 

dunia ketika mereka menyatakan dengan tegas 
bahawa kebangkitan selepas mati, hisab dan balasan 
itu adalah tidak wujud sama sekali. Kedua ialah 
pemandangan di Akhirat ketika mereka berdiri di 
hadapan Allah yang mengajukan pertanyaan 

" Tidakkah hari kebangkitan ini benar? "(30) 

Itulah satu pertanyaan yang membuat mereka 
menggigil dan hati mereka hancur luluh. Oleh itu 
mereka memberi satu jawapan yang hina dina: 



"Jawab mereka: Memang benar! Demi Tuhan kami. "(30) 

Ketika itu mereka terus dihadapkan kepada 'azab 
keseksaan yang amat pedih kerana keingkaran 
mereka. Kemudian ayat yang berikut melukiskan 
pemandangan mereka dan pemandangan Qiamat 
yang berlaku secara mendadak setelah mereka 
mendustakan pertemuan dengan Allah. Lalu mereka 
menyesal dan terpaksa memikul dosa-dosa di atas 
belakang mereka dan pada akhirnya ia menjelaskan 
hakikat nilai dunia dan Akhirat daiam neraca 
pertimbangan Allah yang adil: 



"Dan mereka akan berkata: Tiada hidup yang iain kecuali 
hidup dunia ini sahaja dan kita sekali-kaii tidak akan 
dibangkitkan kembali (29). Dan (engkau akan hairan) 
andainya engkau melihat ketika mereka dihadapkan kepada 
Allah Tuhan mereka lalu Allah bertanya: Tidakkah hari 
kebangkitan ini benar? Jawab mereka: Memang benar, demi 
Tuhan kami, Lalu Allah berfirman: Dan rasakanlah ' azab ini 
kerana keingkaran-keingkaran yang dilakukan kamu (30). 
Sesungguhnya amatlah rugi orang-orang yang telah 
mendustakan pertemuan dengan Allah sehingga apabila 
Qiamat datang kepada mereka secara mendadak mereka 


akan berkata: "Alangkah sesalnya kami terhadap kecuaian 
kami di dunia" dan mereka memikul dosa-dosa mereka di 
atas belakang mereka. Sesungguhnya amat buruk dosa yang 
dipikul mereka (31). Dan kehidupan dunia itu tidak lain 
melainkan hanya permainan dan hiburan dan demi 
sesungguhnya negeri Akhirat itu adalah lebih baik kepada 
orang-orang yang bertaqwa, apakah kamu tidak 
berfikir?"(32) 

Persoalan kebangkitan selepas mati, persoalan hisab 
dan balasan di Akhirat merupakan persoalan- 
persoalan 'aqidah yang pokok yang dibawa oleh Islam 
dan di atas persoalan-persoalan inilah ditegakkan 
'aqidah Islam selepas persoalan keesaan Uluhiyah. 
Tegasnya agama Islam adalah ditegakkan - dari segi 
'aqidah, kefahaman, akhlak, perilaku, undang-undang 
dan peraturan - di atas landasan persoalan ini. 

• Agama yang dengannya Allah sempurnakan 
pengurniaan ni'mat-Nya kepada para Mu'minin dan 
merestuinya sebagai agama mereka - sebagaimana 
dijelaskan di dalam kitab sucinya Al-Qur'anul-Karim - 
adalah satu sistem hidup yang lengkap dari segi 
hakikatnya dan sepadu dari segi strukturnya. Di dalam 
sistem ini kefahaman i'tiqadnya selaras dan sepadu 
dengan nilai-nilai akhlaknya dan dengan undang- 
undang dan peraturannya. Semuanya ditegakkan di 
atas satu dasar iaitu hakikat Uluhiyah dan hakikat 
hidup Akhirat. 

Hakikat Hidup Mengikut Kefahaman Islam 

Oleh itu hakikat hidup mengikut kefahaman Islam 
bukannya hidup dalam masa yang pendek yang 
merupakan usia seseorang, bukannya hidup dalam 
satu zaman yang terbatas yang merupakan usia satu 
umat manusia dan bukannya hidup dalam satu 
tempoh yang terkenal sebagai tempoh hidup umat 
manusia di dunia ini. 

Hidup mengikut kefahaman Islam memanjang jauh 
di dalam zaman dan melebar luas di ufuk-ufuk 
saujana. la memanjang di dalam beberapa alam dan 
memanjang di dalam berbagai-bagai tahap hidup dari 
segi hakikatnya. Ia lebih panjang dari masa hidup 
yang di lihat, di fikir dan dirasai oleh mereka yang 
tidak memasukkan hidup Akhirat di dalam 
perhitungan mereka dan tidak mempercayainya. 

Hidup mengikut kefahaman Islam memanjang jauh 
di dalam zaman. Ia merangkumi masa hidup dunia 
yang terkenal dan masa hidup Akhirat yang tiada 
siapa mengetahui hujung sutnya melainkan hanya 
Allah. Masa hidup dunia dibandingkan dengan masa 
hidup di Akhirat hanya merupakan satu sa'at dari hari 
siang. 

Ia melebar luas di ruang tempat, iaitu ia 
menambahkan kepada alam bumi yang menjadi 
gelanggang hidup manusia satu alam yang lain, iaitu 
alam Syurga yang seluas langit dan bumi dan alam 
Neraka yang dapat menampung sebilangan ramai 
umat manusia dari segala generasi yang pernah hidup 
di bumi ini selama jutaan tahun. 

la memanjang di dalam beberapa alam, iaitu ia 
merangkumi alam wujud yang dapat di lihat dan alam 
ghaib yang tiada siapa mengetahui hakikatnya 
melainkan Aliah. Kita hanya mengetahui alam ghaib 
ini sekadar yang diterangkan oleh Allah sahaja dan 
kewujudan alam ini bermula dari sa'at maut dan 
berakhir dengan hidup di alam Akhirat. Kedua-dua 
alam maut dan alam Akhirat itu adalah dari rahsia- 
rahsia ghaib Allah. Dan di dalam dua alam ini 
kewujudan insan memanjang dan berlanjutan dalam 
bentuk-bentuk yang tiada siapa mengetahuinya 
melainkan Allah. 

Hakikat hayat itu memanjang merangkumi tahap 
hidup di dunia yang biasa dan merangkumi berbagai- 
bagai tahap hidup di alam Akhirat, iaitu tahap-tahap 
hidup di dalam Syurga dan Neraka. Itulah aneka 
ragam hidup yang mempunyai kecapan-kecapan yang 
berlainan dari kecapan-kecapan hidup dunia ini. 
Hidup dunia dibandingkan dengan hidup Akhirat 
tidak sama dengan sebelah sayap nyamuk pun! 

Kewujudan syakhsiyah insan mengikut kefahaman 
Islam adalah memanjang di dalam dimensi-dimensi 
zaman, di dalam ufuk-ufuk ruang yang jauh saujana, 
di dalam pendalaman-pendalaman beberapa alam 
dan di dalam berbagai-bagai tahap hidup. 

Sejauh mana kefahaman insan terhadap seluruh 
kewujudan alam terhadap kewujudan insan sendiri, 
dan sedalam mana penghayatan insan terhadap 
hidup, juga sebesar mana minat dan perhatian insan 
terhadap hidup dan nilai-nilainya adalah mengikut 
dimensi-dimensi zaman, ufuk-ufuk, ruang, 
pendalaman-pendalaman dan tahap-tahap hidup itu. 
Bagi orang-orang yang tidak beriman kepada hari 
Qiamat, maka kefahaman mereka terhadap 
kewujudan alam buana dan kewujudan insan menjadi 
begitu sempit kerana mereka mengurungkan diri 
mereka, kefahaman-kefahaman mereka, nilai-nilai 
mereka dan perjuangan mereka dalam lubang hidup 
dunia yang sempit, kecil dan kerdil. 

Dari titik perbezaan kefahaman inilah bermulanya 
perbezaan nilai dan sistem hidup. Di sini dapatlah di 
lihat dengan jelas bagaimana agama Islam 
membentuk satu sistem hidup yang sepadu dan 
selaras. Begitu juga dapat di lihat dengan jelas nilai 
hidup Akhirat di dalam struktur sistem ini dalam 
bidang kefahaman, kepercayaan, akhlak, perilaku, 
undang-undang dan peraturan. 

Seorang insan yang hidup di dalam dimensi zaman, 
ruang, alam-alam, pengecapan dan penghayatan- 
penghayatan yang amat luas itu tentulah berlainan 
dari seorang insan yang hidup terkurung di dalam 
lubang hidup dunia yang sempit dan bertarung 
dengan orang lain tanpa mengharapkan apa-apa 
pampasan kerana sesuatu yang terluput darinya dan 
tanpa mengharapkan apa-apa balasan terhadap 
amalan-amalan yang dilakukannya kecuali di dunia ini 
sahaja dan dari manusia sahaja. 


Keluasan, kedalaman dan kepelbagaian kefahaman 
itu melahirkan keluasan jiwa, kebesaran minat dan 
ketinggian perasaan dan dari keluasan, kedalaman 
dan kepelbagaian kefahaman ini juga lahirnya akhlak 
dan perilaku yang berlainan dari akhlak dan perilaku 
orang-orang yang hidup terperusuk di dalam lubang- 
lubang hidup dunia yang sempit. Oleh itu apabila 
keluasan, kedalaman dan kepelbagaian kefahaman itu 
ditambahkan dengan tabi'at kefahaman ini dan 
dengan kepercayaan kepada keadilan balasan di 
negeri Akhirat dan kepercayaan kepada pampasan 
yang amat besar dan gemilang tentulah seseorang itu 
bersedia untuk berkorban kerana kebenaran, 
kebajikan dan kebaikan yang diketahuinya dari 
suruhan Allah dan menjadi asas pampasan dan 
balasan di Akhirat. Seseorang itu akan menjadi baik 
apabila ia yakin akan mendapat balasan di Akhirat 
mengikut kefahaman Islam. Undang-undang dan 
peraturan juga akan menjadi baik kerana individu- 
individu (dalam masyarakat) tidak akan membiarkan 
undang-undang dan peraturan itu rosak dan 
menyeleweng kerana mereka yakin bahawa 
perbuatan mereka yang membungkam seribu bahasa 
terhadap keburukan dan kerosakan undang-undang 
dan peraturan itu bukan sahaja akan menyebabkan 
mereka tidak memperolehi kebaikan dan kebajikan 
hidup dunia, malah akan menyebabkan mereka tidak 
mendapat balasan di Akhirat. Ini bererti mereka 
mendapat kerugian dunia dan Akhirat. 

Dunia Merupakan Bendang Bekalan Akhirat 

Orang-orang yang membuat pembohongan 
terhadap kepercayaan kepada hari Akhirat dengan 
mengatakan bahawa kepercayaan itu akan membawa 
manusia ke arah bersikap negatif di dalam kehidupan 
dunia dan ke arah mengabaikan kehidupan dunia dan 
membiarkannya tanpa berusaha memaju dan 
mengislahkannya, juga membawa ke arah 
menyerahkan kehidupan dunia ini ke tangan 
pemerintah-pemerintah yang zalim dan korap kerana 
mengharapkan balasan Akhirat, orang-orang yang 
membuat pembohongan yang seperti ini terhadap 
kepercayaan kepada hari Akhirat bererti mereka 
menambahkan kejahilan mereka kepada 
pembohongan mereka. Mereka mencampuradukkan 
antara kepercayaan kepada hari Akhirat mengikut 
kefahaman-kefahaman gereja yang sesat dengan 
kepercayaan kepada hari Akhirat mengikut 
kefahaman agama Allah yang betul. Kehidupan dunia 
mengikut kefahaman Islam merupakan sawah 
bendang untuk bekalan kehidupan Akhirat. Segala 
usaha perjuangan seseorang di dunia ini untuk 
mengislahkan kehidupan dunia, menghapuskan 
kejahatan dan kerosakan, menolak pencerobohan 
manusia terhadap kuasa Allah di bumi ini, menolak 
para Taghut dan menegakkan keadilan dan kebajikan 
untuk seluruh manusia adalah semuanya merupakan 
usaha-usaha yang menjadi bekalan hidup di Akhirat 
Itulah usaha-usaha yang dapat membuka pintu 
Syurga kepada para pejuang dan memberi pampasan 

kepada mereka terhadap segala kerugian yang 
dialami mereka (di dunia) dalam perjuangan 
menentang kebatilan dan terhadap penderitaan dan 
kemalangan yang menimpa mereka dalam 
perjuangan itu. 

Oleh itu adalah tidak sesuai bagi agama Islam yang 
mempunyai kefahaman-kefahaman yang seperti ini 
jika para penganutnya mengabai dan membiarkan 
kehidupan dunia ini statik hingga menjadi busuk, 
rosak, kucar-kacir atau dihantui kezaliman dan 
pencabulan atau menjadi mundur dan ketinggalan 
dalam kemajuan dan pembangunan, sedangkan 
mereka mengharapkan kebahagiaan di Akhirat dan 
mengharapkan ganjaran dan balasan dari Allah. 

Apabila ada orang ramai hidup dalam masa-masa 
tertentu dengan sikap yang negatif dan membiarkan 
keruntuhan akhlak, kejahatan, kezaliman, 
pencabulan, kemunduran dan kejahilan menyelubungi 
kehidupan dunia mereka - sedangkan mereka 
mengaku beragama Islam - maka puncanya yang 
sebenar mereka melakukan semua perbuatan itu atau 
sebahagiannya ialah kerana kefahaman mereka 
terhadap hakikat Islam telah rosak dan menyeleweng 
dan kerana keyakinan mereka terhadap hari Akhirat 
telah menjadi goyah dan lemah, la bukannya 
berpunca dari mereka yang yakin kepada hakikat 
agama ini dan yakin kepada pertemuan dengan Allah 
di Akhirat kelak. 

Tidak mungkin bagi seseorang yang yakin akan 
bertemu dengan Allah pada hari Akhirat dan 
menyedari hakikat agama ini kemudian ia hidup di 
dunia ini dengan sikap yang negatif atau hidup dalam 
keadaan yang mundur atau hidup dengan sikap 
redhakan kejahatan, keruntuhan akhlak, pencabulan 
dan kezaliman. 

Bagaimana Seorang Muslim Menghayati 
Hidup Di Dunia? 

Dalam menjalani kehidupan dunia ini seseorang 
Muslim yang sebenar merasa dirinya lebih besar dan 
lebih tinggi dari dunia ini. la mencapai ni'mat-ni'mat 
(dunia yang baik atau bersikap zahid terhadapnya 
dengan kesedaran bahawa ni'mat-ni'mat itu adalah 
ni'mat-ni'mat yang halal baginya di dunia ini dan akan 
merupakan ni'mat-ni'mat yang khusus untuknya pada 
hari Qiamat kelak. Dia berjuang dan berusaha untuk 
memajukan kehidupan dunia dan ia menggunakan 
segala tenaga dan kekuatan yang ada di alam dunia 
ini dengan kesedaran bahawa usaha-usaha yang 
seperti itu adalah menjadi tugas dan kewajipannya 
selaku khalifah Allah di bumi ini. la berjuang 
menentang kejahatan, keruntuhan akhlak dan 
kezaliman dan sanggup menghadapi penindasan dan 
berkorban hingga gugur syahid dengan kesedaran 
bahawa usaha-usaha itu merupakan amalan-amalan 
bekal yang disediakan untuk dirinya pada hari Akhirat. 
Dia mengetahui dari ajaran agamanya bahawa dunia 
ini adalah sawah bendang untuk Akhirat dan 
seterusnya dia mengetahui bahawa di sana tidak ada 
jalan ke Akhirat yang tidak melalui jalan dunia dan 


bahawa dunia ini adalah kecil dan sedikit, namun 
demikian ia adalah dari ni'mat Allah yang menjadi 
jambatan untuk menyeberang menuju ni'mat Allah 
yang amat besar di Akhirat. Setiap bahagian 
peraturan Islam memberi perhatian kepada hakikat 
hidup di Akhirat dan kepada natijah-natijahnya yang 
melahirkan kefahaman yang luas, indah dan luhur, 
melahirkan akhlak yang tinggi, bersih, toleran, 
berpegang teguh dengan kebenaran, segan 
melakukan dosa dan bertaqwa kepada Allah dan 
seterusnya melahirkan tindakan yang betul, yakin dan 
penuh tekad di dalam kegiatan insaniyah. 

Kerana semua sebab-sebab inilah kehidupan secara 
Islam tidak mungkin tegak dan teguh tanpa 
mempunyai keyakinan kepada hari Akhirat, dan 
kerana semua sebab-sebab inilah juga hakikat Akhirat 
amat ditekankan di dalam Al-Qur'anul-Karim. 

Umat Arab telah hidup dalam jahiliyah dan dengan 
sebab jahiliyah inilah mereka mempunyai skop-skop 
kefahaman, kesedaran dan fikiran yang tidak meluas 
dan tidak menjangkau kepada kepercayaan terhadap 
wujudnya hidup yang lain dari hidup dunia ini sahaja, 
la tidak menjangkau kepada alam yang lain dari alam 
yang ada di hadapan mereka, la tidak menjangkau 
kepada wujudnya kesinambungan diri manusia yang 
berlanjutan di dalam zaman-zaman,- ruang-ruang dan 
pendalaman-pendalaman yang lain dari zaman- 
zaman, ruang-ruang dan pendalaman-pendalaman 
yang wujud di alam nyata ini. Skop perasaan, 
kesedaran, kefahaman dan fikiran mereka lebih mirip 
dengan skop perasaan, kesedaran dan kefahaman 
haiwan. Keadaan mereka dalam perkara ini samalah 
dengan keadaan jahiliyah di zaman sekarang atau 
zaman ilmiyah yang dinamakan oleh para 
pendokongnya! 

\2C~\ot 51 ' 

"’T . - j v*' 

"Dan mereka akan berkata: Tiada hidup yang lain kecuali 
hidup dunia ini sahaja dan kita sekali-kali tidak akan 
dibangkitkan kembali. "(29) 

Allah S.W.T. mengetahui bahawa kepercayaan yang 
seperti ini mustahil dapat melahirkan di bawah 
naungannya satu bentuk kehidupan insaniyah yang 
luhur dan mulia. Inilah ufuk-ufuk perasaan, kesedaran 
dan kefahaman yang sempit yang mengikat manusia 
dengan bumi dan mengikatkan kefahamannya 
dengan perkara-perkara di bumi yang dapat 
ditanggap oleh pancainderanya sahaja seperti haiwan. 
Ruang zaman dan tempat yang sempit (di bumi) inilah 
yang mencetuskan kerakusan dan kegelojohan di 
dalam jiwa manusia, mencetuskan pertarungan sengit 
di antara mereka untuk merebut keni'matan- 
keni'matan yang terbatas dan mencetuskan 
'Ubudiyah mereka kepada keni'matan yang kecil ini 
dan seterusnya melepaskan nafsu-nafsu keinginan 
mereka yang liar dari tambatannya dan 
membiarkannya bermaharajaleia dengan sendirinya 

sahaja tanpa kawalan, tanpa damai, tanpa harapan 
mendapat pampasan jika nafsu yang rendah yang 
tidak sampai ke tahap nafsu haiwan itu tidak diberi 
kepuasan. Undang-undang dan peraturan-peraturan 
yang diciptakan di bumi ini adalah difikirkan dari 
sudut ruang zaman dan tempat yang sempit ini sahaja 
tanpa keadilan, tanpa rahmat kasihan, tanpa 
kesaksamaan dan tanpa neraca pertimbangan kecuali 
membiarkan individu-individu bertarung satu sama 
lain, membiarkan kelas-kelas atau golongan-golongan 
dalam masyarakat bertentangan satu sama lain dan 
membiarkan bangsa-bangsa berperang satu sama 
lain. Semuanya bertindak bebas seperti kebebasan di 
dalam hutan rimba dan mereka tidak banyak berbeza 
dari kebebasan binatang dan hantu syaitan 
sebagaimana yang dapat kita saksikan di alam 
"tamadun" segenap tempat 

Allah S.W.T. mengetahui semua hakikat ini. Dia 
mengetahui bahawa umat Islam yang telah 
ditetapkan olehnya untuk diserahkan tugas menyelia 
dan mengarahkan kehidupan umat manusia dan 
tugas memimpin mereka mendaki kemuncak yang 
tinggi, di mana Allah mahu melahirkan, kemuliaan 
manusia dalam bentuk yang realistik... Dia 
mengetahui bahawa umat ini tidak mungkin 
melaksanakan tugas yang besar ini kecuali mereka 
mengeluarkan kefahaman, pemikiran, dan nilai-nilai 
hidup mereka dari lubang dunia yang sempit kepada 
ruang tempat dan ruang zaman yang amat luas atau 
mengeluarkannya dari kesempitan alam dunia kepada 
keluasan alam dunia dan Akhirat. 

Oleh sebab inilah hakikat Akhirat ditekankan 
sedemikian rupa (di dalam Al-Qur'an). 'Pertama kerana 
ia merupakan suatu hakikat yang benar dan Allah 
mahu menerangkan segala hakikat yang benar kerana 
kepercayaan kepada Akhirat merupakan satu 
kepastian untuk menyempurnakan insaniyah manusia 
dari segi kefahaman, pemikiran, kepercayaan, akhlak, 
perilaku, undang-undang dan peraturan. 

Oleh sebab-sebab inilah (hakikat Akhirat itu) 
dijelaskan dengan pertanyaan yang mempunyai nada- 
nada yang keras, tegas dan mendalam -yang dapat 
kita saksikan dalam gelombang, sungai surah ini yang 
mengalir begitu deras, la dijelaskan dengan nada- 
nada yang sedemikian kerana Allah mengetahui 
bahawa hati manusia akan menggelentar apabila 
mereka mendengarnya dan akan membuka jendela- 
jendela hati mereka dan alat-alat penerima di dalam 
jiwa mereka akan bergerak dan beroperasi dengan 
aktif dan bersedia untuk menerima dan menyambut 
da'wah di samping ianya merupakan satu hakikat 
yang benar: 




" Dan (engkau akan hairan) andainya engkau melihat ketika 
mereka dihadapkan kepada Allah Tuhan mereka lalu Allah 
bertanya: Tidakkah hari kebangkitan ini benar? Jawab 
mereka : Memang benar, demi Tuhan kami. Lalu Allah 
berfirman: Dan rasakanlah ' azab ini kerana keingkaran - 
keingkaran yang dilakukan kamu."(30) 

Inilah kesudahan mereka yang mengatakan tiada 
hidup yang lain kecuali hidup dunia ini sahaja dan kita 
tidak akan dibangkitkan semula selepas mati. Inilah 
pemandangan yang menggambarkan keadaan 
mereka yang penuh kecewa dan hina dina. Mereka 
dihadapkan di hadapan Allah yang mereka tidak 
percaya akan bertemu dengan-Nya. Mereka terpaku 
di tempat ini seolah-olah leher mereka ditarik supaya 
berdiri begitu. Mereka berada dalam satu 
pemandangan yang hebat dan ngeri: 

"Allah bertanya: Tidakkah hari kebangkitan ini benar? "(30) 

Ini adalah satu pertanyaan yang amat mengecewa 
dan menghancurluluhkan hati mereka. 



"Jawab mereka: Memang benar ; demi Tuhan kami."(30) 


Kini mereka dihadapkan kepada Allah di hari 
Akhirat sedangkan pertemuan ini telah ditolak oleh 
mereka dengan tegas. 


Kemudian tibalah keputusan tertinggi Ilahi yang 
akhir terhadap mereka, la diungkapkan dengan 
ringkas sesuai dengan situasi yang hebat, 
pemandangan yang ngeri dan nasib kesudahan yang 
menakutkan itu: 













"Lalu Allah bertanya: Rasakanlah 'azab ini dengan sebab 
keingkaran yang dilakukan kamu. "(30) 


Itulah nasib kesudahan yang sesuai dengan 
kumpulan manusia yang enggan menerima 
kefahaman insaniyah yang luas dan memilih 
kefahaman kebendaan dari lubang dunia yang 
sempit. Mereka adalah kumpulan manusia yang tidak 
mahu meningkatkan diri sendiri ke ufuk insaniyah 
yang mulia. Mereka hanya ingin hidup kekal di bumi 
sahaja. Mereka tegakkan hidup dan kehidupan 
mereka di atas Iandasan kefahaman yang rendah dan 
kerdil. Kumpulan manusia ini telah jatuh songsang 
hingga melayakkan diri mereka untuk menerima 'azab 
ini, iaitu satu 'azab yang sesuai dengan tabi'at orang- 
orang yang tidak percaya kepada hari Akhirat dan 
orang-orang yang hidup di tahap yang rendah 
dengan kefahaman yang rendah dan kerdil. 


Ayat-ayat yang berikut pula melengkapkan 
pemandangan ini yang diakhiri di sini dengan 

keputusan tertinggi Ilahi yang sesuai dengan 
kehebatan dan kengeriannya. Ia melengkapkan 
pemandangan ini dengan menjelaskan hakikatnya: 



" Sesungguhnya amatlah rugi orang-orang yang telah 
mendustakan pertemuan dengan Allah sehingga apabila 
Qiamat datang kepada mereka secara mendadak mereka 
akan berkata: Alangkah sesalnya kami terhadap kecuaian 
kami di dunia. "(3 1 ) 


Itulah kerugian yang haqiqi dan menyeluruh, iaitu 
kerugian di dunia kerana menghabiskan umur dalam 
tahap hidup yang amat rendah dan kerugian di 
Akhirat sebagaimana yang kita saksikan di dalam 
pemandangan tadi. Hari Qiamat melanda secara 
mendadak di luar perhitungan orang-orang yang lalai 
dan jahil: 


re; i\&- 


"Sehingga apabila Qiamat datang kepada mereka secara 
mendadak , mereka akan berkata: Alangkah sesalnya kami 
terhadap kecuaian kami di dunia." (31) 


Kemudian ditayangkan pemandangan yang 
menggambarkan mereka seperti binatang yang 
dibebankan dengan barang-barang yang berat 



"Dan mereka memikul dosa-dosa mereka di atas belakang 
mereka."(31) 


Malah keadaan binatang-binatang lebih baik dari 
mereka kerana binatang-binatang menanggung 
barang-barang .yang berat sedangkan mereka 
memikul bebanan dosa yang berat. Binatang-binatang 
dapat berehat kembali apabila bebanan barang- 
barang itu diturunkan dari belakangnya, tetapi 
mereka membawa beban-beban dosa mereka ke 
dalam Neraka Jahim dan dihantar dengan kata-kata 
yang menyesali perbuatan-perbuatan mereka yang 
berdosa: 

"Sesungguhnya amatlah buruk dosa-dosa yang dipikul 
mereka." (31) 

Di bawah bayangan pemandangan yang 
menggambarkan kerugian dan kehilangan ini - 
setelah ditayangkan pemandangan yang ngeri - 
tibalah nada bahagian akhir ayat ini, di mana 
dijelaskan hakikat berat timbangan dunia dan berat 
timbangan Akhirat di dalam neraca Allah atau hakikat 
nilai kehidupan dunia dan nilai kehidupan Akhirat di 
dalam neraca yang betul ini: 



"Dan kehidupan dunia itu tidak lain melainkan hanya 
permainan dan hiburan dan demi sesungguhnya negeri 
Akhirat itu adalah lebih baik kepada orang-orang yang 
bertagwa, apakah kamu tidak berfikir?" (32) 


Inilah nilai sempurna yang akhir bagi kehidupan 
dunia dan kehidupan Akhirat di dalam neraca Ilahi. 
Sudah tentu timbangan hidup selama sesa'at pada 
hari siang di planet bumi yang kecil ini hanya 
merupakan hidup sependek inilah sahaja apabila 
dibandingkan dengan timbangan hidup di abad-abad 
yang kekal abadi di alam Akhirat yang amat lebar itu. 
Sudah tentu nilai kegiatan hidup selama sesa'at di 
dalam dunia ini hanya merupakan satu kegiatan 
permainan dan hiburan sejenak sahaja jika 
dibandingkan dengan keseriusan hidup yang tenang 
di alam Akhirat yang agung itu. 


Jangkitan- jangkitan Dari Kefahaman- 
kefahaman Asing 

Ini adalah satu penilaian yang sempurna tetapi di 
dalam kefahaman Islam penilaian ini tidak bertujuan 
mewujudkan sikap yang cuai dan abai terhadap 
kehidupan dunia, la tidak "pula bertujuan 
menimbulkan sikap negatif dan fasiq terhadap 
kehidupan dunia dan seterusnya tidak pula bertujuan 
melahirkan sikap memencil dan memisahkan diri dari 
dunia, kerana sikap cuai dan abai, sikap negatif dan 
mengasingkan diri dari dunia yang wujud (di kalangan 
umat Muslimin) terutama di dalam setengah-setengah 
gerakan "Tasawuf" dan "Zahid" bukannya lahir dari 
kefahaman Islam, malah sikap itu adalah dari 
jangkitan kefahaman gereja (Kristian) yang 
mengamalkan rahbaniyah (cara hidup rahib yang 
mengasingkan diri dari dunia untuk menumpukan 
kepada ibadat), juga jangkitan kefahaman Parsi dan 
setengah-setengah kefahaman aliran Isyraqiyah atau 
iluminisme Greek yang terkenal setelah aliran ini 
dipindahkan ke dalam masyarakat Islam. 

Contoh-contoh agung yang menggambarkan 
kefahaman Islam dalam bentuknya yang paling 
sempurna bukanlah contoh-contoh yang bersifat 
negatif dan pemencilan diri dari masyarakat. Lihatlah 
seluruh generasi sahabat yang telah menundukkan 
syaitan di dalam hati mereka di samping 
menundukkan syaitan di dalam peraturan-peraturan 
hidup jahiliyah yang dominan di sekeliling mereka di 
bumi ini, di mana kuasa Hakimiyah dipegang oleh 
manusia di dalam kerajaan-kerajaan yang besar. 
Generasi sahabat inilah yang memahami nilai hidup 
dunia mengikut nilainya yang sebenar di dalam neraca 
Allah dan generasi inilah yang berusaha dan bekerja 
untuk Akhirat dengan jasa-jasa mereka yang besar 
dan positif di dalam realiti hidup dunia. Merekalah 
yang mengendalikan kehidupan dunia dengan 
semangat yang besar dan aktif dan dengan tenaga 

yang melihat di dalam segala bidang hidup yang 
beraneka ragam itu. 

Penilaian Rabbani terhadap hakikat hidup dunia dan 
hidup Akhirat telah menyelamatkan mereka dari 
menjadi hamba dunia. Mereka tundukkan dunia 
kepada Allah dan kepada kuasa-Nya, sedangkan 
dunia tidak dapat menundukkan mereka. Mereka 
menjalankan urusan khilafah yang mewakili Allah itu 
dengan melaksanakan segala tugas pembangunan 
dan pengislahan yang dikehendaki oleh jawatan 
khalifah Allah, tetapi seluruh aktiviti mereka dalam 
urusan khilafah itu adalah dilakukan kerana Allah dan 
mereka mengharapkan ganjarannya di Akhirat Oleh 
itu di dunia mereka berjaya mendahului pencinta- 
pencinta dunia dan di Akhirat juga mereka 
mendahului mereka. 


Akhirat merupakan sebuah alam ghaib yang tidak 
dapat di lihat ‘ dan kepercayaan kepada Akhirat 
menandakan kefahaman yang luas dan kemajuan 
tahap pemikiran, sementara usaha-usaha berbekal 
untuk Akhirat merupakan sebaik-baik usaha bagi 
orang-orang yang bertaqwa. Ini adalah hakikat yang 
sememangnya diketahui oleh orang-orang yang 
berfikir: 





" Dan demi sesungguhnya negeri Akhirat itu adalah lebih 
baik kepada orang-orang yang bertagwa. Apakah tidak 
kamu berfikir? "(3 2) 


Mereka yang ingkarkan alam Akhirat pada hari ini 
dengan alasan kerana alam Akhirat itu sebuah alam 
ghaib yang tidak dapat di lihat, maka* orang-orang ini 
sebenarnya adalah orang-orang yang jahil yang 
mendakwa berilmu. Sebenarnya tidak ada suatu 
hakikat yang diyakini oleh ilmu manusia pada hari ini 
melainkan hakikat yang ghaib dan hakikat yang 
majhul sebagaimana kami akan bicarakan selepas ini. 


(Kumpulan ayat-ayat 33-39) 



"Sesungguhnya Kami mengetahui bahawa perkataan yang 
diucapkan mereka amat mendukacitakan engkau. 
Sebenarnya mereka bukannya mendustakan engkau , tetapi 
orang-orang yang zalim itu mahu mengingkarkan ayat-ayat 
Allah (33). Sesungguhnya rasul-rasul sebelum engkau juga 
telah didustakan lalu mereka bersabar di atas pendustaan 
dan penganiayaan yang dilakukan ke atas mereka sehingga 
tiba pertolongan Kami kepada mereka. Dan tiada siapa yang 
dapat mengubahkan kalimat-kalimat Allah. Dan 
sesungguhnya telah sampai kepadamu sebahagian dari 
beritapara rasul (34). Dan andainya penolakan mereka 
terhadap engkau dirasakan begitu berat ; maka jika engkau 
berkuasa mencari lubang di bumi atau tangga di langit 
kemudian engkau dapat membawa sesuatu mu'jizat kepada 
mereka (maka silalah engkau iakukannya). Dan andainya 
Allah kehendaki nescaya Allah kumpulkan seluruh mereka di 
atas hidayat Oleh sebab itu janganlah engkau termasuk di 
dalam golongan orang-orang yang jahil (35). Sesungguhnya 
hanya orang-orang yang dapat mendengar sahaja yang 
menyambut (da'wah Allah) dan orang-orang yang mati itu 
akan dibangkitkan Allah kemudian mereka akan 
dikembalikan kepada-Nya (36). Dan mereka (kaum 
Musyrikin) berkata: Mengapa tidak diturun kepadanya 
(Muhammad) satu mu'jizat dari Tuhannya? Katakanlah: 
Sesungguhnya Allah memang berkuasa menurunkan 
mu'jizat tetapi kebanyakan mereka tidak mengetahui (37). 
Tiada seekor binatang di bumi dan tiada seekor burung yang 
terbang dengan dua sayapnya melainkan semuanya 
merupakan umat-umat seperti kamu. Kami tidak tinggal 
suatu apapun dalam kitab A!-Qur'an t kemudian mereka 
sekalian akan dikumpulkan mengadap Tuhan mereka (38). 
Dan orang-orang yang mendustakan ayat-ayat Kami, mereka 
adalah orang-orang pekak dan bisu yang (hidup) dalam 

gelap gelita. Sesiapa yang dikehendaki Allah nescaya Dia 
biarkannya dalam kesesatan dan sesiapa yang dikehendaki 
Allah nescaya Dia jadikannya berada di jalan yang lurus. "(39) 

Di dalam gelombang ayat-ayat yang mengalun-alun 
kuat di dalam surah ini Allah tujukan perkataan-Nya 
kepada Rasulullah s.a.w., di mana Allah 
menghiburkan hati beliau dari kesulitan-kesulitan 
yang sedang dialaminya akibat kerana beliau telah 
didustakan oleh kaumnya, sedangkan beliau seorang 
yang sentiasa bercakap benar, jujur dan amanah. 
Sebenarnya mereka tidak menganggap beliau 
berbohong, tetapi mereka mahu menunjukkan sikap 
mereka yang degil bahawa mereka akan terus 
mengingkarkan ayat-ayat Allah dan tidak 
mengi'tirafkannya serta tidak beriman kerana sesuatu 
tujuan yang lain bukannya kerana menganggap beliau 
seorang pembohong. Di samping itu Allah hiburkan 
beliau dengan cerita-cerita pembohongan dan 
gangguan-gangguan yang dialami oleh saudara- 
saudara beliau dari para rasul yang diutuskan. Allah 
sebelumnya, juga cerita-cerita kesabaran dan 
kegigihan perjuangan mereka, di mana akhirnya 
mereka mencapai kemenangan dengan pertolongan 
Allah mengikut Sunnatullah yang tidak pernah 
berubah-ubah. Setelah selesai memberi hiburan, 
ketenteraman dan keyakinan itu, Allah menoleh 
kepada Nabi s.a.w. untuk menjelaskan hakikat agung 
da'wah ini, iaitu perjalanan da'wah adalah 
berlangsung mengikut perencanaan dan Sunnatullah. 
Kewajipan para penda'wah hanya menyampai dan 
memberi penjelasan sahaja dan Allah sendiri yang 
mengendalikan seluruh urusan da'wah itu. Sementara 
kewajipan penda'wah ialah meneruskan da'wah 
mengikut perintah-Nya. Penda'wah tidak boleh 
melangkah dengan gopoh walaupun setapak dan 
tidak boleh membuat apa-apa cadangan kepada Allah 
walaupun penda'wah itu Rasul sendiri. Dan 
seterusnya ia tidak boleh mendengar pengesyuran- 
pengesyuran dari orang-orang yang tidak 
mempercayainya, atau dari orang ramai seluruhnya 
tentang cara-cara da'wah atau pengesyoran- 
pengesyoran yang menuntut agar ia membawa bukti- 
bukti yang tertentu. Para pendengar yang terdiri dari 
mereka yang mempunyai hati yang hidup tetap akan 
menyambut da'wahnya, tetapi para pendengar dari 
kumpulan yang mempunyai hati yang mati tetap tidak 
akan menyambutnya. Urusan ini adalah terpulang 
kepada iradat Allah. Jika Allah kehendaki Dia akan 
menghidupkan hati-hati mereka yang mati itu dan jika 
Dia kehendaki Dia kekalkan hati mereka terus mati 
hingga mereka kembali kepada-Nya pada hari 
Qiamat. 

Mereka menuntut ditunjukkan mu'jizat 
sebagaimana yang telah dilakukan oleh kaum-kaum 
sebelum mereka; Allah memang berkuasa 
menurunkan mu'jizat, tetapi tidak menurunkannya 
kerana sesuatu hikmat yang diketahui-Nya. Andainya 
Rasulullah merasa begitu berat dan sulit terhadap 
penolakan mereka, maka cubalah beliau dengan 
-usaha dan daya tenaga manusia yang ada padanya 
membawa bukti kepada mereka. Allah S.W.T. adalah 


Tuhan yang mencipta seluruh makhluk dan tentulah 
Dia sahaja yang mengetahui rahsia-rahsia para 
makhluk yang diciptakan-Nya dan hikmat kelainan 
sifat-sifat dan tabi'at-tabi'at mereka. Allah 
membiarkan golongan manusia yang mendustakan 
Rasul itu terus pekak dan bisu di dalam kegelapan. 
Allah menyesatkan siapa yang dikehendaki-Nya dan 
memberi hidayat kepada siapa yang dikehendaki-Nya 
mengikut hikmat penciptaan dan kepelbagaian yang 
diketahui oleh-Nya. 


•k -k -k it 'k -k 


(Pentafsiran ayat-ayat 33-36) 



ci). 






"Sesungguhnya Kami mengetahui bahawa perkataan yang 
diucapkan mereka amat mendukacitakan engkau. 
Sebenarnya mereka bukannya mendustakan engkau , tetapi 
orang-orang yang zalim itu mahu mengingkarkan ayat-ayat 
Allah. "(33) 


Kaum Musyrikin Arab yang hidup di dalam jahiliyah 

- terutama golongan Quraisy yang menentang da'wah 

- tidak pernah meragui kebenaran Muhammad s.a.w. 
Mereka memang mengenalinya sebagai seorang yang 
sentiasa bercakap benar dan amanah. Mereka tidak 
pernah tahu bahawa beliau pernah bercakap bohong 
walaupun sekali selama beliau hidup di kalangan 
mereka sebelum beliau diangkat menjadi Rasul. 
Begitu juga golongan yang mengepalai penentangan 
terhadap da'wah beliau tidak ragu-ragu tentang 
kebenaran kerasulannya dan kebenaran bahawa Al- 
Qur'an bukannya dari qalam manusia dan manusia 
tidak mampu mengadakan karangan yang sama 
dengan Ai-Qur'an. 


Namun demikian, mereka enggan menzahirkan 
pengakuan mereka dan enggan menganut agama 
yang baru itu. Mereka enggan berbuat begitu bukan 
kerana mereka mendustakan Nabi s.a.w., tetapi 
kerana da'wah beliau mengancam pengaruh dan 
kedudukan mereka. Inilah sebab yang mendorong 
mereka mengingkarkan ayat-ayat Allah dan 
mengekalkan diri mereka di dalam kepercayaan syirik 
yang dihayati mereka. 

Riwayat-riwayat yang menjelaskan sebab-sebab 
yang sebenar mengapa kaum Quraisy mengambil 
sikap yang seperti ini, juga menjelaskan hakikat 
tanggapan mereka terhadap Al-Qur'an adalah banyak 
dan di antaranya: 


Pembesar-pembesar Menghadapi 
Pengaruh Al~Qur'an 

Ujar Ibn Ishak: Aku telah diceritakan oleh 
Muhammad ibn Muslim ibn Syihab az-Zuhri: la telah 
diceritakan bahawa Abu Sufyan ibn Harb, Abu Jahl 
ibn Hisyam dan al-Akhnaz ibn Shurayq ibn 'Amru ibn 
Wahb Ath-Thaqafi sekutu Bani Zahrah, mereka 
masing-masing keluar sendirian pada suatu malam 

untuk mendengar Rasulullah s.a.w. (membaca AH 
Qur'an) semasa beliau mengerjakan sembahyang di 
rumahnya. Setiap orang dari mereka mengambil 
tempat masing-masing untuk mendengar dan setiap 
orang dari mereka pula tidak mengetahui tempat 
duduk kawan-kawannya. Mereka mendengar 
sepanjang malam itu dan apabila tiba waktu pagi 
mereka masing-masing berundur dari situ kemudian 
tiba-tiba mereka bertemu satu sama lain di tengah 
jalan lalu mereka mencaci satu sama lain dan berkata: 
"Jangan awak kembali berbuat begini lagi. Andainya 
awak di lihat oleh setengah-setengah orang yang 
bodoh tentulah perbuatan ini akan menimbulkan 
sesuatu keraguan di dalam hati mereka". Selepas itu 
mereka bersurat tetapi pada malam yang kedua 
mereka datang lagi ke tempat masing-masing 
mendengar beliau membaca Al-Qur'an di sepanjang 
malam itu dan apabila fajar menyingsing mereka 
berundur dari situ dan tiba-tiba sekali lagi mereka 
bertembung di tengah jalan lalu mereka berkata satu 
sama lain sama seperti apa yang mereka katakan 
pada kali (malam) yang pertama kemudian mereka 
bersurai. Tetapi pada malam yang ketiga mereka 
datang lagi ke tempat itu dan terus mendengar beliau 
membaca Al-Qur'an di sepanjang malam itu. Apabila 
fajar menyingsing mereka berundur dari situ dan 
sekali lagi mereka bertembung di tengah jalan lalu 
mereka berkata satu sama lain: "Kita tidak akan 
berpisah sehingga kita semua berjanji bahawa kita 
tidak akan kembali berbuat begini lagi". Lalu mereka 
berjanji tidak akan kembali melakukan perbuatan ini. 
Pada pagi itu al-Akhnaz ibn Shurayq mencapai 
tongkatnya lalu keluar menemui Abu Sufyan ibn Harb 
di rumahnya dan berkata: "Ceritakan kepadaku 
apakah pendapat awak tentang ayat-ayat Al-Qur'an 
yang awak dengar dari Muhammad itu?" Jawab Abu 
Sufyan: "Wahai Abu Tha'labah! Demi Allah, aku telah 
mendengar banyak ayat-ayat yang aku tahu dan aku 
tahu pula maksud-maksudnya dan banyak pula aku 
mendengar perkara-perkara yang aku tidak mengerti 
makna dan maksudnya". Lalu al-Akhnaz menyampuk: 
"Aku juga sama seperti awak". Kemudian al-Akhnaz 
keluar dari rumah Abu Sufyan dan terus menuju ke 
rumah Abu Jahl. Setelah ia masuk ke dalam rumahnya 
dan menemuinya ia terus bertanya: "Wahai Abul- 
Hakam! Apakah pendapat awak tentang ayat-ayat Al- 
Qur'an yang awak dengar dari Muhammad itu?" 
Jawab Abu Jahl: "Apa yang aku dengar?" Kemudian 
dia berkata: "Sebenarnya kami dan keluarga 'Abdu 
Manaf (keluarga Rasulullah) itu rnemang sentiasa 
berlawan dan bertanding untuk merebut kedudukan 
yang tinggi. Jika mereka memberi jamuan kami ikut 
memberi jamuan. Jika mereka memberi pertolongan 
kami ikut memberi pertolongan sehingga apabila 
kami dan mereka berdiri sama tinggi duduk sama 
rendah dan tak ubah seperti dua ekor kuda lumba 
yang setanding tiba-tiba mereka berkata: Dari 
golongan kami lahirnya seorang Nabi yang menerima 
wahyu dari langit. Bilakah pula kita akan mendapat 
kedudukan ini? Demi Allah kita tidak akan beriman 


kepadanya (Muhammad) dan tidak akan percaya 
kepadanya". Kemudian al-Akhnaz bangkit dan terus 
keluar meninggalkan Abu Sufyan. 


Ibn Jarir telah meriwayatkan dari saluran Asbat dari 
as-Suddi mengenai pentafsiran firman Allah Taala: 



"Sesungguhnya Kami mengetahui bahawa perkataan yang 
diucapkan mereka amat mendukacitakan engkau. 
Sebenarnya mereka bukannya mendustakan engkau ; tetapi 
orang-orang yang zalim itu mahu mengingkarkan ayat-ayat 
Allah." (33) 


Katanya: Pada hari Peperangan Badar, al-Akhnas ibn 
Shurayq telah berkata kepada Bani Zuhrah: "Wahai 
Bani Zuhrah! Sebenarnya Muhammad itu anak lelaki 
kepada saudara perempuan kamu. Oleh itu kamulah 
yang lebih berhak mempertahankan anak lelaki 
kepada saudara perempuan kamu. Jika beliau itu 
benar seorang Nabi, maka mengapa pula kamu 
hendak memeranginya? Dan jika beliau seorang 
pembohong, maka kamulah yang lebih berhak 
menahan anak lelaki kepada saudara perempuan 
kamu itu. Jangan bergerak ke mana-mana sehingga 
aku menemui Abul-Hakam. Jika Muhammad menang 
kamu dapat pulang dengan selamat dan jika beliau 
kalah, maka kaum kamu tidak akan berbuat apa-apa 
kepada kamu. Sejak hari itulah dia digelarkan dengan 
.gelaran al-Akhnaz (penyembunyi diri), sedangkan 
namanya yang sebenar ialah Ubay. Kemudian al- 
Akhnaz bertemu dengan Abul-Hakam dan bercakap 
dengannya sama seorang. Dia berkata: "Wahai Abul- 
Hakam! Terangkanlah kepada saya tentang 
Muhammad, apakah ia seorang yang bercakap benar 
atau seorang pembohong, kerana di sini tidak ada 
orang Quraisy yang lain dari saya dan awak yang 
mendengar percakapan kita!" Lalu Abu Jahl 
menjawab: "Awak sungguh baik! Demi Allah, 
Muhammad adalah seorang yang bercakap benar. 
Muhammad tidak pernah bercakap bohong, tetapi 
jika suku Quraisy (suku keluarga Muhammad) itu telah 
membolot semua jawatan-menjaga panji-panji, 
menjaga urusan minuman untuk pengunjung- 
pengunjung Ka'bah, menjaga urusan Ka'bah dan 
menjadi nabi, maka apakah lagi jawatan-jawatan 
yang tinggal untuk suku-suku Quraisy yang lain?". 
Dan kerana inilah Allah berfirman: 



"Sebenarnya mereka bukannya mendustakan engkau , tetapi 
orang-orang yang zalim itu mahu mengingkarkan ayat-ayat 
Aliah. "(33) 


Di sini dapatlah kita memerhati bahawa surah ini 
adalah surah Makkiyah dan tidak syak lagi bahawa 

ayat ini adalah diturunkan di Makkah, sedangkan 
peristiwa tersebut berlaku di Madinah pada masa 
Peperangan Badar, tetapi apabila kita sedar bahawa 
rawi-rawi itu kadang-kadang mengatakan tentang 
mana-mana ayat: "Peristiwa inilah yang menjadi 
sebab nuzulnya firman Allah sekian-sekian... iaitu 
mereka hubungkan mana-mana peristiwa kepada 
suatu ayat, sedangkan peristiwa itu bukanlah benar- 
benar tepat menjadi sebab nuzulnya ayat itu, tetapi 
mereka berbuat begitu kerana pengertian ayat itu 
sesuai dengan peristiwa itu tanpa memandang sama 
ada ayat itu turun terdahulu atau kemudian dari ayat 
itu. Jika beginilah kedudukannya, maka kami tidak 
merasa ganjil dengan riwayat ini. 

Ujar Ibn lshaq: Kami telah diceritakan oleh Yazid ibn 
Ziad dan 'Muhammad ibn Ka'ab Al-Qurazi katanya: 
Aku telah diceritakan bahawa 'Utbah ibn Rabi'ah 
salah seorang pembesar Quraisy telah berkata pada 
suatu hari semasa dia duduk di majlis perhimpunan 
orang-orang Quraisy, sedangkan Rasulullah 's.a.w. 
duduk seorang diri sahaja di dalam masjid "Wahai 
orang-orang Quraisy apa kata tuan-tuan jika saya 
pergi menemui Muhammad untuk berjumpa 
dengannya dan mengemukakan beberapa tawaran 
kepadanya semoga ia dapat menerima setengah- 
setengah tawaran itu dan kita berikan kepadanya apa 
yang dikehendaki olehnya supaya ia berhenti dari 
menyakiti kita". Peristiwa ini berlaku selepas Hamzah 
r.a. memeluk Islam dan selepas mereka melihat 
sahabat-sahabat Rasulullah s.a.w. semakin bertambah 
ramai jawab mereka:" Wahai Abul-Walid! Pergilah 
awak menemui dan berbicaralah dengannya". Lalu 
'Utbah pun bangkit dan terus pergi menemui beliau. 
Dia duduk mengadap Rasulullah s.a.w. dan berkata: 
"Wahai anak saudaraku! Sebagaimana anda sendiri 
tahu bahawa anda ini adalah dari kaum kami. Anda 
mempunyai kedudukan yang senang dan terhormat di 
kalangan keluarga dan darjah yang tinggi di dalam 
keturunan. Anda telah membawa kepada kaum anda 
satu ajaran yang' besar. Dengan ajaran ini anda telah 
memecahbeiahkan perpaduan mereka, membodoh- 
bodohkan akal fikiran mereka, mencaci tuhan-tuhan 
dan agama mereka dan seterusnya mengkafirkan 
datuk nenek mereka yang lampau. Oleh itu 
dengarlah, saya mahu kemukakan beberapa tawaran 
kepada anda untuk difikirkan anda semoga anda 
boleh menerima setengah-setengah dari tawaran itu", 
jawab Rasulullah s.a.w.: "Baiklah, wahai Abul-Walid 
dan cakaplah! Saya bersedia mendengarnya!" Lalu 
'Utbah pun berkata: "Wahai anak saudaraku, jika 
tujuan and a membawa ajaran ini untuk mendapatkan 
harta kekayaan, kami sanggup mengumpulkan harta 
kekayaan kami hingga anda dapat menjadi seorang 
yang paling kaya di kalangan kami. Jika tujuan anda 
untuk mendapatkan darjah kemuliaan, kami sanggup 
melantikkan anda sebagai ketua kami hingga kami 
tidak akan membuat sesuatu keputusan tanpa 
persetujuan anda. Jika tujuan anda mahu menjadi 
raja, kami bersedia melantikkan anda sebagai raja 
kami dan jika apa yang datang kepada anda ini 
adalah dari rasukan jin yang tidak dapat ditolak oleh 


anda, maka kami bersedia mencari dukun dan kami 
akan membelanjakan harta kami hingga anda sembuh 
darinya kerana kadang-kadang jin akan terus 
mengongkong seseorang sehingga ia diubati". 
Setelah selesai 'Utbah berbicara dan Rasulullah s.a.w. 
mendengarnya dengan teliti, maka beliau pun 
bersabda: "Sudahkah habis segala apa yang hendak 
dikatakan oleh anda, wahai Abul-Walid?" Jawab 
Abul-Walid: "Ya". Lalu Rasulullah s.a.w. bersabda: 
"Dengarlah apa yang saya baca!". Jawab Abul-Walid: 
"Sila!". Lalu beliau membaca: 



Dengan nama Allah 


Yang Maha Pengasih dan Maha Penyayang 



"Ha, Mim (1). Ai~Qur'an diturunkan dari Allah Yang Maha 
Penyayang dan Maha Pengasih (2). Sebuah kitab yang 
dijelaskan ayat-ayatnya dengan terperinci, sebagai bacaan di 
dalam bahasa Arab untuk golongan orang-orang yang 
mengetahui (3). Yang membawa berita gembira dan 
memberi peringatan, tetapi kebanyakan mereka berpaling 
darinya, kerana mereka tidak mahu mendengarnya (4). Dan 
mereka berkata: "Hati kami tertutup dari da'wah yang 
engkau serukan kami kepadanya, dan telinga kami 
tersumbat dan di antara kami dan engkau ada suatu hijab. 
Oleh itu bertindaklah engkau (mengikut jalanmu) dan kami 
juga bertindak (mengikut jalan kami) (5). Katakanlah (wahai 
Muhammad): Sesungguhnya aku adalah manusia seperti 
kamu, dan aku telah diwahyukan bahawa sesungguhnya 
Tuhan kamu adalah Tuhan Yang Maha Esa. Oleh itu 
hendaklah kamu bertawajjuh kepada-Nya dengan lurus dan 
pohonlah keampunan dari-Nya dan celakalah bagi orang- 
orang Musyrikin." (6) 

(Surah Fussilat) 

Kemudian Rasulullah s.a.w. meneruskan bacaannya 
dan 'Utbah mendengarnya dengan teliti. Ia 

menghulurkan dua tangannya ke belakang 

menongkatkan badannya mendengar bacaan beliau. 
Kemudian bacaan Rasulullah s.a.w. berakhir kepada 
ayat sujud lalu beliau pun sujud. Setelah itu beliau 
bersabda: "Wahai Abul-Walid! Anda telah 

mendengar apa yang saya baca dan kini terserahlah 
kepada anda menimbangkannya". Lalu 'Utbah pun 
kembali kepada sahabat-sahabatnya. Mereka berkata 
satu sama lain: "Kami berani bersumpah dengan 
nama Allah bahawa Abul-Waiid telah balik kepada 
kamu dengan muka yang berlainan dari mukanya 
sewaktu ia pergi". Apabila 'Utbah duduk mengadap 
mereka, mereka pun bertanya: "Ada berita apa, 
wahai Abul-Walid?" Jawab 'Utbah: "Beritanya aku 
telah mendengar perkataan-perkataan yang tidak 
pernah aku dengar. Demi Allah perkataan-perkataan 
itu bukannya ungkapan-ungkapan sajak, bukan pula 
perkataan-perkataan jampi tukang sihir, bukan pula 
perkataan-perkataan mentera pawang. Wahai* orang- 
orang Quraisy! Ikutlah cakap saya, biarkanlah lelaki ini 
(Muhammad) dengan keadaannya yang ada sekarang 
ini, jangan ganggu dia! Demi Allah perkataan- 
perkataan yang telah aku dengar darinya itu akan 
melahirkan satu peristiwa yawg besar. Jika orang- 
orang Arab bertindak terhadapnya bererti kamu telah 
selamat darinya dengan tindakan orang-orang yang 
lain dari kamu, dan- jika dia dapat menguasai orang- 
orang Arab, maka‘‘ kerajaannnya bererti kerajaan 
kamu, kemulian dan kekuasaannya bererti kemuliaan 
dan kekuasaan kamu dan kamu akan menjadi satu 
umat yang paling bahagia dengan .sebabnya". Lalu 
mereka berkata: "Demi Allah, wahai ^Abul-Walid, 
awak, telah disihirkan oleh kepetahan/ lidahnya". 
Jawab Abul-Walid: "Ini adalah pendapatku 

terhadapnya. Oleh itu buatlah apa yang kamu 
nampak". 

Al-Baghawi telah meriwayatkan sebuah hadith 
dalam tafsirnya dengan isnadnya 2 daripada Jabir ibn 
Abdullah r.a. bahawa Rasulullah s.a.w. meneruskan 
bacaannya sehingga sampai kepada firman-Nya: 



"Jika mereka berpaling , maka katakanlah : "Aku memberi 
amaran kepada kamu dengan petir yang serupa dengan 
petir yang telah membinasakan 'Ad dan Thamud."(13) 


(Surah Fussilat) 

Mendengar ayat ini 'Utbah terus meletakkan 
tangannya di atas mulut Rasulullah s.a.w. (supaya 
beliau jangan meneruskan lagi bacaannya) dan 
merayu kepada beliau atas nama' hubungan rahim, 
kemudian ia terus pulang mendapatkan keluarganya, 
la tidak keluar menemui kaum Quraisy, malah 


2 Di dalam sanad hadith ini ada seorang rawi bernama 
Abdullah al-Kindi al~Kufi dan menurut pendapat Ibn Kathir: 
Riwayat ini ada sedikit kelemahan. 


menyembunyikan diri dari mereka. ..hingga akhir 
cerita... Kemudian apabila 'Utbah menceritakan hal ini 
kepada mereka dia berkata: "Aku menahan mulutnya 
dan merayu atas nama hubungan rahim supaya dia 
tidak meneruskan bacaan-bacaannya, kerana 
sebagaimana kamu sekalian tahu jika Muhammad 
mengatakan sesuatu, dia tidak berdusta kerana itu 
aku bimbang kamu akan ditimpa 'azab Allah." 

Ujar Ibn Ishak: Sekumpulan orang-orang Quraisy 
datang menemui al-Walid ibn al-Mughirah sebagai 
seorang tua dalam kalangan mereka. Pada masa itu 
musim haji atau kunjungan ke Ka'bah telah pun tiba 
talu ia berkata kepada mereka: "Wahai orang-orang 
Quraisy! Musim haji telah pun tiba dan rombongan- 
rombongan orang-orang Arab akan datang kepada 
kamu, dan tentulah mereka telah mendengar cerita 
kawan kamu ini (Muhammad). Oleh itu hendaklah 
kamu mengeluarkan satu pendapat sahaja 
mengenainya dan jangan mengeluarkan pendapat- 
pendapat yang berlainan hingga menyebabkan kamu 
mendustakan satu sama lain dan membantah 
pendapat-pendapat kamu sesama endiri". Mereka 
pun berkata: "Wahai Abdusy Syams! Tolonglah 
katakan dan berikan kami satu pendapat supaya kami 
dapat katakannya". Lalu dijawabnya: "Bahkan 

kamulah yang patut mengeluarkan pendapat- 
pendapat kamu dan biarkan aku yang 
mendengarnya". Jawab mereka: "Kita katakan sahaja 
dia itu seorang kahin". Jawabnya: "Tidak! Demi Allah, 
dia bukan kahin, kerana kita semua telah melihat 
kahin-kahin, tetapi dia bukan mengeluarkan jampi 
mentera kahin dan madah-madah yang bersajak 
seperti madah kahin"'. Mereka berkata lagi: 
"Bagaimana kita katakan dia itu seorang gila?" 
Jawabnya: "Tidak! Dia bukannya seorang gila, kerana 
kita semua melihat dan mengetahui siapa orang gila. 
Dia tidak pernah menunjukkan sifat-sifat meradang, 
memberang, mengarut dan was-was seperti orang 
gila"'. Mereka berkata pula: "Baiklah, kita katakan dia 
itu serang penyair". Jawabnya: "Dia juga bukan 
seorang penyair, kita semua tahu segala ragam dan 
bentuk sajak, tetapi perkataan-perkataannya bukan 
sajak". Mereka berkata lagi: "Baiklah, kita katakan dia 
itu tukang sihir?" Jawabnya: ''Tidak! Dia juga bukan 
tukang sihir kerana kita pernah tengok tukang-tukang 
sihir dan sihir-sihir yang ditunjukkan mereka. Dia tidak 
pernah menghembus dan menyimpulkan tali-tali 
ikatan seperti mereka". Kata mereka: "Jadi, apa yang 
patut kita katakan, wahai Abdu Syam?" Jawabnya: 
"Perkataannya sungguh manis ibarat sebatang pokok, 
batangnya bercabang rimbun dan dahan-dahannya 
berbuah lebat. Apa sahaja tuduhan-tuduhan seperti 
itu yang kamu katakan kepadanya, maka semuanya 
akan diketahui orang sebagai tuduhan-tuduhan yang 
tidak betul. Pendapat-pendapat yang lebih hampir 
tepat dengannya ialah dia itu ahli sihir kerana dia 
mengeluarkan perkataan-perkataan yang boleh 
memecahbelahkan di antara anak dengan bapa, di 
antara seorang dengan saudaranya, di antara suami 
dengan - isterinya dan di antara seorang dengan 

keluarganya". Lalu mereka bersurai setelah bersetuju 
dengan pendapat itu. Kemudian mereka duduk 
menunggu di jalan-jalan yang dilalui orang ramai 
semasa mereka datang di musim haji itu. Tiada 
seorang yang lalu menemui mereka melainkan 
mereka mengingatkan supaya berwaspada terhadap 
Muhammad, kemudian mereka terus menceritakan 
hal beliau...... 

Ujar Ibn Jarir: Kami telah diceritakan oleh Ibn 
'Abdul-A'la, kami telah diceritakan oleh Muhammad 
ibn Thaurah dari Ma'mar dari 'Ubadah ibn Mansur 
dari 'Ikrimah: Bahawa al-Walid ibn al-Mughirah telah 
datang menemui Nabi s.a.w. Lalu beliau membaca Al- 
Qur'an kepadanya... dan dia, seolah-olah tertarik 
kepada beliau. Kemudian berita pertemuan itu sampai 
kepada Abu Jahl ibn Hisyam lalu dia datang menemui 
al-Waiid dan berkata kepadanya: "Pakcikl Kaum 
pakcik mahu mengumpulkan harta kekayaan untuk 
pakcik". Lalu dia bertanya, "Mengapa?". Jawab Abu 
Jahl, "Mereka mahu memberikannya kepada pakcik 
sebab pakcik telah menemui Muhammad kerana 
meminta sesuatu darinya" (Abu Jahl mahu membakar 
hati al-Walid dari segi kewangan, kerana dia tahu al- 
Walid sangat sensitif dengan hal ini). Lalu al-Waiid 
berkata, "Orang Quraisy memang tahu bahawa 
akulah orang yang paling kaya di dalam kalangan 
mereka". Balas Abu Jahl: "Berilah pendapat pakcik 
terhadap Muhammad supaya kaum pakcik semua 
tahu bahawa pakcik tidak percaya kepada apa yang 
dicakapkannya dan menaruh benci kepadanya". 
Jawab al-Walid, "Apakah yang aku akan katakan 
terhadapnya? Demi Allah, tidak seorang pun dari 
kamu yang lebih alim dariku tentang sajak-sajak dan 
ragam-ragamnya, juga sajak-sajak/ jin. Tetapi demi 
Allah, apa yang diucapkan oleh Mulqamijiad itu tidak 
serupa sedikit pun dengan sajak-sajakTtu. Demi Allah, 
kata-kata yang diucapkannya itu amat manis dan 
amat indah. Kata-katanya menghancurkan segala 
kata-kata yang rendah darinya dan ia begitu tinggi 
hingga tiada kata-kata yang lain yang mengatasinya". 
Kata Abu Jahl, "Demi Allah, kaum pakcik tidak akan' 
puas hati sehingga pakcik memberi pendapat pakcik 
terhadap kata-kata yang diucapkan oleh Muhammad 
itu". Jawab al-Walid, "Baiklah! Biarkan aku 
fikirkannya". Setelah berfikir dia pun berkata, Al- 
Qur'an yang diucapkan oleh Muhammad ini tidak lain 
melainkan kata-kata sihir yang dinukilkan datf’ahli-ahli 
sihir". Lalu turunlah ayat (Surah al-Muddaththir) dari 
ayat (1) hingga ayat (30). 

Mengikut satu riwayat yang lain, orang-orang 
Quraisy berkata: "Jika al-Walid keluar dari agamanya, 
maka seluruh .orang-orang Quraisy akan ikut keluar 
dari agama, mereka". Lalu Abu Jahl berkata, "Biarlah 
aku menolong kamu untuk menghalanginya". 
Kemudian dia masuk menemui al-Walid. Selepas 
berfikir panjang al-Walid berkata, "Al-Qur'an yang 
diucapkan oleh Muhammad ialah kata-kata sihir yang 
dinukil dari ahli-ahli sihir. Tidakkah kamu lihat 
bagaimana Muhammad telah memecahbelahkan 
antara seseorang dengan keluarganya, anak-anaknya 
dan bekas-bekas hambanya?" 


Semua riwayat ini menunjukkan bahawa mereka 
yang mendustakan Rasulullah s.a.w. itu bukannya 
kerana mereka beranggapan bahawa beliau telah 
berbohong kepada mereka, malah mereka 
mendustakan beliau kerana mereka mahu berkuasa 
dan berdegil dengan kepercayaan syirik berdasarkan 
sebab-sebab yang diceritakan oleh riwayat-riwayat itu, 
di mana sebab utama di sebalik riwayat-riwayat itu 
ialah mereka menduga bahawa gerakan da'wah akan 
merampas kuasa Hakimiyah Allah Yang Maha Esa 
yang telah dirampas dan digunakan oleh mereka 
sebagaimana yang difahamkan mereka dari maksud 
pengakuan La ilaha lllallah yang menjadi rukun agama 
ini. Mereka benar-benar memahami maksud dari 
pengakuan itu di dalam bahasa mereka. Mereka tidak 
mahu menerima konsep pengakuan itu kerana 
konsep itu merupakan satu revolusi yang total (yang 
meruntuhkan) seluruh kuasa Hakimiyah yang lain di 
dalam kehidupan manusia kecuali kuasa Hakimiyah 
Allah. Amatlah benar firman Allah Yang Maha Besar: 


M ^ 5j ^ 3 


"Sebenarnya Kami mengetahui bahawa perkataan yang 
diucapkan mereka amat mendukacitakan engkau. 
Sebenarnya mereka bukannya mendustakan engkau, tetapi 
orang-orang yang zalim itu mahu mengingkarkan ayat-ayat 
Allah. "(33) 


Orang yang zalim yang dimaksudkan di sini ialah 
orang-orang Musyrikin, kerana inilah maksud biasa di 
dalam pengungkapan Al-Qur'anul-Karim. 

Dari ayat yang memuat pernyataan yang 
menghiburkan Rasulullah s.a.w. dan menerangkan 
sebab-sebab yang haqiqi di sebalik pendirian para 
pendusta itu terhadap beliau dan da'wahnya, juga 
menjelaskan ayat-ayat Allah yang mengakui 
kebenaran beliau dan kebenaran segala apa yang 
dibawa olehnya, maka ayat-ayat yang berikut beralih 
pula kepada pembicaraan yang mengingatkan beliau 
bahawa segala apa yang telah berlaku kepada beliau 
adalah sama sahaja dengan apa yang telah berlaku 
kepada saudara-saudara beliau yang lain, iaitu rasul- 
rasul yang telah dibangkitkan sebelum beliau. Cerita- 
cerita mereka telah pun disampaikan kepada beliau di 
dalam Al-Qur'an bagaimana mereka berjuang dengan 
penuh kesabaran dan terus berjuang sehingga mereka 
men, capai kemenangan dengan pertolongan Allah. 
Semua penerangan ini adalah bertujuan untuk 
menjelaskan bahawa hakikat ini merupakan undang- 
undang da'wah yang tidak pernah berubah dan tidak 
pula pernah diubah kerana cadangan-cadangan dan 
pengesyuran-pengesyuran manusia. Begitu juga 
da'wah ini tidak boleh dipinta supaya dipercepatkan 
sekalipun para penda'wah mengalami gangguan- 
gangguan, menghadapi pendustaan dan kesulitan 
yang amat besar: 

" Sesungguhnya rasul-rasul sebelum engkau juga telah 
didustakan lalu mereka bersabar di atas pendustaan dan 
penganiayaan yang dilakukan ke atas mereka sehingga tiba 
pertolongan Kami kepada mereka. Dan tiada siapa yang 
dapat mengubahkan kalimat-kalimat Allah. Dan 
sesungguhnya telah sampai kepadamu sebahagian dari 
berita para rasul. "(34) 

Angkatan penda'wah kepada Allah adalah satu 
angkatan yang amat tua, angkatan yang begitu jauh 
memasuki liku-liku zaman yang silam, angkatan yang 
melalui jalan yang amat luas, melalui jalan jauh yang 
sayup saujana dengan langkah-langkah yang lurus 
dan tetap, iaitu sebatang jalan yang sentiasa 
diganggu dan ditentangi oleh para penjenayah dari 
segenap pihak dan oleh pengikut-pengikut ajaran- 
ajaran yang sesat. Di jalan inilah ramai penda'wah 
menghadapi berbagai-bagai gangguan dan ramai 
pula yang tumpah darah dan berkecai anggota- 
anggota tubuh badan mereka, tetapi angkatan 
da'wah tetap maju ke depan, tidak pernah tunduk, 
tidak pernah undur dan berpatah balik dan tidak 
pernah menyimpang dari jalan perjuangan biar 
apapun akibatnya. Biar bagaimana panjang masa 
perjuangannya dan jauh perjalanannya sekalipun, 
namun pertolongan Allah tetap selama-lamanya 
berada di penghabisan jalan: 



" Sesungguhnya rasul-rasul sebelum engkau juga telah 
didustakan lalu mereka bersabar di atas pendustaan dan 
penganiayaan yang dilakukan ke atas mereka sehingga tiba 
pertolongan Kami kepada mereka . Dan tiada siapa 'yang 
dapat mengubahkan kalimat-kalimat Allah. Dan 
sesungguhnya telah sampai kepadamu sebahagian dari 
berita para rasul. " (34) 

Ayat ini ditujukan Allah kepada Rasulullah s.a.w. 
untuk memberi ingatan, hiburan dan ketenangan hati 
kepada beliau. Ayat ini menggariskan jalan yang 
terang dan peranan yang tetap kepada para 
penda'wah selepas Rasulullah s.a.w., di samping 
menerangkan kesulitan-kesulitan jalan da'wah dan 
rintangan-rintangan, seterusnya menerangkan 
kejayaan dan pertolongan Allah yang menunggu 
mereka selepas itu di penghabisan jalan. 

Ayat ini mengajar mereka bahawa undang-undang 
Allah dalam urusan da'wah itu adalah satu sahaja di 
samping mengajar mereka bahawa da'wah itu adalah 
satu kesatuan yang tidak berbelah-bagi, dan ia tetap 


didustakan oleh kebanyakan manusia dan para 
penda'wah juga tetap menerima berbagai-bagai 
gangguan dan tentangan. Mereka seharusnya 
bersabar menghadapi pendustaan dan sebarang 
gangguan, kerana mengikut Sunnatullah da'wah 
tetap akan mendapat kemenanc^n dan pertolongan 
Allah di penghabisan jalan perjuangan. Kemenangan 
dan kejayaan tetap dicapai mengikut waktunya, dan 
waktu kemenangan itu tidak dipercepatkan dengan 
alasan kerana para penda'wah yang jujur dan ikhlas 
itu sedang menghadapi gangguan dan pendustaan 
dan tidak pula dengan alasan kerana para penjenayah 
yang sesat dan menyesatkan itu sedang bertindak 
menggugatkan para penda'wah yang ikhlas dan jujur 
itu. Begitu juga' waktu kemenangan itu tidak 
dipercepatkan dari masanya yang telah ditetapkan 
Allah dengan alasan kerana para penda'wah yang 
ikhlas dan bersih dari kepentingan dan kehendak- 
kehendak keinginan diri itu berjuang dengan tujuan 
untuk menyampaikan hidayaikepada kaum mereka 
semata-mata kerana inginkaV-mereka mendapat 
hidayat, dan kerana sedihkan keadaan mereka yang 
hidup di dalam kesesatan dan kecelakaan, juga 
kerana mengenangkan nasib mereka yang akan 
ditimpa kebinasaan dan keseksaan di dunia dan 
Akhirat. Semua alasan ini tidak dapat 
mempercepatkan masa kemenangan dan kejayaan 
dari masa yang telah ditetapkan Allah, kerana Allah 
tidak mempercepat-kan masa kemenangan itu 
dengan tujuan untuk memenuhi kehendak-kehendak 
hamba-Nya yang gopoh. Keputusan-keputusan Allah 
adalah keputusan-keputusan yang tetap tidak 
berubah sama ada keputusan-keputusan itu 
berhubung kait dengan kemenangan atau berhubung 
kait dengan ajal yang telah ditetapkan Allah. 

Itulah pernyataan yang serius dan tegas di samping 
memberi ketenangan, hiburan, belaian dan usapan 
yang mesra kepada hati Rasulullah s.a.w. 


Kemudian keseriusan dan ketegasan pernyataan ini 
sampai kemuncaknya ketika menghadapi cita-cita dan 
angan-angan yang mungkin berkecamuk di dalam 
hati Rasulullah s.a.w., iaitu cita-cita dan angan-angan 
beliau selaku seorang manusia yang ingin 
menyampaikan hidayat kepada kaumnya dan bercita- 
cita agar Allah memperkenankan permintaan mereka 
yang mahu melihat sesuatu bukti atau mu'jizat 
semoga mereka menerima hidayat. Itulah cita-cita 
yang berkecamuk di dalam hati setengah-setengah 
Muslimin pada masa itu dan cita-cita ini disebut oleh 
Al-Qur'an di dalam ayat-ayat yang akan datang dari 
surah ini. Itulah cita-cita biasa manusia, tetapi untuk 
menunjukkan ketegasan tabi'at dan sistem da'wah, 
juga menjelaskan peranan Rasulullah dan peranan 
seluruh manusia di dalam urusan da'wah ini, maka 
Allah kemukakan cabaran yang amat keras itu di 
dalam Al-Qur'anul-Karim: 

"Dan andainya penolakan mereka terhadap engkau 
dirasakan begitu berat maka jika engkau berkuasa mencari 
lubang di bumi atau tangga di langit kemudian engkau 
dapat membawa sesuatu mujizat kepada mereka (maka 
silalah engkau lakukannya). Dan andainya Allah kehendaki 
nescaya Allah kumpulkan seluruh mereka di atas hidayat 
Oleh sebab itu janganlah engkau termasuk di dalam 
golongan orang-orang yang jahil (35). Sesungguhnya hanya 
orang-orang yang dapat mendengar sahaja yang 
menyambut (da'wah Allah) dan orang-orang yang mati itu 
akan dibangkitkan Allah kemudian mereka akan 

dikembalikan kepada-Nya. "(36) 


Itulah cabaran yang menakutkan yang tercurah dari 
celah-celah madah Ilahi yang mulia itu. Hakikat 
cabaran ini tidak mungkin difahami oleh seseorang 
melainkan apabila ia mengingatkan di dalam hatinya 
bahawa madah itu adalah dari madah Allah, Tuhan 
semesta alam yang ditujukan kepada Nabi-Nya yang 
mulia, seorang rasul yang amat sabar dan tergolong 
di dalam kumpulan rasul, yang mempunyai tekad 
perjuangan yang amat tinggi. Beliau telah 
menghadapi segala tentangan dan tindak-tanduk 
kaumnya dengan penuh kesabaran dan keikhlasan 
kepada Allah dan beliau tidak pernah mendo'akan 
kebinasaan ke atas mereka seperti Nabi Nuh a.s. 
mendo'akan kebinasaan ke atas kaumnya setelah 
menghadapi tentangan mereka selama ratusan tahun 
yang begitu lama hingga menghilangkan kesabaran 
orang yang sabar. 


Inilah undang-undang Kami, wahai Muhammadl 
Tetapi jika tentangan mereka dirasakan engkau begitu 
berat dan pendustaan mereka dirasakan engkau 
begitu sulit, sedangkan engkau pula merasa begitu 
kepingin untuk menunjukkan bukti dan mu'jizat 
kepada mereka, maka andainya engkau berkuasa, 
maka silalah cari lubang di dalam bumi atau tangga 
ke langit kemudian tunjukkan mu'jizat itu! 

Sebenarnya usaha untuk menyampaikan hidayat 
kepada mereka tidak memerlukan engkau 
menunjukkan mu'jizat kepada mereka, kerana yang 
kurang bukannya disebabkan tiada mu'jizat yang 
membuktikan kebenaran apa yang dikatakan engkau. 
Sebenarnya jika Aliah kehendaki tentulah Dia 
memberi hidayat kepada seluruh mereka sama ada 
dengan cara membentuk fitrah mereka dari asal lagi 
tidak mengenal sesuatu yang lain dari hidayat seperti 
fitrah para malaikat, atau dengan cara 
membimbingkan hati mereka agar mereka mampu 


membentuk dan menerima hidayat itu, atau dengan 
cara menunjukkan mu'jizat yang dapat menundukkan 
kepala mereka, atau dengan cara-cara lain yang 
seluruhnya dapat dilakukan oleh Allah. 

Tetapi Allah S.W.T. dengan hikmat kebijaksanaan- 
Nya yang tinggi, yang merangkumi seluruh alam ai- 
wujud telah menciptakan makhluk yang diberi nama 
manusia itu dengan tujuan untuk melaksanakan satu 
tugas istimewa, maka kerana itu makhluk manusia itu 
perlu - mengikut kehendak pentadbiran Ilahi yang 
tinggi - mempunyai bakat-bakat kesediaan yang 
berlainan dari bakat-bakat kesediaan malaikat Di 
antaranya ialah manusia mempunyai berbagai-bagai 
bentuk bakat kesediaan, berbagai-bagai cara 
penerimaan dan sambutan terhadap dalil-dalil 
hidayat, pernyataan dan kejadian-kejadian yang 
merangsangkan keimanan mengikut batas-batas 
kemampuannya dalam menentukan 

kecenderungannya dengan kadar yang seimbang 
dengan kepelbagaian balasan yang ditentukan Allah 
terhadap hidayat dan kesesatan. 

Oleh sebab itu Allah tidak mengumpulkan seluruh 
manusia di atas hidayat belaka dengan cara 
menciptakan fitrah mereka (mantap di atas hidayat), 
malah Allah mengemukakan hidayat kepada mereka 
dan terserahlah kepada mereka sama ada mahu 
memilih keta'atan atau penderhakaan, dan setiap 
mereka akan mendapat balasan yang adil di akhir 
perjalanan hidup mereka. Oleh itu hendaklah engkau 
benar-benar sedar dan mengetahui hakikat ini dan 
janganlah sekali-kali memasukkan dirimu di dalam 
golongan orang-orang yang tidak mengetahui dan 
menyedarinya. 



"Dan andainya Allah kehendaki nescaya Allah kumpulkan 
seluruh mereka di atas hidayat Oleh sebab itu janganlah 
sekali-kali engkau termasuk di dalam golongan orang-orang 
yang jahil. "(3 5) 

Ungkapan dan arahan ayat ini sungguh hebat dan 
sungguh tegas dan memanglah di tempat yang 
seperti ini diperlukan ungkapan yang hebat dan 
arahan yang tegas. 

Selepas ini ayat yang berikut menyatakan keadaan 
fitrah yang Allah jadikannya sebagai tabi'at semulajadi 
manusia di samping menerangkan pendirian mereka 
yang berbeza-beza di dalam menghadapi hidayat 
yang tidak pernah kurang bukti dan dalil itu: 



"Sesungguhnya hanya orang-orang yang dapat mendengar 
sahaja yang menyambut (da'wah Allah) dan orang-orang 
yang mati itu akan dibangkitkan Allah kemudian mereka 
akan dikembalikan kepada-Nya." (36) 

Maksudnya dalam menghadapi kebenaran yang 
dibawa oleh rasul yang diutuskan oleh Allah ini 7 
manusia terbahagi kepada dua golongan: Satu 
golongan yang mempunyai hati yang hidup, di mana 
alat-alat penerima semulajadi di dalam jiwa mereka 
hidup, berfungsi dan terbuka. Golongan inilah yang 
menyambut hidayat sedangkan hidayat itu sendiri 
begitu kuat, jelas dan serasi dengan fitrah manusia 
hingga ke tahap ia merasa cukup untuk menerima 
hidayat itu sebaik sahaja ia mendengarnya. 

Dan satu golongan lagi ialah golongan yang 
mempunyai hati yang mati dan fitrah yang lumpuh. 
Mereka tidak dapat mendengar dan tidak dapat 
menerima dan kerana itu mereka tidak menerima 
apa-apa kesan dan tidak memberi apa-apa sambutan. 
Sebenarnya yang menjadi masalah golongan ini 
bukannya kerana hidayat yang benar itu tidak 
mempunyai dalil, malah dalilnya ada bersamanya dan 
sebaik sahaja hidayat yang benar itu sampai kepada 
fitrah, maka fitrah akan mendapati dalil 

kebenarannya. Oleh sebab itulah fitrah tetap 
menerima dan menyambut hidayat yang benar itu, 
tetapi yang menjadi masalah kepada golongan ini 
ialah mereka tidak mempunyai fitrah yang hidup dan 
alat-alat penerima yang berfungsi ketika mereka 
menerima seruan hidayat. Rasulullah tidak dapat 
berbuat apa-apa terhadap mereka dan dalil-dalil juga 
tidak mendapat ruang untuk berbicara dengan 
mereka. Nasib mereka hanya bergantung kepada 
kehendak masyi'ah Allah, jika Allah kehendaki Dia 
akan hidupkan hati mereka kembali andainya Dia 
mengetahui bahawa mereka telah melakukan usaha- 
usaha yang mewajarkan hati mereka dihidupkan 
kembali, dan jika Allah kehendaki Dia tidak 
menghidupkan hati mereka kembali di dunia ini dan 
hati mereka kekal mati hingga mereka kembali 
kepada Allah pada hari Akhirat. 



"i Dan orang-orang yang mati itu akan dibangkitkan Aliah 
kemudian mereka akan dikembalikan kepada-Nya. "(36) 

Inilah kisah golongan yang menyambut da'wah dan 
golongan yang tidak menyambutnya. la 
mendedahkan pendirian mereka dan menggariskan 
kewajipan dan tindakan yang dapat dilakukan oleh 
seorang rasul dan seterusnya menyerahkan seluruh 
urusan itu kepada Allah yang berkuasa membuat 
keputusan-keputusan mengikut iradat-Nya. 


(Pentafsiran ayat-ayat 37 - 39) 

Setelah hakikat ini diterangkan kepada Rasulullah 
s.a.w., maka ayat yang berikut beralih pula kepada 
cerita kaum Musyrikin yang menuntut diturunkan 
mu'jizat di samping menyifatkan tuntutan itu sebagai 
tuntutan yang jahil terhadap undang-undang Allah. 


Tuntutan itu menggambarkan bahawa mereka tidak 
memahami rahmat Allah terhadap mereka apabila 
Allah tidak memperkenankan tuntutan mereka, 
kerana tuntutan itu akan membawa kebinasaan 
kepada mereka jika tuntutan itu dipenuhi Allah, Selain 
dari itu ayat-ayat yang berikut juga menyentuh 
sebahagian dari pentadbiran Allah yang amat halus 
dan merangkumi seluruh makhluk. Pentadbiran itu 
membayangkan kebijaksanaan undang-undang Allah 
yang meliputi seluruh yang hidup. Dan pada akhirnya 
dijelaskan rahsia-rahsia dan undang-undang yang 
wujud di sebalik hidayat dan kesesatan itu, di mana 
berlakunya kehendak masyi'ah Allah yang bebas. 

(g) 

"Dan mereka (kaum Musyrikin) berkata: Mengapa tidak 
diturun kepadanya (Muhammad) satu mujizat dari 
Tuhannya ? Katakanlah: Sesungguhnya Allah memang 
berkuasa menurunkan mu'jizat, tetapi kebanyakan mereka 
tidak mengetahui (37). Tiada seekor binatang di bumi dan 
tiada seekor burung yang terbang dengan dua sayapnya 
melainkan semuanya merupakan umat-umat seperti kamu . 
Kami tidak tinggal suatu apa pun dalam kitab Al-Qur r an, 
kemudian mereka sekalian akan dikumpulkan mengadap 
Tuhan mereka (38). Dan orang-orang yang mendustakan 
ayat-ayat kami, mereka adalah orang-orang pekak dan bisu 
yang (hidup) dalam gelap gelita. Sesiapa yang dikehendaki 
Allah nescaya Dia biarkannya dalam kesesatan dan sesiapa. 
yang dikehendaki Allah nescaya Dia jadikannya berada di 
jalan yang lurus. "(39) 


Mereka menuntut mu’jizat yang serupa dengan 
mu’jizat-mu’jizat fizikal yang menemani rasul-rasul 
yang telah lalu. Mereka tidak berpuas hati dengan 
mu'jizat ayat-ayat Al-Qur'an yang kekal yang dapat 
berbicara dengan akal manusia yang matang, 
sedangkan itulah mu'jizat yang mengisytiharkan 
zaman kematangan manusia. Dan untuk 
menghormati kematangan inilah Allah berbicara 
dengan manusia dengan menggunakan qalam-Nya 
yang amat tinggi. Mu'jizat Al-Qur'an adalah satu 
mu'jizat yang tidak berakhir seperti berakhirnya 
mu'jizat fizikal dengan berakhirnya generasi yang 

melihatnya, malah mu'jizat AI-Qur'an akan terus kekal 
selama-lamanya mencahar akal fikiran manusia 
dengan ciri-ciri i'jaznya hingga hari Qiamat. 

Mereka menuntut mu'jizat tanpa memahami 
undang-undang Allah yang akan mengharamkan 
mereka yang mendustakan da'wah setelah datangnya 
mu'jizat itu dengan membinasakan mereka di dunia 
ini. Mereka tidak memahami hikmat Allah yang tidak 
mahu menurunkan mu'jizat itu kepada mereka. Dan 
Allah memang mengetahui bahawa mereka akan 
mengingkarkan mu'jizat itu selepas diperlihatkan 
kepada mereka sebagaimana yang telah berlaku 
kepada kaum-kaum sebelum mereka sehingga 
menyebabkan mereka dibinasakan, sementara Allah 
mahu menangguhkan 'azab kebinasaan itu agar 
sesiapa di antara mereka yang ingin beriman dapat 
beriman dan sesiapa yang tidak beriman, Allah akan 
mengeluarkan zuriat yang beriman dari belakang 
mereka, tetapi malangnya mereka tidak bersyukur 
kepada Allah yang telah menangguh * 'azab 
kebinasaan itu dengan menolak permintaan mereka 
yang mahukan mu'jizat, sedangkan mereka tidak 
mengetahui akibat-akibatnya. 


Al-Qur'an menyebut permintaan dan cadangan 
mereka (yang mahukan mu'jizat itu) dan mengulaskan 
permintaan itu dengan pernyataannya bahawa 
kebanyakan mereka tidak mengetahui hikmat Allah di 
sebalik menolak permintaan itu dan seterusnya 
menjelaskan bahawa qudrat Allah memang berkuasa 
menurunkan mu'jizat itu, tetapi hikmat kebijaksanaan 
Allah dan dasar rahmat yang diwajibkan ke atas diri- 
Nya itulah yang menghalangkan bala kebinasaan dari 
menimpa mereka: 



"Dan mereka (kaum Musyrikin) berkata: Mengapa tidak 
diturun kepadanya (Muhammad) satu mu'jizat dari 
Tuhannya? Katakanlah: Sesungguhnya Allah memang 
berkuasa menurunkan mujizat, tetapi kebanyakan mereka 
tidak mengetahui . "(37) 


Ayat Ai-Qur'an yang berikut memilih jalan yang 
lemah-Iembut untuk menembusi hati mereka dan 
merangsangkan daya-daya pengamatan dan 
penelitian yang ada . di dalam jiwa mereka agar 
mereka dapat meneliti dan memikirkan bukti-bukti 
hidayat dan kejadian-kejadian yang menyarankan 
keimanan yang terdapat di sekeliling mereka (dan 
sudah tentu mereka akan mendapat bukti-bukti itu) 
jika mereka benar-benar memerhati dan menelitinya: 



"Tiada seekor binatang di bumi dan tiada seekor burung 
yang terbang dengan dua sayapnya melainkan semuanya 
merupakan umat-umat seperti kamu. Kami tidak tinggal 
suatu apapun dalam kitab Al~Qur'an, kemudian mereka 
sekalian akan dikumpulkan mengadap Tuhan mereka. "(38) 

Makhluk insan bukannya merupakan satu-satunya 
makhluk yang wujud di alam buana ini, hingga 
kewujudannya dapat disifatkan sebagai kebetulan dan 
kehidupannya sebagai kehidupan yang cuma-cuma 
sahaja, malah di keliling-kelilingnya terdapat berbagai- 
bagai makhluk hidup yang lain, yang mempunyai 
peraturan-peraturan hidup yang rapi hingga 
membayangkan bahawa di sebalik kewujudan dan 
hidup makhluk-makhluk itu adanya suatu 
perancangan dan pentadbiran yang tinggi dan 
wujudnya keesaan Pencipta dan keesaan pentadbiran 
yang merangkumi seluruh penciptaannya. 

Setiap makhluk yang bergerak di bumi - termasuk 
semua makhluk yang hidup seperti serangga, ulat- 
ulat, hama-hama, binatang-binatang merangkak 
(reptilia), binatang-binatang bertulang belakang 
(vertebrates) dan setiap binatang yang terbang 
dengan dua sayapnya di udara (iaitu merangkumi 
setiap haiwan yang terbang seperti burung-burung, 
serangga-serangga dan sebagainya) - seluruh makhluk 
yang hidup di bumi ini adalah hidup selaku 
umat-umat yang mempunyai ciri-ciri yang sama dan 
cara hidup yang sama. Umat-umat haiwan itu adalah 
sama dengan umat-umat manusia. Allah tidak 
meninggal satu makhluk pun di antara makhluk- 
makhluk-Nya yang terlepas dari pentadbiran dan ilmu- 
Nya, Dan pada akhirnya seluruh makhluk itu dikumpul 
dan dikembalikan kepada Allah, di mana Aliah akan 
menentukan keputusan-keputusan yang dikehendaki- 
Nya terhadap makhluk-makhluk itu. 

Ayat yang pendek ini - di samping memberi 
penjelasan yang tegas tentang hakikat hidup dan 
makhluk-makhluk yang hidup - membuat hati kita 
amat terharu dengan penjelasannya yang 
menerangkan ciri-ciri pengendalian Allah yang 
syumul, pentadbiran-Nya yang amat luas, ilmu-Nya 
yang meliputi segala sesuatu dan qudrat kuasa-Nya 
yang berkuasa melakukan segala sesuatu. Kami tidak 
dapat menghuraikan setiap aspek dari ciri-ciri ini 
supaya tidak terkeluar dari methodologi tafsir Fi Zilal 
ini. Oleh sebab itu kami terpaksa melampaui 
jangkauannya untuk bersama rangkaian ayat-ayat 
selanjutnya, kerana tujuan utama ayat ini ialah untuk 
menarik hati dan akal manusia kepada hakikat 
bahawa kewujudan seluruh makhluk dengan 
susunannya yang rapi, pentadbirannya yang syumul, 
liputan ilmu Allah yang meliputi semuanya, 
pengembalian dan pengumpulan makhluk-makhluk 
itu kepada Allah akhir perjalanan hidup mereka 
adalah semuanya mengandungi dalil-dalil dan 
bukti-bukti kekuasaan Allah yang lebih besar dari 
mu'jizat-mu'jizat yang dapat di lihat oleh satu 
generasi manusia. 

Pusingan atau gelombang ini diakhiri dengan 
menjelaskan kewujudan kehendak masyi'ah Allah dan 

undang-undang-Nya, di sebalik hidayat dan kesesatan 
itu, juga menjelaskan keadaan fitrah manusia yang 
berada dalam situasi-situasi hidayat dan situasi 
kesesatan itu: 



"Dan orang-orang yang mendustakan ayat-ayat kami, 
mereka adalah orang-orang pekak dan bisu yang (hidup) 
dalam gelap-gelita. Sesiapa yang dikehendaki Allah nescaya 
Dia biarkannya dalam kesesatan dan sesiapa yang 
dikehendaki Allah nescaya Dia jadikannya berada di jalan 
yang lurus. "(39) 

Ayat ini merupakan ulangan untuk menjelaskan 
hakikat yang telah pun dijelaskan di dalam pusingan 
ini, iaitu hakikat orang yang mempunyai hati yang 
hidup yang mendengar dan menyambut da'wah dan 
hakikat orang yang mempunyai hati yang mati yang 
tidak mendengar dan menyambut da'wah, tetapi 
hakikat ini dibentangkan di sini dalam satu gambaran 
dan pemandangan yang berlainan, iaitu orang-orang 
yang bertindak mendustakan ayat-ayat Allah yang 
bertebaran di merata pelosok alam buana dan 
bertindak mendustakan ayat-ayat Allah yang lain yang 
dirakamkan di dalam lembaran-lembaran Al-Qur'an 
adalah disebabkan kerana alat-alat penerima di dalam 
jiwa mereka lumpuh tidak berfungsi dan kerana 
mereka adalah manusia-manusia pekak yang tidak 
dapat mendengar, manusia-manusia bisu yang tidak 
dapat bercakap dan manusia yang tenggelam di 
dalam kegelapan yang tidak dapat melihat. Mereka 
bukan pekak, bisu dan buta dari segi anggota fizikal 
kerana mereka mempunyai mata, telinga dan mulut 
yang sempurna, tetapi kerana mereka pekak, bisu dan 
buta disebabkan kerana daya pemikiran mereka 
lumpuh tidak berfungsi. Ini membuat seolah-olah 
anggota pancaindera mereka tidak lagi melaksanakan 
fungsi menerima dan memindahkan (perutusan ayat- 
ayat Allah kepada otak mereka). Itulah keadaan 
mereka yang sebenar, sedangkan semua ayat-ayat 
Allah mempunyai pengaruh dan kesan-kesannya yang 
positif jika diterima dan disambut oleh akal fikiran 
mereka. Tiada siapa yang sanggup menolak ayat-ayat 
Allah kecuali orang-orang yang mempunyai fitrah 
yang rosak, yang tidak lagi layak untuk hidup di 
dalam hidayat, juga tidak layak untuk memasuki 
tahap hidup yang tinggi. 

Semuanya berlangsung mengikut kehendak 
masyi'ah Allah yang bebas yang telah memutuskan 
agar makhluk yang bernama insan itu diciptakan 
dengan fitrah yang mempunyai dua bakat kesediaan, 
iaitu kesediaan menuju ke arah hidayat dan kesediaan 
menuju ke arah kesesatan dengan pilihan dan 
pertimbangan hatinya sendiri bukan dengan paksaan 


dan tekanan. Begitu juga Allah membiarkan siapa 
yang dikehendaki-Nya di dalam kesesatan dan 
menunjukkan sesiapa yang dikehendaki-Nya kepada 
jalan-Nya yang lurus dengan kehendak masyi'ah-Nya 
yang bersedia menolong sesiapa sahaja yang 
berusaha mencari jalan hidayat dan membiarkan 
sesiapa sahaja yang memilih jalan kesesatan dengan 
penuh kedegilan, dan Allah tidak pernah menzalimi 
sesiapa pun dari para hamba-Nya. 

Kecenderungan seseorang untuk mencari jalan 
hidayat atau kecenderungannya untuk hanyut di jalan 
yang sesat adalah kedua-duanya dari tabi'at 
semulajadinya yang telah difitrahkan Allah mengikut 
kehendak masyi'ah-Nya. Tegasnya kedua-dua 
kecenderungan itu adalah diciptakan mengikut 
kehendak masyi'ah Allah. Begitu juga natijah-natijah 
yang berlaku akibat dari memilih hidayat dan 
kesesatan itu adalah diciptakan dengan kehendak 
masyi'ah Allah. Oleh itu kehendak masyi'ah Allah 
merupakan kehendak yang bebas dan positif, 
sementara hisab dan balasan Allah adalah didasarkan 
di atas kecenderungan yang dimiliki oleh seseorang 
walaupun bakat kesediaan untuk menjurus ke arah 
hidayat dan kesesatan itu pada asalnya dari kehendak 
masyi'ah Allah. 

Sekarang setelah selesai menghuraikan rangkaian 
ayat-ayat gelombang ini, marilah kita berhenti sejenak 
untuk mengintisarikan pengajaran-pengajaran dari 
bimbingan-bimbingan yang terkandung di dalam 
ayat-ayat ini yang ditujukan kepada seluruh para 
penda'wah agama ini di dalam setiap generasi, kerana 
bimbingan-bimbingan yang terkandung di dalam 
ayat-ayat ini menjangkau lebih jauh dari peristiwa 
semasa yang tertentu. Bimbingan itu meliputi seluruh 
generasi dan seluruh penda'wah. ia menggariskan 
satu peraturan da'wah kepada agama Allah tanpa 
terikat dengan masa dan tempat yang tertentu. Dan 
oleh sebab kami tidak dapat menghuraikan setiap 
aspek dari peraturan ini dengan terperinci, maka 
memadailah kami berhenti pada aspek-aspeknya yang 
penting sahaja. 

Punca-pimca Kesulitan Dalam 
Memperjuangkan Da’wah 

Jalan berda'wah kepada Allah ialah satu jalan yang 
amat sukar dan penuh dengan halangan dan 
rintangan yang tidak diingini. Walaupun kemenangan 
dan pertolongan dari Allah itu tetap dijamin akan tiba 
tanpa sebarang keraguan, tetapi kemenangan itu 
hanya akan datang tepat pada waktunya yang telah 
ditetapkan Allah mengikut pertimbangan ilmu dan 
hikmat kebijaksanaan-Nya. Kemenangan itu 
merupakan suatu yang ghaib dan tiada siapapun 
mengetahui masa ketibaannya walaupun oleh 
seseorang rasul sendiri. Kesulitan dan kesukaran jalan 
da'wah adalah berpunca dari dua faktor yang asasi. 
Pertama: Ia berpunca dari pendustaan dan penolakan 
yang dihadapi da'wah di permulaan perjuangannya, 
juga berpunca dari peperangan dan penentangan- 

penentangan yang dilancarkan ke atas para 
penda'wah. Kedua: la berpunca dari keinginan 
basyariyah di dalam jiwa penda'wah yang begitu 
kepingin untuk membawa orang ramai kepada ajaran 
yang benar yang telah dihayati dan dikecapi sendiri 
kemanisan rasanya di samping berpunca dari 
semangat dan keghairahan yang berkobar-kobar 
terhadap ajaran yang benar itu dan keinginan yang 
melonjak-lonjak untuk menegak dan 
meninggikannya. Keinginan yang seumpama ini 
menimbulkan kesukaran yang tidak kurang dari 
kesukaran menghadapi pendustaan, penolakan, 
peperangan dan penentangan-penentangan manusia. 
Semuanya ini merupakan punca-punca yang 
menimbulkan kesulitan dan kesukaran di jalan 
da'wah. 

Di dalam gelombang ini Al~Qur'an mengemukakan 
bimbingan untuk mengatasi kedua-dua aspek 
kesulitan ini, di mana dijelaskan bahawa orang-orang 
yang mendustakan agama ini dan memerangi 
da’wahnya adalah sebenarnya mengetahui dan yakin 
kepada kebenarannya. Mereka juga yakin bahawa 
rasul yang membawa ajaran yang benar itu adalah 
seorang yang sentiasa bercakap benar, namun 
demikian mereka tidak juga menyambut da'wahnya, 
malah terus mengingkarkannya dengan penuh 
kedegilan kerana semata-mata ingin menolak dan 
mendusta, sedangkan ajaran yang benar itu cukup 
mempunyai dalil dan bukti kebenarannya dan 
memang boleh diterima oleh fitrah mereka andainya 
fitrah mereka hidup dan berfungsi dan andainya alat- 
alat penerima di dalam fitrah mereka berada di dalam 
keadaan yang baik: 

"Sesungguhnya orang-orang yang menyambut (hidayat) itu 
hanyalah orang-orang yang dapat mendengar. "(36) 

Adapun orang-orang yang mengingkarkan ajaran 
yang benar itu; maka puncanya yang sebenar ialah 
kerana hati mereka telah mati, juga tergolong di 
dalam kumpulan orang-orang yang mati, pekak, bisu 
dan tenggelam di dalam kegelapan-kegelapan, 
sedangkan seorang rasul tidak berkuasa menjadikan 
orang-orang yang mati dan pekak itu dapat 
mendengar. Di samping itu tugas seorang penda'wah 
bukannya menghidupkan orang-orang yang mati, 
malah tugas ini adalah dari urusan Allah. Ini semuanya 
di lihat dari satu aspek, dan dari satu aspek yang lain 
pula ialah kemenangan dan pertolongan dari Allah itu 
tidak syak lagi akan tiba, tetapi ketibaannya adalah 
mengikut jadual waktu undang-undang dan 
perencanaan Allah. Jika undang-undang dan 
ketetapan-ketetapan Allah itu tidak boleh 

dipercepatkan dan tidak pula boleh diubah pindakan 
dari segi ketibaan waktu kemenangan dan 
pertolongan itu, maka begitu juga ia tidak boleh 
diubah pinda dan dipercepatkan dari segi masa yang 
telah ditetapkannya itu. Dan Allah tidak 

mempercepatkan waktu kemenangan itu disebabkan 
kerana penda'wah-penda'wah sedang menghadapi 





tentangan dan pendustaan walaupun mereka dari 
para rasul. Di samping itu di sebalik penangguhan 
masa kemenangan kepada waktu yang telah 
ditetapkan itu, para penda'wah dituntut agar 
menunjukkan sifat penyerahan diri yang bulat kepada 
perencanaan Allah tanpa bertindak gopoh dan 
terburu-buru, sifat kesabaran menghadapi tentangan 
tanpa merungut dan bersungut dan sifat yakin 
kepada kemenangan di akhir perjuangan tanpa 
digoreskan oleh keraguan. 


Bimbingan Al-Qur'an ini juga menetapkan bahawa 
peranan seorang rasul di dalam agama Allah, juga 
peranan para penda'wah dalam setiap generasi 
Muslimin selepas Rasulullah ialah menyampaikan 
da'wah, . . meneruskan perjuangan dan sabar 
menghadapi kesulitan di jalan perjuangan. Adapun 
urusan hidayat dan kesesatan manusia adalah suatu 
urusan di luar tugas seorang rasul dan di luar 
kemampuannya. Hidayat dan kesesatan berlangsung 
mengikut undang-undang llahiyah yang tidak 
berubah. Undang-undang itu tidak diubah dengan 
sebab keinginan Rasulullah s.a.w. untuk memberi 
hidayat kepada mereka yang disukai oleh beliau. 
Begitu juga ia tidak diubah dengan sebab beliau 
mengalami kesulitan dan kesukaran kerana ditentang 
dan diperangi oleh setengah-setengah orang. 
Sebenarnya kepentingan peribadi beliau tidak 
diperhitungkan dalam persoalan da'wah ini. Kira-kira 
dan tanggungjawab beliau terhadap Allah bukannya 
bergantung kepada jumlah bilangan orang-orang 
yang menerima hidayat, malah kira-kira dan 
tanggungjawab beliau adalah bergantung kepada 
sejauh mana beliau melaksanakan tugas-tugasnya dan 
sejauh mana beliau bersabar, patuh dan berdiri teguh 
sebagaimana yang diperintahkan Allah kepada beliau 
dan selepas itu seluruh urusan manusia diserahkan 
kepada Allah Tuhan mereka: 



"Sesiapa yang dikehendaki Allah (berada di dalam kesesatan) 
nescaya Dia biarkannya sesat dan siapa yang dikehendaki- 
Nya (berada di dalam hidayat) nescaya Dia jadikannya berada 
di atas jalan yang lurus. "(39) 



"Dan andainya Allah kehendaki nescaya Allah kumpulkan 
seluruh mereka di atas hidayat "(35) 


dJCLz&M 



"Sesungguhnya orang-orang yang menyambut (hidayat itu) 
hanyalah orang-orang yang dapat mendengar "(36) 


Sebelum ini kami telah jelaskan hubungan 
kehendak masyi'ah Allah yang bebas dalam urusan 
hidayat dan kesesatan dengan kecenderungan 
manusia dan kehendak usaha mereka sendiri (mencari 
hidayat). Oleh itu cukuplah dengan penjelasan itu. 

Berdasarkan hakikat ini adalah tidak wajar bagi 
penda'wah agama Allah melayani pengesyuran- 
pengesyuran dan cadangan-cadangan yang 
dikemukakan oleh mereka yang dihadapkan da'wah 
agama ini kepada mereka agar ia mengubahkan 
methodologi da'wah agama Allah itu dari ciri 
Rabbaniyah-Nya. la juga tidak wajar berusaha 
mendandankan agama Allah mengikut selera hawa 
nafsu mereka. Dahulu kaum Musyrikin menuntut 
berbagai-bagai mu'jizat mengikut kebiasaan yang 
lumrah di zaman itu dan mengikut tahap pemikiran 
mereka sebagaimana diceritakan oleh surah-surah Al- 
Qur'an di berbagai-bagai tempat Di antaranya ialah 
ayat-ayat di dalam surah ini: 



"Dan mereka berkata: Mengapa tidak diturunkan kepadanya 
(Muhammad) seorang malaikat? "(8) 


n ^ 

"Dan mereka berkata: Mengapa tidak diturunkan kepadanya 
(Muhammad) suatu mu'jizat dari Tuhannya? "(37) 


"Dan mereka berkata: Kami tidak akan beriman kepadamu 
sehingga engkau alirkan untuk kami sebuah matair dari 
bumi (90). Atau engkau memiliki sebuah kebun kurma dan 
anggur dan engkau alirkan di celah-celah kebun itu sungai- 
sungai yang mengalirkan air yang banyak (91). Atau engkau 
gugurkan langit berkeping-kepingan ke atas kami 
sebagaimana engkau pernah perkatakan kepada kami atau 
engkau membawa Allah dan malaikat sebagai pembelamu 
(92). Atau engkau memilliki sebuah rumah dari emas atau 
engkau naik ke langit dan kami tidak akan percayakan 
kenaikanmu itu sehingga engkau membawa turun sebuah 
kitab yang dapat kami bacakannya. Katakanlah Maha Suci 
Tuhanku i Aku ini hanya seorang manusia yang menjadi rasul 
sahaja. "(93) 


Juga sebagaimana yang diceritakan di dalam Surah 
aI-Furqan: 






'T „ ? p 'A'' " Dan mere ^ a berkata: Mengapakah rasul ini memakan 

makanan dan berjalan di pasar-pasar? Mengapakah tidak 
' ' ' ^ > -s diturunkan kepadanya seorang malaikat supaya dia dapat 

memberi peringatan bersama-sama dengan-nya?"(7) 


"Dan mereka telah bersumpah dengan nama Allah dengan 
segala kesungguhan sumpah mereka , iaitu jika datang 




mu jizat kepada mereka nescaya mereka tetap akan beriman 
kepadanya. "(109) 1 



Di dalam surah-surah yang lain diterangkan 
cadangan-cadangan dan permintaan-permintaan 
yang lebih aneh dari cadangan-cadangan ini, iaitu 
seperti cadangan-cadangan yang diceritakan di dalam 
Surah al-lsra': 







"Atau (mengapakah) tidak dicampakkan kepadanya 
perbendaharaan (dari langit) atau (mengapakah) dia tidak 
mempunyai kebun yang dapat dia makan darinya? "(8) 

Bimbingan secara langsung Al-Qur'an di dalam 
gelombang ayat-ayat ini di dalam surah ini ialah 
melarang Rasulullah s.a.w. dan para Mu’minin dari 
bercita-cita agar mereka boleh membawa apa sahaja 
mu'jizat yang dituntut oleh kaum Musyrikin dan Allah 
telah mengingatkan Rasulullah s.a.w.: 




o© ob 

"Dan andainya penolakan mereka terhadap engkau 
dirasakan begitu berat maka jika engkau berkuasa mencari 
lubang di bumi atau tangga di langit kemudian engkau 

dapat membawa sesuatu mu'jizat kepada mereka (maka 
silalah engkau lakukannya). Dan andainya Allah kehendaki 
nescaya Allah kumpulkan seluruh mereka di atas hidayat 
Oleh sebab itu janganlah engkau termasuk di dalam 
golongan orang-orang yang jahil (35). Sesungguhnya hanya 
orang-orang yang dapat mendengar sahaja yang 
menyambut (da 'wah Allah) dan orang-orang yang mati itu 
akan dibangkitkan Allah kemudian mereka akan 
dikembalikan kepadanya."(36) 

Begitu juga Allah mengingatkan para Mu’minin 
yang bercita-cita agar mereka dapat memenuhi 
permintaan kaum Musyrikin yang menuntut 
diturunkan mu'jizat dan bersumpah dengan nama 
Allah dengan segala kesungguhan seraya berjanji 
akan beriman sebaik sahaja mu'jizat itu ditunjukkan 
kepada mereka: 



"Katakanlah: Urusan mujizat-mujizat itu adalah urusan di 
sisi Allah dan kamu (para Mu'minin) tidak menyedari bahawa 
jika datang mu'jizat (yang dituntut mereka itu) nescaya 
mereka tidak juga akan beriman (109). Dan Kami jadikan 
hati dan pandangan mereka berbalik-balik (dan mereka 
tetap tidak beriman kepada Al-QuKan) sebagaimana mereka 
tidak beriman kepada-Nya pada permulaan kalinya. Dan 
Kami tinggalkan mereka terumbang-ambing dalam 
kesesatan mereka. "(1 10) 

(Tujuan dari penjelasan ini) supaya mereka 
mengetahui bahawa yang menjadi masalah kepada 
para pendusta itu bukannya kerana tidak ada mu'jizat 
dan bukti kebenaran, malah masalah mereka yang 
sebenar ialah kerana mereka tidak dapat mendengar 
dan kerana mereka mati. Sebab mereka tidak 
diberikan hidayat adalah sesuai dengan kehendak 
undang-undang Allah dalam persoalan hidayat dan 
kesesatan sebagaimana telah kami huraikan sebelum 
ini, juga supaya mereka mengetahui bahawa agama 
ini adalah berjalan mengikut satu undang-undang 
yang tetap tidak berubah, iaitu undang-undang yang 
tidak akan meletakkan dirinya di bawah telunjuk dan 
kehendak-kehendak hawa nafsu para penentang 
da'wah yang mengemukakan berbagai-bagai 
cadangan dan pengesyuran itu. 

Penjelasan ini membawa kita kepada satu skop yang 
lebih syumul di dalam memahami bimbingan Al- 
Qur'an ini, iaitu ia bukannya dikhususkan kepada 
sesuatu zaman atau suatu peristiwa yang tertentu 
sahaja dan bukan puia terikat dengan suatu cadangan 
dan pengesyuran yang tertentu sahaja, kerana masa 
sentiasa berubah-ubah dan kehendak-kehendak 
keinginan manusia juga diungkapkan di dalam 
berbagai-bagai bentuk cadangan dan pengesyuran. 
Oleh itu pendirian para penda'wah agama Allah tidak 
seharusnya digoyahkan oleh kehendak-kehendak 


keinginan nafsu manusia, kerana keinginan untuk 
menyahut cadangan-cadangan dan pengesyuran 
manusia itulah yang telah mendorong 
setengah-setengah penda'wah Islam pada hari ini 
berusaha menjelaskan 'aqidah Islamiyah dalam bentuk 
"aliran faham atau isme-isme" di atas kertas 
sebagaimana yang didapati mereka di dalam isme- 
isme keduniaan yang cetek yang diciptakan oleh 
manusia untuk keperluan suatu zaman yang tertentu, 
dan apabila zaman itu berlalu, maka semua isme-isme 
itu terbuka tembelangnya sebagai aliran-aliran fikiran 
yang penuh dengan keaiban-keaiban, 
pertentangan-pertentangan dan simpang-siur. Dan 
keinginan yang seperti inilah juga yang telah 
mendorong penda'wah-penda'wah ke arah 
menjelaskan sistem Islam dalam bentuk 
merancangkan satu sistem di atas kertas atau dalam 
bentuk mengemukakan perundangan-perundangan 
yang terperinci di atas kertas untuk menghadapi 
peraturan-peraturan yang diikuti oleh pendokong- 
pendokong jahiliyah sekarang, iaitu 
peraturan-peraturan yang tidak ada apa-apa 
hubungan dengan islam, kerana pendokong- 
pendokong jahiliyah itu beranggapan bahawa Islam 
adalah suatu /aqidah yang tidak mempunyai apa-apa 
hubungan dengan peraturan-peraturan hidup umum 
yang wujud di alam realiti. Mereka menyusun 
undang-undang dan peraturan ini untuk mereka, 
sedang mereka terus kekal dalam jahiliyah mereka 
dan terus berhakimkan Taghut dan tidak berhakimkan 
kepada syari'at Allah. Semuanya itu merupakan 
usaha-usaha dan percubaan-percubaan yang keji yang 
tidak seharusnya dilakukan oleh seseorang Muslim 
dengan tujuan untuk mengikuti fesyen-fesyen 
pemikiran manusia yang sentiasa berubah-ubah dan 
tidak pernah tetap di atas satu keadaan, la tidak 
seharusnya dilakukan atas nama membuat perubahan 
baru kepada cara-cara dan sarana-sarana da'wah 
kepada Allah. 3 

Usaha yang lebih keji lagi ialah usaha-usaha yang 
dilakukan oleh mereka yang cuba memakaikan Islam 
dengan berbagai-bagai topeng dan menggelarkan 
Islam dengan berbagai-bagai gelaran yang disukai 
orang ramai dalam sesuatu masa yang tertentu seperti 
sosialis, demokrasi dan sebagainya dengan anggapan 
bahawa dengan penampilan yang keji itu mereka 
memberi khidmat yang baik kepada agama Islam, 
sedangkan sosialisme adalah satu aliran pemikiran 
kemasyarakatan yang diciptakan oleh manusia dan 
setiap ciptaan manusia sentiasa terdedah kepada 
kemungkinan-kemungkinan salah dan betul, begitu 
juga demokrasi merupakan satu sistem hidup atau 
satu sistem pemerintahan yang diciptakan oleh 
manusia yang terdedah kepada kemungkinan salah 
dan betul. Tetapi islam adalah satu sistem hidup yang 
merangkumi kefahaman i'tiqad, peraturan-peraturan 
kemasyarakatan, peraturan-peraturan ekonomi, 


3 Lihat mukadimah surah ini, juga lihat bab ASjjk " di 

dalam buku . 


JUZU' KE-7 


fiO SURAH AL-AN’AM 0& 


311 


peraturan-peraturan melaksanakan kerja dan 
mengendalikan organisasi dan sistem ini adalah dari 
ciptaan Allah yang bersih dari segala kelemahan dan 
cacat cela. Oleh itu di manakah duduknya seorang 
Islam apabila ia mencari bantuan manusia untuk 
menguatkan sistem hidup ilahi, iaitu dengan 
menyalutkan sistem ini dengan sifat-sifat 
sistem-sistem yang diciptakan manusia? Di manakah 
duduknya seorang Islam apabila ia mencari bantuan 
manusia untuk menguatkan agama Allah dengan 
menggunakan pendapat-pendapat manusia? 

Kaum Musyrikin di dalam jahiliyah Arab disifatkan 
sebagai kaum Musyrikin disebabkan kerana perbuatan 
mereka meminta pertolongan Allah dengan 
perantaraan setengah-setengah makhluk-Nya yang 
dijadikan mereka sebagai penaung dan pelindung: 


Nama Islam Tidak Seharusnya Digandingkan Dengan 
Istilah Sistem-sistem Hidup Ciptaan Manusia 



"Dan orang-orang yang mengambil pelindung-pelindung 
yang lain dari Allah (berkata): " Kami tidak menyembah 
mereka melainkan (hanya dengan .tujuan) supaya mereka 
mendampingkan kami lebih dekat kepada Allah. " 

(Surah az-Zumar: 3) 

Inilah perbuatan syirik yang dilakukan mereka. Oleh 
itu apakah sifat yang dapat diletakkan ke atas orang- 
orang yang tidak memohon pertolongan Allah untuk 
diri mereka dengan perantaraan hamba-hamba-Nya, 
tetapi mereka memohon pertolongan manusia untuk 
menolong agama Allah dengan menggunakan mana- 
mana isme dan sistem yang diciptakan oleh manusia? 

Islam tetap Islam. Sosialisme tetap sosialisme dan 
demokrasi tetap demokrasi. Islam adalah sistem hidup 
dari ciptaan Allah. Islam tidak mempunyai gelaran dan 
sifat yang lain dari gelaran dan sifat yang telah 
ditetapkan Allah kepadanya. Sedangkan sosialisme 
dan demokrasi adalah dari sistem-sistem ciptaan 
manusia dan dari hasil-hasil pengalaman manusia. 
Oleh itu apabila mereka memilih sistem ini, maka 
hendaklah mereka memilih di atas asas ini. Penda'wah 
agama Allah tidak seharusnya tertarik kepada godaan 
fesyen-fesyen (atau aliran-aliran pemikiran) yang 
digemari nafsu manusia yang sentiasa berubah-ubah 
itu, dan serentak dengan itu ia merasa telah memberi 
perkhidmatan yang baik kepada agama Allah. 

Tetapi kami ingin bertanya kepada orang-orang 
yang memandang rendah kepada agama mereka 
sendiri dan tidak menghormatinya dengan sewajar: 
Jika kamu kemukakan Islam kepada orang ramai pada 
hari ini dengan nama sosialisme atau dengan nama 
demokrasi berdasarkan kerana inilah dua isme yang 
dianggap sebagai dua contoh aliran pemikiran yang 
diminati umum dl zaman ini, pada suatu zaman yang 


lampau sistem kapitalis merupakan satu pakaian yang 
digemari umum apabila mereka mengeluarkan sistem 
itu dari sistem feudal, begitu juga sistem 
pemerintahan mutlaq atau diktator pernah dalam satu 
zaman tertentu menjadi satu sistem yang digemari, 
iaitu di zaman pengemblingan kebangsaan bagi 
wilayah-wilayah yang bertaburan (di Eropah) 
sebagaimana yang berlaku di negeri-negeri Jerman, 
Itali di zaman Otto Von Bismarck dan Giuseppe 
Mazzini, besok siapa tahu apakah pula satu sistem 
dari sistem-sistem kemasyarakatan dan pemerintahan 
yang digemari umum, yang digubalkan oleh manusia 
untuk manusia? Dan apakah pula pendapat yang 
akan dikatakan mereka terhadap Islam untuk 
dikemukakan kepada orang ramai dalam bentuk 
fesyen yang digemari mereka? 

Bimbingan Al-Qur'an di. dalam gelombang yang 
sedang dibicarakan ini, juga di dalam gelombang 
yang lain adalah merangkumi persoalan ini. Al-Qur'an 
mahu penda'wah meletakkan agama Allah di tempat 
yang tinggi. Para penda'wah tidak seharusnya tertarik 
kepada cadangan-cadangan dan pengesyuran- 
pengesyuran orang ramai. Mereka tidak seharusnya 
menghiaskan agama Allah dengan nama-nama yang 
lain dari namanya yang sebenar dan seterusnya 
mereka tidak seharusnya mengemukakan agama ini 
kepada orang ramai dengan menggunakan 
methodologi dan cara-cara yang lain dari methodologi 
dan caranya yang sebenar, kerana Allah Maha Kaya 
dan tidak memerlukan kepada pendapat-pendapat 
manusia. Siapa yang tidak menyambut agama-Nya 
dengan semangat 'Ubudiyah kepada-Nya dan dengan 
semangat mencabutkan dirinya dari 'Ubudiyah 
kepada yang lain dari-Nya, maka agama Allah tidak 
memerlukannya, begitu juga Allah S.W.T. tidak 
memerlukan sesiapa sama ada dari para hamba-Nya 
yang ta'at atau para hamba-Nya yang menderhaka. 

Di- samping itu, jika agama Allah mempunyai 
asas-asasny a yang tulen sama ada dari segi asas- 
asasnya mahupun dari segi ciri-cirinya, maka ia juga 
mempunyai asas-asas yang tulen dari segi 

methodologi amalinya dan dari segi cara berbicara 
dengan fitrah manusia, kerana yang menurunkan 
agama ini dengan asas-asas dan ciri-cirinya dengan 
methodologi dan cara harakatnya yang tersendiri ialah 
Allah yang menciptakan insan itu sendiri yang 
mengetahui segala bisikan hatinya. 

Di dalam gelombang ayat-ayat ini (dari surah ini) 
dikemukakan contoh bagaimana Al-Qur'an berbicara 
dengan fitrah manusia, iaitu satu contoh dari aneka 
ragam contohnya. Di dalam contoh ini Allah 
menghubungkan fitrah manusia dengan kewujudan 
alam buana dan membiarkan nada-nada ilham alam 
buana itu berbicara dengan fitrah manusia dan 
merangsangkan kesedarannya agar menyambut nada- 
nada ilham itu dan Allah mengetahui bahawa fitrah 
mereka tetap akan menyambut nada-nada ilham itu 
sebaik sahaja ia menjejak ke dalam fitrahnya* dengan 
saranan-saranannya yang kuat dan mendalam: 

"Sesungguhnya orang-orang yang menyambut (hidayat itu) 
hanyalah orang-orang yang dapat mendengar." (3 6) 


Contoh yang dikemukakan kepada kita di dalam 
gelombang ini ialah: 



"i Dan mereka (kaum Musyrikin) berkata: Mengapa tidak 
diturun kepadanya (Muhammad) satu mu'jizat dari 
Tuhannya. Katakanlah: Sesungguhnya Aliah memang 
berkuasa menurunkan mu'jizat, tetapi kebanyakan mereka 
tidak mengetahui."(37) 


Di dalam ayat ini Allah menceritakan perkataan 
mereka yang mendusta dan menentang da'wah. 
Mereka menuntut dikemukakan satu mu'jizat- yang 
dapat di lihat oleh generasi mereka, kemudian Allah 
mencubit hati mereka dengan penjelasan secara tidak 
langsung tentang bahaya kebinasaan dan 'azab 
keseksaan yang tersembunyi di sebalik permintaan itu. 
Ailah memang berkuasa menurunkan mu'jizat itu, 
tetapi dasar rahmat kasihan belas terhadap para 
hamba-Nya itulah yang menyebabkan Allah tidak 
berkehendak menurunkan mu'jizat yang dipinta oleh 
mereka. 


Kemudian secara mendadak ayat yang berikut 
memindahkan mereka dari sudut pemikiran yang 
sempit kepada alam buana yang amat lebar, iaitu 
memindahkan mereka kepada kejadian-kejadian di 
sekeliling mereka yang menjadi bukti-bukti kekuasaan 
Allah yang agung yang lebih besar dari mu'jizat yang 
dituntut mereka. Kejadian-kejadian itu akan kekal 
menjadi bukti-bukti kekuasaan Allah di tengah-tengah 
alam buana yang dapat di lihat oleh seluruh generasi 
manusia sama ada yang telah hidup sebelum mereka 
hidup dan kemudian dari mereka: 



" Tiada seekor binatang di bumi dan tiada seekor burung 
yang terbang dengan dua sayapnya melainkan semuanya 
merupakan umat-umat seperti kamu. Kami tidak tinggal 
suatu apa pun dalam kitab AI~Qur'an, kemudian mereka 
sekalian akan dikumpulkan mengadap Tuhan mereka. "(38) 


Ini adalah satu hakikat yang amat besar dan hakikat 
ini cukup untuk mereka yang belum lagi mempunyai 
disiplin ilmu pengetahuan yang teratur pada masa itu 
mengakui kebenarannya jika mereka memerhati dan 
meneliti. Hakikat yang besar ini mengumpulkan 
haiwan, unggas dan serangga yang wujud di 
sekeliling mereka dalam kumpulan umat-umat yang 


mempunyai ciri-ciri, peraturan-peraturan dan 

organisasi yang tersendiri. Inilah hakikat yang 
mempunyai skop pandangan yang semakin 

bertambah luas dengan semakin bertambah majunya 
ilmu pengetahuan manusia, tetapi ilmu pengetahuan 
mereka yang semakin maju itu tidak akan 
menambahkan suatu apa kepada asal hakikat ini Dan 
di samping hakikat ini ialah hakikat ghaib yang 
bersambung dengan hakikat ini, iaitu hakikat Ilmu 
Ladunni Allah yang meliputi segala sesuatu dan 
hakikat pentadbiran Allah yang mengendalikan segala 
sesuatu. Inilah hakikat ghaib yang dibuktikan oleh 
hakikat kejadian-kejadian alam yang dapat di lihat itu. 

Oleh itu ke manakah akan perginya mu'jizat fizikal 
yang dituntut oleh mereka di hadapan mu'jizat 
kejadian-kejadian Allah yang agung yang dapat di 
lihat mereka di mana sahaja mata mereka 
memandang dan di mana sahaja pengamatan dan 
hati mereka menjurus sama ada kejadian-kejadian 
yang ada atau kejadian-kejadian yang belum ada? 

Methodologi AI~Qur'an di dalam contoh itu tidak 
lebih dari menghubungkan fitrah manusia dengan 
alam al-wujud dan membuka jendela-jendela yang 
terbentang di. antara fitrah dan alam al-wujud serta 
membiarkan alam al-wujud yang agung itu sendiri 
menyampaikan nada-nada ilham dan saranannya 
yang besar dan mendalam kepada hati manusia. 

Al-Qur'an tidak memberi penjelasan kepada fitrah 
manusia dalam bentuk perdebatan ilmu ketuhanan 
yang berasaskan perbincangan aqliyah dan teori-teori 
dan tidak pula dalam bentuk perdebatan ilmu al- 
qalam (seperti ilmu Tauhid) yang asing dari 
methodologi Islam dan seterusnya tidak pula dalam 
bentuk kajian falsafah aqliyah atau hissiyah 
(kederiaan), malah ia mengemukakan alam al-wujud 
yang ada fitrah manusia, iaitu alam syahadat dan 
alam ghaib dan membiarkan fitrah itu sendiri 
mengadakan hubungan dan pembicaraan dengan 
alam al-wujud itu. Di sini fitrah manusia dapat 
menerima dan menyambut saranan-saranan alam 
al-wujud di bawah naungan methodologi ilahi yang 
tidak akan membiarkan fitrah itu sesat di tempat- 
tempat yang terpencil dan di liku-liku jalan yang 
mengelirukan. 

Kemudian ceraian ayat ini diakhiri dengan ulasan 
terhadap pendirian para pendusta yang 
mengingkarkan bukti-bukti kekuasaan Allah yang 
agung itu: 



"Dan orang-orang yang mendustakan ayat-ayat kami, 
mereka adalah orang-orang pekak dan bisu yang (hidup) 
dalam gelap gelita. Sesiapa yang dikehendaki Allah nescaya 

Dia biarkannya daiam kesesatan dan sesiapa yang 
dikehendaki Ailah nescaya Dia jadikannya berada di jalan 
yang lurus. "(39) 

Di daiam ayat ini Allah menjelaskan hakikat dan 
tabi'at para pendusta itu, iaitu mereka adalah 
manusia-manusia pekak, bisu dan tenggelam di dalam 
kegelapan-kegelapan di samping menjelaskan 
Sunnatullah di dalam urusan hidayat dan kesesatan, di 
mana ia menghubungkan kehendak masyi'ah Allah 
dengan hidayat dan kesesatan itu mengikut fitrah 
yang diciptakan Allah pada manusia. 

Dengan penjelasan ayat ini, seluruh aspek 
kefahaman Islam di dalam persoalan hidayat dan 
kesesatan ini bertaut dan bercantum satu sama lain. 
Di samping itu ayat ini juga menerangkan kejelasan 
methodologi da'wah dan kedudukan rasul penda'wah 
yang memperjuangkan 'aqidah ini dan menghadapi 
berbagai-bagai ragam jiwa manusia. 

Semoga sentuhan-sentuhan ayat ini di samping 
ulasan kata pengantar di permulaan surah ini yang 
telah menghuraikan methodologi da'wah agama 
Allah, dapat menerangi jalan perjuangan. Wabillahit- 
taufik. 


(Kumpulan ayat-ayat 40 - 49) 




"Katakanlah (wahai Muhammad): Bagaimana pandangan 
kamu andainya kamu ditimpa ' azab Allah atau dilandakan 
Qiamat, apakah kamu akan memohon (pertolongan) tuhan 
yang lain dari Allah jika kamu benar (beriman) (40). Malah 
kamu tetap memohon pertolongan Allah dan Dia akan 
menghapuskan kesusahan yang kamu pohon pertolongan 
kepadanya jika Dia kehendaki dan kamu akan lupakan 
segala sembahan yang kamu sekutukan Allah dengannya 
(41). Sesunguhnya Kami telah utuskan rasul-rasul kepada 
umat-umat sebelum engkau lalu kami hukumkan mereka 
dengan kesengsaraan dan kemelaratan supaya mereka 
merendahkan diri (42). Oleh itu mengapakah mereka tidak 
merendahkan diri ketika ditimpa kesengsaraan dari kami? 
Tetapi sebenarnya hati mereka telah menjadi begitu keras 
dan syaitan telah mendandankan segala perbuatan yang 
buruk yang dilakukan mereka (43). Apabila mereka telah 
melupakan pengajaran-pengajaran yang telah diperingatkan 
kepada mereka , maka Kami bukakan kepada mereka pintu- 
pintu ni'mat kesenangan sehingga apabila mereka merasa 
begitu gembira dengan ni'mat-ni'mat yang dikurniakan 
kepada mereka , maka Kami binasakan mereka secara 
mendadak lalu mereka berputus asa (44). Lalu kaum yang 
zalim itu dibinasakan hingga ke akhir bilangan mereka 
(habis-habisan). Dan segala sanjungan itu terpulang kepada 
Allah Tuhan yang memelihara semesta alam (45). 
Katakanlah: Bagaimana pandangan kamu jika Aliah 
mengambil pendengaran dan penglihatan kamu dan 
menutup hati kamu , apakah ada tuhan yang lain dari Aliah 
yang berkuasa mengembalikannya kepada kamu ? 
Perhatikanlah bagaimana Kami menjelaskan ayat-ayat Kami, 
dengan berbagai-bagai cara , kemudian mereka tetap 
berpaling juga (46). Katakanlah: Bagaimana pandangan 
kamu andainya kamu ditimpa ' azab Allah secara mendadak 
atau secara terang-terangan? Siapakah yang akan 
dibinasakan Allah selain dari golongan orang-orang yang 
zalim (47). Dan tiada Kami utuskan para rasulullah melainkan 
supaya mereka menyampaikan berita gembira dan memberi 
peringatan. Oleh itu sesiapa yang beriman dan mengerjakan 
amalan yang soleh, maka tiada sebarang kebimbangan 
kepada mereka dan mereka tidak pula akan berdukacita 
(48). Dan orang-orang yang mendustakan ayat-ayat Kami 

akan disentuhkan ' azab keseksaan dengan sebab perbuatan- 
perbuatan mereka yang fasiq. "(49) 

Di sini - di dalam gelombang ini - Al-Qur'an bukan 
sahaja menghadapkan kepada fitrah kaum Musyrikin 
malapetaka kesengsaraan yang ditimpakan Allah, 
malah Al-Qur'an hadapkan mereka dengan fitrah 
mereka itu sendiri ketika ia berdepan dengan 
malapetaka yang ditimpakan Allah, ketika fitrah itu 
bersih dari timbunan sampah saraf kepercayaan yang 
karut sewaktu menghadapi kedahsyatan malapetaka 
dan sewaktu fitrah itu digoncangkan oleh malapetaka 
yang hebat menyebabkan gugurnya segala sampah 
kepercayaan-kepercayaan yang batil yang selama ini 
menyelubunginya hingga membuat ia lupa kepada 
cerita tuhan-tuhan palsu dan terus bertawajjuh 
kepada Allah yang telah dikenalinya untuk memohon 
keselamatan dari malapetaka itu. 


Kemudian Al-Qur'an memimpin tangan mereka 
untuk memperlihatkan kebinasaan-kebinasaan yang 
telah menimpa umat-umat zaman silam kepada 
mereka dan di tengah-tengah jalan menuju ke sana ia 
menunjukkan kepada mereka bagaimana perjalanan 
SunnatuIIah dan bagaimana cara pelaksanaan 
keputusan-keputusan Allah, la membuka mata dan 
matahati mereka supaya mereka menyedari istidraj 
atau pertolongan Allah terhadap mereka setelah 
mereka mendustakan para rasulullah. Dan seterusnya 
menjelaskan kepada mereka bagaimana Allah 
mengenakan mereka ujian demi ujian, iaitu ujian 
dengan malapetaka kesengsaraan dan penderitaan 
dan ujian dengan kemewahan dan kesenangan, 
bagaimana Allah memberi peluang demi peluang 
kepada mereka supaya sedar dari kelalaian sehingga 
apabila semua peluang-peluang itu telah dipersia- 
siakan mereka dan mereka terus terpesona kepada 
ni'mat-ni’mat kesenangan dan tidak dapat disedarkan 
lagi dengan malapetaka kesusahan, maka diwaktu itu 
barulah dilaksanakan keputusan-keputusan Allah 
terhadap mereka .mengikut undang-undang-Nya yang 
lazim, lalu mereka ditimpakan 'azab Allah secara 
mendadak: 



"Lalu kaum yang zalim itu dibinasakan hingga ke akhir 
bilangan mereka (habis-habisan). Dan segala sanjungan itu 
terpulang kepada Allah i, Tuhan yang memelihara semesta 
a!am."(45) 


Sebaik sahaja pemandangan yang menggegarkan 
hati itu hilang dari penglihatan, muncul pula satu 
pemandangan yang lain yang menayangkan 
bagaimana mereka ditimpa 'azab Allah, bagaimana 
pendengaran dan penglihatan mereka dicabut dan 
hati mereka ditutup, dan bagaimana mereka tidak 
dapat menemui tuhan yang lain dari Allah yang 
berkuasa mengembalikan semula daya penglihatan, 
daya pendengaran dan daya pemahaman yang 
dicabut dari mereka. 


Setelah menghadapi dua pemandangan yang ngeri 
dan mencemaskan ini, Al-Qur'an menjelaskan pula 
kepada mereka tentang tugas para rasul, iaitu 
menyampaikan berita gembira dan memberi amaran 
kepada manusia. Inilah sahaja tugas mereka dan tiada 
yang lain lagi di sebalik itu. Mereka tidak ditugaskan 
membawa mu'jizat-mu’jizat dan tidak pula ditugaskan 
supaya melayani segala cadangan dan pengesyoran 
manusia. Tugas mereka hanya menyampaikan 
da'wah, menyampaikan berita gembira dan memberi 
amaran. Kemudian mana-mana golongan yang 
beriman dan melakukan amalan yang soleh, mereka 
akan selamat dari ketakutan dan kedukacitaan, dan 
mana-mana golongan yang tidak percaya dan 
menolak, maka mereka akan ditimpa 'azab Allah, oleh 
itu manusia adalah bebas, siapa suka ia boleh memilih 
keimanan dan siapa suka ia boleh memilih kekafiran. 
Inilah nasib kesudahan masing-masing. 


(Pentafsiran ayat-ayat 40 - 41) 





"Katakanlah (wahai Muhammad): Bagaimana pandangan 
kamu andainya kamu ditimpa ' azab Allah atau dilandakan 
Qiamat apakah kamu akan memohon (pertolongan) tuhan 
yang lain dari Allah jika kamu benar (beriman) (40). Malah 
kamu tetap memohon pertolongan Allah dan Dia akan 
menghapuskan kesusahan yang kamu pohon pertolongan 
kepada-Nya jika Dia kehendaki dan kamu akan lupakan 
segala sembahan yang kamu sekutukan Allah 
dengannya."(41) 

Inilah sebahagian dari cara-cara Rabbani 
mengemukakan 'aqidah ini kepada fitrah manusia, la 
mencantumkan bahagian yang telah disebut di dalam 
ceraian ayat-ayat yang terdahulu dan ceraian-ceraian 
sebelum dan kemudiannya di dalam penerangan 
surah ini. 

Di sana Al-Qur'an berbicara dengan fitrah manusia 
dengan mengemukakan kesan-kesan pentadbiran dan 
penyusunan Ilahi di alam-alam makhluk yang hidup, 
juga menayangkan kesyumulan dan keliputan ilmu 
Allah, tetapi di sini Al-Qur'an berbicara dengan fitrah 
manusia dengan mengemukakan malapetaka 
kesusahan yang ditimpakan Allah dan 
memperlihatkan sikap fitrah terhadap malapetaka itu 
apabila ia menghadapinya dalam mana-mana 
bentuknya yang ngeri dan menggoncangkan hati 
hingga menyebabkan longgokan kepercayaan syirik 
yang menyelubungi fitrah itu jatuh berguguran 
darinya. Goncangan malapetaka itu telah 
membersihkan fitrah dari longgokan sampah sarap 

kepercayaan syirik yang selama ini menghalangkannya 
dari meni'mati ma'rifat dan tauhidnya yang 
semuiajadi terhadap Allah yang tersemat di dalam 
batinnya. 



" Katakanlah (wahai Muhammad) bagaimana pandangan 
kamu andainya kamu ditimpa J azab Allah atau dilandakan 
Qiamat apakah kamu akan memohon (pertolongan) tuhan 
yang lain dari Allah jika kamu benar (beriman). "(40) 


Al-Qur'an berbicara dengan fitrah manusia dengan 
mengemukakan gambaran 'azab Allah, iaitu 'azab 
kebinasaan dan kemusnahan atau 'azab kedatangan 
Qiamat secara mendadak, kerana apabila fitrah 
merasa sentuhan 'azab dan memahami 

kedahsyatannya ia akan menyedari hakikat 

kefahaman itu dan ia akan terus melahirkan perasaan 
cemas dan takut terhadapnya, kerana kefahaman ini 
menggambarkan hakikat yang tersemat di dalam 
batinnya. Allah S.W.T. yang menciptakan fitrah ini 
memang mengetahui bahawa fitrah akan menyedari 
hakikat ini dan mengetahui bahawa hakikat ini 
memang tersemat di dalam lubuk fitrah, kerana itu 
Allah kemukakan hakikat ini kepadanya agar ia 
memahaminya dan merasa takut terhadap 'azab itu 
dan agar fitrah terdedah bersih tanpa dilindungi 
longgokan kepercayaan-kepercayaan syirik. 





"Apakah kamu akan memohon (pertolongan) tuhan yang 
lain dari Allah jika kamu benar (beriman). "(40) 


Di sini Allah menanya mereka dan meminta mereka 
memberi jawapan yang betul dari mereka sendiri 
supaya jawapan itu benar-benar menggambarkan 
hakikat yang benar yang tersemat di dalam lubuk 
fitrah mereka walaupun tidak pernah dituturkan oleh 
lidah mereka: 



"Malah kamu tetap memohon pertolongan Allah dan Dia 
akan menghapuskan kesusahan yang kamu pohon 
pertolongan kepada~Nya jika Dia kehendaki dan kamu akan 
lupakan segala sembahan yang kamu sekutu ka n Allah 
dengannya."(41) 


Goncangan Malapetaka Akan Membawa 
Kembali Kepangkuan Iman 

Maksudnya kamu tidak akan memohon kepada 
yang lain dari Allah dan kamu akan lupakan segala 
sembahan yang lain, yang pernah disembah oleh 
kamu, kerana 'azab yang dahsyat dan ngeri itu telah 
menghapuskan segala kepercayaan yang palsu dari 
fitrah kamu .dan membawa fitrah kamu terus 


mengadap Allah Yang Maha Esa untuk memohon 
keselamatan darinya. Di waktu ini ia lupa bahawa dia 
telah mempersekutui Allah dengan sesuatu yang lain, 
malah ia lupakan perbuatan syirik itu sendiri, kerana 
ma'rifat terhadap Allah merupakan satu hakikat yang 
tersemat di alam lubuk batinnya, sedangkan 
kepercayaan syirik hanya merupakan kulit luar yang 
baru yang terjadi akibat dari faktor-faktor yang lain, la 
merupakan kulit luar sampah sarap kepercayaan karut 
yang mengaratinya. Oleh itu apabila fitrah itu 
digoncangkan oleh 'azab yang dahsyat dan ngeri, 
maka timbunan sampah sarap kepercayaan itu akan 
jatuh berguguran darinya dan kulit luar yang 
menyalutinya akan hancur berterbangan dan 
terserlahlah di waktu itu hakikat yang sebenar dan 
dapatlah fitrah memulakan harakat semulajadinya 
menuju kepada Allah Penciptanya memohon agar 
Allah menghapuskan 'azab yang dahsyat itu yang 
tidak mampu ditepiskan olehnya. , 

Inilah keadaan dan kedudukan fitrah dalam 
menghadapi malapetaka 'azab yang ngeri itu yang 
dikemukakan oleh AI-Qur'an kepada kaum Musyrikin. 
Dan ketika itu Allah S.W.T. menjelaskan bahawa Dia 
berkuasa memenuhi permintaan mereka jika Dia 
kehendaki. Kehendak masyi'ah Allah selama-lamanya 
bebas dan tiada suatu pun yang dapat mengikat 
kebebasannya. Oleh itu jika Dia kehendaki Dia akan 
memenuhi permintaan mereka sama ada semua atau 
sebahagian darinya, dan jika Dia kehendaki Dia tidak 
memenuhi langsung permintaan itu mengikut 
penilaian hikmat kebijaksanaan dan ilmu-Nya. 

Inilah sikap fitrah terhadap syirik yang kadang- 
kadang diamalkan olehnya dengan sebab 
penyelewengannya akibat dari berbagai-bagai faktor 
yang menodai kemurnian dan kesucian hakikat yang 
benar yang tersemat di dalam lubuk batinnya, iaitu 
hakikat kecenderungannya yang semuiajadi kepada 
Allah dan hakikat ma'rifat dan kepercayaan tauhidnya 
yang semuiajadi terhadap Allah. Jika inilah sikap fitrah 
terhadap kepercayaan syirik), maka bagaimana pula 
sikap fitrah terhadap ilhad yang mengingkarkan terus 
kewujudan Allah? 

Kami meragui dengan keraguan yang amat 
mendalam - sebagaimana kami telah terangkan 
sebelum ini - bahawa orang-orang yang berpegang 
dengan kepercayaan ilhad dalam bentuknya yang 
seperti itu benar-benar percaya kepada tanggapan 
ketidakwujudan Allah yang dipegang oleh mereka. 
Kami meragui bahawa di sana ada manusia yang 
diciptakan oleh qudrat Allah kemudian ia sampai 
kepada satu tahap hakikat, di mana segala 
tandatangan pencipta yang telah mewujudkannya itu 
telah terhapus sama sekali, sedangkan tandatangan 
ini tercetak di dalam dirinya dan bersebati di dalam 
struktur kejadiannya dan dapat dilihat pada setiap sel 
zarah tubuhnya! 

(Umat Eropah telah menempuh) satu sejarah yang 
amat panjang, di mana mereka menghadapi 

penyeksaan yang dahsyat, penindasan yang kejam 
dan pertarungan yang ganas dengan pihak Gereja. 
Mereka menghadapi tindakan Gereja yang menafikan 
keinginan-keinginan semulajadi manusia, sedangkan 
pihak Gereja sendiri tenggelam di dalam kemewahan 
dan kesenangan hidup yang sesat Inilah sejarah 
malang yang dihayati oleh orang-orang Eropah 
berabad-abad lamanya dan sejarah inilah yang 
akhirnya mendorong umat Eropah hanyut dalam arus 
ilhad dan lari ke padang gurun (kesesatan) kerana 
takut kepada hantu Gereja yang dibencikan mereka. 4 

Di samping itu kaum Yahudi pula telah 
mengeksploitasikan realiti sejarah itu dengan 
berusaha menolak pemeluk-pemeluk Kristian agar 
jauh dari agama mereka supaya mereka mudah 
dipimpin dan mudah disebarkan unsur-unsur 
keruntuhan akhlak dan kemeranaan jiwa di dalam 
kalangan mereka, dan seterusnya supaya mudah 
mempergunakan mereka selaku keldai-keldai 
tunggangan sebagaimana yang diungkapkan' oleh 
kitab Talmud dan buku "Protokol Cendekiawan 
Zionis." Kaum Yahudi sudah tentu tidak akan dapat 
meraih kejayaan dalam segala usaha mereka ini 
melainkan dengan mengeksploitasikan sejarah Eropah 
yang malang itu untuk menolak umat Eropah ke arah 
ilhad kerana lari dari Gereja. 

Walaupun komunisme yang menjadi salah satu 
pertubuhan kaum Yahudi telah melakukan usaha- 
usaha yang gigih dalam masa lebih dari separuh abad 
untuk menyebarkan ilhad di bawah pengawasan 
segala alat kerajaan (komunis) yang menindas, namun 
umat Rusia sendiri di dalam hati kecilnya masih 
rindukan kepercayaan kepada Allah, hingga Stalin 
yang kejam - inilah sifat yang diberikan kepadanya 
oleh penggantinya Khrushchev - terpaksa berdamai 
dengan gereja dalam masa peperangan dunia yang 
kedua dan membebaskan kepala paderi (di Rusia) 
kerana tekanan peperangan telah memaksa Stalin 
mengiktirafkan kekuatan kepercayaan kepada Allah, 
yang memang tersemat di dalam fitrah manusia, 
tanpa menghiraukan pendapatnya sendiri dan 
pendapat segelintir kaum Ateis atau Mulhidin yang 
berkuasa di sekelilingnya. 

Sementara kaum Yahudi pula dengan bantuan 
keldai-keldai dari orang-orang Kristian yang 
digunakan mereka, telah berusaha menyebarkan arus 
ilhad di dalam jiwa umat-umat yang beragama Islam. 
Walaupun Islam kabur dan layu di dalam jiwa umat- 
umat ini, namun arus ilhad yang dilancarkan melalui 
"pahlawan" Kamal Ataturk di Turki itu telah 
menghadapi kegagalan biarpun mereka berhempas 
pulas berusaha mendewa-dewa, menyanjung tinggi 
dan memberi bantuan kepada beliau dan biarpun 
mereka menulis berbagai-bagai buku mengenai beliau 
dan langkah-langkah percubaan perintis - (untuk 
menghakiskan ciri-ciri keimanan). Oleh sebab itu 


4 Lihat huraian yang luas di dalam bab " dalam 

buku JjSluLal l ", 


setelah mengambil i'tibar dari pengalaman- 
pengalaman Ataturk yang gagal itu, mereka berusaha 
mengadakan percubaan-percubaan yang baru, iaitu 
mereka tidak lagi mengibarkan panji-panji ilhad di 
atas langkah-langkah percubaan perintis dan sebagai 
gantinya mereka kibarkan panji-panji Islam untuk 
mengelak dari bertembung dengan fitrah (keimanan) 
manusia sebagaimana yang telah berlaku di dalam 
percubaan Ataturk, kemudian mereka meletakkan di 
bawah panji-panji Islam itu segala apa sahaja 
penyelewengan yang dikehendaki oleh mereka, iaitu 
mereka meletakkan paya-paya (cara hidup) yang 
busuk, fikiran-fikiran dan idea-idea yang kotor dan 
amalan-amalan yang membawa kepada keruntuhan 
akhlak dan seterusnya meletakkan segala alat yang 
dapat menjahanamkan keseluruhan jiwa umat 
manusia yang hidup di dalam negara-negara Islam. 

Tetapi pelajaran yang menonjol di sebalik segala 
usaha yang jahat itu ialah fitrah manusia tetap 
mengenali Allah dengan baik dan tetap 
mentauhidkan-Nya, dan andainya pada satu ketika 
fitrah diselubungi sampah sarap kepercayaan yang 
karut, namun seluruh sampah sarap itu akan gugur 
darinya apabila ia digoncangkan oleh malapetaka 
kesusahan, di' mana ia akan pulang semula kepada 
Allah yang telah menciptakannya pada permulaan 
kali, la akan pulang kepadanya „ dengan penuh 
keimanan, kepatuhan dan khusyu' dan segala tiang 
rancangan-rancangan yang jahat itu runtuh menderak 
sekaligus dengan ledakan gema dari pekikan 
kebenaran yang memulangkan kembali fitrah 
(keimanan) kepada Allah S.W.T. Kebatilan tidak akan 
dapat berlangsung dengan selamat dan orang-orang 
yang sanggup melepaskan pekikan kebenaran itu 
tetap wujud di bumi ini dan bumi tidak akan sunyi 
dari manusia-manusia (Mu'min) yang sanggup 
melepaskan pekikan kebenaran itu walau 
bagaimanapun mereka ditentang dan ditindas. 

****** 


(Pentafsiran ayat-ayat 42 - 45) 

" Sesungguhnya Kami telah utuskan rasul-rasul kepada umat- 
umat sebelum engkau lalu kami hukumkan mereka dengan 
kesengsaraan dan kemelaratan supaya mereka merendahkan 
diri (42). Sewajarnya mereka merendahkan diri ketika 
ditimpa kesengsaraan dari Kami, tetapi hati mereka telah 
menjadi begitu keras dan syaitan telah mendandankan 
segala perbuatan yang buruk yang dilakukan mereka (43). 
Apabila mereka telah melupakan apa yang telah 
diperingatkan kepada mereka i, maka Kami bukakan kepada 
mereka pintu-pintu segala ni'mat kesenangan sehingga 
apabila mereka merasa begitu gembira dengan ni'mat- 
ni'mat yang dikurniakan kepada mereka , maka Kami 
binasakan mereka secara mendadak lalu mereka berputus 
asa (44). Lalu kaum yang zalim itu dibinasakan hingga ke 
akhir bilangan mereka (habis-habisan). Dan segala sanjungan 
itu terpulang kepada Allah. Tuhan yang memelihara semesta 
alam. "(45) 


Itulah penampilan contoh 'azab Allah S.W.T., iaitu 
satu contoh dari realiti sejarah, satu contoh yang 
membentang dan mentafsirkan proses pendedahan 
manusia kepada 'azab Allah dan bagaimana akibatnya 
yang akan menimpa mereka, bagaimana Allah 
memberi peluang demi peluang, peringatan demi 
peringatan kepada mereka. Dan apabila mereka telah 
melupakan segala peringatan yang diberikan kepada 
mereka, dan apabila kesusahan tidak dapat 
membawa mereka bertawajjuh kepada Allah dan 
ni'mat kesenangan tidak dapat mendorong mereka 
kepada kesyukuran dan kewaspadaan terhadap ujian 
Allah, maka ini menunjukkan bahawa fitrah mereka 
telah mengalami kerosakan yang amat teruk yang 
tidak ada harapan lagi untuk diperbaiki, dan 
kehidupan mereka telah rosak dan tidak ada harapan 
lagi untuk di pulih dan dikekalkan, maka di waktu 
inilah keputusan 'azab Allah akan berlaku ke atas 
mereka dan malapetaka kebinasaan akan turun di 
perkarangan kampung halaman mereka dan tiada 
seorang pun dari mereka akan terselamat. 



"Sesungguhnya Kami telah utuskan rasul-rasul kepada umat- 
umat sebelum engkau lalu Kami hukumkan mereka dengan 
kesengsaraan dan kemelaratan supaya mereka merendahkan 
diri (42). Sewajarnya mereka tidak merendahkan diri ketika 
ditimpa kesengsaraan dari Kami l tetapi hati mereka telah 


menjadi begitu keras dan syaitan telah mendandankan 
segala perbuatan yang buruk yang dilakukan mereka. "(43) 

Hakikat Sejarah Yang Dirakamkan Manusia 

Realiti manusia banyak mengetahui tentang umat- 
umat yang dibinasakan Allah yang telah diceritakan 
dengan panjang lebar oleh Al-Qur'anul-Karim kepada 
mereka sebelum lahirnya "catatan sejarah" yang 
diciptakan manusia, kerana catatan sejarah yang 
dirakamkan oleh manusia itu baru sahaja lahir dan 
mempunyai usia yang amat muda, la tidak dapat 
mengingat melainkan hanya sekelumit sejarah 
manusia yang sebenar di atas muka bumi ini, dan 
sejarah yang dirakamkannya itu adalah penuh dengan 
pembohongan dan kesilapan dan penuh dengan 
kelemahan-kelemahan, kerana rakaman-rakamannya 
tidak merangkumi semua faktor pencetus dan 
penggerak sejarah manusia, yang mana setengahnya 
tersembunyi di dalam lubuk jiwa manusia, 
setengahnya pula terlindung di sebalik tabir ghaib dan 
hanya sebahagian yang kecil darinya sahaja yang 
dapat di lihat oleh manusia. Dan bahagian yang ghaib 
inilah yang salah dikumpul dan ditafsirkan oleh 
manusia. Mereka juga tersilap dalam membezakan di 
antara sejarah yang betul dengan sejarah yang palsu 
kecuali sedikit sahaja. Andainya ada orang yang 
mendakwa bahawa dia mengetahui sejarah manusia 
dengan yakin dan dapat mentafsirkannya dengan 
pentafsiran secara ilmiyah dan seterusnya dapat pula 
mengatakan dengan yakin tentang kepastian di masa 
akan datang 5 , maka itulah satu pembohongan yang 
paling besar yang sanggup dilakukan oleh seorang 
manusia, tetapi yang anehnya ada manusia yang 
sanggup membuat dakwaan yang seperti itu, malah 
yang lebih aneh lagi ada golongan manusia yang 
bersedia mempercayainya. Andainya pembuat 
dakwaan itu berkata bahawa dia hanya 
memperkatakan tentang kemungkinan-kemungkinan 
sejarah sahaja bukannya tentang kepastian-kepastian 
sejarah tentulah perkataannya dapat diterima, tetapi 
biasanya apabila si pembohong boleh mendapat 
orang-orang yang dungu yang sanggup 
mempercayainya, maka tidak ada sebab mengapa dia 
tidak mahu berbohong! 

Allah menceritakan sejarah yang benar kerana Dia 
mengetahui segala apa yang berlaku dan mengapa ia 
berlaku. Di samping itu Allah menerangkan kepada 
para hamba-Nya - sebagai rahmat dari-Nya - 
sebahagian dari undang-undang dan qadha' qadarnya 
supaya mereka berwaspada dan mengambil 
pengajaran darinya, juga supaya mereka mengetahui 
faktor-faktor yang tersembunyi dan sebab-sebab yang 


5 Lihat ulasan-ulasan pemikir-pemikir komunisme seperti George 
Wilhem Friedrich Hegel dan Kari Marx ketika mereka 
mengemukakan teori "Isme Sejarah" atau ‘historidsm'. Mengikut 
teori ini sejarah sesuatu itu merupakan satu-satunya faktor yang 
boleh memberi pentafsiran secara pasti kepadanya - 
Penterjemah. 

zahir di sebalik peristiwa-peristiwa sejarah itu agar 
dengan pengetahuan ini mereka dapat mentafsirkan 
peristiwa-peristiwa sejarah dengan pentafsiran yang 
lengkap dan betul. Dan melalui pengetahuan sejarah 
ini juga mereka dapat menduga apa yang akan 
berlaku berlandaskan Sunnatullah yang tidak pernah 
berubah kerana Sunnatullah inilah yang dijelaskan 
Allah kepada mereka. 

Ayat-ayat ini menggambar dan membentangkan 
satu contoh yang berulang di kalangan berbagai- 
bagai umat yang telah didatangi para rasul, kemudian 
mereka mendustakan rasul-rasul itu, lalu mereka di 
timpa malapetaka yang membinasakan harta benda 
dan jiwa raga mereka, memusnahkan keadaan hidup 
dan kedudukan mereka, iaitu malapetaka kesusahan 
dan kemelaratan yang belum lagi sampai ke tahap 
"'azab Allah" yang besar yang telah diperkatakan 
oleh ayat-ayat yang telah lepas, iaitu 'azab 
pembinasaan dan penghapusan yang berhabis- 
habisan. 


Al-Qur'an telah menyebut satu contoh yang 
tertentu dari umat-umat yang telah ditimpakan 
malapetaka itu, juga satu contoh malapetaka 
kesusahan dan kemelaratan yang tertentu yang 
ditimpakan ke atas mereka di dalam kisah Fir'aun dan 
kuncu-kuncunya: 











"Sesungguhnya Kami telah menimpakan kaum Fir'aun 
dengan kemarau yang panjang dan dengan kekurangan 
buah-buahan supaya mereka mengambil pengajaran (130). 
Kemudian apabila mereka didatangi kesenangan , mereka 
berkata: Ini adalah dari usaha kami. Dan apabila mereka 
ditimpa kesusahan , mereka lemparkan sebab kesialan itu 


kepada Musa dan pengikut-pengikutnya. Ketahuilah! 
Sesungguhnya kesialan yang menimpa mereka itu adalah 
ditetapkan di sisi Allah, akan tetapi kebanyakan mereka tidak 
mengetahui (131). Mereka berkata: Walau apa pun bukti 
yang dibawa oleh engkau untuk mempesonakan kami 
dengannya, namun kami tetap tidak akan beriman kepada 
engkau (132). Lalu Kami lepaskan ke atas mereka bencana 
banjir, belalang, kutu, katak dan darah sebagai bukti-bukti 
yang jelas, tetapi mereka tetap berlagak angkuh dan mereka 
sebenarnya adalah satu kaum penderhaka."(133) 

(Surah al-A'raf) 

Ini adalah salah satu dari berbagai-bagai contoh 
yang diisyaratkan oleh ayat tadi. 


Allah telah menimpakan ke atas mereka malapetaka 
kesengsaraan dan penderitaan supaya mereka dapat 
menyemak diri mereka, memeriksa hati mereka dan 
memikirkan realiti hidup mereka semoga dengan 
tekanan kesengsaraan dan penderitaan itu mereka 
merendahkan diri dan melutut kepada Allah, semoga 
mereka membuang sifat angkuh dan takbur mereka 
dan tampil berdo'a kepada Allah dengan penuh 
keikhlasan agar Aliah mengangkatkan malapetaka itu 
dari mereka dan dengan itu sudah tentu Allah akan 
menghapuskan malapetaka itu dan membuka pintu 
rahmatnya kepada mereka, tetapi mereka tidak 
melakukan apa yang patut dilakukan mereka. Mereka 
berkeras tidak mahu pulang kepad^ Allah dan tidak 
mahu berganjak dari sikap mereka yang angkuh. 
Malapetaka kesusahan dan penderitaan itu tidak 
dapat menyedar dan menginsafkan mereka. Matahati 
mereka terus tertutup dan terus keras tidak lembut. 
Syaitan telah bekerja keras memperlihatkan kesesatan 
dan kedegilan mereka sebagai langkah-langkah yang 
baik dan elok: 



'Tetapi hati mereka telah menjadi begitu keras dan syaitan 
telah mendandankan segala perbuatan yang buruk yang 
dilakukan mereka! "(43) 


Hati yang tidak dapat dipulangkan kepada Allah 
dengan malapetaka kesusahan dan penderitaan itu 
adalah hati yang keras dan membatu, la tidak lagi 
mempunyai cecair yang dapat diperahkan oleh 
malapetaka kesusahan dan penderitaan. Hati itu 
adalah hati yang mati, kerana itu malapetaka 
kesusahan dan penderitaan tidak dapat merangsang 
dan membangkitkan perasaannya. Alat-alat penerima 
semulajadi hati itu telah rosak dan tidak berfungsi 
lagi, ia tidak dapat merasa apa-apa lagi apabila 
dicucuk dengan jarum penyedar yang biasanya 
menggerakkan hati yang hidup ke arah menerima dan 
menyambut saranan-saranan Ilahi. Malapetaka 
kesusahan merupakan satu ujian dari Allah untuk 
meneroka hati hamba-Nya. Oleh itu sesiapa yang 
mempunyai hati yang hidup, maka malapetaka itu 
akan menyedar dan membuka pintu hatinya yang 
tertutup dan memulangkannya semula kepada Allah, 
sedangkan rahmat yang dikurniakan Allah kepadanya 

adalah salah satu dari berbagai-bagai rahmat yang 
telah diwajibkan Allah ke atas diri-Nya. Sebaliknya 
sesiapa yang mempunyai hati yang mati, maka ia 
akan terus ditimbuskan oleh malapetaka itu tanpa 
mendapat sebarang faedah darinya, malah 
malapetaka itu akan menggugurkan keuzuran dan 
alasan mereka dan akan terus menjadi kecelakaan 
dan keseksaan kepada mereka. 

Umat-umat yang diceritakan Allah kisah-kisah 
mereka kepada Rasulullah s.a.w. dan kepada umat 
beliau selepasnya adalah umat-umat yang tidak 
mengambil apa-apa pengajaran dari malapetaka 
kesusahan dan penderitaan yang telah menimpa 
mereka. Mereka tidak pernah tunduk dan 
merendahkan diri kepada Allah. Mereka tidak 
berpatah balik dari keengganan dan. kedegilan 

mereka yang dirasuk dan didandankan syaitan dan 

di waktu inilah Allah memberi tangguhan 'azab 
kepada mereka dan mengistidrajkan mereka dengan 
kemewahan dan kesenangan: 



"Apabila mereka telah melupakan peringatan yang telah 
diperingatkan kepada mereka i, maka Kami bukakan kepada 
mereka pintu-pintu segala ni'mat kesenangan sehingga 
apabila mereka merasa begitu gembira dengan ni'mat- 
ni'mat yang dikurniakan kepada mereka , maka Kami 
binasakan mereka secara mendadak lalu mereka berputus 
asa (44). Lalu kaum yang zalim itu dibinasakan hingga ke 
akhir bilangan mereka (habis-habisan). Dan segala sanjungan 
itu terpulang kepada Allah , Tuhan yang memelihara semesta 
alam. "(45) 


Kesusahan Demi Kesusahan Merupakan 
Batu Uji Belaka 

Kemenangan dan kemewahan juga merupakan 
suatu ujian dan dugaan dari Allah sama seperti ujian 
dan dugaan Allah dengan kesusahan dan kemelaratan 
tetapi ujian dengan kesenangan itu lebih hebat dan 
lebih tinggi dari ujian dengan kesusahan dan 
kemelaratan. Allah menguji semua hamba-Nya sama 
ada yang ta'at atau yang derhaka sama ada dengan 
kesenangan atau dengan kesusahan, tetapi bagi 
orang yang beriman ia akan mengambil sikap 
bersabar apabila ia diuji dengan kesusahan dan 
kesengsaraan, dan akan mengambil sikap bersyukur 
apabila ia diuji dengan kesenangan dan kemewahan. 
Oleh kerana itu orang yang beriman mendapat 
kebaikan di dalam kedua-dua ujian itu. Tersebut 
dalam sebuah hadith: 


dUS J jS- A 6 jA rj-aJpJJ 

"Seorang Mu'min itu amatlah dikagumi I Kerana seluruh 
urusannya baik belaka. Dan hal ini tidak dapat dicapai oleh 
sesiapa pun kecuali orang yang beriman , iaitu jika ia 
mendapat kesenangan dia bersyukur dan ini memberi 
kebaikan kepadanya , dan jika ia ditimpa kesusahan dia 
bersabar dan ini juga memberi kebaikan kepadanya. " 

(Diriwayatkan oleh Muslim) 


Tetapi umat-umat yang telah mendustakan para 
rasul sebagaimana kisah mereka diceritakan Allah di 
dalam ayat ini, maka mereka telah dibinasakan Allah 
setelah mereka lupakan peringatan yang telah 
diberikan Allah kepada mereka. Allah telah menguji 
mereka dengan malapetaka kesusahan dan 
kesengsaraan, tetapi mereka tidak' juga tunduk dan 
merendahkan diri mereka kepada Allah lalu Allah 
membuka segala pintu kemewahan kepada mereka 
sebagai suatu lorongan atau istidraj selepas dikenakan 
ujian itu. 


§ 


Ungkapan Al-Qur'an: 


"Kami bukakan kepada mereka pintu-pintu segala ni'mat 
kesenangan" (44) 


menggambarkan kelimpahan rezeki, kebajikan, 
keni'matan dan kuasa yang mengalir dan melimpah 
ruah seperti banjir tanpa sekatan dan halangan, 
semuanya mengalir kepada mereka dengan mudah 
tanpa susah payah, malah tanpa usaha. 


Itulah satu pemandangan yang amat menarik, yang 
melukiskan satu keadaan dalam bentuk harakat 
mengikut cara penggambaran Al-Qur'an yang 
mengkagumkan. 6 




"Sehingga apabila mereka merasa begitu gembira dengan 
ni'mat-ni'mat yang dikurniakan kepada mereka. "(44) 


Yakni apabila mereka telah ditenggelami di dalam 
kebajikan-kebajikan dan rezeki-rezeki yang melimpah 
ruah dan di dalam keni'matan-keni'matan dan sukaria 
tanpa mensyukuri dan mengingati Allah yang telah 
mengurniakan ni'mat-ni'mat itu, apabila di dalam hati 
mereka tidak pernah terdetik ingatan dan kenangan 
kepada Allah yang telah menganugerahkan ni'mat itu 
dan tidak pula pernah terlintas perasaan takut dan 
bertaqwa kepada-Nya, malah seluruh perhatian dan 
minat mereka tertumpu kepada kelazatan dan 
kesenangan, dan seluruh diri mereka diserahkan 


6 Lihat bab " dalam buku " uA 

kepada keinginan hawa nafsu dan hidup mereka 
kosong dari cita-cita dan minat-minat yang besar, 
iaitu satu bentuk hidup yang biasa bagi mereka yang 
tenggelam di dalam keni'matan, hiburan dan 
kesenangan, dan kehidupan yang sedemikian diikuti 
pula oleh kerosakan peraturan-peraturan masyarakat 
setelah kerosakan itu melanda hati dan akhlak 
mereka. Dan seluruh kerosakan itu akan membawa 
kepada natijahnya yang biasa, iaitu kerosakan seluruh 
kehidupan. Dan di waktu inilah berlakunya 
Sunnatullah yang tidak pernah berubah. 



"Kami binasakan mereka secara mendadak lalu mereka 
berputus asa. " (44) 


Yakni mereka di timpa 'azab Allah secara mendadak 
ketika mereka sedang berada di dalam kelekaan dan 
kelalaian menyebabkan mereka tercengang-cengang 
dan putus harapan untuk mendapat keselamatan. 
Mereka tidak lagi mampu berfikir ke manakah hala 
yang harus dituju oleh mereka. Dan seluruh mereka 
binasa hingga ke akhir bilangan mereka. 



"Lalu kaum yang zalim itu dibinasakan hingga ke akhir 
bilangan mereka (habis~habisan)."(45) 


Kata-kata mengertikan bilangan yang 

akhir dari mereka. Yakni yang akhir dan yang awal 
dari mereka semuanya dibinasakan habis-habisan. 
Maksud ungkapan "kaum yang zalim" dalam ayat ini 
ialah mereka yang mempersekutukan Allah. Inilah 
maksud yang lumrah dari ungkapan ini di kebanyakan 
tempat di dalam Al-Qur'an, iaitu ia mengungkapkan 
"perbuatan syirik" dengan "perbuatan yang zalim" 
dan mengungkapkan "orang-orang yang melakukan 
perbuatan syirik" dengan "orang-orang yang 
melakukan perbuatan yang zalim." 



"Dan segala sanjungan itu terpulang kepada Allah Tuhan 
yang memelihara semesta alam. "(45) 


Umat-umat Purba Dan umat-umat Zaman Moden 
Yang Telah Dibinasakan Allah 

Itulah kata iringan bersyukur terhadap kebinasaan 
yang total yang menimpa orang-orang yang zalim, 
iaitu orang-orang yang mempersekutukan Allah 
setelah mereka terpikat dengan istidraj Ilahi dan 
lorongan-Nya yang amat rapi dan apakah kepujian 
dan kesyukuran kepada Allah ke atas sesuatu ni'mat 
pengurniaan-Nya lebih besar dari ni'mat pengurniaan- 
Nya yang membersihkan bumi dari kaum yang zalim? 
Dan apakah kepujian dan kesyukuran kepada Allah ke 
atas suatu rahmat pengurniaan-Nya lebih besar 
kepada para hamba-Nya dari rahmat pengurniaan- 
Nya yang telah melaksanakan pembersihan itu? 

Allah telah membinasakan kaum Nuh, kaum Hud, 
kaum Soleh dan kaum Lut. Di samping itu Allah juga 


telah membinasakan kaum Fir'aun, kaum Greek, 
kaum Roman dan lain-lainnya dengan Sunnatullah 
yang sama, iaitu Allah telah membinasakan kaum- 
kaum itu setelah mereka meni'mati hasil tamadun 
mereka yang mewah dan gemilang. Itulah rahsia 
ghaib dari perencanaan-perencanaan Aliah dan inilah 
perencanaan Allah yang lahir dari Sunnatullah dan 
inilah pentafsiran Rabbani terhadap peristiwa- 
peristiwa yang bersejarah yang terkenal ini. Umat- 
umat ini telah membangun tamadun masing-masing 
dan mempunyai kedudukan yang kuat dan teguh di 
muka bumi ini. Mereka telah meni'mati kemewahan 
dan kesenangan hidup yang tidak kurang jika tidak 
pun lebih dari setengah-setengah aspeknya dari 
kemewahan dan kesenangan hidup yang dini'mati 
oleh umat-umat manusia pada hari ini. Mereka hidup 
dan tenggelam di daiam ni'mat-ni'mat kekuasaan, 
kemewahan dan kesenangan. Mereka tertipu dengan 
segala kekuasaan dan kemewahan yang dipunyai 
mereka dan mengelirukan umat-umat yang lain yang 
tidak memahami Sunnatullah dalam ujian kesusahan 
dan kesenangan. 

Umat-umat ini tidak memahami bahawa di sana 
wujudnya undang-undang atau Sunnatullah, dan 
mereka tidak sedar bahawa Allah melorong atau 
mengistidrajkan mereka mengikut undang-undang 
ini. Dan orang-orang yang berlegar„ dalam orbit umat- 
umat ini akan terpesona dengan cahaya-cahaya 
kesilauan kehidupan mereka yang menarik, terpikat 
dengan kemewahan dan kekuasaan mereka dan 
tertipu dengan penundaan Allah yang menangguhkan 
'azab terhadap mereka, sedangkan mereka tidak 
menyembah Allah atau tidak mengenali Allah dan di 
samping itu mereka menentang kuasa Allah dan 
mendakwa diri mereka mempunyai ciri-ciri Uluhiyah, 
mereka melakukan kerosakan di bumi dan bertindak 
zalim terhadap manusia setelah mereka mencabul 
kuasa Allah. 

Sewaktu saya berada di Amerika Syarikat saya dapat 
melihat dengan mata kepala saya betapa benarnya 
firman Allah: 

\ n K 


"Apabila mereka telah melupakan peringatan yang telah 
diperingatkan kepada mereka i, maka Kami bukakan kepada 
mereka pintu-pintu segala ni'mat kesenangan"(44) 

Kemewahan Rakyat Amerika 

kerana pemandangan yang dilukiskan oleh ayat ini 
ialah pemandangan curahan kebajikan-kebajikan dan 
rezeki-rezeki yang melimpah ruah tanpa terkira, iaitu 
pemandangan yang hampir-hampir tidak dapat di 
lihat di seluruh muka bumi ini seperti yang di lihat di 
Amerika. 

Saya melihat rakyat Amerika begitu megah dan 
terpesona dengan kemewahan hidup yang sedang 
dini'mati mereka. Mereka merasa bahawa 

kemewahan itu adalah untuk orang kulit putih sahaja. 
Saya melihat mereka melayani orang-orang yang 
bukan berkulit putih dengan layanan yang begitu 
sombong, begitu kejam dan ganas. Keangkuhan 
mereka terhadap seluruh penghuni bumi tidak boleh 
dibanding dengan keangkuhan pergerakan Nazi (di 
Jerman di zaman Hitler) yang diheboh-hebohkan oleh 
orang-orang Yahudi di seluruh dunia hingga menjadi 
lambang keangkuhan kaum, kerana keangkuhan 
yang diamalkan oleh rakyat Amerika yang berkulit 
putih terhadap orang-orang yang tidak berkulit putih 
adalah lebih kejam lagi, terutama jika orang-orang 
yang tidak berkulit putih itu beragama Islam. 

Umat-umat Yang Mewah Di Zaman Ini Sedang 
Diserang Penyakit Kesengsaraan Jiwa 

Saya melihat keadaan itu semuanya dan saya 
teringat kepada ayat tadi dan saya menduga bahawa 
perlaksanaan Sunnatullah lambat laun akan berlaku 
ke atas mereka. Malah saya hampir-hampir 
ternampak bahawa Sunnatullah itu sedang bergerak 
menghayunkan langkah-langkahnya menuju ke arah 
orang-orang yang lalai ini: 



" Sehingga apabila mereka merasa begitu gembira dengan 
ni'mat-ni'mat yang dikurniakan kepada mereka i, maka Kami 
binasakan mereka secara mendadak lalu mereka berputus 
asa (44). Lalu kaum yang zalim itu dibinasakan hingga ke 
akhir bilangan mereka (habis-habisan). Dan segala sanjungan 
itu terpulang kepada Allah , Tuhan yang memelihara semesta 
alam "(45) 

Walaupun Allah telah menghapuskan -pengenaan 
'azab kebinasaan yang total dan habis-habisan 
(terhadap manusia) selepas dibangkitkan Rasulullah 
s.a.w., namun di sana masih terdapat berbagai-bagai 
jenis 'azab yang lain yang dirasai oleh umat-umat 
manusia terutama umat-umat yang dicurahkan 
ni'mat-ni'mat kesenangan yang melimpah ruah dari 
segenap pintu walaupun mereka meni'mati hasil 
pengeluaran yang mewah dan rezeki yang amat 
banyak! 

Kesengsaraan jiwa, kemeranaan rohaniyah, 
keganjilan tabi'at seks, keruntuhan akhlak yang 
sedang dideritai oleh umat-umat (yang maju) pada 
hari ini hampir-hampir melindungi pengeluaran, 
kemewahan dan kesenangan hidup mereka, malah 
hampir-hampir mewarnakan seluruh hidup mereka 
dengan kesengsaraan jiwa, perasaan-perasaan resah 


gelisah dan malang. 7 Ini di samping wujudnya gejala- 
gejala yang membabitkan isu-isu keruntuhan akhlak 
politik yang sanggup menjual rahsia-rahsia negara 
dan pengkhianatan terhadap bangsa demi untuk 
memuaskan nafsu syahwat dan keganjilan tabi'at 
seks. Itulah gejala-gejala yang tidak syak lagi akan 
mendatangkan akibat yang buruk pada akhirnya 
nanti. 


Semuanya ini hanya merupakan permulaan jalan 
dan amatlah tepat sabda Rasulullah s.a.w.: 

La I j-wuJ yb) ) jA yu La 

iSJ j>- y <4 b A* 

iiU \yj\ y 1 ^ 

a - fUiVl )>: 

"Jika engkau melihat Allah memberi kepada 
seseorang hamba segala keni'matan hidup dunia 
yang disukai olehnya , sedangkan ia banyak 
melakukan maksiat-maksiat, maka pemberian ini 
adalah sebenarnya suatu istidraj atau lorongan 
sahaja." Kemudian beliau membaca: "Apabila 
mereka telah melupakan peringatan yang telah 
diperingatkan kepada mereka , maka Kami 
bukakan kepada mereka pintu-pintu segala 
ni'mat kesenangan sehingga apabila mereka 
merasa begitu gembira dengan ni'mat-ni'mat 
yang dikurniakan kepada mereka , maka Kami 
binasakan mereka secara mendadak lalu mereka 
berputus asa . "(44) 

(Diriwayatkan oleh Ibn Jarir dan Ibn Abi Hatim) 


Namun demikian segia diingat bahawa pelaksanaan 
Sunnatullah dalam memusnahkan kebatilan itu 
memerlukan wujudnya satu gerakan yang 

memperjuangkan kebenaran di bumi ini dalam bentuk 
kebangkitan satu umat, dan di waktu itulah Allah 
melepaskan gerakan kebenaran itu menghapuskan 
kebatilan hingga ia lenyap. Oleh sebab itu pejuang- 
pejuang kebenaran janganlah duduk berkilas tangan 
bersikap malas dan hanya menunggu kedatangan 
Sunnatullah tanpa bertindak dan berjuang dengan 
gigih, dan sikap yang sedemikian tidak 

menggambarkan kebenaran dan pejuang kebenaran. 
Kebenaran itu tidak mungkin ditegakkan melainkan 
dalam bentuk kebangkitan satu umat yang berjuang 
untuk menegakkan Hakimiyah Allah di muka bumi ini 
dan menumpaskan pencabul-pencabul Hakimiyah 
Allah yang terdiri dari orang-orang yang mengaku 
mempunyai ciri-ciri Uluhiyah. Inilah kebenaran yang 
pertama dan inilah kebenaran yang tulen: 




o X 

"Dan andainya Allah tidak menolak (menahan) setengah 
manusia dengan (penentangan) setengah manusia yang lain 
tentulah bumi menjadi rosak. " 

(Surah aI-Baqarah: 251) 


(Pentafsiran ayat 46) 

Kemudian ayat yang berikut meletak dan mencabar 
kaum Musyrikin di hadapan 'azab Allah andainya 
'azab itu menimpa diri mereka, iaitu 'azab yang 
mencabut pendengaran, penglihatan dan hati 
mereka, sedangkan mereka tidak berupaya 
menolakkan 'azab itu dan tidak berdaya 

mendapatkan tuhan yang lain dari Ailah yang 
berkuasa mengembalikan pendengaran, penglihatan 
dan hati mereka andainya Aliah cabutkannya dari 
mereka: 



"Katakanlah: Bagaimana pandangan kamu jika Allah 
mengambil pendengaran dan penglihatan kamu dan 
menutup hati kamu , apakah ada tuhan yang lain dari Allah 
yang berkuasa mengembalikannya kepada kamu? 
Perhatikanlah bagaimana Kami menjelaskan ayat-ayat Kami 
dengan berbagai-bagai cara , kemudian mereka tetap 
menyeleweng juga . "(46) 

Ini adalah satu pemandangan yang 
menggambarkan kepada mereka dari satu sudut 
bagaimana lemahnya mereka dalam menghadapi 
'azab Ailah dan - dari satu sudut yang lain pula - ia 
menggambarkan kepada mereka hakikat kelemahan 
kepercayaan syirik mereka kepada yang lain dari Allah 
apabila menghadapi keadaan yang serius. 
Pemandangan ini telah mencemaskan mereka hingga 
menjejak ke lubuk hati. Aliah yang menciptakan fitrah 
manusia memang tahu bahawa fitrah mereka 
memang menyedari keseriusan dan kebenaran yang 
berada di sebalik pemandangan ini. Ia memang 
menyedari bahawa Allah berkuasa melakukan 
semuanya itu. Dia berkuasa mencabut pendengaran 
dan penglihatan mereka. Dia berkuasa menutup hati 
mereka hingga alat-alatnya tidak dapat berfungsi lagi. 
Mereka seterusnya memang menyedari andainya 
Ailah melakukan semuanya itu, maka di sana tiada 
Tuhan yang lain yang berkuasa menolak 'azab Allah. 

Di dalam bayangan pemandangan yang 
mengoncangkan hati dan sendi tulang ini dan 
sekaligus itu juga menjelaskan keremehan 
kepercayaan syirik yang dianuti mereka dan kesan 
perbuatan mereka yang memilih pelindung-pelindung 
yang lain dari Allah, di dalam bayangan 
pemandangan ini Ailah melahirkan kehairanan 
terhadap kaum Musyrikin yang telah diberikan 
berbagai-bagai bentuk ayat pengajaran dan 


penerangan, namun mereka tetap berpaling darinya. 
Mereka laksana unta yang mengidap penyakit 
tempang yang berjalan dengan langkah-langkah yang 
menyeleweng kerana penyakit yang dihidapinya. 



"Perhatikanlah bagaimana Kami menjelaskan ayat-ayat Kami 
dengan berbagai-bagai cara , kemudian mereka tetap 
menyeleweng juga. "(46) 


Itulah pernyataan kehairanan yang disertakan 
dengan pemandangan kepincangan perjalanan unta 
yang mengidap penyakit tempang yang terkenal di sisi 
orang-orang Arab. Ayat ini mengingatkan mereka 
dengan . pemandangan unta yang berpenyakit 
tempang (as-saduf, iaitu pemandangan yang 
menimbulkan di dalam hati mereka perasaan lucu, 
geli, hina dan jijik. 8 


****** 


(Pentafsiran ayat 47) 

Dan sebelum mereka sedar dari kongkongan kesan 
pemandangan itu, maka ayat yang berikut mencabar 
mereka dengan satu pemandangan yang mungkin 
berlaku tidak mustahil kepada Allah, iaitu 
pemandangan di mana Allah memperlihatkan nasib 
kebinasaan mereka selaku orang-orang yang zalim, 
iaitu orang-orang yang mempersekutukan Allah, la 
melukiskan pemandangan kaum Musyrikin yang zalim 
yang ditimpakan 'azab Allah secara mendadak ketika 
mereka berada di dalam kelalaian atau di dalam 
kesedaran: 



"Katakanlah bagaimana pandangan kamu andainya kamu 
didatangi ' azab Ailah secara mendadak atau secara terang- 
terangan? Tiada yang dibinasakan Allah melainkan hanya 
orang-orang yang zalim. "(47) 

'Azab Allah itu mungkin datang dengan berbagai- 
bagai bentuk dan keadaan sama ada 'azab itu 
menimpa mereka secara mendadak dan di luar 
dugaan mereka atau secara terbuka ketika mereka 
berada dalam keadaan berjaga-jaga dan bersiap sedia, 
namun kebinasaan itu tetap melanda kaum yang 
zalim iaitu kaum Musyrikin mengikut maksud 
pengungkapan biasa Al-Qur'anul-Karim. Hanya 
mereka sahaja yang akan ditimpakan 'azab Allah 
bukannya orang-orang yang lain. Dan mereka tidak 
akan berupaya mempertahankan diri mereka dari 
'azab Allah sama ada ia melanda mereka secara 
mendadak atau secara terbuka, kerana mereka terlalu 
lemah untuk menolak dan menepiskan 'azab itu 


8 

walaupun mereka berusaha untuk melawannya. Dan 
tiada siapapun dari sekutu-sekutu Allah yang dipilih 
oleh mereka selaku pelindung itu dapat 
mempertahankan keselamatan mereka dari 'azab 
Allah, kerana sekutu-sekutu yang dipilih mereka itu 
adalah semuanya dari makhluk-makhluk dan hamba- 
hamba Allah yang lemah belaka. 

Ini adalah satu kejadian yang diduga berlaku yang 
ditayangkan oleh Al-Qur'an supaya manusia 
menghindarkan diri mereka dari malapetaka sebelum 
ia melanda mereka. Allah S.W.T. memang sedia 
mengetahui bahawa penayangan kejadian yang 
diduga berlaku di dalam pemandangan ini dapat 
menyampaikan ke dalam hati manusia qalam Allah 
yang dapat difahami maksudnya di samping dapat 
memahami hakikat yang wujud di sebaliknya yang 
menggegarkan hati manusia. 

k k k k * * 

(Pentafsiran ayat-ayat 48 - 49) 

Setelah gelombang ayat-ayat ini sampai 
kemuncaknya dengan tayangan pemandangan- 
pemandangan yang berturut-turut ini dan dengan 
pembentangan kesimpulan-kesimpulan yang 
mengandungi berbagai-bagai saranan, juga dengan 
menggunakan berbagai-bagai nada yang membawa 
amaran-amaran yang menembusi lubuk hati, maka di 
sini ia akhiri dengan pernyataan yang menerangkan 
fungsi para rasul yang selalu didesak oleh kaum-kaum 
mereka supaya menunjukkan mu'jizat, sedangkan 
tugas mereka hanya menyampaikan perutusan Allah, 
memberi amaran-amaran dan menyampaikan berita- 
berita gembira. Setelah itu terserahlah kepada mereka 
mengendalikan urusan diri mereka mengikut 
pendirian mereka masing-masing yang akan 
menentukan balasan akhir (yang akan diterima 
mereka): 



"Dan tiada Kami utuskan para rasuiuiiah meiainkan hanya 
supaya mereka menyampaikan berita gembira dan memberi 
peringatan. Oieh itu sesiapa yang beriman dan mengerjakan 
amaian yang soieh, maka tiada sebarang kebimbangan 
kepada mereka dan mereka tidak puia akan berdukadta 
(48). Dan orang-orang yang mendustakan ayat-ayat Kami 
akan disentuhkan 'azab keseksaan dengan sebab perbuatan- 
perbuatan mereka yang fasiq."(49) 

Agama Islam berusaha melengkap dan 
menyediakan umat manusia menuju kematangan akal 
untuk membolehkan mereka menggunakan jentera 
akal yang amat besar yang dikurniakan Allah itu 


dengan penggunaan yang sempurna dalam usaha 
memahami hakikat llahiyah yang sebenar yang 
mempunyai bukti-bukti yang bertaburan di dalam 
lembaran-lembaran alam al-wujud, dalam peringkat- 
peringkat atau fasa-fasa perkembangan hayat dan di 
dalam rahsia-rahsia ciptaan alam, iaitu hakikat yang 
benar yang kerananya Allah turunkan Al-Qur'an 
untuk mendedah dan menjelaskannya dan seterusnya 
untuk membimbing daya pemikiran manusia menuju 
ke arahnya. 

Al-Qur J an Memindah Manusia Dari Zaman Mu'jizat 
Ke Zaman Penelitian Ilmiyah 

Semuanya ini memerlukan umat manusia itu 
dipindahkan dari zaman mu'jizat fizikal yang dapat 
menunduk dan memaksa para pengingkar mengaku 
kalah kepada mu'jizat-mu'jizat kebendaan yang 
terpampang di hadapan mereka itu kepada usaha 
membimbing daya pemikiran mereka supaya 
memerhati dan mengamati keindahan-keindahan 
ciptaan Allah di seluruh alam buana ini, kerana 
ciptaan-ciptaan itu sendiri merupakan mu'jizat- 
mu'jizat yang tetap dan menjadi asas kewujudan alam 
buana serta menjadi unsur-unsur yang membentuk 
strukturnya. Mereka juga perlu dipindahkan ke arah 
usaha yang menggalakkan daya pemikiran mereka 
berbicara dengan kitab suci Al-Qur'an yang luhur 
yang diturunkan dari Allah, iaitu sebuah kitab yang 
mempunyai daya mu'jizat dalam gaya 
pengungkapannya, dalam methodologinya dan di 
daJam struktur pembangunan masyarakat yang 
dinamis yang hendak diwujudkan oleh-Nya tanpa 
meniru mana-mana contoh dan tanpa ditandingi oleh 
mana-mana contoh yang lain selepasnya. 

Kerja pemindahan ini memerlukan siri-siri tarbiyah 
dan bimbingan-bimbingan yang memerlukan masa 
yang lama supaya akal fikiran manusia dapat 
membiasakan dirinya dengan corak pemindahan itu 
dan* mencapai kemajuan yang sewajarnya, dan 
seterusnya supaya akal fikiran mereka mempunyai 
kecenderungan membaca kitab alam buana dengan 
berpedomankan bimbingan-bimbingan Rabbani, 
kawalan Al-Qur'an dan didikan nabawi, iaitu 
membaca kitab alam buana yang berlandaskan 
hakikat ghaib (ghaibiyah), hakikat yang realistik dan 
positif sekaligus dalam satu waktu, iaitu bacaan yang 
jauh dari methodologi kefahaman-kefahaman akal 
yang mujarrad yang lumrah di dalam kajian-kajian 
falsafah Greek dan kajian-kajian ilmu ketuhanan di 
dalam agama Kristian, bacaan yang jauh dari 
methodologi kefahaman-kefahaman kederiaan dan 
kebendaan yang lumrah dalam bahagian falsafah itu 
dan dalam setengah-setengah falsafah Hindu, Mesir, 
Budha dan Majusi serta terkeluar dari kefahaman 
kederiaan yang bersahaja yang lumrah di dalam 
kepercayaan jahiliyah Arab. 

Bahagian dari siri tarbiyah dan bimbingan ini dapat 
di lihat dalam pernyataan Al-Qur'an mengenai fungsi 
Rasul dan hakikat peranannya di dalam agama atau 

risalah yang dibawa olehnya sebagaimana 

diterangkan oleh dua ayat tadi dan sebagaimana yang 
akan dibentangkan oleh gelombang ayat-ayat yang 
akan datang dari rangkaian surah ini, iaitu Rasul 
adalah manusia yang diutuskan Allah untuk 
menyampaikan berita-berita gembira dan memberi 
amaran Ilahi kepada manusia. Di sinilah berakhirnya 
titik garis fungsi seseorang Rasul dan di sinilah juga 
bermulanya sahutan dan penerimaan manusia dan 
dari celah-celah sambutan dan penerimaan inilah 
berlangsungnya ketetapan-ketetapan dan kehendak 
masyi'ah Allah dan kemudian ia berakhir dengan 
balasan Ilahi yang didasarkan di atas sambutan dan 
penerimaan ini. Oleh sebab itu sesiapa yang beriman 
dan mengerjakan amalan yang soleh maka bererti ia 
telah menunjukkan keimanan dan dengan ini ia tidak 
akan menghadapi sebarang ketakutan dan 
kebimbangan terhadap apa yang akan berlaku di 
masa hadapan dan tidak akan mengalami sebarang 
kedukacitaan terhadap kesalahan-kesalahan yang 
telah dilakukannya di masa silam kerana Allah telah 
memberi keampunan kepada kesalahan-kesalahan itu 
di samping memberi pahala kepada amalan-amalan 
soleh yang telah dilakukannya. Sebaliknya sesiapa 
yang menolak ayat-ayat Aliah yang telah dibawa oleh 
Rasul-Nya dan ayat-ayat yang ditunjukkan kepadanya 
dalam lembaran-lembaran kitab alam buana, maka ia 
akan menerima 'azab Aliah dengan sebab 
perbuatannya yang kufur. Hal ini telah diungkapkan 
di dalam firman-Nya: 



"Dengan sebab perbuatan mereka yang fasiq. "(49) 

Di sini - sebagaimana biasa - Al-Qur'an 
mengungkapkan perbuatan syirik dan kufur dengan 
perbuatan zalim dan fasiq seperti di dalam 
kebanyakan tempat dalam Ai-Qur'an. 

Ini adalah satu kefahaman yang jelas dan mudah, 
tidak berbelit-belit dan tidak pula kabur, la 
merupakan satu penjelasan yang rapi tentang Rasul 
dan fungsinya atau tentang batas-batas kerja dan 
tugas Rasul di dalam agama ini. Ia adalah satu 
kefahaman yang mengungkapkan bahawa hanya 
Allah sahaja yang mempunyai sifat Uluhiyah dan ciri- 
cirinya dan memulangkan seluruh urusan alam dan 
kehidupan kepada kehendak Allah dan perancangan- 
Nya. Dan di celah-celah kehendak dan perancangan 
itu Allah memberi kepada manusia kebebasan 
memilih haluan dan mengenakan tanggungjawab 
terhadap pemilihan itu. Kefahaman ini juga 
menjelaskan dengan tegas nasib kesudahan para 
penderhaka kepada Allah dan menolak segala 
dongeng dan kefahaman yang kabur tentang hakikat 
Rasul dan tugas yang lumrah di dalam kepercayaan- 
kepercayaan jahiliyah. 

Dengan kefahaman yang sedemikian AI-Qur'an 
memindahkan umat manusia ke zaman kematangan 
akal dan menghindarkan mereka dari meraba-raba di 
padang gurun kajian-kajian falsafah agliyah dan 


perdebatan ilmu ketuhanan yang telah membazirkan 
tenaga pemikiran manusia generasi demi generasi. 


(Kumpulan ayat-ayat 50-55) 
Hakikat Rasul Dan Fungsinya 



" Katakanlah : Aku tidak mengatakan kepada kamu bahawa 
aku memiliki perbendaharaan-perbendaharaan Allah dan 
aku tidak pula mengetahui perkara yang ghaib. Dan aku 
juga tidak mengatakan kepada kamu bahawa aku seorang 
malaikat Aku hanya mengikut perintah-perintah yang 
diwahyukan kepada aku sahaja . Katakanlah: Apakah sama 
orang yang buta dengan orang yang celik, apakah kamu 
tidak berfikir? (50) Berilah peringatan dengan Al-Qur'an 

kepada orang-orang yang takut (kepada hari) mereka 
dihimpunkan di hadapan Tuhan mereka , di mana mereka 
tidak mempunyai peiindung dan penolong selain dari Aliah 
supaya mereka bertaqwa (51). Dan janganlah engkau 
usirkan orang-orang yang beribadat kepada Tuhan mereka 
pagi dan petang semata-mata kerana hendak mendapatkan 
keredhaan-Nya kerana tiada sedikit pun engkau 
bertanggungjawab terhadap hisab amalan mereka dan tiada 
sedikit pun mereka bertanggungjawab terhadap hisab 
amalan engkau. Oleh sebab itu jika engkau mengusir mereka 
nescaya engkau termasuk dalam golongan orang-orang 
yang zalim (52). Dan demikianlah kami uji sikap mereka 
(pembesar-pembesar yang kaya) terhadap satu sama lain 
supaya mereka berkata: Apakah orang-orang yang seperti 
mereka (orang-orang miskin) yang diutamakan Aliah dalam 
pemberian anugerah di antara kami? (Jawab Allah:) Tidakkah 
Allah lebih mengetahui tentang orang-orang yang 
bersyukur? (53) Dan apabila orang-orang yang beriman 
kepada ayat-ayat kami itu datang menemui engkau , maka 
ucapkanlah: Selamat sejahtera ke atas kamu. Allah Tuhan 
kamu telah menetapkan dasar rahmat ke atas diri-Nya, iaitu 
sesiapa di antara kamu yang telah melakukan suatu 
kejahatan kerana kejahilan kemudian ia bertaubat dan 
mengislahkan dirinya , maka sesungguhnya Allah Maha 
Pengampun dan Maha Pengasih (54). Dan demikianlah Kami 
terangkan ayat-ayat (Al-Qur'an ini) dengan terperinci (supaya 
jelas jalan orang-orang yang soleh) dan supaya jalan para 
penderhaka ketara dengan jelas. "(55) 

(Latar belakang dan pokok pembicaraan) 

Gelombang ayat-ayat ini merupakan baki dari ayat- 
ayat yang menghadapi kaum Musyrikin dengan 
persoalan hakikat risalah dan hakikat Rasul sesuai 
dengan desakan mereka agar Rasul ini menunjukkan 
mu'jizat-mu'jizat sebagaimana kami telah terangkan 
contoh-contohnya di dalam ceraian ayat yang silam. 
Rangkaian ayat-ayat ini juga merupakan baki ayat- 
ayat yang bertujuan untuk membetulkan kefahaman- 
kefahaman jahiliyah khususnya dan kefahaman- 
kefahaman umat manusia seluruhnya tentang hakikat 
risalah-risalah dan Rasul (yang diutuskan Allah) setelah 
dikacau dan dikelirukan oleh kefahaman-kefahaman 
jahiliyah umat Arab dan umat-umat yang lain di 
sekitar mereka hingga menyebabkan mereka tersisih 
jauh dari hakikat risalah, hakikat ni'mat, hakikat 
wahyu dan hakikat Rasul yang sebenar dan 
terjerumus di dalam kepercayaan khurafat-khurafat, 
dongeng-dongeng, waham-waham dan tanggapan- 
tanggapan yang sesat dan hingga menyebabkan 
hakikat nubuwwah bercampuraduk dengan hakikat 
sihir dan amalan kahin dan hakikat wahyu pula 
bercampuraduk dengan ehwal jin dan gejala-gejala 
gila. (Kekeliruan inilah yang mendorong mereka) 
menuntut dari nabi agar meramalkan perkara-perkara 
yang ghaib, menunjukkan mu'jizat-mu'jizat dan 
melakukan perkara-perkara yang lumrah kepada 
umum iaitu perkara-perkara yang biasanya dilakukan 
oleh orang yang mempunyai hubungan dengan 
makhluk jin dan orang yang mengamalkan ilmu sihir. 
Kemudian 'aqidah Islam dibawa oleh Al-Qur'an untuk 
menghancurkan kepercayaan-kepercayaan yang karut 
itu dengan kepercayaan-kepercayaan yang benar dan 
untuk mengembalikan kejelasan, kemudahan, 


kebenaran dan realiti kepada kefahaman keimanan 
dan seterusnya untuk membersihkan gambaran 
nubuwwah dan gambaran nabi dari segala khurafat, 
dongeng-dongeng, waham-waham dan tanggapan- 
tanggapan yang sesat yang lumrah di dalam semua 
jahiliyah. Dan yang paling hampir kepada kaum 
Musyrikin Arab ialah jahiliyah Ahlil-Kitab dari kaum 
Yahudi dan Nasara dari berbagai-bagai aliran dan 
mazhab di dalam kalangan mereka, yang semuanya 
turut membantu memburukkan gambaran 
Nubuwwah dan gambaran nabi dengan gambaran 
yang paling buruk. 

Setelah menjelaskan hakikat risalah dan hakikat 
Rasul dan mengemukakan kepada manusia dengan 
gambaran yang bersih dari segala kepercayaan yang 
karut dan tanggapan yang sesat yang telah melekat 
pada gambaran nubuwwah dan gambaran nabi, 
maka Al-Qur'an mengemukakan pula 'aqidahnya 
kepada manusia (tentang hakikat 'risalah dan Rasul) 
dengan gambarannya yang bersih dari unsur-unsur 
tarikan dan hiasan yang menarik dan mempesona 
yang terkeluar dari tabi'at dan hakikat risalah dan 
Rasul. Hakikat Rasul yang dikemukakan oleh Al- 
Qur'an ialah seorang manusia biasa yang tidak 
memiliki perbendaharaan-perbendaharaan Allah dan 
tidak pula mengetahui perkara-perkara yang ghaib 
dan tidak pernah mendakwa kepada orang ramai: 
"Aku adalah malaikat", dia tidak menerima 
melainkan wahyu dari Allah dan dia tidak mengikut 
melainkan apa yang telah diwahyukan kepadanya. 
Dan orang-orang yang mengikut da'wahnya 
merupakan golongan manusia yang paling mulia di 
sisi Allah. Dia berkewajipan mendampingi mereka dan 
bergaul mesra dengan mereka serta menyampaikan 
kepada mereka bahawa Allah telah menetapkan ke 
atas diri-Nya untuk memberi rahmat dan keampunan 
kepada mereka. Begitu juga dia berkewajipan 
memberi peringatan kepada mereka yang mempunyai 
hati ' nurani yang hidup dan takut kepada balasan 
Akhirat supaya mereka mencapai darjah taqwa. Di 
bidang-bidang inilah sahaja terletaknya tugas-tugas 
seorang Rasul di samping terletaknya hakikat 
kerasulannya pada sifat Basyariyah (bersifat manusia) 
dan pada penerimaan wahyu dari Allah. Dengan 
penjelasan yang sedemikian Al-Qur'an membetulkan 
kefahaman-kefahaman yang salah tentang hakikat 
dan tugas seorang Rasul, dan dengan pembetulan 
dan peringatan ini ketaralah dengan jelas jalan yang 
dilalui oleh golongan manusia yang menderhaka di 
persimpangan jalan, dan ketaralah hakikat yang benar 
dari hakikat yang batil, dan terdedahlah segala 
kekeliruan dan tanggapan yang salah tentang hakikat 
Rasul dan hakikat risalah di samping terdedahnya 
kekeliruan tentang hakikat hidayat dan hakikat 
kesesatan, dan terlaksanalah pemisahan yang 
sempurna di antara golongan yang beriman dan 
golongan yang tidak beriman di tengah cahaya yang 
terang dan penuh keyakinan. 

Di samping menjelaskan hakikat-hakikat ini Al- 
Qur ; an membentangkan beberapa aspek dari hakikat 
Uluhiyah, hubungan Rasul dan hubungan seluruh 
manusia dengan hakikat itu sama ada mereka dari 
golongan yang ta'at atau dari golongan yang derhaka 
dan seterusnya memperkatakan tentang tabi'at 
hidayat dan tabi'at kesesatan yang menyeleweng dari 
hakikat Uluhiyah itu. Kejayaan mendapat hidayat dan 
petunjuk kepada hakikat itu bererti kejayaan 
mendapat penglihatan yang jelas, sedangkan 
perbuatan yang menyeleweng dan sesat dari hakikat 
itu bererti ditimpa kebutaan. Allah S.W.T. telah 
mewajibkan pemberian rahmat ke atas diri-Nya dalam 
bentuk kesediaan menerima taubat dari para hamba- 
Nya dan memberi keampunan terhadap maksiat- 
maksiat yang telah dilakukan mereka dalam keadaan 
jahil apabila mereka bertaubat dan mengislahkan diri 
selepas itu. Allah mahu agar jalan yang dilalui oleh 
orang-orang yang berdosa itu ketara dengan jelas di 
mana orang yang memilih keimanan dapat memilih di 
tempat yang terang dan orang yang hidup memilih 
kesesatan dapat memilihkannya di tengah terang. Ini 
adalah untuk membolehkan manusia menentukan 
sikap mereka masing-masing di tempat terang tanpa 
dikelirukan oleh tanggapan-tanggapan yang salah 
dan sangkaan-sangkaan yang karut. 


(Pentafsiran ayat 50) 


\A\g\ 8$i 






"Katakanlah: Aku tidak mengatakan kepada kamu bahawa 
aku memiliki perbendaharaan-perbendaharaan Allah dan 
aku tidak pula mengetahui perkara yang ghaib. Dan aku 
juga tidak mengatakan kepada kamu bahawa aku seorang 
malaikat Aku hanya mengikut perintah-perintah yang 
diwahyukan kepada aku sahaja. Katakanlah: Apakah sama 
orang yang buta dengan orang yang celik t apakah kamu 
tidak berfikir?"(50) 


Dahulu golongan yang degil dari kaum Quraisy 
mendesak Rasulullah s.a.w. agar beliau menunjukkan 
mu'jizat-mu'jizat yang boleh meyakinkan mereka 
terhadap kebenaran beliau, sedangkan mereka 
memang percaya dan tidak pernah meragui kejujuran 
beliau sebagaimana telah kami jelaskan sebelum ini. 
Mereka pernah mendesak agar beliau menunjukkan 
mu'jizat itu dalam bentuk mengubahkan Bukit Safa' 
dan Bukit Marwah menjadi bukit-bukit emas, dan 
kadang-kadang mereka mendesak supaya beliau 
mengalihkan dua bukit itu dari Makkah agar kawasan 
tapaknya dapat dijadikan kawasan pertanian yang 
subur yang menghijau dengan tanaman-tanaman dan 
buah-buahan. Kadang-kadang mereka menuntut agar 


beliau menunjukkan mu'jizat dalam bentuk 
meramalkan kejadian-kejadian ghaib yang akan 
berlaku atau dalam bentuk menurunkan malaikat 
kepadanya. Dan kadangkala pula mereka menuntut 
agar beliau menunjukkan mu'jizat dalam bentuk 
menurunkan dari langit sebuah kitab yang bertulis di 
atas kertas yang dapat di lihat oleh mata kepala 
mereka dan sebagainya dari tuntutan-tuntutan yang 
dijadikan mereka selaku tabir untuk melindungi 
kedegilan dan kekerasan hati mereka. 

Akan tetapi semua tuntutan ini adalah digubahkan 
oleh mereka berdasarkan kepercayaan-kepercayaan 
yang karut dan dongeng-dongeng yang 
menyelubungi gambaran nubuwwah dan gambaran 
nabi yang lumrah di dalam tanggapan-tanggapan 
jahiliyah yang wujud di sekeliling mereka, dan yang 
paling dekat kepada mereka ialah kepercayaan- 
kepercayaan karut dan dongeng-dongeng kaum Ahlil- 
Kitab di sekitar nubuwwah setelah mereka 
menyeleweng dari ajaran-ajaran yang benar dan 
terang yang dibawa oleh rasul-rasul mereka mengenai 
persoalan-persoalan ini. 

Berbagai-bagai gambaran ramalan atau 
pemberitaan perkara ghaib yang karut dan palsu telah 
tersebar dengan luas di dalam masyarakat-masyarakat 
jahiliyah yang didakwakan oleh orang-orang yang 
mengaku boleh meramalkan’ perkara ghaib 
(mutanabbi) kemudian diterima dan dipercayai oleh 
orang-orang yang terpikat dan tertipu dengan 
dakwaan-dakwaan itu. Di antaranya ialah ramalan- 
ramalan dan tilikan-tilikan ahli sihir, pawang-pawang 
atau kahin-kahin, ahli nujum dan orang-orang majzub 
(yang berkelakuan seperti orang gila). Para mutanabbi 
itu mengaku mempunyai kebolehan mengetahui 
perkara ghaib, berhubung dengan jin dan roh-roh dan 
menundukkan undang-undang alam dengan 
kekuatan jampi mentera, azimat dan sebagainya dari 
sarana-sarana dan cara-cara yang lain, dan seluruhnya 
bertemu dalam kepercayaan-kepercayaan yang karut 
dan sesat belaka. Yang berbeza hanya dari segi jenis, 
bentuk, upacara dan tatacara sahaja. 

"Ramalan-ramalan ahli sihir kebanyakannya 
dihubungkan dengan roh-roh yang jahat yang 
digunakan untuk mengetahui perkara-perkara majhul 
atau untuk menguasai peristiwa-peristiwa dan 
perkara-perkara yang tertentu. Sementara ramalan- 
ramalan kahin pula kebanyakannya dihubungkan 
dengan 'tuhan-tuhan.' Walaupun tuhan-tuhan ini 
tidak terletak di bawah telunjuk kahin tetapi mereka 
memperkenankan permohonan-permohonan dan 
sembahyang-sembahyangnya serta membuka pintu- 
pintu majhul kepadanya sama ada di dalam jaga atau 
di dalam tidurnya. Tuhan-tuhan itu memberi alamat- 
alamat dan mimpi-mimpi kepadanya, tetapi mereka 
tidak memperkenankan semua permintaan dan 
sembahyangnya! Ramalan-ramalan ahli sihir dan 
ramalan-ramalan kahin itu berlainan dari ramalan- 
ramalan orang majzub yang berkelakuan seperti 
orang gila atau orang gila suci, kerana ahli sihir dan 
kahin mengetahui dan sedar segala apa yang dipohon 

oleh mereka. Mereka bertindak dengan kemahuan 
mereka membuat permohonan-permohonan itu 
dengan menggunakan jampi mentera dan upacara- 
upacara pemujaan (sembahyang), sedangkan orang- 
orang majzub atau orang gila suci bertindak di luar 
kehendak dan kemahuannya. Ia mengeluarkan kata- 
kata atau ungkapan-ungkapan yang kabur di luar 
kemahuannya dan mungkin pula di luar 
kesedarannya. Biasanya di dalam kalangan umat-umat 
manusia yang banyak tersebar ramalan yang 
dikeluarkan oleh orang-orang majzub itu terdapat 
juru tafsir yang mengaku memahami kehendak dan 
tujuan perkataan-perkataan yang dihamburkan 
olehnya seperti memahami lambang-lambang dan 
isyaratnya. Di dalam masyarakat Greek tua mereka 
menamakan orang majzub ini sebagai 'prophet' (nabi) 
yang bererti jurucakap bagi pihak yang lain dan dari 
kata-kata inilah orang-orang Eropah mengambil kata- 
kata 'Prophetic' (nubuwwah) dengan seluruh erti 
kata-kata ini. Para kahin dan para majzub jarang 
sekali sepakat kecuali kahin sendiri menjadi juru tafsir 
atau juru syarah majzub yang menjelaskan tujuan- 
tujuan yang dikehendaki oleh majzub dan 
mentafsirkan pengertian-pengertian yang terkandung 
di dalam lambang-lambang dan isyarat-isyarat yang 
diungkapkannya-, tetapi yang lumrah berlaku ialah 
kedua-dua pihak itu bertentangan satu sama lain, 
kerana kedua-duanya mempunyai fungsi sosial yang 
berlainan di samping berlainan dari segi tabi'at 
kelahiran dan persekitaran. Si Majzub merupakan 
seorang pemberontak yang tidak terikat dengan 
upacara-upacara dan peraturan-peraturan yang 
tertentu, sedangkan si kahin merupakan seorang 
konservatif yang menerima pengetahuan yang 
diwarisi dari datuk nenek dan kerjaya kahin adalah 
bergantung kepada persekitaran atau masyarakat, di 
mana lahirnya kuil-kuil dan rumah-rumah ibadat yang 
dikunjungi orang ramai dari merata pelosok jauh dan 
dekat. Sedangkan kelahiran majzub tidak bergantung 
kepada masyarakat yang seperti itu, kerana ia 
mungkin lahir di desa dan mungkin di bandar yang 
menjadi tumpuan orang ramai dari merata pelosok 
negeri." 9 


9 Dipetik dari buku oleh al-ustaz 

Abbas Mahmud al-Aqqad muka surat 60. Dari buku ini kami 
hanya petik ceraian-ceraian yang kami gunakannya sebagai 
rujukan kami di tempat ini sahaja , sedangkan kami tidak 
bersetuju dengan methodologi yang digunakan oleh 
pengarangnya mengenai teori perkembangan gambaran ■ 
Uluhiyah dan gambaran nubuwah di dalam berbagai-bagai 
agama termasuk agama-agama Samawi yang muncul dengan 
kelahiran agama Islam. Gambaran ini sebenarnya adalah satu 
gambaran yang sama sahaja di dalam semua agama Samawi 
yang benar tanpa mengambil kira penyelewengan- 
penyelewengan yang telah menutupi agama itu selepas 
penganut-penganutnya kembali semula kepada kepercayaan 
jahiliyah dan selepas mereka mengubah pinda pengajaran- 
pengajaran yang dibawa oleh para rasul dan menundukkannya 
kepada kefahaman-kefahaman jahiliyah mereka. Al-Qur'anul- 
Karim adalah satu rekod yang paling benar dan betul yang 


Bilangan nabi-nabi didapati begitu banyak di dalam 
suku-suku kaum Bani Israel dan dari hakikat ini 
dapatlah difaham bahawa para nabi dalam zaman 
mereka yang bersilih ganti adalah menyamai ahli-ahli 
zikir dan para Darwisy dari tariqat Sufiyah di zaman- 
zaman baru, kerana bilangan mereka melebihi ratusan 
di setengah-setengah zaman. Mereka mengadakan 
latihan-latihan rohaniyah yang tertentu di dalam 
kumpulan-kumpulan mereka sama seperti latihan 
para Darwisy sehingga sampai ke tahap 
menggunakan sarana keadaan majzub, kadang- 
kadang dengan mengazabkan tubuh badan dan 
kadang-kadang pula dengan mendengar alat-alat 
muzik. 

Tersebut dalam kitab pertama Samuel bahawa 
Syawal telah menghantar utusan-utusan untuk 
menangkap Daud "lalu mereka melihat sekumpulan 
nabi sedang bercakap tentang perkara-perkara ghaib 
dan Syawal berdiri selaku ketua mereka kemudian roh 
Allah turun ke atas utusan-utusan Syawal lalu mereka 
turut bercakap tentang perkara-perkara ghaib. 
Kemudian Syawal mengirim utusan-utusan yang lain 
dan mereka ini juga turut bercakap tentang perkara- 
perkara ghaib, kemudian Syawal menanggalkan 
pakaiannya dan dia juga turut bercakap tentang 
perkara-perkara ghaib di hadapan Samuel dan dia 
terus berada dalam keadaan berbogel di sepanjang 
hari dan malam itu." 

Tersebut dalam kitab Samuel lagi: 

"Engkau akan menemui sekumpulan nabi-nabi yang 
turun dari anak bukit di hadapan mereka kelihatan 
alat-alat muzik iaitu gitar, kompang, serunai dan 
gambus. Mereka bercakap tentang perkara-perkara 
ghaib lalu roh Tuhan turun ke atas mereka. Lalu roh 
itu turut bercakap mengenai perkara-kara ghaib dan 
berubah menjadi seorang lelaki yang lain." 

"Kerjaya bercakap mengenai perkara ghaib atau 
nubuwwah itu adalah satu kerjaya warisan yang 
diterima oleh anak-anak dari bapa-bapa sebagaimana 
diterangkan di dalam Sifrul-Mulukyang kedua": 

"(Kenangilah) ketika anak-anak para nabi berkata: 
Wahai ilyasya', tempat tinggal kami yang ada di 
hadapan engkau ini telah menjadi sempit kepada 
kami. Oleh sebab itu marilah kita pergi ke negeri 
Jordan." 

"Mereka (anak-anak para nabi) mempunyai 
khadam-khadam yang mengikut angkatan tentera, di 
setengah-setengah tempat sebagaimana diterangkan 
di dalam Sifrul-Ayam yang pertama, di mana 
dikatakan bahawa Daud dan ketua-ketua tentera 
dipilih untuk berkhidmat kepada Bani Asaf dan 
lainnya dari mereka yang bercakap mengenai perkara 


mengesahkan pandangan yang kami kemukakan ini dan segala 
andaian dan pendapat para pengkaji agama-agama dari Barat 
mengenai perkara-perkara itu tidak dipakai dan diambil kira. 

ghaib dengan menggunakan gambus-gambus, gitar- 
gitar dan canang-canang." 10 

Demikian berbagai-bagai kepercayaan - termasuk 
kepercayaan jahiliyah yang telah menyimpang dari 
kefahaman yang benar yang telah dibawa oleh 
agama-agama Samawi - adalah penuh dengan 
tanggapan-tanggapan yang karut tentang tabi'at 
nubuwwah dan tabi'at nabi. Orang ramai di zaman 
itu mengharapkan perkara-perkara yang seperti ini 
dari orang-orang yang mengaku menjadi nabi. 
Mereka kadang-kadang menuntut supaya ia 
mencerita atau meramalkan perkara-perkara yang 
ghaib dan kadang-kadang meminta supaya ia 
mempengaruhi undang-undang alam dengan 
perantaraan amalan kahin atau amalan sihir. 
Berdasarkan sumber-sumber inilah kaum Musyrikin 
mengemukakan cadangan-cadangan kepada 
Rasulullah s.a.w. Dan untuk membetulkan tanggapan- 
tanggapan yang salah inilah dikemukakan penjelasan- 
penjelasan yang berulang-ulang kali di dalam Al- 
Qur'anul-Karim tentang tabi'at risalah dan tabi'at 
Rasul dan di antaranya ialah penjelasan ayat ini: 


Sikap Seorang Rasul 

"Katakanlah: Aku tidak mengatakan kepada kamu bahawa 
aku memiliki perbendaharaan-perbendaharaan Allah dan 
aku tidak pula mengetahui perkara yang ghaib. Dan aku 
juga tidak mengatakan kepada kamu bahawa aku seorang 
malaikat. Aku hanya mengikut perintah-perintah yang 
diwahyukan kepada aku sahaja. Katakanlah: Apakah sama 
orang yang buta dengan orang yang celik, apakah kamu 
tidak berfikir?"(50) 


Rasulullah s.a.w. telah diperintah oleh Allah supaya 
memperkenalkan dirinya sebagai seorang manusia 
yang bersih dari segala tanggapan dan kepercayaan 
yang karut yang menyelubungi kefahaman- 
kefahaman jahiliyah tentang tabi'at nabi dan tabi'at 
nubuwwah, juga supaya beliau memperkenalkan 
agama Islam itu sendiri dengan cara yang bersih dari 
tindak-tanduk mengumpankan sesuatu yang menarik, 
menjanji kekayaan dan mengemukakan dakwaan 

yang bukan-bukan Islam adalah satu agama yang 

dibawa oleh seorang Rasul yang tidak memiliki 
sesuatu apa selain dari hidayat Allah yang 
menerangkan jalan yang benar! 

(Sebagai seorang Rasul) dia tidak mengikut selain 
dari wahyu Allah yang mengajar kepadanya segala 
perkara yang tidak diketahuinya. Dia bukannya 


10 


penjaga perbendaharaan Allah yang dapat 

membahagikannya kepada para pengikutnya dan dia 
juga tidak memiliki anak kunci perkara-perkara ghaib 
yang boleh menunjukkan kepada para pengikutnya 
segala sesuatu yang wujud. Seterusnya dia juga bukan 
seorang malaikat seperti mana mereka telah 
menuntut agar Allah menurunkan kepada mereka 
seorang malaikat. Malah dia hanya seorang manusia 
yang diangkat menjadi Rasul dan inilah sahaja 'aqidah 
atau agama (yang dibawa olehnya) dalam bentuknya 
yang amat jelas dan mudah. 

Inilah 'aqidah yang menjadi seruan fitrah semulajadi 
manusia, menjadi teras kehidupan, menjadi pemandu 
ke jalan Akhirat dan pembimbing kepada Allah. Oleh 
sebab itu*'aqidah ini adalah satu 'aqidah yang kaya 
raya dengan kelebihan-kelebihan dirinya dan tidak 
lagi memerlukan segala hiasan yang lain. Siapa yang 
mahukan 'aqidah ini semata-mata kerana 'aqidah, 
maka dialah seorang yang benar-benar wajar 
menerimanya dan 'aqidah ini pada pandangannya 
mempunyai nilai yang lebih besar dari segala nilai 
yang lain, tetapi sesiapa yang mahukan 'aqidah ini 
sebagai satu barangan di pasar kepentingan- 
kepentingan diri, maka dia adalah seorang yang 
belum lagi memahami tabi'at 'aqidah ini dan belum 
lagi mengenal nilainya yang sebenar kerana 'aqidah 
ini tidak dapat memberikannya sebarang bekalan dan 
kekayaan. 


Oleh sebab itu Allah memerintah Rasulullah s.a.w. 
supaya mengemukakan agama ini kepada manusia 
dalam bentuknya yang bersih dari segala hiasan yang 
menarik, kerana 'aqidah ini tidak memerlukan segala 
perhiasan yang seperti itu, dan supaya orang-orang 
yang berteduh di bawah naungannya tahu dan 
menyedari bahawa mereka bukannya berteduh di 
bawah perbendaharaan harta kekayaan dunia dan 
tidak pula berteduh di bawah naungan pangkat 
kebesaran dunia, dan seterusnya tidak berteduh 
kedudukan istimewa yang membezakan mereka dari 
orang-orang lain dengan kelebihan-kelebihan yang 
bukan dari kelebihan taqwa, malah mereka hanya 
berteduh di bawah hidayat Allah yang lebih mulia dan 
kaya raya! 

"Katakanlah: Aku tidak mengatakan kepada kamu bahawa 
aku memiliki perbendaharaan-perbendaharaan Aliah dan 
aku tidak pula mengetahui perkara yang ghaib. Dan aku 
juga tidak mengatakan kepada kamu bahawa aku seorang 
malaikat Aku hanya mengikut perintah-perintah yang 
diwahyukan kepada aku sahaja. "(50) 


Dan di samping itu supaya mereka sedar bahawa 
mereka sebenarnya adalah berteduh di bawah 


Sumber yang sama muka surat 66. 

pancaran nur dan penglihatan mata hati yang terang 
dan keluar dari daerah gelap dan buta mata hati: 



" Katakanlah Apakah sama orang yang buta dengan orang 
yang celik, apakah kamu tidak berfikir/'(50) 


Kesediaan untuk mengikut wahyu itu sahaja 
merupakan satu pencapaian hidayat dan pandangan 
mata hati yang jauh. Seseorang yang ditinggal tanpa 
mengikut bimbingan wahyu bererti ia ditinggal dalam 
keadaan yang buta. Inilah hakikat yang diterangkan 
oleh ayat ini dengan jelas dan tegas. Oleh itu 
bagaimana pula peranan akal di dalam bidang ini? 

Peranan Akal Di Samping Wahyu 

Pertanyaan ini dijawab dengan jawapan yang jelas 
dan mudah oleh kefahaman Islam, iaitu akal yang 
dikurniakan Allah kepada manusia itu adalah mampu 
dan berupaya untuk menyambut dan menerima 
wahyu dari Allah dan memahami maksud-maksudnya. 
Inilah fungsi akal dan inilah peluang yang diberikan 
kepada akal untuk menemui nur dan hidayat dan 
untuk mengawal diri dengan kawalan wahyu yang 
betul yang tidak dapat ditembusi oleh sebarang 
kepalsuan dan kebatilan dari mana-mana arah sekali 
pun baik dari hadapan mahupun dari belakang. 

Tetapi apabila akal manusia ini cuba bersendiri atau 
berdikari tanpa berpandukan wahyu Allah, maka 
ketika itu ia akan terdedah kepada kesesatan, 
penyelewengan, pandangan yang salah, visi yang 
lemah, penilaian dan pentadbiran yang tidak betul. 

Akal manusia akan terdedah -kepada semua 
kelemahan dan kepincangan ini dengan sebab 
struktur kejadiannya sendiri yang berupaya melihat 
sesuatu kewujudan dalam bentuk juzu'kan-juzu'kan, 
atau bahagian-bahagian yang berasing sahaja bukan 
dalam bentuk kulli atau semesta. Ia melihat sesuatu 
kewujudan melalui ujian demi ujian, peristiwa demi 
peristiwa dan gambaran demi gambaran. Ia tidak 
melihat sesuatu kewujudan secara keseluruhan 
hingga ia dapat menggunakan pandangannya yang 
sempurna itu sebagai landasan untuk 'menegakkan 
pendapat-pendapat dan keputusan-keputusan 
mereka yang kukuh atau menegakkan satu sistem 
hidup yang syumul dan seimbang. Oleh sebab itulah 
akal manusia terus berada dalam keadaan 
mengembara apabila ia memisahkan dirinya dari 
peraturan dan hidayat Allah - melakukan ujian demi 
ujian, mengubahkan pendapat demi pendapat, 
keputusan demi keputusan, sistem demi sistem. Ia 
terus terumbang-ambing di antara tindakan dan 
tindakan-tindakan balasan, la terus meraba-raba ke 
kanan dan ke kiri dan di dalam seluruh keadaan inilah 
ia menjahanamkan makhluk-makhluk insan yang 
mulia dan menghancurkan alat-alat insaniyah (roh 
dan jiwa) yang luhur. Andainya aka! manusia patuh 
mengikut bimbingan wahyu dari Allah, tentulah umat 
manusia akan terselamat dari semua akibat yang 


buruk itu. Akal manusia sepatutnya menjadikan 
kegiatan-kegiatan ujian dan pengubahan- 
pengubahan pendapat hanya dalam bidang benda- 
benda yang nyata, enjin-enjin dan peralatan-peralatan 
sahaja kerana inilah bidang-bidang tabi'i yang sesuai 
dengannya dan di dalam bidang-bidang inilah ia 
berupaya bekerja secara sendirian atau berdikari 
kerana akibat-akibat kerugian dalam bidang-bidang 
ini hanya membabitkan benda-benda sahaja 
bukannya membabitkan jiwa dan roh. 

Akal manusia akan terdedah kepada semua 
kelemahan dan kepincangan ini dengan satu sebab 
yang lain dari sebab tabi'at struktur kejadian dirinya, 
iaitu dengan sebab wujudnya nafsu-nafsu keinginan 
dan kecenderungan-kecenderungan yang dijadikan 
Allah di dalam dirinya. Nafsu-nafsu keinginan dan 
kecenderungan ini memerlukan satu kawalan yang 
rapi yang dapat mengawasi dan menjagakannya 
dengan betul agar ia dapat melaksanakan fungsi- 
fungsinya dalam usaha meneruskan kesinambungan 
hidup insan dan kemajuan mereka dan agar ia tidak 
melampaui batas-batasnya yang selamat yang boleh 
menjahanamkan hidup insan atau menjatuhkannya. 
Kawalan yang sebenar tidak dapat diberikan oleh akal 
manusia sahaja, malah akal yang selalu tergugat di 
bawah tekanan-tekanan dan desakan-desakan nafsu- 
nafsu keinginan dan kecenderungan yang beraneka 
ragam ini memerlukan satu kawalan yang lain yang 
benar-benar dapat mengendalikan dirinya di samping 
mengawalkannya dari kelemahan-kelemahan, dan 
kepincangan, iaitu satu kawalan yang boleh 
dirujukkan oleh aka! dalam setiap ujiannya, dalam 
setiap pandangan dan keputusannya dalam bidang 
kehidupan manusia agar dengan kawalan ini ia dapat 
membuat penilaian yang betul terhadap pandangan 
dan keputusannya di samping mengawal arah tujuan 
dan gerak langkahnya. 

Orang-orang yang mendakwa bahawa akal manusia 
mempunyai darjat kekuatan yang sama dalam 
mencari yang betul dan yang benar itu dengan darjat 
kekuatan wahyu berdasarkan alasan bahawa kedua- 
dua akal dan wahyu itu adalah dari ciptaan Allah 
belaka dan sudah tentu kedua-duanya selaras dan 
sejalan, mereka yang beranggapan seperti ini hanya 
berpegang kepada pendapat-pendapat dan 
keterangan-keterangan setengah-setengah ahli 
falsafah tentang nilai akal yang tidak pernah 
dikatakan oleh Allah S.W.T. 

Orang-orang yang mengatakan akal itu sahaja 
sudah cukup dan tidak lagi memerlukan kepada 
wahyu - hingga pada seorang manusia wala'upun 
sebesar mana akalnya - adalah mengeluarkan 
pendapat yang bertentangan dengan hakikat yang 
diutarakan Allah dalam persoalan ini, kerana hujjah 
yang Allah mempertanggungjawabkan manusia itu 
ialah wahyu dan risalah bukannya akal manusia dan 
bukan pula fitrah manusia yang difitrahkan Allah di 
atas keimanan dan ma'rrfat Allah Yang Maha Esa. Ini 
kerana Allah sedia mengetahui bahawa akal dan 

fitrah sahaja akan sesat jalan dan menyeleweng. Oleh 
sebab itu tiada yang dapat melindungi (akal dan 
fitrah) dari kesesatan melainkan wahyu Allah yang 
bertindak selaku pemimpin yang memberi hidayat, 
selaku nur yang cerah dan selaku mata hati yang 
terang. 11 



" Aku hanya mengikut kecuali perintah-perintah yang 
diwahyukan kepada aku sahaja. Katakanlah: Apakah sama 
orang yang buta dengan orang yang ceiik, apakah tidak 
kamu berfikir? "(50) 


Orang-orang yang mengatakan bahawa kajian 
falsafah membuat akal manusia tidak memerlukan 
kepada agama atau mengatakan sains yang dihasilkan 
oleh akal manusia itu membuat manusia tidak lagi 

perlu kepada petunjuk dan hidayat dari Allah 

orang-orang ini sebenarnya mengemukakan satu 
pendapat yang tidak berasaskan hakikat dan realiti, 
kerana realiti sendiri menyaksikan bahawa kehidupan 
manusia yang ditegakkan di atas sistem-sistem yang 
berlandaskan kepada aliran-aliran pemikiran falsafah 
atau sains itu adalah satu kehidupan yang amat 
malang yang dihayati manusia walaupun segala pintu 
kemudahan terbuka dan walaupun hasil pengeluaran 
dan pendapatan mereka bertambah berlipat kali 
ganda dan walaupun punca-punca kesenangan hidup 
dan kerehatan semakin bertambah selesa dalam skop 
yang seluas-iuas. 12 Tetapi kata-kata ini bukanlah 
bertujuan menyarankan agar kehidupan manusia 
ditegakkan di atas kejahilan dan keadaan yang 
spontan kerana orang-orang yang meletakkan 
persoalan ini sedemikian rupa mempunyai tujuan 
yang tidak jujur, kerana Islam adalah satu sistem 
hidup yang memberi jaminan-jaminan yang cukup 
kepada akal manusia, iaitu jaminan-jaminan yang 
dapat memelihara akal dari kelemahan-kelemahan 
struktur kejadiannya dan dari kelemahan-kelemahan 
akibat ia ditekan oleh dorongan-dorongan nafsu 
keinginan. Di samping itu Islam tegakkan asas-asas 
dan prinsip-prinsip yang dapat menjamin keteguhan 
dan istiqamah akal dalam kegiatannya di bidang ilmu 
pengetahuan dan ujian, di samping menjamin 
keteguhan dan istiqamah kehidupan waqii, di mana 
akal hidup di bawah bayangannya mengikut syari'at 
Allah dan kerana itu realiti hidup tidak dapat 
menekan akal untuk menyelewengkan kefahamannya 
dan methodologi-methodologinya! 

Akal yang ditemani wahyu Allah dan hidayat-Nya 
adalah akal yang ceiik, tetapi akal yang meninggal 
wahyu Allah dan hidayat-Nya adalah akal yang buta. 
Keterangan Al-Qur'an «mengenai "Rasulullah s.a.w. 
yang menerima wahyu dari Allah Yang Maha Esa 
sahaja kemudian digandingkan dengan isyarat 
tentang buta dan ceiik dan dengan sebuah 
pertanyaan yang mencabar supaya berfikir di dalam 
ayat yang berikut (adalah satu keterangan yang 
menarik): 




1 1 Lihat pentafsiran ayat: " ^ 

dalam juzu' yang keenam. 

12 Lihat bab " dalam buku " y/ 


Isyarat-isyarat dan keterangan-keterangan yang 
berturut-turut yang diatur sedemikian rupa adalah 
mempunyai maksud yang penting di dalam 
pengungkapan Al-Qur'an, iaitu untuk menjelaskan 
bahawa usaha berfikir adalah suatu usaha yang 
dituntut oleh Allah dan galakan ke arah berfikir pula 
merupakan satu methodologi Al-Qur'an, tetapi 
pemikiran itu adalah pemikiran yang dikawalkan 
dengan kawalan wahyu dari Allah yang membolehkan 
pemikiran itu melihat di dalam cahaya yang terang, 
bukannya pemikiran yang bebas lepas yang meraba- 
raba di dalam gelap gelita dalam keadaan yang buta 
tanpa pemandu dan pedoman dan tanpa kitab Allah 
yang terang. 

Akal manusia yang bergerak dan bergiat dalam 
skop wahyu Allah adalah akal yang tidak bergerak 
dalam bidang-bidang yang sempit, malah ia bergerak 
di dalam bidang-bidang yang amat luas, iaitu ia 
bergerak di bidang seluruh alam buana yang 
merangkumi alam as-syahadah dan alam al-ghaib, di 
samping merangkumi lubuk-lubuk ’ hati dan jiwa, 
bidang-bidang peristiwa dan seluruh bidang hidup, 
kerana wahyu Allah tidak menghalangkan akal dari 
suatu kegiatan selain dari penyelewengan dari jalan 
yang lurus dan dari pandangan dan visi yang salah 
dan dari keinginan-keinginan nafsu yang sesat. Selain 
dari itu wahyu Allah menolak dan mendorong akal 
agar bergerak dan bergiat dengan seaktif-aktifnya. 
Akal selaku alat pemikiran yang agung ini adalah 
dikurniakan Allah kepada manusia dengan tujuan 
supaya bekerja dan bergiat di bawah kawalan wahyu 
Allah dan petunjuk Rabbani supaya ia tidak sesat dan 
melampaui batas. 


•k -k -k -k -k -k 


(Pentafsiran ayat-ayat 51 - 54] 

Berilah peringatan dengan Ai-pudan kepada orang-orang 
yang takut (kepada hari) mereka dihimpunkan di hadapan 
Tuhan mereka , di mana mereka tidak mempunyai sebarang 
pelindung dan penolong selain dari Allah supaya mereka 
bertaqwa (51). Dan janganlah engkau usirkan orang-orang 
yang beribadat kepada Tuhan mereka pagi dan petang 
semata-mata kerana hendak mendapatkan keredhaan-Nya 
kerana tiada sedikit pun engkau bertanggungjawab 
terhadap hisab '■mereka dan tiada sedikit pun mereka 
bertanggungjawab terhadap nisab engkau. Oleh sebab itu 
jika engkau mengusir mereka nescaya engkau termasuk 
dalam golongan orang-orang yang zalim (52). Dan 
demikianlah Kami uji sikap mereka (pembesar-pembesar 
yang kaya) terhadap satu sama lain supaya mereka berkata: 
Apakah orang-orang yang seperti mereka (orang-orang 
miskin) yang diutamakan Allah dalam pemberian anugerah 
di antara kami ? Jawab Allah:) Tidakkah Allah lebih 
mengetahui tentang orang-orang yang bersyukur? (53) Dan 
apabila orang-orang yang beriman kepada ayat-ayat Kami 
itu datang menemui engkau ; maka ucapkanlah: Selamat 
sejahtera ke atas kamu. Allah telah menetapkan ■ dasar 
rahmat ke atas diri-Nya, iaitu siapa di antara, kamu yang 
telah melakukan suatu kejahatan kerana kejahilan kemudian 
Allah telah menetapkan dasar rahmat ke atas diri-Nya , iaitu 
siapa di antara kamu yang telah melakukan suatu kejahatan 
kerana kejahilan kemudian selepas itu ia bertaubat dan 
mengislahkan dirinya , maka sesungguhnya Allah Maha 
Pengampun dan Maha Pengasih. "(54) 

Itulah kemuliaan 'aqidah ini dan keunggulannya 
yang mengatasi segala nilai bumi yang palsu dan 
kebersihannya dari segala perhitungan manusia yang 
remeh-temeh. 

Rasulullah s.a.w. telah diperintah supaya 
mengemukakan 'aqidah ini tanpa hiasan dan cat-cat 
yang menarik dan tanpa merangsangkan kegemaran 
manusia mengingini sesuatu nilai dari nilai-nilai dunia. 
Begitu juga beliau diperintah supaya memberi 
perhatian yang berat kepada orang-orang yang 


diharap dapat mengambil manfa'at dari da'wah dan 
supaya beliau menarik kepada barisannya orang- 
orang yang dapat menerima da'wah dengan ikhlas 
dan dapat bertawajjuh dengan hati mereka semata- 
mata kepada Allah Yang Maha Esa untuk mendapat 
keredhaan, dan selepas itu beliau diperintah supaya 
jangan memberi apa-apa pertimbangan kepada 
mana-mana nilai masyarakat jahiliyah yang palsu dan 
kepada mana-mana perhitungan manusia yang 
remeh-temeh. 



"Berilah peringatan dengan Al-Qur'an kepada orang-orang 
yang takut (kepada hari) mereka dihimpunkan di hadapan 
Tuhan mereka , di mana mereka tidak mempunyai sebarang 
pelindung dan penolong selain dari Allah supaya mereka 
bertagwa. "(51) 


Yakni berilah peringatan AI-Qur'an kepada orang- 
orang yang takut kepada hari mereka dikumpulkan di 
hadapan Allah, di mana mereka tidak akan mendapat 
sesiapa pun yang sanggup menjadi pelindung dan 
penolong untuk menolong dan menyelamatkan 
mereka, kerana tiada siapa yang boleh memberi 
syafa'at di hadapan Allah melainkan dengan keizinan- 
Nya dan mana-mana orang yang diizinkan Allah 
untuk memberi syafa'at tidak boleh memberi syafa'at 
melainkan kepada mereka yang diredhai Allah sahaja. 
Orang-orang yang mempunyai hati yang takut kepada 
hari perhimpunan di hadapan Allah, di mana tiada 
siapa pun yang sanggup menjadi pelindung dan 
penolong adalah lebih wajar diberi peringatan dan 
lebih mematuhi kepada peringatan dan lebih banyak 

mengambil manfa'at darinya semoga dengan 

peringatan itu mereka dapat menghindarkan 
kehidupan dunia mereka dari dosa-dosa yang boleh 
mendedahkan mereka kepada 'azab Allah pada hari 
Akhirat. Peringatan itu merupakan satu pernyataan 
yang amat jelas, amat berkesan dan penuh dengan 
saranan-saranan yang baik. Ia merupakan suatu 
penerangan yang mendedahkan segala sesuatu yang 
harus dihindari dan dijaga olehnya, la merupakan 
suatu penerangan yang amat berkesan, yang 
mendorong hati mereka berwaspada dan berhati-hati 
agar mereka tidak terjerumus ke dalam larangan- 
larangan Allah setelah diberi penerangan yang jelas 
itu: 

<5 

< } < A\ 

"Dan janganlah engkau usirkan orang-orang yang beribadat 
kepada Tuhan mereka pagi dan petang semata-mata kerana 
hendak mendapatkan keredhaan-Nya."(52) 

Status Kaya Dan Miskin Dalam 
Pertimbangan Neraca Keimanan 

Yakni janganlah engkau halaukan (dari majlismu) 
orang-orang yang sentiasa beribadat dan berdo'a 
kepada Allah pagi dan petang semata-mata kerana 
ingin mendapatkan keredhaan-Nya. Inilah gambaran 
penumpuan diri yang ikhlas kepada Allah, gambaran 
kasih dan bersopan santun terhadap Allah. Setiap 
orang dari golongan ini hanya beribadat dan berdo'a 
kepada Allah Yang Maha Esa sahaja dan ia tidak 
dikatakan seorang yang mencari keredhaan Allah 
semata-mata kecuali ia menumpukan keta'atannya 
kepada Allah semata-mata, dan ia tidak dikatakan 
seorang yang mencari keredhaan Allah semata-mata 
kecuali seluruh hatinya menyintai Allah, dan ia tidak 
dikatakan seorang yang mencari keredhaan Allah 
semata-mata kecuali ia mempelajari adab sopan 
terhadap Allah dan menjadi seorang insan Rabbani 
yang hidup kerana Allah dan dengan Allah. 

Asai ceritanya begini: Ada sekumpulan bangsawan 
dan pembesar Arab Quraisy yang merasa segan dan 
keberatan untuk menyambut da'wah Islam, kerana 
Nabi s.a.w. sentiasa mendampingi orang-orang miskin 
yang lemah seperti Suhayb, 'Ammar, Khabbab, 
Salman, ibn Mas'ud dan lain-lain lagi. Mereka 
memakai pakaian-pakaian lusuh yang hapak dengan 
bau peluh kerana kemiskinan mereka. Taraf sosial 
mereka tidak melayakkan mereka untuk duduk 
bersama-sama pembesar-pembesar Quraisy dalam 
satu majlis. Oleh sebab itu para pembesar Quraisy 
mendesak Rasulullah s.a.w. supaya beliau mengusir 
sahabat-sahabat yang miskin itu dari majlis beliau, 
tetapi beliau menolak. Kemudian mereka 

mencadangkan kepada beliau supaya mengadakan 
majlis-majlis yang berasingan, iaitu satu majlis untuk 
orang-orang miskin dan satu majlis untuk para 
pembesar sahaja tidak diikuti sama oleh golongan 
orang-orang miskin yang lemah, dengan tujuan untuk 
mengekalkan kedudukan, keistimewaan dan martabat 
mereka dalam masyarakat jahiliyah. Rasulullah s.a.w. 
agak tertarik untuk menerima cadangan ini kerana 
inginkan mereka menganut Islam, tetapi beliau telah 
didatangi perintah Allah: 

< f ' .\\ 

"Dan janganlah engkau usirkan orang-orang yang beribadat 
kepada Tuhan mereka pagi dan petang semata-mata kerana 
hendak mendapatkan keredhaan-Nya. "(52) 

Menurut riwayat Muslim daripada Sa'd bin Abi 
Waqqas katanya: Kami enam orang berada bersama 
Nabi s.a.w. ketika orang-orang Musyrikin berkata 
kepada Rasulullah s.a.w.: Usirlah orang-orang ini dari 
majlis anda supaya mereka tidak mengganggu kami. 
Ujar Sa'd: Ketika itu aku bersama Ibn Mas'ud dan 
seorang lelaki dari suku Huzayl, juga Bilal dan dua 
orang lelaki yang aku tidak dapat menyebut nama 
keduanya. Cadangan itu nampaknya agak menarik 




hati Rasulullah s.a.w., lalu beliau bercita-cita (hendak 
memenuhi permintaan mereka) tiba-tiba Allah 
'Azzawajalla menurunkan wahyu-Nya: 






‘J 

"Dan janganlah engkau usirkan orang-orang yang menyeru 
Tuhan mereka pagi dan petang semata-mata kerana hendak 
mendapatkan keredhaan-Nya. "(52) 


Para pembesar kaum Musyrikin itu mencemuh dan 
menghinakan orang-orang miskin yang menerima 
layanan istimewa dari Rasulullah s.a.w. di majlis 
beliau. Mereka mencaci dan menghina keadaan 
kemiskinan dan kelemahan golongan yang miskin itu 
dan bagaimana kehadiran mereka di majlis Rasulullah 
s.a.w. menyebabkan para pembesar itu merasa segan 
dan tidak cenderung untuk memeluk Islam, lalu Allah 
S.W.T. memberi keputusan-Nya yang tegas di dalam 
persoalan ini, menolak dakwaan mereka dari akar 
umbinya dan menumpaskannya dengan sekeras- 


kerasnya: 

04 0^=3 }.& 04 



"Kerana tiada sedikit pun engkau bertanggungjawab 
terhadap hisab mereka dan tiada sedikit pun mereka 
bertanggungjawab terhadap hisab engkau. Oleh sebab itu 
jika engkau mengusir mereka nescaya engkau termasuk 
dalam golongan orang-orang yang zalim. "(52) 


Hisab mereka hanya ditanggung oleh mereka dan 
hisab engkau hanya ditanggung oleh engkau. 
Kemiskinan mereka telah ditetapkan ke atas mereka 
dalam pengagihan rezeki. Ini hisab mereka di sisi Allah 
yang tidak ada kena mengena dengan engkau, begitu 
juga kekayaan dan kemiskinan engkau merupakan 
hisab engkau di sisi Allah yang tidak ada kena 
mengena dengan mereka. Nilai-nilai kaya dan miskin 
tidak mempunyai apa-apa kaitan dalam persoalan 
iman dan darjat keimanan. Oleh sebab itu jika engkau 
mengusirkan mereka dari majlismu berdasarkan kira- 
kira miskin dan kaya, maka ini bererti bahawa engkau 
tidak membuat pertimbangan berdasarkan neraca 
Allah dan tidak membuat penilaian berdasarkan nilai- 
nilai Allah, dan kerana itu engkau termasuk ke dalam 
golongan orang-orang yang zalim, dan sudah tentu 
amatlah tidak wajar bagi Rasulullah s.a.w. termasuk di 
dalam golongan orang-orang yang zalim. 


Golongan miskin yang berpoket kosong tetapi 
mempunyai hati yang kaya raya itu terus kekal di 
majlis Rasulullah s.a.w. Golongan lemah yang tidak 
berpangkat tetapi mempunyai kedudukan yang kuat 
di sisi Allah itu terus kekal pada kedudukan mereka 
yang tinggi yang dicapai oleh mereka dengan 
kelayakan keimanan mereka. Mereka memang wajar 


JUZU' KE-7 


20 SURAH AL-AN'AM G& 


333 


mendapat kedudukan itu dengan sebab do'a dan 
ibadat mereka yang ikhlas kepada Allah yang 
dilakukan mereka semata-mata untuk mendapat 
keredhaan-Nya. Demikianlah teguh dan mantapnya 
neraca-neraca pertimbangan dan nilai-nilai Islam di 
atas peraturan yang telah ditetapkan oleh Allah. 

Di waktu inilah orang-orang yang takbur dan 
angkuh mencemuh dan merungut: Bagaimana Allah 
mungkin mengutamakan anugerah kebaikan-Nya 
kepada puak lemah yang miskin di kalangan kami? 
Jika apa yang dibawa oleh Muhammad itu benar- 
benar merupakan suatu kebaikan tentulah tidak 
mungkin golongan yang miskin ini mendahului kami 
mendapatkannya. Allah tentu sahaja lebih dahulu 
memberi hidayat kepada kami sebelum memberi 
hidayat kepada mereka. Tidak masuk akal puak lemah 
yang miskin di kalangan kami itu mendapat 
keutamaan dalam pemberian Allah, sedangkan kami 
golongan yang berpangkat dan berdarjat diabaikan 
begitu sahaja I 


Inilah ujian yang diaturkan Allah untuk menduga 
golongan yang angkuh dengan kekayaan dan 
keturunan. Mereka tidak memahami tabi'at agama ini 
dan tabi'at dunia baru yang dibawa agama ini kepada 
umat manusia, iaitu satu dunia yang terang gemilang, 
yang mahu mengangkat- mereka ke puncak yang 
tinggi, satu dunia baru yang masih asing kepada umat 
Arab di masa itu, juga masih asing kepada dunia 
seluruhnya dan seterusnya masih asing kepada negeri- 
negeri yang digelarkan sebagai negeri-negeri 
demokrasi dengan berbagai-bagai bentuk dan nama 
(yang wujud pada hari ini). 





"Dan demikianlah Kami uji sikap mereka (pembesar- 
pembesar yang kaya) terhadap satu sama lain supaya mereka 
berkata: Apakah orang-orang yang seperti mereka (orang- 
orang miskin) yang diutamakan Allah dalam pemberian 
anugerah di antara kami?"(53) 


Pernyataan yang berupa bantahan yang 
dikemukakan oleh pembesar-pembesar Quraisy itu 
dijawab oleh Al-Qur'an: 



"(Jawab Allah) tidakkah Allah lebih mengetahui tentang 
orang-orang yang bersyukur. "(53) 


Jawapan ini penuh mengandungi saranan-saranan 
dan isyarat-isyarat iaitu: la menjelaskan awal-awal lagi 
bahawa pemberian hidayat itu adalah suatu balasan, 
yang dikurniakan Allah kepada orang-orang yang 
diketahuinya akan bersyukur apabila mereka diberi 
ni'mat hidayat ini, iaitu satu ni'mat yang tidak cukup 
dibalas dengan kesyukuran hamba, namun demikian 
Allah menerima amal usaha hamba-Nya dan 


membalaskannya dengan balasan yang amat besar 
yang tidak ada tolok bandingnya. 

Ia menjelaskan bahawa ni'mat keimanan itu tidak 
mempunyai sebarang hubungkait dengan mana-mana 
nilai bumi yang remeh yang lumrah di dalam 
kehidupan-kehidupan jahiliyah manusia. Ni'mat 
keimanan itu hanya dikurniakan Allah kepada orang- 
orang yang diketahui-Nya akan mensyukuri ni'mat itu 
walaupun mereka dari golongan bekas-bekas hamba 
atau dari golongan orang-orang yang lemah dan 
miskin kerana neraca pertimbangan Allah, tidak 
memberi tempat kepada nilai-nilai bumi yang remeh- 
temeh yang dibangga-banggakan manusia di dalam 
jahiliyah! 

la menjelaskan bahawa bantahan orang-orang yang 
menyangkal anugerah Allah itu adalah terbit dari 
kejahilan terhadap hakikat-hakikat. Ia juga 
menjelaskan bahawa pengagihan ni'mat kepada para 
hamba itu adalah berlandaskan ilmu Allah yang 
sempurna yang mengetahui setiap mereka yang 
benar-benar wajar menerima ni'mat itu. Bantahan 
dan sangkalan itu hanya mencerminkan kejahilan dan 
kebiadaban terhadap hak Allah. 

Ayat yang berikut memerintah Rasulullah s.a.w., 
iaitu selaku Rasulullah, beliau hendaklah memulakan 
ucapan salam kepada mereka yang telah dikurniakan 
Allah ni'mat keulungan memeluk Islam iaitu mereka 
yang dipandang hina oleh para pembesar dan 
bangsawan Quraisy, dan seterusnya menyampaikan 
berita gembira kepada mereka bahawa Allah telah 
menetapkan ke atas diri-Nya kesediaan membeli 
rahmat dalam bentuk memberi keampunan kepada 
orang-orang yang telah melakukan dosa kerana 
kejahilan, kemudian mereka terus bertaubat dan 



"Dan apabila orang-orang yang beriman kepada ayat-ayat 
Kami itu datang menemui engkau , maka ucapkanlah: 
Selamat sejahtera ke atas kamu. Allah Tuhan kamu telah 
menetapkan dasar rahmat ke atas diri-Nya , iaitu sesiapa di 
antara kamu yang telah melakukan kejahatan kerana 
kejahilan , kemudian ia bertaubat dan mengislahkan dirinya , 
maka sesungguhnya Allah Maha Pengampun dan Maha 
Pengasih. "(54) 

Itulah ni'mat penghormatan dari Allah selepas 
ni'mat keimanan dan ni'mat kemudahan hisab, dan 
itulah rahmat di dalam pembalasan Allah hingga 
dasar memberi rahmat itu dijadikan dasar yang 
ditetapkan ke atas diri-Nya terhadap orang-orang 

yang beriman kepada ayat-ayat-Nya, kemudian 
Rasulullah s.a.w. diperintah pula supaya 
menyampaikan ketetapan ini kepada mereka hingga 
dasar memberi rahmat itu sampai ke tahap di mana 
Aliah sanggup memberi kemaafan dan keampunan 
kepada semua dosa mereka apabila mereka bertaubat 
selepas melakukannya dan mengislahkan diri, kerana 
setengah mufassirin membuat pentafsiran bahawa 
kejahilan itu adalah satu sifat yang tidak terpisah dari 
tindakan melakukan dosa, yang mana seseorang itu 
tidak melakukan dosa melainkan kerana kejahilan.’ 
Berdasarkan pentafsiran ini, maka ayat ini merupakan 
nas yang meliputi segala kejahatan yang dilakukan 
oleh seseorang apabila ia bertaubat dan mengislahkan 
dirinya selepas melakukannya. Pendapat ini disokong 
oleh nas-nas yang lain yang menjelaskan bahawa 
taubat dari dosa - apa sahaja dosa - dan 
mengislahkan diri selepas melakukannya adalah 
menjamin keampunan kerana Allah telah menetapkan 
dasar memberi rahmat ke atas diri-Nya 

Kini marilah kita kembali - sebelum mengakhiri 
ulasan mengenai ceraian ini dalam surah ini - 
perhatikan beberapa hadith yang menjadi latar 
belakang turunnya ayat-ayat ini, dan bagaimana 
maksud dari hadith-hadith ini di samping keterangan 
nas Al-Qur'an menunjukkan hakikat perpindahan atau 
kemajuan umat manusia yang amat besar yang 
dilakukan oleh Islam pada masa itu, iaitu satu tahap 
perpindahan dan kemajuan, di mana umat manusia 
sehingga hari ini belum lagi berjaya sampai ke puncak 
yang telah dicapai pada masa itu kemudian mundur 
semula begitu jauh darinya. 


Ujar Abu Ja'far at-Tabari: Kami telah diceritakan 
oleh Hannad ibn as-Surri, kami telah diceritakan oleh 
Abu Zubayd daripada Asyath, daripada Kardaus Ath- 
Tha'Iabi daripada Ibn Mas'ud katanya: Sekumpulan 
pembesar Quraisy lalu di majlis Nabi s.a.w. semasa 
beliau sedang dihadapi oleh Suhayb, 'Ammar, Bilal, 
Khabbab dan lain-lain lagi dari golongan orang-orang 
Islam yang lemah dan ..miskin, lalu mereka berkata: 
Wahai Muhammad! Apakah anda telah berpuas hati 
dengan orang-orang seperti ini sahaja di kalangan 
kaum anda? Adakah orang-orang ini sahaja yang 
telah dipilih Allah untuk menerima anugerah-Nya di 
kalangan kita? Apakah wajar kami menjadi pengikut 
kepada orang-orang ini? Usirlah mereka dari majlis 
anda dan kami sanggup mengikut anda jika anda 
sanggup mengusir mereka! Lalu turunlah ayat ini: 




2 s' 9 




" Dan janganlah engkau usirkan orang-orang yang beribadat 
kepada Tuhan mereka pagi dan petang semata-mata kerana 
hendak mendapatkan keredhaan-Nya. "(52) 


^ 


’j 



"i Dan demikianlah Kami uji sikap mereka (pembesar- 
pembesaryang kaya) terhadap satu sama lain supaya mereka 
berkata: Apakah orang-orang yang seperti mereka (orang- 
orang miskin) yang diutamakan Allah dalam pemberian 
anugerah di antara kami ? (Jawab Allah:) Tidakkah Allah lebih 
mengetahui tentang orang-orang yang bersyukur? "(53) 


Abu Ja'far at-Tabari selanjutnya berkata: Saya telah 
diceritakan oleh al-Husayn ibn Amr ibn Muhammad 
al-Anqazi katanya: Saya telah diceritakan oleh bapa 
saya, kami telah diceritakan oleh Asbat daripada as- 
Suddi, daripada Abu Sa'id al-Azdi - jurubaca al-Azd - 
daripada Abul-Kanud daripada Khabbab mengenai 
firman Allah Taala: 


vfe % O 9 


J ^ Oy'V* 


t 




"Katanya: aI-Aqra ibn Habis at-Tamimi dan Uyainah 
ibn Hisn al-Fazari telah datang ke majlis Nabi s.a.w. 
dan dapati beliau sedang duduk bersama Bilal, 
Suhayb, Ammar dan Khabbab 'bersama dengan 
sekumpulan orang-orang Mu'min yang lemah dan 
miskin. Apabila kedua pembesar itu melihat orang- 
orang ini, maka kedua-duanya memandang rendah 
dan hina terhadap mereka, lalu mereka menemui 
beliau dan berkata kepadanya: "Kami suka jika anda 
dapat mengadakan satu majlis khusus untuk kami 
supaya orang-orang Arab mengetahui kelebihan dan 
kedudukan kami kerana anda selalu dikunjungi oleh 
rombongan-rombongan orang Arab dan kami 
tentulah merasa malu jika mereka melihat kami duduk 
bersama kumpulan hamba itu. Oleh sebab itu jika 
kami datang ke majlis anda, suruhlah mereka bangun 
memisahkan diri dari kami, dan jika kami selesai 
bercakap-cakap dengan anda, maka bolehlah anda 
duduk bersama mereka jika anda suka." Jawab 
beliau, "Boleh!" Lalu mereka pun berkata, "Tulislah 
satu perjanjian bahawa anda akan berbuat begitu 
kepada kami." Kata Khabbab: Lalu beliau menyuruh 
orang membawa kertas dan memanggil Ali supaya 
menulis perjanjian itu. Di waktu itu kami duduk di 
suatu sudut, tiba-tiba Jibril turun menyampaikan ayat 
ini: 



jlazIOs (JtjjRp- dU^>- (jt XJj 


Kemudian beliau menyambung: 



JUZU' KE-7 


SO SURAH AL-AN'AM C& 


335 



"Dan apabila orang-orang yang beriman kepada ayat-ayat 
Kami itu datang menemui engkau , maka ucapkanlah: 
Selamat sejahtera ke atas kamu f Allah telah menetapkan 
dasar rahmat ke atas diri-Nya . "(54) 


Lalu Rasulullah s.a.w. mencampakkan kertas itu dari 
tangannya kemudian beliau memanggil kami dan 
kami pun datang ke tempatnya-, lalu beliau membaca 
kepada kami ayat (yang berikut): 

Cs'r'iSt (yi * £ 



"Selamat sejahtera ke atas kamu. Allah telah menetapkan 
dasar rahmat ke atas dirinya. "(54) 


Kami pun duduk bersama beliau dan apabila beliau 
mahu bangun, beliau pun bangun meninggalkan 
kami. Kemudian Allah S.W.T. menurunkan ayat (yang 
berikut): 


- \^ 

o 





i 







"Dan tetap dirimu bersama orang-orang yang beribadat 
kepada Tuhan mereka pagi dan petang semata-mata kerana 
hendak mendapat keredhaan-Nya. Dan janganlah kedua 
matamu mengalihkan pandangan dari ‘ mereka kerana 
berkehendak kepada kesenangan hidup dunia. " 

(Surah al-Kahfi: 28) 

Ujar Khabbab: Selepas turun ayat itu Rasulullah 
s.a.w. sentiasa duduk bersama kami dan apabila tiba 
waktu beliau hendak berpisah dari kami, maka kami 
dahulu bangun meninggalkan beliau kemudian 
barulah beliau bangun. 13 

Selepas turunnya ayat ini Nabi s.a.w, terus 
memulakan salamnya kepada sahabat-sahabat yang 
miskin itu apabila beliau bertemu dengan mereka 
seraya bersabda: "Segala sanjungan dan kesyukuran 
terpulang kepada Allah yang telah menjadi di 
kalangan umatku orang-orang yang aku 


1 3 

Ibn Kathir telah mengulas hadith ini dalam tafsirnya katanya: 
Hadith ini agak aneh kerana ayat ini diturunkan di Makkah, 
sedangkan al-Aqra f ibn Habis dan Vyainah memeluk Islam 
selepas sekian lama berlakunya peristiwa Hijrah. Saya dapati 
ulasan itu tidak tepat , kerana yang pasti kedua-dua al-Aqra' dan 
Vyainah ini telah mengeluarkan perkataan itu sebelum mereka 
memeluk Islam. Oleh sebab itu tidak ada percanggahan di antara 
hadith ini dengan keislaman kedua-duanya selepas sekian lama 
berlakunya peristiwa Hijrah. Kedua-duanya menolak Islam 
semasa Islam menolak permintaan mereka. 


diperintahkan Allah supaya memulakan salam kepada 
mereka." 

Tersebut di dalam Sahih Muslim: Daripada Aiz ibn 
'Amr (katanya): Abu Sufyan telah lalu di hadapan 
Salman, Suhayb, Bilal dan beberapa orang lain lalu 
mereka menyindir: Demi Allah, pedang-pedang 
perajurit Allah tidak sempat melaksanakan tugasnya 
terhadap musuh-musuh Allah. Kata C Aiz): Abu Bakr 
terus menyampuk: Apakah wajar kamu mengeluarkan 
perkataan ini kepada seorang ketua dan penghulu 
Quraisy? Kemudian Abu Bakr menemui Nabi s.a.w. 
dan menceritakan hal ini kepadanya lalu beliau 
bersabda: "Mungkin (perkataan anda itu) telah 
menimbulkan kemarahan mereka dan jika anda 
menimbulkan kemarahan mereka bererti anda telah 
menimbulkan kemurkaan Tuhan anda." Lalu Abu 
Bakr terus pergi menemui mereka dan berkata, 
"Wahai saudara-saudara! Apakah kamu marah 
kepada aku?" Jawab mereka, "Tidak, Allah 
mengurniakan keampunan kepada anda, wahai 
saudara!" 


Kita perlu berhenti lama-lama di hadapan nas-nas 
ini (untuk meneliti secara mendalam) dan seluruh 
umat manusia juga perlu turut berhenti bersama- 
sama kerana ayat-ayat ini bukan semata-mata 
bertujuan untuk menggambarkan dasar-dasar, nilai- 
nilai dan teori-teori mengenai "hak-hak seorang 
manusia", malah tujuannya jauh lebih besar dari itu. 
Ayat-ayat ini menggambarkan sesuatu yang amat 
besar yang telah berlaku dalam kehidupan manusia, la 
menggambarkan satu perpindahan yang luas yang 
telah dilaksanakan agama ini untuk umat manusia 
seluruhnya. Ia menggambarkan satu garis gemilang di 
ufuk yang tinggi yang telah dicapai manusia pada 
suatu hari dalam sejarah hidup mereka yang sebenar. 
Walau bagaimanapun, umat manusia (pada masa itu) 
telah mundur dari garis gemilang yang pernah 
didakinya dengan langkah-langkah yang mantap di 
bawah panduan agama ini, namun kemunduran itu 
tidak sekali-kali mengurangkan nilai kemajuan dan 
perpindahan yang pernah dicapai mereka di suatu 
masa, dan ia tidak mengurangkan kepentingan garis 
gemilang yang pernah tergaris di dalam realiti hidup 
manusia. Sebenarnya nilai garis gemilang yang pernah 
dicapai manusia di suatu masa itu adalah 
menyarankan bahawa manusia boleh berusaha 
mencapaikannya sekali demi sekali, kerana andainya 
mereka pernah berjaya mencapaikannya di suatu 
masa, maka sudah tentu mereka mampu 

mencapaikannya semula. Garis gemilang tetap 
terbentang di ufuk yang tinggi, manusia tetap 
manusia yang sama, agama ini tetap agama ini, yang 
diperlu hanya keazaman, kepercayaan dan keyakinan. 

Nilai ayat-ayat ini ialah ia menggambarkan kepada 
manusia pada hari ini jalan menuju ke mercu yang 
tinggi dengan gambaran yang merangkumi titik-titik 
permulaan dan peringkat-peringkat perkembangan- 

nya. Ia bermula dari kaki bukit jahiliyah, di mana Islam 
telah memungut umat Arab dan membawa mereka 
ke mercu yang tinggi yang telah dicapai mereka. Ia 
telah menjadikan mereka sebagai angkatan perintis di 
bumi untuk memimpin umat manusia dari kaki bukit 
yang sama dan membawa mereka ke mercu yang 
tinggi yang pernah dicapai mereka. 

Tahap hidup di kaki bukit jahiliyah yang rendah 
yang telah dihayati oleh orang-orang Arab dan 
manusia seluruhnya adalah tergambar dengan jelas 
dalam perkataan sekumpulan pembesar Quraisy yang 
berkata kepada Rasulullah s.a.w.: "Wahai 

Muhammadl Apakah anda telah berpuas hati dengan 
orang-orang yang seperti ini sahaja di kalangan kaum 
anda? Apakah orang-orang ini sahaja yang telah 
dipilih Allah untuk menerima anugerah-Nya di 
kalangan kami? Apakah wajar kami menjadi 
pengikut-pengikut kepada orang-orang ini? Usirlah 
mereka dari majlis anda dan kami sanggup mengikut 
anda jika anda sanggup mengusir mereka.* Atau ia 
tergambar dalam pandangan menghina yang 
ditunjukkan oleh aI-Aqra' ibn Habis at-Tamimi dan 
'Uyainah ibn Husayn al-Farazi terhadap sahabat- 
sahabat Rasulullah s.a.w. yang ulung iaitu Bilal, 
Suhayb, 'Ammar, Khabbab dan lain-lain sahabat dari 
golongan lemah yang miskin dan dalam perkataan 
kedua-duanya kepada Nabi s.a.w.: "Kami suka jika 
anda dapat mengadakan satu majlis khusus untuk 
kami supaya orang-orang Arab mengetahui kelebihan 
dan kedudukan kami, kerana anda selalu dikunjungi 
oleh rombongan-rombongan orang-orang Arab dan 
kami tentulah merasa malu jika mereka melihat kami 
duduk bersama kumpulan hamba-hamba itu." 

Di sini sikap jahiliyah memperlihatkan wajahnya 
yang masam kusam, memperlihatkan nilainya yang 
remeh dan perhitungannya yang kecil, la 
memperlihatkan semangat fanatik keturunan, 
semangat fanatik bangsa dan pandangan yang tinggi 
kepada gagasan dan kelas masyarakat dan 
sebagainya. Golongan sahabat-sahabat yang 
dihinakan itu setengahnya bukan dari bangsa Arab, 
setengahnya bukan dari golongan bangsawan dan 
setengahnya pula bukan dari golongan hartawan 
yang mempunyai nilai-nilai yang dipandang tinggi di 
dalam setiap jahiliyah, iaitu nilai yang masih terus 
dipandang tinggi oleh masyarakat-masyarakat 
jahiliyah pada hari ini yang terkongkong kepada 
semangat fanatik kaum, bangsa dan kelas. 

Inilah keadaan di kaki bukit jahiliyah, dan di sana, di 
kemuncaknya yang tinggi tegaknya Islam yang tidak 
memberi apa-apa penghargaan kepada nilai-nilai dan 
perhitungan-perhitungan yang kerdil dan remeh- 
temeh itu, juga kepada kebanggaan dan keangkuhan 
yang bodoh, kerana Islam adalah diturunkan dari 
langit bukannya tumbuh dan lahir di bumi. 
Sedangkan bumi di waktu itu merupakan kaki bukit 
jahiliyah yang tidak dapat menumbuhkan tumbuhan 
yang aneh, baru dan luhur ini. Itulah Islam yang 
dijunjung oleh Nabi Muhammad s.a.w. selaku orang 
yang pertama menjunjungnya, iaitu Muhammad 


utusan Allah yang menerima wahyu dari langit, 
sedangkan beliau sebelum ini merupakan seorang 
tokoh Bani Hasyim yang paling terkemuka, sedangkan 
Bani Hasyim pula adalah suku Quraisy yang paling 
tinggi. Itulah nilai islam yang dijunjung oleh Abu Bakr 
sahabat ulung Rasulullah s.a.w. terhadap golongan 
para hamba itu. Ya, sebenarnya mereka adalah para 
hamba yang telah mencabut perhambaan terhadap 
sesama manusia dan menjadikan diri -mereka para 
hamba kepada Allah Yang Maha Esa sahaja dan 
mereka telah berjaya menunjukkan pencapaian 
mereka masing-masing. 


Jika (nilai) kaki bukit jahiliyah yang rendah itu 
tergambar di dalam perkataan-perkataan yang 
diucapkan oleh pembesar-pembesar Quraisy dan 
dalam perasaan angkuh al-Aqra' dan 'Uyainah, maka 
kemuncak (nilai) Islam pula tergambar di dalam 
perintah Allah Yang Maha Tinggi dan Maha Besar 
kepada Rasulullah s.a.w. (dalam ayat-ayat yanq 
berikut): 



"Dan janganlah engkau usirkan orang-orang yang beribadat 
kepada Tuhan mereka pagi dan petang semata-mata kerana 
hendak mendapatkan keredhaan-Nya kerana tiada sedikit 
pun engkau bertanggungjawab terhadap hisab mereka dan 
tiada sedikit pun mereka bertanggungjawab terhadap hisab 
engkau. Oleh sebab itu jika engkau mengusir mereka 
nescaya engkau termasuk dalam golongan orang-orang 
yang zalim (52). Dan demikianlah Kami uji sikap mereka 
(pembesar-pembesar yang kaya) terhadap satu sama lain 
supaya mereka berkata: Apakah orang-orang yang seperti 
mereka (orang-orang miskin) yang diutamakan Allah dalam 
pemberian anugerah di antara kami? (Jawab Allah:) Tidakkah 
Allah lebih mengetahui tentang orang-orang yang 
bersyukur? (53) Dan apabila orang-orang yang beriman 

kepada ayat-ayat Kami itu datang menemui engkau, maka 
ucapkanlah: Selamat sejahtera ke atas kamu . Allah telah 
menetapkan dasar rahmat ke atas diri-Nya, iaitu sesiapa di 
antara kamu yang telah melakukan suatu kejahatan kerana 
kejahilan kemudian ia bertaubat dan mengislahkan dirinya, 
maka sesungguhnya Allah Maha Pengampun dan Maha 
Pengasih. "(54) 

Kemuncak (nilai) Islam juga tergambar dalam 
perilaku Rasulullah s.a.w. terhadap para hamba itu, 
beliau telah diperintah oleh Allah supaya memulakan 
ucapan salam kepada mereka dan duduk bersama 
mereka dengan sabar dan supaya beliau jangan 
bangun meninggalkan majlis sehingga mereka 
bangun, sedangkan beliau Muhammad bin Abdullah 
ibn Abdul Muttalib ibn Hasyim di samping seorang 
utusan Allah dan sebaik-baik makhluk Allah dan 
se besar-besar tokoh manusia yang memberi 
kehormatan kepada hayat 

Kemudian kemuncak kebesaran Islam tergambar 
pula dalam pandangan golongan para hamba itu 
terhadap kedudukan mereka di sisi Allah dan 
pandangan mereka terhadap pedang-pedang mereka 
yang dianggapkan mereka sebagai pedang-pedang 
Tuhan, juga pandangan mereka terhadap Abu Sufyan 
selaku ketua dan pembesar Quraisy, yang mana Islam 
hanya meletakkannya di belakang dalam barisan 
Muslimin sahaja kerana ia tergolong dalam golongan 
Tulaqa' (orang-orang yang dibebaskan oleh Rasulullah 
s.a.w. pada hari pembukaan Makkah) dan baru 
memeluk Islam pada tahun itu. Mereka telah 
mendapat kebebasan kerana diampuni oleh 
Rasulullah s.a.w., sedangkan Islam telah meletakkan 
golongan para hamba itu dalam barisan hadapan 
kaum Muslimin kerana mereka merupakan angkatan 
pertama memeluk Islam ketika Islam berada dalam 
keadaan yang paling sulit dan sukar. Oleh sebab itu 
apabila Abu Bakr r.a. mengecam mereka kerana 
membuat sindiran yang tajam kepada Abu Sufyan, dia 
terus diperingatkan oleh sahabatnya Rasulullah s.a.w. 
bahawa kecaman itu mungkin telah menimbulkan 
kemarahan mereka dan ini mungkin bererti ia telah 
menimbulkan kemurkaan Allah. Ya Allah, tiada suatu 
ulasan lain yang dapat sampai ke tahap ini. Kita tidak 
berupaya pada hari ini selain dari merenunginya 
dengan sedalam-dalamnya ulasan itu, Abu Bakr r.a. 
terus pergi meminta maaf kepada kumpulan para 
hamba itu untuk mendapat keredhaan Allah, katanya; 
"Wahai saudara-saudaraku! Apakah kamu marah 
kepadaku?" Jawab mereka: "Tidak, wahai saudara 
kamif Allah kurniakan keampunan kepada anda." 

Itulah satu kemajuan yang amat besar yang telah 
terlaksana dalam hayat umat manusia, itulah 
kemajuan dan perpindahan yang amat jauh yang 
telah berlaku di dalam realiti hidup manusia. Itulah 
satu perubahan dalam bidang nilai-nilai dan 
peraturan-peraturan di dalam bidang perasaan dan 
kefahaman-kefahaman serentak dalam satu waktu. 
(Di waktu itu) bumi;adalah bumi yang sama, 
persekitaran adalah persekitaran yang sama, manusia 


adalah manusia yang sama, ekonomi adalah ekonomi 
yang sama.... dan segala-galanya berada dalam 
kedudukan yang sama kecuali (yang berbeza) ialah 
wahyu dari Allah telah diturunkan kepada seorang 
manusia dan wahyu itu membawa kuasa atau autoriti 
dari Allah, la berbicara dengan fitrah manusia di 
sebalik timbunan sampah sarap kepercayaan yang 
karut, la menyeru manusia yang berada di kaki bukit 
jahiliyah yang amat rendah dan seruan yang 
berkumandang di sepanjang jalan itu telah 
mendorongkan mereka mendaki kemuncak bukit 
yang tinggi setapak demi setapak melangkah ke atas 
bersama Islam. 

Kemudian umat manusia berpatah balik 
menurunkan diri dari kemuncak yang tinggi dan sekali 
lagi menggelongsor jatuh ke kaki bukit. Dan sekali 
lagi muncul dan tegaknya 'asabiyah-'asabiyah yang 
busuk di New York, di Washington, di Chicago, di 
Johannesberg dan lain-lain negeri yang bertamadun, 
iaitu 'abasiyah-'abasiyah bangsa dan warna kulit 
kemudian di sana sini muncul 'asabiyah kenegerian, 
kebangsaan dan 'asabiyah kelas yang tidak kurang 
busuknya dari 'asabiyah itu. 

Tetapi Islam tetap berada di kemuncak, di mana 
terbentang garis gemilang yang pernah dicapai oleh 
manusia. Di sanalah Islam tegak dan kekal sebagai 
satu rahmat dari Allah kepada umat manusia supaya 
mereka dapat mengangkatkan kaki mereka yang 
terbenam di dalam lumpur dan mengangkatkan mata 
mereka yang terbenam dalam paya yang kotor itu 
agar mereka bercita-cita sekali lagi untuk menuju ke 
garis yang gemilang itu, dan sekali lagi mendengar 
seruan Islam yang merdu dan seterusnya sekali lagi 
tampil menyahut seruannya mendaki menuju 
kemuncak yang tinggi. 

Kami tidak dapat membuat ulasan selingan yang 
lebih jauh dari ini mengikut batas-batas methodologi 
kami di dalam tafsir ini. Kami tidak dapat berhenti di 
sini sepanjang hentian yang silam, di mana kami 
menyeru seluruh umat manusia supaya berdiri lama- 
lama meneliti ayat-ayat ini dan maksud-maksudnya, 
agar mereka dapat melihat betapa jauhnya langkah 
kemajuan di dalam sejarah manusia yang terlukis di 
celah-celah ayat-ayat ini ketika mereka mendaki dari 
kaki bukit jahiliyah yang rendah menuju ke puncak 
yang tinggi kerana menyambut seruan Islam. 
Kemudian mereka jatuh semula ke bawah kerana 
menyahut seruan "tamadun kebendaan" yang 
kosong dari roh dan 'aqidah itu, juga agar mereka 
dapat menyedari ke manakah Islam pada hari ini 
dapat memimpin mereka sekali lagi setelah gagalnya 
segala percubaan, segala isme, segala peraturan, 
segala sistem, segala gagasan dan segala kefahaman 
yang telah diadakan oleh manusia untuk kebaikan diri 
mereka dengan berasing jauh dari agama Allah dan 
hidayat-Nya. Semuanya telah gagal untuk 
mengangkatkan manusia sekali lagi ke puncak yang 
tinggi, gagal untuk menjamin hak-hak manusia yang 
mulia dalam bentuk yang gemilang ini, gagal untuk 

mencurahkan perasaan tenteram dan tenang ke 
dalam hati manusia walaupun mereka telah mencapai 
kemajuan yang amat besar, la gagal membawa 
manusia ke puncak yang tinggi tanpa pembunuhan 
beramai-ramai, tanpa penindasan-penindasan yang 
kejam, tanpa tindakan-tindakan atau peraturan- 
peraturan dharurat yang menghapuskan kebebasan- 
kebebasan asasi, tanpa ketakutan dan kecaman, 
tanpa penyeksaan, tanpa kelaparan dan kemiskinan 
dan tanpa suatu gejala dari gejala-gejala zaman 
peralihan yang dilakukan oleh manusia di bawah 
naungan sistem-sistem hidup yang malang yang 
diciptakan oleh manusia, di mana mereka 
menyembah dan memuja satu sama iain selain dari 
Allah. 

Cukuplah setakat ini sahaja. Cukuplah dengan 
saranan-saranan yang kuat dan mendalam yang 
dicurahkan oleh ayat-ayat ini di dalam hati-hati yang 
sedar. 14 


****** 


(Pentafsiran ayat 55) 



" Dan demikianlah Kami terangkan ayat-ayat (Ai-Our'an ini) 
dan supaya jalan para penderhaka itu ketara dengan 
jelas/' (55) 


Inilah keterangan penamat bagi ceraian ini yang 
telah mengemukakan tabi'at risalah dan tabi'at Rasul 
dengan jelas dan terang, di samping mengemukakan 
'aqidah ini (dalam bentuk aslinya) tanpa sebarang 
hiasan dan dandanan, juga menjelaskan perhitungan- 
perhitungan dan nilai-nilai yang hendak dihapuskan 
oleh 'aqidah ini dari kehidupan manusia dan 
seterusnya menjelaskan perhitungan-perhitungan dan 
nilai-nilai yang hendak ditegakkan olehnya. 




"Dan demikianlah Kami terangkan ayat-ayat (Ai-Our'an 
ini). "(55) 


Yakni dengan cara dan penjelasan yang seperti ini 
kami huraikan ayat-ayat tersebut dengan terang 
tanpa meninggalkan sebarang keraguan, kesamaran 
dan kekeliruan dalam perkara ini dan tanpa 
memerlukan tuntutan agar kebenarannya dibuktikan 
dengan mu'jizat-mu'jizat kerana hakikat ini cukup 
jelas dan perkara ini amat terang. Beginilah caranya 
ayat-ayat Ai-Our'an mengemukakan contoh itu. 


14 Untuk mendapat penjelasan yang lengkap tentang 
beberapa aspek pandangan terhadap hakikat yang sebenar ini 
sila rujuk kepada tafsiran firman Allah: “ £)i (1) 

(2) cr ^VI // dalam juzu' yang ketiga puluh dari Tafsir ini. 


Segala penjelasan mengenai bukti-bukti hidayat dan 
penyaran-penyaran keimanan, juga penjelasan 
mengenai hakikat-hakikat dan peristiwa-peristiwa 
yang telah berlaku yang telah diterangkan sebelum ini 
di dalam surah ini adalah semuanya dikira termasuk di 
dalam maksud firman Allah Taala: 



"Dan demikianlah Kami terangkan ayat-ayat (Ai-Our'an 
ini)." (55) 


Adapun ungkapan akhir ayat yang pendek ini iaitu: 



"Dan supaya jalan para penderhaka itu ketara dengan 
jelas"(55) 

adalah mengandungi satu maksud yang amat 
menarik, iaitu ia mendedahkan methodoiogi Ai- 
Our'an dalam menerangkan 'aqidah dan 
mengaturkan harakat untuk memperjuangkannya. 
Sebenarnya methodoiogi AI-Qur'an bukan sahaja 
bertujuan untuk menerang dan menonjolkan 
kebenaran agar jalan yang diikuti oleh para solehin itu 
kelihatan begitu jelas, malah ia juga bertujuan 
menerang dan mendedahkan kebatilan agar jalan 
yang diikuti oleh orang-orang yang sesat dan berdosa 
itu kelihatan begitu ketara kerana keketaraan jalan 
yang diikuti oleh orang-orang yang menderhaka ini 
merupakan suatu keperluan dan kepastian untuk 
menonjolkan keketaraan jalan yang diikuti oleh 
orang-orang yang beriman. Ia merupakan garis 
pemisah yang digariskan di persimpangan jalan. 


Methodoiogi ini adalah methodoiogi yang dijelaskan 
oleh Allah S.W.T. untuk berbicara dengan hati 
manusia, kerana Allah mengetahui bahawa usaha 
menegakkan keyakinan kepercayaan kepada 
kebenaran dan kebaikan adalah memerlukan 
kebolehan melihat dengan jelas aspek kebatilan dan 
kejahatan yang menjadi lawan dan tandingannya di 
samping memerlukan keyakinan bahawa kebatilan ini 
adalah suatu kejahatan yang tulen dan kebenaran ini 
adalah suatu kebenaran dan kebaikan yang tulen. 
Begitu juga Allah mengetahui bahawa kekuatan 
untuk memperjuangkan kebenaran itu bukan sahaja 
lahir dari kesedaran pejuang kebenaran bahawa ia 
berjuang di atas jalan yang benar, tetapi juga lahir 
dari kesedarannya bahawa para penentangnya adalah 
berjuang di atas jalan kebatilan dan mengikut jalan 
orang-orang yang berdosa yang disebut di dalam ayat 
yang lain bahawa mereka adalah musuh kepada 

^ n' Vu> $ 

"Dan demikianlah Kar 

musuh-musuh yang terdiri dari orang-orang yang berdosa" 



setiap nabi: 
1 , 


(Surah al-Furqan: 31) 


agar tersemat dengan yakin dan jelas di dalam jiwa 
nabi dan jiwa para Muslimin bahawa golongan yang 

memusuhi dan menentang mereka adalah golongan 
manusia pendosa. 

Kejelasan konsep kekafiran merupakan satu 
keperluan dan kepastian untuk menonjolkan kejelasan 
konsep keimanan, kebajikan dan kebaikan. 

Penjelasan yang terang mengenai jalan yang diikuti 
oleh para pendosa itu merupakan salah satu matlamat 
penerangan Rabbani melalui ayat-ayat Al-Qur'an, 
kerana sebarang kekaburan dan kekeliruan tentang 
pendirian dan jalan yang diikuti oleh para penderhaka 
itu akan mengakibatkan kekaburan dan kekeliruan 
pendirian dan jalan yang diikuti oleh para Mu'minin. 
Kedua-dua golongan ini merupakan dua lembaran 
yang bertentangan dan dua jalan yang berlainan. 
Kedua-duanya pastilah dibezakan dengan warna- 
warna dan garis-garis yang terang dan jelas. 

Berlandaskan hakikat ini setiap harakah Islamiyah 
pasti dimulakan dengan membuat penentuan dan 
pembezaan yang jelas di antara jalan para Mu'minin 
dengan jalan para penderhaka. Ia pasti dimulakan 
dengan langkah memperkenalkan jalan para 
Mu'minin dan jalan para penderhaka dan meletakkan 
label-label yang terang yang membezakan di antara 
orang-orang yang beriman dengan orang-orang yang 
memilih jalan penderhaka di alam realiti bukannya di 
alam teori, agar dengan cara ini para penda'wah 
Islamiyah dan para pejuang dalam harakah Islamiyah 
dapat mengetahui dengan jelas siapakah orang-orang 
yang beriman dan siapakah para penderhaka yang 
ada di sekeliling mereka setelah dibuat penentuan 
dan pembezaan yang jelas di antara jalan-jalan sistem 
hidup dan label-label yang membezakan jalan-jalan 
dua golongan ini, di mana kedua-dua jalan dan label 
itu tidak dicampuraduk dan tidak menimbulkan 
kekeliruan dan di mana sifat-sifat dan ciri-ciri yang 
membezakan di antara dua golongan ini tidak 
diselubungi kekeliruan dan kekaburan. 

Penentuan dan pembezaan yang jelas itu kelihatan 
begitu ketara ketika Islam menghadapi tentangan 
kaum Musyrikin di Semenanjung Tanah Arab, di mana 
jalan yang diikuti oleh kaum Muslimin yang soleh 
ialah jalan yang diikuti oleh Rasulullah s.a.w. dan para 
pengikutnya, sedangkan jalan yang diikuti oleh para 
penderhaka ialah jalan orang-orang yang tidak 
memeluk agama ini. Dengan penentuan dan 
pembezaan inilah Al-Qur'an diturunkan, di mana 
Allah S.W.T. menjelaskan ayat-ayatnya mengikut 
sebagaimana contoh-contoh penjelasan yang telah 
silam dan di antaranya ialah contoh yang akhir itu 
agar jalan yang diikuti oleh para penderhaka itu 
ketara dengan terang. 

Ketika Islam menghadapi kepercayaan-kepercayaan 
syirik, paganisme, ateisme dan berbagai-bagai agama 
yang sesat dan menyeleweng dari peninggalan agama 
yang berasal dari agama yang diturunkan Allah 
setelah diubah dan dirosakkan oleh berbagai-bagai 
penyelewengan manusia.... ketika Islam menghadapi 


golongan-golongan dan kumpulan-kumpulan agama 
ini, maka jalan yang diikuti para Mu'minin yang soleh 
adalah cukup jelas dan tidak boleh dikelirukan. 

Tetapi kesulitan besar yang sebenar yang dihadapi 
oleh harakat-harakat Islamiyah pada hari ini tidak 
sedikitpun terbabit dengan persoalan ini, malah 
kesulitan sebenar yang dihadapinya ialah wujudnya 
kaum-kaum dari keturunan orang-orang Islam sendiri 
yang tinggal di negeri-negeri yang dahulunya pernah 
menjadi negara Islam yang dikuasai agama Allah dan 
diperintah dengan syari'at Allah, kemudian kaum- 
kaum ini meninggalkan agama Islam yang sebenar 
tetapi mengakui beragama Islam dari segi namanya 
sahaja. Mereka tidak menghiraukan asas-asas dan 
prinsip-prinsip Islam dari segi i'tiqad dan kenyataan 
walaupun mereka mendakwa beragama Islam dari 
segi i'tiqad Islam adalah syahadat atau pengakuan La 
ilaha Illallah (tiada Tuhan yang layak disembah 
melainkan Allah) dan pengakuan ini harus ditegakkan 
di dalam i'tiqad bahawa hanya Allah sahaja yang 
mencipta dan mengendalikan alam buana. Hanya 
Allah sahaja yang layak ditujukan kepadanya segala 
syi'ar ibadat dan segala aktiviti hidup manusia dan 
hanya Allah sahaja merupakan satu-satunya sumber, 
di mana manusia harus mengambil dari-Nya segala 
undang-undang dan peraturan hidup mereka serta 
tunduk kepada syari'at-Nya di dalam seluruh urusan 
hidup mereka. Mana-mana individu yang tidak 
membuat pengakuan La ilaha Illallah dengan 
pengertian yang sedemikian, maka ia dikira belum lagi 
membuat pengakuan La ilaha illallah yang betul dan 
belum lagi masuk ke dalam Islam walaupun ia 
memakai nama, gelaran dan keturunan Islam. Begitu 
juga mana-mana negeri yang belum lagi 

merealisasikan konsep syahadat La ilaha Hallah 
dengan pengertian yang sedemikian, maka negeri itu 
dikira belum lagi patuh kepada agama Islam dan 
belum lagi masuk ke dalam agama Islam. 

Di dunia pada hari ini terdapat berbagai-bagai kaum 
manusia yang memakai nama-nama orang-orang 
Islam dan berasal dari keturunan Islam. Mereka 
tinggal di negeri-negeri yang pernah menjadi negara 
Islam di suatu masa yang silam, tetapi kaum-kaum itu 
pada hari ini tidak menghayati lagi pengakuan La 
ilaha Hallah dengan pengertiannya yang betul. Begitu 
juga negeri-negeri itu pada hari ini tidak lagi tunduk 
dan patuh kepada Allah mengikut pengertian ini. 

Inilah masalah yang paling sulit yang dihadapi oleh 
Harakah-Harakah Islamiyah yang sebenar di negeri- 
negeri dan kalangan kaum-kaum yang seperti itu. 

Yang menjadi masalah yang paling sulit yang 
dihadapi oleh harakat-harakat ini ialah wujudnya 
kekaburan dan kekeliruan yang menyelubungi 
pengertian La ilaha Illallah dan pengertian Islam di 
satu segi dan menyelubungi pengertian syirik dan 
pengertian jahiliyah dari satu segi yang lain pula. 

Masaiah paling sulit yang dihadapi oleh Harakah- 
Harakah ini ialah wujudnya ketidakjelasan jalan yang 
diikuti kaum Muslimin yang soleh dan jalan yang 
diikuti kaum Musyrikin yang penderhaka di samping 
wujudnya campur aduk lambang-lambang dan label- 
label, wujudnya kekeliruan nama-nama dan sifat-sifat 
dan wujudnya padang gurun yang tidak mempunyai 
batu-batu tanda perjalanan di persimpangan jalan. 

Musuh-musuh Harakah-Harakah Islamiyah telah 
mengetahui lubang kelemahan ini dan mereka sedang 
berusaha meluaskan lubang kelemahan ini, 
menambahkan kegoyahan, kekeliruan dan campur 
aduk hingga ke tahap jika ada suara yang terus terang 
membuat pernyataan yang tegas ini, maka 
pernyataan ini akan disifatkan sebagai satu tuduhan 
yang salah, iaitu tuduhan mengkafir orang-orang 
Islami!! Ini menjadikan persoalan menentukan 
keislaman dan kekafiran itu harus dirujukkan kepada 
adat dan istilah manusia bukannya dirujukkan kepada 
firman Allah dan sabda Rasul-Nya. 

Inilah kesulitan yang amat besar di samping 
merupakan batu penghalang utama yang pasti 
ditempuh oleh penda'wah-penda'wah kepada agama 
Allah di dalam setiap generasi. 


(Berdasarkan hakikat ini) da'wah kepada agama 
Allah pastilah dimulakan dengan menjelaskan dengan 
tegas jalan hidup kaum Mu'minin dan jalan hidup 
kaum penderhaka, dan para penda'wah kepada 
agama Allah tidak seharusnya bertolak ansur dan 
berkompromi dalam kalimat al-Haq dan dalam 
persoalan yang memisahkan di antara keimanan dan 
kekafiran. Mereka tidak seharusnya merasa gentar 
dan takut dan tidak seharusnya patah semangat 
dalam menghadapi celaan dan cemuhan atau dalam 
menghadapi larangan orang yang mengatakan: Lihat! 
Penda'wah ini mengkafirkan orang-orang Islam! 


Islam sebenarnya tidak mempunyai sifat yang goyah 
dan cair, sebagaimana yang disangkakan oleh orang- 
orang yang tertipu dan terkeliru. Islam itu terang dan 
kekafiran juga terang. Islam itu ditegakkan dengan 
syahadat La ilaha lllallah dengan pengertiannya yang 
telah dihuraikan tadi, dan sesiapa yang tidak 
menegakkan syahadat La ilaha lllallah dengan 
pengertian ini dan sesiapa yang tidak menegakkan 
syahadat ini dalam kehidupannya dengan pengertian 
ini, maka hukum Allah dan Rasul-Nya terhadapnya 
ialah dia tergolong di dalam golongan orang-orang 
yang kafir, orang-orang yang zalim (syirik), orang- 
orang yang fasig dan golongan para penderhaka. 



"Dan demikianlah Kami terangkan ayat-ayat (Al-pudan ini) 
dengan terperinci (supaya jelas jalan orang-orang yang soleh) 
dan supaya jalan-jalan orang-orang yang menderhaka ketara 
dengan jelas. "(55) 


Para penda'wah kepada agama Allah pasti 
menempuh halangan ini dan pasti mempunyai 
kejelasan yang sempurna di dalam hati mereka agar 
seluruh tenaga mereka dapat ditumpukan ke jalan 
Allah tanpa dihalang, diganggu gugat dan 
digoyahkan oleh kekeliruan dan kekaburannya, 
kerana tenaga usaha mereka tidak mungkin bergerak 
lancar kecuali mereka percaya dengan yakin bahawa 
mereka adalah orang-orang Islam, manakala orang- 
orang yang menghalang dan menentang mereka 
serta menghalang orang ramai dari agama Allah 
adalah pendosa-pendosa. Begitu juga mereka tidak 
dapat menanggung kesulitan-kesulitan di medan 
perjuangan kecuali mereka yakin bahawa persoalan 
yang diperjuangkan mereka adalah persoalan 
kekafiran dan keimanan dan kecuali mereka sedar 
•bahawa mereka dan kaum mereka sedang berada di 
persimpangan jalan, juga sedar bahawa mereka tegak 
di atas satu 'aqidah dan kaum mereka tegak di atas 
satu 'aqidah yang lain, mereka berada dalam satu 
agama dan kaum mereka berada dalam satu agama 
yang lain: 



"Dan demikianlah Kami terangkan ayat-ayat (Ai-Qudan ini) 
dengan terperinci (supaya jelas jalan orang-orang yang soleh) 
dan supaya jalan-jalan orang-orang yang menderhaka ketara 
dengan jelas. "(55) 


Amatlah benar firman Allah Yang Maha Agung. 

k k k: 'k k 'k 


(Kumpulan ayat-ayat 56-65) 

"Katakanlah: Sesungguhnya aku telah dilarang menyembah 
mereka (sembahan-sembahan) yang disembahkan kamu 
selain dari Allah . Katakanlah aku tidak dapat mengikut 
kehendak-kehendak nafsu kamu. Sesungguhnya sesatlah 
aku jika aku berbuat demikian dan tentulah aku tidak akan 
termasuk dalam golongan orang-orang yang mendapat 
hidayat (56). Katakanlah: Sesungguhnya aku berdiri tegak di 
atas bukti yang jelas dari Tuhanku , sedangkan kamu 
mendustakannya. Aku tidak mempunyai kuasa mengenakan 
' azab yang kamu pinta supaya disegerakan itu kerana tiada 
kuasa yang menentukan hukuman kecuali di tangan Aliah , 
Dialah yang berkuasa menerangkan keputusan yang benar 
dan Dialah sebaik-baik pengadil (57). Katakanlah: Jika aku 


mempunyai kuasa menentukan hukuman ' azab yang kamu 
pinta disegerakannya itu tentulah persoalan di antara aku 
dan kamu dapat diselesaikan (sekarang ini juga) dan Allah 
lebih mengetahui tentang orang-orang yang zalim (58). Dan 
di sisi Allah tersimpan anak-anak kunci segala perkara ghaib. 


Tiada siapa yang mengetahuinya kecuali Dia. Dan Dialah 
yang mengetahui segala sesuatu yang ada di daratan dan 
lautan. Dan tiada sehelai daun yang gugur melainkan 
diketahui oleh-Nya. Dan tiada sebutir biji di dalam 
kegeiapan-kegelapan perut bumi dan tiada suatu yang basah 
dan tiada suatu yang kering melainkan semuanya tercatat di 
dalam sebuah buku yang amat jelas (59). Dan Dialah yang 
mewafatkan (menidurkan) kamu di waktu malam dan 
mengetahui segala suatu yang telah dilakukan kamu di 
waktu siang , kemudian Dia membangunkan kamu kembali 
di waktu siang untuk disempurnakan ajal yang telah 
ditentukan kepada kamu kemudian kamu akan dikembalikan 
kepada-Nya dan kemudian Dia akan memberitahu kepada 
kamu segala perbuatan yang telah dilakukan kamu (60). Dan 
Dialah Yang Maha Berkuasa di atas seluruh hamba-Nya dan 
mengirimkan malaikat-malaikat penjaga yang mengawasi 
kamu sehingga apabila sa'at maut tiba kepada seseorang 
dari kamu f maka ia akan diwafatkan oleh malaikat utusan 
Kami dan mereka tidak pernah mencuaikan tugas mereka 
(61). Kemudian mereka dikembalikan kepada Allah 
Pelindung mereka yang sebenar. Ketahuilah i Dia sahaja yang 
memiliki kuasa menentukan hukuman (pada hari Qiamat) 
dan Dialah Penghisab yang paling pantas (62). Katakanlah: 
Siapakah yang berkuasa menyelamatkan kamu dari bahaya 
bencana daratan dan lautan , di mana kamu berdo'a kepada- 
Nya dengan rendah diri dan dengan suara yang lembut: "Jika 
Allah menyelamatkan kami dari bahaya bencana ini nescaya 
kami akan jadikan diri kami dari golongan orang-orang yang 
bersyukur (63). Katakanlah: Aliahlah yang berkuasa 
menyelamatkan kamu dari bahaya bencana itu dan dari 
segala kesusahan , kemudian kamu masih terus 

mempersekutukan-Nya (64). Katakanlah: Aliahlah yang 
berkuasa mengirimkan ' azab ke atas kamu dari arah atas 
(kepala kamu) atau dari arah bawah kaki kamu atau Dia 
menjadikan kamu keliru menyebabkan kamu berpecah-belah 
kepada berbagai-bagai puak dan merasakan kamu bencana 
(perang dan penindasan) terhadap satu sama lain. Lihatlah! 
Bagaimana Kami menjelaskan ayat-ayat kepada mereka 
dengan berbagai-bagai cara supaya mereka mengerti. "(65) 

Hakikat Uluhiyah Allah 

Gelombang ayat-ayat ini mengembalikan kita 
kepada "Hakikat Uluhiyah" selepas dihuraikan 
"Hakikat Risalah" dan "Hakikat Rasul" di dalam 
gelombang ayat-ayat yang silam dalam rangkaian 
ayat-ayat yang bertautan satu sama lain, juga selepas 
ketaranya ciri-ciri perbezaan di antara jalan hidup para 
penderhaka dan jalan hidup para mu'minin 
sebagaimana kami telah ulaskan di akhir ceraian yang 
lepas. 

Hakikat Uluhiyah di dalam gelombang ini dapat 
dilihat di dalam berbagai-bagai bidang, dan di sini 
kami akan huraikannya secara ringkas sebelum kami 
huraikannya secara terperinci ketika mentafsirkan nas- 
nas Al-Qur'an itu nanti. 

Hakikat Uluhiyah dapat di lihat pada hati Rasulullah 
s.a.w., di mana beliau dapati dalam hatinya bukti 
yang jelas dari Allah yang memberi keyakinan yang 
kukuh kepadanya, iaitu keyakinan yang tidak dapat 
digoyahkan oleh pendustaan dari para pendusta. Oleh 
sebab itu beliau menumpukan sepenuh dirinya 
kepada Allah dan memisahkan diri dari kaumnya 

dengan pemisahan seorang yang yakin kepada 
petunjuk Ilahi yang didapati olehnya: 



" Katakanlah : Sesungguhnya aku telah dilarang menyembah 
mereka (sembahan-sembahan) yang disembahkan kamu 
selain dari Allah . Katakanlah aku tidak dapat mengikut 
kehendak-kehendak nafsu kamu . Sesungguhnya sesatlah 
aku jika aku berbuat demikian dan tentulah aku tidak akan 
termasuk dalam golongan orang-orang yang mendapat 
hidayat (56). Katakanlah: Sesungguhnya aku berdiri tegak di 
atas bukti yang jelas dari Tuhanku, sedangkan kamu 
mendustakan-Nya. Aku tidak mempunyai kuasa 
mengenakan ' azab yang kamu pinta supaya disegerakan itu 
kerana tiada kuasa yang menentukan hukuman kecuali di 
tangan Allah, Dialah yang berkuasa menerangkan keputusan 
yang benar dan Dialah sebaik-baik Pengadil. "(57) 


Hakikat Uluhiyah itu dapat di lihat pula pada 
kesabaran Allah terhadap telatah-telatah para 
pendusta, iaitu kesabaran Allah yang tidak 
memperkenankan permohonan mereka supaya 
diturunkan kepada mereka satu mu'jizat fizikal agar 
tidak disegerakan 'azab ke atas mereka apabila 
mereka mendustakan mu'jizat itu mengikut 
Sunnatullah, sedangkan Dia memang berkuasa 
menurunkan mu'jizat itu. Dan andainya Rasulullah 
s.a.w. mempunyai kuasa menurunkan 'azab yang 
digesa-gesakan itu tentulah beliau tidak akan teragak- 
agak bertindak ke atas mereka dan tentulah beliau 
dengan sifat basyariyahnya akan merasa begitu bosan 
dan tidak sabar terhadap mereka dan pendustaan 
mereka. Oleh sebab itu penangguhan 'azab terhadap 
mereka merupakan salah satu dari gejala-gejala 
kesabaran Allah dan rahmat-Nya di samping 
merupakan satu bidang, di mana dapat di lihat 
hakikat Uluhiyah Allah. 




"Katakanlah: Jika aku mempunyai kuasa menentukan 
hukuman ' azab yang kamu pinta disegerakannya itu 
tentulah persoalan di antara aku dan kamu dapat 
diselesaikan (sekarang ini juga) dan Allah lebih mengetahui 
tentang orang-orang yang zalim . "(58) 


Hakikat Uluhiyah dapat di lihat pula pada ilmu Allah 
yang mengetahui segala yang ghaib, iaitu ilmu yang 


mengetahui segala sesuatu yang berlaku di alam al- 
wujud ini dalam bentuk gambaran ilmu yang hanya 
dimiliki oleh Allah sahaja dan tiada siapa yang dapat 
memberi gambaran yang seperti ini melainkan Allah: 



"pan di sisi Allah tersimpan anak-anak kunci segala perkara 
ghaib. Tiada siapa yang mengetahuinya kecuali Dia. Dan 
Dialah yang mengetahui segala sesuatu yang ada di daratan 
dan lautan. Dan tiada sehelai daun yang gugur melainkan 
diketahui oleh-Nya. Dan tiada sebutir biji di dalam 
kegelapan-kegeiapan perut bumi dan tiada suatu yang basah 
dan tiada suatu yang kering meiainkan semuanya tercatat di 
dalam sebuah buku yang amat jelas. "(59) 

Hakikat Uluhiyah itu juga dapat di lihat pada 
penguasaan Allah yang menguasai manusia dan para 
hamba-Nya dalam setiap keadaan yang dihayati 
mereka, iaitu dalam keadaan tidur dan jaga, dalam 
keadaan hidup dan mati dan di dalam keadaan hidup 
di dunia dan di Akhirat: 



"Dan Dialah yang mewafatkan (menidurkan) kamu di waktu 
malam dan mengetahui segala suatu yang telah dilakukan 
kamu di waktu siang, kemudian Dia membangunkan kamu 
kembali di waktu siang untuk disempurnakan ajal yang telah 
ditentukan kepada kamu kemudian kamu akan dikembalikan 
kepada-Nya dan kemudian Dia akan memberitahu kepada 
kamu segala perbuatan yang telah dilakukan kamu (60). Dan 
Dialah Yang Maha Berkuasa di atas seluruh hamba-Nya dan 
mengirimkan malaikat-malaikat penjaga yang mengawasi 
kamu sehingga apabila sa'at maut tiba kepada seseorang 
dari kamu, maka ia akan diwafatkan oieh malaikat utusan 
Kami dan mereka tidak pernah mencuaikan tugas mereka 

(61). Kemudian mereka dikembalikan kepada Aliah 
Pelindung mereka yang sebenar. Ketahuilah Dia sahaja yang 
memiliki kuasa menentukan hukuman (pada hari Qiamat), 
dan Dialah Penghisab yang paling pantas. "(62) 

Hakikat Uluhiyah itu puia dapat di lihat pada fitrah 
para pendusta itu sendiri ketika mereka menghadapi 
kesusahan yang besar, di mana mereka tidak 
memohon pertolongan melainkan kepada Allah 
supaya mengangkatkan kesusahan itu dari mereka, 
namun demikian mereka mempersekutukan-Nya, 
sedangkan mereka lupa bahawa Allah yang mereka 
pohon pertolongan-Nya untuk menghapuskan 
kesusahan itu adalah berkuasa menimpakan berbagai- 
bagai 'azab kesusahan ke atas mereka tanpa dapat 
diselamatkan oleh sesiapa pun: 



"Katakanlah: Siapakah yang berkuasa menyelamatkan kamu 
dari bahaya bencana daratan dan lautan , di mana kamu 
berdo'a kepada-Nya dengan rendah diri dan dengan suara 
yang lembut: "Jika Aliah menyelamatkan kami dari bahaya 
bencana ini nescaya kami akan jadikan diri kami dari 
golongan orang-orang yang bersyukur (63). Katakanlah: 
Aliahlah yang berkuasa menyelamatkan kamu dari bahaya 
bencana itu dan dari segala kesusahan i, kemudian kamu 
masih terus mempersekutukan-Nya (64). Katakanlah: 
Aliahlah yang berkuasa mengirimkan ' azab ke atas kamu 
dari arah atas (kepala kamu) atau dari arah bawah kaki kamu 
atau Dia menjadikan kamu keliru menyebabkan kamu 
berpecah-belah kepada berbagai-bagai puak dan merasakan 
kamu bencana (perang dan penindasan) di antara kamu 
terhadap satu sama lain. Lihatlah! Bagaimana kami 
menjelaskan ayat-ayat kepada mereka dengan berbagai- 
bagai cara supaya mereka mengerti. "(65) 

****** 


(Pentafsiran ayat-ayat 56-58) 

Oj i Ot UfUli O' <3 I Ja 








" Katakanlah : Sesungguhnya aku telah dilarang menyembah 
mereka (sembahan-sembahan) yang disembahkan kamu 
selain dari Allah. Katakanlah aku tidak dapat mengikut 
kehendak-kehendak nafsu kamu. Sesungguhnya sesatlah 
aku jika aku berbuat demikian dan tentulah aku tidak akan 
termasuk dalam golongan orang-orang yang mendapat 
hidayat (56). Katakanlah: Sesungguhnya aku berdiri tegak di 
atas bukti yang jelas dari Tuhanku r, sedangkan kamu 
mendustakan-Nya. Aku tidak mempunyai kuasa 
mengenakan ' azab yang kamu pinta supaya disegerakan itu 
kerana tiada kuasa yang menentukan hukuman kecuali di 
tangan Allah , Dialah yang berkuasa menerangkan keputusan 
yang benar dan Dialah sebaik-baik Pengadil (57). Katakanlah: 
Jika aku mempunyai kuasa menentukan hukuman ' azab 
yang kamu pinta disegerakannya itu tentulah persoalan di 
antara aku dan kamu dapat diselesaikan (sekarang ini juga) 
dan Allah lebih mengetahui tentang orang-orang yang 
zalim. "(58) 


Gelombang ayat-ayat ini penuh dengan pernyataan- 
pernyataan yang memberi saranan-saranan yang 
digambarkan dengan berbagai-bagai nada untuk 
mengemukakan hakikat Uluhiyah di dalam berbagai- 
bagai bidangnya kepada hati manusia. Di antara 
pernyataan-pernyataan yang memberi kesan secara 
mendalam ialah pernyataan yang disampaikan oleh 
nada kata-kata perintah yang berulang-uiangkali 
"katakanlah... katakanlah... katakanlah" yang 
ditujukan kepada Rasulullah s.a.w. supaya 
menyampaikan perutusan-perutusan Allah yang 
diwahyukan kepadanya, iaitu wahyu yang tidak 
dimiliki oleh yang lain dari Allah dan supaya beliau 
tidak mengikuti yang lain dari Allah dan tidak 
meminta wahyu dari yang lain dari Allah: 



"Katakanlah: Sesungguhnya aku telah dilarang 'menyembah 
mereka (sembahan-sembahan) yang disembahkan kamu 
selain dari Allah. Katakanlah aku tidak dapat mengikut 
kehendak-kehendak nafsu kamu. Sesungguhnya sesatlah 
aku jika aku berbuat demikian dan tentulah aku tidak akan 
termasuk dalam golongan orang-orang yang mendapat 
hidayat "(56) 

Allah S.W.T memerintah Rasulullah-Nya s.a.w. 
supaya mengemukakan pernyataan kepada kaum 
Musyrikin bahawa beliau dilarang dari menyembah 
sembahan-sembahan yang disembah mereka selain 
dari Allah dan yang dijadikan mereka sebagai 
tandingan-tandingan Allah. Ini disebabkan kerana 
beliau dilarang mengikut kehendak-kehendak nafsu 
mereka. Perbuatan mereka menyembah sembahan- 
sembahan yang lain dari Allah itu adalah sebenarnya 
suatu perbuatan yang didorong oleh kehendak- 
kehendak hawa nafsu semata-mata bukannya suatu 
perbuatan yang berasaskan ilmu dan kebenaran. Dan 
andainya beliau mengikut kehendak-kehendak hawa 
nafsu mereka yang seperti itu tentulah beliau akan 
sesat dan tidak akan mendapat hidayat, kerana 
kehendak-kehendak nafsu mereka tidak akan 
membawa beliau, juga tidak akan membawa mereka 
melainkan menuju ke arah kesesatan. 

Allah S.W.T. memerintah Nabi s.a.w. supaya 
menghadapi kaum Musyrikin dan berpisah dari 
mereka dengan cara yang sedemikian rupa 

sebagaimana beliau telah diperintahkan berbuat 
begitu sebelum ini di dalam surah yang sama di mana 
Allah berfirman: 

"Mi 

" Apakah kamu benar-benar mengaku bahawa ada tuhan- 
tuhan yang di samping Aliah? Katakanlah: Aku tidak 
mengaku. Katakanlah: Sesungguhnya hanya Dia sahaja 
Tuhan Yang Maha Esa dan sesungguhnya aku berlepas diri 
dari segala apa yang kamu persekutukan Aliah 
dengannya." (19) 

Kaum Musyrikin pernah mengajak Rasulullah s.a.w. 
supaya beliau berkompromi dan bersetuju mengikut 
agama mereka dan sebagai balasannya mereka akan 
bersetuju menyembah Tuhannya. Seolah-olah perkara 
ini suatu perkara yang mungkin berlaku, seolah-olah 
syirik dan Islam mungkin bertemu dalam sebuah hati 
dan seolah-olah 'Ubudiyah kepada Allah itu mungkin 
ditegakkan bersama 'Ubudiyah kepada yang lain dari 
Allah, sedangkan perkara ini adalah suatu perkara 
yang tidak mungkin berlaku buat selama-lamanya, 
kerana Allah Maha Kaya dan sama sekali tidak 
memerlukan sebarang perkongsian, malah Allah 
menuntut para hamba-Nya supaya membulatkan 
'Ubudiyah kepada-Nya dan Dia tidak akan menerima 
'Ubudiyah mereka kepada-Nya jika mereka 
campurkan 'Ubudiyah itu dengan 'Ubudiyah kepada 
yang lain dari-Nya sama ada sedikit atau banyak. 

Walaupun ayat ini bermaksud menyuruh Rasulullah 
s.a.w. supaya mengemukakan pernyataan kepada 
kaum Musyrikin bahawa beliau dilarang dari 
menyembah apa sahaja yang disembah dan 
dipertuhankan mereka selain dari Allah, tetapi 
pengungkapan dengan kata-kata "o^i" yang 
tersebut di dalam firman-Nya: 




"Sesungguhnya aku telah dilarang menyembah J mereka ' 
yang disembahkan kamu selain dari Ailah"(56) 

adalah satu pengungkapan yang menarik perhatian, 
kerana kata-kata "0^1" (mereka) adalah ditujukan 
kepada sembahan-sembahan yang berakal. Andainya 
yang dimaksudkan dengan kata-kata "mereka" itu 
ialah patung-patung dan berhala-berhala atau 
sebagainya tentulah diungkapkan dengan kata-kata 
"t*" (apa) menggantikan kata-kata "0^1" (mereka). 
Oleh sebab itu kata-kata "0^1" (mereka) itu adalah 
dimaksudkan dengan satu jenis sembahan-sembahan 
yang lain di samping patung-patung, berhala-berhala 
dan sebagainya iaitu sembahan-sembahan dari jenis 
'makhluk yang berakal yang diungkapkan dengan 
kata-kata isim mausul "o£il" (mereka). Di sini Al- 
Qur'an menonjolkan sembahan-sembahan yang 
berakal ke atas sembahan-sembahan yang tidak 
berakal dan menyifatkan semua sembahan-sembahan 
itu sebagai sembahan-sembahan yang berakal belaka. 

Pemahaman ini dari satu segi adalah sesuai dengan 
realiti dan dari satu segi yang lain pula sesuai dengan 
istilah-istilah Islamiyah di tempat ini. 

Dari segi realiti kita dapati kaum Musyrikin bukan 
sahaja mempersekutukan Allah dengan patung- 
patung dan berhala-berhala, tetapi juga 
mempersekutukan Allah dengan makhluk-makhluk, 
jin, malaikat dan manusia. Mereka mempersekutukan 
Allah dengan manusia dalam bentuk perbuatan 
mereka memberi kepada manusia kuasa menggubal 
undang-undang dan peraturan untuk mengendalikan 
masyarakat dan individu-individu. Kumpulan manusia 
inilah yang mengadakan undang-undang dan 
peraturan dan menetapkan tradisi-tradisi dan 
seterusnya bertindak sebagai hakim yang mengadili di 
antara mereka dalam perbalahan-perbalahan 
mengikut undang-undang adat dan fikiran. 

Dari segi istilah Islamiyah pula kita dapati bahawa 
Islam menganggapkan perbuatan memberi kuasa 
perundangan kepada manusia itu sebagai satu 
perbuatan syirik dan menganggapkan perbuatan 
berhakim kepada manusia dalam urusan manusia 
sebagai perbuatan mempertuhankan manusia dan 
menjadikan mereka sebagai tandingan-tandingan 
Aliah. Allah melarang perbuatan ini sama seperti Dia 
melarang perbuatan menyembah patung-patung dan 
berhala-berhala. Kedua-duanya sama sahaja dalam 
pandangan Islam. Semuanya merupakan perbuatan 
syirik terhadap Allah dan menyembah sembahan- 
sembahan yang lain dari Allah. 

Kemudian nada kata-kata perintah yang kedua 
disambung dan disempurnakan dengan nada kata- 

" Katakanlah : Sesungguhnya aku berdiri tegak di atas bukti 
yang jeias dari Tuhanku ; sedangkan kamu mendustakannya. 
Aku tidak mempunyai kuasa mengenakan ' azab yang kamu 
pinta supaya disegerakan itu kerana tiada kuasa yang 
menentukan hukuman kecuali di tangan Aliah i, Dialah yang 
berkuasa menerangkan keputusan yang benar dan Dialah 
sebaik-baik Pengadil. "(57) 

Ini merupakan perintah dari Allah S.W.T. kepada 
Nabi s.a.w. supaya mengemukakan pernyataan yang 
terus terang kepada kaum Musyrikin yang 
mendustakan Allah, iaitu pernyataan yang meluahkan 
apa yang tersemat di dalam hatinya, iaitu keyakinan 
yang jelas dan kukuh, bukti dalaman yang amat 
terang dan perasaan hati yang amat mendalam 
terhadap Allah, terhadap kewujudan~Nya, terhadap 
Wahdaniyah-Nya dan terhadap wahyu-Nya, iaitu 
perasaan dan kesedaran yang dialami para rasul 
terhadap Allah, dan mengungkapkan perasaan ini 
dengan ungkapan yang sama atau hampir sama 
dengan ungkapan itu. 


la telah diungkapkan oleh Nuh a.s: 











"Ujar Nuh: Wahai kaumku i Bagaimana fikiran kamu jika aku 
berdiri teguh di atas bukti yang jelas dari Tuhanku dan Dia 
telah mengurniakan kepada aku rahmat dari sisi-Nya, tetapi 
bukti itu telah dikelirukan ke atas kamu. Apakah pantas 
bagiku memaksakannya ke atas kamu , sedangkan kamu 
tidak menyukainya?" 


(Surah Hud: 28) 


Ia telah diungkapkan oleh Soleh a.s.: 


■4 d 4S ^ ^ 

f 1 C'f ^ \ 9 3 ^ ^ ^ } v ~\ c y' ^ 

(jt t4 AA 


"Wahai kaumku ! Bagaimana fikiran kamu jika aku berdiri 
tegak di atas bukti yang jelas dari Tuhanku dan Dia 
mengurniakan kepadaku rahmat dari sisi-Nya , siapakah yang 
akan menolongku dari 'azab Allah jika aku telah 
menderhakakan-Nya? Oleh itu kamu tidak dapat 
menambahkan untukku selain dari kerugian." 


(Surah Hud: 63) 


Ia telah diungkapkan oleh Ibrahim a.s: 






"Apakah kamu membantahku tentang Allah , sedangkan Dia 
telah mengurniakan hidayat kepadaku?" 


(Surah al-An'am: 80) 


la telah diungkapkan oleh Ya'kub a.s. kepada anak** 
anaknya: 



Yusuf ke atas mukanya (Yaakub) lalu ia dapat melihat 
kembali dan terus berkata : Tidakkah aku telah katakan 
kepada kamu bahawa sesungguhnya aku mengetahui dari 
Allah apa yang tidak diketahui oleh kamu. " 


(Surah Yusuf: 96) 


Itulah hakikat Uluhiyah yang muncul di dalam hati 
para anbiya' Allah. Mereka adalah dari golongan 
manusia, di mana Allah bertajalli di dalam hati 
mereka. Dan mereka merasa Allah S.W.T. sentiasa 
hadir di dalam hati mereka. Dan mereka dapati 
hakikat ini begitu jelas dan terang dalam lubuk hati 
mereka di samping mencurahkan keyakinan yang 
kukuh terhadap hakikat ini dalam hati mereka. Itulah 
hakikat yang diperintah Allah kepada nabi-Nya supaya 
mengemukakannya dengan terus terang ketika 
menghadapi kaum Musyrikin yang mendustakannya 
dan menuntut darinya supaya menunjukkan mu'jizat- 
mu'jizat yang dapat dijadikan bukti atas kebenaran 
hakikat-hakikat yang dibawa olehnya dari Allah, iaitu 
hakikat-hakikat yang didapatinya begitu sempurna, 
jelas dan mendalam di dalam hatinya: 



Tuhanku ' sedangkan kamu mendustakan~Nya."(57) 


Begitu juga mereka menuntut supaya diturunkan 
mu'jizat atau 'azab ke atas mereka supaya mereka 
dapat pastikan bahawa beliau adalah utusan yang 
datang dari Allah. Beliau diperintah supaya 
menjelaskan hakikat risalah dan hakikat Rasul kepada 
mereka, juga menunjukkan kepada mereka perbezaan 
yang mutlak di antara hakikat Rasul dan hakikat 
Uluhiyah iaitu menerangkan dengan jelas dan terus 
terang bahawa beliau tidak mempunyai kuasa 
menurunkan 'azab yang dipinta mereka supaya 
ditimpakan ke atas mereka dengan segera, kerana 
yang berkuasa berbuat demikian hanya Allah S.W.T. 
sahaja, sedangkan beliau tidak lebih dari seorang 
Rasul sahaja: 

"Aku tidak mempunyai kuasa mengenakan ' azab yang kamu 
pinta supaya disegerakannya itu , kerana tiada kuasa yang 
menentukan hukuman kecuaii di tangan Aliah , Dialah yang 
berkuasa menerangkan keputusan yang benar dan Dialah 
sebaik-baik Pengadil. "(57) 

Pengenaan 'azab ke atas mereka setelah 
ditunjukkan mu'jizat kemudian mu'jizat itu didustakan 
mereka merupakan suatu hukuman dan keputusan 
Allah yang tetap dan Allah sahaja yang berkuasa 
menentu dan menerangkan keputusan yang benar. 
Dialah sahaja yang dapat membuat keputusan yang 
adil dalam pertikaian yang berlaku di antara 
penda'wah kepada kebenaran dengan-para 
penentang yang mendustakannya, tiada siapa pun di 
antara para makhluk-Nya yang berkuasa di dalam 
perkara ini. 

Dengan pernyataan itu, Rasulullah, s.a.w. 
membersihkan dirinya bahawa beliau tidak 
mempunyai apa-apa kuasa dan hak campurtangan 
dalam urusan 'azab yang ditimpakan ke atas para 
hamba-Nya. Urusan ini merupakan urusan Uluhiyah 
dan ciri-cirinya. Sedangkan diri beliau tidak lebih dari 
seorang manusia yang diwahyukan Allah kepadanya 
agar beliau menyampaikan wahyu-wahyu itu kepada 
manusia dan memberi amaran kepada mereka 
bukannya diberi kuasa menurunkan 'azab dan 
menentukan keputusan. Jika Allah S.W.T. sahaja yang 
berkuasa menerangkan keputusan yang benar, maka 
Dialah juga yang berkuasa menentu dan membuat 
keputusan. Inilah kemuncak tanzih dan pembersihan 
zat Allah S.W.T. dan sifat-sifat-Nya dari zat-zat para 
hamba-Nya. 


diselesaikan (sekarang ini juga) dan Allah lebih mengetahui 
tentang orang-orang yang zalim. "(58) 

Kemampuan manusia dalam bersabar dan memberi 
tangguhan mempunyai batas-batasnya yang tertentu. 
Tiada siapa yang sanggup bersabar dalam 

menghadapi gelagat-gelagat manusia dan 

menangguhkan hukuman 'azab terhadap tindak- 
tanduk penderhakaan dan keangkuhan mereka 
melainkan hanya Allah Yang Maha Penyabar, Maha 
Kuat dan Maha Agung. 

Amatlah benar dan tepat pernyataan Allah Yang 
Maha Agung itu, kerana seseorang itu pernah melihat 
perbuatan setengah-setengah manusia yang 

menghilangkan kesabarannya, tetapi apabila ia 
berfikir ia dapati bahawa Allah masih sanggup 
memberi kelapangan dan kesenangan kepada orang- 
orang ini di dalam kerajaan-Nya, Dia masih sanggup 
mengadakan makanan dan minuman untuk mereka 
dan kadang-kadang sanggup memberi ni'mat yang 
melimpah ruah kepada mereka dan membuka pintu 
segala-galanya untuk mereka. Dan di sini seseorang 
itu akan mengucapkan kata-kata yang telah 
diucapkan oleh Abu Bakar r.a ketika beliau dibelasah 
oleh kaum Musyrikin dengan teruknya hingga tidak 
diketahui di mana hidung dan di mana matanya. Dia 
berkata; "Wahai Tuhanku! Alangkah sabarnya 
Engkau, wahai Tuhankul Alangkah sabarnya 

Engkau!" Itulah kesabaran Allah ketika 
mengistidrajkan mereka dari arah yang tidak diketahui 
mereka. 



"Dan Allah lebih mengetahui tentang orang-orang yang 
zalim. "(58) 


Kemudian beliau diperintah menyentuh hati dan 
akal mereka serta menarik perhatian mereka kepada 
satu bukti yang kuat yang menunjukkan bahawa 
urusan mu'jizat itu adalah dari urusan Allah dan 
terserah kepada kehendak masyi'ah-Nya, jika urusan 
mu'jizat-mu'jizat - termasuk urusan menurunkan 
'azab - terletak di tangan beliau sebagai seorang 
manusia tentulah beliau tidak dapat menahankan 
dirinya dari memperkenankan permintaan mereka 
yang dipohon dan menggesa sedemikian rupa, tetapi 
oleh sebab urusan itu terletak di tangan Allah, maka 
Allah telah bersabar terhadap mereka dan Dia tidak 
menurunkan mu'jizat yang akan diikuti dengan 'azab 
malapetaka yang akan menghancurkan mereka 
sekiranya mereka masih terus mendustakan mu'jizat 
itu sebagaimana yang telah berlaku kepada umat- 
umat sebelum mereka: 










"Katakanlah: Jika aku mempunyai kuasa menentukan 
hukuman J azab yang kamu pinta disegerakannya itu 
tentulah persoalan di antara aku dan kamu dapat 


Allah menangguhkan 'azab terhadap mereka 
dengan pertimbangan ilmu dan hikmat 
kebijaksanaan-Nya. Allah sentiasa bersabar terhadap 
gelagat-gelagat mereka, walaupun Dia berkuasa 
memenuhi permintaan-permintaan mereka kemudian 
menurunkan 'azab yang amat pedih ke atas mereka. 

* * * * * * 


(Pentafsiran ayat 59] 

Sesuai dengan pembicaraan mengenai ilmu Allah 
yang amat arif tentang manusia-manusia yang zalim 
dan sebagai lanjutan penjelasan tentang hakikat 
Uluhiyah, maka ayat-ayat berikut menjelaskan hakikat 
ini dalam satu bidang yang mendalam di antara 
bidang-bidangnya yang unik, iaitu bidang alam ghaib 
yang tersembunyi dan bidang ilmu Allah yang 
mengetahui segala sesuatu yang berada di alam 
ghaib. Ayat-ayat yang berikut memberi satu 
gambaran yang unik terhadap ilmu Allah dan 
melontarkan anak-anak panah jarak jauh untuk 
menunjukkan sejauh mana hujung-hujung sut dan 
ufuk-ufuk ilmu Allah: 

Hakikat Ilmu Allah Yang syumul 



"Dan di sisi Allah tersimpan anak-anak kunci segala perkara 
ghaib. Tiada siapa yang mengetahuinya kecuali Dia. Dan 
Dialah yang mengetahui segala sesuatu yang ada di daratan 
dan lautan . Dan tiada sehelai daun yang gugur melainkan 
diketahui oleh-Nya. Dan tiada sebutir biji di dalam 
kegelapan-kegelapan perut bumi dan tiada suatu yang basah 
dan tiada suatu yang kering melainkan semuanya tercatat di 
dalam sebuah buku yang amat jelas. "(59) 

Itulah gambaran ilmu Allah yang syumul yang 
meliputi segala-galanya. Tiada suatu pun yang berada 
di dalam zaman dan ruang yang terlepas dari 
pengetahuan-Nya sama ada di langit atau di bumi, 
sama ada di daratan atau lautan, sama ada di dalam 
perut bumi atau di dalam lapisan-lapisan angkasa 
raya, sama ada yang hidup atau yang mati dan sama 
ada yang kering atau yang basah. 

Tetapi sejauh manakah kemampuan penjelasan kita 
mengenai perkara-perkara ini yang kita ungkapkan 
dengan uslub biasa kita manusia dibandingkan 
d.engan penjelasan Al-Qur'an yang amat 
mengagumkan itu? Sejauh manakah penjelasan 
statistikal manusia yang abstrak dibandingkan dengan 
penggambaran Al-Qur'an yang amat mendalam dan 
penuh mengandungi saranan. 

Ayat yang pendek ini membuat imaginasi manusia 
terbang menjelajah segala ufuk yang diketahui dan 
tidak diketahui dan segala pelosok alam ghaib dan 
alam syahadat, la menjelajah menyusuri bayangan 
ilmu Allah di merata sudut alam buana yang amat 
luas ini dan di sebalik perbatasan-perbatasan, alam 
yang disaksikan pancaindera. Perasaan hati manusia 
berkocak dan menggeletar menerima gambar-gambar 
dan pemandangan-pemandangan dari setiap jalan 
dan lembah semasa ia menjelajah atau cuba 
meneroka dan meredahkan tirai-tirai ghaib yang 
tertutup di masa silam, di masa kini dan di masa 
depan yang begitu jauh jarak dan ufuknya dan begitu 
mendalam dimensinya dan seluruh anak kuncinya 
tersimpan di sisi Aliah, tiada siapa yang 
mengetahuinya kecuali Dia. Seterusnya ia merantau di 
kawasan-kawasan yang belum diterokai di daratan, 
dan di kawasan-kawasan pedalaman lautan yang 
berada di dalam ilmu Allah, la mengikuti daun-daun 
yang gugur dari pokok-pokok bumi yang tidak 
terhitung sedangkan mata Allah melihat setiap daun 
yang gugur di sana sini, la melihat setiap biji benih 
yang tersembunyi dalam perut bumi yang gelap, yang 
tidak pernah terluput dari mata Allah. Ia mengamati 


setiap yang basah dan setiap yang kering di alam 
buana yang lebar, di mana tiada suatu pun yang 
terkeluar dari lingkungan ilmu Allah yang meliputi 
segala-galanya. 

Itulah pengembaraan yang memeningkan kepala 
dan menakjubkan akal. Itulah penjelajahan yang 
melintasi jarak-jarak zaman dan ufuk-ufuk di ruang 
dan tempat-tempat yang sukar ditangkap oleh 
imaginasi yang dilukiskan oleh ayat-ayat ini dengan 
uslub yang begitu halus, sempurna dan syumul 
dengan hanya menggunakan beberapa rangkaian 
kata sahaja. 

Itulah pernyataan yang penuh i'jaz. 

Kita dapat melihat unsur Ijaz dalam ayat yang 
pendek dari mana-mana sudut sahaja. Itulah i'jaz 
yang membayangkan siapakah yang menjadi sumber 
Al-Qur'an ini? 

Apabila kita melihat kepada ayat-ayat ini dari sudut 
maudhu'nya, kita dapat mengenal pasti dari 
pandangan pertama lagi bahawa ayat ini bukannya 
dari kalam yang diucapkan oleh manusia, kerana di 
dalam kalam ini tidak terdapat ciri pengucapan 
manusia. Apabila pemikiran manusia memperkatakan 
maudhu' kesyumulan ilmu Allah, ia tidak dapat 
meneroka ufuk-ufuk yang sejauh itu, kerana hujung 
jatuh pemikiran manusia dan ruang penerokaannya 
dalam maudhu' ini mempunyai ciri yang berlainan dan 
mempunyai batas-batas yang tertentu, kerana 
kefahaman-kefahaman yang diungkapkan oleh 
manusia itu adalah diambil dari perhatian dan 
pengamatan minat dan dorongan-dorongan 
kecenderungannya. Di sini apakah pengamatan minat 
dan dorongan yang menarik pemikiran manusia untuk 
menghitung dan mengira daun-daun yang gugur dari 
pokok-pokok yang terdapat di seluruh pelosok dunia? 
Persoalan ini dari awal-awal lagi tidak pernah terlintas 
di dalam hati manusia. Dengan lain perkataan, tidak 
pernah terdetik di dalam hatinya keinginan dan 
dorongan untuk mengira daun-daun yang gugur di 
merata ceruk alam. Oleh sebab itulah ia tidak 
berminat ke arah itu dan tidak terlintas di dalam 
hatinya untuk mengungkap dan menggambarkan 
alam Ilahi yang syumul itu dengan daun-daun yang 
gugur itu, kerana perkara daun-daun yang gugur itu 
hanya merupakan urusan Allah. Dialah sahaja yang 
berkuasa mengira dan mengungkapkannya. 

Apakah minat dan dorongan yang menarik 
pemikiran manusia ingin memperkatakan tentang 
setiap biji benih yang tersembunyi di dalam perut 
bumi? Paling tinggi perhatian yang diberikan mereka 
ialah perhatian kepada biji-biji benih yang telah 
ditanam mereka di dalam bumi, di mana mereka 
menunggu proses pertumbuhan tetapi usaha 
memberi perhatian dan mengesani setiap biji-biji 
benih yang tersembunyi di dalam perut bumi adalah 
suatu perkara yang tidak pernah terlintas di dalam 
hati mereka untuk melakukannya. Usaha itu tidak 

pernah terlintas di dalam hati mereka dengan tujuan 
untuk mengamati kewujudan benih-benih itu atau 
untuk mengungkapkan hakikat ilmu Ilahi yang syumul 
dengan benih-benih yang tersembunyi itu. Malah 
urusan biji-biji benih yang tersembunyi di dalam perut 
bumi itu merupakan suatu urusan Ilahiyah yang hanya 
dihitung dan diungkapkan oleh Allah Penciptanya 
sahaja. 

Apakah pengamatan minat dan dorongan 
pemikiran manusia untuk mengungkapkan 
pernyataan yang umum seperti dalam ayat ini: 

" Dan tiada suatu yang basah dan tiada suatu yang 
kering. "(59) 

Setinggi perhatian yang diberi oleh manusia dalam 
perkara ini ialah berusaha memikir bagaimana hendak 
memanfaatkan benda-benda yang basah dan benda- 
benda yang kering yang ada di hadapan mereka, 
tetapi usaha memperkatakan benda-benda yang 
basah dan benda-benda yang kering sebagai bukti 
ilmu Allah yang syumul adalah suatu usaha yang tidak 
lumrah di dalam kecenderungan dan pengungkapan- 
pengungkapan mereka, malah urusan setiap benda 
yang basah dan yang kering itu adalah suatu urusan 
Ilahi yang hanya dihitung dan diungkapkan oleh Allah 
Penciptanya sahaja. 

Manusia tidak pernah memikir bahawa setiap helai 
daun yang gugur, setiap biji benih yang tersembunyi 
di dalam perut bumi dan setiap benda yang basah 
dan setiap benda yang kering adalah tercatat 
semuanya di dalam sebuah buku yang jelas atau 
dalam satu rekod yang selamat dan terpelihara. 
Apakah kena mengena mereka di dalam urusan ini? 
Apakah faedahnya pemikiran yang seperti itu kepada 
mereka? Dan apakah perlunya kepada mereka 
mengambil berat dengan catatan-catatan seperti itu? 
Malah pihak yang wajar menghitung dan mencatitkan 
perkara-perkara yang seperti itu hanya Allah sahaja 
selaku Pemilik kerajaan alam, di mana tiada suatu pun 
yang wujud di dalam kerajaan-Nya terluput dari ilmu- 
Nya. Di samping itu kepada ilmu Allah yang kecil 
sama seperti yang besar, yang hina sama seperti yang 
mulia, yang tersembunyi sama seperti yang nyata, 
yang majhul sama seperti yang maklum dan yang jauh 
sama seperti yang dekat. 

Pemandangan yang syumul, luas, mendalam dan 
indah ini atau dengan lain-lain perkataan 
pemandangan daun-daun yang gugur dari seluruh 
pokok yang wujud (di muka bumi ini), pemandangan 
semua biji-biji benih yang tersembunyi di seluruh 
perut bumi, pemandangan segala benda yang basah 
dan segala benda yang kering yang wujud di merata 
pelosok bumi ini adalah pemandangan-pemandangan 
yang tidak pernah di fikir dan diambil perhatian oleh 
manusia, juga tidak pernah di lihat dan di perhati oleh 
mata dan pandangan manusia, malah seluruh 
pemandangan yang seperti itu hanya terdedah 
kepada ilmu Allah sahaja. Tuhan yang melihat dan 


mengetahui segala sesuatu. Tuhan yang memelihara 
segala sesuatu. Tuhan yang mempunyai kehendak 
masyi'ah yang meliputi segala sesuatu yang kecil sama 
seperti yang besar, yang hina sama seperti yang 
mulia, yang tersembunyi sama seperti yang zahir, 
yang majhul sama seperti yang maklum dan yang jauh 
sama seperti yang dekat. 


Orang-orang yang mengikuti perasaan-perasaan 
manusia dan pengungkapan-pengungkapan mereka 
tentulah menyedari dengan baik batas-batas 
kefahaman manusia dan pengungkapan mereka. Dari 
pengalaman mereka sebagai manusia, mereka 
mengetahui bahawa pemandangan seperti ini tidak 
pernah terlintas di dalam hati manusia, begitu juga 
pengungkapan yang seperti ini tidak mungkin 
dilakukan oleh mereka. Orang-orang yang ingin 
menyangkal kesimpulan ini bolehlah mengkaji seluruh 
perkataan dan pengucapan manusia untuk 
memastikan apakah mereka pernah menjurus ke arah 
pengungkapan Al-Qur'an yang seperti ini. 

Ayat ini dan ayat-ayat lain yang sama dengannya 
sahaja sudah cukup untuk kita mengetahui siapakah 
sumber kitab Al-Qur'an yang mulia ini. 

Begitu juga apabila kita melihat pengungkapan Al- 
Qur'an dari segi keindahan seni pengungkapan itu 
sendiri nescaya kita dapat melihat ufuk-ufuk 
keindahan dan keselarasan yang amat tinggi yang 
tidak dikenali oleh pengungkapan-pengungkapan 
ciptaan manusia yang setaraf dengan pengungkapan 
Al-Qur'an ini: 



"Dan di sisi Ailah tersimpan anak-anak kunci segaia urusan 
ghaib. Tiada siapa yang mengetahuinya kecuaii Dia. "(59) 


Ayat ini menggambarkan hujung ufuk-ufuk dan 
pedalaman-pedalaman yang amat jauh di alam mahjul 
yang mutlak, di ruang-ruang zaman dan tempat di 
masa silam, di masa kini dan masa depan, juga dalam 
peristiwa hidup dan kefahaman-kefahaman minda. 



"Dan Dialah yang mengetahui segala sesuatu yang ada di 
daratan dan lautan."(59) 


Ayat ini juga menggambarkan hujung-hujung, ufuk- 
ufuk dan pedalaman alam yang dapat di lihat dengan 
keluasan dan kesyumulan yang sesuai dengan hujung- 
hujung, ufuk-ufuk dan pedalaman-pedalaman di alam 
ghaib yang terlindung. 



"Dan tiada sehelai daun yang gugur melainkan diketahui 
oleh-Nya. " (59) 

Ayat ini menggambarkan harakat kematian dan 
kemusnahan, harakat gugur dan jatuh dari atas ke 
bawah dan dari hayat kepada kefanaan. 

"Dan tiada sebutir biji di dalam kegelapan-kegelapan perut 
bumi."(59) 

Ayat ini menggambarkan harakat pertumbuhan dan 
kesuburan yang lahir dari data bumi kepada 
permukaannya dan dari keadaan tersorok dan diam 
kepada kemunculan dan pergerakan yang cergas. 

(J) yty \ 

"Dan tiada suatu yang basah dan tiada suatu yang kering 
melainkan semuanya tercatat di dalam sebuah buku yang 
amatjelas."(59) 

Ayat ini mengemukakan pernyataan yang 
menyeluruh dan syumui merangkumi hayat dan maut, 
perkembangan dan kelayuan pada setiap makhluk 
yang hidup. 

Oleh itu siapakah yang menciptakan aliran 
pengungkapan-pengungkapan itu dan ruang tolaknya 
yang begitu luas? Siapakah yang menciptakan 
keselarasan dan keindahan pengungkapan itu? 
Siapakah yang menciptakan semuanya ini dalam ayat- 
ayat yang sependek ini? Siapa? Tiada lain melainkan 
Allah. 


* * * * * * 


Kemudian marilah kita berhenti di hadapan firman 
Allah yang berikut: 


^ 

" Dan di sisi Allah tersimpan anak-anak kunci segala perkara 
ghaib. Tiada siapa yang mengetahuinya kecuali Dia. "(59) 


Keimanan Kepada Yang Ghaib 

Marilah kita berhenti sebentar untuk memberi 
sepatah kata tentang "perkara ghaib" dan "anak- 
anak kunci perkara ghaib" dan tentang ikhtisas "ilmu 
Allah" sahaja yang mengetahui perkara ghaib. 
Hakikat perkara ghaib adalah termasuk di dalam asas- 
asas kefahaman Islam yang asasi; kerana ia terhitung 
dari asas-asas 'aqidah Islamiyah yang * asasi, iaitu 
terhitung dari rukun-rukun iman yang pokok. Kata- 
kata "perkara ghaib" atau "ghaibiah" seringkali 
disebut-sebutkan pada hari ini selepas munculnya 
aliran pemikiran kebendaan, dan kata-kata itu 
digunakan sebagai lawan kepada istilah "sains" dan 
"ilmiyah". Al-Qur'an menjelaskan bahawa di sana 
terdapat urusan ghaib yang tiada siapa mengetahui 
kuncinya melainkan Allah dan Al-Qur'an juga 
menjelaskan bahawa kadar ilmu pengetahuan yang 
dikurniakan kepada manusia hanya sedikit sahaja dan 
kadar yang sedikit yang dikurniakan Allah kepada 
manusia itu adalah kadar yang sesuai dengan 
kemampuan dan keperluan manusia mengikut ilmu 
Allah. Al-Qur'an seterusnya menjelaskan bahawa 
manusia tidak mengetahui sesuatu yang berada di 
sebalik kadar ilmu pengetahuan yang dikurniakan 


Allah itu melainkan dalam bentuk sangkaan dan 
andaian sahaja, sedangkan andaian dan sangkaan 
sedikit pun tidak dapat mengambil tempat kebenaran. 

Allah S.W.T. juga telah menjelaskan bahawa Dia 
menciptakan alam buana dan mengadakan undang- 
undang pentadbirannya yang tetap tidak berubah 
kemudian Dia mengajar manusia supaya mengkaji, 
mempelajari, memahami dan berinteraksi dengan 
undang-undang itu mengikut batas-batas 
kemampuan dan keperluan mereka. Di samping itu 
Allah berjanji akan membukakan kepada mereka 
rahsia-rahsia undang-undang yang beroperasi di 
dalam diri mereka dan di dalam kejadian-kejadian 
yang wujud di merata pelosok alam ini untuk 
menambahkan keyakinan mereka bahawa segala 
keterangan yang datang dari Allah kepada mereka 
adalah benar, tetapi pembukaan rahsia undang- 
undang Allah yang tetap tidak berubah itu tidaklah 
menjejaskan kedudukan hakikat urusan ghaib yang 
tidak diketahui manusia, kerana ia akan terus tidak 
diketahui mereka. Dan pembukaan rahsia itu juga 
tidak menjejaskan kedudukan hakikat kebebasan 
kehendak masyi'ah Allah dan hakikat bahawa segala 
sesuatu itu adalah berlaku mengikut perencanaan dan 
peraturan ghaib yang tertentu dari Allah, la 
mewujudkan dan melahirkan segala kejadian ke alam 
kenyataan selaras dengan 'aqidah Islamiyah dan 
kefahaman seseorang Muslim yang berlandaskan 
hakikat-hakikat 'aqidah. 

Seluruh hakikat yang mengandungi banyak aspek 
dan dikemukakan dengan cara yang selaras dan 
sepadu ini memerlukan sedikit penjelasan dari kami 
dalam tafsir fi Zilal ini dan kami akan cuba 
meringkaskan penjelasan itu sedapat mungkin agar 
tidak terkeluar dari batas-batas methodologi yang 
kami ikuti di dalam tafsir ini. 

Allah S.W.T telah menyifatkan para mu'minin di 
berbagai-bagai tempat di dalam Al-Qur'an sebagai 
kelompok orang-orang yang beriman kepada "yang 
ghaib", dan Allah jadikan sifat ini sebagai salah satu 
rukun dari rukun-rukun iman yang pokok: 


©^ 

US. 


< l.j 

oyy. 

"Alif. Lam. Mim (1). Kitab Al-Qur'an itu tiada padanya 
sebarang keraguan, la memberi hidayat kepada orang-orang 
yang bertaqwa (2). laitu orang-orang yang beriman kepada 
yang ghaib f mendirikan solat dan menginfaqkan sebahagian 
rezeki yang Kami kurniakan kepada mereka (3). Dan orang- 
orang yang beriman kepada wahyu yang diturunkan 
kepadamu dan kepada wahyu yang diturunkan sebeiummu. 
Dan mereka yakin terhadap hari Akhirat (4). Merekalah 
orang-orang yang mendapat hidayat dari Tuhan mereka dan 
merekalah orang-orang yang beruntung "(5) 

(Surah Al-Baqarah) 

Beriman kepada Allah S.W.T. merupakan beriman 
kepada yang ghaib, kerana zat Allah S.W.T. adalah 
zat yang ghaib kepada manusia. Oleh kerana itu 
apabila mereka beriman kepada Allah, maka ertinya 
mereka beriman kepada yang ghaib. Mereka melihat 
kesan-kesan penciptaan dan tindakan Aliah, tetapi 
mereka tidak mengetahui zatnya dan cara-cara 
penciptaan dan tindakan-Nya. 

Begitu juga beriman kepada hari Akhirat Ia 
merupakan beriman kepada yang ghaib, kerana hari 
Qiamat itu adalah perkara yang ghaib kepada 
manusia, dan segala apa yang berlaku pada hari itu 
seperti kebangkitan semula, hisab, pahala dan 'azab 
adalah semuanya merupakan perkara-perkara ghaib 
yang dipercayai oleh setiap mu'min demi mengakui 
kebenaran keterangan dari Allah S.W.T. 

Keimanan kepada yang ghaib itu merangkumi 
keimanan kepada hakikat-hakikat yang lain yang 
dijelaskan oleh Al-Qur'anul-Karim ketika 
menerangkan sifat-sifat sebenar para mu'minin dan 
'agidah mereka yang syumul: 



"Rasuluilah telah beriman kepada wahyu yang diturunkan 
kepadanya dari Tuhan Pemeliharanya juga orang-orang yang 
beriman. Seluruh mereka beriman kepada Allah , kepada 
para maiaikat-Nya, kepada kitab-kitab-Nya dan kepada para 
rasul-Nya. (Mereka berkata): " Kami tidak membezakan di 
antara sesiapa pun dari rasui-rasul-Nya itu" dan mereka 
berkata: "Kami dengar dan kami ta'at, kami pohon 
keampunanmu, wahai Tuhan kami dan kepada-Muiah 
tempat kembali." 

(Surah A!-Baqarah: 285) 

Di dalam ayat ini kita dapati Rasulullah s.a.w. dan 
para mu'minin adalah semuanya beriman kepada 
Allah - zat yang ghaib - dan beriman kepada wahyu 
yang diturunkan Allah kepada rasul-Nya dan wahyu 
itu merupakan sebahagian dari hakikat-hakikat yang 
diketahui oleh Rasulullah s.a.w. tentang sebahagian 
dari perkara-perkara ghaib sekadar yang ditentukan 


oleh Allah S.W.T. sebagaimana yang diterangkan di 
dalam ayat yang lain: 



"Diaiah sahaja yang mengetahui segala yang ghaib dan Dia 
tidak menzahirkan pengetahuan ghaib-Nya itu kepada 
sesiapa pun. "(26) 

"Melainkan kepada Rasul yang dipilih oleh-Nya."(27) 

(Surah al-Jin) 

Juga beriman kepada malaikat iaitu makhluk ghaib 
yang tidak diketahui manusia melainkan sekadar 
maklumat-maklumat yang diterangkan Allah 
mengenai mereka dan sekadar kemampuan faham 
dan keperluan mereka, 

Dan ada satu lagi perkara ghaib yang di wajib 
dipercayai sebagai rukun iman, iaitu beriman kepada 
qadha' dan qadar Allah, la merupakan perkara- 
perkara ghaib yang tidak diketahui oleh manusia 
melainkan setelah ia berlaku sebagaimana 
diterangkan di dalam sebuah hadith yang 
membicarakan keimanan: 

"Dan beriman kepada qadha' dan qadar sama ada baik atau 
buruk." 

(Dikeluarkan oleh Al-Bukhari dan Muslim) 

Sebenarnya perkara-perkara ghaib di alam al-wujud 
ini adalah menyelubungi manusia dari segenap sudut, 
iaitu perkara-perkara ghaib zaman silam, perkara- 
perkara ghaib zaman sekarang, perkara-perkara ghaib 
zaman depan, perkara-perkara ghaib dalam diri dan 
kewujudan manusia sendiri dan perkara-perkara ghaib 
alam buana di sekelilingnya seperti asal usul kejadian 
hayat dan garis perjalanannya. Seterusnya perkara- 
perkara ghaib mengenai tabi'at hayat dan 
pergerakannya, perkara-perkara ghaib dalam perkara- 
perkara yang tidak diketahui dan perkara-perkara 
yang diketahui manusia. 

Manusia sebenarnya merenangi lautan majhul 
sehingga di sa'at ini ia tidak tahu apakah yang sedang 
berlaku di dalam dirinya sendiri apatah lagi hendak 
mengetahui segala sesuatu yang sedang berlaku di 
alam sekelilingnya dan apatah lagi hendak 
mengetahui apa yang akan berlaku selepas sa'at ini 
kepada dirinya, kepada alam di sekelilingnya kepada 
setiap atom dan elektronnya dan kepada setiap sei 
dan bahagiannya. 

Itulah perkara-perkara ghaib dan perkara-perkara 
majhul, sedangkan akal manusia selaku sebuah pelita 
yang dekat jarak suarannya hanya dapat menerangi 
lautan yang majhul, di mana ia hanya dapat berhenti 
di mana-mana pulau yang terapung di sana sini untuk 
dijadikan pulau-pulau tanda di dalam perjalanan 
meredah lautan yang luas itu. Jika tidak kerana 
pertolongan Allah kepada manusia, jika tidak kerana 

kemurahan Allah menundukkan alam ini kepada 
mereka dan mengajar mereka sebahagian dari 
undang-undang alam buana ini kepada mereka sudah 
tentu mereka tidak dapat berbuat apa-apa, tetapi 
manusia tidak bersyukurl 


"Dan sedikit sekali di antara para hamba-Ku yang 
bersyukur . " 

(Surah Saba': 13) 




Malah manusia pada hari ini merasa begitu angkuh 
kerana dapat mengetahui rahsia-rahsia dan undang- 
undang alam yang dibukakan Allah kepada mereka. 
Mereka merasa begitu angkuh dengan sekelumit ilmu 
pengetahuan yang dikurniakan Allah kepada mereka. 
Mereka merasa begitu angkuh hingga kadang-kadang 
sanggup mendakwa: "Manusia boleh berdiri 

sendiri". 15 dan tidak lagi memerlukan Tuhan untuk 
menolong mereka. Kadang-kadang mereka dengan 
angkuh mendakwa bahawa istilah "sains" adalah 
lawan kepada istilah "hakikat yang ghaib", dan istilah 
"ilmiyah" di dalam cara berfikir dan mengurus adalah 
lawan kepada istilah "kepercayaan kepada hakikat 
yang ghaib", dan seterusnya mereka mendakwa di 
sana tidak ada titik pertemuan di antara "hakikat 
sains" dengan "hakikat ghaib" dan tidak ada 
pertemuan di antara 'aqliyah yang percaya kepada 
sains dengan 'aqiiyah yang percaya kepada hakikat 
yang ghaib. 


Marilah kita melihat seimbas kedudukan "sains" di 
hadapan "hakikat ghaib" di dalam kajian-kajian dan 
pendapat-pendapat ahli sains dari umat manusia 
sendiri setelah kita berdiri di hadapan 'kenyataan yang 
tegas yang telah diucapkan oleh Allah Yang Maha 
Mengetahui dan Maha Mendalam ilmu-Nya tentang 
ilmu manusia yang sedikit dan sekelumit itu: 




"Dan kamu tidak di kurniakan ilmu pengetahuan kecuali 
sedikit sahaja." 


(Suruh al-lsra': 85) 

r 







"Mereka tidak mengikut melainkan hanya andaian dan apa 
yang disukai nafsu mereka walaupun mereka telah didatangi 
hidayat dari Tuhan mereka. " 


(Surah an-Najm: 23) 


Seluruh hakikat yang ghaib itu tersimpan di dalam 
ilmu-Nya sahaja: 


15 Nama buku "Man Stands Alone" (1941) oleh tokoh ateis 
Julian Soreli Huxley. 



"Dan di sisi Allah tersimpan anak-anak kunci segala perkara 
yang ghaib , tiada siapa yang mengetahui kecuali Dia. " 


(Surah al-An'am: 59) 


Dan siapa yang mengetahui perkara ghaib, maka 
dialah yang dapat melihat hakikat yang sebenar: 



"Apakah ia mempunyai pengetahuan mengenai 
perkara yang ghaib, maka kerana itu ia mengetahui." 

(Surah an-Najm: 35) 

Semua ayat-ayat ini dengan sendirinya menerang 
pengertian-pengertiannya dengan jelas. 

Marilah kita melihat seimbas kedudukan "sains" di 
hadapan "hakikat kuasa ghaib" di dalam kajian-kajian 
dan pendapat-pendapat ahli sains dari kalangan 
manusia dan ini bukan bermaksud untuk dijadikan 
kajian-kajian dan pendapat-pendapat itu sebagai 
bukti kebenaran kenyataan-kenyataan Allah S.W.T. 
yang tegas ini, kerana tidak pantas bagi seorang 
mu'min membenarkan kenyataan-kenyataan Allah 
dengan bukti-bukti dari pendapat manusia, tetapi 
tujuan kita berdiri di sini ialah untuk mengadili mereka 
yang banyak bercakap tentang istilah "sains" dan 
"hakikat kuasa ghaib", istilah "hakikat ilmiyah" dan 
"hakikat kuasa ghaib" di hadapan pendapat manusia 
sendiri yang dipercayai mereka supaya mereka 
mengetahui bahawa mereka harus berusaha 
mendapat pendidikan dan ilmu pengetahuan agar 
mereka dapat hidup di zaman mereka tanpa 
ketinggalan dari pemikiran-pemikiran zamannya dan 
hasil-hasil ujiannya, dan seterusnya supaya mereka 
yakin bahawa "hakikat ghaib" itulah satu-satunya 
hakikat ilmiyah yang diyakini kebenarannya di sebalik 
segala ujian, penyelidikan-penyelidikan dan ilmu 
pengetahuan manusia itu sendiri. Dan istilah 
"ilmiyah" yang berlandaskan ujian dan hasil-hasil 
penyelidikan yang terakhir adalah menyamai istilah 
"hakikat kuasa ghaib", sedangkan istilah yang 
sebenar yang menjadi lawan istilah "hakikat kuasa 
ghaib" ialah "hakikat kejahilan", iaitu kejahilan yang 
hidup di abad-abad yang ketujuh belas, yang kelapan 
belas dan mungkin yang kesembilan belas, tetapi 
kejahilan ini tidak hidup di abad kedua puluh! 

Hakikat Ilmu Sains 


Seorang ahli sains Amerika yang semasa telah 
menjelaskan tentang "hakikat-hakikat" yang telah 
dicapai oleh sains keseluruhannya: 

"Pengetahuan-pengetahuan sains merupakan 
hakikat-hakikat yang teruji, namun demikian 
pengetahuan-pengetahuan itu adalah terpengaruh 
kepada imaginasi manusia dan prasangka- 
prasangkanya, juga terpengaruh kepada sejauh mana 

kehalusan dan kehematannya dalam membuat 
pengamatan-pengamatan, perhatian-perhatian, 
pemerian dan kesimpulannya. Hasil-hasil pengetahuan 
sains adalah diterima di dalam batas-batas ini sahaja. 
Oleh sebab itu hakikat pengetahuan sains hanya 
terbatas di bidang-bidang yang berhubung dengan 
kuantiti dari segi pemerian dan ramalan. Hakikat- 
hakikat sains itu dimulakan dengan kemungkinan- 
kemungkinan, kemudian berakhir dengan 
kemungkinan-kemungkinan juga bukannya berakhir 
dengan keyakinan. Oleh sebab itu hasil-hasil 
pengetahuan sains adalah bersifat lebih kurang dan 
terdedah kepada salah silap yang mungkin berlaku 
ketika membuat analogi dan perbandingan- 

perbandingan. Hasil-hasil kajian sains adalah bersifat 
ijtihadiyah yang boleh dipinda dengan ditokok 
tambah atau di kurang buang, la bukannya bersifat 
muktamad atau final. Oleh sebab itu kita dapat 
melihat apabila seorang ahli sains menemui sesuatu 
undang-undang atau sesuatu teori ia berkata: Inilah 
hasil penemuan • yang kami capai setakat ini, 
kemudian ia tinggalkan pintu penyelidikan itu terbuka 
untuk pindaan-pindaan, yang mungkin diterima 
kemudian. 16 

Pandangan ini merumuskan hakikat seluruh hasil- 
hasil kajian yang telah dicapai oleh sains, juga hasil 
kajian yang boleh dicapai oleh sains. 

Selama manusia mempunyai sarana-sarana yang 
terbatas dan kewujudan yang terbatas - dibandingkan 
dengan hakikat azali dan abadi - maka usahanya 
untuk mencapaikan hasil-hasil kajian ini sudah tentu 
mempunyai ciri-ciri keterbatasan manusia. Hasil-hasil 
kajian itu sama dengan sifat-sifat manusia yang 
terbatas. Ia terdedah kepada salah dan betul, boleh 
dipinda dan diubah. 

Cara Sains Membuat Kesimpulan 

Sarana yang digunakan oleh manusia untuk 
mendapat sesuatu hasil kajian ilmiyah ialah ujian dan 
analogi atau perbandingan. Oleh itu ia membuat 
ujian-ujian kemudian hasil ujian-ujian itu dijadikan 
satu kesimpulan yang menyeluruh melalui 
perbandingan, sedangkan perbandingan itu sendiri - 
mengikut pengakuan sains dan ahli sains - adalah satu 
sarana yang membawa kepada hasil kesimpulan yang 
bersifat zanni atau andaian dan tidak mungkin 
selamanya bersifat muktamad dan final. Sarana yang 
satu lagi ialah sarana ujian dan penyelidikan yang 
menyeluruh dengan erti ujian itu harus dilakukan 
secara menyeluruh ke atas segala jenis yang sama 
dengan jenis yang dilakukan ujian-ujian terhadapnya 
di setiap masa dan suasana, tetapi sarana yang seperti 


Dipetik dari makalah 'The Lesson of the Rosebush" 
(Pelajaran Dari Pokok Mawar) oleh Meritt Stanley Congdon, 
seorang ahli fizik dan falsafah yang termuat dalam buku The 
Evidence of God in an Expanding Universe"(New York: Putnam, 
1958) yang telah diterjemahkan oleh Dr: ad-Damardas Abdul 
Majid Sarhan ke dalam bahasa Arab 

sebagai "fW cJ 


ini tidak disediakan kepada manusia, sedangkan 
sarana ini merupakan salah satu sarana yang 
membawa kepada hasil-hasil kajian yang muktamad 
dan tiada sarana lain yang dapat menyampaikan 
kepada hasil-hasil kajian yang muktamad dan hakikat- 
hakikat yang diyakini kecuali dengan perantaraan 
hidayat atau petunjuk Allah yang diterangkan kepada 
manusia. Oleh sebab itu segala ilmu pengetahuan 
manusia yang lain dari ilmu pengetahuan yang 
diterangkan Allah kepada mereka akan kekal sebagai 
ilmu pengetahuan yang bersifat zanni atau andaian 
dan tidak sampai ke darjat yakin. 

Perkara yang ghaib tetap menyelubungi di sekeliling 
manusia di sebalik ilmu pengetahuan, yang bersifat 
andaian yang telah dicapai olehnya. 

Dalam kajiannya terhadap alam buana di 
sekelilingnya, manusia masih lagi berada dalam 
peringkat membuat andaian-andaian dan teori-teori 
tentang asal-usul alam, penciptaan dan tabi'atnya, 
tentang harakat alam, tentang zaman dan ruang dan 
tentang hubungan alam dengan zaman dan 
hubungan segala yang berlaku di alam ini dengan 
zaman dan ruang. 

Juga tentang hayat, bagaimana punca dan asal usul 
penciptaannya, bagaimana tabi'at hayat dan garis 
perjalanannya? Apakah faktor yang memberi kesan 
kepada hayat dan apakah hubungan hayat dengan 
kewujudan kebendaan ini andainya di alam buana ini 
ada "benda", yang mempunyai tabkatyang berlainan 
dari tabi'at "fikiran" juga berlainan dari tabkat 
"tenaga" umumnya. 

Juga tentang "manusia" sendiri, apakah dia? 
Apakah yang membezakan manusia dari "benda" 
dan apakah yang membezakannya dari makhluk- 
makhluk hidup yang lain? Bagaimana manusia datang 
ke bumi ini dan bagaimana ia bertindak? Apakah 
hakikat akal yang membuat manusia berbeza dari 
makhluk yang lain dan dapat bertindak dengan 
pertolongannya? Apakah akhir kesudahan manusia 
selepas ia mati dan hancur. 

Juga tentang entiti manusia itu sendiri, apakah 
gerak kerja merombak dan menyusun yang berlaku di 
dalam dirinya pada setiap sa'at dan bagaimana kerja- 
kerja itu berlangsung. 17 

Semuanya itu merupakan medan-medan perkara- 
perkara ghaib, di mana sains hanya dapat berdiri di 
pinggir-pinggirnya sahaja dan hampir-hampir tidak 
dapat menembusinya walaupun secara kefahaman 
zanni dan tarjih atau memilih kemungkinan- 
kemungkinan yang lebih besar. Kajian di medan- 
medan tidak lebih dari andaian-andaian dan 
kemungkinan-kemungkinan sahajal 

Marilah kita tinggalkan sebentar hakikat-hakikat 
yang begitu sedikit dibicarakan oleh sains di dalam 


17 Dari buku "Man f The Unknown" (1935) oleh Alexis Carrel. 

abad ini seperti hakikat ketuhanan dan hakikat alam- 
alam yang lain seperti alam-alam malaikat, jin dan 
kejadian-kejadian majhul yang hanya diketahui oleh 
Allah sahaja, juga seperti hakikat maut, hakikat alam 
Akhirat dan hakikat hisab dan balasan. Marilah kita 
tinggalkan semua hakikat ini sebentar, cukupiah kita 
membicarakan tentang hakikat-hakikat ghaib yang 
dekat sahaja, di mana sains mengambil pendirian 
mengaku kalah dan menyerah bulat dan tiada yang 
keluar dari pengakuan ini kecuali mereka yang lebih 
mengutamakan perdebatan dan pertengkaran dari 
"ilmu", atau lebih suka menunjukkan sifat yang 
angkuh dari sifat yang ikhlas. 

Marilah kita kemukakan beberapa contoh (perkara- 
perkara ghaib yang dekat): 

Pertama, kajian mengenai atom yang menjadi asas 
binaan alam dan perilakunya: 

Mengikut kajian sains moden, atom merupakan 
asas (atau asal-usul) binaan alam buana dan ia 
bukannya unit yang paling kecil di dalam binaan alam 
ini, malah atom adalah tersusun dari proton-proton 
(tenaga elektrik yang positif dan elektron-elektron 
(tenaga elektrik yang negatif) dan neutron-neutron 
(tenaga yang berkecuali yang terdiri dari tenaga 
elektrik yang positif dan tenaga elektrik yang negatif 
yang seimbang dan diam). Apabila atom itu 
dipecahkan, maka elektron-elektron menjadi bebas, 
tetapi elektron-elektron ini tidak bertindak di dalam 
makmal dengan tindakan-tindakan yang bersifat pasti 
dan sama. Kadang-kadang ia bertindak seakan-akan 
gelombang dan kadang-kadang seakan-akan ledakan- 
ledakan, tetapi tindakan-tindakan akan datang atau 
tindakan selanjutnya tidak dapat ditentukan lebih 
dahulu, malah ia tunduk kepada satu undang-undang 
yang lain yang tidak bersifat pasti, iaitu undang- 
undang kemungkinan. Begitu juga atom itu sendiri 
dan kumpulan atom-atom yang terbatas (dalam 
bentuk juzu'-juzu' yang kecil) mempunyai perilaku 
yang sama. 

Ahli sains Inggeris Sir James Hopwood Jeans 
(profesor ilmu fizik dan matematik) berkata: 

"Sains lama telah membuat kenyataan yang penuh 
yakin bahawa alam hanya mampu mengikut satu 
jalan sahaja, iaitu jalan yang telah ditentukan sebelum 
ini supaya diikuti olehnya dari permulaan zaman 
hingga ke akhirnya mengikut tasalsul atau urutan 
yang berterusan di antara sebab dan musabab (cause 
and effect), di mana kes (A) pasti diikuti kes (B), tetapi 
mengikut sains moden apa yang dapat di katakan 
olehnya hingga sekarang ialah kes (A) mungkin diikuti 
kes (B) atau (J) atau (D) atau lainnya dari kes-kes yang 
tidak dapat dihitung dengan betul. Ya, sains moden 
boleh berkata bahawa berlakunya kes (B) lebih banyak 
kemungkinannya dari berlakunya kes (J) dan kes (J) 
lebih banyak kemungkinannya berlakunya dari kes (D) 
dan beginilah seterusnya, malah sains moden dapat 
menentukan darjat kemungkinan berlakunya mana- 


mana kes dari kes-kes (B), (J) dalam hubungan satu 
sama lain, tetapi ia tidak dapat meramalkan dengan 
penuh keyakinan manakah kes-kes yang mengikuti 
kes yang lain, kerana sains moden selamanya 
berbicara tentang sesuatu yang mungkin. Adapun 
sesuatu yang pasti berlaku adalah terserah kepada 
penentuan taqdir walau bagaimana sekalipun hakikat 
taqdir itu". 

Apakah hakikat perkara ghaib itu dan apakah pula 
taqdir Allah yang ghaib itu? Tiada lain melainkan 
hakikat yang tidak dapat dijangkau oleh ujian-ujian 
manusia, dan ujian-ujian itu hanya mampu berdiri di 
ambang-ambang hakikat ghaib dalam jantung alam 
dan atom-atomnya. 

Kemudian beliau memberi satu contohnya, iaitu 
pancaran radiasi atom-atom radium bagaimana ia 
berubah kepada plumbum dan gas Helium dan 
bagaimana ia tunduk sepenuhnya kepada 
perencanaan yang majhul dan kepada hakikat ghaib 
yang tersembunyi, yang tidak diketahui oleh ilmu 
manusia: 

"Marilah kita kemukakan satu contoh fizikal untuk 
menambahkan kejelasannya. Sebagaimana diketahui 
umum bahawa atom-atom radium dan lain-lainnya 
dari bahan-bahan yang mempunyai pancaran radiasi 
akan menjadi hancur sebaik sahaja ia dilalui masa dan 
meninggalkan di belakangnya atom-atom plumbum 
dan helium. Oleh sebab itulah saiz setumpuk radium 
itu terus menerus berkurangan dan tempatnya 
diambil alih oleh plumbum dan helium. Undang- 
undang 'am yang mengendalikan kadar kekurangan 
itu amat aneh sekali, iaitu cara sejumlah radium itu 
berkurangan sama dengan cara bilangan penduduk 
berkurangan jika tidak ada anak-anak yang baru lahir, 
dan nisbah kematian setiap orang penduduk adalah 
satu sahaja tanpa memandang kepada peringkat 
umur atau ia berkurangan sama seperti berkurangnya 
bilangan anggota satu ketumbukan tentera yang 
terdedah kepada peluru-peluru yang ditembak ke 
arah mereka secara serampangan dan tanpa ditujukan 
kepada mana-mana anggota tentera yang tertentu. 
Pendeknya ketuaan umur tidak mempunyai apa-apa 
kesan dalam sebiji atom radium. Ia tidak mati kerana 
ia telah menghabiskan habuan hidupnya malah 
kerana maut telah melandanya secara serampangan. 18 


18 Demikianlah kata tokoh ini. Di sini kita hanya mengambil 
pendapatnya tentang hasil kajian ilmiah yang dicapai oieh ujian 
dan deskripsi gejala alam. Ada pun kenyataan beliau yang 
mengatakan maut itu melanda secara serampangan adalah tidak 
penting kepada kita. Bagi kita , kita yakin bahawa ia dilanda 
maut kerana ia telah menghabiskan habuan hidupnya dan 
kerana maut itu melandanya dengan ketetapan yang telah 
ditentukan oleh tagdir Allah yang mengetahui hikmat~Nya dan 
tiap-tiap suatu itu mempunyai ajal masing-masing. Dan dalam 
konteks ini tidak ada beza di antara atom radium dengan mana- 
mana benda atau mana-mana makhluk hidup yang lain. Manusia 
juga mati seperti ini apabila sampai ajalnya yang tersembunyi 
dari pandangan mata. 


354 


SURAH AL-AN'AM 


JUZU / KE-7 


"Marilah kita terangkan hakikat ini dengan satu 
contoh fizikal. Kita kata: Andainya di dalam bilik kita 
ini ada 2000 atom radium, maka sains tidak dapat 
mengatakan berapa banyak dari atom-atom itu yang 
akan kekal hidup selepas dilalui setahun. Apa yang 
dapat di katakan olehnya hanya menyebut 
kemungkinan-kemungkinan yang mengatakan atom- 
atom itu kekal hidup sebanyak 2000 atau 1999 atau 
1998 dan seterusnya, dan kemungkinan yang lebih 
banyak di dalam realiti ialah sebanyak 1999, yakni 
kemungkinan yang paling besar hanya satu atom 
sahaja dan tidak lebih dari itu yang menghancur pada 
tahun yang berikut. 

"Kita tidak dapat ketahui dengan cara apakah sebiji 
atom yang tertentu itu dipilih sebagai atom yang 
menghancur di antara 2000 atom itu. Pada mulanya 
kita kadang-kadang merasa ingin membuat andaian 
bahawa atom ini merupakan satu atom yang paling 
banyak terdedah kepada perlanggaran-perlanggaran 
dari atom-atom yang lain atau terjatuh di' tempat 
yang paling panas atau bersua dengan sebab-sebab 
yang lain dari sebab-sebab tersebut pada tahun 
selanjutnya, tetapi semua andaian itu tidak betul, 
kerana jika kesan perlanggaran atau kepanasan itu 
boleh menghancurkan sebiji atom, maka ia juga boleh 
menghancurkan 1999 atom yang baki itu, ini bererti 
kita boleh memecahkan radium dengan hanya 
menekan atau memanaskannya sahaja, tetapi setiap 
ahli ilmu fizik menekankan bahawa andaian ini adalah 
mustahil, malah mereka lebih kuat percaya bahawa 
setiap tahun kematian hanya akan menimpa satu 
atom sahaja dari setiap 2000 atom radium dan 
memaksakannya hancur. Ini adalah teori kehancuran 
Spontaneous Disintegration yang telah diasaskan oleh 
Rutherford dan Soddy di dalam tahun 1903." 

Jika demikian apakah taqdir atau kuasa yang ghaib 
itu jika ia bukannya taqdir atau kuasa yang 
menyebabkan atom-atom itu mengeluarkan radiasi 
tanpa pilihan - dan . pengetahuan darinya atau dari 
sesiapa? 

Tokoh ahli sains yang mengeluarkan pendapat ini 
bukannya bertujuan untuk menjelaskan taqdir atau 
kuasa Ilahi yang tersembunyi dari pengetahuan 
manusia, malah ia berusaha untuk melarikan diri dari 
tekanan hasil kajian ilmiyah yang telah dicapai oleh 
ilmu manusia sendiri, tetapi hakikat kuasa ghaib 
memaksakan kewujudannya ke atas beliau dengan 
sedemikian rupa yang dapat di lihat oleh kita. 

Kedua, jika hakikat kuasa ghaib memaksakan 
kewujudannya ke atas atom dan pergerakan yang 
menjadi asas atau punca pembinaan alam, maka 
hakikat kuasa ghaib juga memaksakan kewujudannya 
di atas asas dan punca kelahiran dan kemunculan 
hayat dan pergerakannya dengan kekuatan yang 
sama yang terdapat di dalam hasil-hasil kajian yang 
dicapai oleh ilmu manusia. 

Seorang ahli sains kejadian-kejadian yang bernyawa 
dan tumbuh-tumbuhan, iaitu Russell Charles Earnest, 
profesor di Universiti Frankfurt, Jerman telah berkata: 


"Pelbagai teori telah dikemukakan untuk 
mentafsirkan asal-usul kemunculan hayat dari alam 
kejadian-kejadian yang tidak bernyawa. Setengah- 
setengah pengkaji berpendapat bahawa hayat itu 
muncul dari protogene atau dari virus atau dari 
perkumpulan molekul-molekul protein yang besar. 
Kadang-kadang setengah-setengah orang memikir 
bahawa teori ini dapat mengisi jurang yang 
memisahkan di antara alam kejadian-kejadian yang 
bernyawa dan alam kejadian-kejadian yang tidak 
bernyawa, tetapi hakikat sebenar yang harus diterima 
oleh kita ialah segala usaha yang telah dicurahkan 
untuk mendapat satu kejadian yang bernyawa yang 
muncul dari kejadian yang tidak bernyawa telah 
menemui kegagalan dan kekecewaan yang amat 
menghampakan. Walaupun begitu, namun mereka 
yang mengingkarkan kewujudan Allah tidak dapat 
mengemukakan bukti secara langsung kepada dunia 
yang ingin tahu bahawa semata-mata wujudnya 
perkumpulan atom-atom dan molekul-molekul secara 
kebetulan itu boleh membawa kepada kemunculan 
hayat serta boleh memelihara dan mengarahkan 
hayat itu dengan bentuk yang kita lihat di dalam sel- 
sel yang hidup. Setiap orang bebas untuk menerima 
teori ini dalam mentafsirkan asal usul kemunculan 
hayat. Ini urusan peribadinya, tetapi apabila ia 
menerima teori ini, maka ertinya ia menerima satu 
teori yang lebih sukar difahami oleh akal dari 
kepercayaan yang mempercayai kewujudan Allah 
yang telah mencipta dan mentadbirkan segala 
sesuatu. 

"Saya percaya bahawa kerumitan dan kecanggihan 
setiap sel yang hidup itu telah mencapai tahap yang 
menyulitkan kita untuk memahaminya, begitu juga 
saya percaya bahawa jutaan sel hidup yang terdapat 
di muka bumi ini semuanya mengakui qudrat kuasa 
Allah dengan pengakuan yang berlandaskan fikiran 
dan logik. Oleh sebab itu saya beriman kepada 
kewujudan Allah dengan keimanan yang teguh." 19 

Apa yang penting kepada kami di sini ialah 
pengakuan ahli sains bahawa rahsia hayat dan asal- 
usul kejadiannya merupakan salah satu dari hakikat 
ghaib yang hanya diketahui oleh Allah sahaja sama 
seperti asal-usul kejadian alam dan pergerakannya, 
yang mana manusia tidak mengetahuinya selain dari 
andaian-andaian dan kemungkinan-kemungkinan 
sahaja. Amatlah tepat firman Allah: 


19 Dari satu bab yang berjudul "Sel-sel Yang Hidup 
Melaksanakan Misinya" dalam buku "Allah Muncul Di Dalam 
Zaman Sains" cA Ai) ). sila lihat nota kaki 

sebelum ini di bawah tajuk kecil "Hakikat Ilmu Sains". Kami ingin 
mengingatkan bahawa tujuan kami membuat petikan-petikan ini 
ialah untuk berbicara dengan ahli-ahli sains materialis dengan 
bahasa mereka sendiri dan ini bukanlah suatu pengakuan dari 
kami terhadap kesahihan segala pendapat yang kami petikkan 
itu f juga terhadap kesahihan methodologi pemikiran dan 
pengungkapannya dalam persoalan yang kami bentangkan di 
sini. 

"Aku tidak menghadirkan mereka sebagai saksi dalam 
penciptaan langit dan bumi dan tidak juga dalam penciptaan 
diri mereka sendiri. " 






(Surah al-Kahfi: 51) 

Yang ketiga: Marilah kita membuka langkah yang 
luas supaya cepat sampai kepada pembicaraan 
tentang penciptaan atau asal-usul kejadian manusia. 
Satu pancutan air mani lelaki mengandungi kira-kira 
60 juta ekor jejentik mani (sperma) dan semuanya 
bergerak berlumba-lumba untuk bercantum dengan 
telur perempuan di dalam rahim perempuan dan tiada 
siapa yang mengetahui mana satu jejentik mani di 
antara 60 juta jejentik mani itu yang berjaya 
mendahului jejentik-jejentik mani yang lain. Ini adalah 
satu perkara ghaib atau ini adalah satu perencanaan 
kuasa ghaib yang tidak diketahui oleh ilmu manusia 
termasuk lelaki dan perempuan yang memainkan 
peranan dalam pemancutan mani dan mengeluarkan 
telur. Kemudian jejentik mani yang berjaya 
mendahului jejentik-jejentik mani yang lain yang 
berjumlah 60 juta ekor itu akan sampai kepada telur 
perempuan lalu bercantum dan bersenyawa 
dengannya atau membentuk satu sel yang 
bersenyawa yang akan melahirkan janin. Oleh sebab 
kromosom-kromosom telur perempuan itu sejenis 
sahaja, iaitu betina belaka, sedangkan kromosom- 
kromosom jejentik mani lelaki terdiri dari kromosom- 
kromosom jantan dan betina, maka dominasi 
bilangan kromosom-kromosom jantan atau 
kromosom-kromosom betina pada jejentik mani yang 
bercantum dan bersenyawa dengan telur perempuan 
itulah yang menentukan jenis, janin sama ada lelaki 
atau perempuan, dan penentuan ini adalah tunduk 
kepada perencanaan Allah yang ghaib yang tiada 
diketahui dan dicampurtangan oleh manusia 
termasuk kedua-dua ibubapa janin itu sendiri: 



"Aliah mengetahui apa yang dikandung oleh setiap 
perempuan dan isi kandungan rahim yang kurang dan isi 
kandungan rahim yang iebih dan segala sesuatu (diatur) di 
sisi-Nya dengan ukuran yang rapj (8). Dialah yang 
mengetahui segala yang ghaib dan segala yang nampak. 
Yang Maha Besar dan Maha Tinggi."(9) 

(Surah ar-Ra'd) 



"Aliah memiliki langit dan bumi. Dia menciptakan apa yang 
dikehendakhNya. Dia mengurniakan anak perempuan 
kepada siapa yang dikehendakhNya dan mengurniakan anak 
lelaki kepada siapa yang dikehendaki-Nya (49). Atau Dia 
mengurniakan kepada mereka anak-anak lelaki dan anak- 
anak perempuan dan menjadikan mandul sesiapa yang 
dikehendakhNya. Sesungguhnya Dia Maha Mengetahui dan 
Maha Kuasa. "(50) 


(Surah asy-Syura) 



"Dia menjadikan kamu dalam perut ibu kamu ( berperingkat - 
peringkat) dari satu kejadian kepada satu kejadian dalam 
tiga kegelapan. Semuanya itu diciptakan oleh Allah Tuhan 
kamu yang memiliki kerajaan (langit dan bumi), tiada Tuhan 
melainkan Dia. Oleh itu bagaimana kamu boleh 
dipesongkan?" 

(Surah az-Zumar: 6) 

Inilah hakikat kuasa ghaib yang membuat manusia 
berdiri hairan di hadapannya di abad dua puluh ini. 
Sementara ahli-ahli sains yang hidup dengan cebisan- 
cebisan ilmu dari abad-abad yang silam menganggap 
bahawa hakikat kekuasaan ghaib itu adalah 
bertentangan dengan hakikat ilmiyah dan mana-mana 
masyarakat yang ingin hidup dengan mentaliti ilmiyah 
harus membebaskan dirinya dari mentaliti yang 
percaya kepada kekuasaan ghaib, sedangkan ilmu 
manusia di abad dua puluh itu sendiri menegaskan 
bahawa segala hasil kajian yang telah dicapai oleh 
manusia adalah hasil-hasil yang bersifat 
kemungkinan-kemungkinan sahaja dan satu-satunya 
hakikat yang diyakini ialah kewujudan hakikat kuasa 
ghaib yang tidak dapat diragui lagi. 

Tetapi sebelum kami tinggalkan hentian kami di 
hadapan hakikat kuasa ghaib ini, kami sewajarnya 
memberi sepatah kata tentang tabi'at kuasa ghaib di 
dalam kefahaman dan mentaliti Islam. 

Al-Qur'anul-Karim - selaku sumber asasi 'aqidah 
Islamiyah yang membentuk kefahaman dan mentaliti 
Islam - telah menjelaskan tentang kewujudan alam 
ghaib dan alam nyata, tetapi tidak semua yang 

melingkungi manusia itu ghaib belaka dan tidak 
semua kuasa-kuasa alam yang berinteraksi dengan 
manusia itu majhul belaka. 

Di sana terdapat undang-undang alam yang tetap, 
yang dapat diketahui oleh manusia sekadar yang 
diperlukan mereka mengikut kadar keupayaan dan 
keperluan mereka untuk mengendalikan urusan 
khalifah di bumi. Allah telah mengurniakan kepada 
manusia kebolehan mengetahui sejumlah undang- 
undang yang diperlukan mereka, juga kebolehan 
mempergunakan kuasa-kuasa alam mengikut 
undang-undang tersebut untuk mentadbirkan urusan 
khalifah, membangunkan bumi dan memajukan 
kehidupan serta memanfaatkan makanan-makanan, 
rezeki-rezeki, dan tenaga-tenaga yang ada padanya. 

Di samping undang-undang alam yang tetap ini - 
pada keseluruhannya - ialah kehendak masyi'ah Allah 
yang bebas, yang tidak terikat kepada undang- 
undang ini walaupun ia dari ciptaan-Nya. Di sana juga 
terdapat keputusan-keputusan Allah yang 
melaksanakan undang-undang ini pada setiap kali 
pelaksanaannya. Undang-undang itu bukannya 
bersifat automatik semata-mata, malah keputusan- 
keputusan Allah itulah yang mengendalikan segala 
pergerakan walaupun pergerakan itu mengikut 
undang-undang yang telah ditetapkan Allah 
kepadanya. Keputusan Allah yang melaksanakan 
undang-undang ini pada setiap kali pelaksanaannya 
merupakan rahsia "ghaib" yang tiada siapa 
mengetahuinya dengan penuh keyakinan. Sejauh 
yang dapat diketahui oleh mereka tidak lebih dari 
andaian-andaian dan kemungkinan-kemungkinan 
sahaja. Inilah juga hakikat yang dii'tirafkan oleh ilmu 
manusia. 

Jutaan proses berlaku di dalam diri manusia pada 
setiap detik dan semuanya merupakan perkara- 
perkara ghaib kepada manusia walaupun ia berlaku di 
dalam dirinya sendiri. Demikianlah juga jutaan proses 
yang sama berlaku di alam sekelilingnya di luar 
pengetahuannya. 

Rahsia-rahsia ghaib itu menyelubungi masa silam 
manusia dan alam buana, menyelubungi masa kininya 
dan masa kini alam dan seterusnya menyelubungi 
masa depannya dan masa depan alam buana. Inilah 
hakikat yang berlaku walaupun di sana ada undang- 
undang alam yang tetap, yang mana sebahagiannya 
diketahui oleh manusia dan di manfa'atkan olehnya 
secara ilmiyah yang teratur untuk melaksanakan tugas 
khalifahnya. 

Manusia datang ke alam ini di luar kemahuannya, 
dan masa kedatangannya juga di luar 
pengetahuannya. Dan manusia akan keluar 
meninggalkan alam ini di luar kemahuannya dan 
masa keluarnya juga di luar pengetahuannya. Hal 
yang sama juga berlaku kepada setiap makhluk yang 
bernyawa. Walau sejauh mana ilmu pengetahuan 
yang dipelajari dan diketahui manusia namun ia tidak 
akan dapat mengubahkan realiti ini sedikit pun. 


Mentaliti Islamiyah adalah mentaliti ghaibiyah dan 
ilmiyah, kerana ghaibiyah itu ialah ilmiyah mengikut 
pengakuan sains dan realiti. Adapun sikap yang 
mengingkarkan kuasa ghaib itulah jahilisme yang 
membuat penganutnya berpura-pura tahu dan 
mengerti walaupun mereka jahil. 

Mentaliti Islamiyah mengumpulkan di antara 
kepercayaan kepada kuasa dan rahsia-rahsia ghaib 
yang tersembunyi yang tiada siapa mengetahui 
kuncinya melainkan Allah dengan kepercayaan 
kepada undang-undang alam yang tetap tidak 
berubah yang membolehkan manusia mengetahui 
aspek-aspek yang diperlukan oleh kehidupannya di 
bumi untuk berinteraksi dengannya mengikut 
peraturan-peraturan yang tetap. Oleh itu seseorang 
Muslim tidak terluput dari mengetahui ilmu-ilmu 
manusia di dalam berbagai-bagai bidangnya di 
samping mengetahui hakikat yang sebenar, iaitu di 
sana terdapat rahsia-rahsia ghaib yang tidak 
didedahkan Allah kepada sesiapa kecuali mereka yang 
dikehendaki-Nya dan mengikut kadar yang 
dikehendaki-Nya. 

Beriman kepada yang ghaib merupakan ambang 
yang harus dilalui manusia untuk melewati martabat 
haiwan yang tidak dapat memahami selain dari apa 
yang dapat ditangkap oleh pancainderanya, kepada 
martabat insan yang dapat memahami bahawa alam 
al-wujud ini adalah lebih besar dan lebih syumul dari 
ruang-ruang alam fizikal yang kecil dan hanya 
terbatas dalam lingkungan yang dapat ditangkap oleh 
pancaindera atau oleh alat-alat teknikal yang 
merupakan kesinambungan kepada pancaindera. Ini 
adalah satu perpindahan atau peralihan yang 
mempunyai kesan yang jauh dalam kefahaman dan 
pemikiran manusia terhadap seluruh alam al-wujud 
dan terhadap kewujudan mereka sendiri, juga 
terhadap hakikat kekuatan dan kuasa yang bergerak 
di dalam alam al-wujud ini. la mempunyai kesan yang 
jauh di dalam perasaan manusia terhadap alam buana 
dan terhadap qudrat kuasa dan pentadbiran yang ada 
di sebaliknya, la mempunyai kesan yang jauh dalam 
kehidupan bumi ini, kerana orang yang hidup 
terkongkong dalam ruang yang kecil yang berada 
dalam lingkungan yang hanya dapat ditangkap oleh 
pancainderanya adalah tidak sama dengan orang 
yang hidup di dalam alam buana yang luas dan besar 
yang dapat ditangkap oleh akal dan mata hatinya, di 
mana ia menerima gema-gema dan saranan- 
saranannya di dalam lubuk hati dan jiwanya, dan 
merasa bahawa hujung sutnya lebih luas dalam ruang 
zaman dan tempat dari segala sesuatu yang dapat di 
faham olehnya dalam usianya yang pendek, dan 
seterusnya merasa bahawa di sebalik alam buana 
yang nyata dan yang tersembunyi terdapat satu 
hakikat yang lebih besar dari alam buana iaitu hakikat 
di mana alam buana lahir darinya dan mengambil 
kewujudannya dan kewujudan hakikat itu, iaitu 
hakikat zat Uluhiyah yang tidak dapat ditangkap oleh 
daya-daya penglihatan dan tidak dapat diliputi oleh 
daya-daya akal manusia. 

Beriman kepada yang ghaib merupakan 
persimpangan jalan di mana manusia meningkat dari 
alam binatang. Tetapi golongan materialis di zaman 
itu sama dengan golongan materialis di semua 
zaman. Mereka mahu mengundurkan manusia ke 
belakang, iaitu mengundurkan manusia ke alam 
haiwan, di mana tidak terdapat kewujudan yang lain 
dari kewujudan sesuatu yang nyata, yang dapat 
ditangkap pancaindera. Mereka namakan aliran 
pemikiran ini sebagai aliran progresif, sedangkan 
sebenarnya itulah aliran pemikiran yang terbalik 
tunggang yang Allah perliharakan para Mu'minin 
darinya, dan kerana itu Allah jadikan sifat mereka 
sebagai orang-orang: 




"Orang-orang yang beriman kepada yang ghaib."(3) 


(Surah Al-Baqarah) 

Syukurlah kepada Allah yang telah mengurniakan 
ni'mat itu dan menjadikan aliran pemikiran yang 
terbalik tunggang itu dianut oleh orang-orang yang 
memilih jalan yang terbalik songsang. 


Di sana hanya ada satu sahaja hakikat yang bersifat 
pasti dan diyakini, iaitu hakikat "kuasa ghaib", 
sedangkan hakikat yang lain adalah bersifat 
"kemungkinan-kemungkinan" belaka. Di sana hanya 
ada satu sahaja yang bersifat pasti, iaitu setiap 
perkara yang telah diputuskan Allah dan ditetapkan 
oleh perencanaan-Nya pasti berlaku. Dan segala apa 
yang di putus dan direncanakan Allah merupakan 
rahsia-rahsia ghaib yang tiada siapa mengetahuinya 
melainkan Dia, namun demikian di sana terdapat 
undang-undang alam yang tetap yang dapat dipelajari 
manusia untuk membantu mereka dalam 

melaksanakan tugas-tugas khalifah di bumi, tetapi 
pintu tetap terbuka kepada kuat kuasa tindakan 
qadha' dan qadar Allah dan kepada kuasa ghaib Allah 
yang majhuL Inilah hakikat-hakikat yang sebenar. 




"Sesungguhnya Al-Qur‘an itu memberi hidayat ke jalan yang 
lurus." 


(Surah al-Isra': 9) 

****** 


Orang-orang yang memperkatakan tentang hakikat 
ghaibiyah dan hakikat ilmiyah itu juga turut 
memperkatakan tentang "kepastian sejarah", seolah- 
olah segala perkembangan yang akan berlaku di masa 
depan itu dapat diyakini belaka, sedangkan "sains" di 
zaman ini hanya berkata bahawa ramalan mengenai 
perkara-perkara yang akan berlaku di masa depan itu 
hanya merupakan "kemungkinan-kemungkinan" 
sahaja bukannya "kepastian-kepastian". 

Kari Marx adalah di antara tokoh-tokoh yang 
membuat ramalan-ramalan sebagai perkara-perkara 
yang pasti berlaku, tetapi di manakah ramalan- 
ramalan Marx itu sekarang? 

Dia telah meramalkan bahawa komunisme pasti 
berkuasa di negeri Inggeris apabila negeri itu sampai 
ke kemuncak kemajuan perindustrian. Ini bererti 
kemuncak kemajuan kapitalisme berada di satu sudut 
dan kemuncak kemiskinan kaum pekerja berada di 
satu sudut yang lain, tetapi apa yang telah berlaku 
ialah komunisme berkuasa di kebanyakan negara 
yang mundur dalam bidang perindustrian seperti 
Russia, China dan sebagainya dan ia tidak pernah 
berkuasa di negara-negara yang maju di dalam 
perindustrian. 

Lenin, kemudian diikuti Stalin juga, telah 
meramalkan bahawa peperangan pasti berlaku di 
antara blok kapitalis dan blok komunis, tetapi 
Khrushcheve yang mengganti kedua-dua tokoh ini 
tiba-tiba mengibarkan bendera "hidup bersama" atau 
dasar Co-existence. 

Kami tidak mahu bercakap panjang tentang 
ramalan-ramalan yang dikatakan pasti berlaku itu, 
kerana ramalan-ramalan itu tidak wajar dibincangkan 
secara serius. 


(Pentafsiran ayat 60 ) 

Setelah menjelaskan hakikat ilmu Allah yang 
syumul, yang mengetahui segala kunci rahsia-rahsia 
ghaib dan segala sesuatu yang berlaku di seluruh 
pelosok alam buana, maka ayat-ayat yang berikut 
beralih pula kepada membicarakan sebahagian dari 
ruang-ruang ilmu Allah yang syumul itu, iaitu ruang- 
ruang yang berhubung dengan diri manusia dan 
ruang-ruang yang berhubung dengan penguasaan 
Allah yang mempunyai ilmu yang meliputi segala- 
galanya itu: 



"Dan Dialah yang mewafatkan (menidurkan) kamu di waktu 
malam dan mengetahui segala suatu yang telah dilakukan 
kamu di waktu siang , kemudian Dia membangunkan kamu 
kembali di waktu siang untuk disempurnakan ajal yang telah 
ditentukan kepada kamu kemudian kamu akan dikembalikan 
kepada-Nya dan kemudian Dia akan memberitahu kepada 
kamu segala perbuatan yang telah dilakukan kamu. "(60) 

Ungkapan yang pendek ini samalah dengan 
ungkapan pendek yang lepas, yang menggambarkan 
ufuk-ufuk rahsia ghaib, keluasan dan pendalamannya 
di samping mengisyaratkan kepada keluasan dan 
kesyumulan ilmu Allah dalam ayat yang lepas. 
Ungkapan yang pendek ini mengumpul dan 
meletakkan seluruh hidup umat manusia di dalam 
genggaman Allah S.W.T. dan di dalam lingkungan 
ilmu-Nya, qudrat kuasa-Nya dan pentadbiran-Nya 

yang merangkumi waktu jaga dan waktu tidur 
mereka, waktu kematian atau waktu kebangkitan 
semula mereka dan seterusnya merangkumi waktu 
mereka di kumpul di padang Mahsyar dan dihisab. 
Semuanya dijelaskan dengan cara penggambaran Al- 
Qur'an yang begitu mu'jiz dalam memberi gambaran 
yang hidup dan gambaran personifikasi juga dalam 
menyentuh dan merangsangkan perasaan pada setiap 
gambaran-gambaran pemandangan dan harakat yang 
dilukiskan oleh pengungkapannya yang menarik. 


" Dan Dialah yang mewafatkan (menidurkan) kamu di waktu 
malam." (60) 


Itulah yang disifatkan sebagai kewafatan apabila 
seorang itu dikuasai mengantuk, itulah salah satu 
gambaran di antara gambaran-gambaran kewafatan 
ketika pancaindera seseorang yang berada dalam 
keadaan lalai, ketika perasaannya tidak lagi peka, akal 
fikirannya diam tidak berfungsi dan ketika 
kesedarannya tidur dan terputus dari alam 
sekelilingnya. Inilah satu rahsia yang masih belum 
diketahui manusia sebagaimana ia berlaku walaupun 
mereka telah mengetahui tanda-tanda dan kesan- 
kesannya. Itulah salah satu gambaran rahsia ghaib di 
antara berbagai-bagai gambarannya yang meliputi 
manusia. Itulah gambaran manusia yang dilucutkan 
segala daya upayanya termasuk daya kesedarannya. 
Mereka berada dalam keadaan terputus dari kegiatan 
hidup dan mereka berada di dalam genggaman Allah 
dan inilah hakikat keadaan mereka selama-lamanya. 
Tiada kuasa yang dapat mengembalikan mereka 
kepada keadaan sedar, jaga dan kepada keadaan 
hidup yang sempurna kecuali iradat Allah. Alangkah 
lemahnya manusia yang berada di dalam genggaman 
Aliah! 



"Dan Dia mengetahui segala sesuatu yang dilakukan kamu 
pada waktu siang. "(60) 


Setiap gerak yang dilakukan oleh anggota-anggota 
mereka seperti mengambil atau meninggal adalah 
semuanya dalam ilmu pengetahuan Allah yang 
mengetahui segala kebaikan atau kejahatan yang 
telah dilakukan mereka, demikianlah keadaan seluruh 
manusia. Segala gerak-geri dan perilaku diam dan 
senyap mereka diawasi dan diperhatikan. Tiada satu 
pun dari perbuatan yang dilakukan mereka selepas 
jaga di siang hari yang terluput dari ilmu pengetahuan 
Aliah. 



"Kemudian Dia membangunkan kamu kembali di waktu 
siang untuk disempurnakan ajal yang telah ditetapkan 
kepada kamu. "(60) 


Yakni Allah membangunkan kamu di waktu siang 
hari dari tidur kamu, di mana kamu terputus dari 
aktiviti hidup untuk menyempurnakan tempoh ajal 
yang telah ditetapkan kepada kamu. Demikianlah 


seluruh manusia tetap berada di dalam ruang ajal 
yang telah ditetapkan Allah. Mereka tidak dapat 
melarikan diri darinya. Tiada titik akhir yang lain bagi 
mereka selain dari titik ajal yang telah ditetapkan 
Allah: 



"Kemudian Dia akan dikembalikan kepada~Nya."(60) 

Mereka kembali kepada Allah persis haiwan 
ternakan kembali kepada pengembalanya selepas 
selesai meragut di padang rumput! 



"Kemudian Dia akan memberitahu kepada kamu segala 
perbuatan yang telah dilakukan kamu."(60) 

Itulah gambaran pembentangan rekod yang 
mencatat segala perbuatan dan amalan manusia. 
Itulah gambaran Ilahi yang amat halus yang tidak 
mengurangkan balasan dan ganjarannya. 

Demikianlah serangkap ayat yang pendek itu 
mengandungi segulung tali pita yang penuh dengan 
rakaman gambaran-gambaran dan pemandangan- 
pemandangan, penuh dengan keputusan-keputusan 
dan fakta-fakta dan penuh dengan saranan-saranan 
dan bayangan-bayangan. Siapakah yang dapat 
mengubahkan ungkapan yang sedalam ini? Manakah 
lagi pengungkapan yang bermu'jizat jika tidak 
pengungkapan-pengungkapan yang seperti ini? 
Tetapi sayang, para pendusta memandang sepi 
kepada pengungkapan-pengungkapan ini dan 
sebaliknya menuntut mu'jizat fizikal yang 
mengakibatkan mereka di timpa 'azab yang amat 
dahsyat. 


****** 


(Pentafsiran ayat-ayat 61 - 62 ) 

(Ayat-ayat yang berikut) memberi satu sentuhan 
yang lain tentang hakikat Uluhiyah, iaitu sentuhan 
mengenai qudrat Allah yang sentiasa menguasai 
seluruh hamba-Nya dan mengawasi mereka tanpa 
alpa dan lupa, juga sentuhan mengenai penentuan 
ajal yang berlangsung dengan tepat tanpa cepat dan 
tanpa lewat atau tentang kesudahan hidup yang pasti 
dihadapi manusia dan mereka tidak mempunyai 
ruang untuk lari dan mengelakkan dari hisab terakhir 
yang tidak berlengah-lengah dan menempoh- 
nempoh. Semuanya itu merupakan urusan-urusan 
ghaib yang membalut dan menyelubungi manusia: 

"Dan Dialah Yang Maha Berkuasa di atas seluruh hamba~Nya 
dan mengirimkan malaikat-malaikat penjaga yang 
mengawasi kamu sehingga apabila sa'at maut tiba kepada 
seseorang dari kamu f maka ia akan diwafatkan oieh malaikat 
utusan Kami dan mereka tidak pernah mencuaikan tugas 
mereka (61). Kemudian mereka dikembalikan kepada Allah 
Pelindung mereka yang sebenar. Ketahuilah , Dia sahaja yang 
memiliki kuasa menentukan hukuman (pada hari Qiamat) 
dan Dialah Penghisab yang paling pantas." (62) 



"Dan Dialah Yang Maha Berkuasa di atas seluruh hamba - 
Nya."(18) 

Maksudnya Allah itulah Penguasa Yang Maha 
Berkuasa dan seluruh manusia berada di bawah 
pengawasan dan penguasaan-Nya. Mereka adalah 
makhluk lemah yang terletak di dalam genggaman 
Allah Yang Maha Berkuasa. Mereka tidak mempunyai 
kekuatan dan tidak pula mempunyai penolong. 
Seluruh mereka adalah para hamba yang dikendalikan 
oieh kuasa dari atasnya, di mana mereka pasti tunduk 
dan patuh. 

Inilah 'Ubudiyah yang sempurna kepada Uluhiyah 
Yang Maha Berkuasa. Inilah hakikat yang diakui oleh 
realiti hidup manusia biar pun seluas mana kebebasan 
untuk bertindak yang diberikan kepada mereka dan 
sebanyak mana ilmu pengetahuan untuk mengetahui 
yang diberikan kepada mereka dan 'sebesar mana 
daya kebolehan untuk mengendalikan tugas khalifah 
yang dikurniakan kepada mereka. Setiap nafas 
mereka diatur dengan qadar yang tertentu dan setiap 
gerak dalam diri mereka adalah tunduk kepada kuasa 
Allah mengikut undang-undang yang telah diatur di 
dalam diri mereka yang tidak dapat disangkal mereka 
walaupun undang-undang ini beroperasi pada setiap 
kali dengan qadar yang tertentu sahaja sehingga 
dalam gerak pernafasan dan gerak-geri mereka. 



"Dan mengirimkan malaikat-malaikat penjaga yang 
mengawasi kamu." (61) 

Ayat ini tidak menyebut jenis penjaga-penjaga itu, 
tetapi di tempat yang lain di dalam Ai-Qur'an 
dijelaskan bahawa para penjaga itu ialah para 
malaikat yang mencatat segala amalan dan tindak 
tanduk yang dilakukan manusia. Maksud yang jelas 
dari ayat ini ialah memberi bayangan bahawa setiap 
individu manusia berada di bawah pengawasan secara 
langsung, di samping menyedarkan bahawa setiap 
individu tidak pernah sendirian walaupun sedetik dan 
tidak pernah dibiarkan tinggal sendirian walaupun 
sesa'at, malah mereka diawasi oleh para malaikat 
penjaga yang mengawasi setiap gerak dan diam 


mereka di samping mencatat segala tindak tanduk 
yang dilakukan mereka tanpa terluput sedikit pun. 
Kefahaman dan kesedaran yang seumpama ini sudah 
cukup untuk membuat hati manusia menggigil dan 
berwaspada pada setiap gerak berfikir dan bertindak. 





WO 

"Sehingga apabila sa'at maut tiba kepada seseorang dari 
kamu , maka ia akan diwafatkan oieh malaikat-malaikat 
utusan Kami dan mereka tidak pernah mencuaikan tugas 
mereka. "(61) 


Ayat ini memberi bayangan pengawasan yang sama 
dalam satu bentuk gambaran yang lain, iaitu setiap 
individu dihitungkan bilangan setiap nafasnya dan ia 
ditinggalkan menjalani ajal yang tidak diketahui 
olehnya, kerana ajal merupakan urusan ghaib yang 
tidak ada jalan untuk mengetahuinya, ia merupakan, 
satu jangka masa yang ditetapkan di dalam ilmu Allah 
dengan begitu tepat, tak pernah tercepat atau 
terlewat sedikit pun. Setiap gerak nafas dan ajal 
seseorang diletakkan di bawah kawalan seorang 
penjaga yang mengawasi mereka dari dekat secara 
langsung dan sentiasa berada bersamanya, la tidak 
pernah lalai, cuai dan alpa. Ia adalah dari kumpulan 
para malaikat pengawal yang menjadi utusan Allah. 
Apabila jangka masa ajal itu tiba ketika seseorang itu 
berada di dalam kelalaian dan kesibukan, maka 
selesailah tugas penjaga dan utusan Allah itu. 
Kefahaman dan kesedaran yang seperti ini cukup 
untuk membuat seseorang itu takut dan gementar, 
kerana ia sedar bahawa dirinya sentiasa berada dalam 
kepungan ajal yang ghaib dan sedar bahawa 
nyawanya mungkin diambil pada bila-bila masa 
sahaja. Dan ajalnya mungkin tiba pada mana-mana 
gerak nafasnya. 

"Kemudian mereka dikembalikan kepada Allah Pelindung 
mereka yang sebenar. "(62) 




Yakni Allah itulah Pelindung mereka yang sebenar 
bukannya tuhan-tuhan palsu. Dialah Pelindung yang 
telah menciptakan mereka dan memberi peluang 
hidup kepada mereka selama yang dikehendaki oleh- 
Nya, di mana mereka sentiasa berada di bawah 
pengawasan dan kawalan-Nya yang ketat dan tidak 
pernah lalai dan cuai. Dan apabila Dia kehendaki Dia 
akan mengembalikan mereka kepada-Nya untuk 
diadili dan dijatuhkan hukuman-Nya yang tiada siapa 
dapat menolaknya: 



"Ketahuilah Dia sahaja yang memiliki kuasa menentukan 
hukuman (pada hari Qiamat) dan Dialah Penghisab yang 
paling pantas. "(62) 

Maksudnya Allah sahaja yang berkuasa 
menjatuhkan hukuman dan menghisabkan amalan 
manusia. Dia tidak berlengah-lengah mengenakan 
hukuman dan memberi ganjaran. Ungkapan 

"Penghisab yang paling pantas" memberi kesan yang 
mendalam dalam hati manusia, iaitu mereka tidak 
akan di tinggal bebas walaupun dalam bentuk 
tangguhan sebentar dalam menghadapi hisab Allah. 

Kefahaman seseorang Muslim terhadap hakikat ini 
dalam bentuk yang sedemikian rupa, iaitu dalam 
bentuk yang disarankan oleh prinsip-prinsip 
'aqidahnya terhadap persoalan-persoalan hidup mati, 
kebangkitan semula adalah satu kefahaman yang 
cukup untuk mencabut segala keraguan terhadap 
hakikat bahawa hanya Allah sahaja yang memegang 
kuasa Hakimiyah di bumi ini dalam urusan kehidupan 
hamba-Nya. 

Hisab, balasan dan hukuman di Akhirat adalah 
dilandaskan di atas amalan-amalan manusia yang 
dilakukannya semasa berada di dunia. Dan sudah 
tentu amalan-amalan yang dilakukan manusia di 
dunia ini tidak boleh dihisab dan dibicarakan kecuali 
di sana adanya syari'at Allah yang menentukan segala 
yang halal dan segala yang haram dari segala 
perbuatan dan amalan yang menjadi asas untuk 
dihisab dan diadili atau adanya syari'at yang 
menyatukan kuasa Hakimiyah di dunia dan di Akhirat 
yang dilandaskan di atas asas ini. 

Tetapi apabila manusia menggunakan satu undang- 
undang yang lain dari syari'at Allah di bumi ini, maka 
di atas asas apakah amalan-amalan mereka akan 
dihisab dan diadili? Apakah mereka akan dihisab 
mengikut syari'at Allah yang tidak digunakan mereka 
di dunia ini? 

Oleh sebab itu manusia harus yakin bahawa Allah 
akan menghisab dan mengadili mereka di atas asas 
syari'at-Nya, bukan di atas asas undang-undang 
ciptaan manusia. Mereka harus yakin jika mereka 
tidak mengaturkan kehidupan mereka dan segala 
urusan mu'amalah mereka mengikut syari'at Allah di 
dunia ini sebagaimana mereka menegakkan syi'ar- 
syi'ar agama dan melaksanakan amalan-amalan 
ibadat mereka, maka perbuatan yang sedemikian 
akan merupakan perbuatan pertama yang akan 
dibicarakan di hadapan Allah (pada hari Akhirat). 
Mereka akan dibicarakan pada hari itu atas kesalahan 
tidak mempertuhankan Allah di dunia, malah 
mempertuhankan berbagai-bagai tuhan yang lain. 
Kini jelaslah bahawa (di Akhirat kelak) mereka akan 
dibicarakan atas kesalahan mengingkari Uluhiyah 
Allah atau kesalahan melakukan syirik terhadap Allah 
dengan hanya mengikut syari'at-Nya di bidang 
amalan ibadat dan syi'ar-syi'ar sahaja tetapi mengikut 
undang-undang yang lain dalam bidang urusan sosial, 
politik, ekonomi dan bidang urusan mu'amalah dan 
komunikasi-komunikasi yang lain, sedangkan Allah 
tidak bersedia untuk memberi keampunan terhadap 
kesalahan melakukan perbuatan syirik terhadap-Nya, 
tetapi Dia hanya bersedia untuk memberi keampunan 


terhadap kesalahan-kesalahan yang lain kepada siapa 
yang dikehendaki-Nya. 

******* 

[Pentafsiran ayat-ayat 63 - 64) 

Kemudian Al-Qur'an membawa mereka kepada 
pengadilan fitrah mereka sendiri yang mengenali 
hakikat Uluhiyah dan sentiasa berlindung pada 
Tuhannya yang sebenar ketika menghadapi sa'at-sa'at 
kesulitan dan kesusahan. AI-Qur'an melukiskan 
kepada mereka gambaran fitrah ketika menghadapi 
kesusahan dan bagaimana mereka tidak mengikut 
fitrah mereka di sa'at-sa'at kesenangan dan 
kemewahan. la gambarkannya dalam satu 
pemandangan yang pendek dan pantas, tetapi jelas, 
tegas dan penuh dengan saranan yang menarik, hati 
dan efektif. 

Kesulitan dan kesusahan yang meremangkan bulu 
roma tidak selama-lamanya ditunda kepada hari 
perhimpunan di Mahsyar atau pada hari hisab, kerana 
mereka sering menghadapi kesusahan itu dalam 
suasana-suasana gelap gelita di daratan dan lautan, di 
mana ketika itu hati mereka tidak bertawajjuh kepada 
yang lain melainkan kepada Allah sahaja, kerana tiada 
siapa yang berkuasa menyelamatkan mereka selain 
dari Allah, tetapi apabila mereka , berada di dalam 
kesenangan dan kemewahan mereka kembali 
mempersekutukan Allah: 



" Katakanlah : Siapakah yang berkuasa menyelamatkan kamu 
dari bahaya bencana daratan dan lautan , di mana kamu 
berdo'a kepada-Nya dengan rendah diri dan dengan suara 
yang lembut: Jika Allah menyelamatkan kami dari bahaya 
bencana ini nescaya kami akan jadikan diri kami dari 
golongan orang-orang yang bersyukur (63). Katakanlah: 
Aliahlah yang berkuasa menyelamatkan kamu dari bahaya 
bencana itu dan dari segala kesusahan , kemudian kamu 
masih terus mempersekutukan-Nya . "(64) 

Memikir dan mengenangkan keadaan bahaya dan 
kesusahan boleh menginsafkan hati yang liar, 
melembutkan hati yang keras, ia mengingatkan hati 
sa'at-sa'at dilanda kesusahan dan sa'at-sa'at kembali 
kepada Allah di samping mengingatkan hati kepada 
rahmat dan ni'mat mendapat keselamatan dari 
bahaya kesusahan: 

" Katakanlah : Siapakah yang berkuasa menyelamatkan kamu 
dari bahaya bencana daratan dan lautan , di mana kamu 
berdo'a kepada-Nya dengan rendah diri dan dengan suara 
yang lembut: Jika Allah menyelamatkan kami dari bahaya 
bencana ini nescaya kami akan jadikan diri kami dari 
golongan orang-orang yang bersyukur. "(63) 

Pengalaman ini dirasai oleh setiap mereka yang 
jatuh di dalam kesusahan atau melihat orang-orang 
yang di timpa kesusahan yang berada di dalam sa'at- 
sa'at kesempitan. Suasana-suasana gelap di lautan 
dan daratan itu memang banyak sekali berlaku, la 
tidak semesti adanya malam untuk menimbulkan 
suasana-suasana gelap-gelita, kerana kawasan- 
kawasan yang terpencil yang tidak mempunyai jalan 
dan lorong juga merupakan suasana gelap-gelita. 
Segala keadaan bahaya juga merupakan suasana 
gelap-gelita. Hal-hal yang ghaib yang ditunggu oleh 
orang-orang yang berada di daratan dan lautan juga 
merupakan tabir yang gelap. 

Apabila manusia menghadapi suasana-suasana 
gelap di daratan dan lautan dan mereka tidak 
ternampak yang lain di dalam hati mereka kecuali 
Allah lalu mereka berdo'a kepada-Nya dengan penuh 
khusyu' atau bermunajat dengan-Nya secara diam, 
maka ini membuktikan bahawa fitrah mereka bersih 
dari fikiran-fikiran yang kotor dan melihat hakikat 
yang sebenar yang tersembunyi di dalam lubuk 
hatinya, iaitu ia melihat hakikat Uluhiyah Yang Maha 
Esa dan bertawajjuh kepada Allah Yang Benar tanpa 
sebarang sekutu, kerana ia sedar betapa karutnya 
wawasan syirik dan insaf tiada sekutu bagi Allah. 

Orang-orang yang di timpa kesusahan itu biasanya 
memberi berbagai-bagai janji: 



"Jika Allah menyelamatkan kami dari bahaya bencana ini 
nescaya kami akan jadikan diri kami dari golongan orang- 
orang yang bersyukur. "(63) 

Kemudian Allah S.W.T. memerintah Rasul-Nya 
s.a.w. supaya mengingatkan hakikat yang sebenar 
kepada mereka: 



"Katakanlah Aliahlah yang berkuasa menyelamatkan kamu 
dari bahaya bencana itu dan dari segala kesusahan." (64) 

Di sana tiada Tuhan yang lain dari Allah yang 
sanggup menyambut permohonan mereka dan 
berkuasa menghapuskan segala kesusahan yang 
dialami mereka. 

Kemudian Allah S.W.T. memerintah Rasul-Nya 
s.a.w. supaya mengingatkan mereka terhadap 
perbuatan syirik mereka yang keji dan menghairankan 
itu: 





"Kemudian kamu masih terus mempersekutukan-Nya."(64) 


****** 


(Pentafsiran ayat 65) 

Di sini dalam ayat yang berikut Al-Qur'an 
mengingatkan 'azab Allah kepada mereka, iaitu Allah 
mungkin menimpakan 'azab-Nya ke atas mereka 
selepas mereka terselamat dari kesusahan itu, kerana 
peristiwa kesusahan yang dihadapi mereka bukannya 
berakhir dengan sekali sahaja kemudian mereka akan 
terus terlepas dari genggaman kekuasaan Allah 
sebagaimana yang difikirkan mereka: 

'Azab Dari Atas Dan Dari Bawah Lebih Dahsyat Dari 
'Azab Dari Kanan Dan Dari Kiri 



"Katakanlah: Aliahlah yang berkuasa mengirimkan 'azab ke 
atas kamu dari arah atas (kepala kamu) dan dari arah bawah 
kaki kamu atau Dia mengelirukan kamu hingga kamu 
berpecahbelah kepada berbagai-bagai puak dan merasakan 
kamu bencana (perang dan penindasan) di antara kamu 
terhadap satu sama lain. Lihatlah! Bagaimana Kami 
menjelaskan ayat-ayat kepada mereka dengan berbagai- 
bagai cara supaya mereka mengerti. "(65) 

Memikirkan kemungkinan di timpa 'azab dari atas 
atau dari bawah lebih menakutkan seseorang dari 
hanya memikirkan kemungkinan ditimpakan 'azab 
dari kanan atau kiri, kerana seseorang itu kadang- 
kadang berfikir bahawa dia boleh menghindarkan 
dirinya dari 'azab yang datang dari kanan atau kiri, 
tetapi ia tidak berkuasa menghindarkan dirinya dari 
'azab yang ditimpakan dari atas atau dari bawah 
kerana 'azab itu suatu 'azab yang sangat kuat, 
dahsyat dan tidak dapat dilawan dan disanggah. 

Ungkapan yang menarik mencetuskan tanggapan 
yang memberi kesan yang kuat di dalam hati dan 
pemikiran seseorang ketika ungkapan itu menjelaskan 
hakikat qudrat Allah yang berkuasa menimpakan 
'azab ke atas manusia mengikut cara dan kehendak 
iradat-Nya. 

Ayat yang berikut menambahkan satu lagi 'azab 
kepada jenis-jenis 'azab yang termasuk di dalam 
bidang qudrat Allah yang berkuasa menimpakannya 
ke atas manusia apabila dikehendaki-Nya. 'azab itu 
adalah satu 'azab yang mempunyai proses yang 
lambat dan panjang masanya, la tidak membinasakan 
manusia sekaligus malah ia menemani dan hidup 
bersama mereka malam dan siang: 


362 


50 SURAH AL-AN'AM C& 


JUZU' KE-7 



"Atau Dia mengelirukan kamu hingga kamu berpecah belah 
kepada berbagai-bagai puak dan merasakan kamu bencana 
(perang dan penindasan) di antara kamu terhadap satu sama 
lain." (65) 

Punca ' Azab Perpecahan 

Inilah gambaran 'azab yang berkekalan dan panjang 
masanya yang dialami mereka dari tangan mereka 
sendiri. Inilah 'azab yang sentiasa diteguk dan ditelan 
mereka apabila mereka di keliru dan dijadikan 
berpecah belah kepada berbagai-bagai puak dan parti 
yang hampir-hampir serupa perjuangannya dan tidak 
dapat di beza dan dipisahkan di antara satu sama lain. 
Puak-puak dan parti-parti ini sentiasa bergolak, 
bertarung, berseteru, bertelagah dan menindas satu 
sama lain. 

Di dalam berbagai-bagai zaman sejarah, umat , 
manusia telah menghadapi 'azab perpecahan ini 
apabila mereka menyeleweng dari sistem hidup Ilahi 
dan membiarkan hawa nafsu, keinginan-keinginan 
liar, kejahilan dan kelemahan mereka mentadbirkan 
kehidupan mereka, juga apabila mereka meraba-raba 
membuat peraturan-peraturan hidup ciptaan sendiri, 
menggubalkan undang-undang dan menetapkan 
nilai-nilai dan ukuran-ukuran dari ciptaan sendiri. Dan 
dengan nilai-nilai ciptaan sendiri inilah mereka 
memburuk-burukkan satu sama lain dan bertindak 
memaksakan undang-undang dan peraturan ciptaan 
mereka ke atas kumpulan-kumpulan yang lain yang 
menentang dan menolak undang-undang dan 
peraturan itu. Mereka bertindak ganas ke atas 
kumpulan-kumpulan yang menolak dan bertentangan 
dengan mereka. 

Demikianlah hawa nafsu, keinginan, tamak haloba, 
fikiran dan kefahaman mereka bertentangan satu 
sama lain. Mereka berhasad dengki, berdendam 
kesumat dan bantah membantah terhadap satu sama 
lain, kerana mereka tidak mempunyai satu tempat 
rujukan yang sama dan tidak mempunyai neraca yang 
sama yang ditetapkan Allah kepada para hamba-Nya, 
di mana tiada seorang merasa keberatan untuk 
tunduk dan patuh kepadanya tanpa merasa dirinya ^ 
kecil dan kerdil. 

Punca perpecahan dan huru-hara yang paling besar 
di bumi ini ialah apabila wujudnya di antara manusia 
orang-orang yang berani mendakwa mempunyai 
kuasa Uluhiyah ke atas mereka dan bertindak 
menggunakan kuasa itu. inilah punca perpecahan dan 
huru-hara yang memecahbelahkan orang ramai 
kepada berbagai-bagai puak yang mengelirukan, 
kerana pada lahirnya mereka kelihatan seolah-olah 
satu umat atau satu masyarakat yang duduk sama 
rendah dan berdiri sama tinggi, tetapi pada 
hakikatnya mereka memperhamba dan 
memperbudakkan satu sama lain, mereka 
menggunakan kuasa di tangan mereka untuk 
menindas satu sama lain, kerana kuasa itu tidak 
terikat dengan syari'at Allah. Setengah-setengah 


mereka menyimpan hasad dengki, dendam kesumat 
dan menunggu peluang yang baik untuk menindas 
satu sama lain. Mereka berpecah kepada berbagai- 
bagai puak yang tidak berbeza, tidak terpisah dan 
terasing di antara satu sama lain. 

Seluruh negara di dunia pada hari ini hidup dalam 
'azab dan kesengsaraan berpecah-belah yang 
berlangsung begitu perlahan dan berlarutan dalam 
masa yang panjang. 

Hakikat inilah yang seharusnya mendorongkan kita 
ke arah usaha mengukuhkan kedudukan kelompok 
Muslimin di seluruh dunia. Mereka perlu bertindak 
segera memisahkan diri mereka dari jahiliyah yang 
mengepung di sekeliling mereka. Definasi jahiliyah 
ialah setiap peraturan, undang-undang dan setiap 
masyarakat yang tidak berpandukan syari'at Allah 
Yang Maha Esa dan tidak menentukan hak Uluhiyah 
dan kuasa Hakimiyah kepada Allah sahaja. Mereka 
perlu bersih dari jahiliyah yang wujud di sekeliling 
mereka dan menganggapkan diri mereka sebagai satu 
umat yang berbeza dari puak-puak dan golongan 
yang telah memilih untuk hidup kekal dalam sistem 
hidup jahiliyah dan untuk terus berpegang dengan 
undang-undang dan peraturan jahiliyah, neraca 
pertimbangan dan nilai-nilainya. 

Kelompok atau umat Muslimin tidak akan selamat 
dari 'azab perpecahan yang dijelaskan oleh Allah: 



"Atau Dia menjadikan kamu keliru dan menyebabkan kamu 
berpecah-belah kepada berbagai-bagai puak dan merasakan 
kamu bencana (perang dan penindasan) terhadap satu sama 
lain"(65) 

kecuali umat Muslimin berpisah dari segi 'aqidah, 
perasaan dan cara hidup dari golongan kaumnya yang 
mendukung jahiliyah sehingga Allah izinkan mereka 
menegakkan negara Islam yang di junjung mereka, 
dan kecuali mereka mempunyai perasaan dan 
kesedaran yang sempurna bahawa mereka adalah 
umat Muslimin, sementara negeri-negeri di sekeliling 
dan golongan-golongan manusia di sekeliling mereka 
yang belum lagi mendukung Islam yang didukung 
mereka adalah negeri-negeri jahiliyah atau 
pendukung-pendukung jahiliyah belaka, malah 
mereka perlu memisahkan diri mereka dari segi 
'aqidah dan sistem hidup dari golongan mereka 
sendiri dan selepas itu mereka harus memohon 
kepada Allah agar ia menyelesaikan kedudukan di 
antara mereka dengan kaum mereka dengan 
penyelesaian yang benar. Sesungguhnya Dialah 
sebaik-baik Penyelesai. 

Jika kelompok Muslimin tidak melakukan 
pemisahan dan pembezaan yang seperti irfi nescaya 
wajarlah mereka menerima 'azab yang diancamkan 
oleh Allah, iaitu 'azab sengsara hidup berpecah belah 
di dalam berbagai-bagai puak dan kumpulan di dalam 
masyarakat, sedangkan puak-puak dan kumpulan itu 
tidak dapat dibezakan di antara satu sama lain 
dengan ciri-ciri perbezaan yang jelas hingga 

mengelirukan orang ramai. Di waktu inilah kelompok 
Muslimin akan di timpa 'azab sengsara berpecah 
belah yang berlarut-larutan tanpa mendapat rahmat 
penyelesaian yang dijanjikan Allah. 

Sikap memisah dan membezakan diri mungkin 
mengakibatkan kelompok Muslimin terpaksa 
melakukan pengorbanan, dan menghadapi berbagai- 
bagai kesulitan dan kesukaran, tetapi pengorbanan- 
pengorbanan dan kesulitan itu tidaklah sebesar 'azab 
sengsara hidup berpecah belah yang akan ditanggung 
oleh mereka sebagai akibat kerana mereka tidak 
mengambil sikap memisah dan membezakan diri dan 
kerana mereka membiarkan diri mereka bercampur 
aduk dan ter-umbang-ambing dalam masyarakat 
jahiliyah di sekeliling mereka. 

Apabila disemak dan diteliti kembali sejarah da'wah 
kepada agama Allah yang dilakukan oleh seluruh 
rasul-rasul nescaya akan memberikan kepada kita satu 
keyakinan yang kuat bahawa penyelesaian dan 
pertolongan Allah, juga pelaksanaan janji Allah untuk 
memberi kemenangan kepada para rasul dan para 
pengikut mereka yang beriman, tidak pernah berlaku 
sekalipun sebelum kelompok Muslimin itu 
memisahkan diri dari kaum mereka dari segi 'aqidah 
dan cara hidup iaitu memisahkan diri dengan 
kepercayaan dan agama mereka dari kepercayaan 
jahiliyah dan agamanya, iaitu memisahkan diri dari 
sistem hidup jahiliyah. Di sinilah letaknya titian 
perpisahan dan persimpangan jalan dalam semua 
perjuangan da'wah yang dilakukan oleh para rasul. 

Cara da'wah islamiyah hanya satu sahaja dan semua 
perjuangan da'wah pastilah mencontohi perjuangan 
da'wah seluruh Rasul s.a.w.: 



" Lihatlah bagaimana Kami menjelaskan ayat-ayat kepada 
mereka dengan berbagai-bagai cara supaya mereka 
mengerti." (65) 

****** 


[Kumpulan ayat-ayat 66-70) 

Langkah Keselamatan Mengasingkan Diri Dari 
Golongan Yang Menolak Keimanan 








"Dan kaummu telah mendustakannya , sedangkan ia benar. 
Katakanlah: aku tidak bertanggungjawab terhadap 

perbuatan kamu (66). Setiap berita (dari Allah itu) ada 
masanya yang telah ditetapkan dan kamu akan 
mengetahuinya (67). Apabila engkau melihat orang-orang 
yang membincangkan ayat-ayat Kami (secara bersenda- 
senda ), maka hendaklah engkau berpaling dari mereka 
sehingga mereka membincangkan perkara yang lain dan jika 
engkau dilupakan syaitan (terhadap larangan itu), maka 
janganlah sekali-kali engkau duduk bersama orang-orang 
yang zalim itu setelah engkau teringat kembali (kepada 
larangan itu) (68). Dan orang-orang yang bertaqwa tidak 
sedikit pun bertanggungjawab terhadap hisab amalan 
orang-orang yang zalim itu ; tetapi mereka hanya 
berkewajipan memberi peringatan kepada mereka supaya 
mereka bertaqwa (69). Dan tinggalkan mereka yang telah 
menjadikan agama mereka sebagai permainan dan hiburan. 
Mereka telah dipesonakan oleh kehidupan dunia. Dan 
hendaklah engkau mengingatkan mereka dengan Ai-Qur r an 
agar setiap orang itu dipertanggungjawabkan dengan 
perbuatan yang telah dilakukannya. (Di sana) dia tidak 
mendapat pelindung dan penolong selain dari Allah dan jika 
ia menebuskan dosanya dengan segala macam tebusan 
nescaya tidak akan diterima darinya. Merekalah orang-orang 
yang dipertanggungjawabkan dengan perbuatan yang 
dilakukan mereka dan untuk mereka disediakan minuman 
dari air yang mendidih dan ' azab yang amat pedih , kerana 
kekafiran yang dilakukan mereka. "(70) 


Kumpulan ayat-ayat ini merupakan satu pusingan 
untuk menjelaskan tindakan pemisahan yang 
mengakhiri kumpulan ayat-ayat yang silam, iaitu 
kaum Nabi s.a.w. sendiri yang telah mendustakan 
ajaran-ajaran yang telah dibawa oleh beliau, 
sedangkan ajaran itu benar dan oleh kerana itu 
hubungan di antara beliau dan kaumnya telah 
terpisah. Allah telah memerintah beliau supaya 
memisahkan diri dari mereka dan mengisytiharkan 

bahawa beliau tidak bertanggungjawab terhadap 
perbuatan mereka dan mereka akan ditinggalkan 
menghadapi nasib mereka yang pasti akan 
ditemuinya ; dan seterusnya Aliah telah memerintah 
beliau supaya meninggalkan majlis mereka dan 
jangan duduk bersama mereka apabila beliau melihat 
mereka memperkatakan persoalan agama dan 
menjadikannya sebagai bahan permainan dan hiburan 
tanpa memberi penghormatan yang wajar kepada 
agama r dan di samping itu Allah memerintah beliau 
supaya memberi nasihat; peringatan, amaran dan 
menyampaikan da'wah kepada mereka, namun 
begitu beliau dan kaumnya merupakan dua kelompok 
yang berlainan, dua umat yang berbeza. Di dalam 
Islam tidak ada kaum, tidak ada bangsa, tidak ada 
suku dan tidak ada keluarga, malah yang menjadi tali 
pengikat yang menghubungkan di antara manusia 
atau memisahkan mereka ialah agama, malah 
'aqidahlah yang menyatu atau memutuskan 
hubungan di antara mereka. Apabila asas agama 
wujud, maka wujudlah perhubungan-perhubungan 
yang lain, dan apabila tali hubungan agama putus, 
maka putuslah segala tali hubungan yang lain. 

Inilah intipati pembicaraan dalam kumpulan ayat- 
ayat ini. 

* ■*■*** * 


(Pentafsiran ayat-ayat 66 - 68) 



"Dan kaummu telah mendustakannya , sedangkan Ia benar. 
Katakanlah: aku tidak bertanggungjawab terhadap 

perbuatan kamu (66). Setiap berita (dari Allah itu) ada 
masanya yang telah ditetapkan dan kamu akan 
mengetahuinya. "(67) 

Firman ini ditujukan kepada Rasulullah s.a.w. untuk 
meyakini dan menenangkan hati beliau dan para 
mu'minin di belakangnya, iaitu keyakinan terhadap 
ajaran yang benar walaupun dibohongi dan terus 
dibohongi oleh kaumnya. Mereka tidak berhak 
membuat kata putus dalam persoalan ini, malah 
hanya Allah S.W.T. sahaja yang berhak memberi kata 
putus, Allah sahaja yang berhak menjelaskan bahawa 
ajaran yang disampaikan beliau itu adalah benar, 
sedangkan keputusan kaumnya yang mendustakan 
ajaran yang benar ini tidak mempunyai apa-apa nilai 
dan pertimbangan. Kemudian Allah memerintah 
Nabinya s.a.w. supaya membersihkan diri dan 
berlepas tangan dari kaumnya dan seterusnya 
mengumumkan pemisahan ini secara terbuka kepada 
mereka, di samping mengumumkan bahawa beliau 
tidak mempunyai apa-apa kuasa terhadap mereka 
dan tidak pula berfungsi sebagai pengawal dan wakil 
yang bertanggungjawab terhadap mereka selain dari 


tugas menyampaikan perintah dan tidak pula 
ditugaskan untuk memberi hidayat kepada hati 
mereka, kerana ini bukannya menjadi tugas seorang 
Rasul. Apabila ia telah menyampaikan ajaran yang 
benar kepada mereka, maka berakhirlah tugasnya. 
Setelah itu ia akan menyerahkan mereka kepada nasib 
dan kesudahan yang pasti akan dihadapi mereka, 
kerana setiap berita yang dijanjikan Allah itu ada masa 
akhirnya yang telah ditetapkan, di mana mereka pasti 
menghadapinya, kerana setiap berita dari Allah itu 
ada masa yang menjadi titik akhir yang ditentukan 
Allah, dan di waktu inilah mereka akan mengetahui 
apa yang akan berlaku. 



"Setiap berita (dari Allah itu) ada masa yang telah ditetapkan 
dan kamu akan mengetahuinya."(67) 

Pernyataan yang ringkas ini mengandungi ancaman 
yang menggegarkan hati. 

Itulah perasaan tenteram yang yakin terhadap 
ajaran yang benar dan yakin terhadap kehapusan 
kebatilan walau bagaimana sekalipun ia berlagak 
sombong dan takbur, juga yakin bahawa Allah akan 
menghukum orang-orang yang mendustakan ajaran 
yang benar apabila tiba waktunya yang telah 
ditetapkan, dan seterusnya yakin bahawa setiap berita 
dari Allah mempunyai masa yang telah ditetapkan 
dan setiap individu akan sampai' kepada 
kesudahannya. 

Setiap penda'wah kepada agama Allah perlu 
menghadapi pembohongan dari kaumnya, 
menghadapi pemulauan sukunya dan menghadapi 
hidup dagang dalam kalangan keluarganya, dan 
seterusnya menghadapi gangguan, penindasan, 
kepenatan dan sungutan hiba. Mereka amat 
memerlukan kepada ketenangan dan ketenteraman 
yang penuh keyakinan yang dicurahkan Al-Qur'an di 
dalam hati yang Mu'min. 

Setelah Rasulullah menyampaikan perutusan ini dan 
menghadapi pembohongan mereka dengan langkah 
pemisahan diri dari mereka, maka beliau diperintah 
pula supaya jangan duduk bersama mereka - 
walaupun untuk menyampaikan perutusan dan 
peringatan - jika beliau dapati mereka sedang 
memperkatakan ayat-ayat Allah secara tidak hormat 
atau membincangkan persoalan agama secara tidak 
sungguh-sungguh, serius dan hormat yang wajar 
dengan kedudukan agama, iaitu mereka jadikan 
agama sebagai bahan sendaan dan penghinaan sama 
ada dengan perkataan atau perbuatan, supaya 
perbuatan duduk bersama mereka dalam keadaan 
yang seperti ini tidak merupakan satu persetujuan 
secara tidak langsung terhadap perbuatan mereka 
atau tidak merupakan satu sikap kurang cemburu 
atau rasa ghairah terhadap kehormatan agama, 
sedangkan yang sepatutnya bagi setiap Muslim 
menjadikan agama sebagai satu persoalan yang 
paling di cemburu olehnya. Oleh itu jika ia telah 
dilupakan syaitan lalu ia duduk bersama mereka 

kemudian ia teringat kembali, hendaklah ia terus 
bangkit meninggalkan majlis mereka. 



"Apabila engkau melihat orang-orang yang membincangkan 
ayat-ayat Kami (secara bersenda-senda ), maka hendaklah 
engkau berpaling dari mereka sehingga mereka 
membincangkan perkara yang lain dan jika engkau 
dilupakan syaitan (terhadap larangan itu), maka janganlah 
sekali-kali engkau duduk bersama orang-orang yang zalim 
itu setelah engkau teringat kembali (kepada larangan 
itu). "(68) 

Dahulu perintah ini ditujukan kepada Rasulullah 
s.a.w. Tetapi dalam lingkungan batas-batas 
pengertian ayat ini juga boleh difahamkan bahawa 
perintah ini juga ditujukan kepada kaum Muslimin di 
belakang beliau. Hal ini berlaku di Makkah, di mana 
beliau hanya bergiat setakat berda'wah sahaja dan 
belum lagi diperintah melakukan tindakan perang 
kerana sesuatu hikmat yang dikehendaki Allah di 
peringkat masa itu, juga kerana arah perjuangan 
da'wah di masa itu ialah mengelakkan seberapa boleh 
dari bertempur dengan kaum Musyrikin. Oleh kerana 
itu perintah ini hanya menyuruh Nabi s.a.w. supaya 
jangan duduk dalam majlis kaum Musyrikin apabila 
beliau melihat mereka memperkatakan tentang ayat- 
ayat Allah atau menyebut agama Allah secara tidak 
hormat, juga supaya segera meninggalkan majlis 
mereka - jika ia dilupakan syaitan - sebaik sahaja 
beliau teringat kepada perintah dan larangan Allah. 
Orang-orang Islam di masa itu diperintah berbuat 
begitu mengikut setengah-setengah riwayat. Yang 
dimaksudkan dengan "orang-orang yang zalim" 
dalam ayat ini ialah kaum Musyrikin mengikut 
pengungkapan biasa Al-Qur'an. 

Tetapi setelah Islam menegakkan sebuah negara di 
Madinah, maka hubungan Nabi s.a.w. dengan kaum 
Musyrikin mengambil bentuk yang lain. Di waktu ini 
jihad dan berperang diizinkan agar fitnah terhadap 
agama tidak berlaku lagi dan agar seluruh ketaatan 
itu ditumpukan kepada Allah sahaja dan tidak ada lagi 
orang yang berani memper-katakan tentang ayat-ayat 
Allah secara tidak hormat 

(Pentafsiran ayat-ayat 69-70) 

Kemudian ayat yang berikut mengulangi penjelasan 
mengenai langkah pemisahan di antara orang-orang 
yang beriman dan orang-orang Musyrikin 
sebagaimana sebelum ini telah di jelas perintah 
pemisahan di antara Rasulullah s.a.w. dengan kaum 
Musyrikin dan di samping itu ayat yang berikut 
menjelaskan perbezaan tanggungjawab dan nasib 
kesudahan di antara dua golongan itu: 



"Dan orang-orang yang bertaqwa tidak sedikit pun 
bertanggungjawab terhadap hisab amalan orang-orang yang 
zalim itu, tetapi mereka hanya berkewajipan memberi 
peringatan kepada mereka supaya mereka bertaqwa."(69) 

Di sana tidak ada tanggungjawab bersama di antara 
orang-orang yang bertaqwa dengan orang-orang 
Musyrikin. Kedua-duanya merupakan dua umat yang 
berlainan walaupun sama dari segi bangsa dan kaum, 
kerana bangsa dan kaum tidak mempunyai apa-apa 
nilai di dalam neraca perimbangan Allah dan tidak 
diambil kira dalam pertimbangan Islam. Orang-orang 
yang bertaqwa merupakan satu umat dan orang- 
orang yang zalim (kaum Musyrikin) merupakan satu 
umat yang lain, kerana itu orang-orang yang 
bertaqwa sama sekali tidak bertanggungjawab 
terhadap perbuatan orang-orang Musyrikin, tetapi 
mereka hanya berkewajipan memberi peringatan 
kepada orang-orang Musyrikin dengan harapan 
semoga mereka bertaqwa seperti mereka dan 
memasuki barisan mereka. Selain dari itu kedua-dua 
golongan itu tidak berkongsi dalam suatu apa pun 
kecuali dalam 'aqidah sahaja. 

Inilah agama Allah dan pernyataan-Nya. Bagi orang 
lain dia boleh berkata sesukanya, tetapi hendaklah ia 
sedar bahawa ia keluar dari agama Allah dengan 
pendapat-pendapat yang diutarakannya itu. Ayat 
yang berikut terus menjelaskan tentang dasar 
pemisahan di samping menjelaskan batas-batas 
mu'amalah dalam pemisahan itu: 



"Dan tinggalkan mereka yang telah menjadikan agama 
mereka sebagai permainan dan hiburan. Mereka telah 
dipesonakan oleh kehidupan dunia. Dan hendaklah engkau 
mengingatkan mereka dengan Al-Qur'an agar setiap orang 
itu dipertanggungjawabkan dengan perbuatan yang telah 
dilakukannya. (Di sana) dia tidak mendapat pelindung dan 
penolong selain dari Allah dan jika ia menebuskan dosanya 
dengan segala macam tebusan nescaya tidak akan diterima 

darinya. Merekalah orang-orang yang 

dipertanggungjawabkan dengan perbuatan yang dilakukan 
mereka, untuk mereka disediakan minuman dari air yang 
mendidih dan 'azab yang amat pedih kerana kekafiran yang 
dilakukan mereka. "(70) 

Kita berdepan dengan beberapa perkara mengenai 
ayat ini: 

Pertama: Rasulullah s.a.w. - termasuk setiap 

orang Islam - diperintah supaya jangan menghiraukan 
orang-orang yang mempersenda-senda dan 
mempermainkan agama Aliah sama ada dengan 
perkataan atau perbuatan. Sesiapa yang tidak 
menghormati agamanya dengan menjadikannya 
sebagai asas kehidupannya dalam aspek-aspek 
'aqidah, ibadat, perangai, tingkah laku, undang- 
undang dan peraturan adalah bermakna ia telah 
menjadikan agamanya sebagai bahan sendaan dan 
permainan. Sesiapa yang memperkatakan tentang 
dasar-dasar islam dan undang-undangnya kemudian 
menyifatkannya dengan sifat-sifat yang membawa 
kepada penghinaan dan sendaan misalnya seperti 
orang-orang yang memperkatakan tentang hakikat 
"Ghaib" yang menjadi salah satu asas 'aqidah Islam 
dengan cara yang menghina, dan seperti orang-orang 
yang memperkatakan "zakat" yang menjadi salah 
satu, rukun Islam dengan cara memperkecil- 
kecilkannya, dan seperti orang-orang yang 
memperkatakan tentang sifat malu, perangai baik dan 
hati bersih yang menjadi salah satu dari iunas-lunas 
ajaran agama Islam dan menyifatkan sifat-sifat ini 
sebagai sifat-sifat masyarakat pertanian atau 
masyarakat feudal atau masyarakat borjuis yang telah 
hapus, dan seperti orang-orang yang memperkatakan 
tentang asas-asas kehidupan suami-isteri yang 
digariskan Islam dengan ulasan yang membantah dan 
menolak, dan seperti orang-orang yang menyifatkan 
jaminan-jaminan yang ditetapkan Allah kepada kaum 
perempuan untuk memelihara kesucian diri mereka 

sebagai belenggu-belenggu dan lebih-lebih lagi 

seperti orang-orang yang mengingkarkan kuasa 
Hakimiyah Allah yang - mutlak dalam kehidupan 
manusia yang waqi'i dalam bidang-bidang politik, 
sosial, ekonomi dan perundingan dan mengatakan 
bahawa manusia boleh mengaturkan bidang-bidang 
ini tanpa terikat dengan syari'at Allah. Mereka semua 
adalah tergolong dalam kumpulan orang-orang yang 
disifatkan oleh ayat ini sebagai orang-orang yang 
menjadikan agama mereka sebagai bahan sendaan 
dan permainan, dan sebagai orang-orang yang harus 
disisih dan dipulaukan oleh orang Islam kecuali 
dengan tujuan untuk memberi peringatan kepada 
mereka, dan seterusnya sebagai orang-orang yang 
zalim iaitu orang-orang Musyrikin yang 
mempersekutui Allah, dan sebagai orang-orang kafir 
yang dipertanggungjawabkan dengan perbuatan 
yang dilakukan mereka. Untuk mereka disediakan 
minuman dari air panas yang mendidih dan 'azab 
yang amat pedih dengan sebab mereka telah 
melakukan perbuatan kufur. 


mempedulikan orang-orang yang mempermain- 
mainkan agama mereka dan terpesona dengan 
kehidupan dunia - supaya memberi peringatan dan 
amaran agar diri mereka tidak 
dipertanggungjawabkan dengan perbuatan yang 
dilakukan mereka dan seterusnya mengingatkan 
bahawa mereka akan menemui Allah, ketika mana 
mereka tidak akan mendapat pelindung yang dapat 
menolong mereka selain dari Aliah dan tidak akan 
mendapat penolong yang boleh membantu mereka, 
begitu juga sebarang tebusan tidak akan diterima dari 
mereka untuk membebaskan diri setelah 
dipertanggungjawabkan dengan perbuatan- 
perbuatan yang telah dilakukan mereka. 


Ungkapan AI-Qur'an begitu indah dan mendalam 
apabila bermadah: 





dj cjt 7k==> 

"Dan hendaklah engkau mengingatkan mereka dengan Al- 
Oudan agar setiap orang tidak dipertanggungjawabkan 
dengan perbuatan yang telah dilakukannya. (Di sana) dia 
tidak mendapat pelindung dan penolong selain dari Allah 
dan jika ia menebuskan dosanya dengan segala macam 
tebusan nescaya tidak akan diterima darinya. "(70) 


Oleh kerana itu setiap individu 
dipertanggungjawabkan dengan perbuatan yang 
dilakukannya dan ketika itu ia tidak akan mendapat 
pelindung dan penolong selain dari Allah dan tidak 
akan diterima sebarang tebusan darinya untuk 
membebaskan diri. 


Mereka yang mempermain-mainkan agama mereka 
dan terpesona dengan kehidupan dunia telah, 
dipertanggungjawabkan dengan segala perbuatan 
yang dilakukan mereka dan mereka berhak menerima- 
hukuman yang telah disebut dalam ayat yang silam 
dan menerima nasib kesudahan ini yang telah 
ditetapkan ke atas mereka: 



"Merekalah orang-orang yang dipertanggungjawabkan 
dengan perbuatan yang telah dilakukan mereka. Untuk 
mereka disediakan minuman dari air panas yang mendidih 
dan 'azab yang amat pedih kerana kekafiran yang dilakukan 
mereka. "(70) 


Kedua: Rasulullah s.a.w. - termasuk setiap orang Maksudnya mereka telah dipertanggungjawabkan 
Islam diperintah - setelah bertindak tidak dengan perbuatan yang telah dilakukan mereka dan 

balasan mereka ialah minuman yang amat panas yang 
membakar halkum dan perut mereka, iaitu 'azab yang 
amat pedih dengan sebab kekafiran mereka yang 
dibuktikan oleh perbuatan mereka yang 
mempermain-mainkan agama mereka. 

Ketiga: Mengenai firman Allah tentang orang-orang 
Musyrikin yang disifatkan sebagai: 

J 

"Orang-orang yang menjadikan agama mereka sebagai 
permainan dan hiburan. "(70) 

Apakah yang dimaksudkan dengan "agama 

mereka"? 



5 t J* j 


Orang-orang yang dimaksudkan oleh ayat ini ialah 
orang yang menganut Islam kemudian mempermain- 
mainkan agamanya. Golongan ini memang wujud 
dalam barisan Muslimin yang dikenali sebagai 
golongan Munafigin tetapi ini berlaku di Madinah. 


Apakah ayat ini juga cocok dengan orang-orang 
Musyrikin yang tidak menganut Islam? Sebenarnya 
Islam itulah agama yang tunggal... agama seluruh 
umat manusia sama ada yang beriman atau tidak 
beriman. Oleh itu sesiapa yang menolak Islam 
bermakna menolak agamanya berdasarkan hakikat 
kerana Islam itulah satu-satunya agama yang diakui 
Allah sebagai agama dan satu-satunya agama yang 
diterima-Nya dari manusia selepas dibangkitkan 
Muhammad Khatamun-Nabiyin. 


Pengertian inf berdasarkan firman Allah: 


" Dan tinggalkan mereka yang telah menjadikan agama 
mereka sebagai permainan dan hiburan." (70) 


Ayat ini - Allah juga yang lebih mengetahui - 
mengisyaratkan kepada pengertian tadi yang 
mengirakan Islam sebagai agama seluruh umat 
manusia. Oleh itu sesiapa yang mempersenda dan 
mempermain-mainkannya bermakna ia mempermain- 
mainkan agamanya walaupun ia dari golongan orang- 
orang Musyrikin. 

Kita masih perlu menjelaskan siapakah yang 
dimaksudkan dengan orang-orang Musyrikin itu? 


Mereka ialah orang-orang yang mempersekutukan 
Allah dengan sesuatu pihak yang lain di dalam ciri-ciri 
Uluhiyah sama ada dengan mempercayai ada pihak 
lain yang turut memiliki ciri Uluhiyah bersama Allah 
atau dengan cara mempersembahkan syi'ar-syi'ar 
ta'abbudiyah kepada sesuatu pihak bersama Allah 
atau dengan tindakan menerima kuasa Hakimiyah 
dan undang-undang dari sesuatu pihak yang lain 
bersama Allah, dan lebih-lebih lagi mereka yang 
mendakwa memiliki salah satu dari ciri-ciri Uluhiyah 
ini walaupun mereka memakai nama Islam. Oleh 
sebab itulah kita harus benar-benar yakin terhadap 
agama kita. 


Keempat: Batas kebenaran untuk duduk bersama 
dalam majlis orang-orang yang zalim iaitu orang- 
orang Musyrikin yang mempermain-mainkan agama 
mereka yang telah dijelaskan sebelum ini ialah setakat 
bertujuan semata-mata untuk menyampaikan 
peringatan dan amaran kepada mereka dan tidak 
lebih dari itu apabila ia mendengar mereka 
membincangkan tentang ayat-ayat Allah secara tidak 
hormat atau mempermain-mainkannya dengan 
perkataan dan perbuatan dengan mana-mana bentuk 
dan cara telah kami jelaskan atau sebagainya. 

Mengikut pendapat al-Qurtubi dalam kitab tafsirnya 
“dJft mengenai ayat ini: 

"Di dalam ayat ini terkandung 'jawapan dari kitab 
suci Allah kepada mereka yang berpendapat tidak 
mengapa bagi para imam yang menjadi pembela- 
pembeia agama dan para pengikut mereka 
bercampur-gaul dengan orang-orang yang fasiq dan 
mengiakan pendapat-pendapat mereka secara 
berpura-pura untuk keselamatan." 

Mengikut hemat kami perbuatan bercampur-gaul 
dengan tujuan memberi nasihat, peringatan, 
membetulkan pendapat-pendapat yang salah dan 
menyeleweng yang ditimbulkan oleh orang-orang 
yang fasiq itu memang diharuskan oleh ayat ini 
mengikut batas-batas yang diterangkannya, tetapi 
bercampur-gaul dengan orang-orang fasiq tetapi 
membungkamkan diri terhadap pendapat dan 
perbuatan mereka yang salah kerana mengambil 
sikap berpura-pura untuk menyelamat diri adalah satu 
perbuatan yang terlarang, kerana perbuatan ini pada 
lahirnya membenarkan yang batil dan merupakan 
satu pengakuan yang menentang kebenaran. 
Perbuatan ini juga mengelirukan orang ramai dan - 
menghinakan agama dan pihak-pihak yang mengawal 
agama Allah. Dalam keadaan inilah ditegah 
bercampur-gaul dengan mereka. 

Selain dari itu al-Qurtubi juga telah meriwayatkan 
pendapat-pendapat yang berikut: 

"Ujar Khuwayz Mandad: Sesiapa yang 

memperkatakan ayat-ayat Allah secara tidak hormat 
hendaklah ditinggalkan majlisnya dan dipulaukannya 
sama ada ia seorang Muslim atau kafir". Kemudian 
katanya lagi: "Sahabat-sahabat kami juga melarang 
masuk ke negeri musuh, gereja-gereja 20 dan rumah- 
rumah ibadat mereka, juga melarang duduk bersama 
orang-orang kafir dan ahli bid'ah dan membuat 
hubungan yang mesra dengan mereka, mendengar 
percakapan dan berdebat dengan mereka. Pernah 
setengah-tengah ahli bid'ah berkata kepada Abu 


20 Sayidina Vmar r.a. pernah bersembahyang di sebuah 
gereja di Bakul Muqaddis, tetapi di waktu itu beliau bukannya 
berada di negeri musuh, tetapi berada dalam negeri di bawah 
perjanjian dan naungan zimmah , kerana orang-orang Kristian 
yang tinggal di negeri ini pada masa itu merupakan rakyat di 
bawah perjanjian dan naungan zimml 

'Imran an-Nakha'i: Dengarlah tuan saya nak bercakap 
sepatah. Tetapi beliau menolak sambil berkata: Walau 
setengah patah pun saya tak mahu dengar 21 . Begitu 
juga cerita yang berlaku kepada Abu Ayub as- 
Sakhtiani. Kata al-Fudhayl ibn 'lyadh: Sesiapa yang 
menyukai ahli bid'ah nescaya Allah gugurkan pahala 
amalannya dan dikeluarkan Islam dari dalam hatinya. 
Dan sesiapa yang mengahwinkan anak 
perempuannya dengan seorang ahli bid'ah bermakna 
ia telah memutuskan hubungan rahim dengannya dan 
sesiapa yang duduk bersama ahli bid'ah nescaya ia 
tidak akan diberi hikmat. Apabila Allah mengetahui 
seorang itu bencikan ahli bid'ah, maka saya harap 
Allah akan memberi keampunan kepadanya. Abu 
Abdullah al-Hakim pula telah meriwayatkan dari 
Aisyah r.a. katanya: Sabda Rasulullah s.a.w. "Sesiapa 
yang menghormati ahli bid'ah bermakna ia telah 
menolong meruntuhkan Islam". 

Semuanya ini mengenai ahli bid'ah yang menganut 
agama Allah yang tidak sampai ■ sejauh 
penyelewengan mereka yang mendakwa memiliki ciri- 
ciri Uluhiyah dengan mengamalkan kuasa Hakimiyah 
dan penyelewengan orang-orang yang membenarkan 
dakwaannya. Perbuatan ini bukan lagi satu bid'ah 
yang dilakukan oleh ahli bid'ah, malah ia merupakan 
satu kekafiran yang dilakukan oleh orang kafir atau 
satu kesyirikan yang dilakukan oleh musyrik, tetapi hal 
ini tidak pernah disebut oleh ulama' salaf kerana ia 
tidak berlaku di zaman mereka. Sejak Islam 
ditegakkan di bumi ini belum pernah ada seorang 
yang mendakwa beragama Islam yang sanggup 
mendakwa memiliki ciri-ciri Uluhiyah seperti itu. Hal 
ini tidak pernah berlaku melainkan selepas serangan 
Perancis di mana ramai orang Islam keluar dari Islam 
kecuali, mereka yang dipelihara Allah. Begitu juga 
tidak pernah terdapat satu pendapat ulama salaf yang 
mencakup hal yang telah berlaku ini. Segala hukum 
yang diperkatakan mereka tidak menyentuh hukum- 
hukum yang seperti ini. 


(Pentafsiran ayat-ayat 71 - 73) 

"Katakanlah: Apakah wajar kita menyeru selain Aliah sesuatu 
yang tidak berkuasa mendatangkan manfa'at dan mudharat 
kepada kita dan (membuat kita) dikembalikan semula ke 
belakang setelah Allah memberi hidayat kepada kita sama 
seperti seorang yang telah disesatkan syaitan-syaitan yang 
merayau-rayau di bumi dalam keadaan bingung, sedangkan 
ia mempunyai sahabat-sahabat yang mengajaknya kepada 
hidayat: Datanglah ikut kami ! Katakanlah: Hidayat Allah 
itulah hidayat yang benar dan kita diperintah supaya 
menyerahkan diri kepada Tuhan yang memelihara semesta 
alam (71). Dan hendaklah kamu mendirikan solat dan 
bertaqwa kepada-Nya dan kepada-Nyalah kamu sekalian 
akan dikumpulkan (72). Dialah Yang telah menciptakan 
langit dan bumi dengan hikmat yang benar dan (kenangilah) 
hari Allah berfirman (kepada sesuatu yang hendak 
diwujudkannya): 'Jadilah', maka ia pun terus jadi dan Dialah 
yang memiliki teraju kekuasaan pada hari ditiupkan 
sangkakala. Dialah Tuhan yang mengetahui segala yang 
ghaib dan segala yang nyata dan Dialah Yang Maha 
Bijaksana dan Maha Halus Pengetahuan-Nya."(73) 

Inilah nada pernyataan yang kuat menjelaskan 
hakikat Uluhiyah dan ciri-cirinya di samping 
mengecam perbuatan syirik dan perbuatan kembali 
semula kepada syirik sesudah mendapat hidayat Allah 
serta menayangkan pemandangan seorang yang 
sedang kembali mundur ke belakang kerana murtad 
dari agama Allah dan bagaimana ia kelihatan 
merayau-rayau di padang gurun tanpa arah dan 
tujuan, juga menjelaskan hanya hidayat Allah sahaja 
hidayat yang benar. Nada pernyataan ini di akhiri 
dengan rentak yang tinggi, mendalam dan kuat 
gemanya menggambarkan kekuasaan Allah yang 
mutlak dalam urusan perintah dan urusan penciptaan, 
dan menggambarkan bagaimana kekuasaan mutlak 
yang tunggal ini akan ketara begitu nyata sehingga 
kepada pengingkar-pengingkar yang buta mata hati 
pada hari ditiupkan sangkakala dan dibangkitkan 
sekalian yang mati dari kubur mereka, dan di waktu 
inilah mereka yang tidak yakin akan terus yakin 
bahawa teraju kekuasaan hanya dimiliki Allah sahaja 
dan seluruh mereka dikembalikan kepada-Nya. 

****** 




A s 








9 ^5 






21 Firman Allah dalam al-pudan:^ O- 4 cjiajcte 

ajoaJl V] jjj UjSi )) "Hendaklah engkau berpaling 
dari orang yang berpaling dari mengingati Kami dan tidak 
berkehendak selain dari kehidupan dunia. " (an-Najm: 29) 

"Katakanlah: Apakah wajar kita menyeru selain Aliah sesuatu 
yang tidak berkuasa mendatangkan manfa'at dan mudharat 
kepada kita dan (membuat kita) dikembalikan semula ke 
belakang setelah Allah memberi hidayat kepada kita sama 
seperti seorang yang telah disesatkan syaitan-syaitan yang 
merayau-rayau di bumi dalam keadaan bingung , sedangkan 
ia mempunyai sahabat-sahabat yang mengajaknya kepada 
hidayat: Datanglah ikut kami! Katakanlah: Hidayat Allah 
itulah hidayat yang benar dan kita diperintah supaya 
menyerahkan diri kepada Tuhan yang memelihara semesta 
a la m. "(71) 



"Dan hendaklah kamu mendirikan solat dan bertaqwa 
kepada-Nya."(72) 


Ungkapan (katakanlah) merupakan nada 

perintah yang kuat yang berulang-ulang dalam surah 
ini. la menyarankan bahawa kuasa memerintah hanya 
dimiliki oleh Allah sahaja, sedangkan Rasulullah s.a.w. 
hanya berperanan sebagai penyampai dan pemberi 
peringatan sahaja, la juga menyarankan bahawa 
perintah ini adalah suatu perintah yang tinggi dan 
serius dan peranan Rasulullah s.a.w. ialah 
menyampaikan perintah dari Tuhannya. 


"Apakah wajar kita menyeru selain Aliah sesuatu yang tidak 
berkuasa mendatangkan manfa'at dan mudharat kepada 
kita."(71) 





Maksudnya, wahai Muhammad! Katakanlah kepada 
mereka pernyataan yang mengecam perbuatan 
mereka yang menyeru, menyembah dan memohon 
pertolongan kepada yang lain dari Allah atau 
menyerah teraju hidup mereka kepada orang-orang 
yang menyeru kepada yang lain dari Allah yang tidak 
berkuasa mendatangkan manfa'at dan mudharat. 
Sama ada yang diserukan itu berhala atau patung, 
batu atau pokok, roh atau malaikat, syaitan atau 
manusia, semuanya tidak berkuasa sedikit pun 
mendatang manfa'at dan mudharat. Mereka lebih 
lemah dari manfa'at dan mudharat. Segala gerak dan 
harakat adalah berlaku dengan perencanaan dari 
Allah dan sesuatu yang tidak diizinkan Allah tidak 
akan berlaku. Segala sesuatu berlangsung mengikut 
Qadha' dan Qadar-Nya. 


Wahai Muhammad! Katakanlah kepada mereka 
pernyataan yang menyanggah amalan menyeru 
kepada yang lain dari Allah, amalan mengabdikan diri 
kepada yang lain dari Allah, amalan meminta 
pertolongan kepada yang lain dari Allah dan amalan 
tunduk kepada yang lain dari Allah, dan seterusnya 
mengecam perbuatan dan kecenderungan yang karut 
ini, sama ada pernyataan ini merupakan jawapan 
kepada cadangan mereka kepada Rasulullah s.a.w. 
agar diwujudkan persetujuan bersama di mana beliau 
menyembah tuhan-tuhan mereka dan mereka 
menyembah Tuhannya atau pernyataan itu 
merupakan kecaman secara langsung terhadap 
amalan yang dilakukan oleh kaum Musyrikin atau 
merupakan perisytiharan dasar pemisahan dan 
pengasingan dari pihak Rasulullah s.a.w. dan orang- 
orang yang beriman, kerana tujuan pernyataan itu 
hanya satu sahaja iaitu mengecam amalan karut yang 
tidak diterima oleh akal manusia apabila dibawa 
kepadanya dalam sorotan nur hidayat serta jauh dari 
tradisi-tradisi warisan yang lapuk, juga jauh dari tradisi 
yang dominan dalam masyarakat. 


Untuk menggambarkan amalan dan kepercayaan 
yang karut itu di samping membesarkan kecaman, AI- 
Qur'an membentangkan kepercayaan-kepercayaan itu 
mengikut kaca mata hidayat Allah kepada orang- 
orang Islam yang mengabdikan diri kepada Allah dan 
mempertuhankan Allah sebagai Tuhan Yang Tunggal 
serta menumpukan seluruh keta'atan dan kepatuhan 
kepada-Nya tanpa sebarang sekutu: 



S O-i 




"Katakanlah: Apakah wajar kita menyeru selain Aliah sesuatu 
yang tidak berkuasa mendatangkan manfa'at dan mudharat 
kepada kita dan (membuat kita) dikembalikan semula ke 
belakang setelah Allah memberi hidayat kepada kita? "(71) 


Itulah gambaran berpatah balik ke belakang setelah 
maju ke depan dan meningkat ke tahap tinggi. 


Kemudian perhatian pemandangan yang 
terpampang ini iaitu satu pemandangan yang hidup 
dan bergerak yang memberi saranan dan rangsangan: 


_! 



"..... sama seperti seorang yang telah disesatkan syaitan- 
syaitan , yang merayau-rayau di bumi dalam keadaan 
bingung , sedangkan ia mempunyai sahabat-sahabat yang 
mengajaknya kepada hidayat: Datanglah ikut kami. "(71) 


Inilah satu pemandangan yang hidup, bergerak dan 
terpampang di hadapan mata menggambarkan 

kesesatan dan kebingungan yang dialami oleh orang 
yang mempersekutui Allah sesudah berpegang 
dengan ajaran tauhid atau dialami oleh orang yang 
hatinya terumbang-ambing di antara mempercayai 
Tuhan Yang Maha Esa dan tuhan-tuhan yang banyak 
dari hamba-hamba ciptaan Allah, di mana 

perasaannya berbelah bagi di antara hidayat dan 
kesesatan dan merayau-rayau di padang gurun. 
Pemandangan ini menggambarkan makhluk insan 
yang amat malang "yang telah pesonakan syaitan- 
syaitan yang merayau-rayau di bumi". Kata-kata 
"istihwa' " ( mempesona) adalah satu kata-kata yang 
menjelaskan maksudnya dengan sendirinya sahaja. 
Tentulah senang baginya jika ia terus mengikut arah 
pesonaan syaitan, kerana ini bererti ia mempunyai 
arah tetap yang ditujuinya walaupun di jalan yang 
sesat, tetapi malangnya di sebelah yang lain ada 
sahabat-sahabatnya yang mendapat hidayat turut 
mengajaknya ke jalan hidayat dan berseru kepadanya 
"datanglah ikut kami". Ini membuat si malang ini 
terumbang-ambing di antara pesonaan syaitan dan 
tarikan ajakan sahabat handainya ke jalan hidayat 
menyebabkan ia terus kebingungan ke mana hendak 
dituju dan seruan pihak mana yang harus disambut 
olehnya! 


Itulah gambaran kesengsaraan jiwa yang sungguh 
hidup dan bergerak hingga dapat dirasa dan disentuh 
dari celah-celah pengungkapan itu. Saya sendiri dapat 
menggambarkan dalam imaginasi tentang 
pemandangan kesengsaraan jiwa yang berada dalam 
keadaan bingung terumbang-ambing, gelisah dan 
gelabah setiap kali saya membaca ayat ini, tetapi ini 
hanya satu gambaran imaginasi sahaja sehingga saya 
melihat sendiri kes-kes yang sebenar berlaku, di mana 
dapat di lihat pendirian yang bingung yang 
mencurahkan kesengsaraan jiwa yang seperti ini.... 
iaitu kes-kes manusia yang telah mengenal dan 
menghayati agama Allah - tanpa memandang setinggi 
mana tahap pengenalan dan penghayatan itu - 
kemudian tiba-tiba murtad dari agama Allah dan 
kembali menyembah . tuhan-tuhan palsu kerana 
ditekan perasaan takut dan tamak dan di waktu inilah 
mereka dilanda kesengsaraan jiwa yang pahit, dan 
waktu inilah juga saya dapat menanggap apakah 
maksud yang sebenar yang dikehendaki oleh kes yang 
digambar dan diungkapkan oleh ayat ini. 


Ketika bayangan pemandangan yang terpampang 
di hadapan mata yang hidup, bergerak, memberi 
saranan dan rangsangan itu menyelubungi jiwa 
dengan rasa takut terhadap kesudahan yang malang 
ini, maka datang pula pernyataan tegas yang 
mengemukakan arah hidayat yang tetap dan lurus: 

j» 

"Katakanlah: Hidayat Allah itulah hidayat yang benar dan 
kita diperintah supaya menyerahkan diri kepada Tuhan yang 
memelihara semesta alam. Dan hendaklah kamu mendirikan 
solat dan bertagwa kepada-Nya."(71-72) 


Itulah pernyataan tegas dalam suasana jiwa yang 
sesuai, kerana jiwa yang terlukis dengan gambaran 
fikiran yang bingung dan dilanda perasaan sengsara 
yang pahit akibat fikiran yang bingung dan tidak 
pernah tenang itu lebih mudah untuk menyambut 
pernyataan yang tegas itu dengan hati yang tenteram, 
menyerah dan tunduk. Kemudian pernyataan yang 
tegas itu mengemukakan hakikat yang benar: 



“Katakanlah: Hidayat Allah itulah hidayat yang benar. "(71) 

Maksudnya hidayat Allah itulah satu-satunya 
hidayat yang sebenar sebagaimana jelas dibayangkan 
oleh susunan kata-kata ungkapan ini sendiri. Dan 
pernyataan itu juga merupakan satu pernyataan yang 
penuh keyakinan. 

Manusia akan meraba-raba di padang gurun apabila 
mereka meninggalkan hidayat Ilahi atau 
menyeleweng darinya dan menukarkan sesuatu dari 
kefahaman-kefahamannya, lunas-lunasnya, undang- 
undang dan peraturan-peraturannya, syari'at dan 
kanunnya, nilai-nilai dan ukuran-ukurannya tanpa 
berpandukan "ilmu yang benar", "hidayat dari Allah" 
dan "pernyataan yang jelas dari Al-Qur'an." 

Manusia telah dikurniakan Allah dengan qudrat dan 
kebolehan mengenal dan memahami setengah- 
setengah undang-undang alam dan setengah- 
setengah tenaga dan kuasanya untuk pergunaan 
mereka dalam urusan pentadbiran khilafah di bumi ini 
dan untuk membangun dan memajukan kehidupan 
dunia ini, tetapi manusia yang sama ini juga tidak 
dikurniakan Allah dengan qudrat dan kebolehan 
untuk mengetahui dan memahami hakikat-hakikat 
mutlak di alam buana ini, juga untuk mengetahui 
rahsia-rahsia ghaib yang melingkunginya dari semua 
sudut dan di antaranya ialah rahsia ghaib akal dan 
rohnya, malah termasuk rahsia ghaib fungsi-fungsi 
anggota tubuhnya dan faktor-faktor yang 
tersembunyi di sebalik fungsi-fungsi ini, iaitu faktor- 
faktor yang mendorong fungsi-fungsi itu beroperasi 
dengan teratur dan mengikut arahnya yang tertentu 
ini. Oleh sebab itulah manusia memerlukan hidayat 
dan pertunjuk Allah dalam segala perkara yang 
berhubungkait dengan kewujudannya dan 
kehidupannya seperti persoalan-persoalan 'aqidah, 
akhlak, ukuran-ukuran, nilai-nilai, peraturan- 
peraturan, syari'at-syari'at dan kanun yang mengatur 
dan mengendalikan urusan kewujudan dan 
kehidupan mereka di alam kenyataan. 

Apabila manusia kembali kepada hidayat Allah 
bermakna mereka mendapat hidayat, kerana hidayat 
itulah satu-satunya hidayat yang benar dan apabila 
mereka menjauhi hidayat itu dari semua aspek atau 
melakukan beberapa penyelewengan atau 
menukarkan sesuatu dari lunas-lunas hidayat Allah, 
bermakna mereka telah sesat, kerana sesuatu yang 
bukan dari hidayat Allah itu adalah sesat belaka. Di 
sana tidak ada jalan yang ketiga (firman Allah): 

" Tiada lagi selepas hidayat yang benar melainkan kesesatan." 

(Surah Yunus: 32) 

Umat manusia telah menderita berbagai-bagai 
malapetaka akibat dari kesesatan ini dan sehingga kini 
mereka masih merasa akibat yang pasti dalam sejarah 
manusia apabila mereka menyeleweng dari hidayat 
Allah. Inilah satu-satunya kepastian sejarah yang 
diyakini tetap berlaku, kerana ia merupakan kepastian 
yang telah ditetapkan Allah dan satu berita yang 
benar dari Allah bukannya kepastian-kepastian yang 
didakwa (oleh teori komunisme). Sesiapa yang ingin 
melihat umat manusia yang menyeleweng dari 
hidayat Allah tidak perlu membuat penyelidikan yang 
mendalam kerana penyelewengan itu terpampang di 
sekeliling mereka di merata ceruk dunia, yang dapat 
di lihat oleh mata dan disentuh oleh tangan, di 
samping ia menjadi tajuk perbincangan hebat oleh 
para cendekiawan di semua tempat. 22 

Oleh sebab itulah ayat yang berikut datang untuk 
menjelaskan keperluan tunduk dan menyerahkan diri 
kepada Yang Maha Esa sahaja, mengabdikan diri 
kepada-Nya sahaja, takut dan bertaqwa kepada-Nya 
sahaja: 




"Dan kita diperintah supaya menyerahkan diri kepada Tuhan 
yang memelihara semesta alam. Dan hendaklah kamu 
mendirikan solat dan bertaqwa kepada-Nya "(71-72) 

Maksudnya wahai Muhammad! Katakanlah dan 
umumkanlah bahawa hidayat Allah itulah hidayat 
yang benar dan kerana itu kami diperintah tunduk 
dan menyerahkan diri kepada Tuhan yang memelihara 
semesta alam. Dialah sahaja yang layak menerima 
penyerahan diri dari semesta alam. Seluruh alam 
tunduk dan menyerah diri kepada-Nya, tetapi 
mengapa manusia sahaja di antara makhluk-makhluk 
yang lain yang enggan tunduk dan menyerahkan diri 
kepada Rububiyah Allah yang syumul, di mana 
seluruh langit dan bumi tunduk dan menyerah 
kepada-Nya. 

Konsep Rububiyah Allah ke atas semesta alam yang 
disebut di sini itu memang kena pada tempatnya, 
kerana konsep ini menjelaskan hakikat yang harus 
diakui iaitu seluruh alam al-wujud tunduk kepada-Nya 
termasuk alam-alam nyata dan alam-alam ghaib yang 
seluruhnya tunduk kepada undang-undang alam yang 






diatur oleh Allah yang tidak dapat dilanggar olehnya 
dan makhluk manusia juga dari segi struktur fizikalnya 
terpaksa tunduk kepada undang-undang alam ini dan 
Tidak dapat menghindarkan diri darinya. Tiada lagi 
kebebasan yang ada padanya kecuali menyerah dan 
tunduk dalam aspek yang diberi kebebasan 
kepadanya sebagai suatu ujian dari Allah, iaitu aspek 
kebebasan memilih hidayat atau kesesatan jika ia 
tunduk dan menyerah dalam aspek ini sebagaimana 
tunduknya aspek fizikalnya nescaya betullah urusan 
hidupnya dan selaraslah struktur kejadian dan 
perilakunya, fizikal dan rohaniyahnya, dunia dan 
Akhiratnya. 23 

Pengumuman Rasulullah s.a.w. dan kelompok 
Muslimin yang ada bersamanya bahawa mereka 
diperintah tunduk dan menyerah kepada Allah, lalu 
mereka tunduk dan menyerah, merupakan satu 
saranan yang amat berkesan kepada mereka yang 
dibukakan pintu hati mereka oleh Allah untuk 
menerima dan menyambut perintah itu di sepanjang 
zaman. 


Selepas pengumuman tunduk dan menyerah 
kepada Tuhan yang memelihara semesta alam datang 
pula perintah mengerjakan amal ibadat menyuburkan 
perasaan taqwa: 



"Hendaklah kamu mendirikan solat dan bertaqwa kepada- 
Nya. "(72) 

Soal pokok ialah tunduk dan menyerah kepada 
Rububiyah Tuhan semesta alam, tunduk kepada 
kekuasaan-Nya, kepada tarbiyah dan asuhan-Nya 
kemudian barulah diikuti dengan amal ibadat dan 
latihan-latihan membetulkan hati agar semuanya 
ditegakkan di atas asas tunduk dan menyerah kepada 
Allah, kerana ibadat dan latihan hati tidak boleh 
ditegakkan melainkan sesudah tegaknya tapak 
asasnya. 


Dalam nada pernyataan akhir ceraian ayat ini 
dikumpulkan penjelasan-penjelasan yang berkesan 
tentang hakikat-hakikat asasi 'aqidah, iaitu hakikat 
pengumpulan manusia di Mahsyar, hakikat 
penciptaan, hakikat kekuasaan Allah, hakikat ilmu 
Allah yang mengetahui segala yang ghaib dan yang 
nyata, hakikat kebijaksanaan Allah dan ilmu-Nya yang 
amat mendalam dan sebagainya dari ciri-ciri Uluhiyah 
yang menjadi pokok pembicaraan surah ini: 


hs~ 


y 











22 Lihat bab la^l^dalam kitab " «j 

SjL J a a Jl " dan bab " dalam kitab 


23 Lihat huraian yang panjang lebar dalam bab " 

dalam kitab " oleh Abui A' la al-Maududi, Amir 

Jama'atul Islamiyah, Pakistan 

"Dan kepada-Nyalah kamu sekalian akan dikumpulkan. (72) 
Dialah yang telah mendptakan langit dan bumi dengan 
hikmat yang benar, dan (kenangilah) hari Allah berfirman 
(kepada sesuatu yang hendak diwujudkannya): 'Jadilah! 
Maka ia pun terus jadi. Firman~Nya itulah yang benar dan 
Dialah yang memiliki teraju kekuasaan pada hari ditiupkan 
sangkakala. Dialah Tuhan yang mengetahui segala yang 
ghaib dan segala yang nyata dan Dialah Yang Maha 
Bijaksana dan Maha Halus Pengetahuan-Nya.(73) 




"Dan kepada-Nyalah kamu sekalian akan dikumpulkan. "(72) 


Sikap tunduk dan menyerah kepada Tuhansemesta 
alam adalah suatu keperluan dan kewajipan kerana 
seluruh manusia keiak akan dikumpulkan di hadapan- 
Nya di Mahsyar. Amatlah wajar kepada mereka 
menyediakan amalan-amalan yang boleh 
menyelamatkan mereka sebelum berlakunya 
perhimpunan yang pasti itu di Mahsyar. Mereka amat 
wajar pada hari ini tunduk dan menyerah kepada-Nya 
sebagaimana yang dilakukan oleh semesta alam 
sebelum mereka disoal di hadapan-Nya. Demikianlah 
kefahaman terhadap hakikat pengumpulan di 
Mahsyar itu menjadi asas yang menyarankan 
keperluan mengambil sikap tunduk dan menyerah 
kepada Allah selama manusia terpaksa tunduk dan 
menyerah juga pada akhir kesudahannya. 

"Dialah yang telah mendptakan langit dan bumi dengan 
hikmat yang benar. "(73) 


Ini satu lagi hakikat yang digemblingkan sebagai 
satu hakikat yang memberi kesan yang mendalam, 
iaitu Allah yang memerintah mereka supaya tunduk 
dan menyerah kepada-Nya, Dialah juga yang 
mendptakan langit dan bumi, dan jika Dia yang 
mencipta, maka Dialah menguasai, membuat 
keputusan dan melaksanakannya, mengurus dan 
mentadbir. Allah telah mendptakan langit dan bumi 
dengan hikmat yang benar. Jadi, hikmat yang benar 
itulah yang menjadi asas pendptaan ini. Ayat ini selain 
dari menolak tanggapan-tanggapan salah ilmu 
falsafah terhadap pendptaan alam buana ini terutama 
falsafah Platonisme dan idealisme yang mengatakan 
bahawa alam yang nyata ini adalah suatu tanggapan 
khayal semata-mata yang tidak wujud pada hakikat di 
samping membetulkan kefahaman-kefahaman yang 
seumpama ini, kerana ayat ini menyarankan bahawa 
hikmat yang benar adalah menjadi asas pembinaan 
alam buana ini dan segala yang berhubung kait 
dengannya. Kebenaran yang menjadi pegangan dan 
tempat perlindungan manusia itu adalah 
berlandaskan kepada hikmat yang benar yang 


tersembunyi dalam fitrah alam buana dan tabi'atnya. 
Oleh kerana itu kebenaran merupakan satu kekuatan 
agung yang tidak dapat dihalang oleh kebatilan yang 
tidak mempunyai akar-akar yang bertunjang dalam 
pembinaan alam buana, malah kebatilan itu 
diumpamakan sebagai pokok kayu yang buruk yang 
telah dibongkarkan akar umbinya dari atas bumi yang 
tidak mungkin lagi tegak, atau sebagai buih yang 
akan musnah dan hilang begitu sahaja, kerana ia 
tidak mempunyai asas dalam pembinaan alam buana 
seperti kebenaran. Ini adalah satu hakikat yang amat 
besar, berpengaruh dan mendalam. 


Seorang mu'min yang sedar bahawa kebenaran 
yang dipegang olehnya itu secara peribadinya 
bermakna ia mempunyai hubungan dengan 
kebenaran agung yang wujud pada kewujudan alam 
buana ini. Dalam ayat yang lain Aliah berfirman: 




"Hal yang sedemikian kerana Allah itulah yang benar. " 


(Surah Lukman: 30) 


Ini bermakna bahawa kebenaran agung yang wujud 
dalam alam buana ini mempunyai hubungan yang 
rapat dengan kebenaran mutlak Allah S.W.T. Seorang 
mu'min yang menyedari hakikat ini dengan 
kefahaman yang sebesar ini tidak akan memandang 
kebatilan walau bagaimana besar, gagah, zalim dan 
ganas sekalipun - melainkan laksana memandang 
setompok buih yang tiba-tiba mendatang di alam 
buana ini dan tidak mempunyai akar umbi dan 
bekalan hidup yang lambat laun akan hanyut dan 
hilang seolah-olah ia tidak pernah wujud di alam ini. 


Orang yang tidak beriman juga akan menggelentar 
apabila ia memahami hakikat ini, malah ia mungkin 
tunduk dan kembali ke pangkal jalan. 

uji (35 

"Dan (kenangilah) hari Allah berfirman (kepada sesuatu yang 
hendak diwujudkannya) 'jadilah , maka ia pun terus jadi." (73) 



Itulah kekuasaan yang berkuasa, dan kehendak 
iradat yang mutlak dalam menentukan urusan 
pendptaan, pengwujudan, perubahan dan 
pertukaran. Pembentangan hakikat ini merupakan 
salah satu proses membina 'aqidah di dalam hati para 
mu'minin di samping merupakan satu pernyataan 
yang berkesan kepada hati mereka yang diajak supaya 
patuh dan tunduk kepada Tuhan semesta alam yang 
telah mendptakan alam buana dengan hikmat yang 
benar, Tuhan yang hanya memerintah kepada sesuatu 
yang hendak diciptakan-Nya "jadi!", maka ia pun 
terus jadi. 


b 


z* A ' 


''Firman-Nya itulah yang benar. "(73) 


Sama ada firman-Nya "Kun" yang menciptakan 
segala sesuatu atau firman-Nya yang memerintah 
supaya manusia tunduk dan menyerah kepada-Nya 

sahaja, atau firman-Nya yang menggariskan undang- 
undang dan peraturan-Nya setelah manusia tunduk 
dan patuh kepada-Nya, atau firman-Nya yang 
menceritakan masa silam, masa kini dan masa depan 
atau menjelaskan tentang pendptaan dan kejadian 
alam buana dan tentang perhimpunan di Mahsyar 
dan tentang balasan dan. ganjaran di ^khirat. 

Firman-Nyalah yang benar dalam semua urusan ini. 
Oleh sebab itu amatlah wajar bagi mereka yang 
mempersekutui Allah dengan sesuatu dari makhluk- 
makhluk yang dijadikan-Nya yang tidak mendatang 
manfa'at dan mudharat supaya kembali tunduk dan 
patuh kepada-Nya sahaja, termasuk mereka yang 
mengikut perkataan yang lain dari Allah dalam 
mentafsirkan alam buana ini dan mengikut undang- 
undang dan peraturan yang lain dari undang-undang 
dan peraturan Allah dalam mana-mana jurusan. 


iliki teraju kekuasaan pada hari 
ditiupkan sangkakala. "(73) 



"Dan Dialah yang men 


pjMn 


sekadar maklumat yang diberikan Allah .tentang 
setengah-setengah sifat dan kesannya dan kita tidak 
dapat pergi lebih dari itu, kerana perbuatan itu tidak 
aman dari ketersasulan dan tidak memberi keyakinan 
selain dari andaian dan tekaan-tekaan sahaja. 


Pada hari ditiupkan sangkakala inilah ketaranya 
dengan jelas sehingga kepada pengingkar-pengingkar 
dan orang-orang yang dulunya buta mata hati - 
hakikat bahawa teraju kekuasaan pada hari ini hanya 
berada di tangan Allah sahaja, di mana tiada kuasa 
lain melainkan kuasa Aliah dan tiada kehendak iradat 
lain melainkan kehendak dan iradat-Nya. Oleh itu 
amatlah wajar kepada mereka yang enggan tunduk 
dan patuh kepada Allah di dunia supaya kembali 
tunduk kepada-Nya sebelum mereka terpaksa tunduk 
kepada kekuasaan-Nya yang mutlak pada hari 
Qiafmat, di mana ditiupkan sangkakala. 



"Dialah Tuhan yang mengetahui segala yang ghaib dan 
segala yang nyata." (73) 


Hari inilah hari perhimpunan di Mahsyar iaitu hari 
ditiupkan sangkakala (semacam nafiri dari tanduk). 
Itulah hari berlakunya kebangkitan kembali manusia 
yang mati dengan satu cara ghaibiyah yang tidak 
diketahui oleh manusia, la merupakan salah satu dari 
rahsia ghaib yang tersimpan di sisi Allah. Sangkakala 
juga merupakan rahsia ghaib dari segi hakikat dan 
sifatnya, juga dari segi reaksi dan sambutan orang- 
orang yang mati kepada tiupannya. Mengikut 
riwayat-riwayat yang ma'thur ia diciptakan dari Nur 
dan apabila ditiupkan oleh malaikat, maka bunyinya 
akan didengar oleh sekalian yang berada dalam kubur 
dan mereka akan terus bangkit untuk perhimpunan di 
Mahsyar. Inilah yang berlaku pada tiupan yang kedua, 
sedangkan yang berlaku pada tiupan yang pertama 
ialah sekalian yang berada di langit dan bumi akan 
mati semuanya kecuali mereka yang dikehendaki 
Allah sebagaimana dijelaskan dalam Surah az-Zumar: 



"Dan ditiupkan sangkakala lalu matilah sekalian yang berada 
di langit dan di bumi melainkan mereka yang dikehendaki 
Allah, kemudian ditiupkan sekali lagi lalu sekalian mereka 
bangkit kembali menunggu (apa yang akan berlaku). "(68) 

Sifat-sifat sangkakala dan kesan-kesan tiupannya 
yang dijelaskan oleh ayat ini memberi gambaran yang 
yakin kepada kita bahawa sangkakala itu suatu alat 
yang tidak pernah diketahui manusia di bumi ini atau 
suatu alat yang dapat dikhayalkan mereka, la adalah 
dari rahsia ghaib yang hanya diketahui oleh Allah 
sahaja. Kita hanya dapat mengetahui mengenainya 


Maksudnya Allah mengetahui segala rahsia ghaib 
yang tersembunyi sebagaimana Dia mengetahui alam 
buana di alam nyata.' tiada suatu pun dari urusan 
para hamba-Nya yang tersembunyi dari pengetahuan- 
Nya. Oleh itu amatlah wajar kepada para hamba-Nya 
supaya tunduk, mengabdikan diri dan bertaqwa 
kepada-Nya. Demikianlah ayat ini menjelaskan hakikat 
ilmu Allah dan menggunakannya sebagai satu 
pernyataan yang berkesan dalam menghadapi 
golongan yang tidak mempercayai dan menentang 
da'wah. 



"Dan Dialah Yang Maha Bijaksana dan Maha Halus 
Pengetahuan-Nya." (73) • - 

Maksudnya Allah mentadbir dan mengendalikan 
urusan alam yang diciptakan-Nya dan , urusan para 
hamba-Nya yang dikuasai-Nya di dunia dan di Akhirat 
dengan kebijaksanaan dan pengetahuan-Nya yang 
halus dan mendalam. Oleh kerana itu amatlah wajar 
kepada para hamba-Nya tunduk dan patuh kepada 
bimbingan-Nya, undang-undang dan peraturan-Nya 
dan supaya mencari kebahagiaan dari kebijaksanaan 
dan ilmu pengetahuamNya. yang luas dan supaya 
kembali kepada hidayat-Nya sahaja dan supaya keluar 
dari meraba-raba di padang gurun dan dari padang 
kebingungan untuk berteduh di bawah bayangan 
kebijaksanaan Allah dan ilmu pengetahuan-Nya Yang 
Maha Halus dan Mendalam dan seterusnya berteduh 
di bawah naungan hidayat dan bimbingan mata hati 
yang lurus. 

Demikian hakikat ilmu Allah yang halus itu 
digunakan sebagai satu pernyataan yang berkesan 
dan memberi inspirasi kepada akal dan hati. 

" Dan (kenangilah) ketika Ibrahim berka.ta kepada bapanya 
Azar: Apakah wajar ayahanda menjadikan berhala-berhala 
sebagai tuhan-tuhan? ‘Sesungguhnya anakanda melihat 
ayahanda dan j kaum ayahanda berada dalam kesesatan yang 
nyata (74}. .Dan demikianlah' Kami memperlihatkan kepada 
Ibrahim (bukti-bukti kekuasaan Kami dalam) kerajaan langit 
dan bumi agar ia tergolong dalam kumpulan orang-orang 
yang beriman dengan penuh keyakinan (75). Apabila ia 
diselubungi kegelapan malam ia melihat sebuah planet 
lantas ia berkata: Inikah Tuhanku? Dan apabila planet itu 
menghilang ia pun berkata: Aku tidak suka kepada tuhan- 
tuhan yang menghilang (76). Apabila ia melihat bulan terbit 
lantas ia berkata: Inikah Tuhanku? Dan apabila bulan 
menghilang ia pun berkata: Jika Tuhanku tidak memberi 
hidayat kepadaku tentulah aku tergolong dalam kumpulan 
kaum yang sesat 1 (77). Apabila' ia melihat matahari terbit 
lantas' ia berkata: Inikah Tuhanku? Ini lebih besar dan apabila 
matahari menghilang ia pun berkata:- Wahai kaumku! Aku 
berlepas tangan dari segala sembahan yang kamu sekutukan 
Allah dengannya (78). Sesungguhnya aku hadapkan wajahku 
kgpa,dc(. Tuhan - yang telah menciptakan langit dan bumi - 
sebagai seorang hanif (yang berpegang dengan agama 
tauhid) dan aku tidak sekali-kali dari golongan Musyrikin 
(79): Dia telah didebati kaumnya lalu ia berkata: Apakah 
kamu hendak mendebatiku mengenai Aliah i, sedangkan Dia 
telah memberi hidayat kepadaku? Dan aku tidak takut 
kepada segala - sembahan yang 'kamu sekutukan Allah 
dengan-Nya kecuali sesuatu yang dikehendaki Tuhanku , ilmu 
Tuhanku meliputi segala sesuatu. Apakah kamu tidak 
mengambil pengajaran? (80) Dan bagaimana aku harus 
takut kepada sembahan-sembahan yang telah kamu 
sekutukannya dengan Allah , sedangkan kamu tidak takut 
perbuatan kamu yang) telah melripersekutukan Allah dengan 
sembahan-sembahan yang tidak pernah diturunkan sesuatu 
kuasa ke atas kamu. Oleh itu manakah di antara dua 
golongan itu yang lebih berhak mendapat keamanan jika 
kamu mengetahui? (81) Orang-orang yang beriman dan 
tidak mencampuradukkan dengan sebarang kezaliman 
(syirik) merekalah orang-orang yang akan memperolehi 
keamanan dan merekalah orang-orang yang mendapat 
hidayat, (82). Dan itulah hujah Kami yang Kami kurniakan 
kepada Ibrahim untuk menghadapi kaumnya. Kami 
mengangkatkan sesiapa yang Kami kehendaki kepada 
darjat-darjat yang tinggi. Sesungguhnya Tuhanmu Maha 
Bijaksana dan Maha Megetahui (83). Da'n Kami kurniakan 
kepadanya lshaq dan Ya'kub dan kepada keduanya Kami 
kurniakan .hidayat Dan sebelum ini Kami telah kurniakan 
hidayat kepada Nuh dan sebahagian dari zuriatnya, juga 
kepada Daud, Sulaiman i, Ayub, Yusuf, Musa dan Harun. 
Demikianlah Kami memberi' balasan, kepada golongan 
Muhsinin".(84) 

"Dan Zakaria , Yahya , 'Isa dan Ilyas setiap mereka adalah dari 
golongan yang soleh (85). Dan Ismail Alyasa', Yunus dan Lut 
setiap mereka Kami lebihkan darjat mereka di atas sekalian 
manusia (86). Dan (kami kurniakan hidayat kepada) 
sebahagian dari datuk nenek dan zuriat mereka serta 
saudara-saudara mereka dan kami telah memilih mereka 
(sebagai nabi dan rasul) dan kami bimbing mereka ke jalan 
yang lurus (87). itulah hidayat Allah yang dengannya' Dia 
memberi petunjuk kepada sesiapa yang dikehendaki dari 
para hamba-Nya. Dan jika mereka mempersekutukan Allah , 
maka gugurlah segala amalan yang telah dilakukan mereka 
(88). Merekalah orang-orang yang telah Kami kurniakan 
kitab,hikmat dan nubuwah. Oleh itu jika mereka (kaum 
Musyrikin Quraisy) mengingkarkannya (kitab, hikmat dan 
nubuwah), maka. Kami telah menyerahkannya kepada satu 
kaum yang tidak mengingkarinya (89). Merekalah orang- 
orang yang telah diberikan hidayatolehAHah, kerana itu 
hendaklah engkau ikuti petunjuk mereka.' Katakanlah: Aku 
tidak meminta apa-apa upahan kerana menyampaikan Al- 
Qurian (kepada kamu), A(-Qur'an itu tidak lain melainkan 
peringatan kepada semua umat manusia (90). Mereka tidak 
menghormati Allah dengan penghormatan yang sewajar 
dengan-Nya ketika mereka berkata: Allah tidak menurunkan 
sesuatu apa pun kepada manusia . Katakanlah: Siapakah 
yang telah menurunkan kitab yang telah dibawa oleh Musa 
selaku cahaya dan hidayat kepada manusia yang kamu 
(wahai kaum Yahudi) jadikannya iembarandembaran kertas 
yang kamu tunjukkan kepada orang ramai, sedangkan 
sebahagian besar darinya kamu sembunyikannya (dari 
mereka) dan kamu juga telah diajar perkara-perkara yang 
tidak cjiketahui. oleh . kamu . dan. datuk nenek kamu? 
Katakanlah': Aliahlah (yang' telah menurunkannya), kemudian 
biarkanlah mereka bermain-main dalam kesesatan mereka 
(91). Dan Al-Qur'an milah kitab yang Kami turunkannya 
sebagai kitab yang diberkati dan mengesahkan kitab-kitab 
yang diturunkan sebelumnya dan supaya engkau memberi 
peringatan kepada penduduk-penduduk Ummul-Qura 
(Makkah) dan mereka yang berada di sekelilingnya. Dan 
orang-orang yang beriman kepada Akhirat tentulah beriman 
kepada Al-Qur'an dan memelihara solat mereka (92). Dan 
siapakah yang lebih zalim dari orang yang telah membuat 
pembohongan terhadap Allah atau berkata: Aku telah diberi 
wahyu, sedangkan ia tidak pernah diberi sesuatu wahyu 
kepadanya dan orang yang berkata: Aku akan turunkan 
wahyu yang sama dengan wahyu yang diturunkan 
Allah.(alangkah dahsyatnya) jika engkau melihat ketika 
orang-orang yang zalim itu sedang ' berada dalam 
penderitaan sakratui-maut sewaktu para, malaikat memukul 
mereka dengan tangannya seraya berkata: Selamatkan 
nyawa kamu (dari ' azab ini). Pada hari ini kamu akan dibalas 
dengan 'azab kehinaan, kerana kamu telah mengatakan 
perkara-perkara yang tidak benar terhadap Allah dan telah 
menunjukkan keangkuhan terhadap ayat-ayat-Nya (93). Dan 

sesungguhnya kini kamu telah datang kepada Kami dengan 
sebatang kara . sahaja sebagaimana • Kami cipta ka n kamu 
pada pertama kali dan kamu telah meninggalkan di 
belakang kamu (di dunia) segala apa yang Kami telah 
kurniakan kepada kamu . Dan kini \ kami tidak melihat 
sembahan-sembahan yang sanggup memberi syafa'at 
kepada kamu yang kamu dakwa bahawa mereka adalah 
sekutu-sekutu dalam kehidupan kamu . Sesungguhnya kini 
hubungan di antara kamu telah terputus dan segala sekutu 
yang telah didakwakan kamu telah lenyap. "(94) 

[Latar belakang dan pokok pembicaraan) 

Pelajaran yang panjang ini merupakan sekumpulan 
ayat yang membicarakan satu maudhu' yang 
mempunyai rangkaian yang berhubungkait. la 
membicarakan maudhu' asasi surah ini, iaitu maudhu' 
membina 'aqidah di atas asas memberi penjelasan 
yang syumul tentang hakikat Uluhiyah dan 'Ubudiyah 
dan segala pertalian yang wujud di antara keduanya, 
tetapi di sini maudhu' ini diolahkan dengan uslub 
yang berlainan dari uslub yang lepas sejak awal surah 
ini. la diolahkan mengikut uslub kisah yang diberikan 
komentar dan disertakan dengan pemandangan- 
pemandangan yang berkesan dan memberi inspirasi 
yang memenuhi surah ini. Di antaranya ialah 
pemandangan ketika menghadapi detik-detik 
kedatangan maut yang digambarkan dengan ciri- 
cirinya yang lengkap. Semuanya berlangsung dalam 
satu nafas yang panjang dan teratur diselangi 
gelombang-gelombang pernyataan yang bertubi-tubi 
yang kami telah bicarakannya dalam kata pengantar 
surah ini. 


Keseluruhan pelajaran ini- menayangkan angkatan 
iman yang bersinambungan sejak Nuh a.s. hingga 
kepada Nabi Muhammad s.a.w. dan di ‘permulaan 
angkatan ini dibentangkan hakikat Uluhiyah 
sebagaimana yang dijelmakan di dalam pembawaan 
semulajadi salah seorang hamba-Nya yang soleh 
Ibrahim a.s., di mana digambarkan satu 
pemandangan yang sungguh menarik tentang fitrah 
insan yang sihat ketika ia mencari Tuhannya yang 
sebenar yang didapati dalam lubuk hatinya, 
sedangkan di luar ia bertembung dengan berbagai- 
bagai penyelewengan jahiliyah dan kefahaman- 
kefahamannya yang sesat. Dan pada akhiratnya ia 
memperolehi satu kefahaman yang benar yang selaras 
dengan gambaran yang tersemat di lubuk hatinya 
tentang sifat Tuhannya yang sebenar, iaitu satu 
kefahaman yang ditegakkan di atas bukti dalaman 
yang didapati dalam sanubarinya yang lebih kuat dari 
bukti yang dapat di lihat di alam nyata. Semuanya itu 
diterangkan ketika Al-Qur'an menceritakan tentang 
Ibrahim a.s. selepas beliau menemui Tuhannya yang 
sebenar dan merasa yakin dengan bukti-bukti yang 
didapati dalam hatinya: 

J3J d\<\ ( 3^3 j» j 






"Dia telah didebati kaumnya lalu ia berkata: Apakah kamu 
hendak mendebatiku mengenai Allah , sedangkan Dia telah 
memberi hidayat kepadaku? Dan aku tidak takut kepada 
segala sembahan yang kamu sekutukan Allah dengan-Nya 
kecuali sesuatu yang dikehendaki Tuhanku. Ilmu Tuhanku 
meliputi segala sesuatu. Apakah kamu tidak mengambil 
pengajaran ? (80) Dan bagaimana aku harus takut kepada 
sembahan-sembahan yang telah kamu sekutukan dengan 
Allah , sedangkan kamu tidak takut perbuatan kamu yang 
telah mempersekutukan Allah dengan sembahan-sembahan 
yang tidak pernah diturunkan sesuatu kuasa ke atas kamu. 
Oleh itu manakah di antara dua golongan itu yang lebih 
berhak mendapat keamanan jika kamu mengetahui?"(81) 

Kemudian ayat-ayat selanjutnya terus bergerak 
bersama angkatan iman, yang bersambung-sambung 
yang dipimpin oleh kumpulan rasul-rasul yang mulia 
dalam zaman-zaman yang bersilih ganti, di mana 
amalan syirik kaum Musyrikin dan pembohongan para 
pendusta da'wah merupakan tindakan sia-sia dan 
tidak mempunyai sebarang nilai, la gugur bertaburan 
di tepi-tepi jalan yang dilalui oleh angkatan iman yang 
agung yang meneruskan perjalanan yang silih 
bersambung, di mana barisan belakang bersambung 
dengan barisan hadapan. Oleh sebab itu angkatan 
iman membentuk satu umat yang’ padu, di mana 
barisan belakang menurut jejak hidayat yang 
diperjuangkan oleh barisan yang pertama tanpa 
mengira zaman dan tempat dan tanpa mengira 
bangsa atau kaum atau tanpa mengira keturunan 
atau - warna kulit. Tali ■ penghubung . i.yang 
menyatupadukan semua barisan itu ialah agama Allah 
yang tunggal yang dibawa oleh kumpulan para 
anbiya' yang mulia. 

Itulah satu pemandangan yang indah yang kelihatan 
jelas di celah-celah kata-kata firman Allah yang 
ditujukan kepada rasul-Nya. yang .mulia selepas 
menayangkan barisan angkatan iman yang besar itu: 

"Itulah hidayat Allah yang dengannya Dia memberi petunjuk 
kepada sesiapa yang dikehendaki dari para hamba-Nya. Dan 
jika mereka mempersekutukan Allah i, maka gugurlah segala 
amalan yang telah dilakukan mereka (88). Merekalah orang- 
orang yang telah Kami kurniakan kitab i, hikmat dan 
nubuwah. Oleh itu jika mereka (kaum Musyrikin Quraisy) 
mengingkarkannya ( 'kitab , hikmat dan nubuwah ), maka 
Kami telah menyerahkannya kepada satu kaum yang tidak 
mengingkarinya (89). Merekalah orang-orang yang telah 
diberikan hidayat oleh Aliah , kerana itu hendaklah engkau 
ikuti petunjuk mereka. Katakanlah: Aku tidak meminta apa- 
apa upahan kerana menyampaikan Al-Qur'an (kepada 
kamu), Al-Qur'an itu tidak lain melainkan peringatan kepada 
semua umat manusia. "(90) 

Selepas menayangkan barisan angkatan iman yang 
besar diiringi, pula dengan kecaman terhadap mereka 
yang mervdakwa bahawa Allah tidak pernah 
mengutus rasul dan menurunkan kitab kepada 
manusia. Mereka sebenarnya tidak menghormati 
Allah dengan penghormatan yang sewajar dengan- 
Nya. Memang satu perbuatan tidak menghormati 
Allah apabila seorang itu berkata: Allah membiarkan 
manusia bebas dengan diri mereka, akal fikiran 
mereka, hawa nafsu dan keinginan mereka, 
kelemahan dan kekurangan mereka, kerana 
anggapan yang seperti ini tidak layak dengan 
Uluhiyah dan Rububiyah Allah, tidak layak dengan 
ilmu Allah dan kebijaksanaan-Nya dan tidak layak 
dengan keadilan Allah dan rahmat-Nya, malah rahmat 
Allah, ilmu dan-keadilan-Nya menuntut agar mengirim 
utusan-utusan-Nya kepada manusia dan. 'menurunkan 
kitab-kitab kepada setengah-setengah rasul-Nya 
supaya mereka sekalian berjuang untuk membimbing 
manusia kepada Tuhan Pencipta mereka dan 
menyelamatkan fitrah - mereka dari sampah-sampah 
kepercayaan karut yang menodai dan mengaratinya, 
di ‘ samping menutup pintu-pintunya dan me.rosakkan 
alat-alat penerimanya. Kemudian dalam ayat itu juga 
Allah memberi contoh dengan kitab. suci yang telah 
diturunkan 'kepada Nabi Musa a.s., dan kitab suci Al- 
Qur'an adalah sebuah kitab yang mengesahkan kitab- 
kitab suci yang telah diturunkan sebelumnya. 

v Pelajaran yang panjang dengan ceraian-ceraian ayat 
yang^. berhubungkait,, satu sama lain itu di akhiri 
dengan pernyataan yang mengecam perbuatan 
mereka yang melakukan pembohongan terhadap 
Allah, juga perbuatan mereka' yang' berani mendakwa 
bahawa mereka menerima wahyu dari Allah di 
samping mendakwa mempunyai kekuasaan untuk 
menurunkan wahyu yang sama dengan wahyu, yang 
diturunkan Allah. Itulah dakwaan-dakwaan yang 
didakwa oleh setengah-setengah mereka yang 
menentang da'wah Islamiyah, dan di antara mereka 
ada yang mendakwa menerima wahyu dan ada pula 
yang mendakwa menjadi nabi. 

Pada akhirnya ditayangkan pemandangan kaum 
Musyrikin yang sedang menghadapi sakratul-maut: 



"(Alangkah dahsyatnya jika engkau melihat ketika orang- 
orang yang zalim itu sedang berada dalam penderitaan 
sakratul-maut sewaktu para malaikat mereka dengan 
tangannya seraya berkata: Selamatkan nyawa kamu (dari 
'azab ini). Pada hari ini kamu akan dibalas dengan ' azab 
kehinaan , kerana kamu telah mengatakan perkara-perkara 
yang tidak benar terhadap Aliah dan telah menunjukkan 
keangkuhan terhadap ayat-ayat-Nya. "(93) 

Itulah satu pemandangan yang sugul, derita dan 
mencemaskan, diselubungi kehinaan dan disertai 
kecaman dan celaan, itulah balasan perbuatan 
angkuh dan menolak, perbuatan membuat 
pembohongan terhadap Allah dan mendustakan 
rasul. 


- ****** 

[Pentafsiran ayat-ayat 74 - 79] 






Azar: Apakah wajar ayahanda menjadikan berhala-berhala 

sebagai tuhan-tuhan? _ Sesungguhnya anakanda meiihat 
ayahanda dan kaum ayahand,a berada dalam kesesatan yang 
nyata (74). Dan demikianlah Kami 'memperlihatkan kepada 
Ibrahim (bukti-bukti kekuasaan Kami dalam) kerajaan langit 
dan bumi' agar ia tergolong dalam kumpulan orang-orang 
yang beriman dengan penuh keyakinan (75). Apabila ia 
diselubungi kegelapan malam ; ia melihat sebuah planet 
lantas ia berkata: Inikah Tuhanku? Dan apabila planet itu 
menghilang ia pun berkata: Aku tidak suka kepada tuhan- 
tuhan yang menghilang (76). Apabila ia melihat bulan terbit 
lantas ia berkata: Inikah Tuhanku? Dan apabila bulan 
menghilang ia pun berkata: Jika Tuhanku tidak * memberi 
hidayat kepadaku tentulah ; aku tergolong dalam kumpulan 
kaUm 'yang sesat (77). Apabila ' ia 'melihat matahari terbit 
lantas ia berkata: Inikah' Tuhanku. Ini lebih besar dan apabila 
matahari menghilang ia pun berkata: Wahai kaumku I Aku 
berlepas tangan dari segala sembahan yang kamu sekutu kan 
Allah dengannya .(78). .Sesungguhnya aku hadapkan wajahku 
kepada Tuhan - yang telah menciptakan langit dan bumi - 
sebagai seorang hanif (yang berpegang dengan agama 
tauhid) dan aku tidak sekali-kali dari golongan 
Musyrikin." (79) . 

Kisah Fitrah Manusia Mencari Tuhan 

. Pemandangan, yang „dilukiskan .oleh. Al-Qur'an di 
dalam ayat-ayat ini adalah satu pemandangan .yang 
indah dan gemilang,. iaitu pemandangan fitrah - bagi 
kali pertamanya , - menolak ..dan . mengecam 
kepercayaan . jahiliyah dan., selepas menepiskan 
dongeng yang karut ini, ia berlepas dengan, penuh 
kerinduan mencari Tuhannya yang sebenar yang 
ditemui-Nya dalam hati nuraninya, tetapi belum 
begitu, nyata dalam kesedaran dan pemahamannya. 
Dalam detik-detik kerinduannya yang tersembunyi itu, 
ia tertarik kepada kejadian-kejadian, yang .di lihatnya 
boleh menjadi tuhan yang dicarinya itu, tetapi apabila 
ia menelitinya dengan lebih mendalam ia dapati apa 
yang disangkakannya tuhan adalah palsu, kerana 
gambarannya tidak selaras dengan gambaran dan 
sifat Tuhan yancj' sebenar yang tersemat dalam hati 
nuraninya, kemudian pemandangan ketika fitrah “ itu 
menemur hakikat Tuhan yang sebenar 'terserlah 
dengan gemilang dalam hati nuraninya ‘dan ketika ia 
berlepas dengan penuh kegembiraan kerana 
menemui hakikat Tuhan yang sebenar dan ketika ia 
mengumumkan dalam pertemuan yang mengharukan 
itu tentang keyakinannya terhadap hakikat yang 
ditemdinya, yang benar-benarselaras dengan hakikat 
Tuhan' yang sebenar yang tersembunyi dalam hati 
nuraninya sebelum ini.! . .. . 1 • 

Pemandangan yang ; terserlah dalam hati Ibrahim itu 
adalah satu pemandangan yang sungguh indah dan 
gemilang, di. mana 'Al-Qur'an menayangkan 
.pengalaman agun'g yang 'dialami Ibrahim di dalam 
ayat-ayat pendek ini. Itulah kisah fitrah dengan 
kebenaran dan kebatilan, dan ia juga kisah 'aqidah 
yang diumumkan" "oleh ! md'miri tanpa takut dan 
gentar kepada para pengkritiknya dan tanpa 
mengambil sikap berpura-pura untuk mengambil hati 
sesiapa pun sama ada bapa, keluarga, suku sakat dan 
kaum sebagaimana sikap tegas dan terus terang yarig 
telah ditunjukkan ; oleh Ibrahim terhadap bapa dan 
kaumnya: 


S>cs\ jjC ik* 

"Dan (kenangilah) ketika Ibrahim berkata kepada bapanya 
Azar: Apakah wajar ayahanda menjadikan berhala-berhala 
sebagai tuhan-tuhan? Sesungguhnya anakanda melihat 
ayahanda dan kaum ayahanda berada dalam kesesatan yang 
nyata. "(74) 


Itulah suara fitrah yang bercakap di atas lidah 
Ibrahim sewaktu beliau belum lagi menemui 
Tuhannya yang sebenar dengan' kesedaran dan 
pemahamannya, tetapi fitrahnya yang bersih dari 
awal-awal lagi' menolak' tuhan-tuhan yang disembah 
oleh kaumnya dari suku Kaidani yang tinggal di negeri 
ira’q. Mereka menyembah berhala-berhala di 'samping 
menyembah planet-planet ' dan bintang-bintahg', 
tetapi Tuhan yang disembah dan ditujukan ' oleh 
manusia dalanfsa'at-sa'at kesenangan dan kesusahan 
dan Tuhan yang menciptakan manusia dan seluruh 
makhluk hidup yang lain mengikut tanggapan fitrah 
Ibrahim tidak mungkin berupa' berhala dari batu atau 
patung dari kayu. Andainya berhala-berhala , ini tidak 
berkuasa mencipta, memberi rezeki, mendengar dan 
menyahut sebagaimana yang jelas pada penglihatan 
mata, maka sudah tentu tuhan-tuhan ini tidak layak 
disembah dap dijadikan tuhan-tuhan,, .malah . tidak 
layak untuk dijadikan wasilah atau pengantara di 
antara Tuhan yang sebenar dengan para hamba-Nya. 


Di. sini jelaslah bahawa itulah kesesatan yang nyata 
yang dirasakan oleh. fitrah Ibrahim a.s. bagi pertama 
kali. Itulah satu contoh fitrah yang sempurna yang 
telah dijadikan Allah sebagai tabi'at ' manusia. 
Kemudian ia juga satu contoh fitrah manusia yang 
sempurna ketika menghadapi kesesatan yang nyata, 
di mana ia menolak dan mengecamkannya dan 
seterusnya meluahkan kalimat yang benar dengan 
terus terang di sa'at menjelaskan persoalan 'aqidah; - • 




"Apakah wajar . ayahanda menjadikan , berhala-berhala 
sebagai tuhan-tuhan? Sesungguhnya anakanda melihat 
ayahbnda dan kaum ayahanda berada dalarin kesesatan yang 
nyata. /( (74) 


ltu(ah kalimat yang benar yang * diucapkan oleh 
Ibrahim a.s. kepada bapanya, sedang beliau terkenal 
sebagai seorang penghiba, penyabar, mudah didekati, 
toleraA .dan lemah-lembut sebagaimana sifat-sifat 
beliau yang . diterangkan oleh Al-Pur'anul-Karim. 
Beliau sanggup berkata sekeras itu kerana persoalan 
'agidah yang mengatasi segala pertalian bapa dan 
anak dan mengatasi sikap sabar dan toleran. Kisah 
Ibrahim merupakan kisah teladan yang diperintah 
oleh Allah supaya dicontohi oleh kaum Muslimin dari 
anak cucunya dan memang itulah tujuan Al-Qur ; an 
menceritakannya. 

Demikianlah < kesucian fitrah -Ibrahim a.s. dan 
kejujurannya - mempertahankan kebenaran- telah 
menjadikannya layak dibukakan Allah mata hatinya 
untuk menerima rahsia-rahsia yang tersembunyi di 
alam dan menerima bukti-bukti yang memberi 
inspirasi-inspirasi hidayat yang terdapat dfalam 'buana 
ini: 




(bukti-bukti kekuasaan Kami dalam) kerajaan langit dan 
bumi agar ia tergolong dalam kumpulan orang-orang yang 
beriman dengan penuh keyakinan. "(75) 


Maksudnya dengan fitrah yang suci, mata hati yang 
terbuka dan dengan sifat kejujurannya 
mempertahankan kebenaran dan menolak kebatilan 
dengan penuh ketegasan inila'h Kami merfiperlihatka'n 
kepada Nabi Ibrahim r a.s. rahsia-rahsia kerajaan Allah 
di langit dan bumi. Kami memperlihatkan kepadanya 
rahsia-rahsia yang tersembunyi di alam buana : ‘ dan 
bukti-bukti yang bertaburan di lembaran-lembaran 
alam dan Ka'rni hubungkan ' di- antara hati : dan 
fitrahnya' dengan' kejadian-kejadian yang 
menyarankan 'inspirasi iman dan hidayat yang 
terdapat di alam buana yang mengkagumkan itu 
supaya beliau dapat berpindah dari darjat menolak 
penyembahan tuhan-tuhan' palsu- kepada darjat 
keyakinan terhadap Tuhan yang sebenar. 


Inilah jalan fitrah yang amat jelas dan mendalam, la 
merupakan J suatu kesedaran ‘ yang tidak dapat 
dijejaskah oleh ' sampah-sampah kepercayaan yang 
karut dan suatu pandangan mata hati yang melihat 
segala keanehan ciptaari Allah yang terdapat di alam 
buana.ini juga r suatu. p^r)e|itian. batin, yang memerjiati 
segala pemandangan . sehingga ' terbuka segala 
rahsianya yang tersembunyi dan seterusnya 
merupakan suatu hidayat dari Allah sebagai balasan 
terhadap perjuangannya di jalan Allah. 


Demikianlah" perjalanan- yang telah- dilakukan 
Ibrahim dan di jalan inilah ia menemui Allah, dalam 
pemahaman dan kesedarannya selepas beliau 
menemui-Nya di dalam fitrah dan hati nuraninya. Kini 
beliau telah menemui' hakikat Uluhiyah dalam 
kesedaran dan ' pemahaman selaras derigan hakikat 
Uluhiyah yang tersemat dalam fitrah dan hati 
nuraninya. 

Sekarang marilah kita ikuti perjalanan yang sukar 
yang ditempuh oleh fitrah Ibrahim a.s. yang tulen dan 
jujur. Ia merupakan satu -perjalanan .yang amat sukar 
walaupun kelihatan mudah dan senang, la adalah 
satu perjalanan yang bertolak dari -noktah keimanan 
fitri kepada 1 noktah keimanan • yang berlandaskan 
kesedaran dan kefahaman, keimanan yang .menjadi 
asas taklif rgenjunjung ^ kewajipan-kpvyajipan t yang, 
melaksanakan fardhu-fardhu dari mengamalkan 


undang-undang syari'at, keimanan yang bukan hanya 
disferahkan ; Allah S,W.T. -kepada , kefahaman akal 
manusia sahaja/ malah dijelaskannya kepada mereka 
dalam risalah-risalah yang dibawa para rasul dari 
Allah. Risalah ini - bukannya fitrah dan. akal - sebagai 
hujah tanggungjawab mereka. Risalah inilah yang 
menjadi asas hisab dan balasari yang ' melambankan 
keadilan Allah da'n v rahmat-Nya ^ di" 'sampfng 
melambangkan ilmu-Nya yang amat mendalam 
terhadap hakikat manusia. ... . / , 


Ibrahim a.s. dikenali dengan "Ibrahim Khaliiul- 
Rahman dan Bapa Muslimin. 



"Apabila ia diselubungi kegelapan malam , ia melihat sebuah 
planet lantas ia berkata: Inikah Tuhanku? Dan apabila planet 
itu menghilang ia pOn be'rkata: Aku tidak suka ' kepada 
tuhan-tuhan yang menghilang. "(76) 


Itulah gambaran hati - Ibrahim- yang, diselubungi 
keraguan dan penolakan yang tegas terhadap 
berhala-berhala yang disembah oleh bapanya dan 
kaumnya. Kini persoalan 'aqidah telah menjadi satu 
persoalan yang memenuhi ruang hati Ibrahim dan 
alamnya. Gambaran itu telah bertambah jelas lagi 
dengan ungkapan: 

, ;• 

"Apabila ia diselubungi kegelapan malam. "(76) 


Gambaran ini seolah-olah dia seorang sahaja yang 
diselubungi malam, seolah-olah dia diasingkan 'dari 
manusia sekelilingnya agar dia benar-benar hidup 
dengan hatinya, dengan fikiran-fikiran ..dan 
pengamatan-pengamatannya dan dengan -minat. dan 
dengan* keprihatinannya yang baru yang- memenuhi 
hati dan fikirannya: ^ - - --'.v - - * 



"Apabila ia diselubungi kegelapan malam ia melihat sebuah 
planet lantas ia berkata: Inikah Tuhanku?"(76) 


Pengembaraan Fitrah Ibrahim Mencari Tuhan 

Sebelurfi ini; kami telah terangkan' bahawa kaum 
Ibrahim bertuhankan planet-planet . dan bintang- 
bintang , dan, .beliau kini., .kecewa .unt.uk , melihat 
Tuhannya yang sebenar, yang' ditemui dalam fitrahnya 
dalam bentuk yang belum difahami dan disedari itu, 
menjelma dalam rupa mana-mana . berhala (yang 
disembah oleh kaumnya), mungkin beliau 
mengharapkan untuk menemui- Tuhari' yang' sebenar 
itu dalam 'mana-mana - berhala yang' disembah oleh 
kaumnya. - • 

Ini bukannya kali pertama Ibrahim t mengetahui 
kaumnya menyembah planet-planet dan bintang- 
bintang, begitu juga bukannya kali pertama Ibrahim 

melihat sebuah planet, tetapi planet yang muncul 
pada malam ini mengatakan kepadanya sesuatu yang 
belum ; pernah diluahkan sebelum ini dan 
menyarankan kepadanya suatu gambaran yang sejajar 
dengan minat dan prihatin yang sedang memenuhi 
ruang hati dan alamnya. 

'lantas Ia berkata inilah Tuhanku. "(76) 


Planet yang muncul di langit yang tinggi dengan 
cahayanya yang berseri-seri itu lebih layak menjadi 
tuhan dari berhala-berhala yang disembahkan oleh 
kaumnya... tetapi tidak ia mengecewakan 
sangkaannya itu: ^ ** ■ 





"Dan apabila planet itu menghilang ia pun berkata: Aku 
tidak suka kepada tuhan-tuhan yang menghilang."(76) 


Planet itu menghilangkan dirinya dari makhluk- 
makhluk ini/ jadi siapakah pula yang akan menjaga 
dan mengendalikan urusan makhluk-makhluk itu jika 
Tuhan menghilangkan diri? Tidak, ia bukan Tuhan, 
kerana Tuhan tidak menghilangkan diri. 


Itulah logik fitrah yang sangat nyata dan dekat. Ia 
tidak membangkitkan isu-isu Iogikal dan andaian- 
andaian dialektikal, malah ia terus membuat 
kesimpulan dengan mudah dan tegas, kerana seluruh 
entiti manusia mengakuinya dengan keyakinan yang 
amat mendalam.... 



"Aku tidak suka kepada tuhan-tuhan yang menghilang. "(76) 


Bentuk hubungan yang wujud di antara fitrah dan 
Tuhannya ialah hubungan kasih mesra r iaitu pertalian 
hati yang kasih. Fitrah Ibrahim tidak suka dan tidak 
ipgin mempertuhankan tuhan-tuhan yang 
menghilangkan diri, kerana Tuhan yang disukai fitrah 
ialah Tuhan yang sentiasa wujud dan tidak 
menghilangkan diri. ....... 

Jij \7j 



'viC 





"Apabila . ia melihat bulan terbit lantas ia berkata: Inilah 
Tuhanku. Dan apabila bulan menghilang ia pun berkata: Jika 
Tuhanku tidak memberi hidayat kepadaku tentulah . aku 
tergolong dalam kumpulan kaum yang sesat. "(77) 


Di sini pengalaman Ibrahim berulang lagi. Seolah- 
olah beliau tidak pernah melihat bulan dan tidak 
pernah mengetahui bahawa kaumnya menyembah 
bulan, tetapi pada malam ini beliau melihat bulan 
dengan satu pandangan yang baru - ^ ^ 

"Lantas ia berkata: Inilah Tuhanku." 


Beliau melihat bulan muncul dengan cahayanya 
yang melimpahi alam. Ia muncul sebagai satu-satunya 
pelita di kolong langit dengan cahayanya yang penuh 


mesra... tetapi ia bersifat menghilang, sedangkan 
Tuhan yang dikenali oleh* fitrah dan hati nurani 
Ibrahim tidak pernah menghilang. 

Sampai di sini Ibrahim merasa ia memerlukan 
bantuan dan pertolongan dari Tuhannya yang sebenar 
yang ditemui dalam hati nurani dan fitrahnya, iaitu 
Tuhan yang dikasihi dan disukainya walaupun beliau 
belum lagi memahami sepenuhnya dalam 
pemahaman dan kesedarannya.. Beliau merasa 
tersesat dan hampa jika tidak mendapat pertolongan 
hidayat dari-Nya, jika Tuhan tidak menghulurkan 
tangan-Nya dan menunjukkan jalan yang terang 
kepada-Nya: 



" la. . pun berkata: Jika Tuhanku tidak memberi hidayat 
kepadaku tentulah aku tergolong dalam kumpulan kaum 
yang sesat (77). Apabila ia melihat matahari terbit lantas ia 
berkata: inilah Tuhanku. Ini lebih besar. Dan apabila 
matahari menghilang ia pun berkata: Wahai kaumku ! Aku 
berlepas tangan dari segala sembahan yang kamu sekutu kan 
Allah dengannya (78). Sesungguhnya aku hadapkan wajahku 
kepada Tuhan yang telah menciptakan langit dan bumi - 
sebagai seorang hanif (yang berpegang dengan agama 
tauhid) dan aku tidak sekali-kali dari golongan 
Musyrikin."(79) 

Inilah pengalaman beliau yang ketiga dengan jirim 
langit yang paling besar yang dapat di lihat dengan 
mata kasar, di -samping mengeluarkan cahaya yang 
paling terang dan paling hangat. Itulah jirim matahari 
yang naik dan menghilang setiap hari, tetapi pada 
hari ini matahari kelihatan di mata Ibrahim seolah- 
olah satu kejadian yang baru, kerana beliau pada hari 
ini melihat segala sesuatu dengan mata hatinya yang 
ingin menemui satu Tuhan yang diyakini dan memberi 
ketenteraman kepada hatinya, dan mantap di atas 
satu Iandasan yang kukuh selepas menempuh detik- 
detik keliru dan bingung dan selepas melakukan 
usaha penelitian yang panjang: 

j3=s>\ udfcjj ijUa (J\S 

* . * . . i 

"Lantas ia berkata: Inilah Tuhanku. Ini lebih besar. "(78) 

Tetapi ia juga menghilangkan diri. 

Di sinilah berlakunya pertembungan yang 
mencetuskan bunga-bunga api yang mewujudkan 
perhubungan ma'rifat di antara fitrah yang bersih 



JUZU' KE-7 


£T> SURAH AL-AN'AM Cfc 


381 


dengan Allah yang sebenar. Di waktu inilah nur 
menyelubungi hati dan mencurahkan cahayanya ke 
atas alam buana yang lahir, akal fikiran dan 
kesedaran. Di sinilah Ibrahim menemui Tuhannya 
dalam akal sedarnya dan dalam pemahamannya sama 
seperti gambaran Tuhan yang tersemat dalam fitrah 
dan hati nuraninya. Di sini berlakulah keselarasan di 
antara perasaan fitrah yang tersembunyi dengan 
kefahaman akal yang jelas. 


Hanya di sini Ibrahim 'menemui Tuhannya, la tidak 
menemuinya pada planet yang' bersinar; pada bulan 
yang terbit, pada matahari ‘yang terang benderang 
dan tidak pula menemuinya pada segala kejadian 
yang di lihat dan ditanggap oleh pancainderanya. la 
hanya menemui-Nya dalam hati dan fitrahnya, dalam 
akal dan kesedarannya dan dalam seluruh kejadian 
alam buana di sekelilingnya, la menemui Tuhan yang 
menjadi Pencipta kepada segala kejadian yang di lihat 
dan ditanggap oleh pancaindera dan difahami oleh 
akal. 


Dan di waktu inilah beliau dapati dirinya « terpisah 
secara^ total dari kaumnya yang menyembah tuhan- 
tuhan palsu dan seterusnya mengumumkan dengan 
tegas bahawa beliau tidak mempunyai sebarang 
kaitan dengan arah tujuan, cara hidup dan 
kepercayaan syirik mereka. Walaupun mereka tidak 
mengingkari kewujudan Allah, tetapi mereka 
mempersekutukan-Nya dengan tuhan-tuhan palsu, 
sedangkan Ibrahim hanya menyembah Allah Yang 
Maha Esa sahaja tanpa sebarang sekutu: 



"Aku berlepas tangan, dari , segala sembahan yang kamu 
sekutukan Aliah dengannya. "(78) 




G4AG 41 



"Sesungguhnya aku hadapkan wajahku kepada Tuhan - 
yang telah menciptakan langit dan bumi - sebagal seorang 
hanlf (yang berpegang dengan agama tauhid) dan aku tidak 
sekali-kali dari golongan Musyrikin "(79) 


Itulah arah tujuan kepada Allah yang mencipta 
langit dan bumi, iaitu arah tujuan yang hanif yang 
tidak menyeleweng ; sedikit pun kepada syirik. Itulah 
pengumuman tegas menafikan segala kaitan dan 
hubungan. Itulah keyakinan yang kukuh dan arah 
tujuan yang muktamad, di mana selepas itu tiada lagi 
kekeliruan terhadap kefahaman yang selaras dengan 
gambaran hakikat ketuhanan yang sebenar yang 
tersemat dalam hati nurani. 

‘-k -k * * * : 


(Pentafsiran ayat-ayat 80 - 83) 

Sekali lagi kita akan melihat pemandangan yang 
indah dan gemilang itu .... iaitu pemandangan 
'agidah yang benar yang menguasai jiwa dan hati 


setelah ia terserlah dalam bentuknya yang sempurna 
dan bersih dari segala kekeliruan. Di sini kita melihat 
'agidah telah memenuhi jiwa manusia Ibrahim dan 
tiada suatu yang lain di sebaliknya, la telah 
mencurahkan ketenteraman yang penuh yakin 
terhadap Tuhannya yang telah ditemui dalam hati dan 
akalnya, malah di alam buana di sekelilingnya. Itulah 
pemandangan yang muncul dengan segala keindahan 
dan kegemilangannya di dalam ceraian ayat yang 
akan datang. 


Kini Ibrahim telah selesai melihat Allah S.W.T. dalam 
hati dan akalnya dan di alam al-wujud di sekelilingnya 
dan hatinya telah meni'mati ketenteraman dan 
ketegangan. Ia merasa tangan Allah telah memegang 
tangannya dan membimbing langkah-langkahnya 
menuju ke jalan yang luriis. 


Kini datang pula kaumnya untuk mendekatinya 
tentang keyakinan yang telah dicapai olehnya dan 
tentang konsep, tauhid yang telah melapangkan 
dadanya. Mereka datang dengan tujuan menakut- 
nakutkan Ibrahim kepada tuhan-tuhan mereka yang 
kononnya akan menimpakan malapetaka ke atasnya, 
tetapi Ibrahim telah menghadapi mereka dengan 
keyakinan yang teguh dan keimanan yang kukuh dan 
dengan pandangan- mata hati dan mata lahirnya yang 
jelas terhadap Tuhannya yang sebenar, yang telah 
memberi hidayat kepadanya: 

'i J* lu 

(jAAjfe jSj (3 uli ^ A aj? 

"Dia telah didebat i kaumnya lalu ia berkata: Apakah kamu 
hendak mendebatiku mengenai Allah , sedangkan Dia telah 
memberi hidayat kepadaku? Dan aku tidak takut kepada 
segala sembahan yang kamu sekutukan Allah dengannya 
kecuali sesuatu yang dikehendaki Tuhanku . Ilmu Tuhanku 
meliputi segala sesuatu. Apakah kamu tidak mengambil 
pengajaran? (80) Dan bagaimana aku harus takut kepada, 
sembahan-sembahan yang telah kamu sekutukannya 
dengan Allah , sedangkan, kamu tidak takut perbuatan kamu 
yang telah . mempersekutukan Allah .dengan sembahan- 
sembahan yang tidak pernah diturunkan sesuatu kuasa ke 
atas kamu. Oleh itu manakah di antara dua golongan itu 
yang lebih berhak mendapat keamanan jika kamu 
mengetahui? "(81) 


382 


K) SURAH AL-AN'AM.ca 


JUZU' KE-7 


Apabila fitrah menyeleweng ia akan sesat dan akan 
terus berlarutan dalam kesesatan menyebabkan garis 
sudut bertambah luas dan garis lurus bertambah jauh 
dari titik permulaan dan menyebabkan sukar untuk 
pulang ke pangkal jalan. Kaum Ibrahim a.s. 
menyembah berhala-berhala, planet-planet -dan 
bintang-bintang dan kerana itu mereka tidak pernah 
berfikir dan meneliti tentang pengembaraan yang 
amat jauh yang telah ditempuh oleh jiwa Ibrahim. 
Perkara ini tidak pernah mendorong mereka untuk 
berfikir dan mengkaji, malah mereka datang untuk 
berdebat dan berhujah dengan Ibrahim, -sedangkan 
mereka berada dalam kefahaman-kefaharrian yang 
amat lemah dan dalam kesesatan yang nyata. 


Tetapi Ibrahim yang telqh menemui Allah dalam hati 
dan. akalnya .dan di- alam < al-wujud seluruhnya 
menghadapi mereka, dengan tenang dan yakin serta 
mencabar: t. 


"Lalu ia berkata: Apakah kamu hendak mendebatiku 
mengenai Allah/' sedangkan"' Dia telah 'memberi hidayat 
kepadaku ?"(80) > ■ 1 - • ■ ’ ‘ ’ 


■ Maksudnya, apakah kamu mahu berdebat dengan 
aku ; tentang Allah sedangkan Dialah, . yang 
memimpinku, membuka mataku, .memberi petunjuk 
ke.jalan-Nya dan mengenalkan diri-Nya kepadaku. Dia 
telah memegang tanganku dan memimpinku,, ini 
bermakna Allah itu ada dan di dalam hatiku ini 
terdapat dalil kewujudan Allah dan aku telah melihat- 
Nya dalam hati nuraniku dan dalam akal sedarku 
sama seperti aku melihat-Nya di alam buana di 
sekelilingku. Oleh itu apakah makna. kamu hendak 
berdebat dengan aku dalam persoalan Allah yang aku 
telah menemui hakikatnya dalam hatiku tanpa 
memerlukan apa-apa dalil - yang lain Jagj, i dan 
bukankah hidayat yang telah dikurniakan, kepadaku 
merupakan satu lagi dalil -kewujudan Allah? 




"Dan aku tidak takut kepada segala sembahan yang kamu 
sekutukan Allah dengannya. "(80)' " ’ ' - ’ ' 


Bagaimana .mungkin seorang y.ang telah menemui 
Aliah itu merasa takut? Apakah dan siapakah yang 
harus ditakuti olehnya sedangkan- segala kekuatan 
yang, lain dari kekuatan Allah adalah kerdil belaka dan 
segala kuasa yang lain dari kuasa Allah tidak lagi 
ditakuti? ...... 


Walaupun keimanan Ibrahim dan penyerahan 
dirinya kepada Allah begitu mendalam, namun ia 
tidak mengatakan sesuatu dengan 'penuh kepastian, 
malah ia sentiasa bergantung kepada kehendak iradat 
Allah yang bebas dan ilmu-Nya yang syumul: " ‘ ' : ' r 


<3 j o\ Tj'i 

^ "y 


■, .. £ 

* / ^ s t 


"Kecuali sesuatu yang dikehendaki Tuhanku. Ilmu Tuhanku 
meliputi segala sesuatu. "(80) 


Di sini Ibrahim menyerahkan urusan perlindungan 
dari peliharaan dirinya kepada kehendak' Allah serta 
mengumumkan bahawa dia tidak sedikit pun takut 
kepada tuhan-tuhan mereka, kerana dia berlindung di 
bawah naungan dan pemeliharaan Allah, di samping 
kesedarannya bahawa tiada suatu yang akan 
menimpanya 'kecuali' dikehendaki Allah dan 

kesedarannya bahawa dia sentiasa diliputi ilmu Allah 
yang mengetahui segala sesuatu. 

L J 

"Dan bagaimana aku harus takut kepada sembahan- 
sembahan yang telah kamu sekutukannya dengan Allah , 
sedangkan kamu tidak takut kepada perbuatan kamu yang 
telah mempersekutukan , Allah dengan sembahan-sembahah 
yang tidak pernah diturunkan sesuatu kuasa ke atas kamu. 
Oleh itu manakah di antara ‘ dua golongan itu yang lebih 
berhak mendapat keamanan jika kamu mengetahui?"(81) 

Itulah logik pemikiran orang yang beriman, yang 
yakin dan memahami hakikat alam al-wujud ini. Jika 
ada orang yang sepatutnya merasa takut, maka orang 
itu bukannya Ibrahim dan bukannya orang yang 
beriman yang telah dipimpin oleh Allah dan berjalan 
di atas jalan 'yang ' lurus. Bagaimana dia harus takut 
kepada tuhan-tuhan yang lemah walau bagaimana 
hebat sekali pun, dan kadangkala tuhan-tuhan palsu 
itu ' berupa pemerintah-pemerintah - yang 
bermaha'rajalela, zalim ‘ dan' ‘ buas ‘ di bumi Allah, 
sedangkan mereka kerdil dan lemah di hadapan 
qudrat Allah. Bagaimana Ibrahim, harus takut kepada 
tuhan-tuhan palsu dan lemah itu, sedangkan mereta 
tidak takut melakukan perbuatan syirik terhadap Allah 
dengan 'sesuatu ' makhluk baik berupa benda 
mahupuh berupa hidup-hidupan yang Allah tidak 
memberikannya, sebgrang kuasa, dan kekuatan? 
Manakah golongan yang lebih wajar mendapat 
keamanan? Golongan yang beriman kepada Allah 
dan - menolak;, segala sekutu-sekutu-Nya, . atau 
golongan yang mempersekutukan Allah dengan 
sesuatu makhluk yang tidak mempunyai sebarang 
kuasa dan kekuatan? . Manakah di antara dua 
golongan ini yang lebih wajar mendapat keamanan 
jika mereka mempunyai sekelumit ilmu dan 
kefahaman? 


,Dj.sinbturunlah jawapam dari alam al-Mala'ul-A'la 
iaitu keputusan dari Allah dalam persoalar) ini: 

"Orang-orang yang beriman dan tidak mencampur-adukkan 
dengan. sebarang kezaliman (syirik) .merekalah orang-orang 
yang akan memperolehi .keamanan dan merekalah orang- 
orang yang men dapat hidayat. "(82) 

Maksudnya ' orang-orang yang beriman dan 
mengikhlaskan diri mereka kepada Aliah tanpa 
mencampuradukkan keimanan ini dengan sebarang 
syirik sama ada berupa ibadat, kepatuhan, keta'atan 
atau arah tujuan. Merekalah orang-orang yang wajar 
mendapat keamanan dan merekalah orang-orang 
yang mendapat hidayat. 

Inilah hujah yang telah diilhamkan Allah kepada 
Ibrahim untuk menumpaskan hujah yang dibawa 
kaum Musyrikin untuk berdebat dengannya. Dia telah 
menjelaskan kepada mereka tentang kelemahan 
kefahaman dan kepercayaan .... mereka yang 
menganggap tuhan-tuhan palsu itu mempunyai kuasa 
untuk menimpakan malapetaka ke atasnya. Di sini 
jelas bahawa. mereka tidak mengingkari kewujudan 
Allah dan tidak pula mengingkari bahawa Allah itulah 
yang memegang' teraju* kekuatan- dam kekuasaan di 
alam buana ini, .tetapi mereka mempersekutukan 
Allah dengan tuhan-tuhan palsu. Oleh -sebab itu 
apabila Ibrahim mengemukakan hujah:- Sesiapa yang 
mengikhlaskan dirinya, kepada * Allah ia tidak akan 
takut kepada yang- lain dari Allah dan sesiapa yang 
mempersekutukan Allah, - maka, dialah .yang wajar di 
landa ketakutan, - apabila Ibrahim mengemukakan 
hujah : yang dikurnia dan diilhamkan Allah ini, maka 
hujah mereka jatuh berguguran dan hujah Ibrahim 
naik menjulang dan kedudukan Ibrahim terus 
mengatasi kedudukan kaumnya dari segi 'aqidah, 
hujah dan darjat Demikianlah Allah mengangkatkan 
sesiapa yahg dikehendaki-Nya ke‘ darjat-darjat yang 
tinggi mengikut kebijaksanaan-Nya dan ilmu-Nya: 



"Sesungguhnya Tuhanpriu Maha Bijaksana dan Maha 
Mengetahui. (83) 

Sebelum kita meninggalkan ceraian ayat ini eloklah 
kita meni'mati detik-detik hidup yang harum di zaman 
para sahabat Rasulullah s.a.w. di mana Al-Qur'an ini 
baru sahaja diturunkan kepada mereka dan di mana 
AI-Qur'an menjadi darah daging mereka. Mereka 
hidup dengan AI-Qur'an dan untuk. Al-Qur'an. 
Mereka menjalankan urusan mu'amalah mereka 
dengan Al-Qur'an dan sentiasa menghayati maksud- 
maksud pengertian Al-Qur'an, sarahan-saranan' dan 
kehehdak-kehendaknV^' dengan perftfh kesungguhan, 
kesedaran dan iltizam yang mengagumkan. Kita 
terpesona dengan kehebatan dan kesungguhan 
zaman itu, di mana kita dapat memahami bagaimana 
mereka merupakan' segolongan manusia yang unik 
dan bagaimana Allah melaksanakan berbagai-bagai 
perkara luar biasa melalui golongan ini dalam masa 
seperempat abad. 

Menurut riwayat ibn Jarir dengan sanadnya dari 
Abdullah ibn Idris katanya: Apabila turun ayat (( 


^ fLj li&J )) para 

sahabat Rasulullah merasa sulit dan susah hati. 
Mereka berkata: "Siapakah di antara kita yang tidak 
pernah melakukan perbuatan yang zalim?" Lalu 
dijawab' oleh Rasulullah s.a.w. "Maksudnya: Bukan 
seperti yang difikir oleh kamu, malah maksud 
kezaliman di sini ialah kezaliman yang disebut oleh 
Lukman kepada anaknya: • 

"Janganlah engkau melakukan perbuatan syirik terhadap 
Allah kerana sesungguhnya perbuatan syirik itu adalah satu 
kezaliman yang amat besar." ■ 

. . (Surah Lukman: t?) 


Mengikut riwayat Ibn Jarir juga dengan sanadnya 
dari Ibn al-Musayib katanya: Umar ibn al-Khattab 
membaca ayat (( Q ^ fJj L^T 

)) dah setelah selesai ia membaca ayat 
itu ia' terus merasa bimbang lalu ia pergi menemui 
Ubay ibn Ka'ab dan berkata: "Wahai Abu-Munzir! 
Apakah anda telah membaca sepotong ayat dari kitab 
Allah..... siapakah yang . selamat dari perbuatan 
zalim?" Lantas Ubay bertanya :’ "Ayat apa?" Lalu 
Umar membaca ayat itu seraya bertanya: "Siapa di 
antara kita yang tidak pernah melakukan" perbuatan 
yang zalim?" Jawab Ubay: "Semoga Allah ampunkan 
anda, apakah anda tidak mendengar firman Allah 
Ta'ala: 



"Sesungguhnya perbuatan syirik itu adalah satu kezaliman 
yang amat besar." 

(Surah Lukman: 13) 


Jadi maksud ayat tadi f ialah: Orang-orang yang 
beriman dan tidak mencampuradukkan iman mereka 
dengan sebarang perbuatan syirik". 


Mengikut satu riwayat yang lain’ dengan sanadnya 
darLAbuI-Asy'ar al-'Abdi dari bapanya katanya: Zayd 
ibn Suhan telah bertanya kepada Salman dengan 
katanya: "Wahai Abu , Abdujlahl Apakah maksud 
sepotong ayat, dari kitab Allah yang menyebabkan 
saya amat susah hati, iaitu ayat: 




■Jaw^b Salman: "Maksudnya ialah perbuatan syirik 
kepada Allah". Lalu Zayd berkata: "Saya tidak senang 
dengan ayat itu, 'kerana 'saya"'tidak mendengar 
penjelasannya’ dari anda, dan' kini saya merasa saya 
telah memiliki.segala sesuatu". 


Ketiga-tiga riwayat ini menggambarkan kepada kita 
bagaimana tingginya perasaan golongan para sahabat 
yang mulia ini terhadap AI-Qur'an dan bagaimana 
seriusnya kesan Al-Qur'an di dalam- hati mereka dan 
bagaimana mereka menerima Al-Qur'an dengan 
perasaan dan kesed.aran ; .sebagai perintah-perintah 
yang langsung dari Allah untuk dilaksanakan, dan 

sebagai arahan-arahan yang tegas untuk dipatuhi dan 
sebagai keputusan-keputusan muktamad untuk 
dilaksanakan, juga menggambarkan bagaimana 
mereka risau apabila mereka menyangka adanya 
perbezaan di antara daya upaya mereka yang terbatas 
dengan tahap taklif yang diperintahkan kepada 
mereka, dan bagaimana mereka merasa bimbang 
akan dipersalahkan sebagai cuai dan kurang 
mengambil berat dengan apa tahap sekalipun' dan 
merasa : takut bahawa amalan mereka tidak sejajar 
dengan tahap taklif yang diperintahkan kepada 
mereka sehingga Allah dan Rasul-Nya memberi 
penjelasan yang menyenangkan mereka. 

Ia juga merupakan satu pemandangan yang indah 
dan gemilang, . iaitu pemandangan yang 
menggambarkan jiwa para sahabat yang membawa 
agama ini. Mereka adalah tabir bagi pelaksanaan 
taqdir atau perencanaan Allah dan pintu bagi 
kehendak masyi'ah Allah dalam realiti hidup. 

****** 

(Pentafsiran ayat-ayat 84 - 92) 

Selepas itu ayat-ayat yang berikut menayangkan 
pula angkatan iman yang agung yang dipimpin oleh 
kumpulan ,para rasul yang mulia mulai dari Nuh 
kepada Ibrahim dan seterusnya kepada Muhammad 
Khatamul-Anbiya' - Allah cucurkan selawat dan salam 
ke atas sekalian mereka, la ditayangkan bersambung- 
sambung terutama mulai dari Ibrahim dan anak 
cucunya yang menjadi nabi, tetapi ia menderetkan 
mereka tanpa mengikut susunan tertib sejarah 
sebagaimana yang dilakukan di tempat-tempat yang 
lain,, kerana ..yang di maksudkan di sini ialah 
keseluruhan angkatan para anbiya' itu sendiri 
bukannya susunan tertib sejarahnya: 






"Dan Kami kurniakan kepadanya ishaq dan Ya'kub dan 
kepada keduanya Kami kurniakan hidayat Dan sebelum ini 
Kami telah ’ kurniakan hidayat kepada Nuh dan sebahagian 
dari zuriatnya, juga kepada Daud, Sulaiman, Ayub , Yusuf; 
Musa dan‘ Harun. Demikianlah • Kami memberi balasan 
kepada golongan Muhsinin (84). Dan Zakaria , Yahya, 'Isa 
dan Ilyas setiap mereka adalah dari golongan yang soleh 
(85).^ Dan Ismail, >Alyasa', Yunus dan Lut setiap mereka Kami 
lebihkan darjat mereka di atas sekelian manusia (86). Dan 
(kami kurniakan hidayat kepada) sebahagian dari datuk 
nenek dan zuriat mereka serta saudara-saudara mereka dan 
kami telah memilih mereka (sebagai nabi dan rasul) dan kami 
bimbing mereka ke jalan yang lurus (87). Itulah hidayat Allah 
yang dengannya ’ Dia memberi ■ pertunjuk kepada sesiapa 
yang dikehendaki dari para hamba-Nya. Dan jika mereka 
mempersekutukan Allah, maka gugurlah segala amalan yang 
telah dilakukan mereka (88). Merekalah orang-orang yang 
telah Kami kurniakan kitab, hikmat dan nubuwah: Oleh itu 
jika mereka (kaum Musyrikin Quraisy) mengingkarkannya 
(kitab, hikmat dan nubuwah), maka Kami telah 
menyerahkannya kepada : satu kaum yang tidak 
mengingkarinya (89). Merekalah orang-orang yang telah 
diberikan hidayat oleh Allah, kerana itu hendaklah engkau 
ikuti pertunjuk mereka. Katakanlah : Aku tidak meminta apa- 
apa upahan kerana menyampaikan Ai-Qur r an '( kepada 
kamu), Al-Qur'an itu tidak lain melainkan peringatan kepada 
semua umat manusia. "(90) 

Di dalam ayat-ayat ini disebut tujuh belas orang 
nabi 'merangkap rasul selain dari Nuh dan Ibrahim, 
sedangkan nabi-nabi yang" lain disebut secara isyarat 
dalam:’ 



"Dan sebahagian dari datuk nenek dan zuriat mereka serta 
saudara-saudara mereka "(87) • • . 

di samping menyebut ulasan-ulasan . terhadap 
angkatan ini seperti: 



"Demikianlah Kami memberi balasan kepada golongan 
Muhsinin. "(84) 



"Dan setiap mereka Kami lebihkan darjat mereka di atas 
sekalian manusia. "(86) 

” Dan Kami telah memilih mereka (sebagai nabi dan rasul) 
dan Kami bimbing mereka ke jalan yang lurus. "(87) 




Semuanya merupakan ulasan-ulasan yang 
menjelaskan maqam ihsan golongan para anbiya' 
yang mulia yang telah dipilih oleh Allah dan dibimbing 
ke jalan yang jurus. 

Golongan ini disebut sedemikian rupa dan angkatan 
mereka ditayangkan 'dengan ga'mbaran yang seperti 
ini adalah bertujuan untuk dijadikan muqaddimah 
bagi pernyataan-pernyataan selanjutnya: 



"Itulah hidayat Allah yang dengannya Dia memberi pertunjuk 
kepada sesiapa yang dikehendaki dari para hamba~Nya. Dan 
jika mereka mem-persekutukan Allah , maka gugurlah segala 
amalan yang telah dilakukan mereka. "(88) 

Inilah pernyataan mengenai sumber-sumber hidayat 
yang wujud di bumi ini. Hidayat Allah untuk umat 
manusia adalah terkandung dalam risalah yang 
dibawa para rasul. Seluruh pengajaran yang diyakini 
benar dan wajib diikuti adalah terkumpul dalam 
sumber yang tunggal ini, iaitu sumber yang diakui 
Allah sebagai sumber hidayat Allah, Tuhan yang 
memberi hidayat kepada sesiapa yang telah dipilih 
oleh-Nya dari kalangan para hamba-Nya. Dan jika 
orang-orang yang telah diberi hidayat itu 
menyeleweng dari pegangan mentauhidkan Allah, 
mentauhidkan sumber pengambilan hidayat dan 
melakukan perbuatan syirik terhadap Allah dalam 
urusan 'aqidah atau ibadat atau urusan penerimaan 
perintah, maka mereka akan menerima 'akibat yang 
buruk, iaitu segala amalan mereka akan gugur sia-sia 
dan hilang percuma sama seperti binatang ternakan 
yang termakan rumput beracun yang menyebabkan 
perutnya menjadi, kembung yang membawa mati. 
Inilah pengertian asal kata-kata "Habita" 



" Merekalah orang-orang yang telah Kami kurniakan kitab, 
hikmat dan nubuwah. Oleh itu jika mereka (kaum Musyrikin 
Quraisy) mengingkarkannya (kitab, hikmat dan nubuwah), 
maka Kami telah menyerahkannya kepada satu kaum yang 
tidak mengingkarinya. "(89) 

Inilah pernyataan yang kedua. Pernyataan pertama 
menjelaskan sumber hidayat yang terkandung dalam 
hidayat yang telah dibawa oleh para rasul, sementara 
pernyataan yang kedua menjelaskan bahawa rasul- 


rasul yang disebut dan diisyarat oleh Al-Qur'an itu 
ialah- rasul-rasul yang menerima pengurniaan kitab 
suci, hikmat, kuasa dan nubuwah. Kata-kata "al- 
hukm" (^5) kadang-kadang datang dengan makna 
"hikmat" dan kadang-kadang dengan makna 
"kuasa" (oUatuiii),.dan kedua-dua pengertian, itu boleh 
dipakai dalam ayat ini, kerana sebahagian dari rasul- 
rasul telah diturunkan Allah kitab suci kepada mereka 
seperti kitab Taurat yang diturunkan kepada Musa 
dan kitab Zabur yang diturunkan kepada Daud dan 
kitab Injil yang diturunkan kepada 'Isa, dan 
sebahagian dari mereka dikurniakan- kuasa seperti 
Daud dan Sulaiman. Kedua-duanya telah dikurniakan 
kuasa kerajaan dengan makna peraturan-peraturan 
agama yang dibawa oleh mereka merupakan hukum 
Allah, dan agama yang dibawa oleh mereka adalah 
membawa kuasa Allah ke atas diri dan urusan hidup 
mereka. Tujuan diutuskan para rasul ialah supaya 
mereka dita'ati manusia, dan tujuan diturunkan kitab 
suci ialah supaya kitab itu menjadi pengadil yang 
menghukumkan manusia dengan adil saksama 
sebagaimana diterangkan dalam ayat-ayat yang lain. 
Seluruh mereka dikurniakan hikmat dan nubuwah 
dan merekalah orang-orang yang diserahkan agama 
Allah untuk dibawanya kepada manusia. Mereka 
berdiri teguh di atas agama Allah, beriman kepadanya 
dan berusaha memeliharakannya. Oleh itu apabila 
kaum Musyrikin Arab menolak kitab Al-Qur'an, 
hukum Allah dan nubuwah, maka agama Allah tetap 
terkaya dari mereka. Kumpulan para anbiya' dan 
orang-orang yang beriman kepada mereka 

merupakan keturunan yang mewarisi agama ini. 
itulah satu hakikat lama, di mana pokoknya 
mempunyai akar umbi yang bertunjang begitu jauh 
dan perbarisan angkatannya silih bersambung dengan 
matarantai-matarantai yang berpaut kukuh, la 
merupakan satu da'wah yang sama yang 
diperjuangkan oleh rasul demi rasul dan diimani oleh 
mereka yang telah mendapat hidayat dari Allah, iaitu 
mereka yang wajar menerima hidayat mengikut ilmu 
Allah. 

Itulah satu penjelasan yang mencurahkan 
ketenteraman dalam hati orang yang beriman dan 
hati kelompok Muslimin biar bagaimanapun bilangan 
mereka, kerana kelompok Muslimin ini bukan satu 
kelompok yang bersendirian dan bukannya sebatang 
dahan yang terpotong dari pokok, malah ia adalah 
sebatang dahan yang menghulur dari satu pokok 
yang mempunyai akar umbi yang bertunjang kukuh 
dari dahan-dahan yang menjulang ke langit. 
Kelompok ini merupakan satu matarantai dalam 
angkatan iman yang agung yang tak kunjung 
bersinambung dan berhubung dengan Allah dan 
hidayat-Nya. Seorang Mu'min yang berada di bumi 
mana dan di gunung mana sekalipun adalah seorang 
yang kuat dan gagah, besar dan agung kerana ia 
merupakan dahan dari pokok yang teguh, tinggi dan 
bertunjang dalam lubuk fitrah manusia dan dalam 
pendalaman sejarah 'manusia dan kerana dia seorang 
anggota dari angkatan yang mulia yang berhubung 

dengan Allah dan hidayat-Nya- sejak zaman berzaman 
lagi. •• -w 



" Merekalah orang-orang yang telah diberikan hidayat oleh 
Allah i; kera na itu hendaklah engkau ikuti penunjuk mereka. 
Katakanlah: Aku tidak meminta apa-apa upahan kerana 
menyampaikan Al-Qur f an (kepada kamu), Ai-Qur'an itu tidak 
lain .. melainkan peringatan kepada , . semua umat 

manusia. "(90) 


Inilah pernyataan yang ketiga yang menjelaskan 
bahawa kumpulan para anbiya' yang memimpin 

angkatan iman itu adalah 'kumpulan ihsan yang 
menerima hidayat dari Allah dan hidayat yang dibawa 
mereka dari Allah itulah hidayat yang menjadi’ contoh 
ikutan kepada Rasulullah s.a.w. dan mereka yang 
beriman kepadanya. Inilah satu-satunya hidayat yang 
menjadi pegangan dan tempat rujukannya, dan 

dengan hidayat inilah beliau menyeru dan 

mengembirakan manusia sambil berkata kepada 

mereka yang diserukannya: 



"Aku tidak meminta apa-apa upahan (kerana menyampaikan 
Al-Qur'an kepada kamu), Al-Qur'an itu tidak lain melainkan 
peringatan kepada umat manusia. "(90) 


Maksudnya Al-Qur'an bukan khusus untuk sesuatu 
kaum' atau bangsa 'dan bukan pula khusus untuk 
orang dekat atau orang jauh, la adalah hidayat Allah 
untuk memberi peringatan kepada seluruh umat 
manusia. Oleh sebab itu ia tidak meminta apa-apa 
upah, malah upahnya hanya terserah kepada Allah. 

Kemudian ayat-ayat yang berikut mengecam 
mereka yang menolak kenabian dan kerasulan dan 
menyifatkan mereka sebagai orang-orang yang tidak 
menghormati Allah * dengan penghormatan' yang 
sewajar dengan-Nya dan tidak mengenal hikmat 
kebijaksanaan Allah, rahmat dan- keadilan-Nya. Di 
samping -itu ayat-ayat yang berikut juga menjelaskan 
bahawa risalah yang terakhir (yang dibawa oleh Nabi 
Muhammad s.a.w.) adalah selari dengan risalah- 
risalah- yang diturunkan sebelumnya, dan Al~Qur'an 
kitab suci yang terakhir, itu adalah, berfungsi 
mengesahkan. . kitab-kitab . suci . . yang diturunkan 
sebelumnya. Ini adalah selaras . dengan bayangan 
angkatan iman yang telah dibentangkan sebelum ini: 

"Mereka tidak menghormati Allah dengan penghormatan 
yang sewajar dengan-Nya ketika mereka berkata: Allah tidak 
menurunkan sesuatu apa pun kepada manusia. Katakanlah: 
Siapakah yang telah menurunkan kitab yang telah dibawa 
oleh Musa selaku cahaya dan hidayat kepada manusia yang 
kamu (wahai kaum Yahudi) jadikannya lembaran-lembaran 
kertas yang kamu tunjukkan kepada orang ramai, sedangkan 
sebahagian * besar darinya kamu sembunyikannya (dari 
mereka) dan kamu juga telah diajar perkara-perkara yang 
tidak diketahui oleh kamu dan datuk nenek kamu? 
Katakanlah: Aliahlah (yang telah menurunkannya), kemudian 
biarkanlah mereka bermain-main dalam kesesatan mereka 
(91). Dan Al-Qur'an inilah kitab yang Kami turunkannya 
sebaga( kitab yang diberkati dan mengesahkan kitab-kitab 
yang diturunkan sebelumnya dan supaya engkau memberi 
peringatan kepada .penduduk-penduduk Ummul .Qura 
(Makkah) dan mereka yang berada di sekelilingnya. Dan 
orang-orang yang beriman kepada Akhirat tentulah beriman 
kepada Al-Qur'an dan memelihara solat mereka. "(92) 


Kaum Musyrikin telah menunjukkan kedegilan dan 
perilaku yang suka berbantah. Mereka berkata: Allah 
tidak pernah mengutuskan Rasul dari kalangan 
manusia, juga tidak pernah menurunkan kitab yang 
diwahyukan kepada manusia, sedangkan kaum Ahlil- 
Kitab iaitu kaum Yahudi telah menjadi jiran mereka di 
Semenanjung Tanah Arab. Mereka tidak pernah 
membantah bahawa kaum Yahudi itu adalah kaum 
Ahlii-Kitab, , juga tidak pernah, membantah bahawa 
kitab Taurat diturunkan .AHah kepada Nabi Musa a.s. 
Mereka, mengeluarkan kata-kata ; yang ^ seperti .itu 
semata-mata, didorong oleh kedegilan dan perilaku 
mereka yang suka berbantah untuk mendustakan 
risalah Nabi Muhammad s.a.w. Oleh sebab itulah Al- 
Qur'an mencabar mereka dengan mengecam 
perbuatan mereka yang mengatakan: Allah tidak 
pernah menurunkan sesuatu apa pun kepada manusia 
di samping mencabar mereka dengan kitab Taurat 
yang telah dibawa oleh Musa sebelum ini: 


"Mereka tidak menghormati Allah dengan penghormatan 
yang sewajar dengan-Nya ketika mereka berkata: Allah tidak 
menurunkan sesuatu apa pun kepada manusia. "(91) 

Perbezaan Di antara Agama Budaya 
Dan Agama Samawi 

Jt' - ' ------ 

Perkataan yang dikemukakan oleh kaum Musyrikin 
Makkah dalam keadaan jahiliyah mereka adalah sama 
dengan perkataan yang dikemukakan oleh orang- 
orang yang sama dengan mereka di setiap zaman - 
dan di antara mereka yang berkata begitu ialah 
orang-orang di zaman sekarang yang mendakwa 
bahawa agama-agama adalah dari ciptaan manusia 
kemudian ia berkembang maju mengikut kemajuan 
manusia. Mereka tidak membezakan di antara 
agama-agama budaya - yang tercipta dari kefahaman- 
kefahaman manusia seperti agama-agama yang 
menyembah berhala baik di zaman dulu mahupun di 
zaman sekarang yang maju dan mundur mengikut 
kemajuan dan kemunduran manusia, tetapi agama- 
agama ini tetap berada di luar agama Allah - dengan 
agama-agama yang dibawa oleh para rasul yang 
diutus oleh Allah, kerana agama ini tetap teguh di 
atas asas-asas dan lunas-lunasnya yang mula pertama 
yang dibawa oleh para rasul. Ia diterima oleh 
segolongan manusia dan ditolak oleh segolongan 
yang lain, kemudian berlaku penyelewengan dan 
pindaan-pindaan menyebabkan manusia kembali 
semula ke : dalam jahiliyah menunggu, kedatangan 
seorang Rasul yang baru yang membawa agama yang 
sama, yang bersinambungan dengan agama yang 
dahulu. 

Perkataan ini selalu dikatakan baik dahulu atau 
sekarang. ' Ia dikatakan oleh mereka yang tidak 
menghormati Allah dengan penghormatan yang 
sewajar dengan-Nya, iaitu mereka yang tidak 
mengenal kemudahan dan limpah kurnia Allah, tidak 
mengenal rahmat dan’ keadilan-Nya. Mereka berkata: 
Allah tidak pernah mengutuskan seorang Rasul pun 
dari kalangan manusia dan kalau Allah mahu 
mengutuskan rasul-Nya tentulah Dia akan 
mengutuskan malaikat sebagaimana pernah diajukan 
oleh orang-orang Arab (di zaman duhulu) atau 
mereka berkata bahawa Tuhan yang menciptakan 
alam buana yang besar ini tidak mungkin mengambil 
berat terhadap makhluk insan yang sangat kecil, yang 
hidup di atas planet bumi yang sekecil, atom 
dibandingkan dengan gugusan-gugusan cakerawala 
di angkasa raya sehingga Dia mengutuskan para rasul 
dan menurunkan, kitab-kitab suci untuk memberi 
hidayat kepada makhluk insan yang kecil di planet 
bumi yang kecil. Inilah pendapat setengah-setengah 
ahli- falsafah. dulu dan sekarang, atau mereka berkata 
di sana tidak ada Tuhan, tidak ada wahyu dan tidak 
ada Rasul, malah semuanya adalah tanggapan- 
tanggapan karut manusia atau penipuan -mereka 
terhadap satu sama lain atas nama agama 
sebagaimana 'yang dikatakan oleh kaum materialis 
yang tidak percayakan Tuhan I 

Allah Tidak Membiarkan Manusia Tanpa Hidayat 

Semua tanggapan itu membayangkan kejahilan 
terhadap perencanaan Allah S.W.T. Yang Maha 


Pemurah, Maha Adil, Maha Pengasih, Maha 
Mengetahui dan Maha Bijaksana yang . tidak 
membiarkan makhluk insan sendirian, kerana Dialah 
yang telah ■ menciptakannya dan *. Dialah • yang 
mengetahui segala keadaannya yang tersembunyi dan 
segala keadaannya yang lahir, segala tenaga dan daya 
kemampuannya, segala kekurangan dan 
kelemahannya dan keperluannya' kepada neraca- 
neraca yang saksama untuk dirujukkan segala fikiran 
dan kefahamannya, segala perkataan dan 
tindakannya, segala undang-undang dan 
peraturannya sama ada betul dan baik atau salah dan 
merosakkan. Allah S.W.T. mengetahui bahawa akal 
yang dikurniakan kepada manusia itu sentiasa 
terdedah kepada berbagai-bagai tekanan hawa 
nafsunya, keinginan-keinginannya, tamak halobanya 
dan kegemaran-kegemarannya. Selain dari itu 
manusia telah diserahkan Allah urusan 
mengendalikan tenaga-tenaga alam yang wujud di 
bumi, di mana mereka diberi kuasa untuk 
menggunakannya, kerana Allah telah menunduk dan 
memudahkan tenaga-tenaga itu untuk penggunaan 
mereka,, namun begitu mereka tidak diserahkan 
urusan membentuk kefahaman yang mutlak terhadap 
alam -al-wujud atau urusan menggariskan dasar-dasar 
hidup, yang .tetap, kerana urusan ini adalah urusan 
bidang 'aqidah yang dibawa Allah kepada mereka. 
'Aqidahlah yang berfungsi menggariskan untuk 
mereka kefahaman yang betul terhadap alam al- 
wujud dan terhadap hidup. Justeru itu Allah tidak 
menyerahkan urusan ini kepada akal sahaja dan tidak 
pula menyerahkannya kepada ilmu pengetahuan 
laduniyah yang disematkan Allah ,• dalam fitrah 
manusia, iai.tu ilmu pengetahuan yang mengenal 
Tuhannya yang sebenar dan merindukan-Nya serta 
berlindung pada-Nya di sa'at-sa'at dilanda kesusahan 
dan penderitaan, kerana fitrah ini juga kadang- 
kadang mengalami kerosakan dengan sebab 
menerima tekanan-tekanan dalaman dan Iuaran, juga 
dengan sebab godaan dan tarikan syaitan-syaitan, jin 
dan manusia yang memiliki segala alat yang boleh 
mendorong, mengarah dan mempengaruhi manusia. 
Allah hanya menyerah manusia kepada kepimpinan 
wahyu-Nya, kepimpinan para rasul-Nya, kepimpinan 
hidayat-Nya dan kepimpinan kitab-kitab suci-Nya 
untuk mengembalikan fitrah mereka kepada kejujuran 
dan kebersihannya yang semula jadi di samping 
mengembalikan akal mereka kepada kesihatan dan 
kesejahteraannya 'yang asal "dan menghapuskan dari 
mereka segala selaput kesesatan dari dalam dan luar 
diri mereka. Inilah tindakan yang layak dengan 
kemurahan dan limpah kurnia Allah, layak dengan 
rahmat dan keadilan-Nya, dan layak dengan hikmat 
kebijaksanaan-Nya.. Tentulah tidak pantas bagi Allah 
menciptakan manusia kemudian membiarkan mereka 
begitu sahaja. Tentulah tidak wajar bagi-Nya 
menghisabkan mereka pada hari Qiamat, sedangkan 
Dia tidak mengutuskan seorang rasul pun kepada 
mereka: ■ 

"Dan Kami tidak akan mengazabkan manusia sehingga Kami 
utuskan Rasul. " 

(Surah al~lsra': 15) 

Sikap menghormati Aliah dengan penghormatan 
yang sewajar dengan-Nya itu menuntut agar 
seseorang itu mempercayai b.ahawa Aliah telah 
mengutuskan para rasul-Nya. kepada sekalian hamba- 
Nya untuk menyelamatkan fitrah mereka dari dinodai 
timbunan sampah-sampah .kepercayaan yang karut 
dan menolong akal mereka supaya terselamat dari 
tekanan-tekanan dan bebas untuk berfikir secara jujur 
dan membuat kajian secara mendalam, juga 
menuntut agar ia mempercayai bahawa Allah telah 
mewahyukan kepada para rasul-Nya methodologi 
da'wah kepada Allah dan menurunkan kepada 
setengah mereka kitab-kitab suci di kalangan kaum 
mereka yang kekal untuk beberapa waktu selepas 
kewafatan mereka seperti kitab-kitab suci yang 
diturunkan kepada Musa, Daud dan Isa alayhimus- 
salam atau kekal ■ hingga ke penghujung zaman 
seperti kitab suci AI-Qur'an. 

’ . * * f 

Memandangkan kerasulan Musa telah terkenal di 
kalangan umat Arab di Semenanjung Tanah Arab dan 
memandang kaum Ahlil-Kitab juga terkenal di sana, 
maka Allah telah memerintah Rasulullah s.a.w. supaya 
menggunakan hakikat ini untuk mencabar kaum 
Musyrikin yang menolak konsep kerasulan dan wahyu 
itu; . ,■ 

"Katakanlah siapakah yang telah menurunkan kitab yang 
telah dibawa oleh Musa selaku cahaya dan hidayat kepada 
manusia yang kamu (wahai kaum Yahudi) jadikannya 
lembaran-lembaran kertas yang kamu tunjukkan kepada 
orang ramai, sedangkan sebahagian besar darinya kamu 
sembunyikannya (dari mereka) dan kamu juga telah diajar 
perkara-perkara yang tidak diketahui oleh kamu dan datuk 
nenek kamu? "(91) 


Kami telah jelaskah dalam kata pengantar surah ini 
tentang pendapat yang mengatakan bahawa ayat ini 
diturunkan di Madinah dan kumpulan sasaran yang 
ditujukan oleh ayat ini ialah kaum Yahudi, kemudian 
di sana kami terangkan bahawa Ibn Jarir at-Tabari 
telah .memilih giraatyang lain yang berbunyi: 



"Yang mereka (kaum Yahudi) jadikannya lembaran-lembaran 
kertas yang mereka, tunjukkan kepada orang ramai 
sedangkan sebahagian besar darinya kamu sembunyikan 
(dari mereka)"(91) 

di mana kumpulan sasaran ayat ini ialah kaum 
Musyrikin Arab dengan tujuan untuk menceritakan 
kepada mereka tentang tindak-tanduk orang-orang 
Yahudi yang mempermain-mainkan lembaran- 
lembaran kitab Taurat dengan menunjukkan kepada 
orang ramai mana-mana lembaran yang sesuai 
dengan rancangan jahat mereka untuk mengabui 
mata dan menipu orang ramai, juga untuk 
mempermain-mainkan hukum-hukum dan fardhu- 
fardhu yang diwajibkan Allah dan menyembunyikan 
lembaran-lembaran Taurat yang bertentangan dengan 
rancangan jahat mereka, iaitu cerita tindak-tanduk 
kaum Yahudi yang mana setengah-setengahnya telah 
diketahui oleh orang-orang Arab dan diceritakan 
Allah dalam Al-Qur'an. Jadi ayat ini merupakan 
pemberitaan tentang perilaku orang-orang Yahudi 
yang diselingkan dalam rangkaian ayat ini bukannya 
ayat yang khusus ditujukan kepada mereka. Dengan 
pentafsiran ini, maka ayat ini adalah ayat Makkiyah 
bukannya Madaniyah dan kami bersetuju memilih 
pendapat yang dipilih oleh Ibn Jarir. 

Wahai Muhammad! Katakanlah kepada mereka: 
Siapakah yang telah menurunkan kitab Taurat yang 
dibawa oleh Musa dan berfungsi sebagai cahaya dan 
hidayat kepada manusia, iaitu kitab yang telah 
dijadikan oleh kaum Yahudi sebagai lembaran- 
lembaran kertas yang setengahnya disembunyi dan 
setengah yang lain ditunjukkan kepada orang ramai 
untuk memenuhi kehendak-kehendak kepentingan 
mereka di sebalik permainan yang keji ini. Dan 
hendaklah engkau cabar mereka bahawa Allah telah 
mengajar mereka mengenai berbagai-bagai hakikat 
dan berita yang tidak diketahui mereka. Oleh itu 
sepatutnya mereka bersyukur di atas limpah kurnia 
Allah dan tidak bersikap menolak punca ilmu 
pengetahuan itu dengan mengingkarkan bahawa 
Allah telah menurunkan ilmu pengetahuan ini dan 
mewahyukannya kepada rasul-Nya. 


Allah tidak memberi kesempatan kepada mereka 
menjawab pertanyaan itu, malah Dia menyuruh 
Rasulullah s.a.w. supaya memberi kata pemutus 
kepada mereka dalam persoalan ini dan jangan 
menjadikannya medan perdebatan yang semata-mata 
bermotifkan ingin bertengkar: 

- *» 2 „ « 

"Katakanlah: Aliahlah (yang telah menurunkannya), 
kemudian biarkanlah mereka bermain-main dalam kesesatan 
mereka. "(91) 


Maksudnya, jawablah wahai Muhammad, bahawa 
Aliahlah yang telah menurunkan kitab itu dan 
janganlah engkau pedulikan keinginan mereka yang 
hendak berdebat, bertengkar dan bertikai dengan 
engkau dan biarkan sahaja mereka berleka-leka dan 
bermain-main dalam kesesatan mereka. Perintah ini. 
mengandungi kecaman yang pedas di samping 

mengandungi penghinaan, pernyataan yang benar 
dan serius. Apabila mendusta tergamak berkata 
begitu, maka eloklah diberikan kata pemutus untuk 
menjimatkan pembicaraan. 

Ayat yang berikut menerangkan sesuatu tentang 
kedudukan kitab suci yang baru ini yang telah ditolak 
oleh kaum Musyrikin sebagai kitab yang diturunkan 
oleh Allah. Dalam penerangan ini ternyata bahawa 
kitab ini merupakan satu siri dari siri-siri kitab suci 
yang diturun sebelumnya. Ia bukannya kitab suci yang 
pertama kali diturunkan Allah kepada siapa yang 
dikehendaki-Nya dari kalangan para rasul-Nya yang 
mulia: 



" Dan Ai-Qur'an inilah kitab yang Kami turunkannya sebagai 
kitab yang diberkati dan mengesahkan kitab-kitab yang 
diturunkan sebelumnya dan supaya engkau memberi 
peringatan kepada penduduk-penduduk Ummul~Qura 
(Makkah) dan mereka yang berada di sekelilingnya . Dan 
orang-orang yang beriman kepada Akhirat tentulah beriman 
kepada Al-Qur'an dan memelihara solat mereka. "(92) 

Al-Qur'an Kitab Keberkatan 

Sudah menjadi Sunnatullah mengutuskan para rasul 
dan menurunkan kitab suci kepada mereka. Kitab suci 
Al-Qur'an yang baru ditolak oleh kaum Musyrikin itu 
adalah kitab yang penuh dengan keberkatan dan apa 
yang dijelaskan Allah itu adalah tepat dan benar. Ya, 
benar AI-Qur'an itu dipenuhi keberkatan dengan 
seluruh erti kata keberkatan. la diberkati dari 
sumbernya lagi, la diberkati Allah sejak ia diturunkan 
dari sisi-Nya. Ia diberkati pada hati Rasul yang 
menerimanya yang diketahui Allah sebagai seorang 
insan yang benar-benar layak menerimanya. Itulah 
hati Nabi Muhammad yang suci, mulia dan besar, la 
diberkati pada saiz dan isi kandungannya, kerana AI- 
Qur'an hanya tersusun dari lembaran-lembaran yang 
sedikit dibandingkan dengan kitab-kitab yang besar 
yang ditulis oleh manusia, tetapi setiap potongan 
ayatnya mengandungi pengertian-pengertian, 
saranan-saranan, pernyataan-pernyataan yang 
berkesan dan bimbingan-bimbingan yang tidak dapat 
ditampung oleh puluhan buku-buku besar yang 
dihasilkan oleh manusia yang berkali-kali ganda lebih 
besar dan tebal dari Al-Qur'an. Mereka yang mahir 
dan arif dalam seni pengungkapan kata-kata baik 
pengungkapan diri sendiri atau pengungkapan orang 
lain dapat memahami seni pengungkapan Al-Qur'an 
lebih dari mereka yang tidak terlibat dalam 
pengolahan seni kata-kata dan dalam isu-isu 
pengungkapan seni. Dari aspek susunan senikata 
inilah Al-Qur'an dipenuhi keberkatan. Manusia 
mustahil dapat mengungkapkan segala pengertian. 


segala maksud, segala mafhum, segala saranan dan 
segala pernyataan yang berkesan yang diungkapkan 
oleh Al-Qur'an dalam buku yang sesaiz dengan Al- 
Qur'an atau berkali-kali ganda lebih besar dari AI- 
Qur'an. Serangkai ayat Al-Qur'an berupaya 
menyampaikan berbagai-bagai pengertian dan 
menjelaskan berbagai-bagai hakikat yang boleh 
dijadikan dalil kepada berbagai-bagai ilmu. Ini 
menjadikan aspek-aspek penjelasan Al-Qur'an dan 
bimbingannya sesuatu yang unik yang tidak ada tolok 
bandingnya dalam kalam manusia. AI-Qur'an juga 
dipenuhi keberkatan dari segi kesan dan 
pengaruhnya, la berbicara dengan fitrah dan entiti 
manusia seluruhnya secara langsung, menarik dan 
seni. Ia menghadapi entiti manusia dari segenap 
pintu, segenap jalan dan segenap sudut Ia 
mempengaruhi mereka dengan cara yang tidak 
mampu dilakukan oleh kalam yang lain, kerana 
madah Al-Qur'an mengandungi kekuatan dan kuasa 
dari Allah, sedangkan kalam yang lain tidak 
mempunyai kuasa dan kekuatan. 

Kita tidak berupaya untuk pergi lebih jauh dari ini 
dalam menggambarkan keberkatan Al-Qur'an dan 
andainya kita terus pergi, maka kita tidak akan 
mencapai sesuatu yang lebih dari pengakuan Allah 
bahawa AI~Qur'an dipenuhi keberkatan dan 
pengakuan ini cukup sebagai kata pemutus. 

'j; ^ a o 

"Dan mengesahkan kitab-kitab yang diturunkan 
sebelumnya. "(92) 

Maksudnya Al-Qur'an berfungsi mengesahkan 
kitab-kitab sebelumnya yang diturunkan dari Allah 
dalam bentuknya yang asli yang belum dipinda oleh 
manusia bukannya dalam bentuk kitab suci yang telah 
dipinda oleh majlis-majlis perhimpunan padri dan 
mendakwakannya sebagai wahyu dari Allah. Al- 
Qur'an membenar dan mengesahkan kitab-kitab suci 
itu, kerana kitab-kitab ini membawa pengajaran- 
pengajaran yang benar mengenai dasar-dasar 'aqidah 
yang sama dengan dasar-dasar 'aqidah yang dibawa 
olehnya. Adapun mengenai syari'at atau undang- 
undang dan peraturan, maka Allah menentukan bagi 
setiap umat syari'at dan peraturan hidup yang sesuai 
dengan masing-masing dalam lingkungan 'aqidah 
yang agung terhadap Allah. 

Islam Bukan Agama Pertama Yang 
Memperkenalkan 'Aqidah Tauhid 

Orang-orang yang menulis tentang Islam biasanya 
berkata bahawa Islam adalah agama pertama yang 
membawa konsep 'aqidah yang sempurna yang 
mentauhidkan Allah, atau membawa konsep 'aqidah 
yang sempurna mengenai risalah dan Rasul, atau 
membawa konsep 'aqidah yang sempurna mengenai 
alam Akhirat, hisab dan balasan. Mereka berkata 
begitu dengan tujuan untuk memuji Islam. Mereka 
sebenarnya tidak membaca Al-Qur'an dan andainya 
mereka benar-benar membacanya tentulah mereka 

mengetahui bahawa Allah S.W.T. telah menjelaskan 
bahawa seluruh Rasul-Nya - Salawatullahi 'Alayhim 
Wasalamuhu - adalah membawa 'aqidah tauhid yang 
mutlak dan bersih dari segala bayangan syirik dalam 
apa bentuk sekalipun, di samping menerangkan 
kepada manusia tentang hakikat Rasul dan ciri 
kemanusiaannya, juga tentang dirinya yang tidak 
berkuasa memberi manfa'at dan mudharat baik 
kepada mereka mahupun kepada dirinya. Para Rasul 
seluruhnya masing-masing telah mengingatkan kaum 
mereka tentang alam Akhirat serta hisab dan balasan 
yang akan dihadapi mereka di sana. Begitu juga 
seluruh .Rasul masing-masing telah 'membawa hakikat- 
hakikat 'aqidah Islamiyah yang asasi dan segala apa 
yang dinyatakan oleh kitab-kitab suci yang silam telah 
diakui dan disahkan pula oleh kitab suci yang akhir. 

Pendapat-pendapat yang mengatakan Islam sebagai 
agama pertama yang membawa 'aqidah tauhid yang 
sempurna merupakan salah satu dari kesan-kesan 
kebudayaan Barat yang mendakwa bahawa prinsip- 
prinsip 'aqidah - termasuk 'aqidah~'aqidah samawi - 
telah berubah dan berkembang mengikut perubahan 
dan perkembangan umat manusia, islam tidak 
mungkin dipertahankan dengan meruntuhkan prinsip- 
prinsip yang telah dijelaskan oleh Al-Qur'an. Oleh 
sebab itu para penulis dan pembaca harus berhati-hati 
terhadap pandangan yang menggelincirkan itu. 

Tujuan diturunkan kitab Al-Qur'an ialah supaya 
dengan perantaraannya Rasulullah s.a.w. dapat 
mengingatkan penduduk Makkah - Ummul-Qura dan 
mereka yang berada disekelilingnya: 



" Supaya engkau memberi peringatan kepada penduduk- 
penduduk Ummul-Qura dan mereka yang berada di 
sekelilingnya."(92) 

Wilayah Da'wah Islamiyah Ialah Seluruh Dunia 
Bukannya Negeri Makkah Dan Negeri-negeri Sekitarnya 

Makkah digelarkan sebagai Ummu!-Qura (Ibu 
Negeri-negeri), kerana ia merangkul Baitullah yang 
merupakan rumah ibadat pertama yang dibangunkan 
untuk manusia supaya mereka beribadat kepada Allah 
Yang Maha Esa sahaja tanpa sebarang sekutu, juga 
sebagai tempat perlindungan yang aman bagi 
manusia dan bagi semua makhluk yang bernyawa. 
Dan dari Baitullah inilah lahirnya da'wah umum untuk 
semua penduduk dunia, kerana sebelum ini belum 
ada lagi da'wah umum yang bersifat sejagat dan 
orang-orang yang beriman dengan da'wah ini akan 
datang berkunjung di sini untuk menziarahi Baitullah 
yang menjadi pusat lahirnya da'wah. 

Maksud ayat ini bukannya untuk menyatakan 
bahawa da'wah itu hanya ditujukan kepada 
penduduk Makkah dan setengah-setengah negeri 
yang berada di sekelilingnya sahaja sebagaimana yang 
dikatakan oleh musuh-musuh Islam yang terdiri dari 
kaum orientalis. Mereka memotong dan 
mengasingkan ayat ini dari seluruh AI-Qur'an untuk 
mengatakan bahawa Muhammad s.a.w. sama sekali 


tidak bertujuan yang lain selain dari menyebarkan 
da'wah ini kepada penduduk Makkah dan setengah- 
setengah negeri yang berada si sekelilingnya, tetapi 
beliau mengubahkan matlamatnya dari lingkungan 
yang sempit, di mana cita-citanya yang pertama tidak 
pernah berniat untuk melangkah lingkungan yang 
lebih luas dari itu, lalu beliau meluaskan da'wahnya ke 
seluruh Semenanjung Tanah Arab. Kemudian beliau 
ingin melangkah lebih luas dari itu lagi kerana 
beberapa kebetulan yang tidak diketahuinya sebelum 
ini, iaitu selepas beliau berhijrah ke Madinah dan 
menubuhkan kerajaannya di sana. Mereka telah 
membuat satu pentafsiran yang dusta, kerana dalam 
ayat-ayat Al-Qur'an yang diturun di Makkah sendiri 
pada masa-masa permulaan da'wah terdapat 
pernyataan Allah kepada Rasul-Nya (tentang skop 
da'wahnya): 


"Dan Kami tidak utuskan engkau melainkan untuk menjadi 
rahmat kepada seluruh umat manusia . " 


(Surah al-Anbiya': 107) 



"Dan Kami tidak utuskan engkau melainkan kepada seluruh 
manusia untuk menyampaikan berita gembira dan memberi 
amaran dan peringatan kepada mereka." 


(Surah Saba'; 28) 

Barangkali da'wah pada masa permulaan 
perkembangannya di Makkah terkepung di lorong- 
lorong bukit Makkah kerana menghadapi tindasan 
dan ujian! 



"Dan orang-orang yang beriman kepada Akhirat tentulah 
beriman kepada Al-Qur'an dan memelihara solat 
mereka."(92) 


Maksudnya orang-orang yang percaya kepada alam 
Akhirat, hisab dan balasan sudah tentu mempercayai 
bahawa Allah pasti mengirimkan utusan-Nya kepada 
manusia dan menurunkan wahyu kepadanya dan 
mereka tidak merasai keberatan untuk 
mempercayainya, malah mereka dapati penda'wah 
yang menyeru mereka supaya mempercayainya. Dan 
oleh kerana mereka beriman kepada Akhirat dan 
kepada kitab suci Al-Qur'an, mereka memelihara 
ibadat solat mereka dengan tekun agar mereka 
sentiasa berhubungan rapat dengan Allah dan 
sentiasa menta'ati Allah yang dijelmakan dalam 
amalan solat. Itulah tabi'at hati yang bersih. Apabila ia 
percaya kepada hari Akhirat ia percaya pula kepada 
Al-Qur'an yang diturunkan Allah serta mengambil 
berat menjaga hubungan dan kepatuhannya kepada 
Allah dengan penuh hemat. Dan dengan usaha 
memerhatikan contoh-contoh jiwa manusia akan 

terserlahlah kebenaran Kalamullah yang benar itu di 
dalam reaiiti. 


****** 


(Pentafsiran ayat-ayat 93 - 94] 

Pusingan yang mengandungi larian-larian yang 
berkait rapat ini diakhiri dengan satu pemandangan 
yang hidup, jelas, bergerak, diselubungi suasana 
sengsara dan ngeri, iaitu pemandangan orang-orang 
yang zalim iaitu orang-orang yang mempersekutukan 
Allah yang telah mengadakan dakwaan-dakwaan 
yang bohong terhadap Allah atau membuat dakwaan 
yang tidak benar kononnya mereka menerima wahyu 
dari Allah atau mendakwa kononnya mereka mampu 
mengadakan kitab seperti Al-Qur'an. itulah 
pemandangan orang-orang yang melakukan 
kezaliman yang tidak ada tolok bandingnya sedang 
menghadapi detik-detik cemas sakratul-maut, di 
mana para malaikat mengazabkan mereka dengan 
tangan mereka dan mencabut nyawa mereka serta 
membuat kecaman-kecaman yang menghentamkan 
muka mereka. Mereka telah meninggalkan segala- 
segalanya di belakang mereka dan semua sekutu- 
sekutu mereka melesapkan diri dari mereka. 



" Dan tiada Yang lebih zalim dari orang yang telah 
mengadakan pembohongan terhadap Allah atau orang yang 
berkata: Aku telah diberikan wahyu sedangkan dia tidak 
diberikan apa-apa wahyu dan orang yang berkata: Aku 
akan turunkan seperti apa yang telah diturunkan Allah dan 
(alangkah dahsyatnya) jika engkau dapat melihat ketika 
orang-orang yang zalim ini berada di dalam kesengsaraan- 
kesengsaraan maut sedangkan para malaikat menghulur 
tangan mereka (memukul mereka) sambil berkata: 
'Selamatkanlah nyawa kamu' (dari 'azab ini). Pada hari ini 


kamu dibalas dengan keseksaan yang penuh hina kerana 
kamu telah mengatakan perkataan-perkataan yang tidak 
benar terhadap Allah dan kerana kamu berlagak ingkar 
terhadap ayat-ayat-Nya (93). Dan sesungguhnya kamu 
datang kepada Kami dengan seorang diri sebagaimana Kami 
telah ciptakan kamu pada permulaan kali dan kamu telah 
meninggalkan di belakang kamu (di dunia) segala apa yang 
Kami telah kurniakan kepada kamu dan Kami tidak melihat 
bersama kamu para pemberi syafa'at yang kamu dakwa 
sebagai sekutu-sekutu Allah di kalangan kamu. 
Sesungguhnya pertalian telah terputus di antara kamu dan 
segala apa yang didakwakan kamu telah lenyap dari 
kamu." (94) 


Menurut riwayat dari Qatadah dan Ibn Abbas r.a., 
ayat ini turun kerana angkara Musaylamatul-Kazzab, 
Sujah binti al-Harith dan al-Aswad al-Ansi. Merekalah 
orang-orang yang mengaku menjadi nabi semasa 
Rasulullah s.a.w. dan mendakwa menerima wahyu, 
dari Allah. Adapun orang yang mendakwa bahawa ia 
mampu menurunkan wahyu seperti yang diturunkan 
Allah atau mendakwa bahawa ia juga menerima 
wahyu - mengikut riwayat ibn Abbas - ialah Abduilah 
ibn Sa'd ibn Abu Sarh. Dahulu ia telah memeluk Islam 
dan menjadi penulis wahyu kepada Nabi s.a.w. 
Apabila turun ayat dari Surah al-Mu'minun: 



"Sesungguhnya Kami telah ciptakan manusia dari pati 
tanah" (i 2) 


Nabi s.a.w. terus memanggil Abduilah dan 
merencanakan ayat itu kepadanya dan apabila beliau 
sampai kepada firman-Nya: 



"Kemudian Kami jadikannya satu makhluk yang lain"(14) 

di sini Abduilah merasa begitu tertarik dengan 
penjelasan Al-Qur'an yang terperinci tentang kejadian 
manusia lalu dia pun berkata: 



"Maha Suci Allah sebaik-baik Pencipta."(14) 


Lalu Rasulullah s.a.w. bersabda: Demikianlah ayat ini 
diturunkan kepadaku. Di waktu ini Abduilah terus 
merasa ragu-ragu lalu berkata, "Jika Muhammad itu 
benar, maka aku juga telah diturunkan wahyu yang 
sama dengan wahyu yang diturunkan kepadanya, dan 
andainya dia bohong, maka aku juga dapat 
mengeluarkan perkataan yang sama dengan 
perkataannya". Lalu ia pun murtad dari Islam dan 
pulang ke. pangkuan orang-orang Musyrikin. Itulah 
maksud firman-Nya: 


"Dan orang yang berkata. Aku akan turunkan wahyu yang 
sama dengan wahyu yang diturunkan Allah. "(93) 

(Diriwayatkan oleh al-Kalbi dari Ibn Abbas) 

Pemandangan yang dilukiskan oleh Al-Qur'an untuk 
menggambarkan balasan yang diterima oleh orang- 
orang yang zalim atau kaum Musyrikin adalah satu 
pemandangan yang ngeri, menyeksa dan 
mencemaskan. Mereka sedang mengalami 
penderitaan sakratul-maut. Kata-kata Ghamarat 0 
"penderitaan" memberi bayangan kesengsaraan, 
sedangkan para malaikat menyeksakan mereka 
dengan hentaman tangan mereka dan menuntut 
nyawa mereka supaya keluar sambil mengecam 
mereka: 



"Dan kamu telah meninggalkan di belakang kamu (di dunia) 
segala apa yang telah Kami kurniakan kepada kamu. "(94) 


Maksudnya, kini kamu telah meninggalkan segala 
harta, perhiasan, anak-anak, kemewahan hidup, 
pangkat kebesaran dan kuasa. Segala-galanya telah 
kamu tinggalkan di belakang kamu, tidak ada suatu 
apa pun bersama kamu, malah tiada suatu apa pun 
baik sedikit mahupun banyak yang dapat dikuasai 
kamu sekarang. 



" Dan Kami 'tidak melihat bersama kamu para pemberi 
syafa'at yang sanggup memberi syafa'at kepada kamu yang 
kamu dakwa sebagai sekutu-sekutu Aliah di kalangan 
kamu . "(94) 



"(Alangkah dahsyatnya) jika engkau dapat melihat ketika 
orang-orang yang zalim sedang berada dalam tekanan 
sakratul-maut dan para malaikat menghulurkan tangan 
memukul mereka (sambil berkata:) Selamatkan diri kamu 
(dari ' azab ini). Pada hari ini kamu dibalas dengan ' azab 
kehinaan kerana kamu telah mengeluarkan perkataan yang 
tidak benar terhadap Allah dan kerana kamu telah berlagak 
angkuh terhadap ayat-ayat-Nya."(93) 

Balasan terhadap sikap angkuh dan takbur ialah 
'azab yang menghinakan, dan balasan kepada 
perbuatan melakukan pembohongan terhadap Allah 
ialah kecaman yang memalukan, dan semua balasan 
itu menambahkan lagi bayangan kesengsaraan 
kepada pemandangan itu, iaitu kesengsaraan yang 
mencemas dan menyeksakan mereka kerana terlalu 
takut, risau dan derita. 


Maksudnya, sembahan-sembahan yang kamu 
dakwa sanggup menolong kamu di dalam kesusahan- 
kesusahan dan kamu jadikan mereka sebagai kongsi- 
kongsi di dalam kehidupan dan harta benda kamu 
dan seterusnya kamu berkata bahawa mereka akan 
menjadi pemberi-pemberi syafa'at kepada kamu di sisi 
Allah adalah’ sama seperti dakwaan mereka yang 
mengatakan: "Kami tidak menyembah mereka 

melainkan dengan tujuan agar mereka mendekatkan 
hubungan kami dengan Allah", sama ada sembahan 
itu dari makhluk manusia, kahin, pawang atau orang- 
orang yang berkuasa atau patung-patung dari batu, 
berhala-berhala, atau jin atau malaikat atau planet- 
planet atau lainnya yang dijadikan mereka sebagai 
lambang-lambang tuhan-tuhan palsu atau sebagai 
rakan kongsi dalam kehidupan, harta benda dan 
anak-anak mereka sebagaimana akan diterangkan di 
dalam surah ini. 


Pada akhirnya mereka menerima kecaman dan 
celaan dari Allah kerana mereka telah membuat 
pembohongan terhadap-Nya. Kini mereka dihadirkan 
di hadapan Allah dalam suasana sengsara dan derita: 



"Dan sesungguhnya kini kamu telah datang kepada Kami 
dengan sebatang kara sahaja sebagaimana Kami ciptakan 
kamu pada pertama kali. " (94) 


Maksudnya, kini kamu tidak memiliki suatu apa 
selain dari tubuh kamu yang kosong dan sebatang 
kara. Kamu mengadap Aliah dengan seorang diri 
sahaja bukan dengan satu rombongan sebagaimana 
Allah telah ciptakan kamu pada permulaan kali 
dengan seorang diri, di mana kamu keluar dari perut 
ibu sebatang kara, bogel tanpa seurat benang pun. 

Kini segala sesuatu telah tersisih dari kamu dan 
setiap orang terpisah dari kamu dan kamu tidak lagi 
dapat menguasai segala sesuatu yang telah 
dikurniakan Allah kepada kamu: 



Kini di mana mereka semua? Ke manakah perginya 
rakan-rakan kongsi dan pemberi-pemberi syafa'at itu? 


hubungan di antara kamu telah 

terputus."(94) 

Maksudnya, segala hubungan dan pertalian telah 
terputus belaka. 

(§J 

"Dan segala apa yang telah didakwakan kamu telah 
lenyap. "(94) 

Maksudnya, segala macam dakwaan kamu itu telah 
lenyap belaka. Di antaranya ialah dakwaan kamu yang 
mengatakan mereka sebagai sekutu-sekutu kamu, 
sedangkan mereka tidak mempunyai sebarang kuasa 
untuk memberi syafa'at di sisi Allah dan tidak 
mempunyai apa-apa kuasa dan pengaruh di alam 
sebab-sebab. 

Itulah pemandangan yang memberi goncangan 
yang kuat kepada hati manusia, la menerang dan 
menjelas, bergerak dan bertindak melontarkan kesan 




"Sesungguhnya kini 


JUZU' KE-7 


SO SURAH AL-AN'AM G& 


393 


dan bayangannya ke dalam jiwa manusia, di samping 
mencurahkan saranan-saranan dan bayangan- 
bayangan yang ngeri, sengsara yang mencemas dan 
menakutkan hati mereka. Itulah kekuatan penjelasan 
Al-Qur'an. 


(Kumpulan ayat-ayat 95 - 111) 

". Sesungguhnya Aliahlah yang memecah butir tumbuh- 
tumbuhan dan biji buah-buahan. Dialah yang mengeluarkan 
yang hidup dari yang mati dan mengeluarkan yang mati dari 
yang hidup. Itulah Aliah Tuhan kamu . Oleh itu bagaimana 
mungkin kamu dipesongkan (dari kebenaran)? (95) Dialah 
yang memecahkan cahaya pagi dan menjadikan malam 
untuk beristirehat dan menciptakan matahari dan bulan 
dengan kiraan yang amat rapi, itulah perencanaan Allah 
Yang Maha Perkasa dan Maha Mengetahui (96). Dan Dialah 
yang telah menciptakan bintang-bintang untuk kamu supaya 
kamu berpedoman dengannya di dalam kegelapan- 
kegelapan di daratan dan lautan. Sesungguhnya Kami telah 

menjelaskan bukti-bukti kekuasaan Kami kepada golongan 
orang-orang yang mengetahui (97). Dan Dialah yang telah 
menciptakan kamu dari diri yang satu , iaitu satu diri menjadi 
tempat ia menetap sementara (rahim perempuan) dan satu 
diri yang lain menjadi tempat simpanan benih (sulbi lelaki). 
Sesungguhnya Kami telah menjelaskan bukti-bulhi 
kekuasaan Kami kepada golongan orang-orang yang faham 

(98) . Dan Dialah yang telah menurunkan air hujan dari langit 
lalu Kami keluarkan dengannya segala jenis tumbuh- 
tumbuhan dan dari tumbuhan itu Kami keluarkan tanaman 
yang menghijau dan darinya , Kami keluarkan biji-bijian 
(buah-buahan) yang tersusun rapi dan dari pokok kurma 
iaitu dari mayang-mayangnya Kami keluarkan tandan-tandan 
buah kurma yang mudah (untuk dipetik) dan Kami (adakan) 
kebun-kebun anggur ; zaitun dan delima yang serupa dan 
yang tidak serupa. Perhatikanlah kepada buah-buahnya 
ketika pokok-pokok itu berbuah dan ketika ia masak. 
Sesungguhnya ciptaan-ciptaan itu merupakan bukti-bukti 
kekuasaan Allah bagi golongan orang-orang yang beriman 

(99) . Dan mereka (kaum Musyrikin) telah menjadikan jin 
sebagai sekutu-sekutu Allah , sedangkan Dialah yang telah 
menciptakan mereka itu dan mereka telah melakukan 
pembohongan terhadap Allah (dengan mengatakan) Dia 
mempunyai anak lelaki dan anak perempuan tanpa 
berasaskan ilmu pengetahuan. Maha Suci dan Maha 
Tinggilah Aliah dari segala sifat yang disifatkan mereka 

(100) . Dia adalah Tuhan yang menciptakan langit dan bumi. 
Bagaimana mungkin Dia mempunyai anak , sedangkan Dia 
tidak mempunyai isteri? Dialah yang telah menciptakan 
segala sesuatu dan Dialah Yang Maha Mengetahui segala 
sesuatu (101). Itulah (sifat-sifat) Allah Tuhan kamu. Tiada 
Tuhan yang lain melainkan hanya Dia , Dialah Pencipta segala 
sesuatu. Oleh sebab itu hendaklah kamu mengabdikan diri 
kepada-Nya dan Dialah Tuhan yang memelihara segala 
sesuatu (102). Dia tidak boleh di lihat oleh penglihatan mata , 
sedangkan Dia melihat segala penglihatan mata, dan Dialah 
Yang Maha Halus dan Maha Mendalam Ilmu-Nya (103). 
Sesungguhnya telah datang kepada kamu berbagai-bagai 
wawasan dari Tuhan kamu. Oleh itu sesiapa yang membuka 
mata melihatnya f maka ia akan memperolehi faedah bagi 
dirinya , dan sesiapa yang membutakan mata , maka dia akan 
menanggung akibatnya. Dan aku (Muhammad) bukanlah 
pengawal kamu (104). Demikian Kami menjelaskan ayat-ayat 
Kami dengan berbagai-bagai cara supaya mereka (kaum 
Musyirik) mengatakan : "Engkau telah mempelajarinya (Al- 
Qur'an) dari orang lain" dan supaya Kami dapat 
menjelaskannya (Al-QuKan) kepada golongan orang-orang 
yang mengetahui (105). (Wahai Muhammad) ikutilah segala 
apa yang diwahyukan kepadamu dari Tuhanmu. Tiada Tuhan 
selain Dia dan berpalinglah dari orang-orang Musyrikin 
(106). Dan andainya Allah kehendaki nescaya mereka tidak 
mempersekutui-Nya dan Kami tidak melantikkan engkau 
sebagai penjaga mereka dan tidak pula engkau dilantik 
sebagai pengawal mereka (107). Dan janganlah kamu 
mencaci maki sembahan-sembahan orang-orang yang 
menyembah yang lain dari Allah nanti mereka akan mencaci 
maki Allah secara keterlaluan tanpa berasaskan ilmu 
pengetahuan. Demikianlah Kami jadikan setiap umat itu 
memandang elok kepada amalan-amalan mereka. Kemudian 
kelak mereka akan dipulangkan kepada Allah Tuhan mereka 
dan Dia akan memberitakan kepada mereka segala 
perbuatan yang dilakukan mereka (108). Dan mereka telah 
bersumpah dengan nama Allah dengan sumpah mereka 
yang bersungguh-sungguh: Jika datang mu'jizat (yang 
dipinta mereka ), mereka akan tetap beriman dengannya. 
Katakanlah: Urusan mu'jizat itu hanya berada di sisi Allah 
sahaja, dan apakah kamu tahu andainya mu'jizat itu datang, 
mereka tidak juga akan beriman? (109) Dan Kami jadikan 
hati dan pandangan mereka berbalik-balik (dan mereka 


tetap tidak beriman kepada Al-QuKan) sebagaimana mereka 
tidak beriman kepada-Nya pada permulaan kalinya. Dan 
Kami tinggalkan mereka terumbang-ambing dalam 
kesesatan mereka. "(1 1 0) 



"Andainya Kami turunkan malaikat kepada mereka dan 
andainya orang-orang mati berbicara dengan mereka dan 
andainya Kami kumpulkan segala sesuatu di hadapan 
mereka nescaya mereka tidak beriman juga kecuali 
dikehendaki Allah, tetapi kebanyakan mereka tidak 
mengetahui". (1 1 1) 

(Latar belakang dan pokok pembicaraan) 

Di sini kita perlu mengingatkan semula segala 
penjelasan kita mengenai surah ini dalam kata 
pengantarnya, iaitu kita perlu mengingatkan kembali 
apa yang telah kami terangkan tentang surah ini yang 
diumpamakan seakan-akan arus sungai yang penuh 
dengan gelombang yang bertolak-tolakan dan 
berkejar-kejaran, juga tentang keindahan 
pengungkapan, penggambaran dan nada ayat- 
ayatnya: 

"Surah ini membicarakan maudhu' asasinya dengan 
satu gambaran yang unik, di mana setiap pandangan 
dan tinjauannya, setiap situasi dan pemandangan 
menggambarkan keindahan yang menarik, iaitu 
keindahan yang mengagumkan jiwa dan perasaan, 
keindahan yang membuat nafas tercungap-cungap 
kerana takjub ketika mengikuti pemandangan- 
pemandangannya, nada-nadanya dan pernyataan- 
pernyataannya yang penuh dengan saranan. 

"Dalam huraiannya yang penuh dengan 
pemandangan-pemandangan, situasi-situasi, 

pernyataan-pernyataan yang memberi saranan, nada- 
nada, gambaran-gambaran dan bayangan-bayangan, 
surah ini seakan-akan arus sungai yang penuh dengan 
gelombang-gelombang yang bertolak-tolakan dan 
berkejar-kejaran, belum pun satu gelombang sampai 
ke tempatnya, tiba-tiba muncul pula gelombang lain 
yang mengekori dan mengejarnya lalu bertaut-tautan 
dengannya dalam arus yang terus bersambung- 
sambung dan mencurah-curah itu. 

"Dalam setiap gelombang dari gelombang- 
gelombang yang bertolak-tolakan, berkejar-kejaran 
dan bertaut-tautan itu, surah ini sampai ke tahap 
keindahan yang mengagumkan dari segi penjelasan 
dan pemberiannya serta selaras dengan methodologi 
pembentangannya dalam menayangkan berbagai- 
bagai pemandangan, la membuat seluruh ruang jiwa 
terpengaruh dengan keindahan yang mengagumkan 
itu, terpengaruh dengan ulasan-ulasannya yang hidup 
dan lancar, terpengaruh dengan nada-nada 

gambaran, pengungkapan dan muziknya, 
terpengaruh dengan pengumpulan dan 
pengemblingan yang merangkum (makhluk-makhluk 
yang begitu banyak) dan terpengaruh dengan cara 
persemukaannya dengan hati manusia di segenap 
jalan dan di segenap tingkap" dan seterusnya 

Semua ciri-ciri ini dapat di lihat dengan jelas di 
dalam pelajaran ini dalam bentuknya yang paling 
sempurna, di mana pembaca merasa seolah-olah 
pemandangan-pemandangan itu dengan segala 
maksudnya memancar dengan cahayanya yang 
gemilang yang bergerak di hadapan hati sama seperti 
bergeraknya rentetan nada-nada pengungkapan kata- 
kata yang menjelaskan pemandangan-pemandangan 
itu supaya selaras dengannya. Pemandangan- 
pemandangan dan pengungkapan juga selaras 
dengan maksud-maksud yang hendak disampai dan 
ditujukan oleh kedua-duanya. 

Setiap pemandangan dari pemandangan- 
pemandangan ini seolah-olah satu pancaran cahaya 
yang indah yang datang dari arah yang tidak 
diketahui dan terserlah dengan jelas, indah dan 
menarik di hadapan pancaindera, hati dan akal. 

Ungkapan kata-kata itu sendiri merupakan seolah- 
olah satu pancaran cahaya dan bunyi nadanya selaras 
pula dengan pemandangan dan maksudnya. Kedua- 
duanya seimbang, sama kuat pancarannya dan sama 
indah. 

Maksud-maksud, pemandangan-pemandangan, 
kata-kata ungkapan mencurah-curah dalam 
gelombang-gelombang yang berurut-urutan yang 
diikuti oleh hati dengan rasa kagum. Dan sebelum 
gelombang ini sampai ke tempatnya, tiba-tiba ia 
ditolak sekali lagi oleh satu gelombang baru yang lain 
sebagaimana kami telah cuba menyifatkan keindahan 
surah ini dalam kata penghantarnya sebelum ini. 

Seluruh lembaran alam buana terbuka luas dan 
pemandangan-pemandangan berurut-urutan atau 
berlompat-lompatan di sini sana di muka alam yang 
luas saujana itu. 

Keindahan merupakan ciri utama dalam surah ini, 
iaitu keindahan yang sampai ke tahap kecemerlangan 
yang mengagumkan, di mana pemandangan- 
pemandangan itu dipilih dan diambil dari sudutnya 
yang indah, begitu juga kata-kata ungkapan dipilih 
dari segi bunyi lafaznya yang cantik dan dari segi 
pengertiannya yang seni. Makna-makna atau 
pengertian-pengertian yang menggambarkan segala 
isi hakikat 'aqidah yang tulen juga mengolahkan 
hakikat ini dari sudut keindahan dan ia menjadikan 
hakikat ini sendiri sebagai satu pancaran cahaya yang 
indah dan gemilang. 

Di antara faktor yang menyarankan ke arah 
keindahan yang gemilang itu ialah wujudnya arahan 
Rabbani yang mengajak manusia meni'mati 
keindahan hayat yang permai: 



"Lihatlah kepada buah-buahnya ketika pokok-pokok itu 
berbuah dan ketika ia masak."(99) 

Itulah arahan secara langsung ke arah keindahan 
yang gemilang untuk diteliti, dikaji dan dini'mati 
dengan penuh kesedaran. 24 


Kemudian keindahan ini sampai kemuncaknya yang 
mengkagumkan di akhir tayangan pameran alam 
buana yang hidup apabila pameran itu sampai di 
sebalik alam buana yang indah ini, iaitu sampai 
kepada hakikat Allah yang menciptakan langit dan 
bumi dan melengkapkan alam dengan segala jenis 
keindahan ini. Di sini Allah membentangkan satu 
gambaran yang indah yang tidak dapat digambarkan 
melainkan oleh pengungkapan Al-Qur'an itu sendiri: 



"Dia tidak boieh dilihat oleh penglihatan mata , sedangkan 
Dia melihat segala penglihatan mata dan Dialah Yang Maha 
Halus dan Maha Mendalam ilmu-Nya."(1 03) 


Justeru itu dalam pelajaran ini kita berada di 
hadapan kitab alam buana yang terbuka yang setiap 
masa dilalui oleh manusia-manusia yang lalai, tetapi 
tidak langsung berhenti memerhatikan penciptaan- 
penciptaan-Nya yang luar biasa dan bukti-bukti 
kekuasaan-Nya yang menakjubkan, juga dilalui oleh 
manusia-manusia yang buta mata hatinya dan kerana 
itu mata mereka tidak dapat melihat keajaibannya 
dan keindahan-keindahannya. Kini Al-Qur'an 
membawa kita menjelajah alam buana ini seolah-olah 
kita baru saja berada di sini. Ia membawa kita berdiri 
di hadapan kejadian-kejadiannya yang menakjubkan 
dan* membuka mata kita melihat pemandangan- 
pemandangannya yang gemilang dan seterusnya 
merangsangkan minat kita ke arah memikirkan titik- 
titik keindahannya yang diabaikan oleh manusia- 
manusia yang lalai. 


Kini Al-Qur'an meletakkan kita di hadapan mu'jizat- 
mu'jizat yang berlaku pada setiap detik malam dan 
siang seperti mu'jizat kelahiran hayat yang aktif dari 
maut yang tidak aktif. Kita tidak mengetahui 
bagaimana hayat itu lahir dan dari mana ia datang 
kecuali hakikat kedatangannya dari Allah dan hakikat 
kelahirannya dari daya qudrat Allah. Manusia tidak 
berupaya mengetahui hakikat hayat, juga hakikat 
penciptaannya. 


Kini AI-Qur'an meletakkan kita di hadapan 
peredaran cakerawala yang menarik, iaitu satu 
peredaran yang amat besar, berterusan dan amat 


24 Lihat babcs^kJ VI ^ JUaJj dan bab 

rfjfi J dalam buku t^^Y' 0^1 £4^ oleh Muhammad Qutb 

halus, la merupakan satu mu'jizat yang tiada tolok 
bandingnya dengan mu'jizat-mu'jizat yang dituntut 
manusia. Peredaran itu berlaku setiap hari dan malam, 
malah berlaku pada setiap detik dan sa'at. 

Kini Al~Qur'an meletakkan kita di hadapan gejala 
kelahiran hayat manusia dari diri yang tunggal dan di 
hadapan gejala pembiakannya dengan cara yang 
sama. 

Kini Al-Qur'an meletakkan kita di hadapan gejala 
kelahiran hayat pada tumbuh-tumbuhan dan di 
hadapan pemandangan-pemandangan air hujan yang 
gugur, tanaman-tanaman yang subur, buah-buah 
yang matang. Itulah sekumpulan kejadian-kejadian 
yang hidup dan pemandangan-pemandangan alam 
yang boleh dijadikan bidang penelitian dan 
penyelidikan jika kita melihatnya dengan perasaan 
yang serius dan hati yang terbuka. 

Itulah alam buana seluruhnya yang kelihatan baru 
seolah-olah kita melihatnya bagi pertama kali, la 
kelihatan hidup seolah-olah sedang berbicara dengan 
penuh mesra dengan kita, la kelihatan bergerak 
dengan harakah yang aktif la kelihatan amat 
mengagumkan pancaindera dan perasaan, la sendiri 
seolah-olah berceramah menjelaskan siapakah Tuhan 
Penciptanya yang mengemukakan bukti-bukti 
keesaan-Nya dan qudrat kuasa-Nya. 

Di waktu inilah perbuatan syirik terhadap Allah - 
selaras dengan tujuan tayangan Al-Qur'an yang 
mencabar konsep syirik dan kaum Musyrikin - 
kelihatan amat ganjil dan asing kepada fitrah alam 
dan tabi'atnya, juga kelihatan begitu keji dalam hati 
nurani setiap mereka yang merenungi alam yang 
penuh dengan bukti-bukti hidayat ini. Di sinilah 
gugurnya hujah konsep syirik dan kaum Musyrikin 
ketika menghadapi saranan keimanan yang begitu 
banyak tersebar di merata pelosok alam yang 
menakjubkan ini. 

Methodologi Al-Qur'an dalam usaha 
mengemukakan hakikat Uluhiyah kepada jiwa 
manusia dan hakikat 'Ubudiyah mereka terhadap 
Allah, mempergunakan hakikat penciptaan hayat, 
hakikat rezeki yang disediakan Allah di alam ini untuk 
memelihara hayat, hakikat kekuasaan Allah yang 
mencipta, memberi rezeki dan mengendalikan alam 
sebab-sebab dengan sendirian tanpa sekutu..... ia 
mempergunakan hakikat-hakikat ini . sebagai 
pernyataan yang efektif dan memberi saranan dan 
sebagai bukti yang kuat bahawa manusia harus 
meletajckan 'Ubudiyahnya kepada Allah Yang Maha 
Esa sahaja dan harus menumpukan kepercayaan, 
ibadat, .keta'atan dan kepatuhan kepada-Nya sahaja. 
Dalam kontek^ ini setelah menayangkan 
pemandangan alam dan menjelaskan hakikat 
penciptaan, rezeki, pemeliharaan hayat dan kuasa Al- 
Qur'an menyeru manusia supaya mereka 
mengabdikan diri mereka kepada Allah sahaja iaitu 
mentauhidkan Allah dengan Uluhiyah dan sifat-sifat- 
Nya dalam semua bidang hidup mereka dan supaya 
mereka meletakkan kuasa Hakimiyah dan rujukan 


hukum pada Allah Yang Maha Esa sahaja, dalam 
semua urusan kehidupan mereka. Di samping itu Al- 
Qur'an mengecam perbuatan mereka yang 
mendakwa mempunyai kuasa Uluhiyah atau salah 
satu dari sifat-sifat-Nya. 


Dalam pelajaran ini juga kita dapati pernyataan 
Allah yang berikut: 




"Itulah (sifat-sifat) Allah Tuhan kamu. Tiada Tuhan yang lain 
melainkan hanya Dia , Dialah Pencipta segala sesuatu . Oleh 
sebab itu : hendaklah kamu mengabdikan diri kepada-Nya 
dan Dialah Tuhan yang memelihara segala sesuatu. "(102) 


Pernyataan ini merupakan satu contoh methodologi 
AI-Qur'an yang mengikatkan ibadat yang tulen 
dengan 'aqidah mentauhidkan Allah Yang Maha Esa 
di samping menjelaskan bahawa "Allah" Pencipta 
segala sesuatu" dan "Dialah yang memelihara segala 
sesuatu". 


Di akhir pelajaran ini dan setelah menayangkan 
bukti-bukti kekuasaan dalam lembaran seluruh alam, 
Al-Qur'an mendedahkan betapa entengnya perbuatan 
mereka yang menuntut bukti dalam bentuk mu'jizat- 
mu'jizat di samping mendedahkan tabi'at manusia- 
manusia pembohong yang degil. Mereka tidak 
beriman bukan kerana kekurangan bukti-bukti dan 
dalil-dalil, malah kerana tabi'at mereka yang telah 
padam cahayanya. Jika tidak, maka inilah bukti-bukti 
yang terang dan begitu banyak di alam ini. 

ie 'k ’k 'k 'k 'k 


(Pentafsiran ayat-ayat 95-96) 



"Sesungguhnya Aliahlah yang memecahkan butir-butir 
tumbuh-tumbuhan dan biji buah-buahan dan Dialah yang 
mengeluarkan yang hidup dari yang mati dan mengeluarkan 
yang mati dari yang hidup. Itulah Allah Tuhan kamu. Oleh itu 
bagaimana mungkin kamu dipesongkan (dari 
kebendaan)."(95) 

Itulah mu'jizat yang tiada siapa pun mengetahuinya, 
lebih-lebih lagi tiada siapa pun yang berkuasa 
menciptakannya. 25 Itulah mu'jizat kelahiran dan 
pergerakan hayat. Setiap detik, biji yang senyap 
mencetuskan tumbuhan yang subur dan butir yang 


25 

Golongan materialis membuat bising iaitu boleh 
diwujudkan setengah-setengah bahan yang tidak boleh 
diwujudkan melainkandi dalam interaksi-interaksi kejadian- 
kejadian yang hidup , sedangkan perbezaan di antara bahan 
organik dan bahan yanghidup adalah besar. Selain dari itu f, 
bahan yang diwujudkan itu adalah dibuat dari bahan-bahan 
yang telah sedia terdptabukannya dicipta oleh manusia , 
masakan mereka berkuasa menciptakannya. 



JUZtr KE-7 


SO SURAH AL-AN’AM C& 


397 


tidak bergerak mengeluarkan pokok yang menjulang 
naik. Hayat yang tersembunyi dalam biji dan butir dan 
subur pada tumbuhan dan pokok merupakan satu 
rahsia yang tersembunyi yang tiada siapa pun 
mengetahui hakikatnya melainkan Allah dan tiada 
siapa pun mengetahui sumbernya melainkan Allah. 
Selepas melihat gejala-gejala dan bentuk-bentuk 
hayat dan selepas mengkaji ciri-ciri dan 
perkembangan-perkembangannya, manusia kini 
berdiri kagum di hadapan rahsia yang ghaib sama 
seperti kagumnya manusia di zaman dahulu. Mereka 
hanya dapat memahami fungsi dan gejala hayat, 
tetapi mereka tidak mengetahui sumber dan 
hakikatnya. Hayat terus berlalu meredahkan jalannya 
dan mu'jizat hayat terus berlaku setiap detik. 

Dari sejak mula lagi Allah mengeluarkan yang hidup 
dari yang mati, iaitu sejak wujudnya alam ini atau 
sekurang-kurangnya sejak wujudnya bumi ini tanpa 
makhluk yang hidup, kemudian lahir makhluk yang 
hidup yang dikeluarkan Allah dari makhluk-makhluk 
yang mati, tetapi bagaimana caranya? Kita tidak 
mengetahui. Dari sejak itulah yang hidup keluar dari 
yang mati iaitu pada setiap detik zarah-zarah yang 
mati berubah dengan perantaraan makhluk-makhluk 
yang hidup kepada bahan-bahan organik yang hidup 
dan menyerap ke dalam tubuh-tubuh yang hidup, 
yakni zarah yang asalnya mati berubah kepada sel-sel 
yang hidup atau sebaliknya. Dan dalam setiap detik 
sel-sel yang hidup berubah kepada zarah yang mati 
sehingga seluruh makhluk yang hidup pada satu hari 
nanti akan berubah kepada zarrah yang mati belaka. 


"Dialah yang mengeluarkan yang hidup dari yang mati dan 
mengeluarkan yang mati dari yang hidup. "(95) 

Dari Mana Lahirnya Hayat? 

Tiada siapa yang berkuasa berbuat begitu kecuali 
Allah. Tiada siapa yang berkuasa melainkan Allah 
yang sejak dari mula lagi mengeluarkan hayat dari 
yang mati dan tiada siapa yang berkuasa melainkan 
Allah yang melengkapkan makhluk yang hidup 
dengan daya qudrat yang boleh mengubahkan zarah- 
zarah yang mati kepada sel-sel yang hidup dan tiada 
siapa yang berkuasa melainkan Allah yang 
mengubahkan sekali lagi sel-sel yang hidup kepada 
zarah yang mati dalam satu pusingan yang belum lagi 
diketahui dengan yakin bilakah proses ini bermula dan 
bagaimana ia berlangsung? Segala pentafsiran yang 
dikemukakan tidak lebih dari andaian-andaian, teori- 
teori dan kemungkinan-kemungkinan sahaja. 

Segala percubaan mentafsirkan gejala hayat tanpa 
berlandaskan ciptaan Allah adalah gagal belaka. Sejak 
manusia lari dari gereja di Eropah seperti larinya keldai 
liar dari singa, mereka cuba mentafsirkan kewujudan 
alam dan kewujudan hayat tanpa mengakui 
kewujudan Allah, tetapi seluruh percubaan itu gagal 
semuanya. Dan tiada lagi yang tinggal di abad dua 


puluh ini kecuali pentafsiran-pentafsiran yang degil 
yang tidak membuktikan sebarang keikhlasan. 

Pendapat-pendapat setengah-setengah tokoh 
ilmiawan mereka yang tidak dapat mentafsirkan 
kewujudan hayat melainkan dengan mengakui 
kewujudan Allah menggambarkan hakikat sejauh 
mana ilmu mereka dalam isu ini. Kami kemukakan di 
sini pendapat-pendapat itu kepada mereka yang 
masih memakan sisa-sisa makanan dari hidangan 
ilmiawan-ilmiawan Eropah di abad yang kelapan belas 
dan yang kesembilan belas dan menolak pandangan 
Islam, kerana Islam berpegang dan percaya kepada 
yang ghaib, sedangkan mereka orang-orang ilmiawan 
bukannya orang-orang yang percaya kepada yang 
ghaib. 

Teori-teori Kebetulan 

Di bawah ini kami pilih untuk mereka pendapat- 
pendapat para ilmiawan dari Amerika: 

Frank Allen, M.A., Ph. D, dari Universiti Cornell dan 
Profesor Fizik dan Biologi di Universiti Manitoba di 
Kanada berkata dalam satu majalahnya yang berjudul 
"Kejadian Alam: Adakah Suatu Kebetulan atau Suatu 
Perancangan?" Dalam buku "Allah Muncul Di Zaman 
Sains " 26 terjemahan Ad-Damardas Abdul Majid 
Sarhan: 

"Jika hayat ini bukannya terjadi sebagai hasil dari 
satu kebijaksanaan atau dari satu perancangan yang 
diatur lebih dulu, maka sudah tentu alam terjadi 
secara kebetulan sahaja, tetapi apakah pula hakikat 
kebetulan itu agar kita dapat memikirkannya dan 
dapat melihat bagaimana ia menciptakan hayat? 

"Kini teori-teori kebetulan dan kemungkinan 
mempunyai asas-asas matematik yang boleh 
dipegang dan boleh dipakai dalam bidang yang luas 
apabila tidak ada keputusan betul yang mutlak. Teori- 
teori ini dapat meletakkan di hadapan kita keputusan 
yang lebih hampir kepada betul, tetapi keputusan itu 
mungkin salah. Kajian teori kebetulan dan 
kemungkinan telah mencapai kemajuan yang besar 
dari segi matematik hingga kita mampu meramalkan 
perlakuan setengah-setengah gejala yang kita sifatkan 
ia berlaku secara kebetulan, iaitu gejala-gejala yang 
kita tidak dapat mentafsirkan kelahirannya dengan 
cara yang lain (seperti membuang bunga dadu dalam 
permainan buah dadu). Dengan kemajuan kajian ini 
kita dapat membezakan di antara perkara-perkara 
yang boleh berlaku secara kebetulan 27 dan perkara- 


26 "fkil cj jjsI", tajuk terjemahan bahasa Arab. 

27 Mengikut kefahaman islam r kita tidak mengetahui adanya 
satu kejadian yang berlaku secara kebetulan di aiam ini, malah 
segala-galanya berlaku dengan perancangan Allah 
"Sesungguhnya Kami telah menciptakan segala sesuatu dengan 
perancangan yang rapi" (49) Al-Qamar. Di sana ada undang- 
undang yang tetap bagi alam ini. Setiap perkara yang berlaku , 
maka ia berlaku dengan perencanaan yang rapi tetapi bukan 
dalam bentuk jabariyah yang automatik. Begitu juga undang- 

perkara yang mustahil berlaku secara kebetulan, juga 
kita dapat mengira kemungkinan berlakunya sesuatu 
gejala dari berbagai gejala dalam masa yang tertentu. 
Sekarang marilah kita perhatikan peranan yang dapat 
dimainkan oleh kebetulan dalam kejadian hayat" 

"Protein-protein adalah dari sebatian-sebatian yang 
asasi dalam semua sel-sel yang hidup, la terdiri dari 
lima unsur iaitu karbon, hidrogen, nitrogen, oksigen 
dan sulfur. Dalam satu juzu' kecil mengandungi 
sebanyak 40,000 bilangan atom. Oleh sebab bilangan 
unsur kimia dalam alam berjumlah 92 unsur yang 
semuanya diagih secara rencam, 28 maka kemungkinan 
berkumpulnya unsur-unsur yang lima ini untuk 
membentuk satu juzu' dari juzu'-juzu' protein boleh 
dikira hisabnya untuk mengetahui kuantiti bahan 
yang seharusnya dicampur secara berterusan untuk 
membentuk juzu' kecil ini, juga untuk mengetahui 
lama masa yang perlu bagi memungkinkan 
pertemuan di antara atom-atom juzu' yang kecil itu." 

"Charles Eugene Guy tokoh matematik Switzerland 
telah menghisabkan semua faktor-faktor ini dan 
beliau dapati bahawa peluang tidak mungkin di 
dapati secara kebetulan untuk membentuk satu juzu' 
protein melainkan dengan nisbah 1 x t O 160 iaitu satu 
bilangan yang tidak boleh diungkapkan dengan kata- 
kata dan tentulah kuantiti bahan yang perlu untuk 
memungkinkan berlakunya interaksi secara kebetulan 
yang dapat melahirkan satu juzu' yang kecil itu lebih 
banyak berjuta-juta kali dari kuantiti yang dapat 
diluangkan oleh alam ini. Dan untuk membentuk satu 
juzu' ini sahaja di muka bumi ini secara kebetulan 
memerlukan berbilion-bilion tahun yang tidak 
terhingga yang dianggar oleh tokoh ahli sains 
Switzerland ini sebanyak 10 243 tahun." 

"Protein-protein itu terbentuk dari rangkaian- 
rangkaian asid-asid amino yang panjang. Oleh itu 
bagaimanakah terbentuknya atom-atom juzu'-juzu' 
yang kecil ini? Kerana jika atom-atom itu terbentuk 
dengan cara yang lain dari cara biasanya nescaya ia 
menjadi tidak sesuai untuk hayat, malah kadang- 
kadang ia menjadi racun. Seorang tokoh sains 
Inggeris J. B. Seather telah mengira cara-cara yang 
boleh membentukkan atom-atom itu sampai berjuta- 
juta banyaknya (atau 10 48 ). Berdasarkan kiraan ini 
adalah mustahil pada akal berlakunya seluruh 
kebetulan ini untuk membina satu juzu' protein." 

"Tetapi protein-protein itu tidak lain melainkan ialah 
bahan-bahan kimia yang tidak hidup, dan hayat tidak 
mungkin wujud padanya kecuali ia diserapi oleh 


rahsia hayat yang kita tidak mengetahui hakikatnya 
walau sedikit pun. Itulah 'akal yang tidak terhingga 29 
Itulah Allah. Dialah sahaja yang berkuasa 
mengetahui 30 dengan kebijaksanaanan-Nya yang 
amat tinggi bahawa juzu' protein yang kedi ini layak 
menjadi tapak hayat lalu Dia membinanya dan 
mengadakan rupa bentuknya dan mengurniakan 
rahsia hayat kepadanya." 

Ujar Irving William Knobloch dari Universiti Iowa 
seorang pakar dalam ilmu warisan tumbuh-tumbuhan 
dan pensyarah ilmu fizik di Universiti Michigan dalam 
majalahnya yang berjudul "Materialisme Sahaja Tidak 
Cukup" dari buku yang sama: 

"Ilmu-ilmu sains tidak berupaya mentafsirkan 
kepada kita bagaimana terjadinya zarah-zarah yang 
paling kecil dan tidak terhingga banyaknya itu serta 
menjadi bahan pembentukan segala benda. Begitu 
juga ilmu sains tidak berupaya mentafsirkan kepada 
kita - berdasarkan teori kebetulan - bagaimana zarah- 
zarah yang amat kecil ini berkumpul untuk 
membentukkan hayat. Tidak syak lagi bahawa teori 
yang mendakwa bahawa segala bentuk hidup yang 
tinggi telah mencapai tahapnya yang maju sekarang 
ini adalah .dengan sebab berlakunya beberapa 
perubahan secara kebetulan, juga berlaku beberapa 
pengumpulan dan pergerakan yang tidak menentu, 
menurut pendapat kami teori ini tidak boleh dipegang 
melainkan secara menerima bulat begitu sahaja, 
kerana ia tidak berlandaskan logik dan alasan yang 
meyakinkan. 31 

Ujar Dr. Albert Macomp Winchester pakar biologi 
dari Universiti Texas dan profesor biologi di Universiti 
Baylor dalam majalahnya yang berjudul "Sains 
Menguatkan Imanku Kepada Allah" dari buku yang 
sama: 

"Saya telah membuat banyak kajian dalam ilmu 
biologi iaitu salah satu bidang dari bidang-bidang 
ilmiyah yang luas yang mengkaji hayat dan tidak ada 
di antara makhluk Allah yang lebih mengagumkan 
dari makhluk-makhluk yang hidup yang menghuni 
alam ini." 

"Lihatlah tumbuhan rumput yang kerdil yang 
tumbuh di tepi-tepi jalan. Apakah anda boleh 
mendapati tandingannya dari segi keajaibannya yang 
mengagumkan itu di antara berbagai-bagai alat yang 
menarik yang diciptakan oleh manusia. Ia merupakan 
satu alat yang hidup yang sentiasa aktif dan tidak 
putus-putus siang dan malam melakukan ribuan 


undang alam itu diperlakukan Allah dalam bentuk mu'jizat 
dalam keadaan-keadaan yang tertentu kerana tujuan yang 
tertentu . Undang-undang alam dan mu'jizat kedua-duanya 
berlaku mengikut perencanaan yang khusus pada setiap kali ia 
berlaku. Apabila kami memetik pendapat-pendapat ahli sains 
maka petikan ini tidak bererti kami bersetuju dengan segala apa 
yang dikatakan mereka . 

28 

Ini satu lagi kesilapan ahli-ahli sains ; kerana di sana tidak 
ada agihan secara rencam , malah seluruh agihan adalah 
berlangsung mengikut perencanaan yang tertentu. 


29 

Istilah 'akal yang tidak berhingga' (Infmite Mind) 
merupakan saki baki dari istilah ilmu falsafah yang digunakan 
oleh penulis ini ; kerana ia sendiri juga merupakan sisa dari 
kebudayaan falsafah . Seorang Muslim tidak menamakan Allah 
melainkan dengan nama-nama Asma'ul-Husna yang diberikan 
oleh-Nya. 

30 Ungkapan ini juga sama dengan istilah di atas. 

31 Sebelum ini beliau telah memetik pendapat Bertrand Russeli 
yang mengatakan bahawa hayat itu terjadi secara kebetulan dan 
kehilangan hayat juga berlaku secara jabariyah yang automatik. 

interaksi-interaksi kimikal dan fizikal dan seluruh 
interaksi itu berlangsung di bawah kuasa 
protoplasma, iaitu satu bahan yang masuk dalam 
struktur setiap makhluk yang hidup." 

"Dari manakah datangnya alat yang hidup dan 
canggih ini? Ia bukannya satu-satunya makhluk yang 
dijadikan begitu oleh Allah, malah Allah menciptakan 
hayat dan menjadikannya berkeupayaan untuk 
memelihara dirinya dan untuk terus bersinambung 
generasi demi generasi dengan memelihara segala 
sifat-sifat dan ciri-ciri yang membezakan di antara 
satu tumbuhan dengan satu tumbuhan yang lain. 
Kajian mengenai pembiakan makhluk-makhluk yang 
hidup merupakan kajian-kajian ilmu biologi yang 
paling menarik dan paling banyak Menonjolkan 
qudrat kuasa Allah. Sel pembiakan (reproduktif) yang 
melahirkan tumbuhan baru mempunyai saiz yang 
amat kecil hingga ke tahap yang sukar di lihat kecuali 
dengan menggunakan teropong pembesar. Di antara 
perkara yang menganehkan ialah setiap sifat dari 
sifat-sifat tumbuhan, setiap urat, setiap rerambut, 
setiap ranting dan cabang dan setiap akar dan daun 
adalah dibentuk di bawah penyeliaan para jurutera 
yang amat kecil. Mereka dapat hidup di dalam sel 
reproduktif yang melahirkan tumbuhan itu. Pasukan 
jurutera itu tidak lain melainkan pasukan kromosom- 
kromosom atau pemindah-pemindah baka atau 
warisan. 32 

Sekadar ini cukuplah (Kita mengikut pendapat- 
pendapat ahli-ahli sains) dan kini marilah kita kembali 
semula kepada 'penjelasan yang indah dan gemilang 
dari ayat-ayat Al-Qur'an: 



"Itulah Allah Tuhan kamu."(95) 

Maksudnya pencipta mu'jizat yang berulang kali 
yang tidak diketahui rahsianya itu ialah Allah iaitu 
Tuhan yang wajar kamu tumpukan seluruh 'Ubudiyah, 
keta'atan dan kepatuhan kepada-Nya sahaja. 



"Oleh itu bagaimana mungkin kamu dipesongkan (dari 
kebenaran)?"(95) 

Maksudnya bagaimana kamu boleh dipesongkan 
dari hakikat yang benar yang amat jelas kepada akal, 
hati dan mata kasar. 

Mu'jizat kelahiran hayat dari benda-benda yang 
mati sering kali disebut dalam Al~Qur'anui-Karim 
sama seperti kekerapannya menyebut tentang 
penciptaan alam buana dalam usaha menarik 
pandangan manusia kepada hakikat Uluhiyah dan 
kesan-kesannya yang membuktikan keesaan Khalig 


32 Lihat pengertian kata-kata dalam buku " 

cjTjlS! cA oleh Abu Ala al-Maududi, Amir 

al-Jama'atul Islamiyah, Pakistan 


agar hakikat ini membawa kepada kepastian 
berpegang dengan konsep Keesaan Tuhan yang 
disembah dan dita'ati oleh para hamba, iaitu konsep 
mempercayai ketuhanan-Nya sahaja, konsep 
menumpukan kepada Rububiyah-Nya sahaja, konsep 
mempersembahkan syi'ar-syi'ar ibadat kepada-Nya 
sahaja, konsep menerima perintah dan arahan dari- 
Nya sahaja dalam segala urusan peraturan kehidupan 
dan konsep menta'ati dan mematuhi syari'at-Nya 
sahaja. 

Konsep-konsep ini tidak disebut dalam Al-Qur'an 
dalam bentuk persoalan-persoalan ketuhanan atau 
teori-teori falsafah, kerana agama Islam adalah agama 
yang lebih serius dari tujuan menghabiskan tenaga 
manusia dalam persoalan-persoalan ketuhanan dan 
teori-teori falsafah, malah matlamat Islam ialah 
membetulkan kefahaman manusia dengan 
mengemukakan kepada mereka 'aqidah yang betul 
agar dapat membentuk kehidupan mereka lahir dan 
batin. 


Sudah tentu matlamat ini tidak akan tercapai 
melainkan dengan mengembalikan manusia kepada 
pengabdian diri kepada Allah sahaja, melainkan 
dengan menumpukan keta'atan kepada Allah sahaja 
dalam urusan kehidupan dunia dan urusan hidup 
seharian mereka, dan melainkan dengan 
menyelamatkan manusia dari kuasa pemerintah- 
pemerintah yang zalim yang mendakwa mempunyai 
kuasa Uluhiyah lalu menjalankan kuasa Hakimiyah 
dalam kehidupan manusia, di mana mereka menjadi 
tuhan-tuhan palsu yang berbagai-bagai ragam, dan 
kehidupan manusia akan terus rosak apabila mereka 
diperhambakan kepada yang lain dari Allah. 


Oleh sebab itu dalam ayat yang berikut kita melihat 
bagaimana Allah membuat ulasan tentang penciptaan 
mu'jizat hayat itu: 



"Itulah Allah Tuhan kamu. Oleh itu bagaimana mungkin 
kamu dipesongkan (dari kebenaran). "(95) 


Maksudnya yang melahirkan hayat itu ialah Allah 
yang wajar menjadi Tuhan yang memelihara dan 
menguasai kamu. Kata-kata bermakna 

pemelihara, pengarah, pembimbing, penguasa dan 
pemerintah. Berdasarkan hakikat ini tiada siapa yang 
wajar menjadi "ar-Rabb" melainkan Allah. 




"Dialah yang memecahkan cahaya pagi dan menjadikan 
malam untuk beristirehat dan menciptakan matahari dan 
bulan dengan kiraan yang amat rapi. Itulah perencanaan 
Allah Yang Maha Perkasa dan Maha Mengetahui." (96) 


Maksudnya Tuhan yang memecah biji tumbuh- 
tumbuhan dan butir buah-buahan Dialah juga yang 

memecahkan cahaya pagi dan Dialah yang 
menjadikan malam sebagai masa untuk beristirehat. 
Seterusnya Dialah juga yang menciptakan matahari 
dan bulan dengan pergerakan dan peredarannya yang 
dikira dengan hisab yang amat tepat dan rapi. 
Semuanya ditentukan oleh qudrat kuasa Allah yang 
mengendalikan segala sesuatu dan ilmu Allah yang 
mengetahui segala-galanya. 

Pemecahan atau keserlahan cahaya pagi dari 
kegelapan merupakan satu pergerakan yang serupa 
dari segi bentuknya dengan pemecahan butir-butir 
dan biji-biji yang tumbuh. Kelahiran cahaya dalam 
pergerakan itu sama dengan kelahiran mata tunas 
tumbuh-tumbuhan dalam pergerakan pemecahan 
butir dan biji. Di antara keduanya terdapat ciri-ciri 
yang bersamaan dari segi pergerakan, kegiatan dan 
keindahan yang dapat diperhatikan dengan jelas dari 
susunan kata-kata ayat ini yang menjelaskan hakikat- 
hakikat kejadian yang mempunyai titik-titik 
keserupaan dari segi hakikat dan tabi'at. 

Di antara pemecahan tunas butir dan biji dengan 
pemecahan cahaya pagi dan ketenangan malam 
terdapat satu hubungan yang lain pula, kerana 
perubahan pagi dan petang, gerak dan diam yang 
berlaku di alam atau di bumi ini mempunyai 
hubungan secara langsung dengan tumbuh- 
tumbuhan dan hayat 

Keadaan bumi yang beredar di sekeliling dirinya di 
hadapan matahari dan keadaan bulan dengan saiznya 
yang ada dan dengan jarak jauhnya dari matahari 
yang wujud sekarang ini, begitu juga matahari 
dengan saiz dan jarak jauh serta darjah kepanasannya 
yang ada dan dengan jarak jauh serta adalah 
kepanasannya yang ada sekarang ini merupakan 
perencanaan-perencanaan Allah Yang Maha Perkasa, 
Maha Kuasa dan Maha Mengetahui. Tanpa 
perencanaan-perecanaan yang tepat dan rapi ini, 
hayat tidak mungkin wujud di bumi seperti sekarang 
dan tumbuhan-tumbuhan dan pokok-pokok tidak 
mungkin tercetus dari butir-butir dan biji-biji. 

Alam ini adalah sebuah alam yang direncanakan 
dengan kiraan yang amat halus, di mana hayat, darjah 
hayat dan jenis hayat dihitung dengan tepat, la adalah 
sebuah alam yang teratur dan tidak mempunyai ruang 
untuk kebetulan yang datang secara mendadak 
walaupun kebetulan yang disifatkan mereka sebagai 
kebetulan yang tunduk kepada undang-undang dan 
dapat dikira dengan ilmu hisab. 

Orang-orang yang mendakwa hayat ini terjadi 
secara kebetulan yang mendadak, di mana hayat 
bukan sahaja tidak dipedulikan alam, malah yang 
kelihatan jelas ia dimusuhi alam. Semua hakikat ini 
dijelaskan oleh saiz planet bumi yang kecil yang 
menjadi tempat lahirnya jenis hayat yang ada ini. 
Malah setengah-setengah mereka ada pula yang 
mengatakan bahawa saiz bumi yang kecil ini 
menyarankan andainya alam ini mempunyai Tuhan, 
tentulah Dia tidak layak memberi perhatian-Nya yang 
berat kepada hayat ini.. .dan sebagainya dari 


pandangan-pandangan kosong yang kadang-kadang 
mereka sifatkannya sebagai pandangan ilmiyah dan 
kadang-kadang mereka sifatkannya sebagai 
pandangan falsafah, sedangkan yang sebenarnya ia 
merupakan pandangan yang tidak layak dijadikan 
bahan perbincanganl 

Dalam konteks ini mereka sebenarnya berhakimkan 
nafsu yang menguasai jiwa mereka; mereka tidak 
berhakimkan hasil-hasil kajian ilmu mereka yang 
meyakinkan mereka. Apabila pendapat mereka dibaca 
oleh seseorang, ia dapati mereka seolah-oiah sengaja 
melarikan diri dari hakikat yang telah diputuskan lebih 
dahulu untuk tidak menerimanya. Mereka sebenarnya 
lari dari Allah yang mencabar mereka dengan dalil- 
dalil kewujudan, keesaan dan qudrat-Nya yang mutlak 
yang terpampang dari segala penjuru. Setiap-kali 
mereka memilih jalan melarikan diri dari mengakui 
hakikat ini, tiba-tiba mereka dapati Allah muncul di 
penghujung jalan itu dan dengan cemas pula mereka 
mengubahkan haluan ke jalan yang lain, tetapi di 
penghujung jalan itu juga mereka tetap berdepan 
dengan Allah. 

Mereka, adalah manusia-manusia malang dan 
kecewai Di. suatu masa dulu mereka lari dari 
pengaruh gereja dan tuhannya yang telah 

e ks p I o i t ais i ka n oleh para paderi untuk 

memperbudakkan orang ramai. Mereka melarikan diri 
darinya seperti keldai melarikan diri dari singa, dan 
mereka terus berada dalam tradisi melarikan diri dari 
gereja sehingga ke masa-masa permulaan abad dua 
puluh ini tanpa menoleh ke belakang untuk 
memastikan sama ada gereja masih memburu mereka 
atau tidak. Mereka terus lari dengan nafas yang 
termengah-mengah capek. 

Mereka adalah manusia-manusia malang dan 
kecewa kerana hasil-hasil kajian ilmu mereka sendiri 
pada hari ini juga mencabar mereka. Kemanakah 
mereka hendak melarikan diri? 

Tokoh ahli ilmu fizik Frank Allen yang telah kita 
petikkan pandangannya pada perenggan yang lalu 
dalam satu majalahnya mengenai kelahiran hayat 
telah berkata lagi: 

"Kesesuaian bumi untuk menjadi gelanggang hayat 
adalah berlansung di dalam berbagai-bagai bentuk 
yang tidak boleh ditafsirkan di atas landasan 
kebetulan dan keserampangan. Bumi ialah sebuah 
bola yang tergantung di angkasa raya dan berputar di 
sekeliling dirinya dan putaran itu melahirkan 
perubahan silih berganti siang dan malam, la beredar 
di sekeliling matahari sekali pada setiap tahun dan 
peredaran ini melahirkan perubahan musim yang silih 
berganti yang sekaligus itu juga memainkan peranan 
menambahkan kawasan permukaan bumi yang boleh 
didiami dan menambahkan kepelbagaian jenis-jenis 
tumbuh-tumbuhan yang lebih banyak dari keadaan 
jika bumi itu diam tidak beredar, la diselubungi 
lapisan gas yang mengandungi gas-gas yang perlu 
untuk hayat dan lapisan ini meluas di sekelilingnya ke 
paras yang sangat tinggi melebihi 500 batu. 

"Kepadatan lapisan gas ini sampai ke tahap yang 
mampu menghalangi rempuhan berjuta-juta meteor 
yang boleh membunuh kita setiap hari. Meteor- 
meteor itu meluncur ke arah kita dengan kelajuan tiga 
puluh batu sesa'at dan lapisan udara yang meliputi 
bumi berfungsi memelihara darjah kepanasannya 
pada paras yang sesuai dengan hayat dan ia 
membawa wap air dari lautan-Iautan jauh ke dalam 
kawasan-kawasan pendalaman benua-benua di mana 
digugurkan hujan yang lebat yang menghidupkan 
bumi yang tandus, sedangkan air hujan merupakan 
sumber air tawaran tanpa air hujan bumi akan 
menjadi padang Sahara yang tandus dan sunyi dari 
segala kesan hayat Dari sini kita dapat melihat 
bahawa udara dan lautan-Iautan yang terbentang di 
permukaan bumi merupakan roda imbangan bagi 
alam". 

Dalil-dalil ilmiyah begitu banyak terkumpul di 
hadapan mereka dan semuanya menyarankan 
bahawa kebetulan secara total tidak mampu 
mentafsirkan kelahiran hayat, kerana kelahiran hayat, 
pertumbuhan dan kesuburannya, kelanjutan hayat 
dan kepelbagaiannya memerlukan berbagai-bagai 
penyesuaian yang tidak terhingga dalam pelan induk 
alam buana dan di antaranya ialah penyesuaian- 
penyesuaian yang disebut oleh tokoh ahli sains tadi 
dan selain dari itu ada lagi berbagai-bagai 
penyesuaian yang lain. Oleh sebab itu tiada lagi 
pentafsiran lain yang sesuai melainkan pentafsiran 
yang berlandaskan perencanaan Allah Yang Maha 
Perkasa dan Maha Mengetahui yang memberi kepada 
segala sesuatu bentuk kejadian yang sesuai dan 
memberi bimbingan yang diperlukannya. Dialah yang 
menciptakan segala sesuatu dan merencanakannya 
dengan perencanaan yang rapi. 

****** 


(Pentafsiran ayat 97) 



"Dan yang telah menciptakan bintang-bintang untuk kamu 
supaya kamu berpedoman dengannya di dalam kegelapan - 
kegelapan di daratan dan lautan. Sesungguhnya Kami telah 
menjelaskan bukti-bukti kekuasaan (Kami) kepada golongan 
orang-orang yang mengetahui. "(97) 

Inilah penjelasan lanjutan yang menyempurnakan 
pemandangan cakerawala, di mana beredarnya 
matahari, bulan dan bintang-bintang, la merupakan 
satu pemandangan yang melengkapkan 
pemandangan alam buana yang besar dan indah yang 
mempunyai hubungan yang rapat dengan kehidupan 
manusia, kepentingan-kepentingan dan minat 
perhatian mereka: 



"Supaya kamu berpedoman dengannya di dalam kegelapan- 
kegelapan di daratan dan lautan. "(97) 

Bintang Sebagai Pedoman Menghadapi Kegelapan 
Dalam Erti Katanya Yang Luas 

Kawasan-kawasan pendalaman daratan dan lautan 
merupakan kawasan gelap yang memerlukan manusia 
menggunakan bintang-bintang sebagai pedoman 
mereka. Begitulah keadaan mereka di zaman lampau 
dan ia masih lagi berterusan hingga sekarang. Di sana 
terdapat berbagai-bagai cara menggunakan bintang- 
bintang sebagai pedoman dan ia semakin bertambah 
maju dengan wujudnya berbagai-bagai penemuan 
sains dan ujian-ujian. Kaedah berpedoman dengan 
bintang-bintang dalam kegelapan daratan dan lautan 
itu adalah satu prinsip yang masih kekal sama ada 
ketika menghadapi kegelapan fizikal atau kegelapan 
kefahaman atau pemikiran. Ayat Qur'an yang syumul 
ini kekal dapat berbicara dengan manusia mengenai 
hakikat yang dijelaskannya itu di peringkat 
perkembangan hidup mereka yang pertama, di mana 
mereka dapati penjelasannya tepat, dengan realiti 
hidup yang dijalani oleh mereka. Dan ayat ini juga 
kekal dapat berbicara dengan manusia di peringkat, di 
mana Allah telah membuka berbagai-bagai rahsia 
alam yang dikehendaki-Nya kepada mereka dan 
mereka dapati penjelasan itu juga tepat dengan realiti 
hidup yang dijalani mereka. 

Kelebihan methodologi Al-Qur'an tetap kekal dapat 
berbicara dengan fitrah manusia mengenai hakikat- 
hakikat alam bukan dalam bentuk teori, tetapi dalam 
bentuk penjelasan yang realistik, di mana tergambar 
di sebaliknya kekuasaan Allah yang menciptakannya, 
juga perencanaan-Nya yang halus, rahmat-Nya yang 
melimpah-ruah dan pentadbiran-Nya yang rapi, iaitu 
satu bentuk penjelasan yang dapat mempengaruhi 
akal dan hati, dapat memberi inspirasi, wawasan dan 
kesedaran, dapat mendorong ke arah berfikir dan 
mengambil pengajaran, juga ke arah menggunakan 
ilmu pengetahuan untuk sampai kepada hakikat 
agung yang sepadu. Oleh sebab itulah kejadian 
bintang-bintang yang diciptakan Allah untuk menjadi 
pedoman kepada manusia ketika menghadapi 
kegelapan di daratan dan lautan itu diiringi dengan 
pernyataan berikut yang memberi saranan yang 
mendalam: 



"Kami telah menjelaskan bukti-bukti kekuasaan Kami kepada 
golongan orang-orang yang mengetahui."(97) 

Kebolehan menggunakan bintang-bintang sebagai 
pedoman ketika menghadap kegelapan daratan dan 
lautan itu memerlukan kepada ilmu' pengetahuan 
tentang jalan-jalan peredaran bintang-bintang, 
tempat-tempat dan orbit-orbitnya dan ia juga 
memerlukan kepada golongan orang-orang mengerti 
menggunakan semua kejadian ini sebagai dalil-dalil 
yang membuktikan adanya Allah Yang Maha 
Pencipta, Maha Perkasa dan Maha Bijaksana. 

Pedoman yang dimaksudkan di sini sebagaimana 
telah Kami jelaskan ialah pedoman (dalam erti 
katanya yang luas) iaitu pedoman dalam masa 
menghadapi kegelapan fizikal di alam kenyataan dan 
dalam masa menghadapi kegelapan akal dan hati 
nurani. Orang-orang yang hanya menggunakan 
bintang-bintang sebagai pedoman di alam fizikal 
sahaja tanpa menghubungkan maksudnya dengan 
Khaliq yang menciptakannya adalah orang-orang 
yang tidak mengerti berpedoman dengannya untuk 
mendapat hidayat yang besar. Mereka adalah orang- 
orang yang memutuskan hubungan alam buana 
dengan Khaliqnya dan hubungan kejadian-kejadian 
alam dengan maksudnya yang membuktikan 
kewujudan Penciptanya yang agung. 


Kebolehan memaham amat perlu di sini untuk 
membolehkan seseorang memahami rahsia ciptaan 
Allah pada diri yang sama ini, yang menjadi sumber 
lahirnya berbagai-bagai cara penyesuaian yang 
mengagumkan, yang wujud di sebalik proses 
persenyawaan benih lelaki dan perempuan yang 
dijadikan sarana untuk membiak dan menyediakan 
lelaki dan perempuan yang wajar di alam manusia 
untuk melangsungkan proses perkahwinan yang telah 
ditentukan Allah sebagai sarana untuk kesuburan dan 
pembiakan manusia dan sebagai sarana untuk 
mengasuh dan mendidik kanak-kanak dalam suasana 
yang dapat memelihara insaniyah mereka dan dapat 
menjadikan mereka layak menjalani kehidupan 
insaniyah. 


****** 


[Pentafsiran ayat 98) 

Kisah Kejadian Manusia 

"Dan Dialah Yang telah menciptakan kamu dari diri yang 
satu iaitu satu diri yang menjadi tempat ia menetap 
sementara (rahim perempuan) dan satu diri yang iain 
menjadi tempat simpanan benih (sulbi lelaki). Sesungguhnya 
Kami telah menjelaskan bukti-bukti kekuasaan Kami kepada 
golongan orang-orang yang faham. "(98) 


Itulah ayat secara langsung menyentuh kejadian diri 
manusia sendiri pada kali ini, iaitu kejadian diri 
manusia yang satu, yang mempunyai kesatuan dan 
persamaan hakikat di antara jenis lelaki dan jenis 
perempuan. 33 Hayat pada manusia memulakan 
langkah pertamanya untuk membiak dengan sel 
benih lelaki dan benih perempuan yang 
disenyawakan, di mana diri lelaki berfungsi sebagai 
tempat simpanan sel ini di bahagian sulbinya dan diri 
perempuan berfungsi sebagai tempat menetap 
sementara iaitu dalam rahimnya. Dari sini hayat 
memulakan pertumbuhan dan perkembangannya 
hingga membiak melahirkan umat manusia yang 
berbagai-bagai rupa dan warna, berbagai bahasa dan 
suku bangsa dan berbagai bentuk yang tidak 
terhingga dan akan terus beraneka-ragam selama 
adanya hayat 




"Sesungguhnya Kami telah menjelaskan bukti-bukti 
kekuasaan Kami kepada golongan orana-orana yang 
faham. "(98) 


33 Sepanjang pembacaan saya, belum saya ketemui adanya 
mana-mana athar Islamiyah yang muktamad yang menjelaskan 
kisah penciptaan Hawa dari 'Adam, sedangkan athar inilah 
yang kadang-kadang dijadikan hujah untuk mentafsirkan 
maksud ayat iVG b- " (diri yang satu). Yang jelas 
kepada saya maksud ayat ini ialah diri yang sama dan satu 
kerana lelaki dan perempuan mempunyai hakikat yang sama dan 
satu. 


Di sini dalam tafsir Fi Zilal ini kami tidak dapat 
menghuraikan persoalan ini lebih jauh dan secara 
terperinci dalam menjelaskan cara-cara penyesuaian 
ini, kerana ia memerlukan kepada satu kajian yang 
khusus. 34 Kami hanya dapat menyebut di sini 
bagaimana nutfah melahirkan lelaki atau perempuan 
dan bagaimana berlakunya proses - menerusi sistem 
agihan yang diaturkan Allah yang tidak diketahui oleh 
kita - pengeluaran lelaki dan perempuan dengan 
kadar dan bilangan yang cukup untuk meneruskan 
kelanjutan dan kesinambungan hidup manusia. 


Sebelum ini kami terangkan ketika mentafsirkan 
firman: 





"Dan di sisi Aliah tersimpan anak-anak kunci segala perkara 
ghaib, tiada siapa yang mengetahuinya kecuali Dia"(59) 


bahawa faktor yang menentukan benih perempuan 
dan benih lelaki yang disenyawakan itu sama ada 
menjadi lelaki atau perempuan ialah perencanaan 
Allah yang menentukan bilangan kromosom- 
kromosom yang ada pada jejentik mani lelaki, la akan 
menjadi lelaki apabila kromosom-kromosom 
lelaki/jantan mengatasi kromosom-kromosom 
perempuan/betina, dan sebaliknya akan menjadi 
perempuan/betina apabila kromosom-kromosom 
perempuan/betina mengatasi kromosom-kromosom 
lelaki/jantan. Perencanaan menentukan lelaki atau 
perempuan ini merupakan urusan ghaib yang 
diketahui oleh Allah. Tiada siapa pun yang berkuasa 
dalam urusan ini kecuali Dia. 


Perencanaan yang dilaksanakan Allah pada setiap 
kali, di mana Dia menaurniakan anak perempuan atau 
anak lelaki kepada siapa yang dikehendaki oleh-Nya 
itu, dapat memelihara imbangan yang berterusan di 
seluruh negeri di bumi ini di antara bilangan 
perempuan dan bilangan lelaki. Oleh sebab itu 
kerosakan imbangan tidak berlaku di peringkat umat 
manusia, dan dengan perantaraan imbangan yang 


34 Lihat bab " AaaL*" dalam buku " 

sedemikian rupa kesuburan dan pembiakan 
keturunan manusia dapat berlangsung dengan baik 
dan sekali gus itu juga dapat memantapkan 
kehidupan suami isteri. Walaupun pembiakan itu 
dapat dilangsungkan dengan bilangan lelaki yang 
kecil, namun pembiakan itu - mengikut perencanaan 
Allah dalam kehidupan manusia - bukanlah menjadi 
matlamat pertemuan di antara lelaki dan perempuan, 
malah yang menjadi matlamat yang membezakan 
manusia dari binatang ialah kemantapan kehidupan 
suami isteri di antara lelaki dan perempuan, kerana di 
sebalik kemantapan ini terdapat matlamat-matlamat 
yang tidak boleh dicapai melainkan dengannya, dan 
matlamat yang paling penting ialah kemantapan 
hidup zuriat di bawah pemeliharaan dan perlindungan 
ibu bapa dalam lingkungan keluarga agar zuriat ini 
dapat disedia dan dilatih untuk memainkan peranan 
insaniyah mereka yang khusus, di samping 
memperlengkapkan mereka untuk mendapat 
makanan dan mempertahankan keselamatan diri 
seperti haiwan. Peranan insaniyah yang khusus itu 
memerlukan kemantapan di antara dua ibu bapa 
dalam tempoh yang jauh lebih panjang dari tempoh 
yang diperlukan oleh anak-anak haiwan. 35 


Imbangan yang berterusan ini sahaja sudah cukup 
untuk menjadi bukti kehalusan dan kebijaksanaan 
Allah dalam perencanaan-Nya di sisi orang-orang 
faham dan mengerti: 





"Sesungguhnya : Kami telah menjelaskan bukti-bukti 
kekuasaan Kami kepada golongan orang-orang yang 
faham. "(98) 


Orang-orang yang buta mata hati dan terhijab dari 
kebenaran terutama ahli-ahli sains yang 
mempersendakan urusan-urusan ghaib, maka mereka 
akan melalui ayat-ayat ini dengan mata hati yang buta 
dan terhijab: 


"Dan andainya mereka melihat segala bukti (kebenaran) 
nescaya mereka tidak juga beriman kepadanya i "(25) 




'k rk * * * * 


(Pentafsiran ayat 99) 

Kisah Hujan Dengan Tumbuh-tumbuhan 


terdapat di alam buana dan menarik perhatian 
manusia kepada berbagai-bagai peringkat 
perkembangannya, berbagai-bagai bentuk rupanya, 
dan berbagai-bagai jenisnya. Di sini ia menyentuh 
perasaan dan kesedaran jiwa manusia terhadap hayat 
yang terdapat dalam pemandangan-pemandangan itu 
dan terhadap maknanya yang membuktikan 
wujudnya qudrat Allah yang menciptakan hayat, di 
samping menarik hati manusia supaya meneliti dan 
menghayati keindahannya: 


" ** ■" x ^ 


"Dan Dialah Yang telah menurunkan air hujan dari langit lalu 
Kami keluarkan dengannya segala jenis tumbuh-tumbuhan 
dan dari tumbuhan itu Kami keluarkan tanaman yang 
menghijau dan darinya Kami keluarkan biji-bijian (buahan) 
yang tersusun rapi . Dan dari pokok kurma , iaitu dari 
mayangnya Kami keluarkan tandan=tandan buah kurma 
yang mudah dipetik dan Kami (adakan) kebun-kebun 
anggur , zaitun dan delima yang serupa dan tidak serupa , 
perhatikanlah kepada buah-buahnya ketika pokok-pokok itu 
berbuah dan ketika ia masak. Sesungguhnya di dalam 
kejadian-kejadian itu terdapat bukti-bukti kekuasaan Allah 
kepada golongan orang-orang yang beriman." (99) 


Air disebut begitu kerap di dalam Al-Qur'an ketika 
ia memperkatakan tentang hayat dan penumbuhan 
tumbuh-tumbuhan. 


SC 3 



"Dan Dialah yang telah menurunkan air hujan dari langit 
lalu Kami keluarkan dengannya segala jenis tumbuh- 
tumbuhan ."(99) 


Kemudian ayat-ayat yang berikut terus 
menyambung tayangan pemandangan-pemandangan 
hayat yang tumbuh berkembang di bumi, yang dapat 
di lihat mata, dipastikan pancaindera dan difikirkan 
oleh hati setelah melihat keajaiban-keajaiban ciptaan 
Allah. Ia membentangkan pemandangan- 
pemandangan itu mengikut gambarannya yang 


35 Lihat huraian yang panjang lebar dalam buku " oleh 
Ustaz Abui A' la al-Maududi, Amir Jama'atul Islamiyah, Pakistan. 


Peranan air dalam menumbuhkan segala jenis 
tumbuhan itu adalah satu peranan yang sangat ketara 
dan diketahui oleh semua manusia baik yang primitif 
mahupun yang bertamadun, baik yang jahil mahupun 
yang alim, tetapi peranan air yang sebenar lebih besar 
dan lebih jauh dari peranannya yang ketara yang 
dijelaskan oleh Al-Qur'an kepada manusia umumnya 
itu. Dari awal lagi air - melalui perencanaan Ilahi - 
mengambil bahagian dalam proses menjadikan tanah 
permukaan bumi boleh menumbuhkan tanaman jika 
betul teori-teori yang mengandaikan bahawa 

permukaan bumi dalam satu tempoh yang tertentu 
berada dalam keadaan bernyala kemudian menjadi 
permukaan yang keras yang dapat diubah kepada 
tanah yang lembut), kemudian air terus memberi 
sumbangannya untuk menyuburkan tanah ini, iaitu 
dengan menggugurkan nitrogen/azote dan udara 
setiap kali kilat memancar lalu karan elektrik yang 
gugur di udara akan mengeluarkan nitrogen/azote 
yang boleh larut di dalam air dan gugur bersama 
hujan untuk memulihkan kesuburan tanah, la 
merupakan baja yang kemudian manusia meniru 
undang-undang alam untuk membuat baja itu, dan 
sekarang dengan cara yang sama mereka membuat 
baja iaitu satu bahan jika kehabisan dari tanah akan 
menyebabkan permukaan bumi tandus dari tumbuh- 
tumbuhan. 


£ 





"Dan dari tumbuhan itu Kami keluarkan tanaman yang 
menghijau dan darinya Kami keluarkan biji-bijian (buah- 
buahan) yang tersusun rapi dan dari pokok kurma iaitu dari 
mayang-mayangnya Kami keluarkan tandan-tandan buah 
kurma yang mudah (untuk dipetik) dan (Kami) adakan 
kebun-kebun anggur, zaitun, dan delima yang serupa dan 
yang tidak serupa."(99) 


Segala tumbuhan bermula, dengan warna hijau. 
(Dalam bahasa Arab) perkataan (>“.) (keadaan yang 
menghijau) lebih halus bayangnya dan lebih 
mendalam sentuhannya dari perkataan (y^i) (hijau). 


Qur'an tidak berkata: "Makanlah buahnya apabila ia 
berbuah", malah ia berkata "lihatlah kepada buah- 
buahnya ketika pokok-pokok itu berbuah dan ketika 
ia masak", kerana ruang yang ditonjolkan di sisi ialah 
ruang keindahan dan keni'matan, juga ruang 
pemerhatian dan renungan terhadap bukti-bukti 
kekuasaan Allah dan keindahan ciptaan-Nya di alam 
hayat. 



'• Sesungguhnya ciptaan-ciptaan itu merupakan bukti-bukti 
kekuasaan Allah bagi golongan orang-orang yang 
beriman. “(99) 


Keimanan itulah yang menjadi faktor yang 
membuka- pintu hati, menerangi tanggapan dan 
kefahaman, menggerakkan alat-alat penerima dan 
penyambut yang ada pada fitrah manusia. Keimanan 
menghubungkan makhluk insan dengan alam dan 
menyeru jiwa manusia ke arah beriman kepada Allah 
yang menciptakan semesta alam. Tanpa keimanan, 
maka di sana wujudlah hati-hati yang tertutup dan 
buta dan wujudlah fitrah-fitrah yang terbalik haluan. 
Hati dan fitrah yang seperti ini memandang sepi 
kepada semua ciptaan dan bukti kekuasaan Allah 
yang dilaluinya tanpa merasa dan menyambut 
saranan-saranannya. 

Hanya orang-orang yang dapat mendengar sahaja memberi 
sambutan. "(36) 


Dan hanya orang-orang yang beriman sahaja yang 
dapat memahami bukti-bukti kekuasaan Allah ini. 


'k * * * * * 


(Pentafsiran ayat-ayat 100 - 101) 


Tumbuhan yang menghijau itu mengeluarkan biji- 
bijian yang tersusun rapi seperti tangkai biji-biji padi 
atau sebagainya, dan dari mayang-mayang kurma 
Kami keluarkannya tandan-tandan yang dekat. 
Perkataan qinwan (oL»ja) ialah jamak dari qinw (jjS) 
dan maknanya ialah cabang yang kecil, dan pada 
pokok kurma ialah tandan yang membawa buahnya. 
Perkataan tandan dan sifatnya yang digambarkan 
sebagai "dekat" itu turut serta memberi satu 
bayangan yang lemah-iembut sesuai dengan 
bayangan seluruh pemandangan itu yang melahirkan 
bayangan yang lembut dan mesra. "Dan Kami 
keluaran kebun-kebun anggur, zaitun dan delima" 
dengari jenis-jenisnya "yang serupa dan yang tidak 
serupa." 



"Perhatikanlah kepada buah-buahnya ketika pokok-pokok 
itu berbuah dan ketika ia masak. "(99) 

Maksudnya, lihatlah dengan matahati dan hati yang 
jaga ketika ia berbunga, dan ketika buah itu 
berkembang megah sewaktu cukup matang. Lihatlah 
kepadanya dan ni'matilah keindahannya. Di sini Al- 


Asal-usul Menyembah Makhluk Jin 

Apabila penjelasan Al-Qur'an sampai ke tahap ini, di 
mana ia membentang kepada hati manusia lembaran 
alam yang penuh dengan bukti-bukti kewujudan 
Allah, keesaan dan kekuasaan-Nya, pengurusan dan 
pentadbiran-Nya, dan di mana jiwa manusia dipenuhi 
bayangan alam yang memberi saranan dan inspirasi, 
dan di mana ia menghubungkan hati nurani manusia 
dengan hati alam buana yang mendegup pada setiap 
kejadian yang hidup dan mengungkapkan rasa takjub 
terhadap keindahan ciptaan Allah Yang Maha 

Pencipta apabila penjelasan Al-Qur'an sampai ke 

tahap ini, ia lantas membentangkan amalan syirik 
yang dilakukan oleh kaum Musyrikin yang kelihatan 
begitu ganjil dan sumbang dalam suasana iman yang 
menghubungkan manusia dengan Allah yang 
menciptakan alam ini. Al-Qur'an juga 
membentangkan tanggapan-tanggapan kaum 
Musyrikin yang salah, karut dan menjijikkan hati dan 
akal, dan setelah itu Al-Qur'an dengan pantas 
mengiringi satu pernyataan yang menolak tanggapan- 
tanggapan yang salah dan karut itu dan kebetulan 
seluruh suasana bersedia untuk menerima penolakan 
itu: 

"Dan mereka (kaum Musyrikin) jadikan jin sebagai sekutu- 
sekutu Allah , sedangkan Dialah yang telah menciptakan 
mereka. Dan mereka telah melakukan pembohongan 
terhadap Allah (dengan mengatakan) Dia mempunyai anak 
lelaki dan anak perempuan tanpa berasaskan ilmu 
pengetahuan. Maha Suci dan Maha Tinggilah Allah dari 
segala sifat yang disifatkan mereka (100). Dia adalah Tuhan 
yang menciptakan langit dan bumi t bagaimana mungkin Dia 
mempunyai anak , sedangkan Dia tidak mempunyai isteri? 
Dan Dialah yang telah menciptakan segala sesuatu dan 
Dialah Yang Maha Mengetahui segala sesuatu. "(101) 


Dahulu setengah-setengah kaum Musyrikin Arab 
menyembah makhluk jin, sedangkan mereka tidak 
mengetahui hakikat makhluk jin. Itulah tanggapan- 
tanggapan karut kepercayaan paganisme. Memang 
telah menjadi kaedah apabila hati manusia 
menyeleweng seinci dari prinsip tauhid yang mutlak, 
ia akan hanyut dalam penyelewengannya ke batas- 
batas yang jaulvdan ruang jarak di antaranya dengan 
garis penyelewengan yang bermula dengan titik yang 
kecil dan sukar di lihat itu akan melebar luas. Dahulu 
kaum Musyrikin berpegang dengan agama Ismail, 
iaitu agama tauhid yang dibawa oleh Nabi Ibrahim 
a.s. ke tempat itu, tetapi mereka telah menyeleweng 
dari agama tauhid itu. Sudah tentu penyelewengan ini 
pada mulanya sedikit sahaja kemudian berakhir 
dengan tahap penyelewengan yang amat keji hingga 
sanggup menjadikan makhluk jin sebagai sekutu 
Allah, sedangkan jin makhiuk ciptaan-Nya. Maha Suci 
Allah dari segala sekutu: 

fe-J " 


"Dan mereka (kaum Musyrikin) telah menjadikan jin sebagai 
sekutu-sekutu Allah , sedangkan Dialah yang telah 
menciptakan mereka. "( 100) 


Kepercayaan wathaniah atau paganisme yang 
berbagai-bagai jenis di dalam masyarakat-masyarakat 
jahiliyah yang berbagai-bagai rupa telah membuat 
tanggapan bahawa di sana adanya roh-roh yang jahat 
yang sama dengan gambaran syaitan-syaitan, dan 
mereka menaruh perasaan takut kepada kejadian- 
kejadian itu sama ada berupa roh-roh yang jahat atau 
lembaga-lembaga yang jahat lalu mereka 
mempersembahkan kepadanya berbagai-bagai 
korban untuk memeliharakan diri mereka dari 
kejahatannya, dan akhirnya mereka jadikannya tuhan 
sembahan. 


Kepercayaan paganisme Arab merupakan salah satu 
dari paganisme-paganisme ini yang mendukung 
tanggapan-tanggapan yang karut dalam bentuk 
menyembah makhluk jin dan menganggapkannya 
sebagai sekutu Allah. Maha Suci Allah darinya. 36 

Al-Qur'an mencabar mereka dengan satu 
pernyataan yang mengecap kepercayaan ini sebagai 
karut. Ia mencabar mereka dengan satu perkataan: 

"Sedangkan Dialah yang telah menciptakan mereka. "(100) 

Dengan sepatah perkataan ini sudah cukup untuk 
mengecapkan kepercayaan itu sebagai satu 
kepercayaan yang karut, kerana jika Allah S.W.T. yang 
telah menciptakan jin-jin ini, bagaimana pula mereka 
layak menjadi sekutu Allah, dalam urusan Uluhiyah 
dan Rububiyah? Ini bukanlah satu-satunya dakwaan 
mereka yang karut, kerana kepercayaan-kepercayaan 
paganisme yang karut itu tidak terhenti setakat satu 
penyelewengan sahaja, malah mereka mendakwa 
pula bahawa Allah mempunyai putera-putera dan 
puteri-puteri: 



"Dan mereka telah melakukan pembohongan terhadap Allah 
(dengan mengatakan) Dia mempunyai anak lelaki dan anak 
perempuan tanpa berasaskan ilmu pengetahuan. "(100) 

Perkataan "lAp." (melakukan pembohongan), iaitu 
mengada-ngadakan. Makna asal perkataan ini ialah 
"mencarik" adalah membawa satu nada dan satu 
bayangan yang tertentu yang melukiskan tindakan 
melakukan pembohongan sebagai tindakan yang 
mengoyak dan mencarikkan hakikat. 


Kaum Yahudi melakukan pembohongan dengan 
mengatakan 'Uzayr putera Allah dan kaum Nasara 
pula 'mengatakan al-Masih putera Allah, sementara 
kaum Musyrikin mengatakan malaikat sebagai puteri- 
puteri Allah. Mereka mendakwa malaikat dari jenis 
perempuan, sedangkan tiada seorang pun dari 
mereka mengetahui mengapa malaikat itu dari jenis 
perempuan. Semuanya merupakan dakwaan- 
dakwaan yang tidak berlandaskan ilmu. 




"Maha Suci dan Maha Tinggilah Allah dari (segala sifat) yang 
disifatkan mereka. "( 1 00) 


Kemudian AI~Qur'an mencabar pembohongan dan 
kepercayaan-kepercayaan mereka dengan hakikat 
ketuhanan dan berdebat dengan mereka tentang 
kepercayaan-kepercayaan itu dengan mengemukakan 
alasan yang mendedahkan kelemahannya: 


Ujar al-Kalbi dalam buku "Al-Asnam" : "Bani Mulayh dari 
suku Khuza'ah menyembah jin." 

"Dia adalah Tuhan yang menciptakan langit dan bumi, 
bagaimana mungkin Dia mempunyai anak sedangkan Dia 
tidak mempunyai isteri? Dan Dialah yang telah menciptakan 
segala sesuatu dan Dialah Yang Maha Mengetahui segala 
sesuatu."(101) 

Maksudnya, Tuhan yang berkuasa mengwujudkan 
alam dari 'Adam (tiada) sudah tentu tidak 
memerlukan kepada anak pinak kerana anak pinak 
merupakan kesinambungan bagi mereka yang mati, 
pertolongan kepada mereka yang lemah dan 
keni'matan kepada mereka yang tidak berkuasa 
mencipta. 

Di samping itu kaum Musyrikin memang tahu 
peraturan beranak pinak, iaitu sesuatu kejadian itu 
memerlukan kepada pasangan betina yang sebangsa 
dengannya. Oleh itu bagaimana Allah yang 

bersifatkan Maha Esa dan Tunggal tiada suatu pun 
yang setanding dengan-Nya, mempunyai anak? Dan 
bagaimana mungkin zuriat keturunan itu wujud tanpa 
perkahwinan? 

Itulah hakikat yang sebenar untuk menghadapi 
tahap pemikiran dan kefahaman mereka atau untuk 
berbicara dengan mereka dengan menggunakan 
contoh-contoh dekat yang diambil dari kehidupan 
dan pandangan-pandangan mereka. 

Dalam menghadapi kaum Musyrikin Al-Qur'an 
menggunakan hakikat "penciptaan" sebagai landasan 
untuk menolak segala bayangan syirik makhluk yang 
tidak mungkin sekali-kali menjadi sekutu Tuhan 
Pencipta. Dan hakikat Khaliq tidak sama dengan 
hakikat makhluk, begitu juga Al-Qur'an menghadapi 
mereka dengan menggunakan alasan ilmu Allah yang 
mutlak yang tidak mungkin disamakan dengan ilmu 
mereka yang tidak lebih dari tanggapan-tanggapan 
dan sangkaan-sangkaan yang tidak tepat. 



"Dialah yang telah menciptakan segala sesuatu dan Dialah 
Yang Maha Mengetahui segala sesuatu . "(101) 


k k k * k k 


(Pentafsiran ayat 102) 

Tadi Al~Qur'an menghadapi kaum Musyrikin dengan 
mengemukakan hujah bahawa Allah itulah Tuhan 
yang telah menciptakan segala sesuatu dengan tujuan 
untuk meruntuhkan kefahaman mereka yang karut 
yang mendakwa bahawa Allah mempunyai putera- 
putera dan puteri-puteri, juga mendakwa makhluk jin 
sebagai sekutu Allah, maka di sini AI-Qur'an sekali lagi 
menggunakan hujah yang sama untuk menegakkan 
hakikat bahawa Tuhan yang disembah, dipatuhi dan 


ditumpukan seluruh keta'atan itulah Tuhan Pencipta 
segala sesuatu. Ini jelaslah bahawa tiada Tuhan yang 
disembah dan tiada Tuhan yang mentadbirkan alam 
ini selain Allah: 



"Itulah (sifat-sifat) Allah Tuhan kamu. Tiada Tuhan yang lain 
melainkan hanya Dia i, Dialah Pencipta segala sesuatu. Oleh 
sebab itu hendaklah kamu mengabdikan diri kepada-Nya 
dan Dialah Tuhan yang memelihara segaia sesuatu."(1 02) 

Kedudukan Allah sebagai Pencipta Yang Tunggal 
menyarankan kedudukan Allah sebagai Pemilik Yang 
Tunggal. Seterusnya kedudukan Allah sebagai 
Pencipta dan Pemilik Yang Tunggal menyarankan pula 
kedudukan Allah sebagai Pemberi rezeki Yang 
Tunggal. Kesimpulannya Allah itulah Tuhan Pencipta 
dan Pemilik seluruh makhluk dan Dialah Tuhan 
Pemberi rezeki Yang Tunggal, tiada siapa pun yang 
berkongsi bersamanya dalam urusan penagihan 
rezeki. Segala rezeki yang dimakan dan dini'mati oleh 
makhluk adalah semuanya datang dari milik Allah 
belaka. Apabila hakikat-hakikat Allah sebagai 
Pencipta, Pemilik dan Pemberi rezeki telah diputuskan, 
maka sudah semestinya pula diputuskan bahawa 
Allah itulah juga yang memegang kuasa Rububiyah. 
Dialah sahaja yang memiliki ciri-ciri Rububiyah, iaitu 
kuasa pentadbiran, pengurusan dan pemeliharaan, 
kuasa memberi bimbingan dan arahan, kuasa 
pemerintahan yang wajib dipatuhi dan kuasa undang- 
undang dan peraturan yang wajib dijunjung oleh para 
hamba. Dan Dialah sahaja yang wajar ditumpukan 
amalan ibadat dengan segala pengertiannya dan di 
antaranya ialah keta'atan, kepatuhan dan penyerahan 
diri. 37 

Bangsa Arab yang berada dalam keadaan jahiliyah 
tidak pernah menolak kewujudan Allah sebagai 
Pencipta alam buana dan sebagai Pencipta manusia 
dan Pemberi rezeki kepada mereka dari khazanah 
milik kepunyaan-Nya, tiada milik yang lain dari milik 
Allah yang memberi makanan kepada para hamba. 
Begitu juga jahiliyah-jahiliyah yang lain tidak pernah 
menolak hakikat ini kecuali segelintir ahli falsafah 
Greek dari aliran materialisme. Di sana tidak ada 
aliran-aliran materialisme yang disebar pada hari ini 
dalam bentuk yang lebih luas dari aliran materialisme 
yang diketahui di zaman Greek. Oleh sebab itu ketika 
menghadapi jahiliyah bangsa Arab, Islam tidak 
menghadapi gejala yang lain kecuali gejala 
penyelewengan syirik yang mempersembahkan syi'ar- 
syi'ar ibadat kepada tuhan-tuhan yang lain di samping 
Allah, dengan tujuan untuk lebih mendekatkan lagi 
perdampingan mereka dengan Allah, dan kecuali 
gejala penyelewengan menjunjung undang-undang, 


37 Lihat buku "olA^ u* t^ Uikua* " oleh al-Ustaz Abui 
A'la al-Maududi, Amir Jama'atul Islamiyah , Pakistan dalam bab 
"aJUUij Wjjjllj Ajfcjftr 

peraturan-peraturan dan tradisi-tradisi (ciptaan 
manusia) yang mengatur kehidupan mereka. Dengan 
ungkapan yang lain. Islam tidak menghadapi gejala 
ilhad/atheisme yang menafi kewujudan Allah S.W.T. 
seperti yang dikatakan oleh "orang-orang" sekarang 
atau seperti pendapat ilhad yang dibangga- 
banggakan mereka tanpa berlandaskan ilmu, hidayat 
dan kitab suci yang memberi penerangan yang jelas. 

Sebenarnya orang-orang yang mempertikaikan 
kewujudan Allah pada hari ini hanya sedikit sahaja 
dan mereka akan terus berada dalam jumlah yang 
sedikit. Penyelewengan asasi yang wujud sekarang ini 
ialah penyelewengan yang sama dengan 
penyelewengan yang wujud di zaman jahiliyah, iaitu 
penyelewengan menjunjung undang-undang dan 
peraturan kehidupan yang digubal oleh yang lain dari 
Allah. Inilah bentuk syirik tradisional yang pokok yang 
diamalkan oleh jahiliyah Arab dan jahiliyah-jahiliyah 
yang lain juga. 

Aliran Ilhad Merupakan Sejenis Kegilaan 

Kumpulan minoriti sumbang yang mempertikaikan 
kewujudan Allah pada hari ini tidak berlandaskan 
asas-asas islamiyah walaupun mereka mendakwa 
menggunakan asas-asas islamiyah. Ilmu pengetahuan 
manusia itu sendiri tidak mampu menegakkan 
kefahaman ilhad ini dan tidak mampu menemui dalil- 
dalil sama ada dari hasil kajian islamiyah atau bukti- 
bukti tabi'at alam buana, malah aliran ilhad itu 
merupakan sejenis kegilaan, di mana punca 
pertamanya ialah pelarian mereka dari gereja dan 
tuhannya yang memperbudakkan manusia tanpa 
berlandaskan prinsip agama. Kemudian (sebab yang 
kedua) ialah kecacatan struktur fitrah pada golongan 
manusia yang mempertikaikan kewujudan Allah yang 
melahirkan akibat yang melumpuhkan fungsi-fungsi 
asasi diri manusia sama seperti kecacatan yang 
berlaku pada makhluk-makhluk yang lahir cacat. 38 

Hakikat penciptaan Allah dan perencanaan yang 
wujud dalam penciptaan itu juga seperti hakikat 
kelahiran hayat adalah disebut dalam Al-Qur'an 
bukan dengan tujuan untuk menegakkan bukti 
kewujudan Allah, kerana pertikaian mengenai 
kewujudan Allah S.W.T. itu merupakan satu isu karut 
yang tidak wajar dilayani oleh Al-Qur'an yang serius 
itu, malah hakikat-hakikat itu disebut dengan tujuan 
untuk mengembalikan manusia ke jalan yang betul 
agar mereka melaksanakan dalam kehidupan mereka 
kewajipan-kewajipan yang disarankan oleh hakikat 
itu, iaitu kewajipan meletakkan Allah sebagai 
Penguasa yang turiggal yang memegang kuasa 
Uluhiyah, kuasa Rububiyah, kuasa Qiwamah dan 
kuasa Hakimiyah dalam seluruh bidang kehidupan 
mereka. Dan menumpukan ibadat kepada Allah Yang 
Esa sahaja tanpa sebarang sekutu. 


38 ** + 

Lihat huraian yang luas dalam bab " j dalam 

buku "A2Uji « j yjjLjV I oaLfli " bahagian y an g kedua. 


Di samping itu hakikat penciptaan dan perencanaan 
yang wujud dalam penciptaan itu juga seperti hakikat 
kelahiran hayat adalah hakikat-hakikat yang 
melontarkan hujah yang kuat ke muka golongan 
manusia yang mempertikaikan kewujudan Allah 
S.W.T., iaitu hujah-hujah yang tidak mampu dijawab 
oleh mereka kecuali dengan perdebatan keras kepala 
dan pernyataan-pernyataan yang angkuh yang 
kadang-kadang sampai ke tahap biadab dan 
samseng. 

Julian Huxley pengarang buku "Man Stands Alone" 
(Manusia Berdiri Sendirian) dan buku "Man In The 
Modern World" (Manusia Di Dunia Moden) adalah di 
antara mereka yang membuat kenyataan yang 
angkuh. Dia telah membuat kesimpulan-kesimpulan 
yang tidak berasas selain dari berasaskan kehendak 
nafsunya ketika ia berkata dalam bukunya "Manusia 
Di Dunia Moden" dalam bab "Agama Sebagai Satu 
Persoalan Yang Objektif seperti berikut: 

"Kemajuan sains tabi'i, ilmu logik dan psikologi 
telah membawa kita kepada satu tahap, di mana 
kewujudan Allah telah menjadi satu andaian yang 
tidak berguna lagi. Sains tabi'i telah menolak Allah 
lebih jauh lagi sehingga fungsi-Nya sebagai 
pemerintah dan diktator telah hilang lenyap dan Dia 
hanya menjadi sebab pertama atau dasar umum yang 
kabur". 39 

Will Durant pengarang buku 'The Story Of 
Philosophy' (Cerita Falsafah) 40 berkata: "Ilmu falsafah 
mencari Tuhan, tetapi bukan Tuhan ahli-ahli theologi 
(ilmu ketuhanan) yang memahami-Nya berada di luar 
alam tabi'i, malah ialah Tuhan ahli-ahli falsafah iaitu 
undang-undang alam dan strukturnya, hidupnya dan 
kehendaknya". Perkataan ini tidak boleh dipegang, ia 
hanya merupakan perkataan yang dituturkan sahaja. 

Kita tidak dapat membawa golongan manusia yang 
meraba-raba dalam gelap ini kepada pengadilan Al- 
Qur'an kita, dan kita tidak dapat membawa mereka 
kepada pengadilan akal kita yang berdisiplin dengan 
panduan Al-Qur'an, malah kita boleh menyerahkan 
mereka kepada ahli-ahli sains yang menentang 
mereka dan kepada ilmu pengetahuan manusia yang 
menghadapi persoalan ini dengan agak serius dan 
rasional. 

Ujar John Cleveland Cotran ahli ilmu kimia dan 
matematik pemegang ijazah Phd. dari University 
Cornell, dalam satu majalahnya yang berjudul 
"Kesimpulan Yang Pasti" dalam buku "Allah Muncul 
Di Zaman Sains" 41 : 


39 

Ahli Biologi Inggeris sezaman dari aliran Neo-Darvinisme. 

40 Diterbitkan pada tahun 1926. Nama penuh beliau ialah 
William James Durant dan dilahirkan di Kanada sebelum 
berhijrah ke Amerika. 

41 Iaitu buku asalnya bertajuk 'The Evidence of God in an 
Expanding Universe" (New York: Putnam f 1958) yang telah 

"Apakah wajar bagi seorang yang berakal 
menanggap atau berfikir atau percaya bahawa 
'benda' yang tidak mempunyai akal dan 
kebijaksanaan berkuasa mewujudkan dirinya sendiri 
secara kebetulan? Atau apakah benda berkuasa 
mewujudkan peraturan dan undang-undang itu dan 
ini, kemudian mengenakan peraturan dan undang- 
undang itu ke atas dirinya sendiri? Jawapannya sudah 
tentu negatif, malah 'benda' apabila ia berubah 
kepada tenaga atau tenaga berubah kepada benda, 
maka semua perubahan itu berlaku mengikut 
undang-undang yang tertentu. Benda yang muncul 
keluar itu harus tunduk kepada undang-undang yang 
dipatuhi oleh benda yang wujud sebelumnya. 

Benda Bukannya Bersifat Abadi Dan Azali 

"Ilmu kimia telah membuktikan kepada kita bahawa 
setengah-setengah benda sedang berada dalam 
proses kelenyapan atau kefanaan, tetapi setengahnya 
menuju ke arah kefanaan dengan kadar kecepatan 
yang amat besar dan setengahnya pula menuju ke 
arah itu dengan kadar kecepatan yang amat kecil. 
Semuanya itu membuktikan bahawa benda bukannya 
bersifat abadi dan bukan pula bersifat azali, kerana ia 
mempunyai permulaan. Bukti-bukti dari ilmu kimia 
dan ilmu-ilmu yang lain menunjukkan bahawa 
permulaan kewujudan benda itu tidak berlaku dengan 
cara yang lambat atau berperingkat-peringkat, malah 
ia diwujudkan sekali gus secara mendadak. Kini sains 
dapat menentukan kepada kita masa terjadinya 
benda-benda itu dan ini membuktikan bahawa alam 
fizikal ini adalah makhluk yang diciptakan dan sejak 
diciptakan ia tunduk kepada undang-undang alam 
yang telah ditentukan, di mana tiada ruang bagi 
unsur kebetulan. 42 

Kewujudan Allah Dan Alam Buana Dalam 
Pertimbangan Ahli Sains 

"Jika alam fizikal atau benda ini tidak mungkin 
mewujudkan dirinya sendiri atau tidak mungkin 
menentukan undang-undang yang dipatuhinya, maka 
tentulah penciptaannya berlaku dengan qudrat kuasa 
satu zat maujud yang tidak bersifat benda, dan 
seluruh bukti menunjukkan bahawa pencipta ini 
pastilah bersifat pencipta yang berakal dan bijaksana, 
tetapi akal tanpa iradat tidak dapat berfungsi di alam 
fizikal - sama seperti dalam rawatan perubatan dan 
psikologi. Dan bagi yang mempunyai sifat iradat 
pastilah pula mempunyai sifat kewujudan sejati yang 
berdiri sendiri. Bertolak dari landasan ini, maka 
kesimpulan yang logikal dan pasti ialah alam ini bukan 
sahaja mempunyai penciptanya, malah pencipta ini 
pula pasti bersifat Maha Bijaksana, Maha Mengetahui 


diterjemahkan oleh Dr. ad~Damardas Abdul Majid Sarhan ke 
dalam bahasa Arab sebagai cJ 

42 Sebelum ini kami telah jelaskan bahawa segala kesimpulan J 
sains adalah bersifat zanni atau andaian belaka. Kami tidak 
menggunakan pendapat ini sebagai hujah untuk membuktikan 
kebenaran Islam i, malah kami gunakannya untuk menghadapi 
orang-orang yang bersandar dan berpegang dengan sains. 


dan Maha Kuasa di atas segala sesuatu hingga ia 
mampu menciptakan alam ini, mengatur dan 
mentadbirkannya. Di samping itu pencipta ini pastilah 
sentiasa wujud dan bukti-bukti kewujudannya muncul 
dan ketara di setiap tempat. Berlandaskan hakikat ini, 
kita tidak dapat lari dari menerima hakikat kewujudan 
Allah yang mencipta dan mentadbirkan alam ini. 
Sebagaimana kami telah bayangkan di awal makalah 
ini. 

"Kemajuan yang dicapai oleh ilmu-ilmu sains sejak 
zaman Lord Kelvin membuat kita sanggup 
menegaskan dalam bentuk yang tiada tolok 
bandingnya bahawa apa yang telah diutarakan beliau 
sebelum ini, iaitu apabila kita berfikir secara 
mendalam,* maka ilmu-ilmu sains akan memaksa kita 
beriman kepada Allah." 

Ujar Frank Allen ahli kaji hayat tabi'i dalam makalah 
yang berjudul "Kejadian Alam: Apakah Secara 
Kebetulan Atau Perancangan?" dipetik dari buku 
yang sama: 

"Seringkali dikatakan bahawa alam fizikal ini tidak 
memerlukan kepada Pencipta (Khaiiq), tetapi apabila 
kita telah menerima kewujudan alam ini, maka 
bagaimana ’ pula kita harus mentafsirkan 
kewujudannya? Di sana ada empat kemungkinan atau 
andaian untuk menjawab pertanyaan ini: (Pertama) 
Kewujudan alam ini suatu gambaran fantasi atau 
khayalan sahaja, tetapi andaian ini bertentangan 
dengan isu yang kita telah menerimanya mengenai 
kewujudannya. (Kedua) Alam ini terjadi dengan 
sendirinya dari 'Adam (tiada). (Ketiga) Alam ini wujud 
sejak azali lagi, iaitu kewujudannya tidak mempunyai 
titik permulaan. (Keempat) Alam ini mempunyai 
Pencipta (Khaiiq). 

"Andaian yang pertama tidak membawa apa-apa 
kemusykilan selain dari masalah perasaan, iaitu 
perasaan kita terhadap alam ini dan tanggapan kita 
terhadap segala peristiwa yang berlaku di alam ini 
tidak lebih dari gambaran fantasi yang tidak 
mempunyai sebarang bayangan hakikat. Sir James 
Jeans 43 pada akhirnya telah kembali kepada pendapat 
ini di dalam kajian sains tabi'i. Beliau berpendapat 
bahawa alam ini tidak mempunyai kewujudan yang 
haqiqi, malah kewujudannya merupakan suatu 
gambaran dalam fikiran kita sahaja. Berlandaskan 
pendapat ini kita dapat mengatakan bahawa kita 
semua adalah hidup dalam sebuah alam fantasi 
belaka. Misalnya keretapi yang kita naik dan sentuh 
itu tidak lain melainkan gambaran dari fantasi dan 


43 Ahli sains tabi'i dan matematik Inggeris sezaman i, 
pengarang buku "The Universe Around Us" (MacMillan,1929) 
yang diterjemah ke bahasa Arab dengan nama "Alam Yang 
Sukar Difahami", beliau bukanlah tokoh pertama yang menyebut 
pendapat ini, malah sebelum ini pendapat demikian telah 
dikemukakan dalam falsafah Plato dan telah menjadi bahan 
perdebatan yang menelan masa selama 150 tahun di antara 
mazhab-mazhab falsafah terutama di antara aliran idealisme dan 
aliran positivisme dan sehingga sekarang mereka masih tidak 
sependapat. 

khayalan belaka. Penumpang-penumpang yang ada di 
dalamnya adalah penumpang-penumpang dari 
gambaran fantasia sungai-sungai yang dilintasinya 
adalah sungai-sungai khayal yang tidak wujud; dan 
jambatan-jambatan fizikal yang dilalui adalah 
jambatan-jambatan yang tidak wujud, dan 
seterusnya... Pendapat ini adalah satu pendapat 
khayal dan fantasi yang tidak perlu dibincang dan 
didebatkan. 


dengan suatu masa yang bermula dari satu detik yang 
tertentu. Kini jelas ia merupakan satu peristiwa dari 
berbagai-bagai peristiwa alam. Ini bermakna bahawa 
alam ini pasti mempunyai Pencipta yang azali yang 
tidak ada titik permulaan bagi-Nya. Dia pasti bersifat 
Maha Mengetahui segala sesuatu, Maha Kuasa dan 
mempunyai qudrat yang tidak terbatas dan seluruh 
alam buana ini pasti dari ciptaan qudrat kuasa-Nya. 

****** 


"Pendapat kedua yang mengatakan alam ini 
dengan segala isinya baik benda mahupun tenaga 
telah terjadi begitu dengan sendiri dari 'Adam (tiada) 
adalah satu pendapat yang tidak kurang karut dan 
tololnya dari pendapat fantasi yang lepas, dan ia juga 
tidak layak dijadikan bahan penelitian dan 

perbincangan. 

"Pendapat ketiga yang mengatakan alam ini sebuah 
alam azali yang tidak mempunyai titik permulaan 44 
adalah satu pendapat yang mempunyai titik 
persamaan dalam aspek keazalian dengan pendapat 
yang mengatakan alam ini mempunyai penciptanya. 
Di sini jelas sama ada kita hubungkan sifat azali itu 
kepada alam yang mati atau kita hubungkannya 
kepada Tuhan Pencipta yang hidup, kerana di sana 
tidak ada kesukaran fikiran yang lebih banyak untuk 
menerima salah satu dari dua andaian ini, tetapi 
undang-undang Dinamika Kepanasan menunjukkan 
bahawa isi kandungan alam ini beransur-ansur hilang 
darjah kepanasannya dan semuanya secara pasti 45 
menuju kepada suatu masa, di mana darjah 
kepanasan segala jisim akan menurun ke bawah 
darjah kepanasan yang amat rendah, iaitu darjah zero 
dan di waktu ini tenaga akan lenyap dan hayat tidak 
mungkin berlangsung lagi. Kejadian kehilangan dan 
kelenyapan tenaga ini pasti akan berlaku dalam laluan 
masa apabila darjah kepanasan jisim menurun sampai 
kepada darjah zero. Matahari yang bernyala terang, 
bintang-bintang yang memancar gemilang dan bumi 
yang kaya dengan berbagai-bagai jenis hidupan 
adalah semuanya menjadi bukti yang jelas bahawa 
asal atau asas kejadian alam ini mempunyai pertalian 


44 Inilah pendapat aliran positivisme dan seluruh kefahaman 
aliran kebendaan sejak zaman dahulu lagi dan ia juga 
merupakan pendapat agama-agama Hindu dan Buddha. 

45 Pernyataan yang memberi penegasan-penegasan secara 
pasti itu tidak dapat ditanggung oleh iogik ilmu manusia itu 
sendiri dan undang-undang 'Dinamika Kepanasan' bukanlah 
suatu undang-undang yang benar-benar diyakinkan i, malah ia 
merupakan suatu teori untuk mentafsirkan alam. Mungkin besok 
teori ini akan mengalami perubahan dan pindaan atau mungkin 
juga ia akan muncul sebagai satu teori yang tidak betul dari 
asasnya lagi. Pendirian kami - sebagaimana telah kami jelaskan - 
ialah kami tidak menggunakan pendapat-pendapat sains sebagai 
dalil untuk membuktikan kebenaran agama Islam atau sebagai 
bukti untuk menunjukkan kebenaran norma-norma Islam , malah 
kami gunakan hasil pendapat-pendapat sains untuk menghadapi 
mereka yang mempertuhankan sains. Inilah pendapat sains 
selaku tuhan mereka yang dipercayai mereka seteguh 
kepercayaan Julian Sorreil Huxiey. 


Allah S.W.T. adalah Tuhan yang menciptakan segala 
sesuatu, tiada Tuhan selain Dia. 

Inilah prinsip yang dijadikan asas oleh Al-Qur'an 
(dalam ayat yang berikut) yang mewajibkan ibadat 
kepada Allah sahaja dan menetapkan urusan 
Rububiyah kepada-Nya sahaja, iaitu Rububiyah dalam 
erti kata yang merangkumi urusan Hakimiyah, urusan 
Harbiyah, urusan kepimpinan dan bimbingan, urusan 
pentadbiran dan pengurusan: 



"Itulah (sifat-sifat) Allah Tuhan kamu. Tiada Tuhan yang lain 
melainkan hanya Dia , Dialah Pencipta segala sesuatu. Oleh 
sebab itu hendaklah kamu mengabdikan diri kepada-Nya 
dan Dialah Tuhan yang memelihara segala sesuatu. "(102) 

Ayat ini menjelaskan prinsip pemeliharaan, 
pengawasan dan pentadbiran Allah yang bukan 
sahaja terhadap manusia, malah terhadap segala 
sesuatu, kerana Dialah yang menciptakan segala 
sesuatu. Inilah tujuan dijelaskan prinsip ini di sini iaitu 
satu prinsip yang tidak pernah ditolak oleh kaum 
Musyrikin Arab di zaman jahiliyah mereka, tetapi 
malangnya mereka tidak menerima kewajipan- 
kewajipan di sebaliknya, iaitu kewajipan tunduk dan 
patuh kepada kuasa Hakimiyah dan kuat kuasa 
pentadbiran-Nya sahaja tanpa sebarang sekutu. 

****** 


(Pentafsiran ayat-ayat 103 - 104) 

Kemudian ayat yang berikut mengungkapkan sifat 
Allah dengan gubahan kata yang membuat hati di 
selubungi bayangan dan pengertian yang menurut 
hemat saya tidak mampu diungkapkan oleh bahasa 
manusia. Kini marilah kira biarkan ayat ini 
menyampaikan pengertiannya dengan ungkapan 
yang begitu halus dan lembut dan melukiskan sifat 
Allah dengan satu pemandangan yang meyakin dan 
menenteramkan hati dan menonjolkan pengertian 
yang amat halus dan terang bagai sinaran cahaya: 

"Dia tidak boleh dilihat oleh penglihatan mata , sedangkan 
Dia melihat segala penglihatan mata dan Dialah Yang Maha 
Halus dan Maha Mendalam llmu-Nya."(1 03) 

Permintaan Untuk Melihat Allah 

Orang-orang yang pernah menuntut secara lurus 
dan bersahaja untuk melihat Allah adalah sama 
dengan orang-orang yang menuntut dengan cara 
biadab supaya dikemukakan satu dalil fizikal untuk 
membuktikan kewujudan Allah. Kedua-dua golongan 
ini sebenarnya tidak memahami apa yang diutarakan 
mereka. 

Daya penglihatan manusia, daya pancaindera dan 
daya pemahaman mental mereka adalah diciptakan 
untuk mereka dengan tujuan untuk membolehkan 
mereka berurusan dan berinteraksi dengan alam di 
samping membolehkan mereka menjalankan tugas 
khilafah di bumi. Dan seterusnya untuk membolehkan 
mereka memahami kesan-kesan atau bukti-bukti 
kewujudan Allah yang terdapat pada lembaran yang 
diciptakan Allah. Adapun zat Allah S.W.T., maka 
manusia tidak memiliki daya qudrat untuk melihat- 
Nya, kerana makhluk yang baru dan fana tidak 
mempunyai sebarang daya dan kuasa untuk melihat 
Tuhan yang azali dan abadi, apatah lagi kebolehan 
melihat Allah itu tidak perlu untuk mereka dalam 
menjalankan tugas khilafah di bumi, iaitu satu tugas 
di mana Allah mengurniakan sepenuh pertolongan 
yang perlu untuk mereka melaksanakannya. 

Seorang itu mungkin dapat memahami 
kebersahajaan dan kelurusan mentaliti orang-orang 
zaman dahulu yang (yang meminta untuk melihat 
Allah) tetapi ia mungkin tidak dapat memahami 
kebiadaban orang-orang zaman sekarang (yang 
menuntut dalil kewujudan Allah), sedangkan mereka 
banyak memperkatakan tentang "atom", "elekron", 
"proton" dan "neutron", tetapi tiada seorang dari 
mereka yang pernah melihat atom atau elektron atau 
proton atau neutron di sepanjang hidupnya dan di 
samping itu belum ada satu teropong pembesar yang 
dapat melihat makhluk-makhluk ini, tetapi ia diterima 
oleh mereka sebagai satu andaian. Dan bukti 
kebenaran andaian ini ialah mereka dapat 

menentukan kesan-kesan tertentu yang membuktikan 
kewujudan makhluk-makhluk ini. Apabila kesan-kesan 
ini telah didapati, mereka dengan penuh kepastian 
mengakui adanya makhluk-makhluk yang melahirkan 
kesan-kesan itu, sedangkan setinggi-tinggi hasil ujian 
menunjukkan kemungkinan adanya makhluk-makhluk 
itu dengan sifat-sifat yang telah diandaikan mereka, 
tetapi apabila kewujudan Allah S.W.T. dikemukakan 
kepada mereka berdasarkan dalil-dalil dari kesan- 
kesan alam yang begitu ketara kepada akal nescaya 
mereka mempertikaikannya tanpa berpandukan ilmu 
pengetahuan, hidayat dan penerangan kitab suci yang 
jelas, dan lantas menuntut bukti-bukti fizikal yang 
dapat di lihat oleh mata mereka. Seolah-olah seluruh 
kejadian alam dan seluruh keanehan hayat masih 
tidak cukup untuk menjadi bukti kewujudan Allah. 

****** 


Begitu juga Al-Qur'an iringkan penjelasannya 
tentang bukti-bukti kekuasaan Allah yang terdapat di 
lembaran alam dan di dalam kejadian diri manusia, 
juga tentang zat Allah Yang Maha Suci dengan 
pernyataan bahawa: 

iLy 

»♦ i»' 

"Dia tidak dapat dilihat oleh penglihatan mata , sedangkan 
Dia melihat segala penglihatan mata dan Dialah Yang Maha 
Halus dan Maha Mendalam llmu~Nya."(1 03) 




Kemudian AI-Qur'an iringkan pula pernyataan yang 
tidak mampu diulas dan dijelaskan oleh bahasa 
manusia ini dengan satu pernyataan yang lain: 

s s-A ' s T ^ 

i \A X" s ' ^ 

UI Laj 



"Sesungguhnya telah datang kepada kamu berbagai-bagai 
wawasan dari Tuhan kamu. Oleh itu sesiapa yang membuka 
mata melihatnya, maka ia akan memperolehi faedah bagi 
dirinya, dan sesiapa yang membutakan mata, maka dia akan 
menanggung akibatnya. Dan aku (Muhammad) bukanlah 
pengawal kamu. "(104) 

Maksudnya segala keterangan yang datang dari 
Allah merupakan wawasan-wawasan yang jelas, la 
boleh dijadikan pedoman dan boleh memberi 
pedoman, kerana ia sendiri merupakan wawasan- 
wawasan yang jelas, yang memberi hidayat. Sesiapa 
yang melihat akan mendapat kebaikan bagi dirinya, 
iaitu ia akan memperolehi hidayat dan cahaya hidup 
yang terang. Tidak ada di sebalik cahaya kecuali 
kebutaan dan kegelapan, dan tiada siapa yang 
sanggup tinggal di dalam kesesatan setelah 
ditunjukkan bukti-bukti dan wawasan-wawasan yang 
jelas ini kecuali si buta yang lumpuh pancainderanya, 
tertutup perasaannya dan padam cahaya hati 
nuraninya. 

Kemudian AI-Qur'an mengarah Nabi s.a.w. supaya 
mengisytiharkan bahawa beliau tidak kena mengena 
dengan tindak-tanduk mereka: 

^ J* ~ s >> - 

" Dan aku bukanlah pengawal kamu. "(104) 

Di sini dapatlah kita memperhatikan ciri-ciri 
keselarasan dalam aspek suasana, bayangan- 
bayangan dan susunan kata di antara ayat (103) yang 
lepas yang menerangkan sifat Allah yang "tidak boleh 
dilihat oleh mata, tetapi Dia melihat segala mata dan 
Dialah Yang Maha Halus dan Maha Mendalam ilmu- 
Nya" dengan ayat (104) selanjutnya yang 
menerangkan - "Sesungguhnya telah datang kepada 
kamu wawasan-wawasan jelas dari Tuhan kamu. Oleh 



JUZU' KE-7 


411 


SO SURAH AL-AN'AM G& 

c 


itu sesiapa yang membuka matanya ia akan 
memperolehi faedah bagi dirinya dan sesiapa yang 
membutakan matanya ia akan menanggung 
akibatnya dan aku (Muhammad) bukanlah pengawal 
kamu". Di dalam kedua-dua ayat itu, kata-kata 
"jW*!" (mata) dan kata-kata "^^"(wawasan- 
wawasan), kata "j^4i"(melihat) dan kata "^1" 
(buta) digunakan dalam satu penjelasan yang selaras 
dan senada. 


•k 'k 'k "k -k -k 


(Pentafsiran ayat-ayat 105-107) 

Rasulullah Dituduh Mempelajari Isu-isu 
Agama Dari Ahlil-Kitab 

Selepas itu Allah menoleh kepada Rasulullah s.a.w. 
untuk menerangkan bahawa Al-Qur'an telah 
membentangkan ayat-ayatnya dengan berbagai-bagai 
cara dan gaya penjelasan yang setinggi ini, yang tidak 
munasabah dengan Nabi s.a.w. dan masyarakatnya 
yang buta huruf, iaitu cara dan gaya penjelasan yang 
menunjukkan kepada orang-orang yang terbuka mata 
hati bahawa sumber penjelasan itu adalah datang dari 
Allah, tetapi kaum Musyrikin tidak yakin dengan 
penjelasan ayat-ayat yang sedemikian tinggi itu. Oleh 
sebab itu mereka membuat fitnah kononnya 
Muhammad mempelajari persoalan-persoalan 'aqidah 
dan rahsia-rahsia alam buana ini dari seorang Ahlil- 
Kitab, sedangkan mereka tidak mengetahui bahawa 
Ahlil-Kitab tidak pernah mempunyai ilmu 
pengetahuan yang setinggi ilmu pengetahuan yang 
dijelaskan oleh Nabi Muhammad s.a.w. kepada 
mereka, malah seluruh penduduk bumi sekali pun 
tidak pernah hingga sekarang sampai ke tahap ilmu 
pengetahuan yang dijelaskan oleh Al-Qur'an 
walaupun umat manusia mengetahui berbagai-bagai 
ilmu pengetahuan. Oleh sebab itu Allah mengarahkan 
Rasulullah supaya mengikut segala apa yang 
diwahyukan kepadanya sahaja tanpa menghiraukan 
kaum Musyrikin: 

\)J4j 44 44==j 





" Demikian Kami menjelaskan ayat-ayat Kami dengan 
berbagai-bagai cara supaya mereka (kaum Musyrik) 
mengatakan: Engkau telah mempelajarinya (Al-Qur'an) dari 
orang lain dan supaya Kami dapat menjelaskannya (Al- 


Qur'an) kepada golongan orang-orang yang mengetahui 
(105). (Wahai Muhammad) ikutilah segala apa yang 
diwahyukan kepadamu dari Tuhanmu. Tiada Tuhan selain 
Dia dan berpalinglah dari orang-orang Musyrikin (106). Dan 
andainya Allah kehendaki nescaya mereka tidak 
mempersekutui-Nya dan Kami tidak melantikkan engkau 
sebagai penjaga mereka dan tidak pula engkau dilantik 
sebagai pengawal mereka. "( 1 07) 

Allah telah menjelaskan ayat-ayatnya dengan tahap 
penjelasan yang tidak pernah diketahui oleh orang- 
orang Arab, kerana isi penjelasan itu bukanlah lahir 
dari hasil pengalaman masyarakat mereka dan bukan 
pula lahir dari hasil ilmu pengetahuan masyarakat 
manusia seluruhnya. Oleh sebab itu penjelasan itu 
membawa dua natijah yang bertentangan di dalam 
masyarakat Arab: 

Golongan mereka yang tidak ingin menerima 
hidayat, tidak berminat kepada ilmu pengetahuan dan 
tidak mahu berusaha untuk mengetahui hakikat yang 
sebenar, mereka akan cuba berusaha untuk 
mendapatkan punca yang melahirkan penjelasan yang 
setinggi itu yang disampaikan oleh Nabi Muhammad 
kepada mereka, sedangkan beliau selama-lamanya 
hidup di kalangan mereka. Di sini mereka membuat 
cerita-cerita bohong yang mereka sendiri tahu tidak 
pernah berlaku, kerana tiada suatu aspek pun dari 
sejarah hidup Nabi Muhammad yang tersembunyi dari 
pengetahuan mereka, baik sebelum beliau menjadi 
Rasul mahupun selepasnya, tetapi mereka berkata 
selamba: Wahai Muhammad! Awak telah mengkaji 
persoalan-persoalan ini bersama Ahlil-Kitab dan awak 
belajar dari mereka! Sebenarnya tiada seorang pun 
dari kaum Ahlil-Kitab yang mempunyai pengetahuan 
yang setinggi ini. Kitab-kitab yang ada pada kaum 
Ahlil-Kitab di zaman itu masih ada di zaman kita 
sekarang ini walaupun jarak waktu amat jauh, iaitu 
sejauh jarak yang wujud di antara kitab-kitab yang 
ada di tangan mereka dengan kitab Al-Qur'anul- 
Karim. Isi kandungan kitab-kitab yang ada di tangan 
mereka di waktu itu tidak lebih dari cerita-cerita yang 
tidak terkawal mengenai para anbiya' dan raja-raja 
yang dicampuraduk dengan dongeng-dongeng dan 
cerita-cerita tahyul yang dikarang oleh orang-orang 
yang tidak dikenali. Inilah isi kandungan kitab 
Perjanjian Lama (Taurat), sementara isi kandungan 
Kitab Perjanjian Baru (Injil-injil) juga tidak lebih dari 
itu, iaitu ia mengandungi riwayat-riwayat yang 
diceritakan oleh murid-murid al-Masih a.s. selepas 
berpuluh-puluh tahun lamanya, kemudian riwayat- 
riwayat ini diubah, ditukarkan dan dipinda oleh majlis- 
majlis mesyuarat paderi dari tahun, ke tahun sehingga 
bahagian pengajaran-pengajaran akhlak dan 
bimbingan-bimbingan rohaniyah juga tidak terselamat 
dari perubahan, tokok tambah dan kelupaan. Inilah isi 
kandungan kitab-kitab yang ada pada mereka di 
zaman itu dan masih wujud hingga ke zaman 
sekarang. Di manakah semuanya ini dibandingkan 
dengan isi kandungan Al-Qur'anul-Karim? Tetapi 
kaum Musyrikin berkata begitu terhadap Muhammad 
ketika mereka berada di zaman jahiliyah, dan yang 

paling aneh kaum jahiliyah di zaman moden ini yang 
terdiri dari kaum orientalis dan orang-orang yang 
berpura-pura mengaku Muslim melafazkan perkataan 
yang sama dan menamakannya sebagai "kajian 
ilmiyah" dan yang hanya dapat dicapai oleh orientalis 
sahaja. 

Adapun orang-orang yang benar-benar 
mengetahui, maka penjelasan ayat-ayat yang 
sedemikian mendalam membawa kepada kebenaran 
yang dapat diketahui oleh mereka: 



"Dan supaya Kami dapat menjelaskannya (Ai-Qur'an) kepada 
golongan orang-orang yang mengetahui. "(105) 

Kemudian berlakulah pemisahan di antara golongan 
celik yang mengetahui dengan golongan buta yang 
tidak mengetahui. Di sini turunlah perintah Ilahi yang 
tertinggi kepada nabi-Nya yang mulia setelah 
menjelaskan ayat-ayat-Nya dengan berbagai-bagai 
gaya dan cara yang membuat orang ramai yang 
menghadapi penjelasan ini berpecah kepada dua 
golongan .... di sini turunlah perintah Ilahi kepada 
Nabi s.a.w. supaya mengikut segala wahyu yang 
disampaikan kepadanya dan berpaling dari kaum 
Musyrikin, iaitu mengambil sikap tidak menghiraukan 
mereka dan tidak mempedulikan segala perkataan 
mereka yang karut dan seterusnya tidak bersusah hati 
terhadap pembohongan dan sikap mereka yang degil. 
Satu-satunya jalan yang harus diikutinya ialah 
mengikut arahan wahyu yang disampaikan kepadanya 
dari Allah. Berdasarkan bimbingan wahyu inilah beliau 
diperintah mencorakkan seluruh kehidupannya dan 
membentuk jiwa pengikut-pengikutnya. Beliau tidak 
bertanggungjawab terhadap tindak-tanduk kaum 
Musyrikin. Kewajipan beliau ialah mematuhi arahan 
dan bimbingan wahyu dari Allah, yang tiada Tuhan 
selain-Nya. Oleh itu apakah lagi yang perlu 
dirisaukannya terhadap gelagat-gelagat manusia? 


Manusia Diberi Kebebasan Memilih 
Di Antara Dua Jalan 



"(Wahai Muhammad) ikutilah segala apa yang diwahyukan 
kepadamu dari Tuhanmu. Tiada Tuhan selain Dia dan 
berpalinglah dari orang-orang Musyrikin. "(106) 


Jika Allah kehendaki memaksa hidayat ke atas 
mereka tentulah Dia berkuasa berbuat begitu kepada 
mereka, dan jika Allah kehendaki menjadikan mereka 
dari awal-awal lagi tidak mengenal yang lain dari 
hidayat tentulah Dia telah menjadikan mereka begitu 
sama seperti makhluk malaikat, tetapi telah menjadi 
kehendak Allah S.W.T. menciptakan makhluk manusia 
dengan kesediaannya yang bebas sama ada untuk 
menerima hidayat atau memilih kesesatan. Allah 
membeli kebebasan kepadanya memilih jalan 
hidupnya sendiri dan menerima risiko pilihannya, 


dalam batas kehendak masyi'ah Aliah yang mutlak, di 
mana tiada suatu yang berlaku di alam ini kecuali 
dengan kehendak-Nya, namun demikian Allah tidak 
memaksa manusia memilih hidayat atau memilih 
kesesatan. Allah ciptakan manusia sedemikian rupa 
kerana suatu hikmat yang diketahui-Nya dan supaya 
manusia dapat melaksanakan peranannya di alam ini 
mengikut garis perencanaan yang telah ditentukan- 
Nya kepada manusia dengan bakat-bakat kesediaan 
dan kebolehan bertindak yang bebas ini: 


o i—' 1 S i-*' ^ 


"Dan andainya Allah kehendaki nescaya mereka tidak 
mempersekutui-Nya. "(107) 


Rasulullah* s.a.w. tidak bertanggungjawab terhadap 
tindak-tanduk mereka dan beliau tidak ditugas 
mengawal hati mereka. Hanya Allah sahaja yang 
mengawal dan menguasai hati mereka: 





" Dan Kami tidak melantikkan engkau sebagai penjaga 
mereka dan tidak pula engkau dilantik sebagai pengawal 
mereka. "(1 07) 


Arahan yang ditujukan kepada Rasulullah ini 
bertujuan menggariskan bidang tugas yang dapat 
dicapaikan oleh perhatian dan tindakan beliau, juga 
menggariskan bidang tugas kepada para khalifahnya 
dan para penda'wah di setiap negeri dan setiap 
generasi. 

Seorang pejuang da'wah tidak seharusnya 
menggantungkan hatinya, cita-citanya dan 
tindakannya pada penentang-penentang da'wah yang 
degil yang tidak terbuka mata hatinya kepada bukti- 
bukti hidayat dan dalil-dalil yang menyarankan 
keimanan, malah ia harus menumpukan seluruh 
hatinya, cita-citanya dan tindakannya kepada 
golongan manusia yang mendengar dan menyahut 
da'wahnya, kerana golongan inilah yang perlu 
dibinakan seluruh hati dan jiwa mereka di atas lunas 
agama yang dianutinya, iaitu lunas 'aqidah. 
Merekalah golongan yang perlu dicetuskan 
kefahaman Islam yang sempurna dan mendalam 
terhadap Alam buana dan terhadap hayat 
berlandaskan lunas 'aqidah ini. Merekalah golongan 
yang perlu dibinakan akhlak dan perilaku mereka, 
juga masyarakat mereka yang kecil di atas lunas 
'aqidah yang sama. Seluruh kerja pembinaan ini 
memerlukan usaha-usaha yang gigih. Mengenai 
golongan penentang yang berdiri di seberang sana, 
maka balasan yang wajar untuk mereka ialah 
menunjukkan sikap mengabai dan tidak 
mempedulikan mereka selepas di sampaikan da'wah 
dan penjelasan kepada mereka. Apabila kebenaran 
berkembang subur, maka Allah akan memperlakukan 
undang-undang-Nya, iaitu mencampakkan bom 
kebenaran ke atas kebatilan yang akan menghancur 
lebur dan melenyapkannya. 

Kebenaran itu perlu ditegakkan dan apabila 
kebenaran dapat ditegakkan dengan imejnya yang 
sebenar dan sempurna, maka kedudukan kebatilan 
akan tergugat dan usianya pendek. 

****** 


(Pentafsiran ayat 108) 


Walaupun Rasulullah diperintah supaya 
mengabaikan kaum Musyrikin, namun Allah 
mengarah orang-orang yang beriman agar melakukan 
tindakan pengabaian itu dengan menggunakan adab 
sopan yang layak dengan golongan orang-orang yang 
beriman. Mereka dilarang memaki hamun tuhan- 
tuhan yang disembah oleh kaum Musyrikin kerana 
takut mereka akan bertindak balas memaki Allah 
S.W.T., sedangkan mereka tidak mengetahui 
kedudukan-Nya Yang Maha Tinggi dan Agung. Ini 
bererti perbuatan orang-orang yang beriman memaki 
sembahan-sembahan kaum Musyrikin itu akan 
membuka jalan kepada mereka untuk memaki Allah 
Yang Maha Mulia dan Maha Agung: 



"Dan janganlah kamu mencaci maki sembahan-sembahan 
orang-orang yang menyembah yang lain dari Allah nanti 
mereka akan mencaci maki Allah secara keterlaluan tanpa 
berasaskan ilmu pengetahuan. Demikianlah Kami jadikan 
setiap umat itu memandang elok kepada amalan-amalan 
mereka. Kemudian kelak mereka akan dipulangkan kepada 
Allah Tuhan mereka dan Dia akan memberitakan kepada 
mereka segala perbuatan yang dilakukan mereka . "(1 08) 


Kaum Muslimin Tidak Dibenarkan Memaki Dan 
Mencaci Tuhan-tuhan Yang Dipuja Oleh Agama Lain 

Tabi'at yang telah dijadikan Allah pada manusia 
ialah apabila ia melakukan sesuatu perbuatan ia 
memandangnya elok dan * berusaha 

mempertahankannya. Misalnya jika ia melakukan 
sesuatu perbuatan yang baik ia akan memandangnya 
baik dan berusaha mempertahankannya dan jika ia 
melakukan sesuatu perbuatan yang tidak baik ia tetap 
memandangnya baik dan berusaha 

mempertahankannya. Jika ia memilih hidayat ia 
memandang hidayat elok dan bersedia untuk 
mempertahankannya dan sebaliknya jika ia memilih 
kesesatan ia tetap memandangnya elok dan bersedia 
untuk mempertahankannya. Inilah kebiasaan tabi'at 
manusia. Demikianlah dengan kaum Musyrikin, 
mereka menyembah tuhan-tuhan selain Allah 
walaupun mereka tahu dan menerima hakikat 
bahawa Allah itulah Tuhan Pencipta dan Pemberi 
rezeki yang sebenar, tetapi jika tuhan-tuhan ini dimaki 
oleh orang-orang Islam, mereka akan melenting dan 


meninggalkan kepercayaan mereka kepada Allah 
demi mempertahankan budaya ibadat mereka, 
kefahaman, kedudukan dan tradisi-tradisi mereka. 
Oleh sebab itu, kaum Muslimin harus mengambil 
sikap membiarkan kaum Musyrikin hidup dengan 
budaya ibadat mereka: 



"Kemudian kelak mereka akan dipulangkan kepada Allah 
Tuhan mereka dan Dia akan memberitakan kepada mereka 
segala perbuatan yang dilakukan mereka. "(108) 


Inilah adab sopan yang layak dengan kedudukan 
orang-orang yang beriman dan yakin kepada agama 
mereka dan kepada kebenaran yang dipegang oleh 
mereka, di samping mempunyai hati yang tenang 
yang tidak suka mencampuri dalam urusan-urusan 
yang tidak berfaedah kerana perbuatan memaki 
tuhan-tuhan mereka tidak mendorong mereka 
kepada hidayat, malah akan membuat mereka 
bertambah degil. Oleh itu apakah gunanya kepada 
orang-orang yang beriman melakukan perbuatan 
yang tidak mendatangkan apa-apa faedah, malah 
boleh membawa mereka mendengar caci maki kaum 
Musyrikin yang menjijikkan terhadap Allah Tuhan 
mereka Yang Maha Mulia dan Maha Agung. 

****** 


(Pentafsiran ayat-ayat 109-111) 


Akhirnya pelajaran ini ditamatkan setelah 
membentangkan lembaran alam buana yang penuh 
dengan bukti-bukti dan kejadian-kejadian yang luar 
biasa pada setiap sa'at baik di waktu malam maupun 
di waktu siang. Pelajaran ini diakhiri dengan cerita 
kaum Musyrikin yang bersumpah dengan nama Allah 
dengan penuh kesungguhan, iaitu jika satu mu'jizat 
fizikal dapat ditunjukkan kepada mereka seperti 
mu'jizat-mu'jizat yang ditunjukkan oleh Rasul-Rasul 
yang dahulu nescaya mereka tetap akan beriman 
kepada-Nya. Sumpah ini telah membuat setengah- 
setengah orang-orang Islam yang mendengar tampil 
mencadangkan kepada Rasulullah s.a.w. supaya 
beliau memohon kepada Allah agar memperlihatkan 
mu'jizat yang dituntut oleh mereka. Satu jawapan 
tegas telah diturunkan kepada orang-orang yang 
beriman, di mana dijelaskan tabi'at buruk yang suka 
melakukan pembohongan yang terpaku dalam hati 
para pendusta itu: 

" Dan mereka telah bersumpah dengan nama Allah dengan 
sumpah mereka yang bersungguh-sungguh: Jika datang 
mu'jizat ( yang dipinta mereka), mereka akan tetap beriman 
dengannya. Katakanlah: Urusan mu'jizat itu hanya berada di 
sisi Allah sahaja . Dan apakah kamu tahu andainya mu'jizat 
itu datang, mereka tidak juga akan beriman? (109) Dan 
Kami jadikan hati dan pandangan mereka berbalik-balik(dan 
mereka tetap tidak beriman kepada Al-Qur'an) sebagaimana 
mereka tidak beriman kepada-Nya pada permulaan kalinya. 
Dan Kami tinggalkan mereka terumbang-ambing dalam 
kesesatan mereka (110). Andainya Kami turunkan malaikat 
kepada mereka dan andainya orang-orang mati berbicara 
dengan mereka dan andainya Kami kumpulkan segala 
sesuatu di hadapan mereka nescaya mereka tidak beriman 
juga kecuali dikehendaki Allah, tetapi kebanyakan mereka 
tidak mengetahui."(1 11) 

Mu'jizat Tidak Dapat Meyakinkan Hati 
Yang Telah Terbalik 

Hati-hati yang tidak beriman kepada bukti-bukti 
kekuasaan Allah yang bertaburan di alam buana kini 
setelah diperlihatkan dan diterangkan oleh Al-Qur'an 
dengan penjelasan yang sebegini mengagumkan ... 
hati-hati yang tidak dapat disarankan oleh bukti-bukti 
kekuasaan Allah yang terdapat pada kejadian diri 
sendiri dan berbagai-bagai kejadian yang wujud di 
merata pelosok alam adalah hati-hati yang terbalik 
songsang. Hati inilah yang telah menghalangkan 
mereka dari beriman dari awal-awal lagi. Apakah 
orang-orang Islam yang mencadangkan kepada Allah 
supaya memenuhi permintaan mereka yang mahukan 
mu'jizat itu tahu bahawa hati inilah juga yang akan 
menghalangkan mereka dari beriman walaupun 
setelah munculnya mu'jizat yang dituntut mereka? 
Allah memang mengetahui tabi'at hati yang terbalik 
ini. Allah membiarkan para pendusta itu meraba-raba 
dalam kesesatan mereka, Allah mengetahui bahawa 
mereka memang wajar menerima balasan terhadap 
pendustaan mereka, Allah juga sedia mengetahui 
bahawa mereka tidak akan menyambut seruan 
da'wah walaupun diturunkan malaikat yang telah 
dicadangkan mereka, walaupun dibangkitkan kembali 
orang-orang yang mati berbicara dengan mereka 
seperti yang pernah dicadangkan mereka. Malah 
walaupun Allah kumpulkan seluruh isi alam berdepan 
dengan mereka dan mengajak mereka beriman, 
mereka tidak akan beriman kecuali dikehendaki Allah, 
tetapi Allah tidak menghendaki demikian, ■ kerana 


mereka tidak berusaha dan berjuang dengan 
bersungguh-sungguh mencari jalan Allah supaya Allah 
memberi hidayat kepada mereka. Inilah hakikat yang 
tidak diketahui oleh kebanyakan orang tentang tabi'at 
hati manusia. 

Kekurangan yang dialami oleh orang-orang 
membenamkan diri di dalam kesesatan itu bukan 
kerana tidak adanya dalil-dalil dan bukti-bukti yang 
terbentang di hadapan mereka, malah kekurangan 
yang dialami mereka ialah kerana adanya penyakit 
yang bersarang di dalam hati mereka, kerana fitrah 
mereka telah ditimpa kelumpuhan dan kerana hati 
nurani mereka telah padam cahayanya. 

Hidayat adalah suatu ganjaran yang tidak dicapai 
melainkan oleh orang-orang yang menuju ke arahnya 
dan -berusaha mencarinya. 

(Tamat Juzu' Yang Ketujuh] 

JUZU 7 YANG KELAPAN 



Dengan nama Allah 

Yang Maha Penyayang dan Maha Pengasih 


(Kata Pengantar) 


Juzu' yang ke delapan ini terdiri dari dua bahagian. 
Bahagian pertama memuat pentafsiran baki Surah AI- 
An'am yang telah dimulakan pentafsiran bahagian 
pertamanya dalam juzu' yang ke tujuh. Bahagian 
kedua memuat pentafsiran Surah AI-'Araf. 

Kata pengantar Surah AI-An'am telah dibentangkan 
dalam juzu 7 yang ke tujuh dan di sini kami akan cuba 
menghubungkan pembaca juzu 7 ini dengan kata 
pengantar yang terkandung dalam juzu 7 itu. 
Sementara kata pengantar Surah AI- 7 Araf akan 
dibentangkan di tempatnya nanti apabila kita sampai 
pada surah itu, lnsya 7 AIIah. 

****** 

Baki Surah Al-An'am ini meneruskan penjelasannya 
mengikut methodologi surah ini yang telah kami 
jelaskan dalam juzu' yang ke tujuh. Di sini elok kami 
sebut kembali kata pengantar itu secara ringkas 
dalam perenggan-perenggan berikut: 

"Surah ini pada keseluruhannya membentangkan 
hak ikat 'Uiuhiyah' di ruang alam buana dan di ruang 
kehidupan sebagaimana ia membentangkannya di 
ruang jiwa dan hati nurani, la membentangkan 
hakikat itu di ruang-ruang majhul alam buana yang 
nyata sebagaimana ia membentangkannya di ruang- 
ruang majhul alam ghaib yang tersembunyi, la 
membentangkan hakikat itu dalam pemandangan- 
pemandangan kejadian alam buana, kejadian hayat 
dan kejadian manusia sebagaimana ia 

membentangkannya di dalam pemandangan- 
pemandangan kejadian alam buana, kejadian hayat 
dan kejadian manusia sebagaimana ia 

membentangkannya di dalam peristiwa-peristiwa 
kebinasaan umat manusia di zaman purba dan umat- 
umat yang mengambil tempat mereka yang silih 
berganti, la membentangkan hakikat ini di dalam 
pemandangan-pemandangan fitrah yang menghadapi 
alam buana, peristiwa-peristiwa, kesenangan dan 
kesusahan sebagaimana ia membentangkannya di 
dalam gejala-gejala qudrat Ilahi dan penguasaan-Nya 
ke atas kehidupan manusia yang lahir dan batin, juga 
di dalam situasi-situasi hidup mereka yang berlaku di 
alam realiti dan situasi-situasi hidup yang akan 
berlaku, dan akhirnya ia membentangkan hakikat ini 
dalam pemandangan-pemandangan Qiamat dan 
pemandangan-pemandangan manusia yang berdiri di 
hadapan Allah Yang Maha Pencipta. 


"Demikian surah ini membawa hati manusia 
menjelajah ke dalam zaman-zaman yang jauh dan ke 
merata pelosok alam dan menjelajah ke dalam lubuk- 
lubuk dan pendalaman-pendalaman, tetapi ia 
menjelajah semua bidang ini mengikut methodologi 
Al-Qur'an Makkiyah yang telah kami huraikan di 
lembaran-lembaran yang lepas, juga mengikut 
methodologi Al-Qur'an seluruhnya, la tidak bertujuan 
menggambarkan 'aqidah dalam bentuk teori dan 
tidak pula bertujuan menggambarkannya dalam 
bentuk perdebatan ilmu ketuhanan yang memerah 
akal fikiran, malah ia bertujuan memperkenalkan 
Tuhan yang sebenar kepada manusia agar dengan 
pengenalan ini dapat mengubudiyahkan manusia 
kepada Tuhan mereka yang sebenar, iaitu 
mengubudiyahkan hati dan jiwa mereka, 
mengubudiyahkan usaha dan harakat mereka, tradisi- 
tradisi mereka, syi'ar-syi'ar mereka dan seluruh realiti 
mereka kepada kuasa Allah Yang Tunggal. Tiada 
kuasa yang lain dari kuasa Allah baik di bumi 
mahypun di langit. 

"Arah tuju surah ini hampir-hampir semuanya 
menjurus kepada matlamat yang tetap ini dari awal 
hingga akhir, iaitu Allah itulah Pencipta, Pemberi 
Rezeki dan Pemilik Yang Maha Agung, Allah itulah 
pemegang segala jenis kuasa, Aliahlah Yang Maha 
Mengetahui segala yang ghaib dan segala rahsia. 
Aliahlah yang mengubahkan hati dan penglihatan 
manusia dan Dialah juga yang mengubahkan malam 
dan siang silih berganti, begitu juga Aliahlah yang 
wajib menjadi pemerintah dan pengadil dalam 
kehidupan para hamba-Nya dan tiada siapa pun yang 
lain dari Allah yang harus menjalankan dalam urusan 
menetapkan suruhan dan larangan, urusan 

mengadakan undang-undang dan peraturan, urusan 
menentukan hukuman dan urusan menghalalkan dan 
mengharamkan, kerana seluruh urusan ini adalah dari 
ciri-ciri Uiuhiyah. Tiada siapa pun yang berkuasa 
mencipta, memberi rezeki, menghidupkan dan 
mematikan, memberi mudharat dan manfa'at, dan 
tiada siapa pun yang berkuasa memberi dan 
menahan, dan tiada siapa pun yang berkuasa memiliki 
sesuatu baik untuk dirinya mahupun untuk orang lain 
sama ada di dunia atau di Akhirat. Surah ini 
menghuraikan dalil-dalil persoalan 'aqidah ini di 

dalam pemandangan-pemandangan (alam buana dan 
Qiamat), situasi-situasi dan nada-nada ayat (yang 
indah) yang mencapai tahap keindahan yang 
menakjubkan, iaitu dalil-dalil yang mengemukakan 
kepada hati manusia berbagai-bagai pernyataan yang 
penuh saranan di setiap jalan dan pintu. 

"Persoalan besar yang diolahkan oleh surah ini ialah 
persoalan 'ubudiyah di langit dan di bumi dalam skop 
dan bidangnya yang luas dan syumul, tetapi 

hubungkait (persoalan ini) yang wujud dalam 

kehidupan kelompok Muslimin di waktu itu, iaitu 
hubungkait dari segi pelaksanaan dasar 'aqidah yang 
besar dan syumul ini ialah wujudnya amalan jahiliyah 
yang menggunakan kuasanya dalam urusan 

menghalalkan dan mengharamkan sembelihan- 
sembelihan dan makanan-makanan, juga kuasa 
menetapkan syi'ar-syi'ar dalam urusan nazar-nazar 
yang bersangkutan dengan sembelihan-sembelihan, 
buah-buahan dan anak-anak, iaitu hubungkait yang 
dihuraikan oleh ayat-ayat yang berikut dari bahagian 
akhir surah ini: 



"Oleh itu makanlah binatang-binatang sembelihan yang 
disebutkan nama Allah ketika disembelihkannya jika kamu 
beriman kepada ayat-ayat-Nya (118). Mengapa kamu tidak 
mahu memakan binatang sembelihan yang disebutkan nama 
Allah ketika disembelihnya, sedangkan Allah telah pun 
menjelaskan kepada kamu makanan-makanan yang telah 
diharamkan kepada kamu kecuali makanan yang kamu 
terpaksa memakannya? Dan sesungguhnya ramai orang 
yang mahu menyesatkan orang lain dengan hawa nafsu 
mereka tanpa berlandaskan ilmu pengetahuan . Dan 
sesungguhnya Tuhanmu lebih mengetahui tentang golongan 
orang-orang yang menceroboh (119). Dan tinggalkan segala 
dosa baik yang zahir mahupun yang batin. Sesungguhnya 
orang-orang yang mengerjakan dosa akan dibalaskan kerana 
dosa yang dilakukan mereka (120). Dan janganlah kamu 
makan binatang sembelihan yang tidak disebutkan nama 
Allah ketika disembelihkannya , kerana sesungguhnya 
perbuatan itu satu perbuatan yang fasiq. Dan sesungguhnya 
syaitan-syaitan itu sentiasa membisikkan kepada sahabat- 
sahabat setia mereka supaya berdebat dengan kamu dan 
andainya kamu tunduk kepada mereka nescaya kamu akan 
menjadi orang-orang yang mempersekutui Allah. "(12 1 ) 

"Dan mereka telah memperuntukkan kepada Allah 
sebahagian dari hasil tanaman dan ternakan yang telah 
diciptakan Allah , lalu mereka mengikut sangkaan karut 
mereka: 'Ini untuk Allah dan ini pula untuk sembahan- 
sembahan kami'. Maka bahagian yang diperuntukkan 
kepada sembahan-sembahan mereka tidak sampai kepada 
Allah dan bahagian yang diperuntukkan kepada Allah pula 
sampai kepada sembahan-sembahan mereka. Alangkah 
buruknya peraturan yang diputuskan mereka (136). Dan 
demikianlah ketua-ketua mereka telah menjadikan 
sebilangan ramai dari orang-orang Musyrikin memandang 
baik perbuatan membunuh anak-anak mereka untuk 
membinasakan mereka dan mengelirukan agama mereka. 
Dan andainya Allah kehendaki nescaya mereka tidak 
berkuasa melakukan perbuatan itu , kerana itu tinggalkan 
mereka dan pembohongan yang diada-adakan mereka 
(137). Dan mereka berkata: Inilah ternakan-ternakan dan 
tanaman-tanaman haram yang tidak dimakan melainkan 
oleh sesiapa yang Kami (Allah) kehendaki mengikut 
anggapan mereka dan (ini) ternakan yang haram ditunggang 
dan (ini) ternakan-ternakan yang mereka tidak boleh 
menyebut nama Allah ketika disembelihkannya kerana 
membuat pembohongan ke atas Allah. Allah akan 

mengenakan balasan ke atas mereka kerana pembohongan 
yang diada-adakan mereka (138). Dan mereka berkata lagi: 
Anak-anak yang ada di dalam perut binatang-binatang 
ternakan ini adalah khusus untuk kaum lelaki kami dan 
diharamkan kepada kaum wanita kami, tetapi jika anak 
dalam perut dilahirkan mati, maka lelaki dan wanita sama- 
sama boleh memakannya. Allah akan mengenakan balasan 
ke atas mereka kerana pernyataan mereka (yang karut itu). 
Sesungguhnya Allah Maha Bijaksana dan Maha Mengetahui 
(139). Sesungguhnya telah rugilah orang-orang yang telah 
membunuh anak-anak mereka kerana bodoh tidak 
mempunyai ilmu pengetahuan dan mereka telah 
mengharamkan rezeki yang telah dikurniakan Allah kepada 
mereka, kerana membuat pembohongan ke atas Allah . 
Sebenarnya mereka telah sesat dan tidak pula pernah 
mendapat hidayat. "(140) 

"Inilah hubungkait yang wujud dalam kehidupan 
umat Muslimin yang dikelilingi oleh jahiliyah di waktu 
itu, iaitu hubungkait yang menonjolkan persoalan 
yang besar, iaitu persoalan perundangan, di mana di 
sebaliknya terletak pula persoalan yang agung, iaitu 
persoalan Uluhiyah dan 'ubudiyah yang diolahkan 
oleh seluruh surah ini dan oleh ayat-ayat Al-Qur'an 
Makkiyah semuanya, juga diolahkan oleh ayat-ayat 
Al~Qur'an Madaniyah ketika membicarakan peraturan 
dan syari'at Islam. 

"Penggemblengan berbagai-bagai penjelasan dan 
pernyataan berkesan yang bertubi-tubi dikemukakan 
oleh rangkaian ayat-ayat surah ini ketika menghadapi 
jahiliyah dan para pendukungnya dalam persoalan 
binatang-binatang ternakan, sembelihan-sembelihan 
dan nazar-nazar yang merupakan hubungkait yang 
menonjolkan persoalan kuasa membuat undang- 
undang dan peraturan serta hubungannya dengan 
persoalan 'aqidah seluruhnya iaitu persoalan Uluhiyah 
dan 'ubudiyah,di mana ia dijadikan persoalan yang 
menentukan keimanan atau kekafiran, persoalan yang 
menentukan Islam atau jahiliyah... penggemblengan 
yang sedemikian rupa yang kami akan cuba 
mengemukakan contoh-contohnya dalam kata 
pengenalan yang ringkas ini, di mana hakikatnya akan 
terserlah ketika ayat-ayat surah ini dihuraikan dengan 
terperinci nanti. Penggemblengan yang sedemikian 
rupa menanamkan dalam hati kita hakikat yang 
kukuh itu yang wujud di dalam Tabi'at agama ini. 
Hakikat itu ialah setiap bahagian peraturan yang kecil 
dalam kehidupan manusia pastilah ditundukkan 
secara mutlak kepada kuasa Hakimiyah Allah secara 
langsung yang wujud dalam bentuk undang-undang 
syari'at-Nya, jika tidak, perbuatan itu akan terkeluar 
dari agama ini secara menyeluruh, kerana ia 
menentang kuasa Hakimiyah Allah yang mutlak di 
dalam bahagian peraturan yang kecil itu. 

"Penggemblengan yang sedemikian itu juga 
menunjukkan sejauh mana kepentingan yang 
diletakkan oleh agama ini pada usaha-usaha 
membersihkan seluruh kehidupan dari naungan kuasa 
Hakimiyah manusia dalam mana-mana urusan hidup 
mereka sama ada besar atau kecil, dan mengikatkan 
segala urusan ini dengan dasar pokok yang 


melambangkan agama ini, iaitu dasar Hakimiyah Allah 
yang mutlak yang melambangkan Uluhiyah-Nya di 
bumi ini di samping melambangkan Uluhiyah-Nya di 
alam buana seluruhnya di mana hanya Allah jua yang 
mengendalikan seluruh alam buana ini tanpa 
sebarang sekutu. 

Inilah hubungkait yang wujud dalam kehidupan 
umat Muslimin yang dikelilingi jahiliyah, dan 
hubungkait ini telah dibicarakan oleh surah ini dalam 
bentuk huraian yang telah disebut dalam petikan- 
petikan ini, dan hubungkait inilah juga yang menjadi 
maudhu' pembicaraan baki surah ini yang kami akan 
huraikannya dalam juzu' ini selepas selesainya 
bahagian pertama surah ini membentangkannya 
persoalan Uluhiyah dan 'ubudiyah dalam skopnya 
yang syumul, dan penjelasan itu berakhir dengan 
persoalan menghadapi hubungkait yang wujud di 
alam realiti ini serta menghubungkan di antaranya 
dengan persoalan Uluhiyah dan 'ubudiyah yang 
agung dalam satu ikatan yang kuat dan langsung. 

Untuk menghadapi tradisi-tradisi jahiliyah yang 
mengharamkan setengah-setengah makanan dan 
menghalalkan setengah yang lain, juga tradisi-tradisi 
amalan bernazar yang melibatkan buah-buahan, 
ternakan dan anak-anak, Al-Qur'an mengemblingkan 
berbagai-bagai pernyataan yang berkesan dan 
penjelasan yang kuat, yang diikat pula hakikat-hakikat 
dan prinsip-prinsip agama yang asasi; di mana AI- 
Qur'an mengemukakan muqaddimah-muqaddimah 
dan ulasan-ulasan yang hebat yang menunjukkan 
bagaimana pentingnya persoalan ini di sisi agama 
Islam yang mahu menyelamatkan seluruh kehidupan 
manusia dari cengkaman jahiliyah dan 
mengembalikannya kepada Islam, iaitu kepada kuasa 
Allah Yang Maha Esa sahaja. 

Demikianlah Al-Qur'an memulakan huraiannya 
dengan mengemukakan satu muqaddimah bagi 
persoalan ini, di mana dijelaskan hakikat kehendak 
masyi'ah Allah yang meliputi seluruh hamba-Nya dari 
makhluk jin dan manusia, juga dijelaskan bagaimana 
Allah menarik secara halus musuh-musuh Para 
anbiya'-Nya yang terdiri dari syaitan-syaitan dari jenis 
manusia dan jin melakukan kejahatan-kejahatan 
mereka. Andainya Allah kehendaki nescaya Allah 
paksakan mereka menerima hidayat dan menahan 
mereka dari kesesatan atau Allah membimbing 
mereka ke jalan hidayat dan membuka hati mereka 
menerimanya atau Allah menahan mereka menyakiti 
Para anbiya' dan orang-orang yang beriman. Oleh itu 
mereka tidak menentang Para anbiya' dan tidak 
melakukan kejahatan untuk mencabar kuasa dan 
kehendak masyi'ah Allah, kerana mereka terlalu 
lemah untuk mencabar kuasa dan kehendak masyi'ah 
Allah untuk memberi kebebasan dan kebolehan 
memilih di antara hidayat dan kesesatan, tetapi 
mereka tetap berada dalam genggaman kekuasaan 
Allah dalam segala keadaan: 


418 


20 SURAH AL-AN'AM 03. 


JUZU' KE-8 



"Demikianlah kami jadikan bagi setiap nabi musuh-musuh 
iaitu syaitan-syaitan dari jenis manusia dan jin yang 
membisikkan kata-kata yang indah terhadap satu sama lain 
dengan tujuan untuk menipu. Dan jika Allah kehendaki 
nescaya mereka tidak mampu melakukannya. Oleh itu 
tinggalkanlah mereka dan segala pembohongan yang diada- 
adakan mereka (112). Juga dengan tujuan supaya hati 
orang-orang yang tidak beriman kepada hari' Akhirat 
mendengar bisikan itu dan supaya mereka merasa senang 
terhadapnya dan supaya mereka melakukan kejahatan yang 
dilakukan mereka. "(1 13) 

Setelah jelas bahawa perseteruan yang ditunjukkan 
oleh syaitan-syaitan dari jenis manusia dan jin 
terhadap para Rasul itu merupakan suatu undang- 
undang yang digariskan oleh perencanaan Allah, dan 
setelah jelas bahawa syaitan-syaitan yang melakukan 
perbuatan-perbuatan itu tetap berada dalam 
genggaman kekuasaan Allah, maka (dalam ayat-ayat 
selanjutnya) Rasulullah s.a.w. telah mengecam 
perbuatan kaum Musyrikin yang berhakimkan kepada 
yang lain dari Allah dalam mana-mana persoalan 
umumnya, kerana perbuatan berhakimkan kepada 
yang lain dari Allah dalam persoalan-persoalan 
makanan adalah sama dengan perbuatan 
berhakimkan kepada yang lain dari Allah dalam 
persoalan-persoalan yang lain. Perbuatan 
berhakimkan kepada yang lain dari Allah itu samalah 
dengan perbuatan menegakkan Rububiyah yang lain 
dari Rububiyah Allah yang dikecam oleh Rasulullah. 
Penjelasan ini diiringi pula dengan satu pernyataan 
bahawa Kalimatullah (keputusan Allah) telah 

ditetapkan dalam Al-Qur'an dan syari'at Islam. Oleh 
sebab itu di sana tidak ada lagi keputusan manusia 
dan undang-undang ciptaannya yang wajar diambil 
kira. _ (Dalam ayat selanjutnya) Rasulullah telah 
diperingatkan supaya jangan mengikut keputusan 
manusia dalam urusan agama Allah kerana 

kebanyakan mereka hanya mengikut sangkaan dan 
andaian sahaja tanpa berlandaskan ilmu yang yakin. 
Siapa yang_ mengikut mereka akan sesat dan hanya 
Allah sahaja yang mengetahui hamba-hamba-Nya 
yang sesat dan hamba-hamba-Nya yang mendapat 
hidayat. Semua penjelasan ini adalah dibuat sebagai 
persediaan untuk mengemukakan perintah kepada 
orang-orang yang beriman supaya makan sembelihdn 
yang disebutkan nama Allah ketika disembelihkannya, 
(Ayat-ayat itu selanjutnya) memberi amaran kepada 
mereka supaya jangan mengikut sahabat-sahabat 
setia syaitan yang bertindak menghalalkan dan 


mengharamkan sesuatu (mengikut nafsu mereka). 
Jika tidak, mereka akan menjadi sama seperti kaum 
Musyrikin. Kemudian bahagian ayat-ayat ini diakhiri 
dengan satu penjelasan tentang Tabi'at kekufuran 
dan Tabi'at keimanan, juga tentang sebab-sebab yang 
mendorong mereka melakukan perbuatan-perbuatan 
yang salah itu: 

"Apakah wajar aku mencari hakim yang lain dari Allah ; 
sedangkan Dialah yang telah menurunkan kitab AI~Qur'an 
kepada kamu dengan penjelasan yang terperinci dan orang- 
orang yang kami kurniakan kitab suci kepada mereka 
memang mengetahui bahawa Al-Qur'an itu adalah 
diturunkan dari Allah Tuhanmu dengan membawa 
kebenaran. Oleh sebab itu janganlah sekali-kali engkau 
termasuk dalam golongan orang-orang yang ragu-ragu 
terhadapnya (114). Kalimat Tuhanmu telah sempurna dari 
segi kebenaran dan keadilan tiada siapa yang berkuasa 
mengubahkan kalimat-Nya dan Dialah Tuhan Yang Maha 
Mendengar dan Maha Mengetahui (115). Jika engkau 
mengikut kebanyakan mereka di bumi ini nescaya mereka 
akan menyesatkanmu dari jalan Allah. Mereka hanya 
mengikut sangkaan semata-mata dan mereka tiada lain 
melainkan hanya berdusta (116). Sesungguhnya Tuhanmu 
itulah yang lebih mengetahui tentang orang yang sesat dari 
jalan-Nya dan Dialah yang lebih mengetahui tentang orang- 
orang yang mendapat hidayat (117). Oleh itu makanlah 
binatang-binatang sembelihan yang disebutkan nama Allah 
ketika disembelihkannya jika kamu beriman kepada ayat- 
ayat-Nya (118). Mengapa kamu tidak mahu makan binatang 
sembelihan yang disebutkan nama Allah ketika 
disembelihkannya , sedangkan Allah telah pun menjelaskan 
kepada kamu makanan-makanan yang telah diharamkan 
kepada kamu kecuali makanan yang kamu terpaksa 
memakannya ? Dan sesungguhnya ramai orang yang mahu 
menyesatkan orang lain dengan hawa nafsu mereka tanpa 
berlandaskan ilmu pengetahuan. Dan sesungguhnya 
Tuhanmu lebih mengetahui tentang golongan orang-orang 
yang menceroboh (119). Dan tinggalkanlah segala dosa baik 
yang zahir mahupun yang batin. Sesungguhnya orang-orang 
yang mengerjakan dosa akan dibalas kerana dosa yang 
dilakukan mereka (120). Dan janganlah kamu makan 
binatang sembelihan yang tidak disebutkan nama Allah 


ketika disembelihkannya , kerana sesungguhnya perbuatan 
itu satu perbuatan yang fasiq. Dan sesungguhnya syaitan- 
syaitan itu sentiasa membisikkan kepada sahabat-sahabat 
setia mereka supaya berdebat dengan kamu dan andainya 
kamu tunduk kepada mereka nescaya kamu akan menjadi 
orang-orang yang mempersekutui Allah (121). Apakah orang 
yang telah mati yang kemudian Kami hidupkannya kembali 
dan Kami jadikan untuknya cahaya yang membolehkannya 
berjalan di tengah manusia itu sama dengan seorang yang 
berada dalam kegelapan-kegelapan yang tidak dapat ia 
keluar darinya? Demikianlah dijadikan orang-orang kafir itu 
memandang elok segala perbuatan yang dilakukan mereka 
(122). Dan demikianlah Kami jadikan di dalam setiap negeri 
pembesar-pembesar yang jahat supaya mereka melakukan 
tipu daya di negeri itu ; sebenarnya mereka tidak melakukan 
tipu daya melainkan kepada diri mereka sendiri tetapi 
mereka tidak sedar (123). Apabila datang kepada mereka 
(pembesar-besar yang jahat) sesuatu ayat , mereka berkata: 
Kami tidak akan beriman sehingga kami dikurniakan (wahyu) 
seperti yang dikurniakan kepada sekalian utusan-utusan 
Aliah. Allah lebih mengetahui di manakah hendak 
meletakkan risalah-Nya. Orang-orang yang melakukan 
kejahatan akan di timpa kehinaan dari Allah dan ' azab yang 
amat berat dengan sebab tipu daya yang dilakukan 
mereka." (124) 


Kemudian ayat yang berikut menjelaskan bahawa 
hidayat yang diperoleh! oleh orang-orang yang 
mendapat hidayat dan kesesatan yang diperolehi 
orang-orang yang sesat adalah kedua-duanya 
ditentukan oleh kehendak Allah. Kedua-dua golongan 
itu berada dalam genggaman kekuasaan Allah dan 
dalam lingkungan kehendak masyi'ah penentuan 
Allah: 

" Oleh itu sesiapa yang Aliah kehendaki memberi hidayat 
kepadanya nescaya Dia melapangkan dadanya menerima 
Islam > dan sesiapa yang Allah kehendaki menyesatkannya 
nescaya Dia jadikan dadanya sempit dan sesak seolah-olah ia 
sedang mendaki ke langit (tempat yang tinggi). Begitu juga 
Allah jadikan keseksaan ke atas orang-orang yang tidak 
beriman." (125) 

Rangkaian ayat-ayat ini diakhiri dengan satu 
penjelasan bahawa segala perintah, larangan, i'tiqad 
dan kefahaman yang telah dibentangkan tadi itulah 
jalan Allah yang lurus. Di sini ayat yang berikut 
menghubungkan perintah dan larangan itu dengan 
prinsip-prinsip i'tiqad mengenai kehendak masyi'ah 
Allah dan perencanaan-Nya dan menjadikan kedua- 
duanya seberkas hakikat dan sebatang jalan Allah 
yang lurus, di mana para hamba-Nya diperintah 

mengikutinya supaya mereka sampai ke Syurga negeri 
kedamaian dan keamanan di sisi Allah yang menjadi 
penaung dan penolong mereka: 

"Dan inilah jalan Tuhanmu yang lurus. Kami telah 
menjelaskan ayat-ayat dengan terperinci kepada golongan 
orang-orang yang sentiasa mengingati Allah (126). Mereka 
akan dikurniakan Syurga Darus-Salam di sisi Tuhan mereka 
yang menjadi penaung mereka kerana amalan-amalan soleh 
yang dilakukan mereka."(127) 


Sebaik sahaja selesai mengulas perintah dan 
larangan di sekitar persoalan hukum makan binatang 
sembelihan, maka ayat selanjutnya membentangkan 
pula persoalan nasib kesudahan syaitan-syaitan 
manusia dan jin yang mempertikaikan pegangan 
orang-orang Islam dalam persoalan ini, sedangkan 
mereka (lupa) bahawa mereka berada di dalam 
genggaman kekuasaan Allah yang berkuasa 
menentukan segala nasib kesudahan, juga berkuasa 
menentukan pemerintah-pemerintah yang berkuasa 
di muka bumi ini dan menghapuskan pemerintah- 
pemerintah yang mahu dihapuskan oleh-Nya. Di 
samping itu ayat ini memberi amaran kepada mereka 
yang angkuh dan lupa daratan dengan sebab 
kebebasan yang dikurniakan kepada mereka dalam 
memilih jalan Allah, sedangkan kebebasan itu 
merupakan ujian dari Allah terhadap mereka, iaitu 
amaran menamatkan tempoh hidup (di dunia) dan 
menghukum perbuatan-perbuatan yang dilakukan 
mereka dalam tempoh menghadapi ujian dan 
membuat pilihan. 




"Dan (ingatlah) hari Allah mengumpulkan seluruh mereka 
(lalu berfirman:) Wahai sekalian jin! Kamu telah mendapat 
pengikut-pengikut yang ramai dari manusia. Jawab sahabat- 
sahabat setia mereka dari manusia. Wahai Tuhan kami! Kami 
satu sama lain telah mengecap keni'matan dan (kini) kami 
telah sampai kepada ajal kami yang telah Engkau 
tempohkannya kepada kami, Allah menjawab: Neraka itulah 
tempat kediaman kamu dan kamu akan kekal berada di 
dalamnya kecuali apa yang dikehendaki Allah. 
Sesungguhnya Tuhanmu Maha Bijaksana dan Maha 
Mengetahui (128). Dan demikianlah Kami jadikan orang- 
orang yang zalim itu sahabat-sahabat setia terhadap satu 
sama lain dengan sebab amalan-amalan yang sama 
diusahakan mereka (129). Wahai sekalian jin dan manusia ! 
Tidak kah Rasul-rasul dari kalangan kamu telah datang 
menceritakan ayat-ayat-Ku (pengajaran-pengajaranKu) 
kepada kamu dan mengingatkan kamu tentang pertemuan 
kamu dengan hari (pengadilan) kamu ini? Jawab mereka: 
Kami mengaku kesalahan diri kami sendiri. Dan mereka telah 
diperdayakan oleh kehidupan dunia dan mereka mengaku 
kesalahan diri mereka sendiri bahawa mereka sebenarnya 
adalah orang-orang yang kafir (130). (Tujuan diutuskan 
Rasul-rasul) Itu ialah kerana Tuhanmu tidak membinasakan 
negeri-negeri secara zalim i, sedangkan para penduduknya 
lalai (tidak diperingatkan oleh Rasul) (131). Setiap jin dan 
manusia itu disediakan darjat-darjat balasan masing-masing 

mengikut amalan yang dilakukan mereka. Dan Tuhanmu 
sekali-kali tidak lalai dari segala perbuatan yang dilakukan 
mereka (132). Dan Tuhanmu Maha Kaya dan memiliki 
rahmat yang limpah. Jika Dia kehendaki nescaya Dia 
hapuskan kamu dan menggantikan selepas kamu dengan 
siapa yang dikehendaki oleh-Nya sama seperti Dia jadikan 
kamu dari zuriat kaum yang lain (133). Segala apa yang 
dijanjikan Allah kepada kamu tetap datang dan kamu tidak 
mungkin terlepas darinya (134). Katakanlah (wahai 
Muhammad): Wahai kaumku I Bekerjalah kamu mengikut 
jalan kamu dan aku bekerja mengikut jalanku , dan kelak 
kamu akan mengetahui siapakah di antara kita yang akan 
mendapat balasan yang baik di dunia (dan Akhirat). 
Sesungguhnya orang-orang yang zalim itu tidak akan 
mendapat kejayaan. "(135) 

Dengan penggemblengan dari berbagai-bagai 
keterangan yang menarik tentang hakikat-hakikat 
'aqidah yang asasi, berbagai-bagai pemandangan, 
situasi-situasi, pernyataan-pernyataan yang 
mengandungi saranan dan inspirasi, tentang hakikat 
kehendak masyi'ah Allah, tentang hakikat-hakikat 
kewujudan alam buana dan hakikat-hakikat diri 
manusia, tentang motif-motif yang lahir dan 
tersembunyi dalam hidup manusia, tentang 
penjelasan yang syumul mengenai kekuasaan Allah di 
langit dan di bumi, di dunia dan Akhirat juga dalam 
kehidupan manusia yang tersembunyi dan yang lahir 
dengan penggemblengan ini Al-Qur'an 
menghadapi salah satu gejala jahiliyah yang 
bersangkutan dengan peraturan boleh atau tidak 
makan sesuatu binatang sembelihan dan mengapa? 
Ini adalah persoalan pokok dalam agama ini, iaitu 
persoalan kuasa Hakimiyah (yang menentukan 
undang-undang dan peraturan), siapakah yang 
berhak memegang kuasa ini? Atau dengan ungkapan 
yang lain, persoalan itu ialah persoalan kuasa 
Uluhiyah dan Rububiyah, siapakah yang berhak 
memegang kuasa ini? Oleh sebab itulah persoalan 
binatang sembelihan yang kecil, yang menjadi 
hubungkait dalam rangkaian ayat-ayat ini 
memerlukan kepada penggemblengan dari berbagai- 
bagai penerangan dan penjelasan ini. 

Dengan penggemblengan yang sama juga Al- 
Qur'an menghadapi persoalan nazar-nazar dalam 
jahiliyah yang melibatkan buah-buahan, binatang 
ternakan dan anak-anak... 

Jahiliyah Arab tidak pernah menolak kewujudan 
Allah dan tidak pula pernah menjadikan tuhan yang 
lain sama dengan Allah, malah ia menjadikan tuhan- 
tuhan yang lain dari Allah itu lebih rendah pangkat 
dan darjat dari Allah. Mereka berkata: Tujuan mereka 
menyembah tuhan-tuhan yang lain itu ialah supaya 
tuhan-tuhan itu dapat menjadi pengantara yang 
boleh merapatkan lagi perdampingan mereka dengan 
Allah. Di sinilah letaknya perbuatan syirik mereka dan 
dengan perbuatan inilah mereka tergolong dalam 
golongan Musyrikin. 

Di antara perbuatan syirik mereka lagi ialah mereka 
- kahin-kahin dan ketua-ketua mereka - mengadakan 
undang-undang, peraturan-peraturan dan tradisi- 


tradisi hidup mereka dari hasil pemikiran mereka 
sendiri kemudian mereka dakwakannya sebagai 
undang-undang dan peraturan yang di syari'at dan 
diperintahkan oleh Allah. Dalam penggubalan 
undang-undang sendiri itu mereka tidak bermegah 
dan mendabik dada membanggakan undang-undang 
itu sebagai hasil ciptaan mereka dan tidak pula 
mendakwa mempunyai kuasa Hakimiyah tertinggi 
yang berkuasa mengadakan undang-undang dan 
peraturan sendiri, kerana mereka belum lagi 
mengenal sikap angkuh seperti ini, yang di tunjuk 
oleh golongan Musyrikin zaman sekarang, yang 
mendakwa mempunyai kuasa Hakimiyah selain Aliah, 
namun demikian di sinilah letaknya kesyirikan mereka 
dan dengan perbuatan inilah mereka tergolong dalam 
golongan Musyrikin. 

Di antara undang-undang dan peraturan yang 
diadakan mereka dan di dakwakannya sebagai 
undang-undang dan peraturan dari Allah ialah 
peraturan amalan nazar, iaitu mereka menazarkan 
buah-buahan dan binatang ternakan kepada Allah 
S.W.T. dan kepada tuhan-tuhan palsu yang disembah 
oleh mereka, dan selepas itu mereka mengendalikan 
urusan pemberian nazar-nazar itu mengikut hawa 
nafsu mereka atau hawa nafsu penjaga-penjaga kuil 
dan kahin-kahin: 


"Maka bahagian yang diperuntukkan kepada sembahan- 
sembahan mereka tidak sampai kepada Allah dan bahagian 
yang diperuntukkan kepada Allah pula sampai kepada 
sembahan-sembahan mereka. "(136) 

Di antara undang-undang dan peraturan yang 
diada-adakan mereka ialah peraturan menazarkan 
anak-anak mereka kepada tuhan-tuhan sembahan 
mereka, juga amalan mereka membunuh anak-anak 
perempuan kerana mengikut tradisi qabilah mereka. 

Di antaranya lagi ialah peraturan yang 
mengharamkan ternakan dan tanaman tertentu dari 
dimakan kecuali oleh mereka yang dikehendaki Allah. 
Merekalah yang mendakwa ternakan dan tanaman itu 
haram dimakan dan merekalah juga yang 
menentukan siapakah orang-orang yang dikehendaki 
Allah boleh memakannya. 

Di antaranya lagi ialah peraturan yang 
mengharamkan ternakan-ternakan tertentu dari 
ditunggang seperti ternakan-ternakan yang 

diistilahkan sebagai Bahirah, Sa'ibah, Wasilah dan 
Hami. 1 

Di antaranya lagi ialah amalan mereka yang 

melarang menyebut nama Allah di atas binatang- 
binatang sembelihan yang tertentu dengan dakwaan 
bahawa larangan itu adalah dari perintah Allah. 

Di antaranya lagi ialah amalan mereka yang 

menetapkan bahawa semua anak-anak yang 
dikandungi dalam perut binatang ternakan adalah 
khusus untuk kaum lelaki mereka sahaja tidak boleh 
dikongsi oleh kaum perempuan kecuali anak yang 
dikandungi itu lahir mati, maka bolehlah mereka 
berkongsi memakannya bersama kaum lelaki. Di sini 
mereka mengadakan peraturan haram dan halal. 

Di antaranya lagi ialah amalan memakan bangkai 
yang dihalalkan oleh mereka dengan alasan binatang 
yang mati itu telah disembelihkan oleh Allah. 

Al-Qur'an menghadapi peraturan-peraturan . yang 
karut ini dengan penjelasan panjang lebar untuk 
mendedahkan kedudukannya yang sebenar, la 
menggemblengkan berbagai-bagai penjelasan pokok, 
membentangkan berbagai-bagai pemandangan dan 
hakikat-hakikat yang berkesan sama seperti 
penjelasan yang dilakukan untuk menghadapi 
persoalan syirik dan iman dalam seluruh rangkaian 
surah ini, kerana persoalan-persoalan ini sendiri 
merupakan persoalan syirik dan iman dalam bentuk 
amalan-amalan yang dipraktikkan di alam realiti. 

Dari penjelasan yang panjang lebar ini ternyata 
bahawa persoalan ini adalah persoalan agama dan 
'aqidah Islam. Peraturan dan amalan tradisi yang 
dilakukan oleh kaum Musyrikin itu adalah peraturan 
dan amalan tradisi karut yang disanjung oleh ketua- 
ketua mereka yang mengadakan peraturan itu 
dengan tujuan untuk menghancurkan kehidupan 
mereka dan menimbulkan kekeliruan dalam agama 
mereka. Usaha menimbulkan kekeliruan dalam agama 
dan usaha menghancurkan kehidupan, kedua-duanya 
mempunyai pertalian yang rapat Undang-undang 
dan peraturan Allah merupakan agama yang jelas dan 
cara hidup yang sihat, tetapi undang-undang dan 
peraturan yang bukan dari Allah merupakan agama 
yang kabur dan cara hidup yang terancam oleh 
keruntuhan dan kebinasaan: 



" Dan demikianlah ketua-ketua mereka teiah menjadikan 
sebilangan ramai dari orang-orang Musyrikin memandang 


i 


Lihat ta'rifnya dalam Surah al-Ma'idah juzu' yang ketujuh . 


baik perbuatan membunuh anak-anak mereka untuk 
membinasakan mereka dan mengeiirukan agama 
mereka. "(137) 

Kini ternyata bahawa syaitan-syaitan berada di 
sebalik penyelewengan kaum Musyrikin dari undang- 
undang dan peraturan Allah kepada undang-undang 
dan peraturan ketua-ketua mereka dan agama 
mereka. Syaitan itulah musuh ketat yang 
membimbing langkah-langkah kaum Musyrikin ke 
arah kerugian dan kehancuran: 



"Makanlah rezeki yang telah dikurniakan Aliah kepada kamu 
dan janganlah kamu mengikut langkah-langkah syaitan >, 
kerana syaitan itu sebenarnya musuh kamu yang 
ketara."(142) 

Kini ternyata bahawa perbuatan menghalalkan dan 
mengharamkan sesuatu - di luar undang-undang dan 
peraturan Allah - adalah sama dengan perbuatan 
syirik, dan menghubungkan perbuatan yang salah itu 
dengan kehendak Allah Yang, Maha Kuasa 
merupakan amalan yang selalu didakwakan oleh 
kaum Musyrikin di setiap zaman. Kehendak Allah 
telah memutuskan untuk menguji mereka. Oleh sebab 
itu manusia tidak dipaksa mensyirikkan Allah dalam 
apa bentuk sekali pun, malah mereka diuji membuat 
pilihan, dan walau bagaimana sekalipun mereka tidak 
terlepas dari genggaman kuasa Allah dalam segala 
keadaan. 





"Orang-orang yang mempersekutukan Allah akan berkata: 
Jika Allah kehendaki nescaya kami dan datuk nenek kami 
tidak mempersekutukan Allah dan tentulah kami tidak 
mengharamkan sesuatu . Demikianlah orang-orang yang 
dahulu dari mereka membuat pembohongan sehingga 

mereka mengalami 'azab Kami. Katakanlah: Adakah kamu 
mempunyai sesuatu pengetahuan hingga kamu dapat 
mengemukakannya kepada kami? Sebenarnya kamu tidak 
mengikuti (ilmu pengetahuan) kecuali sangkaan (yang kabur) 
sahaja. Dan kami tidak mengemukakan apa-apa selain dari 
berdusta (148). Katakanlah! Allah mempunyai hujah yang 
kuat dan andainya Allah kehendaki nescaya Dia 
mengurniakan hidayat kepada kamu sekalian. "(1 49) 

Kemudian (dalam ayat selanjutnya) kita menemui 
situasi untuk mengemukakan penyaksian bahawa 
Allah telah mengharamkan apa yang diharamkan oleh 
mereka, ini mengingatkan kita kepada situasi untuk 
mengemukakan penyaksian terhadap persoalan 
Uluhiyah di awal surah ini, kerana persoalan ini pada 
hakikatnya adafah satu persoalan yang sama 
memandang perbuatan menggubal undang-undang 
dan peraturan sendiri itu sama dengan perbuatan 
mempraktikkan ciri-ciri Uluhiyah, yang mana kedua- 
duanya merupakan satu persoalan yang sama: 

"Katakanlah! Bawalah ke mari saksi-saksi kamu yang 
sanggup mengemukakan penyaksian bahawa Allah telah 
mengharamkan perkara ini. Oleh itu jika mereka 
mengemukakan penyaksian , maka janganlah engkau 
mengemukakan penyaksian bersama mereka dan janganlah 
engkau mengikut hawa nafsu orang-orang yang 
mendustakan ayat-ayat Kami dan orang-orang yang tidak 
percaya kepada hari Akhirat di samping mereka 
menyamakan Allah Tuhan mereka dengan makhluk."(1 50) 

Ungkapan (Ya'dilun) di sini mengingatkan 

kepada ungkapan yang sama yang digunakan ketika 
membicarakan persoalan Uluhiyah di awal surah 
sebagaimana kami sebut dalam kata pengantar surah 
ini. 2 


Kemudian penjelasan yang panjang lebar ini diakhiri 
dengan satu pernyataan bahawa apa yang telah 
diterangkan Allah tentang undang-undang, peraturan 
dan tradisi-tradisi yang melibatkan buah-buahan, 
ternakan dan anak-anak itulah peraturan agama Allah 
yang betul. Ungkapan ini juga sama dengan 
ungkapan yang digunakan sebelum ini dalam 
persoalan mengharamkan dan menghalalkan 
sembelihan-sembelihan, juga sama dengan ungkapan 
yang digunakan dalam persoalan Uluhiyah di awal 


2 Lihat juzu' yang ketujuh. 


surah sebagaimana telah kami sebut dalam kata 
pengantar surah ini: 



"Dan sesungguhnya inilah jalan-Ku yang lurus. Oleh itu 
hendaklah kamu ikutinya dan janganlah kamu ikut jalan- 
jalan yang menyimpangsiurkan kamu dari jalan Allah. Itulah 
perintah yang telah dipesankan Allah kepada kamu supaya 
kamu bertagwa. "(153) 


Pembicaraan AI-Qur'an tidak berakhir dengan 
penjelasan yang panjang lebar ini sahaja seperti yang 
dikemukakan petikan-petikannya itu, malah ia 
meneruskan pembicaraannya tentang kitab Taurat 
yang diturunkan kepada Nabi Musa a.s. yang 
disampaikan kepada kaumnya: 



"Untuk menerangkan segala sesuatu dengan terperinci dan 
untuk menjadi petunjuk dan rahmat supaya mereka beriman 
kepada pertemuan mereka dengan Allah Tuhan 
mereka "(154) 


Juga membicarakan tentang kitab Al-Qur'an yang 
diberkati Allah yang di turun supaya diikuti oleh 
orang-orang Islam, supaya mereka bertaqwa dan 
supaya mereka dilimpahkan rahmat, seterusnya 
supaya kaum Musyrikin tidak dapat berhujah 
dengannya kerana kitab Allah telah pun diturunkan 
sebelum ini kepada orang-orang Yahudi dan Nasara, 
dan kerana mereka tidak pernah menerima sebuah 
kitab yang menjelaskan segala sesuatu dengan 
terperinci hingga mereka mengetahui segala undang- 
undang dan peraturan yang digariskan Allah. Oleh 
kerana itu segala apa yang di dakwakan mereka 
sebagai undang-undang dan peraturan Allah itu 
adalah bohong belaka. 

Kemudian penjelasan ini diiringi dengan pernyataan 
memberi amaran kepada mereka yang enggan 
mengikut undang-undang dan peraturan yang 
dibawa oleh Rasulullah s.a.w. dan tetap kekal 
berpegang dengan undang-undang dan peraturan 
jahiliyah yang di dakwakan mereka - secara bohong - 
sebagai undang-undang dan peraturan dari Allah, 
kemudian mereka - berpura-pura menuntut mu'jizat- 
mu'jizat yang boleh meyakinkan mereka untuk 
beriman dan mengikut Rasulullah s.a.w. Mereka diberi 
amaran bahawa mu'jizat-mu'jizat yang dituntut 
mereka itu jika dikabulkan Allah akan menjadi satu 

keputusan Allah yang muktamad yang membawa 
kebinasaan kepada mereka: 



" Tiada apa yang ditunggu mereka kecuali kedatangan para 
malaikat (yang membawa kebinasaan) atau kedatangan 
('azab) Tuhanmu atau kedatangan setengah-setengah tanda 
(Qiamat) dari Tuhanmu , dan pada hari datangnya setengah- 
setengah tanda (Qiamat) dari Tuhanmu itu keimanan tidak 
lagi berguna kepada seorang yang tidak beriman sebelum itu 
atau tidak mengerjakan amalan yang baik dalam masa 
keimanannya. Katakanlah : Tunggulah kamu (Apa yang 
dijanjikan Allah) dan kami juga turut menunggunya."(1 58) 


Kemudian ayat selanjutnya mengumumkan dasar 
pemisahan di antara Rasulullah s.a.w., di antara 
agama yang dibawa olehnya dan di antara umat 
Muslimin dengan kaum Musyrikin yang melakukan 
perbuatan menghalalkan dan mengharamkan tanpa 
berlandaskan syari'at Allah. Mereka mengadakan 
undang-undang dan peraturan sendiri kemudian 
mendakwakannya sebagai undang-undang dan 
peraturan dari Allah: 



"Sesungguhnya orang-orang yang memecahbelahkan agama 
mereka dan berpecah kepada berbagai-bagai puak ; maka 
engkau sekali-kali tidak termasuk dalam golongan mereka 
dalam sesuatu apa pun. Sesungguhnya persoalan mereka 
dipulangkan kepada Allah , kemudian Allah akan 

memberitahu mereka segala perbuatan yang dilakukan 
mereka "(159) 


Demikianlah dasar pemisahan itu diumumkan 
dengan tegas: 

"Engkau sama sekali tidak termasuk dalam golongan mereka 
dalam suatu apa pun."(1 59) 

Pada akhir rangkaian kumpulan ayat-ayat ini 
seluruhnya, iaitu kumpulan ayat-ayat yang berdepan 
dengan persoalan undang-undang dan peraturan 
(sembelihan-sembelihan) yang pada lahirnya kelihatan 
kecil, di susul pula dengan pernyataan yang lengkap 
dan syumui mengenai persoalan 'agidah dan agama 


seluruhnya yang tersemat dalam hati iaitu agama 
yang menterjemahkan 'aqidah ini kepada undang- 
undang dan peraturan hidup manusia: 

" Katakanlah i Aku telah di tunjuk oleh Tuhanku ke jalan yang 
!urus f iaitu agama yang benar \ agama Ibrahim yang tegak di 
atas tauhid dan dia sama sekali bukan dari golongan 
Musyrikin (161). Katakanlah! Sesungguhnya solatku, 
ibadatku , hidupku dan matiku adalah untuk Allah Tuhan 
Pemelihara semesta alam (162). Tiada sekutu bagi Allah. 
Demikianlah aku diperintah dan akulah orang yang pertama 
dari golongan Muslimin (163). Katakanlah I Apakah pantas 
bagiku mencari Tuhan selain Allah i, sedangkan Dialah Tuhan 
yang memelihara segala sesuatu. Dan setiap orang tidak 
mengerjakan dosa melainkan Dialah sendiri yang 
menanggungnya dan tiada seorang pun yang berdosa dapat 
menanggung dosa orang lain. Kemudian kamu akan kembali 
kepada Tuhan kamu dan Dia akan memberitakan kepada 
kamu segala perbuatan yang telah dilakukan kamu (164). 
Dialah yang melantik kamu sebagai khalifah-khalifah di bumi 
dan mengangkatkan darjat-darjat setengah kamu mengatasi 
setengah yang lain kerana Dia hendak menguji kamu dalam 
ni'mat-ni'mat yang telah dikurniakan kepada kamu. 
Sesungguhnya Tuhanmu amat pantas hukuman-Nya dan 
sesungguhnya Dia Maha Pengampun dan Maha 

Pengasih."(165) 


Itulah beberapa persoalan mengenai 'aqidah dan 
agama, mengenai dunia dan Akhirat, mengenai hidup 
dan mati, mengenai amalan dan balasan, mengenai 
ibadat dan perilaku. Semuanya dicantumkan dalam 
sistem hidup Rabbani yang digunakannya sebagai 
pernyataan yang hebat dan menarik terhadap 
persoalan kuasa Hakimiyah dan kuasa perundangan 
mengenai perkara-perkara yang paling mudah dalam 
kegiatan hidup seharian juga mengenai peraturan 
makan dan minumnya. Ini disebabkan kerana ia 
merupakan persoalan Uluhiyah dan Rububiyah dalam 
bidang-bidang yang paling besar dan dalam situasi- 
situasinya yang paling penting. 

Inilah gambaran Islam yang dibentangkan oleh 
sumber Rabbaniyah Al-Qur'anul-Karim. 

(Pentafsiran ayat-ayat 111 - 113) 



"Dan jika Kami turunkan maiaikat-malaikat kepada mereka 
dan jika orang-orang yang mati (bangkit) berbicara dengan 
mereka dan jika kumpulkan segala sesuatu di hadapan 
mereka nescaya mereka tidak juga beriman kecuali 
dikehendaki Allah , tetapi kebanyakan mereka tidak 
mengetahui (111). Demikianlah Kami jadikan bagi setiap 
nabi musuh-musuh iaitu syaitan-syaitan dari jenis manusia 
dan jin yang membisikkan kata-kata yang indah terhadap 
satu sama lain dengan tujuan untuk menipu. Dan jika Allah 
kehendaki nescaya mereka tidak mampu melakukannya. 
Oleh itu tinggalkanlah mereka dan segala pembohongan 
yang diada-adakan mereka (112). Juga dengan tujuan 
supaya hati orang-orang yang tidak beriman kepada hari 
Akhirat mendengar bisikan itu dan supaya mereka merasa 
senang terhadapnya dan supaya mereka melakukan 
kejahatan yang dilakukan mereka. "(1 13) 

Ayat yang pertama menyempurnakan penjelasan 
kumpulan ayat-ayat yang lepas di akhir juzu' yang ke 
tujuh. Ia berhubungkait dengan permintaan kaum 
Musyrikin kepada Rasulullah s.a.w. agar beliau dapat 
menunjukkan mu'jizat-mu'jizat yang dikehendaki 
mereka supaya mereka dapat membenarkan 
da'wahnya, juga berhubungkait dengan tindakan 
mereka berulang-ulang kali bersumpah dengan nama 
Allah sambil menegaskan jika mu'jizat-mu'jizat itu 
datang nescaya mereka akan terus beriman. Ini 
menyebabkan sesetengah Muslimin bercita-cita agar 
Allah memenuhi permintaan kaum Musyrikin itu lalu 
mengesyorkan kepada Rasulullah agar beliau berdo'a 
kepada Allah supaya menunjukkan mu'jizat-mu'jizat 
yang dipinta mereka. 

Kumpulan ayat-ayat itu menjelaskan begini: 



"Dan mereka telah bersumpah dengan nama Allah dengan 
sumpah mereka yang bersungguh-sungguh jika datang 
mujizat (yang dipinta mereka ), mereka akan tetap beriman 
dengannya. Katakanlah urusan mujizat itu hanya di sisi Allah 
sahaja dan apakah kamu tahu andainya mujizat itu datang ; 
mereka tidak juga akan beriman?(109) Dan Kami jadikan 
hati dan pandangan mereka berbalik-balik (dan mereka 
tetap tidak beriman kepada Al-Qudan) sebagaimana mereka 
tidak beriman kepadanya pada permulaan kali. 
Tinggalkanlah mereka terumbang-ambing dalam kesesatan 
mereka (110). Dan jika Kami turunkan maiaikat-malaikat 
kepada mereka dan jika orang-orang yang mati (bangkit) 
berbicara dengan mereka dan jika Kami kumpulkan segala 
sesuatu di hadapan mereka nescaya mereka tidak juga 
beriman kecuali dikehendaki Allah , tetapi kebanyakan 
mereka tidak mengetahui. "(1 1 1) 


Ayat-ayat ini telah pun dihuraikan di penghabisan 
juzu' yang ke tujuh. Kini marilah kita memperkatakan 
hakikat-hakikat umum yang dibicarakan oleh ayat- 
ayat ini yang kami belum membuat pentafsirannya di 
sana. 


Hakikat pertama: Keimanan atau kekufuran, hidayat 
atau kesesatan tidak bergantung kepada bukti-bukti 
dan dalil-dalil yang menunjukkan kebenarannya, 
kerana kebenaran merupakan bukti itu sendiri. 
Kebenaran mempunyai kekuatan yang menguasai hati 
manusia menerima, mempercayai dan tunduk 
kepadanya, namun demikian, di sana terdapat 
halangan-halangan lain yang menghalangkan hati 
mereka dari menerima kebenaran. Halangan- 
halangan itu telah diterangkan Allah kepada kaum 
mu'minin (dalam ayat yang berikut): 



"Dan apakah kamu tahu andainya mujizat itu datang, 
mereka tidak juga akan beriman."(109) 

" Dan Kami jadikan hati dan pandangan mereka berbalik- 
balik (dan mereka tetap tidak beriman kepada Al-Qur'an) 
sebagaimana mereka tidak beriman kepadanya di permulaan 
kali. Tinggalkanlah mereka terumbang-ambing dalam 
kesesatan mereka. "(1 10) 


Maksudnya, kekufuran yang telah ditunjukkan 
mereka pada permulaan kali, dan telah 
menghalangkan mereka dari hidayat, maka perbuatan 
itu mungkin berulang lagi selepas turunnya mu'jizat 
(yang dipinta mereka) dan kekufuran sekali lagi akan 
menghalangkan mereka dari hidayat 

Bukti-bukti yang menyarankan keimanan memang 
telah wujud dalam hati mereka, juga wujud dalam 
kebenaran itu sendiri, ia bukannya bergantung 
kepada faktor-faktor luaran. Oleh sebab itu segala 
usaha harus ditumpukan kepada hati untuk 
mengubati penyakit-penyakitnya dan menghapuskan 
faktor-faktor yang menghalangkannya dari menerima 
hidayat. 


Manusia Dikumiakan Kebebasan Memilih Untuk Diuji 

Hakikat kedua: Kehendak masyi'ah Allah 

merupakan asas rujukan terakhir dalam urusan 
hidayat dan kesesatan, kerana kehendak masyi'ah 
Allah telah memutuskan untuk menguji manusia 
melalui kebebasan memilih dan daya utama yang 
dikurniakan sekadar yang wajar kepada mereka. Cara 
menggunakan kebebasan yang dikurniakan Allah 
itulah yang menjadi tempat Allah menguji dan 
menduga manusia. Jika ia menggunakan kebebasan 
itu untuk menjuruskan batinnya ke arah menyintai 
dan meminati hidayat - walaupun di waktu itu ia 
belum mengetahui di mana ia berada, maka 
kehendak masyi'ah Allah telah memutuskan untuk 
memimpin tangannya, membantu dan 
menunjukkannya ke jalan Allah. Dan sesiapa 
menggunakan kebebasan itu untuk membencikan 
hidayat dan menepikan dalil-dalil dan saranan-saranan 
yang menyeru kepada hidayat, maka kehendak 
masyi'ah Allah telah memutuskan untuk menyesatkan 
dan menjauhkannya dari jalan Allah dan 
membiarkannya terumbang-ambing dalam gelap- 
gelita kesesatan. Iradat dan peraturan perencanaan 
Allah melingkungi manusia dalam segala keadaan, 
dan segala urusan pada akhirnya dikembalikan 
kepada-Nya. 


Hakikat ini diisyaratkan dalam firman Allah yang 
berikut: 




"Dan Kami jadikan hati dan pandangan mereka berbalik- 
balik (dan mereka tetap tidak beriman kepada Al-Qur'an) 
sebagaimana mereka tidak beriman kepadanya pada 
permulaan kali. Tinggalkanlah mereka terumbang-ambing 
dalam kesesatan mereka. "(1 10) 


Juga diisyaratkan dalam firman-Nya: 



"Dan jika Kami turunkan malaikat-malaikat kepada mereka 
dan jika orang-orang yang mati (bangkit) berbicara dengan 
mereka dan jika Kami kumpulkan segala sesuatu di hadapan 
mereka nescaya mereka tidak juga beriman kecuali 
dikehendaki Allah , tetapi kebanyakan mereka tidak 
mengetahui."(1 1 1) 


Hakikat ini juga diisyaratkan dalam ayat sebelum ini: 



"(Wahai Muhammad) ikutilah segala apa yang diwahyukan 
kepadamu dari Tuhanmu , tiada Tuhan selain Dia dan 
berpalinglah dari orang-orang Musyrikin (106). Dan andainya 
Allah kehendaki nescaya mereka tidak mempersekutukan- 
Nya dan Kami tidak melantikkan engkau sebagai penjaga 
mereka dan engkau juga bukan pengawas yang mengawal 
mereka." (107) 


Dan isyarat ini juga diulangi dalam kumpulan ayat- 
ayat ini dalam firman-Nya yang berikut: 

"Demikianlah Kami jadikan bagi setiap nabi musuh-musuh 
dari jenis manusia dan jin yang membisikkan kata-kata yang 
indah terhadap satu sama lain dengan tujuan untuk menipu. 
Dan jika Allah kehendaki nescaya mereka tidak mampu 
melakukannya. Oleh itu tinggalkanlah mereka dan 
pembohongan yang diada-adakan mereka. "(1 12) 

Tiada Percanggahan Di Antara Kehendak Allah Dan 
Kebebasan Memilih Yang Dikumiakan Kepada Manusia 

Seluruh urusan ini bergantung kepada kehendak 
masyi'ah Aliah, Dialah yang menghendaki mereka 
tidak mendapat hidayat, kerana mereka tidak 
berusaha melakukan sebab-sebab yang membawa 
mereka kepada hidayat, dan Dialah yang 
menghendaki membiarkan mereka menggunakan 
kebebasan memilih sebagai ujian terhadap mereka. 
Dialah yang memberi hidayat kepada mereka apabila 
mereka bersungguh-sungguh mencari hidayat dan 
Dialah yang menyesatkan mereka apabila mereka 
memilih kesesatan. Di sini tidak ada percanggahan - 
mengikut kefahaman Islam - di antara kebebasan 
kehendak masyi'ah Allah dengan kebebasan memilih 
yang dikumiakan Allah kepada mereka dengan tujuan 
untuk menguji mereka. 3 * 

Hakikat ketiga: Orang-orang yang ta'at dan orang- 
orang yang melanggar perintah Allah adalah kedua- 
duanya berada dalam genggaman kekuasaan Allah. 
Mereka tidak berkuasa mengadakan sesuatu kecuali 
dengan peraturan dan perencanaan Allah mengikut 
kehendak masyi'ah-Nya yang menggariskan undang- 
undang bagi mengendalikan urusan para hamba-Nya, 
tetapi orang-orang yang beriman dapat 
menyelaraskan diri mereka - dengan kebebasan yang 
dikumiakan kepada mereka - di antara kepatuhan 
yang dilakukan mereka secara terpaksa, iaitu patuh 
kepada kuasa Allah yang menguasai keadaan- 
keadaan diri mereka, pergerakan sel-sel anggota 
tubuh badan rhereka, Tabi'at-Tabi'at struktur jiwa 
raga mereka, dengan kepatuhan yang dilakukan 
mereka secara sukarela, iaitu kepatuhan yang 
dianggap mereka sebagai kewajipan yang lahir dari 
ma'rifat, hidayat dan pilihan hati mereka yang bebas. 
Dengan penyelarasan ini orang-orang yang beriman 
dapat hidup aman damai dengan diri mereka, kerana 
kepatuhan yang dilakukan mereka secara terpaksa 
dan kepatuhan yang dilakukan mereka secara 
sukarela adalah kepatuhan yang menta'ati satu 
undang-undang, satu kuasa dan satu kerajaan Allah 
sahaja, sedangkan orang-orang yang tidak beriman 
mereka terpaksa mengikut undang-undang Allah 
yang mengendalikan fitrah mereka yang dipaksakan 
ke atas mereka. Mereka tidak mampu keluar dari 
undang-undang ini kerana ia menguasai dan 
mengendalikan struktur jasmani mereka dan 
kehendak-kehendak semula jadi mereka, tetapi dalam 
bidang kegiatan hidup, di mana mereka diberi 
kebebasan memilih untuk menentukannya, mereka 
tidak mematuhi kuasa Allah yang digariskan dalam 
sistem hidup dan undang-undang syari'at-Nya. 
Keadaan hidup dengan syakhsiyah yang memberi 
kepatuhan yang berbelah bagi ini menyebabkan 
mereka hidup dalam keadaan menderita dan celaka. 


3 Lihat bab " OJLA 5 ' " dalam buku " 

" bahagian pertama. 


namun demikian mereka tidak terlepas dari 
genggaman kekuasaan Allah, mereka tidak mampu 
menggugatkan kekuasaan itu dan tidak mampu 
mengadakan sesuatu melainkan dengan peraturan 
dan perencanaan Allah. 

Hakikat yang ketiga ini merupakan hakikat yang 
amat penting dalam persoalan-persoalan yang 
dibicarakan oleh bahagian ayat-ayat yang baki dari 
surah ini. Oleh sebab itu hakikat ini diulang berkali- 
kali di berbagai-bagai tempat dengan berbagai-bagai 
gambaran, kerana seluruh bahagian ayat ini - 
sebagaimana telah kami jelaskan sebelum ini - 
membicarakan persoalan Uluhiyah dan kuasa-Nya 
dalam kehidupan manusia dan syari'at yang dihayati 
mereka, dan justeru itu ayat ini menjelaskan bahawa 
seluruh kuasa itu milik Allah termasuk kuasa yang 
menguasai entiti orang-orang yang derhaka dan 
menyeleweng dari jalan Allah dan syari'at-Nya. 
Mereka tidak dapat mengganggu para hamba 
kesayangan Allah melainkan mengikut apa yang 
dikehendaki Allah. Mereka adalah terlalu lemah dan 
tidak mempunyai sebarang kuasa ke atas diri mereka 
sendiri, apatah lagi ke atas orang-orang yang 
beriman. Hanya kehendak masyi'ah Allah sahaja yang 
menguasai orang-orang yang ta'at dan orang-orang 
yang derhaka. 


Ujar Abu Jaafar Muhammad ibn Jarir at-Tabari 
ketika mentafsirkan maksud ayat: 



"Dan jika Kami turunkan malaikat-malaikat kepada mereka 
dan jika orang-orang yang mati (bangkit) berbicara dengan 
mereka dan jika Kami kumpulkan segala sesuatu di hadapan 
mereka nescaya mereka tidak juga beriman kecuali 
dikehendaki Ailah, tetapi kebanyakan mereka tidak 
mengetahui."(1 1 1) 

(Allah S.W.T. berfirman kepada Nabi-Nya 
Muhammad s.a.w.: Wahai Muhammad! Janganlah 
engkau menaruh harapan berjaya dengan mereka 
yang menyamakan Allah Tuhan mereka dengan 
patung-patung dan berhala-hala dan pernah 
menegaskan kepada engkau: Jika engkau membawa 
mu'jizat nescaya kami akan tetap beriman. 
Sebenarnya jika Kami turunkan malaikat-malaikat dan 
mereka dapat melihat mereka dengan mata kepala 
mereka dan jika Kami hidupkan kembali orang-orang 
yang mati berbicara dengan mereka sebagai hujah 
kebenaran engkau dan sebagai bukti kenabian 
engkau lalu orang-orang yang mati itu mengatakan 
kepada mereka bahawa segala apa yang di katakan 
engkau itu adalah benar belaka dan segala 

pengajaran yang dibawa oleh engkau adalah 
semuanya dari Allah, dan seterusnya jika Kami 
kumpulkan segala sesuatu di hadapan mereka 
nescaya mereka tetap tidak beriman juga kepada 
engkau. Mereka tidak akan percaya kepada engkau 
dan tidak akan mengikut engkau kecuali dikehendaki 
Allah. "Tetapi kebanyakan mereka tidak 
mengetahui." Di sini Allah menegaskan bahawa 
kebanyakan kaum Musyrikin tidak mengetahui 
hakikat ini, malah mereka beranggapan bahawa 
urusan iman dan kufur itu terletak di tangan mereka, 
jika mereka mahu mereka beriman dan jika mereka 
tidak mahu mereka tidak beriman, sedangkan hakikat 
yang sebenar tidak begitu, malah urusan iman dan 
kufur adalah terletak dalam kekuasaan Allah, tiada 
siapa di antara mereka yang beriman melainkan 
dengan taufik dan hidayat-Nya dan tiada yang kufur 
melainkan kerana Allah telah menggagalkannya dari 
mendapat hidayat dan menyebabkannya menjadi 
sesat). 

Prinsip yang dikemukakan oleh Ibn Jarir di sini 
adalah suatu prinsip yang betul, tetapi memerlukan 
penjelasan tambahan seperti penjelasan yang telah 
kami kemukakan tadi berdasarkan keterangan yang 
dipetik dalam berbagai-bagai nas Al-Qur'an mengenai 
persoalan-persoalan hidayat, kesesatan, kehendak 
Allah dan usaha manusia yang menunjukkan bahawa 
keimanan merupakan suatu peristiwa dan kesesatan 
juga merupakan suatu peristiwa, dan tiada suatu yang 
berlaku di alam buana ini melainkan dengan 
kehendak masyi'ah Allah: 



"Sesungguhnya Kami telah menciptakan segala sesuatu 
dengan perencanaan yang rapi. " 

(Surah al-Qamar: 49) 

Adapun undang-undang yang menjadi asas 
perencanaan yang menentukan si anu itu beriman 
dan si anu ini sesat, maka ia telah dijelaskan oleh 
berbagai-bagai nas Al-Qur'an, iaitu seseorang 
manusia adalah diuji dengan kebebasan memilih arah 
tuju masing-masing. Oleh itu sesiapa yang menuju ke 
arah hidayat dan berusaha dengan bersungguh- 
sungguh untuk mendapatkan hidayat nescaya Allah 
akan menunjukkan jalan hidayat kepadanya dan dia 
akan berjaya mendapatkannya mengikut undang- 
undang dan perencanaan yang digariskan Allah. Dan 
dalam kedua-dua arah tuju itu setiap manusia tetap 
berada dalam genggaman kekuasaan Allah dan 
seluruh hidupnya tetap berlangsung mengikut 
undang-undang dan perencanaan Allah sesuai 
dengan kehendak masyi'ah-Nya yang bebas, juga 
sesuai dengan undang-undang yang diaturkan oleh 
kehendak masyi'ah-Nya yang bebas. 

****** 

Kemudian datang pula dua ayat selanjutnya dari 
rangkaian ayat-ayat surah ini. Dari satu aspek kedua- 
dua ayat itu merupakan ayat-ayat yang 


menyempurnakan penjelasan mengenai konsep- 
konsep dan hakikat-hakikat yang dibicarakan oleh 
kumpulan ayat-ayat yang lepas yang telah selesai 
kami huraikan sebentar tadi, dan dari satu aspek yang 
lain pula kedua-duanya merupakan sebagai kata 
pengantar bagi persoalan-persoalan 'aqidah yang 
dihubungkaitkan dengan persoalan-persoalan kuasa, 
syari'at dan Hakimiyah, iaitu persoalan-persoalan yang 
dibicarakan oleh ayat-ayat yang baki dari surah ini. 


Kedua-dua ayat itu ialah: 



"Demikianlah Kami jadikan bagi setiap nabi musuh-musuh 
iaitu syaitan-syaitan dari jenis manusia dan jin yang 
membisikkan kata-kata yang indah terhadap satu sama lain 
dengan tujuan untuk menipu. Dan jika Allah kehendaki 
nescaya mereka tidak mampu melakukannya. Oleh itu 
tinggalkanlah mereka dan segala pembohongan yang diada- 
adakan mereka (112). Juga dengan tujuan supaya hati 
orang-orang yang tidak beriman kepada hari Akhirat 
mendengar bisikan itu dan supaya mereka merasa senang 
terhadapnya dan supaya mereka melakukan kejahatan yang 
dilakukan mereka. "(1 13) 

Maksudnya, demikianlah Kami telah mengatur 
perencanaan Kami, iaitu kaum Musyrikin yang 
menggantungkan keimanan mereka dengan 
kedatangan mu'jizat-mu'jizat dan mengabaikan bukti- 
bukti hidayat dan kejadian-kejadian alam buana dan 
diri manusia yang menyarankan hidayat, tidak akan 
beriman walaupun setelah datangnya segala mu'jizat 
yang dipinta oleh mereka. 

Setiap Rasul Ditentang Oleh Syaitan-syaitan, 
Manusia Dan Jin 

Sebagaimana Kami telah mengaturkan undang- 
undang dan perencanaan Kami terhadap kaum 
Musyrikin, maka Kami aturkan pula undang-undang 
dan perencanaan Kami terhadap para nabi, iaitu 
setiap nabi mempunyai musuh-musuh yang terdiri 
dari syaitan-syaitan dari jenis manusia dan jin, dan 
Kami telah menetapkan bahawa syaitan-syaitan itu 
akan membisikkan kata-kata yang indah terhadap 
satu sama lain dengan tujuan untuk menipu mereka 
dan menghasut mereka supaya memerangi utusan- 
utusan Allah dan menentang hidayat Kami juga 
menetapkan bahawa bisikan kata-kata mereka yang 
indah itu akan didengar oleh hati orang-orang yang 
tidak beriman kepada hari Akhirat dan merasa senang 
terhadapnya, dan supaya mereka terus melakukan 

tindakan-tindakan mereka yang jahat memusuhi 
utusan-utusan Allah dan menentang kebenaran, 
mem-perjuangkan kesesatan dan melakukan 
kefasadan di bumi. 

Semuanya ini berlaku dengan peraturan dan 
perencanaan Allah sesuai dengan kehendak masyi'ah- 
Nya, dan jika Allah kehendaki tentulah mereka tidak 
mampu melakukannya dan tentulah kehendak 
masyi'ah, undang-undang dan perencanaan Allah 
terus berkuatkuasa tanpa wujudnya segala yang 
berlaku ini. Dan segala apa yang berlaku itu bukanlah 
berlaku secara kebetulan dan tiada suatu pun dari apa 
yang telah berlaku itu berlaku dengan qudrat kuasa 
manusia. 

Apabila ternyata bahawa pergolakan terus menerus 
berlaku di bumi tanpa reda di antara para utusan 
Allah yang memperjuangkan kebenaran dan para 
syaitan manusia dan jin yang memperjuangkan 
kebatilan dengan menggunakan kata-kata yang indah 
dan tipudaya yang licin, maka ternyata pula bahawa 
segala pergolakan yang berlaku itu adalah berlaku 
dengan kehendak masyi'ah, undang-undang dan 
perencanaan Allah. Oleh sebab itu setiap Muslim 
harus berusaha memerhati dan memikirkan hikmat- 
hikmat Allah yang wujud di sebalik kejadian-kejadian 
yang berlaku setelah ia memahami Tabi'at kejadian- 
kejadian yang berlaku itu. 



"Demikian Kami jadikan bagi setiap nabi musuh-musuh iaitu 
syaitan-syaitan dari jenis manusia dan jin yang membisikkan 
kata-kata yang indah terhadap satu sama dengan tujuan 
untuk menipu. "( 112) 

Pengertian Kata-kata Syaitan 

Maksudnya, kehendak Kami dan perencanaan Kami 
telah menetapkan untuk mewujudkan musuh-musuh 
kepada setiap utusan Allah yang terdiri dari syaitan- 
syaitan manusia dan jin. Perkataan "syaitan" 
mengandungi pengertian sifat-sifat menderhaka, 
menghasut, menggoda, dan memusatkan kegiatan 
dalam kerja-kerja jahat semata-mata. Sifat-sifat ini 
terdapat pada manusia di samping terdapat pada 
makhluk jin. Jika mana-mana jin yang menderhaka, 
memusatkan kegiatan dalam kerja-kerja yang jahat, 
menipu, menghasut dan menggoda, di namakan 
syaitan, maka begitu juga manusia dinamakan syaitan 
apabila ia menderhaka, memusatkan kegiatan dalam 
kerja-kerja yang jahat, menghasut dan menggoda, 
malah haiwan juga digelar syaitan apabila ia 
mengganas, memberontak dan mengancam 
keselamatan umum. Tersebut dalam sebuah hadith: 


alM 1^10! 

"Anjing hitam itu syaitan. " 

Syaitan-syaitan manusia dan jin yang dijadikan Allah 
sebagai musuh kepada setiap nabi itu sentiasa 
bertindak menipu satu sama lain dengan 
menggunakan kata-kata yang indah yang dibisikkan 
di antara sesama mereka. Bisikan itu bertujuan 
menanamkan pengaruh dalaman yang dapat 
dipindahkan dari seorang ke seorang yang lain. 
Mereka memperdaya dan menghasut satu sama lain 
supaya menderhaka, menipu dan melakukan 
kejahatan dan maksiat. 

Syaitan-syaitan manusia memang dikenali umum 
dan dapat disaksikan oleh kita di bumi ini. Contoh- 
contoh permusuhan mereka terhadap setiap utusan 
Allah, terhadap kebenaran dan terhadap orang-orang 
yang beriman juga memang diketahui umum dan 
dapat di lihat manusia di setiap zaman. 

Tetapi syaitan-syaitan jin dan makhluk jin seluruhnya 
adalah makhluk ghaib dari rahsia-rahsia ghaib yang 
tersimpan di sisi Allah, kita tidak mengetahui tentang 
mereka melainkan sekadar makluman yang 
diberitakan Allah kepada kita. Allah sahaja yang 
memiliki anak kunci rahsia-rahsia ghaib dan tiada 
siapa yang mengetahuinya melainkan Dia. 

Makhluk Jin Di Luar Daerah Pengetahuan Manusia 

Adapun orang-orang yang berperisaikan "sains" 
untuk menolak penjelasan Allah tentang makhluk 
yang ghaib ini, maka kita tidak mengetahui apakah 
alasan yang dipegang mereka, kerana ilmu manusia 
tidak dapat mendakwa bahawa mereka telah 
mengetahui segala jenis makhluk yang hidup di planet 
bumi ini. Begitu juga ilmu manusia tidak mengetahui 
apakah jenis makhluk yang ada di bintang-bintang 
yang lain. Apa yang dapat diandaikan oleh manusia 
ialah sekadar mengatakan bahawa jenis hidup- 
hidupan yang ada di bumi ini mungkin atau tidak 
mungkin ada di planet-planet dan bintang-bintang 
yang lain. Ilmu manusia tidak boleh menolak 
walaupun andaian-andaian itu kuat kemungkinan 
adanya hidup-hidupan yang lain mendiami di sudut- 
sudut yang lain di alam ini yang tidak diketahui sedikit 
pun oleh ilmu mereka. Oleh itu adalah satu perbuatan 
yang angkuh dan sumbang jika ada orang yang mahu 
menolak atas nama sains kemungkinan adanya alam- 
alam makhluk hidup yang lain. 

Mengenai Tabi'at makhluk yang bernama jin yang 
setengahnya menderhaka dan memusatkan seluruh 
kegiatannya dalam kerja-kerja yang jahat dan kerja- 
kerja menghasut dan menggoda seperti iblis dan 
zuriatnya - sama seperti setengah manusia yang 
menderhaka dan melanggar perintah Allah - maka 
kita tidak mempunyai maklumat tentang mereka 
melainkan sekadar penjelasan-penjelasan yang benar 
yang datang dari Allah S.W.T. dan dari Rasulullah 
s.a.w. sahaja. 

Kita dapat mengetahui dari penjelasan-penjelasan 
itu bahawa makhluk jin dijadikan Allah dari pucuk api 
yang amat panas dan mereka dibekalkan dengan 
daya qudrat yang membolehkan mereka hidup di 
bumi, di dalam bumi dan juga di luar bumi dan 
mereka dapat bergerak di dalam ruangan-ruangan ini 
lebih pantas dari manusia. Di antara makhluk jin itu 
ada golongan jin-jin yang soleh dan beriman dan ada 
pula golongan jin-jin yang menjadi syaitan-syaitan 
yang menderhaka. Mereka boleh melihat manusia 
tetapi manusia tidak dapat melihat mereka dalam 
rupa bentuk mereka yang asli, dan memang banyak 
makhluk-makhluk yang melihat manusia tetapi 
manusia tidak dapat melihatnya. Jin-jin yang menjadi 
syaitan-syaitan itu dapat mempengaruhi manusia 
dengan tindak-tanduk memperdaya dan menyesatkan 
mereka. Mereka dapat menyampaikan bisikan-bisikan 
dan saranan-saranan yang jahat kepada manusia 
dengan cara yang tidak diketahui oleh kita, tetapi, 
syaitan-syaitan itu tidak dapat mempengaruhi orang- 
orang yang beriman yang sentiasa mengingati Allah. 
Cara syaitan bertindak terhadap orang yang beriman 
ialah apabila ia mengingati Allah, syaitan akan terus 
berundur dan menghilangkan diri, sebaliknya apabila 
ia lalai dari mengingati Allah, syaitan akan muncul 
mempengaruhinya dengan bisikan-bisikan yang jahat. 
Seorang mu'min yang mengingati Allah menjadi 
begitu kuat dari dipengaruhi tipu daya syaitan yang 
lemah. Seterusnya kita mengetahui bahawa alam jin 
akan di kumpul dan dihisabkan bersama alam 
manusia dan akan dibalas dengan Syurga sama 
seperti makhluk manusia. Dan apabila makhluk jin 
dibandingkan dengan makhluk malaikat, maka 
makhluk jin kelihatan begitu lemah dan tidak berdaya 
upaya. 

Dalam ayat (112) tadi kita dapat mengetahui Allah 
S.W.T. telah mengadakan musuh-musuh bagi setiap 
nabi yang terdiri dari syaitan-syaitan manusia dan jin 
dan Aliah memang berkuasa jika Dia kehendaki untuk 
menjadikan syaitan-syaitan itu tidak dapat berbuat 
apa-apa; tidak menderhaka, tidak hanya melakukan 
kerja-kerja jahat sahaja, tidak memusuhi para anbiya', 
tidak menindas orang-orang yang beriman, tidak 
berusaha menyesatkan manusia dari jalan Allah, 
malah Allah S.W.T. juga berkuasa memaksa mereka 
menerima hidayat atau memberi hidayat jika mereka 
memilih hidayat atau menjadikan mereka lemah tidak 
mampu menentang para anbiya 7 , menentang 
kebenaran dan menentang orang-orang yang 
beriman, tetapi Ailah S.W.T. telah memberi 
kebebasan memilih kepada mereka dan memberi 
peluang kepada mereka bertindak bebas menyakiti 
hamba-hamba kesayangan Allah sekadar yang 
ditetapkan oleh kehendak masyi'ah, undang-undang 
dan perancangan-Nya. Dan Allah telah menetapkan 
untuk menguji hamba-hamba kesayangan-Nya 
dengan gangguan-gangguan dari musuh-musuh-Nya 
sebagaimana Allah menguji musuh-musuh-Nya 
dengan kebebasan memilih dan qudrat kuasa yang 
dikurniakan kepada mereka. Oleh itu mereka tidak 
berkuasa mengganggu dan menyakiti hamba-hamba 


kesayangan Allah melainkan sekadar yang ditetapkan 
Allah: 

$5 iisis 


"Dan jika Aliah kehendaki nescaya mereka tidak mampu 
melakukannya. "(1 12) 

Apakah kesimpulan-kesimpulan yang dapat 
kita ambil dari penjelasan Al-Qur 7 an ini? 

• Kesimpulan pertama yang dapat kita ambil 
ialah orang-orang yang memusuhi para nabi dan 
menyakiti pengikut-pengikut para nabi adalah syaitan- 
syaitan, iaitu syaitan-syaitan dari jenis manusia dan jin. 
Seluruh -syaitan itu melaksanakan satu tugas yang 
sama, iaitu mereka menipu dan menyesatkan satu 
sama lain di samping melakukan kerja-kerja 
menderhaka, menghasut, menggoda dan memusuhi 
hamba-hamba kesayangan Allah. 


• Kesimpulan yang kedua: Seluruh syaitan itu 
tidak dapat melakukan sesuatu apa pun dari kerja- 
kerja itu, tidak mampu memusuhi para nabi dan 
menindas pengikut-pengikut mereka dengan qudrat 
kuasa dari diri mereka sendiri, kerana mereka berada 
dalam genggaman kekuasaan Allah. Melalui mereka 
Allah menguji hamba-hamba kesayangan-Nya kerana 
sesuatu hikmat yang dikehendaki-Nya, iaitu untuk 
menguji mutu keimanan mereka, untuk 

membersihkan hati mereka dan menduga kesabaran 
mereka memperjuangkan kebenaran yang 

diamanahkan kepada mereka. Oleh sebab itu apabila 
mereka berjaya menempuh ujian itu dengan gigih 
nescaya ujian itu diangkatkan Allah dari mereka dan 
musuh-musuh mereka terus menjadi lemah dan gagal 
mengganggu dan menindas mereka lebih dari apa 
yang telah ditetapkan Allah. Musuh-musuh Allah akan 
pulang dengan kelemahan dan kegagalan serta 
menanggung beban dosa di atas belakang mereka. 




"Dan jika Allah kehendaki nescaya mereka tidak mampu 
melakukannya. "(1 12) 

• Kesimpulan yang ketiga: Hikmat 

kebijaksanaan Allah yang tulen telah menetapkan 
untuk memberi kebebasan kepada syaitan-syaitan 
manusia dan jin melakukan kegiatan liar dan 
menderhaka dan di sinilah Allah menguji mereka 
bagaimana mereka menggunakan kebebasan itu. 
Mereka dibiarkan bebas mengganggu dan menindas 
hamba-hamba kesayangan Allah dalam tempoh 
waktu yang tertentu untuk di lihat apakah mereka 
sabar dan gigih memperjuangkan kebenaran yang 
dibawa mereka, sedangkan kebatilan bermaharajalela 
menentang mereka? Apakah mereka dapat 
membersihkan hati mereka dari kepentingan- 
kepentingan peribadi dan memberikan diri mereka 
secara total kepada Allah sama ada di masa senang 
atau susah, sama ada ketika hati merasa senang atau 
bosan. Jika tidak kerana tujuan ujian, Allah memang 

berkuasa menjadi apa yang telah berlaku itu tidak 
berlaku. 

• Kesimpulan yang keempat ialah segala tipu 
daya dan gangguan syaitan-syaitan manusia dan jin 
itu tidak dilakukan mereka dengan kekuatan diri 
mereka sendiri dan mereka tidak mampu melakukan 
perbuatan itu melebihi dari apa yang telah dibenarkan 
Allah kepada mereka. Seseorang mu'min yang 
mengetahui hanya Allah sahaja yang berkuasa 
menentu dan mengizinkan, sewajarnya memandang 
kecil kepada gangguan-gangguan syaitan-syaitan itu 
walau sebesar mana kekuatan lahiriah mereka dan 
sejauh mana kuasa yang didakwa mereka. Oleh sebab 
inilah arahan tinggi yang berikut disampaikan kepada 
Rasulullah yang mulia: 



" Oleh itu tinggalkanlah mereka dan segala pembohongan 
yang diada-adakan mereka. "(1 12) 

Maksudnya, jangan pedulikan mereka dan 
pembohongan mereka kerana Akulah yang berkuasa 
menghukum mereka dan menyediakan balasan untuk 
mereka. 

• Di sana ada lagi satu hikmat yang lain selain 
dari hikmat untuk menguji syaitan-syaitan dan 
menguji orang-orang yang beriman, iaitu Allah telah 
menetapkan untuk mewujudkan permusuhan dan 
bisikan syaitan, juga mewujudkan angkara syaitan 
yang me!akukan k perdayaannya dengan menggunakan 
kata-kata yang indah dan tipu daya yang licin kerana 
sesuatu hikmat yang lain iaitu: 


". Juga dengan tujuan supaya hati orang-orang yang tidak 
beriman kepada hari Akhirat mendengar bisikan itu dan 
supaya mereka merasa senang terhadapnya dan supaya 
mereka melakukan kejahatan yang dilakukan mereka, "(i 13) 

Maksudnya, supaya hati orang-orang yang tidak 
mempercayai hari Akhirat itu mendengar perdayaan 
dan bisikan syaitan-syaitan itu. Mereka menumpu 
seluruh minat mereka kepada kesenangan hidup 
dunia. Mereka melihat syaitan-syaitan di dunia ini 
mengganggu dan menentang setiap nabi di samping 
menindas pengikut-pengikutnya. Mereka 
memperdayakan satu sama lain dengan kata-kata 
yang manis dan tindak-tanduk menipu. Mereka 
tunduk kepada syaitan-syaitan dan tertarik kepada 
kata-kata palsu syaitan yang indah dan kuasa mereka 
yang mempesonakan melakukan dosa, kejahatan, 
maksiat dan kefasadan di bawah pengaruh saranan 
dan bisikan syaitan. 

Ini adalah kehendak Allah dan beginilah Allah 
melaksanakan perencanaan-Nya untuk tujuan 


menguji dan menduga di samping tujuan untuk 
memberi peluang kepada setiap orang bertindak 
mengikut kebebasan masing-masing dan menerima 
balasan yang adil dan saksama. 

Juga untuk tujuan agar kehidupan manusia menjadi 
baik melalui proses pertarungan, agar kebenaran 
terserlah dengan jelas melalui pengasingan, agar 
kebaikan tercapai melalui kesabaran, agar syaitan- 
syaitan itu memikul sepenuhnya dosa-dosa mereka 
pada hari Qiamat dan agar segala perkara yang 
berkaitan dengan musuh-musuh-Nya dan segala 
perkara yang berkaitan dengan orang-orang 
kesayangan-Nya berlaku mengikut kehendak 
masyi'ah-Nya. Itulah kehendak Allah dan Allah bebas 
melakukan segala apa yang dikehendaki-Nya. 

AI-Qur'an melukiskan pemandangan pertarungan di 
antara syaitan-syaitan manusia dan jin di satu pihak 
dan para nabi serta pengikut-pengikut mereka di satu 
pihak yang lain, dan kehendak masyi'ah Allah, 
undang-undang dan perencanaan-Nya di pihak yang 
ketiga. Pemandangan ini dengan segala pihaknya 
yang terlibat adalah satu pemandangan yang wajar 
untuk kita berhenti sebentar memikirkannya: 

Itulah gambaran pertarungan, di mana kekuatan- 
kekuatan yang jahat di alam ini berkumpul dan 
berpadu dalam satu rangka kerjasama yang erat 
untuk melaksanakan satu rancangan tertentu, iaitu 
menentang dan memusuhi kebenaran yang digariskan 
di dalam risalah-risalah Allah yang dibawa oleh para 
anbiya'. Cara-cara pelaksanaan rancangan ini telah 
diatur begini. 



"Membisikkan kata-kata yang indah terhadap satu sama lain 
dengan tujuan untuk menipu. "(1 12) 

Maksudnya, mereka saling membantu satu sama 
lain dalam mengendalikan cara-cara penipuan dan 
penyesatan dan sekaligus menyesatkan satu sama 
lain. Fenomena yang seperti ini dapat di lihat dalam 
mana-mana perpaduan kumpulan jahat yang 
bertujuan menentang dan memerangi kebenaran dan 
para pendukungnya. Syaitan-syaitan itu saling 
membantu satu sama lain ke arah jalan yang sesat. 
Mereka tidak pernah memimpin satu sama lain ke 
arah kebenaran, malah mereka menggalakkan satu 
sama lain untuk menentang dan memerangi 
kebenaran dan untuk terus bertarung melawan 
kebenaran dalam perjuangan yang berlarutan 
panjang. 

Tetapi seluruh angkara tipudaya syaitan-syaitan itu 
tidak berlangsung dengan bebas lepas, malah 
dipagari dengan kehendak masyi'ah Allah, undang- 
undang dan perencanaan-Nya. Oleh sebab itu syaitan- 
syaitan tidak dapat berbuat apa-apa kecuali sekadar 
yang dibenarkan kehendak masyi'ah Allah dan 
perancangan-Nya. Justeru itu tipudaya syaitan itu 

walau bagaimana besar sekalipun dan walau 
bagaimana kuat perpaduan kuasa-kuasa jahat 
antarabangsa untuk menentang kebenaran, namun ia 
tetap terikat dan terbatas. Ia tidak dapat bertindak 
semahu-mahunya sahaja tanpa kawalan dan 
pengawasan, la tidak dapat mengenakan bala 
bencana terhadap siapa sahaja yang disukainya tanpa 
disekat dan dihalang sebagaimana yang mahu 
digambarkan oleh penguasa-penguasa yang zalim 
kepada golongan manusia yang menyembah mereka 
dengan tujuan untuk menanam dalam hati mereka 
bahawa nasib mereka adalah terletak di atas 
kehendak dan kemahuan mereka. Tidak sekali-kali 
begitu, malah seluruh kehendak dan kemahuan 
mereka adalah terikat dengan kehendak masyi'ah 
Allah dan seluruh kuasa mereka dibatasi dengan 
undang-undang dan perencanaan Allah. Oleh kerana 
itu mereka tidak mampu menimpakan bala bencana 
ke atas hamba-hamba kesayangan Allah kecuali 
sekadar yang dikehendaki Allah dalam rangka tujuan 
untuk menguji keimanan mereka. Segala-galanya 
dirujukkan kepada kehendak Allah. 

Pemandangan perpaduan untuk melaksanakan 
rancangan jahat yang diaturkan oleh syaitan-syaitan 
itu adalah wajar mendapat perhatian para pejuang 
kebenaran agar mereka dapat mengenal bentuk 
rancangan itu di samping mengenal saranan-saranan 
yang digunakan dalam rancangan itu. Begitu juga 
pemandangan kehendak masyi'ah Allah, undang- 
undang dan perencanaan-Nya yang berkuasa 
membatasi rancangan syaitan-syaitan dan tipu daya 
yang digunakan mereka adalah wajar membuat hati 
para pejuang kebenaran dipenuhi dengan rasa 
kepercayaan, ketenteraman dan keyakinan agar 
mereka sentiasa meletakkan hati dan mata mereka 
pada qudrat Allah Yang Maha Kuasa, perencanaan 
Allah yang sentiasa berkuatkuasa dan pada kekuatan 
kebenaran yang semulajadi di alam buana ini, dan 
agar membebaskan jiwa mereka dari bergantung 
kepada kehendak-kehendak syaitan, dan agar mereka 
meneruskan perjuangan mereka untuk menegakkan 
kebenaran di alam kenyataan manusia setelah selesai 
ditegakkan di dalam hati dan kehidupan mereka. 
Adapun tentang tindakan-tindakan permusuhan 
syaitan-syaitan dan angkara tipu daya mereka, maka 
tinggalkan sahaja perkara ini kepada kehendak 
masyi'ah Allah dan perencanaan-Nya. 

" Dan jika Allah kehendaki nescaya mereka tidak mampu 
melakukannya i, oleh itu , tinggalkanlah mereka dan segala 
pembohongan yang diada-adakan mereka." (1 12) 


(Kumpulan ayat-ayat 114 - 127) 

Jji jij 




"Apakah wajar aku mencari hakim yang lain dari Allah , 
sedangkan Dialah yang telah menurunkan kitab Al-Qur'an 
kepada kamu dengan penjelasan yang terperinci, dan orang- 
orang yang Kami kurniakan kitab suci kepada mereka 
memang mengetahui bahawa Al-Qur'an itu adalah 
diturunkan dari Allah Tuhanmu dengan membawa 
kebenaran. Oleh sebab itu janganlah sekali-kali engkau 
termasuk dalam golongan orang-orang yang ragu-ragu 
terhadapnya (114). Kalimat Tuhanmu telah sempurna dari 
segi kebenaran dan keadilan. Tiada siapa yang berkuasa 
mengubahkan kalimat-Nya dan Dialah Tuhan Yang Maha 
Mendengar dan Maha Mengetahui (115). Jika engkau 
mengikut kebanyakan mereka di bumi ini nescaya mereka 
akan menyesatkanmu dari jalan Allah. Mereka hanya 
mengikut sangkaan semata-mata dan mereka tiada lain 
melainkan hanya berdusta (116). Sesungguhnya Tuhanmu 
itulah yang lebih mengetahui tentang orang yang sesat dari 
jalan-Nya dan Dialah yang lebih mengetahui tentang orang- 
orang yang mendapat hidayat (117). Kerana itu makanlah 
sembelihan yang disebutkan nama Allah ketika 

disembelihkannya jika kamu beriman kepada ayat-ayat-Nya 
(118). Mengapa kamu tidak mahu makan binatang 
sembelihan yang disebutkan nama Allah ketika 

disembelihkannya , sedangkan Allah telah pun menjelaskan 
kepada kamu makanan-makanan yang telah diharamkan 

kepada kamu kecuali makanan yang kamu terpaksa 
memakannya? Dan sesungguhnya ramai orang yang mahu 
menyesatkan orang lain dengan hawa nafsu mereka tanpa 
berlandaskan ilmu pengetahuan. Dan sesungguhnya 
Tuhanmu lebih mengetahui tentang golongan orang-orang 
yang menceroboh (119). Dan tinggalkanlah segala dosa, baik 
yang zahir mahupun yang batin. Sesungguhnya orang-orang 
yang mengerjakan dosa akan dibalaskan kerana dosa yang 
dilakukan mereka. "(120) 

"Dan janganlah kamu makan binatang sembelihan yang 
tidak disebutkan nama Allah ketika disembelihkannya, 
kerana sesungguhnya perbuatan itu satu perbuatan yang 
fasiq. Dan sesungguhnya syaitan-syaitan itu sentiasa 
membisikkan kepada sahabat-sahabat setia mereka supaya 
berdebat dengan kamu dan andainya kamu tunduk kepada 
mereka nescaya kamu akan menjadi orang-orang yang 
mempersekutui Allah (121). Apakah orang yang telah mati 
yang kemudian Kami hidupkannya kembali dan Kami jadikan 
untuknya cahaya yang membolehkannya berjalan di tengah 
manusia itu sama dengan seorang yang berada dalam 
kegelapan-kegelapan yang tidak dapat ia keluar darinya? 
Demikianlah dijadikan orang-orang kafir itu memandang 
elok segala perbuatan , yang dilakukan mereka (122). Dan 
demikianlah Kami jadikan di dalam setiap negeri pembesar- 
pembesar yang jahat supaya mereka melakukan tipu daya di 
negeri itu dan sebenarnya mereka tidak melakukan tipu daya 
melainkan kepada diri mereka sendiri, tetapi mereka tidak 
sedar (123). Apabila datang kepada mereka (pembesar- 
pembesar yang jahat) sesuatu ayat mereka berkata: Kami 
tidak akan beriman sehingga kami dikurniakan (wahyu) 
seperti yang dikurniakan kepada sekalian utusan-utusan 
Aliah. Allah lebih mengetahui di manakah hendak 
meletakkan risalah-Nya. Orang-orang yang melakukan 
kejahatan akan di timpa kehinaan dari Allah dan J azab yang 
amat berat dengan sebab tipu daya yang dilakukan mereka 
(124). Oleh itu sesiapa yang Allah kehendaki memberi 
hidayat kepadanya nescaya. Dia melapangkan dadanya 
menerima Islam dan sesiapa yang Allah kehendaki 
menyesatkannya nescaya Dia jadikan dadanya sempit dan 
sesak seolah-olah ia sedang mendaki ke langit (tempat yang 
tinggi). Begitu juga Allah jadikan keseksaan ke atas orang- 
orang yang tidak beriman (125). Dan inilah jalan Tuhanmu 
yang lurus. Kami telah menjelaskan ayat-ayat dengan 
terperinci kepada golongan orang-orang yang sentiasa 
mengingati Allah (126). Mereka akan dikurniakan Syurga 
Darus-Salam di sisi Tuhan mereka yang menjadi Penaung 
mereka kerana amalan-amalan soleh yang dilakukan 
mereka."(127) 

(Latar belakang dan pokok pembicaraan) 

Kini tibalah kita pada persoalan yang dibicarakan 
oleh ayat-ayat yang baki dari surah ini; iaitu persoalan 
yang telah dikemukakan pendahuluannya secara 
teratur dalam semua rangkaian surah ini dan 
pendahuluan yang terakhir ialah penjelasan- 
penjelasan mengenai persoalan-persoalan 'aqidah 
yang besa^ persoalan pertarungan 'aqidah yang 
berlarutan panjang di dalam dua ayat yang silam; 
persoalan hakikat kuasa Allah yang mutlak di dalam 
pertarungan yang berlaku di antara syaitan-syaitan 
manusia dan jin dengan setiap orang nabi; persoalan 
peraturan hidayat dan kesesatan dan persoalan 
SunnatuIIah yang mengaturkan kesesatan dan hidayat 
dan sebagainya dari penjelasan-penjelasan yang kami 
telah kemukakan dalam lembaran-lembaran yang 
silam. 

Kini kita tiba pada persoalan, di mana seluruh 
pendahuluan tadi menjadi asas dan landasannya. 
Persoalan ini ialah persoalan hukum halal dan haram 
mengenai binatang-binatang yang disembelih dengan 
disebut nama Allah dan yang disembelih tanpa 
disebut nama Allah. Persoalan ini amat penting dari 
sudut menegakkan dasar utama Islam iaitu dasar yang 
menetapkan bahawa kuasa Hakimiyah yang mutlak 
adalah tertentu kepada Ailah sahaja, manusia tidak 
berhak mendakwa mempunyai kuasa ini atau 
mempraktikkan kuasa ini dalam apa bentuk sekalipun. 
Apabila persoalan ini merupakan persoalan dasar 
Hakimiyah, maka segala isu yang kecil menjadi sama 
seperti isu-isu yang besar dalam merealisasikan dasar 
ini atau menolaknya, kerana kedua-duanya sama 
sahaja dari segi dasar, iaitu kedua-duanya 
mengandungi hakikat mengi'tirafkan Uluhiyah Allah 
Yang Maha Esa atau menolaknya. 


pencerobohan terhadap kuasa-Nya. Al-Qur'an 
membuat pendahuluan yang panjang sebelum 
menerangkan hakikat kuasa Hakimiyah Allah dalam 
persoalan sembelihan ini sebagaimana kita dapat 
perhatikan dari penerangan rangkaian ayat-ayat 
(berikut) di sini: 



Methodologi AI-Qur'an amat banyak sekali 
berpegang dengan dasar ini untuk menjelaskannya 
dalam apa sahaja isu yang ada hubungkait dengannya 
dan Al-Qur'an tidak jemu-jemu mengulanginya bila 
sahaja ada isu yang berhubungkait dengan persoalan 
menentukan undang-undang dan peraturan sama ada 
kecil atau besar. Ini ialah kerana dasar Hakimiyah 
merupakan 'aqidah, merupakan agama dan 
merupakan Islam itu sendiri. Di sebalik dasar ini tiada 
suatu yang lain kecuali tugas mempraktikkan dasar 
Hakimiyah ini dan menjadikannya asas bagi segala 
peraturan cabang atau undang-undang kecil yang 
lain. 

Kita akan dapati dalam kumpulan ayat-ayat ini 
dalam surah ini, di samping kita akan dapati dalam 
ayat-ayat yang baki sehingga akhirnya, bahawa dasar 
Hakimiyah ini disebut berulang-ulang kali dengan 
berbagai-bagai bentuk penjelasan ketika 
memperkatakan persoalan undang-undang, 
peraturan-peraturan dan tradisi-tradisi jahiliyah, di 
mana ternyata bahawa undang-undang, peraturan- 
peraturan dan tradisi-tradisi itu mempunyai kaitan 
yang rapat dengan persoalan syirik dan keengganan 
menerima Islam dan lahirnya undang-undang dan 
tradisi-tradisi ini dari titik tolak menegakkan Uluhiyah 
yang lain dari Uluhiyah Allah. Oleh sebab itulah Al- 
Qur'an melancarkan serangan yang keras ke atas 
persoalan-persoalan ini dengan berbagai-bagai cara 
penjelasan dan menghubungkannya dengan 
persoalan pokok i'tiqad, keimanan dan keislaman. 

****** 


Rangkaian ayat-ayat ini memulakan penerangannya 
dengan menjelaskan bahawa hanya Allah sahaja yang 
memegang kuasa Hakimiyah di atas segala urusan 
hamba-Nya, dan penjelasan ini merupakan 
pendahuluan sebelum menjelaskan hakikat bahawa 
hanya Allah sahaja yang memegang kuasa Hakimiyah 
dalam urusan menetapkan hukum halal dan haram 
bagi binatang-binatang yang disembelih, iaitu kuasa 
yang diamalkan oleh kaum Musyrikin yang telah 
melakukan pembohongan terhadap Allah dan 

"Apakah wajar aku mencari hakim yang iain dari Aliah , 
sedangkan Dialah yang telah menurunkan kitab Al-Qur'an 
kepada kamu dengan penjelasan yang terperinci dan orang- 
orang yang Kami kurniakan kitab suci kepada mereka 
memang mengetahui bahawa Al-Qur'an itu adalah 
diturunkan dari Allah Tuhanmu dengan membawa 
kebenaran. Oleh sebab itu janganlah sekali-kali engkau 
termasuk dalam golongan orang-orang yang ragu-ragu 
terhadapnya (114). Kalimat Tuhanmu telah sempurna dari 
segi kebenaran dan keadilan. Tiada siapa yang berkuasa 
mengubahkan kalimat-Nya dan Dialah Tuhan Yang Maha 
Mendengar dan Maha Mengetahui (115). Jika engkau 
mengikut kebanyakan mereka di bumi ini nescaya mereka 
akan menyesatkanmu dari jalan Allah. Mereka hanya 
mengikut sangkaan semata-mata dan mereka tiada lain 
melainkan hanya berdusta (116). Sesungguhnya Tuhanmu 
itulah yang lebih mengetahui tentang orang yang sesat dari 
jalan-Nya dan Dialah yang lebih mengetahui tentang orang- 
orang yang mendapat hidayat (117). Kerana itu makanlah 
sembelihan yang disebutkan nama Allah ketika 
disembelihkannya jika kamu beriman kepada ayat-ayat- 
Nya."(1 18) 


Semua pendahuluan ini dibuat sebelum memasuki 
ke dalam persoalan yang sebenar yang berlaku di 
masa itu dan menghubungkan persoalan itu secara 

langsung dengan persoalan keimanan atau 
kekufuran: 



yang disebutkan nama Allah ketika disembelihkannya, 
sedangkan Allah telah pun menjelaskan kepada kamu 
makanan-makanan yang telah diharamkan kepada kamu 
kecuali makanan yang kamu terpaksa memakannya? "(1 19) 


Sebelum selesai membicarakan persoalan hukum 
halal dan haram mengenai binatang sembelihan yang 
dimulakan dengan semua pendahuluan itu, Al-Qur'an 
selingkan di antara dua ceraian ayat itu dengan 
beberapa arahan dan ulasan yang mengandungi 
perintah, larangan, pernyataan dan amaran-amaran: 


& 


'y- ^ 


* - 



"Dan sesungguhnya ramai ; orang yang mahu menyesatkan 
orang lain dengan hawa nafsu mereka tanpa berlandaskan 
ilmu pengetahuan. Dan sesungguhnya Tuhanmu lebih 
mengetahui tentang golongan orang-orang yang 
menceroboh "(1 19) 



"Dan tinggalkanlah segala dosa , baik yang zahir mahupun 
yang batin. Sesungguhnya orang-orang yang mengerjakan 
dosa akan dibalaskan kerana dosa yang dilakukan 
mereka /'(120) 


Kemudian AI-Qur'an memulakan penjelasannya 
mengenai hukum-hukum sembelihan yang halal dan 
yang haram dimakan dan menghubungkannya secara 
langsung dengan persoalan keislaman dan kesyirikan: 



"Dan janganlah kamu makan binatang sembelihan yang 
tidak disebutkan nama Allah ketika disembelihnya, kerana 
sesungguhnya perbuatan itu satu perbuatan yang fasiq. Dan 
sesungguhnya syaitan-syaitan itu sentiasa membisikkan 
kepada sahabat-sahabat setia mereka supaya berdebat 
dengan kamu dan andainya kamu tunduk kepada mereka 
nescaya kamu akan menjadi orang-orang yang 
mempersekutui Allah. "(121) 

Kemudian Al-Qur'an mengambil masa sebentar 
memperkatakan tentang Tabi'at kekufuran dan 


Tabi'at keimanan seolah-olah sebagai ulasan kepada 
persoalan hukum halal dan haram itu. 

Dari pernyataan yang berturut-turut ini, juga dari 
pertalian dan penegasan ini dapatlah di lihat 
bagaimana pandangan Islam terhadap persoalan 
perundangan dan persoalan Hakimiyah dalam urusan 
hidup seharian. 


****** 


(Pentafsiran ayat-ayat 114 - 117) 
j&j 




"Apakah wajar aku mencari hakim yang lain dari Allah , 
sedangkan Dialah yang telah menurunkan kitab Al-Qur'an 
kepada kamu dengan penjelasan yang terperinci dan orang- 
orang yang Kami kurniakan kitab suci kepada mereka 
memang mengetahui bahawa Al-Qur'an itu adalah 
diturunkan dari Allah Tuhanmu dengan membawa 
kebenaran. Oleh sebab itu janganlah sekali-kali engkau 
termasuk dalam golongan orang-orang yang ragu 
terhadapnya. "( 114) 


Hanya Allah Sahaja Yang Mempunyai Kuasa Hakimiyah 


Itulah satu pertanyaan di atas lidah Rasulullah s.a.w. 
yang dituju untuk menyatakan sangkalan betapa tidak 
pantasnya beliau mencari hakim yang lain dari Allah 
dalam mana-mana urusan kehidupan, dan di samping 
itu pertanyaan ini juga bertujuan untuk menjelaskan 
bahawa satu-satunya pihak yang memegang kuasa 
Hakimiyah dalam segala urusan ialah Allah Yang 
Maha Esa sahaja. Dialah sahaja yang memiliki kuasa 
ini, dan hakikat ini tidak boleh dipertikaikan lagi. 
Pertanyaan ini juga bertujuan menolak adanya 
seorang yang lain dari Allah yang boleh dirujukkan 
kepadanya untuk meminta keputusannya dalam 
urusan kehidupan seluruhnya: 

\ 

"Apakah wajar aku mencari hakim yang lain dari 
Al la h? "(1 14) 




Kemudian ayat yang berikut menghuraikan 
sangkalan ini, juga menghuraikan sebab-sebab 
mengapa berhakim kepada yang lain dari Allah 
merupakan satu perbuatan yang keji dan ganjil, 
kerana Allah tidak meninggalkan sesuatu yang kabur 
dan tidak membuat para hamba-Nya memerlukan 
kepada satu sumber yang lain untuk mereka 
berhakimkannya dalam menyelesaikan permasalahan- 
permasalahan hidup mereka: 

♦ w ✓ 

"Dan Dialah yang telah menurunkan kitab Ai~Qur'an kepada 
kamu dengan penjelasan yang terperinci. "(1 14) 

Kitab Al-Qur'an itu diturunkan Ailah dengan tujuan 
untuk mengadili pertelingkahan-pertelingkahan yang 
berlaku di kalangan manusia dan untuk menegakkan 
kuasa Hakimiyah Allah dan Uluhiyah-Nya. la 
diturunkan dengan penjelasan yang terperinci, la 
mengandungi dasar-dasar asasi untuk membangun 
satu sistem hidup yang menyeluruh di samping 
mengandungi hukum-hukum yang terperinci dalam 
persoalan-persoalan yang mahu ditegakkan Allah 
dalam masyarakat manusia walau bagaimanapun 
tahap perbezaan mereka dalam bidang ekonomi, 
ilmiah dan realiti kehidupan. Dengan penjelasan- 
penjelasannya yang sedemikian, AI~Qur'an tidak lagi 
memerlukan penghakiman kepada yang lain dari 
Allah dalam mana-mana urusan kehidupan manusia. 
Inilah penjelasan Allah tentang kitab suci-Nya. Oleh 
sebab itu sesiapa yang ingin berkata bahawa umat 
manusia dalam satu tahap perkembangan mereka 
tertentu tidak boleh mendapati keperluan mereka 
dalam Al-Qur'an, maka ia bebas berkata begitu, tetapi 
dengan syarat dia sanggup berkata di samping 
perkataannya itu bahawa dia - wal ; iazu Billah - tidak 
percaya kepada agama ini dan tidak pula percaya 
kepada Kalamullah Tuhan semesta alam. 


Kebenaran AI-Qur'an Diakui Kaum Ahlil-Kitab 


Di samping itu di sana ada lagi satu sebab yang lain 
yang wujud di sekeliling mereka yang menjadikan 
perbuatan mencari hakim yang lain dari Allah untuk 
memutuskan mana-mana urusan kehidupan itu 
sebagai suatu perbuatan yang tercela dan aneh. 
Sebab yang lain itu ialah kaum Ahlil-Kitab yang 
pernah dikurniakan kitab suci dari Allah sebelum ini 
memang mengetahui bahawa Al-Qur'an adalah 
diturunkan dari Allah. Mereka lebih mengetahui 
tentang hakikat kitab AI-Qur'an kerana mereka juga 
kaum Ahlil-Kitab: 




O 




b 


Wi 

bcji 


" Dan orang-orang yang kami kurniakan kitab suci kepada 
mereka memang mengetahui bahawa Al-Qur'an itu adalah 
diturunkan dari Allah Tuhanmu dengan membawa 
kebenaran."(114) 


Inilah sebab yang wujud ketika itu di Makkah dan di 
Semenanjung Tanah Arab yang digunakan Allah 
untuk berbicara dengan kaum Musyrikin Arab, sama 
ada hakikat Al-Qur'an ini diakui secara terbuka oleh 
kaum Ahlil-Kitab sebagaimana yang dilakukan oleh 
setengah-setengah mereka yang telah dilapangkan 
Allah dada mereka untuk menerima Islam atau 
hakikat ini di sembunyi dan diingkari mereka 
sebagaimana yang telah berlaku kepada setengah- 
setengah orang dari golongan mereka. Hakikat yang 
sebenar dalam kedua-dua sikap Ahlil-Kitab ini adalah 
sama sahaja, iaitu Allah S.W.T. sendiri menerangkan - 
dan keterangan Allah tetap benar - bahawa kaum 


Ahlil-Kitab memang mengetahui bahawa Al-Qur'an 
adalah diturunkan dari Allah untuk membawa 
kebenaran. Justeru itu seluruh isi kandungannya 
adalah benar belaka dan kebenarannya itu 
disebabkan kerana ia diturunkan dari Allah. 

Hingga kini kaum Ahlil-Kitab memang tahu bahawa 
Al-Qur'an adalah diturunkan dari Allah untuk 
membawa ajaran yang benar. Mereka kini masih 
mengetahui bahawa kekuatan Islam adalah lahir dari 
ajaran-ajarannya yang dibawa dan di kandungkan 
oleh Al-Qur'an. Oleh sebab mereka mengetahui 
hakikat ini, mereka tidak pernah berhenti memerangi 
Islam dan Al-Qur'an. Taktik penentangan mereka 
yang paling jahat ialah mereka berusaha mengalihkan 
kuasa Hakimiyah dari undang-undang Al-Qur ; an 
kepada buku-buku undang-undang yang dikarangkan 
oleh manusia. Mereka berhakim kepada yang lain dari 
Allah supaya kitab Al-Qur'an tidak lagi berfungsi dan 
supaya agama Allah tidak lagi wujud, juga usaha 
mereka menegakkan Uluhiyah-Uluhiyah yang lain dari 
Uluhiyah Ailah di negeri-negeri Islam yang beriman 
kepada Uluhiyah Allah Yang Maha Esa sahaja ketika 
negeri-negeri itu diperintah oleh syari'at Allah yang 
terkandung di dalam Al-Qur'an sahaja tanpa 
dikongsikan- oleh undang-undang yang lain atau 
ketika tidak ada di samping kitab suci Al-Qur'an buku- 
buku undang-undang yang lain yang dijadikan 
sumber peraturan masyarakat dan sumber dasar-dasar 
perundangan negara, di mana peruntukan- 
peruntukannya dijadikan rujukan dan asas keterangan 
sama seperti seorang Muslim yang menguatkan 
penjelasannya dengan menyebut peruntukan- 
peruntukan atau nas-nas yang termaktub di dalam Al- 
Qur'an. Golongan Ahlil-Kitab yang terdiri dari kaum 
Kristian dan Zionis sentiasa memainkan peranan yang 
aktif di sebalik usaha-usaha yang jahat itu. Mereka 
sentiasa berada di sebalik segala peraturan dan 
undang-undang yang diwujudkan untuk tujuan- 
tujuan yang keji itu. 

Setelah ayat ini menjelaskan bahawa Al-Qur'an 
adalah diturunkan Allah dengan huraian yang 
terperinci, dan golongan Ahlil-Kitab pula memang 
mengetahui bahawa Al-Qur'an diturunkan dari Allah 
dengan membawa ajaran yang benar, maka ayat yang 
berikut menoleh pula kepada Rasulullah s.a.w. dan 
kepada para pengikut-pengikut di belakang beliau 
untuk memperkecilkan usaha-usaha pembohongan 
dan pertikaian yang ditunjukkan oleh kaum Musyrikin, 
di samping memperkecilkan tindakan oleh setengah 
kaum Ahlil-Kitab yang menyembunyikan dan 
mengingkari kebenaran Al-Qur'an atau kesulitan- 
kesulitan yang dialami mereka dari tindak-tanduk 
kaum Musyrikin yang mendustakan Al-Qur'an dan 
gemar berdebat, juga kesulitan-kesulitan yang dialami 
mereka dari tindak-tanduk sesetengah Ahlil-Kitab 
yang menyembunyikan hakikat yang sebenar dan 
mengingkari AI-Qur'an: 

"Oleh sebab itu janganlah sekali-kali engkau termasuk dalam 
golongan orang-orang yang ragu-ragu terhadapnya . "(1 14) 

Sebenarnya Rasulullah s.a.w. tidak pernah syak dan 
ragu-ragu. Mengikut riwayat, ketika beliau diturunkan 
kepadanya ayat yang berikut: 


"Oleh itu, jika engkau berada dalam keraguan terhadap Al- 
Qur'an yang Kami turunkan kepadamu, maka bertanyalah 
kepada mereka yang membaca kitab Aliah sebelummu. 
Sesungguhnya Ai-Qur'an yang benar itu telah datang dari 
Tuhanmu . Oleh sebab itu janganlah sekali-kali engkau 
termasuk dalam golongan orang-orang yang ragu-ragu 
terhadapnya" 


•>& 

o'" 




? * 


(Surah Yunus: 94) 

beliau lantas berkata: "Aku tidak pernah ragu-ragu 
dan tidak pernah bertanya." 

Tetapi arahan ini dan arahan-arahan yang 
seumpamanya, juga seruan ini yang mengajak 
berpegang teguh kepada kebenaran dan seruan- 
seruan yang seumpamanya membuktikan betapa 
besarnya kesulitan yang dihadapi Rasulullah s.a.w. 
dan kelompok Muslimin dalam menghadapi angkara 
tipudaya, kedegilan, pembohongan dan keingkaran 
kaum Musyrikin. Arahan dan seruan meneguhkan 
pendirian ini merupakan rahmat dari Allah S.W.T. 
kepada beliau dan kepada kelompok Muslimin. 


Ayat yang berikut meneruskan penjelasannya ke 
arah yang sama, di mana ia menjelaskan bahawa 
KalimatuIIah yang menjadi kata pemutus itu telah pun 
sempurna dan tidak mungkin diubah oleh para 
makhluk walau bagaimana hebat sekalipun angkara 
tipu daya mereka: 





"Kalimat Tuhanmu telah sempurna dari segi kebenaran dan 
keadilan. Tiada siapa yang berkuasa mengubahkan kalimat- 
Nya dan Dialah Tuhan Yang Maha Mendengar dan Maha 
Mengetahui."(1 1 5) 


KalimatuIIah itu telah sempurna dari sudut 
kebenarannya dalam segala persoalan yang di jelas 
dan diputuskan olehnya, juga telah sempurna dari 
sudut keadilannya dalam segala peraturan dan 
undang-undang yang digariskan olehnya. Oleh sebab 
itu tidak ada tempat lagi bagi fikiran dan pendapat 
yang lain selepas itu untuk membuat keputusannya 
mengenai 'aqidah, atau kefahaman atau lunas atau 
dasar atau nilai atau ukuran, juga untuk menetapkan 
sesuatu peraturan atau undang-undang atau adat dan 


tradisi, dan tiada siapa yang dapat membantah 
keputusannya dan tiada siapa yang boleh 
mengatasinya. 



"Dan Dialah Tuhan Yang Maha Mendengar dan Maha 
Mengetahui. "(115) 


Maksudnya, Allah mendengar segala apa yang 
diucapkan oleh hamba-Nya dan mengetahui segala 
apa yang berlaku dan wujud di belakang mereka, di 
samping mengetahui segala apa yang wajar dan baik 
untuk mereka. Ayat ini selain dari menjelaskan 
bahawa kebenaran itulah yang menjadi isi kandungan 
Ai-Qur'an, ia juga menjelaskan bahawa keputusan- 
keputusan yang dibuat oleh manusia dan pendapat- 
pendapat yang difikirkan mereka tidak lebih dari 
sangkaan dan andaian yang tidak berasaskan 
keyakinan, dan perbuatan mengikut sangkaan itu 
tidak akan membawa ke mana-mana selain dari 
kesesatan. Selanjutnya ia menjelaskan bahawa 
manusia tidak dapat mengungkapkan kebenaran dan 
tidak dapat menunjukkan kepada kebenaran 
melainkan apabila mereka mengambil kebenaran itu 
dari sumber Ilahi yang Tunggal dan meyakinkan. Pada 
akhirnya ia mengingatkan Rasulullah s.a.w. supaya 
jangan mengikut fikiran manusia yang berlandaskan 
pendapat-pendapat dari diri mereka sendiri yang 
dikemukakan kepada beliau dalam mana-mana 
persoalan walau seramai mana sekali pun bilangan 
mereka, kerana pemikiran jahiliyah tetap pemikiran 
jahiliyah walau sebesar mana bilangan pengikut- 
pengikutnya yang sesat: 

f > T f , - 1 ^\l 

"Jika engkau mengikut kebanyakan mereka di bumi ini 
nescaya mereka akan menyesatkanmu dari jalan Allah. 
Mereka hanya mengikut sangkaan semata-mata dan mereka 
tiada lain melainkan hanya berdusta. "(1 1 6) 


Kebanyakan Manusia Dahulu Dan Sekarang 
Berada Dalam Budaya Jahiliyah 

Dahulu kebanyakan penghuni bumi - sama seperti 
penghuni bumi pada hari ini adalah dari pendukung 
jahiliyah. Mereka tidak meletakkan Allah sebagai 
hakim dalam segala urusan kehidupan mereka dan 
tidak menjadikan syari'at Allah yang terkandung 
dalam kitab suci-Nya sebagai undang-undang dan 
peraturan hidup mereka, • dan mereka tidak 
mengambil kefahaman, fikiran, sistem berfikir dan 
sistem hidup mereka dari hidayat Allah dan 
bimbingan-bimbingan-Nya. Oleh sebab itu 
kebanyakan manusia di zaman dahulu - sama seperti 
manusia di zaman sekarang - berada dalam jahiliyah 
yang sesat, mereka tidak mampu menunjukkan 
sesuatu fikiran atau pendapat atau hukum yang 

berlandaskan kebenaran atau diambil dari kebenaran, 
dan mereka tidak dapat memimpin orang-orang yang 
ta'at dan mengikut mereka kecuali menuju ke arah 
kesesatan sahaja. Kebanyakan manusia di zaman 
dahulu - sama seperti manusia di zaman sekarang - 
meninggalkan ilmu pengetahuan yang diyakinkan 
kebenarannya dan mengikut ilmu pengetahuan yang 
berlandaskan sangkaan dan agakan, sedangkan ilmu 
pengetahuan yang seperti ini tidak membawa 
manusia ke mana-mana kecuali kepada kesesatan 
sahaja. Demikianlah Allah mengingatkan Rasul-Nya 
agar jangan tunduk dan mengikut golongan manusia 
yang seperti ini supaya tidak sesat dari jalan Allah. 
Beginilah maksud ayat ini secara umumnya walaupun 
persoalan yang berhubungkait dengan ayat ini yang 
wujud di masa itu ialah persoalan kaum Musyrikin 
yang mengharamkan setengah-setengah sembelihan - 
dan menghalalkan setengah-setengah yang lain 
sebagaimana akan dijelaskan nanti. 


Kemudian dalam ayat yang berikut Al-Qur'an 
menjelaskan bahawa satu-satunya pihak yang 
berwibawa menghukumkan orang ini mendapat 
hidayat dan orang itu sesat ialah Allah Yang Maha Esa 
sahaja, kerana Allah sahaja yang mengetahui hakikat 
para hamba-Nya dan kerana Dialah yang menentukan 
apakah yang di katakan hidayat dan apakah yang di 
katakan kesesatan: 



"Sesungguhnya Tuhanmu itulah yang lebih mengetahui 
tentang orang yang sesat dari jalan~Nya dan Diaiah yang 
lebih mengetahui tentang orang-orang yang mendapat 
hidayat" (1 17) 


Hanya Allah Yang Berhak Menilai 
Salah Betul Sesuatu 'aqidah 

Oleh sebab itulah perlu adanya satu kaedah untuk 
menentukan salah betul 'aqidah-'aqidah, kefahaman- 
kefahaman, nilai-nilai dan ukuran-ukuran yang 
dipegang manusia, juga untuk menentukan salah 
betul aktiviti-aktiviti dan budaya-budaya kerja mereka. 
Pendeknya kita perlu kepada satu dasar untuk 
membolehkan kita memutuskan benar atau tidak 
benar dalam semua perkara yang menjadi rukun dan 
teras kehidupan ini supaya perkara-perkara asasi ini 
tidak diletakkan di bawah kehendak-kehendak istilah- 
istilah mereka yang tidak berasaskan ilmu 
pengetahuan yang diyakinkan kebenarannya. Di 
samping itu, di sana perlu adanya satu pihak tertentu 
yang menentukan ukuran-ukuran bagi perkara- 
perkara yang asasi ini, dan dari pihak inilah orang 
ramai menerima kaedah untuk mengukur para hamba 
Allah dan menimbangkan nilai-nilai. 

Dalam ayat ini Allah S.W.T. menjelaskan bahawa 
pihak-Nya sahaja yang berhak menentukan ukuran 
dan neraca pertimbangan ini dan Dia sahaja yang 
berhak menilai manusia mengikut ukuran ini dan 


menentukan siapa yang mendapat hidayat dan siapa 
yang sesat. 

Masyarakat bukannya pihak yang berhak 
mengeluarkan keputusan-keputusan yang seumpama 
ini mengikut istilah-istilahnya yang berubah-ubah, 
atau dengan ungkapan yang lain, yang berhak 
membuat keputusan-keputusan yang seperti itu 
bukannya masyarakat yang berubah-ubah bentuknya 
dan asas-asas kebendaannya yang menyebabkan nilai- 
nilai yang dipegangnya dan keputusan-keputusan 
yang diambil olehnya turut berubah. Akibatnya 
lahirnya berbagai-bagai bentuk nilai-nilai dan akhlak 
seperti nilai-nilai dan akhlak masyarakat pertanian, 
nilai-nilai dan akhlak masyarakat perindustrian, nilai- 
nilai dan akhlak masyarakat kapitalis borjuis, nilai-nilai 
dan akhlak masyarakat sosialis atau komunis. Selain 
dari itu ukuran-ukuran manusia dan ukuran-ukuran 
budaya kerja mereka juga turut berubah mengikut 
istilah masyarakat-masyarakat ini. 

Islam tidak mengenal dasar ini, kerana Islam 
mempunyai nilai-nilai sendiri yang telah ditetapkan 
oleh Allah S.W.T., dan nilai-nilai ini pula tetap tidak 
berubah walaupun bentuk masyarakat berubah-ubah. 
Mana-mana masyarakat yang melanggar nilai-nilai ini 
akan dinamakan mengikut istilah Islam sebagai 
masyarakat tidak Islamiyah atau masyarakat jahiliyah 
atau masyarakat yang mempersekutukan Allah, 
kerana masyarakat ini menyerahkan kepada pihak 
yang lain dari Allah urusan mengaturkan nilai-nilai, 
ukuran-ukuran, kefahaman-kefahaman, akhlak, 
undang-undang dan peraturan yang bertentangan 
dengan apa yang telah diaturkan oleh Allah. Inilah 
satu-satunya bentuk pembahagian masyarakat- 
masyarakat yang diketahui Islam, iaitu dibahagikan 
kepada masyarakat Islamiyah dan masyarakat tidak 
Islamiyah atau masyarakat Islamiyah dan masyarakat 
jahiliyah tanpa melihat kepada rupa bentuk 
masyarakat-masyarakat itu. 

****** 


(Pentafsiran ayat-ayat 118 - 121) 

Selepas pendahuluan yang panjang lebar ini tibalah 
ayat yang membicarakan persoalan binatang-binatang 
sembelihan yang dilandaskan di atas dasar-dasar 
pokok yang dikemukakan oleh pendahuluan yang 

"Kerana Itu makanlah sembelihan yang disebutkan nama 
Allah ketika disembelihkannya jika kamu beriman kepada 
ayat-ayat-Nya (118). Mengapa kamu tidak mahu makan 
binatang sembelihan yang disebutkan nama Allah ketika 
disembelihnya, sedangkan Allah telah pun menjelaskan 
kepada kamu makanan-makanan yang telah diharamkan 
kepada kamu kecuali makanan yang kamu terpaksa 
memakannya? Dan sesungguhnya ramai orang yang mahu 
menyesatkan orang lain dengan hawa nafsu mereka tanpa 
berlandaskan ilmu pengetahuan. Dan sesungguhnya 
Tuhanmu lebih mengetahui tentang golongan orang-orang 
yang menceroboh (119). Dan tinggalkanlah segala dosa, baik 
yang zahir mahupun yang batin. Sesungguhnya orang-orang 
yang mengerjakan dosa akan dibalaskan kerana dosa yang 
dilakukan mereka (120). Dan janganlah kamu makan 
binatang sembelihan yang tidak disebutkan nama Allah 
ketika disembelihkannya , kerana sesungguhnya perbuatan 
itu satu perbuatan yang fasiq. Dan sesungguhnya syaitan- 
syaitan itu sentiasa membisikkan kepada sahabat-sahabat 
setia mereka supaya berdebat dengan kamu dan andainya 
kamu tunduk kepada mereka nescaya kamu akan menjadi 
orang-orang yang mempersekutui Allah. "(121) 

Sebelum kami huraikan secara terperinci hukum- 
hukum ini dari sudut pengajian fiqah, perlulah kami 
tonjolkan dasar-dasar asasi i'tiqad yang menetapkan 
hukum-hukum itu. 


Ayat yang berikut menyuruh makan semua 
sembelihan yang disebutkan nama Allah ketika 
disembelihkannya. Hikmat menyebut nama Allah ialah 
untuk menentukan arah tujuan penyembelihan itu. 
Ayat ini juga menggantungkan keimanan mereka 
pada keta'atan mereka mematuhi perintah Allah yang 
dikeluarkan kepada mereka: . 


Hukum Sembelihan Yang Disebutkan Nama Allah 



"Kerana itu makanlah sembelihan yang disebutkan nama 
Allah ketika disembelihkannya jika kamu beriman kepada 
ayat-ayat-Nya. "( 1 1 8) 


Kemudian ayat yang berikut mengajukan 
pertanyaan, mengapa mereka enggan makan 
sembelihan-sembelihan yang disebutkan nama Allah, 
sedangkan Allah telah menghalalkannya kepada 
mereka dan telah pun menjelaskan kepada mereka 
makanan-makanan yang haram dimakan kecuali jika 


mereka menghadapi keadaan terpaksa? Sepatutnya 
dengan penjelasan ini berakhirlah segala pendapat 
mereka tentang hukum halal dan haramnya atau 
sama ada makanan itu boleh dimakan atau tidak 



"Mengapa kamu tidak mahu makan binatang sembelihan 
yang disebutkan nama Allah ketika disembelihkannya , 
sedangkan Allah telah pun menjelaskan kepada kamu 
makanan-makanan yang telah diharamkan kepada kamu 
kecuali makanan yang kamu terpaksa memakannya?"(1 19) 


Oleh sebab ayat-ayat ini menghadapi persoalan 
yang sedang berlaku dalam masyarakat di masa itu, di 
mana kaum Musyrikin enggan memakan sembelihan- 
sembelihan yang dihalalkan Allah dan menghalalkan 
makanan yang diharamkan Allah serta mendakwa 
hukum-hukum itu sebagai hukum-hukum yang 
disyari'atkan Allah, maka ayat yang berikut 
menjelaskan hakikat sebenar kaum Musyrikin yang 
membuat undang-undang yang dusta terhadap Allah 
itu. Mereka sebenarnya membuat undang-undang itu 
dengan mengikut hawa nafsu mereka sahaja tanpa 
berlandaskan ilmu dan ikutan yang benar. Mereka 
telah menyesatkan orang ramai dengan undang- 
undang ciptaan sendiri. Mereka mencabul Uluhiyah 
dan kuasa Hakimiyah Allah dengan perbuatan yang 
mempraktikkan ciri-ciri Uluhiyah, sedangkan mereka 
hanya hamba-hamba Allah sahaja: 



"Dan sesungguhnya ramai orang yang mahu menyesatkan 
orang lain dengan hawa nafsu mereka tanpa berlandaskan 
ilmu pengetahuan. Dan sesungguhnya Tuhanmu lebih 
mengetahui tentang golongan orang-orang yang 
men ceroboh. "( 1 1 9) 


Ayat yang berikut menyuruh mereka meninggalkan 
segala perbuatan yang berdosa sama ada terang atau 
sulit dan di antaranya ialah perbuatan mereka 
menyesatkan orang ramai dengan undang-undang 
ciptaan sendiri yang berlandaskan hawa nafsu dan 
tanpa berpandukan ilmu pengetahuan yang benar, 
juga perbuatan mereka memaksakan orang ramai 
mengikut undang-undang yang bukan diturunkan 
dari Allah dengan membuat dakwaan palsu bahawa 
undang-undang itu adalah dari Allah. Selanjutnya ia 
mengingatkan mereka terhadap akibat buruk dari 
dosa-dosa yang telah dilakukan mereka: 

"Dan tinggalkanlah segala dosa, baik yang zahlr mahupun 
yang batin. Sesungguhnya orang-orang yang mengerjakan 
dosa akan dlbalaskan kerana dosa yang dilakukan 
mereka. "(120) 

Kemudian ayat yang berikut pula melarang mereka 
memakan sembelihan-sembeiihan yang tidak 
disebutkan nama Allah, iaitu sembelihan-sembeiihan 
yang disebutkan nama tuhan-tuhan mereka, atau 
binatang-binatang yang disembelih dengan tujuan 
perjudian dan membahagikan daging-dagingnya 
dengan menggunakan azlam, atau binatang-binatang 
yang mati tidak disembelih (bangkai). Mereka 
menyangkal dan membantah orang-orang Islam yang 
mengharamkan makan bangkai sedangkan mereka 
mendakwa bahawa bangkai itu adalah disembelih 
oleh Allah. Oleh sebab itu bagaimana orang-orang 
Islam makan binatang yang disembelih oleh mereka 
tetapi tidak makan binatang yang disembelih oleh 
Allah? Inilah salah satu tanggapan jahiliyah yang 
begitu karut hingga tidak dapat dibandingkan dengan 
jahiliyah-jahiliyah yang lain. Inilah tanggapan- 
tanggapan yang dibisikkan syaitan-syaitan manusia 
dan jin kepada rakan-rakan karib mereka supaya 
menyangkal dan berdebat dengan orang-orang Islam 
dalam persoalan binatang-binatang sembelihan 
sebagaimana disinggungkan oleh ayat yang berikut: 



" Dan janganlah kamu makan binatang sembelihan yang 
tidak disebutkan nama Allah ketika disembelihnnya, kerana 
sesungguhnya perbuatan itu satu perbuatan yang fasiq. Dan 
sesungguhnya syaitan-syaitan itu sentiasa membisikkan 
kepada sahabat-sahabat setia mereka supaya berdebat 
dengan kamu dan andainya kamu tunduk kepada mereka 
nescaya kamu akan menjadi orang-orang yang 
mempersekutui Allah. "(121) 

Di hadapan penjelasan yang akhir ini marilah kita 
berhenti sejenak untuk merenungi pernyataan yang 
tegas dan terus terang ini tentang konsep Hakimiyah, 
keta'atan dan kepatuhan dalam Islam. 

Nas AI-Qur'an ini dengan tegas menjelaskan 
bahawa perbuatan seseorang Islam yang memberi 
keta 7 atannya kepada mana-mana manusia dalam 
mana-mana bahagian peraturan dan perundangan 
yang tidak diambil dari syarkat Allah atau tidak 
berasaskan pengakuan mengi'tirafkan kuasa 
Hakimiyah Allah Yang Maha Esa sahaja boleh 
mengeluarkannya keislamannya yang bulat kepada 
Allah sahaja kepada mensyirikkan Allah. 

Sehubungan dengan ini Ibn Kathir telah berkata: 

"Firman Allah Taala:. 



"Andainya kamu tunduk kepada mereka nescaya kamu akan 
menjadi orang-orang yang mempersekutui Allah", (121) 

kerana kamu menyimpang dari perintah Allah dan 
syarkat-Nya kepada peraturan orang lain, iaitu 
mengutamakan pandangan manusia dari pandangan 
dan syarkat Allah. Itulah satu perbuatan syirik seperti 
yang dijelaskan Allah dalam firman-Nya: 



"Mereka mengambil ulama'-uiama' dan paderi-paderi 
mereka selaku tuhan-tuhan yang lain dari Allah. " 


(Surah at-Taubah: 31) 

Dalam mentafsirkan ayat ini at-Tirmizi telah 
meriwayatkan dari Adi bin Hatim katanya: Dia berkata 
kepada Rasulullah s.a.w. "Wahai Rasulullah I Mereka 
tidak menyembah ulama 7 dari paderi mereka". Jawab 
beliau, "Ya, itu memang betul. Tetapi ulama 7 -ulama 7 
dan paderi-paderi itu telah menghalalkan kepada 
mereka perkara-perkara yang haram dan 
mengharamkan perkara-perkara yang halal dan 
semuanya telah diikuti oleh mereka. Itulah yang 
dikatakan mereka menyembah ulama 7 -ulama 7 dan 
paderi-paderi mereka." 


Begitu juga Ibn Kathir telah meriwayatkan pendapat 
as-Suddi mengenai firman Allah: 



"Mereka mengambil ulama'-uiama 7 dan paderi-paderi 
mereka selaku tuhan-tuhan yang lain dari Allah. "(31) 


Katanya: Mereka meminta nasihat dari ketua-ketua 
mereka dan mencampakkan kitab Allah di belakang 
mereka. Oleh sebab itulah (dalam ayat yang sama) 
Allah berfirman: 



"Dan tidaklah mereka diperintah melainkan supaya 
menyembah Tuhan Yang Maha Esa. "(31) 


Iaitu Tuhan yang apabila Dia mengharamkan 
sesuatu, maka ia menjadi haram dan apabila Dia 
menghalalkan sesuatu, maka ia menjadi halal dan 
segala apa yang disyarkatkanNya diikuti dan segala 
apa yang diputuskan-Nya diluluskan. 

Pentafsiran ini ialah pentafsiran as-Suddi dan 
pentafsiran yang pertama ialah pentafsiran Ibn Kathir. 
Kedua-duanya dengan tegas, keras dan jelas - 
berdasarkan keterangan nas AI-Qur 7 an yang tegas, 
keras dan jelas, juga berdasarkan pentafsiran nabawi 
yang tegas, keras dan jelas - menerangkan bahawa 
sesiapa yang ta 7 at kepada mana-mana manusia dalam 
apa sahaja undang-undang dari ciptaannya walaupun 
dalam persoalan yang kecil, maka ia dianggap 
seorang Musyrik. Jika pada asalnya ia seorang Muslim 
kemudian ia melakukan perbuatan itu, maka 
perbuatan itu boleh mengeluarkannya dari Islam 
kepada syirik walaupun selepas itu ia tetap mengucap 
"La ilaha ilallah" dengan lidahnya, sedangkan ia terus 

menerima perundangan yang lain dari perundangan 
Allah dan menta'ati yang lain dari Allah. 

Apabila kita melihat dunia hari ini, berlandaskan 
keterangan-keterangan yang tegas ini, maka yang 
ternampak kepada kita hanya jahiliyah dan syirik 
sahaja dan tiada yang lain dari jahiliyah dan syirik 
kecuali mereka yang dipeliharakan Allah, yang 
menolak tuhan-tuhan bumi yang mendakwa 
mempunyai ciri-ciri Uluhiyah di samping menolak 
undang-undang dan peraturan mereka kecuali kerana 
terpaksa. 


Mengenai hukum-hukum fiqah yang diambil dari 
firman Allah Taala: 



"Dan janganlah kamu makan binatang sembelihan yang 
tidak disebutkan nama Allah ketika disembeiihkannya, 
kerana sesungguhnya perbuatan itu satu perbuatan yang 
fasiq"(121) 

laitu hukum-hukum halal dan haram binatang- 
binatang sembelihan yang disebut atau tidak disebut 
nama Allah, maka Ibn Kathir telah meringkaskan 
hukum-hukum itu dalam perenggan-perenggan 
berikut katanya: 

"Ayat yang mulia ini telah dijadikan dalil oleh 
mereka yang berpendapat bahawa sembelihan itu 
tidak halal dimakan jika tidak disebutkan nama Allah 
ketika menyembelihkannya walaupun 

penyembelihannya seorang Muslim."- 

"Para Imam telah berselisih kepada tiga pendapat 
dalam masalah ini: 


"Di antara mereka berpendapat bahawa sembelihan 
yang tidak disebutkan nama Allah itu tidak halal 
dimakan sama ada bacaan Bismillah itu ditinggalkan 
dengan sengaja atau terlupa. Pendapat ini 
diriwayatkan dari Ibn Umar dan maulanya Nafi Amir 
asy-Sy'abi dan Muhammad ibn Sirin. Pendapat ini juga 
diriwayatkan dari al-Imam Malik dan dari Ahmad ibn 
Hanbal disokong oleh sekumpulan sahabatnya dari 
golongan mutaqaddimin dan mutaakhirin dan ia juga 
merupakan pendapat yang dipilih oleh Abu Thaur dan 
Daud az-Zahiri di samping dipilih oleh Abul-Futuh 
Muhammad ibn Muhammad ibn Ali at-Ta'ii dari 
pendokong asy-Syafi'iyah yang mutaakhir dalam 
kitabnya "al-Arba'in". Mereka telah menggunakan 
ayat ini sebagai hujah mazhab mereka di samping 
menggunakan ayat yang membicarakan perburuan 
iaitu: 

\j% ’ 

"Oleh itu makanlah buruan yang ditangkap olehnya untuk 
kamu dan sebutlah nama Allah ketika kamu melepaskannya 
(binatang pemburu). " 

(Surah al-Ma'idah: 4) 





"Kemudian Allah menguatkan lagi hukum itu 
dengan firman-Nya: 



"Dan sesungguhnya perbuatan itu satu perbuatan yang 
f asi q." (121) 

"Ganti nama "Innahu" (sesungguhnya perbuatan 
itu) dikembalikan kepada perbuatan menyembelih 
untuk yang lain dari Allah", dan seterusnya hukum ini 
dikuatkan pula dengan hadith-hadith yang menyuruh 
membaca Bismillah ketika menyembelih dan ketika 
melepaskan binatang pemburu seperti hadith Adi ibn 
Hatim dan hadith Abu Tha'Iabah: 

U aJlP 4&I O d J Lrfjl 

dJLip lii***»! 


"Apabila engkau melepaskan anjing engkau yang terlatih 
dan menyebut nama Allah di atasnya , maka makanlah 
buruan yang ditangkapnya untuk engkau." 

"Kedua-dua hadith ini di sebut dalam Sahih al- 
Bukhari dan Muslim, juga hadith Rafi 7 ibn Khudayj: 




"Mana-mana binatang yang ditumpahkan darahnya dan 
disebutkan nama Allah di atasnya \, maka makanlah 
sembelihan itu. " 


"Hadith ini juga disebut dalam Sahih al-Bukhari dan 
Muslim. 


"Mazhab yang kedua dalam masalah ini tidak 
mensyaratkan baca Bismillah, malah ianya 
diistihbabkan sahaja. Oleh itu apabila seseorang 
meninggalkan bacaan itu dengan sengaja atau 
terlupa, maka ia tidak mencacatkan apa-apa. Inilah 
mazhab al-Imam asy-Syafie Rahimahullah dan sekalian 
sahabatnya. Dan pendapat ini juga diriwayatkan dari 
al-Imam Ahmad yang dinaqalkan oleh Hanbal dan 
seterusnya diriwayatkan dari al-Imam Malik dan 
dinaskan oleh sahabatnya Asyhab ibn Abdul Aziz, 
malah pendapat ini juga telah diriwayatkan dari Ibn 
Abbas, Abu Hurayrah dan Ata' ibn Abu Rabah, 
Wallahu alam. Al-Imam asy-Syafie telah 
menghubungkan ayat yang mulia ini: 



"Dan janganlah kamu makan binatang sembelihan yang 
tidak disebutkan nama Allah ketika disembeiihkannya dan 
sesungguhnya perbuatan itu satu perbuatan yang 
fasiq"(121) 

dengan binatang yang disembelihkan untuk yang lain 
dari Allah sama seperti maksud firman-Nya: 

"Atau binatang yang disembelih untuk yang lain dari 
A!!ah. 4 "(145) 


"Kata Ibn Jurayj dari Ata' mengenai ayat: 



\ je* sij 


"Dan janganlah kamu makan binatang sembelihan yang 
tidak disebutkan nama Allah ketika disembeiihkannya"(121) 

maksud ayat ini ialah melarang makan sembelihan** 
sembelihan yang disembelih oleh kaum Quraisy untuk 
berhala-berhala, juga sembelihan kaum Majusi dan 
jalan yang diikuti oleh al-lmam as-Syafie ini adalah 
kuat 


"Ujar Ibn Abu Hatim: Kami telah diceritakan oleh 
ayahku, kami telah diceritakan oleh Yahya ibn al- 
Mughirah, kami telah diberitakan oleh Jarir daripada 
Ata', daripada Said ibn Jubayr daripada ibn Abbas 
mengenai ayat: 

J 

katanya: Makanan yang dilarang itu ialah bangkai, 
dan dia telah membawa dalil mazhab ini yang 
bersandar kepada hadith yang diriwayatkan oleh Abu 
Daud dalam kumpulan hadith-hadith mursal, iaitu dari 
hadith Thaur ibn Yazid daripada al-Salt as-Sadusi 
Maui a Suwayd ibn Maymun salah seorang dari para 
Tabi'in yang disebut oleh Abu Hatim ibn Hibban 
dalam kitab "critssii" katanya: Ujar Rasulullah s.a.w.: 

jl ^ j! ^1 j*— I jJLlJ Aptui 

VI /Jb 


"Sembelihan seorang Muslim itu halal sama ada ia menyebut 
nama Allah atau tidak menyebutnya , kerana jika ia 
menyebut tentulah ia tidak menyebut melainkan nama 
Allah." 


"Hadith mursal ini dikuatkan pula dengan pendapat 
yang diriwayatkan oleh ad-Dar-qutuni daripada Ibn 
Abbas yang berkata: Apabila seorang Muslim 
menyembelih binatang tanpa menyebut nama Allah, 
maka hendaklah ia makannya, kerana pada orang 
Muslim itu terdapat satu nama dari nama-nama 
Allah." 


"Mazhab yang ketiga, jika seorang itu 
meninggalkan bacaan Bismillah kerana terlupa, maka 
ia tidak mencacatkan apa-apa, sebaliknya jika ia 
tinggalkan bacaan Bismillah dengan sengaja, maka 
sembelihan itu tidak halal. Inilah pendapat yang 
masyhur dari mazhab al-lmam Malik dan al-lmam 
Ahmad ibn Hanbal. Pendapat ini juga disuarakan oleh 
Abu Hanifah, sahabat-sahabatnya dan Ishak ibn 


4 Ayat sepenuhnya: " L41 u ^ ki v Ja 

^ " Katakanlah Aku tidak dapati 

dalam wahyu yang diwahyukan kepadaku orang yang 
memakannya kecuali ianya bangkai atau darah yang mengalir 
atau daging babi kerana semua makanan itu kotor atau binatang 
yang disembelih untuk yang lain dari Allah." 


Rahawaih. Seterusnya pendapat ini juga telah 
diriwayatkan daripada Ali, ibn Abbas, Said ibn al- 
Musayyib, at-Tawus, al-Hasan al-Basri, Abu Malik, 
Abdul Rahman, Jafar ibn Muhammad dan Rabiah ibn 
Abu Abdul Rahman." 


"Ujar Ibn Jarir: Ahli ilmu telah berselisih dalam 
memahami ayat ini: Adakah sesuatu dari hukumnya 
telah dimansuhkan atau tidak? Setengah mereka 
berkata: Tiada suatu pun dari hukumnya telah 
dimansuhkan, malah ayat ini adakah ayat muhkamat 
dalam persoalan yang telah ditentukannya? Inilah 
pendapat Mujahid dan kebanyakan ahli ilmu. 
Pendapat yang diriwayatkan dari al-Hasan al-Basri dan 
Ikrimah berkata: Firman Allah: 




"Kerana itu makanlah sembelihan yang disebutkan nama 
Allah ketika disembeiihkannya jika kamu beriman kepada 
ayat-ayat-Nya"(1 18) 


dan firman Allah: 



"Dan janganlah kamu makan binatang sembelihan yang 
tidak disebutkan nama Aliah ketika disembeiihkannya dan 
sesungguhnya perbuatan itu satu perbuatan yang 
fasiq."(121) 


kemudian Allah memansuhkan ayat ini dan 
mengecualikan hukumnya dengan firman-Nya: 



"Dan makanan orang-orang yang dikurniakan kitab halal 
untuk kamu dan makanan kamu adalah halal untuk 
mereka. " 


(Surah al-Ma'idah: 5) 

"Ujar Ibn Abu Hatim: Al-Abbas ibn al-Walid ibn 
Yazid telah membaca kepada saya, kami telah 
diceritakan oleh Muhammad ibn Syuaib, saya telah 
diceritakan oleh an-Nukman iaitu Ibn al-Munzir 
daripada Makhul katanya: Allah telah menurunkan 
dalam Al-Qur'an: 



"Dan janganlah kamu makan binatang sembelihan yang 
tidak disebutkan nama Allah ketika disembelihkannya",(121) 

kemudian Allah memansuhkannya kerana 
kasihankan orang-orang Islam dengan firman-Nya: 

"Pada hari ini di halalkan kepada kamu segala makanan yang 
baik dan makanan orang-orang yang dikurniakan kitab halal 
bagi kamu dan makanan kamu halal bagi mereka. "(5) 

"Allah telah memansuhkan ayat tadi dengan ayat 
ini untuk menghalalkan makanan Ahlil-Kitab. 
Kemudian ujar Ibn Jarir: Sebetulnya tidak ada 
percanggahan di antara ayat yang menghalalkan 
makanan Ahlil-Kitab dengan ayat yang 
mengharamkan sembelihan yang tidak disebutkan 
nama Allah ketika menyembelihkannya, dan apa yang 
dikatakan oleh Ibn Jarir itu adalah betul dan mana- 
mana ulama' Salaf yang mengitlaqkan ayat sebagai 
mansuh di sini adalah dikehendaki dengan makna 
'takhsis'. Wallahu Subhanahu Wa Taala a'Iam". 

****** 


(Pentafsiran ayat-ayat 122 - 125) 


Kemudian tibalah satu pembicaraan yang lengkap 
tentang Tabi'at kekafiran dan Tabi'at keimanan, juga 
tentang perencanaan Allah yang mengadakan 
pembesar-pembesar yang jahat di setiap negeri untuk 
melakukan berbagai-bagai angkara tipu daya dan 
seterusnya tentang perasaan takbur dan sombong 
yang berkecamuk dalam hati para pembesar yang 
jahat itu dan bagaimana perasaan itu telah 
menghalangkan mereka dari menerima Islam. 
Pembicaraan ini diakhiri dengan menayangkan satu 
gambaran yang menarik dan tepat dengan sifat 
keimanan, di mana Allah melapangkan dada orang 
yang menerimanya dan tepat dengan sifat kekafiran 
yang membuat dada seorang itu sempit, sesak dan 
sukar bernafas. Seluruh pembicaraan ini mempunyai 
hubungkait yang rapat dengan pembicaraan hukum 
halal haram dalam masalah binatang-binatang 
sembelihan, iaitu hubungkait dalam bentuk hubungan 
yang rapat di antara dasar pokok dengan cabang 
pelaksanaan dasar. Pembicaraan ini juga 
menunjukkan betapa mendalam dan kuatnya 
pertalian di antara cabang ini dengan dasar pokoknya 
yang besar: 


o 3 # 






^ i. 



\}\^ 


^ f'*.' t f > ^ 

jojX^ O' Oi' 


"Apakah orang yang telah mati yang kemudian Kami 
hidupkannya kembali dan Kami jadikan untuknya cahaya 
yang membolehkannya berjalan di tengah manusia itu sama 
dengan seorang yang berada dalam kegelapan-kegelapan 
yang tidak dapat ia keluar darinya? Demikianlah dijadikan 
orang-orang kafir itu memandangkan cantik kepada segala 
perbuatan yang dilakukan mereka (122). Dan demikianlah 
Kami jadikan di dalam setiap negeri pembesar-pembesar 
yang jahat supaya mereka melakukan tipu daya di negeri itu r 
sebenarnya mereka tidak melakukan tipudaya melainkan 
kepada diri mereka sendiri i, tetapi mereka tidak sedar (123). 
Apabila datang kepada mereka (pembesar-pembesar yang 
jahat) sesuatu ayat mereka berkata: Kami tidak akan beriman 
sehingga kami dikurniakan (wahyu) seperti yang dikurniakan 
kepada sekalian utusan-utusan Allah. Allah lebih mengetahui 
di manakah hendak meletakkan risalah-Nya. Orang-orang 
yang melakukan kejahatan akan di timpa kehinaan dari Allah 
dan 'azab yang amat berat dengan sebab tipu daya yang 
dilakukan mereka (124). Oleh itu sesiapa yang Allah 
kehendaki memberi hidayat kepadanya nescaya Dia 
melapangkan dadanya menerima Islam dan sesiapa yang 
Allah kehendaki menyesatkannya nescaya Dia jadikan 
dadanya sempit dan sesak seolah-olah ia sedang mendaki ke 
langit (tempat yang tinggi). Begitu juga Allah jadikan 
keseksaan ke atas orang-orang yang tidak beriman. "(125) 


Ayat-ayat yang menggambarkan Tabi'at hidayat dan 
Tabi'at keimanan ini dalam waktu yang sama juga 
mengungkapkan hakikat satu kejadian yang berlaku 
di alam kenyataan. Segala perbandingan dan 
metafora yang digunakan dalam ayat-ayat ini adalah 
bertujuan untuk menggambarkan hakikat keimanan 
dan kekafiran dalam bentuk gambaran fizikal yang 

menarik dan berkesan, namun demikian 
pengungkapan itu sendiri merupakan pengungkapan 
yang haqiqi. 

Jenis hakikat yang diungkapkan oleh ayat-ayat ini 
memerlukan adanya nada-nada penggambaran yang 
seperti ini. la merupakan satu penggambaran haqiqi 
yang wujud di alam kenyataan, namun demikian 
hakikat itu adalah bersifat kerohanian dan tanggapan 
fikiran yang hanya dapat dikecapi melalui 

pengalaman, di mana susunan kata-kata tidak 
mampu menggambarkan rasa pengalaman itu kecuali 
oleh mereka yang mengalaminya sendiri. 

'Aqidah Islam adalah J aqidah yang mencetuskan 
hayat dalam hati yang mati dan menyuarkan nur 
dalam hati yang diselubungi berbagai-bagai 

kegelapan. Dan hayat yang dicetuskannya itu 
memulihkan potensi hati untuk mengecapi segala 
sesuatu, untuk memahami segala sesuatu dan untuk 
menilaikan segala sesuatu dengan satu deria yang lain 
yang tidak dikenalinya sebelum tercetusnya hayat itu. 
Sorotan nur itu pula menampakkan kepada hati 
segala sesuatu dalam bentuk-bentuknya yang baru 
yang belum pernah di lihat sebelumnya oleh hati yang 
telah diterangi nur keimanan itu. 

Pengalaman ini tidak dapat diterjemahkan oleh 
kata-kata. Ia hanya dapat diketahui oleh mereka yang 
menghayatinya sendiri. Ungkapan Al-Qur'an 
merupakan ungkapan yang paling kuat yang 
membawa hakikat pengalaman ini, kerana ungkapan 
Al-Qur'an menggambarkannya dengan warna-warni 
yang sejenis dengannya dan sebangsa dengan 
Tabi'atnya. 

Keimanan Melambangkan Hayat Dan 
Kekafiran Melambangkan Maut 

Kekafiran melambangkan satu keadaan yang 
terputus dari hayat yang haqiqi, azali dan abadi yang 
tidak dilanda oleh kefanaan, kehilangan dan 
kelesapan. la melambangkan satu keadaan maut yang 
terpisah dari kekuatan yang aktif dan berpengaruh di 
seluruh alam buana, la melambangkan keadaan maut 
yang melumpuhkan segala alat penerima dan 
penyambut yang semuiajadi, kerana itu kekafiran 
adalah maut. 

Keimanan melambangkan perhubungan, kesediaan 
dan sahutan, kerana itu keimanan ialah hayat. 

Kekafiran melambangkan hijab yang menyekat roh 
dari melihat dan memandang, kerana itu kekafiran 
ialah kegelapan. 

Keimanan melambangkan keadaan yang terbuka 
dan berkembang. Keimanan melambangkan 
wawasan, pemahaman dan kejujuran, kerana itu 
keimanan melambangkan nur yang lengkap dengan 
nilai-nilai cahayanya. 

Kekafiran melambangkan keadaan jiwa yang 
kuncup dan membatu, kerana itu kekafiran 
melambangkan kesempitan dan penyelewengan dari 
jalan semuiajadi yang selesa, kerana itu kekafiran 


melambangkan kesulitan, ketidaktenteraman di 
bawah naungan yang aman, kerana itu kekafiran 
melambangkan kegelisahan. 

Keimanan melambangkan kelapangan dada, 
keselesaan, ketenangan dan bayangan teduh yang 
panjang. 

Daerah Perhubungan Orang Yang 
Beriman Dan OrangYang Kafir 

Siapakah orangnya si kafir itu? Dia tidak lain dan 
tidak bukan melainkan seorang insan yang sama 
dengan satu tumbuhan liar yang tidak mempunyai 
pertalian dan perakaran di bumi alam ini. Dia adalah 
satu individu yang putus hubungannya dengan Allah 
Pencipta* alam, di samping putus hubungannya 
dengan alam buana. Dia tidak mempunyai hubungan 
dengan alam kecuali hubungan yang kecil dari 
kewujudan dirinya yang terbatas dalam ruang yang 
paling sempit yang menjadi alam hidup haiwan, iaitu 
ruang pancaindera dan segala apa yang 
ditanggapkannya dari alam yang nyata ini. 

Perhubungan dengan Allah dan perhubungan 
kerana Allah adalah perhubungan yang 
menghubungkan individu insan yang fana dengan 
Khaliq yang azali, sedia kala, abadi dan kekal selama- 
lamanya, kemudian ia menghubungkannya dengan 
alam buana yang baru dan dengan hayat yang nyata 
dan selepas itu ia menghubungkannya dengan 
angkatan iman dan angkatan Muslimin yang tunggal 
yang menjalar bersama akar-akar zaman yang jauh 
dan terus bersinambung di sepanjang zaman, kerana 
itu individu yang berhubung dengan Allah merupakan 
seorang yang kaya dengan perhubungan yang kukuh 
dan kaya dengan kewujudan yang luas dan 
memanjang jauh, iaitu kewujudan yang tidak terbatas 
setakat umurnya yang terhad. 

Apabila nur keimanan menjejak hati seorang insan, 
akan terbukalah kepadanya hakikat-hakikat agama ini 
bersama sistemnya yang mengatur budaya kerja dan 
bergerak dalam bentuknya yang amat menarik. 
Pemandangan seorang insan yang menemui nur 
keimanan dalam hatinya memanglah satu 
pemandangan yang amat indah dan luhur. Ia 
merupakan satu pemandangan yang memperlihatkan 
keselarasan yang syumul dan menarik yang wujud 
dalam Tabi'at dan hakikat agama ini, ia 
memperlihatkan kesepaduan yang cantik dan halus 
yang wujud dalam sistemnya yang mengaturkan cara 
bekerja dan bertindak. Agama Islam bukan sahaja 
merupakan sekumpulan kepercayaan-kepercayaan, 
amalan-amalan ibadat, undang-undang dan 
bimbingan, malah ia merupakan satu pelan yang 
tersusun rapi, selaras dan menggambarkan hidup 
yang dinamis di samping mempunyai hubungan yang 
harmonis, hubungan persahabatan yang erat, dan 
hubungan kasih mesra yang mendalam dengan fitrah 
manusia. 

Apabila nur keimanan menjejak hati seorang insan, 
akan terbukalah kepadanya hakikat-hakikat alam ini 

di samping terbukanya hakikat-hakikat hayat, hakikat- 
hakikat insan, dan hakikat-hakikat peristiwa-peristiwa 
yang berlaku di alam ini dan di alam manusia dan 
seterusnya akan terbukalah kepadanya satu 
pemandangan yang indah, iaitu pemandangan 
undang-undang Allah yang amat halus, yang mana 
premis-premisnya dan natijah-natijahnya berlangsung 
dengan peraturan yang rapi, sesuai dengan fitrah dan 
selesa, juga pemandangan masyi'ah Allah Yang Maha 
Kuasa di sebalik undang-undang itu. Itulah masyi'ah 
yang menolak undang-undang itu bertindak dan 
berkuatkuasa dan masyi'ah inilah juga yang 
mengawal undang-undang itu dengan bebas, juga 
pemandangan manusia dan peristiwa yang berada 
dalam lingkungan undang-undang yang juga berada 
dalam lingkungan masyi'ah itu. 

Apabila nur keimanan menjejak hati seorang insan, 
ia akan mendapat pandangan yang jelas dalam segala 
perkara, segala urusan, dan segala peristiwa, di 
samping ia dapat melihat dirinya, niat-niat dalam 
hatinya, fikiran-fikiran dalam benaknya, rancangan 
dan tindakannya dengan terang dan jelas, ia dapat 
melihat dengan terang dan jelas segala sesuatu yang 
berlaku baik yang berhubung dengan undang-undang 
Allah yang berkuatkuasa mahupun yang berhubung 
dengan tindakan-tindakan manusia, niat-niat dan 
rancangan-rancangan mereka sama ada yang sulit 
atau yang nyata, ia mendapat pentafsiran peristiwa 
dan sejarah dalam hati dan akalnya dan dalam realiti 
di sekelilingnya seolah-olah ia membaca buku. 


Apabila nur keimanan menjejak hati seorang insan, 
ia memperolehi pandangan yang jelas terhadap 
fikiran-fikiran dan perasaan-perasaannya dan 
terhadap rupa parasnya, di samping ia menemui 
ketenangan dalam hati dan suasana hidupnya, juga 
dalam menghadapi masa depannya, ia menemui 
keselesaan dalam menangani segala urusannya yang 
masuk dan keluar, juga dalam menghadapi peristiwa- 
peristiwa dan mengikuti kesan-kesannya dan 
seterusnya ia menemui ketenteraman, kepercayaan 
dan keyakinan dalam segala situasi dan masa. 


Demikianlah cara pengungkapan AI-Qur'an yang 
unik menggambarkan hakikat itu dengan berbagai- 
bagai nadanya yang menarik: 


U4) (j 



"Apakah orang yang telah mati yang kemudian Kami 
hidupkannya kembali dan Kami jadikan untuknya cahaya 
yang membolehkannya berjalan di tengah manusia itu sama 
dengan seorang yang berada dalam kegelapan-kegeiapan 
yang tidak dapat ia keluar darinya? "(122) 


Demikianlah keadaan kaum Muslimin sebelum 
munculnya agama ini, iaitu sebelum keimanan 
ditiupkan ke dalam roh mereka dan 
menghidupkannya, dan sebelum keimanan 

mencetuskan dalam roh mereka tenaga yang kuat, 
iaitu tenaga daya hidup, tenaga bergerak dan 
bertindak, tenaga melihat, mengamati dan meninjau. 
Seluruh hati mereka sebelum ini adalah mati belaka 
dan roh mereka berada dalam keadaan gelap gelita, 
tetapi sebaik sahaja hati mereka dicurahkan 
keimanan, ia lantas bergerak aktif, dan sebaik sahaja 
roh mereka disinari nur keimanan ia terus menjadi 
cerah dan terang sambil mengeluarkan limpahan 

cahayanya kepada manusia, memberi hidayat kepada 
insan yang sesat, memungut insan yang 
bergelandangan, mententeramkan insan yang takut, 
membebaskan insan yang hidup dalam perhambaan, 
mendedahkan batu-batu tanda jalan untuk 

memudahkan perjalanan manusia dan 

mengisytiharkan kelahiran manusia baru yang bebas 
dan berilmu, manusia yang menumpukan 

perhambaannya kepada Allah Yang Maha Esa sahaja 
dan membebaskan diri dari segala bentuk 

perhambaan kepada sesama manusia. 

Apakah sama di antara insan yang mempunyai roh 
yang ditiupi hayat dan hati yang dilimpahkan nur 
keimanan dengan insan yang berada dalam berbagai- 
bagai kegelapan yang tidak mempunyai jalan keluar? 

Kedua-dua insan ini hidup dalam dua alam yang 
amat jauh perbezaannya. Apakah yang 

menghalangkan insan yang berada dalam kegelapan 
itu keluar dari kegelapan, sedangkan sinaran cahaya 
yang terang memancar di sekelilingnya? 



"Demikianlah dijadikan orang-orang yang kafir itu 
memandang cantik kepada segala perbuatan yang dilakukan 
mereka. "(122) 

Inilah rahsia (insan yang suka hidup dalam gelap). 
Ya, di sana ada faktor yang menyalutkan keindahan 
kepada kekafiran, kegelapan dan kematian hati. Dan 
yang mewujudkan faktor yang menyalutkan 
keindahan itu dari semulajadi lagi ialah kehendak 
masyi'ah Allah yang telah membekalkan fitrah 
manusia dengan kesediaan dua hala iaitu kesediaan 
menyintai nur dan kesediaan menyintai kegelapan. Di 
sini kehendak masyi'ah Allah mahu menguji manusia, 
apakah ia memilih kegelapan atau memilih nur yang 
terang? Seandainya ia memilih kegelapan, maka 
kegelapan itu akan dipandangnya begitu indah dan 
menarik dan ia akan terus terjerumus dalam kesesatan 
hingga ia tidak dapat lagi keluar dari kegelapan itu. Di 
samping itu ada syaitan-syaitan manusia dan jin yang 
membisikkan kata-kata yang manis terhadap satu 
sama lain untuk menipu. Syaitan-syaitan inilah yang 
mendandankan segala perbuatan sesat yang 
dilakukan oleh orang-orang yang kafir. Hati insan 

yang terputus dari hayat, dari keimanan dan dari 
cahaya akan mendengar dan terpengaruh kepada 
bisikan-bisikan yang manis dan indah itu di dalam 
gelap gelita, di mana ia tidak dapat melihat, tidak 
dapat merasa dan tidak dapat membeza di antara 
hidayat dan kesesatan dalam kegelapan yang amat 
tebal itu: 



"Demikianlah dijadikan orang-orang yang kafir itu 
memandang cantik kepada segala perbuatan yang dilakukan 
mereka ."(122) 


Dengan cara ini, dengan faktor-faktor ini dan 
dengan lunas ini Allah mengadakan pembesar- 
pembesar yang jahat di setiap negeri supaya mereka 
melakukan berbagai-bagai angkara tipu daya untuk 
melangsungkan proses ujian, melaksanakan 
perencanaan azali dan merealisasikan hikmat Ilahi, di 
mana setiap insan memilih jalan sendiri yang selesa 
kepadanya dan menerima balasan masing-masing di 
akhir perjalanan hidupnya: 


U} j t£S- & fes 






"Dan demikian Kami jadikan di dalam setiap negeri 
pembesar-pembesar yang jahat supaya mereka melakukan 
tipu daya di negeri itu dan sebenarnya mereka tidak 
melakukan tipudaya melainkan kepada diri mereka sendiri [ 
tetapi mereka tidak sedar. "( 1 23) 


Da'wah Selalunya Ditentang 
Para Pembesar Yang Jahat 

Itulah undang-undang Allah di setiap negeri, iaitu di 
bandar-bandar dan ibukota-ibukota, di mana terdapat 
pembesar-pembesar yang jahat yang mengambil sikap 
menentang agama Allah. Ini disebabkan kerana 
agama Allah bermula dari titik perjuangan mencabut 
kuasa Rububiyah dari para pembesar itu, yang diguna 
untuk memperbudakkan manusia dan seterusnya 
mencabut kuasa Hakimiyah yang dikendalikan mereka 
untuk menguasai manusia dan memulangkan seluruh 
kuasa itu kepada Allah Yang Maha Esa, Tuhan yang 
memelihara manusia, memerintah dan menguasai 
manusia dan Tuhan yang disembah manusia. 

Itulah undang-undang yang berpangkal dari fitrah, 
di mana Allah mengutuskan para rasuI-Nya membawa 
agama yang benar, yang mencabut kuasa Uluhiyah, 
kuasa Rububiyah dan kuasa Hakimiyah dari manusia- 
manusia yang mendakwa memiliki kuasa-kuasa itu 
dan menyebabkan mereka bangkit menentang agama 
Allah dan utusan-utusan Allah secara terbuka. Mereka 
bertindak melakukan berbagai-bagai angkara tipu 
daya yang jahat di negeri-negeri itu dan membisikkan 
kata-kata yang manis terhadap satu sama lain untuk 
tujuan menipu. Mereka mengadakan kerjasama 
dengan syaitan-syaitan jin dalam perjuangan 


menentang agama yang benar dan menolak hidayat 
dalam usaha menyebar luas kebatilan dan kesesatan 
juga dalam perjuangan mempermain-main dan 
menindas orang ramai dengan angkara tipudaya 
mereka yang nyata dan yang sulit 

Itulah undang-undang Allah yang berkuatkuasa dan 
itulah pertarungan yang pasti berlaku berlandaskan 
prinsip adanya pertentangan yang total di antara 
dasar agama Allah yang memulangkan seluruh kuasa 
Hakimiyah kepada Allah dengan nafsu tamak kuasa 
pembesar-pembesar yang jahat di setiap negeri, 
malah dengan kewujudan mereka sendiri. 

Itulah satu pertarungan yang pasti ditempuh oleh 
setiap nabi. Ia tidak mungkin di hindari olehnya. 
Begitu juga para pengikut nabi tidak mungkin 
terhindar dari menceburi pertarungan ini dan dari 
terus berjuang hingga ke akhirnya. Kemudian (dalam 
ayat yang berikut) Allah 5.W.T. mententeramkan para 
hamba-Nya yang mu'min dengan memberi jaminan 
bahawa segala angkara tipudaya pembesar-pembesar 
yang jahat itu pada akhirnya akan menimpakan 
kecelakaan kepada diri mereka sendiri, kerana orang- 
orang yang beriman tidak berjuang sendirian, malah 
mereka berjuang di bawah naungan Allah. Mereka 
cukup dengan naungan Allah yang berkuasa 
menggagalkan angkara tipu daya pembesar-pembesar 
itu: 



"Sebenarnya mereka tidak melakukan tipudaya melainkan 
kepada diri mereka sendiri l tetapi mereka tidak sedar."(1 23) 

Oleh sebab itu sekalian orang yang beriman 
hendaklah bertenang! Kemudian ayat berikut 
mendedahkan Tabi'at angkuh yang bersarang dalam 
hati musuh-musuh para utusan Allah dan agama-Nya 
dan Tabi'at inilah yang telah menghalangkan mereka 
dari agama Islam, kerana mereka takut kembali 
semula menjadi hamba-hamba Allah biasa sama 
seperti hamba-hamba Allah yang lain. Mereka 
menuntut . kedudukan yang istimewa di antara 
pengikut-pengikut nabi yang lain. Mereka merasa 
keberatan dan tidak layak dengan mereka untuk 
beriman kepada nabi dan menyerah bulat kepadanya, 
kerana selama ini mereka biasa mendapatkedudukan 
selaku kuasa yang mengaturkan undang-undang dan 
peraturan dan mengeluarkan perintah-perintah yang 
di ta'at dan dipatuhi mereka. Oleh sebab itulah 
mereka sanggup mengeluarkan pernyataan mereka 
yang keji dan bodoh bahawa mereka tidak akan 
beriman sehingga mereka diberi pengurniaan yang 
sama dengan pengurniaan yang diberikan kepada 
para Rasul: 

bs.J$ 

"Apabila datang kepada mereka sesuatu ayat mereka 
berkata: Kami tidak akan beriman sehingga kami 

dikurniakan (wahyu) seperti yang dikurniakan kepada 
sekalian utusan-utusan Allah ."(124) 

Al-Walid ibn al-Mughirah pernah berkata: Jika 
nubuwwah itu benar, maka sayalah orangnya yang 
lebih layak menerimanya dari awak, kerana saya lebih 
tua dari awak dan lebih kaya dari awak. Sementara 
Abu Jahl pula berkata: Demi Allah, kami tidak rela 
menerimanya (sebagai Rasul) dan kami tidak akan 
mengikutnya buat selama-lamanya kecuali kami 
dikurniakan wahyu seperti yang dikurniakan 
kepadanya. 

Di sini jelaslah bahawa Tabi'at angkuh dan 
kedudukan istimewa yang biasa dini'mati para 
pembesar di kalangan para pengikut terutama 
kedudukan istimewa sebagai pihak yang biasa 
mengeluarkan perintah dan menerima keta'atan dari 
para pengikut itulah di antara faktor yang membuat 
hati mereka memandang baik dan bagus kepada 
sikap mereka menjadi kafir dan menentang para 
Rasul. 


Pernyataan mereka yang keji dan bodoh itu dijawab 
oleh Allah, pertama dengan menjelaskan bahawa 
urusan pemilihan para Rasul untuk membawa risalah- 
Nya itu adalah diserahkan kepada ilmu Allah yang 
mengetahui siapakah tokoh yang layak memikul tugas 
universal yang amat penting ini, dan kedua dengan 
memberi amaran, dan ancaman bahawa mereka akan 
di timpa kehinaan dan nasib kesudahan yang buruk: 



\y\^=s 

"Allah lebih mengetahui di mana hendak meletakkan risalah- 
Nya. Orang-orang yang melakukan kejahatan akan di timpa 
kehinaan dari Allah dan 'azab yang amat berat dengan 
sebab tipudaya yang dilakukan mereka. "(1 24) 


Tugas Kerasulan 

Kerasulan adalah satu urusan yang amat besar dan 
penting. Ia merupakan urusan universal, di mana 
iradat Ilahi yang azali dan abadi berhubung secara 
langsung dengan pergerakan seorang (Rasul) dari 
para hamba-Nya dan di mana alam al-Mala'uI-'Ala 
berhubung dengan alam manusia atau alam langit 
berhubung dengan alam bumi dan alam dunia 
berhubung dengan alam Akhirat. Dalam urusan 
kerasulan inilah lahirnya kebenaran yang semesta 
dalam hati seorang insan, dalam realiti manusia dan 
dalam perjalanan sejarah. Dalam urusan kerasulan 
juga seluruh entiti manusia (Rasul) harus bersih dari 
segala kepentingan diri untuk menumpukan seluruh 
ketulusan dan keikhlasannya kepada Allah sahaja. 
Bukannya keikhlasan niat dan amalan sahaja, malah 
ketulusan tempat atau hati yang menjadi wadah 
urusan kerasulan yang amat besar itu. Oleh sebab itu 
diri Rasulullah s.a.w. mempunyai hubungan secara 


langsung dan sempurna dengan kebenaran dan 
sumbernya. Dan hubungan yang sedemikian rupa 
membayangkan kelayakan diri beliau untuk menerima 
perintah secara langsung dan sempurna dari Allah 
tanpa halangan dan sekatan. 

Hanya Allah sahaja yang mengetahui di mana 
hendak meletakkan tugas kerasulan atau risalah-Nya. 
Dialah sahaja yang mengetahui memilih tokoh yang 
layak untuk memikul tugas kerasulan itu di antara 
ribuan juta manusia dan berfirman kepadanya: 
"Engkau telah dilantik untuk memikul tugas kerasulan 
yang amat besar dan penting." 


Orang-orang yang berangan-angan untuk 
mendapat jawatan menjadi Rasul atau menuntut 
diberi pengurniaan seperti pengurniaan yang diberi 
kepada seorang Rasul adalah orang-orang yang 
mempunyai sifat-sifat yang tidak layak untuk 
memegang tugas kerasulan, kerana mereka telah 
menjadi diri mereka (terlalu penting) seolah-olah 
pusat kewujudan alam, sedangkan para Rasul adalah 
dipilih dari golongan manusia yang mempunyai sifat- 
sifat yang berlainan, iaitu sifat yang sanggup 
menerima tugas kerasulan dengan patuh, sifat yang 
sanggup mengorbankan seluruh dirinya untuk tugas 
kerasulan dan sifat yang sanggup melupakan segala 
kepentingan peribadi. Kemudian darjah kerasulan itu 
dikurniakan kepadanya tanpa di angan-angan dan 
ditunggu-tunggukan olehnya: 






o’ ^ fi 

>Cri n 


"Dan engkau tidak pernah berharap bahawa kitab Al-Qur'an 
itu diturunkan kepadamu , malah ia diturunkan kepadamu 
sebagai satu rahmat dari Tuhanmu . " 


(Surah al-Qasas: 86) 

Selain dari itu orang-orang yang berangan- 
angankan jawatan Rasul itu adalah orang-orang yang 
tidak mengetahui makna dan kepentingan jawatan 
yang amat besar itu. Mereka juga tidak mengetahui 
bahawa hanya Allah sahaja yang berkuasa memilih 
tokoh yang benar-benar layak untuk jawatan itu 
dengan iimu-Nya Yang Maha Mendalam. 


Oleh sebab itulah Allah memberi jawapan yang 
tegas kepada mereka: 



"Allah lebih mengetahui di manakah hendak meletakkan 
risalah-Nya." (124) 

Allah telah meletakkan risalah-Nya pada tokoh yang 
•diketahuinya layak untuk menerimanya. Dia telah 
memilih untuk tugas ini tokoh manusia yang paling 
mulia dan paling bersih. Dari kumpulan tokoh-tokoh 
manusia yang mulia seperti inilah Allah memilih para 
rasul-Nya sehingga berakhir kepada Nabi Muhammad 

s.a.w. sebaik-baik makhluk Allah dan penamat para 
anbiya'. 


Kemudian mereka diancam dengan penghinaan dari 
Allah dan dengan 'azab yang amat dahsyat dan 
mengakibatkan mereka menjadi hina-dina: 



Orang-orang yang melakukan kejahatan akan di timpa 
kehinaan dari Allah dan ' azab yang amat berat dengan 
sebab tlpudaya yang dilakukan mereka." (124) 


Balasan penghinaan dari Allah adalah setimpal 
dengan sikap mereka yang angkuh untuk mengikut 
dan menerima kebenaran dan pencerobohan mereka 
terhadap kedudukan para Rasul, dan balasan 'azab 
yang berat adalah setimpal dengan perbuatan mereka 
yang merancangkan tipu daya yang jahat dan 
tindakan mereka yang menentang para Rasul dan 
penindasan mereka ke atas orang-orang yang 
beriman. 


Kemudian pusingan pembicaraan ini diakhiri 
dengan menggambarkan keadaan hidayat dan 
keadaan keimanan yang menjejak dalam hati dan jiwa 
manusia: 





"Oleh itu sesiapa yang Allah kehendaki memberi hidayat 
kepadanya nescaya Dia melapangkan dadanya menerima 
Islam dan sesiapa yang Allah kehendaki menyesatkannya 
nescaya Dia jadikan dadanya sempit dan sesak seolah-olah ia 
sedang mendaki ke langit (tempat yang tinggi). Begitu juga 
Allah jadikan keseksaan ke atas orang-orang yang tidak 
beriman." (125) 


menjerumuskan seseorang ke dalam kesesatan 
apabila ia bencikan hidayat dan menutup fitrahnya 
kepada hidayat - nescaya Dia jadikan dadanya sempit 
dan sesak seolah-olah dia mendaki ke langit (tempat 
yang tinggi). Maksudnya dadanya tertutup dan ia 
merasa sulit dan sukar bernafas "seolah-olah dia 
mendaki ke langit". Ini adalah satu keadaan kejiwaan 
yang digambarkan dengan keadaan fizikal, iaitu 
dalam bentuk kesesakan pernafasan, kesesakan dada 
dan kepenatan mendaki tempat yang tinggi. Struktur 
perkataan "yassa'adu", mengikut qiraa't Hafs, 
menyampaikan pengertian-pengertian kesesakan, 
kesebakan dan kepenatan itu. Bunyi perkataan itu 
sendiri menggambarkan keadaan-keadaan tersebut. 
Dengan gambaran ini, pemandangan yang wujud itu 
selaras dengan keadaan yang berlaku dan selaras pula 
dengan bentuk pengungkapan perkataan yang 
dimuatkan dalam satu ayat. 

Pemandangan itu diakhiri dengan ulasan berikut 
yang sangat tepat: 

£ a 

"Begitulah juga Aliah jadikan keseksaan ke atas orang-orang 
yang tidak beriman. "( 1 25) 

Yakni seperti mana undang-undang yang 
dikuatkuasakan oleh perencanaan Allah yang 
melapangkan dada mereka yang dikehendaki-Nya 
mendapat hidayat dan menimpakan kesulitan 
bernafas, kesesakan dada dan kepenatan mendaki 
tempat yang tinggi kepada mereka yang dikehendaki- 
Nya terjerumus dalam kesesatan, maka begitulah juga 
Aliah timpakan keseksaan ke atas orang-orang yang 
tidak beriman. 

Di antara pengertian kata-kata ialah 

"keseksaan" dan "terlontar ke belakang". Kedua-dua 
pengertian ini menggambarkan keseksaan itu dengan 
pemandangan seorang yang terlontar ke belakang 
dan balik semula ke dalam kesesatan hingga tidak 
terpisah lagi darinya. Inilah bayangan yang 
dimaksudkan oleh ayat ini. 

****** 



Maksudnya, sesiapa yang ditetapkan Allah untuk 
dikurniakan hidayat - mengikut undang-undang-Nya 
yang akan memberi hidayat kepada mereka yang 
meminati hidayat dan berusaha ke arahnya dengan 
menggunakan pilihan bebas yang diberikan Allah 
kepadanya untuk tujuan menguji mereka - "Nescaya 
Dia melapangkan dadanya menerima Islam", iaitu 
Allah jadikan dadanya luas dan lapang untuk 
menyambut dan menerima Islam dengan mudah dan 
penuh minat, la berinteraksi dengan Islam dan yakin 
kepada Islam. Ia mencari ketenangan dengan Islam 
dan merasa senang kerana Islam. 

Sebaliknya sesiapa yang ditetapkan Allah mendapat 
kesesatan - mengikut undang-undang-Nya yang akan 


Di sana masih ada sesuatu di dalam hati yang 
hendak dihuraikan mengenai maksud ayat: 

"t Oleh itu sesiapa yang Aliah kehendaki * memberi hidayat 
kepadanya nescaya Dia melapangkan dadanya menerima 
Islam dan sesiapa yang Allah kehendaki menyesatkannya 
nescaya Dia jadikan dadanya sempit dan sesak seolah-olah ia 
sedang mendaki ke langit (tempat yang tinggi). Begitu juga 
Allah jadikan keseksaan ke atas orang-orang yang tidak 
beriman. /f (125) 

Untuk memahami hakikat yang dijelaskan oleh ayat 
ini dan ayat-ayat yang seumpamanya di daiam AH 
Qur'anul-Karim berhubung dengan pertalian timbal- 
balik di antara kehendak masyi'ah Allah S.W.T. 
dengan arah tujuan yang dipilih oleh manusia serta 
akibat yang diterima olehnya dalam bentuk mendapat 
hidayat atau mendapat kesesatan di samping balasan 
yang akan dicapai mereka dalam bentuk pahala atau 

'azab keseksaan untuk memahami pertalian ini 

perlulah digunakan satu logik yang lain dari logik- 
iogik daya pemahaman manusia yang biasa, iaitu 
logik di sebalik iogik aqliyah. Segala perdebatan yang 
silam mengenai persoalan ini sama ada dalam sejarah 
pemikiran Islam terutama perdebatan yang berlaku di 
antara golongan mu'tazilah dengan golongan ahli as- 
Sunnah dan al-Murji'ah atau dalam sejarah ilmu 
ketuhanan dan falsafah dan segala isu dan 
penerangan mengenainya adalah bercorak logik 
aqliyah. 

Hubungan Di Antara Kehendak Allah 
Dan Kehendak Manusia 

Untuk memahami hakikat ini perlu digunakan satu 
logik di sebalik logik aqliyah di samping perlu adanya 
hubungan timbal-balik atau interaksi dengan "realiti 
yang sebenar" bukannya dengan persoalan-persoalan 
aqliyah. AI-Qur'an menggambarkan . hakikat yang 
sebenar dalam entiti manusia dan dalam kewujudan 
yang nyata. Di dalam hakikat ini dapat di lihat dengan 
jelas adanya hubungan di antara kehendak masyi'ah 
dan perencanaan Allah dengan kehendak iradat 
manusia dan tindak-tanduknya dalam satu skop yang 
tidak dapat difahami oleh seluruh logik aqliyah. 

Jika di katakan iradat Allah itulah yang menolak 
manusia ke arah hidayat atau kesesatan, maka 
pernyataan ini tidaklah menggambar hakikat yang 
sebenar. Dan jika di katakan iradat manusia itulah 
yang menentukan seluruh untung nasibnya, maka 
pernyataan ini juga tidak menggambarkan hakikat 
yang sebenar, malah hakikat yang sebenar adalah 
tersusun dari nisbah-nisbah yang halus - juga bersifat 
ghaibiyah - di antara kebebasan iradat Allah dan 
kuatkuasanya yang dominan dengan pilihan dan 
penentuan arah tujuan yang dibuat oleh manusia 
dalam bentuk yang tidak menimbulkan percanggahan 
dan pertentangan di antara keduanya. 

Tetapi pemahaman hakikat yang sebenar 
sebagaimana yang wujud dalam realitinya tidak 
mungkin dicapai dalam bentuk logik aqliyah, juga 
dalam bentuk persoalan-persoalan aqliyah dan 
pengungkapan manusia, kerana jenis hakikat itulah 
yang menentukan methodologi dan cara 


pengungkapan untuk membicarakannya. Hakikat 
yang dijelaskan oleh ayat ini tidak dapat di faham 
melalui methodologi logik aqliyah dan persoalan- 
persoalan dialektik. 

Begitu juga pemahaman hakikat ini sebagaimana 
yang wujud dalam realitinya memerlukan kepada satu 
penghayatan yang sempurna dalam pengalaman 
rohaniyyah dan aqliyah. Seorang yang mempunyai 
fitrah yang cenderung kepada Islam akan mengalami 
dalam hatinya perasaan yang lapang dan senang 
terhadap Islam, dan pengalaman ini tentulah dari 
ciptaan Allah, kerana kelahiran perasaan yang lapang 
dan riang dalam hati itu adalah satu peristiwa yang 
hanya berlaku dengan perencanaan Allah yang 
mencipta dan melahirkannya. Dan seorang yang 
mempunyai fitrah yang cenderung kepada kesesatan 
akan mengalami dalam dadanya perasaan yang sebak 
dan sulit, dan pengalaman ini juga tentulah dari 
ciptaan Allah, kerana kelahiran pengalaman ini adalah 
satu peristiwa yang hanya berlaku dengan 
perencanaan Allah yang mencipta dan 
memperlakukannya. Kedua-dua pengalaman itu 
adalah lahir dari kehendak iradat Allah terhadap 
hamba-Nya, tetapi bukan kehendak iradat-Nya secara 
paksa, malah ia adalah iradat yang telah menciptakan 
undang-undang untuk menguji manusia dengan 
mengurniakan iradat sekadar tertentu kepadanya dan 
untuk melaksanakan perencanaan Allah dengan 
mewujudkan akibat sebagai hasil dari tindakan 
manusia menggunakan kadar iradat yang telah 
dikurniakan kepadanya itu ke arah tujuan mendapat 
hidayat atau kesesatan. 

Apabila persoalan aqliyah dihadapkan dengan 
persoalan aqliyah dan apabila interaksi berlaku 
dengan persoalan-persoalan ini tanpa disertai 
pengalaman hati yang menghayati hakikat itu dan 
tanpa pengalaman sebenar berinteraksi dengannya, 
maka hakikat itu sama sekali tidak dapat di faham 
dengan sempurna dan betul. Inilah yang telah berlaku 
dalam perdebatan-perdebatan Islamiyah juga dalam 
perdebatan-perdebatan yang lain. 

Oleh sebab itu untuk berinteraksi dengan hakikat 
yang agung ini perlu adanya satu methodologi yang 
lain dan penghayatan secara langsung. 

****** 

(Pentafsiran ayat-ayat 126 - 127) 

Kemudian marilah kita kembali semula kepada 
huraian Al-Qur'an. Kumpulan ayat-ayat ini datang 
sebagai ulasan kepada persoalan binatang sembelihan 
yang diterangkan sebelum ini. Dengan demikian 
kedua-dua kumpulan ayat ini mempunyai pertalian 
sebagai seikat ayat dalam huraian ini, juga seikat ayat 
dalam mencetuskan kesedaran dan menegakkan 
binaan agama ini, di mana dibayangkan bahawa 
persoalan binatang-binatang sembelihan adalah 
persoalan perundangan dan persoalan perundangan 
adalah persoalan Hakimiyah dan persoalan Hakimiyah 

adalah persoalan keimanan. Ini bererti pembicaraan 
tentang keimanan dalam bentuk yang sedemikian 
rupa merupakan satu pembicaraan yang kena pada 
tempatnya. 

Kemudian datang pula ulasan yang akhir dalam 
bahagian ayat-ayat berikut yang mengikatkan dua 
kumpulan ayat itu dengan satu ikatan yang akhir, 
iaitu dua kumpulan ayat yang membicarakan 'aqidah 
dan syari'at itu adalah menggambarkan jalan Allah 
yang lurus dan sebarang tindakan yang menyeleweng 
dari 'aqidah dan syari'at ini bererti menyeleweng dari 
jalan Allah yang lurus, dan sebaliknya pendirian yang 
teguh di atas 'aqidah dan syari'at ini bererti pendirian 
yang teguh mengikut jalan Allah yang lurus yang akan 
membawa kepada Syurga Darus-Salam dan ke arah 
naungan Allah yang menaungi para hamba yang 
sentiasa mengingati Allah: 



" Dan inilah jaian Tuhanmu yang lurus. Kami telah 
menjelaskan ayat-ayat dengan terperinci kepada golongan 
orang-orang yang sentiasa mengingati Allah (126). Mereka 
akan dikurniakan Syurga Darus-Salam di sisi Tuhan mereka 
dan Dialah yang menjadi Penaung mereka kerana amalan- 
amalan soleh yang dilakukan mereka. "(127) 

Maksudnya, jalan ini adalah jalan Tuhanmu. 
Ungkapan "jalan Tuhanmu" adalah satu ungkapan 
yang memberi ketenteraman dan kepercayaan, di 
samping menyampaikan berita baik di akhir peranan 
hidup. Inilah peraturan Allah mengenai hidayat dan 
kesesatan, dan inilah syari'at Aliah mengenai hukum 
halal dan haram. Kedua-duanya sama dalam 
pertimbangan Allah dan kedua-duanya merupakan 
satu hakikat yang sedaging dalam penjelasan Al- 
Qur'an. 


Sekali lagi kita dapati diri kita berada di hadapan 
satu hakikat agung dari hakikat-hakikat 'aqidah 
Islamiyah, di mana jalan Allah yang lurus terletak pada 
pengakuan terhadap Hakimiyah dan syari'at Allah, 
dan di sebalik pengakuan inilah terletak keimanan 
dan 'aqidah. Inilah Tabi'at agama ini sebagaimana 
yang dijelaskan Tuhan Rabbul-'Alamin. 


(Kumpulan ayat-ayat 128 - 135) 



Aliah telah menjelaskan ayat-ayat-Nya dengan 
terperinci, tetapi hanya orang-orang yang mengingati 
Allah yang tidak lupa dan lalai sahaja yang mendapat 
manfa'at dari penjelasan-penjelasan ayat-ayat itu. Hati 
yang mu'min ialah hati yang sentiasa mengingati 
Allah dan tidak lalai, hati yang sentiasa lapang dan 
terbuka, sentiasa hidup, menerima dan menyahut. 

Orang-orang yang sentiasa mengambil i'tibar akan 
memperolehi Syurga Darus-Salam di sisi Tuhan 
mereka, iaitu negara tenteram dan aman yang dijamin 
oleh Allah yang menjadi Penaung, Penolong, Penjaga 
dan Pemelihara mereka sebagai balasan terhadap 
amalan-amalan soleh yang dilakukan mereka. Itulah 
balasan kerana kejayaan mereka menempuh ujian 
Allah. 

"Dan (ingatlah) hari Allah mengumpulkan seluruh mereka 
(lalu berfirman:) "Wahai sekalian jin! Kamu telah mendapat 
pengikut-pengikut yang ramai dari manusia". Jawab 
sahabat-sahabat setia mereka dari manusia:" Wahai Tuhan 
kami I Kami satu sama lain telah mengecap keni'matan dan 
(kini) kami telah sampai kepada ajal kami yang telah Engkau 
tetapkannya kepada kami". Allah menjawab: "Neraka itulah 
tempat kediaman kamu dan kamu akan kekal berada di 
dalamnya kecuali keputusan yang dikehendaki Allah". 
Sesungguhnya Tuhanmu Maha Bijaksana dan Maha 
Mengetahui (128). Dan demikianlah Kami jadikan orang- 
orang yang zalim itu sahabat-sahabat setia terhadap satu 
sama dengan sebab amalan-amalan yang diusahakan 
mereka (129). Wahai sekalian jin dan manusiai Tidakkah 
Rasul-rasul dari kalangan kamu telah datang menceritakan 
ayat-ayat-Ku (pengajaran-pengajaran-Ku) kepada kamu dan 
mengingatkan kamu tentang pertemuan kamu dengan hari 
(pengadilan) kamu ini? Jawab mereka: Kami mengaku 
kesalahan diri kami sendiri. Dan mereka telah diperdayakan 
oleh kehidupan dunia dan mereka mengaku kesalahan diri 
mereka sendiri bahawa mereka sebenarnya adalah orang- 
orang yang kafir (130). (Tujuan diutuskan Rasul) itu ialah 
kerana Tuhanmu tidak membinasakan negeri-negeri secara 
zalim i, sedangkan para penduduknya lalai (tidak 

diperingatkan oleh Rasul) (131). Setiap jin dan manusia itu 
disediakan darjat-darjat balasan masing-masing mengikut 
amalan yang dilakukan mereka. Dan Tuhanmu sekali-kali 
tidak lalai dari segala perbuatan yang dilakukan mereka 
(132). Dan Tuhanmu Maha Kaya dan memiliki rahmat yang 
limpah. Jika Dia kehendaki nescaya Dia hapuskan kamu dan 
menggantikan selepas kamu dengan siapa yang dikehendaki 
oleh-Nya sama seperti Dia jadikan kamu dari zuriat kaum 
yang lain (133). Segala apa yang dijanjikan Allah kepada 
kamu tetap akan datang dan kamu tidak mungkin terlepas 
darinya (134). Katakanlah (wahai Muhammad): Bekerjalah 
kamu mengikut jalan kamu dan aku bekerja mengikut 
jalanku , dan kelak kamu akan mengetahui siapakah di 
antara kita yang akan mendapat balasan yang' baik di dunia 
(dan Akhirat). Sesungguhnya orang-orang yang zalim itu 
tidak akan mendapat kejayaan. ( 135) 


Keseluruhan bahagian ayat-ayat ini tidaklah terpisah 
dari pelajaran yang telah lepas, malah ia merupakan 
lanjutan darinya, la adalah sejenis dengan kumpulan 
ayat-ayat seturut yang terkandung dalam pelajaran 
yang silam. 


Kumpulan ayat-ayat ini dari satu sudut merupakan 
satu selingan untuk menjelaskan nasib syaitan-syaitan 
manusia dan jin setelah dijelaskan untung nasib 
orang-orang yang mengikuti jalan Allah dengan 
pendirian yang teguh dan jujur, dan dari satu sudut 
yang lain pula ia merupakan satu selingan untuk 
menjelaskan persoalan keimanan dan kekufuran yang 
disebutkan di sini kerana hubungkaitnya dengan 


persoalan Hakimiyah dan syari'at dan mengikatkan 
persoalan yang akhir ini dengan hakikat-hakikat asasi 
'aqidah Islam. Di antaranya ialah hakikat balasan di 
Akhirat terhadap amalan-amalan yang telah dilakukan 
di dunia selepas diberi amaran, peringatan dan berita- 
berita galakan (oleh para anbiya'), juga hakikat 
kekuasaan Allah yang berkuasa menghapuskan 
syaitan-syaitan dan sahabat-sahabat setia mereka, 
juga menghapuskan seluruh manusia dan 
menggantikan mereka dengan manusia yang lain, 
juga hakikat kelemahan manusia secara 
keseluruhannya dalam menghadapi 'azab Allah. 
Semuanya ini merupakan hakikat-hakikat ghaib yang 
disebut ketika dibicarakan persoalan sembelihan- 
sembelihan yang halal dan yang haram sebelum itu, 
dan selepas itu dikemukakan pembicaraan selanjutnya 
mengenai amalan menazarkan buah-buahan, 
ternakan-ternakan dan anak-anak (kepada berhala- 
berhala), juga mengenai tradisi-tradisi dan tanggapan- 
tanggapan jahiliyah dalam persoalan-persoalan ini. 
Dengan ini pembicaraan mengenai semua persoalan- 
persoalan ini menjadi sepadu dan kelihatan kena 
dengan tempatnya yang tabi'i yang diaturkan oleh 
agama ini, iaitu semua persoalan ini adalah persoalan 
i'tiqadiyyah yang sama dan tidak berbeza dalam 
neraca pertimbangan Allah sebagaimana yang 
dinilaikan Allah dalam kitab suci-Nya Al-Qur'anul- 
Karim. 


****** 


(Pentafsiran ayat-ayat 128-130) 

Di dalam pelajaran yang lepas telah dibicarakan 
tentang orang-orang yang telah dibukakan Aliah 
pintu hati mereka menerima Islam, dan sejak itu hati 
mereka sentiasa mengingati Allah dan tidak lalai. 
Mereka menuju ke Syurga Darus-Salam di samping 
menuju kepada naungan Allah dan pemeliharaan- 
Nya., Kini di lembaran sebelah lagi dari pemandangan 
ini ditayangkan pula - mengikut kebiasaan Al-Qur'an 
ketika menayangkan pemandangan Kiamat 
-pemandangan syaitan-syaitan manusia dan jin yang 
hidup dengan aktiviti bisik membisik di antara satu 
sama lain dengan kata-kata yang manis untuk tujuan 
menipu dan menyesatkan. Mereka bekerjasama satu 
sama lain untuk menentang setiap nabi yang 
dibangkitkan. Mereka menggalakkan satu sama lain 
untuk bertengkar dan berhujah dengan orang-orang 
yang beriman mengenai hukum-hukum halal dan 
haram yang telah disyari'atkan Allah kepada mereka. 
Kedudukan mereka ditayangkan oleh Al-Qur'an 
dalam satu pemandangan yang terpampang di 
hadapan mata, hidup, penuh dengan dialog, 
pengakuan, kecaman, hukuman dan ulasan, di 
samping penuh dengan pergerakan-pergerakan yang 
hidup yang biasanya wujud dalam 
pemandangan-pemandangan Kiamat yang 
digambarkan dalam Al-Qur'an. 

" Dan (ingatlah) hari Allah mengumpulkan seluruh mereka 
(lalu berfirman:) ' Wahai sekalian jin, kamu telah mendapat 
pengikut-pengikut yang ramai dari manusia'. Jawab sahabat- 
sahabat setia mereka dari manusia. ' Wahai Tuhan kamil 
Kami satu sama lain telah mengecap keni'matan dan (kini) 
kami telah sampai kepada ajal kami yang telah Engkau 
tetapkannya kepada kami'. Allah menjawab: 'Neraka itulah 
tempat kediaman kamu dan kamu akan kekal berada di 
dalamnya kecuali keputusan yang dikehendaki Allah'. 
Sesungguhnya Tuhanmu Maha Bijaksana dan Maha 
Mengetahui (128). Dan demikianlah Kami jadikan orang- 
orang yang zalim itu sahabat-sahabat setia terhadap satu 
sama lain dengan sebab amalan-amalan yang sama yang 
diusahakan mereka (129). Wahai sekalian jin dan manusia ! 
Tidakkah rasul-rasul dari kalangan kamu telah datang 
menceritakan ayat-ayat-Ku (pengajaran-pengajaranKu) 
kepada kamu dan mengingatkan kamu tentang pertemuan 
kamu dengan hari (pengadilan) kamu ini? Jawab mereka: 
Kami mengaku kesalahan diri kami sendiri. Dan mereka telah 
diperdayakan oleh kehidupan dunia dan mereka mengaku 
kesalahan diri mereka sendiri bahawa mereka sebenarnya 
adalah orang-orang yang kafir. "(130) 

Pemandangan itu pada mulanya hendak 
ditayangkan di masa akan datang, iaitu pada masa 
Allah kumpulkan mereka di Mahsyar, tetapi 
pemandangan itu berubah menjadi pemandangan 
yang berlaku sekarang, di mana para pendengar 
melihat pemandangan itu terpampang di hadapan 
mereka, ini berlaku dengan sebab terbuangnya satu 
perkataan dalam susunkata ayat. Bunyi penuh ayat ini 
ialah begini: "Pada hari Allah kumpulkan seluruh 
mereka - dan berfirman: Wahai sekalian jin dan 
manusia." Pembuangan perkataan - dan berfirman - 


itu telah menyebabkan pemandangan itu berpindah 
begitu jauh, iaitu dari masa akan datang yang 
ditunggu-tunggu kepada masa sekarang - yang dapat 
di lihat dengan mata. Ini adalah salah satu ciri 
pengungkapan Al-Qur'an yang menarik. 

Marilah kita ikuti pemandangan yang tersergam 
sekarang. 


"Wahai sekalian jin i Kamu telah mendapat 

pengikut-pengikut yang ramai dari manusia. "(128) 



Maksudnya, kamu telah mendapat pengikut- 
pengikut- manusia yang ramai dan mereka mematuhi 
sa rana n-sara nan dan bisikan kamu serta menurut 
jejak kamu. Penceritaan ini bukanlah dituju untuk 
penceritaan, kerana makhluk jin memang mengetahui 
bahawa mereka telah mendapat pengikut-pengikut 
manusia yang ramai, malah penceritaan ini bertujuan 
untuk merakamkan jenayah mereka yang menggoda 
dan menyesatkan kumpulan manusia yang ramai itu, 
yang hampir-hampir dapat di lihat oleh kita dalam 
pemandangan itu, di samping bertujuan untuk 
mengecam- perbuatan jenayah mereka yang 
dibuktikan oleh dalil-dalil yang jelas dari kewujudan 
kumpulan manusia yang ramai ini. Oleh sebab itulah 
makhluk jin tidak memberi apa-apa jawapan kepada 
penceritaan itu, malah makhluk manusia yang tertipu 
kepada bisikan syaitan-syaitan itu sahaja yang 
menjawab: 





CJ * • 


"Jawab sahabat-sahabat setia mereka dari manusia : 'Wahai 
Tuhan kami! Kami satu sama lain telah mengecapi 
keni'matan dan (kini) kami telah sampai kepada ajal kami 
yang telah Engkau tetapkannya kepada kami/"(128) 


Jawapan ini mendedahkan Tabi'at kelalaian dan 
kebodohan manusia yang menjadi pak turut syaitan- 
syaitan itu, di samping mendedahkan bahawa jiwa 
mereka semasa hidup di dunia - alam hidup yang 
penuh dengan penipuan ini - telah dimasuki syaitan. 
Mereka meni'mati segala godaan, hasutan dan 
galakan syaitan yang menghias indah segala fikiran 
dan pandangan yang jahat yang dikemukakan kepada 
mereka, di samping menghias indah kelakuan mereka 
yang berlagak angkuh dan bertindak sewenang- 
wenang itu, juga menghias indah segala dosa lahir 
dan batin. Dari pintu keinginan mencari keni'matan 
inilah syaitan dapat memasuki ke dalam jiwa mereka. 
Syaitan-syaitan juga mendapat keni'matan dari 
manusia-manusia yang tertipu dan lalai itu. Mereka 
menggoda, mempermain-mainkan manusia dan 
menggunakan mereka untuk merealisasikan matlamat 
agung iblis di alam manusia. Sementara golongan 
manusia yang ditipu dan diperbodohkan itu 
menyangka segala apa yang berlaku itu sebagai satu 
keni'matan bersama, di mana mereka memberi 

keni'matan dan mendapat keni'matan dan oleh sebab 
itulah mereka berkata: 


4 y ) '/y 


"Wahai Tuhan kami! Kami satu sama iain teiah mengecapi 
keni'matan . "( 128) 


Keni'matan itu berlanjutan selama masa mereka 
hidup di dunia sehingga sampai tempoh Kiamat, di 
mana mereka baru sedar bahawa Allah telah memberi 
tempoh kepada mereka sehingga hari itu, juga baru 
sedar bahawa mereka telah berada dalam 
genggaman kekuasaan Allah ketika mengecapi 
keni'matan itu: 




"Dan (kini) kami telah sampai kepada ajal kami yang telah 
Engkau tetapkannya kepada kami."(128) 


Ketika itu datanglah keputusan Allah yang tegas 
mengenakan balasan yang adil: 



"Ailah menjawab: Neraka itulah tempat kediaman kamu dan 
kamu akan kekal berada di dalamnya kecuali keputusan 
yang dikehendaki Aliah. "(1 28) 

Maksudnya, Neraka akan menjadi tempat kediaman 
mereka yang kekal abadi "kecuali apa yang 
dikehendaki Allah." Pengecualian ini bertujuan supaya 
gambaran kehendak masyi'ah Allah 'yang bebas itu 
tetap menguasai kefahaman kepercayaan seseorang, 
kerana kebebasan kehendak masyi'ah Allah 
merupakan salah satu dasar kefahaman ini, iaitu 
kehendak masyi'ah-Nya tidak tersekat dan terikat, 
juga tidak terikat dalam keputusan-keputusan-Nya. 



"Sesungguhnya Tuhanmu Maha Bijaksana dan Maha 
Mengetahui."(1 28) 

Maksudnya, segala, perencanaan-Nya berlaku ke 
atas manusia mengikut hikmat kebijaksanaan dan 
ilmu-Nya yang mendalam, dan dua sifat ini hanya 
dimiliki oleh Allah Yang Maha Bijaksana dan Maha 
Mengetahui sahaja. 

Sebelum memulakan dialog untuk 
menyempurnakan pemandangan itu, ayat yang 
berikut beralih ke arah memberi ulasan kepada 
bahagian pemandangan yang telah berakhir: 



"Dan demikianlah Kami jadikan orang-orang yang zalim itu 
sahabat-sahabat setia terhadap satu sama lain dengan sebab 
amalan-amalan yang sama yang diusahakan mereka. (129) 

Maksudnya, dengan hubungan setiakawan yang 
wujud di antara makhluk jin dan manusia ini, juga 
dengan persamaan untung nasib yang akan diterima 
mereka sebagai akibat dari hubungan setiakawan 
ini... yakni berdasarkan keadaan dan kaedah yang 
sama Kami jadikan orang-orang yang zalim itu 
bersahabat setia di antara satu sama lain dengan 
sebab usaha-usaha yang sama yang dilakukan 
mereka, Kami jadikan mereka bersetiakawan dengan 
sebab wujudnya titik pertemuan Tabi'at dan hakikat 
di antara mereka, juga titik persamaan arah tujuan 
dan matlamat mereka di samping titik persamaan 
untung nasib yang menunggu mereka. 

Ini adalah satu pernyataan umum yang mencakup 
batas-batas yang lebih jauh dari batas-batas 
pembicaraan sekarang, iaitu ia mencakup Tabi'at 
setiakawan yang wujud di antara syaitan-syaitan 
manusia dan jin umumnya kerana orang-orang yang 
zalim, iaitu orang-orang yang mempersekutukan Allah 
dalam apa sahaja bentuknya adalah bersatu padu di 
antara mereka dalam usaha menentang kebenaran 
dan hidayat. Mereka saling membantu dalam usaha 
memusuhi setiap nabi yang di bangkit dan orang- 
orang yang beriman kepadanya, di samping mereka 
mempunyai Tabi'at kejadian yang sama walaupun 
berbeza dari segi bentuk - mereka juga mempunyai 
kepentingan yang sama, yang ditegakkan di atas 
amalan merampas hak Rububiyah Allah ke atas 
manusia dan amalan bertindak bebas mengikut hawa 
nafsu tanpa terikat kepada kuasa Hakimiyah Allah. 

Gabungan Antarabangsa Untuk Menentang 
Kebangkitan Islam 

Golongan manusia yang zalim ini dapat kita lihat di 
setiap zaman. Mereka membentuk satu gabungan 
yang saling membantu satu sama lain - walaupun di 
antara mereka wujud berbagai-bagai perselisihan dan 
pertentangan kepentingan - jika mereka menghadapi 
perjuangan menentang agama Allah dan para hamba 
kesayangan Ailah. Titik persamaan Tabi'at kejadian 
dan matlamat itulah yang telah membentuk 
hubungan setiakawan di antara mereka, begitu juga 
titik persamaan kegiatan mereka dalam aktiviti 
melakukan kerja-kerja yang jahat dan bejat 
menyebabkan mereka menghadapi untung nasib 
yang sama di negeri Akhirat sebagai mana kita telah 
saksikan dalam pemandangan yang ditayangkan oleh 
Al-Qur'an. 

Kita dapat melihat di masa ini - juga sejak abad- 
abad yang silam - kemunculan satu barisan 
perpaduan yang besar yang menggabungkan syaitan- 
syaitan manusia yang terdiri dari pejuang-pejuang 
Salib, pejuang-pejuang Zionisme, pejuang-pejuang 
Paganisme dan pejuang-pejuang Komunisme, 
walaupun mereka dari kem-kem yang berlainan, 
namun mereka dapat bersatu padu dalam perjuangan 

menentang Islam dan menghancurkan 
pergerakan-pergerakan perintis kebangkitan Islam di 
seluruh dunia. 


Itulah satu perpaduan dan gabungan yang benar- 
benar mengancam. Ia mempunyai pengalaman 
selama puluhan abad di dalam langkah-langkah 
memerangi Islam di samping kekuatan kebendaan 
dan kebudayaan serta alat-alat media massa di 
kawasan itu sendiri dan seluruhnya di guna untuk 
melaksanakan kerja-kerja yang sesuai dengan 
matlamat perpaduan itu dan rancangan-rancangan 
kesyaitanannya yang jahat, itulah gabungan yang 
tergambar jelas di dalam firman Allah: 



"Dan demikianlah Kami jadikan orang-orang yang zalim itu 
sahabat-sahabat setia terhadap satu sama lain dengan sebab 
amalan-amalan yang sama yang diusahakan mereka. "(129) 

Juga tepat dengan firman Allah yang bertujuan 
meyakinkan nabi-Nya s.a.w.: 




" Dan jika Aliah kehendaki nescaya mereka tidak mampu 
melakukannya. Oleh itu tlnggalah mereka dan segala 
pembohongan yang di ada-adakan mereka."(1 12) 

Tetapi keyakinan yang diberikan Allah itu 
memerlukan adanya di sana kelompok mu’minin yang 
menurut jejak Rasulullah s.a.w. dan sedar bahawa 
mereka mengambil tempat beliau dalam menghadapi 
perjuangan yang dilancarkan terhadap agama Islam 
dan terhadap orang-orang yang beriman. 


Kemudian marilah kita kembali kepada bahagian 
pemandangan yang akhir: 





" Wahai sekalian jin dan manusiai Tidakkah Rasul-rasul dari 
kalangan kamu telah datang menceritakan ayat-ayat-Ku 
(pengajaran-pengajaranKu) kepada kamu dan mengingatkan 
kamu tentang pertemuan kamu dengan hari (pengadilan) 
kamu ini? Jawab mereka : Kami mengaku kesalahan diri kami 
sendiri. Dan mereka telah diperdayakan oleh kehidupan 
dunia dan mereka mengaku kesalahan diri mereka sendiri 
bahawa mereka sebenarnya adalah orang-orang yang 
kafir: "(130) 


Pertanyaan ini bertujuan untuk memberi penjelasan 
dan merakamkan kesalahan mereka, kerana Allah 
memang telah mengetahui keperihalan hidup mereka 
di dunia ini. Dan jawapan mereka kepada pertanyaan 
ini merupakan pengakuan dari mereka bahawa 
mereka memang wajar menerima balasan itu di 
Akhirat. 


Ayat ini ditujukan kepada makhluk jin di samping 
ditujukan kepada manusia. Apakah Allah telah 
mengutuskan Rasul-rasul kepada makhluk jin yang 
dipilih dari kalangan mereka sendiri sebagaimana 
Allah mengutuskan Rasul-rasul kepada manusia? 
Hanya Allah sahaja yang mengetahui segala urusan 
makhluk jin yang tidak dapat di lihat oleh manusia itu, 
tetapi ayat ini boleh dita'wilkan dengan pengertian 
bahawa makhluk jin telah mendengar wahyu-wahyu 
yang telah diturunkan kepada para rasul lalu mereka 
pergi mendapatkan kaum mereka dan mengingatkan 
mereka dengan wahyu itu sebagaimana cerita mereka 
telah diterangkan oleh Al-Quraanul-Karim dalam 
Surah al-Ahqaf. 



"Dan (kenangilah) ketika Kami arahkan serombongan jin 
datang kepadamu (Muhammad) untuk mendengar AI~ 
QuKan dan apabila mereka menghadirinya mereka berkata: 
Wahai kaum kami I Sesungguhnya kami telah mendengar 
kitab (Al-QuKan) yang diturunkan selepas Musa yang 
mengesahkan kitab sebelumnya dan memberi hidayat 
kepada kebenaran dan jalan yang lurus (29). Mereka 
berkata: Wahai kaum kami ! Sesungguhnya kami telah 
mendengar kitab (AI-QuKan) yang telah diturunkan selepas 
Musa yang mengesahkan kebenaran kitab-kitab suci yang 
terdahulu darinya, la memberi hidayat kepada kebenaran 
dan jalan yang lurus (30). Wahai kaum kami! Sambutlah 
seruan rasul yang menyeru kepada Allah dan berimanlah 
kepadanya , nescaya Dia ampunkan kamu dari dosa-dosa 

kamu dan menyelamatkan kamu dari 'azab yang amat pedih 
(31). Dan barang siapa yang tidak menyambut seruan rasul 
yang menyeru kepada Allah > maka ia tidak akan dapat 
melemahkan Allah di muka bumi dan tidak ada baginya 
pelindung selain Allah. Mereka adalah di dalam kesesatan 
yang amat nyata. "(32) 

Oleh sebab itu soal jawab jin bersama manusia itu 
mungkin diasaskan di atas dasar ini dan seluruh 
persoalan ini adalah dari ikhtisas ilmu Allah S.W.T. 
sahaja. Usaha mengkaji lebih jauh dari kadar ini tidak 
membawa apa-apa faedah. 

Walau bagaimanapun, jin dan manusia yang disoal 
itu memang sedar bahawa pertanyaan Allah itu 
bukanlah bertujuan bertanya, malah pertanyaan itu 
bertujuan untuk menjelaskan keadaan yang sebenar 
dan merakamkan kesalahan mereka, di samping 
bertujuan mengecam dan mencela kelakuan mereka, 
hingga menyebabkan mereka membuat pengakuan 
yang penuh dan merakamkan sendiri bahawa mereka 
wajar menerima balasan yang dikenakan ke atas 
mereka. 



"Jawab mereka: Kami mengaku kesalahan diri kami 
sendiri."(130) 


Di sini Allah yang mengulaskan pemandangan ini 
berfirman: 



"Dan mereka telah diperdayakan oleh kehidupan dunia dan 
mengaku kesalahan diri mereka sendiri bahawa mereka 
• sebenarnya adalah orang-orang yang kafir. "(130) 


Ulasan ini bertujuan untuk menjelaskan kedudukan 
mereka yang sebenar di dunia ini, iaitu mereka telah 
diperdayakan oleh kehidupan dunia dan sikap mereka 
yang angkuh telah membawa mereka kepada 
kekufuran. Kemudian kini mereka sendiri mengakui 
kesalahan diri mereka ketika lagak mereka yang 
angkuh dan sikap mereka yang mengingkari 
kebenaran itu tidak mendatangkan apa-apa faedah 
lagi kepada mereka. Tidak ada untung nasib yang 
lebih buruk dari seorang yang mendapati dirinya 
terjebak dalam satu kesulitan, di mana ia tidak dapat 
berbuat apa-apa untuk menyelamatkan dirinya sama 
ada dengan perkataan menolak atau dengan 
perkataan untuk mempertahankan diri. 

Marilah kita berhenti sejenak memperhatikan uslub 
Al-Qur'an yang menarik ketika ia melukiskan 
pemandangan-pemandangan hingga kelihatan 
terpampang di hadapan mata, dan ketika ia 
menggambarkan peristiwa masa depan yang 
ditunggu-tunggu itu hingga kelihatan seolah-olah 
sedang berlaku di hadapan mata, dan ketika 


melukiskan peristiwa masa kini hingga kelihatan 
seolah-olah peristiwa masa silam yang amat jauh. 

Al-Qur'an ini dibaca kepada manusia yang sedang 
berada di dunia atau di bumi yang ada sekarang ini, 
tetapi ia menayangkan pemandangan-pemandangan 
Akhirat" Seolah-olah pemandangan itu tersergam di 
hadapan mata, dan menayangkan pemandangan- 
pemandangan dunia seolah-olah pemandangan masa 
silam yang amat jauh hingga kita lupa bahawa 
pemandangan itu adalah satu pemandangan yang 
akan berlaku pada hari Kiamat kelak, sedangkan kita 
merasa pemandangan itu sedang berlaku di hadapan 
kita di sa'at ini, dan apabila ia memperkatakan 
tentang dunia masa kini, kita merasa ia sedang 
memperkatakan peristiwa-peristiwa yang berlaku 
dalam sejarah yang lama. 



"Dan mereka telah diperdayakan oleh kehidupan dunia dan 
mengaku kesalahan diri mereka sendiri bahawa mereka 
sebenarnya adalah orang-orang yang kafir." (130) 


Itulah di antara pergerakan imaginasi yang menarik. 
****** 

(Pentafsiran ayat-ayat 131 - 132) 

Setelah tamatnya pemandangan ini, rangkaian 
ayat-ayat yang berikut menoleh pula kepada 
Rasulullah s.a.w., kepada kaum mu’minin di belakang 
beliau dan kepada seluruh manusia umumnya untuk 
dikemukakan ulasan Allah terhadap hukuman-Nya 
yang telah mengenakan balasan ke atas syaitan- 
syaitan manusia dan jin, juga hukuman Allah yang 
telah memerintah supaya kumpulan syaitan-syaitan 
yang amat besar itu diseret ke dalam Neraka, di 
samping menjelaskan bahawa Allah telah 
mengutuskan para rasul untuk menerangkan ayat- 
ayat-Nya kepada mereka serta mengingatkan bahawa 
mereka tetap akan menghadapi hari Kiamat ini, dan 
seterusnya mengulaskan pemandangan ini dan segala 
isi kandungan bahawa 'azab Allah tidak akan 
dikenakan ke atas sesiapa melainkan setelah 
disampaikan peringatan dan amaran, begitu juga 
Allah tidak akan mempersalahkan mereka yang zalim, 
yang telah mempersekutukan Allah melainkan setelah 
diberi peringatan agar sedar dari kelalaian mereka dan 
setelah dibacakan ayat-ayat Allah kepada mereka dan 
setelah diutuskan para rasul menyampaikan amaran 
kepada mereka: 



"(Tujuan diutuskan rasul) itu ialah kerana Tuhanmu tidak 
membinasakan negeri-negeri secara zalim , sedangkan para 
penduduknya lalai (tidak diperingatkan oleh rasul)."(131) 

Allah Tidak Menghukum Manusia 
Sebelum Diutuskan Rasul 

Konsep rahmat Allah terhadap manusia telah 
menetapkan bahawa manusia tidak akan dihukum 
atau dipersalahkan oleh Allah kerana melakukan 
perbuatan syirik dan kufur sehingga Allah utuskan 
para rasul-Nya kepada mereka, walaupun dalam jiwa 
mereka telah dilengkapkan dengan fitrah yang 
membawa mereka kepada Allah, kerana fitrah 
kadang-kadang tersesat jalan walaupun dibantu 
dengan daya kekuatan akal dan kefahaman, kerana 
akal juga kadang-kadang tersesat jalan akibat dari 
tekanan dan desakan hawa nafsu mereka walaupun 
kitab alam buana yang terbuka sentiasa menunjukkan 
berbagai-bagai tanda kekuasaan Allah, kerana alat- 
alat penerima yang dilengkapkan dalam diri manusia 
kadang-kadang tidak berfungsi dan rosak belaka. 

Allah telah meletakkan di atas bahu para rasul dan 
risalah-risalah yang dibawa mereka tugas 
menyelamatkan akal dari penyelewengan dan 
menyelamatkan mata hati dan pancaindera dari 
kehilangan cahaya dan fungsi. Kemudian Allah 
meletakkan hukuman 'azab di atas perbuatan 
manusia yang mendustakan rasul dan mengingkari 
Allah selepas menerima seruan rasul dan amarannya. 

Hakikat ini menggambarkan rahmat dan limpah 
kemurahan Allah kepada manusia, di samping 
menggambarkan nilai-nilai daya pemahaman manusia 
yang tersusun dari akal dan fitrah mereka. Hakikat ini 
juga menjelaskan bahawa daya fitrah dan akal sahaja 
tidak dapat memelihara manusia dari kesesatan, tidak 
dapat membawa mereka kepada keyakinan dan tidak 
mampu melawan desakan hawa nafsu mereka selama 
tidak dibantu oleh 'aqidah dan tidak dikawal oleh 
agama. 5 

Kemudian ayat berikut menjelaskan satu lagi 
hakikat tentang balasan yang disediakan kepada 
orang-orang yang beriman juga kepada syaitan- 
syaitan: 



" Setiap jin dan manusia itu disediakan darjat-darjat balasan 
masing-masing mengikut amalan yang dilakukan mereka . 
Dan Tuhanmu sekali-kali tidak lalai dari segala perbuatan 
yang dilakukan kamu . "( 1 32) 

Maksudnya, orang-orang yang beriman akan 
dikurniakan darjat-darjat yang meningkat tinggi dan 
kepada syaitan-syaitan disediakan darjat-darjat yang 
menurun rendah mengikut amalan masing-masing 
dan semua amalan mereka dicatat rapi dan tiada 
suatu pun yang terluput: 


5 Lihat huraian panjang lebar dalam penjelasan firman Allah: 
" Surah an-Nisa':165 dalam juzu' yang keenam . 



"Dan Tuhanmu sekali-kali tidak lalai dari segala perbuatan 
yang dilakukan mereka,"(132) 

****** 


[Pentafsiran ayat-ayat 133 - 135] 

Walaupun Allah S.W.T. mengutuskan para rasuI-Nya 
sebagai manifestasi dari rahmat-Nya terhadap para 
hamba-Nya, namun Allah terkaya dari mereka, dari 
keimanan mereka dan dari ibadat-ibadat mereka. 
Apabila manusia melakukan amalan-amalan yang 
baik, bererti mereka melakukan amalan-amalan yang 
baik untuk faedah diri mereka sendiri, dunia dan 
Akhirat. Manifestasi rahmat Allah juga dapat di lihat 
pada limpah kemurahan-Nya mengekalkan generasi 
manusia yang derhaka, zalim dan mempersekutukan- 
Nya, sedangkan Dia berkuasa membinasakan mereka 
dan menggantikan mereka dengan satu generasi 
manusia yang lain: 



"Dan Tuhanmu Maha Kaya dan memiliki rahmat yang 
limpah . Jika Dia kehendaki nescaya Dia hapuskan kamu dan 
menggantikan selepas kamu dengan siapa yang dikehendaki 
oleh-Nya sama seperti Dia jadikan kamu dari zuriat kaum 
yang lain. "(133) 

Oleh sebab itu manusia tidak seharusnya lupa 
bahawa kewujudan mereka adalah kekal dengan 
limpah rahmat Allah, atau dengan lain ungkapan, 
kekalnya kewujudan mereka bergantung kepada 
kehendak masyi'ah Allah dan segala kuasa yang ada 
di tangan mereka adalah dari limpah kurnia Allah, la 
bukannya kuasa semulajadi mereka dan kewujudan 
mereka bukannya kewujudan dari pilihan mereka 
sendiri. Tiada siapa - selain Allah - yang mempunyai 
kuasa dalam urusan penciptaan dan kewujudannya, 
juga tiada siapa - selain Allah - yang berkuasa 
menentukan pemberian kuasa yang dikurniakan 
kepadanya. Urusan untuk menghapus dan 
menggantikan mereka dengan kaum yang lain adalah 
amat mudah kepada Allah semudah Dia menciptakan 
mereka dari zuriat satu generasi yang lain dan 
menggantikan mereka selepas itu dengan qudrat 
kuasa-Nya. 

Itulah ketukan-ketukan dan paluan-paluan yang 
kuat dan keras di pintu hati orang-orang yang zalim 
dari syaitan-syaitan manusia dan jin yang bertindak 
melakukan angkara tipu daya serta berlagak angkuh 
dan sombong. Mereka mengadakan hukum halal 
haram dari mereka sendiri. Mereka mempertikaikan 
syari'at Allah dengan undang-undang ciptaan mereka. 

Namun begitu, mereka tetap berada dalam 
genggaman Allah yang berkuasa mengekal dan 
menghapuskan mereka serta menggantikan mereka 
dengan generasi yang lain mengikut bagaimana yang 
dikehendaki oleh-Nya. Di samping itu ayat-ayat ini 
juga merupakan nada-nada pernyataan untuk 
mengukuhkan pendirian, menanamkan ketenteraman 
dan kepercayaan dalam hati kelompok Muslimin yang 
menghadapi kesulitan dan kepayahan akibat angkara 
tipudaya para syaitan, juga akibat ditindas dan 
ditentang oleh golongan manusia yang jahat 
Sebenarnya golongan ini adalah golongan yang 
lemah, yang sentiasa berada dalam genggaman 
qudrat Allah, walaupun mereka kelihatan bertindak 
sewenang-wenang dan melakukan tipu daya di muka 
bumi. 


Kemudian tiba pula satu nada kenyataan yang 
mengandungi amaran dan ancaman: 



"Segala apa yang dijanjikan Allah kepada kamu tetap akan 
datang dan kamu tidak mungkin terlepas darinya. "(134) 


Maksudnya, kamu sekalian berada dalam 
genggaman Allah dan di bawah masyi'ah dan 
perencanaan Allah. Kamu tidak dapat melepaskan diri 
atau menderhaka. Hari perhimpunan di Mahsyar yang 
kamu saksikan pemandangannya sebentar tadi 
sedang menunggu kamu. Ia tetap akan tiba dan kamu 
tidak terlepas .dari menghadapinya dan tidak akan 
berkuasa melemahkan Allah Yang Maha Perkasa dan 
Maha Kuat 


Ulasan-ulasan itu di akhiri dengan ancaman lain 
yang amat mendalam pengertian dan kesannya di 
dalam hati: 




"Katakanlah (wahai Muhammad)! Bekerjalah kamu 
mengikut jalan kamu dan aku bekerja mengikut jalanku , dan 
kelak kamu akan mengetahui siapakah di antara kita yang 
akan mendapat balasan yang baik di dunia (dan Akhirat). 
Sesungguhnya orang-orang yang zalim itu tidak akan 
mendapat kejayaan. "(135) 


Inilah ancaman dan amaran dari seorang yang yakin 
kepada kebenaran yang diperjuangkan olehnya, yakin 
kepada kuasa yang benar yang berada di 
belakangnya, yakin kepada kekuatan yang wujud 
dalam kebenaran itu dan yakin kepada kekuatan yang 
berada di sebalik kebenaran itu. Itulah ancaman dan 
amaran dari Rasulullah s.a.w. yang berlepas tangan 
dari segala urusan dan tindak tanduk mereka (yang 
zalim) dan yakini kepada kebenaran yang dipegang 


olehnya, yakin kepada sistem dan cara hidup 
(Rabbani) yang diikuti olehnya dan yakin terhadap 
kesesatan yang diikuti mereka dan seterusnya yakin 
kepada untung nasib yang buruk yang sedang ditujui 
mereka: 



"Sesungguhnya orang-orang yang zalim itu tidak akan 
mendapat kejayaan. "(135) 

Inilah prinsip yang tidak pernah meleset dan 
mungkir. Oleh itu golongan Musyrikin tidak akan 
mendapat kejayaan kerana mereka menjadikan yang 
lain dari Aliah sebagai pelindung-pelindung mereka, 
sedangkan di sana tiada pelindung dan tiada 
penolong selain Allah. Mereka tidak mengikut hidayat 
Allah, sedangkan tiada di sebalik hidayat melainkan 
hanya kesesatan yang amat jauh dan kerugian yang 
ketara. 


****** 


Sebelum kita mengikuti babak pembicaraan yang 
baru dalam rangkaian ayat-ayat yang mendatang dari 
surah ini eloklah kita berhenti sejenak di babak 
pembicaraan ini yang menjadi pengantara di antara 
pembicaraan mengenai hukum-hukum binatang 
sembelihan yang disebut nama Allah dan yang tidak 
disebut nama Allah dengan pembicaraan mengenai 
hukum-hukum nazar yang melibatkan buah-buahan, 
ternakan dan anak-anak. Babak pembicaraan 
perantaraan ini mengandungi hakikat-hakikat yang 
asasi dari hakikat-hakikat 'aqidah yang tulen, di 
samping mengandungi pemandangan-pemandangan, 
gambaran-gambaran dan penjelasan-penjelasan 
tentang Tabi'at keimanan dan Tabi'at kekufuran, juga 
tentang pertarungan di antara syaitan-syaitan 
manusia dan jin dengan para anbiya’ dan orang-orang 
yang beriman kepada da‘wah mereka, seterusnya 
babak pembicaraan ini juga mengandungi 
pernyataan-pernyataan yang berkesan dan menarik 
yang telah disebutkan contoh-contohnya sebelum ini 
dalam rangkaian ayat-ayat surah ini ketika 
menerangkan dan membentangkan hakikat-hakikat 
'aqidah yang terpenting dalam skopnya yang syumul. 

Marilah kita berdiri, sebentar di babak pembicaraan 
ini untuk melihat bagaimana methodologi Al-Qur'an 
memberi perhatian yang berat kepada realiti-realiti 
amalan dan pelaksanaan peraturan-peraturan ini 
dalam kehidupan manusia, dan bagaimana Al-Qur'an 
memberi perhatian yang berat kepadanya agar ia 
sejajar dengan syari'at Allah dan berlandaskan dasar 
yang menjadi asas sandarannya, iaitu dasar Hakimiyah 
Allah atau dengan ungkapan yang lain dasar 
Rububiyah Aliah. 

Mengapa methodologi Al-Qur'an memberi 
perhatian yang seberat itu kepada persoalan ini? 

Jawabnya, kerana persoalan ini - dari segi dasar - 
mengintisarikan persoalan "'aqidah" dalam Islam di 
samping mengintisarikan persoalan "agama", 'aqidah 
dalam Islam ditegakkan di atas asas pengakuan " V 
VI (tiada Tuhan selain Allah). Dengan 
pengakuan ini seorang Muslim mencabut dari hatinya 
segala kepercayaan Uluhiyah kepada sesiapa sahaja 
yang lain dari Allah dan menumpukan kepercayaan 
Uluhiyah itu kepada Allah semata-mata, ini bererti ia 
mencabut kuasa Hakimiyah dari sesiapa sahaja selain 
Allah dan menyerahkan seluruh kuasa itu kepada 
Allah Yang Maha Esa sahaja. Perbuatan mengadakan 
undang-undang dan peraturan kecil bermakna 
mempraktikkan kuasa Hakimiyah dan perbuatan itu 
adalah sama dengan perbuatan mengadakan undang- 
undang dan peraturan yang besar. Ini adalah satu 
perbuatan menggunakan kuasa Uluhiyah yang tidak 
dapat diterima oleh seseorang Muslim yang 
mempercayai bahawa kuasa itu hanya dimiliki oleh 
Allah sahaja. Konsep agama dalam Islam . ialah 
kepatuhan dan keta'atan yang bulat dari hamba 
kepada Allah dalam realiti amalan dan 'aqidah di hati 
mereka. Seluruhnya dipusatkan kepada satu Uluhiyah 
sahaja iaitu Uluhiyah Allah serta menolak keta'atan 
dan kepatuhan kepada yang lain dari Allah, iaitu 
keta'atan kepada mana-mana hamba yang 
mendakwa menjadi Tuhan. Perbuatan mengadakan 
undang-undang ciptaan sendiri bererti menggunakan 
kuasa Uluhiyah, dan perbuatan mematuhi dan 
menjunjung undang-undang ciptaan manusia itu 
bererti memberi keta'atan kepada Uluhiyah ini. Oleh 
sebab itu seorang Muslim hanya memberi seluruh 
keta'atan dan kepatuhannya kepada Allah Yang 
Maha Esa sahaja dan sekaligus mencabut keta'atan 
dan kepatuhan kepada yang lain dari Allah, iaitu 
kepatuhan kepada mereka yang berlagak seperti 
Tuhan. 

Oleh sebab itulah Al-Qur'an memberi perhatiannya 
yang berat dengan menekankan dasar-dasar 
kepercayaan dan berpegang teguh dengannya 
sebagaimana kita lihat gambarannya dalam rangkaian 
ayat-ayat Surah Makkiyah ini. Dalam kata pengantar 
surah ini - juzu’ yang ke tujuh - kami telah jelaskan 
bahawa ayat-ayat Al-Qur'an Makkiyah tidak 
membicarakan persoalan pentadbiran dan 
perundangan dalam kehidupan masyarakat kelompok 
Muslimin, tetapi ia membicarakan persoalan- 
persoalan 'agidah dan kefahaman. Walaupun begitu 
surah ini memberi perhatian yang seberat ini dengan 
menekankan dasar kepercayaan ini ketika 
membicarakan persoalan perundangan atau 
Hakimiyah. Ini memberi makna yang amat besar dan 
mendalam. 6 


6 Lihat bab dalam bahagian yang kedua dari 

"Dan mereka telah memperuntukkan kepada Allah 
sebahagian dari hasil tanaman dan ternakan yang telah 
diciptakan Allah lalu mereka berkata mengikut sangkaan 
karut mereka: "Ini untuk Allah dan ini pula untuk sembahan- 
sembahan kami ". Maka bahagian yang diperuntukkan 
kepada sembahan-sembahan mereka tidak sampai kepada 
Allah dan bahagian yang diperuntukkan kepada Aliah pula 
sampai kepada sembahan-sembahan mereka. Alangkah 
buruknya peraturan yang diputuskan mereka (136). Dan 
demikianlah ketua-ketua mereka telah menjadikan 
sebilangan ramai dari orang-orang Musyrikin memandang 
baik perbuatan membunuh anak-anak mereka untuk 
membinasakan mereka dan mengelirukan agama mereka. 


Dan andainya Allah kehendaki nescaya mereka tidak 
berkuasa melakukan perbuatan itu , kerana itu tinggalkan 
mereka dan segala pembohongan yang diada-adakan 
mereka (137). Dan mereka berkata: Inilah ternakan-ternakan 
dan tanaman-tanaman haram yang tidak boleh dimakan 
melainkan oleh sesiapa yang Kami (Allah) kehendaki 
mengikut anggapan mereka dan (ini) ternakan yang haram 
ditunggang dan (ini) ternakan-ternakan yang mereka tidak 
boleh menyebut nama Allah ketika disembelihkannya kerana 
membuat pembohongan ke atas Allah. Allah akan 
mengenakan balasan ke atas mereka kerana pembohongan 
yang diada-adakan mereka (138). Dan mereka berkata lagi: 
Anak-anak yang ada di dalam perut binatang-binatang 
ternakan ini adalah khusus untuk kaum lelaki kami dan 
diharamkan kepada kaum wanita kami, ; tetapi jika anak 
dalam perut dilahirkan mati, maka boleh lelaki dan wanita 
sama-sama memakannya. Allah akan mengenakan balasan 
ke atas mereka kerana pernyataan mereka (yang karut itu). 
Sesungguhnya Allah Maha Bijaksana dan Maha Mengetahui 
(139). Sesungguhnya telah rugilah orang-orang yang telah 
membunuh anak-anak mereka kerana bodoh tidak 
mempunyai ilmu pengetahuan dan mereka telah 
mengharamkan rezeki yang telah dikurniakan Allah kepada 
mereka , kerana membuat pembohongan ke atas Allah. 
Sebenarnya mereka telah sesat dan tidak pernah mendapat 
hidayat (140). Dan Dialah yang telah menciptakan 
kebun-kebun yang berjunjung dan kebun-kebun yang tidak 
berjunjung, pokok-pokok kurma, tanaman-tanaman yang 
bermacam-macam buahnya, juga zaitun yang serupa dan 
yang tidak serupa. Makanlah buah-buahnya apabila ia 
berbuah dan keluarkanlah haknya pada hari dipetikkan 
buah-buahnya dan janganlah kamu memboros, kerana Allah 
tidak sukakan orang-orang yang memboros (141). Dan dari 
binatang ternakan (Allah) ciptakan ternakan untuk 
pengangkutan dan ternakan untuk perabot. Makanlah rezeki 
yang telah dikurniakan Allah kepada kamu dan janganlah 
kamu mengikut jejak langkah syaitan, kerana dia-adalah 
musuh kamu yang amat ketara (142). (Dan dari ternakan itu 
Allah ciptakan) delapan ekor yang berpasangan; Sepasang 
dari biri-biri dan sepasang dari kambing. Tanyalah (kepada 
orang-orang Musyrikin): Apakah Allah telah mengharamkan 
dua yang jantan atau dua yang betina (dari 
pasangan-pasangan itu)? Kemukakan kepadaku keterangan 
yang berlandaskan ilmu jika kamu orang-orang yang benar 
(143). Juga sepasang dari unta dan sepasang dari lembu. 
Tanyalah kepada mereka: Apakah Allah telah 

mengharamkan dua yang jantan atau dua yang betina (dari 
pasangan-pasangan itu)? Atau apakah Allah mengharamkan 
anak yang dikandung oleh rahim dua betinanya atau apakah 
kamu hadir ketika Allah menyampaikan perintah 
pengharaman ini kepada kamu? Siapakah yang lebih zalim 
dari orang yang melakukan pembohongan terhadap Allah 
untuk menyesatkan manusia tanpa berlandaskan ilmu 
(pengetahuan). Sesungguhnya Allah tidak memberi hidayat 
kepada kaum yang zalim (144). Katakanlah: Aku tidak dapati 
dalam perintah-perintah yang diwahyukan kepadaku sesuatu 
makanan yang diharamkan kepada orang yang hendak 
memakannya kecuali makanan itu bangkai atau darah yang 
mengalir atau daging babi kerana makanan itu kotor ; atau 
sembelihan fasiq yang disembelih atas nama yang lain dari 
Allah, tetapi sesiapa yang terpaksa memakannya tanpa 
menginginkannya dan makan tanpa melampaui batas, maka 
sesungguhnya Tuhanmu Maha Pengampun dan Maha 
Pengasih."(145) 

" Dan Kami telah mengharamkan ke atas orang-orang 
Yahudi segala binatang yang berkuku dan dari bahagian 
lembu dan biri-biri Kami telah mengharamkan ke atas 
mereka lemak-lemaknya kecuali lemak yang melekat di 
punggungnya atau yang melekat di perut besar dan 
usus-usus atau lemak yang bercampur dengan tulang. Itulah 
balasan Kami terhadap mereka kerana perbuatan mereka 
yang zalim dan keterlaluan. Sesungguhnya Kamilah yang 
benar (146). Dan jika mereka mendustakan engkau i, maka 
katakanlah: Tuhanmu mempunyai rahmat yang amat luas 
dan 'azab keseksaan-Nya tidak mungkin ditoiak dari 
menimpa kaum yang berdosa (147). Orang-orang yang 
mempersekutukan Allah akan berkata: Jika Allah kehendaki 
tentulah Kami dan datuk nenek kami tidak 
mempersekutukan-Nya dan tentulah kami tidak 

mengharamkan sesuatu apa pun. Demikianlah juga orang- 
orang sebelum mereka telah berdusta sehingga mereka telah 
pun mengecapi 'azab keseksaan kami. Katakanlah kepada 
mereka: Adakah kamu mempunyai ilmu pengetahuan 
hingga kamu sanggup mengeluarkan (buktinya) kepada 
kami ? Sebenarnya kamu tidak mengikut kecuali hanya 
sangkaan sahaja dan kamu sebenarnya tidak 

mengemukakan apa-apa kecuali berbohong sahaja (148). 
Katakanlah: Allah mempunyai hujah yang kuat dan jelas. Jika 
kehendaki tentulah Dia memberi hidayat kepada kamu 
sekalian (149). Katakanlah (kepada mereka): Bawalah saksi- 
saksi kamu yang mengaku menyaksi sendiri bahawa Allah 
telah mengharamkan makanan-makanan yang diharamkan 
kamu ini. Dan jika mereka tampil memberi kesaksian (secara 
dusta), maka janganlah engkau turut memberi kesaksian 
bersama mereka (membenarkan kesaksian mereka) dan 
janganlah engkau ikut hawa nafsu orang-orang yang tidak 
beriman kepada hari Akhirat dan mereka pula menyamakan 
Tuhan mereka dengan makhluk (ISO). Katakanlah (kepada 
mereka): Marilah aku bacakan kepada kamu perkara-perkara 
yang telah diharamkan Tuhan kamu kepada kamu, iaitu 
janganlah kamu mempersekutukan-Nya dengan suatu apa 
pun. Dan hendaklah kamu memberi layanan yang baik 
kepada dua ibubapa. Dan janganlah kamu membunuh anak- 
anak kamu kerana takutkan kemiskinan, kerana Kamilah 
yang memberi rezeki kepada kamu dan kepada mereka. Dan 
janganlah kamu menghampiri perbuatan-perbuatan yang 
keji baik yang zahir mahupun yang batin. Dan janganlah 
kamu membunuh jiwa yang diharamkan Allah kecuali 
dengan suatu sebab yang benar, itulah perkara-perkara yang 
telah diperintahkan Allah kepada kamu supaya kamu 
memahaminya (151). Dan janganlah kamu menghampiri 
harta anak yatim kecuali dengan cara yang paling baik 

sehingga ia meningkat umur dewasa. Dan sempurnakaniah 
sukatan dan timbangan dengan adi!. Kami tidak 
mentaklifkan seseorang melainkan sekadar keupayaannya. 
Dan apabila kamu berkata (menjatuhkan hukuman atau 
memberi keterangan ), maka hendaklah kamu berlaku adil 
walaupun terhadap anggota keluarga kamu. Dan hendaklah 
kamu sempurnakan perjanjian kamu dengan Allah. Itulah 
tugas-tugas yang telah diperintahkan Aliah kepada kamu 
supaya kamu mengambil peringatan (152). Dan 
sesungguhnya inilah jalan-Ku yang lurus. Oleh itu hendaklah 
kamu ikutinya dan janganlah kamu mengikut jalan-jalan 
yang lain , kerana perbuatan itu akan menyimpangsiurkan 
kamu dari jalan-Nya. Itulah tugas-tugas yang telah 
diperintahkan Allah kepada kamu supaya kamu 
bertaqwa?"(1 53) 


(Latar belakang ayat dan pokok pembicaraan) 

Seluruh pembicaraan yang panjang ini - ditambah 
pula dengan pembicaraan-pembicaraan yang telah 
dikemukakan sebelumnya serta ulasan-ulasannya - 
adalah dibentangkan dalam rangkaian ayat-ayat 
Surah Makkiyah, iaitu kumpulan ayat-ayat yang 
diturunkan di Makkah. Maudhu' yang dibicarakan 
kumpulan ayat-ayat ini ialah persoalan '"aqidah". la 
tidak membicarakan persoalan "syari'at" kecuali 
persoalan syari'at yang berhubungkait dengan dasar 
'aqidah", kerana (di zaman Makkiyah) Islam belum 
lagi mempunyai sebuah kerajaan yang menjalankan 
undang-undang "syari'at". Dengan demikian Allah 
telah memelihara syari'at Islam dari menjadi bahan 
pembicaraan umum dan maudhu'-maudhu' kajian 
mereka sebelum wujudnya satu masyarakat yang 
sanggup menerima Islam secara keseluruhannya atau 
satu masyarakat yang menyerahkan . dirinya secara 
keseluruhan kepada Allah atau sebuah masyarakat 
yang menyembah Allah dengan menjunjungkan 
syari'at-Nya atau sebelum wujudnya kerajaan Islam 
yang berdaulat yang menguatkuasakan syari'at Allah 
ke atas rakyat jelatanya atau kerajaan Islam yang 
berdaulat yang dapat menjadikan pengenalan 
undang-undang syari'at disertakan dengan amalan 
melaksanakannya sesuai dengan Tabi'at agama islam 
dan sistem hidupnya yang memelihara sifatnya yang 
serius, penuh ghairah dan terhormat. 

Kami katakan seluruh pembicaraan yang panjang ini 
dikemukakan dalam Surah Makkiyah, di mana ia 
menyentuh persoalan yang berkaitan dengan syari'at 
dan Hakimiyah dan menjelaskan bahawa persoalan ini 
adalah satu persoalan yang berkaitan dengan 'aqidah, 
dan bukti yang menonjolkan persoalan ini satu 
persoalan yang serius dalam agama ini ialah kerana ia 
merupakan satu persoalan yang pokok. 7 

Sebelum kami mengulaskan ayat-ayat tersebut 
dengan terperinci, kami ingin hidup di bawah 


7 Lihat huraiannya yang panjang lebar dalam bab 
di bahagian yang kedua dari buku " 


bayangan keseluruhan huraian ayat-ayat tersebut 
untuk meninjau keseluruhan isi kandungannya di 
samping meninjau tujuan-tujuan dan saranan- 
saranannya. 


Rangkaian ayat-ayat tersebut memulakan 
pembicaraannya dengan membentangkan beberapa 
kefahaman dan kepercayaan jahiliyah yang diamalkan 
oleh kaum Musyrikin mengenai persoalan yang 
berkaitan dengan buah-buahan, binatang ternakan 
dan anak-anak mereka, iaitu persoalan yang berkaitan 
dengan harta dan sosial semasa berada dalam 
jahiliyah mereka, di mana kita dapati kefahaman- 
kefahaman dan kepercayaan jahiliyah dalam amalan- 
amalan yang berikut: 


Pertama: Mereka membahagikan hasil tanaman dan 
ternakan yang di kurnia dan diciptakan Allah untuk 
mereka kepada dua bahagian. Satu bahagian untuk 
Allah dengan kepercayaan bahawa peruntukan ini 
adalah dari peraturan yang telah disyari'atkan Allah, 
dan satu bahagian lagi untuk sekutu-sekutu mereka 
iaitu untuk tuhan-tuhan palsu yang dijadikan sebagai 
kongsi-kongsi yang turut memiliki diri mereka, harta 
benda dan anak-anak mereka selain dari Allah: 





"Dan mereka telah memperuntukkan kepada Allah 
sebahagian dari hasil tanaman dan ternakan yang telah 
diciptakan Allah lalu mereka berkata mengikut sangkaan 
karut mereka: Ini untuk Allah dan ini pula untuk sembahan- 
sembahan kami . "( 136) 


Kedua: Selepas pembahagian itu, mereka bertindak 
tidak adil terhadap bahagian yang telah 
diperuntukkan mereka kepada Allah, iaitu mereka 
mengambil sebahagian dari peruntukan itu dan 
memasukkannya ke dalam bahagian yang 
diperuntukkan kepada sembahan-sembahan mereka, 
tetapi mereka tidak melakukan pengambilan yang 
sama dari bahagian yang telah diperuntukkan kepada 
sembahan-sembahan mereka: 


"Maka bahagian yang diperuntukkan kepada sembahan- 
sembahan mereka tidak sampai kepada Allah dan bahagian 
yang diperuntukkan kepada Allah pula sampai kepada 
sembahan-sembahan mereka. "(136) 





Ketiga: Mereka membunuh anak-anak mereka 
dengan galakan dari sekutu-sekutu yang 
disembahkan mereka, iaitu para kahin dan bijak 
pandai mereka yang mengaturkan undang-undang, 
peraturan-peraturan dan adat-adat tradisi yang 
dipatuhi oleh warga masyarakat melalui tekanan 
sosial dari satu sudut dan melalui pengaruh 

dongeng-dongeng keagamaan dari satu sudut yang 
lain. Pembunuhan ini dilakukan ke atas anak-anak 
perempuan, kerana takut di timpa kemiskinan dan 
mendapat malu, juga dilakukan ke atas anak-anak 
lelaki untuk membayar nazar sebagaimana yang telah 
dilakukan kepada Abdul Muttalib yang telah bernazar 
bahawa ia akan menyembelih salah seorang dari anak 
lelakinya untuk tuhan-tuhan jika ia dikurniakan Allah 
sepuluh orang anak lelaki yang dapat melindunginya. 



<■ 


"Dan demikianlah ketua-ketua mereka telah menjadikan 
sebilangan ramai dari orang-orang Musyrikin memandang 
baik perbuatan membunuh anak-anak mereka untuk 
membinasakan mereka dan mengelirukan' agama 
mereka."(137) 


Keempat: Mereka mengharamkan setengah- 

setengah binatang ternakan dan setengah-setengah 
tanaman dengan alasan ia tidak boleh dimakan 
kecuali dengan kebenaran khas dari Allah. 
Demikianlah dakwaan mereka yang karut. Begitu juga 
mereka melarang menunggang sesetengah binatang 
ternakan dan melarang menyebut nama Allah ketika 
menyembelih atau menunggang sesetengah ternakan 
atau mereka berpantang tidak menunggang binatang 
ternakan ketika menunaikan ibadat haji, kerana 
ibadat ini mengandungi Zikrullah. Mereka mendakwa 
bahawa semua pantang larang ini adalah dari 
perintah Allah: 

"Dan mereka berkata : Inilah ternakan-ternakan dan 
tanaman-tanaman haram yang tidak boleh dimakan 
melainkan oleh sesiapa yang Kami (Allah) kehendaki 
mengikut anggapan mereka dan (ini) ternakan yang haram 
ditunggang dan (ini) ternakan-ternakan yang mereka tidak 
boleh menyebutkan nama Allah ketika disembelihnya kerana 
membuat pembohongan ke atas Allah."(1 38) 


Kelima: Mereka mengkhususkan anak yang 

dikandung dalam perut setengah-setengah binatang 
ternakan untuk kaum lelaki mereka sahaja dan 
mengharamkannya kepada kaum perempuan mereka 
kecuali anak yang dikandung itu dilahirkan mati, 
maka ketika itu sahaja kaum perempuan boleh 
berkongsi dengan kaum lelaki untuk memakannya 
dan mereka menghubungkan peraturan yang lucu ini 
kepada syari’at Allah: 





"Dan mereka berkata lagi: Anak-anak yang ada di dalam 
perut binatang-binatang ternakan ini adalah khusus untuk 
kaum lelaki kami dan diharamkan kepada kaum wanita 
kami, tetapi jika anak dalam perut dilahirkan mati , ‘ maka 
boleh lelaki dan wanita sama-sama memakannya. Allah akan 
mengenakan balasan ke atas mereka kerana pernyataan 
mereka (yang karut itu). Sesungguhnya Allah Maha Bijaksana 
dan Maha Mengetahui."(1 39) 

Inilah' sebilangan kefahaman-kefahaman, 
anggapan-anggapan dan tradisi-tradisi yang 
mencorakkan masyarakat Arab di zaman jahiliyah dan 
yang dibicarakan oleh Al-Qur'an dengan panjang 
lebar dalam Surah Makkiyah dengan tujuan untuk 
menghapuskannya di samping untuk membersihkan 
jiwa dan hati mereka dari noda-nodanya serta 
membasmikannya dari realiti masyarakat. 

Al-Qur ; an telah menjalani program ini dengan 
langkah-langkah yang perlahan, panjang, teliti dan 
halus: 

• Dari awal-awal lagi Al-Qur'an menjelaskan betapa 
ruginya orang-orang yang telah membunuh anak- 
anak mereka. Mereka telah melakukan satu 
perbuatan tolol yang tidak berpandukan ilmu yang 
betul. Ia juga menjelaskan betapa ruginya mereka 
yang telah mengharamkan rezeki-rezeki yang telah 
dikurniakan Allah kepada mereka dengan tujuan 
untuk melakukan pembohongan terhadap Allah, dan 
selanjutnya Al-Qur'an mengumumkan bahawa 
mereka secara mutlak telah sesat di dalam 
kefahaman-kefahaman dan anggapan-anggapan 
karut yang dihubungkan mereka kepada Allah tanpa 
berlandaskan ilmu yang benar. 


• AI-Qur'an telah menarik perhatian mereka 
bahawa Allah telah mengadakan untuk mereka harta- 
harta yang dikendalikan mereka dengan berbagai cara 
pengurusan. Dialah yang telah menciptakan untuk 
mereka kebun-kebun yang berjunjung dan tidak 
berjunjung dan menciptakan untuk mereka binatang- 
binatang ternakan. Allah yang memberi rezeki itulah 
sahaja yang wajar memegang kuasa hak milik dan 
Dialah sahaja yang wajar mengaturkan undang- 
undang dan peraturan menguruskan harta yang 
dikurniakan kepada mereka. 


• Dalam rangka usaha menarik perhatian mereka 
kepada hakikat-hakikat ini Ai-Qur'an telah 
menggunakan berbagai cara yang memberi kesan dan 
saranan seperti menayangkan berbagai pemandangan 
tanaman, buah-buahan, kebun-kebun yang 
berjunjung dan yang tidak berjunjung, juga 

menayangkan sebahagian dari ni'mat-ni'mat Allah 
yang telah dikurniakan kepada mereka dalam bentuk 
binatang-binatang ternakan, yang setengahnya 
dijadikan alat pengangkutan sementara sebahagian 
yang lain dijadikan sumber makanan dan alat-alat 
perabot dan hiasan. Di samping itu Al-Qur'an juga 
menggunakan kenangan kepada sejarah permusuhan 
sengit yang berlangsung di antara Adam dan syaitan 
untuk menyedarkan bagaimana mereka masih 
sanggup mengikut jejak langkah syaitan dan 
mendengar bisikan-bisikannya, sedangkan syaitan 
musuh mereka yang amat nyata? 


• Selepas itu Al-Qur'an membentangkan satu 
huraian yang keras terhadap kefahaman mereka yang 
karut mengenai binatang ternakan, iaitu kefahaman 
yang langsung tidak mempunyai alasan-alasan yang 
lojik. Al-Qur'an menyuarkan cahaya yang terang ke 
atas kefahaman-kefahaman mereka yang gelap gelita 
itu hingga kelihatan begitu remeh-temeh, begitu 
longgar dan rapuh. Pada akhir huraian itu Al-Qur'an 
mengemukakan pertanyaan di atas asas apakah 
mereka tegakkan undang-undang dan peraturan 
ciptaan mereka yang kosong dari sebarang alasan dan 
logik itu? 



"Atau apakah kamu hadir ketika Allah menyampaikan 
perintah pengharaman ini?"(144) 

Maksudnya, kerana itu ia menjadi satu rahsia yang 
diketahui kamu sahaja dan satu perintah yang khusus 
untuk kamu sahaja. Kemudian Al-Qur'an mengecam 
perbuatan mereka yang telah melakukan 
pembohongan terhadap Allah dan perbuatan mereka 
yang telah menyesatkan manusia tanpa ilmu yang 
benar. Al-Qur'an telah menjadikan kecaman ini 
sebagai salah satu cara yang berkesan yang 
digunakan olehnya. 

• Disini Al-Qur'an menjelaskan siapakah ‘yang 
mempunyai kuasa yang berwibawa dalam 
menggariskan undang-undang dan peraturan di 
samping menerangkan makanan-makanan yang telah 
diharamkan oleh kuasa itu kepada orang-orang Islam, 
juga makanan-makanan yang telah diharamkan 
kepada orang-orang Yahudi khususnya dan makanan- 
makanan yang telah dihalalkan kepada orang-orang 
Islam. 


* Kemudian AI-Qur'an mempertikaikan perbuatan 
mereka yang merujukkan pemikiran jahiliyah yang 
mempersekutukan Allah dan mengharamkan 
makanan yang telah dihalalkan Allah, iaitu dua 
perbuatan yang berterap sama dari segi makna dan 
sifat syar'inya di sisi Allah... kepada kehendak iradat 
Allah dengan kata mereka: 



"Jika Allah kehendaki tentulah kami dan datuk nenek kami 
tidak mempersekutukan-Nya dan tentulah kami tidak 
mengharamkan sesuatu apa pun . "(148) 

Oleh kerana itu Al-Qur'an menjelaskan bahawa 
perkataan ini adalah perkataan yang lumrah 
diucapkan oleh setiap orang kafir yang mendustakan 
ayat-ayat Allah. Ia diucapkan oleh para pendusta ayat- 
ayat Allah sehingga mereka ditimpakan 'azab-Nya: 

i % 

\ 

"Demikianlah juga orang-orang sebelum mereka telah 
mendustakan (ayat-ayat Allah) sehingga mereka mengecapi 
'azab keseksaan Kami. "(148) 



Perbuatan mempersekutukan Allah adalah sama 
dengan perbuatan mengharamkan sesuatu tanpa 
mengikut undang-undang Allah. Kedua-dua 
perbuatan itu menjadi sifat orang-orang yang 
mendustakan ayat-ayat Allah. Kemudian Al-Qur'an 
mengajukan pertanyaan kepada mereka dengan nada 
kecaman: Di atas alasan apakah mereka membuat 
keputusan-keputusan yang dikemukakan mereka? 

"Katakanlah kepada mereka: Adakah kamu mempunyai ilmu 
pengetahuan hingga kamu sanggup mengemukakannya 
kepada Kami? Sebenarnya kamu tidak mengikut (ilmu 
pengetahuan) kecuali hanya sangkaan-sangkaan sahaja dan 
kamu sebenarnya tidak mengemukakan apa-apa kecuali 
berbohong semata-mata. "( 1 48) 


• Kemudian Al-Qur'an mengakhiri perdebatan 
dengan mereka dalam persoalan ini serta mencabar 
mereka supaya menghadirkan saksi dan menyeru 
orang-orang mu'min mengambil sikap mengasingkan 
diri dari mereka. Cabaran ini sama dengan cabaran 
yang telah dikemukakan kepada mereka di permulaan 
surah ini dalam persoalan dasar 'aqidah dengan 
menggunakan ungkapan dan sifat-sifat, juga kata- 
kata yang sama untuk menunjukkan bahawa 
persoalan ini adalah satu persoalan yang sama, yakni 
persoalan syirik adalah sama dengan persoalan 
mengadakan undang-undang tanpa mendapat 
keizinan dari Allah: 

"Katakanlah (kepada mereka: Bawalah saksi-saksi kamu yang 
mengaku menyaksl sendiri bahawa Allah telah 
mengharamkan makanan-makanan yang diharamkan kamu 
ini. Dan jika mereka tampil memberi kesaksian (secara 
dusta), maka janganlah engkau turut memberi kesaksian 
bersama mereka (membenarkan kesaksian mereka) dan 
janganlah engkau ikut hawa nafsu orang-orang yang tidak 
beriman kepada hari Akhirat dan mereka pula menyamakan 
Tuhan mereka dengan makhluk."(1 50) 


Kita dapat melihat dari ayat ini - selain dari 
persamaan pemandangan, ungkapan, dan perkataan 
- ialah bahawa orang-orang yang menciptakan 
undang-undang sendiri itu adalah orang-orang yang 
mengikut hawa nafsu dan mendustakan ayat-ayat 
Allah serta tidak beriman kepada hari Akhirat 
Seandainya mereka membenarkan ayat-ayat Allah, 
beriman kepada hari Akhirat dan mengikut hidayat 
Allah tentulah mereka tidak sanggup mengadakan 
undang-undang sendiri untuk diri mereka dan untuk 
orang ramai tanpa mengikut undang-undang Aliah, 
dan tentulah mereka tidak sanggup bertindak 
mengharamkan dan menghalalkan sesuka hati 
mereka tanpa kebenaran dari Allah. 

• Di akhir pembicaraan ini, Al-Qur'an menyeru 
mereka untuk menerangkan kepada mereka perkara- 
perkara yang sebenar yang telah diharamkan Allah. Di 
sini kita dapat melihat sebilangan dasar-dasar asasi 
bagi kehidupan bermasyarakat dan di antaranya yang 
terpenting ialah dasar Tauhidullah. Sebahagian dari 
dasar-dasar itu berupa perintah-perintah dan tugas- 
tugas tertentu dan sebahagian terbesar darinya 
berupa pengharaman-pengharaman. Oleh sebab itu 
bahagian ini dijadikan judul bagi semua pembicaraan 
itu: 


kedua-duanya di kumpul dan dicantum dalam 
rangkaian ayat-ayat ini, serta di bentang dan 
dibicarakan serentak sebagai satu gabungan dengan 
pembicaraan yang menyampaikan maksudnya yang 
jelas kepada setiap orang yang mengkaji Al-Qur'an ini 
mengikut methodologi yang kami telah huraikan. 
Semua kumpulan perintah dan larangan ini 
diungkapkan pada akhir pembicaraan yang panjang 
ini dengan firman-Nya: 



"Dan sesungguhnya inilah ja(an-Ku yang lurus. Oleh itu 
hendaklah kamu ikutinya dan janganlah kamu mengikut 
jalan-jalan yang lain , kerana perbuatan itu akan 
menyimpang-siurkan kamu dari jalan-Nya. Itulah tugas-tugas 
yang telah diperintahkan Allah kepada kamu supaya kamu 
bertaqwa?"(1 53) 


Tujuan ayat ini ialah untuk menunjukkan maksud 
atau kesimpulan yang diambil dari keseluruhan 
penerangan yang terkandung dalam rangkaian ayat- 
ayat ini, dan kesimpulan itu diungkapkan dalam satu 
pernyataan yang terang dan tegas iaitu kedudukan 
syari'at di dalam Islam adalah sama dengan 
kedudukan 'aqidahnya dalam menentukan sifat syirik 
atau sifat Islam, malah syari’at Islam adalah dari 
'aqidahnya dalam kesimpulan ini, malah syari'atnya 
adalah 'aqidahnya, kerana syari'at merupakan 
terjemahan 'aqidah di alam kenyataan. Di samping itu 
hakikat yang asasi ini dapat di lihat dengan jelas dari 
nas-nas Al-Qur'an dan pembentangannya dalam 
methodologi Al-Qur'an. 


Allah telah mengharamkan perbuatan syirik dan 
menyuruh memberi layanan yang baik kepada dua 
ibubapa. Allah mengharamkan perbuatan membunuh 
anak-anak kerana takut jatuh papa, dan dalam waktu 
yang sama Allah menjamin rezeki untuk mereka. Allah 
melarang mereka mendekati perbuatan-perbuatan 
yang keji, sama ada yang lahir atau yang batin, juga 
mengharamkan perbuatan membunuh manusia yang 
diharamkan Allah kecuali dengan sebab-sebab yang 
benar. Seterusnya Allah melarang menyentuh harta 
anak yatim kecuali dengan cara yang paling baik 
sehingga ia meningkat usia dewasa. Allah menyuruh 
menyempurnakan sukatan dan timbangan dengan 
adil, juga menyuruh bersikap adil dalam memberi 
keterangan dan menjatuhkan hukuman walaupun 
terhadap anggota keluarga sendiri, dan seterusnya 
Allah menyuruh menyempurnakan semua perjanjian 
mereka dengan Allah. Al-Qur'an telah menjadikan 
dasar keadilan ini sebagai pesanan dari Allah yang 
berulang-ulang kali disebut selepas dijelaskan 
perintah-perintah dan larangan-larangan. 

Semua kumpulan perintah dan larangan itu adalah 
menjadi asas 'aqidah dan dasar-dasar syari'at yang 


Inilah hakikat yang telah disisihkan dari konsep 
agama di dalam hati penganut-penganut agama 
Islam. Ia telah pun disisihkan secara berterusan 
berabad-abad lamanya dengan berbagai-bagai cara 
dan saranan yang jahat dan keji hingga pada akhirnya 
kebanyakan pemeluknya, apatah lagi 
musuh-musuhnya dan pemeluk-pemeluknya yang 
tidak bertanggungjawab dan mempedulikannya, 
menganggap isu Hakimiyah sebagai isu yang terpisah 
dari isu 'aqidah. Keghairahan hati mereka terhadap 
isu Hakimiyah tidak sama dengan keghairahan 
mereka terhadap isu 'aqidah. Mereka tidak 
memandang perbuatan menyimpang dari isu 
Hakimiyah sebagai perbuatan menyimpang dari 
agama ini atau sama dengan perbuatan orang yang 
menyimpang dari agama ini atau sama dengan 
perbuatan orang yang menyimpang dari 'aqidah atau 
ibadat, sedangkan agama ini tidak pernah 
memisahkan di antara 'aqidah, ibadat dan syari’at 
itulah pemisahan yang dirancang dan dilaksanakan 
oleh jentera-jentera yang terlatih berabad-abad 
lamanya hingga persoalan Hakimiyah pada akhirnya 
menjadi satu persoalan yang kabur walaupun di sisi 
pejuang-pejuang Islam yang ghairah, sedangkan isu 

Hakimiyah merupakan isu yang ditekankan untuk 
menjelaskan peraturan-peraturan syari'at, malah 
maudhu' utamanya ialah untuk menjelaskan 
persoalan 'aqidah. Surah ini telah mengumpulkan 
berbagai-bagai fakta yang kuat dan berbagai-bagai 
pernyataan ini untuk menegakkan kewibawaan 
syari'at ketika ia membicarakan beberapa peraturan 
kecil yang di amal mengikut tradisi masyarakat (Arab) 
kerana peraturan-peraturan itu berkaitan dengan 
dasar besar Hakimiyah, sedangkan dasar besar ini pula 
berkaitan rapat dengan dasar dan dengan kewujudan 
haqiqi agama ini. 

Orang-orang yang mengenakan hukum syirik ke 
atas penyembah berhala, tetapi tidak mengenakan 
hukum syirik ke atas orang-orang yang berhakimkan 
kepada Taghut-taghut (kuasa-kuasa yang lain dari 
Allah), dan merasa sakit hati terhadap pesalah 
pertama, tetapi tidak merasa sakit hati terhadap 
pesalah yang kedua, maka mereka adalah orang- 
orang yang tidak membaca Al-Qur'an dan tidak 
memahami Tabi'at agama ini. Oleh sebab itu mereka 
hendaklah membaca Al-Qur'an mengikut bagaimana 
yang diturunkan Allah dan hendaklah mereka 
berpegang dengan ayat berikut dengan serius: 



"Dan andainya kamu tunduk kepada mereka nescaya kamu 
akan menjadi orang-orang yang mempersekutui Allah. "(121) 

Setengah-setengah pejuang Islam yang ghairah 
menyibukkan diri mereka dan orang ramai Islam 
dengan membuat pernyataan sama ada undang- 
undang ini atau peraturan itu atau pendapat ini 
selaras dengan syari'at Islam atau tidak selaras, dan 
mereka begitu ghairah memperkatakan perkara- 
perkara yang bertentangan dengan Islam yang wujud 
di sana sini seolah-olah Islam seluruhnya telah 
ditegakkan. Oleh sebab itu kewujudan dalam 
kesempurnaan Islam tidak kurang apa-apa selain dari 
usaha mencegahkan perkara-perkara yang 
bertentangan itu sahaja. 

Pejuang-pejuang Islam yang ghairah itu sebenarnya 
telah menyakiti Islam di luar kesedaran mereka, 
kerana mereka sebenarnya menikam Islam dengan 
parah dengan prihatin-prihatin dan tumpuan- 
tumpuan perhatian sampingan mereka yang remeh 
itu. Mereka sebenarnya menghabiskan tenaga 'aqidah 
yang ada dalam jiwa orang ramai di dalam 
prihatin-prihatin dan tumpuan-tumpuan perhatian 
mereka yang remeh itu. Mereka sebenarnya telah 
membuat pengakuan secara tidak langsung terhadap 
kewibawaan peraturan-peraturan jahiliyah yang ada. 
Mereka seolah-olah mengaku bahawa Islam wujud 
dalam peraturan-peraturan itu, tidak ada apa-apa 
yang mengurangkan kesempurnaan Islam selain 
mengadakan usaha-usaha untuk membetulkan 
perkara-perkara yang bertentangan dengannya, 
sedangkan kewujudan Islam seluruhnya akan terhenti 


sama sekali selama ia tidak ditegakkan dalam undang- 
undang dan peraturan-peraturan, di mana kuasa 
Hakimiyah hanya dipegang oleh Allah Yang Maha Esa 
sahaja tanpa dikongsi manusia. 

Kewujudan agama ini ialah kewujudan Hakimiyah 
Allah, jika Hakimiyah Allah tidak wujud, maka agama 
ini tidak wujud. Kini permasalahan agama ini di dunia 
ialah wujudnya kuasa-kuasa selain Allah atau Taghut- 
taghut yang menceroboh Uluhiyah Allah dan 
merampas kuasa-Nya. Mereka jadikan diri mereka 
mempunyai kuasa menggaris undang-undang yang 
menghalal dan mengharamkan perkara-perkara yang 
bersangkutan dengan jiwa manusia, harta benda dan 
anak-anak mereka. Permasalahan ini sama dengan 
permasalahan yang telah dihadapi oleh Al-Qur'an (di 
zaman silam) dengan menggunakan berbagai-bagai 
fakta yang kuat, berbagai-bagai penjelasan dan 
pernyataan serta menghubungkannya dengan isu 
Uluhiyah dan ‘Ubudiyyah, di samping menjadikannya 
sebagai asas keimanan atau kekafiran, juga sebagai 
neraca jahiliyah atau Islamiyah. 

Perjuangan sebenar yang telah ditempuh oleh Islam 
untuk menegakkan kewujudannya itu bukanlah 
perjuangan menentang atheisme, di mana kesediaan 
untuk memeluk Islam sahaja merupakan matlamat 
yang diperjuangkan oleh orang-orang yang ghairah 
terhadap agama ini, juga bukanlah perjuangan 
menentang kerosakan sosial atau keruntuhan akhlak, 
kerana perjuangan-perjuangan ini merupakan 
perjuangan-perjuangan kedua selepas perjuangan 
menegakkan kewujudan agama ini, malah perjuangan 
pertama yang telah dilancarkan oleh Islam untuk 
menegakkan kewujudannya ialah perjuangan 
menegakkan kuasa Hakimiyah dan menentukan Allah 
Yang Maha Esa sebagai satu-satunya pihak yang 
berwibawa memegang kuasa Hakimiyah. Islam telah 
mengharungi perjuangan ini sejak ia mula bertapak di 
Kota Makkah, iaitu semasa ia sedang membentuk 
'aqidah dan belum lagi mengatur peraturan dan 
syari'at. Islam melancarkan perjuangan itu untuk 
menanam dalam hati manusia bahawa kuasa 
Hakimiyah hanya dipegang oleh Allah Yang Maha Esa 
sahaja. Tiada seorang Muslim pun yang boleh 
mendakwa mempunyai kuasa itu dan tiada seorang 
Muslim pun yang boleh mengakurkan dakwaannya. 
Apabila 'aqidah ini telah mendarah daging dalam jiwa 
kelompok Muslimin di Makkah, barulah Allah 
mengurniakan kepada mereka kemudahan- 
kemudahan untuk merealisasikan kuasa Hakimiyah 
Allah itu di Madinah, Oleh sebab itu orang-orang 
yang ghairah terhadap Islam hendaklah menyemak 
semula kedudukan mereka dan memikir semula 
apakah cara dan langkah yang harus diatur mereka 
setelah memahami pengertian haqiqi agama ini. 

Cukuplah setakat ini sahaja supaya kita dapat 
menghuraikan ayat-ayat yang berkenaan dengan 
terperinci. 

****** 

"Dan mereka telah memperuntukkan kepada Allah 
sebahagian dari hasil tanaman dan ternakan yang telah 
diciptakan Allah lalu mereka mengikut sangkaan karut 
mereka: 'Ini untuk Allah dan ini pula untuk 

sembahan-sembahan kami/ maka bahagian yang 
diperuntukkan kepada sembahan-sembahan mereka tidak 
sampai kepada Allah dan bahagian yang diperuntukkan 
kepada Allah pula sampai kepada sembahan-sembahan 
mereka. Alangkah buruknya peraturan yang diputuskan 
mereka."(136) 


Ayat ini menegaskan - dalam konteks menerangkan 
kefahaman-kefahaman jahiliyah dan tradisi-tradisinya 
yang bersangkutan dengan tanaman dan ternakan- 
ternakan bahawa Aliahlah yang telah menciptakan 
tanaman dan ternakan itu untuk mereka. Tiada siapa 
selain Allah yang memberi rezeki kepada manusia dari 
langit dan bumi. Setelah itu ayat ini menyebut 
tentang penyelewengan yang ■ dilakukan mereka 
terhadap rezeki yang dikurniakan Allah kepada 
mereka, iaitu mereka membahagi-bahagikan rezeki 
itu, sebahagiannya diperuntukkan kepada Allah dan 
sebahagian lagi diperuntukkan kepada berhala- 
berhala mereka dan yang menerima bahagian ini - 
sudah tentu - ialah kahin-kahin yang menjaga 
rumah-rumah berhala itu, tetapi selepas itu mereka 
bertindak tidak adil terhadap bahagian yang 
diperuntukkan kepada Allah sebagaimana 
digambarkan oleh ayat ini. 

Dari ibn Abbas katanya: Apabila mereka membawa 
makanan, mereka jadikannya dalam satu bungkusan, 
kemudian dari bungkusan ini mereka bahagikan iaitu 
satu bahagian untuk Allah dan sebahagian lagi untuk 
berhala-berhala mereka. Jika angin bertiup dari arah 
bahagian yang diperuntukkan kepada berhala, maka 
mana-mana bahagian ini yang ditolak angin ke arah 
bahagian yang diperuntukkan kepada Allah, mereka 
akan mengembalikannya semula kepada bahagian 
berhala, sebaliknya jika angin bertiup dari arah 
bahagian yang diperuntukkan kepada Allah dan 
menolak mana-mana bahagian ini ke arah bahagian 
yang diperuntukkan kepada berhala, mereka 
tetapkannya dan tidak mengembalikannya semula ke 
bahagian Allah. Oleh sebab itu Allah berfirman: 

"Alangkah buruknya peraturan yang diputuskan 
mereka."(136) 


Dari Mujahid katanya: Mereka memperuntukkan 
kepada Allah sebahagian dari hasil tanaman dan 
sebahagian lagi kepada sekutu-sekutu dan berhala- 
berhala mereka. Mana-mana hasil tanaman dari 
bahagian Allah ditiup dan ditolak angin ke arah 
bahagian berhala, maka mereka akan membiarkannya 
(masuk ke dalam bahagian berhala), sebaliknya mana- 
mana hasil tanaman dari bahagian berhala-berhala 
ditiup dan ditolak angin ke arah bahagian Allah, maka 
mereka akan mengembalikannya semula kepada 
bahagian berhala dan berkata: "Allah tidak 

memerlukan bahagian ini." Mereka membuat 
peruntukan yang sama kepada binatang-binatang 
ternakan yang mereka namakan sebagai Sa'ibah dan 
Bahirah. 

Dari Qatadah katanya: Satu kaum yang sesat telah 
mengadakan satu peraturan, iaitu mereka 
membahagikan hasil tanaman dan ternakan mereka, 
sebahagian diperuntukkan kepada Allah dan 
sebahagian lagi diperuntukkan kepada berhala- 
berhala mereka. Menurut kebiasaan mereka jika ada 
sesuatu dari bahagian yang diperuntukkan kepada 
Allah bercampur dengan bahagian yang 
diperuntukkan kepada berhala, maka mereka 
tinggalkannya begitu sahaja, tetapi jika ada sesuatu 
dari bahagian berhala bercampur dengan bahagian 
Allah, maka mereka mengembalikannya semula 
kepada bahagian berhala, dan jika mereka di timpa 
kemarau, mereka akan menggunakan bahagian yang 
diperuntukkan kepada Allah dan mengekalkan 
bahagian yang diperuntukkan kepada berhala. Oleh 
sebab itu Allah berfirman: 



"Alangkah buruknya peraturan yang diputuskan oleh 
mereka. "(136) 

Dari as-Suddi katanya: Mereka membahagikan harta 
mereka sebahagian untuk Allah dan jika mereka 
menanam, mereka memperuntukkan sebahagian 
hasilnya kepada Allah dan sebahagian yang sama 
diperuntukkan kepada berhala-berhala. Bahagian 
untuk berhala dibelanjakan untuk berhala dan 
bahagian Allah dijadikan untuk sedekah, tetapi jika 
bahagian berhala itu rosak, sedangkan bahagian Allah 
banyak, mereka berkata: "Tuhan-tuhan kita tidak 
memerlukan perbelanjaan" lalu mereka mengambil 
bahagian Allah dan membelanjakannya untuk 
berhala-berhala mereka. Sebaliknya jika bahagian 
yang diperuntukkan kepada Allah itu kekeringan, 
sedangkan bahagian yang diperuntukkan kepada 
berhala itu banyak, mereka berkata: "Jika Allah 
kehendaki Dia berkuasa menambahkan peruntukkan- 
Nya." Oleh sebab itu mereka tidak memberi suatu apa 
dari bahagian berhala kepada bahagian Allah. Oleh 
sebab itu Allah berfirman jika pembahagian mereka 
itu benar, maka itulah seburuk-buruk pembahagian 
yang telah diputuskan oleh mereka, kerana mereka 
hanya mengambil dari bahagian-Ku tetapi tidak 
memberi kepada bahagian-Ku. Itulah tujuan firman- 
Nya: 



JUZU' KE-8 


SURAH AL-AN'AM Gfc 


467 


"Alangkah buruknya peraturan yang diputuskan 
mereka." (136) 

Dari Ibn Jarir katanya: Mengenai firman Allah: 

"Alangkah buruknya peraturan yang diputuskan 
mereka. "(136) 

Ini merupakan satu pernyataan dari Yang Maha 
Mulia terhadap perbuatan kaum Musyrikin yang 
disifatkannya sebagai perbuatan yang buruk kerana 
mereka mengambil dari bahagian yang diperuntukkan 
kepada-Ku untuk dibelanjakan kepada berhala- 
berhala mereka, tetapi mereka tidak memberi kepada- 
Ku dari bahagian yang diperuntukkan kepada 
berhala-berhala mereka. Tujuan Allah membuat 
pernyataan ini ialah untuk menerangkan kejahilan dan 
kesesatan mereka dan untuk menggambarkan 
penyelewengan mereka dari jalan yang benar, iaitu 
mereka tidak redha menyamakan (pembahagian) di 
antara Allah yang telah menciptakan mereka, 
memberi makanan kepada mereka dan mengurniakan 
ni'mat yang tidak terhingga kepada mereka dengan 
berhala-berhala yang tidak memberi apa-apa mudarat 
dan manfa’at kepada mereka hingga mereka sanggup 
mengutamakan berhala dalam sumpah-sumpah 
mereka mengenai diri mereka dengan bersumpah 
dengan namanya. 

inilah kefahaman karut yang dibisikkan oleh 
syaitan-syaitan manusia dan jin kepada sahabat- 
sahabat setia mereka supaya mereka 
mempergunakannya untuk berhujah dengan orang- 
orang yang beriman dalam persoalan ternakan dan 
makanan. Kefahaman-kefahaman dan tindak-tanduk 
ini jelas memperlihatkan kesan kepentingan syaitan- 
syaitan dalam bisikan-bisikan mereka yang indah 
kepada sahabat-sahabat setia mereka. Kepentingan 
syaitan-syaitan manusia yang terdiri dari para kahin, 
penjaga-penjaga kuil dan pembesar-pembesar adalah 
terletak pertamanya dalam rangka usaha mereka 
untuk memikat hati para pengikut dan sahabat- 
sahabat setia mereka dan menggerakkan mereka 
mengikut hawa nafsu mereka selaras dengan 
kefahaman-kefahaman yang karut dan kepercayaan- 
kepercayaan yang rosak yang digambarkan begitu 
indah kepada mereka, dan yang keduanya terletak 
dalam kepentingan-kepentingan kebendaan yang 
diraihkan mereka di sebalik usaha memberi bisikan- 
bisikan dan dorongan-dorongan yang indah dan 
menarik untuk memikat hati orang ramai, iaitu 
kepentingan-kepentingan dalam bentuk keuntungan- 
keuntungan yang diperolehi mereka dari bahagian 
harta yang diperuntukkan kepada berhala-berhala 
yang diaturkan oleh mereka yang tertipu dan tidak 
sedarkan diri itu. Sementara kepentingan-kepentingan 
syaitan-syaitan jin pula adalah terletak dalam kejayaan 
mereka melakukan perdayaan-perdayaan memesong 
manusia dengan bisikan-bisikan yang indah dan manis 


hingga kehidupan dan pegangan keagamaan mereka 
rosak dan musnah. Mereka sentiasa berusaha 
membawa manusia ke arah menjerumuskan mereka 
ke dalam kebinasaan di dunia dan menjerumuskan 
mereka ke dalam api Neraka di Akhirat 

Inilah gambaran kesesatan yang berlaku dalam 
jahiliyah Arab dan gambaran yang sama juga berlaku 
di dalam jahiliyah-jahiliyah yang lain seperti dalam 
jahiliyah Greek, Parsi dan Roman dan masih berlaku 
dalam jahiliyah-jahiliyah India, Afrika dan Asia. Semua 
gambaran ini menggambarkan penyelewengan- 
penyelewengan dalam pengurusan harta benda, dan 
penyelewengan ini tidak hanya terbatas dalam 
jahiliyah lama sahaja malah penyelewengan yang 
sama berlaku dalam jahiliyah masa kini, di mana 
pengurusan harta benda dikendalikan tanpa mengikut 
peraturan yang diizinkan Allah dengan cara dan 
peraturan yang tidak diizinkan Allah dan di sinilah 
jahiliyah masa kini bertemu dengan jahiliyah-jahiliyah 
masa lama dalam asas dan dasar kesyirikan yang 
sama, kerana konsep jahiliyah ialah setiap peraturan 
yang mengurus dan mengendalikan urusan-urusan 
kehidupan manusia tanpa berpandukan syari'at 


Allah walaupun bentuk pengendalian itu tidak sama 
dan berlainan. Bentuknya sahaja yang berlainan, 
tetapi asasnya sama: 



"Dan demikianlah ketua-ketua mereka telah menjadikan 
sebilangan ramai dari orang-orang Musyrikin memandang 
baik perbuatan membunuh anak-anak mereka untuk 
membinasakan mereka dan mengelirukan agama mereka. 
Dan andainya Allah kehendaki nescaya mereka tidak 
berkuasa melakukan perbuatan itu , kerana itu tinggallah 
mereka dan segala pembohongan yang diada-adakan 
mereka."(137) 

Dalam ayat ini Allah menjelaskan iaitu sebagaimana 
sekutu-sekutu (kahin-kahin atau ketua-ketua agama) 
dan syaitan-syaitan memperdayakan mereka 
melakukan penyelewengan dalam pengendalian harta 
benda, maka begitulah juga mereka memperdayakan 
mereka supaya membunuh anak-anak mereka, iaitu 
mereka menanam hidup-hidup anak-anak perempuan 
mereka, kerana takut di timpa kemiskinan atau takut 
mendapat malu. Mereka juga membunuh anak-anak 
mereka kerana membayar nazar mereka kepada 
berhala-berhala sebagaimana yang diceritakan 
tentang Abdul Muttalib yang telah bernazar bahawa 
ia akan menyembelihkan salah seorang dari 
anak-anaknya jika ia mendapat sepuluh orang anak 

lelaki yang dapat melindungi dan 
mempertahankannya. 

Di sini jelaslah bahawa dua perbuatan yang karut 
adalah disarankan oleh adat jahiliyah yang direkakan 
oleh manusia untuk manusia. Sekutu-sekutu yang 
disebut di dalam ayat ini ialah syaitan-syaitan manusia 
dan jin yang terdiri dari para kahin, penjaga-penjaga 
kuil, pembesar-pembesar manusia dan syaitan-syaitan 
jin yang bertindak sebagai penghasut-penghasut yang 
bekerjasama dan bersetia-kawan di antara satu sama 
lain. 

Ayat ini juga menjelaskan matlamat mereka yang 
tersembunyi di sebalik perdayaan-perdayaan itu: 

"Untuk membinasakan mereka dan mengelirukan agama 
mereka. "(1 37) 

Maksudnya, matlamat mereka ialah untuk 
membinasakan manusia dan menimbulkan kekeliruan 
dalam kefahaman keagamaan mereka hingga mereka 
tidak dapat memahaminya dengan jelas. Pada 
peringkat awal kebinasaan itu dapat di lihat pada 
penglihatan mereka membunuh anak-anak mereka, 
dan pada peringkat akhirnya dapat di lihat pada 
akibat kerosakan yang berlaku kepada seluruh 
kehidupan masyarakat manusia, kerana ia menjadikan 
manusia seperti sekumpulan kambing sesat yang 
diarah oleh gembala-gembala perosak ke mana hala 
sahaja yang di sukai mereka mengikut kehendak- 
kehendak hawa nafsu dan kepentingan-kepentingan 
mereka sehingga mereka dapat menguasai dan 
bertindak sewenang-wenang terhadap diri manusia, 
anak-anak dan harta-benda mereka dan 
membabitkan mereka dalam pembunuhan dan 
kebinasaan, sedangkan kambing-kambing yang sesat 
itu terpaksa tunduk dan mengikut mereka kerana 
kefahaman-kefahaman agama dan 'aqidah yang 
keliru, sedangkan ia bukan dari 'aqidah dan segala 
huraian yang kuat dan mendalam yang bersangkutan 
dengannya telah bekerja sama sepenuhnya dengan 
adat-adat masyarakat yang lahir dari kefahaman yang 
keliru itu hingga menjadi satu kekuatan penghancur 
yang tidak dapat dihalang oleh orang ramai kecuali 
jika mereka berpegang dengan satu agama yang 
terang dan merujukkan segala urusan kehidupan 
mereka kepada satu neraca yang tetap. 

Kefahaman-kefahaman yang keliru dan adat-adat 
masyarakat yang lahir dari kefahaman yang keliru 
yang menekan orang ramai dengan kekuatan yang 
menghancurkan itu tidak hanya terbatas dalam 
bentuk-bentuk kefahaman dan adat-adat yang 
dikenali dalam jahiliyah-jahiliyah zaman lama, malah 
kita dapat melihatnya di dalam jahiliyah moden pada 
hari ini dalam bentuk yang lebih terang lagi, di mana 
adat-adat dan tradisi-tradisi ini menimbulkan 
kesulitan-kesulitan yang amat berat dalam kehidupan 
orang ramai yang tidak dapat dielakkan oleh mereka. 
Lihat sahaja kepada adat pakaian dan etika-etika yang 
diwajibkan ke atas orang ramai yang membebankan 


mereka dengan perbelanjaan-perbelanjaan yang 
kadang-kadang di luar kemampuan mereka. Di 
samping itu ia juga memakan kehidupan dan minat 
mereka dan pada akhirnya membawa akibat yang 
merosakkan akhlak dan kehidupan mereka, namun 
begitu mereka terpaksa juga mengikut dan tunduk. Di 
sana ada adat pakaian untuk waktu pagi, adat 
pakaian untuk waktu selepas tengahari, adat pakaian 
untuk waktu petang, adat pakaian pendek, adat 
pakaian ketat dan pakaian-pakaian yang melucukan 
di samping berbagai-bagai cara hiasan, solekan dan 
dandanan rambut dan sebagainya dari adat-adat 
pakaian yang memperhambakan manusia. Siapakah 
yang menciptakan adat ini? Siapakah sebenarnya 
yang berdiri di belakang adat-adat pakaian ini? Yang 
berdiri 'di belakangnya ialah gedung-gedung fesyen, 
syarikat-syarikat pengeluar pakaian, pemakan- 
pemakan riba yang menguasai institusi-institusi 
kewangan dan bank-bank yang memberi pinjaman 
kepada industri-industri untuk memerah hasil 
keuntungan titik peluh perusahaan itu, sementara 
yang berdiri di belakang institusi-institusi kewangan 
dan bank-bank itu pula ialah hartawan-hartawan 
Yahudi yang sentiasa berusaha menghancurkan umat- 
umat manusia supaya semuanya dapat dikuasai 
mereka, tetapi mereka berdiri di sana bukan dengan 
kekuatan senjata lahiriah dan kekuatan tentera yang 
nyata, malah mereka berdiri di sana dengan senjata 
kefahaman-kefahaman dan nilai-nilai yang diciptakan 
mereka dan ditegakkan mereka dengan berbagai- 
bagai teori dan budaya 8 dan melepaskannya menekan 
dan mempengaruhi orang ramai dalam bentuk adat 
sosial. Mereka sedar bahawa teori-teori sahaja tidak 
cukup tanpa dijelmakan di dalam sistem-sistem 
pemerintahan, peraturan-peraturan masyarakat dan 
adat sosial yang kabur yang tidak dapat dipertikaikan 
oleh orang ramai, kerana mereka terkeliru dengan 
aneka dasar dan cabang-cabangnya yang bertaut 
begitu kompliketed. 

Itulah kerja-kerja syaitan-syaitan manusia dan jin. 
Itulah bentuk amalan jahiliyah yang berbeza-beza 
rupa bentuknya tetapi mempunyai akar tunjang dan 
sumber yang sama, asas-asas dan dasar-dasar yang 
sama. 

Adalah satu perbuatan yang mengurangkan 
martabat AI-Qur'an apabila kita membaca ayat ini dan 
memahaminya sebagai satu penceritaan mengenai 
jahiliyah-jahiliyah di semua zaman yang dihayati 
manusia, la merupakan suatu pendedahan terhadap 
realiti jahiliyah yang sentiasa menyeleweng untuk 
mengembalikannya ke jalan Allah yang lurus. 

Walaupun angkara tipudaya syaitan-syaitan itu 
begitu besar dan realiti jahiliyah itu begitu berat, 
namun AI-Qur'an menggambarkannya sebagai 
sesuatu yang kecil dan lemah dan mendedahkan satu 
hakikat yang agung, yang kadang-kadang tidak di 


8 Lihat bab dalam buku " 

oleh Muhammad Qutb. 

lihat kerana tertipu dengan gambaran yang lahir yang 
besar ini. Al-Qur'an mendedahkan hakikat agung 
bahawa syaitan-syaitan dan sekutu-sekutu setia 
mereka adalah semuanya berada dalam genggaman 
kekuasaan Allah. Mereka tidak melakukan segala apa 
yang dilakukan mereka dengan qudrat kuasa diri 
mereka tetapi mereka, dengan kehendak masyi'ah 
Allah dan perencanaan-Nya, telah diberi sedikit 
kebebasan untuk merealisasikan hikmat Allah dalam 
menguji para hamba-Nya, kerana jika Allah kehendaki 
perbuatan-perbuatan itu tidak dilakukan mereka 
tentulah mereka tidak berkuasa melakukannya, tetapi 
Aliah kehendaki perbuatan itu dilakukan mereka 
untuk menguji para hamba-Nya. Ini bukannya urusan 
Nabi s.a.w. dan bukan pula urusan para mu’minin, 
oleh sebab itu kewajipan mereka ialah meneruskan 
perjuangan mereka dan tinggalkan sahaja kepada 
Allah urusan syaitan-syaitan itu dengan segala 
pembohongan dan angkara tipudaya mereka: 



" Dan andainya Allah kehendaki nescaya mereka tidak 
berkuasa melakukan perbuatan itu ; kerana itu tinggalkan 
mereka dan pembohongan yang diada-adakan 
mereka. "(137) 

Di sini harus disebutkan bahawa syaitan-syaitan itu 
tentulah tidak berani mengatakan bahawa 
kefahaman-kefahaman dan peraturan-peraturan ini 
adalah dari mereka sendiri, kerana itu mereka 
melakukan pembohongan terhadap Allah dengan 
mendakwa bahawa peraturan-peraturan itu adalah 
peraturan-peraturan yang diisyaratkan Allah kepada 
mereka dan mereka hubungkan peraturan-peraturan 
itu kepada syari'at Ibrahim dan Ismail berdasarkan 
dakwaan mereka. 

Kerja-kerja semacam ini sama sahaja dengan 
kerja-kerja syaitan-syaitan pada hari ini. di dalam 
jahiliyah moden. Kebanyakan mereka tidak sanggup 
menunjukkan sifat terlalu angkuh seperti ’ yang 
ditunjukkan oleh penganut-penganut * komunisme 
yang tidak percaya kepada Tuhan iaitu mereka tidak 
sanggup menafikan kewujudan Allah secara total dan 
menolak agama secara terang-terangan, malah 
mereka menggunakan taktik yang sama dengan 
taktik yang telah digunakan oleh syaitan-syaitan di 
dalam jahiliyah Arab, iaitu mereka berkata bahawa 
mereka menghormati agama dan mendakwa bahawa 
peraturan-peraturan yang digariskan mereka untuk 
orang ramai itu adalah berlandaskan prinsip agama. 
Inilah taktik yang lebih keji dan lebih buruk dari taktik 
penganut-penganut komunisme yang tidak 
percayakan Tuhan. Taktik ini melumpuhkan sentimen 
dan semangat agama yang kabur, yang masih hidup 
di dalam hati orang ramai walaupun sentimen yang 
kabur itu bukannya Islam, kerana Islam adalah satu 
sistem hidup yang jelas, praktikal dan berpijak di bumi 


kenyataan dan bukan bercorak sentimen yang kabur. 
Di samping itu taktik ini mencurahkan tenaga 
keinginan beragama yang semulajadi dalam acuan- 
acuan jahiliyah bukannya dalam acuan-acuan 
Islamiyah. Inilah sekeji-keji angkara tipudaya dan 
sejahat-jahat taktik. 

Setelah itu datang pula orang-orang yang ghairah 
untuk menegakkan agama ini, lalu mereka 
mencurahkan usaha mereka menolak dan 
membantah isu-isu kecil yang remeh-temeh di 
pinggiran hakikat Islam yang tidak senang dipandang 
mereka dalam peraturan-peraturan jahiliyah yang 
mempersekutukan Allah dan merampas hak Uluhiyah- 
Nya. Dengan keghairahan yang totol inilah mereka 
memberi, cap Islam kepada peraturan-peraturan 
jahiliyah yang memper-sekutukan Allah dan memberi 
pengakuan secara tidak langsung yang merbahaya 
bahawa peraturan-peraturan itu sebenarnya adalah 
berlandaskan prinsip agama, tetapi ia hanya 
menyalahi Islam dalam isu-isu yang remeh-temeh itu. 


Orang-orang ghairah untuk menegakkan Islam itu 
telah memainkan peranan yang aktif dalam usaha 
meneguh dan membersihkan peraturan-peraturan 
jahiliyah, iaitu peranan yang sama yang dimainkan 
oleh pegawai-pegawai agama profesional yang 
memakai uniform ahli agama walaupun Islam itu 
sendiri tidak mengenal uniform ahli agama dan tidak 
mempunyai jurucakap rasmi yang bercakap atas nama 
Islam seperti yang dilakukan oleh kahin dan penjaga 
kuil. 






"Dan 

tanaman-tanaman haram yang tidak dimakan melainkan 
oleh sesiapa yang Kami (Allah) kehendaki mengikut 
anggapan mereka dan (ini) ternakan yang haram ditunggang 
dan (ini) ternakan-ternakan yang mereka tidak boleh 
menyebut nama Allah ketika disembelihnya kerana membuat 
pembohongan ke atas Allah. Allah akan mengenakan 
balasan ke atas mereka kerana pembohongan yang diada- 
adakan mereka. "(138) 


berkata: Inilah ternakan-ternakan 


? J 


Ujar Abu Jaafar at-Tabari: Ayat ini merupakan 
pemberitaan dari Allah Taala tentang tindak-tanduk 
kaum Musyrikin yang jahil itu, iaitu mereka telah 
membuat peraturan-peraturan halal dan haram dari 
rekaan mereka sendirian tanpa mendapat sebarang 
keizinan dari Allah. 


Perkataan "al-Hijr" (yang terlarang) bermakna 
"sesuatu yang haram". Mereka telah mencabuli kuasa 
Allah apabila mereka mendakwa bahawa peraturan- 
peraturan yang digariskan mereka adalah undang- 

undang Allah. Mereka telah bertindak mengasingkan 
setengah-setengah tanaman dan ternakan untuk 
berhala-berhala mereka sebagaimana telah 
diterangkan sebelum ini, kemudian mereka 
mendakwa pula bahawa tanaman dan ternakan yang 
diperuntukkan kepada berhala-berhala itu adalah 
haram dimakan. Tiada siapa yang boleh memakannya 
kecuali mereka yang dikehendaki Allah mengikut 
dakwaan mereka. Pihak yang membuat peraturan ini 
sudah tentu tidak lain melainkan para kahin, 
penjaga-penjaga kuil dan pembesar-pembesar kaum. 
Mereka telah bertindak mengenakan peraturan ke 
atas binatang-binatang ternakan dari jenis-jenis - 
mengikut satu pendapat - yang disebut dalam Surah 
al-Ma'idah: 




"Allah tidak pernah mensyari'atkan Bahirah, tidak pula 
Sa'ibah, tidak pula Wasilah dan tidak juga Ham."(103) 


Mereka jadikan setengah-setengah binatang itu 
haram ditunggang dan setengah pula haram 
disebutkan nama Allah ketika ditunggang atau ketika 
diperahkan susunya atau ketika disembelihkannya. 
Hanya nama-nama berhala-berhala sahaja yang harus 
disebut pada ketika-ketika itu. Semua peraturan itu 
merupakan pembohongan terhadap Allah. 


Ujar Abu Jaafar ibn Jarir: Adapun firman Allah 
(dalam Surah al-Ma'idah) yang berbunyi: 

"Membuat pembohongan terhadap Allah . "(103) 


"(Ayat ini sambungan ayat al-Ma'idah yang lepas) 
adalah untuk menerangkan bahawa kaum Musyrikin 
yang mereka-rekakan peraturan-peraturan halal dan 
haram dan mendakwa itu dan ini adalah bertujuan 
melakukan pembohongan terhadap Allah dan 
mengadakan perkara-perkara yang karut dengan 
menggunakan nama Allah, kerana mereka telah 
menambahkan peraturan-peraturan haram yang 
direkakan mereka kepada peraturan-peraturan haram 
yang disebutkan Allah dalam kitab sucinya, di mana 
telah di jelas bahawa Aliahlah yang telah mengadakan 
peraturan itu. Oleh sebab itu (dalam ayat tadi) Allah 
menafikan bahawa Dialah yang mengadakan 
peraturan-peraturan yang karut itu dan menyifatkan 
dakwaan mereka sebagai bohong serta 
mengumumkan kepada nabi-Nya dan para mu’minin 
bahawa segala apa yang dikatakan oleh kaum 
Musyrikin itu adakah dusta belaka." 


Di sini kita dapat melihat taktik-taktik jahiliyah yang 
berulang-ulang kali digunakan dalam kebanyakan 
jahiliyah, iaitu sebelum segolongan manusia sampai 
kepada tahap keangkuhan yang sanggup 
menonjolkan kefahaman "kebendaan kewujudan" 
atau segala yang wujud itu hanya benda, dan 
sebelum keangkuhan golongan manusia yang tidak 


menolak kewujudan Allah secara total itu sampai 
kepada tahap yang sanggup mengatakan secara 
terbuka bahawa agama itu hanya persoalan 'aqidah 
semata-mata bukannya suatu sistem masyarakat atau 
sistem ekonomi atau sistem politik yang mengatur 
dan menguasai kehidupan manusiai 

Barat Gagal Menjadikan Turki Moden Sebagai Model 
Bagi Negeri-negeri Islam 

Di samping seharusnya kita sentiasa sedar terhadap 
taktik-taktik jahiliyah yang menegakkan sistem hidup 
sekular, di mana kuasa Hakimiyah dirujukkan kepada 
manusia bukannya kepada Allah, kemudian ia 
mendakwa menghormati agama di samping 
mendakwa bahawa undang-undang jahiliyah yang 
digariskan mereka adalah diambil dari prinsip agama 
Islam, kita juga seharusnya sedar bahawa taktik yang 
digunakan oleh jahiliyah itu adalah taktik yang paling 
jahat dan paling licin, malah taktik inilah yang 
digunakan oleh gerakan Kristian dan Zionis 

Antarabangsa di rantau yang pernah menjadi negeri- 
negeri Islam dan memerintah dengan undang-undang 
syari'at Allah. Mereka menggunakan taktik yang licin 
ini setelah mereka melihat kegagalan percubaan 
negeri Turki moden yang dibangunkan oleh wira 
(Mustafa Kamal) yang diciptakan oleh mereka di 
negeri itu. Percubaan itu telah berjaya memainkan 
peranan yang penting dalam menghancurkan sistem 
khilafah Islamiyah sebagai fenomena terakhir 
perpaduan umat islam di muka bumi. Tetapi 
percubaan Turki yang berlandaskan sekularisme yang 
terbuka itu telah menyebabkan Turki gagal menjadi 
satu model pemerintah yang boleh mempengaruhi 
negeri-negeri Islam yang lain di rantau itu. Negeri 
Turki moden telah tercabut dan terpisah dari agama 
dan kerana itu ia menjadi sebuah negeri yang terasing 
dari semua negeri Islam yang lain, di mana Islam 
masih wujud dalam bentuk sentimen dan semangat 
yang kabur di dalam hati orang-orang Islam. Oleh 
sebab kegagalan ini, gerakan Kristian dan Zionis 
Antarabangsa telah berusaha mengelakkan kesilapan 
percubaan Turki pimpinan Mustafa Kamal itu. Kerana 
itu dalam percubaan-percubaan selanjutnya untuk 
merealisasikan matlamat yang sama gerakan-gerakan 
ini (mengubahkan taktik mereka) dengan 
menggunakan tabir-tabir agama dan mewujudkan 
alat-alat agama yang bertugas menyalutkan ciri 
agama sama ada dengan melancarkan diayah agama 
secara langsung atau menggunakan taktik menolak 
dan membantah isu-isu yang kecil dan remeh-temeh 
(yang menyentuh agama) agar taktik ini dapat 
menyampaikan gambaran yang salah bahawa segala 
isu yang lain dari isu-isu yang kecil ini adalah baik 
belaka. Inilah taktik yang paling jahat yang digunakan 
oleh syaitan-syaitan manusia dan jin terhadap agama 
ini. 

Namun begitu, alat-alat gerakan Kristian dan Zionis 
yang bekerja keras pada masa itu dengan 
menggunakan segala langkah yang padu, segala 
percubaan dan pengalaman mereka, berusaha untuk 
membetulkan kesilapan percubaan negeri Turki 

dengan mendakwa bahawa percubaan Turki 

merupakan salah satu gerakan-gerakan kebangkitan 
Islam dan kita (orang-orang Barat) jangan percaya 
kepada pengumuman kerajaan Turki yang 

mengatakan Turki adalah sebuah negeri sekular yang 
membuang agama dan mengasingkannya dari 
kehidupan rakyatnya. 


Sementara golongan orientalis yang berfungsi 
sebagai alat pemikir penjajahan Kristian dan Zionis 
telah bekerja keras untuk menepis dan membersihkan 
percubaan Mustafa Kamal dari tuduhan mendukung 
kepercayaan tidak bertuhan, kerana keterdedahan 
dasar sekularnya yang tidak percaya kepada Tuhan 
telah mengakibatkan gerakan Mustafa Kamal hanya 
berjaya memainkan peranannya yang terbatas sahaja, 
iaitu menghancurkan sistem khilafah Islam yang 
menjadi fenomena terakhir bagi perpaduan negara- 
negara Islam di muka bumi ini, tetapi gerakan itu 
gagal memainkan peranan-peranan yang lain selepas 
itu, iaitu peranan yang mahu dimainkan deh 
percubaan-percubaan mereka yang kedua di rantau 
itu dalam bentuk taktik mencurahkan konsep-konsep 
keagamaan, semangat keghairahan keagamaan ke 
dalam peraturan-peraturan, adat-adat dan acuan- 
acuan jahiliyah, menukarkan dasar-dasar agama 
dengan nama agama, merosakkan akhlak Muslimin 
dan nilai-nilai fitrah yang bersih dengan nama agama, 
menyalutkan (peraturan dan wawasan) jahiliyah 
dengan pakaian-pakaian Islam untuk membolehkan 
jahiliyah memainkan peranannya di setiap negeri Islam 
yang masih mempunyai sentimen dan semangat 
keislaman yang kabur, dan berusaha mengheretkan 
negeri-negeri itu dengan menggunakan tali kang 
yang palsu itu ke pangkuan-pangkuan Kristian dan 
Zionis, itulah matlamat yang gagal dicapaikan oleh 
ekspedisi-ekspedisi Kristian dan Zionis selama lebih 
seribu tiga ratus tahun merancangkan angkara 
tipudaya terhadap Islam. 


" 'Allah akan mengenakan balasan ke atas mereka ■ kerana 
pembohongan yang diada-adakan mereka . "(138) 


? > 

" Dan mereka berkata lagi: Anak-anak yang ada di dalam 
perut binatang-binatang ternakan ini adalah khusus untuk 
kaum lelaki kami dan diharamkan kepada kaum wanita 
kami f tetapi jika anak dalam perut dilahirkan mati maka 
lelaki dan wanita sama-sama boleh memakannya. Allah akan 
mengenakan balasan ke atas mereka kerana pernyataan 
mereka (yang karut itu). Sesungguhnya Allah Maha Bijaksana 
dan Maha Mengetahui."(139) 


Mereka terbawa-bawa di dalam kefahaman- 
kefahaman dan amalan-amalan yang karut yang lahir 
dari penyelewengan-penyelewengan kepercayaan 
syirik dan kepercayaan paganisme, juga lahir dari 
akibat menyerahkan urusan menentukan peraturan 
halal dan haram kepada kaum lelaki serta mendakwa 
segala peraturan yang dibuat oleh kaum lelaki itu 
sebagai peraturan yang disyari'atkan Allah. Mereka 
telah hanyut dalam tanggapan-tanggapan yang karut 
hingga mereka sanggup mengatakan bahawa anak- 
anak binatang ternakan - mungkin yang dimaksudkan 
dengannya di sini ialah ternakan yang diberi nama 
Bahirah, Sa'ibah, dan Wasilah - yang berada dalam 
kandungan ibunya - adalah diperuntukkan kepada 
kaum lelaki sahaja apabila ia dilahirkan ke dunia dan 
ia diharamkan kepada kaum perempuan kecuali ia 
dilahirkan mati, maka dalam kes ini sahaja kaum 
perempuan boleh berkongsi memakannya bersama 
kaum lelaki. Demikianlah peraturan yang diadakan 
mereka tanpa berlandaskan sesuatu sebab, sesuatu 
dalil dan alasan yang tertentu kecuali kehendak hawa 
nafsu kaum lelaki sahaja, dan dari peraturan- 
peraturan inilah mereka jadikannya suatu kepercayaan 
agama yang kabur yang mengelirukan pemahaman 
umum. 


Kemudian Al-Qur'an iringkan penjelasannya dengan 
satu amaran keras kepada mereka yang telah 
merekakan peraturan-peraturan yang karut itu dan 
melakukan pembohongan terhadap Aliah apabila 
mereka sifatkan peraturan-peraturan itu sebagai 
sebahagian dari syari'at Allah: 




"Allah akan mengenakan balasan ke atas mereka kerana 
pernyataan mereka yang karut itu. Sesungguhnya Allah 
Maha Bijaksana dan Maha Mengetahui." (139) 


Maksudnya, Allah Maha Mengetahui dengan segala 
keadaan dan mengendalikannya dengan penuh 
kebijaksanaan bukan seperti pengendalian yang 
dilakukan oleh kaum Musyrikin yang jahil itu. 


Seseorang itu tentulah akan merasa takjub dan 
hairan apabila ia mengikuti keterangan Al-Qur'an 
yang membentangkan kepercayaan-kepercayaan yang 
sesat ini yang menyebabkan penganut-penganutnya 
menanggung berbagai bebanan, kerugian dan 
pengorbanan, la akan takjub dan hairan melihat 
bebanan-bebanan berat yang ditanggung mereka 
kerana menyeleweng dari syari'at Allah dan dari jalan 
yang lurus. Itulah bebanan-bebanan yang dipikul oleh 
orang-orang yang menyeleweng dari jalan Allah yang 
lurus. Ia akan takjub dan hairan melihat betapa 
beratnya bebanan kepercayaan-kepercayaan yang 
karut, kabur dan salah yang diikuti oleh orang-orang 
yang sesat. Seterusnya ia akan takjub dan hairan 
melihat belenggu-belenggu 'aqidah yang karut yang 
mencengkam masyarakat dan hati nurani manusia. 
Ya, ia akan takjub dan hairan melihat betapa beratnya 
'agidah yang sesat itu membebankan kaum Musyrikin 



472 


50 SURAH AL-AN'AM 0& 


JUZU' KE-8 


hingga terpaksa mengorbankan anak-anak 
kesayangan mereka selain dari beban menjalani 
kehidupan yang penuh dengan kesulitan dan 
kekacauan, juga menjalani kehidupan tanpa sebarang 
kawalan selain dari mengikut tanggapan-tanggapan 
yang salah, kehendak hawa nafsu yang liar dan 
kepercayaan-kepercayaan yang karut, sedangkan di 
hadapan mereka terbentang kepercayaan yang 
mudah dan jelas yang dapat membebaskan hati 
nurani manusia dari kefahaman-kefahaman yang 
salah dan dari kepercayaan-kepercayaan khurafat 
yang karut, la membebaskan akal manusia dari 
belenggu-belenggu taqlid buta, la membebaskan 
masyarakat manusia dari jahiliyah dan bebanan- 
bebanannya yang berat, la membebaskan manusia 
dari perhambaan kepada sesama manusia, sama ada 
dalam bentuk perhambaan kepada undang-undang 
ciptaan manusia atau dalam bentuk perhambaan 
kepada nilai-nilai dan ukuran-ukuran ciptaan mereka, 
la mengambil alih semua bidang ini selaku satu 
'aqidah yang terang, mudah dimengerti, kemas dan 
rapi, selaku satu kefahaman yang jelas, mudah dan 
mententeramkan, juga selaku satu wawasan yang 
sempurna dan mendalam terhadap hakikat alam 
buana dan hakikat hayat, di samping membebaskan 
mereka dari perhambaan kepada sesama manusia dan 
meningkatkan mereka kepada maqam perhambaan 
kepada Aliah Yang Maha Esa sahaja, iaitu maqam 
perhambaan yang tidak dapat didaki oleh manusia 
kepada setinggi-tinggi darjatnya kecuali para anbiya'. 


Adalah satu kerugian yang besar di dunia apatah 
lagi di Akhirat apabila manusia menyeleweng dari 
jalan Allah yang lurus dan terjerumus ke dalam paya 
jahiliyah yang penuh lumpur dan apabila mereka 
kembali kepada perhambaan yang hina kepada 
sesama manusia: 



y_S> 3^ &\ 





"Sesungguhnya telah rugilah orang-orang yang telah 
membunuh anak-anak mereka kerana bodoh tidak 
mempunyai ilmu pengetahuan dan mereka telah 
mengharamkan rezeki yang telah dikurniakan Allah kepada 
mereka ; kerana membuat pembohongan ke atas Allah. 
Sebenarnya mereka telah sesat dan tidak pula pernah 
men dapat hidayat "( 1 40) 

Mereka telah mendapat kerugian yang amat besar 
di dunia dan Akhirat, iaitu mereka kerugian diri 
mereka, kerugian anak-anak mereka, kerugian akal 
dan jiwa mereka, kerugian kehormatan diri dan 
maruah yang dikurniakan Allah kepada mereka 
setelah membebaskan mereka dari perhambaan 
kepada sesuatu yang lain dari-Nya, tetapi mereka 
telah menyerahkan diri mereka kepada ketuhanan 
manusia apabila mereka menyerahkan diri kepada 
kuasa Hakimiyah manusia. Sebelum mengalami 


kerugian-kerugian ini, mereka telah kerugian hidayat 
dengan sebab mereka kerugian 'aqidah. Mereka telah 
meraih kerugian yang amat besar dan terjerumus ke 
dalam kesesatan yang tidak dapat menemui jalan 
hidayat: 



"Sesungguhnya mereka telah sesat dan tidak pula pernah 
mendapat hidayat ”( 140) 


****** 


(Pentafsiran ayat-ayat 141 - 142) 

Kemudian penjelasan ayat-ayat selanjutnya 
mengembalikan mereka kepada hakikat asasi yang 
pertama yang mereka tersesat darinya, iaitu hakikat 
yang disentuh oleh AI~Qur'an di awal pembicaraannya 
dalam ayat: 

"Dan mereka telah memperuntukkan kepada Allah 
sebahagian dari hasil tanaman dan ternakan yang telah 
diciptakan Allah. "(136) 

la mengembalikan mereka kepada Allah selaku 
sumber yang mewujudkan tanaman dan binatang 
ternakan yang telah ditadbirkan mereka dengan 
peraturan-peraturan yang karut, yang diterima dari 
syaitan-syaitan manusia dan jin yang tidak pernah 
menciptakan tanaman dan ternakan itu. Allah telah 
menciptakannya untuk memberi keni'matan kepada 
manusia. Dia ciptakannya untuk mereka supaya 
mereka bersyukur dan beribadat kepada-Nya, namun 
sedemikian Allah tidak memerlukan sedikit pun 
kepada kesyukuran dan ibadat mereka, kerana Dia 
Maha Kaya dan memiliki rahmat yang amat luas, 
malah kesyukuran dan ibadat itu adalah untuk 
kebaikan diri mereka sendiri dalam urusan agama dan 
urusan kehidupan dunia mereka. Berdasarkan hakikat 
ini mengapa mereka menerima peraturan-peraturan 
dari mereka yang tidak pernah sedikit pun 
menciptakan tanaman dan ternakan itu? Mengapa 
mereka memperuntukkan sebahagian dari tanaman 
dan ternakan itu kepada Allah dan sebahagian lagi 
untuk berhala-berhala mereka dan mereka tidak 
bertindak setakat ini sahaja, malah mereka 
mempermain-mainkan bahagian yang diperuntukkan 
kepada Allah kerana mengikut kehendak syaitan- 
syaitan yang mempunyai kepentingan? 

Allah yang mencipta dan memberi rezeki itulah 
Tuan punya dan Pemilik tanaman dan ternakan itu, 
tidak siapa yang wajar mengadakan peraturan- 
peraturan mentadbirkan harta tanaman dan ternakan 
itu kecuali dengan kebenaran dan keizinan-Nya, 
sedangkan peraturan-peraturan yang diizinkan Allah 
ialah peraturan-peraturan yang digariskan dalam 
undang-undang syari'at-Nya, dan undang-undang 
syari'at-Nya ialah undang-undang yang dibawa oleh 
rasul-Nya bukannya undang-undang yang 
disampaikan oleh mereka yang berlagak sebagai 
tuhan-tuhan yang merampas kuasa Hakimiyah Allah 
dan mendakwakannya sebagai undang-undang Allah. 

"Dan Dialah yang telah menciptakan kebun-kebun yang 
berjunjung dan kebun-kebun yang tidak berjunjung, pokok- 
pokok kurma , tanaman-tanaman yang bermacam-macam 
buahnya , juga zaitun yang serupa dan yang tidak serupa. 
Makanlah buah-buahnya apabila ia berbuah dan 
keluarkanlah haknya pada hari dipetikkan buah-buahnya dan 
janganlah kamu memboros , kerana Allah tidak sukakan 
orang-orang yang memboros (141). Dan dari binatang 
ternakan (Allah) ciptakan ternakan untuk pengangkutan dan 
ternakan untuk perabot. Makanlah rezeki yang telah 
dikurniakan Allah kepada kamu dan janganlah kamu 
mengikut jejak langkah syaitan i, kerana dia adalah musuh 
kamu yang amat ketara"(142) 

Allah S.W.T. itulah yang awal-awal lagi telah 
menciptakan berbagai-bagai jenis kebun, kerana 
Dialah yang telah mengeluarkan kejadian-kejadian 
yang hidup dari yang mati. Di antara kebun-kebun itu 
ialah kebun-kebun tanaman yang melata yang 
dibelakan oleh manusia dengan menggunakan para- 
para penjalaran dan pagar. Di antaranya pula ialah 
kebun-kebun pokok dan tumbuhan liar yang tumbuh 
sendiri dengan kuasa Allah dan subur tanpa bantuan 
dan belaan manusia. Allah itulah yang telah 
menciptakan pokok kurma dan tanaman-tanaman 
yang beraneka warna, rasa dan rupa bentuk. Dialah 
yang telah menciptakan pokok-pokok zaitun dan 
delima yang serupa dan yang tidak serupa. Dialah 
yang menciptakan berbagai-bagai binatang ternakan, 
di antaranya ialah ternakan yang berkaki panjang dan 
tinggi dari bumi, yang digunakan sebagai alat 
pengangkutan yang boleh membawa barang-barang 
yang berat, dan di antaranya pula ialah ternakan yang 
berbadan kecil berkaki rendah dekat dengan bumi 
dan dari bulu-bulu ternakan inilah dibuat alat-alat 
perhiasan atau perabot 

Allah S.W.T. itulah yang menyebarkan berbagai- 
bagai jenis hidupan di bumi ini. Allah ciptakan 
hidupan itu sesuai dengan fungsi-fungsi yang 
diperlukan oleh kehidupan manusia di bumi ini. 


Berdasarkan hakikat-hakikat ini dan hakikat kejadian- 
kejadian yang menjadi bukti keesaan pencipta, 
mengapa manusia masih merujukkan kepada 
peraturan-peraturan yang Iain-dari peraturan- 
peraturan Allah mengenai tanaman, ternakan dan 
harta-benda mereka. 

Methodologi tarbiyyah Al-Qur'an sering kali 
mengemukakan hakikat rezeki yang dikurniakan Allah 
kepada manusia untuk dijadikan satu bukti yang pasti 
bahawa hanya Allah sahaja yang wajib dianggap 
berhak memegang kuasa Hakimiyah dalam segala 
urusan hidup manusia, kerana Allah yang mencipta, 
memberi rezeki dan memelihara semesta makhluk- 
Nya itulah sahaja yang berhak memegang teraju 
Rububiyah, Hakimiyah dan kuasa mutlak yang tidak 
boleh dipertikaikan. 

Di sini (kita melihat) rangkaian ayat-ayat ini 
mengumpulkan pemandangan-pemandangan 

tanaman dan buah-buahan di samping 
pemandangan-pemandangan ternakan dan ni'mat- 
ni ; mat yang dihasilkan darinya, la mengumpulkan 
pemandangan-pemandangan yang menarik ini ketika 
membicarakan isu kuasa Hakimiyah sama seperti ia 
mengumpulkan pemandangan-pemandangan itu 
ketika membicarakan isu Uluhiyah. Ini membuktikan 
bahawa isu Hakimiyah dan isu Uluhiyah merupakan 
satu isu yang sama dalam 'agidah Islamiyah. 


Dalam pembicaraan yang menyentuh tanaman dan 
buahan-buahan Allah berfirman; 



"Makanlah buah-buahnya apabila ia berbuah dan 
keluarkanlah haknya pada hari dipetikkan buah-buahnya dan 
janganlah kamu memboros kerana Allah tidak sukakan 
orang-orang yang memboros. "( 1 4 1) 

Sedekah Buah-buahan Di Zaman MakJayah 

Perintah mengeluarkan hak hasil tanaman dalam 
bentuk zakat telah membuat setengah-setengah 
riwayat berpendapat bahawa ayat ini adalah ayat 
yang diturunkan di Madinah. Kami telah menyatakan 
pendapat kami dalam kata pengantar surah ini 
bahawa ayat ini diturunkan di Makkah, kerana 
rangkaian ayat-ayat yang diturunkan di Makkah 
dalam surah ini tidak dapat di faham urutannya tanpa 
ayat ini, kerana ayat-ayat selepasnya terputus dari 
ayat-ayat sebelumnya jika ayat ini tertunda sehingga 
ia diturunkan di Madinah. Perintah mengeluarkan hak 
hasil tanaman semasa dipetikkan buah-buahnya tidak 
semestinya hak itu dimaksudkan dengan zakat, 
kerana di sana terdapat riwayat-riwayat mengenai 
ayat ini yang mengatakan bahawa maksud hak dalam 
ayat ini ialah sedekah yang tidak ditentukan 
kuantitinya, sedangkan zakat dengan nisab-nisabnya 

yang ditentukan kuantitinya adalah dijelaskan oleh as- 
Sunnah selepas itu dalam tahun yang Kedua Hijrah. 


Firman Aliah Taala; 


"Dan janganlah kamu memboros, kerana Allah tidak 
sukakan orang-orang yang memboros. "( 141) 


Perintah ini tertuju kepada "cara memberi sedekah" 
dan "cara makan". Mengikut riwayat, para sahabat 
berlumba-lumba memberi sedekah hingga ke tahap 
memboros. Oleh sebab itulah Allah memerintah 
mereka " janganlah kamu memboros, kerana Allah 
tidak sukakan orang-orang yang boros". 



"Makanlah rezeki yang telah dikurniakan Allah kepada kamu 
dan janganlah kamu mengikut jejak langkah syaitan, kerana 
dia adalah musuh kamu yang amat ketara. "(142) 


Ayat ini bertujuan mengingatkan mereka bahawa 
ternakan adalah rezeki dari Allah dan makhluk 
ciptaan-Nya, sedangkan syaitan tidak menciptakan 
suatu apa pun. Oleh sebab itu mengapa mereka 
mengikut peraturan-peraturan syaitan dalam urusan 
rezeki yang dikurniakan Allah? Ayat ini juga bertujuan 
mengingatkan mereka bahawa syaitan adalah musuh 
mereka yang amat nyata. Oleh sebab itu mengapa 
mereka mengikut jejak langkah syaitan, sedang dia 
musuh ketat mereka? 


****** 


(Pentafsiran ayat-ayat 143 - 147) 


Kemudian penjelasan ayat-ayat berikut 
mengemukakan perincian yang halus mengesankan 
tempat-tempat persembunyian kepercayaan- 
kepercayaan jahiliyah yang karut untuk disoroti dan 
didedahkan satu demi satu, secebis demi secebis 
hingga terbuka tembelang kekarutannya yang tidak 
dapat diberi alasan dan tidak dapat dipertahankan. 
Kekarutannya boleh memalukan penganut- 
penganutnya setelah terdedah dalam cahaya yang 
terang dan ketika mereka melihat kepercayaan- 
kepercayaan itu tidak mempunyai apa-apa landasan 
ilmu pengetahuan, hidayat dan kitab suci yang 
terang. 








’.w 1 


(H \ Api \ <s 


"(Dan dari ternakan itu Allah ciptakan) lapan ekor yang 
berpasangan sepasang dari biri-biri dan sepasang dari 
kambing . Tanyalah (kepada orang-orang Musyrikin): Apakah 
Allah telah mengharamkan dua yang jantan dan dua yang 
betina (dari pasangan-pasangan itu)? Kemukakan kepadaku 
keterangan yang berlandaskan ilmu jika kamu orang-orang 
yang benar (143). Juga sepasang dari unta dan sepasang dari 
lembu. Tanyalah kepada mereka : Apakah Allah telah 
mengharamkan dua yang jantan atau dua yang betina (dari 
pasangan-pasangan itu)? Atau apakah Allah mengharamkan 
anak yang dikandung oleh rahim dua betinanya atau apakah 
kamu hadir ketika Allah menyampaikan perintah 
pengharaman ini kepada kamu? Siapakah yang lebih zalim 
dari orang yang melakukan pembohongan terhadap Allah 
untuk menyesatkan manusia tanpa berlandaskan ilmu 
(pengetahuan). Sesungguhnya Allah tidak memberi hidayat 
kepada kaum yang zalim. "(144) 


Inilah ternakan-ternakan yang menjadi isu, dan 
dalam ayat yang lepas telah disebut bahawa ternakan 
ini telah diciptakan Allah untuk mereka, la terdiri dari 
delapan pasang dan setiap pasang mengandungi 
seekor jantan dan seekor betina, iaitu sepasang biri- 
biri dan sepasang kambing. Oleh itu manakah di 
antara dua jenis ini yang diharamkan Allah kepada 
manusia, atau adakah Allah telah mengharamkan 
anak-anak yang dikandung dalam perut? 



"Kemukakanlah kepadaku keterangan yang berlandaskan 
ilmu jika kamu orang-orang yang benar. "(143) 

Perkara-perkara seperti ini tidak boleh di fatwa dan 
diputuskan mengikut andaian, sangkaan dan agakan 
sahaja. Peraturan-peraturan mengenai perkara ini 
tidak boleh diperundangkan tanpa kuasa yang 
tertentu. 


Pasangan-pasangan yang lain ialah pasangan unta 
dan pasangan lembu. Pasangan-pasangan ini juga 
sama, ia mengandungi seekor jantan dan seekor 
betina, oleh itu manakah di antara dua jenis ini yang 
diharamkan Allah, yang jantan atau yang betina atau 
yang diharamkan Allah kepada orang ramai ialah 
anak-anak yang dikandung dalam perut ibunya? Dan 
dari manakah datangnya pengharaman ini? 

"Apakah kamu hadir ketika Allah menyampaikan perintah 
pengharaman ini kepada kamu? "(144) 


Maksudnya, apakah kamu telah hadir dan menyaksi 
sendiri semasa Allah mengeluarkan perintah 
pengharaman yang khusus untuk kamu itu? Kerana 
pengharaman itu tidak seharusnya dilakukan tanpa 
perintah yang diyakini benar dari Allah, dan tidak 
seharusnya dirujukkan kepada andaian dan sangkaan 
sahaja. 


Dengan dalil inilah seluruh urusan perundangan 
harus dikembalikan kepada satu sumber sahaja. 
Dahulu mereka mendakwa bahawa Allah telah 
mensyari'atkan peraturan-peraturan yang telah 
digariskan mereka. Oleh sebab itu Allah memberi 
peringatan dan amaran kepada mereka: 






"Siapakah yang lebih zalim dari orang yang melakukan 
pembohongan terhadap Allah untuk menyesatkan manusia 
tanpa berlandaskan ilmu (pengetahuan) dan sesungguhnya 
Allah tidak memberi hidayat kepada kaum yang zalim. "(144) 

Maksudnya, tiada yang lebih zalim dari orang yang 
melakukan pembohongan terhadap Allah dengan 
mengadakan peraturan-peraturan yang tidak 
diizinkan Allah, kemudian ia mendakwakannya 
sebagai peraturan yang disyari'atkan Allah dengan 
tujuan untuk menyesatkan orang ramai tanpa 
berasaskan ilmu pengetahuan yang benar, la 
sepatutnya merujukkan orang ramai kepada hidayat 
atau kepada andaian. Orang-orang yang seperti itu 
tidak akan diberi hidayat oleh Allah, kerana mereka 
telah memutuskan hubungan dengan punca-punca 
hidayat dan mempersekutukan Allah dengan sesuatu 
yang tidak diturunkan Allah sebarang kuasa yang 
membenarkan mereka berbuat begitu. Sesungguhnya 
Allah tidak memberi hidayat kepada kaum yang zalim. 

Sekarang Allah telah mendedahkan titik kelemahan, 
kekarutan dan keremehan yang wujud dalam 
kepercayaan-kepercayaan, kefahaman-kefahaman 
dan cara tadbir mereka yang tidak berlandaskan ilmu 
pengetahuan, bukti-bukti yang jelas dan asas-asas 
yang kukuh. Di samping itu Allah telah 
mengembalikan kepada kejadian tanaman dan 
ternakan yang ditadbirkan mereka dengan peraturan- 
peraturan ciptaan mereka sendiri atau peraturan- 
peraturan yang disarankan oleh syaitan-syaitan dan 
sekutu-sekutu mereka, sedangkan syaitan-syaitan itu 
tidak pernah menciptakan tanaman dan ternakan itu 
untuk mereka, malah yang menciptakannya ialah 
Allah, Dialah sahaja yang seharusnya memegang 


kuasa Hakimiyah ke atas makhluk-makhluk ciptaan- 
Nya dan ke atas rezeki dan harta-benda yang 
dikurniakan kepada para hamba-Nya. 

Sekarang dalam ayat-ayat yang berikut Allah 
menjelaskan perkara-perkara yang sebenar yang telah 
diharamkan-Nya berlandaskan keterangan yang jelas 
dan wahyu dari Allah bukannya berlandaskan 
sangkaan dan tanggapan yang karut, kerana Allah 
sahaja yang berhak menerajui kuasa Hakimiyah atau 
kuasa perundangan. Dialah sahaja yang berhak 
mengharamkan dan menghalalkan sesuatu tanpa 
campur tangan dan penyertaan manusia. Tiada siapa 
yang berhak menyemak kuasa Hakimiyah dan kuasa 
perundangan Allah. Sehubungan dengan ini Allah 
menyebut setengah-setengah makanan yang khusus 
diharamkan kepada orang-orang Yahudi tetapi tidak 
diharamkan kepada orang-orang Islam. Allah 
mengharamkan makanan itu sebagai hukuman 
terhadap kaum Yahudi kerana mereka melakukan 
kezaliman dan menjauhkan diri dari syari'at Allah: 


Makanan-makanan Yang Diharamkan Allah 


51 ? oj3 








"Katakanlah: Aku tidak dapati dalam perintah-perintah yang 
diwahyukan kepadaku sesuatu makanan yang diharamkan 
kepada orang yang hendak memakannya kecuali makanan 
itu bangkai atau darah yang mengalir atau daging babi 
kerana makanan itu kotor ; atau sembelihan fasiq yang 
disembelih atas nama yang lain dari Allah , tetapi sesiapa 
yang terpaksa memakannya tanpa menginginkan dan makan 
tanpa melampaui batas, maka sesungguhnya Tuhanmu 
Maha Pengampun dan Maha Pengasih (145). Dan Kami telah 
mengharamkan ke atas orang-orang Yahudi segala binatang 
yang berkuku dan dari bahagian lembu dan biri-biri Kami 

telah mengharamkan ke atas mereka lemak-lemaknya 
kecuali lemak yang melekat dipunggungnya atau yang 
melekat di perut besar dan usus-usus atau lemak yang 
bercampur dengan tulang. Itulah balasan Kami terhadap 
mereka kerana perbuatan mereka yang zalim dan 
keterlaluan. Sesungguhnya Kamilah yang benar (146). Dan 
jika mereka mendustakan engkau , maka katakanlah : 
Tuhanmu mempunyai rahmat yang amat luas dan 'azab 
keseksaan-Nya tidak mungkin ditolak dari menimpa kaum 
yang berdosa. "(147) 

Ujar Abu Jaafar ibn Jarir at-Tabari: 

"Allah Yang Maha Terpuji berfirman kepada Nabi 
Muhammad s.a.w.: 'Wahai Muhammad, katakanlah 
kepada mereka yang memperuntukkan sebahagian 
tanaman dan ternakan kepada Allah dan sebahagian 
yang sama diperuntukkan kepada berhala-berhala 
mereka, katakanlah kepada mereka yang mendakwa 
ternakan ini dan tanaman itu haram dimakan kecuali 
mereka yang dikehendaki Allah, katakanlah kepada 
mereka yang mendakwa ternakan ini .haram 
ditunggang dan ternakan itu haram disebut nama 
Allah kerana berbohong terhadap Allah, katakanlah 
kepada mereka yang mengharamkan anak-anak 
dalam perut ternakan-ternakan yang tertentu kepada 
kaum perempuan dan suami-suami mereka, tetapi 
menghaialkannya kepada kaum lelaki mereka, 
katakanlah kepada mereka yang mengharamkan 
setengah-setengah rezeki yang dikurniakan Allah 
kepada mereka kerana berbohong terhadap Allah 
dengan mengatakan bahawa apa yang diharamkan 
mereka itulah yang diharamkan Allah kepada orang 
ramai, tanyalah mereka apakah ada seorang utusan 
dari Allah telah datang kepada kamu mengharamkan 
ternakan-ternakan itu? Terangkan buktinya kepada 
kamil Atau apakah kamu hadir ketika Allah 
mengumumkan pengharaman itu? Apakah kamu 
mendengar sendiri pengharaman itu. Oleh sebab 
itulah kamu mengharamkannya? Kamu adalah 
pembohong jika kamu mendakwa begitu. Kamu tidak 
mungkin mendakwa begitu, kerana jika kamu 
mendakwa begitu orang ramai akan terus tahu 
bahawa kamu adalah pembohong. Wahai 
Muhammad! Katakanlah aku tidak dapati 
keterangan-keterangan dari kitab suci-Nya (Al-Qur'an) 
yang di wahyu dan diturunkan kepadaku sesuatu 
yang diharamkan makan seperti yang telah didakwa 
oleh kamu bahawa Allah telah mengharamkan 
ternakan-ternakan tertentu kecuali makanan itu 
bangkai yang mati tanpa disembelih atau makanan itu 
darah yang dialirkan atau daging babi "kerana ia 
najis" atau binatang sembelihan untuk berhala- 
berhala yang disembelih oleh kaum Musyrikin dengan 
menyebut nama berhala mereka, kerana sembelihan 
itu dilarang dan diharamkan Allah. Setiap orang yang 
beriman dilarang makan sembelihan Yang seperti itu 
kerana ia dikira bangkai. 

"Ini adalah satu pengumuman dari Allah 
Azzawajalla kepada kaum Musyrikin yang telah 
mempertikaikan Nabi Muhammad s.a.w. dan para 
sahabatnya kerana mengharamkan bangkai. Allah 
mengumumkan bahawa apa yang dipertikai dan 


dipertahankan mereka itulah yang diharamkan Allah 
dan apa yang diharamkan mereka itulah yang 
dihalalkan Allah dan mereka telah berdusta apabila 
menghubungkan pengharaman itu kepada Allah." 


Ujar Ibn Jarir at-Tabari lagi ketika mentafsirkan ayat 
berikut: 



"Sesiapa yang terpaksa memakannya tanpa mengingininya 
dan makan tanpa melampaui batas , , maka sesungguhnya 
Tuhanmu Maha Pengampun dan Maha Pengasih."(145) 


"Tujuannya, sesiapa yang terpaksa makan makanan 
yang diharamkan Allah seperti bangkai, darah yang 
dialirkan, daging babi atau binatang yang disembelih 
kerana yang lain dari Allah, sedangkan ia tidak 
makannya secara keterlaluan, iaitu makan dengan 
selera keinginan berlazat-lazat bukannya makan 
sekadar desakan kelaparan, atau ia makan tanpa 
melewati had yang ditentu dan dibenarkan Allah 
kepadanya, iaitu makan sekadar menghilangkan 
perasaan takut binasa kerana tidak makan dan tidak 
lebih dari itu. Siapa yang berbuat begitu, maka ia 
dikira tidak berdosa kerana "sesungguhnya Allah 
Maha Pengampun" terhadap perbuatannya, iaitu 
Allah melindunginya dan tidak mengenakan hukuman 
ke atasnya. Jika Allah kehendaki tentulah Dia 
mengenakan hukuman ke atasnya. Allah Maha 
Pengasih terhadap para hamba-Nya, oleh sebab itu 
Dia membenarkan mereka makan makanan yang 
haram ketika benar-benar terdesak, dan jika Allah 
kehendaki tentulah Dia mengharamkan dan melarang 
mereka dari memakannya." 

Mengenai had dharurat atau had keterdesakan 
yang mengharuskan makan makanan yang 
diharamkan itu, maka di sana terdapat perselisihan 
pendapat fiqhiyyah. Satu pendapat mengatakan ia di 
harus makan sekadar menyelamatkan nyawa sahaja 
apabila dikhuatiri binasa kerana tidak makan. Satu 
pendapat yang lain mengatakan ia di harus makan 
sekadar cukup dan kenyang. Sementara satu 
pendapat yang lain lagi berkata bahawa ia dibenarkan 
makan sekadar cukup dan dibenarkan pula 
menyimpan makanan itu untuk dimakan beberapa 
kali lagi jika dikhuatiri putus makanan. Kami tidak 
ingin memasuki ke dalam perincian hukum-hukum 
furu'. Oleh itu cukuplah setakat ini sahaja. 

Allah telah mengharamkan kepada kaum Yahudi 
makan binatang-binatang ternakan yang berkuku, 
iaitu setiap binatang yang mempunyai kuku-kuku 
yang tidak terbelah seperti unta, burung kasawari, 
serati dan itik. Begitu juga Allah telah mengharamkan 
kepada mereka lemak lembu dan kambing kecuali 
lemak di bahagian belakang atau lemak yang 
membalut usus atau lemak yang bercampur dengan 
tulang. Pengharaman ini merupakan hukuman dan 
balasan Allah terhadap mereka kerana melanggar 
perintah Allah dan syari'at-Nya: 

"Dan Kami telah mengharamkan ke atas orang-orang 
Yahudi segala binatang yang berkuku dan dari bahagian 
lembu dan biri-biri Kami telah mengharamkan ke atas 
mereka iemak-lemaknya kecuali lemak yang melekat 
dipunggungnya atau yang melekat di perut besar dan usus- 
usus atau lemak yang bercampur dengan tulang. Itulah 
balasan Kami terhadap mereka kerana perbuatan mereka 
yang zalim dan keterlaluan. Sesungguhnya Kamilah yang 
benar. "(146) 




Ayat ini menjelaskan sebab pengharaman itu, iaitu 
satu sebab yang khusus berkaitan dengan kaum 
Yahudi sahaja, dan seterusnya menyatakan bahawa 
indah sebab yang sebenar bagi pengharaman itu, 
bukannya kerana sebab seperti yang didakwakan oleh 
mereka yang mengatakan pengharaman itu 
disebabkan kerana Israel atau Nabi Yaakub a.s. 


Pernyataan ayat ini mengandungi galakan ke arah 
mendapat rahmat Aliah dan dalam masa yang sama 
juga mengandungi ancaman supaya menggeruni 
hukuman dan 'azab Allah. Sebagai Pencipta hati 
manusia, Allah telah berbicara dengannya 
menggunakan dengan cara galakan dan ancaman 
kedua-dua sekali supaya hati itu tergerak untuk 
menyambut dan menyahut seruan-Nya. 

****** 

(Pentafsiran ayat-ayat 148 - 149) 

Apabila penjelasan itu sampai ke tahap yang 
membuat mereka terkepung dan menghadapi jalan 
buntu, maka Allah mendedahkan pintu lari mereka 
yang terakhir, di mana mereka merujukkan kesyirikan 
mereka, kefahaman dan tadbir mereka yang sesat 
dengan mengatakan bahawa mereka melakukan 
kesyirikan dan perbuatan yang sesat itu secara 
dipaksa bukan secara pilihan mereka sendiri, kerana 
jika Allah kehendaki agar perbuatan syirik dan sesat 
itu tidak dilakukan mereka tentulah Allah menahan 
mereka dari melakukannya dengan qudrat kuasa-Nya 
yang tidak dapat digugatkan oleh suatu apa pun: 

Mereka Merujukkan Kesyirikan Mereka Kepada Allah 


moyang mereka telah mengharamkan makanan itu ke 
atas dirinya lalu mereka turut mengharamkannya 
kepada diri* mereka. Sebenarnya makanan itu 
dahulunya dihalalkan kepada Nabi Yaakub, kemudian 
Allah mengharamkannya kepada mereka setelah 
mereka melanggar perintah Allah, iaitu Allah 
menghukum mereka dengan mengharamkan 
makanan yang baik itu kepada mereka. 



" Dan jika mereka mendustakan engkau ; maka katakanlah: 
Tuhanmu mempunyai rahmat yang amat luas dan ' azab 
keseksaan-Nya tidak mungkin ditolak dari menimpa kaum 
yang berdosa. "( 1 47) 

Maksudnya, katakanlah kepada mereka bahawa 
Tuhan kamu menyediakan limpah rahmat yang amat 
luas terhadap kami dan terhadap para hamba-Nya 
yang beriman dan seterusnya terhadap seluruh 
makhluk yang lain. Rahmat Allah adalah meliputi 
orang yang baik dan orang yang jahat dan Allah tidak 
bertindak segera menghukumkan orang yang 
bersalah kerana sifat-Nya Yang Maha Sabar dan Maha 
Kasihan Belas di samping kerana setengah-setengah 
orang yang bersalah itu mungkin ada yang akan 
bertaubat kepada Allah. Hukuman Allah memang 
keras dan hukuman ipi tidak terhindar dari orang- 
orang yang melakukan kesalahan kecuali kerana 
kesabaran-Nya dan kerana keputusan-Nya 
menangguhkan hukuman itu hingga ke satu masa 
yang tertentu (Qiamat). 



"Orang-orang yang mempersekutukan Allah akan berkata: 
jika Allah kehendaki tentulah kami dan datuk nenek kami 
tidak mempersekutukan-Nya dan tentulah kami tidak 
mengharamkan sesuatu apapun. Demikianlah juga orang- 
orang sebelum mereka telah berdusta sehingga mereka telah 
pun mengecapi ' azab keseksaan kami. Katakanlah kepada 
mereka : Adakah kamu mempunyai ilmu pengetahuan 
hingga kamu sanggup mengeluarkan (buktinya) kepada 
kami ? Sebenarnya kamu tidak mengikut kecuali hanya 
sangkaan sahaja dan kamu sebenarnya tidak 
mengemukakan apa-apa kecuali berbohong sahaja (148). 
Katakanlah: Allah mempunyai hujah yang kuat dan jelas. Jika 
Allah kehendaki tentulah Dia memberi hidayat kepada kamu 
sekalian. "(149) 

Persoalan paksaan dan pilihan ( ) 

telah menimbulkan banyak perdebatan yang hangat 
dalam sejarah pemikiran Islam yang berlaku di antara 

golongan ahli as-Sunnah dengan golongan al- 
Mu'tazilah, golongan Jabariyah dan golongan 
Murjiah. Ilmu-ilmu falsafah, logik Greek dan ilmu 
ketuhanan Masihiyah turut campur dalam perdebatan 
ini dan mengakibatkan persoalan ini menjadi begitu 
rumit hingga tidak dikenali oleh cara pemikiran islam 
yang bersifat jelas dan berpijak di bumi kenyataan. 
Jika persoalan ini diolahkan secara langsung mengikut 
methodologi Al-Qur'an yang mudah dan serius 
tentulah persoalan ini tidak menjadi begitu sulit dan 
tentulah ia tidak menempuh jalan yang telah 
ditempuhnya itu. 

Kini kita berdepan dengan dakwaan dan dalihan 
kaum Musyrikin dan bagaimana Allah menjawabnya, 
dan di sini kita dapati persoalan itu ditangani sebagai 
satu persoalan yang sangat jelas, mudah dan terbatas: 



"Orang-orang yang mempersekutukan Allah akan berkata: 
Jika Allah kehendaki tentulah kami dan datuk nenek kami 
tidak mempersekutukan-Nya dan tentulah kami tidak 
mengharamkan suatu apa pun. "(148) 

Di sini mereka merujukkan kepada Allah kesyirikan 
mereka dan kesyirikan datuk nenek mereka, juga 
perbuatan mereka yang mengharamkan sesuatu yang 
tidak diharamkan Allah, juga dakwaan mereka yang 
tidak berasaskan ilmu dan dalil bahawa apa yang 
diharamkan mereka merupakan sebahagian dari 
syari'at Allah. Mereka merujukkan semuanya itu 
kepada kehendak masyi'ah Allah terhadap mereka 
dan jika Allah kehendaki tentulah mereka tidak dapat 
mempersekutukan-Nya dan tidak dapat 
mengharamkan suatu apa pun. 

Bagaimana Allah menjawab perkataan kaum 
Musyrikin ini? Allah telah menjawab perkataan itu 
dengan menyatakan bahawa mereka telah berdusta 
sama seperti yang telah dilakukan oleh pendusta- 
pendusta sebelum mereka yang telah menerima 'azab 
Allah dan 'azab yang sama juga sedang ditunggu oleh 
pendusta-pendusta yang baru: 



"Demikianlah juga orang-orang sebelum mereka telah 
berdusta sehingga mereka telah pun mengecapi 'azab 
keseksaan Kami. "( 1 48) 


Inilah jawapan yang merupakan satu goncangan 
yang menggerakkan perasaan mereka, menyedarkan 
mereka dari kelalaian dan membimbing mereka ke 
arah keinsafan untuk mengambil contoh teladan. 

Sentuhan yang kedua dalam ayat berikut ialah 
membetulkan cara mereka berfikir dan menilai, iaitu 
Allah telah mengeluarkan perintah-perintah dan 
larangan-larangan-Nya yang jelas dan semua perkara 


ini termasuk dalam lingkungan keupayaan mereka 
mengetahuinya dengan ilmu yang yakin, tetapi 
perkara-perkara yang berhubung dengan kehendak 
masyi'ah Allah, maka perkara-perkara ini merupakan 
perkara-perkara atau hakikat-hakikat ghaib yang di 
luar keupayaan mereka untuk mengetahuinya, jadi, 
bagaimana mereka mendakwa mengetahuinya? Dan 
jika mereka tidak mengetahuinya dengan yakin, 
bagaimana mereka merujukkan kepadanya: 


'ZM fei|5oL 


"Katakanlah kepada mereka: Adakah kamu mempunyai ilmu 
pengetahuan hingga kamu sanggup mengeluarkan 
(buktinya) kepada Kami? Sebenarnya kamu tidak mengikut 
kecuali hanya sangkaan sahaja dan sebenarnya kamu tidak 
mengemukakan apa-apa kecuali hanya berbohong 
sahaja. "(148) 


Allah telah menetapkan perintah-perintah dan 
larangan-larangan-Nya yang dapat diketahui dengan 
yakin. Oleh sebab itu mengapa mereka tinggalkan 
perkara-perkara yang dapat diketahui dengan yakin 
ini untuk meraba-raba di kawasan lembah yang tidak 
diketahui mereka? 


Inilah jawapan muktamad dalam- persoalan ini. Allah 
tidak mentaklifkan manusia mengetahui liku-liku 
kehendak masyi'ah Allah dan rahsia-rahsia 
perencanaan-Nya yang ghaib untuk menyelaraskan 
diri mereka dengannya, tetapi Allah mentaklifkan 
mereka supaya mengetahui perintah-perintah dan 
larangan-larangan-Nya agar mereka menyelaraskan 
diri mereka dengannya dan apabila mereka berusaha 
seperti ini, maka Allah S.W.T. telah menjelaskan 
bahawa Dia akan menunjukkan kepada mereka jalan 
menuju kepada-Nya dan membuka pintu hati mereka 
menerima islam. Inilah penjelasan yang cukup untuk 
mereka dalam persoalan ini, di mana - dalam aspek 
realitinya yang praktikal - ia kelihatan begitu mudah, 
jelas dan bersih dari kekaburan dan kesewenang- 
wenang yang wujud dalam perdebatan mengenai 
persoalan ini. 

Allah memang berkuasa - jika Dia kehendaki - untuk 
menciptakan manusia dari awal iagi dengan sifat 
semulajadi yang hanya mengenal hidayat sahaja atau 
untuk memaksa manusia mengikut hidayat sahaja 
atau untuk mencampakkan hidayat ke dalam hati 
manusia lalu mereka mendapat hidayat tanpa 
paksaan, tetapi Allah S.W.T. tidak berkehendak 
begitu, malah Dia berkehendak menguji manusia 
dengan mengurniakan kepada mereka daya 
kebolehan untuk menjurus ke arah hidayat atau ke 
arah kesesatan agar hanyut dalam kesesatan dan 
kejahilan mereka. Dan undang-undang Allah 
berlangsung mengikut kehendak masyi'ah-Nya: 

"Katakanlah: Allah mempunyai hujah yang kuat dan jelas. 
Jika Allah kehendaki tentulah Dia memberi hidayat kepada 
kamu sekalian. "(149) 

Persoalan ini adalah satu persoalan yang terang, la 
diterangkan dengan gambaran yang mudah, yang 
dapat di faham oleh daya pemahaman manusia, 
sedangkan perdebatan mengenai persoalan ini 
dengan menggunakan susunan kata yang sukar 
merupakan satu perdebatan yang asing kepada 
tanggapan Islam dan kepada methodologi pemikiran 
Islam, dan perdebatan itu juga, baik mengenai 
perbahasan falsafah mahupun mengenai perbahasan 
ilmu ketuhanan, tidak membawa kepada satu natijah 
yang mententeramkan hati, kerana perdebatan itu 
mengolahkan persoalan ini dengan cara yang tidak 
sesuai dengan Tabi'atnya. 

Tabi'at dari hakikat sesuatu itulah yang menentukan 
cara untuk menangani dan mengungkapkannya, 
misalnya hakikat yang bersifat kebendaan boleh 
ditangani dengan cara menggunakan ujian-ujian 
makmal, dan hakikat yang berhubung dengan 
matematik ditangani dengan menggunakan andaian- 
andaian mental, dan hakikat yang mengenai sesuatu 
yang di luar lingkungan ini pastilah ditangani dengan 
menggunakan cara yang lain pula sebagaimana yang 
telah kami katakan sebelum ini, iaitu dengan 
menggunakan cara menghayati hakikat ini secara 
amali di bidangnya yang amali, dan mengungkapkan 
hakikat ini dengan cara yang lain dari cara persoalan- 
persoalan aqliyah yang di guna dalam setiap 
perdebatan yang berlaku di sekitarnya dahulu dan 
sekarang. 

Di samping itu, tujuan kedatangan agama ini ialah 
untuk merealisasikan satu realitinya yang praktikal 
yang digariskan dalam bentuk perintah-perintah dan 
larangan-larangan yang jelas. Oleh sebab itu 
perbuatan merujukkan kepada kehendak masyi'ah 
Allah yang ghaib itu merupakan satu perbuatan 
memasukkan diri ke dalam zon padang gurun tanpa 
jalan-jalan yang dapat dilalui, menyebabkan akal 
menerokai zon itu tanpa dipimpin oleh pemandu dan 
menyebabkan tenaga terbuang percuma, sedangkan 
tenaga itu seharusnya digunakan untuk melakukan 
usaha-usaha positif yang berpijak di bumi kenyataan. 

****** 


(Pentafsiran ayat 150) 


Pada akhirnya Allah S.W.T. mengarah Rasulullah 
s.a.w. supaya mencabar kaum Musyrikin 
mengemukakan saksi dalam isu perundangan 
sebagaimana sebelum ini beliau telah mencabar 
mereka supaya mengemukakan saksi dalam isu 
Uluhiyah di bahagian pertama surah ini, di mana Allah 
berfirman kepada beliau: 




"Katakanlah: Kesaksian siapakah yang lebih besar? 
Katakanlah: Kesaksian Allah. Dialah yang menjadi saksi 
diantara~Ku dan kamu. Dan AI~Qur'an ini telah diwahyukan 
kepadaku supaya aku memberi peringatan kepada kamu dan 
kepada orang yang sampai Al-OuKan ini kepadanya. Apakah 
kamu benar-benar mengaku ada tuhan-tuhan yang lain di 
samping Allah? Katakanlah: Aku sekali-kali tidak mengaku. 
Katakanlah: Sesungguhnya Dia sahaja Tuhan Yang Maha Esa 
dan sesungguhnya aku berlepas diri dari segala sekutu yang 
disekutukan Allah dengan-Nya."(1 9) 

Dan di sini pula Allah berfirman kepada beliau: 

Kuasa HaJdmiyah Allah Yang Tidak 
Boleh Disyarikati Oleh Sesiapa Pun 

"Katakanlah (kepada mereka): Bawalah saksi-saksi kamu 
yang mengaku menyaksi sendiri bahawa Allah telah 
mengharamkan makanan-makanan yang diharamkan kamu 
ini. Dan jika mereka tampil memberi kesaksian (secara 
dusta), maka janganlah engkau turut memberi kesaksian 
bersama mereka (membenarkan kesaksian mereka ), dan 
janganlah engkau ikut hawa nafsu orang-orang yang tidak 
beriman kepada hari Akhirat dan mereka pula menyamakan 
Tuhan mereka dengan makh!uk."(1 50) 


Inilah satu cabaran yang besar dan tegas, yang 
menunjukkan dengan jelas Tabi'at agama ini yang 
menyamakan di antara syirik yang terang dalam 
bentuk menyembah tuhan-tuhan yang lain di samping 
menyembah Allah, dan syirik dalam bentuk 
mempraktikkan kuasa Hakimiyah, iaitu mengadakan 
undang-undang untuk manusia yang tidak diizinkan 
Allah tanpa menghiraukan dakwaan mereka yang 
mengatakan bahawa undang-undang yang digariskan 
mereka adalah undang-undang Allah. Agama ini juga 
mengecap orang-orang yang melakukan perbuatan 
itu sebagai orang-orang yang mendustakan ayat-ayat 
Allah dan tidak percaya kepada hari Akhirat serta 
menyamakan Allah dengan makhluk apabila mereka 
mengadakan tandingan-tandingan yang menyamai 
Allah. 


Ayat ini sama dengan ayat yang pertama surah ini 
ketika menyifatkan orang-orang kafir: 

“ Segala sanjungan terpulang kepada Allah yang telah 
menciptakan langit dan bumi dan mengadakan kegelapan- 
kegelapan dan cahaya i, kemudian orang-orang yang kafir 
menyamakan Tuhan mereka dengan makhluk."(1) 


Begitu juga Ailah S.W.T. menghukumkan mereka 
sebagai orang-orang yang tidak beriman kepada hari 
Akhirat kerana orang yang beriman kepada hari 
Akhirat dan yakin akan menemui Allah pada hari 
Qiamat tidak akan berani mencabul Uluhiyah Allah 
dan tidak akan berani mendakwa mempunyai hak 
kepunyaan Allah yang tertentu kepada-Nya sahaja, 
iaitu hak Hakimiyah yang mutlak dalam kehidupan 
manusia dan kuasa ini diungkapkan dalam hukum 
qadha' dan qadar-Nya dan di dalam undang-undang 
syari'at-Nya dan dalam hukuman-hukuman-Nya. 


Inilah hukuman Allah terhadap mereka yang 
merampas kuasa Hakimiyah dan menggunakan kuasa 
itu untuk membuat undang-undang sendiri supaya 
diikuti manusia tanpa menghiraukan dakwaan mereka 
bahawa undang-undang ciptaan mereka adalah dari 
syari'at Allah. Selepas hukuman Allah ini tiada 
pendapat dari sesiapa pun yang boleh diterima dalam 
isu yang amat penting ini. 

Jika kita ingin memahami mengapa Allah S.W.T. 
mengeluarkan hukuman yang sedemikian, mengapa 
Allah sifatkan mereka sebagai orang-orang yang 
mendustakan ayat-ayat-Nya dan tidak berfirman 
kepada hari Akhirat, juga sebagai orang-orang 
Musyrikin yang menyamakan Allah dengan makhluk, 
maka seharusnya kita berusaha memahaminya, 
kerana usaha mengkaji dan meneliti hikmat 
kebijaksanaan Allah yang tersirat dalam undang- 
undang dan syari'at-Nya dan dalam keputusan- 
keputusan dan hukuman-hukumanNya adalah satu 
usaha yang dituntut dari setiap orang Islam. 

Allah telah menghukum orang-orang yang 
menciptakan undang-undang dari rekaan sendiri 
supaya diikuti manusia - walaupun mereka mendakwa 
undang-undang itu diambil dari syari'at Allah - 
sebagai orang-orang yang menolak ayat-ayat Allah, 
kerana jika "ayat-ayat Allah" itu diertikan dengan 
makna "kejadian-kejadian alam yang menjadi bukti 
keesaan Allah", maka seluruh kejadian alam 
menyaksikan bahawa hanya Allah sahaja Tuhan 
Pencipta dan Pemberi Rezeki, sedangkan Tuhan 
Pencipta dan Pemberi Rezeki itulah Tuhan Pemilik 
yang menguasai seluruh alam buana. Bertolak dari 
hakikat ini Allah sahaja yang pasti berhak menerajui 
pentadbiran, pengendalian, pemerintahan dan 
perundangan. Oleh kerana itu sesiapa yang tidak 
mengkhususkan kuasa Hakimiyah itu kepada Allah 
sahaja, bererti ia menolak pengakuan dan penyaksian 
kejadian-kejadian alam yang menjadi bukti-bukti 
keesaan Allah. Dan jika ayat-ayat Allah itu diertikan 
dengan makna "ayat-ayat AI-Qur'an", maka bererti 
mereka menolak ayat-ayat Al-Qur'an yang terang- 
terang menjelaskan bahawa kuasa Hakimiyah dalam 
kehidupan manusia wajib dikhususkan kepada Allah 
S.W.T. sahaja, dan bahawa syari'at Aliah wajib dipakai 
sebagai undang-undang yang tunggal dan seluruh 
manusia wajib ditundukkan kepada Allah Yang Maha 
Esa sahaja melalui pelaksanaan syari'at Allah yang 
berkuatkuasa dan dominan. 


Dan pada akhirnya Allah menghukumkan mereka 
sebagai orang-orang yang menyamakan Allah dengan 
makhluk, iaitu orang-orang yang melakukan 
perbuatan syirik yang menjadi sifat orang-orang kafir, 
kerana jika mereka benar mentauhidkan Allah 
tentulah mereka tidak akan menerima dakwaan 
mana-mana hamba Allah yang mengaku mempunyai 
kuasa Hakimiyah dan menggunakan kuasa itu tanpa 
mendapat apa-apa bantahan dari mereka. 

Pada hemat kami inilah sebab dan alasan mengapa 
Allah menghukumkan orang-orang yang 
menggunakan kuasa Hakimiyah dan mengadakan 
undang-undang yang tidak diizinkan Allah supaya 
diikuti manusia sebagai orang-orang yang 
mendustakan ayat-ayat Allah dan tidak beriman 
kepada hari Akhirat serta melakukan perbuatan syirik 
yang menjadikan seseorang itu kafir. Hukuman dan 
keputusan Allah itu tidak dapat dipertikaikan oleh 
mana-mana Muslim. Kata pemutus telah dikeluarkan 
Allah dalam persoalan ini dan tiada siapa yang 
berkuasa membantahnya. Oleh sebab itu setiap 
Muslim harus mengetahui bagaimana seharusnya 
mereka bersopan santun menghormati keputusan 
Allah Yang Maha Perkasa dan Maha Bijaksana. 

****** 

(Pentafsiran ayat-ayat 151 - 153) 


Selepas senario mengemukakan saksi dan menolak 
perkara-perkara yang diharamkan mereka, maka ayat- 
ayat yang berikut mengemukakan pernyataan- 
pernyataan mengenai perkara-perkara sebenar yang 
diharamkan Allah di samping beberapa perintah dan 
taklif-taklif yang haram dilanggarkan. Pengharaman- 
pengharaman itu dimulai dengan perkara utama yang 
diharamkan, iaitu perbuatan syirik terhadap Allah, 
kerana ia merupakan dasar utama yang pasti 
ditegakkan supaya menjadi asas segala perkara yang 
di haram dan dilarangkan Allah kepada sesiapa yang 
menjunjung perintah Allah dan memeluk Islam: 

" Katakanlah (kepada mereka):. Marilah aku bacakan kepada 
kamu perkara-perkara yang telah diharamkan Tuhan kamu 
kepada kamu ; iaitu janganlah kamu mempersekutukan-Nya 
dengan suatu apa pun. Dan hendaklah kamu memberi 
layanan yang baik kepada dua ibubapa . Dan janganlah kamu 
membunuh anak-anak kamu kerana takutkan kemiskinan i, 
kerana Kamilah yang memberi rezeki kepada kamu dan 
kepada mereka. Dan janganlah kamu menghampiri 
perbuatan-perbuatan yang keji baik yang zahir mahupun 
yang batin. Dan janganlah kamu membunuh jiwa yang 
diharamkan Allah kecuali dengan suatu sebab yang benar. 
Itulah perkara-perkara yang telah diperintahkan Allah 
kepada kamu supaya kamu memahaminya (151). Dan 
janganlah kamu menghampiri harta anak yatim kecuali 
dengan cara yang paling baik sehingga ia meningkat umur 
dewasa. Dan sempurnakanlah sukatan dan timbangan 
dengan adil. Kami tidak mentaklifkan seseorang melainkan 
sekadar keupayaannya. Dan apabila kamu berkata 
(menjatuhkan hukuman atau memberi keterangan ), maka 
hendaklah kamu berlaku adil walaupun terhadap anggota 
keluarga kamu. Dan hendaklah kamu sempurnakan 
perjanjian kamu dengan Allah. Itulah tugas-tugas yang telah . 
diperintahkan Allah kepada kamu supaya kamu mengambil 
peringatan (152). Dan sesungguhnya inilah jalan-Ku yang 
lurus. Oleh itu hendaklah kamu ikutinya dan janganlah kamu 
mengikut jalan-jalan yang lain , kerana perbuatan itu akan 
menyimpangsiurkan kamu dari jalan-Nya. Itulah tugas-tugas, 
yang telah diperintahkan Allah kepada kamu supaya kamu 
bertaqwa?"(153) 

Apabila kita meneliti perintah-perintah ini, yang 
dikemukakan dalam konteks pembicaraan mengenai 
peraturan-peraturan ternakan dan hasil tanaman, 
mengenai tanggapan-tanggapan jahiliyah yang salah, 
kefahaman-kefahamannya yang tersasul dan tata 


tadbirnya yang karut, maka ternyata bahawa 
perintah-perintah itu merupakan asas utama agama 
ini, iaitu asas bagi hati nurani yang hidup dengan 
kepercayaan tauhid, asas bagi kehidupan keluarga 
dengan generasi-generasinya yang bersilih ganti, asas 
bagi kehidupan masyarakat yang berlandaskan takaful 
dan bersih dalam segala hubungan muamalah yang 
berlangsung dalam masyarakat dan seterusnya ia 
merupakan asas bagi kehidupan insaniyah dan hak- 
hak orang ramai yang dikawal dengan jaminan- 
jaminan, iaitu kehidupan insaniyah yang mempunyai 
pertalian dengan perjanjian Allah dan bertitik tolak 
dengan mentauhidkan Allah. 


Apabila kita meneliti pernyataan akhir dari perintah- 
perintah ini, kita dapati Allah S.W.T. menyatakan 
dengan penuh ketegasan bahawa perintah-perintah 
itu merupakan jalan-Nya yang lurus dan segala jalan 
yang lain darinya adalah jalan-jalan yang membawa 
manusia tersimpang-siur dari jalan lurusnya yang 
tunggal yang menyampaikan kepada-Nya. 


Persoalan yang dibicarakan oleh tiga ayat tadi 
adalah satu persoalan yang amat besar yang 
dikemukakan selepas persoalan membicarakan 
(peraturan Jahiliyah yang karut) yang kelihatan 
semacam imbasan sampingan mengenai jahiliyah, 
sedangkan persoalan itu pada hakikatnya merupakan 
satu persoalan pokok agama ini, kerana hubungannya 
yang rapat dengan perintah-perintah umum yang 
amat penting ini. 






"Katakanlah (kepada mereka): Marilah aku bacakan kepada 
kamu perkara-perkara yang telah diharamkan Allah kepada 
kamu." (151) 


Maksudnya, katakanlah: Marilah ke sini kerana aku 
mahu jelaskan kepada kamu perkara-perkara yang 
sebenar yang telah diharamkan oleh Tuhan kamu, 
bukannya perkara-perkara yang kamu dakwa 
diharamkan oleh Allah. Yang mengumumkan 
pengharaman itu ialah "Tuhan kamu", satu-satunya 
otoriti yang memiliki kuasa Rububiyah iaitu kuasa 
menjaga, memelihara, mendidik, membimbing, 
mengarah, memerintah dan menghukum. Jadi 
pengharaman itu memanglah dari bidang ikhtisas dan 
kuasa-Nya. Di sini yang mengharamkan perkara itu 
ialah "ar-Rabb" (Tuhan yang menjaga dan 
memelihara) dan hanya Allah sahaja yang semestinya 
menjadi Tuhan yang menjaga dan memelihara. 



"Janganlah kamu mempersekutukan-Nya dengan suatu apa 
pun. "(151) 


Pengi'tirafan Yang Mutlak Terhadap 
Rububiyah Dan Hakimtyah AUah 

Yang menjadi asas struktur 'aqidah dan asas 
rujukan segala taklif dan fardhu-fardhu yang 
diwajibkan, yang menjadi asas sebelum memasuki ke 

dalam persoalan peraturan-peraturan, persoalan 
undang-undang syari'at dan hukum-hukum ialah 
setiap orang harus lebih dahulu membuat pengakuan 
bahawa hanya Allah sahaja yang memiliki kuasa 
Rububiyah dalam kehidupan mereka sebagaimana 
mereka membuat pengakuan terhadap Uluhiyah Allah 
Yang Maha Esa dalam 'aqidah mereka. Setiap mereka 
tidak mempersekutukan sesiapa pun dalam Uluhiyah 
dan Rububiyah Allah dan mengakui bahawa hanya 
Allah Yang Maha Esa sahaja yang berhak memegang 
teraju pengendalian dan pentadbiran urusan alam 
buana di bidang penentuan sebab-sebab dan qadha' 
qadar, di samping mengakui hanya Allah Yang Maha 
Esa sahaja yang berhak mengendalikan urusan para 
hamba-Nya di alam hukum-hukum,undang-undang 
dan peraturan-peraturan. 

Itulah asas pengakuan yang membersihkan hati 
nurani dari kekotoran syirik, membersihkan akal dari 
kekotoran ' kepercayaan-kepercayaan khurafat, 
membersihkan masyarakat dari adat-adat jahiliyah 
yang karut dan seterusnya membersihkan hidup dari 
perhambaan terhadap sesama manusia. 

Syirik dalam segala bentuk dan rupanya adalah 
perkara utama yang diharamkan kerana syirik 
merupakan punca yang membawa kepada segala 
perbuatan yang haram dan merupakan kemungkaran 
utama yang wajib ditentang habis-habisan sehingga 
manusia mengakui tiada Tuhan bagi mereka selain 
Allah, tiada Tuhan yang memelihara mereka selain 
Allah, tiada Tuhan yang menghukum dan mengadili 
mereka selain Allah, tiada Tuhan yang menentukan 
undang-undang kepada mereka selain Allah. Ini 
samalah dengan amalan mereka tidak melakukan 
sebarang syi'ar ibadat kepada yang lain dari Allah. 

Kepercayaan tauhid pada umumnya merupakan 
asas utama yang tiada suatu asas yang lain yang 
segagah dan sepenting dengannya baik berupa 
ibadat, akhlak atau amalan. 

Berdasarkan hakikat ini seluruh perintah yang 
disenaraikan dalam ayat ini dimulakan dengan asas 
tauhid: 



"Jangan kamu mempersekutukan-Nya dengan suatu apa 
pun "(t SI) 

Di sini kita harus melihat kembali kepada 
pembicaraan sebelum dikemukakan perintah-perintah 
ini supaya kita mengetahui apakah maksud syirik yang 
menjadi perkara pertama yang disebut dalam senarai 
perintah-perintah itu. Pembicaraan sebelum itu ialah 
mengenai satu isu yang tertentu iaitu isu 
perundangan dan menjalankan kuasa Hakimiyah 
mengeluarkan undang-undang, dan satu ayat 
sebelumnya ialah mengenai senario cabaran supaya 
mereka mengemukakan saksi, dan eloklah kita 
sebutkan ayat ini semula di sini: 

" Katakanlah (kepada mereka): Bawalah saksi-saksi kamu 
yang mengaku menyaksi sendiri bahawa Allah telah 
mengharamkan makanan-makanan yang diharamkan kamu 
ini. Dan jika mereka tampil memberi kesaksian (secara 
dusta), maka janganlah engkau turut memberi kesaksian 
bersama m'ereka (membenarkan kesaksian mereka ) t dan 
janganlah engkau ikut hawa nafsu orang-orang yang tidak 
beriman kepada hari Akhirat dan mereka pula menyamakan 
Tuhan mereka dengan makhluk."(1 50) 


Kita wajib mengingati ayat ini dan ulasan 
mengenainya yang telah kami bentangkan dalam 
lembaran-lembaran yang silam supaya kita 
mengetahui apakah bentuk syirik yang dimaksudkan 
oleh Al-Qur'an di sini dan dijadikannya sebagai 
perkara larangannya yang pertama? Jelas sekali 
bahawa yang dimaksudkan dengan syirik di sini ialah 
syirik dalam i'tiqad, juga syirik dalam hak kuasa 
Hakimiyah. Keterangan ayat ini jelas dan hubung 
kaitnya juga jelas. 


Persoalan Hakimiyah Telah Menjadi Persoalan 
Pinggiran Dalam Dunia Islam Pada Hari Ini 

Kita perlu kepada peringatan yang berterusan ini, 
kerana usaha-usaha yang telah dilakukan syaitan- 
syaitan untuk menjauhkan agama ini dari konsep- 
konsepnya yang asasi telah membawa hasil-hasil 
kejayaan, iaitu mereka telah berjaya menjadikan 
persoalan Hakimiyah terganjak dari ruang tapak 
'aqidah dan terpisah dari asas i'tiqad. Oleh sebab itu 
kita melihat orang-orang Islam termasuk mereka yang 
sangat ghairah terhadap Islam hanya banyak 
berbincang mengenai masalah-masalah membetulkan 
amalan ibadat atau mengecam keruntuhan akhlak 
atau sesuatu persoalan undang-undang yang 
bertentangan dengan Islam, tetapi mereka tidak 
membincangkan tentang dasar Hakimiyah itu sendiri 
dan kedudukannya dalam 'aqidah Islam. Mereka sibuk 
menentang kemungkaran sampingan yang kecil, 
tetapi mereka tidak mengecam kemungkaran yang 
paling besar, iaitu kemungkaran menegakkan 
kehidupan manusia tanpa berlandaskan 'aqidah 
tauhid atau tanpa mengkhususkan kuasa Hakimiyah 
kepada Allah S.W.T. sahaja. 

Sebelum menyampaikan perintah yang lain, Allah 
lebih dahulu menyampaikan perintah melarang 
mereka mempersekutukan Allah dengan segala 
sesuatu yang lain. Ia menyampaikan perintah itu 
dalam satu penjelasan Al-Qur'an yang menentukan 
pengertian syirik yang menjadi perkara larangan 

pertama yang disebut dalam senarai perintah-perintah 
itu. 

Kepercayaan tauhid merupakan asas hubungan 
individu yang jelas dengan Allah, juga merupakan 
asas hubungan kelompok dengan berpandukan 
neraca yang tetap, di mana segala perhubungan yang 
lain dirujukkan kepadanya, juga dengan berpandukan 
nilai-nilai asasi yang mengawal kehidupan manusia. 
Dengan ini nilai-nilai asasi tidak lagi menjadi mainan 
angin hawa nafsu manusia dan istilah-istilah mereka 
yang turut hanyut bersama keinginan nafsu. 

Memberi Layanan Yang Baik Kepada Dua Ibubapa 



"Dan hendaklah kamu memberi layanan yang baik kepada 
dua ibubapa . Dan janganlah kamu membunuh anak-anak 
kamu kerana takutkan kemiskinan , kerana Kamilah yang 
memberi rezeki kepada kamu dan kepada mereka. "( 151 ) 

Perintah ini merupakan tali hubungan yang 
mengikat keluarga dengan generasi-generasi 
keturunannya yang bersilih ganti setelah ditegakkan 
hubungan dengan Allah Yang Maha Esa dan kesatuan 
arah tuju. Allah S.W.T. telah mengatakan bahawa 
Dialah yang paling kasihan belas terhadap manusia 
baik sang bapa mahupun sang anak. Allah 
memerintah anak supaya memberi layanan yang baik 
kepada bapa begitulah sebaliknya, dan 
menghubungkan perintah ini dengan, kewajipan 
mengenal Uluhiyah Allah Yang Maha Esa dan 
menghubungkan diri dengan Rububiyah Allah yang 
tunggal, dan Allah menegaskan kepada mereka 
bahawa Dialah sahaja yang menyedia dan 
membekalkan rezeki kepada mereka. Oleh sebab itu 
mereka tidak seharusnya merasa bosan dengan 
tanggungjawab-tanggungjawab mereka terhadap 
ibubapa semasa mereka tua, juga terhadap anak-anak 
mereka semasa mereka lemah, dan mereka tidak 
seharusnya takut di timpa kemiskinan . kerana 
menyarakan hidup mereka, kerana Aliahlah yang 
mengurniakan rezeki kepada seluruh mereka. 



"Dan janganlah kamu menghampiri perbuatan-perbuatan 
fahisyah baik yang zahir mahupun yang batin. "( 151 ) 

Menjauhi Perbuatan Fahisyah 

Setelah memerintah mereka supaya menjaga 
kepentingan keluarga, maka Allah memerintah pula 
supaya mereka menjunjung prinsip yang menjadi asas 
keteguhan keluarga dan masyarakat, iaitu prinsip 
bersih dan jujur dan kerana itu Allah melarang mereka 
melakukan hubungan perbuatan-perbuatan fahisyah 
lahir dan batin. Larangan ini mempunyai hubungan 


yang rapat dengan perintah (menghormati ibubapa 
dan menjaga kepentingan anak-anak) sebelumnya, 
juga dengan perintah (mentauhidkan Allah) yang 
pertama, yang menjadi asas segala perintah yang lain. 

Keteguhan keluarga dan masyarakat tidak mungkin 
dibangunkan di atas lumpur perbuatan-perbuatan 
fahisyah lahir dan batin, malah hubungan yang bersih 
dan jujur adalah suatu kepastian untuk membangun 
keluarga dan masyarakat. Orang-orang yang suka 
kepada perkembangan perbuatan-perbuatan 
fahisyah, maka merekalah orang-orang yang suka 
kepada kegoyangan rukun-rukun kedamaian keluarga 
dan keruntuhan masyarakat. 

Definasi Fahisyah 

Definisi perbuatan "fahisyah" ialah setiap perbuatan 
yang melanggar batas walaupun kadang-kadang ia 
dikhususkan kepada perbuatan zina. Besar 
kemungkinan bahawa perbuatan zina inilah yang 
dimaksudkan dengan perbuatan fahisyah dalam ayat 
ini, kerana ruang pembicaraan di sini ialah 
menghuraikan perbuatan-perbuatan yang haram dan 
salah satunya ialah perbuatan zina. Jika perbuatan 
membunuh merupakan satu perbuatan fahisyah, 
perbuatan makan harta anak yatim merupakan satu 
perbuatan fahisyah dan perbuatan syirik merupakan 
kepala segala perbuatan fahisyah, maka 
pengkhususan perbuatan-perbuatan fahisyah di sini 
dengan perbuatan-perbuatan fahisyah zina adalah 
lebih sesuai dengan konteks pembicaraan, dan 
perbuatan fahisyah zina mempunyai muqaddimah- 
muqaddimah dan suasana-suasana fahisyah belaka 
seperti pakaian-pakaian, percampuran lelaki 
perempuan yang menimbulkan nafsu, kata-kata, 
isyarat-isyarat yang mendedah dan menghairah, 
kelakuan-kelakuan yang cabul, lenggang-Ienggok dan 
ketawa hilai yang curang, juga segala perbuatan 
menggoda, merangsang dan menggalak ke arah zina. 
Semuanya merupakan perbuatan-perbuatan fahisyah 
yang melingkungi fahisyah zina dan semuanya 
merupakan perbuatan-perbuatan fahisyah zina yang 
lahir dan yang batin, yang tersembunyi dalam hati 
dan yang terdedah pada anggota-anggota, yang 
dilakukan secara sulit dan yang dilakukan secara 
terbuka, dan semuanya adalah dari perbuatan- 
perbuatan yang meruntuhkan rukun-rukun 
kedamaian keluarga dan merosakkan masyarakat di 
samping menodai hati nurani individu dan 
merendahkan minat dan cita-cita mereka. Oleh sebab 
itulah pembicaraan mengenai perbuatan-perbuatan 
fahisyah zina ini dikemukakan selepas pembicaraan 
mengenai layanan terhadap ibubapa dan anak-anak. 

Oleh kerana perbuatan-perbuatan fahisyah zina ini 
mempunyai daya tarikan dan godaan yang kuat dan 
memikatkan, maka larangan itu diungkapkan dengan 
kata-kata "janganlah kamu menghampiri" untuk 
melarang mereka dari perbuatan zina walaupun 
dalam bentuk menghampirinya sahaja apatah lagi 
melakukannya. Tujuan diungkapkan begitu ialah 

untuk menutup pintu kejahatan di samping untuk 
menghindari daya tarikan dan godaannya yang 
melemahkan kekuatan iradat manusia. Oleh sebab itu 
seseorang dilarang memandang wanita untuk kali 
kedua selepas pandang pertama yang tidak 
disengajakan, dan oleh sebab itu percampuran lelaki 
dan perempuan hanya dibenarkan sekadar keperluan 
sahaja, dan oleh sebab yang sama juga segala pakaian 
dan hiasan yang bertujuan memperagakan diri itu 
diharamkan walaupun dalam bentuk mengenakan 
bau-bauan yang harum ketika berjalan di tengah 
jalan, malah seluruh gerak geri dan isyarat yang 
menimbulkan nafsu berahi adalah dilarang dalam 
kehidupan islam yang bersih, kerana Islam tidak mahu 
mendedahkan manusia kepada fitrah nafsu berahi 
yang menyulitkan saraf mereka untuk melawannya. 
Islam adalah agama yang lebih dahulu mencegah dan 
memberi perlindungan sebelum ia melaksanakan 
hukum hudud dan mengenakan hukuman-hukuman. 
Islam adalah agama yang memberi perlindungan 
kepada hati, perasaan, pancaindera dan anggota 
manusia, kerana Allah amat arif dengan Tabi'at 
manusia yang telah diciptakannya dan Allah Maha 
Halus pentadbiran-Nya dan Maha Mendalam ilmu- 
Nya. 

Di sini juga kita dapat mengetahui dengan jelas 
apakah hasrat dan tujuan yang mahu dicapai oleh 
orang-orang yang berusaha merangsangkan nafsu 
keinginan manusia dan membebaskan naluri mereka 
dari kawalan-kawalannya dengan menggunakan 
media kata-kata dan gambar-gambar yang lucah, 
cerita-cerita dan filem-filem yang cabul, 
perkhemahan-perkhemahan yang bercampuraduk di 
antara lelaki dan perempuan, juga menggunakan 
segala macam saranan bimbingan dan segala jenis 
media massa... 



"Dan janganlah kamu membunuh jiwa yang diharamkan 
Allah kecuali dengan suatu sebab yang benar . "(151) 


Tiga serangkai Pembunuhan Yang Diharamkan Islam 

Di dalam Al-Qur'an terdapat banyak ayat yang 
melarang manusia melakukan tiga serangkai 
kemungkaran yang disebut secara berturut iaitu syirik, 
zina dan membunuh jiwa, kerana perbuatan- 
perbuatan ini pada hakikatnya merupakan jenayah- 
jenayah membunuh belaka. Jenayah yang pertama 
membunuh fitrah manusia, jenayah yang kedua 
membunuh masyarakat dan jenayah yang ketiga 
membunuh individu manusia. Fitrah manusia yang 
tidak hidup di atas prinsip tauhid adalah fitrah yang 
mati 9 . Masyarakat yang tersebar dan lumrah dengan 
fahisyah-fahisyah zina adalah masyarakat yang mati 
yang akan berakhir dengan kemusnahan. Tamadun 
Greek, tamadun Roman dan tamadun Parsi adalah 


9 Lihat pentafsiran ayat (122) dalam juzu' ini. 


semuanya menjadi bukti-bukti dari sejarah. Tanda- 
tanda permulaan keruntuhan tamadun Barat yang di 
lihat pada hari ini meramalkan bahawa umat-umat 
Barat yang dilanda oleh fahisyah zina ini akan 
menerima nasib yang sama. Masyarakat yang tersebar 
dan lumrah dengan jenayah membunuh dan 
membalas dendam adalah masyarakat yang terancam 
kepada kemusnahan. Oleh sebab itulah Islam 
menghukumkan jenayah-jenayah ini dengan 
hukuman-hukuman yang paling berat, kerana Islam 
mahu melindungi masyarakatnya dari faktor-faktor 
kehancuran dan kemusnahan. 


Sebelum ini Al-Qur'an menyebut larangan 
membunuh anak kerana takut di timpa kemiskinan, 
dan kini Al-Qur'an menyebut larangan membunuh 
jiwa manusia umumnya dan menyarankan bahawa 
setiap pembunuhan yang dilakukan ke atas individu 
itu bererti membunuh jiwa manusia umumnya dan 
pemahaman ini disokong oleh ayat: 







"Barang siapa membunuh seseorang manusia bukan dengan 
sebab ia membunuh orang lain atau melakukan kerosakan di 
bumi l maka seolah-olah ia telah membunuh manusia 
seluruhnya , dan barang siapa yang memelihara nyawa 
seseorang manusia , maka seolah-olah ia telah memelihara 
nyawa manusia seluruhnya." 


(Surah al-Ma'idah: 32) 


Pencerobohan ke atas nyawa manusia itu 
merupakan pencerobohan ke atas "hak untuk hidup" 
itu sendiri, di samping merupakan pencerobohan ke 
atas nyawa manusia umumnya. Bertolak dari prinsip 
inilah Allah menjamin dan memelihara kehormatan 
nyawa dari awal-awal lagi. Di sanalah terletaknya 
ketenteraman dan keamanan hidup kelompok 
Muslimin di negara Islam, di mana setiap individu 
dapat bekerja dan menghasilkan produksinya dengan 
bebas dan terjamin keselamatan hidupnya, dan di 
mana nyawa seseorang tidak boleh diganggu 
melainkan dengan sebab yang benar, dan sebab- 
sebab yang membenarkan nyawa seseorang itu 
diambil telah diterangkan oleh Allah sendiri dengan 
jelas di dalam undang-undang syari'at-Nya bukannya 
diserahkan kepada penilaian dan pentafsiran manusia, 
tetapi Allah tidak menjelaskannya untuk 
dikuatkuasakan sebagai undang-undang syari'at 
melainkan setelah negara Islam ditegakkan dan 
mempunyai kuasa untuk melaksanakan undang- 
undang syarPat itu. 

Peringatan ini penting dalam memperkenalkan 
agama ini bagaimana cara ia muncul dan bergerak, 
sehingga prinsip-prinsip asasi ini juga tidak dijelaskan 
oleh Al-Qur'an dengan terperinci melainkan dalam 
konteksnya yang praktikal. 

Sebelum meneruskan penjelasannya mengenai 
perkara-perkara yang diharamkan Allah dan 
mengenai tugas-tugas yang ditaklifkan-Nya, AI-Qur*an 
memisahkan di antara bahagian perintah ini dan 
bahagian perintah selanjutnya dengan satu 
pernyataan yang menonjolkan perintah Allah dan 
arahan-Nya: 



"Itulah perkara-perkara yang telah diperintahkan Allah 
kepada kamu supaya kamu memahaminya." (1 51) 


Pernyataan ini dibuat selaras dengan methodologi 
Al-Qur'an yang sentiasa menghubungkan setiap 
perintah dan setiap larangan kepada Allah untuk 
menjelaskan keesaan kuasa atau kesatuan otoriti yang 
berwibawa mengeluarkan perintah dan larangan 
kepada manusia dan menghubungkan perintah dan 
larangan itu dengan kuasa tersebut agar perintah dan 
larangan itu mempunyai nilainya yang penting dalam 
hati manusia. 


Begitu juga dalam ayat ini disentuh fungsi akal yang 
berfikir dan memahami, kerana mengikut 
pertimbangan akal hanya kuasa yang tunggal ini 
sahaja yang berwibawa menundukkan manusia 
kepada undang-undang yang dikeluarkan olehnya, 
dan sebelum ini telah pun disebut bahawa kuasa yang 
tunggal itu ialah kuasa Allah Pencipta, Pemberi Rezeki 
dan Pentadbir yang mengendalikan kehidupan 
manusia! 

Oleh sebab kumpulan perintah pertama dan 
kumpulan perintah yang kedua (yang disebut selepas 
pernyataan ini) mempunyai titik keserupaan, maka 
kedua-duanya disebut dalam ayat-ayat yang 
berasingan, satu di sana dan satu di sini, dan di antara 
keduanya dipisahkan dengan pernyataan tersebut. 



j a A— i 

"Dan janganlah kamu menghampiri harta anak yatim kecuali 
dengan cara yang paling baik sehingga ia meningkat umur 
dewasa ."(i 52) 

Anak yatim adalah seorang insan yang daif dalam 
masyarakat kerana kehilangan bapanya yang menjadi 
pelindung dan pengasuhnya. Oleh sebab itu 
tanggungjawab kelemahannya dibebankan ke atas 
orang ramai Islam mengikut prinsip takaful sosial yang 
dijadikan Islam sebagai asas sistem 
kemasyarakatannya. 10 Di zaman jahiliyah anak yatim 
merupakan insan yang malang di dalam masyarakat 
Arab. Lumrahnya arahan dan perintah yang 
dikemukakan oleh AI-Qur'an dengan berbagai-bagai 
cara dan nada yang keras mengenai persoalan anak 


10 Lihat bab dalam buku: a 


yatim membayangkan betapa lumrahnya penderitaan 
anak-anak yatim dalam masyarakat itu hingga Allah 
memilih seorang anak yatim yang baik dari 
masyarakat itu sebagai utusan-Nya serta menyerahkan 
kepadanya tugas kerasulan yang paling mulia di alam 
al-wujud ini, iaitu tugas membawa perutusan Allah 
kepada seluruh manusia, dan di antara peradaban 
agama yang ditetapkan Allah ialah peradaban 
memelihara dan menjaga keperluan anak-anak yatim 
sebagaimana arahan berikut: 



"Dan jangan kamu menghampiri harta anak yatim kecuali 
dengan cara paling baik sehingga ia meningkat umur 
dewasa. "(152) 


Maksudnya, setiap penjaga anak yatim harus jangan 
menyentuh harta anak yatim melainkan dengan cara 
yang paling baik untuk kepentingannya. Mereka 
seharusnya menjaga harta itu dan melaburkannya 
dengan cara yang sebaik-baiknya, sehingga mereka 
dapat menyerahkan harta itu kembali kepadanya 
dengan jumlah yang sempurna dan subur apabila ia 
meningkat usia dewasa, iaitu apabila kekuatan 
jasmani dan daya akalnya mencapai tahap yang 
matang yang membolehkannya menjaga dan 
mengurus harta sendiri. Dengan cara ini bererti 
masyarakat dapat menambahkan satu anggota baru 
yang berguna dan dapat menyerahkan haknya 
dengan sempurna. 

Di sana terdapat khilaf fiqhiyah di sekitar definisi 
dewasa atau sampai umur dewasa. Pendapat Abdur- 
Rahman ibn Zayd dan Malik ialah sampai umur 
bermimpi, sedangkan pendapat Abu Hanifah ialah 
sampai umur dua puluh lima tahun, dan pendapat as- 
Suddi pula ialah sampai umur tiga puluh tahun, 
sementara pendapat ulama' Madinah ialah sampai 
umur bermimpi dan mencapai kematangan kedua- 
dua sekali tanpa ditentukan hadnya. 


Hubungan Mu'amalah Dengan 'Aqidah 




SI jUu 


"Dan sempurnakanlah sukatan dan timbangan dengan adil. 
Kami tidak mentaklifkan seseorang melainkan sekadar 
keupayaannya. "(152) 


Perintah ini wajib dipatuhi di dalam muamalah- 
muamalah perniagaan di antara orang ramai 
mengikut kemampuan seseorang memastikan 
sukatan dan timbangan yang teliti dan saksama. Al- 
Qur'an menghubungkan muamalah dengan 'aqidah, 
kerana aktiviti muamalah di dalam Islam mempunyai 
pertalian yang rapat dengan 'aqidah. Sebab pihak 
yang memerintah supaya memastikan sukatan yang 

betul dan saksama itu ialah Allah S.W.T. sendiri, dan 
dari sinilah ia mempunyai hubungan dengan 
persoalan Uluhiyah dan 'Ubudiyah dan ia disebutkan 
di tempat ini, di mana ditonjolkan persoalan 'aqidah 
dan pertaliannya dengan segala aspek kehidupan 
manusia. 


Jahiliyah-jahiliyah di zaman dahulu sama dengan 
jahiliyah-jahiliyah di zaman sekarang. Kedua-duanya 
memisahkan di antara 'aqidah dan ibadat dengan 
syari'at dan muamalah. Sebagai contohnya ialah kisah 
kaum Nabi Shu'ayb a.s. yang diceritakan oleh Al- 
Qur'an: 



"Mereka berkata: wahai Shu'ayb ! Apakah sembahyang 
engkau menyuruh engkau supaya kami meninggalkan 
sembahan yang disembah oleh datuk nenek kami ■ atau 
melarang kami membuat apa yang kami suka terhadap harta 
kami." 

(Surah Hud: 87) 


Oleh sebab itu AI-Qur'an menghubungkan prinsip- 
prinsip muamalah dalam urusan kewangan dan 
perniagaan dan jual beli dengan pembicaraan di 
ruangan ini yang khusus membicarakan tentang 
'aqidah. Ini bertujuan untuk menunjukkan Tabi'at 
agama Islam yang memandang sama berat di antara 
'aqidah dan syari'at, di antara ibadat dan muamalah, 
kerana semuanya merupakan prinsip-prinsip agama 
Islam yang berkait rapat dengan Tabi'atnya yang 
semulajadi. 






r* 0 3 > 




"Dan apabila kamu berkata (menjatuhkan hukuman atau 
memberi keterangan ), maka hendaklah kamu berlaku adil 
walaupun terhadap anggota keluarga kamu "(152) 


Dengan perintah ini Islam mahu mengangkatkan 
hati nurani manusia - setelah ia mengikatkannya dari 
awal lagi dengan Allah - ke tahap yang tinggi dan 
luhur berlandaskan kepercayaan kepada Allah dan 
kepada pengawasan-Nya. Di sinilah tempat 
kelemahan manusia yang menggelincirkan mereka, 
iaitu kelemahan yang berpunca dari perasaan 
seseorang terhadap hubungan kekeluargaannya yang 
merangsangkan semangat tolong, bersatu padu dan 
perasaan memelihara kesinambungan keluarga. 
Setiap individu itu lemah, kurang dan tidak sempurna 
serta terbatas ajalnya, tetapi yang menguatkannya 
ialah kekuatan hubungan keluarga. Dan yang 
menyempurnakan kewujudannya dan memelihara 
kesinambungannya dari satu generasi ke satu generasi 
ialah keluasan lingkungan keluarganya dan 
kesinambungannya. Oleh sebab itu ia menjadi lemah 
terhadap kaum kerabatnya apabila ia menjadi saksi 
untuk kepentingan mereka atau menentang 


kepentingan mereka atau apabila ia menjadi hakim 
untuk mengadili di antara mereka dengan orang lain. 
Di tempat yang mudah menggelincirkan seseorang 
inilah Islam memimpin hati manusia supaya sanggup 
berkata benar dan adil kerana mengikut arahan 
berpegang teguh kepada perintah Allah Yang Maha 
Esa dan bermuraqabah dengan-Nya sahaja demi 
berpada dengan perlindungan Allah dari pertolongan 
keluarga dan demi bertaqwa kepada Allah dari 
menunaikan hak keluarga tetapi mengabaikan hak 
Allah, sedangkan Allah lebih-dekat kepada seseorang 
dari urat lehernya sendiri. 

Oleh sebab itu selepas perintah ini dan perintah- 
perintah sebelumnya Al-Qur'an iringi dengan satu 
pernyataan yang mengingatkan mereka kepada 
perjanjian mereka dengan Allah: 

f? ''f Vs' s' 

"Dan hendaklah kamu sempurnakan perjanjian kamu 
dengan Allah. "( 1 52) 

Di antara perjanjian Allah ialah perjanjian berkata 
benar dan adil walaupun terhadap kaum keluarga 
sendiri, perjanjian menyempurnakan sukatan dan 
timbangan yang saksama, perjanjian mengurus harta 
anak yatim dengan cara yang sebaik-baiknya, 
perjanjian menjaga kehormatan nyawa manusia 
kecuali ada sebab-sebab yang benar dan perjanjian 
mentauhidkan Allah tanpa mempersekutukan-Nya 
dengan suatu apa, dan inilah perjanjian yang 
teragung dengan fitrah manusia berlandaskan 
kejadiannya yang berhubung rapat dengan Allah yang 
menciptakannya, dan kerana fitrahlah yang menyedari 
kewujudan Allah di dalam undang-undang yang 
mengendalikan dirinya dari dalam dan dalam undang- 
undang yang mengendalikan alam buana di sekeliling. 


Kemudian Al-Qur'an iringi dengan ayat yang berikut 
yang sesuai dengan tempatnya selepas 
mengemukakan perintah-perintah itu: 



"Itulah tugas-tugas yang telah diperintahkan Allah kepada 
kamu supaya kamu mengambil peringatan."(1 52) 


Sikap mengambil peringatan adalah lawan dari 
sikap lalai dan cuai. Hati yang mengambil peringatan 
ialah hati yang tidak lalai dan cuai. la mengingati 
segala perjanjian Allah dan segala perintah yang 
berkaitan dengannya tanpa melupakannya. 

Inilah prinsip-prinsip asasi yang amat jelas, yang 
boleh disifatkan sebagai intisari 'aqidah Islamiyah dan 
undang-undang kemasyarakatannya yang dimulai 
dengan prinsip mentauhidkan Allah dan di akhiri 
dengan perjanjian Allah dan termasuk persoalan 
Hakimiyah dan undang-undang yang telah 

dibicarakan sebelumnya semuanya ini merupakan 

satu-satunya jalan Allah yang lurus, dan tiada jalan 
yang lain di sebaliknya melainkan jalan-jalan simpang- 
siuryang menyimpang dari jalan yang benar. 

"Dan sesungguhnya inilah jaian-Ku yang lurus. Oleh itu 
hendaklah kamu ikutinya dan janganlah kamu mengikut 
jalan-jalan yang lain , kerana perbuatan itu akan 
menyimpangsiurkan kamu dari jalan-Nya. Itulah tugas-tugas 
yang telah diperintahkan Allah kepada kamu supaya kamu 
bertaqwa?"(1 53) 


Demikianlah berakhirnya satu pembicaraan yang 
panjang dari surah ini yang dimulakan dengan ayat: 



"Apakah wajar aku mencari hakim yang lain dari Allah ; 
sedangkan Dialah yang telah menurunkan kitab Ai-Qur f an 
kepada kamu dengan penjelasan yang terperinci. "(1 14) 


Pembicaraan itu di tamatkan dengan nada 
pernyataan yang amat luas dan mendalam ini. 


Di antara permulaan dan penghabisan pembicaraan 
ini, ia telah mencantumkan persoalan Hakimiyah dan 
perundangan - yang dapat di lihat dalam masalah 
tanaman dan ternakan, sembelihan-sembelihan dan 
nazar - kepada semua persoalan 'aqidah yang asasi 
untuk menunjukkan bahawa persoalan Hakimiyah 
dan perundangan itu adalah dari persoalan-persoalan 
yang asasi yang dibicarakan secara khusus di dalam 
ruangan ini, dan menghubungkannya dengan segala 
isi kandungan ayat-ayat sebelumnya yang 
memperkatakan tentang 'aqidah dalam skopnya yang 
syumul dan mengolahkan persoalan Uluhiyah dan 
'Ubudiyyah dengan pengolahan yang unik. 


Itulah satu-satunya jalan Allah. Itulah jalan yang 
tunggal yang membawa kepada Allah. Di- mana 
manusia harus mengkhususkan ciri Rububiyah itu 
kepada Allah Yang Maha Esa sahaja dan 
menumpukan 'Ubudiyyah kepada-Nya sahaja dan 
harus mengetahui bahawa kuasa Hakimiyah itu hanya 
dimiliki oleh Allah sahaja, dan seluruh mereka harus 
ta'at dan tunduk kepada kuasa Hakimiyah Allah 
dalam kehidupan mereka. 


Inilah satu-satunya jalan Allah dan tiada jalan yang 
lain di sebaliknya kecuali jalan-jalan simpang-siur yang 
menyesatkan orang-orang yang mengikutinya. 



"Itulah tugas-tugas yang telah diperintahkan Allah kepada 
kamu supaya kamu bertaqwa. "(153) 

Taqwa merupakan asas i'tiqad dan amalan dan ia 
berfungsi membawa hati manusia ke jalan yang lurus. 


[Kumpulan ayat-ayat 154 - 165) 

"Kemudian Kami teiah mengurniakan kitab (Taurat) kepada 
Musa untuk menyempurnakan ni'mat Kami kepada orang 
yang telah melakukan kebaikan dan untuk memberi 
'penerangan yang terperinci mengenai segala sesuatu , juga 
untuk menjadi hidayat dan rahmat supaya mereka beriman 
kepada pertemuan mereka dengan Aliah Tuhan mereka 
(154). Dan (Al-PuKan) ini adalah sebuah kitab yang telah 
Kami turunkannya dengan penuh keberkatan. Oleh sebab itu 
ikutilah pengajarannya supaya kamu diberi rahmat (155). 
Supaya kamu (tidak dapat) mengatakan bahawa kitab (dari 
Allah) itu hanya diturunkan kepada dua golongan (Yahudi 
dan Nasara) sahaja sebelum kami dan sesungguhnya kami 
tidak tahu menahu tentang apa yang dibaca dan dipelajari 
mereka (156). Atau (supaya kamu tidak) dapat mengatakan: 
"Sekiranya kitab (dari Allah) itu diturunkan kepada kami 
tentulah kami lebih mendapat hidayat dari mereka , 
sedangkan sebenarnya telah datang kepada kamu dari 
Tuhan kamu keterangan yang jelas , , hidayat dan rahmat. 
Oleh sebab itu siapakah yang lebih zalim dari orang yang 
mendustakan ayat-ayat Aliah dan berpaling darinya? Kami 
akan membalas orang-orang yang menyimpang dari ayat- 
ayat Kami dengan ' azab keseksaan yang amat buruk kerana 
penyelewengan mereka (157). Tiada apa yang ditunggu 
mereka kecuali kedatangan malaikat (mencabut nyawa 
mereka) atau kedatangan ' azab dari Tuhanmu atau 
kedatangan setengah-setengah ayat Tuhanmu , maka 
keimanan tidak lagi berguna kepada orang yang tidak 
beriman sebelumnya atau belum sempat mengusahakan 
sesuatu kebaikan dalam masa keimanannya. Katakanlah 
(wahai Muhammad): Tunggulah i Dan sesungguhnya kami 
juga turut menunggu (158). Sesungguhnya orang-orang 
yang memecahbelahkan agama mereka dan membentuk 
berbagai-bagai puak maka engkau tidak sedikit pun 
bertanggungjawab terhadap perbuatan mereka. 
Sesungguhnya urusan mereka terserah kepada Allah. 
Kemudian Dialah yang akan memberitahu kepada mereka 
segala perbuatan yang dilakukan mereka (159). Barang siapa 
yang melakukan kebaikan , maka ia akan mendapat pahala 
sepuluh kali gandanya i, dan barang siapa yang melakukan 
kejahatan , maka ia tidak dibalas melainkan dengan balasan 
yang sama dengannya dan mereka tidak akan dianiayai 


sedikit pun (160). Katakanlah: Sesungguhnya Tuhanku telah 
memberi hidayat kepadaku ke jalan yang lurus , iaitu jalan 
agama yang benar, agama Ibrahim yang berlandaskan 
tauhid dan dia bukan sekali-kali dari golongan Musyrikin 
(161). Katakanlah: Sesungguhnya soiatku, ibadatku, 
hidupku, dan matiku adalah untuk Allah Tuhan semesta 
alam (162). Tiada sebarang sekutu bagi-Nya. Demikianlah 
aku diperintah dan akulah orang pertama dari golongan 
Muslimin (163). Apakah wajar aku mencari Tuhan yang lain 
dari Allah, sedangkan Dialah Tuhan yang memiliki dan 
memelihara segala sesuatu. Tiada seorang yang melakukan 
sesuatu perbuatan melainkan dialah sendiri yang 
bertanggungjawab terhadapnya, dan tiada penanggung 
dosa yang dapat menanggung beban dosa seorang yang 
lain. Kemudian seluruh kamu akan dikembalikan kepada 
Tuhan kamu dan Dialah yang akan memberi tahu kepada 
kamu segala . persoalan yang menimbulkan pertikaian di 
antara kamu (164). Dan Dialah yang telah menjadikan kamu 
selaku pemerintah-pemerintah di bumi dan mengangkatkan 
setengah kamu ke darjat-darjat yang melebihi setengah yang 
lain dari kamu untuk menguji sikap kamu terhadap ni'mat- 
ni'mat yang telah dikurniakan kepada kamu. Sesungguhnya 
Tuhan kamu amat pantas balasan-Nya dan sesungguhnya 
Dia juga Maha Pengampun dan Maha Pengasih. (1 65) 


(Latar belakang dan pokok pembicaraan) 

Rangkaian ayat tidak putus-putus memperkatakan 
maudhu' pokok yang dibicarakan oleh bahagian akhir 
surah ini, iaitu maudhu' kuasa Hakimiyah dan kuasa 
perundangan dan hubungan keduanya dengan 
agama dan 'aqidah. Ayat-ayat dalam pusingan yang 
baru ini juga merupakan lanjutan penjelasan dan 
penggemblengan hujah untuk menerangkan hakikat 
ini. Ia memperkatakan prinsip-prinsip asasi 'aqidah 
dalam konteks kuasa perundangan dan kuasa 
Hakimiyah sebagaimana bahagian yang pertama 
surah ini memperkatakan prinsip-prinsip yang sama 
dalam konteks persoalan agama dan 'aqidah. Ini 
bertujuan menjelaskan bahawa persoalan 
perundangan dan kuasa Hakimiyah juga merupakan 
persoalan agama dan 'aqidah. Kedua-duanya sama 
setaraf mengikut methodologi Al-Qur'an yang 
membentangkan hakikat ini. Di antara perkara yang 
dapat diperhatikan ialah penjelasan dalam bahagian 
yang kedua surah ini telah menggunakan pernyataan 
yang menarik, kejadian-kejadian yang memberi 
saranan, pemandangan-pemandangan dan 
pengungkapan-pengungkapan yang sama seperti 
yang digunakan di dalam bahagian yang pertama 
surah ini. Di antaranya: 

• la memperkatakan tentang kitab-kitab suci. 
Rasul-rasul, wahyu dan bukti-bukti mu'jizat yang 
dituntut oleh mereka. 

• Ia memperkatakan tentang kehancuran dan 
kebinasaan (yang telah menimpa kaum-kaum yang 
silam) selepas berlakunya mu'jizat-mu'jizat yang 
dituntut dan diingkari mereka. 

• la memperkatakan tentang Akhirat dan 
tentang prinsip keta'atan dan balasannya. 

* Ia memperkatakan tentang pemisahan diri di 
antara Rasulullah s.a.w. dengan kaumnya yang telah 
mempersekutukan Allah dan menyembah mereka 
yang membuat undang-undang dan peraturan untuk 
mereka, di samping mengarah Rasulullah s.a.w. 
supaya mengumumkan hakikat agamanya dengan 
jelas dan tegas. 

• Ia memperkatakan tentang Rububiyah yang 
Tunggal bagi semesta alam, di mana setiap mu'min 
tidak harus mengi'tirafkan Rububiyah yang lain dari 
Rububiyah Allah. 

"Kemudian Kami telah mengurniakan kitab (Taurat) kepada 
Musa untuk menyempurnakan ni'mat Kami kepada orang 
yang telah melakukan kebaikan dan untuk memberi 
penerangan yang terperinci mengenai segala sesuatu , juga 
untuk menjadi hidayat dan rahmat supaya mereka beriman 
kepada pertemuan mereka dengan Allah Tuhan 
mereka. "(1 54) 


• la memperkatakan tentang hak milik Tuhan 
semesta alam yang merangkumi segala sesuatu, 
mengurus dan mengendalikan segala sesuatu, juga 
tentang kuasa Allah yang mengurniakan jawatan 
khalifah atau pemerintah mengikut sebagaimana 
yang dikehendaki oleh-Nya dan qudrat kuasa-Nya 
yang boleh menghapuskan mana-mana pemerintah 
yang dikehendakinya. 


Kemudian selanjutnya ia menyebut tentang sebuah 
kitab suci yang baru (Al-Qur'an) yang diberkati Allah 
dan berhubung rapat dengan kitab suci yang 
diturunkan kepada Nabi Musa a.s. Kitab ini 
mengandungi penjelasan tentang 'aqidah dan syari'at 
yang wajib dipatuhi dan dijunjungi dengan semangat 
taqwa agar manusia mendapat rahmat Allah di dunia 
dan Akhirat: 


Semuanya ini merupakan persoalan-persoalan, 
hakikat-hakikat, pernyataan-pernyataan dan kejadian- 
kejadian yang sama, yang memberi saranan-saranan 
sebagaimana digemblengkan di awal surah ini ketika 
membentangkan hakikat 'aqidah dalam skopnya yang 
syumul yang merangkumi bidang Uluhiyah dan 
'Ubudiyyah dan segala hubungan di antara keduanya. 
Ini tidak syak lagi memberi makna yang jelas kepada 
setiap orang yang mengkaji AI-Qur'anuI-Karim dan 
methodologinya. 

****** 


Kumpulan akhir ayat-ayat bahagian ini 'dalam surah 
ini memulakan pembicaraannya mengenai kitab suci 
yang diturunkan kepada Musa a.s. untuk 
melengkapkan pembicaraan yang silam mengenai 
jalan Allah yang lurus: 

"Dan sesungguhnya inilah jalan-Ku yang lurus. Oleh itu 
hendaklah kamu ikutinya dan janganlah kamu mengikut 
jalan-jalan yang lain , kerana perbuatan itu akan 
menyimpangsiurkan kamu dari jalan-Nya"(1 53) 


dengan tujuan untuk menyarankan bahawa jalan 
yang lurus itu adalah lanjutan dari jalan sebelumnya 
yang bersambung dengan kerasulan para Rasul a.s. 
dan dengan syari'at-syari'at yang dibawa mereka. Dan 
syari'at yang paling dekat ialah syari'at Musa a.s., 
yang mana Allah mengurniakan kepada beliau sebuah 
kitab suci yang menjelaskan segala persoalan supaya 
menjadi sumber hidayat dan rahmat agar kaumnya 
percaya kepada pertemuan mereka dengan Allah 
S.W.T. pada hari Akhirat: 









"Dan (Al-QuK an) ini adalah sebuah kitab yang telah Kami 
turunkannya dengan penuh keberkatan. Oleh sebab itu 
ikutilah pengajarannya dan bertaqwalah supaya kamu diberi 
rahmat." (155) 


Kitab suci Al~Qur'an ini adalah diturunkan untuk 
memotong hujah orang-orang Arab supaya mereka 
tidak dapat berdalih: Tidak ada kitab yang diturunkan 
kepada kami seperti yang diturunkan kepada kaum 
Yahudi dan Nasara, dan seandainya kami dikurniakan 
kitab sebagaimana yang dikurniakan kepada kaum 
Ahlil-Kitab tentulah kami mendapat hidayat yang 
lebih baik dari mereka. Kini kitab suci Al-Qur'an telah 
diturunkan kepada mereka dan ini telah mematikan 
hujah mereka. Oleh sebab itu wajarlah bagi orang- 
orang yang berdusta menerima balasan 'azab yang 
amat pedih: 

"Supaya kamu (tidak dapat) mengatakan bahawa kitab (dari 
Aliah) itu hanya diturunkan kepada dua golongan (Yahudi 
dan Nasara) sahaja sebelum kami dan sesungguhnya kami 
tidak tahu menahu tentang apa yang dibaca dan dipelajari 
mereka (156). Atau supaya kamu (tidak dapat) mengatakan: 
"Sekiranya kitab (dari Allah) itu diturunkan kepada kami 
tentulah kami lebih mendapat hidayat dari mereka , 
sedangkan sebenarnya telah datang kepada kamu dari 
Tuhan kamu keterangan yang jelas , hidayat dan rahmat 
Oleh sebab itu siapakah yang lebih zaiim dari orang yang 
mendustakan ayat-ayat Allah dan berpaling darinya? Kami 
akan membalas orang-orang yang menyimpang dari ayat- 
ayat Kami dengan ' azab keseksaan yang amat buruk kerana 
penyelewengan mereka. (157) 


Hujah itu telah terpotong lagi selepas turunnya Al- 
Qur'an, namun demikian mereka masih lagi 
mempersekutukan Allah dan mengadakan undang- 
undang ciptaan sendiri kemudian mendakwakan 
undang-undang ini sebagai syari'at Allah, sedangkan 
kitab Allah terbentang di hadapan mereka dan 
dalamnya tidak terdapat undang-undang yang diada- 
adakan mereka. Mereka masih menuntut bukti-bukti 
dan mu'jizat-mu'jizat untuk membolehkan mereka 
mempercayai dan mengikuti kitab Al-Qur'an, tetapi 
jika mu'jizat-mu'jizat yang dituntutkan mereka 
berlaku semuanya atau sebahagiannya nescaya 
mereka akan menerima balasan akhir yang 
membinasakan mereka: 

ajj 4 $ 







" Sesungguhnya orang-orang yang memecahbelahkan agama 
mereka dan membentuk berbagai-bagai puak , maka engkau 
tidak sedikit pun bertanggungjawab terhadap perbuatan 
mereka. Sesungguhnya urusan mereka terserah kepada 
AHah. Kemudian Dialah yang akan memberitahu kepada 
mereka segala perbuatan yang dilakukan mereka (159). 
Barang siapa yang melakukan kebaikan , maka ia akan 
mendapat pahala sepuluh kaii gandanya dan barang siapa 
yang melakukan kejahatan , maka ia tidak dibalas melainkan 
dengan balasan yang sama dengannya dan mereka tidak 
akan dianiayai sedikit pun. "( 1 60) 


Sampai di sini tibalah pernyataan terakhir dalam 
bahagian ini, yang juga menjadi pernyataan terakhir 
surah ini. Ia disusun dalam bentuk tasbih yang lembut 
tetapi tegas, la mengintisarikan hakikat-hakikat 
'aqidah yang paling mendalam dalam agama Islam, 
iaitu hakikat tauhid yang mutlak, hakikat 'Ubudiyyah 
yang sejati, hakikat keseriusan alam Akhirat, hakikat 
tanggungjawab individu, hakikat ujian Allah di alam 
dunia, hakikat kekuasaan Allah yang dapat di lihat 
dalam Rububiyah-Nya yang mentadbirkan segala 
sesuatu dan hakikat perlantikan khiiafah yang 
dikurniakan Allah dalam kerajaan-Nya mengikut 
bagaimana yang dikehendaki oleh-Nya tanpa 
sebarang pihak yang bersekutu dengan-Nya dan 
tanpa sebarang pihak yang berkuasa menegur dan 
membantah keputusan-Nya. Pernyataan dalam 
bentuk tasbih itu juga menggambarkan hakikat 
Uluhiyah dengan satu gambaran yang gemilang yang 
terserlah dalam hati seorang insan yang paling bersih, 
iaitu hati Rasulullah s.a.w. Gambaran yang sejelas itu 
tidak mungkin dilukiskan kecuali oleh pengungkapan 
Al-Qur'an itu sendiri: 



"Tiada apa yang ditunggu mereka kecuali kedatangan 
malaikat (mencabut nyawa mereka) atau kedatangan ' azab 
dari Tuhanmu atau kedatangan setengah-setengah ayat 
Tuhanmu , maka keimanan tidak lagi berguna kepada orang 
yang tidak beriman sebelumnya atau belum sempat 
mengusahakan sesuatu kebaikan dalam masa keimanannya. 
Katakanlah (wahai Muhammad): Tunggulah i Dan 

sesungguhnya kami juga turut menunggu. "(158) 







Di tahap inilah Allah S.W.T. memisahkan di antara 
nabi-Nya s.a.w. dengan semua agama yang lain yang 
tidak berlandaskan prinsip mentauhidkan Allah baik 
dari segi 'aqidah mahupun dari segi syari'at, dan 
menjelaskan bahawa urusan mereka adalah terserah 
kepada-Nya dan Dialah kelak akan menghisab dan 
mengenakan hukuman ke atas mereka mengikut 
lunas-Iunas keadilan dan rahmat-Nya: 

" Katakanlah : Sesungguhnya Tuhanku telah memberi hidayat 
kepadaku ke jalan yang lurus, iaitu jalan agama yang benar, 
agama Ibrahim yang berlandaskan tauhid dan dia bukan 
sekali-kali dari golongan Musyrikin (161). Katakanlah: 
Sesungguhnya solatku, ibadatku, hidupku, dan matiku 
adalah untuk Allah Tuhan semesta alam (162). Tiada 
sebarang sekutu bagi-Nya. Demikianlah aku diperintah dan 
akulah orang pertama dari golongan Muslimin (163). 
Apakah wajar aku mencari Tuhan yang lain dari Allah, 
sedangkan Dialah Tuhan yang memiliki dan memelihara 
segala sesuatu. Tiada seorang yang melakukan sesuatu 
perbuatan melainkan dialah sendiri yang bertanggungjawab 
terhadapnya, dan tiada penanggung dosa yang dapat 
menanggung beban dosa seorang yang lain. Kemudian 
seluruh kamu akan dikembalikan kepada Tuhan kamu dan 
Dialah yang akan memberi tahu kepada kamu segala 
persoalan yang menimbulkan pertikaian di antara kamu 
(164). Dan Dialah yang telah menjadikan kamu seiaku 
pemerintah-pemerintah di bumi dan mengangkatkan 
setengah kamu kedarjat-darjat yang melebihi setengah yang 
lain dari kamu untuk menguji sikap kamu terhadap ni'mat- 
ni'mat yang telah dikurniakan kepada kamu. Sesungguhnya 
Tuhan kamu amat pantas balasan-Nya dan sesungguhnya 
Dia juga Maha Pengampun dan Maha Pengasih. "(1 65) 


Ungkapan ini di'atafkan kepada ungkapan 

di mana ungkapan " " di'ataf 

kepada dua ungkapan di atas, kerana ia termasuk 
dalam jumlah pernyataan yang diperintahkan Allah 
supaya Rasulullah s.a.w. kemukakannya kepada 
mereka. Ini membuat urutan penjelasan ayat-ayat itu 
selari seperti yang kami jelaskan tadi. Firman Aliah: 

"Untuk menyempurnakan ni'mat Kami kepada orang yang 
telah melakukan kebaikan."(1 54) 

Mengikut pentafsiran yang dipilih oleh Ibn Jarir 
ialah: 

"Kemudian Kami telah mengurniakan kepada Musa 
kitab (Taurat) untuk menyempurnakan ni'mat-ni'mat 
Kami yang telah sedia ada padanya dan pemberian- 
pemberian Kami yang telah dikurniakan sebelum ini, 
dan seterusnya untuk melengkapkan penghormatan 
Kami kepadanya kerana amalannya yang baik dan 
keta'atannya yang tinggi terhadap Tuhannya dan 
kerana ia telah melaksanakan syari'at Allah yang telah 
ditugaskan kepadanya, juga untuk menjelaskan segala 
perkara yang diperlukan oleh kaumnya dan para 
pengikutnya mengenai urusan agama mereka." Dan 
firman-Nya: 


Cukuplah setakat ini sahaja penerangan intisari 
kumpulan ayat-ayat ini supaya kita dapat memasuki 
ke dalam pentafsirannya secara terperinci. 

****** 


(Pentafsiran ayat-ayat 154-158) 

"Kemudian Kami telah mengurniakan kitab (Taurat) kepada 
Musa untuk menyempurnakan ni'mat Kami kepada orang 
yang telah melakukan kebaikan dan untuk memberi 
penerangan yang terperinci mengenai segala sesuatu, juga 
untuk menjadi hidayat dan rahmat supaya mereka beriman 
kepada pertemuan mereka dengan Allah Tuhan 
mereka."(1 54) 


Ungkapan ini merupakan 'ataf (sambungan) kepada 
ungkapan sebelumnya. Urutannya begini: 



"Dan untuk memberi penerangan yang terperinci mengenai 
segala sesuatu. "( 1 54) 


Mengikut Qatadah maksud ungkapan ini ialah kitab 
itu juga bertujuan menjelaskan segala perkara yang 
halal dan yang haram, di samping menjadi sumber 
hidayat dan rahmat supaya kaumnya mendapat 
hidayat dan beriman bahawa mereka kelak akan 
bertemu dengan Aliah agar mereka dilindungi dari 
'azab-Nya. 


Inilah tujuan diturunkan kitab Taurat kepada Musa 
a.s., dan dengan tujuan yang sama ini juga 
diturunkan Al-Qur ; an kepada kamu supaya kamu 
mendapat hidayat dan rahmat: 


\j&j 


A< »\y\ s'? > 


W 




"Dan (Al-Oudan) ini adalah sebuah kitab yang telah Kami 
turunkannya dengan penuh keberkatan. Oleh sebab itu 
ikutilah pengajarannya supaya kamu diberi rahmat."(1 55) 


Al-Qur'an itu sebenarnya adalah sebuah kitab yang 
penuh dengan kebajikan dan keberkatan 
sebagaimana telah Kami huraikan sebelum ini ketika 
ayat ini disebut dalam surah ini pada kali yang 
pertama: 

"Dan Al-Qur'an inilah kitab yang Kami turunkannya sebagai 
kitab yang diberkati dan mengesahkan kitab-kitab yang 
diturunkan sebelumnya supaya engkau memberi peringatan 
kepada penduduk-penduduk Ummul Qura (Makkah) dan 
mereka yang berada di sekelilingnya. Dan orang-orang yang 
beriman kepada Akhirat tentulah beriman kepada Al-Qur'an 
dan memelihara solat mereka. "(92) 


ayat Kami dengan 'azab keseksaan yang amat buruk kerana 
penyelewengan mereka." (1 57) 

Sudah menjadi kehendak Allah S.W.T. bahawa 
setiap Rasul itu diutuskan kepada kaumnya dengan 
menggunakan bahasa ibunda mereka sendiri, tetapi di 
dalam risalah terakhir, Allah telah mengutus Nabi 
Muhammad kepada seluruh umat manusia selaku 
penamat para Rasul dan anbiya'. Beliau adalah utusan 
Allah yang terakhir kepada manusia dan kerana itu 
memang sesuai beliau diutuskan kepada seluruh 
mereka. 


Kitab suci AI-Qur'an disebut dalam ayat ini di sana 
dalam konteks pembicaraan 'aqidah dalam skopnya 
yang syumul, dan ia disebut sekali lagi di sini dalam 
konteks pembicaraan syari'at. la disebut dengan nas 
yang hampir sama. Mereka diperintah mengikut Al- 
Qur'an dan mematuhi ajarannya, di mana rahmat 
Allah terhadap mereka adalah bergantung kepada 
kepatuhan itu. Keseluruhan pembicaraan di sini 
mengenai syari'at selepas ayat-ayat awal surah ini 
membicarakannya dalam konteks 'agidah. 


Kini hujah kamu telah gugur dan tertolak setelah 
kitab suci AI~Qur'an yang penuh dengan kebajikan 
dan keberkatan itu diturunkan kepada kamu dengan 
tujuan untuk menjelaskan segala persoalan dengan 
terperinci hingga kamu tidak lagi memerlukan punca 
rujukan yang lain darinya, kerana tidak ada satu aspek 
pun dari aspek-aspek kehidupan manusia yang tidak 
dibicarakan oleh Al-Qur'an hingga menyebabkan 
kamu perlu mengadakan peraturan-peraturan 
mengenainya dari ciptaan pemikiran kamu sendiri: 


tlAj 



"Supaya kamu (tidak dapat) mengatakan bahawa kitab (dari 
Allah) itu hanya diturunkan kepada dua golongan (Yahudi 
dan Nasara) sahaja sebelum kami dan sesungguhnya kami 
tidak tahu menahu tentang apa yang dibaca dan dipelajari 
mereka (156). Atau supaya kamu (tidak dapat) mengatakan: 
'Sekiranya kitab (dari Allah) itu diturunkan kepada kami 
tentulah kami lebih mendapat hidayat dari mereka', 
sedangkan sebenarnya telah datang kepada kamu dari 
Tuhan kamu, keterangan yang jelas, hidayat dan rahmat 
Oleh sebab itu siapakah yang lebih zalim dari orang yang 
mendustakan ayat-ayat Allah dan berpaling darinya ? Kami 
akan membalas orang-orang yang menyimpang dari ayat- 


Allah S.W.T. telah memotong hujah orang-orang 
Arab dari berdalih dengan mengatakan bahawa Nabi 
Musa dan Nabi Isa hanya diutuskan kepada kaum 
mereka sahaja, sedangkan kami (orang-orang Arab) 
tidak mengetahui tentang apa yang dibaca dan 
dipelajari mereka dari kitab suci yang diturunkan 
kepada mereka. Kami tidak tahu dan tidak pernah 
memberi perhatian kepadanya, dan sekiranya ada 
kitab suci yang diturunkan kepada kami dengan 
bahasa ibunda kami yang memberi penjelasan dan 
peringatan kepada kami tentulah kami lebih 
mendapat hidayat dari kaum Ahlil-Kitab, tetapi kini 
kitab suci Al-Qur'an dan seorang Rasul yang telah 
dipilih dari kalangan mereka telah pun datang kepada 
mereka walaupun Rasul itu diutuskan Allah untuk 
seluruh umat manusia, la datang membawa sebuah 
kitab suci yang menjadi mu'jizat yang membuktikan 
kebenarannya, la membawa kepada mereka hakikat- 
hakikat yang jelas yang tidak mengandungi sebarang 
kesamaran dan kekaburan, la menjadi sumber hidayat 
yang membimbing mereka dalam menghadapi 
kesesatan yang dihayati mereka di samping menjadi 
sumber rahmat kepada mereka di dunia dan Akhirat. 

Jika begini keadaannya, siapakah yang lebih zalim 
dari orang-orang yang tidak mempercayai dan 
membelakangi ayat-ayat Allah, sedangkan ia menyeru 
mereka ke arah hidayat, kebaikan dan 
keberuntungan? Siapakah yang lebih zalim terhadap 
diri sendiri dan terhadap orang ramai apabila mereka 
bertindak menghalangkan diri sendiri dan orang ramai 
dari kebaikan yang amat besar ini serta bertindak 
melakukan kefasadan di bumi dengan mengamalkan 
kefahaman-kefahaman jahiiiyah, undang-undang dan 
peraturannya. Mereka yang menolak ajaran-ajaran 
kitab suci yang benar ini menunjukkan hati mereka 
disarangi penyakit yang mendorong mereka 
menyimpang dari kebenaran sama seperti penyakit 
kuku yang dihidapi unta yang menyebabkannya 
berjalan ruyung, senget dan miring, tidak tegak dan 
tidak seimbang. Mereka menyimpang dari jalan yang 
benar dan lurus sama seperti unta yang di timpa 
penyakit kuku tidak dapat berjalan dengan betul dan 
seimbang. Oleh sebab ituiah mereka wajar dikenakan 
'azab yang berat kerana penyimpangan dan 
penyelewengan yang dilakukan mereka: 

"Kami akan membalas orang-orang yang berpaling dari ayat- 
ayat Kami dengan ' azab keseksaan yang amat buruk kerana 
penyelewengan mereka/' (157) 

AI-Qur'an menggunakan perkataan yang seperti ini 
yang dipindahkan dari segi bahasa dari satu keadaan 
fizikal kepada keadaan mental agar gambaran fizikal 
yang asal itu dapat dihayati. Misalnya di sini ia 
menggunakan kata-kata yang kita ketahui 

diambil dari ungkapan "j***ll uiiua" (unta itu 
berjalan ruyung kerana penyakit kuku). Ini samalah 
seperti ia menggunakan kata-kata j*^± n (ia 

memalingkan pipinya atau membuang mukanya 
kerana tidak ingin melihat). Kata-kata ini di ambil dari 
kata dasar yang bererti "penyakit teleng" 

yang dihidapi unta yang menyebabkan mukanya 
terteleng dan tidak dapat memautkan lehernya 
dengan mudah, dan seterusnya samalah seperti Al- 
Qur'an menggunakan kata-kata " 
^ft « & i"(binasalah amalan mereka). Ia diambil dari 
ungkapan (unta itu mati kembung 

perut kerana termakan rumput beracun). Penggunaan 
kata-kata yang seperti ini memang banyak dalam Al- 
Qur'an. 


Dengan mengemukakan ancaman ini Al-Qur'an 
melangkah setapak lagi untuk menjawab permintaan 
mereka yang menuntut bukti-bukti dan mu'jizat- 
mu'jizat sebagai prasyarat untuk mempercayai 
kebenaran Al-Qur'an. Ancaman seperti ini telah pun 
dikemukakan di bahagian awal surah ini dalam 
konteks menghadapi pendustaan kaum Musyrikin 
terhadap hakikat i'tiqad, dan ancaman itu diulangkan 
pula di sini dalam konteks pembicaraan sekarang iaitu 
keengganan mereka untuk mengikut dan menjunjung 
syari'at Allah. Di awal surah ancaman itu berbunyi: 



"Dan mereka berkata: Mengapa tidak diturunkan kepadanya 
(Muhammad) seorang malaikat? Dan andainya Kami 
turunkan malaikat nescaya urusan ini telah diselesaikan dan 
mereka tidak akan diberi tangguhan lagi . "(8) 


Dan pada akhirnya di sini ancaman itu datang lagi 
seperti berikut: 

$33 \) M 




"Tiada apa yang ditunggu mereka kecuali kedatangan 
malaikat (mencabut nyawa mereka) atau kedatangan 'azab 


dari Tuhanmu atau kedatangan setengah-setengah ayat 
Tuhanmu ; maka keimanan tidak lagi berguna kepada orang 
yang tidak beriman sebelumnya atau belum sempat 
mengusahakan sesuatu kebaikan dalam masa keimanannya : 
Katakanlah (wahai Muhammad): Tunggulah dan 

sesungguhnya kami juga turut menunggu. "(1 58) 


Ancaman itu cukup jelas dan tegas. Mengikut 
perjalanan Sunnatullah, 'azab yang membawa 
kebinasaan yang menyeluruh kepada sesuatu kaum 
itu tetap akan berlaku jika mu'jizat yang dituntut 
mereka itu didatangkan Allah, sedangkan mereka 
tidak mempercayainya. Allah S.W.T. telah 
menjelaskan kepada mereka jika sebahagian mu'jizat 
yang dituntutkan mereka telah berlaku nescaya 
mereka akan dibinasakan Allah selepas itu, dan 
seterusnya Allah menjelaskan bahawa pada hari 
datangnya sebahagian dari ayat-ayat Allah, maka ia 
akan menjadi titik penamat, di mana amalan dan 
keimanan tidak lagi berguna kepada mereka yang 
tidak beriman sebelum ini dan tidak sempat 
melakukan sesuatu amalan yang soleh semasa mereka 
beriman. Oleh sebab itu amalan yang soleh selama- 
lamanya menjadi teman dan penterjemah kepada 
keimanan mengikut neraca pertimbangan Islam. 


Di sana terdapat beberapa riwayat yang 
menerangkan maksud kata-kata "^1 dalam 

ayat: 


"Pada hari datangnya setengah-setengah ayat 
Tuhanmu" (158) 


ialah tanda-tanda Qiamat, di mana keimanan dan 
amalan tidak lagi berguna selepas kedatangannya, 
Dan para ulama' mengirakan hari kedatangan 
setengah-setengah ayat Allah itu sebagai tanda-tanda 
Qiamat, tetapi pentafsiran "ayat-ayat Allah", dengan 
makna perjalanan undang-undang atau Sunnatullah 
dalam kehidupan manusia ini adalah lebih sesuai. 
Penjelasan yang sama telah disebut di awal surah 
dalam firman-Nya: 



"Dan mereka berkata: Mengapa tidak diturunkan kepadanya 
(Muhammad) seorang malaikat? Dan andainya Kami 
turunkan malaikat nescaya urusan ini telah diselesaikan dan 
mereka tidak akan diberi tangguhan lagi "(8) 

Di sini dapatlah diperhatikan bahawa Al-Qur'an 
semasa membicarakan persoalan syari'at dan 
Hakimiyah telah mengulangkan penjelasan yang telah 
disebut sebelum ini ketika membicarakan persoalan 
iman dan 'aqidah. Penjelasan ini bertujuan untuk 
menegakkan hakikat yang sama. Oleh sebab itu 
adalah lebih sesuai bahawa maksud penjelasan yang 
disebut diakhir surah ini disamakan dengan maksud 
penjelasan yang disebut' pada awal surah, iaitu 

maksud "ayat-ayat Allah" itu ialah undang-undang 
atau Sunnatullah yang lazim berlaku. Pentafsiran 
dengan maksud ini adalah cukup jelas tanpa 
memerlukan kepada pentafsiran yang merujukkan 
kepada tanda-tanda Qiamat di alam ghaib yang 
majhul itu. 

****** 

(Pentafsiran ayat-ayat 159 - 160) 


Kemudian ayat yang berikut berpaling kepada 
Rasulullah s.a.w. untuk mengasingkan beliau 
bersendirian dengan agama dan syari'atnya, sistem 
dan cara hidup yang dibawanya dari segala agama 
dan kepercayaan yang wujud di muka bumi ini 
termasuk agama kaum Musyrikin Arab: 



" Sesungguhnya orang-orang yang memecahbelahkan agama 
mereka dan membentuk berbagai-bagai puak ; maka engkau 
tidak sedikit pun bertanggungjawab terhadap perbuatan 
mereka . Sesungguhnya urusan mereka terserah kepada 
Allah. Kemudian Dialah yang akan memberitahu kepada 
mereka segala perbuatan yang dilakukan mereka. "( 1 59 ) 

Seluruh Agama Dan Kumpulan Agama Yang Lain Tidak 
Mempunyai Sebarang Kaitan Dengan Agama Islam 

Itulah persimpangan jalan yang memisahkan di 
antara Rasulullah s.a.w. bersama agama dan 
syari'atnya, sistem dan cara hidup yang dibawanya 
dengan segala agama dan kepercayaan yang lain 
sama ada yang dianuti oleh kaum Musyrikin Arab 
yang telah dipecahbelahkan oleh kepercayaan- 
kepercayaan karut jahiliyah, tradisi-tradisi dan adat 
membalas dendamnya yang tebal hingga menjadi 
berbagai-bagai puak, berbagai-bagai suku kaum, atau 
kepercayaan yang dianuti oleh kaum Yahudi dan 
kaum Nasara yang telah dipecahbelahkan oleh 
perteiingkahan-pertelingkahan mazhab dan puak 
kepada berbagai-bagai aliran agama, kepercayaan, 
dan kerajaan atau kepercayaan yang dianuti oleh 
golongan-golongan yang lain dari mereka yang telah 
berlaku di zaman silam atau yang akan berlaku, yang 
berpecah-belah kepada berbagai-bagai mazhab, teori, 
kefahaman, kepercayaan, undang-undang dan 
peraturan sehingga ke hari Qiamat. 

Rasulullah s.a.w. tidak mempunyai sebarang kaitan 
dengan seluruh mereka dalam suatu apa pun, kerana 
agama yang dibawa beliau ialah agama Islam, dan 
syari'atnya ialah syari'at yang termaktub di dalam kita 
Allah (A!-Qur'an), dan sistem hidup yang 
diperjuangkannya ialah sistem hidup yang tersendiri 
dan unik dengan ciri-ciri yang membezakannya dari 
segala sistem hidup yang lain. Agama Islam yang 
dibawa beliau tidak mungkin bercampur aduk dengan 


kepercayaan-kepercayaan dan kefahaman-kefahaman 
yang lain, begitu juga undang-undang dan 
peraturannya tidak mungkin bercampur aduk dengan 
aliran-aliran undang-undang dan teori-teori 
perundangan yang lain, dan seterusnya tidak mungkin 
ada dua nama bagi satu undang-undang, satu 
peraturan dan sesuatu sistem iaitu nama islam dan 
satu nama yang lain, islam tetap Islam sahaja, syari'at 
Islam tetap syari'at Islam sahaja, sistem sosial, politik 
dan ekonomi Islam tetap sistem sosial, politik dan 
ekonomi Islam sahaja. Rasulullah s.a.w. tidak 
mempunyai apa-apa hubungkait dengan seluruh 
perpecahan mereka hingga ke akhir zaman. 

Sikap pertama seorang Muslim terhadap mana- 
mana 'aqidah yang non - Islamik ialah sikap berpisah 
dan menolak dari detik pertama lagi, begitu juga 
sikapnya terhadap mana-mana undang-undang dan 
peraturan yang tidak mengi'tirafkan kuasa Hakimiyah 
atau kuasa Uluhiyah dan Rububiyah Allah Yang Maha 
Esa sahaja ialah sikap menolak dan membersihkan diri 
dari detik pertama lagi, sebelum memasuki sebarang 
percubaan untuk mencari titik-titik pertemuan atau 
titik-titik pertentangan yang wujud dalam mana-mana 
undang-undang dan peraturan itu dengan undang- 
undang dan peraturan yang wujud dalam undang- 
undang Islam. 

Agama yang diakui di sisi Allah ialah agama Islam, 
dan Rasulullah s.a.w. tidak mempunyai sebarang 
kaitan dalam sesuatu apa pun dengan golongan 
mereka yang memecahkan agama, dan kerana itu 
mereka tidak mempunyai titik pertemuan dengan 
Islam. 

Agama yang diakui di sisi Allah ialah sistem hidup 
Rabbani, undang-undang dan peraturannya, dan 
Rasulullah s.a.w. tidak mempunyai sebarang kaitan 
dalam suatu apa pun dengan mereka yang 
mengambil sistem yang lain dari sistem hidup Rabbani 
atau memilih undang-undang dan peraturan yang lain 
dari undang-undang dan peraturan Allah. 

Demikianlah sikap yang harus diambil oleh seorang 
Muslim dalam detik pertama tanpa memasuki ke 
dalam perincian-perincian yang lebih jauh. 

Mereka yang telah memecahbelahkan agama 
kepada berbagai-bagai puak tidak mempunyai 
sebarang kaitan dengan Rasulullah s.a.w. mengikut 
hukum Allah Taala, dan urusan mereka terserah 
kepada Aliah. Dialah yang akan menghisabkan segala 
perbuatan yang telah dilakukan mereka: 



"Malah urusan mereka terserah kepada Allah kemudian 
(pada hari Qiamat kelak), Allah akan memberitahu mereka 
segala perbuatan yang dilakukan mereka." ( 1 59 ) 

Peraturan Balasan Allah Yang Didasari Rahmat-Nya 

Yang Melimpah 


Sehubungan dengan persoalan hisab dan balasan, 
Allah S.W.T. telah menetapkan dasar rahmat kasihan 
belas ke atas diri-Nya dalam urusan pengiraan amalan 
para hamba-Nya, iaitu sesiapa yang melakukan 
amalan yang baik dalam keadaan beriman, maka ia 
akan mendapat ganjaran sepuluh kali ganda, oleh 
kerana itu amalan yang baik yang dilakukan dalam 
kekufuran tidak diambil kira. Dan sesiapa yang 
melakukan kejahatan, maka ia tidak dibalas kecuali 
dengan balasan yang setimpal dengannya. Tuhanmu 
tidak akan menzalimkan seseorang pun dan tidak 
akan mengurangi haknya sedikit pun: 







" Barang siapa yang melakukan kebaikan , maka ia akan 
mendapat pahala sepuluh kali gandanya dan barang siapa 
yang melakukan kejahatan , maka ia tidak dibalas melainkan 
dengan balasan yang sama dengannya dan mereka tidak 
akan dianiayai sedikit pun. "(160) 


****** 


(Pentafsiran ayat-ayat 161 - 165] 


Di akhir surah dan di akhir pembicaraan yang 
panjang mengenai persoalan perundangan dan kuasa 
Hakimiyah dikumandangkan pula ucapan tasbih yang 
lemah lembut dengan nada yang mesra dan dekat 
kepada hati manusia serta dengan penjelasan yang 
tegas. Nada perintah yang menarik itu diulangkan 
pada setiap ayat "katakanlah", "katakanlah", 
"katakanlah" dan dalam setiap ayat itu ia menyentuh 
lubuk hati manusia dengan sentuhan yang halus dan 
mendalam ketika menekankan konsep tauhid, iaitu 
mentauhidkan jalan dan agama Allah, mentauhidkan 
arah tuju dan harakah, mentauhidkan Tuhan yang 
disembah, mentauhidkan Tuhan yang mencipta dan 
mentadbir, mentauhidkan 'Ubudiyyah dan ibadat 
serta pandangan yang syumul terhadap seluruh alam 
al-wujud dan terhadap undang-undang alarm al-wujud 
dan nilainilainya. 

"Katakanlah: Sesungguhnya Tuhanku telah memberi hidayat 
kepadaku ke jalan yang lurus , iaitu jalan agama yang benar, 
agama Ibrahim yang berdasarkan tauhid dan dia bukan 
sekali-kali dari golongan Musyrikin (161). Katakanlah: 
Sesungguhnya solatku, ibadatku , hidupku , dan matiku 
adalah untuk Allah Tuhan semesta alam (162). Tiada 
sebarang sekutu bagi-Nya. Demikianlah aku diperintah dan 
akulah orang pertama dari golongan Muslimin (1 63). 
Katakanlah: Apakah wajar aku mencari Tuhan yang lain dari 
Allah , sedangkan Dialah Tuhan yang memiliki dan 
memelihara segala sesuatu. Tiada seorang yang melakukan 
sesuatu perbuatan melainkan dialah sendiri yang 
bertanggungjawab terhadapnya , dan tiada penanggung 
dosa yang dapat menanggung beban dosa seorang yang 
lain. Kemudian seluruh kamu akan dikembalikan kepada 
Tuhan kamu dan Dialah yang akan memberi tahu kepada 
kamu segala persoalan yang menimbulkan pertikaian di 
antara kamu (164). Dan Dialah yang telah menjadikan kamu 
selaku pemerintah-pemerintah di bumi dan mengangkatkan 
setengah kamu ke darjat-darjat yang melebihi setengah yang 
lain dari kamu untuk menguji sikap kamu terhadap nTmat- 
ni'mat yang telah dikurniakan kepada kamu. Sesungguhnya 
Tuhan kamu amat pantas balasan-Nya dan sesungguhnya 
Dia juga Maha Pengampun dan Maha Pengasih."(1 65) 


Seluruh pernyataan ini bersama pernyataan di awal 
surah membentuk sebuah irama yang indah, menarik 
dan seimbang dan semuanya merupakan satu 
pernyataan yang mengakhiri pembicaraan mengenai 
persoalan sembelihan-sembelihan, nazar-nazar, buah- 
buahan, juga undang-undang karut mengenainya 
yang didakwa oleh adat jahiliyah sebagai undang- 
undang dari Allah dengan tujuan mengadakan 
pembohongan dengan nama Allah. Apakah tujuan 
dan makna pernyataan ini? Tujuan dan maknanya 
amat terang dan tidak memerlukan kepada 
penerangan yang lebih lanjut setelah dikemukakan 
penjelasan-penjelasan yang silam. 

"Katakanlah: Sesungguhnya Tuhanku telah memberi hidayat 
kepadaku ke jalan yang lurus, iaitu jalan agama yang benar, 
agama Ibrahim yang berlandaskan tauhid dan dia bukan 
sekali-kali dari golongan Musyrikin. "(161) 

Itulah pengumuman yang membayangkan rasa 
kesyukuran dan mengungkapkan kepercayaan dan 
keyakinan terhadap hubungan 'Ubudiyyah yang 
dilafazkan dan pengertiannya yang abstrak dan 
kepercayaan terhadap hubungan dengan Aliah yang 
membawa kepada hidayat, kepercayaan terhadap 
hubungan Rububiyah yang memberi pertunjuk, 
mengawal dan memelihara, la mengungkapkan 
kesyukuran terhadap hidayat yang membimbing ke 
arah jalan yang lurus, tidak bengkok dan tidak 
menyeleweng: 

"Agama yang lurus. "(161) 

Itulah agama Aliah yang sediakala sejak Nabi 
Ibrahim a.s. bapa umat Muslimin yang diberkati Aliah 
yang amat ikhlas dan sentiasa kembali kepada Ailah: 



"Agama Ibrahim yang berlandaskan tauhid dan dia tidak 
sekali-kali dari golongan orang-orang Musyrikin."(161) 


<55 k 4P3 <3^-3 



"Katakanlah: Sesungguhnya solatku, ibadatku , hidupku , dan 
matiku adalah untuk Allah Tuhan semesta alam (162). Tiada 
sebarang sekutu bagi-Nya. Demikianlah aku diperintah dan 
akulah orang pertama dari golongan Muslimin. "(163) 


Itulah ketulusan yang sempurna kepada Aliah. Ia 
ditumpukan dengan setiap degup jantung, dengan 
setiap harakah hayat, dengan ibadat solat dan i'tiqad, 
dengan hidup dan mati, dengan syi'ar ibadat, dengan 
hidup yang sedang dihayati dan dengan maut yang 
mendatang serta segala yang wujud di sebaliknya. 

Penyertaan Tfbudiyah Yang Sempurna Terhadap Allah 

Itulah pengucapan tasbih tauhid yang mutlak. Itulah 
pernyataan 'Ubudiyyah yang sempurna, yang 
merangkumi ibadat-ibadat solat dan i'tikaf, hidup dan 
mati yang ditumpukan sepenuhnya kepada Allah 
Pemelihara semesta alam. Tuhan Pentadbir, Penguasa, 
Pengurus, Pengasuh, Pengarah dan Pemerintah 
semesta alam. Itulah tasbih yang diucapkan dalam 
suasana penyerahan diri yang total kepada Allah, di 
mana seluruh jiwa dan seluruh hayat didedikasikan 
kepada Allah dan di mana segala sesuatu yang wujud 
dalam hati nurani dan dalam alam kenyataan 
ditumpukan kepada Allah: 



"Demikianlah aku diperintah. "(1 63) 


Dan aku telah mematuhi dan menjunjung perintah 
itu. 


"Dan akulah dari orang-orang Muslimin yang palina 
ulung, "(i 63) 


£ 

"Katakanlah: Apakah wajar aku mencari Tuhan yang lain dari 
Ailah , sedangkan Dialah Tuhan yang memiliki dan 
memelihara segala sesuatu. Tiada seorang yang melakukan 
sesuatu perbuatan melainkan dialah sendiri yang 
bertanggungjawab terhadapnya , dan tiada penanggung 
dosa yang dapat menanggung beban dosa seorang yang 
lain. Kemudian seluruh kamu akan dikembalikan kepada 
Tuhan kamu dan Dialah yang akan memberi tahu kepada 
kamu segala persoalan yang menimbulkan pertikaian di 
antara kamu."(1 64) 


Skop yang diperkatakan oleh ayat ini merangkuli 
langit dan bumi, merangkumi kejadian-kejadian yang 
hidup dan kejadian-kejadian yang tidak hidup, 
merangkuli segala makhluk yang diketahui dan tidak 
diketahui manusia, merangkuli segala peristiwa dan 
segala makhluk yang tersembunyi dan yang nyata, 
dan seluruhnya dinaungi oleh Rububiyah Allah yang 
meliputi segala yang maujud di alam buana yang 
amat luas ini dan seluruhnya ditundukkan kepada 
kuasa Hakimiyah Allah yang mutlak dari aspek 
'aqidah, ibadat dan syari'at. 

Kemudian beliau menyatakan kehairanannya dalam 
bentuk kecaman yang tajam: 

l 

L 

"Apakah wajar bagiku mencari tuhan yang lain dari Allah? 
Sedangkan Dia Tuhan segala sesuatu. "(1 64) 

Maksudnya, apakah wajar bagiku mencari selain 
Allah tuhan yang lain yang memerintah dan 
mentadbirkan urusanku, yang menguasai dan 
membetulkan perjalananku, yang membimbing dan 
mengarahkan hidupku, sedangkan aku 
bertanggungjawab kepada Allah terhadap segala niat 
dan amalanku dan sedangkan Dialah yang 
menghisabkan segala amalanku sama ada berupa 
amalan ta'at atau amalan maksiat. 


5. 




Apakah wajar bagiku mencari selain Allah tuhan 
yang lain, sedangkan seluruh alam buana berada 
dalam genggaman qudrat-Nya dan sedangkan aku 
dan kamu berada dalam naungan Rububiyah-Nya? 

Apakah wajar bagiku mencari selain Allah tuhan 
yang lain, sedangkan setiap individu 
bertanggungjawab terhadap segala dosa yang 
dilakukannya dan tiada siapa yang dapat memikul 
tanggungjawab itu sebagai gantinya? 

" Dan tiada kejahatan yang dilakukan oleh seseorang 
melainkan dialah yang menanggung dosanya dan tiada 
seorang pun yang dapat menanggung dosa orang 
lain. "(164) 


Apakah wajar bagiku mencari selain Aliah tuhan 
yang lain, sedangkan kamu sekalian akan kembali 
kepada-Nya dan ketika itulah Dia akan mengadili 
kamu mengenai isu-isu yang dipertikaikan kamu? 

Apakah wajar bagiku mencari selain Allah tuhan 
yang lain, sedangkan Dialah yang mengangkatkan 
manusia selaku pemerintah di bumi dan Dialah yang 
mengangkatkan mereka kepada darjat-darjat 
kelebihan dan keistimewaan yang berbeza-beza di 
antara satu sama lain dari aspek daya akal, struktur 
tubuh badan dan perolehan rezeki untuk menguji 
mereka sama ada mereka bersyukur atau tidak? 



"Apakah wajar bagiku mengambil pelindung yang lain dari 
Allah yang menciptakan langit dan bumi, sedangkan Dialah 
(T uhan) yang memberi makan dan tidak (berkehendak) diberi 
makan . Katakanlah: Sesungguhnya aku diperintah supaya 
aku menjadi orang yang pertama sekali menyerahkan diri 
kepada Allah dan janganlah sekali-kali engkau termasuk di 
dalam golongan Musyrikin (14). Katakanlah: Sesungguhnya 
aku takut kepada ' azab hari (Qiamat) yang amat besar jika 
aku derhaka kepada Tuhanku (15). Sesiapa yang dijauhkan 
dari 'azab pada hari itu , maka sesungguhnya Allah telah 
mengurniakan rahmat kepadanya dan itulah keberuntungan 
yang amat jelas. "(1 6) 

Selain dari ayat-ayat ini terdapat banyak lagi ayat- 
ayat seumpamanya dalam surah ini. 

****** 


Apakah wajar bagiku mencari selain Allah tuhan 
yang lain, sedangkan Dialah Penghukum yang paling 
pantas dan dalam waktu yang sama bersifat Maha 
Pengampun dan Maha Pengasih terhadap mereka 
yang bertaubat? 

Apakah wajar bagiku mencari selain Allah tuhan 
yang lain untuk aku tegakkan syari'at-Nya, 
melaksanakan perintah-Nya dan menjunjung hukum- 
hukum yang diputuskan oleh-Nya, sedangkan bukti- 
bukti dari kejadian alam buana yang menyarankan 
qudrat Allah terbentang jelas di sana sini dan semua 
kejadian itu menyaran, menyaksi dan membuktikan 
bahawa hanya Allah sahaja Tuhan Pemelihara dan 
Pentadbir Yang Maha Esa? 


Itulah ucapan tasbih mentauhidkan Allah yang 
lemah lembut dan dalam ucapan inilah terseriah 
pemandangan yang indah dan gemilang, iaitu 
pemandangan hakikat keimanan yang tersemat dalam 
hati Rasulullah s.a.w. Itulah pemandangan yang tidak 
dapat digambarkan keindahan dan kegemilangannya 
oleh pengungkapan yang lain dari pengungkapan Al- 
Qur'an yang unik. 


Itulah nada pernyataan terakhir dalam konteks 
pembicaraan mengenai kuasa Hakimiyah dan 
perundangan. Pernyataan ini sejajar dengan 
pernyataan-pernyataan pertama dalam surah ini 
ketika membicarakan persoalan 'aqidah dan iman. Di 
antara pernyataan itu ialah: 




Tj 



Kami tidak perlu mengulangi kenyataan yang kami 
sering kemukakan tentang tujuan ayat-ayat yang 
disebut berulang-ulang kali di bahagian awal dan 
akhir surah ini. Ayat-ayat itu memberi berbagai-bagai 
gambaran untuk menjelaskan satu hakikat yang sama, 
iaitu hakikat yang kadang-kadang digambarkan 
dalam bentuk 7 aqidah di dalam hati nurani, dan 
kadang-kadang digambarkan dalam bentuk suatu 
sistem hidup. Kedua-dua gambaran itu menjelaskan 
satu hakikat yang sama dalam konsep agama ini. 

Tetapi setelah berakhirnya pentafsiran rangkaian 
ayat-ayat surah ini, marilah kita menoleh-noleh 
sebentar melihat jarak perjalanan surah yang amat 
jauh, skop penjelajahannya yang amat luas dan lurah- 
lurah pendalamannya yang amat mendalam yang 
memperlihatkan dimensi surah ini yang diulaskan 
dalam juzu' yang ke tujuh dan di dalam juzu' ini, dan 
di sini kita dapati betapa besarnya pembicaraan yang 
dikemukakan oleh surah ini. Apabila kita melihat 
kepada saiz surah ini kita dapati ia hanya terdiri dari 
sekian muka surat, sekian ayat dan sekian ungkapan. 
Jika hal ini berlaku dalam kalam manusia tentulah 
ruang ini tidak cukup untuk memuatkan sepersepuluh 
dari sepersepuluh hakikat-hakikat, pemandangan- 
pemandangan, pernyataan-pernyataan yang menarik 
dan memberi saranan yang digemblengkan oleh surah 
ini dalam ruangan yang sempit ini, apatah lagi apabila 
di lihat dari sudut hakikat-hakikat itu sendiri yang 
telah mencapai tahap penjelasan yang melemahkan 
kemampuan manusia begitu juga tahap 
pengungkapan yang menerangkan hakikat-hakikat 
itu. 

Pembicaraan surah ini merupakan satu penjelajahan 
yang amat jauh dan amat mendalam. Kita telah 
menjelajah bersama surah ini dalam liku-liku 
dimensinya yang amat jauh, la merupakan satu 
penjelajahan meninjau hakikat-hakikat alam al-wujud 
yang agung, iaitu satu penjelajahan yang cukup untuk 
memahami "asas-asas kefahaman Islam". 

Satu penjelajahan yang mengemukakan hakikat 
Uluhiyah dengan segala kegemilangannya, segala 
kebesaran dan keindahannya. 

Satu penjelajahan yang mengemukakan hakikat 
alam buana, hakikat hayat, hakikat ghaib di sebalik 
alam dan hayat, hakikat perencanaan-perencanaan 
Ilahi yang majhul, hakikat kehendak masyi'ah Allah 
yang menghapus dan menetapkan sesuatu, mengada 
dan meniadakan sesuatu, menghidup dan mematikan 
sesuatu dan hakikat kehendak masyi'ah Allah yang 
menggerakkan alam, makhluk-makhluk yang hidup 
dan makhluk insan mengikut sebagaimana yang 
disukainya. 

Satu penjelajahan yang mengemukakan hakikat 
jiwa dan psikologi manusia dengan segala lubang- 
lubang dan lurah-Iurahnya yang mendalam, dengan 
segala lorong dan liku-likunya yang sulit dan 
mendedahkan rahsianya yang lahir dan yang 
tersembunyi, mendedahkan keinginan-keinginan dan 
hawa nafsunya, menjelaskan faktor-faktor yang 
membawa jiwa manusia kepada hidayat dan 
kesesatan, mendedahkan fikiran-fikiran jahat yang 
dibisikkan kepadanya oleh syaitan-syaitan, manusia 
dan jin dan seterusnya mendedahkan faktor-faktor 
yang membimbing langkah-langkah manusia menuju 
hidayat atau menuju kesesatan. 

Satu penjelajahan yang memperlihatkan 
pemandangan-pemandangan Qiamat, situasi-situasi di 
Padang Mahsyar, detik-detik penderitaan dan 
kecemasan, detik-detik perkembangan harapan dan 
penghayatan rasa riang dan gembira, di samping 
menayangkan petikan-petikan sejarah manusia di 
bumi dan petikan-petikan sejarah alam buana dan 
sejarah hayat. 

Penjelajahan ini mendedahkan berbagai-bagai 
hakikat mengenai bidang-bidang pembicaraan ini 
yang tidak dapat disaringkan dalam lembaran yang 
sedikit ini. Hakikat-hakikat itu hanya dapat 
diungkapkan oleh surah ini sendiri dengan bentuk 
penjelasannya yang unik dan gaya penyampaiannya 
yang menarik. 

Itulah penjelasan Al-Qur'an "yang penuh dengan 
keberkatan" dan segala pembicaraan ini tidak syak 
lagi merupakan salah satu dari berbagai-bagai 
keberkatannya yang banyak.... Alhamdulillahi rabbil- 
'alamin. 


(Diiringi Jilid Yang Keempat) 


